
FORTALE. 


1  April   1798    udkom    Rasmus   Nyerups  Levnetsbeskrivelse   af 

Peter  Frederik  Suhm,  knap  fem  Maaneder  før  Suhm  døde.    Denne 

^  Bog   er   saa  at  sige  skrevet  under  Suhms  Øjne,   med  Benyttelse  af 

^  Materiale,   som  Nyerup  har  faaet  af  ham,    og  den  er  et  paalideligt 

Skrift  hvad  alt  det  strengt  Historiske  angaar.  Materialet  har  blandt 
Andet  bestaaet  i  flere  Tusinde  Breve,  af  hvilke  Nyerup  har  udgivet 

* 

lidt  over  et  Hundrede;  Resten  af  Brevene  er  for  største  Delen  ikke 
mere  bevaret.  Denne  Levnetsbeskrivelse  maatte  lægges  til  Grund 
for  enhver  efterfølgende,  og  det  er  ogsaa  sket  ved  den  nu  forelig- 
gende, i  det  mindste  for  en  Del.  Nyerup  har  nemlig  delt  Suhms 
Liv  i  Perioder,  især  i  Perioder  paa  ti  Aar,  og  følgelig  har  han 
fulgt  en  vis  Chronologi,  som  vel  ogsaa  er  iagttaget  her,  dog  med 
en  noget  forskjellig  Gruppering  af  Stoffet.  Thi  Suhm  har  aldrig 
været  en  virksom  Embedsmand,  han  har  aldrig  taget  Del  i  Statens 
Styrelse,  og  der  er  ikke  nogen  Lov,  nogen  Reform,  nogen  ny,  varig 
Institution,  som  han  har  fremkaldt.  Han  var  en  stille  Mand,  en 
Lærd,  der  studerede,  iagttog,  kriticerede  og  gav  sine  Meninger  til- 
kjende  i  sine  Skrifter,  ved  Siden  af  at  han  i  dem  bragte  Resulta- 
terne frem  af  sine  omfattende  historiske  Studier.  Der  synes  da.  at 
være  god  Grund  til,  i  det  mindste  for  en  Del,  at  gruppere  Fortæl- 
lingen om  denne  Stuelærdes  Historie  efter  hans  Skrifter,  saaledes 
at  f.  Ex.  et  Skrift,  der  er  udkommet  tidligere  i  Suhms  Liv,  først 
omtales  senere  i  Skildringen  af  dette,  for  at  det  kan  knyttes  til  en 
Række  beslægtede  Skrifter,   som   ere  udkomne  adskillige  Aar  efter. 


Nyerups  Biografi  af  Suhm  blev  anmeldt  i  de  Kjøbenhavnske 
lærde  Efterretninger  1798,  Nr.  20,  S.  314 — 19.  Der  takkes  for  Ar- 
bejdet, dog  føjes  der  til:  »men  vi  vilde  have  været  [Forfatteren] 
end  mere  forbunden,  naar  han  havde  erindret  sig  det  gyldne:  Ne 
qvid  nimis,  og  betænkt,  at  Vidtløftighed  let  kan  udarte  til  Snaksom- 
hed.« Det  skal  ikke  undre  mig,  om  man  mulig  vil  anke  over  denne 
nye  Biografis  Vidtløftighed.  Men  der  har  været  god  Anledning  til 
at  gjøre  Biografien  noget  bred;  thi  det  er  første  Gang,  at  Suhms 
Liv  behandles  udførligt  efter  at  et  Aarhundrede  er  forløbet  siden 
han  døde,  for  Nutiden  staar  han  vist,  i  Almindelighed,  som  en  ikke 
meget  kjendt  Person,  Materialet,  som  skulde  behandles,  er  stort, 
og  meget  Stof  har  kunnet  fremdrages,  som  Nyerup  ikke  har  kjendt 
1798.  Jeg  har  stræbt  at  gjøre  min  Skildring  ret  f}'ldig;  den  kunde 
godt  være  bleven  endnu  større. 

De  mange  Henvisninger  ville  kunne  vidne  om,  at  der  er  an- 
vendt Flid  paa  at  anføre  Bevissteder  for  hvad  der  er  fortalt.  Men 
de  ville  ogsaa  kunne  vidne  om,  at  jeg  har  søgt  og  faaet  værdifuld 
Bistand  hos  flere  end  En,  der  interesserede  sig  for  dette  Arbejde 
og  har  hjulpet  mig.  Dem  alle  bringer  jeg  en  hjertelig  og  oprigtig 
Tak  for  hvad  jeg  skylder  dem.  Understøttelse  indrømmet  mig  dels 
af  Ministeriet  for  Kirke-  og  Undervisningsvæsenet  dels  af  Bestyrelsen 
for  den  Hielmstierne-Rosencroneske  Stiftelse  har  sat  mig  istand  til 
overhovedet  at  faa  min  Bog  trykt  og  dernæst  til  at  faa  den  saa- 
ledes  udstyret  med  Portræter  som  den  er  bleven.  Det  skal  glæde 
mig,  hvis  mine  Læsere  ville  finde  Anledning  til  med  mig  at  takke 
disse  Institutioner  for  denne  Understøttelse,  ved  hvilken  det  er 
blevet  muligt,  at  faa  en  større  Biografi  af  en  af  vort  Folks  mærke- 
lige Mænd  udgivet  i  Hundred-Aaret  efter  hans  Død. 

Frederiksberg  9.  Juni  1898. 

CHR,  BRUUN. 

PETER  FREDERIK  SUHM 


I. 

Til  Indledning.  —  P.  F.  Suhms  Slægt  og  Forældre.  Barndom 
og  tidligste  Ungdom.  Undervisning.  Studier  ved  Universitetet.  Em- 
bede og  Titler.  Tidligste  literære  Beskjæftigelser.  Journalen.  De 
første  udgivne  Skrifter.  Forhold  til  Hans  Gram,  Hans  Peter  An- 
chersen, Jakob  Langebek,  Ludvig  Holberg.  Suhm  Komedieskriver 
og  Oversætter  af  Plautus,  Palaprat,  Moliére.  Tilbageblik  paa  Suhms 
tidligste  Forfattervirksomhed .    Tanker  om  Fremtiden. 


JL/et  er  et  Tidsrum  af  omtrent  70  Aar,  Peter  Frederik 
Suhms  Liv  spænder  over,  fra  1728  til  1798,  et  Tidsrum,  i 
hvilket  Danmarks  og  Norges  Forhold  til  den  fremmede  Ver- 
den i  politisk  Henseende  ikke  i  nogen  væsentlig  Grad  var 
Vanskeligheder  eller  Forviklinger  underkastet,  medens  de  indre 
Forhold,  især  i  Danmark,  gjennemgik  en  saa  forbausende  Ud- 
vikling, at  det  kan  siges,  at  Folket  ved  Tidsrummets  Slutning 
var  blevet  et  helt  andet,  end  det  var  ved  dets  Begyndelse. 
Overalt  hvor  man  seer  hen,  møder  man  noget  Nyt.  Sproget  er 
næsten  ikke  til  at  kjende  igjen.  Man  tænke  paa  Holbergs  Stil, 
paa  Soranernes,  paa  Sproget  hos  Forfattere  som  Guldberg, 
Malling,  Heiberg,  Baggesen.  Gode  underholdende  og  belærende 
Tidsskrifter  kjendtes  slet  ikke  1728,  men  de  florerede  mod  Slut- 
ningen af  Aarhundredet.  Kritik  i  literære  Tidsskrifter  kjendtes 
næsten  ikke  1728,  og  hvor  havde  den  ikke  udviklet  sig  ved 
Aarhundredets  Udløb?  Hvor  meget  kjendte  man  til  Filosofien, 
hvor  meget  kjendte  man  til  en  dansk  Retsvidenskab  1728,  og 
hvilke  Forfattere  i  disse  Videnskaber  vare  ikke  traadte  frem 
70  Aar  efter?  Ved  Aaret  1798  havde  Tullin,  Johannes  Ewald, 
Wessel  længe  været  døde,  og  disse  Digtere  repræsenterede  Ret- 
ninger i  Digtekunsten,  der  ble  ve  som  Grundvolden  til  en  ny 
Tid,  hvilken  Jens  Baggesen  allerede  var  ved  at  føre  videre, 
medens  den  unge  Adam  Oehlenschlåger  var  modnet  saameget, 
at  han  endnu  før  Aarhundredet  løb  ud  kunde  begynde  at  lade 

sin  Muse  synge. 

Hvad  her  er  antydet,  maa  være  tilstrækkeligt  til  at  pege 
hen  paa  Noget  af  Udviklingen.  Men  lad  det  blive  erindret,  at 
i  denne  Periode  fik  Theatret  nyt  Liv  og  blev  til  det  kongelige 
Theater,  blev  Kunstakademiet  stiftet  og  levede  Maleren  Nikolai 
Abildgaard,  Billedhuggeren  Johannes  Wiedewelt,  medens  Bertel 
Thorvaldsen  i  Marts  1797  kom  til  Rom.  Lad  det  blive  erindret, 
at  den  botaniske  Have  blev  anlagt,  at  der  blev  stiftet  et  Land- 
husholdningsselskab, et  Naturhistorie-Selskab,  medens  det  kgl. 
danske  Videnskabernes  Selskab,  det  kgl.  danske  Selskab  for 
Fædrelandets  Historie  og  Sprog  ved  Aarhundredets  Udgang 
vare  over  et  halvt  Aarhundrede  gamle;  at  der  i  Norge  blev 
stiftet  et  Videnskabers  Selskab  i  Trondhjem,  at  andre  Selskaber 
for  aandelige  Interesser  som  Selskabet  for  de  skjønne  Viden- 
skaber, det  skandinaviske  Literaturselskab,  bleve  stiftede.  Lad 
det  blive  erindret,  at  Stavnsbaandet  blev  strammet  og  blev 
ophævet,  at  Trykkefrihed  blev  givet  og  atter  blev  indskrænket, 
at  Indfødsret-Loven  blev  givet,  at  Pietismen  blev  efterfulgt  af 
Rationalismen,  at  der  stod  en  lang  Kamp  imellem  Dansk  og 
Tydsk,  at  Modersmaalet,  imod  Latinen,  begyndte  at  komme  til 
sin  Ret  ved  Universitetet  og  den  lærde  Skole,  som  begge  bleve 
reformerede;  thi  erindres  alt  dette,  saa  vil  Billedet  træde  frem 
om  en  sjelden  indholdsrig  og  betydningsfuld  Periode  i  det  dan- 
ske og  norske  Folks  Liv  under  en  Forfatning,  hvor  Kongen 
var  enevældig  og  hvor  Grundloven  hed  Kongeloven. 

I  denne  Periode,  »Oplysningens  Tidsalder,«  levede  og  \ir- 
kede  Peter  Frederik  Suhm. 


Den  Suhmske  Slægt  er  gammel,  men  det  er  dog  mere  end 
tvivlsomt,  om  den  er  saa  gammel,  som  en  af  denne  Slægt* 
har  udregnet  i  forrige  Aarhundrede.  Denne  Mand  førte  i 
Aarene  1716  til  1720  i  Stralsund  en  Proces,  der  drejede  sig 
om  Lehnsgodser  paa  Rygen,  og  han  udarbejdede  da  en  Slægt- 
Tavle,  der  viser,  at  den  ældste  Suhm  har  levet  mod  Slutnin- 
gen af  det  niende  Aarhundrede.  Historikeren  Su/i/n,  om  hvem 
det  nærværende  Skrift  handler,  omtaler  et  Dokument  udfærdiget 

♦  Ernst  Heinrich  Suhm^  Farbroder  til  P.  F.  Suhm,  født  i  Pinneberg  1668, 
var  Militær,  i  fransk,  østerigsk  og  dansk  Tjeneste;  han  blev  i  Oktober  1728 
udnævnt  til  Generalmajor  i  den  chursachsiske  Armé,  men  døde  aUerede  den 
1.  Januar  1729  i  Dresden. 

den  16.  September  1237,  ved  hvilket  Fyrst  Wiszislau  i  Charentz 
skjænkede  Gods  til  Domkirken  i  Bergen  paa  Øen  Rygen,  og 
han  fortæller,  at  der  blandt  de  underskrevne  Navne  paa  dette 
Aktstykke  læses  Navnet  »Martinus  Suhm,  som  er  den  første, 
der  forekommer  nævnet  af  min  Slægt,  der  er  fra  Rygen.«  I 
et  bekjendt  tydsk  Adels-Lexikon  fra  det  nittende  Aarhundredes 
anden  Halvdel,  indskrænker  dets  Forfatter  sig  til  at  nævne,  at 
denne  gamle  adelige  Slægt  ejede  Gods  paa  Rygen  1389  og  ud- 
døde der  efter  1644^ 

Den  første  Mand  med  Navnet  Suhm,  som  kjendes  i 
Danmark,  hed  Valentin  Suhm.  Han  var  født  i  Kiel  1604, 
tog  Magistergraden  ved  Universitetet  i  Greifswald,  og  kom 
til  Kjøbenhavn,  hvor  han  den  24.  August  1634  fik  Bevil- 
ling paa  at  være  Notarius  publicus,  hvilket  Embede  første 
Gang  traadte  i  Virksomhed  med  ham.  Han  døde  1654  og  han 
skal  have  været  en  velstaaende  Mand.  Hans  Søn  Henrik,  der 
var  født  i  Kjøbenhavn  1636,  udmærkede  sig  under  Kjøben- 
havns Belejring,  men  han  valgte  dog  senere  en  civil  Livsstil- 
ling og  blev  Anitsskriver,  derefter  Amtsforvalter  i  Pinneberg; 
han  fik  Patent  som  hørende  til  den  danske  Adel  den  31. 
December  1683*,  og  han  døde  som  Etatsraad  i  Aaret  1700  i 
Hamborg.  Han  var  gift  med  Margarethe  Dorothea  von  Felden, 
og  i  deres  Ægteskab  fødtes  sytten  Børn.  Det  næstyngste  af 
disse  Børn  hed  Ulrik  Frederik  Suhm.  Han  var  født  i  Pinne- 
berg den  4.  Juli  1686,  kom  i  Aaret  1700  som  Søkadet  ind  i 
den  danske  Marine,  deltog  i  Søkrigen  i  den  store  nordiske 
Krig,  i  hvilken  han  udmærkede  sig,  og  var  naaet  til  Komman- 
dør-Kaptajns-Graden, da  han  i  Aaret  1728  blev  afskediget  i 
Unaade  og  uden  Pension.  Han  havde  den  3.  September  1718 
ægtet  Hilleborg  Katharina  Lerche,  der  var  født  den  9.  April  1701 
af  Forældrene  Etatsraad  og  Kammerjunker  Christian  Lerche^  til 
Nielstrup  og  Engestofte,  og  den  berømte  Lærde  Marquard  Gudes 
Datter  Marie  Emilie.  Paa  den  Tid,  U.  F.  Suhm  blev  afskediget, 
den  15.  Marts  1728,  var  han  kun  bleven  Fader  til  en  Datter, 
Henrikke  Christiane,  som  var  født  1723  og  som  allerede  døde 
1725.  I  det  samme  Aar,  Afskedigelsen  indtraf,  blev  det  andet 
Barn,  en  Søn,  født,  den  18.  Oktober  1728.    Ved  Daaben  i  Hol- 

*  Adelsdiplomet  er  aftrykt  hos  O.  H.  MoUer,  Histor.  und  geneal.  Nach- 
richt  von  dem  uralten  adelichen  Geschlecht  derer  von  Zaum  oder  Suhm, 
Flensb.  1775,  S.  98 — 99,  hvor  følgelig  det  Suhmske  Vaaben  er  beskrevet. 

mens  Kirke  den  20.  Oktober,  samme  Dag  som  Kjøbenhavns 
store  Ildebrand  udbrød,  fik  denne  Søn  Navnene  Peter  Friderich 
Suhm*.  I  Holmens  Kirkes  Kirkebog  ere  Faddernes  Navne 
indførte,  nemlig:  Gehejmeraad  [Overceremonimester]  Vincenz 
Lerche,  Etatsraad  [Deputeret  i  Søetatens  Generalkommissariat] 
Lars  Benzon,  Doctor  Christian  Woscam,  Kadet  Christian  Ler- 
che**, Fru  Etatsraadinde  von  Stocken,  Fru  Majorinde  Rech- 
oerting  [?). 

Det  var  en  vanskelig  Situation,  i  hvilken  Kommandør- 
Kaptajn  Suhm  var  kommen:  han  var  uden  Livsstilling,  uden 
Indtægter,  og  havde  dog  en  Famlilie  at  sørge  for.  Men  han 
kom  ud  af  Vanskelighederne  paa  den  ædleste  Maade,  idet 
Kammerherre  Christian  Siegfried  v.  Plessen  ikke  blot  tilbød  ham 
Bolig  paa  sin  Ejendom  Næsbyholm,  men  ogsaa  paa  anden 
Maade  sørgede  for  ham,  saa  at  Kommandør-Kaptajnen  med 
sin  Familie  i  nogle  Aar  havde  et  behageligt  Hjem  paa  dette 
smukke  Sted*.  Suhm  var  imidlertid  for  betydelig  en  Søofficer 
og  marinekyndig  Mand,  til  at  Regjeringen  vedblivende  kunde 
lade  hans  Evner  være  ubenyttede;  han  blev  da  ogsaa  1734 
kaldt  tilbage  til  Flaaden,  og  Åaret  efter  blev  han  udnævnt  til 
Holmens  Chef.  Han  arbejdede  nu  en  Række  Aar  sammen 
med  Grev  Danneskjold  i  god  Forstaaelse  og  blev  1742  Admi- 
ral; men  omsider  brød  der  Uenighed  ud  imellem  disse  to 
Mænd,  og  i  Februar  1743  fik  han  paany  sin  Afsked,  dog 
denne  Gang  med  en  aarlig  Pension  af  1200  Rdl.  Nu  gjentog 
Forholdet  fra  1728  sig:  Suhm  tog  Ophold  paa  Næsbyholm.  I 
December  1746  blev  han  igjen  udnævnt  til  Holmens  Chef,  hvil- 
ken Stilling  han  beholdt  til  1756,  da  han  blev  Deputeret  i  det 
kombinerede  Admiralitets-  og  Generalkommissariats-Kollegium. 
Han  var  1747  ved  Salvings-Højtideligheden  bleven  Ridder  af 
Dannebrog;  hans  Valgsprog  var:  »Integritas  sustentat  omnes.« 

*  Naar  P.  F.  Suhms  Fornavne  anføres  i  det  Følgende,  bruges  som  oftest 
den  danske  Form  *  Freder ik.t 

♦♦  Han  var  født  1711,  naaede  at  blive  Kontreadmiral  1777,  afgik  1789, 
og  døde  1 793.  —  Familierne  Suhm  og  von  Stdcken  vare  beslægtede.  —  Navnet 
Rechoerting  er  vist  læst  rigtig,  men  det  klinger  saa  firemmedt,  at  der  dog 
her  er  sat  et  tvivlende  Spørgsmaalstegn  efter  det. 

•••  Sønnen  fortæller  i  varme  Ord  om,  hvormeget  hans  Fader  skyldte 
> denne  ædle  Pless,«  der  >er  Odelheim  i  den  udødelige  Ewalds  Fiskere!« 
Suhm,  Samlede  Skrifter,  IV.,  S.  314—15.  Christian  Siegfried  Plessen,  som 
1755  solgte  Næsbyholm  til  Greve  Johan  Ludv.  Holstein,  døde  1777. 

Admiral  Suhm  døde  den  26.  November  1758;  den  9.  December 
blev  hans  Lig  sat  ned  i  Kornelius  Lerches  Begravelse  i  Nikolai 
Kirke  i  Kjøbenhavn*. 

Admiral  Suhm  var  af  Middel-Størrelse,  slank  og  velbygget; 
hans  Portræt  giver  Billedet  af  en  klar,  energisk  Personlighed. 
Han  var  en  livlig  og  virksom  Mand  og  skal  have  været  be- 
gavet med  stærke  Sjæls-Evner,  hvorpaa  der  anføres  som  Ex- 
empler,  at  han  var  istand  til  paa  en  Gang  at  kunne  give  Flere 
mundtlig  Besked,  og  at  han  kunde  diktere  tre,  fire  Breve  paa 
samme  Tid.  Han  kunde  tale,  foruden  sit  Moder&maal,  Svensk, 
Højtydsk,  Plattydsk,  Hollandsk,  Engelsk  og  Fransk.  Han  var 
en  ivrig  religiøs  Mand  og  levede  et  maadeholdent  Liv;  For- 
mue samlede  han  ikke,  og  han  efterlod  sig  Intet.  Han  havde 
et  lidenskabeligt  Sind,  blev  let  vred  og  var  noget  mistænksom 
—  af  Forsigtighed,  siges  der;  paa  den  anden  Side  var  han 
gjerne  tilbøjelig  til  at  slutte  Fred  og  Forlig,  naar  han  var 
kommen  paa  Kant  med  Nogen;  han  var  meget  godgjørende, 
og  Nødlidende  fandt  altid  sikker  Tilflugt  hos  ham.  Admiralen 
havde  megen  Fortjeneste  af  den  danske  Marines  Udvikling. 
Admiralinde  Suhm  skildres  som  en  temmelig  lille  Dame;  hun 
var  et  godt  og  ædelt  Menneske,  der  mest  holdt  sig  borte  fra 
Verden.  Hun  døde  den  26.  Maj  1767,  og  hendes  Lig.  blev 
nedsat  ved  hendes  Mands  Side  i  Nikolai  Kirke  den  14.  Sep- 
tember. Foruden  de  to  Børn,  som  hun  blev  Moder  til  og  som 
allerede  ere  nævnede,  fødte  hun  en  Søn  Christian;  han  kom 
til  Verden  1733,  men  døde  allerede  1735  og  blev  den  15.  Ja- 
nuar d.  A.  sat  ned  i  Begravelsen  i  Nikolai  Kirke  ved  Søste- 
rens Side. 

Peter  Frederik  Suhms  Barndoms-  og  tidligste  Ungdoms- 
Aar  gik  hen  under  nogen  Uro  paa  Grund  af,  at  Forældrene 
gjentagne  Gange  bleve  nødsagede  til  at  skifte  Opholdssted; 
men  den  første  Omflytning  fandt  Sted,  medens  han  var  for 
spæd  eller  for  ung  til  at  modtage  noget  Indtryk  af  disse  For- 
andringer. Han  var  kun  6  Aar  gammel,  da  hans  Undervisning 


*  Etatsraad  Kornelius  Pedersen  Lerche,  f.  1615,  d.  1681,  der  er  belfjendt 
som  Diplomat,  Godsejer,  Bogsamler,  var  ved  sin  Død  Stiftamtmand  over 
Lolland-Falster.  I  det  store  kongelige  Bibliotliek  findes  i  ny  kgl.  Samling, 
Fol.  Nr.  743,  en  Koncept  til  Gravskriften  over  Admiral  Suhm,  med  mange 
Rettelser.  Udkastet  er  skrevet  af  P.  F.  Suhm,  men  Forbedringerne  og  Til- 
føjelserne ere  ikke  af  ham. 

begyndte,  og  han  har  selv  givet  ret  udførlige  Meddelelser  om 
sin  Skolegang,  saa  at  det  er  muligt  at  fortælle  mere  om  den, 
end  sædvanlig  er  Tilfældet*.  Den  Undervisnings-Methode,  som 
blev  fulgt,  er  desuden  paa  flere  Punkter  ret  interessant,  og 
da  den  vistnok  ikke  har  været  uden  Indflydelse  paa  Drengens 
og  det  unge  Menneskes  Ud^ikling,  er  der  Grund  til  at  frem- 
drage adskillige  Momenter  af  Suhms  Fortælling  om  den. 

Det  var  Suhms  Fader  magtpaaliggende,  til  sin  Søn  at 
finde  Lærere,  som  tilfredsstillede  ham,  og  det  varede  noget, 
inden  Forsøgene  i  denne  Retning  lykkedes.  Den  første  Lærer, 
som  blev  antagen  i  Aaret  1734,  hed  Ulrik  Frederik  Schiønne- 
høl;  han  underviste  som  Timelærer  sin  Lærling  i  Christen- 
dom og  lod  ham  læse  flittig  i  Bibelen;  men  han  blev  Præst  i 
Trankebar*,  og  en  ny  Lærer  blev  derefter  antaget.  Han  hed 
Johan  Henrik  Weber.  Suhm  fortæller  om  ham:  han  var  >en 
god,  men  noget  melancholsk  Mand,  og  Fader  til  Registrator 
Weber.  Han  begyndte  at  lære  mig  Latin  ved  at  læse  Aurora, 
Donat,  og  at  tyde  noget  i  Comelio.  Men  han  blev  ogsaa 
Præst.«  Weber  blev  Præst  paa  Askø  i  Maj  1736;  tre  Aar  efter 
kom  han  til  Soderup,  hvor  han  døde  1748.  Det  var  altsaa  2 
Lærere  i  2  Aar.  Den  tredie  Lærer  betegner  Suhm  kun  ved 
>^...;c  »han  var  smuk  og  velskabt,  men  derhos  forfængelig, 
vellystig  og  efterladen,  saa  at  jeg  bestilte  næsten  intet  med 
ham  . . .  Som  B  . . .  ej  lærte  mig  det  han  var  sat  til,  saa  fik 
han  sin  Afsked.«  Den  fjerde  Lærer  hed  Seerup,  »en  meget 
alvorlig  Mand,  som  slog  mig  et  Par  Gange  over  Fingrene  med 
en  Lineal,  hvilket  er  alle  de  Hug,  jeg  nogensinde  har  faaet. 
For  Resten  vare  vi  dog  altid  meget  gode  Venner,  og  maa  jeg 
give  ham  det  Skudsmaal,  at  han  var  en  god  Latiner  og  havde 
skjønne  Gaver  til  at  lære  fra  sig.  Med  ham  gjorde  jeg  Stil, 
og  betjente  han  sig  af  Langens  Grammatica  ** ;  vi  tydede  det 

*  Han  døde  1769.  og  han  var  da  Sognepræst  til  Sønder  Frederikshald. 
Idde  og  Eningdalen  i  Norge.  Efter  Worms  Forfatterlexikon  blev  Schiønne- 
høl  Præst  til  Zions  Menighed  i  Trankebar  i  Aaret  1737.  Han  maa  være  op- 
hørt tidligere  at  være  Lærer  for  Suhm.  da  dennes  anden  Lærer  allerede  for- 
lod ham  1736. 

^  Joachim  Lange,  Professor  i  Halle.  f.  1670.  d.  1714,  udgav  1707  en 
latinsk  Grammatik  skreven  paa  Tydsk,  som  var  i  Brug  hele  det  18.  Aarh. 
igjennem;  den  blev  stereotyperet  og  det  42.  Oplag  >mit  stehenden  Schriften,« 
paa  samme  Tid  den  60.  Udgave,  udkom  1819.  A.  Lundhoff  udgav  den  paa 
Latin  og  Dansk  i  KJøbenhavn  1741  og  1746. 

halve  af  Cornelius.  For  mig  selv  læste  jeg  flittig,  og  examine- 
rede  mig  selv  i  Cellarii  liber  memorialis  og  i  Verba  Stephani, 
thi  hos  mine  Lærere  har  jeg  aldrig  lært  noget  udenad  undtagen 
Aurora*,  Donat  og  Luthers  lille  Katechismus.  Seerup  holdt 
meget  af  mig  og  jeg,  som  billigt,  igjen  af  ham.  Naar  Vejret 
var  godt,  spadserede  han  med  mig  i  Kongens  Have.  Hvorfor 
jeg  blev  af  med  denne  brave  Mand,  er  mig  ubekjendt,  men 
afskediget  blev  han,  og  det  ej  uden  mange  Taarer,  vi  begge 
fældte.  Han  blev  Præst  i  Fyen,  og  gik  det  mig  meget  til 
Hjerte,  at  jeg  ved  min  Nærværelse  der  1767  ej  kunde  op- 
spørge ham;  maaske  han  var  død.«  Denne  Lærers  fulde  Navn 
var  vistnok  Mathias  Worm  Seerup ^  som  1736  blev  Katechet  ved 
Holmens  Kirke,  1738  personel  Kapellan  ved  Kjøbenhavns  Vaj- 
senhus, 1741  Sognepræst  i  Faaborg,  hvor  han  døde  1753. 

»Nu  var  min  Fader  kjed  af  disse  mange  Omvexlinger  og 
tænkte  derfor  at  fare  bedst  ved  at  forskaffe  mig  en  Lærer 
efter  det.  lærde  Danmarks  Orakel,  Hans  Gram,  hans  Anvis- 
ning.  Efter  hans  Anbefaling  blev  Hyldtoft  den  femte.  Denne 
Mand  forstod  Tydsk  godt,  havde  og  nogen  Kundskab  i  Histo- 
rie og  Geografie  ....  og  maa  jeg  takke  ham  især  for  min 
Lyst  til  de  historiske  og  geografiske  Videnskaber.«  Blandt  de 
Bøger,  som  bleve  brugte  under  denne  Lærer,  nævner  Suhm 
»Gamle  Hubners  Fragen**.  Vel  er  Hubner  ingen  god  eller  dyb 
Historiens,  imidlertid  er  han  behagelig  skreven  og  hans  Even- 
tyrer more  Ungdommen,  og  bringe  dem  [o:  de  Unge]  til  at  lære 
Historien  ved  at  læse  dem.  Jeg  lærte  og  Aarstal  af  ham  og 
Kongernes  Rader.  .  .  .  Udi  Latinen  var  Hyldtoft  svag,  og  der- 
for begyndte  han  med  Cornelius  for  fra  igjen,  som  jeg  allerede 

•  Andreas  Cellarius's  Latinitatis  Liber  memorialis  sive  Grammatica 
udkom  første  Gang  1689  i  Merseburg.  »Cellarius«  er  den  latinske  Form  for 
Navnet  Keller.  Verba  Stephani  er  ^Somenclatoris  laiino-danici  Pars  altera, 
qiiæ  verba  omnium  conjugationnm  ordine  alphabeiico  exhibet.t  Denne  Bog  er 
forfattet  af  Stephen  Hansen  Stephanius,  Professor  i  Sorø,  og  udkom  første 
Gang  1638.  —  Aurora  Latinitatis  af  Professor  Thomas  Bang  udkom  første 
.Gang  1638  i  KJøbentiavn.  Denne  Glosebog  udkom  mangfoldige  Gange,  blandt 
Andet  1726,  og  den  udkom  endnu  1789. 

**  Joh.  Hubners  »Kurtze  Fragen  aus  der  politischen  Geschichte«  udkom 
i  ti  Dele  fra  1704 — 10  i  Leipzig  med  Supplementer.  En  dansk  Oversættelse 
af  dette  Skrift  udkom  1746—50.  Hftbner,  f.  1668,  d.  1731,  var  Rektor  i 
Hamborg.  Suhm  kalder  ham  den  Gamle  for  at  gjøre  Forskjæl  imellem  ham 
og  hans  Søn,  der  ogsaa  hed  Johann,  var  Advokat  i  Hamborg  og  døde  1753. 
Han  besørgede  nye  Udgaver  af  sin  Faders  Bøger. 

kunde.«  Den  daarlige  Latin  -  Undervisning  foranledigede,  at 
Hyldtoft  blev  afskediget,  og  nu  blev  den  sjete  Lærer  Niels 
Christian  Graae  antaget.  Det  blev  ham,  som  fik  den  bedste 
Indflydelse  paa  Peter  Frederik  Suhm  i  Undervisningsaarene, 
thi  Graae  blev  først  afskediget,  da  Suhm  skulde  være  Student, 
og  han  vejledede  ham  saaledes  fra  Paaske  1739  til  Begyndelsen 
af  1746,  i  det  vigtige  Tidsrum  i  Suhms  Udvikling  fra  hans 
11.  til  hans  18.  Aar. 

Lærerne  Nr.  2 — 5  havde  været  Huslærere  og  havde  boet 
hos  Suhms  Forældre.  Men  da  Graae  blev  antaget  som  Lærer, 
var  det  kun  som  Timelærer;  han  læste  to  Formiddags-  og  to 
Eftermiddagstimer.  Fra  1735  til  1743  havde  Suhm  to  Læse- 
kammerater, nemlig  en  Fætter  Karl  Lerche^  der  var  født  1728, 
den  18.  eller  19.  Oktober,  og  døde  1747  i  Norge  som  Søkadet; 
Frederik  Christian  Kaas,  der  var  født  1727  og  døde  1804  som 
Admiral.  Nogen  Forandring  i  Forholdene  skete,  da  Suhms 
Fader  anden  Gang  blev  afskediget  og  han  med  sin  Familie 
flyttede  til  Næsbyholm,  thi  Graae  fulgte  med  ud  paa  Landet 
og  fortsatte  Peter  Frederiks  Undervisning  der.  Om  Lærer 
Graaes  Maade  at  vejlede  sin  Discipel  har  denne  fortalt  Føl- 
gende: 

»Han  vedligeholdt  og  opflammede  Lysten  hos  mig  til  de 
Gamle  og  de  gamle  Sprog,  ej  ved  at  drive  paa  mig,  langt 
mindre  ved  at  knurre,  men  ved  at  gjøre  Alting  let  ved  at  for- 
tælle mig  forud  Indholdet  af  hvert  Stykke,  ved  at  vise-  mig 
dets  Nytte  og  Skjønheder.  Naar  det  skete,  at  jeg  ikke  havde 
Lyst  at  bestille  Noget,  thi  jeg  var  ligesaavel  doven  som  andre, 
saa  talede  han  om  ligegyldige  Ting  med  mig,  fortalte  mig 
adskilligt,  han  havde  oplevet,  læste  vel  og  Aviser  med  mig, 
ja  spadserede  ud  med  mig,  naar  Vejret  var  godt.  Herved  ud- 
rettede han  og,  at  jeg  altid  var  fornøjet  med  ham,  og  altid 
med  mig  selv,  at  jeg  ansaa  Læsning  og  Studeringer  for  en 
Vellyst,  og  derfor  med  Behag  kan  gjenkalde  i  min  Hukom- 
melse den  Tid,  jeg  levede  med  Graae;  thi  mellem  os  var 
aldrig  et  ondt  Ord,  aldrig  en  sur  Mine;  vi  vare  og  forbleve 
stedse  Venner,«  —  hvilket  Venskab  Suhm  alene  tilskrev,  at 
Graae  fulgte  med  til  Næsbyholm. 

Med  Graae  læste  Suhm  Terents,  Curtius,  Ciceros  Skrift 
de  officiis  og  10  Bøger  af  hans  Epistolæ  ad  Familiares,  Ovids 
Tristia,  Virgils  Bucolica  og  Georgica,    hele   Horats,    »h\dlken 

sidste  behagede  mig  fremfor  alle,  især  hans  Oder,  som  kom 
mig  helt  lette  for.«  Derefter  begyndte  han  paa  det  græske 
Sprog,  til  hvilket  blev  brugt  Golius*s  Grammatik*;  der  blev 
læst  Plutarchs  Afhandling  om  Børnenes  Opdragelse,  Kebes's 
Tavle,  Epiktets  Enchiridion,  Xenophons  Memorabilia  og  Kyro- 
pædi,  de  to  første  Bøger  af  Homers  Iliade  »og  tilsidst  det  nye 
Testamente,  hvilken  hellige  Bog  man  altid  burde  læse  tilsidst, 
da  dens  Sprog  er  mindre  end  godt.«  Endvidere  fik  Suhm  af 
Graae  Undervisning  i  Geometri  og  Algebra,  thi  Arithmetik 
havde  han  allerede  lært  i  Kjøbenhavn.  I  Filosofi  lod  Graae 
sin  Discipel  læse  »Buddeum,  jeg  kan  tænke  for  det  skikkelig 
gode  Latin,  han  har,  og  Wolffs  tydske  Skrifter**.«  »I  at  kate- 
chisere  var  Graae  uforlignelig;  han  lod  mig  læse  sine  egne 
Diktata,  men  aldrig  noget  trykt  Systema.«  Suhm  omtaler,  at 
Graaes  Haand  var  meget  god,  saa  at  hans  Øje  havde  noget 
godt  at  rette  sig  efter,  og  at,  uagtet  han  forhen  »havde  i  Kjø- 
benhavn lært  at  skrive  efter  en  ypperlig  Haand,  saa  blev  min 
dog  ej  bedre  end  at  jeg  kan  kradse  nogle  Kragetæer  med  den. 
Min  Skrivemester  hed  Peer  Abelsen,  en  meget  god  og  from 
Mand;  thi  jeg  havde  den  sjeldne  Lykke,  at  alle  mine  Lærere 
vare  saa.« 

Med  Meddelelserne  om  disse  Lærere  og  hvad  de  under- 
viste i  er  Fortællingen  om  Suhms  Undervisning  ikke  fuldendt, 
thi  der  hører  et  ret  betydeligt  Komplement  til.  Suhms  Læse- 
lyst var  vakt  allerede  i  hans  tidligste  Aar.  Ved  at  omtale 
Læreren  B . . .,  som  ingen  Ting  bestilte  med  ham,  fortæller 
Suhm,  at  han  selv  paa  sin  »egen  Haand  læste  meget  i  Bibelen 
og  for  Resten  lutter  Romaner,  Komoedier  og  Historier  paa 
Dansk  og  Tydsk,  hvilket  sidste  Sprog  jeg  ikke  kan  erindre, 
hvordan  jeg  har  lært;  thi  i  min  Faders  Hus  taltes  næsten 
intet  andet  end  Dansk.  At  jeg  derfor  har  Ærbødighed  for 
Biblen,  det  maa  jeg  takke  Schiønnebøl  for;  at  jeg  er  Dansk 
og  dansk  sindet,  min  Fader;  thi  vel  ere  vi  alle  dansk  fødte, 
men  hos  mange,  helst  fornemme,  høres  dog  næsten  aldrig  et 
dansk  Ord,   men  alene  Tydsk  og  Fransk;  de  læse  og  kjende 

*  Theophilus  Golius's  Grammatica  græca  udkom  første  Gang  1644  i 
Amsterdam.    Golius  var  Professor  i  Strassborg. 

•♦  Joh.  Franz  Buddeus,  f.  1667,  d.  1729,  skrev  forskjellige  Lærebøger 
i  de  Videnskaber,  Theologi  og  Filosofi,  i  hvilke  han  var  Professor  i  Jena. 
Wolff  er  den  bekjendte  Christian  Wolff,  f.  1679,  d.  1754,  Professor  i  Halle. 

derfor  ej  danske  Skrifter,  og  ere  fremmede  i  deres  eget  Fædre- 
land.« Om  sin  Læsning  paa  Næsbyholm,  medens  han  var 
under  Graaes  Vejledning,  fortæller  Suhm:  »Paa  Landet  blev 
paa  Undervisningen  ej  heller  anvendt  flere  Timer  end  som  i 
Byen,  nemlig  fire.  Den  øvrige  Tid  havde  vi  derfor  til  at 
spadsere  om  Sommeren,  og  jeg  til  at  læse  for  mig  selv,  i 
hvilken  Tid  jeg  gjennemlæste  alle  øvrige  latinske  Skribenter 
af  Guld-  og  Sølvalderen,  og  raadførte  mig  med  Graae  om  de 
vanskelige  Steder  i  dem,  jeg  ikke  forstod.  Desuden  gjennem- 
læste jeg  det  Bibliothek,  som  var  derude  og  tilhørte  Pless,  og 
bestod  af  omtrent  femten  hundrede  Bøger  (mest  franske,  dog 
ogsaa  nogle  faa  tydske  og  latinske),  nemlig:  Tragoedier,  Komoe- 
dier.  Historier,  Rejsebeskrivelser,  Romaner  og  Oversættelser  af 
gamle  Autores,  samt  nogle  i  den  lærde  Historie.  Mange  af 
dem  læste  jeg  for  min  Fader  om  Aftenen.  Alt  dette  blev  læst 
blandt  hinanden,  uden  nogen  Orden,  en  Methode,  jeg  ikke  vil 
anbefale  andre,  med  mindre  de  have  en  god  Hukommelse  og  læse 
ret  meget,  thi  at  læse  lidet  uordentligen  volder  stor  Skade.  Men 
denne  Læselyst  havde  jeg  vist  ikke  beholdt,  hvis  Graae  havde 
været  som  de  almindelige  Lærere.  Men  han  underholdt  sig 
med  mig  om  Tingene  og  Skjønhederne :  vi  rejste  med  Alexan- 
der, Chartet  i  Haanden ;  vi  klynkede  med  Ovidius  og  skjendte 
paa  Augustus,  vi  satte  en  god  Poet  over  en  Kejser;  og  vi  saa 
Bonden  pløje,  med  Virgilius  i  Haanden,  men  i  Henseende  til 
Cicero  og  Cæsar  vare  vi  af  ulige  Mening,  Graae  ophøjede  den 
sidste,  jeg  den  første  og  Friheden.  Poeterne  opflammede  især 
min  Indbildningskraft,  Studeringer,  landlige  Fornøjelser,  Fri- 
hed [vare]  mine  eneste  Formaal  og  virkede  med  en  uimod- 
staaelig  Kraft  paa  min  hele  Tænke-  og  Handlemaade.  De 
Gamle  tildroge  sig  al  min  Kjærlighed  og  endnu,  dersom  Fædre- 
landets Historie  ej  havde  gjort  Hindring,  vilde  de  vist  opfylde 
al  min  Tid.«  Af  Suhms  Skildring  maa  endnu  anføres  følgende 
Steder:  »Alle  de  Skrifter,  Holberg  til  den  Tid  havde  udgivet, 
bleve  igjennemlæste  af  mig.  Hans  behagelige  Stil  henrykkede 
mig,  og  mig  syntes  allerede,  at  Intet  var  større  end  at  blive 
saadan  Skribent  som  han.«  »Tidlig  Læsning  af  Holbergs  Kirke- 
historie havde  gjort  mig  til  en  svoren  Fjende  af  al  Overtro  og 
al  Tvang  og  Vold  i  Religionen,  og  disse  Tanker  formindskedes 
ikke  ved  at  læse  paa  Næsbyholm  Ablancourts  Lucian  og  siden 

i  Kjøbeiihavn,  1747,  Plutarch  om  Overtro  og  Themistius's  Tale 
til  Kejser  Valens*.« 

Hvor  overordentlig  meget  Suhm  havde  sin  Lærer  Graae 
at  takke  for,  berører  han  endelig  i  disse  Ord:  »hans  Tempe- 
rament var  phlegmatico-sangvinsk,  hvorved  han  besad  den 
Dyd,  som  er  den  første  og  den  sidste  for  enhver  Lærer:  at 
være  taalmodig,  mild  og  beleven;  thi  under  en  Orbilius  var 
jeg  vist  bleven  et  Fæ.  . . .  Det  lidet,  jeg  veed,  maa  jeg  takke 
hans  Lærdom  og  Flid  for,  men  særdeles  hans  lette  og  milde 
Undervisnings-Maade;  thi  der  var  Tider,  da  jeg  ikke  skjøttede 
om  at  bestille  Noget,  men  han  lod  mig  aldrig  mærke  det,  saa- 
som  jeg  da  havde  vist  bleven  nedslaget  og  uduelig  til  at 
arbejde;  men  han  oppebiede  taalmodigen  den  Tid,  Lysten 
kom  af  sig  selv  igjen.  Derfore  var  der  aldrig  Misforstaaelse 
imellem  os,  og  jeg  havde  for  hans  Skyld  gjeme  gjort  alle 
Ting.«  Graae  naaede  aldrig  at  blive  andet  end  Lærer  trods 
de  forskjellige  Forsøg,  som  bleve  gjorte  paa  at  drage  ham 
frem.  Han  blev  Informator  for  Søkadetteme  i  Historie  og 
Geografi  og  døde  1769,  56  Aar  gammel.  Suhm  havde  ham 
altid  i  kjærlig  Erindring  og  skrev  1786  et  »Æreminde«  over 
ham,  i  hvilket  han  taler  om  ham  paa  den  smukkeste  Maade^. 

Suhm  blev  konfirmeret  i  Efteraaret  1744  af  Provst  Frede- 
rik Qvist  i  Lynge,  som,  efter  Suhms  Bemærkning,  var  »en 
Mand  af  en  mild  og  tækkelig  Tænke-  og  Handlemaade,  samt 
af  en  ustraffelig  Vandel.«  Derefter  skriver  Suhm:  »Aar  1746 
i  Januar  bragte  Graae  mig  til  Byen,  hvor  jeg  blev  privatim 
examineret  af  Anchersen  og  siden  inskriberet  i  Studenternes 
Tal  af  Professor  Bloch,  Uden  Tvivl  var  jeg  bleven  rejiceret, 
om  jeg  var  bleven  examineret  offentlig,  thi  baade  var  jeg  højst 
undselig  og  desuden  lidet  verseret  in  præceptis;  næppe  havde 
jeg  faaet  to  Ben  at  gaa  paa**.«  Det  var  Professor  i  Theologi 
Søren  Bloch,  som  inskriberede  Suhm  blandt  Studenterne. 

♦  Nicolas  Perrot  d'AblancourU  t  1606,  d.  1664,  Medlem  af  det  franske 
Akademi,  oversatte  Lukian,  men  paa  en  saa  fri  Maade,  ^t  man  næsten  kunde 
tale  om  et  Skrift  »Lucien«  af  d'Ablancourt  i  samme  Aand  som  Lukians 
Skrift.  —  Plutarchs  Afhandling  »»e^t  duoidaiftovta;*  handler  om  Athcisme  og 
Overtro.  —  ThemistiuSy  en  græsk  Rhctor,  tilraadede  i  en  Tale  Kejser  Valens 
at  give  sine  Underoaatter  fuld  Religionsfrihed.  Valens  faldt  i  Slaget  ved 
Adrianopel  378  mod  Gotherne. 

**  Det  vil  sige  Karakteren  *Bene;t  Suhm  mener,  at  han  kun  i  to  Fag 
vilde  have  faaet  Karakteren  bene,  eller  første  Karakter,  men  derimod  hyppigt 
lavere  Karakterer. 

Hvad  der  hidtil  er  fortalt  om  den  Undervisning,  som 
Suhm  nød  i  sin  Ungdom,  støtter  sig  paa  hans  egne  Med- 
delelser. Men,  da  han  skulde  sendes  til  Universitetet,  udfær- 
digede hans  Lærer  Graae  et  Testimonium  for  ham,  dateret 
»Næsbyholm  den  25.  Januar  1746,«  hvilket  er  stilet  til  Admi- 
ral Suhm,  og  det  kan  være  interessant  at  høre,  hvorledes 
Læreren  udtaler  sig  om  Eleven;  nogle  Uddrag  af  dette  Testi- 
monium fortjene  derfor  en  Plads  her  *.  Graae  har  delt  Fagene, 
i  hvilke  der  er  undervist,  i  tre  Grupper.  Først  tales  der  om 
Theologien,  i  hvilken  den  Unge  »har  erlanget  en  meget  grun- 
dig Kundskab  om  alle  guddommelige  Sandheder  til  Salighed  i 
deres  rene  Orden,  efter  den  Augsborgiske  Konfession.«  Der- 
næst tales,  2.,  om  Filosofien,  som  deles  i  tre  Grupper,  nemlig 
a.  Mathematik,  i  hvilken  Videnskab  Suhm  var  temmelig  kyn- 
dig, hvilket  vist  vil  sige  saa  meget,  at  hans  mathematiske 
Kundskaber  vare  svage;  b.  »Historien,  hvilken  saavel  i  Al- 
mindelighed over  den  hele  Verden,  som  i  Særdeleshed  over 
ethvert  Rige,  den  gamle  med  den  nye;  Geografien  paa  samme 
Maade,  Chronologien,  Genealogien,  Heraldiken  han  saaledes 
har  lært,  at  han,  efter  mine  uforgribelige  Tanker,  paa  det 
nærmeste  kan  lignes  med  de  brave  Mænd,  som  ere  satte  til 
at  lære  andre  disse  saa  herlige  og  nyttige  Videnskaber;«  c.  Filo- 
sofien; heri  har  han  gjort  sig  bekjendt  med  nogle  af  de 
bedste,  saavel  gamle  som  nye  Skribenter,  »dog  efter  den  høj- 
lærde og  nu  sal.  Buddei  Maade,  hvis  Filosofi  han  fomemme- 
ligen  har  studeret,  søgt  at  være  en  Eclecticus,  ikke  uden  Aar- 
sag;  thi  som  ingen  Filosofi  endnu  har  været  ganske  fuldkom- 
men, saa  har  og  ingen  været  eller  er  saa  slet,  at  den  i  alle 
Punkter  og  Meninger  kan  forkastes.«  3.  »Hvad  Filologien 
anbelanger,  da  er  hans  Dygtighed  i  det  tydske  og  franske 
Sprog  Deres  Velbaarenhed  bedst  bekjendt,  men  mig  saa  meget, 
at  han  med  den  fornødne  Zirlighed  og  Nøjagtighed  kan  ver- 
tere  af  begge.  I  det  Græske  har  han,  næst  Grammaticalia, 
fattet  noget  af  Plutarchi  Bog  de  educatione  puerorum;  men  i 
Latin  har  han  opnaaet  en  stor  Fuldkommenhed,  saa  at  han 
deri  baade  kan  tale  og  skrive,  det  sidste  med  Nethed  og  Sam- 
tydighed,  hvilket  kan  sluttes  af  de  mange  Autores  og  Poeter, 
han  har  igiennemlæst,«  —  alle  disse  latinske  Forfattere  næv- 
nes derpaa.  Graae  slutter  sit  Testimonium  med  disse  Ord:  »1 
Betragtning  af  alt  dette  skjønner  Enhver,  mest  den,  som  for- 

staar  sig  derpaa,  at  han  som  en  oplyst  Christen,  lærd  og  for- 
nuftig, er  vel  skikket  til  Guds,  Kongens  og  Fædrelandets  Tje- 
neste; dertil  give  Gud!  at  han  betimeligen  maa  blive  forfrem- 
met, sig  og  sin  høje  Familie  til  Glæde,  Herlighed  og  bestandig 
Lyksalighed ! « 

Da  Suhm  fyrretyve  Aar  efter,  at  hans  Skolegang  var 
bleven  afsluttet,  fortalte  om,  hvorledes  den  havde  været  ord- 
net, ytrede  han:  »Saadant  kan  ske  i  privat  Information,  men 
vanskeligen  i  publik  for  de  mange  Disciples  Skyld,  hvoraf 
hver  udfordrer  en  særdeles  Behandling  efter  sin  Tænkemaade.t 
Nu  havde  Suhm  for  det  meste  læst  alene,  og  hans  Lærer 
Graae,  som  skulde  lede  ham,  lod  sig  paa  en  Maade  lede  af 
sin  Discipel,  der  saaiedes  fik  læst  og  lært,  hvad  han  havde 
Lyst  til.  Det,  der  for  en  stor  Del  manglede  ved  Suhms  Under- 
visning, var  Methode  og  Læsning  sammen  med  flere  Jævn- 
aldrende end  de  to,  som  en  Tid  vare  hans  Kammerater.  Og 
der  er  vist  ingen  Tvivl  om,  at  Mangel  paa  Methode,  paa 
Stringens,  som  til  en  vis  Grad  gaar  igjennem  hele  Suhms  For- 
fattervirksomhed, og  den  Lyst  til  at  give  sig  hen  til  saa  mange 
forskjellige  literære  Opgaver,  som  han  indlod  sig  paa,  kan 
føres  tilbage  til  den  Maade,  paa  hvilken  hans  første  Uddan- 
nelse blev  ledet.  At  være  fri  og  uafhængig  i  den  ene  som  i 
den  anden  Henseende,  var  ham  en  Nødvendighed,  og  den  Lyst 
fik  han  tidlig  tilfredsstillet.  Hans  udmærkede  Evner  kom  ham 
til  Gode,  saa  at,  om  han  end  ikke  blev  en  dygtig  Student,  saa 
var  han  dog  forud  for  mangfoldige  af  sine  Samtidige  i  Kjend- 
skab  til  Literaturen  i  dennes  mange  Forgreninger,  thi  han 
havde  læst  mere  end  de  allerfleste  af  sine  Jævnaldrende,  om 
denne  Læsning  end  ikke  var  gjennemført  med  en  Examen  til 
Formaal,  og  han  havde  derhos  tilegnet  sig  det  Læste,  saa  at 
dette  senere  kunde  komme  ham  til  Gavn. 

I  en  Retning  har  Graae  ikke  sagt  Noget  om  Suhms  Evner 
og  Dygtighed,  nemlig  om  hans  Dygtighed  til  at  skrive  Dansk 
og  til  at  give  sine  Tanker  en  god  Form  i  Modersmaalet. 
Suhm  siger  om  nogle  skrevne  Prædikener  af  Graae,  som  han 
har  læst:  »Ligesaa  ypperlig  som  Graaes  Smag  var  i  Latinen, 
saa  mærkelig  var  den  i  Dansken,  hvilket  man  maa  tilskrive 
Tiderne,  da  ingen  af  disse  Prædikener  er  yngre  end  1737  og 
1738.  Deres  største  Fortjeneste  bestaar  deri,  at  de  ere  skrevne 
i  et  rent  Sprog  uden   fremmede  Ord.«     Som  det   strax   skal 

vises,  har  Suhm  havt  mange  skriftlige  Arbejder  at  beskjæflige 
sig  med,  som  han  dels  selv  har  valgt,  dels  har  faaet  opgivet  af 
sin  Lærer,  og,  om  der  end  ikke  udtrykkelig  siges  Noget  derom, 
er  det  dog  vel  sandsynligt,  at  Graae  har  stræbt  at  paavirke 
sin  Elev  i  lignende  Retning,  hvad  et  rent  Sprog  angaar,  et 
dansk  Sprog  uden  fremmede  Ord. 

Peter  Frederik  Suhm  var  altsaa  bleven  Student,  men  hans 
Undervisning  var  ikke  derfor  afsluttet.  Hans  Fader  ønskede 
saaledes,  at  han  skulde  udvide  sin  Kundskab  i  de  mathema- 
tiske  Videnskaber,  og  der  blev  da  antaget  en  Lærer,  som  gik 
til  ham  i  Aarene  1747  og  1748:  »hvorvel  han  var  en  af  de 
største  Mathematici,  Danmark  har  havt,  saa  passede  hans 
Methode  sig  dog  ikke  paa  mig,  thi  han  gjorde  vel  Figurer, 
men  opregnede  uden  Ophør  Demonstrationer,  ilende  fra  den 
ene  til  den  anden,  saa  at  jeg,  naar  han  efter  sin  Time  gik 
bort,  forstod  intet  af  hvad  han  havde  sagt.  Venteligen  vilde 
han,  at  det  skulde  være  mig  ligesaa  let  at  begribe,  som  det 
nu  var  ham.«  Denne  Mathematik-Lærer  \£ir  Jens  Krafl.  Suhm 
stod  dog  senere  i  godt  Forhold  til  Kraft,  hvem  han  i  Trond- 
hjem  skaffede  over  tredive  Subskribenter  paa  hans  »Mekanik,c 
hvilket  var  flere,  end  Kraft  havde  faaet  i  Kjøbenhavn^.  Lige 
saa  liden  Fremgang  Suhm  gjorde  i  Mathematik,  lige  saa  liden 
gjorde  han  i  de  legemlige  Færdigheder  og  elegante  Kunster, 
som  at  dandse,  ride,  tegne,  musicere; , der  blev  holdt  Lærere 
til  at  undervise  ham  heri,  men  det  bar  ingen  Frugt,  thi  den 
unge  Mands  Hu  stod  til  at  læse.  Om  Undervisningen  i  disse 
forskjellige  Færdigheder  fortæller  Suhm®:  »Af  Briiic/iman,  Fader 
og  Søn,  lærte  jeg  at  dandse,  og  al  den  Tid,  jeg  lærte  hos  dem, 
ansaa  jeg  for  spildt;  fra  11  til  12  om  Formiddagen  havde  jeg 
Frihed  og  fornøjede  mig  med  Læsning;  fra  12  til  1  skulde 
Brinchman  komme  tre  Gange  om  Ugen,  men  han  forsømte 
ofte,  og  da  var  jeg  glad,  saasom  jeg  da  læste  lige  til  2,  som 
var  Spisetiden,  men  kom  han,  da  blev  jeg  ganske  misfornøjet, 
og  fra  mit  femtende  til  attende  Aar  ansaa  jeg  Dands  med  hel 
slette  Øjne.  . . .  Fosie  lærte  mig  at  tegne  med  Pen  og  Bliant  og 
male  med  Tusk;  jeg  havde  ingen  Ulyst  hertil,  men  gjorde  dog 
ingen  Fremgang.  Overalt  er  jeg  meget  uskikket  til  al  Haand- 
gjerning  og  har  aldrig  kunnet  lære  at  skjære  en  Pen  eller 
lægge  et  Brev  ret  sammen   og  forsegle  det.    At  ride  lærte  jeg 

af  den  ældre  Scheffer,  da  jeg  var  tyve  Aar,  men  blev  deri  en 
Stymper*.«  »I  Musiken  gjorde  jeg  aldeles  ingen  Fremgang; 
man  kan  ej  tvinge  Naturen,  og  jeg  havde  ogsaa  tre  Mestre 
efter  hinanden  i  den:  Bredendick,  Muller  og  Decker.  I  at 
skrive  eller  male  Bogstaver  havde  jeg  Peer  Abelsen^  hvis  Haand 
var  meget  god ;  jeg  lærte  temmelig  at  skrive,  men  med  Alderen 
er  min  Haand  bleven  jo  længer  jo  værre,  thi  jeg  har  skrevet 
meget,  hastig  og  smaat;  naar  jeg  vil,  kan  jeg  endda  skrive 
temmelig  godt,  men  jeg  giver  mig  ikke  Tid  dertil.« 

Som  medvirkende  Grund  til,  at  Suhm  ikke  kunde  lide 
Dands,  fortæller  han,  at  han  den  Gang  »var  forfaldet  til  en 
Art  Pietismus,  som  jeg  ikke  veed,  hvorledes  jeg  kom  paa,  men 
jeg  læste  meget  i  Bibelen,  var  især  for  at  udtyde  Spaadom- 
mene,  fornemmelig  Daniel  og  Johannis  Aabenbaring,  troede 
stivt,  at  Paven  var  Antichrist,  og  1745,  at  Kongen  af  Preussen 
var  den,  som  skulde  undertrykke  de  tre  Konger,  tale  bespotte- 
lige Ord  og  ej  agte  yndige  Kvinder,  men  da  han  i  December 
samme  Aar  gjorde  Freden  i  Dresden,  faldt  alle  mine  Tanker 
heri  bort,  og  efterhaanden  gav  jeg  Spaadommenes  Udtydning 
rent  Afsked.« 

Da  Suhm  var  Adelsmand,  faldt  det  som  af  sig  selv,  at 
han  skulde  føres  ind  paa  Embedsbanen,  og  Forberedelsen  her- 
til maatte  ske  gjennem  det  juridiske  Studium.  Han  hørte  da 
Forelæsninger  over  Statsret  og  Naturret  hos  Professor  Chr. 
Ludwig  Scheidt,  over  Romerret  og  dansk  Ret  hos  Professor 
Henrik  Stampe.  Mange  Aars  juridiske  Studium  gjordes  ikke 
nødigt  paa  den  Tid  for  at  komme  i  Embede,  og  det  gik  da 
saaledes  til,  at  Suhm  endnu  ikke  20  Aar  gammel  den  23.  Fe- 
bruar 1748  blev  udnævnt  til  Assessor  i  Hofretten  —  med  en 
juridisk  Fordannelse,  som  maa  have  været  temmelig  minimal; 
hvilken  Forskjæl  paa  dengang  og  nu!  Men,  siger  Rasmus 
Nyerup,  »han  betraadte  den  juridiske  Bane  mere  vistnok  for 
at  føje  sig  efter  sin  Faders  Vilje,  da  det  var  det  eneste  Stu- 
dium, der  ansaas  passende  for  en  Adelsmand,  end  af  Tilbøje- 

*  r/l.  Overskou  nævner  i  Den  danske  Skueplads  I.,  S.  135,  en  Dandse- 
mester  Brinchman  som  hørende  til  Frederik  den  Fjerdes  franske  Hoftrup 
1715.  —  Jakob  Fosie,  f.  1679,  d.  1763,  Tegnemester  for  Søkadetterne,  var  en 
belgendt  Tegnelærer  og  dygtig  Kunstner.  Han  udgav  1747  >En  liden  Sam- 
ling af  andre  deres  Kobberstik,«  som  er  dediceret  til  P.  F.  Suhm,  hvis  Vaa- 
ben  er  afbildet  paa  Titelbladet.  —  Kongelig  Berider  Johan  Herm.  Schåffer. 
—  Vistnok  Hoforganist  F.  C.  Breitendich. 

lighed  Og  egen  Drift.  Det  tørre  Lovstudium  holdt  ham  ikke 
længe,  han  lod  Akterne  ligge  og  ofrede  paa  de  tækkeligere 
Musers  Altere.  Overalt  elskede  han  Uafhængighed,  og  hans 
muntre  Aand  skyede  den  Tvang,  som  Embede  i  Staten  nød- 
vendig førte  med  sig.« 

Paa  dette  Punkt  af  Suhms  Liv  er  der  en  lille  Uklarhed. 
Thi  Suhm  omtaler  et  Sted,  at  han  i  >  Vinteren  mellem  1750 
og  1751  sad  i  Højesteret,«  Noget  som  Nyerup  synes  at  have 
været  uvidende  om.  Suhm  har  ikke  faaet  Udnævnelse  til  at 
være  Assessor  i  Højesteret,  men  muligt  er  det  maaske,  at  han 
en  kort  Tid  har  været  Auskultant  i  denne  Landets  højeste 
Domstol.  Det  er  i  sin  paa  Dansk  skrevne  Karakteristik  af 
Luxdorph,  at  Suhm  berører  denne  Episode  i  sit  Liv,  og  han 
siger  paa  det  samme  Sted,  at  der  »vare  i  min  Tid  tre  Asses- 
sorer, som  især  glimrede  frem  for  andre,  Luxdorph  og  Falsen 
ved  Grundighed  og  juridisk  Kundskab,  og  Hielmstierne  ved  en 
mandig  Veltalenhed,  ved  en  klar,  tydelig  og  behagelig  Stemme,« 
—  Suhm  maa  altsaa  have  hørt  dem  votere.  I  sin  Biografi  af 
Luxdorph,  der  staar  i  Fortalen  til  det  syvende  Bind  af  »Scrip- 
tores rerum  Danicarum,«  udkommet  1792,  nævner  Suhm  disse 
tre  Assessorer,  »qvi  meo  tempore  eminebant,<^  men  han  siger 
ikke  der,  at  han  i  Vinteren  1750 — 51  har  siddet  i  Højesteret*. 
Men  det  forholder  sig  vist  saaledes,  som  det  er  forklaret.  Thi 
ved  et  kongeligt  Reskript  af  5.  September  1738  blev  det  til- 
ladt, at  unge  Mennesker,  som  besad  tilstrækkelige  Kund- 
skaber og  Dannelse  og  som  havde  Lyst  dertil,  kunde  an- 
tages som  Auskultanter  i  Højesteret  med  Udsigt  til  senere  at 
komme  i  Betragtning  til  at  indtræde  som  Assessorer  i  denne 
Ret,  og  blandt  dem,  der  saaledes  kunde  antages,  nævnes 
»Kammer-  og  HoQunkere.«  Det  kunde  godt  passe  til  Admiral 
Suhms  Ønsker  om  sin  Søns  Fremtid,  at  han  har  bevæget  den 
unge  »Kammerjunker«  Suhm  til  at  gjæste  Højesteret  som 
Auskultant.  Mange  Aar  efter,  1768,  blev  det  tilbudt  Suhm  at 
blive  Assessor  i  Højesteret,  men  han  afslog  Tilbudet. 

Et  Par  Maaneder,  før  Assessor-Udnævnelsen  kom,  var  Suhm 
bleven  udnævnt  til  HoQunker,  den  18.  December  1747,  og  hen- 
imod  to  Aar  efter  blev  han  udnævnt  til  Kammerjunker,  den 
28.  December  1749.  Der  var  saaledes  aabnet  Adgang  for  ham 
til  at  komme  til  Hove,  og  der  kan  næppe  være  Tvivl  om,  at 
han  er  kommen  til  Hove;  men  der  kan  næppe  heller  være 

Tvivl  om,  at  hans  Hu  ikke  stod  til  Hoflivet,  thi  Frihed  og 
Uafhængighed  gik  ham  for  Alt,  hans  Læselyst  kjendte  ingen 
Grændser,  Kjærligheden  til  Bøger  og  en  utæmmelig  Begjærlig- 
hed  efter  Arbejde  maatte  tilfredsstilles.  Der  kan  ikke  anføres 
Beviser  for,  at  Suhm  i  Tiden  før  1751  er  kommen  til  Hove; 
men  han  har  et  Sted  skrevet  en  Panegyrik  over  Dronning 
Lovise,  der  er  forfattet  i  saa  stærke  Ord,  at  man  ledes  til  at 
antage,  at  han  oftere  maa  have  seet  hende  og  været  i  hendes 
Nærhed  ^^. 

Er  der  Lidet  at  fortælle  om  Suhm  som  Embedsmand  og 
som  Hofmand,  saa  er  der  desto  mere  at  fortælle  om  ham 
som  Studerende,  som  Gransker,  som  Forfatter. 

I  det  store  kongelige  Bibliothek  bevares  en  Skrive-  eller 
en  Note-Bog  i  Folio,  som  paa  første  Side  har  følgende  Paa- 
skrifter " : 

In  Nomine  S.  S.  Trinitatis  die  2.  Januar.  1737. 

Æque  pauperibus  prodest,  locupletibus  æque. 
Æque  neglectum  pueris  senibusque  nocebit 

'^JoTOQia  aQXTj  q)(fOvBaeu)S  xai  aoq)iag.    D,  Halicarn. 

Nescire  quid  antea,  quam  natus  sis,  accident,  id  est  semper 
esse  puerum.     ita  Cicero*. 

Den  Haand,  hvormed  disse  Stykker  ere  skrevne,  er  saa 
fast,  at  det  ikke  er  sandsynligt,  at  det  er  Peter  Frederik 
Suhm,  der  har  skrevet  dem  kun  lidt  over  otte  og  et  halvt  Aar 
gammel ;  snarere  maa  man  tænke  sig,  at  de  ere  skrevne  af  en 
af  hans  Lærere,  og  det  ligger  da  nær  at  tænke  paa  Hyld- 
toft, den  femte  Lærer,  som  indviede  Barnet  i  Historien.  Neden 
under  har  Suhm  selv  skrevet  følgende  Linier: 

»Adskillige  curiosa  henhørende  til  Hist.  litter.  gener.  etc. 
findes  heri  anførte,  som  jeg  dels  i  breve  dels  af  relationer  af 
vore  lærde  Mænd,  dels  i  Bibliotheker  har  fundet;  da  jeg  be- 
gyndte at  opskrive  dette,  begyndte  jeg  tillige  at  samle  paa 
danica,  saa  at  jeg  i  40  aar  har  samlet  herpaa,  og  hverken 
sparet  Flid  eller  Penge.« 

Læser  man  de  alfabetisk  ordnede  Notitser  igjennem,  som 
Suhm  har  indført  i  denne  Bog,  lægger  man  snart  Mærke  til, 

♦  Citaterne  ere  tagne  fra  Horats,  Epist.,  I.,  1,  25—26.  —  Dionys.  Halic, 
Åntiq.  Rom.,  I.,  1.  —  Cicero,  Orator,  XXXIV.,  120. 

at  de  dels  ikke  ere  mange,  dels  ikke  ere  betydelige.  Og  man 
maa  da  vistnok  forstaa  Suhms  Bemærkning  saaledes,  at  han 
ved  f.  Ex.  Aaret  1777  har  faaet  denne  Bog  i  sin  Haand  og  i 
sin  Erindring  har  opfrisket,  hvad  han  for  mange  Aar  siden 
har  nedskrevet  i  den  paa  en  Tid,  da  han  begyndte  paa  at 
samle  historiske  Excerpter.  Der  maa  da  ikke  tillægges  Bogen 
anden  Betydning  end  denne,  at  den  afgiver  et  Vidnesbyrd  om, 
hvor  tidlig  Suhm  er  bleven  ledet  ind  paa  at  gjøre  Optegnelser. 
Der  er  nu  ogsaa  andre  Optegnelser  bevarede,  som  vidne  om, 
at  han  meget  tidlig  er  beg^^ndt  at  bruge  Pennen. 

Nyerup  fortæller  nemlig,  at  Suhm  førte  Journal  over  sine 
Arbejder  lige  fra  sit  tolvte  Aar,  altsaa  fra  1740,  og  Nyerup  har 
meddelt  en  hel  Del  Prøver  paa  Indholdet  af  disse  Journaler, 
som  ikke  mere  ere  bevarede**.  I  Aarene  1740,  1741  og  1742, 
da  Suhm  var  12 — 14  Aar,  begyndte  han  at  skrive  en  dansk 
og  en  norsk,  en  østerigsk,  en  ungarsk  Historie,  den  gamle 
Historie;  han  oversatte  en  Del  af  Cornelius  Nepos  og  gjorde 
Uddrag  af  Plutarchs  Apophthegmata  og  af  Valerius  Maximus. 
V  Intet  af  alt  dette  er  bleven  færdig  og  bragt  til  Ende,  saasom 
jeg  siden  haver  forladt  det,  og  det  altsammen  er  ikkun  slet 
skrevet.  € 

I  Journalen  for  1743  hedder  det:  »Begyndt  paa  de  Gamles 
Forsvar  i  Klak,  men  ej  til  Ende  bragt,  som  dog  i  Fremtiden 
kan  tjene  mig,  naar  jeg  fuldfører  samme  Værk.  Den  1.  Okto- 
ber, efter  min  Læremesters  Christian  Graaes  Begjæring,  begyndt 
at  samle  til  en  almindelig  Geografi,  hvoraf  endel  endnu  kan 
tjene  mig  til  visse  særdeles  Landes  Beskrivelser,  som  jeg  agter 
at  lade  udgaa.  Han  selv  havde  fuldfærdiget  en  Beskrivelse 
over  Danmark  og  Norge,  der  ikke  var  uefien;  og  vilde  han, 
at  jeg  efter  samme  Plan  skulde  fuldfærdige  mit  Værk.  Be- 
g\Tidelsen  gjorde  jeg  med  almindelig  Description  over  Eu- 
ropa, r^  —  hvilken  allerede  var  færdig  den  4.  Oktober.  Dette 
geografiske  Arbejde  gav  nu  Suhm  nok  at  bestille  i  Resten  af 
Aaret  og  i  det  følgende  Aar,  1744;  men  i  dette  Aar  noterede 
han  i  Journalen  den  3.  November:  »Jødisk  Historie  inddelt  i 
Kapitler,  temmelig  vidtløftig.  Bedre  skrevet  end  de  før  om- 
talte Historier,  c  I  Aaret  1745  fortsættes  de  geografiske  Studier 
vexlende  med  historiske  og  chronologiske,  men  dertil  kommer 
saa  i  de  følgende  Aar  Oversættelser  af  latinske  og  græske 
Klassikere,  af  de  ældste  »Lærefædre;«   der  samles  paa  Mate- 

riale  til  en  Udgave  af  flere  af  de  græske  Talere;  der  bliver 
taget  fat  paa  historiske  Arbejder  som  »Fruentimmernes  Histo- 
rie,« »berømmelige  Mænds  Historie.«  »Den  20.  Oktober  1748 
begyndt  at  skrive  dissertatio  de  Saxonis  Grammatici  historiæ 
autoritate  et  fide.t  »Den  26.  August  1749  kort  Udtog  af  den 
Oldenborgske  Stammes  Kongers  Regjering  for  Hof-Poeten  Dar- 
bes,  den  27.  færdig*.«  Blandt  Arbejder  i  Aaret  1750  nævnes: 
»Collectanea  til  Friderici  3,  til  Christiani  2,  til  Friderici  4 
Historie,«  »til  de  gamle  Svenskes,  de  gamle  Russers  Historie, 
til  Valdemar  1,  den  gamle  norske,  Kong  Olai,  Dronning  Mar- 
grethe og  Søns  Historie,  til  Canuti  Sancti  og  hans  Søns  Caroli, 
til  Magni  Smeki  Historie,«  »Collectanea  til  Suhmernes  Historie 
af  trykte  Bøger,«  hvilket  Arbejde  blev  fortsat  1753  med  en 
»ny  CoUection.« 

Hvis  man  tror,  at  her  er  blevet  omtalt  Alt,  hvad  Suhm 
gav  sig  af  med  i  Aarene  1740 — 50,  altsaa  fra  hans  12.  til  hans 
21.  Aar,  saa  er  dette  en  Fejltagelse;  der  kunde  nemlig  for- 
tælles om  endnu  flere  Arbejder.  Thi  dette  unge  Menneske  ind- 
lod sig  paa  at  behandle  mange  og  det  højst  forskjelligartede 
Æmner.  Det  blev  bemærket  ovenfor,  at  Suhm  selv  indrøm- 
mede, at  der  havde  været  noget  Løst  i  hans  Undervisning,  og 
denne  Mangel  paa  Methode  kan  ogsaa  spores  i  den  Uro,  der 
har  været  over  hans  tidligste  literære  Beskjæftigelser.  Det  er 
klart,  at  Suhm  vilde  frem,  at  han  vilde  være  Forfatter,  at  han 
vilde  følge  i  Ludvig  Holbergs  Fodspor.  Allerede  i  Journalen 
for  1742  har  Suhm  senere  føjet  til  allersidst:  »Af  vor  store 
Baron  Holbergs  Skrifters  Læsning  er  jeg  ellers  først  kommet 
paa  de  Tanker  ogsaa  at  skrive  Bøger,«  og  dette  Navn  har 
altid  vinket  ham.  Man  maa  paa  ingen  Maade  tro,  at  alle 
disse  Skriverier  vare  som  skrevne  af  en  overmoden  Skole- 
dreng; thi  de  vare  alvorlige,  med  Flid  udførte  Arbejder,  af 
hvilke  flere  senere  bleve  trykte.  Og  af  disse  mange  literære 
Beskjæftigelser  maa  der  kunne  sluttes,  at  den  unge  Suhm 
har  været,  som  man  siger,  et  stærkt  Hoved  og  været  en  ud- 
holdende Arbejder. 

*  Disse  Oplysninger  ere  vel  blevne  benyttede  til  Musikstykket  > Tidens 
ubillige  Fordringer,  en  Cantate,  som  skal  synges  paa  det  Kongel.  Slot  Chri- 
stiansborg den  28.  Octobr.  paa  den  højtidelige  Fest,  over  de  tre  hundrede 
Aar,  i  hvilke  den  Kongel.  Stamme  af  Oldenborg  besidder  Thronen  af  Dan- 
mark og  Norge.  <  Kbh.  1749.  Poesien  er  af  Sr.  F.  Darbes.  Musiken  er  af 
Sr.  P.  Scalabrini.     Italiensk  og  dansk  Text.    8o.    20  Bl. 

Vi  skulle  nu  høre  noget  om  Suhms  tidligst  udgivne  Skrif- 
ter, og  vi  ville  da  først  tale  om  de  mere  videnskabelige,  uag- 
tet det  tidligste  nærmest  maa  siges  at  være  af  æsthetisk 
Karakter.  I  Dagbogen  for  1747  skriver  Suhm:  »Den  7.  Januar 
var  Anchersen  paa  Holmen  hos  mig  og  saae  Alt,  hvad  jeg 
havde  skrevet.  Han  raadede  mig  da  til  at  fortsætte  Oversæt- 
telsen af  Frontini  Stratagematis.  Den  8.  begyndte  jeg  derfor 
strax  derpaa.«  Allerede  i  Juni  1745  havde  Suhm  havt  et  saa- 
dant  Arbejde  for,  men  det  var  blevet  lagt  til  Side.  Nu  tog 
han  det  altsaa  op,  og  var  den  2.  Juli  færdig  med  den  Qerde 
Bog  af  Frontinus,  samtidig  med  at  han  forbedrede,  hvad  han 
havde  oversat,  og  dikterede  sin  Skrivelærer  Peer  Abelsen  sin 
Oversættelse.  Saa  udvidedes  Arbejdet,  idet  Polyæn,  Ælian  og 
Arrian  ogsaa  bleve  oversatte.  I  Januar  1748  skrev  Suhm 
»Dedikationen  for  de  Gamles  Krigs-Pudser  til  Kongen;«  den 
28.  Juni  gav  han  sit  Skrift  til  Berlings  Bogtrykkeri,  og  den 
1.  Marts  1749  modtog  han  fra  Berling  26  Exemplarer  af  Bogen, 
som  ikke  er  nogen  Smaating,  thi  den  indeholder  Alt  i  Alt  592 
Sider  i  4o.     Dens  Titel  er: 

»De  Gamles  Krigs-Skole,  aabnet  ved  de  gamle  Skribenteres 
Froniiniy  Polyæni,  Æliani  og  Arriani  Oversættelser,  af  Peter 
Friderich  Suhm,  Kjøbenhavn,  trykt  hos  Deres  Kongelige  Maje- 
stæts Hof-Bogtrykker,  Ernst  Henrich  Berling.« 

Paa  Titelbladets  Bagside  læses:  y^ Imprimatur.  J.  P.  Ancher- 
sen, D.«  En  Dedikation  til  Frederik  den  Femte  er  affattet  i 
overordentlig  varme  Ord,  fulde  af  den  største  Beundring  for 
Kongen,  »vor  danske  Titus.«  Af  denne  Fortale  skal  kun  frem- 
hæves Forfatterens  Glæde  over,  at  det  er  al  Verden  bekjendt, 
»hvor  stor  en  Elsker  og  Befordrer  af  Videnskaber  og  boglige 
Kunster  Deres  Kongelige  Majestæt  er,«  og  »hvor  stor  en  Elsker 
Deres  Kongel.  Majest.  er  af  det  danske  Sprog,  de  Danskes 
Levemaade  og  Sæder,  og  endelig  af  alt  det,  som  Danskt  er.« 
Derpaa  følger  et  Titelblad:  »De  Gamles  Krigs-Skoles  I.  Tome. 
Indeholdende  de  Gamles  Krigs -Pudser,  eller  de  gamle  Skri- 
bentere  Frontinus  og  Polyænus,  oversatte  paa  Dansk  af  P.  F.  S.,« 
indledet  med  en  Fortale  med  Oplysninger  om  Forfatterne  og 
deres  Skrifter,  om  Udgaver  og  Oversættelser  af  dem,  og  af 
den  Nytte,  man  kan  drage  af  Læsningen  af  dem,  hvor  det  da 
fremhæves,  at  man  igjennem  dem  kan  lære  »at  kjende,  ære, 
love,    prise    og   takke   den  store  Gud.«     Til  Slutning   udtaler 

Suhm  sig  om  sin  danske  Oversættelse  i  følgende  Ord:  »jeg 
har  stræbet  at  skrive  rent  Dansk,  det  meste  mig  muligt  var, 
dog  er  jeg  ej  af  dem,  der  ganske  ville  drive  alle  frempiede 
Ord  i  Landflygtighed,  thi  hvis  et  fremmed  Ord  bedre  tilkjende- 
giver  Meningen  end  et  dansk,  saa  betjener  jeg  mig  uden  Sky 
af  det  første  frem  for  det  sidste.  Man  maa  ellers  tilstaa,  at 
vi  nu  begynde  at  skrive  mere  rent  og  purt  Dansk  end  i  lang 
Tid  tilforn;  og  har  man  derfore  at  takke  det  Kongelige  dan- 
ske Selskab.  Sandelig,  jeg  kan  ej  erindre  mig  at  have  læst 
renere  og  bedre  Dansk  end  det,  der  findes  i  den  Tale,  J.  Lange- 
bek  . . .  haver  skrevet  og  som  han  holdt  ved  Selskabets  Aab- 
ning  paa  Charlottenborgs-Slot'*',  hvilken  Tale  i  sit  Slags  er  det 
største  Mesterstykke,  vi  have  paa  vort  Sprog,  ej  alene  i  Hen- 
seende til  det  rene  Dansk,  men  ogsaa  i  Henseende  til  det,' 
som  er  langt  større,  nemlig  en  mandig  og  ret  attisk  Vel- 
talenhed.« 

Med  Side  456  slutter  den  første  Del,  og  efter  et  Titelblad : 
»De  Gamles  Krigs-Skoles  H.  Tome.  Indeholdende  de  Gamles 
Maade,  at  sætte  deres  Krigshære  i  Orden ;  eller  de  gamle  Skri- 
bentere,  Ælianus  og  Arrianus,  oversatte  paa  Dansk  af  P.  F.  S.,« 
følger  »Forberedelsen«  til  denne  anden  Del,  som  Suhm  slutter 
med  at  omtale  to  Mænd,  »hvis  Bevaagenhed  imod  mig  ikke 
lidet  haver  hjulpet  til  dette  Værks  Fuldfærdigelse.«  Den  ene 
af  disse  Mænd  er  Gram,  hvem  Suhm  ikke  nok  kan  berømme. 
Han  siger:  ^M  denne  ypperlige  Mands  kostbare  og  udvalde 
Bibliotheque  har  jeg  bekommet  en  Del  Bøger  til  Laans,  som 
meget  haver  hjulpet  mig  i  at  bringe  dette  Værk  til  Ende.  Thi 
jeg  havde  den  Lykke,  som  mange  andre,  at  være  en  af  den 
SI.  Mands  Venner,  om  jeg  og  tør  gjøre  mig  saa  dristig,  at  til- 
tage mig  dette  Navn,  saasom  det  af  Client  meget  bedre  passer 
sig.  Hvorom  alting  er,  saa  agter  jeg  den  Kundskab,  jeg  haver 
havt  med  samme  store  Mand,  for  saadan  Lykke,  at  intet  Lyk- 
keligere, efter  min  Tanke,  kan  hændes  mig.«  Den  anden 
Mand  har  Suhm  ikke  navngivet  af  Hensyn  til  denne  Mands 


*  Nemlig:  »Videnskabernes  Haab  under  den  Stormægtigste  Konge  Fre- 
derik den  Femtes  livsalige  Regiering,  allerunderdanigst  forestillet  i  en  Lov- 
tale, som  til  Erindring  af  Hs.  M^j.  hellige  Salving  ved  det  kongel.  danske 
Selskabs  Aabning  paa  Charlottenborg  blev  i  en  høi-anseelig  Forsamling  fore- 
læst den  21.  September  1747  af  J,  Langebek,  Forstander  og  Medlem  i  Sel- 
skabet.    Kbh.<     40. 

»Modesti,«  men  det  er  af  Sammenhænget  tydeligt  nok,  at  det 
er  H.  P.  Anchersen y  der  sigtes  til,  »en  af  de  fornemste  Profes- 
sorer ved  det  Kongelige  Universitet,  og  derforuden  ved  sine 
Skrifter  og  Lærdom  noksom  allevegne  bekjendt,  og  endelig  en 
af  mine  fortroligste  Venner;«  Anchersen  havde  bragt  Suhm 
til  at  lægge  Haand  paa  dette  Værk,  han  havde  hjulpet  ham 
ved  vanskelige  Steder  og  laant  ham  Bøger.  Sidst  nævner  han 
en  Mand,  »hvis  Velgjerninger  imod  mig  ere  fast  utallige, <: 
nemlig  sin  gamle  Lærer  Nikolaj  Christian  Graae:  »Han  har 
gjort  for  mig  de  Vers,  som  findes  i  Æliano  og  Arriano,  thi 
jeg  maa  rent  ud  tilstaa,  at,  endskjøndt  jeg  er  en  stor  Elsker 
af  Poésie,  og  at  den  just  er  en  af  de  Ting,  som  jeg  mest 
elsker  og  admirerer,  saa  er  jeg  dog  selv  ikke  i  Stand  til  at 
skrive  en  Strofe.« 

Det  kan  synes  lidt  paafaldende,  at  Suhm  af  de  gamle 
Literaturers  indholdsrige  Skrifter  valgte  at  udgive  disse  krigs- 
historiske,  der  som  Literatur  betragtede  ikke  staa  højt.  Men 
Frontinus's  og  Polyænus's  Meddelelser  om  Krigspuds  byde  en 
underholdende  Læsning  og  give  Stof  til  Eftertanke,  idet  de 
vidne  om  Snarraadighed  under  farefulde  Forhold,  om  Mod  og 
Dristighed,  om  mange  Dyder,  saa  at  de  virkelig  kunne  afgive 
en  befrugtende  Læsning,  og  en  Læsning  af  en  Art,  som  den 
danske  Literatur  var  saa  temmelig  blottet  for.  Skrifterne  af 
Ælian  og  Arrian  indeholde  Beskrivelser  af  de  Gamles  Taktik 
under  Krigsførelse,  af  deres  Maader  at  dele  og  opstille  deres 
Hære,  og  de  indeholde  saaledes  et  historisk  Stof,  som  maa 
have  været  nyt  for  mange  Læsere.  Om  nu  ogsaa  Professor 
Anchersen  har  hjulpet  Suhm  noget  med  hans  Arbejde  ved  Over- 
sættelsen, saa  har  dog  Suhm  udført  det  meste  Arbejde  selv,  og 
det  maa  siges,  at  Arbejdet  er  udført  meget  respektabelt;  Suhm 
har  vist  en  i  Forhold  til  hans  unge  Alder  ikke  ringe  Lærdom 
og  paa  sine  Steder  vist,  at  han  ikke  manglede  kritisk  Sands  *, 

Aaret  efter  udkom  et  nyt  Skrift  fra  Suhms  Haand,  hvilket 
har  Titlen: 


*  Der  blev  skrevet  og  udgivet  et  Digt  til  den  unge  Oversætters  Ære, 
men  den  Forfatter,  som  førte  Ordet,  var  just  ikke  nogen  fremragende  Mand: 
Frederik  Christian  Schønau,  som  udgav,  i  4°,  4  Blade:  »Lykønske  til  Hof- 
junker Suhm,  da  han  til  Trykken  udgav  De  Gamles  Krigsskole,  i  dybeste 
Underdanighed  frembaaret  d.  21.  Mart.  1749.«  Dette  Digt  lod  R.  Nyerup  dog 
optrykke  i  >Suhmiana,c  S.  249 — 56. 

^Pythagoræ  Gyldene  Vers  med  Hieroclis  Commentario,  P. 
Syri  Sententzer,  og  Phædri  Fabler,  oversatte  af  Grædsken'  og 
Latinen  paa  Dansk  ved  Peter  Friderich  Suhm,  Kiøbenhavn, 
1750.  Trykt  i  de  Berlingske  Ar\ingers  Bogtrykkerie,  ved  Lu- 
dolph  Henrich  Lillie.« 

Bogen  er  i  Oktav-Format  og  indeholder  340  Sider.  Den 
er  dediceret  til  Frederik  den  Femte:  »dette  ringe  Værks  høje- 
ste Fortjeneste  bestaar  derudi,  at  Deres  Kongelige  Majestæts 
Høje  og  Hellige  Navn  zirer  dets  Titel.«  Paa  Titelbladets  Bag- 
side læses: 

Jeg  berømmer  og  forundrer  mig  over  den  Velbaarne  Over- 
sætters Flid,  og  kan  ikke  andet  end  paa  det  højeste  prise  dette 
Foretagende,  og  raade  alle  mine  kjære  Landsmænd  flittig  til  at 
læse  og  betragte  dette  Værk. 

Kiøbenhavn  den  22.  Januar.  1750. 

J.  P.  Anchersen j 
Dr.  og  d.  d.  Facultatis  Philosoph.  Decanus. 

Det  var  atter  fra  Græsk  og  Latin,  Suhm  havde  oversat 
disse  Skrifter,  som  ere  af  et  moralsk,  didaktisk  Indhold. 

Begge  disse  Oversættelser  bleve  omtalte  i  de  Kjøbenhavn- 
ske  lærde  Tidender  og  omtalte  med  megen  Roes.  Men  An- 
melderen synes  især  at  have  beundret  Oversætteren,  fordi  han 
skjøndt  »Hofmand  havde  givet  sig  hen  til  saadanne  literære 
Arbejder '^« 

Suhm  har  paa  flere  Steder  i  sine  Skrifter  fortalt  om  sin 
Ungdom,  og  man  faar  af  disse  Meddelelser  nærmest  det  Ind- 
tryk, at  han  aldrig  har  været  rigtig  ung.  Han  fortæller  aldrig, 
hvilke  de  Drenge  eller  de  unge  Mennesker  vare,  med  hvilke 
han  havde  Omgang  og  som  i  Aarenes  Løb  kom  til  at  beklæde 
vigtige  Embedsstillinger.  Han  fortæller  aldrig  Noget  om,  hvil- 
ken Underholdning  han  havde  udenfor  Læsning  og  sine  kjære 
Skrivebøger.  Der  er  noget  Gammelmandsagtigt  over  ham,  sam- 
tidig med  at  han  dog  har  været  en  meget  livlig  Karakter.  Men 
han  taler  flere  Gange  om  de  Mænd,  han  allerede  som  Student 
og  som  ganske  ung  Forfatter  havde  Omgang  med,  og  det  er 
da  altid  med  en  særlig  Glæde,  at  han  dvæler  ved  dem. 

Af  disse  Mænd  skal  først  nævnes  Hans  Gram,  der  allerede 
døde  den  19.  Februar  1748,  saa  at  Suhm  vel  næppe  har  kjendt 
ham  i  mange  Aar.     Ovenfor  er  der  citeret  nogle  Ord  fra  »De 

Gamles  Krigsskole,«  hvor  Suhm  paa  en  vakker  Maade  om- 
taler, hvad  han  skyldte  Gram;  han  besøgte  ham,  benyttede 
hans  Bibliothek  og  var  hos  ham  endnu  otte  Dage  før  Gram 
døde.  Det  er  Suhm  selv,  som  fortæller  følgende  Historie^*: 
»Da  jeg  var  nitten  Aar  gammel,  skete  det  i  et  Selskab  hos 
salig  Gehejmeraad  Råbe,  at  denne  Herre  spurgte  Gram  ad, 
hvo  der  skulde  blive  hans  Eftermand;  han  pegede  paa  mig 
og  sagde:  »Der  staar  han.«  Jeg  rødmede  og  rødmer  endnu  ved 
at  tænke  herpaa,  thi  naar  jeg  undtager  Lyst  og  Flid,  hvor 
langt  er  jeg  ikke  nedenfor  . . .  Gram  i  sand  Lærdom,  hvilken 
store  Mands  fordelagtige  Tanker  om  mig  dog  stedse  have 
været  mig  en  sand  Opmuntring  og  Spore  til  Flid.«  Denne 
Notits  har  Suhm  nedskrevet  1791  eller  1792,  altsaa  paa  en 
Tid,  da  han  selv  kunde  se  tilbage  paa  mange  Aars  virksomt 
Arbejde.  Sexten  Aar  tidligere  havde  han  skrevet  om  Gram  i 
Fortalen  til  den  danske  Oversættelse  af  Krag  og  Stephanius's 
Christian  den  Tredies  Historie  (1776),  og  44  Aar  tidligere  havde 
han  den  20.  December  1748  begyndt  og  den  21.  December 
fuldendt  »Musernes  Sorrig  over  den  nordiske  Apollinis  Død, 
eller  Klage-Skrift  over  Etatsraad  Gram.«  Suhm  havde  bestemt, 
at  dette  Mindeskrift  skulde  optages  i  en  Samling  af  hans 
Smaaskrifter,  og  i  en  Fortale  til  denne  Samling,  skreven  om- 
trent 1755,  bemærker  Suhm  om  det  ottende  Stykke^*:  »Grams 
Ophøjelse  er  skrevet  ej  for  at  berømme  denne  store  Mand,  thi 
dertil  er  min  svage  Pen  for  afmægtig,  men  alene  for  at  vise 
en  liden  Prøve  af  Taknemmelighed  for  al  den  Hjælp,  jeg  i 
mine  Studeringer  har  havt  af  ham;  hvilken  dog  varede  alt  for 
kort,  formedelst  hans  tidlige  og  beklagelige  Død.  Skulde  Noget 
heri  synes  al  være  for  meget,  da  beder  jeg  at  det  maa  und- 
skyldes baade  med  Sorgens  Heftighed,  Tabets  Storhed,  og 
Skriftets  Indretning  af  et  Syn.«  Dette  lille  Mindeskrift  er 
aldrig  blevet  trykt  og  kjendes  nu  ikke  mere. 

Det  tolvte  Stykke  i  denne  samme  Samling  skulde  have 
været  »Klagetale  over  Professor  Schlegel  i  Sorø  skrevet  til  Be- 
vis paa  det  Venskab,  der  var  imellem  os.«  Det  ev  Johan  Elias 
Schlegel  her  sigtes  til;  han  blev  1748  Professor  juris  et  poli- 
tices ved  Sorø  Akademi,  men  døde  allerede  den  13.  August 
1749.  Suhm  skriver  i  sin  Journal:  »Den  16.  August  begyndt 
og  færdig  Sørgetale  over  Professor  Schlegel.«  Denne  Tale  er 
aldrig  bleven  trykt  og  kjendes  nu  ikke  mere. 

Suhm  skriver  i  Journalen  for  1747:  »Den  4.  Oktober  op- 
poneret imod  Anchersen;«  det  er,  som  det  synes,  den  eneste 
Gang,  Suhm  paa  denne  Maade  er  traadt  i  Forhold  til  Univer- 
sitetet. Disputatsen,  ved  hvilken  han  mødte  som  Opponent, 
var  forfattet  af  Professor  Hans  Peter  Anchersen  og  har  Titlen: 
*Specimen  mythologiæ  septentrionalis  antiquissimæ  de  Herthigenis, 
defendente  Chr.  Schnabel  in  auditorio  superiori  4.  Oct.  174^7.<!^ 
Anchersen  ledede  denne  Disputats  netop  paa  sin  Fødselsdag, 
da  han  blev  47  Aar  gammel,  medens  den  unge  Opponent 
nærmede  sig  stærkt  til  sit  nittende  Aar.  Trods  den  betydelige 
Forskjæl,  der  var  i  disse  to  Mænds  Alder,  maa  der  dog  tidlig 
være  indtraadt  et  venligt  Forhold  imellem  dem,  uden  at  det 
er  muligt  at  paavise,  hvorledes  Forbindelsen  er  kommen 
istand,  medens  det  derimod  er  muligt  at  paavise  Vidnesbyrd 
om  Venskabjet  imellem  dem. 

Efter  Journalen  for  Aaret  1748  er  Suhm  den  2.  Maj  be- 
gyndt paa  at  skrive  en  »Samtale  mellem  Mauritium  og  Ludo- 
vicum«  og  har  fuldendt  den  den  5.  Juni.  Denne  Samtale 
skulde  have  været  det  syvende  Stykke  i  den  ovenfor  nævnte 
Samling  af  Smaaskrifler,  men  den  blev  først  trykt  1799,  efter 
Suhms  Død.  Suhm  sendte  sit  Manuskript  til  Professor  An- 
chersen, som  gav  ham  det  tilbage  med  et  Brev  dateret  5.  De- 
cember 1748^*,  i  hvilket  han  udtaler  sig  om  denne  Samtale, 
der  handler  »Om  Adelskab,«  og  giver  ham  Rettelser  til  det; 
og  hvor  venskabeligt  Forholdet  var  imellem  dem,  kan  sees  af 
den  ligefremme  Tone,  i  hvilken  den  Ældre  tiltaler  den  Unge, 
hvem  han  kalder  »Broder.« 

Hvorledes  Suhm  uden  at  nævne  Anchersens  Navn  bringer 
ham  sin  Tak  for  den  Bistand,  han  havde  ydet  ham  ved  Over- 
sættelsen af  de  gamle  krigshistoriske  Forfattere,  og  hvorledes 
Anchersen  næsten  med  Berømmelse  har  omtalt  Suhm  i  Ap- 
probationen af  »Pythagoræ  gyldne  Vers,«  er  nævnet  ovenfor. 
Et  nyt  Bevis  paa  Venskabet  imellem  dem  afgiver  følgende 
Brev,  som  Anchersen  skrev  til  Suhm  den  24.  Januar  1751": 

Jeg  gjorde  i  Dag  efter  Højmesse  til  Fods  i  Støvle  gaaende 
min  Opvartning  hos  Hs.  Excellence  Hr.  Gehejmeraad  Thot.  Talen 
var  mest  om  Kammerjunker  Suhm  først  og  sidst.  Jeg  bagtalede 
hannem,  som  jeg  altid  plejer.  Hs.  Excellence  sagde  sin  Critique 
over  Kammerjunkerens  sidst  udgivne  Bog,  som  Kammerj.  ikke 
faar    at    vide    førend   han,    som   haver   Vogn   at   befale  over,   gjør 

smukt  sin  Opvartning  hos  Hr.  Prof.  og  D.  Anchersen  i  Pustervig*. 
Men  det  skriver  jeg  med  Sandhed,  at  Hs.  Exe.  berømte  Kammerj.s 
gode  Qvaliteter,  Fromhed  og  Lærdom;  sagde,  at  han  med  første 
vilde  besøge  Kammerj.  selv,  for  at  see  hans  Studeremaade ,  Ex- 
cerpter og  Anlaég  til  et  Bibliothek.  Jeg  kunde  ikke  holde  mig 
længere,  at  jeg  jo  maatte  meddele  Dennem  dette  Nj^,  saa  jeg 
haver  sat  mit  Maaltid  op  for  at  skrive  dette.     Totus  tuus 

J.  P.  Anchersen. 

En  bedre  Ven  end  den  Mand,  som  har  skrevet  dette, 
kunde  Suhm  tilvisse  ikke  ønske  sig.  Anchersen  døde  1765;  i 
hans  sidste  14  Leveaar  havde  Suhm  kun  sjelden  Lejlighed  til 
at  se  ham,  da  han  paa  den  Tid  levede  i  Trondhjem,  og  kun 
et  enkelt  Aar  besøgte  Kjøbenhavn.  Men  da  han  i  Aarene  1791 
— 92  skrev  nogle  Bidrag  til  Karakteristik  af  flere  af  de  Mænd, 
som  han  havde  kjendt,  var  Anchersen  naturligvis  blandt  dem. 
Han  fortæller  saaledes  om  Anchersen^®:  »Han  besad  en  ypper- 
lig Hukommelse,  kunde  sin  Virgilius  udenad,  og  naar  han 
reciterte  Vers  af  ham  og  andre  Poeter,  endog  af  Kjæmpe- 
viserne,  og  deriblandt  Visen  om  Axel  Thorsen,  stod  Taareme 
ham  i  Øjnene.« 

Derefter  skal  Jakob  Langebek  nævnes.  Første  Gang,  vi 
nu  kunne  paavise  en  Forbindelse  mellem  ham  og  Suhm,  er  i 
Aaret  1747,  da  Langebek  i  »Danske  Magazin«^*  udgav  Frede- 
rik den  Andens  Forordning  af  27.  April  1564  om  Klippinge- 
Mønt**  efter  et  Exemplar,  »som,  til  almindelig  Fornøjelse  er 
os  af  Admiral  Suhms  Søn  Monsieur  Suhm  behageligen  med- 
delt, trykt  paa  et  Patent  in  folio  med  det  Kongelige  Segl  neden 
under  trykt,  og  uden  paa  skrevet,  at  Forordningen  er  læst  paa 
St.  Mortens  Prædikestol  i  Nestved  Christi  Himmelfarts  Dag 
1564,  til  Højmesse.« 

I  sin  Journal  for  1749  skriver  Suhm:  »Den  21.  August 
begyndt  paa  Samtale  mellem  Dyden  og  Tiden.  I)en  3.  Sep- 
tember Samtale  mellem  Tiden  og  Dyden  færdig.  Den  12.  givet 
Berling  Samtalen  mellem  Tiden  og  Dyden  at  trykke.  Den  25. 
304  Exemplarer  af  Samtalen  mellem  Tiden  og  Dyden  fra  Ber- 

*  Anchersen  boede  i  den  samme  Gaard  i  Pustervig,  som  senere  blev 
Suhms  Ejendom. 

**  Klippinge  Mønten  var  firkantet  med  et  rundt  Præg;  Forordningen 
befalede  Enhver  at  tage  denne  Mønt,  tre  Mark  regnede  lig  en  Daler,  >mod 
at  straffes  paa  hans  Hals.« 

Ung.«  Det  Arbejde,  som  her  sigtes  til,  udkom  trykt  paa  et 
Ark  i  Folio,  med  Titlen: 

»Samtale  imellem  Tiden  og  Dyden,  hvorudi  vises  alle  troe 
Undersaatters  Taknemmelighed  imod  det  Oldenborgske  Huus, 
Glæde  over  dets  Langvarighed  og  Ønsker  for  dets  Ævighed, 
ved  Lejlighed  af  det  IIL  Jubilæo,  Aar  1749  den  28.  Oktober. 
Allerunderdanigst  overgivet  af  Deres  Kongelige  Majestæts  tro 
fød  Undersaat  P.  F.  Suhm.« 

Themaet  for  dette  Jubilæums-Skrift  er:  det  er  »ej  Tiden, 
som  gjør  os  berømmelige,  men  Dyden ;  Tiden  er  ikkun  Dydens 
Belønning ;  Tid  uden  Dyd  er  ufuldkommen ;  Dyd  uden  Tid  er 
ej  fuldkommen;  men  Tid  forenet  sammen  med  Dyd  bringer 
Fuldkommenhed  til  Veje.« 

Før  Suhm  gav  dette  Skrift  til  Bogtrykkeren,  sendte  han 
det  til  Langebek  til  Gjennemlæsning,  og  han  modtog  det  til- 
bage med  følgende  Brev  dateret  den  13.  September  1749*^: 

Min  Højstærede  Herre! 

Jeg  sender  med  Tak  det  sidst  laante  tilbage,  og  maa  sige 
derom,  at  Forfatteren  er  sig  selv  lig,  det  er,  skriver  ikke  andet 
end  det,  som  baade  i  Henseende  til  Inventionens  Artighed,  Stilens 
Nethed  og  Sprogets  Renhed  altid  fortjener  højligen  at  berømmes 
af  Hans  ærbødigste  Tjener  og  oprigtige  Ven  J.  Langebek. 

Det  næste  Brev  fra  Langebek  til  Suhm,  som  kjendes,  er 
skrevet  den  20.  Maj  1750*^  Suhm  havde  nemlig  anmodet 
Langebek  om  at  gjennemlæse  den  Dedikation,  han  havde 
skrevet  foran  »Pythagoræ  gyldne  Vers«  og  »paa  det  skarpeste 
censurere«  den.  Dedikationen  er  kort,  saa  at  man  kan  undre 
sig  over,  at  Suhm,  der  jo  næsten  var  en  øvet  Forfatter,  trængte 
til  at  dette  lille  Stykke  skulde  paa  det  skarpeste  kritiseres. 
Men  erindres  det,  paa  hvilken  Maade  Suhm  havde  udtalt  sig 
i  »De  Gamles  Krigs-Skole«  om  Langebek  som  dansk  Sprog- 
kunstner, saa  forstaas  det,  at  Suhm  kunde  sætte  Pris  paa  de 
Vink,  der  vilde  blive  givet  ham  af  denne  Mester,  og,  sammen- 
lignes Brevet  med  den  trykte  Dedikation,  vil  man  se,  at  flere 
af  de  Vink,  som  Langebek  gav,  ere  blevne  tagne  til  Følge. 

Ved  den  samme  Tid  blev  Suhm  Medlem  af  »Det  Konge- 
lige Danske  Selskab  til  den  Nordiske  Histories  og  Sprogs  For- 
bedring,« hvilket  fremgaar  af,  at  i  Qerde  Bind  af  Selskabets 
Tidsskrift  »Danske  Magazin«   (1750),  i  hvilket  en  Fortegnelse 

over  alle  Medlemmerne  er  trykt,  er  Suhm  nævnet,  og  nævnet 
i  Spidsen  for  dem  alle  16,  foran  Mænd  som  Luxdorph,  Hielm- 
stierne  og  Klevenfeldt  (Langebek,  Selskabets  Stifter  og  dets 
Forstander,  har  stillet  sig  allersidst),  men  Rangen,  som  Kam- 
merjunkertitlen førte  med  sig*,  havde  dengang  meget  at  be- 
tyde og  dækkede  over  de  unge  Aar,  —  Suhm  var  kun  22  Aar, 
medens  Luxdorph  var  34,  Langebek  40  Aar  gammel.  Suhm 
beholdt  denne  Plads  til  sin  Død.  —  Der  var  nu  knyttet  en 
Forbindelse  imellem  Suhm  og  Langebek,  som  blev  fastere  og 
fastere  og  varede  hele  Livet  igjennem,  og  Navnet  Langebek  er 
et  af  dem,  som  i  det  Følgende  ville  møde  hyppigst  blandt 
Navnene  paa  Suhms  Venner. 

Endelig  skal  Holberg  nævnes.  Det  er  allerede  gjentagne 
Gange  berørt,  i  hvilken  Grad  Læsningen  af  Holbergs  Skrifter 
paavirkede  Suhm,  og  dette  skete  allerede  paa  en  Tid,  da  han 
endnu  ikke  anede,  hvem  Holberg  var  eller  hvor  han  var.  Det 
er  da  ikke  forunderligt,  at  Suhm,  da  han  vilde  træde  frem 
for  Publikum  som  original  Forfatter,  ja  endogsaa  som  æsthe- 
tisk  Forfatter,  begyndte  med  at  skrive  en  Komedie.  Som  For- 
beredelse hertil  var  det  maaske,  at  han  øvede  sig  i  at  skrive 
Dialoger;  i  April  1747  skrev  han  en  »Samtale  efter  Luciani 
Maade  imellem  Lyciscum  og  Aristidem  og  Thrasybulum,*  som 
udkom  i  April  1748,  og  blev  fortsat  i  en  »Samtale  efter  Lu- 
ciani Maade  imellem  Lyciscum,  Aristidem  og  Lampriam,*  der 
var  skrevet  i  Marts  1748,  gik  i  Trykken  i  November  og  ud- 
kom i  December  1749;  den  første  Samtale  er  paa  24  Sider, 
den  anden  paa  29  Sider,  begge  i  Oktav-Format.  Indholdet  af 
disse  Samtaler  er  ganske  kort  følgende:  Aristides  er  forelsket 
i  Aristoteles's  Datter  Lampria,  hun  elsker  Aristides,  men  er  i 
Tvivl,  om  ikke  »Kjærlighed  og  Elskov  strider  imod  Dyden, 
og  idetmindste  imod  Ærbarhed  og  en  ret  høj  Dyd;«  Lyciscus 
plæderer  Kjærlighedens  Sag,  Lampria  erklærer  sig  overvunden, 
og  Lyciscus  slutter  med  disse  Ord:  »Men  det  maa  være  nok 
talet,  nu  gaae  vi  hen  at  rede  alting  færdig  til  Bryllup.«  I  de 
»Lærde  Tidender«  blev  der  sagt  om  disse  to  Arbejder:  »De  ind- 
førte samtalende  Personer  ere  Filosofer,  og  deraf  kan  man 
slutte,  at  ogsaa  Materien  er  filosofisk.  Smukke  Tanker  og  en 
ren  Skrive-Maade  findes  ellers  forenede  deri.«    Ved  Aaret  1755 

*  Efter  Rangforordningen  af  14.  Oktober  1746  havde  en  Kammerjunker 
Rang  i  Fjerde  Klasse,  Nr.  2. 

siger  Suhm  i  Fortalen  til  den  paatænkte  Samling  af  sine 
mindre  Afhandlinger,  hvilken  skulde  aabnes  med  disse  Sam- 
taler: »Jeg  maa  ellers  sige,  at  disse  tvende  Stykker  sigte  for- 
nemmelig til  det  danske  Sprogs  Forbedring  og  Prydelse,  og 
tilligemed  øve  mig  selv  i  Skrive-  og  Talekunsten.«  Men  senere 
(1761)  dømte  Suhm  anderledes  om  disse  »slette«  Bøger:  »Disse 
tvende  Samtaler,  som  udgjøre  et,  beskrive  en  unaturlig  og 
t>Tingen  Kjærlighed,  i  en  almindelig  Stil;  de  Græske  Poeter 
ere  meget  ilde  anbragte,  og  Plato  end  mere.  Overalt  findes 
her  intet  andet  end  romansk  og  daarlig  forliebt  Sladder.« 
Trods  denne  forkastende  Dom*  samtykkede  Suhm  dog  i,  at 
Samtalerne  bleve  optrykte  i  første  Bind  af  hans  »Samlede 
Skrifter".« 

Men  Suhm  havde  indladt  sig  paa  at  behandle  forliebte 
Materier  i  en  Komedie,  som  han  kaldte  »Den  uformodentlige 
Lykke;«  han  nedskrev  den  i  Juni — Juli  1747,  havde  den  fær- 
dig renskreven  i  September,  »begyndte  og  fuldfærdigede  De- 
dikationen for  [o:  foran]  Komedien  til  Holberg«  den  7.  Okto- 
ber og  leverede  sit  Arbejde  til  Holberg.  Har  Suhm  ventet  at 
faa  en  gunstig  Dom  fra  denne  Kritiker,  saa  blev  han  sørgelig 
skuffet.  Han  skriver  nemlig  i  sin  Journal  den  3.  November 
1746  meget  oprigtig:  »Holberg  gav  mig  min  Komedie  tilbage 
og  sagde,  at  den  ej  duede  meget;  thi  besluttede  jeg  ej  at  lade 
den  gaa  ud  i  Trykken.« 

Saa  oversatte  Suhm  to  Komedier  af  Plautus:  Curculio  og 
Mostellaria.  Holberg  gjennemsaa  Oversættelserne,  og  »den 
9.  November  1748  leverede  Holberg  mig  Curculio  og  Mostel- 
laria tilbage,  sigende,  at  de  ej  vare  med  de  bedste.«  Holberg 
maa  trods  disse  uheldige  Forsøg  have  fattet  Interesse  for  den 
unge  Mand,  thi  Suhm  skriver  i  sin  Journal:  »Den  20.  Novem- 
ber 1748  begyndt  at  oversætte  le  Grondeur,  en  Komedie  paa 
Fransk  i  3  Akter  af  Mr.  Palaprat,  efter  Holbergs  Begjæring.« 
Allerede  den  26.  November  var  Oversættelsen  færdig,  og  den 
23.  Juli  1749  blev  Komedien  spillet  paa  Theatret  med  Titelen: 
»Den  knurvurne  Doktor«;  den  blev  i  den  nærmeste  Tid  spillet 
6  Gange.  Den  9.  September  1749  begj'ndte  og  fuldendte  Suhm 
en  Fortale  til  le  Grondeur,  saa  at  det  formodentlig  har  været 


*  Som  ikke  er  optaget  i  Suhms  Samlede  Skrifter,  X.,  S.  361,  hvor  hans 
Kritiker  over  slette  Bøger  ere  aftrykte. 

hans  Hensigt  at  udgive  denne  Komedie,  hvilket  dog  ikke  skete. 
Stykket  blev  indtil  1778  spillet  ialt  12  Gange. 

Imidlertid  havde  Holberg  givet  Suhm  en  ny  Opgave.  Det 
hedder  nemlig  i  Journalen  for  1749:  »Den  24.  November  be- 
gyndt efter  Holbergs  Begjæring  at  oversætte  Moliéres  Komedie 
les  Précieuses  ridicules,<^  Oversættelsen  gik  i  en  Fart,  thi  den 
var  allerede  færdig  den  30.  November.  »De  pæne  Jomfruer« 
blev  spillet  første  Gang  den  14.  Oktober  1750;  Suhm  noterer 
i  Journalen:  »den  4.  November  [1750]  De  pæne  Jomfruer  spil- 
let; dog  har  den  engang  tilforn  været  spillet.«  Stykket  blev 
spillet  enkelte  Gange  i  de  nærmest  følgende  Aar,  og  indtil  1775 
ialt  27  Gange*. 

Ingen  af  disse  Oversættelser  bleve  trykte,  men  de  kjendes 
dog.  Thi  det  kongelige  Theater  ejer  en  Samling  af  Komedier, 
som  ere  blevne  oversatte  og  spillede  paa  dette  Theater,  en 
Samling,  der  kaldes  den  Clementinske  efter  Skuespilleren  Cle- 
mentin,  som  har  tilveiebragt  den,  —  den  er  skreven  nitid**; 
i  det  andet  Bind  af  denne  Samling  finder  man  »De  latterlige 
pæne  Jomfruer,«  og  i  det  femte  »Den  knurvume  Doktor.« 
Suhm  har  gjort  det  farlige  Forsøg  at  lokalisere  Moliéres  Kome- 
die, ikke  blot  ved  at  give  Personerne  de  fra  de  holbergske 
Komedier  bekjendte  Navne**  —  de  to  unge  Damer,  Madeion 
og  Catos  hedde  dog  Karen  og  Margrethe  —  men  ogsaa  ved  at 
nævne  kjøbenhavnske  Lokaliteter;  Lokaliseringen  har  natur- 
ligvis ikke  kunnet  gjennemføres  helt.  Oversættelsen  af  Moliéres 
En-Akts  muntre  Stykke  er  lykkets  bedre  end  Oversættelsen  af 
Palaprats  (og  Brueys's)  Fem-Akts  langtrukne. 

Suhm  forsøgte  endnu  en  Gang  at  optræde  som  origi- 
nal Forfatter  af  Komedier.  I  Juni  1748  begyndte  han  nemlig 
paa  en  Komedie,  som  han  gav  Titlen  »Den  fuldkomne  Kjær- 
lighed.« Den  var  i  5  Akter,  af  hvilke  den  sidste  var  færdig 
den  4.  September.     Af  Fortalen  til  Samlingen  af  Smaaskrifter 

*  r/l.  Overskou  har  ikke  anført  de  af  Suhm  forfattede  Oversættelser  i 
Skuespil-Registret  i  anden  Del  af  >Den  danske  Skueplads,  <  medens  Opførel- 
serne af  dem  ere  angivne  i  Saison-Fortegnelserne.  Men  i  sin  »Lommebog 
for  Yndere  af  den  dramatiske  Kunst«  er  S.  50  >den  knurvurne  Doktor« 
nævnet  som  > oversat  af  Lodde,«  og  S.  80  er  i  De  pæne  Piger*  nævnet  som 
oversat  af  P.  F.  Suhm. 

**  Antonius,  Leander,  Jeronimus,  Pernille,  Hans,  Grev  von  Henrik, 
Baron  von  Arf,  Leonore,  Antonette.  —  Rahbeks  Oversættelse  med  Titel:  >De 
latterlige  Følsomme«  afløste  Suhms;  Rahbek  har  ogsaa  lokaliseret  Stykket. 

erfares,  at  der  i  den  skulde  være  optaget  følgende  Komedier, 
først:  »Den  uformodentlige  Lykke,  Komedie  i  1  Akt,  er  paa 
mange  Steder  en  Imitation  af  Plauti  Aulularia  ogMoliéres  Avare,«. 
Da  denne  Komedie  blev  forevist  Holberg,  var  den  i  3  Akter, 
saa  at  Suhms  Notits  1755  om  1  Akt  næppe  er  rigtig,  —  eller 
er  Komedien  bleven  omarbejdet  og  forkortet?  Endvidere  næv-- 
ner  Suhm  »Henrichs  Pudser,  er  en  temmelig  nøje  Imitation 
af  Plauti  Mostellaria,  Da  jeg  skrev  denne  Komedie,  havde  jeg 
ej  seet  le  Retour  imprevu,  som  og  er  en  Imitation  af  samme, 
skjøndt  ej  saa  nøje.  Længe  efter  at  min  var  færdigskrevet, 
udkom  salig  Baron  Holbergs  Abracadabra  eller  Husspøgelset  i 
3  Akter,  som  og  er  en  Imitation  af  det  samme.  Men  da  min 
i  mange  Maader  er  anderledes,  og  desuden  længe  har  været 
færdig,  saa  har  jeg  ej  herved  ladet  mig  afskrække  fra  at  give 
den  ud  i  Trykken.«  Endelig  kommer:  »Den  fuldkomne  Kjær- 
lighed, en  Komedie  i  1  Akt.  Denne  er  ganske  skrevet  af  mig 
selv,  til  et  Forsøg  om  ej  det  er  muligt  at  forfatte  Skuespil 
uden  Eder  eller  tvetydige  Ord,  som  have  mindste  Skin  af  al 
for  stor  Frihed,  Plautus  forfærdigede  i  sin  Tid  Capteivei  i 
samme  Henseende*^.«  Af  de  to  sidstnævnte  Komedier  er  »den 
fuldkomne  Kjærlighed«  kjendt;  thi  den  blev  trykt  1763  i 
»Trondhjemske  Samlinger,«  men  er  i  fem  Akter,  som  den 
ogsaa  er  efter  Journalen.  Man  kan  godt  anvende  Holbergs 
Ord  her  og  sige  om  denne  Komedie,  at  den  duer  ikke  meget*. 
Som  der  ingen  Tvivl  kan  være  om,  at  det  er  Læsningen 
af  Holbergs  Komedier,  der  har  ført  Suhm  til  at  forsøge  sig 
som  dramatisk  Forfatter,  saaledes  synes  der  heller  ikke  at 
kunne  være  nogen  Tvivl  om,  at  Holberg  har  ha\i  god  Tro 
til  Suhms  Evner,  og  at  han  ved  at  opmuntre  ham  til  at  over- 
sætte de  to  franske  Lystspil  har  givet  ham  Opgaver,  ved  hvilke 
han  ligesom  kunde  forberede  ham  til  at  blive  Theaterforfatter. 
Men  det  blev  ikke  for  den  sceniske  Digtekunst,  at  Suhm  kom 
til  at  virke,  og  efter  1750  er  der  ikke  Spor  af,  at  han  har 
givet  sig  af  med  at  oversætte  fremmede  Skuespil  eller  med  at 
forsøge  sig  som  original  Skuespildigter. 

♦  Fortællingen,  som  Forfatterinden  Benedicte  Arnesen-Kali  i  sine  >  Livs- 
erindringer 1813—1857,«  Kbh.  1889,  S.  286,  har  om,  at  Suhm  som  ung  Stu- 
dent med  nogle  Kammerater  har  spillet  >  Maskeraden  c  paa  et  Kvistkammer, 
endog  under  Holbergs  Ledelse,  har  Professor  L.  Daae  i  Tidsskriftet  > Vidar,« 
Christiania  1889,  S.  555,  forkastet  som  aldeles  umulig. 

I  en  anden  Retning  gav  Suhm  sig  til  at  efterligne  Hol- 
berg, idet  han  i  Aaret  1748,  efter  Journalen  den  6.  September, 
begyndte  >paa  fingerede  Epistler  efter  Holbergs  Maade.«  Han 
har  senere  givet  sig  til  dette  Forsøg  igjen,  thi  Nyerup  har  ud- 
givet 12  saadanne  Epistler  som  Prøve,  af  hvilke  den  første  er 
skrevet  1750;  de  have  mere  Karakter  af  smaa  Afhandlinger, 
og  de  savne  Holbergs  Lune.  Til  nogle  af  dem  har  Beskjæfti- 
gelsen  med  den  græske  og  latinske  Literatur  givet  Anledning; 
i  andre  af  dem  gives  der  en  Oversigt  over  Rejsebeskrivelser; 
et  handler  om  Komedien,  et  andet  om  den  ene  Videnskabs 
Fortrin  og  Betydning  fremfor  den  andens.  Den  tredie  Epistel 
skal  gjengives  her*^: 

Der  er  i  disse  Dage  hændet  al  Dannemark  en  stor  Ulykke: 
Etatsraad  Gram  er  død.  Ja,  han  er  død,  den  store  Mand,  Nor- 
dens Ære  og  Lys.  Intet  smerteligere  kunde  have  hændt  mig  end 
dette  Dødsfald,  og  som  jeg  tror  alle  gode  ærlige  danske  Mænd. 
Han  var,  uden  at  fornærme  Nogen,  ikke  alene  en  af  de  lærdeste 
paa  denne  Tid  i  hele  Europa,  og  hvo  der  siger  hele  Europa,  siger 
tilligemed  hele  Verden,  men  endog  en  Mand,  hos  hvilken  endnu 
fandtes  den  gamle  danske  Ærlighed,  Oprigtighed  og  Gudsfrygt. 
Intet  kunde  være  simplere  end  hans  Opførsel  og  Sæder;  han  var 
en  Fjende  af  al  Hovmod  og  Falskhed,  han  roste  aldrig  uden  Aar- 
sag  og  lastede  sjelden.  Hvo  var  trofastere  i  Venskab  end  han? 
Sandruere  i  Ord  og  Tale?  Med  faa  Ord :  hans  Død  er  et  Tab,  som 
ikke  igjen  kan  erstattes,  og  Gram  var  en  Mand,  hvoraf  ikkun  sees 
een  i  hvert  Seculo.     Jeg  forbliver  o.  s.  v. 

Offentligt  udtalte  Holberg  sig  ikke  om  Suhms  æsthetiske 
Arbejder,  men  i  det  ^erde  Bind  af  Epistlerne,  som  er  trykt 
1749,  men  først  blev  udgivet  1750,  er  den  439te  Epistel  hen- 
vendt til  Suhm*^,  hvis  Navn  dog  ikke  er  anført,  og  her 
bringer  Holberg  ham  en  Tak  for  den  ham  »tilskikkede  Over- 
sættelse af  de  gamle  taktiske  Skribentere,«  uden  dog  at  tilføje 
nogen  udførligere  Dom  om  dette  Arbejde.  Men,  da  »Pytha- 
goræ  gyldene  Vers  etc.«  udkom  1750,  blev  Bogen  indledet  med 
»Baron  Ludvig  Holbergs  Fortale,«  saaledes  lydende: 

Hr.  Kammerjunker  Suhm  bliver  ved  sit  priselige  Forsæt,  at 
fordanske  gamle  Autores,  for  at  bøde  paa  den  Mangel,  som  vi  til- 
forn her  udi  Landet  have  havt,  saaledes,  at  ingen  uden  de,  som 
forstaae   fremmede   Sprog,   have   kunnet  gjøre  sig   nogen   Idée  om 


Suhms  literære  Planer.  35 

de  Gamles  Skrifter  og  Lærdom.  Man  kan  derfor  ikke  andet  end 
berømme  Autoris  Foretagende  herudi,  og  recommendere  hans  Ar- 
bejde, helst,  saasom  Oversættelsen  er  ikke  mindre  accurat,  end 
hans  danske  Stil  zirlig.  L.  Holberg. 

Holberg  indlod  sig  ikke  let  paa  at  give  Anbefalinger;  men 
blev  en  Anbefaling  given  af  ham,  og  det  paa  Tryk,  saa  at  Alle 
kunde  læse  den,  saa  var  der  derved  givet  den  Anbefalede  et 
Stempel,  der  paa  en  særlig  Maade  maatte  stille  ham  frem  for 
hans  Landsmænd.  Og  da  Suhm  netop  ved  den  Tid  var  ved 
at  afslutte  et  Afsnit  af  sit  Liv,  saa  maa  det  have  været  ham 
en  stor  Tilfredsstillelse  at  kunne  pege  paa  den  Karakter,  Hol- 
berg havde  givet  ham  kort  før  hans  Overgang  til  det  næste 
Livs-Afsnit. 

Mange  Aar  efter  at  Suhm  havde  givet  sig  til  at  blive  dra- 
matisk Forfatter  og  igjen  havde  givet  Slip  paa  Dramaet,  vandt 
han  Berømmelse  som  Roman-  eller  Novelle-Forfatter.  Om  han 
tidlig  har  ha\i  i  Tanke  at  prøve  sine  Kræfter  i  denne  Retning, 
er  uvist;  i  Journalen  omtales  kun  een  Gang,  at  han  har  be- 
skjæftiget  sig  med  en  Roman,  idet  der  findes  noteret  1749: 
»Den  20.  Junii  begyndt  at  oversætte  Voitures  Roman  Alcidalis 
og  Zelides  Hændelser*.«  Oversættelsen  blev  færdig  den  29. 
November,  og  den  2.  December  begyndte  Suhm  at  oversætte 
»Continuationen  af  Alcidalis  og  Zelides  Hændelser  skrevet  af 
Mr.  DesbarreSy^L  men  dette  Arbejde  synes  ikke  at  være  blevet 
fuldendt.  Det  er  Skade,  at  Suhms  Oversættelse  af  Voitures 
Roman  ikke  er  bevaret;  thi  det  vilde  være  interessant  at  se, 
hvorledes  han  havde  skilt  sig  ved  paa  Dansk  at  gjengive 
Voitures  forskruede  Sprog. 

Nyerup  har  meddelt  en  »Extrakt  af  Suhms  saakaldte 
sidste  Villie  dateret  den  17.  Juni  1748,«  og  man  maa  beklage, 
at  han  ikke  har  meddelt  hele  dette  Aktstykke'^.  Thi  det  synes 
at  have  indeholdt  en  fuldstændig  Plan  for  hvad  Suhm  vilde 
skrive  og  udgive  Aar  for  Aar  lige  indtil  1799,  altsaa  et  halvt 
Aarhundrede  frem  i  Tiden.  Naar  det  erindres,  hvor  gammel 
Suhm  var,  da  han  begyndte  paa  at  forfatte  denne  Plan,  saa 
kan  man  let  komme  til  at  tvivle,  om  denne  Projektmager  har 
været  rigtig  klog.   1784  vil  han  udgive  første  Tome  af  nordisk 

*  Titelen  paa  Vincent  Voitures  Roman  er:  Histoire  d* Alcidalis  et  de 
Zélide.    Voiture  døde  1648. 

3» 

Botanik,  1787  de  gejstlige  Smaaskrifler,  1790  »mine  Breve,« 
1793  »mine  Poemata,«  hvortil  dog  føjes  den  Parenthes:  »Dem 
tvivler  jeg  om  at  jeg  kommer  til  at  skrive;«  1794  den  danske 
lærde  Historie,  1795  Kjøbenhavns  Beskrivelse,  1798  »mine  Ora- 
tioner,«  1799  »mine  gejstlige  Skrifter.«  Saa  føjer  Nyerup  nogle 
Notitser  til,  som  ogsaa  angaa  Suhms  Forfatterplaner:  »Hvis 
det  er  muligt  vil  jeg  udgive  Athenæum  paa  Græsk  og  Latin 
med  lærde  Noter  hos.  Jeg  vil  ogsaa  skrive  fingerede  Epistler 
efter  Holbergs  Maade.«  . . .  »Nota.  Collectio  af  mine  Samtaler 
og  mine  Komoedier  skal  ikke  komme  ud  førend  efter  Holbergs 
Død,  og  saafremt  han  skulde  dø  snarere  end  jeg  venter  og 
haaber,  saa  dog  ikke  førend  i  det  Aar  1755.« 

Disse  Notitser  ere  skrevne  tidlig  i  Suhms  Liv,  men  saa 
anfører  Nyerup  nogle  flere,  som  kunne  synes  at  tilhøre  en 
senere  Tid:  »Ting  —  11  —  som  jeg  vil  formaa  Andre  til  at 
skrive,  og  om  de  ej  ville,  saa  selv  skrive  dem  og  hjælpe  til.« 
Og  her  nævnes:  1.  en  stor  Samling  af  Islandske  Skrifter  paa 
Latin,  Dansk  og  Islandsk;  2.  Udtog  af  fremmede  Forfattere, 
som  have  skrevet  om  Danmark  og  om  de  Danske;  10.  En 
Samling  af  gamle  nordiske  Love,  paa  Dansk  og  Latin.  De  andre 
Numre  ere  forskjellige  græske  og  latinske  Forfattere  i  dansk 
Oversættelse  ved  Ancher,  Anchersen,  Graae,  Hee,  som  oftest 
»med  min  Fortale;«  der  nævnes  »Plutarchi  Parallela  af  Rejer- 
sen, begyndt  1753,  færdig  1769;«  »Om  det  er  muligt  Josephus 
af  Rejersen,  begyndt  1770,  færdig  1772.«  Da  nu  A.  Rejersens 
Oversættelse  af  Josephi  Jødiske  Hijstorie  udkom  i  Aarene  1750 
— 57,  nødes  man  til  at  antage,  at  Tanken  om  disse  literære 
Projekter  ogsaa  er  opstaaet  hos  Suhm  i  hans  unge  Aar.  Hvor 
mange  Forfattere  har  der  vel  været,  som  tyve  Aar  gamle  have 
lagt  en  lignende  literær  Timeseddel? 

Foruden  med  alt  dette  Skriveri  øvede  Suhm  sig  ogsaa  i 
at  skrive  Breve.  Han  noterer  i  sin  Journal:  »Jeg  har  skrevet 
danske  Breve  til  Provst  Qvist  i  Aarene  1740—50;  til  F.  P. 
[maaske  Fru  Plessen,  siger  Nyerup]  1746 — 47;  til  Borgemester 
Qvist  1746—49;  til  den  unge  Grev  Holk  1747—49;  til  Kraft 
1749 — 50;  og  faaet  danske  Svar  fra  dem  igjen.  Jeg  skrev 
franske  Breve  til  Schlegel  1748.«  —  Udover  Aaret  1750  gaa 
disse  Notitser  ikke. 

Gjennemløber  man  paa  een  Gang  i  Tankerne  Alt  hvad 
Suhm  havde  skrevet  indtil  1750,  det  vil  sige  indtil  sit  to- 
ogtyvende Aar,  saa  paatrænger  der  sig  let  den  Forestilling,  at 
man  skal  lede  længe  for  at  finde  et  ungt  Menneske,  der  kan 
sættes  ved  Siden  af  ham,  thi  saa  afgjort  er  hans  Evne  til  at 
være  Forfatter,  saa  forbausende  er  hans  Arbejdskraft,  saa 
mangesidig'e  ere  hans  Interesser.  Derom  kan  der  næppe  være 
Tvivl,  at  meget  af,  hvad  han  frembragte,  var  af  ringe  eller 
ingen  Betydning.  Men  Alt  tilsammen  taget  varslede  om,  hvad 
Suhm  kunde  komme  til  at  udrette  for  Literaturen  og  for 
Videnskaben,  naar  han  naaede  til  større  Modenhed,  og  især 
hvis  han  ikke  fremdeles  spredte  sine  Kræfter,  men  samlede 
dem  om  bestemte,  større  Opgaver  og  gav  sig  Ro  til  at  for- 
dybe sig  i  dem. 

Alt  havde  hidtil  føjet  sig  paa  den  bedste  Maade  for  Suhm. 
Han  havde  modtaget  en  god  Undervisning,  som  var  fortræffe- 
lig afpasset  efter  hans  naturlige  Anlæg  og  efter  hans  Lyst. 
Han  var  tidlig  kommen  i  venligt  Forhold  til  Mænd,  der  dels 
længe  havde  hørt  til  de  fremragende  i  den  kjøbenhavnske 
literære  og  videnskabelige  Verden,  dels  havde  begyndt  at  vinde 
sig  et  Navn ;  i  en  tidlig  Alder  var  han  optraadt  som  Forfatter, 
og  hans  Arbejder  vare  blevne  vel  modtagne;  i  rigt  Maal  havde 
han  kunnet  tilfredsstille  sin  Videbegjærlighed,  sin  Læselyst; 
ved  sine  Forældres  Forbindelser  var  han  kommet  i  Forhold 
til  mange  Personer  i  den  kjøbenhavnske  fornemme  Verden,  og 
Kongen  havde  tidlig  vist  ham  sin  Bevaagenhed.  Der  mang- 
lede ham,  saaledes  maatte  det  forekomme  dem,  som  i  Afstand 
fulgte  ham,  Intet  for  at  en  udmærket  Løbebane  maatte  staa 
ham  aaben,  —  hvis  han  blot  vilde  bestemme  sig  til  at  vælge 
en  Virksomhed,  som  han  kunde  hellige  sit  Liv.  Men  det  vilde 
han  ikke.  Han  vilde  ikke  binde  sig  til  en  Stilling  i  Sam- 
fundet, som  paalagde  ham  Pligter,  han  vilde  ikke  indlade  sig 
paa  nogensomhelst  Slags  Forretning,  som  kunde  tvinge  ham 
til  at  give  Slip  paa  hvad  han  havde  mest  Lyst  til,  han  vilde 
være  fri  og  ubunden,  og  hans  Lyst  til  Studeringer  gik  ham 
fremfor  Alt  andet.  Til  at  føre  et  Liv,  hvor  han  kunde  opnaa 
saadanne  Goder,  behøvedes  der  imidlertid  Penge,  og  dem 
havde    han     ikke.     Thi    hans    Forældre    havde    ingen    For- 

mue*,  og  om  end  hans  Fader  havde  et  indbringende  Embede, 
saa  vare  Indtægterne  dog  ikke  store  nok  til,  at  der  kmide 
lægges  saameget  tilside,  at  Sønnen  kunde  leve  deraf,  især  ikke 
paa  den  Maade,  han  ønskede  at  leve.  Det  stod  da  Suhm 
klart,  at  det,  han  havde  at  gjøre,  var  at  stræbe  at  opnaa,  hvad 
der  manglede  ham,  ved  et  rigt  Giftermaal,  og  han  gjorde  et 
Forsøg  i  denne  Retning.     Forsøget  lykkedes. 


II. 

1751 — 1765.  Suhm  rejser  sammen  med  Rektorerne  Benjamin 
Dass  og  Gerhard  Schøning  til  Trondhjem.  Hans  Giftermaal  med 
Karen  Angell.  Den  Angellske  Slægt.  Den  Suhmske  Families  Liv  i 
Trondhjem.  Sønnen  Ulrik  Frederik  bliver  født.  —  Suhms  literære 
Virksomhed  i  Trondhjem.  En  paatænkt  Samling  af  Smaaskrifter. 
Suhm  og  Schøning.  Svingning  i  Suhms  Studier;  han  udgiver  sam- 
men med  Schøning  »Forsøg  til  Forbedringer  i  den  gamle  danske  og 
norske  Historie,«  1757;  de  blive  Medlemmer  af  det  kongelige  danske 
Videnskabernes  Selskab,  1758;  Suhms  første  Afhandlinger  oplæste  i 
dette  Selskab.  Det  trondhjemske  Videnskabers  Selskab  stiftes,  1760; 
dette  Selskabs  Skrifter  og  Subms  Bidrag  til  dem.  Suhm  udgiver 
under  Navnet  Philalethus  de  »Trondhjemske  Samlinger;«  Bog- 
recensioner, Afhandling  om  Økonomien.  —  Brud  mellem  Suhms  og 
Thomas  Angell;  Suhms  forlade  Trondhjem. 


Det  hører  til  Mærkelighederne  i  Suhms  Liv,  at  han,  end- 
skjøndt  han  var  Adelsmand,  aldrig  foretog  sig  nogen  Uden- 
landsrejse, dette  Ord  taget  i  udstrakt  Betydning,  at  han  ikke 
i  sine  unge  Dage  drog  til  fremmede  Lande  dels  for  at  se 
fremmed  Natur,  dels  for  at  lære  Sæder  og  Skikke  i  de  store 
Lande  at  kjende,  dels  for  at  studere  ved  berømte  Universiteter 
og  Bibliotheker.  I  sin  439te  Epistel,  i  hvilken  Holberg  takker 
Suhm  for  Oversættelsen  af  de  gamle  taktiske  Skribenter**, 
roser  han  ham,  fordi  han  istedenfor  at  rejse  udenlands,  som 
saa  mange  af  hans  Landsmænd  gjorde,  er  bleven  hjemme  og 
har  været  flittig:  »Jeg  mærker,  at  han  lægger  Vind  paa  grun- 

•  Suhm  skriver  om  sin  Fader:  »Fordi  det  ikke  var  hans  Sag,  at  sam- 
menskrabe Liggendefæ,  døde  han,  som  Epaminondas,  ubemidlet,  endskjøndt 
han  havde  forestaaet  saadanne  Betjeninger,  hvorved  han  let  kunde  have 
samlet  Rigdomme. c  Ulrich  Fridertch  Suhms  Levnet  (skrevet  1774).  Samlede 
Skrifter,  IV.,  S.  11. 

dige  Studeringer,  og  bestyrkes  i  det,  som  jeg  ofte  saavel  udi 
daglig  Tale  som  i  mine  Skrifter  haver  dristet  mig  til  at  fore- 
give, nemlig  at  man  udi  Fædeme-Landet  kan  erhverve  det 
Liggendefæ,  som  andre  mene  alene  at  samles  udi  fremmede 
Lande,  og  at  en  kan  blive  lærd  og  poleret,  uden  at  have  været 
paa  den  anden  Side  af  Eider-Strømmen.«  Suhm  var  dog  ikke 
den  eneste  lærde  Mand  herhjemme  i  det  18.  Aarhundrede,  som 
ikke  drog  ud  paa  de  lange  Rejser,  thi  der  var  andre  end  ham, 
som  bleve  hjemme:  først  og  tidligere  i  Aarhundredet  Hans 
Gram,  Kofoed  Ancher,  Bolle  Villum  Luxdorph,  Gerhard  Schø- 
ning,  Ove  Høegh  Guldberg,  Benjamin  Georg  Sporon,  senere 
Anders  Sandø  Ørsted;  Jakob  Langebek  kom  først  ud  i  sin 
modne  Alder,  efterat  han  var  bleven  Geheimearchivarius,  og 
hans  Rejse  havde  et  Formaal,  der  var  meget  forskjelligt  fra 
det,  som  en  yngre  Studiosus  i  Almindelighed  havde.  Alle  disse 
Mænd  opnaaede  at  vinde  et  udmærket  Navn,  og  forsaavidt 
kan  Holberg  have  Ret  i  sin  Paastand,  at  man,  naar  man  an- 
vender sin  Tid  vel,  ikke  behøver  at  rejse  til  fremmede  Lande 
for  at  blive  lærd  og  anset.  Men  hvem  ved,  om  ikke  disse 
Mænd  vare  blevne  endnu  lærdere,  endnu  dygtigere,  og  —  om 
det  var  muligt  —  havde  vundet  et  endnu  mere  udmærket 
Navn,  dersom  de  havde  tilbragt  nogle  af  deres  Ungdoms  Aar 
i  fremmede  Lande  under  flittige  Studier  og  under  Paavirkning 
af  Forhold,  politiske  og  sociale,  der  vare  helt  forskjellige  fra 
Forholdene  i  Danmark,  i  Kjøbenhavn*? 

Suhm  rejste  ikke  mod  Syd,  men  han  rejste  mod  Nord, 
helt  op  til  Trondhjem,  og  der  fandt  han  og  vandt  han  den  rige 
Brud,  som  han  havde  ønsket  sig.  Dette  gik  saaledes  til.  Den 
kommanderende  General  norden^ælds  Generallieutenant  Johan 
Frederik  Frølichy  der  var  født  1681  i  Christiania  og  tilbragte 
den  største  Del  af  sin  Levetid  i  Norge,  regnede  den  Suhmske 
Familie  som  værende  i  Slægt  med  sig,  skjøndt  den  ikke  var 
det  gjennem  Blodet.  Han  var  nemlig  gift  med  Hylleborg  von 
Wettberg,  der  var  en  Datter  af  Oberst  Johan  v.  Wettberg  og 
Sidsel  Grubbe  af  Østergaard.    Denne  sidstnævnte  Dame  havde 

*  Ved  i  sine  »Livserindringer«,  Kbh.  1887,  S.  94,  at  omtale,  at  han  ikke 
i  sine  yngre  Aar  havde  rejst  i  Udlandet,  ytrer  /.  N.  Madvig,  som  da  var 
80  Aar  gammel:  »Den  paa  personligt  Bel^endtskab  beroende  Tankeudvikling 
og  Samvirken  med  fremmede  Videnskabsmænd,  den  Forstaaelse  af  Ens  egne 
Bestræbelser,  som  ved  saadan  Berøring  lettes,  har  Jeg  maattet  undvære,  c 

først  været  gift  med  Etatsraad  Cornelius  Lerche  til  Nielstrup, 
hvis  Sønnedatter  Hylleborg  Lerche  blev  gift  med  Ulrich  Fre- 
derik Suhm,  og  disses  Søn  var  Peter  Frederik  Suhm.  General- 
lieutenant  Frølich  boede  i  Trondhjem,  og  han  maa  fra  dette 
Qærne  Sted  vist  have  vedligeholdt  en  Forbindelse  med  den 
Suhmske  Familie,  hvilket  man  tør  slutte  af,  at  det  var  ham, 
som,  efter  hvad  Peter  Frederik  selv  har  fortalt,  anviste  ham 
Trondhjem  som  den  By,  hvor  han  burde  forsøge  sin  Lykke. 
Netop  mod  den  Tid,  da  Suhm  vilde  rejse  til  Norge,  op- 
holdt der  sig  i  Kjøbenhavn  to  Normænd,  den  ene  meget  ældre, 
nemlig  Benjamin  Dass,  f.  1706,  den  anden  kun  nogle  Aar  ældre 
end  Suhm,  nemlig  Gerhard  Schøning,  f.  1722.  Dass  havde 
været  Rektor  ved  den  lærde  Skole  i  Trondhjem  siden  1735*, 
men  i  Aaret  1750  var  han  rejst  til  Kjøbenhavn,  som  det  hed 
sig,  fordi  han  trængte  til  Hvile,  men  i  Virkeligheden  fordi  han 
trængte  til  at  slippe  bort  fra  et  Embede,  som  forskjellige  For- 
hold gjorde  ham  utaaleligt^^.  Og  den  Mand,  han  ønskede  og 
ogsaa  fik  til  sin  Efterfølger,  var  hans  dygtigste  og  kjæreste 
Discipel  Gerhard  Schøning.  Denne  blev  den  15.  Januar  1751 
udnævnt  til  Rektor  for  Trondhjems  Skole;  han  var  da  Magister 
artium,  boede  i  Kjøbenhavn,  hvor  han  levede  af  akademiske 
Stipendier  og  forskjellige  Understøttelser  f.  Ex.  fra  Benjamin 
Dass,  og  han  var  netop  begyndt  at  vinde  et  Navn  som  en 
lovende  Lærd  ved  et  Skrift  om  »Norges  gamle  Geografi,«  som 
blev  trykt  paa  Bekostning  af  »Det  danske  Selskab.«  Schøning 
var  bleven  Medlem  af  dette  Selskab,  og  Suhm  havde  ham 
altsaa  der  som  Kollega.  Det  kan  ikke  være  muligt  andet,  end 
at  Suhm  er  kommen  i  Forbindelse  med  disse  to  Mænd,  om 
ikke  ad  anden  Vej,  saa  gjennem  den  fælles  Ven  Jakob  Lange- 
heky  og  han  kunde  da  af  disse  Trondhjemmere  faa  Bekræftelse 
paa,  hvad  General  Frølich  havde  meddelt  ham  om  den  Familie 
i  Trondhjem,  som  han  havde  besluttet  at  nærme  sig.  Og  blev 
der  ikke  talt  nok  herom  i  Kjøbenhavn,  saa  kunde  der  tales 
derom  paa  Vejen  til  Trondhjem,  thi  Dass,  Schøning  og  Suhm 
rejste  sammen  til  denne  Norges  nordlige  Hovedstad;  der  blev 
fra  denne  Tid  sluttet  et  inderligt  Venskab  mellem  dem,  som 
holdt  sig  Livet  igjennem.  Et  Par  Uger,  før  Rejsen  begyndte, 
underskrev  Schøning  Dedikationen  til  Frederik  den  Femte  af 

*  Han    blev  udnævnt  10.  December  1734    og  tiltraadte   sit  Embede  i 
April  1735. 

sin  Bog  om  »Norges  gamle  Geografi,«  den  2.  Juni  1751,  og  et 
Par  Maaneder  før  var  Suhm,  den  31.  Marts  1751,  bleven  ud- 
nævnt til  virkelig  Etatsraad.  Det  var  et  smukt  Trekløver,  et 
nobelt  og  fint  Selskab,  der  gav  sig  paa  Rejse  til  Norge. 

Den  18.  Juni  1751  forlod  Selskabet  Kjøbenhavn.  Rejsen 
gik  over  Sverig,  og,  da  Vennerne  vare  komne  til  Norge,  blev 
der  gjort  Ophold  i  Byerne  Frederikshald,  Moss,  Christiania, 
Drammen,  Kongsberg;  derefter  gik  Farten  gjennem  »alt  Landet 
undervejs  lige  til  Trondhjem,«  hvor  de  ankom  den  22.  Juli^®. 
Den  nye  Rektor,  Schøning,  fik  af  den  afgaaede  Rektor,  Dass, 
den  lærde  Skole  overleveret  »i  den  bedste  Tilstand,  saa  at 
maaske  næppe  nogen  i  begge  Riger  kunde  lignes  med  den.« 
Den  tredie  Rejsende,  Suhm,  gik  paa  Friertog.  Det  er  sand- 
synligt, at  Generallieutenant  Frølich  forinden  havde  lagt  Ap- 
procherne,  saa  at,  da  Etatsraad  Suhm  løb  Storm,  overgav 
Fæstningen  sig  uden  Modstand:  en  Uge  efter  Ankomsten  til 
Trondhjem  blev  han,  den  29.  Juli,  forlovet  med  den  rige  Pige, 
som  han  havde  haabet  at  vinde  for  sig. 

Den  Familie,  til  hvilken  Suhm  blev  knyttet,  bar  Navnet 
AngelL  Det  fortælles,  at  Familien  stammede  fra  Angel  i  Sønder- 
jylland, og  at  Efternavnet  er  hentet  derfra.  Den  første  af  Fa- 
milien, som  levede  i  Trondhjem,  Lorents  Mortensen,  var  Kjøb- 
mand  og  Raadmand  i  denne  By.  Hans  Søn  Albert  Lorentsen 
kaldte  sig  Angell;  han  blev  Præsident  i  Trondhjem  og  han  var 
gift  med  Sara  Hammond.  *De  havde  to  Sønner,  Lorents  Angell, 
født  den  21.  Januar  1692,  og  Thomas  Ant/ell,  født  den  29.  De- 
cember 1692.  Disse  Brødre  modtog  en  akademisk  Undervis- 
ning, idet  de  den  16.  Oktober  1709  bleve  immatrikulerede  ved 
Kjøbenhavns  Universitet,  og  senere  rejste  udenlands;  de  bleve 
den  1.  September  1717  indskrevne  ved  Universitetet  i  Leiden 
som  studiosi  juris,  og  Aaret  efter  blev  Lorents  Angell  ind- 
skrevet ved  Universitetet  i  Oxford.  Thomas  Angell  havde 
literære  Interesser  og  efterlod  sig  et  for  en  Kjøbmand  meget 
betydeligt  og  interessant  Bibliothek,  hvis  Indhold  kjendes  fra 
Kataloget  over  det,  som  blev  trykt,  da  Bøgerne  skulde  sælges 
ved  Auktion  i  Trondhjem  i  Februar  1769.  Lorents  Angell  har 
vist  ogsaa  havt  lignende  Interesser,  om  end  dette  ikke  kan 
bevises  af  et  Bogauktions-Katalog;  men  i  det  store  kongelige 
Bibliothek  bevares  et  Exemplar  af  Holbergs  »Natur-  og  Folke- 
Rettens  Kundskab,  2.  Ed.  1728,«  i  hvilket  er  skrevet  »Ex  libris 

L.  A,  Angell,^  og  et  Exemplar  af  Gottfr.  Arnolds  »Unparlheyi- 
sche  Kirchen-  und  Ketzerhistorie,  Frkf.  a.  M.  1729,«  i  hvilket 
der  er  skrevet  »L.  A,  Angelh  og  senere  »Su/im,«  hvoraf  vist 
kan  sluttes,  at  Suhm  har  arvet  hans  Bogsamling. 

Medens  Thomas  Angell  hele  sit  Liv  vedblev  at  hedde 
Kjøbmand  eller  Handelsmand*,  saa  gjennemløb  den  ældre 
Broder  Lorents  vel  den  samme  Livsbane,  men  han  modtog 
desuden  en  Række  Titler,  idet  han  den  20.  April  1724  blev 
udnævnt  til  Kancelliraad ,  den  28.  August  1733  til  virkelig 
Justitsraad,  den  7.  Januar  1747  til  Etatsraad.  Han  ægtede 
den  1.  Juli  1729  Sara  CoHett,  hvis  Forældre  vare  Kommerce- 
raad,  Kjøbmand  i  Christiania  James  Collett,  og  Karen  Leuch; 
Sara  var  det  yngste  af  dette  Ægtepars  ni  Børn.  Lorents  An- 
gell og  Sara  Collett  havde  i  deres  Ægteskab  en  Datter  Sara, 
der  blev  født  den  20.  Januar  1731,  men  allerede  døde  Dagen 
efter,  og  Karen  (eller  Katharine**),  der  var  født  den  16.  Maj 
1732.  Hun  blev  den  eneste  Arving  til  sine  Forældres  Vel- 
stand, og  det  blev  Suhm,  hvem  den  nittenaarige  Pige  rakte 
sin  Haand. 

Suhm  fortæller'*,  at  begge  Forældrene  vare  »ordentlige, 
forstandige  og  christelige  Folk;  Faderen  var  overmaade  from 
og  goddædig.  Moderen  mere  sparsommelig  og  noget  hastig. 
De  opfødte  derfor  denne  deres  Datter,  som  var  deres  eneste 
Barn,  med  al  Flid  og  Omhu.  Hun  lærte  godt  tydsk  og  fransk, 
som  og  at  spille  paa  Clavicembal,  og  at  dandse  hel  zirlig,  i 
hvilke  tvende  Ting  hun  dog  ej  øvede  sig  mere,  efter  at  hun 
var  bleven  gift.  Hun  sang  ej  heller  ilde.  Men  især  blev  hun 
af  sin  Moder  undervist  i  at  føre  en  ordentlig  og  god  Hushold- 
ning, samt  anholdt  til  et  ærbart,  indgetogent  og  christeligt  Liv. 
Hun  bar  derfor  altid  største  Ærbødighed  og  Omhu  for  sine 
Forældre,  og  lærte  især  Taalmodighed,  Standhaftighed  og  Paa- 
passelighed  for  Syge  i  hendes  Faders  langvarige  og  haarde 
Sygdom,  som  og  endte  hans  Dage  1751  den  19.  Martii.« 


*  Thomas  Angells  Portræt  gjengivet  i  Træsnit  efter  et  Billede  malet 
paa  Kobber,  i  Trondhjems  Domkirke,  er  trykt  i  O.  A.  Øverlands  >niustreret 
Norges  Historie,«  5.  Del,  2.  Bd.,  S.  1317;  et  andet  Træsnit  efter  et  samtidigt 
Maleri  af  ham  er  trykt  i  det  af  H.  G.  Heggtveit  udgivne  Skrift:  >Throndl\jem 
i  Fortid  og  Nutid,  <  Horten  1897,  S.  299. 

**  Suhm  selv  kalder  hende  et  Sted  »Catharina«  —  Suhmiana,  S.  225 
—  og  i  et  af  Bryllupsdigtene  er  hun  ogsaa  kaldet  med  dette  Navn. 

Det  maa  for  Fru  Sara  Angell  have  været  en  Trøst  i 
hendes  Sorg  og  vistnok  ogsaa  en  Glæde,  saa  snart  efter  sin 
Mands  Død  at  vide  sin  Datter,  sit  eneste  Barn,  forenet  med 
en  ung  Mand  af  fornem  Fødsel,  af  Stand  og  af  Rang,  og  som 
allerede  havde  vundet  et  literært  Navn.  Det  var  ikke  saa  lidt, 
han  bragte  med  sig  til  Huse,  medens  Bruden  bragte  med  sig 
et  anset  Navn  og  Rigdom.  Efterat  Sørgeaaret  var  udløbet, 
stod  Bryllupet  den  19.  April  1752. 

Vielsen  foregik  hjemme  i  det  Angellske  Hus;  i  Frue  Kirkes 
Ministerialbog  ere  Th,  Angell  og  Sognepræst  ved  Kirken  N,  Tøn- 
der indskrevne  som  Forlovere*. 

I  Anledning  af  Bryllupet  blev  der  overrakt  Brudeparret 
flere  Lykønskninger  affattede  i  bunden  Stil  ^*,  af  Hans  Hammer, 
H.  Af.  MeintZy  en  Anonym,  der  vist  skjuler  sit  Navn  i  Begyn- 
delsesbogstavet af  Ordet  Wen,  Hans  N annestad,  der  havde 
skrevet  et  lille  Poem  med  lærde  Anmærkninger,  i  hvilket  han 
lader  Maanederne  strides  om,  hvilken  af  dem  der  er  den 
bedste ;  Prisen  vinder  April,  thi  i  den  holder  Brudeparret  Bryl- 
lup. Disse  Digte  ere  som  mangfoldige  andre  fra  hin  Tid  vel 
mente,  men  temmelig  tomme.  En  Lykønskning  kom  fra  Kjø- 
benhavn,  der  havde  en  anden  Karakter.     Den  lyder  saaledes: 

Da 

Høyædle  og  Velbaarne 

Deres  Kongel.  Majest.  virkelig  Etats-Raad  og  Kammer-Junker 

Hr.  PETER  FRIDERIGH  SUHM 

Holdt  Bryllup  i  Trundhiem 

med 

Høyædle  og  Velbaarne 

Frøken  KAREN  ANGEL, 

Bleve  disse  faa  skiemtsomme  Riim  overleverede,  for  at 

vedligeholde  et  gammel  Venskab  og  Bekiendtskab 

i  KiøbenhavD. 


Saa  anglede  dog  SUHM  den  Sum  af  Dyd  og  Penge, 
Som  mange  ønskte  sig,  og  tænkte  langt  om  længe 

*  Denne  Notits  er  tilligemed  flere  andre  om  den  Angellske  og  den 
Suhmske  Familie  i  Trondl\Jem  tagne  fra  L.  Daaes  Afhandling:  Peter  Fre- 
derik Suhm  og  den  Angellske  Familie,  i  Tidsskriftet  »Museum, c  Kbh.  1894, 
II.,  S.  1—22.  —  I  en  længere  Feuilleton-Artikel  af  Nik.  Sejdelin:  Blade  af 
P.  F.  Suhms  Livshistorie,  som  findes  i  »Nationaltidende,«  1880,  Nr.  1397, 
1398,  1400,  1401,  fortælles  om  Suhms  første  Ægteskab,  men  kun  paa  Grund- 
lag af  de  dengang  Ikendte  trykte  Kilder. 

At  faae  paa  deres  Krog,  ney,  PEDER  vidste  ret 
At  fiske,  da  Han  drog  saa  lykkelig  en  Dræt. 
Gud  lad  det  gaae  Dem  vel!  men  lad  os  aldrig  høre 
At  ANGEL  over  SUHM  skal  denne  Klage  føre: 

Ach!  var  jeg  og  en  Bog  med  alt  sit  Tilbehør, 
Da  sad  Du  over  mig,  langt  meere  end  Du  gjør. 


Kiøbenhavn,  trykt  i  de  Berlingske  Arvingers  Bogtrykkene,  ved 

Ludolph  Henrich  Lillie.     1752. 

Man  fristes  til  at  gjætte  paa,  hvem  den  gamle  Ven  i  Kjø- 
benhavn  kan  have  været,  der  har  skrevet  dette  Epigram ;  mon 
Jakob  Langebek? 

Alt  kunde  tegne  til,  at  det  vilde  blive  et  lykkeligt  Liv, 
disse  unge  Ægtefolk  gik  imøde.  Men  der  var  Forhold,  som 
kunde  berede  dem  Vanskeligheder,  om  ikke  strax,  saa  dog 
som  Tiden  led. 

Der  blev  nemlig  sat  Suhm  visse  Vilkaar,  da  han  indgik 
Forbindelsen  med  Karen  Angell.  Først  var  der  det  Vilkaar, 
at  han  skulde  blive  i  Trondhjem  saa  længe  Fru  Sara  Angell 
levede,  hvortil  hendes  Bevæggrund  vistnok  har  været,  at  hun 
saa  længe  som  muligt  vilde  beholde  sin  eneste  Datter  i  sin 
Nærhed.  Dernæst  var  der  det  Vilkaar,  at  Suhm  skulde  lade 
sin  Svigermoder  sidde  i  uskiftet  Bo.  Hendes  Svoger  Thomas 
Angell  boede  og  vedblev  længe  at  bo  i  Hus  med  hende ;  »han 
havde  tilegnet  sig  en  Art  af  Herredømme  over  sin  Broder  og 
hans  Hustru  og  efterladte  Enke,  med  hvilken  han  boede  i 
Fællig  og  Kompagni,  saa  at  han  forestod  alle  Ting  og  de 
maatte  tage  hver  Skilling  af  hans  Haand.«  Nu  kan  man  vel 
næppe  fortænke  Thomas  Angell  i,  at  han  mente,  at  der  maatte 
vises  Forsigtighed  ligeoverfor  en  ung  Mand  som  Suhm,  hvis 
Evne  til  at  omgaas  Penge,  og  især  mange  Penge,  var  ham 
ganske  ukjendt.  Men  i  Aarenes  Løb  maatte  det  let  blive  en 
ømfindtlig  Sag,  hvis  Suhm  for  meget  skulde  føle  sig  afhængig 
af  sin  Hustrus  Farbroder;  Forholdene  kunde  let  blive  spændte 
og  føre  til  Ubehageligheder.  Foreløbig  gik  Sagerne  godt,  og 
selv  efterat  Fru  Sara  Angell  var  død,  den  14.  August  1756, 
bleve  Suhms  ved  at  bo  i  Trondhjem,  som  de  først  forlode  i 
Aaret  1765. 

Om  deres  Liv  i  disse  Aar  er  der  ikke  meget  at  meddele. 
Suhm    fortæller ^^    at   han,    medens    han   var   i    Kjøbenhavn, 

»næppe  omgikkes  med  andre  end  lærde  Mænd;«  men  hans 
Ophold  i  Trondhjem  foranledigede,  at  han  »maatte  omgaas 
med  en  Del  andre,  ja,  ej  sjelden  spille  Kort;«  derved  kom 
han  »efterhaanden  i  en  Vane,  som  vedvarer,  ogsaa  at  elske 
Selskab,«  og  at  føje  sig  efter  andre.  Det  er  maaske  Selskabs- 
livet i  Trondhjem,  som  har  givet  Suhm  Anledning  til  at  skrive 
en  Afhandling  »Om  Selskab,  Omgang,«  der  blev  udgivet  i  Aaret 
1763  og  indeholder  Forslag  til  Forandringer  i  de  Former,  i 
hvilke  det  selskabelige  Liv  da  trivedes.  Det  er  et  lille  kultur- 
historisk Billede,  som  her  stilles  frem. 

Der  vil  snart  blive  Lejlighed  til  at  anføre  Navne  paa  Fa- 
milier i  Trondhjem,  som  maa  have  hørt  til  Suhms  Omgangs- 
kreds. Og  til  dem  kan  endvidere  føjes  følgende  Navne:  Fre- 
derik Nannestad,  Præst  i  Trondhjem  fra  1732  til  1748,  derefter 
Biskop  her  indtil  1758.  Denne  Mand  var  vanskelig  at  have 
at  gjøre  med  for  Rektor  Benjamin  Dass,  hvis  Overordnede 
han  var,  men  i  Forholdet  til  Suhm,  over  hvem  han  Intet 
havde  at  sige,  var  han  en  hel  anden  Mand ;  Suhm  skriver  om 
ham,  at  han  »var  meget  omgængelig  og  jovial,  og  har  jeg  ofte 
med  Fornøjelse  spist  ved  hans  Bord.«  Nannestad  døde  som 
Biskop  i  Christiania  1774.  Rektor  Gerhard  Schøning,  Suhms 
gode  Ven;  Johan  Ernst  Gunnerus,  Biskop  i  Trondhjem  fra 
1758  til  1773,  om  hvem  Suhm  siger,  at  han  var  meget  om- 
gængelig og  jovial*'*.  Hans  Hammond,  først  personel  Kapellan 
ved  Domkirken,  derefter  Hospitalspræst  i  Trondhjem,  i  Slægt 
med  den  Angellske  Familie.  Peder  Hjort,  Direktør  for  Røraas 
Kobberværk,  Peter  Tønder  Nordahl,  Præsident  i  Trondhjem,  en 
Mand,  der  ligesom  Hjort  havde  literære  Interesser.  I  Aarene 
1755 — 60  havde  Norge  Besøg  af  Botanikeren  Georg  Christian 
Oeder,  som  ogsaa  gjæstede  Trondhjem;  Bekjendtskabet  med 
ham  har  uden  Tvivl  bragt  Suhm  stort  Udbytte,  thi  Oeder 
havde  Kundskaber  i  Retninger,  som  vare  ved  at  bane  sig  Vej 
i  Danmark  og  Norge,  nemlig  Statsøkonomi,  Finantsvæsen,  og 
han  bragte  med  sig  fra  Udlandet  Meninger  og  Opfattelser,  som 
maatte  finde  et  lydbørende  Øre  hos  Suhm. 

Fra  det  Suhmske  Ægtepars  unge  Aar  stamme  to  smaa, 
smukt  udførte  Pastelmalerier  med  deres  Portræter,  i  halv  Figur*. 

*  Portræterne  findes  nu  hos  Fru  Kammerherreinde  Af.  v.  Willemoes- 
Suhm  i  Itzehoe  og  tilhøre  en  af  hendes  Sønner.  GJengivelserne  ere  udførte 
efter  vellykkede  Fotografier,  som  Forfatteren  har  Fru  Kammerherreinden  at 
takke  for. 

Suhm  har  et  ungdommeligt  og  livligt  Ansigt,  noget  blødt  og 
ikke  meget  udtryksfuldt;  han  bærer  pudret  Paryk  og  er  iført 
en  rød  Kjole,  lys  Vest,  hvidt  stramt  bundet  Halstørklæde 
med  Kalvekrøds;  han  staar  foran  en  høj  Reol  fyldt  med 
Bøger,  et  svært  Gardin  eller  en  Portiere  paa  Siden*.  Fru 
Suhm  er  iført  hvid,  nedringet  Silkekjole  med  lange  Ærmer 
med  mange  Plisséer,  hun  har  bar  Hals,  Rubiner  i  Ørene  og  i 
det  opsatte,  pudrede  Haar,  og  hun  holder  foran  sig  en  Vifte  i 
højre  Haand;  Baggrunden  dannes  af  en  Væg  med  et  svært 
Gardin  og  en  Pilaster.  Hun  har  et  langt,  smalt  Ansigt,  store 
brune  Øjne,  en  skarp  Næse  og  en  noget  stramt  lukket,  lille 
Mund;  Partiet  fra  Mund  til  Hage  synes  vel  stort.  Der  er  et 
venligt  Udtryk  over  Ansigtet,  men  Portrætet  maa  give  en  Fore- 
stilling om,  at  Fru  Karen  Suhm  ikke  var  nogen  Skjønhed. 

Suhm  og  hans  Kone  rejste  den  12.  Februar  1754  fra  Trond- 
hjem  til  Kjøbenhavn '^,  hvor  de  ankom  den  4.  Marts.  Paa 
Rejsen  igjennem  Halland  oplevede  de,  at  en  Skytsdreng  sagde 
til  Fru  Suhm:  »Jeg  kan  ikke  begribe,  hvorledes  Du,  som  en 
brav  norsk  Kvinde,  vilde  tage  den  Jytte-Tyv.«  Besøget  i  Kjø- 
benhavn  gjaldt  nærmest  Suhms  Forældre,  som  begge  vare  i 
Live,  og  hvis  Bekjendtskab  det  meget  glædede  Svigerdatteren 
at  gjøre.  Opholdet  i  Kjøbenhavn  varede  til  ind  i  det  næste 
Aar,  da  de  den  8.  Januar  1755  forlod  Hovedstaden  og  den 
19.  Januar  ankom  til  Christiania.  Her  blev  der  gjort  Ophold 
i  nogen  Tid,  og  der  kan  da  være  gjort  Besøg  hos  den  Collett- 
ske  Familie  og  hos  Generallieutenant  Mangelsene  der  var  gift 
med  en  Halvsøster  til  Lorents  Angell,  Katharina  Bygbal.  Denne 
Mand,  der  var  Søn  af  en  Officer  i  fattige  Kaar,  havde  tjent 
sig  op  til  sin  høje  Stilling  og  var  Ridder  af  Dannebrog.  Han 
var  en  meget  original  Personlighed,  og  Suhm  har  fortalt  ad- 
skilligt til  Oplysning  om  hans  Karakter  ^^.  Den  2.  Marts  vare 
Suhms  atter  i  Trondhjem.  Besøget  i  Kjøbenhavn  har  uden 
Tvivl  været  en  meget  kjær  Begivenhed  for  Suhm,  der  fik  Lej- 
lighed til  i  længere  Tid  at  see  sine  gamle  Venner  og  til  at 
benytte  det  rige  Materiale,  han  kunde  finde  i  Hovedstaden,  til 
Fremme  af  sine  Studier. 

**  Et  Portræt  af  Suhm,  der  hvad  Ansigtet  angaar  meget  ligner  det 
ovenfor  beskrevne,  men  dels  er  fyldigere,  dels  mere  alvorligt,  er  efter  et 
større  Maleri,  der  tilhører  det  kgl.  Vidensk.  Selskab  i  Trondhjem,  gjengivet 
i  det  af  H.  G.  Heggtueit  udgivne  Skrift  »Throndl^jem  i  Fortid  og  Nutid,« 
Horten  1897,  S.  316. 


X  Foiogr.  H.  Mchl.n,  lush«. 


eFoiogr.  H.  Mohkn,  luth 


Fotolypi:  Pachl  &  Croi 

Ægteskabet  var  længe  barnløst;  men  den  21.  November 
1761  fødte  Fru  Karen  en  Søn,  der  ved  Daaben,  den  28.  No- 
vember, fik  sin  Farfaders  Navne:  Ulrik  Frederik  Suhm,  Der 
er  Efterretninger  til  ikke  blot  at  fortælle,  at  Fru  Suhm  holdt 
sin  Kirkegangs-Dag  den  21.  Januar  1762,  men  ogsaa  til  at  for- 
tælle, hvem  der  vare  Faddere  ved  hendes  Søns  Daab.  Naar 
Navnene  anføres,  vil  deraf  kunne  sluttes,  at  det  Suhmske  Hus 
kunde  regne  de  anseteste  Familier  i  Trondhjem  til  sin  nær- 
meste Kreds.  Fadderne  vare:  Konferentsraadinde  Cæcilia  Chri- 
stine Schøller,  Datter  af  General  Frølich;  Etatsraadinde  Gudlov 
MøHmans,  af  en  meget  rig  Patricierfamilie  i  Trondhjem ;  Frøken 
Aletha  Margrethe  Wind;  Stiftamtmand  Frederik  Rantzau,  Gene- 
ral Frølichs  Svigersøn;  Oberst  Georg  Frederik  von  Krogh;  Kap- 
tajn Christian  Lerche,  beslægtet  med  Suhm.  Det  var  trond- 
hjemske  Honoratiores,  der  vare  Vidner  til,  at  den  lille  Dreng 
blev  christnet,  men  hans  Grandonkel  Thomas  Angell  var  ikke 
iblandt  dem. 

Det  var  jo  Suhms  Tanke,  at  han  ved  at  indgaa  et  rigt 
Ægteskab  kunde  blive  stillet  saaledes  i  økonomisk  Henseende, 
at  han  ganske  kunde  hengive  sig  til  lærde  og  literære  Studier 
og  Sysler.  Denne  Tanke  blev  til  Virkelighed,  og  vi  skulle  nu 
se,  hvorledes  de  lærde  Studier  bleve  drevne  og  hvilke  Resul- 
tater de  literære  Sysler  frembragte. 

Dersom  man  kan  stole  paa,  at  Suhm  har  ført  sin  »Jour- 
nal c  rigtig,  saa  har  han  paa  Rejsen  1751  fra  Kjøbenhavn  til 
Trondhjem  havt  Arbejds-Materiale  med  sig;  thi  han  noterer 
den  20.  Juni,  to  Dage  efter  at  han  havde  forladt  Kjøbenhavn, 
at  han  paa  denne  Dag  har  gjort  »Collectanea  ad  historiam  Po- 
loniæ^t  og  at  han  den  18.  Juli  gjorde  »Collectanea  til  Christo- 
pher den  Førstes  Historie.«  Da  han  var  kommet  til  Trond- 
hjem, fortsatte  han  Samlingerne  til  danske  Kongers  Historie, 
men  desuden  skrev  han  i  Oktober  »Tale  til  min  Sjæl,«  samt 
»Tanker  over  Guds  Almagt  og  Menneskernes  Afmagt,«  og  i 
November  oversatte  han  nogle  af  Horats's  Oder.  Efter  Jour- 
nalen for  1752  har  han  i  dette  Aar  fremdeles  samlet  paa 
Materialier  til  danske  Kongers  Historie;  Journalen  for  1753 
meddeler,  at  han  har  gjort  en  ny  Collection  til  Suhmernes 
Historie,  et  Arbejde,  hvortil  Begyndelsen  allerede  var  lagt  den 
10.  Juli   1750    »af  trykte   Bøger,«    og   fortsat   Samlingerne  til 

dansk  Historie.  Saa  læses  der:  »Den  14.  August  Erici  Glip- 
ping  [Historie].  Resten  af  Aaret  og  hele  1754  er  bortdrevet 
med  at  læse,«  det  vil  sige,  at  største  Delen  af  Aaret  1754  op- 
holdt Suhm  sig  i  Kjøbenhavn  og  studerede  der. 

Der  var  forløbet  adskillige  Aar  siden  Suhm  havde  ladet 
Noget  trykke,  og  man  kan  næsten  forundre  sig  over,  at  han 
kunde  lade  dette  ske.  Men  det  var  jo  bevægede  Aar  for  ham, 
saa  at  det  maaske  kan  være  ret  forklarligt,  at  han  forsaavidt 
holdt  Hvile.  Da  han  i  1754  opholdt  sig  i  Kjøbenhavn,  traf 
han  der  en  Ven  fra  Trondhjem,  nemlig  Rektor  Benjamin  Dass, 
der  Aaret  forinden  havde  forladt  denne  By  for  at  tilbringe 
Resten  af  sine  Dage  i  Danmark.  Og  det  er  nu  ikke  utænke- 
ligt, at  Dass  har  opmuntret  Suhm  til  at  lade  Verden  høre  fra 
sig.  1  Journalen  for  1755  noterer  Suhm  nemlig  Følgende: 
»Den  n.  April  begyndt  at  renskrive  mine  Smaaskrifter.  Den 
18.  Juni  mine  Smaaskrifter  færdige.  Den  5.  Juli  begyndt  paa 
Fortale  for  mine  Smaaskrifter.  Den  13.  August  Fortalen  fær- 
dig.« Denne  Samling  af  mindre  Skrifter  udkom  aldrig,  og 
Fortalon  blev  først  trvkt  i  Aaret  1799*^  efter  Suhms  Død*. 
Nu  lakser  man  i  et  Brev,  som  Dass  skrev  til  Suhm  den  5.  Juni 
1750,  do  allorføi^to  Ord  saaledos  lydende**:  »I  Anledning  af 
min  Horros  forrige  Skrivelse  har  jeg  paa  kort  Tid  havt  til 
Laans  do  til  Trykken  nodsondte  Pjecer  og  samme  igjennem- 
la'st.  Stolondo  paa  min  Hr.  Etatsraads  Gunst  og  Artighed 
haahor  jog,  han  oj  ilde  optager  nogle  der>ed  indfaldne  Erin- 
dringor  fra  sin  ringo  Von  og  Tjener,*  Disse  Erindringer  ud- 
gjøro  nu  on  Kritik  ovor  Suhms  Arbejde,  og  da  Suhm  i  sin 
Fortale  fiYnis;ottor  sine  Bemærkninger  om  dette,  bliver  det  ret 
inten'ssant  nt  anstille  on  Sammenligning  mellem  Forfatteren 
og  Kritikoron. 

Suhm  moddolor,  at  de  18  Stvkker,  som  fandtes  i  denne 
Samling,  vare  |>aa  tro  nær  skrevne  før  han  rejste  til  Norge,  at 
de  to  forsto  allonnlo  ble  ve  udgivne  1748  og  1749,  og  at  saa  vel 
de  som  allo  do  andre  Stykker  »sigte  fornemmelig  til  det  dan- 
ske Sprogs  Forbedring  og  Prydelse,  og  tilligemed  at  øve  mig 
selv  i  Skrive-  og  Talekonsten.  Derfor  maa  Ingen  heller  tænke, 
at  Alt  hvad  hor  staar  ero  mine  egne  Meninger:  nej,  det  vilde 

•  Syentp  sigen  at  denne  Fortale  var  bestemt  til  at  staa  foran  Philale- 
thi Trondhjemske  Samlinger  —der  begyndte  at  udkomme  1761  og  ville  blive 
omtalte  i  det  Folgende.     Men  denne  Nyenips  Mening  er  urigtig. 

da  se  ilde  ud  med  alle  dem,  der  skrive  Samtaler.«  Om  det 
femte  Stykke,  »Samtale  mellem  Hans  og  Peer,«  siger  Suhm, 
at  det  »er  ej  mit  Arbejde,  men  en  af  mine  gode  Venners,  som 
har  tilladt  mig  at  give  det  udi  Trykken.  Det  har  alt  været 
færdigt  siden  Begyndelsen  af  1748,  da  Heftigheden  imod  de 
danske  Komedier  var  paa  det  Højeste,  men  Tiderne  vare  for 
kritiske,  hvorfor  det  ej  heller  den  Gang  kunde  komme  for 
Lyset.  Nu  da  Stormen  er  forbi,  træder  det  uforandret  frem. 
Hverken  min  Vens  eller  min  Mening  er  dog  at  laste  og  for- 
kaste de  nyere  franske  Komedier  . . .,  men  vi  sigte  kun  til  at 
dadle  dem,  der  rose  Alt  hvad  som  franskt  er  og  laste  en  Ting, 
kun  fordi  den  er  dansk,  af  h\ilket  Slags  der,  desværre!  findes 
alt  for  mange,  helst  blandt  de  Fornemme.  Af  denne  Kilde 
flyde  de  utidige  og  partiske  Domme  over  Baron  Holbergs 
Komedier  etc.«  Her  har  Suhm  vist  ikke  talt  den  rene  Sand- 
hed, thi  det  er  næppe  en  Ven  af  ham,  men  Suhm  selv,  der 
har  skrevet  denne  Samtale.  I  »Journalen«  for  1748  læses 
nemlig'^:  »Den  11.  Januar  begyndt  paa  Samtale  imellem  Hans 
og  Peer,  den  14.  færdig.  Den  4.  Februar  renskrevet  Samtalen 
imellem  Hans  og  Peer,  og  leveret  til  Moltke*.«  Om  denne 
Samtale  ytrer  Dass:  »Samtalen  imellem  Hans  og  Peer  om  de 
franske  Komedier  er  altfor  meget  udspækket  med  Fransk  og 
opfyldt  med  franske  Eder.  Satiren  kan  og  siges  for  længe 
siden  at  være  udført  i  Jean  de  France.  Det  vil  maaske  i  vore 
Tider  ej  vel  optages,  at  man  saa-  meget  vil  ridikulere  de 
Franske.  Den  Talemaade  i  Fortalen:  der  findes  altfor  mange, 
som  laste  det  Danske,  helst  iblandt  de  Fornemme,  vil  vel  og 
støde  formeget.« 

Det  niende  Stykke  i  Samlingen  skulde  være  den  ovenfor 
nævnte  »Samtale  mellem  Mauritius  og  Ludovicus,«  der  drejede 
sig  om  Adelen.  Suhm  betragter  dette  Stykke  nærmest  som  en 
Stileprøve  —  den  er  skreven,  ifølge  Journalen,  i  Foraaret  1748 
—  og  omtaler,  at  han  havde  havt  i  Sinde  at  føje  en  Samtale 
til,  i  hvilken  en  tredie  Person  »skulde  forene  begge  Parter  og 
formilde  begges  Meninger.«  Dass  dømmer,  at  Samtalen  om 
Adelskab  kan  i  sig  selv  være  ganske  artig,  men  at  den  dog 
vil  blive  optaget  som  Satire.  »De  gamle  Nykker  sidde  nok 
endnu  i  Manges  Hoveder;  og  tror  jeg,  at  Montesquieu's  Bog 

*  Det  er  vistnok  Overhofmarskalk  Adam  Gottlob  Moltke,  som  førte  et 
Overtilsyn  med  Theatret,  hvem  der  her  sigtes  til. 

har  havt  stor  Indflydelse,  eftersom  denne  Forfatter  har  den 
Anskuelse,  at  et  Monarchi  ikke  kan  være  til  uden  Adel.  Man 
vil  vel  og  saa  meget  mindre  fordrage,  at  Etatsraaden  vil  rail- 
lere dermed.  Den  Undskyldning  i  Fortalen,  at  de  Samtalendes 
Mening  er  just  ikke  Autoris,  ville  de  vel  ikke  være  fornøjede 
med,  men  spørge:  hvis  Mening  er  det  da?  Overalt  har  man 
nu  saa  længe  talt  og  skrevet  derimod;  men  de  blive  dog  ved 
at  tænke,  at  det  sker  kun  af  Had  eller  Misundelse.  Saa  jeg 
ej  veed,  om  jeg  skal  raade  til  at  lade  dette  Stykke  trykke, 
allerhelst  man  just  i  vor  Tid  er  for  at  opmuntre  Folk  til  at 
lade  sig  nobilitere.« 

Efter  Suhms  Død  udgav  Nyerup  denne  Samtale  efter  et 
Manuskript,  paa  hvilket  Professor  H,  P,  Anchersen  havde  skrevet 
-»Imprimatur^, 9^  Om  denne  Dialogs  Karakter  kan  man  danne 
sig  en  Forestilling  ved  at  læse  Slutningen,  i  hvilken  Ludovicus 
siger:  »Min  Mening  er,  at  Adelstanden  bliver  ved  siden  den 
engang  er  stiftet,  og  at  de  andre  Stænder  ære  den,  som  de 
hidindtil  har  gjort,  men  paa  de  Vilkaar,  at  den  ej  bliver  Nogen 
af  Middelstanden  eller  Almuen  til  Hinder  i  at  erlange  Betje- 
ninger, og  at  dens  Lemmer  ej  hovmode  sig  eller  see  alle  andre 
over  Skuldrene,  men  at  de  erindre  sig  deres  Forfædre,  alene 
for  at  efterkomme,  hvad  Godt  de  har  gjort,  og  af  sky  e  hvad 
Ondt  de  har  gjort,  og  stedse  tænke  hos  sig  og  i  deres  Gjer- 
ninger udvise:  Dyden  er  den  bedste  AdeL<^ 

Om  det  femtende  Stykke,  i  hvilket  Suhm  havde  udtalt 
den  usædvanlige  Mening,  at  Fruentimmer  ligesaa  vel  burde  be- 
klæde Embeder  som  Mænd,  og  at  derfor  deres  Opdragelse  i 
mange  Maader  burde  forandres,  siger  Dass,  at  Holberg  har 
behandlet  dette  Æmne  saa  ofte,  at  der  ikke  behøves  at  siges 
mere  herom  paa  Dansk. 

Om  det  tolvte  Stykke,  en  Klagetale  over  Schlegel,  dømmer 
Dass,  at  den  burde  hellere  være  skrevet  af  en  Tydsk. 

Dass  gjennemgaar  paa  lignende  Maade  hvert  Stykke  i 
Samlingen,  og  han  udtaler  sig  ofte,  dog  noget  reserveret,  om 
de  Komedier,  som  Suhm  dels  havde  oversat  og  imiteret,  dels 
havde  skrevet  som  Originaler,  og  slutter  med  følgende  Ord: 
»Disse  mine  ringe  og  velmente  Tanker  vil  jeg  have  under- 
kastet min  Hr.  Etatsraads  gode  Skjøn  og  Eftertanke,  og  aller- 
ydmygst  bede.  Han  ville  pardonere  mig  min  tagne  Dristighed 
og  Frihed.    Vare  disse  Sager  komne  for  Lyset  i  min  Herres 

yngre  Åar,  vilde  man  vel  ikke  havt  saa  meget  at  udsætte; 
men  nu  venten  man  andre  Ting  fra  Ham,  som  synes  at  kunne 
mere  interessere;  og  da  De  selv  vil  bestride  de  paagaaende 
Omkostninger,  saa  nægter  jeg  ikke,  at  jeg  jo  heller  ønskede, 
at  Etatsraaden  vilde  anvende  samme  paa  hvad  han  enten  in 
Historicis,  fornemmelig  in  Historia  Patrice^  har,  eller  herefter 
maatte  sammenskrive.  Derved  ville  han  uden  Tvivl  langt  mere 
vinde  de  Flestes  Bifald.« 

Det  er  nu  ikke  uden  Interesse  at  gjøre  sig  det  klart,  hvor- 
ledes Forholdene  vare  imellem  Benjamin  Dass  og  Suhm.  Dass 
var,  da  han  skrev  dette  Brev,  forhenværende  Rektor  og  50  Aar 
gammel,  medens  Suhm  paa  samme  Tid  endnu  ikke  havde 
naaet  det  syvogtyvende  Aar,  intet  Embede  havde,  var  Adels- 
mand, Kammerjunker  og  Etatsraad;  Suhm  var  den,  forholds- 
vis, fornemme  Mand,  og  efter  Skik  og  Brug  maatte  Dass  til- 
tale ham  paa  den  Maade,  som  Etiketten  bød  at  følge.  Suhm 
var  den  unge,  fremadstræbende  Mand,  Dass  derimod  var  den 
ældre,  modne  Mand,  der  forstod  at  se  dybere  ind  i  For- 
holdene, og  han  var  endnu  som  Rektoren,  der  kan  rette  paa 
sin  Discipel.  Thi  ogsaa  i  dette  Forhold  stod  Suhm  til  Dass, 
og  som  denne  frimodig  gik  sin  unge  Ven  paa  Livet,  saa  tog 
den  unge  Ven  imod  den  gode  Vejledning,  som  blev  givet  ham, 
hvilket  han  ved  denne  Lejlighed  viste,  paa  den  rigtigste  Maade, 
idet  han  ikke  lod  denne  Samling  af  Smaastykker  trykke. 

Naar  Dass  opmuntrede  Suhm  til  at  give  sig  af  med  histo- 
riske Arbejder  og  mente,  at  han  ved  dem  vilde  finde  Bifald 
—  uagtet  Suhm  hidtil  ikke  havde  udgivet  noget  af  ham  selv 
udarbejdet  historisk  Skrift,  saa  at  følgelig  Dass,  idet  han  frem- 
satte sit  nys  anførte  Ønske,  kun  stolede  paa  sit  Kjendskab  til 
Suhms  Anlæg  og  Interesser  — ,  saa  kunde  han  dog  bygge  paa, 
hvad  Suhm  havde  skrevet  sidst  i  »Fortalen.«  Her  læses  nem- 
lig: »Nu  rester  kun  at  melde  hvad  Publikum  fremdeles  kan 
have  at  vente  af  mig.  Det  første,  som  efter  dette  Værk  kom- 
mer for  Lyset,  bliver  en  Samling  af  smaa  græske  og  latinske 
Skrifter,  og  2  franske  Komedier  oversatte  paa  Dansk,  hvilke 
nok  blive  mine  sidste  Oversættelser;  og  som  ogsaa  allerede 
have  været  færdige  førend  min  Rejse  til  Norge  1751.  Da  det 
filologiske  Studium  tilforn  var  mit  fornemste,  saa  har  jeg  nu 
forandret  det,  og  lægger  mere  Vind  paa  Historien,  fornemme- 
lig den  nordiske.    De  Skrifter,  som  derfor  herefter  af  mig  ud- 

gives,  blive  historiske.  Men  hvad  for  nogle,  og  naar  de  kan 
ventes  at  udkomme,  derom  kan  jeg  ej  selv  sige  noget  vist,  ej 
heller  vil  jeg  love  noget.«  Som  Suhm  var  sikker  paa,  at  der 
vilde  udkomme  Skrifter  fra  hans  Haand,  saaledes  synes  han 
ogsaa  at  være  sikker  paa,  at  Publikum  ventede  at  modtage 
Skrifter  fra  hans  Haand.  Følte  han  sig  overbevist  om,  at  han 
allerede  havde  en  fast  Position  som  Forfatter,  eller  ere  de  an- 
førte Ord  kun  en  Ytring  for  hans  Skrive-Lyst  og  for  hans 
Optimisme? 

Der  var  altsaa  ved  at  foregaa  en  Svingning  i  Suhms  viden- 
skabelige Interesser:  han  vilde  give  Slip  paa  de  filologiske,  og 
man  kan  sige:  de  polygrafiske  Studier,  og  hellige  sig  til  de 
historiske.  At  det  vilde  blive  Historien,  som  kom  til  at  fængsle 
ham,  kunde  man  vel  slutte  af  Notitserne  i  »Journalen,«  lige- 
som ogsaa,  at  det  vilde  blive  den  danske  Historie.  Omgang 
med  Langebek  har  næppe  været  uden  Indflydelse  paa  Suhm 
med  Hensyn  til  at  vælge  Fædrelandets  Historie  til  sit  Hoved- 
studium, men  der  var  en  anden  Mand,  som  i  denne  Hen- 
seende blev  af  ligesaa  stor  og  maaske  større  Betydning  for 
ham,  og  denne  Mand  var  Gerhard  Schøning. 

At  Schøning  var  sex  Aar  ældre  end  Suhm  havde  vel  ikke 
saa  meget  at  sige,  da  Suhm  tidlig  var  saa  aandelig  udviklet. 
Mere  kan  det  derimod  have  havt  at  sige,  at  Schøning  havde 
gjennemgaaet  en  akademisk  Dannelse,  hvoraf  fulgte,  at  han 
havde  erhverv'et  Kundskaber  i  forskjellig  Retning  og  havde 
erhvervet  dem  paa  en  Maade,  som  kunde  give  ham  et  fast, 
afrundet  Grundlag  for  en  fremtidig  Udvikling,  medens  Suhms 
mange  Kundskaber  vare  spredte  og  erhvervede  paa  en  spora- 
disk Maade.  Nu  var  der  megen  Lighed  imellem  disse  to 
Mænds  Karakter  og  hele  aandelige  Habitus,  hvilket  bidrog  til, 
at  de  kom  til  at  stemme  godt  sammen,  men  gjennem  sin 
større  Modenhed  kom  Schøning  til  at  øve  Indflydelse  paa 
Suhm. 

De  kom  til  Trondhjem  paa  samme  Tid,  de  rejste  fra 
Trondhjem  paa  samme  Tid,  og  i  de  Aar,  de  levede  i  denne 
By,  færdedes  de  idelig  med  hinanden.  Suhm  fortæller  herom *^: 
»Jeg  saae  ham  bestandig  tvende  Gange  om  Ugen  hos  mig,  og 
vare  vi  da  i  det  mindste  sammen  fire  Timer.  Denne  Tid  an- 
vendte vi  til  at  lære  os  indbyrdes  det  Engelske  og  det  Italien- 
ske Sprog,  men  især  at  overveje  Nordens  gamle  Historie,  hvor 

vi  da  undersøgte  de  vanskelige  og  mørke  Begivenheder,  som 
deri  forekomme.  I  de  fleste  bleve  vi  enige,  og  dem,  vi  bleve 
uenige  om,  er  jeg  nær  ved  at  ansee  for  uopløselige.  Oven- 
meldte  Tid  nyttede  jeg  og  til  at  lade  mig  under\ise  af  ham  i 
det  Islandske  Sprog,  som  dog  alene  skete  ved  at  læse  Snorro 
sammen.  Endskjøndt  han  havde  et  tungt  og  vanskeligt  Em- 
bede, saa  anvendte  han  dog  al  sin  øvrige  Tid  paa  sit  store 
Øjemed,  engang  at  skrive  Norges  Historie,  ligesom  han  og 
søgte  at  gjøre  mig  bekvem  til  at  skrive  Danmarks.  Til  den 
Ende  læste  han  uophørlig  og  gjorde  mange  Udtog.«  Dette  har 
Suhm  skrevet  1783,  men  tidligere,  1776,  skrev  han  om  Schø- 
ning,  at  han  »var  min  oprigtige  Ven  og  fornemste  Vejleder  i 
al  historisk  Kundskab.« 

Kort  før  Suhm  holdt  Bryllup,  skrev  han,  den  15.  April 
1752,  et  Brev  til  Langebek,  som  denne  besvarede  den  6.  Maj. 
Langebek  skriver:  »Etats  Raaden  i  sit  kjære  Brev,  raader  mig 
at  følge  sit  Exempel  i  at  tage  en  Hustru,  men  Han  gjør  mig 
tillige  bange  derfor,  naar  Han  mener,  at  Læsning  og  Lyst  til 
Bøger  derved  skulde  falde  bort.  Gaar  det  saaledes  med  Ham, 
da  veed  jeg  ikke,  om  Han  derved  har  gjort  vel  i  at  gifte  sig. 
Jeg  mener,  at  man  kan  sætte  sig  paa  den  Fod,  at  man  baade 
kan  gifte  sig  og  derhos  vedligeholde  den  Kjærlighed,  man  har 
for  Studeringer.«  I  dette  Ræsonnement  fik  Langebek  Ret,  thi 
hans  eget  Giftermaal  hindrede  ham  ikke  i  hans  Forskninger, 
og  saaledes  gik  det  ogsaa  Suhm.  Saavel  af  Breve  til  Suhm 
fra  Benjamin  Dass  som  af  Breve  fra  Langebek  til  ham  faar 
man  at  vide,  hvor  flittig  Suhm  var,  hvorledes  han  gjennemgik 
»Lærefædrene«  og  derefter  begyndte  paa  Middelalderens  For- 
fattere, hvorledes  baade  han  og  Schøning  vare  ivrige  i  at  ex- 
cerpere disse,  ja  i  Februar  1753  udtaler  Langebek  sin  For- 
undring over  Suhms  »store  Flittighed  og  forfærdelige  Læs- 
ning**.« Langebek  beder  gjentagne  Gange  Suhm  om  at  give 
sig  Notitser,  som  han  kunde  bruge  til  sine  Arbejder.  Man 
faar  at  vide,  at  Suhm  havde  Bøger  staaende  i  Kjøbenhavn,  at 
han  fik  Bøger  sendte  til  Laans  til  Trondhjem,  og  at  han 
kjøbte  Bøger.  Naar  man  seer,  hvor  mange  Bøger  baade  han 
og  Schøning  benjrttede  i  det  Skrift,  der  udkom  1757*  under 
begges  Navn,  og  som  fremdeles  citeres  i  de  Afhandlinger,  som 
udkom  fra  dem  i  de  nærmeste  Aar  derefter,  maa  man  nok 
have  Ret  til  at  forundre  sig  over,  at  de  raadede  over  en  saa 

rig  Literatur,  at  der  fandtes  saa  vel  forsynede  Bibliotheker  i 
Trondhjem. 

Det  Skrift,  som  her  er  sigtet  til,  har  Titlen:  »Forsøg  til 
Forbedringer  i  den  gamle  Danske  og  Norske  Historie  ved  Peter 
Friderich  Suhm  og  Gerhard  Schøning,  Medlemmer  af  det  Kongl. 
Selskab  til  Historiens  og  Sprogets  Forbedring.  Kiøbenhavn 
1757.  Trykt  paa  Forfatternes  Bekostning  ved  Nicolaus  Møl- 
ler.« 4o,  478  Sider  med  Register.  Denne  Bog  har  sin  egen 
Historie. 

Der  udkom  i  Aarene  1747 — 66  i  London  et  Værk  i  Folio 
med  Titel:  »Biographia  Britannica,  or  the  Lives  of  the  most  emi- 
nent Persons  of  Great  Britain  and  Ireland.o^  hvilket  kun  naaede 
til  Navnet  Francis  Gastrell  i  det  syvende  Bind.  Dette  Værk 
blev  oversat  paa  Tydsk  og  blev  udgivet  i  Halle  af  Sigm.  Jak. 
Baumgarten  med  Titel:  »Merkwurdige  Lebensbeschreibungen 
beruhmter  Leute  grosstentheils  aus  d.  Britann.  Biographien 
genommen,«  i  10  Dele  i  8o,  1754-70.  Det  vandt  Bifald, 
ogsaa  i  Danmark,  og  man  besluttede  her  ikke  at  oversætte 
det,  men  at  efterligne  det.  Den  Mand,  som  fattede  denne 
Plan,  var  ikke  en  indfødt  Dansk,  men  en  Indvandret,  ved 
Navn  Karl  Leopold  von  Scherewien,  af  russisk-tydsk  Herkomst, 
født  1718  paa  Godset  Schwesdorf  i  Mecklenborg,  Søn  af  rus- 
sisk Kapitajn  Hans  Feodorowiiz  von  Scherewien  og  Margrethe 
Sophie  von  Engelken.  Han  blev  Student  ved  Universitetet  i 
Rostock,  og,  saa  mærkeligt  det  lyder,  han  opgav  Udsigten  til 
at  komme  frem  i  russisk  Tjeneste,  gav  Slip  paa  sin  Fædrene- 
arv, da  han  vilde  blive  i  den  evangeliske  Kirkes  Tro,  og  drog 
til  Danmark,  hvor  han  kom  ind  i  Grenader-Korpset.  Han  var 
Lieutenant  i  dette,  da  han  i  Aaret  1755  fattede  den  Plan,  at 
sætte  et  Værk  i  Gang,  som  skulde  indeholde  Levnetsbeskri- 
velser  af  berømmelige  danske  og  norske  Mænd,  og  søgte  at 
samle  Medarbejdere.  Som  saadanne  kunde  Suhm  og  Schøning 
bruges;  Langebek  og  Dass  interesserede  sig  begge  derfor:  Dass 
vilde  hjælpe  til  med  at  samle  Materiale,  og  Langebek  tilbød 
ogsaa  sin  Tjeneste. 

Schøning  valgte,  til  at  begynde  med,  Kong  Harald  Haard- 
raade  og  Ærkebiskop  Ejstein,  Suhm  valgte  Kongerne  Knud 
den  Store,  Erik  Ejegod  og  Erik  Emun.  Suhm  har  i  sin  »Jour- 
nal« ført  til  Protokols,  hvorledes  hans  Arbejde  med  disse  Bio- 
grafier skred  frem: 

1756.  Den  2,  Marts  begyndt  paa  Canuti  Magni  Historie,  fær- 
dig den  1.  April,  stærk  110  Sider  i  4. 

Den  6.  April  begyndt  paa  Erik  Ejegods,  færdig  den  28.  April, 
stærk  56  S.     4. 

Den  4.  Maj  begyndt  paa  Erik  Emuns,  færdig  den  21.  Juni, 
stærk  56  S.     4. 

Naar  det  kunde  gaa  saa  hurtig  med  at  forfatte  disse  Ar- 
bejder, maa  man  deraf  vist  kunne  slutte,  at  der  allerede  fore- 
laa  en  Del  Excerpter  og  Collectanea  til  dem,  altsaa  Vidnesbyrd 
om,  at  Suhm  allerede  var  i  Gang  med  at  gjøre  Danmarks  Hi- 
storie til  sit  Studium,  maaske  allerede  til  sit  Hovedstudium. 

Det  lykkedes  imidlertid  ikke  Lieutenant  Scherewien  at 
bringe  sin  Plan  til  Udførelse,  og  der  kom  ingen  Samling  ud 
af  danske  og  norske  Levnelsbeskrivelser.  Men  de  to  Trond- 
hjem-Lærde  havde  deres  Biografier  færdige,  og  de  bleve  ud- 
givne samlede  i  det  Skrift,  hvis  Titel  er  anført  ovenfor.  Suhm 
havde  sendt  Arbejderne  til  Dass,  som  lod  Langebek  faa  dem 
at  læse,  og  den  9.  Maj  1757  skrev  denne  til  Suhm:  »Jeg  har 
med  stor  Fornøjelse  læset  Hr.  Etats  Raadens  og  Mag.  Schø- 
nings  nedsendte  Pjecer,  som  M.  Dass  har  betroet  mig,  og  kan 
ikke  fuldkommeligen  nok  rose  Deres  anvendte  Flid  og  de  vel 
grundede  Critiquer,  hvormed  De  udrydde  en  Hoben  af  den 
gamle  Surdeig  i  vor  Historie.  Jeg  glæder  mig  ved,  at  publi- 
cum  dog  undertiden  faar  Noget  sundt  at  forlyste  sig  med ;  thi 
vor  lærde  Verden  vrimler  nu  ellers  af  alt  for  meget  »Utøig.« 
Jeg  for  min  Part  har  baadet  ganske  meget  af  disse  Stykkers 
Læsning,  og  vilde,  at  de  gode  Herrer  vilde  fortfare  i  dette 
nyttige  Arbejd  og  skrive  os  jo  flere  saadanne  Levneder  jo 
kjærere.«  Men  Langebek  havde  dog  adskillige  Anmærkninger 
at  gjøre,  og  han  fremsatte  dem  i  Breve  til  Suhm,  hvem  han 
dog  bestemt  anbefalede  (19.  Juni)  at  lade  »sine  Pjecer  komme 
for  Lyset,  da  de  ere  udarbejdede  med  saa  stor  Smag  og  Skjøn- 
somhed.«  Han  lover,  at  naar  Mag.  Dass  bliver  frisk  —  efter 
en  langvarig  Sygdom  —  »har  vi  begge  sat  os  for  at  læse 
Pjecen  igjennem,  for  at  rette  lidt  paa  Orthografien  saavelsom 
de  Fejl,  Hr.  Etats  Raaden  i  sit  Brev  har  tilstaaet,  og  ellers 
om  noget  endnu  maatte  være  at  erindre,  hvilket  jeg  ikke  paa 
egen  Haand  har  villet  foretage  mig,  eftersom  tvendes  Øjne 
altid  seer  bedre  end  eens.  Dog  skal  vi  ikke  foretage  nogen 
vigtig  Forandring,  uden  det  skeer  med  Hr.  Etats  Raadens  egen 

Approbation.«  At  det  paa  Titelbladet  blev  nævnet,  at  Forfat- 
terne vare  Medlemmer  af  det  kongelige  danske  Selskab,  skete 
efter  Langebeks  Anbefaling,  da  Bogen  saa  vilde  gaa  fri  for 
akademisk  Censur'^. 

Saaledes  hjalp  de  to  Venner  i  Kjøbenhavn  de  to  Venner 
i  Trondhjem,  og  Dass,  som  havde  paataget  sig  at  forhandle 
med  Bogtrykkeren  og  at  læse  Korrektur,  kunde  den  27.  August 
1757  melde  Suhm*^,  at  Kontrakten  med  Bogtrykker  Møller, 
som  forestod  afdøde  Glasings  Bogtrykkeri,  var  sluttet  og  to 
Ark  aftrykte.  Han  meldte,  at  der  i  Trykkerløn  skulde  betales, 
naar  Værket  var  færdigt,  3  Rdl.  for  hvert  Ark,  saaledes  at 
Bogtrykkeren  skulde  levere  300  Exemplarer;  Dass  skulde  levere 
Skrivpapir  til  24  Exemplarer,  thi  vel  havde  Suhm  kun  for- 
langt 12  Skrivpapirs-Exemplarer,  men  det  vilde  blive  for  faae, 
»allerhelst  mange  her  fmde  nu  Behag  i  at  eje  Bøger  paa  Skriv- 
papir.« Dass  havde  da  kjøbt  et  Ris  Median-Skrivpapir  for  5 
Rdl.  2  Mk.  og  et  Ris  Postpapir  for  3  Rdl.  3  Mk.  Han  havde 
havt  en  lang  Trætte  med  Bogtrykkeren,  som  forlangte  4  Ud- 
hængs-Exemplarer  til  hver  af  sine  7  Svende,  »hvilket  jeg  har 
maattet  tilstaa  ham  efter  den  her  vedtagne  urimelige  Vane; c 
dog  kunde  Dass  kjøbe  dem  tilbage  for  1  Sk.  Arket.  Møller 
skulde  læse  første  Korrektur  og  derfor  have  6  Exemplarer, 
»men  anden  leveres  til  min  Eftersyn,  da  jeg  stræber  at  faa 
Værket  saa  akkurat  aftrykt  som  muligt  er.  Min  Herre  kan 
ej  forestille  sig,  hvad  Bryderi,  de  har  i  Trykkeriet  med  at 
læse  Noterne  og  de  fremmede  ubekjendte  Navne,  saa  jeg  i 
Begyndelsen  frygtede  for,  at  de  ikke  skulde  kunne  komme  til 
Rette  dermed;  men  nu  gaar  det  dog  nogenledes  an.  Bogtryk- 
keren har  forpligtet  sig  til  at  levere  tvende  Ark  om  Ugen,  men 
endnu  er  det  ikke  skeet;  dog  har  han  lovet  i  tilkommende 
Uge  at  oprette  sit  Nøleri  ved  at  skaffe  trende  Ark,  om  han 
ellers  kan  holde  det.  Alt  hvad  min  Hr.  Etatsraad  saa  vel  i 
sit  Brev  til  Justr.  Langebek  som  i  det  seneste  til  mig  har 
meldet  om  at  skulle  rettes  og  forandres,  er  rigtigt  efterkommet. 
...  Og  hvad  Stilen  og  Orthograiien  angaar,  da  har  Justr.  Lange- 
bek tilligemed  mig  igjennemgaaet  alle  Pjecerne  og  hist  og  her 

*  Ved  kongeligt  Reskript  af  24.  Februar  1747  fik  Selskabet  Tilladelse 
til  at  de  Skrifter,  som  det  udgav  paa  eget  Ansvar,  maatte  trykkes  uden 
Censur,  en  Tilladelse,  som  man  udvidede  til  at  omfatte  Skrifter,  som  Sel- 
skabets Medlemmer  udgave  i  deres  eget  Navn. 

rettet  hvad  os  syntes  at  behøve  Forandring,  dog  bestaar  samme 
mestendels  i  at  udslette  eller  tilsætte  visse  Partikler,  som  min 
Herre  nok  faar  at  see,  naar  De  bekommer  Deres  Manuskript 
tilbage  igjen;  thi  samme  har  Mr.  Møller  lovet  mig  uskadt  til- 
bage, hvorfor  saa  snart  et  Ark  er  brugt,  tager  jeg  strax  samme 
til  mig.« 

Disse  Bemærkninger  give  gode  Oplysninger  om  de  For- 
hold, under  hvilke  Forfattere  den  Gang  vare  stillede  i  Kjøben- 
havn,  naar  de  vilde  have  deres  Arbejder  udgivne ;  det  synes 
saaledes,  at  Dass  ikke  har  havt  Manuskript  til  Hjælp  ved 
anden  Korrekturlæsning.  Naturlig^'is  har  Suhm  bekostet  Ud- 
givelsen af  denne  Bog. 

I  Fortalen,  som  kun  Suhm  har  underskrevet,  omtales  ikke 
Anledningen  til,  at  dette  Skrift  er  blevet  forfattet;  men  der 
bliver  givet  Løfte  om,  at  hvis  det  finder  Bifald,  saa  ville  For- 
fatterne skrive  flere  saadanne  Afhandlinger  til  den  gamle 
danske  og  norske  Histories  Oplysning,  lidt  anderledes  ind- 
rettede, nemlig  ikke  med  saa  vidtløftige  Anmærkninger  under 
Texten,  til  hvilke  de  af  Englænderne  udgivne  Levnetsbeskri- 
velser,  som  siden  ere  udkomne  paa  Tydsk  under  Opsyn  af 
den  lærde  Dr.  Baumgarten,  have  afgivet  Mønstret.  Derefter 
følger:  »Skulde  ellers  Nogen  ved  at  igjennemlæse  dette  Værk 
synes,  at  vi  for  haardt  have  begegnet  visse  Skribenter,  da  give 
vi  ham  at  betænke,  om  ikke  Kjærlighed  til  Sandhed,  Histo- 
riens Love  og  en  uomgængelig  Nødvendighed  at  rette  aaben- 
bare  Fejl,  hvilke  ere  des  farligere,  jo  større  og  anseligere  den 
Skribent  er,  som  de  have  indsneget  sig  hos,  have,  saa  at  sige, 
tvunget  os  til  at  skrive  saaledes,  som  vi  have  skrevet.  Og 
haabe  vi  saa  meget  mere  heri  at  kunne  undskyldes,  som  vi 
ej  heller  have  forglemt  at  rose  dem,  som  efter  vore  Tanker 
kunde  fortjene  Ros,  hvilket  end  og  som  oftest  er  sket  med 
dem,  hvilke  vi  dog  paa  nogle  Steder  have  rettet,  som  vi  mene, 
med  Billighed.«  Til  Slutning  karakteriserer  Suhm  med  et  en- 
kelt Ord  de  fem  Mænd,  hvis  Levnet  fortælles:  Knud  er  en 
stor,  Erik  Ejegod  en  god,*  Erik  Emun  en  lastefuld,  Harald 
Haardraade  en  klog  og  stridbar  Konge,  Ejstein  en  listig  og 
underfundig  Prælat. 

Dersom  Lieutenant  Scherewien  havde  havt  Held  til  at 
føre  sin  Plan  igjennem  og  havde  kunnet  bringe  saadanne  Ar- 
bejder  frem    som    dem,    Schøning    og   Suhm    sendte    ned    til 

Kjøbenhavn,  eller  som  den  Biografi  af  Christiern  den  Første, 
Langebek  havde  tænkt  paa  at  levere  ham  *y  saa  vilde  den  dan- 
ske Literatur  i  det  18.  Aarhundrede  være  kommet  i  Besiddelse 
af  et  biografisk  Værk,  som  i  mange  Henseender  vilde  have  over- 
gaaet  det  noget  lignende,  som  er  fremkommet  mod  Slutningen 
af  det  19.  Aarhundrede.  Thi  de  Biografier,  som  de  to  trond- 
hjemske  Historikere  have  forfattet,  ere  ikke  alene  skrevne  i 
en  god  fortællende  Stil,  men  de  ere  paa  samme  Tid  viden- 
skabelige Arbejder,  idet  der  i  Anmærkninger  under  Texten  er 
fremsat  kritiske  Undersøgelser  om  Rigtigheden  og  Troværdig- 
heden af  hvad  der  er  fortalt  af  ældre  eller  yngre  Historikere 
om  de  Perioder,  som  behandles  i  Bogen.  Det  er  det,  Suhm 
sigter  til  ved  de  Ord,  som  ovenfor  ere  anførte  af  Fortalen,  og 
de  to  Forfattere  vise  sig  derved  som  gode  Elever  af  Gram. 
Som  en  Prøve  kan  anføres  et  Sted  af  en  Anmærkning,  der 
knytter  sig  til  Fortællingen  om,  at  Knud  gjorde  »den  berømte 
Norske  Jarl  Erik  til  Greve  i  Northumberland.«  Der  anføres 
først,  hvorledes  Jarlens  Navn  lyder,  dernæst  angives  engelske 
Kildeskrifter,  hvorefter  der  siges  ^^: 

Holberg  udi  sin  Danske  Historie  T.  L  p.  127  og  Hvitfeld 
p.  65  ligeledes  tale  ej  et  Ord  om,  at  han  var  Norsk  og  Jarl  i 
Norge,  ja  den  første  gjør  ham  endog  til  en  Dansk  Mand.  Saadan 
Forseelse  have  de  begaaet  ved  alene  at  læse  de  Engelske  Skri- 
benter, og  ej  med  det  samme  at  kaste  et  Øje  i  de  Norske.  De 
derfor  som  tænke,  at  lære  Historien  til  Gavns  alene  af  de  Nyere, 
kan  heraf  see,  i  hvor  mange  Vildfarelser  de  da  lettelig  kan  falde, 
og  hvor  fornødent,  ja  uomgængelig  nødvendigt  det  er  at  gaa  til 
Kilderne  selv.  Dersom  jeg  i  denne  Historie  alene  skulde  rette  de 
Fejl,  som  vore  danske  Skribenter,  Meursius,  Huitfeldt,  Holberg  og 
flere  have  begaaet,  da  vilde  den  blive  eengang  saa  stor.  Men 
dette  ene  Exempel  maa  være  nok  at  anføre  eengang  for  alle.  Dog 

*  Denne  Biografi  var  vistnok  et  Udtog  af  Langebeks  Jubeltale  over 
Christian  den  Første,  som  blev  oplæst  den  15.  November  1749  i  det  «Kgl. 
Danske  Selskab«  og  blev  udgivet  samme  Aar  af  Selskabet.  Om  dette  Skrift 
sagde  Suhm,  at  »dette  i  vort  Sprog  sande  Mesterstykke  indeholder  en  god 
og  reen  Dansk,  anderledes  end  den,  vore  Tiders  saakaldte  Sprog-Forbedrere, 
men  rette  Fordærvere,  ville  indføre.«  Samlede  Skrifter,  VII.,  S.  169.  Wer* 
lanff  siger,  at  « dette  Lejlighedsskrift  (i  4°,  110  SS.  foruden  Dedikationen) 
maa  ansees  for  det  fortrinligste,  der  i  Selskabets  Navn  er  udgaaet  fra  dets 
fortjente  Stifters  Haand.«  E.  C.  Werlauff,  Det  kgl.  danske  Selskabs  Historie, 
Kbh.  1847,  S.  62. 

maa  jeg  tilstaa,  at  hvis  alle  de  Nyere  havde  været  saa  omhygge- 
lige, saa  lærde,  saa  flittige,  og  brugt  saa  sund  Critique  som  Tor- 
fæus  og  Gram,  da  havde  de  kunnet  spare  baade  mig  og  Læseren 
megen  Møje. 

At  Schøning  ogsaa  kan  være  skarp  i  sin  Dom,  vil  sees  af 
en  Ytring  som  denne,  at: 

»den  gode  Adamus  [Bremensis]  er  i  den  Nordiske  Historie  en  stor 
Sluddrer  og  tildels  Løgner;«  og  at  Meursius  har  optaget  en  Be- 
retning fra  Adam  »kan  man  ikke  saa  meget  forundre  sig  over, 
eller  at  Ad.  Bremensis  sladdrer  her  en  hel  Hob,  som  paa  andre 
Steder,  blandt  andet,  at  Kong  Svend  efter  Magni  Død  ogsaa  fik 
Norge*.  Men  at  andre,  endog  vore  egne  yngre  Skribenter,  ogsaa 
i  denne  sidste  Omstændighed,  har  fulgt  ham,   er  mere   underligt. 

Det  er  da  med  god  Grund,  at  de  to  Forfattere  have  givet 
deres  Skrift  Titlen:  »Forsøg  til  Forbedringer  i  den  gamle  Dan- 
ske og  Norske  Historie.« 

Skriftet  vakte  Opmærksomhed  i  Kjøbenhavn**  og  bragte 
Frugt  for  de  to  Forfattere.  Langebek  skrev  nemlig  den  4.  Nov. 
1758  til  Suhm*^,  at  ansete  svenske  Lærde  som  Tilas  og  /ftre*** 
med  mange  flere  »stemme  deri  overens,  at  Hr.  Suhms  og 
Schønings  sidste  Skrift  er  et  Værk,  som  gjør  sine  Auctorer 
Hæder  og  Publico  megen  Nytte,  og  han  føjer  til:  »Hans  Exe. 
Grev  Holstein  tog  det  ej  alene  ved  Overgivelsen  særdeles  vel 
op,  men  endog  har  siden  ved  mere  end  en  Lejlighed  berømt 
baade  dette  Arbejde  og  Auctoremes  Flittighed,  og  saavidt  jeg 
underhaanden  kan  mærke,  vil  han  have  Dem  begge  til  Mem- 

*  Adam  har  sammenblandet  Svend  Estridsen  og  Svend  Tveskjæg. 

**  Bogen  blev,  med  Bemærkningen:  »Følgende  er  indsendt,«  anmeldt  i 
>Kiøbenhavnske  nye  Tidender  om  lærde  og  curieuse  Sager,«  1759,  S.  121— 
26,  129 — 34,  137 — 42;  i  Anmeldelsens  Begyndelse  anføres  en  Dom  om  For- 
fatternes Arbejde  fra  »Wandsbeckische  Staats-  und  Gelehrte  Zeitungen,«  1759, 
Nr.  3;  den  danske  Anmelder  er  meget  tilfreds  med  Skriftet  og  lover  sig 
meget  for  en  fremtidig  god  Behandling  af  Danmarks  og  Norges  Historie  af 
disse  to  Forfattere,  som  have  forstaaet  at  benytte  Kilderne  paa  rette  Maade. 
Det  meddeles,  at  Bogen  er  trykt  i  300  Exemplarer  til  en  Pris  af  4  Mark 
Danske,  lig  1  Skilling  for  Arket,  og  det  siges,  hvor  den  kan  l^øbes,  nemlig 
foruden  hos  to  Boghandlere  hos  »Mag.  Dass  logerende  hos  Sr.  Pallast  i  store 
Færgestræde.«     Mon  Anmelderen  ikke  netop  er  Benjamin  Dass? 

•••  Daniel  Tilas,  f.  1712,  d.  1772,  var  en  meget  anset  svensk  Lærd, 
især  fremragende  i  statsøkonomisk  Retning.  Joh.  Ihre  er  den  vel  bekjendte 
Sprogforsker,  Professor  i  Upsala. 

bra  i  Videnskabernes  Societet.«  Dette  skete  ogsaa  snart  efter, 
thi  paa  Forslag  af  Præsidenten  i  Videnskabernes  Selskab, 
Greve  Johan  Ludvig  Holstein,  bleve  Suhm  og  Schøning  op- 
tagne som  Medlemmer  i  dette  Selskab  den  27.  November 
1758*. 

Medens  der  allerede  i  Foraaret  1753  i  dette  Selskab  var 
blevet  oplæst  en  Afhandling  af  Schøning  om  »Nordlysets 
Ælde, c  havde  Suhm  hidtil  ikke  indsendt  nogen  Afhandling. 
Men  omtrent  et  Aar  efter  hans  Optagelse  blev  der  oplæst  to 
Afhandlinger  af  ham:  den  19.  November  1759  »om  den  dan- 
ske Konge  Svend  Tveskjægs  Dødsaar,«  og  den  10.  December 
1759  »om  de  Danskes  og  Norskes  Handel  og  Sejlads  i  den 
hedenske  Tid,«  hvilke  Afhandlinger  begge  tilligemed  Schønings 
Afhandling  om  Nordlyset  bleve  trykte  i  Selskabets  Skrifters 
8.  Del,  som  udkom  1760*«.  Den  7.  April  1761  blev  i  Viden- 
skabernes Selskab  oplæst  en  ny  Afhandling  af  Suhm,  der 
handlede  om  »den  danske  og  norske  Handels  Historie  i  det 
11.  Sæculum,«  som  blev  trykt  i  det  9.  Bind  af  dets  Skrifter, 
der  udkom  1765**.  Dette  niende  Bind  indledes  med  en  Af- 
handling af  Suhm,  der  var  bleven  oplæst  den  20.  Januar  1763 
og  som  længere  fremme  vil  blive  omtalt.  Det  kan  mærkes,  at 
i  dette  Bind  er  for  første  Gang  aftrykt  Fortegnelsen  over  alle 
Medlemmerne  i  Videnskabernes  Selskab,  og  at  den  første  af 
»Membra  ordinaria,«  der  nævnes,  er  »Peter  Friderich  Suhm, 
Kongel.  Majestæts  Etatsraad.«  Disse  Medlemmer  ere  nemlig 
ikke  nævnede  efter  deres  Anciennitet  i  Selskabet,  heller  ikke 
efter  den  alfabetiske  Bogstavfølge,  men  efter  deres  ci^dle  Rang, 
og  af  de  26  Medlemmer  var  Suhm  den  fornemste,  fornemmere 
end  Sjællands  Biskop,  Ludvig  Harboe,  og  end  Biskopen  over 
Aggerhus  Stift,  Frederik  Nannestad***,  fornemmere  end  Lux- 
dorph,  Henrik  Stampe,  Terkel  af  Klevenfeldt,  Adolph  Gothard 
Carstens,  end  sin  gamle  Beskytter  Hans  Peter  Anchersen,  end 

*  Sammen  med  dem  bleve,  ligeledes,  med  Greve  Holstein  som  Proponent, 
Professor  J.  H.  Becker,  Bergraad  og  Medicus  paa  Kongsberg,  C.  Deichmann, 
Assessor  i  Overhofretten  i  Christiania,  og  Dr.  med.  J.  C.  Fabricius,  Fysicus 
i  Tønder,  optagne  som  Medlemmer. 

••  Disse  to  Afhandlingers  Indhold  svarer  ikke  helt  til  deres  Titler, 
thi  de  handle  egentlig  om  Danmarks  og  Norges  Kulturhistorie  i  de  angivne 
Tidsrum. 

***  Som  virkelig  Etatsraad  havde  Suhm  Rang  i  tredie  Klasse  Nr.  3, 
umiddelbart  foran  de  to  nævnte  Biskoper,  som  havde  Rang  i  samme  Nummer. 

Peter  Kofod  Ancher,  Bernhard  Møllmann,  fornemmere  end 
Jacob  Langebek,  og  meget  fornemmere  end  Gerhard  Schøning, 
og  saa  var  han  endda  maaske  i  Alder  den  yngste  af  alle  i 
Selskabet.  Det  er  værdt  at  erindre,  at  den  Tids  sociale  For- 
hold førte  med  sig,  at  en  yngre  Mand  kunde  komme  til  at 
indtage  en  saa  fremragende  Stilling  blandt  sine  Samtidige,  og 
man  vil  da  ikke  forundre  sig  over,  at  selv  Mænd,  der  vare 
personlig  saa  nøje  knyttede  til  Suhm  som  Dass,  Langebek, 
Schøning,  i  deres  Breve  til  ham  bestandig  ved  Tiltale  til  ham 
viste,  at  de  huskede  paa  den  store  Afstand,  der  var  imellem 
dem.  Først  da  Luxdorph  og  Stampe  bleve  udnævnte  til  Ge- 
hejmeraader,  bleve  de  paa  Selskabets  Medlemsliste  satte  foran 
Suhm  *. 

Medens  Suhm  lod  den  lærde  Republik  i  Kjøbenhavn  høre 
fra  sig,  saa  havde  han  ogsaa  Noget  at  sige  til  sine  Bysbørn  i 
Trondhjem  og  sine  Landsmænd  i  Norge.  Der  var  nemlig 
kommet  en  tredie  Mand  til  den  ærværdige  Bispestad,  som 
havde  Talent  til  at  vække  Interesse  for  lærde  Studier,  for  Læs- 
ning og  for  videnskabelig  Forfattervirksomhed.  Det  var  Johan 
Ernst  Gunnerus,  der  var  født  i  Christiania  1718*^  Han  blev 
Biskop  i  Trondhjem  1758,  og  de,  som  kjendte  ham,  kunde 
sige  sig  selv,  at  det  vilde  være  ham  umuligt  kun  at  virke  som 
Kirkens  Tilsynsmand  og  Fører  for  Stiftets  Gejstlighed,  men  at 
han  baade  selv  vilde  berige  Literaturen  med  Resultatet  af  sine 
Spekulationer  og  Forskninger  og  drage  andre  til  at  følge  sig 
og  dele  hans  Interesser.  Thi  Gunnerus  var  en  Fremskridtets 
Mand;  det  Udbytte,  som  denne  utrolig  ihærdige  Arbejder  i 
flere  end  én  Videnskab  bragte  hjem  med  sig  fra  Halle  og  Jena, 
hvor  han  havde  studeret  flere  Aar,  havde  erhvervet  Doktor- 
graden og  var  optraadt  som  akademisk  Lærer,  førte  han  frem 
fra  Kathedret  i  Kjøbenhavns  Universitet,  og,  veltalende  og 
talentfuld  som  han  var,  bragte  han  den  nyere  tydske  Filosofi 
(Leibnitz,  Wolff)  og  Theologi  ind  i  det  videnskabelige  Studium 
vistnok  i  højere  Grad  end  nogen  anden  samtidig  Universitets- 
lærer —  f.  Ex.  Henrik  Stampe,  der  blev  Professor  i  Filosfi 
1751.     Men  det  var  kun  faa  Aar,  Gunnerus  virkede  i  Kjøben- 

*  Stampe  er  nævnet  paa  Medlems-Fortegnelsen  i  Vidensk.  Selskabs 
Skrifter  IX.,  1765  og  X.,  1770,  men  han  er  ikke  nævnet  i  Bindene  IX.,  1777, 
XII.,  1779;  derimod  er  han  nævnet  forrest  i  Rækken  af  de  ordinære  Med- 
ieromer i  Ny  Saml.,  I.,  1781. 

havn,  fra  1755  til  1758.  Ved  sin  Tiltrædelse  af  Bispe-Embedet 
udsendte  han  sit  mærkelige  »Opvækkelige  Hyrde-Brev  til  det 
velærværdige,  høj-  og  vellærde  Præsteskab  i  Trondhjems  Stift*. c 
Gunnerus  gjør  her  Præsterne  opmærksomme  paa  »den  Mangel, 
der  findes  hos  Lærere  i  Kirken  paa  grundig  Kundskab  i  de 
Ting,  de  bør  vide,  og  paa  retskaffen  Erudition  og  Lærdom,  c 
Idet  han  formaner  dem  til  at  beflitte  sig  paa  Lærdom,  næv- 
ner han  en  Række  Forfattere,  som  have  været  i  Stiftet  og 
som  have  vundet  et  Navn  ved  deres  Skrifter,  og  sidst  blandt 
dem  »vor  lærde  Hr.  Etats-Raad  Peter  Fridr.  Suhm  og  Rector 
Mag.  Gerhard  Schøning,  Hr.  Lector  Thomas  von  Westen**.« 

Gunnerus  fortæller  derpaa:  »Jeg  havde  foresat  mig  i  Kjø- 
benhavn,  at  oprette  et  Dansk  Selskab,  som  skulde  føre  Navn 
af  de  smukke  Videnskaber.  Dette  vil  jeg  nu  med  nogle  andre 
Velynderes  og  Venners  Hjelp  oprette  her.  Oratorie,  Poesie, 
den  naturlige  og  anden  Historie,  Physik,  de  naturlige  Tings 
Hensigt  og  guddommelige  Øjemærke,  Økonomi,  Psychologia 
empirica  og  andre  Ting,  som,  og  for  saa  vidt,  de  lader  sig 
afhandle  paa  en  smuk  og  behagelig  Maade,  og  ikke  overstiger 
fornuftige  Ustuderedes  Horizont,  bliver  derudi  vort  Øjemærke. 
Hvo  som  har  Lyst  til  at  træde  derudi,  skal  gjeme  antages, 
naar  han  har  udgivet  eller  vil  meddele  Selskabet  en  Prøve 
paa  sin  gode  Indsigt  i  den  ene  eller  anden  Materie.  De 
Skrifter,  som  Selskabets  Medlemmer  forfærdiger,  bliver  da 
siden  oplæste,  og  naar  de  synes  at  fortjene  det,  trykte.  Jeg 
er  forsikret  paa,  at  denne  Øvelse  ikke  vil  være  uden  Nytte,  c 

Selskabet  blev  stiftet  i  Aaret  1760  og  allerede  i  det  føl- 
gende Aar  udkom  første  Del  af  »Det  Trondhiemske  Selskabs 
Skrifter.  Med  Kobbere.«  Trykt  i  Kjøbenhavn  og  »Bekostet  af 
Frid.  Christ.  Pelt,  Boghandler  paa  Børsen,  i  No.  22.  23.  og  24.« 

Der  vides  meget  Lidt  om  dette  Selskabs  Liv  i  dets  tidlig- 
ste Aar,  om  hvorledes  det  kom  i  Gang,  om  dets  Organisation 
og  om  dets  Forhandlinger,  —  der  var  snarest  endnu  ikke 
nogen  regelmæssig  Organisation.  Suhm  og  Schøning  vare 
Medstiftere  af  Selskabet,  men  Suhm  siger  selv,  at  Gunnerus 
var  den  egentlige  Stifter,  ja  han  kalder  i  et  Brev  til  Langebek 

♦  Dette  Skrift  i  8«,  40  Sider  stort,  er  trykt  i  Trondhjem  1758. 

♦♦  Thomas  von  Westen,  der  var  født  i  Trondhjem,  blev  1716  Lector 
Tlieologiæ  i  denne  By  og  Vicarius  for  Missionskollegiet  ved  Missionen  i  Fin- 
marken og  det  øvrige  nordlige  Norge;  han  døde  i  Trondhjem  1727. 

skrevet  1761  Selskabet  for  »Bispens  Selskab;«  der  kan  dog 
vist  ikke  være  nogen  Tvivl  om,  at  Kollegaen  Suhm  har  hjulpet 
det  pekuniært  i  de  første  Aar  — ,  men  et  Arkiv  for  Selskabet 
i  den  første  Periode  af  dets  Liv  er  ikke  til.  Først  i  Aaret 
1767  blev  en  Ordning  indført,  idet  Selskabet  fik  Statuter,  som 
bleve  konfirmerede  af  Kongen  den  17.  Juli,  og  ved  denne 
Lejlighed  fik  det  Navnet  »Det  kongelige  Norske  Videnskabers 
Selskab,<ii  hvilket  Navn  det  bærer  den  Dag  i  Dag.  I  fjerde 
Del  af  dets  Skrifter  ere  Statuterne  aftrykte,  ligeledes  For- 
tegnelsen over  Selskabets  Medlemmer,  hvis  Navne  ere  ordnede 
efter  Tiden,  da  de  bleve  indvalgte.  Der  er  dog  gjort  en  Deling 
betegnet  ved  tre  Stjerner,  hvorved  det  uden  Tvivl  er  antydet, 
at  de  Mænd,  hvis  Navne  ere  anførte  foran  Stjernerne,  høre  til 
Selskabet  fra  dets  tidligere,  omend  ikke  alle  fra  dets  tidligste 
Tid.  Af  disse  Mænd  var  Gunnerus  » Vice-Præses  og  Director  Per- 
petuus,«  Borgmester  i  Trondhjem  Niels  Krog  Bredal  »Secre- 
terer;«  efter  de  to  Embedsmænd  nævnes  Medlemmerne,  og 
først  kommer  da  Suhm,  dernæst  Schøning,  saa  fire  Normænd, 
derefter  »Hr.  Carl  von  Linnée,«  og  sidst  en  norsk  Læge. 

Den  første  Del  af  Selskabets  Skrifter  indledes  med  en  Af- 
handling af  Gunnerus  af  filosofisk  Indhold:  »Betragtninger  over 
Sjælens  Udødelighed,«  efterfulgt  af  en  bibelsk-exegetisk  Af- 
handling, ligeledes  af  Gunnerus:  »Betragtning  over  Salom. 
Prædik.  IIL  19 — 22.«  Saa  følger  en  Afhandling  af  Suhm,  som 
strax  skal  omtales,  en  af  Schøning:  »Kort  Beretning  om  endel 
Uaar  og  Misvæxt  særdeles  i  Trondhjems  Stift  i  Norge,«  end- 
videre af  Schøning  en  Betænkning  »om  offentlige  Forraads- 
Huses  Opretning  og  Indretning  i  Norge,«  en  Afhandling  af 
Gunnerus  »Om  Hav-Hesten,  en  Sø-Fugl;«  fremdeles  en  Af- 
handling af  Suhm,  to  naturvidenskabelige  af  Gunnerus,  »ad- 
skillige [naturvidenskabelige]  Anmærkninger  indsendte  til  Bi- 
skopen  i  Trondhjem  af  Hr.  Eric  Schytte,  Missionario  Ordinario 
i  Lyngen,«  Fortegnelser  over  Ægteviede,  Fødte  og  Døde  i 
Aarene  1758,  1759,  1760,  endelig  »Kapituls  Taxten  i  Trond- 
hjems Stift  for  Aarene  1755 — 60,«  og  6  Kobbertavler  til  de 
naturvidenskabelige  Afliandlinger.  Det  var  et  ret  vexlende 
Indhold,  der  fandtes  i  denne  Bog,  og  det  var  lovende  for  hvad 
de  fremtidige  Dele  kunde  ventes  at  ville  bringe.  Men  af  dette 
Indhold  er  det  kun  Suhms  Bidrag,  som  der  skal  dvæles  ved 
paa  dette  Sted. 

Det  tredie  Stykke  —  Afhandling  kan  dette  Bidrag  ikke 
kaldes  —  indeholder  »Anmærkninger  over  Verdens  Alminde- 
lige Historie.«  Til  Oplysning  om  hvorledes  dette  Bidrag  er 
fremkommet  maa  fortælles,  at  der  i  London  var  blevet  ud- 
givet en  » Universal  History  from  the  earliest  Account  of  Time  to 
the  presents  i  26  Folio-Bind,  af  hvilke  det  første  udkom  1736, 
det  sidste  1765.  Dette  Værk  blev  strax  oversat  paa  Hollandsk, 
i  det  mindste  Begyndelsen  af  det,  og  paa  Tydsk  udkom  det  i 
Halle,  1746  (—1814),  med  Titel:  »Allgemeine  Welthistorie  nebst 
den  Anmerkungen  der  hollåndischen  Uebersetzung.  Durch- 
gesehen,  mit  Anmerkungen  vermehrt  und  mit  einer  Vorrede 
herausgegeben  von  Sigm.  Jak.  Baumgarten  und  J,  Sal.  Semler,€ 
hvortil  sluttede  sig  en  »Sammlung  von  Erlåuterungsschriften 
und  Zusåtzen,«  som  begyndte  at  udkomme  1747*.  Efter  »Jour- 
nalen« begyndte  Suhm  i  Juli  1756  at  skrive  Anmærkninger 
til  Hovedværket;  i  Juli  Aaret  efter  blev  han  færdig  med  den 
15.  Tome,  og  tog  da  fat  paa  »Zusåtze,«  hvis  4.  Tome  han 
gjorde  færdig  i  September  samme  Aar.  Nu,  i  Trondhjem,  tog 
han  disse  Anmærkninger  frem,  da  der  tilbød  sig  en  bekvem 
Lejlighed  til  at  give  dem  i  Trykken;  dog  oplyser  Suhm  i  en 
Fortale,  at  han  havde  gjennemgaaet  dem,  udslettet  og  for- 
andret meget  i  dem.  Han  siger:  »Enhver  mærker  ved  Igjennem- 
læsningen  af  disse  Anmærkninger,  at  de  mest  gaa  ud  paa  at 
forøge  Forfatternes  Fortællinger,  undertiden  videre  at  stadfæste 
dem,  og  sjælden  at  imodsige  dem,  og  end  mere  sjælden  at 
imodsige  Dr.  Baumgarten,  hvortil  baade  min  Alder  og  hans 
Anseelse,  men  fomemmeligen  Rigtigheden  af  hans  Noter  have 
forpligtet  mig,  særdeles,  da  jeg  rent  ud  maa  tilstaa,  at  jeg  af 
dem  haver  lært  mange  Ting,  som  jeg  ej  tilforn  vidste.« 

Disse  Anmærkninger  bleve  udgivne  stykkevis  i  Selskabets 
Skrifter  saaledes,  at  Udgivelsen  strakte  sig  gjennem  en  lang 
Række  Aar  og  det  sidste  Stykke  først  blev  trykt  1774  i 
det  femte  Bind.  Betragtet  som  et  lærdt  Arbejde  var  det 
paa  sin  Plads  i  et  lærdt  Selskabs  Skrifter.  Men  idet  der  altid 
henvises  til  en  Paragraf  og  et  Sidetal  i  det  tydske  Værk,  hvor 
en  Suhmsk  Anmærkning  skal  tænkes  tilføjet,  uden  at  det 
nævnes,  hvad  de  engelske  Forfattere  have  sagt  eller  hvilken 
Rettelse  eller  Tilføjelse   Baumgarten  har  gjort,  saa  falder  Ar- 

♦  Dette  Værk  udgjør  i  Alt  54  Dele. 

bejdet  egentlig  fra  hinanden,  og  det  bliver  vanskeligt  ret  at 
gribe,  hvad  det  er  det  kommer  an  paa.  Desuden,  man  kunde 
ikke  godt  forudsætte,  at  mange  af  dem,  der  læste  Selskabets 
Skrifter,  ejede  »AUgemeine  Welthistorie.«  Man  kan  dog  støde 
paa  enkelte  Steder,  som  lade  sig  læse  uden  Hensyn  til  Hoved- 
værket, f.  Ex.  Stykket  om  Sokrates.  Hvorledes  man  nu  ogsaa 
vil  dømme  om  dette  Arbejde,  saa  maa  det  indrømmes,  at  det 
vidner  om,  at  Suhm  har  havt  en  udstrakt  Læsning  i  den 
græske  og  romerske  Oldtids  Literatur,  —  thi  det  er  kun  den 
Tidsalders  Historie,  som  han  beskjæftiger  sig  med  i  disse  An- 
mærkninger. 

Efter  »Journalen«  er  Suhm  i  November  1758  begyndt  paa 
»Forsøg  til  et  Udkast  af  Videnskabernes  Historie,«  og  han  har 
fortsat  dette  Arbejde  i  Februar  og  Marts  1759.  Nyerup  har 
ikke  meddelt  mere  af  »Journalen,«  efter  at  han  har  frem- 
draget Notitserne  om  dette  Arbejde,  og  man  kan  følgelig  ikke 
faa  at  vide  med  Sikkerhed,  om  det  er  blevet  fortsat  senere. 
Det  er  da  kun  en  Formodning,  naar  det  siges,  at  dette  Ar- 
bejde vistnok  staar  i  Forbindelse  med  det  første  Bidrag,  Suhm 
leverede  til  den  første  Del  af  det  Trondhjemske  Selskabs 
Skrifter,  et  Bidrag,  som  er  af  en  hel  anden  Karakter  end  det 
hidtil  omtalte  historiske. 

Afhandlingen  har  i  Indholdsfortegnelsen  Titlen:  »Om  det 
nærv^ærende  Seculi  Smag  i  Henseende  til  Videnskaberne,«  me- 
dens der  foran  selve  Af  handlingen  læses  følgende  Titel :  »Nær- 
værende 18de  Seculi  Karakter.«  Den  er  delt  i  fire  Stykker, 
og  hvert  af  Selskabets  fire  første  Dele  indeholder  et  Stykke, 
det  første  trykt  1761,  det  sidste  1768.  Afhandlingen  er  ret 
mærkelig  og  fortjener  at  omtales  noget  nærmere,  saa  meget 
mere  som  det  er  det  første  Arbejde,  Suhm  har  faaet  offentlig- 
gjort i  en  ræsonnerende  Retning  efter  de  smaa  Samtaler,  som 
udkom  1748  og  1749. 

Suhm  har  sat  sig  til  Opgave  at  udvikle,  hvilket  Stand- 
punkt Kulturen  har  naaet  paa  den  Tid,  da  han  forfattede 
denne  Afhandling,  at  forsøge  paa  at  udfinde,  om  Menneske- 
slægten  kan  siges  at  have  naaet  Lykken,  og  om  Nutiden  i  den 
Henseende  lover  Fremgang  i  de  kommende  Tider.  Han  be- 
gynder da  med  at  omtale  Religionen;  han  skildrer  Udvik- 
lingen, Brydningerne,  Skjærene,  Løfterne,  som  Religionen  har 
været  undergiven,   men  under  denne  Skildring  kommer  hans 

egen   Mening   frem    igjennem    de  Domme,    han   fælder.     Han 
holder  paa  den  Betydning,  en  oplyst  Filosofi  har,  for  at  hjælpe 
til  Klarhed  i  Religionen,  thi  saa  behøver  man  ikke  at  ængstes 
for  »Frigeisteriet.«     Men  Forfølgelse  maa  forkastes:   »Frihed  i 
at  tænke  og  skrive  maa  tillades.    Al  Lyst,  alt  Mod,  al  Tænke- 
Krafi  betages  Menneskene,    saasnart  de  mærke,    at  et  draget 
Sværd  i   en  Spindel-Væv  hænger  over  deres  Hoveder.     Onde 
Skrifter,   tilstaar  jeg,    hæmmes   vel    nogenlunde    paa   saadan 
Maade,  men  gode  kvæles  ogsaa.    Intet  Principium  er  rigtigere 
end  at  lade  Klinten  voxe  tilligemed  Hveden.    Det  haver  frem- 
bragt i  England  og  Holland  mange  onde  Skrifter,  som  inden 
kort  Tid  blive  til  Kræmmer-Huse,   men  jeg  tør  sige,  end  flere 
gode,  der  vare  ved  indtil  Verdens  Bygning  falder.«    Der  gjøres 
opmærksom  paa,    »at  Religionens  Grunde  eller  Sammenhæng 
med  og  Forhold  imod  Fornuftens  naturlige  Sandheder  og  dens 
inderste  Beskaffenheder  aldrig  have  været«  saa  vel  indsete  og 
udbredte   som  nu,   men  at  man  ikke  bør  blive  staaende  ved 
hvad  der  er  naaet:  »Nej,  saa  snart  man  tænker  at  have  naaet 
det  højeste,  saa  gaar  man  ej  alene  ikke  videre  frem,  men  gaar 
endog   tilbage.      Religionen    og   Videnskaberne    ere    begge   et 
utømmeligt  Hav.«    Suhm  taler  ret  udførligt  om  Pietisterne,  som 
efter  hans  Mening  paa  mange  Punkter  gik  for  vidt,  medens  de 
dog  i  andre  Retninger  have  gjort  godt  gjennem  deres  prakti- 
ske Kristendom.     Han  mener,  at  Frankrig  begik  en  stor  Fejl 
og  gjorde  stor  Uret,  da  de  Reformerte  bleve   forfulgte  i  dette 
Land,  thi  Samvittighedsfrihed  og  Tolerance  bør  være  Religions- 
Artikler.    Vantro  og  Overtro  have  begge  altid  vandret  tilhobe; 
»Vantro    haver   aldrig  været  saa  meget  udbredt  som  nu,  . . . 
Overtro  haver  altid  været  og  vil  blive  de  flestes  Lod.    Medium 
tenuere  beati,  dog  ere  de  ikkun  faa,   og  maaske  de  alene,  som 
et  godt  og  et  skarpt  Judicium   sætter  i  Stand  til  at  imodtage 
Filosofien.   Thi  den  er  ej  strax  Filosof,  som  haver  lært  et  vist 
Systema    uden    ad   og   læst    over   det   i   tredive  Aar.«     »Midt 
iblandt   Protestanterne    vilde  snart  Overtro  og  Tyranni,  dens 
uadskillelige    Ledsager,    svinge    sin    Fane    og   oprejse  Inkvisi- 
tionen en  Ære-Støtte,  hvis  den  verdslige  Øvrighed  var  ligesaa 
ufornuftig  som   endel   hidsige   Gejstlige.     Kjærlighed  til  Fred, 
Sagtmodighed,    Moderation,   Tolerance,    fornuftige    og   sande 
Kristnes  rette  Kjendemærker,  og  uden  hvilke  Religionen  ikkun 

er  et  blot  Navn,    og  enten   Overtro  eller  Vantro,  findes  dog 
endnu  hos  mange,  saavel  Gejstlige  som  Verdslige.« 

Det  andet  Stykke  af  Afhandlingen  handler  om  Viden- 
skabernes Udvikling  i  det  attende  Aarhundrede  og  indledes 
med  en  Oversigt  over  Videnskabernes  Historie  i  ældre  Tider,, 
især  i  det  syttende  Aarhundrede.  Det  er  en  ret  vidtløftig  Over- 
sigt, hvor  saavel  de  enkelte  Fag  som  de  enkelte  Landes  Bi- 
drag til  Udviklingen  af  dem  gjennemgaas,  og  hvor  rigtignok 
undertiden  Navnelisterne  uden  Kommentar  ere  vel  lange.  Ofte 
knytter  Suhm  sin  Dom  til  hvad  han  fortæller.  Af  alle  de 
Forfattere,  han  nævner,  er  der  ingen,  som  han  omtaler  med 
større  Varme  end  »den  udødelige  Johannes  Grammius,  som  vi 
udi  sit  Slag,  nemlig  Critiqve,  Historie,  Antikvitæter,  kan,  uden 
at  skamme  os,  sætte  imod  de  største,  som  andre  Lande  nogen- 
sinde havde  frembragt,  en  Mand,  hvis  Raad  og  Vejledning  jeg 
i  Særdeleshed  maa  takke  for  den  Lyst,  jeg  haver  til  Studeringer 
efc.«  I  det  tredie  Stykke  handles  om  Kunst,  Handel,  Søfart,  In- 
dustri; man  kommer  her  undertiden  til  at  studse  over  Suhms 
Bemærkninger,  thi  man  skulde  efter  dem  tro,  at  han  var  en  meget 
berejst  Mand,  der  talte  efter  Selvskue.  Mere  end  et  Sted  læser 
man  ret  mærkelige  Betragtninger,  f.  Ex.:  »At  anvende  Tønder 
Guld  paa  Bygninger,  Statuer,  Malerier,  det  kan  ej  ske  uden  Rig- 
dom, uden  Handel.  Saasnart  man  derfor  seer  Huse  almindelig  vel 
bygte,  vel  udstaiTerte  baade  uden  og  inden,  saa  kan  man  sik- 
kert deraf  slutte  sig  til  Borgernes  Velstand.  Men  findes  Pragt 
alene  i  Hovedstaden,  Armod  paa  Landet  og  i  Provinserne,  saa 
er  den  Stat  syg.  Rigdommen  er  altfor  ulige  uddelt.«  Et  andet 
Sted  siges  om  Bygningskunsten:  »Og  hvad  Under,  at  denne 
ædle  Kunst  kan  fremvise  saa  faa  Mesterstykker,  da  den,  for 
ret  at  udføres,  udfordrer  utrolige  Penge-Summer,  og  desuden 
indskrænkes  af  Stedet,  Tiden  og  Menneskers  Kaprice,  der  ofte 
forandrer  den  bedste  Plan  tre  til  fire  Gange.«  Han  advarer 
imod  at  drive  Manufakturer  for  vidt  og  aldeles  forbyde  Ind- 
førselen af  fremmede  Varer,  som  ikke  fabrikeres  eller  voxe  i 
Landet,  thi  »saa  farvel  med  Handelen,  der  taaler  Intet  mindre 
end  Tvang.«  For  Danmarks  Vedkommende  tilraader  han,  at 
lægge  Vind  paa  at  udvikle  Landets  naturlige  Produkter,  for  at 
faa  Folkemængden  forøget,  og  at  lægge  Haand  paa  Uld-  og 
Linned-Manufakturer  som  de  nødvendigste  af  alle,  og  at  bie 
mange  Aar,  før  der  tænkes  paa  Silke-Manufakturer.     Han  fra- 

5» 

raader  at  anlægge  dem  i  Kjøbenhavn,  »hvor  Levnetsmidler 
ere  saa  kostbare,  med  mindre  vi  ville,  at  nogle  faa  Borgere 
skulle  leve  paa  alle  andres  Bekostning.  Lader  os  uddele  Præ- 
mier til  dem,  der  gjøre  det  bedste  Arbejde,  men  lad  dem  vise 
Prøven  først.  Lader  os  da  afskaffe  Laugene,  hvormed  Eng- 
land selv  bebyrdes,  og  hvor\^ed  Danmark  i  visse  Maader  staar 
under  Tydskland.« 

Det  sidste  Stykke,  det  Qerde,  handler  om  Sæderne  i  det 
attende  Åarhundrede,  om  den  Indflydelse,  som  Kulturens  og 
Oplysningens  Udvikling  har  havt  paa  dem.  Suhm  indrømmer, 
at  Sæderne  i  mange  Retninger  have  forbedret  sig,  men  han 
mener  dog,  at  Overdaad  har  gjort  dem  »kjælne,«  og  at  der 
derfor  maa  passes  nøje  paa,  for  at  der  ikke  skal  indtræde 
Forværrelse;  især  maa  Opdragelsen  forbedres:  »Vor  Opdragelse 
er  saa  forvirret,  at  man  næsten  kan  sige,  at  vi  aldeles  ingen 
have;  den  offentlige  er  i  det  mindste  for  længe  siden  afskaffet. c 
Til  Slutning  gives  der  en  Karakteristik  af  de  forskjellige  Folk, 
f.  Ex.:  »Grækeren  er  ubestandig,  letsindig,  troløs,  nedrig,  sla- 
visk, liderlig,  vittig,  velskabt;«  »Svensken  er  tapper,  nøjsom, 
arbejdsom,  ærekjær,  alvorlig;«  »Hvad  de  Danske  og  Norske 
angaar,  da  nærme  de  sig,  saa  vidt  Omstændighedernes  Forskjæl 
det  vil  tillade,  de  første  til  Franskmændene,  de  sidste  til  Engelsk- 
mændene.« 

Det  var  en  stor  Opgave,  Suhm  havde  indladt  sig  paa  at 
behandle,  og  det  kan  næppe  siges  at  være  lykkets  ham,  at  be- 
handle den  tilfredsstillende  helt  igjennem.  Skildringen  er  for 
vidtløftig,  ikke  fri  for  Gjentagelser  og  kunde  være  bygget 
bedre.  Men  der  er  mange  gode  Tanker  i  den,  og  den  vidner 
om,  at  Suhm  har  sat  sig  ind  i  meget  og  været  opmærksom 
paa  meget,  for  at  kunne  gjøre  sit  Arbejde  fuldstændigt.  Der 
mangler  ikke  paa  Aand,  snarere  paa  Vid.  Det  Qerde  Stykke 
blev  recenseret  i  Tidsskriftet  »Den  kritiske  Journal«  af  Jakob 
Baden,  som  kalder  det  hele  Arbejde*^  »et  mesterligt  Portræt 
paa  vort  Aarhundredes  Karakter.«  Baden  har  ikke  meget  at 
dadle  i  dette  »Original -Stykke,  hvilket  vi  i  Henseende  til 
Ypperligheden  kunde  sætte  ved  Siden  af  en  la  Bruyeres,  en 
t'oussaints  Arbejder,  og  i  Henseende  til  Nytten  maaske  langt 
over  dem.«  Følgende  Sted  af  Kritiken  bør  ogsaa  anføres: 
»Men  hvad  vi  især  beundre  hos  ham  som  Kunstner,  er  den 
Lykke,   hvormed  han  har  vidst  at  forene  alle  de  enkelte  og 

besynderlige  Dele,  hvoraf  hans  store  Maleri  bestaar,  til  et 
eneste  Helt,  et  eneste  Ganske,  uden  at  forvirre  eller  adsprede 
Synet  ved  de  adskillige  Farveblandinger,  og  uden  at  drage 
Opmærksomheden  og  Interessen  for  meget  fra  det  Hele  paa 
en  af  Delene.     Det  kunde  alene  en  Mesterhaand  gjøre*.« 

Paa  samme  Tid  som  Suhm  deltog  i  Stiftelsen  af  det  nor- 
ske Videnskabers  Selskab,  satte  han  et  literært  Foretagende 
i  Gang,  som  har  nogen  historisk  Interesse.  Han  begyndte 
nemlig  at  udgive  et  Slags  Tidsskrift**  med  Titel:  »Tronhiem- 
ske  Samlinger,  udgivne  af  Philaletho.^  Det  udkom  i  Trond- 
hjem:  »Trykt  hos  Jens  Christensen  Winding,  og  faaes  samme- 
steds til  kjøbs.«  Tidsskrift  kan  dette  Skrift  vist  gjerne  kaldes, 
da  det  var  indrettet  saaledes,  at  fire  Hefter  eller  »Stykker« 
skulde  udgjøre  et  Bind;  der  blev  dog  ikke  givet  Løfte  om,  at 
Stykkerne  skulde  udkomme  til  »nogen  vis  Tid.«  Det  første 
Binds  første  Stykke  har  Aarstallet  1761,  det  femte  —  og  sidste 
—  Binds  fjerde  Stykke  har  Aarstallet  1765;  Tidsskriftet  op- 
hørte at  udkomme  formodentlig  i  de  første  Maaneder  af  1765, 
ved  den  Tid  da  Suhm  forlod  Trondhjem.  Flere  af  de  Styk- 
ker, som  Philalethus  udgav,  havde  Suhm  skrevet  allerede  for 
mange  Aar  siden,  og  de  vare  saaledes  hans  tidlige  Ungdoms- 
arbejder. Philalethus  siger  i  en  Fortale  til  det  Stykke,  som 
aabner  hele  Rækken  af  de  80  Stykker,  af  hvilke  Skriftet  be- 
staar, med  at  sige  om  dem,  at  »de  blive  af  adskillig  Indhold 
og  Slag,  for  derved  at  fornøje  og  undervise  desto  flere  Læsere.« 


*  Suhms  Bidrag  til  det  trondtijemske  Selskabs  Skrifter  findes  paa 
Tydsk  i  den  tydske  Oversættelse  af  dem,  af  hvilke  de  fire  første  Bind  ud- 
kom i  I^øbenhavn  1765—70. 

**  Ved  denne  Tid  udkom  der  et  Par  Tidsskrifter  i  Christiania,  nem- 
lig: « Ugentlige  Afhandlinger  om  adskillige  og  hver  paa  sin  Maade  nyttige  og 
opbyggelige  Ting  etc.<  Den  anonyme  Forfatter  var  Biskop  Nannestad.  Der 
kjendes  to  Aargange  af  dette  Tidsskrift  fra  1760  og  1761.  Dernæst:  >Maa- 
nedlige  Afhandlinger  til  en  og  anden  Forbedring  i  Husholdningen. »  Dette 
Tidsskrift,  af  landøkonomisk  Indhold,  udkom  i  Aaret  1762,  trykt  ligesom 
det  først  nævnte  af  Sam.  Conr.  Schumch.  Denne  samme  trykkede  1766: 
cChristianiæ  Magazin,«  hvoraf  der  vistnok  kun  udkom  »Første  Binds  første 
Stykke,«  som  er  dediceret  til  Generallieutenant  Johan  Mangehetiy  og  inde- 
holder ^Lessings  Fabler.«  I  Bergen  udkom  1764:  »Den  Bergenske  Borger- 
Ven,«  hvis  Artikler  mest  sigte  paa  Byen  Bergen,  dens  Historie,  dens  Handel 
o.  s.  v.  Den  første  Avis  i  Norge  begyndte  at  udkomme  1763  i  Christiania 
med  Titel:   >Norske  Intelligenz-Seddeler.« 

Det  kan  nu  ikke  nægtes,  at  Indholdet  er  meget  forskjelligt  og 
godt  kunde  give  Tidsskriftet  Navnet  »Blandede  Æmner,«  men 
at  analysere  det  lader  sig  ikke  gjøre  i  denne  Biografi;  det  maa 
være  tilstrækkeligt,  at  nævne  en  hel  Del  Titler  paa  Stykkerne 
og  kun  dvæle  lidt  ved  enkelte  af  dem. 

Det  første  Stykke  handler  om  »Af  hvad  Aarsag  Hed- 
ningerne saa  gruligen  forfulgte  de  Christne,«  skrevet  1761.  I  det 
samme  Aar  er  i  det  tredie  Stykke  skrevet  »Om  Videnskaber;« 
her  taler  Suhm  om  Rousseaus  Mening  om  Videnskaberne'^  og 
om  Manglen  paa  Videnskaber  i  Norge,  fordi  der  her  intet 
Universitet  er,  hvilket  giver  ham  Anledning  til  at  dvæle  ved 
denne  Sag.  Herom  skriver  N,  Wergeland  1811^^:  »skriftlig  blev 
dette  Æmne  først  af  vor  udødelige  Suhm  1761  bragt  paa  Bane, 
da  han  i  sin  Trondhjemske  Philaleth  indførte  en  Afhandling 
om  Videnskaberne  med  Hensyn  paa  Norge,  i  hvilken  han  er- 
hverver sig  den  Ære,  at  være  den  Første,  der  fremstillede 
Ideen  om  et  Norsk  Universitet,  og  beviser  dets  Ønskværdig- 
hed.« Det  ottende  Stykke  handler  »Om  den  bedste  Maade  at 
prædike  paa.«  Det  tiende  Stykke  handler  »Om  de  Norskes 
Fortjenester  i  Henseende  til  Videnskaber,«  ledsaget  af  en  For- 
tegnelse over  norske  Forfattere,  som  er  ført  ned  til  den  aller- 
nyeste Tid. 

Man  har  nogen  Vanskelighed  ved  at  forestille  sig,  paa 
hvilke  Læsere  Suhm  egentlig  har  tænkt,  da  han  udgav  dette 
Skrift.  Thi  alle  kunde  læse  saadanne  Stykker  som  »Om  Bi- 
belen,« »Om  Elskov,«  »Gudelig  Tale  om  Kjærlighed ••■*,«  »Sand- 
hed,« »Politiqven,«  »Munterhed,« — som  forklares  paa  en  ejen- 

*  Her  sigtes  til  Rousseaus  Afhandling:  *  Discours  de  Prix  sur  la  Que- 
stion  proposée  par  VAcadémie  de  Dijon  1750,  si  le  rétablissement  des  Sciences 
et  des  Arts  a  contribué  å  épurer  les  moeurs.*  Suhm  siger  om  dette  Skrift: 
»Veltalenheden  og  Rigtigheden  i  nogle  Ting  have  bevæget  mig  til  at  regne 
dette  Skrift  iblandt  de  gode,  hvis  Indhold  i  Henseende  til  Hovedsætningen 
er  urigtig,  og  desuden  langt  fra  ej  udført  saa  fuldstændigt  som  den  burde.« 
Trondhjemske  Samlinger,  5,  1764,  S.  305. 

**  Af  denne  Prædiken  (Trondhjemske  Saml.  H.,  1762,  S.  37—69,  Suhm, 
Samlede  Skrifter,  II.,  S.  25)  over  Themaet  Johannes  1.  Brev,  4.  Kap.,  Vers 
16:  »Gud  er  Kjærlighed, ''og  hvo  som  bliver  i  Kjærlighed  bliver  i  Gud  og  Gud 
i  ham,«  bevares  der  i  det  store  kongelige  Bibliothek  (ny  kgl.  Saml.,  4o, 
Nr.  1977  b)  en  Renskrift  uden  Aar,  Datum  og  Forfatternavn;  men  sidst  er 
der  med  en  stor  Haand  og  med  latinske  Bogstaver  skrevet  disse  Ord:  *  Sam- 
men skrevet  af  Peter  Fridevich  Suhm,<  og  disse  Ord  ere  skrevne  af  Karen 
Suhm  f.  Angell,  som  dog  ikke  har  føjet  sit  Navn  til. 

dommelig  Maade,  der  finder  Anvendelse  paa  Christus  og  giver 
Anledning  til  en  Lovtale  over  Frederik  den  Femtes  Dronning 
Lovise  — ,  »Verdens  Bygning  som  Vidnesbyrd  om  Guds  Stor- 
hed, Magt,  Godhed  og  Visdom,«  »Om  Satyrer,«  »Om  Selskab, 
Omgang,«  »Forsøg  til  et  Udkast  af  Videnskabers  og  Kunsters 
Historie  fra  Jordens  Dannelse  af  og  til  Syndfloden,«  »Om 
Ægteskab,«  »Den  lærde,  den  vittige,  den  store  og  den  største 
Lærde.«  Men  hvor  mange  kunde  glæde  sig  ved  »Anmærk- 
ninger over  Saxone  Grammatico,*  »Anmærkninger  over  Ho- 
ratio, ^  »Nogle  Steder  hos  Thucydidem  oplyste?«  Den  Komedie 
i  fem  Akter,  hvilken  Suhm  havde  skrevet  i  Aaret  1748:  »Den 
fuldkomne  Kjærlighed,«  blev  trykt  i  tredie  Bind;  i  femte  Bind 
blev  trykt  nogle  »Fabler;«  to  satiriske  Stykker  fremkom,  det 
ene  med  Titlen:  »Bevis  at  Videnskaber  ere  unyttige  og  skade- 
lige helst  for  Stands-Personer«  i  andet  Bind,  det  andet  med 
Titlen:  »Forsvar  for  Fritænkere«  i  femte  Bind.  I  det  fjerde 
Bind  støder  man  paa  Begyndelsen  af  en  komisk  Roman:  »Den 
forliebte  Philosophus,  eller  Galli  og  Lycoris  Elskov,  delt  udi 
36  Bøger,«  maaske  mest  mærkelig  derved,  at  dette  Stykke  blev 
oversat  paa  Tydsk  af  J.  H,  Schlegel  og  udkom  1768  i  Leipzig 
i  hans  Bog  »Lehrreiche  Erzåhlungen  aus  verschiedenen  Spra- 
chen,«  det  første  af  Suhms  belletristiske  Arbejder,  som  udkom 
paa  Tydsk.  Af  en  hel  anden  Karakter  ere  Stykkerne,  som 
indeholde  »Sallustii  Historie  om  Catilinæ  Sammenrotteise  over- 
sat af  Latinen,«  nogle  af  Lukians  Skrifter  oversatte  fra  Græsk, 
Sallusts,  Lukians  Liv  og  Levnet;  ogsaa  fremkom  nogle  »Sam- 
taler« skrevne  med  Lukian  som  Mønster. 

Dette  Indhold  er  saa  broget,  at  det  kan  være  vanskeligt 
nok  at  bestemme,  til  hvilken  Videnskab  de  Trondhjemske 
Samlingers  Forfatter  egentlig  havde  helliget  sig.  Thi  han  er 
Theolog,  Filosof,  Moralist,  Filolog,  Literaturhistoriker,  en  lille 
Smule  Digter,  og  er  i  det  Hele  ret  spekulativt  anlagt.  Og  saa 
er  han  ogsaa  Historiker.  I  første  Bind  er  nemlig  trykt:  »Ka- 
rakter af  de  danske  Konger,  som  have  regjeret  i  det  10.  Se- 
culo«  (skrevet  1761),  og:  »Karakter  af  de  danske  Konger,  som 
have  regjeret  i  det  11.  Seculo«  (skrevet  1762);  i  femte  Bind  er 
trykt:  »Genealogi  af  det  danske  Kongehus  i  det  10.  Seculo,« 
og:  »Anmærkninger  over  Anglernes  og  Varnernes  Lov  og  der- 
udi  forekommende  gamle  Ord«  (skrevne  1764).  —  Æmnerne 
til  disse  Stykker  ere  tagne  fra  Danmarks  ældste  Historie. 

Den  første  af  disse  sidstnævnte  Afhandlinger  gav  Anled- 
ning til  en  Polemik,  fordi  Philalethus  havde  dømt  strengt  om 
adskillige  af  de  danske  Konger  og  brugt  skarpe  Ord  om  dem. 
I  et  Brev  dateret  19.  Februar  1763  skrev  Dass  til  Suhm^^: 
»Philalethi  Karakterer  over  de  danske  Konger  har  opvakt  en 
stor  Iver  og  Hidsighed  hos  vor  flittigste  Skribent,  som  synes, 
at  man  har  kriticeret  dem  alt  for  haardt.  Særdeles  tager  han 
sig  Harald  Blaatands  Sag  an.  I  en  Note  til  den  danske  Atlas, 
som  skal  udkomme,  erindres  mod  Philalethus,  at  bemeldte 
Harald  var  uskyldig  i  den  Omgang,  som  blev  brugt  mod  Ha- 
rald Graafeld  og  Guldharald.  Det  artigste  er,  at  man  deri  be- 
raaber  sig  paa  Snorro  Sturlesøn,  som  just  i  mine  Tanker  viser 
tydelig  contrarium.  I  det  sidste  Selskab,  som  blev  holdt  før 
Grev  Holsteins  Død*,  tog  man  atter  Anledning  i  den  samme 
Post  at  fulminere  mod  Philaleth.  Nidrosiensis,  brugende  blandt 
andet  disse  Ord:  at  han  sidder  der  oppe  og  deciderer  ex  tri- 
pode Septentrionali.  Etatsr.  Hielmstierne  og  Møllman  gav  ham 
vedbørligt  Svar,  blandt  andet,  at  var  det  ikke  tilladt  at  skrive 
sine  Tanker  om  saa  gamle  danske  Konger,  saa  blev  ingen 
Ting  tilladt  etc.  Torfæus  har  i  sin  Hist.  Noru,  for  saa  mange 
Aar  siden  skrevet  omtrent  det  samme  om  Harald  Blaatand, 
dertil  har  man  tiet  stille,  men  nu  maa  saadant  ej  mere 
skrives.  Sagen  er:  den  gode  Mand  vil  selv  være  Diktator  i 
Historien  og  flere  Ting,  og  derfor  fordrages  ikke,  at  andre  ere 
af  andre  Tanker  end  han  selv.  Det  er  mig  og  flere  kjært,  at 
Philalethi  Samlinger  fortsættes.«  Det  var  Erik  Pontoppidan, 
Prokantsler  ved  Kjøbenhavns  Universitet,  som  var  vred  paa 
Philalethus. 

Men  der  er  mere  endnu  at  fortælle  om  de  »Trondhjemske 
Samlinger.«  Blandede  mellem  de  forskjellige  Artikler  flndes 
der  nemlig  i  Slutningen  af  hvert  Hefte  en  Notits  »Om  gode 
nye  Bøger,«  og  »Om  slette  nye  Bøger.«  Foran  de  første  Notitser 
læses  en  Indledning  af  Philalethus  til  Forklaring  af,  hvad  Me- 
ningen er  med  disse  Notitser:  Til  nye  Bøger  regnes  alle  de, 
som  ere  skrevne  efter  1500;  fra  de  gode  Bøgers  Tal  undtages 
alle  ugudelige  og  liderlige  Bøger;  Philalethus  vil  ikke  være 
altfor  streng  i  sit  Valg  og  kun  medtage  de  hel  ypperligen 
skrevne;    ingen   Bog  omtales  uden  han  selv  har  gjennemlæst 

*  Dette  Møde  i  Videnskabernes  Selskab  blev  afholdt  den  24.  Januar 
1763.     Den  29.  Januar  1763  døde  Greve  Holstein. 

den,  og  Omtalen  af  den  bliver  kort,  da  hans  Hensigt  kun  er 
at  hjælpe  sine  Landsmænd  i  Valget  af  hvad  de  kunne  læse; 
almindelige  Bøger  anføres  ogsaa,  da  de  mulig  kunne  være  en 
og  anden  ubekjendte:  »Her  anføres  ogsaa  Bøger  for  alle 
Læsere;  thi  endskjøndt  Romaner  næppe  i  streng  Mening  kan 
henregnes  til  gode  Bøger,  saa  er  det  dog  bedre  at  læse  dem 
end  slet  intet.  Men  da  det  kommer  an  paa  et  godt  Valg,  at 
man  ej  læser  andre  end  de,  der  ved  at  fornøje  dog  tilligemed, 
paa  deres  Maade,  oplyse  Forstanden  og  forbedre  Hjærtet,  Bort 
derfor  med  dem,  der  afmale  en  daarlig  Elskov,  som  den  stør- 
ste Dyd.  I  hvor  dejlig  end  deres  Stil  er,  jo  sødere  Gift,  jo 
farligere.«  Om  de  slette  Bøger  siger  Philalethus,  at  han  vil 
advare  sine  Landsmænd  »og  med  den  Erfaring,  jeg  med  egen 
Skade  haver  taget,  bevare  dem  fra  at  anvende  Tiden  ilde.« 
Slette  ere  ikke  blot  de  Bøger,  som  ere  slet  skrevne  i  Hen- 
seende til  Stilen,  men  ogsaa  de,  »som  indeholde  noget  Be- 
spotteligt imod  Religionen  eller  støde  an  imod  gode  Sæder.« 
Philalethus  tænker  ikke  saa  meget  paa  de  Ældre,  »men  jeg 
vil  kun  advare  Ungdommen,  uerfarne,  ukyndige  Folk,  og  saa- 
danne  som  have  begyndt  at  faa  Smag  paa  Videnskaber  og 
Læsning,  men  endnu  ej  bragt  det  ret  vidt  ^eri.« 

Det  er  i  Alt  883  Værker,  som  Philalethus  har  omtalt.  I 
et  Exemplar  af  det  sidste  Bind  af  »Trondhjemske  Samlinger*« 
har  Suhm  opsat  to  Regnestykker  over  disse  Meddelelser.  Det 
første  viser,  at  der  er  omtalt  57  theologiske  Skrifter,  52  filo- 
logiske, 65  fysiske,  466  historiske,  243  henhørende  til  belles- 
lettres.  Det  andet  Regnestykke  viser,  at  af  de  omtalte  Skrifter 
ere  319  latinske,  85  danske,  256  franske,  167  tydske,  23  sven- 
ske, 26  engelske,  1  hollandsk,  2  italienske,  3  spanske,  1  por- 
tugisisk. Og  alle  disse  Bøger  har  Suhm  altsaa  igjennemlæst? 
Ja,  denne  Forsikring  tør  nu  ikke  tages  aldeles  bogstavelig. 

Det  er  ovenfor  berørt,  at  Suhm,  allerede  før  han  forlod 
Kjøbenhavn,  var  begyndt  at  samle  til  et  Bibliothek,  endogsaa 
efter  et  bestemt  Anlæg,  en  bestemt  Plan.  Da  han  havde  bo- 
sat sig  i  Trondhjem  og  ved  sit  Giftermaal  var  bleven  sat  i 
Stand  til  at  tilfredsstille  sin  Lyst  og  sin  Trang  til  at  eje  Bøger, 
tog  Udvidelsen  af  Bibliotheket,  hvis  Dupletter  vare  forblevne  i 
Kjøbenhavn,  Fart,  og  hans  Venner  hjalp  ham.  Og  det  var  da 

*  I  det  store  kongelige  Bibliothek. 

den  tjenstvillige  Benjamin  Dass,  som  —  foruden  Langebek  — 
besørgede  Indkjøbet  af  nyudkomne  Bøger  og  Kjøb  af  Bøger 
paa  Auktioner  baade  i.Kjøbenhavn  og  i  Udlandet.  Hvad  der 
blev  bragt  til  Veje,  sendtes  saa  til  Skibs  til  Trondhjem.  Om 
nu  ogsaa  Suhm  kan  have  benyttet  det  ret  betydelige  Biblio- 
thek,  som  Thomas  Angell  ejede,  og  andre  trondhjemske  Biblio- 
theker*,  ogsaa  til  de  vejledende  Notitser,  der  kom  frem  i 
»Trondhjemske  Samlinger,«  saa  har  han  dog  vist  selv  været 
Ejer  af  de  fleste  af  de  Bøger,  som  han  bedømte.  Nu  havde 
Suhm  en  egen  Evne  til  at  sluge  Bøger,  men  paa  samme  Tid 
en  udmærket  og  hurtig  Opfattelsesevne,  uden  hvilke  Egen- 
skaber det  vilde  have  været  umuligt  for  ham  at  læse  og  tale 
om  de  forskjelligartede  Skrifter,  som  han  har  fremdraget.  Der- 
for ere  disse  Kritiker  af  Interesse,  fordi  de  ligesom  lægge 
Suhms  Læsning  frem  paa  Bordet,  vise,  i  hvilke  mangfoldige 
Retninger  denne  Læsning  gik,  vistnok  vise,  hvilke  Bøger  han 
kjøbte,  og  vidne  om  den  Universalitet,  det  Bibliothek  kom  til 
at  bære  Præget  af,  som  Suhm  nogle  Aar  efter  aabnede  for 
Publikum  i  Kjøbenhavn. 

Men  man  kommer  rigtignok  ogsaa  her  noget  i  Forlegenhed, 
naar  man  vil  klare  for  sig,  hvilket  Publikum  det  var,  som 
Suhm  enten  vilde  tilraade  eller  fraraade  at  læse  de  Bøger,  han 
nævner.  Thi  der  forekommer  Værker  iblandt  dem,  som  de 
færreste  Privatmænd  havde  Evne  til  at  forskaffe  sig  og  som 
vare  sjældne  Bøger  i  Norge  som  i  Danmark.  Nogle  Titler  paa 
saadanne  Værker  ville  vise,  hvad  der  tænkes  paa: 

Mabillonii  Annales  Ordinis  S.   Benedicti.     Fol.     5  Tom.     Pari- 
siis  1703—13. 

*  Thomas  Angells  Bibliothek  blev  solgt  ved  Auktion  1769,  og  det  be- 
stod da  af  6800  Bind.  Vidste  man  ikke,  at  Ejeren  af  det  havde  været  Kjøb- 
mand,  skulde  man  tro,  at  han  havde  været  en  polyhistorisk  Lærd,  thi 
Bøgerne  høre  til  de  forskjell igste  Retninger,  f.  Ex.  den  wolfiske  Filosofi, 
saavel  Wolfs  egne  Skrifter,  som  hans  Filosofis  Kritikere;  den  engelske  Lite- 
ratur  baade  fra  ældre  Tid  og  fra  den  nyeste,  en  Mængde  af  Samtidens  uden- 
landske literære  og  kritiske  Tidsskrifter  fandtes  der.  Om  Biskop  Nanne- 
stads  Bogsamling  skriver  Suhm,  at  Biskopen  »besad  vel  det  største  Bibliothek 
i  ganske  Norge,  og  har  der  vel  aldrig  været  noget  større,  med  mindre  det 
skulde  være  Bisp  Deichmanns.«  Samlede  Skrifter,  VII.,  S.  50.  Auktions- 
kataloget viser,  at  Nannestads  Bibliothek  især  udmærkede  sig  ved  at  inde- 
holde en  umaadelig  Mængde  Programmer,  Orationes  paneggrici  og  Disputat- 
ser, —  af  hvilke  sidstnævnte  Skrifter  der  var  snarest  over  10,000;  af  æsthe- 
tiske  Bøger  var  der  ikke  mange,   og  de  henregnedes  til  philosophia  moralis. 

P.  Lambecii  Commentariorum  de  Bibliotheca  Cæsarea  Libri  8. 

Fol.     8  Tom.     Vindobonæ  1665—1679. 
Danielis  a  Nessel,  Catalogus  Bibliothecæ  Cæsareæ.    Fol.   2  vol. 

1690. 
Joseph!  Simoni  i  Assemanni  Bibliotheca  orientalis.    Fol.    4  Tom. 

Romæ  1719—28. 
Quetif  &  Echard,  Scriptores  ordinis  Prædicatorum.  Fol.  2  Tom. 

Lutetiæ  1719,  1721. 
A.  Manrique,  Annales  Cisterciensium.    Lugduni.    Fol.     4  Tom. 

1642—1659. 
Ch.  L.  Scheid,    Origines  Guelficæ.     Hanoveræ.    Fol.     4  Tom. 

1750—53. 

Var  der  nu  ogsaa  kun  ganske  enkelte,  som  kunde  bruge 
saadanne  Værker,  saa  gjorde  det  dog  Gavn,  at  Philalethus  næv- 
nede dem  og  fortalte  om  dem,  thi  Læsere,  som  levede  fjærnt 
fra  større  videnskabelige  Centrer,  fik  dog  at  vide,  at  der  rundt 
om  i  Verden  trivedes  et  videnskabeligt  Liv  og  levede  Forfat- 
tere, som  skabte  omfangsrige  og  indholdsrige  Værker.  Sam- 
menligner man  Suhms  Tid  med  den  nuværende,  og  spørger 
om,  hvormeget  det  store  Publikum  herhjemme  nu  faar  at  vide 
for  Exempel  om  de  store  historiske  Værker,  som  udkomme  i 
fremmede  Lande,  saa  bliver  Svaret,  at  det  store  Publikum  In- 
tet faar  at  vide,  thi  der  er  ingen  Suhm  til  at  fortælle  det 
Noget  herom.  Suhm  plejede  gjerne,  naar  han  havde  læst  et 
Skrift,  eller  gjort  sig  grundig  bekjendt  med  et  større  Værk, 
som  han  vel  kunde  slaa  op  i,  men  ikke  kunde  gjennemlæse, 
som  f.  Ex.  de  nylig  nævnte,  at  nedskrive  sin  Mening  om  det, 
og  det  er  af  disse  Notitser,  at  Meddelelserne  ere  udsprungne 
om  de  gode  og  om  de  slette  nye  Bøger,  som  ere  trykte  i 
»Trondhjemske  Samlinger*.«  I  disse  litterære  Meddelelser  er 
Suhm  den  vejledende,  karaktiserende,  derimod  ikke  den  lærde, 
kritiserende  Skribent. 

Det  vilde  være  Uret  imod  Suhm,  hvis  der  ikke  i  en  Lev- 
netsbeskrivelse  af  ham  blev  aftrykt  nogle  Prøver  paa,  hvor- 
ledes han  fortalte  og  dømte  om  de  Skrifter,  han  havde  læst, 
og  nogle  saadanne  Domme  meddeles  derfor  her*^. 

*  Her  er  der  ikke  givet  nogen  Foilegnelse  over  de  omtalte  Skrifter; 
men  alle  disse  Kritiker  bleve  optagne  i  s^^vende,  tiende  og  ellevte  Bind  af 
Suhms  samlede  Skrifter  med  Register  til  hvert  Bind. 

415.  Gram  og  Signe  et  Syngespil  i  3  Acter  af  N.  K.  Bredal. 
Kiøbenhavn  8vo  1756.  Dette  er  den  første  Danske  Opera, 
og  i  alle  Henseender  bedre  end  gemenligen  Begyndelser  pleje 
at  være.  Fornemmelig  bør  det  roses,  at  en  Tildragelse, 
som  er  skeet  i  Fædemelandet,  er  bleven  lagt  til  Grund,  og 
var  det  at  ønske,  at  alle  Landets  Poeter,  der  skrive  episke 
og  dramatiske  Stykker,  og  alle  Malere  og  Stenhuggere  vilde 
oftere  end  som  skeer  forestille  deres  Fædernelands  Helte. 
Saxo  alene  kunde  i  mange  Aar  sætte  vore  Poeter,  Malere 
og  Billedhuggere  i  Arbejde. 

134.  Contes  S:  Xouvelles  en  ven  par  de  la  Fontaine.  A  Amsterdam 
V2mo  2  Tom.  /747.  Seer  man  alene  paa  Stilen  og  Tanker- 
nes Sving  og  Vending,  da  er  dette  et  Værk  uden  Lige,  dic- 
teret  af  Naturen  og  Gratierne  selv,  men  da  fast  Indholdet 
af  dem  alle  er  overmaade  ublu,  saa  nødes  jeg  derover  til 
at  regne  det  iblandt  de  slette  Bøger,  hvilket  dog  ej  vil  hin- 
dre, at  det  jo  bliver  lige  meget  læst;  Folk  af  en  vis  Alder 
og  vel  gifte  Personer  kan  og  uden  Skade  læse  dem. 

113.  Émile  ou  de  VÉducation  par  J.  J.  Rousseau.  Selon  la  Copie 
de  Paris  8vo.  2  Tom:  4  PaHies  1762.  Her  er  skrevet  urig- 
tigt og  dristigt,  saavel  om  Religionen  som  om  Regjerings- 
Formerne,  hvor  over  det  er  ingen  Under,  at  Autor  har 
maat  tage  Flugten.  Han  beskyldes  og  for  at  føre  til  onde 
Sæder,  men  jeg  maa  tilstaa  ej  at  være  saa  klarsynet  at 
kunne  se  det.  For  Resten  er  denne  Bog  i  Henseende  til 
Stilen  saa  vel  skrevet  som  nogen  jeg  har  læst,  og  den 
sidste  Part  et  Mesterstykke  uden  Lige.  De  fleste  Tanker 
ere  og  ugemene,  fine,  og  som  oftest  nye.  •  Vel  sandt,  at 
den  her  foreslagne  Opdragelse  er  i  Almindelighed  ugjørlig 
og  vilde  ej  heller  blive  god  eller  faa  saa  godt  Udfald  som 
Autor  mener.  Dog  maa  man  tilstaa,  at  mange  enkelte  Dele 
deraf  ere  nyttige,  gode  og  gjørlige.  —  Skriftet  er  dog  næv- 
net blandt  de  slette  nye  Bøger. 

209.  Den  patriotiske  Tilskuer.  2  Tomer  4to  Sorøe  1761  og 
1762.  Endslgøndt  Autor,  Professor  Sneedorf,  har  i  sit  185 
og  186  Stykke  et   og  andet  at  udsætte  paa  Philaletho*,   og 

•  I  den  »Patriotiske  Tilskuer,«  II.  Bd.,  1762,  S.  711—12,  fremsættes 
nogle  spydige  Remierkninger  over  de  korte,  affejende  Kritiker,  som  bleve 
udtalte  over  slette  Boger  i  de  >Trondl^emske  Samlinger,«  uden  at  dette 
Skrifts  Titel  eller  Forfotteren  >Philalethus<  ere  nævnede,  saa  at  følge- 
lig Spydighederne  kun  kunde  forstaas  rettelig  af  Læsere,  der  havde  læst 
Snhms  TUlsskrift. 

siger  det  paa  en  ej  alt  for  høflig  Maade,  endskjøndt  han 
aldrig  i  mindste  Maade  har  læderet  ham,  saa  skal  det  dog 
ej  bevæge  Phiialethum  til  at  vige  fra  Sandhed,  tværtimod 
han  tilstaar,  at  dette  Skrift  er  behageligt  og  fører  til  Dyden 
og  Forfatteren  af  Brevene  og  den  borgerlige  Regjering  vær- 
digt, endskjøndt  han  derfor  ej  underskriver  alle  Autors  Me- 
ninger. Da  Philalethus  har  i  Numer  2  af  de  slette  Birger 
dadlet  sig  selv,  thi  det  nytter  ej  mere  at  nægte,  siden  det 
allerede  er  bekjendt,  at  Philalethus  og  Autor  til  Numer  2 
ere  een  Person'^,  saa  kan  han  vel  og  taale  at  andre  dadle 
ham.  Hans  Skrift  ligger  for  Alles  Øjne.  Nærværende  og 
tilkommmende  Tid  kan  dømme,  han  forsvarer  sig  derfor 
ikke.  Han  veed  bedre  at  nytte  Tiden  end  at  anvende  den 
til  Penne-Krige.  —  Philalethus  gjør  længere  fremme  op- 
mærksom paa,  at  Sneedorf  har  citeret  ham  urigtig  og  siger 
saa  til  Slutning:  »Jeg  vil  heller  tro,  at  Professor  Sneedorf 
har  anført  dette  Sted  saa  urigtigt  ved  det  at  han,  forhin- 
dret af  vigtige  Forretninger,  har  læst  paa  en  flygtig  Maade 
uden  Tanker,  end  at  han  har  gjort  det  af  Ondskab,  en  Last 
som  man  ikke  bør  tro  at  saa  stor  en  Menneske-Ven  er  be- 
fængt med.« 

Dette  er  den  eneste  Gang,  at  Philalethus,  som  altsaa  1763 
tilstod,  hvem  det  var,  der  skjulte  sig  under  dette  Pseudonym, 
har  polemiseret  i  »Trondhjemske  Samlinger«  imod  en  samti- 
dig levende  dansk  Forfatter. 

351.  Baconis  de  Verulamia  Novum  Organum.  Lugd.  Bat.  t2mo 
16^5.  Ved  denne  Lejlighed  kan  jeg  ej  andet  end  aflægge 
min  offentlige  Taksigelse  til  den  lærde  og  flittige  Hr.  Ma- 
gister Sahl,  fordi  han  i  de  Kjøbenhavnske  nye  Tidender  om 
lærde  Sager  Nr.  18  har  erindret  mig  om  den  begangne 
Fejl  i  Philalethi  I  Tome  p.:  327.  ved  at  udgive  dette  Værk 
af  Baco  for  aldrig  at  have  seet  Lyset.  Jeg  takker  ham  for 
denne  Erindring,  baade  fordi  den  har  givet  mig  Anledning 
til  at  rette  en  Fejl,  som  nogle  Ord  i  Baconis  i  Fortalen  for 
hans  Skrift  De  augmentis  Scientiarum  havde  bragt  mig  paa, 
saa  og  fordi  jeg  derved  har  faaet  Lejlighed  til  at  læse  denne 
ypperlige  Bog,  hvis  Exi$tence  forhen  var  mig  ubekjendt,  og 
som  i  Intet  eftergiver  hans  herlige  Skrift  De  augmentis  Scien- 

*  Nr.  2  af  de  slette  Boger  handler  om  >  Samtale  mellem  Lyciscus  og 
Aristidesc  og  »Samtale  mellem  Aristides,  Lyciscus  og  Lampria  af  P.  F. 
Suhm,«  som  udkom  1748  og  1749. 

tianuTiy  og  hvor  allerede  p:  67  findes  de  Nyeres  Cohæsions, 
Elastiske  og  Åtlractions  Kræfter  formodede,  og  p:  228.  et 
Skimt  af  Newtons  Theori  om  Farverne. 

Der  er  endnu  en  Afhandling  i  dette  Tidsskrift,  som  maa 
omtales,  thi  den  er  den  vigtigste  af  dem  alle.  Den  har  Titlen : 
»Om  Oekonomien,«  i  andet  og  tredie  Bind,  hvilke  begge  ud- 
kom 1763.  Hvad  der  giver  denne  Afhandling  sin  Betydning 
er,  at  den  indeholder  en  Kritik  af  Forholdene  i  Norge  baade 
hvad  Agerdyrkning,  Fiskeri,  Handel  og  Industri,  f.  Ex.  Bjærg- 
værker,  angaar,  men  tillige  en  Anvisning  til  Forbedring  i  de 
bestaaende  Forhold.  Suhm  taler  paa  det  ivrigste  imod  det 
store  Forbrug  af  Brændevin  og  den  udbredte  Brændevinsdrik- 
ken;  han  fremsætter  Forslag,  som  vistnok  have  forbauset 
mange  paa  den  Tid,  f.  Ex.  »Alle  Laug  burde  ophæves,  thi  de 
lægge  Baand  paa  Vindskibeligheden,«  »Finmarken  burde  have 
Frihed  at  handle  med  alle  Kongens  Undersaatter  uden  For- 
skjæl.  Det  samme  bør  og  siges  om  Island.«  »Alle  Monopo- 
lier  burde  afskaffes  og  aldrig  herefter  tillades.«  Som  man 
seer :  Suhm  er  en  erklæret  Tilhænger  af  den  frie  Handel,  han 
er  en  ren  og  skjær  Manchester-Mand. 

Suhm,  som  var  fordybet  i  Studiet  af  Middelalderens  Hi- 
storie, som  spekulerede  over  mange  af  det  menneskelige  Livs 
alvorligste  Problemer,  han  havde  Tid  til  at  granske  Trond- 
hjems  Stifts  og  Bys  Toldregnskaber,  han  kunde  faa  Plads  til 
at  beskjæftige  sig  med  Bjergværksdriften  i  Norge,  han  kunde 
stille  sig  den  Opgave,  at  fremkomme  med  Forslag  til  Normænde- 
nes moralske  Forbedring,  til  Vejvæsenets  Udvikling  i  Norge  og 
meget  andet.  Sandelig,  der  sad  et  Hoved  paa  ham  med  en 
Hjerne,  som  kunde  rumme  meget.  Der  var  dog  nogen  Anled- 
ning for  Suhm  til  at  komme  ind  paa  disse  Studier,  thi  han 
var  selv  Landmand.  Etatsraad  Lorentz  Angell  ejede  Gaarden 
Grilstad,  som  ligger  i  Strinden  omtrent  en  halv  Mil  Nord  for 
Trondhjem  ved  Søen.  Det  var  ingen  indbringende  Gaard;  be- 
standig havde  der  maatte  kostes  meget  paa  den,  eftersom  den 
laa  paa  en  Skraaning,  saa  at  Regnen  førte  Mulden  ned  i  Ha- 
vet*.    Efter  Fru  Angells  Død  tilfaldt  denne  Gaard  Suhms,  og 

*  Ved  Aaret  1832  siges  det,  at  Grilstad  er  en  god  Gaard,  beliggende 
ved  Landevejen  til  Størdalen  og  skyldende  2^/e  Spd.;  Gaarden  har  en  smuk 
Beliggenhed,  fornøden  Havn  og  Skov,  og  fem  Husmandspladser.  Paa  dens 
Grund  er  der  endel  Gravhøje.    /.  E.   Kraft,   Topographisk-statistisk   Beskri- 

de  opholdt  sig  der  meget  om  Sommeren ;  Suhm  holdt  af  Lan- 
det, af  Skov  og  Have,  af  Blomster,  en  Kjærlighed  som  vist- 
nok Barndoms  og  Ungdoms  Aarene  tilbragte  paa  Næsbyholm 
have  vakt  hos  ham.  Derpaa  kan  tyde  følgende  Notits  i  »Jour- 
nalen« den  24.  September  1747:  »Description  paa  Latin  og 
Dansk  over  et  dejligt  Sted  ved  Aaen  paa  Marken  i  Næshol- 
men.« Men  derpaa  tyder  ogsaa  den  Omhyggelighed,  hvormed 
han  ledede  sin  Landbedrift.  I  Afhandlingen  »Om  Oekono- 
mien«  har  han  anført  mange  Exempler  paa,  hvorledes  Frem- 
gangsmaaden  var  paa  Grilstad  baade  i  den  ene  og  i  den  anden 
Retning,  og  han  nævner  paa  det  nøjagtigste  Aarstal  (fra  1757 
til  1761),  Datum,  mange  Tal,  saa  at  det  er  aabenbart,  at  Suhm 
har  ført  meget  nøjagtige  Dagbøger  over  Avlen. 

Det  eneste  Brev  fra  Suhm  til  Dass,  som  er  kjendt,  idet 
det  blev  udgivet  af  Nyerup  i  hans  Levnetsbeskrivelse  af  Suhm  *^, 
er  skrevet  fra  Grilstad  den  28.  August  1762,  og  af  dette  Brev 
fortjener  et  Par  Stykker  at  meddeles  her,  da  de  staa  i  For- 
bindelse dels  med  de  »Trondhjemske  Samlinger«  dels  med 
Grilstad : 

Det  femte  Stykke  af  de  Trend  hjemske  Samlinger  er  nu  under 
Pressen.  Et  Ark  er  færdigt.  De  20  Exeraplarer,  jeg  sendte  til 
Bergen,  ere  allerede  afgangne,  saa  jeg  paa  ny  har  maattet  sende 
dem  20.  I  Christiania  have  de  derimod  af  deres  første  20  6 
igjen,  Bispen  [o:  Gunnerus]  tog  30  med  sig  til  Nordlandene.  Det 
hele  Oplag  var  300.  Her  er  kun  3  til  4  Stykker  tilbage.«  .  .  .  »Siden 
den  7.  Julii  har  vi  været  paa  Grilstad.  I  den  Tid  har  jeg  gjort 
færdig  det  tredie  Stykke  af  dette  Aarhundredes  Karakter,  og  til 
de  Trondhjemske  Samlinger  følgende:  om  Dyden,  om  Politiqven, 
om  Satyrer,  og  Forsvar  for  Fritænkere;  men  de  ere  alle  korte. 
Naar  jeg  kommer  til  Byen  igjen,  som  skeer  snart,  paa  Fredag  i 
næste  Uge,  skal  jeg  stræbe  at  oprette  min  Dovenskab  paa  Lan- 
det.    Den  lille  Fritz  er  vel.     Min  Kone  hilser. 

De  statistiske  Oplysninger,  som  Suhm  her  har  med- 
delt, tyde  paa,  at  de  »Trondhjemske  Samlinger«  have  været 
en   ret  søgt  Læsning  i  Norge;    de  bragte  noget  Nyt,    og  Gun- 

velse  over  Kongeriget  Norge,  V.,  Christ.  1832,  S.  605.  N.  C.  Schwach  omta- 
ler ved  Aaret  1844  Suhms  Interesse  for  Have  og  Skov,  og  at  der  for  ikke 
mange  Aar  siden  blev  vist  Træer  paa  Grilstad,  som  Suhm  havde  plantet. 
«Ny  Samling  af  Vidensk.  Selskabs  Skrifter  i  19.  Aarh.,<  IV.,  Trondhjem 
1846-69,  S.  4. 

nerus  sagde  jo,  at  Præsternes  Kundskaber  trængte  til  at  op- 
friskes. 

Der  var  en  Mand  i  Kjøbenhavn,  som  havde  Tanken  aaben 
for  hvad  der  boede  i  Suhm,  og  som  var  overbevist  om,  at  han 
burde  søge  en  større  Virkekreds  end  Trondhjem  kunde  give 
ham,  om  han  end  maaske  ogsaa  mente,  at  han  selv  vilde 
kunne  høste  Gavn  af  ham.  Denne  Mand  var  Jakob  Langebek, 
Allerede  1757,  den  3.  December,  skriver  han:  »Gud  give  Etats 
Raaden  var  her  i  Staden,  jeg  haaber  vi  vel  skulde  være  hin- 
anden til  Tjeneste.«  Den  3.  Januar  1761  hedder  det  i  et 
Brev:  »Jeg  ønskede  vi  havde  Hr.  Etats  Raaden  her  nede  hos 
os,  da  her  er  mange  Ting,  jeg  kunde  behøve  hans  daglige 
Hjælp  og  Raadførsel  udi.«  Og  den  24.  Juli  1762  siger  Lange- 
bek: »Jeg  synger  endnu  mit  gamle  Omkvæd:  Naar  vil  Etats 
Raaden  komme  herned  til  os?  Efter  min  foranderlige  Hel- 
bred er  det  uvist,  at  jeg  oplever  den  ellers  forønskte  Dag**.« 

Dette  Ønske  skulde  Langebek  dog  se  opfyldt,  thi  i  Be- 
gyndelsen af  det  næste  Aar  vidstes  det  i  Kjøbenhavn,  at  Suhm 
vilde  flytte  tilbage  til  sin  Fødeby.  Den  19.  Februar  1763  skri- 
ver Dass  til  Suhm:  »Min  Længsel  har  paa  nogen  Tid  været 
temmelig  stor  efter  at  see  Brev  fra  min  Herre,  siden  jeg  havde 
hørt,  at  de  havde  besluttet  at  flytte  til  Kjøbenhavn.  Deres 
højstærede  af  20.  Januar  sidstleden  har  jeg  og  rigtig  bekom- 
met med  de  derhos  nedsendte  Sager,  og  seer  deraf  Deres  fulde 
Forsæt.« 

Det  var  paa  en  Maade  ikke  godvilligt,  at  Suhms  forlod 
Trondhjem,  idetmindste  var  der  ogsaa  en  ydre  Bevæggrund, 
der  førte  dem  til  at  gjøre  et  saa  stort  Skridt,  som  det  var  at 
drage  bort  fra  den  By,  hvor  de  have  levet  siden  1752.  Denne 
Bevæggrund  var  et  fuldstændigt  Brud  med  Thomas  Angell. 
Som  tidligere  fortalt,  maatte  Suhm  gaa  ind  paa,  at  han  og 
hans  Kone  skulde  blive  i  Trondhjem  og  bo  i  Hus  sammen 
med  Fru  Sara  Angell  og  hendes  Svoger  Thomas,  og  da  denne 
forestod  alle  Ting  i  pekuniær  Henseende,  saa  var  det  let  at 
forudse,  at  der  kunde  fremkomme  Vanskeligheder,  for  at  Sam- 
livet med  ham  kunde  fortsættes  aldeles  fredeligt,  thi,  som  Aa- 
rene  gik,  maatte  Suhms  dog  vist  mere  og  mere  føle  det  pin- 
lige i,  at  leve  som  i  et  Umyndigheds  Forhold  ligeoverfor  Tho- 

mas  Angell.  Suhm  har  fortalt  paa  følgende  Maadeiom,  hvor- 
ledes Brudet  opstod.     Han  siger  ^^,  at  Thomas  Angell 

»var  vel  en  meget  ordentlig,  lærd  og  fornuftig  Mand,  samt 
derhos  retsindig,  men  tillige  knap,  og  ved  tiltagende  Alder  og 
Skrøbelighed  meget  knurvurn.  Han  omgikkes  og  betroede  sig 
til  ingen  uden  til  sin  Tjener  Morten  Hoff*^  et  falskt,  under- 
fundigt og  uoplyst  Menneske,  der  bragte  det  saa  vidt,  at  den 
tjamle,  som  i  fire  og  tredive  Aar  havde  ej  alene  boet  i  Huset, 
men  endog  aldrig  sat  sin  Pod  udenfor  det,  undtagen  tvende 
Gange  om  Aaret,  naar  han  gik  til  Alters,  pludselig  fljrttede 
bort  og  afbrød  alt  Samkvem  med  Suhm  og  hans  Kone.  Da 
skiftede  han  og  fælles  Bo,  hvilket  han  og  forhen  havde  sagt 
aldrig  at  være  i  Stand  til.  Hoff  forenede  sig  derpaa  med  en 
vis  Mand,  hvis  Navn  jeg  vil  fortie  for  hans  ærværdige  Afkoms 
Skyld**,  og  da  sammensmeddede  de  et  Testament,  hvor  efter 
Angell  bortgav  den  største  Del  af  sine  Midler  til  gudeligt 
Brug  etc.« 

Thomas  Angell,  som  den  3.  Februar  1753  havde  faaet 
kongelig  »Bevilling  paa  Testament  at  gjøre,«  benjrttede  den  til 
den  28.  September  1762  »ved  en  skriftlig  Disposition  at  be- 
kjendtgjøre,  hvad  jeg  forlængst  i  mine  Tanker  haver  besluttet, 
hvorledes  de  af  den  AUerhøjestes  Velsignelse  mig  forundte  Mid- 
ler og  Ejendele  skulle  efter  min  Død  forholdes,«  og  ved  denne 
Disposition  skjænkede  han  sine  Midler  og  sine  Ejendele  til  de 
Fattige.  Broderdatteren  og  hendes  Mand  ere  ikke  nævnede 
med  et  Ord,  derimod  fik  hans  »tjenende  Karl«  Morten  Simon- 
sen HoflF,  der  skulde  være  Forstander  for  »Thomas  Angells 
Gave,«  alle  hans  »ejende  Hus-  og  Gaards  Møbler«  og  desuden 
en  aarlig  Løn  af  500  Rdl.,  hvilken  Sum  skulde  udredes  af  de 
aarlige  Indkomster,  før  der  blev  udbetalt  Noget  til  de  Fattige 


*  Om  denne  Mand  har  K.  Dons  i  Aaret  1892  i  Trondhjem  udgivet  en 
Biografi:  >De  Angellske  Stiftelsers  første  Forstander,  et  Bidrag  til  Stiftelser- 
nes Historie,«  som  nærmest  maa  siges  at  indeholde  en  Forherligelse  af  Hoff. 
I  den  ovenfor  S.  43  anførte  Afhandling  siger  L.  Daae:  at  >Hoff,  der  af  Tho- 
mas Angell  erholder  megen  Ros  for  tro  Tjeneste,  ogsaa  har  havt  store  Fejl 
og  været  en  selvgod,  listig,  vrangvillig,  trætte^jær  og  forfængelig  Person,  hvis 
Hedelighed  heller  ikke  var  ganske  sikker,  c 

**  Denne  Mand  antages  af  K.  Don»  for  at  have  været  Garnisonsauditør 
Andreas  Peter  Klingenberg^  der  blev  Hoffs  Efterfølger  som  Forstander  —  efter 
Hoffs  eget  Valg,  hvortil  han  havde  Ret  —;  Klingenberg  døde  1790  og  da 
havde  han  Titlen  Generalkrigskommissær. 

efter  Dispositionens  forskjellige  Bestemmelser.  Til  denne  Dis- 
position blev  der  knyttet  tre  Kodiciller,  31.  Oktober  1763,  4. 
Januar  1765,  18.  Oktober  1765,  i  hvilke  Suhms  heller  ikke  ere 
nævnede,  medens  Hoff  ifølge  den  første  Kodicil  skulde  ar\'e 
Angells  »ejende  og  beboende  Gaard  og  Grund  med  underlig- 
gende Brygger«  til  Skjænk  og  Foræring  »som  en  fuldkommen 
Ejendom,  tilligemed  de  deri  værende  Hus-  og  Gaards-Møbler, 
af  hvad  Navn  det  end  haves,  som  og  min  ejende  Odelsgaard 
paa  Strinden  Eichle  kaldet  med  al  sin  Herlighed.« 

En  vel  bekjendt  Anekdote  fortæller,  at  Thomas  Angell  blev 
vred  paa  Suhms,  fordi  han  en  Aften,  da  de  havde  Selskab, 
ikke  saaledes,  som  han  havde  forlangt,  fik  bragt  sin  »Smør- 
grød« op  paa  sit  Værelse,  og  at  denne  Forsømmelse  gav  An- 
ledning til  at  han  brød  med  sin  Broderdatter  og  hendes  Mand, 
og  ved  sit  Testamente,  som  han  kort  efter  oprettede,  slet  ikke 
betænkte  dem.  Denne  Fortælling  indeholder  naturligvis  Over- 
drivelse, og  Sagen  kan  have  forholdt  sig  saaledes,  at  Thomas 
Angell  længe  har  været  misfornøjet  med  Suhms,  og  at  »Smør- 
grøden« saa  er  bleven  den  Draabe,  som  bragte  Bægeret  til  at 
flyde  over.  Nyerup  siger •^^,  at  »Suhms  muntre,  levende,  del- 
tagende Aand,  der  holdt  med  Ordsproget  leve  og  leve  lade,  og 
der  rundelig  medddelte  sine  Medmennesker  af  den  Overflø- 
dighed, som  Himlen  havde  beskæret  ham,  ikke  overensstem- 
mede  med  hans  Kones  Onkels,  Thomas  Angells  Tænke- 
maade  .  .  .  Havde  Suhm  undladt  at  nyde  Verden  og  villet  eller 
kunnet  i  Alt  rette  sig  efter  den  gamle  Onkels  egensindige 
Griller,  havde  han  naturligvis  kommet  til  at  arve  Boets  hele 
Masse.  Men  Farbroderen  støder  sig  over  Suhms  Adfærd,  laa- 
ner  sit  Øre  til  nedrige  Menneskers  Klaffer  og  Bag\'askelse, 
fljrtter  ud  af  Huset,  skifter  fælles  Bo,  og  giver  ved  Testamente 
alle  Midler,  der  beløb  sig  til  henved  3  Tønder  Guld,  til  saa- 
kaldet  gudeligt  Brug*.« 

Den  pikante  »Smørgrøds«-Historie  har  naturligvis  inter- 
esseret mange  efterat  den  er  kommen  frem,  thi  det  er  jo  Tho- 


•  Professor  L.  Daae  har  fremdraget  en  Notits  fra  en  Optegnelsesbog, 
som  er  ført  af  en  Slægtning  af  den  Angellske  Familie,  hvis  Navn  dog  ikke 
er  angivet,  og  som  skal  indeholde  mange  Oplysninger  om  Forhold  i  Trond- 
l\jem  og  i  Nordlandene  —  Bogen  synes  nu  at  være  forsvunden  — ,  hvilken 
Notits,  der  er  skreven  efter  Thomas  Angells  Død  den  19.  September  1767, 
gaar   ud   paa,    at   Aarsagen    til    Brudet  imellem  Thomas  Angell  og   Suhms 

mas  Angells  Stiftelse  i  Trondhjem,  hvis  Formue  nu  beløber 
sig  til  en  §um  af  over  4  Millioner  Kroner,  der  blev  Resultatet 
af  Grødens  Udeblivelse.  En  nyere  norsk  Historiker,  O.  A.  Øver- 
land^  har  gjort  opmærksom  paa,  at  man  har  en  noget  lignende 
Fortælling  om  en  gammel  Pige  i  Trondhjem,  en  Tiggerkær- 
ring  »Guru  Drillen«  eller  »Guru  Bakken,«  der  paa  sit  sidste 
Sygeleje  forlangte  Sagosuppe  af  sine  fattige  Værtsfolk,  og  da 
de  ikke  kunde  skaffe  hende  denne  kostbare  Ret,  skjænkede 
sine  Penge  til  Trondhjems  By  til  at  indrette  et  Brænde-Maga- 
zin  for  Byens  Fattige.  Øverland  gjør  opmærksom  paa,  at  Hi- 
storien om  »Smørgrøden«  næppe  er  meget  gammel,  og  at  denne 
Sammenstillen  af  »Guru  Drillens«  eller  »Guru  Bakkens«  Sago- 
suppe med  Thomas  Angells  »Smørgrød«  kan  gjøre  Sagnets 
Ægthed  mistænkelig.  Det  kan  da  blive  en  Opgave  for  en 
»folke-lorisU  at  efterspore  lignende  Historier  og  finde  Sammen- 
hænget imellem  dem,  men  især  at  fastslaa  Chronologien  for 
disse  throndhjemske  Sagn.  Fru  Conradine  Dunker  har  fortalt 
Historien  i  sit  Skrift  »Gamle  Dage,«  som  udkom  1871;  hun 
boede  i  Trondhjem  fra  1831  til  1857,  og  man  maa  antage, 
at  hun  har  hørt  Historien  der,  thi  hun  fortæller,  at,  da  hun 
første  Gang  stod  i  Domkirken  foran  Thomas  Angells  Billede 
paa  Muren  ved  hans  Gravsted,  hørte  hun  en  Mand  i  Nærheden 
sige :  Alt  dette  —  formodentlig  Uddelingen  af  Angell'ske  Legat- 
Penge  til  de  Fattige  —  have  vi  nu  Smørgrøden  at  takke  for, 
og  en  anden  svare:  Ja,  ære  være  Smørgrøden,  hvorefter  hun 
erkyndigede  sig  om,  hvad  den  Tale  betød,  og  saa  fik  Historien 
at  høre.  Men  Fru  Dunker  har  først  nedskrevet  dette  Stykke 
af  sine  Erindringer  i  Aaret  1854,  og  da  var  Anekdoten  alle- 
rede bleven  fremdraget  i  Fr.  Storms  Skrift:  »Om  Fattig-  og 
Understøttelsesvæsenet  i  Trondhjem,«  som  udkom  1846,  og 
det  kan  maaske  være  tvivlsomt,  om  det  lader  sig  paavise,  at 
den  har  været  omtalt  tidligere  paa  Prent. 

Hr.  Øverland  siger,  at  der  herskede  et  godt  Forhold  imel- 
lem Suhm  og  Angell,  men  at  det  kom  til  et  Brud  mellem  dem, 


var  den,  >at  Etatsraaden  ikke  vilde  holde  sig  fra  Mademoiselle  A.,  som  var 
i  Huset,  og  Fruen  efter  udstanden  Barselseng  jagede  af  Konditionen, c  altsaa 
ved  Tiden  December  1761 — Januar  1762.  Om  Notitsen  er  korrekt,  maa  staa 
hen.  Optegnelserne  indeholde  en  anden  Meddelelse,  at  Thomas  Angell  havde 
testamenteret  General  Mangelsen  20.000  Rdl.,  hvilket  ikke  er  rigtigt. 

6* 

»uden  at  Grunden  med  Bestemthed  kan  angives,«  og  dette  er 
vistnok  det  rigtigste,  der  kan  siges  om  denne  Begivenhed. 

Den  Formue,  der  tilfaldt  Suhms  ved  Skiftet,  antages  at 
have  beløbet  sig  til  omtrent  300,000  Rdl.,  hvilken  Sum  efter 
Nutidens  Møntfod  sættes  lig  med  c.  1  Million  Kroner;  mellem 
de  faste  Ejendomme  var  der  17  Lodder  i  Røraas  Kobberværk. 
Suhm  skal  paa  den  Tid  Skiftet  fandt  Sted  allerede  have  for- 
brugt 22,600  Rdl.  udover  hvad  der  tilkom  ham  af  det  Angell- 
ske  Huses  Indtægter,  af  hvilket  Beløb  Thomas  Angell  ved  Op- 
gjøret  eftergav  ham  6000  Rdl.  Som  gammel  Kjøbmand  har 
Thomas  Angell  naturligvis  ført  nøjagtigt  Regnskab  over  sine 
og  sin  Broderkones  Midler,  saa  at  han  ikke  har  været  uvi- 
dende om  Suhms  Forbrug  af  dette  Pengebeløb,  thi  han  og 
Fru  Karen  modtog  de  Penge,  som  de  behøvede  og  brugte,  af 
Thomas  Angells  Haand.  Der  kan  næppe  være  megen  Tvivl 
om,  at  om  ogsaa  Suhm  har  brugt  en  Del  af  de  22,600  Rdl. 
til  sit  Hus  og  til  at  kjøbe  Bøger,  saa  har  det  især  været  Gaar- 
den  Grilstad,  som  har  slugt  mange  Penge;  Suhm  har  selv 
slaaet  paa,  at  det  var  en  kostbar  Ejendom,  fordi  det  var  en 
daarlig  Ejendom. 

Brudet  med  Thomas  Angell  var  naturligvis  en  højst  ube- 
hagelig Begivenhed  for  Suhms,  især  for  Fru  Karen  Suhm,  og 
den  bidrog  til  at  de  fljrttede  fra  Trondhjem.  Thi  Fru  Suhm 
var  den  eneste  rette  Arving  efter  Blodet  til  Thomas  Angells 
Midler,  og  som  hun  selv  maa  have  betragtet  sig  som  saadan. 
saa  maa  det  i  hendes  Fødeby  have  været  almindelig  bekjendt, 
haade  al  Thomas  Angell  var  en  rig  Mand,  og  hvem  den  nær- 
meste retmæssige  Arving  var.  Og  nu  blev  det  Altsammen 
kuldkastet;  hvor  let  maatte  ikke  de,  som  fik  at  vide,  hvorle- 
des Thomas  Angell  havde  ordnet  Sagerne,  komme  til  at  se 
paa  Fru  Karen  mod  et  noget  skadefro  Blik,  om  ogsaa  de  paa 
samme  Tid  kunde  beklage,  at  hun  var  bleven  skuffet  i  sine 
Forventninger?  Og  hvor  maatte  del  ikke  vække  Opsigt,  at 
Thomas  Angell  flytlede  ud  af  den  Gaard,  hvpr  han  i  saa 
mange  Aar  havde  boet  sammen  med  sin  Broder,  dennes  Hu- 
stru, deres  Datter  og  hendes  Mand?  Hvor  megen  Snak  har 
der  ikke  væi*et  i  Omløb,  naar  Sporgsniaalet  hvorfor  skulle  be- 
svares med  et  fordi?  Suhm  fortaMIer*'  —  og  hans  Meddelel- 
ser staa  vistnok  til  troende  — ,  at  *  denne  Begivenhed  hemme- 
ligen  havde  virket  en  Ulyst  hos  Fru   Karen  Angell  til  Trond- 

hjem,  hvorfor  hun  overtalte  sin  Mand  til  at  flytte  derfra  og 
nedsætte  sig  i  Kjøbenhavn.  Den  fornemste  DriveQær  til 
hendes  Bortflyttelse  var  dog,  at  hun  troede  i  Kjøbenhavn, 
bedre  at  kunne  lade  sin  lille  Søn  opdrage  og  undervise  samt 
i  Tiden  befordre  hans  Lykke.« 

Suhm  siger,  »at  i  dette  Tilfælde,  nemlig  med  Testamentet 
og  utallige  flere,  udviste  Karen  Angell  en  ugemen  Taalmodig- 
hed  og  Standhaftighed,  hvilke  Dyder  tilligemed  en  oplyst  Guds- 
frygtj  et  usædvanligt  Mod,  en  utrættelig  Arbejdsomhed  og  en 
mageløs  Orden  i  alle  Ting  især  udmærkede  hende  og  udgjorde 
hendes  Hovedkarakter.«  Dette  Udtryk  »Standhaftighed«  har 
bragt  en  nyere  Historiker  til  at  opstille  den  HypothesCy  at 
Thomas  Angell  i  Anledning  af  Suhms  Forhold  til  den  ovenfor 
nævnte  Mademoiselle  A.  skulde  have  forlangt,  at  hans  Broder- 
datter skulde  skilles  fra  sin  Mand,  men  at  hun  havde  vægret 
sig  derved,  saa  at  hendes  Standhaftighed  *  viste  sig  saavel  ved 
denne  Vægring  som  ved  at  finde  sig  med  Sindsro  i  hvad  Tho- 
mas Angell  gjorde.  Denne  Hypothese  om  en  Skilsmisse,  som 
ikke  lader  sig  historisk  begrunde,  er  dog  senere  bleven  gjort 
til  en  Kjendsgjerning,  idet  det  er  sagt,  at  »der  [paa  den  Tid] 
var  Tale  om  Skilsmisse.« 

De  Meddelelser  om  Begivenheden,  som  her  ere  fremdragne 
med  Suhms  egne  Ord,  ere  tagne  fra  hans  Karakteristik  af 
Karen  Angell,  som  er  skreven  1788,  og  han  har  hverken  der 
eller  andensteds  i  sine  Skrifter  ytret  Noget  om,  hvorledes  han 
selv  stillede  sig  til  Sagen.  Der  kan  dog  næppe  være  nogen 
Tvivl  om,  at  det  ikke  var  ham  ubehageligt,  at  forlade  Trond- 
hjem  og  bosætte  sig  i  Kjøbenhavn;  thi,  saaledes  som  hans 
videnskabelige  Studier  havde  udviklet  sig,  vare  Hjælpekilder 
ham  nødvendige,  som  kun  vare  at  finde  i  Hovedstaden,  og 
havde  han  end  Schøning  i  Trondhjem,  saa  trængte  han  dog 
til  stadig  Omgang  med  de  Mænd,  som  levede  i  Kjøbenhavn  og 
havde  fælles  Interesser  med  ham.  Men  det  maa  ogsaa  be- 
tragtes som  sikkert  nok,  at  han  delte  sin  Kones  Ulyst  til  at 
blive  boende  i  Trondhjem  efter  at  Brudet  med  Thomas  An- 
gell var  skeet. 

*  Egenskaberne  >Taalmodighed<  og  »Standhaftighed«  tillægger  Suhm 
ogsaa  Fru  Karen  ved  at  omtale  hendes  Fadci^  Sygdom,  under  hvilken  han 
blev  plejet  af  sin  Datter. 

Afrejsen  fra  Trondhjem  kunde  dog  ikke  ske  saa  snart 
derefter,  thi  der  var  mange  Ting  at  ordne,  dels  i  Anledning  af 
Skiftet  med  Thomas  Angell,  dels  paa  Grund  af  Realisationen 
af  Ejendomme  og  Indbo.  Af  Brevet  fra  Dass  til  Suhm  skre- 
vet den  19.  Februar  1763  erfares,  at  Suhm  den  20.  Januar  s. 
A.  havde  underrettet  Dass,  om,  hvorledes  Situationen  var,  og 
Dass  siger  da:  »Kjært  er  det  mig,  at  Sagerne  imellem  Dem 
og  Hr.  Angell  næsten  ere  tilendebragte;  men  meget  ukjært, 
om  Noget  skulde  være  holdt  tilbage  af  de  Ting,  som  burde 
deles.  Saadant  havde  jeg  umuligen  kunnet  forestille  mig,  thi 
Ærlighed  og  Retsindighed  har  jeg  stedse  formodet  at  skulle 
blive  vist.  Imidlertid  maa  jeg  ganske  bifalde  de  af  min  Herre 
anførte  Aarsager  til  udvist  Føjelighed.  Men  hvor  snart  tæn- 
ker De  da  at  ville  fljrtte  herned?  At  faa  Penge  udsatte  her  i 
Kjøbenhavn,  er  nu  en  vanskelig  Sag,  med  mindre  man  vilde 
kjøbe  Aktier  i  Kompagnierne  eller  Banken,  eller  og  udlaane 
mod  4  p.  C,  thi  da  skulde  jeg  vel  tro,  at  der  kunde  gives  Lej- 
lighed. Skulde  jeg  ellers  fornemme  Nogen,  som  vil  laane  mod 
sikkert  Pant,  (skjøndt  jeg  sjelden  faar  Kundskab  om  saadant), 
skal  jeg  ej  forsømme  at  give  Vedkommende  det  tilkjende*.« 
I  et  Brev  fra  Dass,  skrevet  den  9.  Oktober  1763,  det  sidste 
fra  ham  til  Suhm,  som  nu  kjendes,  berøres  atter  Suhms  For- 
muesforhold  *® :  »At  kjøbe  Herregaarde  i  disse  Tider,  tror  jeg 
ikke  ret  mange  vilde  raade  til ;  thi  baade  grasserer  Kvægsygen 
allevegne**,  hvorved  mange  Godser  ere  blevne  forarmede,  saa 

*  Længere  fremme  i  Brevet  læser  man  disse  Ord:  »De  anførte  Aarsa- 
ger til  Sr.  Angels  Ubekvemhed  til  selv  at  kunne  skrive,  begriber  jeg  endnu 
ikke;  thi  jeg  kan  ej  troe,  at  Alderdom  kan  være  ene  Aarsag  dertil.«  Det  er 
Skade,  at  der  ingen  Midler  haves  til  at  forklare  disse  noget  dunkle  Ord. 

Naar  Datoen  for  dette  Brev  stilles  sammen  med  Datoen  for  T.  Angells 
Testamente,  28.  September  1762,  synes  det  klart,  at  det  ikke  kan  være  rig- 
tigt, naar  det  siges  i  Alf  CoUetts  Skrift:  >En  gammel  Christiania  Familie.c 
Chra.  1883,  S.  9,  at  Suhm  1762  ikke  vidste  noget  om  T.  Angells  Testamente, 
at  der  først  var  Skifte,  og  at  Suhm  vedblev  at  bo  i  nogle  Aar  i  Trondhjem 
i  Haab  om,  at  hans  Frue  skulde  ar\'e  Farbroderen.  Suhms  skulde  altsaa 
være  blevne  boende  i  Trondhjem  og  have  ventet  paa  Thomas  Angells  Død. 
Efter  Suhms  Fremstilling  maa  han  og  hans  Kone  have  faaet  Testamentets 
Indhold  at  vide,  snart  efterat  Skiftet  havde  fuudet  Sted;  thi  det  var  ikke 
Skiftet  alene,  men  ogsaa  Testamentet,  som  foranledigede  Suhms  til  at  be- 
stemme sig  for  at  forlade  Trondhjem. 

♦♦  Kvægsygen,  .som  var  epidemisk  i  Danmark  i  Aarene  1746—51,  brød 
paany  ud  1762  og  standsede  først  1773.  I  Aarene  1762-63  døde  der  254,994 
Høveder.  Kxtraskatten  blev  paalagt  ved  Forordning  af  23.  September  1762, 
og  den  ramte  baade  Danmark  og  Norge. 

Og  trykker  og  ruinerer  den  paalagte  Extraskat  Bonden  saavel- 
som  Herremanden  overmaade.« 

Skiftet  imellem  Thomas  Angell  og  Suhms  blev  indirekte 
Aarsag  til,  at  en  anden  Mand  forlod  Trondhjem,  nemlig  Rek- 
toren ved  Kathedralskolen  der,  Mag.  Gerhard  Schøning.  Da 
han  rejste  fra  Trondhjem  var  han  ikke  mere  Rektor,  men 
Professor  i  Historie  og  Veltalenhed  ved  Sorø-Akademi.  I  en 
Karakteristik  af  Schøning  fortæller  Suhm  ^^  at  til  hans  Beslut- 
ning om  at  overtage  det  nye  Embede  »var  den  sande  og  eneste 
Aarsag  denne,  at  vi  ej  kunde  skilles  ad.«  Det  synes  at  være 
vel  stærke  Ord,  Suhm  her  bruger,  men  Sammenhænget  kan 
vist  udredes.  Embedet  som  Rektor  ved  Trondhjems  Kathe- 
dralskole  var  for  Schøning,  som  Suhm  skriver,  »et  tungt  og 
vanskeligt,«  og  om  ogsaa  Schøning  var  en  samvittighedsfuld 
og  dygtig  Skolemand  og  Rektor,  saa  kunde  han  dog  nok  læn- 
ges efter  en  Virksomhed,  som  gav  ham  mildere  Dage  —  rig- 
tignok med  mindre  Indtægter  —  og  som  bedre  stemmede  med 
hans  udprægede  videnskabelige  Sands  og  Interesser.  Samlivet 
og  Samarbejdet  med  Suhm,  der  var  plejet  i  saa  mange  Aar, 
var  blevet  saa  vigtigt,  saa  indholdsrigt,  at  der  vilde  fremkomme 
el  Tomrum  for  ham,  hvis  han  forblev  i  Trondhjem,  efterat 
Suhm  var  rejst  derfra,  og  som  han  vanskelig  kunde  undvære 
Suhm  og  hans  Hus,  saa  kunde  han  vanskelig  undvære  Suhms 
Bogsamling.  Der  var  Tid  nok  til  at  overveje  Forholdene  og 
deres  mulige  Udvikling  fra  den  Tid,  Suhm  havde  besluttet  at 
forlade  Trondhjem  og  til  henimod  den  Tid,  da  Beslutningen 
blev  sat  i  Værk.  Og  hvem  veed,  om  ikke  maaske  Suhm  skjød 
«in  Bortrejse  ud,  for  at  Schøning  imidlertid  kunde  faa  et  Em- 
bede, som  tiltalte  ham,  saa  at  de  kunde  følges  ad  til  Dan- 
mark? At  der  paa  den  ene  eller  anden  Maade  maa  være 
blevet  arbejdet  i  Kjøbenhavn,  for  at  skaffe  Schøning  et  saadant 
Embede,  synes  utvivlsomt.  Thi  den  hidtilværende  Professor 
eloqventiæ  et  historiarum  ved  Sorø  Akademi,  Johan  Ludvig 
Christian  Pontoppidan,  blev  udnævnt  til  Professor  Theologiæ 
ved  Akademiet  og  Præst  til  Sorø,  Pedersborg  og  Kindertofte, 
samme  Dag,  den  22.  Februar  1765,  som  Schøning  blev  ud- 
nævnt til  at  være  hans  Eftermand  som  Professor  eloqventiæ  et 
historiarum.  Enten  maa  der  i  Kancelliet  have  ligget  en  staa- 
ende  Ansøgning  fra  Schøning  om  at  faa  et  Embede  som  det, 
han    fik,    naar   et   saadant   blev  ledigt,    eller  ogsaa  maa  den 

Mand,  som  indstillede  ham  til  Professoratet  i  Sorø,  have  vidst, 
at  han  trøstig  kunde  gjøre  dette  Skridt,  fordi  Schøning  med 
Glæde  vilde  tage  imod  det.  Mon  denne  Mand  ikke  var  Otto 
Thott? 

Det  meste  af  hvad  der  er  fortalt  om  Suhm  under  hans 
Ophold  i  Trondhjem  har  handlet  om  hans  Studier  og  hans 
Skrifter;  om  ham  selv  og  hans  private  Liv  er  der  derimod 
sagt  meget  lidt,  fordi  der  saa  godt  som  ingen  Efterretninger 
ere  bevarede  herom.  Derfor  kan  det  nok  forsvares,  at  det 
følgende  Stykke  meddeles  her  ^,  da  det  er  nedskrevet  af  Suhm 
selv,  dog  ikke  for  at  Efterverdenen  engang  skulde  læse  det; 
men  han  førte  stadig  Journal  og  holdt  Regnskab  med  sig  selv, 
og  ganske  tilfældig  er  dette  Stykke  blevet  bevaret.  Det  lyder 
saaledes : 

Journal  over  mit  levnet. 

den  17  Martii  1764  eftergivet  en  af  mine  bønder,  som  havde  flyt- 
tet sin  gaard,  8  Rdl.   1   ort  6  P,  som  han  var  mig  skyldig, 
den  18  vilde   han  derfor  forære  mig  en  ost,   men  jeg  betalte  ham 
for  den. 

d.  20  lovet  at  give  aarlig  30  Rdl.  til  underholdning  af  Lorentz 
Urgell*,  som  sidder  paa  Munckholmen. 

d.  23  mødt  en  slave,  som  bad  om  almisse;  Veiret  var  kaaldt.  Jeg 
var  indforet;  gik  derfor  forbi  uden  at  svare;  siden  fortrød  det 
mig,  men  det  var  ei  nok ;  jeg  burde  have  gaaet  efter  ham,  og  givet 
ham. 

d.  24.  eftergav  jeg  Christopher  Grøn  renter  af  capital  395^/2  Rdl. 
fra  1  februarii  1764  til  23  martii. 

d.  25  spilt  kort  med  et  fruentimmer,  som  jeg  bar  estime  for;  jeg 
var  lykkelig;  thi  hun  tabte;  hun  blev  vred,  holdt  ikke  contenance, 
slængte  kortene  paa  bordet,  og  spilte  sans  prendre,  naar  jeg  havde 
mediateur,  og  kastede;  men  jeg  holdt  contenance.  Saa  snart  spil- 
let var  ende,  var  hun  i  sin  sædvanlige  humeur.  Saadanne  folk 
burde  ey  spille**. 

d.  3  April  givet  fogden  Ibsen  10  Rdl.  til  at  opbygge  en  stue  for 
sig,  da  han  ellers  med  kone  og  børn  maalte  fryse.  Han  er  langt 
ud  beslægtet  med  min  kone,  og  blev  for  mange  aar  siden  afsat 
formedelst  negligence  i  sit  æmbede. 

*  Efternavnet  er  maaske  urigtigt,  da  de  første  Bogstaver  i  det  ikke  kunne 
læses  med  Sikkerhed. 

♦♦  Det  Spil,  som  blev  spillet,  var  vist  Kvadrille,  en  Slags  Lhombre. 

d.  6.  Peer  Eriksen  Beckes  søn  fra  Nordlandene  var  hos   mig,    og 

havde  onde  bergværker,    han  var  fattig,  jeg   mærkede   hvortil  det 

sigtede  og  gav  ham  7^2  Rdl."^ 

d.  18  April  var   Madame   Hedemark  hos   mig.     Til  hendes  mand, 

som  er  lieutenant  havde  jeg  laant  20  Rdl.     Nu  har  han  faaet  sin 

afskeed.     Jeg  eftergav  derfor  hende  bemældte  penge. 

d.  25.    skreg  Fritz   meget  hvorover  jeg   blev  saa   ophidset,   at  jeg 

med  ild  klemmen  gav  2  saa  stærke  slag  paa  Døren,  at  der  blev  2 

temmelig  dybe   huller  efter.     Det  var  ilde  giort,   thi  man   bør   vel 

straffe  børn,  men  alt  uden  vrede. 

d-  15  Maji   eftergivet   Ole   Sivertsen    Snedker  rente  af  80  Rdl.  fra 

29  april  til  datum. 

d.  26  vedtaget  at  give  24  Rdl.    aarlig   til    min   amme   Karen,   som 

er  gift  med  Ebbe   material  kudsk  ved   bremerholm  i  Kiøbenhavn. 

Det  er  ikke  meget,  der  indeholdes  i  dette  Stykke;  men 
det  giver  dog  enkelte  Bidrag  til  Suhms  Karakteristik,  f.  Ex. 
til  Oplysning  om  hans  gode  Hjærtelag,  naar  det  kom  an  paa 
at  hjælpe  andre. 

»Rejsen  ned  til  Kjøbenhavn  gik  for  sig  i  Juli  Maaned 
1765,«  fortæller  Nyerup^*,  og  det  er  Alt,  hvad  han  meddeler 
og  vi  vide  om  Suhms  Bortrejse  fra  Trondhjem.  Det  er  en 
saa  kort  og  tør  Fortælling,  -  at  det  nok  maa  være  tilladt,  at 
prøve  paa  at  sætte  sig  ind  i  Situationen,  og  at  danne  sig  en 
Forestilling  om  Afskeden  fra  det  nordlige  Norges  Hovedstad. 

Fru  Karen  Suhm  skulde  forlade  den  By,  hvor  hendes 
Slægt  havde  været  bosat  saa  længe,  hvor  hun  var  født  og  var 
voxet  op,  hvor  hun  havde  levet  tretten  Aar  som  Hustru,  og 
hvor  hendes  Søn,  hendes  eneste  Barn,  var  født.  Det  kan 
næppe  være  Andet  end  at  hun  har  følt  sig  bevæget  ved  at 
skulle  forlade  det  ærværdige  Bispesæde,  ved  at  tage  Afsked 
med  de  Ungdoms-Veninder,  med  de  Familier,  der  hørte  til 
hendes  Omgangskreds,  for  at  drage  hen  til  den  store  Stad  og 
stifte  Bekjendtskab  med  Kredse,  der  vare  hende  fremmede, 
og  leve  Resten  af  sit  Liv  i  et  Land,  hvis  Karakter  er  saa  for- 
skjelligt  fra  hendes  Fødelands. 

*  Tallet  er  ikke  tydeligt  skrevet,  men  bør  dog  næppe  læses  som  72. 
Over  Linien,  som  er  den  øverste  paa  anden  Side,  er  indskudt:  »skillige 
projecter  for  angå  .  .  .  [utydeligt  skrevet].  Disse  Ord  skulle  vistnok  forbindes 
med  Noget,  der  har  staaet  paa  Forsiden  af  det  næste  Blad,  som  ikke  er  be- 
varet. 

Professor  Schøning  var  bleven  gift  1756  med  Frederika 
Hvedingy  hvis  Fader,  med  Titlen  Justitsraad,  var  By-  og  Raad- 
stueskriver  i  Trondhjem,  og  han  førte  nu  sin  Hustru  ned  til 
Danmark;  de  havde  ingen  Børn  at  vogte  paa  paa  Nedrejsen, 
thi  Ægteskabet  var  barnløst.  Ogsaa  Fru  Schøning  havde  Ven- 
inder at  tage  Afsked  med,  ogsaa  hun  skulde  skilles  fra  Føde- 
by og  Fødeland,  ogsaa  hun  skulde  træde  ind  i  nye  Forbin- 
delser, naar  hun  kom  til  Sorø.  Skoleembedet  havde  været 
trykkende  for  Schøning,  og  det  var  vel  snarest  med  Tilfreds- 
hed, at  han  slap  bort  fra  det.  Men  det  er  dog  vist  gaaet  ham, 
som  det  saa  ofte  er  gaaet,  naar  en  Rektor  forlader  den  Skole, 
hvis  Styrer  han  har  været,  de  Lærere,  som  have  været  hans 
Medhjælpere,  de  Unge,  hvis  Vejleder  han  har  været,  at  der  var 
visse  Strenge  i  Hjærtet,  som  kom  til  at  bæve. 

Og  endelig  Suhm !  Han  var  kommen  til  Trondhjem  med 
et  bestemt  Formaal,  og  dette  Formaal  var  naaet.  Han  havde 
ægtet  en  Kvinde,  der  bragte  med  sig  en  betydelig  Formue, 
ved  hvilken  hendes  Mand  kunde  blive  sat  i  Stand  til  at  virke 
for  Literaturen  og  Videnskaben.  Han  havde  tilbragt  Qorten 
Aar  i  Trondhjem,  i  Stilhed  og  Ro,  fredelige  Aar  ofrede  til  Stu- 
dier og  Arbejder,  Aar  i  hvilke  Planer  bleve  lagte  til  Foreta- 
gender, som  i  kommende  Tider  skulde  blive  bragte  til  Udfø- 
relse. Naar  han  skulde  forlade  Trondhjem,  skete  det  vistnok 
ikke  uden  Taknemmelighed  for  alt  Godt,  der  var  faldet  i  hans 
Lod  i  denne  By,  men  vistnok  ikke  uden  nogen  Bitterhed  lige- 
overfor den  Mand,  som  gav  den  ydre  Anledning  til  at  han  og 
hans  Kone  rejste  fra  Trondhjem,  men  dog  vel  med  gode  For- 
haabninger  om,  hvorledes  det  vilde  gaa  ham  i  Kjøbenhavn. 

Det  var  de  Bortrejsende.  Og  nu  de  Tilbageblevne!  Mon 
ikke  mange  i  Trondhjem  følte,  at  der,  idetmindste  ligestrax, 
fremkom  et  Hul  i  Stadens  Fysiognomi,  naar  disse  to  Familier 
forlod  den?  Mon  ikke  adskillige  Familier  følte,  at  der  vilde 
opstaa  et  Savn,  naar  Suhms  og  Schønings  ikke  mere  hørte  til 
deres  stadige  Omgangskreds?  Mon  ikke  mange  Fattige  følte, 
at  de  vilde  komme  til  at  undvære  Tilflugtssteder,  hvor  de 
vare  sikre  paa  altid  at  finde  Hjælp?  Lad  os  tænke  os  Rejse- 
selskabet samlet  hos  Schønings  eller  hos  Suhms,  lad  os  tænke 
os  mange  af  Trondhjems  Indbyggere  af  forskjellig  Stand,  af 
forskjellig  Alder  samlede  for  at  se  Selskabet  kjøre  bort?  Lad 
os  tænke  os  Tegnet  givet  til  Opbrud,  og  Afskedshilsener  bragte 

med  venlige  Tilraab,  men  bevægede  Hjerter,  lad  os  tænke  os 
Vogntoget  forsvinde  i  det  Fjærne,  og  de,  som  vare  komne  til- 
stede til  Afskeden,  forlade  den  tomme  Plads! 

Saaledes  kan  Situationen  have  taget  sig  ud  for  de  Samti- 
dige. For  Efterkommerne  har  den  Tid,  i  hvilken  Suhm  og 
Schøning  levede  sammen  i  Trondhjem,  staaet  som  en  mærke- 
lig Episode  i  Norges  Historie.  Thi  det  var  første  Gang,  at 
flere  Videnskabsmænd  paa  samme  Tid  i  samme  By  forenede 
sig  om  at  fremkalde  et  videnskabeligt  Liv  i  Norge,  og  ved 
Stiftelsen  af  det  norske  Videnskabers  Selskab  i  Trondhjem 
skabte  et  Centrum  for  det,  —  mange  Decennier  før  Frederiks- 
Universitetet  i  Christiania  blev  grundlagt,  og  henimod  et  hun- 
drede Aar  før  Videnskabernes  Selskab  i  Christiania  blev  stiftet. 
Det  lærde  Triumvirat  Gunnerus,  Suhm  og  Schøning  har  kastet 
en  Glands  over  Trondhjem,  og  Mindet  om  dem  lever  i  det 
Selskab,  som  de  dannede  og  som  endnu  den  Dag  i  Dag  er 
livskraftigt. 

To  og  tyve  Aar  senere,  1787,  omtalte  Suhm  i  sin  »Historie 
af  Danmark,«  at  Olaf  Trygvason  anlagde  Trondhjem,  og  han 
skrev  da  i  en  Anmærkning:  »Endnu  er  det  en  smuk,  nærig 
og  vel  beliggende  Stad,  beboet  af  duelige,  artige  og  belevne 
Folk,  hvor  jeg  i  14  Aar  har  levet  en  meget  lyksalig  Tid  fra 
1751  til  1765.«  Suhm  har  altsaa  havt  Trondhjem  i  kjær 
Erindring  ^^, 


III. 

1765 — 1772.  Ankomst  til  Kjøbenhavn.  Benjamin  Dass.  Suhm 
bosætter  sig  i  Kjøbenhavn.  Et  Stykke  af  en  Dagbog  fra  1766. 
Omgangskreds  og  selskabeligt  Liv.  Rejse  gjennem  Landet  til  Ham- 
borg. Titler.  Skrifter:  »Om  Økonomien,  særdeles  Norges,«  1771. 
»Essay  sur  TÉtat  present  des  Sciences,  des  Belles-Lettres  et  des 
Beaux-Årts  dans  le  Danemarc  et  dans  la  Norvégue«  udgives  ano- 
nymt 1771;  »Samlinger,«  1771 — 76.  Suhms  Brugbarhed  til  at 
træde  i  Statens  Tjeneste.  Suhm  og  den  Struensee'ske  Styrelse. 
Suhm  gjør  Udkast  til  en  parlamentarisk  Forfatning  for  Danmark, 
Norge  og  Fyrstendømmerne  1772. 


I   de   »Berlingske  Tidender«    for    den  6.   September  1765 
nævnes    blandt  Indpasserede  til  Kjøbenhavn  Etatsraad  Suhm 

fra  Trondhjem,  og  i  det  samme  Nummer  nævnes  blandt  Ud- 
passerede fra  Kjøbenhavn  Professor  Schøning  til  Sorø.  Heraf 
synes  den  Slutning  at  kunne  drages,  at  Schøning  er  ankom- 
men tidligere  til  Kjøbenhavn,  som  han  ikke  vilde  forlade,  før 
Suhms  vare  komne  til  deres  Bestemmelsessted.  Sagen  forhol- 
der sig  dog  maaske  anderledes;  thi  i  »Adresseavisen«  for  den 
23.  August  nævnes  blandt  Rejsende,  som  havde  passeret  Hel- 
singør i  Dagene  12.  til  18.  August:  »Etatsraad  Suhm  fra  Norge 
til  Kjøbenhavn,  Professor  Schøning  fra  Norge  til  Sorø.«  De 
to  Familier  ere  da  vist  komne  til  Sjælland  i  Fællesskab.  Om 
Grunden  til  at  Suhm  har  været  saa  længe  om  at  rejse  fra 
Helsingør  til  Kjøbenhavn,  vides  Intet.  Schøning  nævnes  ikke 
i  nogen  Avis  som  indpasseret  til  Kjøbenhavn,  og  maaske  kan 
det  tænkes,  at  dette  ikke  er  skeet,  fordi  han  ikke  gjorde  læn- 
gere Ophold  i  Hovedstaden,  men  strax  rejste  videre  til  Sorø, 
det  Sted,  hvor  han  i  adskillige  Aar  skulde  have  sin  nye  Virk- 
somhed. 

Af  det  Rejseselskab,  som  den  28.  Juni  1751  forlod  Kjø- 
benhavn, for  at  begive  sig  til  Trondhjem,  vare  de  to  Personer 
nu  vendte  tilbage;  men  den  tredie  Rejsende  var  allerede  1753 
rejst  ned  til  Kjøbenhavn  og  stod  altsaa  rede  til  at  modtage 
sine  gamle  Rejsefæller;  det  var  den  forrige  Rektor  ved  Kathe- 
dralskolen  i  Trondhjem  Benjamin  Dass.  Han  var  ugift  og 
havde  følgelig  ført  et  Slags  Eneboer-Liv,  om  han  end  havde 
adskillige  gode  Venner  blandt  de  Mænd,  som  havde  fælles  In- 
teresser med  ham.  Dass  var  en  flittig  og  hjælpsom  Mand, 
hvilket  fremgaar  af  hans  Breve  til  Suhm.  De  originale  Breve 
ere  nu  tabte,  men  det  er  en  ren  Velgjerning,  Nyerup  har  vist 
mod  Dass's  Minde,  idet  han  har  aftrykt  en  stor  Del  af  disse 
Breve,  selv  om  de  ikke  altid  ere  aftrykte  fuldstændigt.  Thi 
Dass  har  i  dem  afmalet  sig  selv  paa  en  saadan  Maade,  at  der 
ikke  behøves  mange  Tillæg,  for  at  danne  sig  et  tydeligt  Bil- 
lede af  ham.  Selv  kom  han  i  disse  Aar  ikke  til  at  ft'emlægge 
for  Verden  noget  Resultat  af  sine  videnskabelige  Beskjæftigelser, 
men  han  hjalp  Suhm  og  Schøning  baade  med  at  forskaffe 
dem  lærd  Materiale  fra  Arkiver  og  fra  Bibliotheker,  med  at 
kjøbe  Bøger  og  sende  disse  til  dem,  og  med  at  læse  Korrek- 
tur paa  de  af  deres  Arbejder,  som  bleve  trykte  i  Kjøbenhavn, 
efterat  han  havde  været  behjælpelig  med  at  file  paa  dem !  Des- 
uden holdt  Dass  dem  å  jour  med  hvad  der  foregik  i  den  lærde 

Verden  i  Kjøbenhavn,  og  det  er  ikke  de  mindst  underhol- 
dende og  morsomme  Dele  af  disse  Breve,  i  hvilke  han  udtaler 
sine  Domme  over  Personer  og  Begivenheder,  ofte  paa  en  vit- 
tig, satirisk  Maade*^.  Endelig  maa  ogsaa  fremhæves  hans 
Hengivenhed  for  sit  Fødeland  og  hans  Klager  over  det  meget, 
som  der  trængtes  til,  for  at  forbedre  og  udvikle  Tilstandene  i 
Norge,  men  som  enten  slet  ikke  eller  kun  langsomt  blev  bragt 
til  Udførelse. 

Suhm  har  paa  flere  Steder  i  sine  Skrifter  talt  om  Dass, 
om  hvem  han  siger  ^^,  at  han  »ved  sin  strenge  Dyd  og  ved  sin 
ugemene  Skjønsomhed  har  stiftet  mere  Nytte  end  mange  ved 
deres  Skrifter.«  Han  gav  ham  Plads  i  sin  Karakteristik  af 
Schøning:  fra  Opholdet  i  Trondhjem  »vedvarede  Venskabet 
mellem  mig  og  begge  disse  Mænd  bestandig,  og  skylder  jeg 
dem  meget  af  det  jeg  veed.«  Han  priser  Dass  som  en  ærlig 
Mand,  hos  hvem  dog  »Dyden  var  noget  sur,  han  knurrede 
ofte  paa  mig,  satte  mig  ofte  tilrette,  modsagde  mig  og  mine 
Tilbøjeligheder  ofte,  men  forsvarede  mig  som  en  Løve,  naar 
jeg  var  fraværende.  Dersom  jeg  havde  gjort  en  Ugjerning, 
vilde  jeg  have  taget  min  Tilflugt  til  ham,  betroet  mig  ham; 
han  havde  skjældt  mig  ud,  kaldet  mig  Hestia  qvi  [o:  et  Bæst], 
med  hvilket  Tilnavn  han  beærede  dem,  hvis  Gjerninger  mis- 
hagede ham;  men  han  havde  taget  sig  af  mig,  og  søgt  at 
redde  mig  endog  med  sit  Livs  Forlis  ...  Af  mine  øvrige 
Venner  kom  Schøning  og  Hjelmstjerne  ham  nærmest  i  Tro- 
fasthed, Fasthed  og  Ubøjelighed  i  at  sige  deres  Mening  lige 
ud.«  Der  er  tidligere  meddelt  Prøver  paa,  hvorledes  Dass  var 
en  god  Mentor  for  Suhm  i  literære  Anliggender. 

Da  Suhms  vare  vendte  tilbage  til  Kjøbenhavn,  indtraadte  der 
en  Forandring  i  Benjamin  Dass's  Levevis,  thi  han  kom  snart  • 


♦  I  et  Brev  skrevet  den  27.  Aug.  1757  (Suhms  Skrifter,  XV.,  S.  268—69) 
omtaler  Benjamin  Dass  Klopstocks  da  udkomne  Tragedie  »Der  Tod  Adams:« 
>Han  fingerer  og  drømmer  derudi  efter  eget  Behag  saa  meget  om  Adam 
og  hans  Død  etc,  at  man  skulde  tænkt,  han  vilde  supplere  Mosis  Beretning. 
Hvad  gjør  ikke  Tydsken  for  Penge?«  Det  er  maaske  første  Gang  her,  at  man 
støder  paa  disse  bevingede  Ord  paa  Dansk;  O.  Arlaiid  mener,  at  Wessel  har 
først  brugt  dem  i  Fortællingen  Stella  —  Wessels  samlede  Digte  udg.  af  /. 
Levin,  Kbh.  1862,  S.  116:  »Hvad  gjør  Vildtydsken  ej  for  Penge?<  S.  133: 
»Hvad  gjør  dog  Tydsken  ej  for  Penge?<  — .  hvilken  Fortælling  er  fi*emkaldt 
af  Goethes  Drama  »Stella,«  der  udkom  1776.  O.  Arlaud,  Bevingede  Ord. 
Kbh.  1878,  S.  290;  det  er  her  oplyst,   at  Sætningen  ikke  er  original  dansk. 

til  næsten  at  høre  til  Suhms  Husstand;  han  spiste  hos  dem, 
han  havde  Værelse  i  deres  Gaard  til  sit  Bibliothek  og  havde 
i  det  Hele  et  godt  og  sikkert  Tilhold  hos  dem.  Nogle  Aar 
efter  flyttede  han  til  Sorø,  for  at  være  sammen  med  Schønings, 


nien,  da  Schøning  1773  tiltraadte  sin  store  norske  Rejse,  vendte 
Dass  tilbage  til  Kjøbenbavn;  han  var  endnu  svag  efter  et  Slag- 
tilfælde, som  havde  ramt  ham  allerede  før  han  tog  til  Sorø, 
hvorfor  han  nu  lagde  sig  ind  paa  Frederiks  Hospital,  og  her 
døde  han  69  Aar  gammel,  den  5.  Maj  1775,  nogte  Maaneder  før 

Schøning  vendte  tilbage  fra  Norge.  Under  hans  Svagheds  Til- 
stand, medens  han  laa  paa  Hospitalet,  blev  der  vist  ham  al 
mulig  Hjælp  og  Pleje  af  Suhms,  hvorfor  Schøning  fra  Trond- 
hjem  bragte  Fru  Suhm  sin  hjærteligste  Tak  i  et  Brev  til  Suhm 
skrevet  fra  Trondhjem  den  2.  September  1774*. 

Allerede  den  22.  Juli  1768  havde  Dass  oprettet  sit  Testa- 
mente, i  hvilket  han  indsatte  Suhm  til  Executor.  Han  skjæn- 
kede  sine  Bøger  til  Schøning  med  den  Betingelse,  at  de  efter 
Schønings  Død  skulde  tilfalde  det  norske  Videnskabers  Selskab  i 
Trondhjem,  og  han  fastsatte,  at  »alle  Mønter  af  Specier  ogaijdre 
Sorter  af  hvad  Navn  de  være  kan,  som  derudi  findes  —  o.  i  det 
røde  lakerede  Skrin,  som  slaar  hos  Hr.  Etatsraad  Suhm  til  For- 
varing, —  ere  overladte  Hr.  Etatsraad  Suhm,  imod  at  han  sva- 
rer for  hver  Specie-Rigsdaler  otte  Mark  danske,  hvad  enten 
de  ere  rare  eller  ikke,  og  for  de  øvrige  mindre  Sorter,  efter 
deres  Gehalt  og  sædvanlige  Værdi ;  og  Beløbet  for  alt  uddeles, 
som  oven  er  meldt,  imellem  mine  Søstre.  Dette  er  det  mind- 
ste, som  Hr.  Etatsraad  Suhm  af  mig  kan  nyde,  til  Erkjendt- 
lighed  for  alle  de  utallige  Velgjerninger,  som  jeg  af  ham  og 
hans  Hus  har  oppebaaret  i  saa  mange  Aar,  og  haaber  jeg,  at 
mine  Arvinger  ikke  tage  til  Mistykke,  at  jeg  skjænker  ham 
mine  danske  Mænds  Kobberstykker,  som  findes  paa  det  yder- 
ste Karmmer  hos  bemeldte  Hr.  Suhm,  hvor  mine  Bøger  staa; 
deres  Beløb  kan  ej  agtes  mere  end  60  Rdl.  i  det  højeste,  men 
som  Samlingen  kan  være  vanskelig  at  bekomme,  saa  er  dette 
det  mindste  han  kan  have  for  sin  Umage  som  Executor  te- 
stamenti  .  .  .  Min  Begravelse  har  Hr.  Etatsraad  Suhm  lovet  at 
besørge.« 

De  Udtalelser,  her  er  fremdragne,  vidne  om,  at  der  har 
hersket  et  smukt  Forhold  mellem  Dass  og  Suhms  bygget  ikke 
mindre  paa  gjensidig  Agtelse  end  paa  oprigtig  Hengivenhed. 
Udtalelserne  ere  samlede  paa  dette  Sted,  fordi  der  ikke  i  det 
Følgende  vil  blive  Lejlighed  til  at  tale    om   Benjamin    Dass, 


•  Portrætet  af  Benjamin  Dass,  som  her  er  gjengivet  i  Træsnit,  er  malet 
paa  Træ,  og  det  ejes  af  det  kgl.  norske  Videnskabers  Selskab  i  Trondhjem ; 
det  er  kun  et  lidet  Maleri,  Malerens  Navn  kjendes  ikke.  Det  samme  Maleri 
er  tidligere  benyttet  til  Træsnittet  i  Skriftet:  »Trondhjem  i  Fortid  og  Nutid.* 
Horten  1897,  S.  175. 

den  første  der  gik  bort  af  de  Rejsefæller,  som  fulgte  med  hver- 
andre til  Trondhjem  i  Sommeren  1751. 

Hvorledes  Suhms  indrettede  sig  strax  efter  deres  Ankomst 
til  Kjøbenhavn*,  vides  der  ikke  Noget  om.  Det  er  jo  muligt, 
at  de  den  første  Tid  have  havt  Bolig  hos  Admiralinde  Suhm; 
men  det  kan  næppe  have  varet  længe,  før  Suhm  søgte  at 
komme  i  Besiddelse  af  en  Bolig  stor  nok  til  at  rumme  det 
meget,  som  han  ejede,  og  en  saadan  fandt  han  i  en  Ejendom 
—  Rosenborg  Kvarter  Nr.  72  og  102  —  i  Puster\ig,  der  ind- 
tog en  stor  Del,  maaske  den  største  Del,  af  den  nuværende 
Hauser  Plads,  som  senere  en  Tid  blev  kaldet  »Suhms  Plads.« 
Skjødet  paa  denne  Ejendom  fik  Suhm  udstedt  den  28.  Maj 
1766.  Her  fik  han  Plads  til  sin  Bogsamling,  som  den  sven- 
ske Lærde  Johan  Henrik  Liden,  der  i  Juni  1768  besøgte  Kjø- 
benhavn  og  i  sin  Dagbog  har  beskrevet  hvad  han  da  fik  at 
se*^,  angiver  til  at  bestaa  af  12000  Bind  — ,  til  sit  Møntkabi- 
net, til  Konchylie-  og  Naturaliesamlingen,  og  til  mangfoldige 
Kuriosa.  I  Haven  saae  Liden  i  to  Lysthuse  en  Mængde  Na- 
turalier opstillede**.  Foruden  denne  Ejendom  kjøbte  Suhm 
en  beskeden  Lystgaard  i  den  saa  smukt  beliggende  Landsby 
Øverød,  hvor  Familien  laa  paa  Landet  om  Sommeren;  den 
bærer  den  Dag  idag  Navnet  »Suhms  Minde.« 

Suhm  var  en  ivrig  Blomsterven  og  her  paa  Landet  kunde 
han  ret  hengive  sig  til  at  sysle  med  sin  Have.    Efter  hans  Død, 

*  Ikke  for  at  fremkomme  med  nogen  Anke,  men  for  at  vise  ved  et  Ex- 
empel,  hvorledes  Historier  kunne  leve  længe,  uagtet  det  de  fortælle  er  alde- 
les umuligt,  skal  her  anføres  følgende  Historie,  som  læses  i  Frederik  Bar- 
fods Fortællinger  af  Fædrelandets  Historie:  I  Aaret  1765  »drog  Suhm  til- 
bage til  Kjøbenhavn,  hvor  han  modtoges  af  sin  Fader  med  et  glimrende 
Gilde.  I  halvtredsindstyve  Aar  stod  Salen  urørt,  hvor  dette  Gilde  havde 
fundet  Sted,  og  af  de  prægtig  udskaarne  Egestukkaturer,  hvormed  den  var 
prydet,  findes  der  endnu  Levninger  i  Overekvipagemesterens  Bolig.«  Denne 
Notits  finder  man  i  Udgaverne  af  den  nævnte  Bog  fra  1853,  1858,  1869,  men 
i  den  fjerde  Udgave  fra  1874  finder  man  den  ikke  mere;  og  der  var  god 
Grund  til  at  Qærne  den,  thi  Admiral  Suhm  var  d/ød  1758,  henimod  7  Aar 
før  Sønnen  kom  tilbage  fra  Trondhjem  til  Kjøbenhavn.  —  Det  er  Jo  ikke 
umuligt,  at  Admiral  Suhm  har  gjort  et  stort  Gilde  for  sin  Søn  og  Svigerdat- 
ter, da  de  i  Aaret  1754  vare  paa  Besøg  i  Kjøbenhavn,  og  at  Spiren  til  hin 
Fortælling  kan  søges  i  en  saadan  Begivenhed. 

♦♦  Paa  et  stort  Kobberstik  i  Mflllers  Pinakothek,  17.  Bind,  Tavle  22, 
som  fremstiller  kjøbenhavn  i  Fugleperspektiv  og  vistnok  er  fra  Tiden  c. 
1770,  seer  man  afbildet  et  anseligt  Hus  med  syv  Fag  i  flere  Etager,  med  et 

da  Lystgaarden  skulde  sælges  ved  Auktion,  blev  Haven  be- 
skrevet paa  følgende  Maade:  »En  stor  Frugt-  og  Kjøkken- 
have  indhegnet  med  91  Fag  Plankeværk,  24  Espaillé-Planke- 
værk,  en  Ferskenkasse,  endel  Vinranker,  9  Mistbænkekasser 
med  21  Vinduer,  en  Fiskepark  og  omtrent  200  Frugttræer. 
Paa  den  anden  Side  af  Vejen  en  stor  Hauge  med  122  Fag 
Stakitværk,  hvori  adskillige  Frugt-  og  andre  Træer,  samt  et 
Orangehus,  5  Fag  langt,  3  Fag  dybt;  imellem  de  tvende  Hau- 
ger  en  Allee  af  høje  »voxne  Lindetræer.«« 

Af  Suhms  Dagbøger  er  der  bevaret  et  Stykke  fra  1766  og 
et  fra  1767.  Om  de  end  ikke  ere  meget  indholdsrige,  saa  fin- 
des der  dog  en  Del  Enkeltheder  i  dem,  saa  at  man  nok  kan 
beklage,  at  der  ikke  er  kommet  meget  mere  af  Dagbøgerne 
til  Efterverdenen. 

Det  ene  Stykke  gjælder  kun  de  to  første   Uger  af  Januar 
Maaned  1766  ^^  og  Notitserne,  som  findes  her,  dreje  sig  egent- 
lig kun  om  det  selskabelige  Liv,  Suhms  førte.    Dagbogen  be- 
gynder  saaledes:    »D.  1.  Januarii    kjørte   jeg  Klokken  ti   paa 
Slottet.    Var  i  Forgemakket.    Gik  i  Prædiken.    I  Enkedronnin- 
gens Forgemak  Kl.    11,  siden  ved   Couren,  kom  hjem  Kl.  2. 
Rantzau  og  Graa  spiste  hos  os.    Toge  om  Eftermiddagen  imod 
Visiter.     Vare  siden  i  Visiter,   kom  til   Hjelmstjernes,  hvor  vi 
bleve.     Spilte  der  Kort.     Det  var  hans  Geburtsdag.     Der  var 
21  Personer.     Konl  hjem  Klokken  1.«    For  den  4.  Januar  no- 
teres:   »Spiste  vi  alene  Middag  og  Aften.     Om  Eftermiddagen 
gjorde  jeg  26  Visiter.     Min    Kone  tog  hjemme  mod  Visiter.« 
Man  faar  al  vide  Navnene  paa  flere  af  de  Familier,  der  hørte 
til  den  Suhmske  Families  Omgangskreds,  saaledes;  Hjelmstjer- 
nes, Etatsraad  Heltzens,  Etatsraad  Luxdorfs,  Justitsraad  Lange- 
højt Tag  med  en  Frontespice  paa  Midten,  og  to  Skorstene,  liggende  ved  En- 
den af  Pustervig  tilvenstre  med  Facaden  mod  Vest.     Det  er   det   Hus,   som 
Suhm  liar  ejet.     Dette  Hus  stødte  op  til  et  andet  endnu  større,  som  strakte 
sig  over  mod  Husrækken  i  Aabenraa    og   dannede  en    Grændse    mellem  en 
ubebygget  Plads,    fra  hvilken  der  var  Udkjørsel   til  Aabenraa,   og  den  store 
Have,    som   strakte    sig    henimod    Husrækken   i   Landemærket,    til    hvilken 
Gade  der  var  en  Udkjørsel  fra  Haven.    Saaledes   er   Grunden   afbildet   paa 
Kortet  over  Rosenborg-Kvarter  i  Samlingen  af  Kort  over  Kvartererne  i  Iflø- 
benhavn,    tegnede   af    Overkonduktør  Christian   Gedde  1757.     GI.  kgl.  Sam- 
ling,   Fol.,    Nr.  729,  i  det   st.  kgl.  Bibliothek.      Ejendommen    havde   tilhørt 
Etatsraad   Gotthilf  Just  Fabricius,    der    døde  den   7.  M^j  1766,  63   Aar  gam- 
mel;   han    var    en    af    den    Tids   betydelige    Handelsmænd    i    Kjfebenhavn. 
Dansk  biografisk  Lexikon,  V.,  S.  37. 

Bruun,  P.  F.  Suhm.  7 

beks,  saavelsom  ogsaa  Navnene  paa  flere  af  de  Personer,  der 
kom  meget  hyppig  til  Suhms,  saaledes  Dass  og  Graa,  der  ere 
vel  bekjendte  fra  den  foregaaende  Skildring,  Etatsraad  Ancher 
Andreas  Suhm,  Assessor  i  Højesteret,  Peter  Frederik  Suhms 
Slægtning,  Professor  Guldberg.  En  meget  stadig  Gjæst  var 
»Rantzau,«  uden  at  denne  Ven  er  nærmere  betegnet.  Naturlig- 
vis ere  Suhms  Moder  og  »Cousine  Lerche«  ogsaa  nævnede, 
de  spiste  fra  den  9.  Januar  hver  Dag  hos  Suhms.  Den  10. 
Januar  var  Suhm  i  »Videnskabernes  Societet  hos  Gehejmeraad 
Thott  fra  6  til  8.« 

Af  et  Brev,  som  Langebek  skrev  den  20.  Maj  1767  til 
Niels  Reinhold  Brocman  i  Stockholm,  faar  man  at  vide,  at 
Suhm,  »saalænge  han  ikke  ejer  noget  Landgods,  om  Somme- 
ren gjennemrejser  snart  en  og  snart  en  anden  af  Provindserne, 
saaledes  gaar  han  i  Aar  til  Holsten  og  Hamborg.«  Om  disse 
Sommerrejser  hører  man  Intet  fra  Suhm  selv,  som  ikke  om- 
taler dem  i  sine  Skrifter.  Men  om  Rejsen  til  Holsten  og  Ham- 
borg er  der  Noget  at  meddele,  thi  det  andet  Stykke  Dagbog 
er  for  en  stor  Del  ført  paa  denne  Rejse.  Det  gaar  fra  13.  til 
til  26.  Maj  og  fra  12.  Juni  til  9.  September  1767.  I  Maj  vare 
Suhms  hjemme  i  Kjøbenhavn  og  havde  den  13.  hos  sig  til 
Middag :  Klevenfeldt,  Fuldmægtig  Kølle,  Provst  Hee,  Jensenius, 
Oeder,  Graa,  Rantzau,  Suhm;  Aften  Dass,  Rantzau,  Langebek 
og  Søn.  »Vi  spiste  de  første  Asparges.«  Der  indtraadte  en 
Forandring  i  Suhms  Familieforhold  den  26.  Maj,  thi  »Middag 
Klokken  12  døde  min  Moder  Hylleborg  Cathrine  Lerche,  salig 
Admiral  Suhms  Enke,  paa  Øvregaard,  gammel  66  Aar,  1  Maa- 
ned,  17  Dage.«  —  I  Juni  foretog  Suhm  og  Fru  Suhm  en  Rejse 
til  Hamborg,  den  længste  Rejse  Suhm  nogensinde  kom  til  at 
gjøre  mod  Syd.  De  forlod  Kjøbenhavn  den  12.  Juni,  besøgte 
Schønings  i  Sorø  d.  13.,  rejste  gjennem  Fyn  til  Jylland,  hvor 
de  i  Vejle  »gik  Jomfruvejen,«  og  derfra  Kl.  9  den  19.  Juni 
tog  over  Jelling,  Engelsholm,  Vejle,  til  Horsens,  hvortil  de  an- 
kom om  Aftenen  Kl.  9.  Derefter  er  der  en  Lakune  i  Dagbogen, 
som  atter  begynder  den  15.  Juli,  da  Suhms  fra  Elmshorn  kom 
til  Hamborg,  hvor  de  opholdt  sig  til  den  26.  Tiden  benyttede 
de  godt  til  at  se  sig  om  i  Hamborg  og  Altona,  og  til  at  gjøre 
mangfoldige  Besøg  i  disse  Byer.  Fra  Hamborg  gik  Rejsen  til 
Lybek,    saa  til  Eutin,    Pløen,  Bordesholm,   Kiel,  Eckernførde, 

Flensborg,  hvor  Besøg  bleve  gjorte  hos  Professor  O.  H.  Møller* 
og  hos  flere  Medlemmer  af  den  ansete  Kjøbmands-Familie 
Feddersen,  —  en  af  denne  Familie,  Nikolai  Feddersen,  Præsi- 
dent i  Christiania,  var  gift  med  Fru  Suhms  Cousine,  Ditlevine 
CoUett.  —  Over  Haderslev,  Aarøsund,  Assens  kom  de  til  Søbo, 
til  Etatsraad  Scherewien,  hos  hvem  Opholdet  varede  fra  den 
13.  til  den  27.  August  med  Udflugter  til  Omegnen.  Den  29. 
kom  Suhms  til  Schønings  i  Sorø,  hos  hvem  Opholdet  varede 
til  den  7.  September,  med  Udflugt  den  4.  til  Næsbyholm,  Ba- 
velse og  Glumsø.  Den  10.  September  kom  de  Rejsende  tilbage 
til  Kjøbenhavn. 

Dagbogen  viser,  at  denne  Rejse  har  været  en  Forlystelses- 
tour  og  ikke  har  været  anlagt  paa  at  gjøre  Studier.  Man  kom- 
mer ved  at  læse  de  korte,  tørre  Optegnelser  til  at  tænke  paa 
de  Dagbøger,  Jakob  Langebek  førte  20  Aar  tidligere  paa  sine 
to  Rejser  i  Sjælland  og  i  Fyn,  hvor  han  har  gjort  saa  mange 
antikvariske  og  historiske  Notitser.  Men  dels  har  vel  Lange- 
bek havt  den  Hensigt  med  sine  Rejser  at  gjøre  Studier  i  hi- 
storisk Retning,  dels  kan  man  ikke  vide,  om  ikke  Suhm  har 
gjort  Optegnelser,  som  ikke  ere  blevne  indførte  i  Dagbogen, 
men  ere  komne  til  Gode  i  hans  Danmarks  Historie.  Suhms 
Rejse  maa  have  været  meget  lærerig  for  ham,  da  han  fik  saa- 
meget  at  se  af  Slesvig  og*  Holsten,  og  blev  bekjendt  med  Byer 
som  Hamborg  og  Lybæk,  og  han  gjorde  ogsaa  interessante  Be- 
kjendtskaber  med  fremmede  Lærde.  Flere  af  disse  vare  be- 
tydelige Mænd,  saaledes  i  Hamborg  Johan  Melchior  Goeze  (f. 
1717,  d.  1786),  Præst  ved  Katharinakirken  og  Stridsmand  for 
Christendommen  imod  den  frie  Tænkning,  medens  Hermann 
Sam,  Reimarus,  Professor  ved  Gymnasiet  (f.  1694,  d.  1768)  og 
Gotthold  Ephraim  Lessing  (f.  1729,  d.  1781),  som  dengang  boede 
i  Hamborg,  hvor  han  deltog  i  Ledelsen  af  Theatret,  vare  Frem- 
skridtsmænd, saa  at  det  kan  have  været  vanskeligt  for  Suhm, 
der  var  social  Frihedsmand,  men  religiøs  Konservativ,  at  ba- 
lancere mellem  de  Retninger,   som  han   fandt  repræsenterede 

*  Ole  Henrik  Møller  (eller  Moller,  f.  1715,  var  en  Søn  af  Rektor  i  Flens- 
borg, Johan  Møller,  Forfatter  af  Værket  >Cimbria  literata.«  Han  opholdt 
sig  i  I^øbenhavn  fra  1738  til  1750,  da  han  tiltraadte  Embedet  som  Rektor 
ved  Flensborg  Kathedralskole.  O.  H.  Møller,  der  døde  1796,  er  vel  bekjendt 
som  en  usædvanlig  flittig  Genealog  og  Personalhistoriker.  Han  var  i  nogle 
Aar  Professor  honorarius  i  Literærhistorie  ved  Kjøbenhavns  Universitet. 

ved  disse  Mænd.  I  Altona  besøgte  Suhm  Gottfried  Schutze, 
der  var  Professor  i  Historie  og  Græsk  ved  Gymnasiet  i  denne 
By  og  var  bekjendt  som  filologisk  og  archæologisk  Forfatter 
(f.  1723,  d.  1802),  og  i  Lybæk  hilste  han  paa  den  ansete  Rets- 
historiker,  Syndikus,  senere  Domprovst,  Johan  Karl  Heinrich 
Dreyer  (f.  1719,  d.  1784),  »min  gode  Ven,  den  fortræffelige  Syn- 
dikus Dreyer,«  skriver  Suhm  senere®*.  Der  kunde  blive  Stof 
nok  til  Samtale  med  disse  Mænd,  og  til  Menings-Udvexling, 
især  hvis  Besøgene  ikke  vare  hvad  man  kalder  franske  Visiter. 

Suhm  har  ført  Dagbogen  med  minutiøs  Nøjagtighed  f.  Ex. 
ved  at  anføre  de  enkelte  Rejsers  Længde,  Ankomst-  og  Afrejse- 
Tiderne,  hvor  mange  Skridt  forskjellige  Kirker  eller  Spadsere- 
toure  vare  lange,  og,  hvad  der  især  bør  lægges  Mærke  til,  No- 
titser om,  hvilke  Planter  han  første  Gang  saa  i  Blomster  i  de 
forskjellige  Byer,  som  han  passerede.  Vidnesbyrd  om  hans 
Kjærlighed  til  Planteverdenen. 

Efter  Dagbøgerne  at  dømme  levede  Suhms  et  ret  selskabe- 
ligt Liv  i  Kjøbenhavn;  deres  bedste  Omgang  fandtes  dog  hos 
de  Familier,  hvor  Manden  havde  Interesser  for  Videnskab, 
især  den  historiske,  og  for  Literatur  fælles  med  Suhm.  Det 
var  i  saadanne  Kredse,  han  fandt  sine  kjæreste  Venner.  Hans 
Liv  gled  roligt  hen  i  adskillige  Aar,  og  naar  Liden  i  Aaret 
1768  skriver  i  sin  Dagbog  om  Suhm,  at  han  »er,  som  mig 
tykkes,  en  af  de  faa  lykkelige  Mennesker.  Ejer  af  alt  hvad 
man  kan  ønske  sig,  har  han  et  »nøgdt«  og  stille  Sind,  er  ikke 
afhængig  af  nogen,  søger  sin  Glæde  i  sit  Hjem  (»inom  sig«) 
og  blandt  sine  Bøger,  hvilke  han  godt  forstaar  at  benytte  og 
blandt  hvilke  han  trives  bedst,«  saa  stemmer  det  godt  med 
hvad  Langebek  skriver  til  Liden  den  28.  Juni  1771^7:  »Hr. 
Konferentsraad  Suhm  med  sin  Familie  lever  vel  og  er  paa 
Landet.  Han  er  en  lykkelig  Mand  og  kan  give  hele  Verden 
en  god  Dag.« 

Den  Titel,  som  Langebek  har  givet  Suhm  i  dette  Brev, 
fik  Suhm  ved  kongelig  Udnævnelse  den  29.  Januar  1769.  Fra 
det  foregaaende  Aar  maa  et  Brev  fra  Suhm  til  Greve  Otto 
Thott  skrive  sig,  som  Nyerup  har  meddelt  et  Stykke  af  og 
hvis  Indhold  er  betegnende  for  Suhm.  Denne  siger  nemlig: 
»Hvad  Konferentsraadtitulen  anbelanger,  da  er  det  en  Værdig- 
hed, som  jeg  aldrig  haver  attraaet  og  som  jeg  vil  bede  Deres 
Højgrevelige  Excellence  om  at  tro  mig  til,  at  jeg  ligesaa  fuldt 

med  Taknemmelighed  skal  erkjende  dette  Deres  gjorte  Tilbud, 
som  om  det  blev  opfyldt  i  Gjerning,  og  at  mig  ingen  større 
Grace  kan  vederfares  end  denne,  at  der  aldeles  ej  tænkes  paa 
mig,  forsaavidt  bemeldte  Karakter  angaar.  For  det  øvrige  og 
i  andre  Tilfælde  viFjeg  altid  have  udbedet  Deres  Højgrevelige 
Excellences  Grace,  da  jeg  med  den  dybeste  Submission  forbli- 
ver etc.«  Denne  samme  Sag  omtaler  Suhm  i  et  Brev  skrevet 
den  22.  April  1769  til  Biskop  Gunnerus  i  Trondhjem  (trykt  i 
Tillægget):  »Førend  Kongen  rejste  ud  iQor  tilbød  Grev  Thott 
mig  at  blive  Konferentsraad  med  Vilkaar  at  sidde  i  Højeste- 
ret. Men  jeg  undskyldte  mig  med  min  svagelige  Helbred  og 
med  de  historiske  Arbejder,  som  jeg  havde  under  Hænder; 
bad  ham  tillige  aldrig  mere  at  tænke  herpaa,  da  det  var  en 
Værdighed,  jeg  ej  attraaede.  Men  iaar  gjorde  han  Titulaturen 
færdig,  førend  jeg  vidste  noget  deraf  og  uden  Vilkaar.«  Man 
kan  vist  være  sikker  paa,  at  Suhm  her  har  udtalt  sit  Hjertes 
Mening  hvad  ydre  Hædersbevisninger  og  Titler  angaar,  at  de 
vare  for  ham  hvad  man  kalder  Adiaphora,  o.  ligegyldige  Ting. 
Og  saa  gik  der  dog  ikke  ret  mange  Aar  hen,  før  han  fik  en 
ny  Titel,  thi  den  29.  Januar  1774,  paa  Kong  Christian  den 
Syvendes  Fødselsdag,  blev  han  udnævnt  til  Kammerherre. 

Det  vil  nu  blive  Opgaven,  at  skildre  Suhms  Forfatterskab 
i  Tiden  til  1782,  da  det  første  Bind  af  hans  »Historie  af  Dan- 
mark« udkom.  Men  for  at  kunne  give  en  samlet  Oversigt 
over  de  forskjellige  Forarbejder  og  de  forskjellige  Skrifter, 
som  indledede  dette  Suhms  Hovedværk,  \il  intet  af  dem  blive 
omtalt  her,  hvor  derimod  alle  de  andre  Arbejder,  politiske  og 
æsthetiske,  som  udkom  i  disse  Aar,  ville  blive  fremdragne, 
ikke  altid  i  chronologisk  Følge,  men  grupperede  saa  godt  som 
det  lader  sig  gjøre. 

Det  første  Skrift,  som  skal  nævnes,  har  Titlen:  »Om  Oe- 
konomien,  særdeles  Norges.  Af  Peter  Friderich  Suhm.  Kjø- 
benhavn  1771.«  Trykt  hos  Brødrene  Berling,  8«,  96  Sider.  Det 
indeholder  den  Afhandling  med  Titel  »Om  »Oekonomien«, 
som  allerede  udkom  1763  i  de  »Trondhjemske  Samlinger,« 
og  bragte  saaledes  ikke  Publikum  noget  Nyt,  med  Undtagelse 
af  nogle  Anmærkninger,  »som  for  nærværende  Tid  kunde 
maaske  ej  være  ganske  unyttige.«  Anmærkningerne  ere  skrevne 
i  en  meget  frimodig  Tone  og  i  dem  fremsætter  Suhm  sine 
Ønsker  i  frisindet  Retning,  f.  Ex.  om  at  der  maatte  blive  til- 

staaet  Island  fri  Handel"^.  En  Anmærkning  føjet  til  Afsnittet 
om  Brændevins-Drikningen  i  Norge  vil  vise,  hvorledes  Suhm 
udtrykte  sig:  »Det  er  beklageligt,  at  Brændevinet,  hvis  Brug 
man  havde  begyndt  at  indskrænke,  er  siden  bleven  gjort  til 
et  Regale  hos  os,  endskjøndt  dets  Brug  er  saa  højt  skadeligt 
ej  alene  Moraliter,  men  endog  Politice.  Herudi  er  det  ej  godt 
at  følge  Ruslands  Exempel.  Dyd,  Sundhed,  Folke-Mængde, 
Overflødighed  af  Korn,  vedvarende  og  sikre  Indkomster  bør 
dog  vel  anses  højere  end  en  lumpen  og  ringe  Penge  Fordel 
for  en  kort  Tid.«  I  en  anden  Anmærkning  læser  man  en  nøj- 
agtig Angivelse  af  Datoer  for  Foraarets  Frembrud  i  Kjøben- 
havn  i  Aaret  1766  ved  Iagttagelser  af,  naar  Planterne  stode  i 
Grønt  og  med  udsprungne  Blomster,  til  Sammenligning  mel- 
lem Klimaet  i  Kjøbenhavn  og  Klimaet  i  Trondhjem.  Den 
største  Anmærkning  udgjør  selve  Slutningen  af  Bogen;  her 
giver  Suhm  sit  Bidrag  til  Forhandlingerne,  som  vare  i  fuld 
Gang,  om  Oprettelsen  af  et  Universitet  i  Norge,  hvilket  han 
mener  bør  ligge  i  en  af  de  mindre  Stæder  ved  Søen  som 
Christianssand,  ikke  for  nær  ved  den  svenske  Grændse  og 
derfor  vest  for  Christiania,  i  en  By,  hvor  man  strax  kunde 
kjøbe  Gaarde  til  Professorerne.  I  »Adresseavisen«  for  1771 
bleve  fra  den  3.  September  ikke  faae  Stykker  af  denne  lille 
Bog  aftrykte. 

I  Anmeldelsen  af  dette  Skrift,  som  læses  i  »Kritisk  Jour- 
nal^®« udtales  Glæde  over,  at  en  Mand,  »der  er  i  en  Forfat- 
ning, hvori  mangen  anden  skulde  holde  sig  priviligeret  til 
Ørkesløshed,  anvender  sin  Tid  og  Ledighed  (otium)  til  at  ud- 
brede allehaande  nyttige  Indsigter  iblandt  sine  Landsmænd«. 
I  Anledning  af  Suhms  Ord  om  Lønningen  for  Professorerne 
ved  det  norske  Universitet,  at  »ved  en  ringe  Løn  tvinges  vel 
Professores  til  flittigen  at  holde  Collegier  .  .  .  desuden  erhver- 
ves den  sande  Lærdom  ej  ved  Collegier  men  alene  en  super- 
ficiel,«    bemærker    Anmelderen:    »Den    sidste  Tanke  er  noget 

*  Suhm  har  flere  Gange  udtalt  sig  for,  at  Handelen  paa  Island  skulde 
gives  fri,  men  det  har  vist  mere  været  som  et  idealt  Ønske  end  som  et  Re- 
sultat af  nøjagtige  Undersøgelser.  Der  var  mange  paa  den  Tid,  som  delte 
Suhms  Mening,  men  J6n  Jånsons  Afhandling  i  >  Historisk  Tidsskrift, c  6.  R., 
6.  Bd.,  S.  535  ff.:  Den  danske  Regjering  og  den  islandske  Monopolhandel, 
nærmest  i  det  18.  Aarli.,  synes  at  vise,  at  den  frie  Handel  paa  Island  ikke 
vilde  have  havt  de  gunstige  Følger,  som  man  havde  tænkt  sig,  at  den  vilde 
have  ført  med  sig. 

utydelig,  og  i  Førstningen  troede  vi,  at  Hr.  Forfatteren  erklæ- 
rede den  Lærdom,  som  Tilhøreren  erhverver  paa  Professorer- 
nes Collegier,  for  superficiel ;  men  hans  Mening  er  ventelig,  at 
Professorernes  Lærdom  bliver  kun  superficiel,  naar  de  fra 
Morgen  til  Aften  nødes  til  at  læse  Collegier  for  at  fortjene  Li- 
vets Ophold,  og  ingen  Tid  have  tilovers  at  studere  i  for  dem 
selv.« 

Det  næste  Skrift,  som  Suhm  udgav,  er  skrevet  paa  Fransk 
og  udkom  anonymt.  Det  har  Titlen:  n^Essay  sur  rEtåt  pre- 
sent des  ScienceSy  des  Belles  Lettres,  et  des  Beaux  Arts  dans  le 
Danemarc  et  dans  la  Norvegue.  Par  un  Anglois.  A  Friebourg 
177U  80,  32  SS.  Trykkestedet  er  fingeret  og  Bogen  udkommen! 
Kjøbenhavn,  saaledes  som  J.  Worm  har  antydet  i  sit  Forfatter- 
lexikon  ®^.  Det  var  vel  betænkt  af  Suhm,  at  han  udgav  denne 
Pjece  anonymt,  thi  har  han  end  meget  at  rose,  saa  har  han 
endnu  mere  at  dadle,  og  sin  Kritik  af  mange  Forhold  udtaler 
han  ikke  blot  saa  aabenhjertig  som  man  kan  ønske  det,  men 
ogsaa  med  behørig  Bitterhed  og  Spydighed,  og  i  fordømmende 
Ord.  Han  siger  saaledes :  Alle  Folkeslag  have  gode  Tanker  om 
sig  selv  og  foragte  de  andre,  men  y>Lepaisible  Danois  approuve  tout, 
hormis  son  propre  pats,  Peut  étre  que  la  forme  de  son  gouverne- 
ment  y  contribué  pour  quelque  chose;  étant  certain  que  la  liberté 
eléve  Vame  et  que  Vesclavage  la  deprime.  Si  nous  sommes  done 
le  premier  peuple  de  Vunivers,  il  en  faut  attribaér  la  cause  å  la 
précieuse  liberté,  dont  nous  sommes  en  possession ;  mais  pour  cela 
nous  devons  nous  garder  de  mepriser  les  nations,  qai  ont  le  malheur 
d'etre privées  de  ce  trésor  inestimable,^  Et  andet  Sted  hedder  det: 
y>La  Norvegue  est  présque  entiérement  depourvue  des  moyens  de 
s'eclaircir.  Il  me  semble  que  les  Danois  par  ane  basse  jalousie, 
et  par  une  crainte  malfondee,  laissent  croupir  ce  Royaume  dans 
Vignorance.  On  n*y  trouve  pas  une  seule  Academie,  ni  Univer- 
sitet point  de  Bibliothéque  publique.^  Med  stor  Harme  udtaler 
Suhm  sig  imod  den  Ligegyldighed,  ja  Foragt,  som  i  de  høje- 
ste Kredse  og  Stænder  blev  udvist  imod  Landets  Sprog,  og 
imod  de  Fremmede,  som  ofte  bleve  lønnede  godt,  medens 
Indfødte  maatte  nøjes  med  Lidet.  Skulde  man  med  faa  Ord 
betegne  dette  Skrifts  Karakter,  kunde  man  maaske  sige,  at 
Forfatteren  i  dette  ringede  med  Klokken  og  raabte  Vagt  i 
Gevær  —  til  Advarsel  I  —  Til  Oplysning  om,  paa  hvilken  Tid 
af  Aaret  Skriftet  udkom,  meddeles  følgende  Avertissement,  som 

læses  i  Adresseavisen  1771  Nr.  177,  den  30.  Oktober:  »Bey 
Rothens  Erben  und  Proft  auf  der  Borse  ist  nunmehro  wieder 
zu  haben  Essay  [etc]  å  8  p,  eine  Piece  nach  welcher  bisher 
so  håufige  Nachfrage  gewesen.« 

Af  denne  Bog  udkom  der  i  December  Maaned  samme 
Aar  en  dansk  Oversættelse  »forøget  med  Anmærkninger  af  en 
Dansk.  Kjøbenhavn,  1771,  Trykt  hos  Morten  Hallager,  boende 
i  store  Fiolstræde  i  No.  196,«  8*»,  32  Sider.  Anmærkningerne 
indeholde  mest  en  skarp  Kritik  over  hvad  den  anonyme  For- 
fatter fortæller  og  over  hans  Domme.  Samme  Aar  udkom  det 
originale  franske  Skrift  i  en  ^Noavelle  Edition  corrigée,  et  aug- 
mentée  de  Notes  critiques,  par  un  Danois,  A  Copenhague,  chez 
Cl.  Philibert  Imprimeiir-Libraire.  M,  DCC.  LXXm.<^  Sidst  i  Bogen 
meddeler  Udgiveren,  at  han  har  rettet  mange  orthografiske 
Fejl  og  Stilen,  og  at  han  havde  kunnet  tilføje  mange  flere  kri- 
tiske Noter.  De  orthografiske  og  stilistiske  Rettelser  ere  saa 
betydelige,  at  man  godt  kan  sige,  at  den  nye  Udgave  er  ble- 
ven transskriberet.  Udgiveren  og  Kommentatoren  var  Karl 
Friedrich  von  Hellfriedt,  som  dengang  var  Expeditions-Sekretær 
i  Finants-Kollegiet.  Hvem  den  danske  Oversætter  og  Kom- 
mentator var,  vides  ikke.  Hans  Anmærkninger  ere  ikke  de 
samme  som  Hellfriedts. 

I  Aaret  1771  begyndte  Suhm  at  udgive  et  Hefte-Skrift  med 
Titel:  »Samlinger,  udgivne  af  Peter  Friderich  Suhm.  Kiøben- 
havn  1771.«  Trykt  hos  Brødrene  Johan  Christian  og  Georg 
Christopher  Berling.  8o.  Det  var  bygget  ganske  som  Philale- 
thus*s  Trondhjemske  Samlinger,  i  hvilke  dog  adskillige  Ting 
vare  læmpede  »efter  Norges  Tilstand  i  Almindelighed  og  efter 
Trondhjems  i  Særdeleshed;«  der  udkom  af  dette  Skrift  første 
Bind  med  fire  Hefter,  og  andet  Bind  med  første  og  andet 
Hefte,  det  sidste  med  Aarstallet  177G. 

Det  første  Binds  første  Stykke  handler  om  »Religionen« 
og  er  skrevet  1705,  vistnok  i  Norge;  det  har  en  apokalyptisk 
Karakter.  Det  andet  Stykke  er  en  Lovtale  over  »Skrive- Fri- 
hed« og  er  skrevet  efter  den  14.  September  1770,  den  Dag,  da 
Forordningen  om  Censurens  Ophævelse  og  om   Indførelse  af 


*  Denne  Tcigave  annonceres  i  Adressea  n  4.  Utt     '^       1771 ;  den 

er  et   sierskilt   Aftryk   fra    ^Choix  de  noiiv  Hl«*  *nhagut 

tnt.t  S.  257—79.  * 

uindskrænket  Trykkefrihed  blev  udstedt.  Der  er  en  Ting, 
som  Suhm  især  ønsker  maa  blive  Følgen  af  den  frie  Presse, 
nemlig:  at  den  »vil  bringe  vort  Folk  fra  forfængelige  Ting  til 
alvorlige,  opmuntre  det,  udbrede  Kundskab,  forjage  Dorskhed 
og  Søvn,  gjøre  os  igjen  til  et  Folk,  som  vi  have  afladet  at 
være,  berige,  udvide  vort  Sprog,  uden  hvilket  at  holde  i  Agt 
og  Ære  intet  Folk  kan  kaldes  et  Folk.  Thi  det  Folk,  som  ej 
dyrker  sit  eget  Sprog,  kan  og  bør  anses  for  intet  Folk,  saa- 
som  det  er  et  af  Hoved-Kjendemærkerne,  at  et  Folk  forestiller 
et  vist  Folk,  er  et  Folk  skilt  fra  andre,  at  det  taler,  skriver, 
højest  agter  sit  eget  Sprog,  og  ej  noget  fremmed,  det  være 
Tydsk,  Fransk  eller  noget  andet,  og  herudi  er  just  vor  Tilstand 
bedrøvelig.  De  Store  tale  ej  vort  Sprog,  læse  ej  Skrifter,  som 
udkomme  paa  det,  saa  at  mange  kunne  være  deres  hele  Livs- 
tid i  vort  Land  og  dog  aldeles  ikke  forstaa  vort  Sprog  eller 
og  forstaa  det  ilde;  ja  de  kunne  endog  besidde  Embeder,  høje 
Embeder.  Saalænge  dette  Onde  ej  hæmmes,  saa  nytter  Skrive- 
Friheden  lidet,  saa  forestille  vi  intet  Folk,  saa  faae  vi  ej  nogen 
national  Karakter  etc.«  Forøvrig  fremsættes  eller  rettere  an- 
tydes forskjellige  Reform-Forslag,  f.  Ex.  Offentlighed  i  Com- 
merce-  og  Finance-Sager,  »hvilke  ere  blevne  holdte  som  Hel- 
ligdomme og  skjulte  Liggendefæ  iblandt  os.  Det  var  derfor 
nyttigt,  om  i  vore  oflFentlige  Tidender  blev  aarligen  indryk- 
ket tilforladelige  Udtog  af  alle  vore  Stæders  Told-Bøger,  saavel 
over  ind-  som  udgaaende  Varer,  saa  og  at  de  Fortegnelser 
bleve  udgivne,  som  ere  indløbne  over  alle  Indvaanemes  Antal 
og  Tilstand  i  alle  Kongens  Riger  og  Lande,  og  at  herefter 
paalidelige  Lister  bleve  udgivne  over  alle  Døde,  Fødte,  Ægte- 
viede, af  begge  Kjøn,  Antallet  af  alle  Haandværker  etc.  grun- 
dede paa  bemeldte  Lister,  saa  at  man  kunde  see  Af-  og  Til- 
gangen i  alle  Nærings-Veje.  I  Mangel  af  saadant  har  den 
ærlige  Eatropius  Philadelphus  maat  gjætte  sig  frem  i  sin  oeko- 
nomiske  Balance  og  tage  Alting  paa  en  Slump,  hvilket  for- 
aarsager,  at  hans  gode  Plan  er  bleven  temmelig  ubrugbar.« 
Det  er  et  »Statistisk  Bureau,«  som  Suhm  peger  paa.  —  Suhm 
seer  godt  Faren  ved  Skrivefriheden,  men  »England  viser,  at 
Imodsigelse  imod  Sandhederne  haver  ikkun  tjent  til  at  sætte 
dem  i  et  større  Lys.  De  slette  Skrifter  forsvinde  desuden  af 
sig  selv,  de  gode  blive  evig  ved.  Et  slet,  forargeligt,  ondt, 
ugudeligt   Skrift  frembringer  ofte  gode.     Dersom  vi  ej  havde 


l^'t  Peter  Frederik  Suhm. 

læses  i  Adresseavisen  1771  Nr.  177,  den  30.  Oktober:  »Bey 
Rothens  Erben  und  Proft  auf  der  Borse  ist  nunmehro  wieder 
zu  haben  Essay  [etc]  å  8  p,  eine  Piece  nach  welcher  bisher 
so  håufige  Nachfrage  gewesen.« 

Af  denne  Bog  udkom  der  i  December  Maaned  samme 
Aar  en  dansk  Oversættelse  »forøget  med  Anmærkninger  af  en 
Dansk.  Kjøbenhavn,  1771,  Trykt  hos  Morten  Hallager,  boende 
i  store  Fiolstræde  i  No.  196,«  8°,  32  Sider.  Anmærkningerne 
indeholde  mest  en  skarp  Kritik  over  hvad  den  anonyme  For- 
fatter fortæller  og  over  hans  Domme.  Samme  Aar  udkom  det 
originale  franske  Skrift  i  en  »Nouuelle  Edition  corrigée,  et  aug- 
mentée  de  Notes  critiques,  par  un  Danois.  A  Copenhague,  chez 
Cl,  Philibert  Imprimeur-Lihraire.  M.  DCC.  LXXm.<^  Sidst  i  Bogen 
meddeler  Udgiveren,  at  han  har  rettet  mange  ortbografiske 
Fejl  og  Stilen,  og  at  han  havde  kunnet  tilføje  mange  flere  kri- 
tiske Noter.  De  ortbografiske  og  stilistiske  Rettelser  ere  saa 
betydelige,  at  man  godt  kan  sige,  at  den  nye  Udgave  er  ble- 
ven transskriberet.  Udgiveren  og  Kommentatoren  var  Karl 
Friedrich  von  Hellfriedt,  som  dengang  var  Expeditions-Sekretær 
i  Finants-Kollegiet.  Hvem  den  danske  Oversætter  og  Kom- 
mentator var,  vides  ikke.  Hans  Anmærkninger  ere  ikke  de 
samme  som  Hellfriedts. 

I  Aaret  1771  begyndte  Suhm  at  udgive  et  Hefte-Skrift  med 
Titel:  »Samlinger,  udgivne  af  Peter  Friderich  Suhm.  Kiøben- 
havn  1771. €  Trykt  hos  Brødrene  Johan  Christian  og  Georg 
Christopher  Berling.  8o.  Det  var  bygget  ganske  som  Philale- 
thus*s  Trondhjemske  Samlinger,  i  hvilke  dog  adskillige  Ting 
vare  læmpede  »efter  Norges  Tilstand  i  Almindeligbed  og  efter 
Trondhjems  i  Særdeleshed;«  der  udkom  af  dette  Skrift  første 
Bind  med  fire  Hefter,  og  andet  Bind  med  første  og  andet 
Hefte,  det  sidste  med  Aarstallet  177(). 

Det  første  Binds  første  Stykke  handler  om  »Religionen c 
og  er  skrevet  1705,  vistnok  i  Norge;  det  har  en  apokalyptisk 
Karakter.  Del  andet  Stykke  er  en  Lovtale  over  »Skrive- Fri- 
hed* og  er  skrevet  efter  den  14.  September  1770,  den  Dag,  da 
Forordningen  om   Censurens  Ophævelse  og  om   Indførelse  af 


*  Denne  Tdgave  annonceres  i  Adresseavisen  den  4.  December  1771 ;  den 
er  et  saerskilt  Aftryk  fra  >Choix  de  noui^aitx  Oputculcs,  III.,  Copenhague 
l77/,€  S.  257—79. 

uindskrænket    Trykkefrihed   blev   udstedt.      Der   er   en  Ting, 
[■  som  Suhm  især  ønsker  maa  blive  Følgen  af  den  frie   Presse, 

r  nemlig:  at  den  »vil  bringe  vort  Folk  fra  forfængelige  Ting  til 

alvorlige,  opmuntre  det,  udbrede  Kundskab,  forjage   Dorskhed 
y  Og  Søvn,   gjøre    os  igjen  til  et   Folk,    som  vi  have  afladet  at 

være,  berige,  udvide  vort  Sprog,  uden  hvilket  at  holde  i  Agt 
og  Ære  intet  Folk  kan  kaldes  et  Folk.  Thi  det  Folk,  som  ej 
dyrker  sit  eget  Sprog,  kan  og  bør  anses  for  intet  Folk,  saa- 
som  det  er  et  af  Hoved-Kjendemærkerne,  at  et  Folk  forestiller 
et  vist  Folk,  er  et  Folk  skilt  fra  andre,  at  det  taler,  skriver, 
højest  agter  sit  eget  Sprog,  og  ej  noget  fremmed,  det  være 
Tydsk,  Fransk  eller  noget  andet,  og  herudi  er  just  vor  Tilstand 
bedrøvelig.  De  Store  tale  ej  vort  Sprog,  læse  ej  Skrifter,  som 
udkomme  paa  det,  saa  at  mange  kunne  være  deres  hele  Livs- 
tid i  vort  Land  og  dog  aldeles  ikke  forstaa  vort  Sprog  eller 
og  forstaa  det  ilde;  ja  de  kunne  endog  besidde  Embeder,  høje 
Embeder.  Saalænge  dette  Onde  ej  hæmmes,  saa  nytter  Skrive- 
Friheden  lidet,  saa  forestille  vi  intet  Folk,  saa  faae  vi  ej  nogen 
national  Karakter  etc.«  Forøvrig  fremsættes  eller  rettere  an- 
tydes forskjellige  Reform-Forslag,  f.  Ex.  Offentlighed  i  Com- 
merce-  og  Finance-Sager,  »hvilke  ere  blevne  holdte  som  Hel- 
ligdomme og  skjulte  Liggendefæ  iblandt  os.  Det  var  derfor 
nyttigt,  om  i  vore  offentlige  Tidender  blev  aarligen  indryk- 
ket tilforladelige  Udtog  af  alle  vore  Stæders  Told-Bøger,  saavel 
over  ind-  som  udgaaende  Varer,  saa  og  at  de  Fortegnelser 
bleve  udgivne,  som  ere  indløbne  over  alle  Indvaanemes  Antal 
og  Tilstand  i  alle  Kongens  Riger  og  Lande,  og  at  herefter 
paalidelige  Lister  bleve  udgivne  over  alle  Døde,  Fødte,  Ægte- 
viede, af  begge  Kjøn,  Antallet  af  alle  Haandværker  etc.  gi*un- 
dede  paa  bemeldte  Lister,  saa  at  man  kunde  see  Af-  og  Til- 
gangen i  alle  Nærings-Veje.  I  Mangel  af  saadant  har  den 
ærlige  Eutropius  Philadelphus  maat  gjætte  sig  frem  i  sin  oeko- 
nomiske  Balance  og  tage  Alting  paa  en  Slump,  hvilket  for- 
aarsager,  at  hans  gode  Plan  er  bleven  temmelig  ubrugbar.« 
Det  er  et  »Statistisk  Bureau,«  som  Suhm  peger  paa.  —  Suhm 
seer  godt  Faren  ved  Skrivefriheden,  men  »England  viser,  at 
Imodsigelse  imod  Sandhederne  haver  ikkun  tjent  til  at  sætte 
dem  i  et  større  Lys.  De  slette  Skrifter  forsvinde  desuden  af 
sig  selv,  de  gode  blive  evig  ved.  Et  slet,  forargeligt,  ondt, 
ugudeligt    Skrift  frembringer  ofte  gode.     Dersom  vi  ej  havde 


^^^  Peter  Frederik  Suhm. 

læses  i  Adresseavisen  1771  Nr.  177,  den  30.  Oktober:  »Bey 
Rothens  Erben  und  Proft  auf  der  Borse  ist  nunmehro  wieder 
zu  haben  Essay  [etc]  å  8  fi,  eine  Piece  nach  welcher  bisher 
so  håufige  Nachfrage  gewesen.« 

Af  denne  Bog  udkom  der  i  December  Maaned  samme 
Aar  en  dansk  Oversættelse  »forøget  med  Anmærkninger  af  en 
Dansk.  Kjøbenhavn,  1771,  Trykt  hos  Morten  Hallager,  boende 
i  store  Fiolstræde  i  No.  196,«  8°,  32  Sider.  Anmærkningerne 
indeholde  mest  en  skarp  Kritik  over  hvad  den  anonyme  For- 
fatter fortæller  og  over  hans  Domme.  Samme  Aar  udkom  det 
originale  franske  Skrift  i  en  ^Noiwelle  Edition  corrigée,  et  aiig- 
mentée  de  Notes  critiques,  par  un  Danois.  A  Copenhague,  chez 
Cl.  Philibert  Imprimeur-Libraire.  M.  DCC.  LXXII*.oi  Sidst  i  Bogen 
meddeler  Udgiveren,  at  han  har  rettet  mange  orthograliske 
Fejl  og  Stilen,  og  at  han  havde  kunnet  tilføje  mange  flere  kri- 
tiske Noter.  De  orthograliske  og  stilistiske  Rettelser  ere  saa 
betydelige,  at  man  godt  kan  sige,  at  den  nye  Udgave  er  ble- 
ven transskriberet.  Udgiveren  og  Kommentatoren  var  Karl 
Friedrich  von  Hellfriedt,  som  dengang  var  Expeditions-Sekretær 
i  Finants-KoUegiet.  Hvem  den  danske  Oversætter  og  Kom- 
mentator var,  vides  ikke.  Hans  Anmærkninger  ere  ikke  de 
samme  som  Hellfriedts. 

I  Aaret  1771  begyndte  Suhm  at  udgive  et  Hefte-Skrift  med 
Titel:  »Samlinger,  udgivne  af  Peter  Friderich  Suhm.  Kiøben- 
havn  1771.«  Trykt  hos  Brødrene  Johan  Christian  og  Georg 
Christopher  Berling.  8©.  Det  var  bygget  ganske  som  Philale- 
thus's  Trondhjemske  Samlinger,  i  hvilke  dog  adskillige  Ting 
vare  læmpede  »efter  Norges  Tilstand  i  Almindelighed  og  efter 
Trondhjems  i  Særdeleshed;«  der  udkom  af  dette  Skrift  første 
Bind  med  fire  Hefter,  og  andet  Bind  med  første  og  andet 
Hefte,  det  sidste  med  Aarstallet  1776. 

Det  første  Binds  første  Stykke  handler  om  »Religionen« 
og  er  skrevet  1765,  vistnok  i  Norge;  det  har  en  apokalyptisk 
Karakter.  Det  andet  Stykke  er  en  Lovtale  over  »Skrive-Fri- 
hed«  og  er  skrevet  efter  den  14.  September  1770,  den  Dag,  da 
Forordningen  om  Censurens  Ophævelse  og  om  Indførelse  af 


*  Denne  Udgave  annonceres  i  Adresseavisen  den  4.  December  1771 ;  den 
er  et  særskilt  Aftryk  fra  yChoix  de  noiweaux  OpuscnleSy  III.,  Copenhague 
1771,<  S.  257—79. 

uindskrænket  Trykkefrihed  blev  udstedt.  Der  er  en  Ting, 
som  Suhm  især  ønsker  maa  blive  Følgen  af  den  frie  Presse, 
nemlig:  at  den  »vil  bringe  vort  Folk  fra  forfængelige  Ting  til 
alvorlige,  opmuntre  det,  udbrede  Kundskab,  forjage  Dorskhed 
og  Søvn,  gjøre  os  igjen  til  et  Folk,  som  vi  have  afladet  at 
være,  berige,  udvide  vort  Sprog,  uden  hvilket  at  holde  i  Agt 
og  Ære  intet  Folk  kan  kaldes  et  Folk.  Thi  det  Folk,  som  ej 
dyrker  sit  eget  Sprog,  kan  og  bør  anses  for  intet  Folk,  saa- 
som  det  er  et  af  Hoved-Kjendemærkerne,  at  et  Folk  forestiller 
et  vist  Folk,  er  et  Folk  skilt  fra  andre,  at  det  taler,  skriver, 
højest  agter  sit  eget  Sprog,  og  ej  noget  fremmed,  det  være 
Tydsk,  Fransk  eller  noget  andet,  og  herudi  er  just  vor  Tilstand 
bedrøvelig.  De  Store  tale  ej  vort  Sprog,  læse  ej  Skrifter,  som 
udkomme  paa  det,  saa  at  mange  kunne  være  deres  hele  Livs- 
tid i  vort  Land  og  dog  aldeles  ikke  forstaa  vort  Sprog  eller 
og  forstaa  det  ilde;  ja  de  kunne  endog  besidde  Embeder,  høje 
Embeder.  Saalænge  dette  Onde  ej  hæmmes,  saa  nytter  Skrive- 
Friheden  lidet,  saa  forestille  vi  intet  Folk,  saa  faae  vi  ej  nogen 
national  Karakter  etc.«  Forøvrig  fremsættes  eller  rettere  an- 
tydes forskjellige  Reform-Forslag,  f.  Ex.  Offentlighed  i  Com- 
merce-  og  Finanee-Sager,  »hvilke  ere  blevne  holdte  som  Hel- 
ligdomme og  skjulte  Liggendefæ  iblandt  os.  Det  var  derfor 
nyttigt,  om  i  vore  offentlige  Tidender  blev  aarligen  indryk- 
ket tilforladelige  Udtog  af  alle  vore  Stæders  Told-Bøger,  saavel 
over  ind-  som  udgaaende  Varer,  saa  og  at  de  Fortegnelser 
bleve  udgivne,  som  ere  indløbne  over  alle  Indvaanernes  Antal 
og  Tilstand  i  alle  Kongens  Riger  og  Lande,  og  at  herefter 
paalidelige  Lister  bleve  udgivne  over  alle  Døde,  Fødte,  Ægte- 
viede, af  begge  Kjøn,  Antallet  af  alle  Haandværker  etc.  grun- 
dede paa  bemeldte  Lister,  saa  at  man  kunde  see  Af-  og  Til- 
gangen i  alle  Nærings-Veje.  I  Mangel  af  saadant  har  den 
ærlige  Eutropius  Philadelphus  maat  gjætte  sig  frem  i  sin  oeko- 
nomiske  Balance  og  tage  Alting  paa  en  Slump,  hvilket  for- 
aarsager,  at  hans  gode  Plan  er  bleven  temmelig  ubrugbar.« 
Det  er  et  »Statistisk  Bureau,«  som  Suhm  peger  paa.  —  Suhm 
seer  godt  Faren  ved  Skrivefriheden,  men  »England  viser,  at 
Imodsigelse  imod  Sandhederne  haver  ikkun  tjent  til  at  sætte 
dem  i  et  større  Lys.  De  slette  Skrifter  forsvinde  desuden  af 
sig  selv,  de  gode  blive  evig  ved.  Et  slet,  forargeligt,  ondt, 
ugudeligt    Skrift  frembringer  ofte  gode.     Dersom  vi  ej  havde 

faaet  Philopatreias,  saa  havde  vi  og  maat  savne  Philodanus*.* 
Reform-Forslagene  forøges  meget  betydelig  i  det  næsts  Stykke, 
som  handler  om  »Tarvelighed.«  Det  et  nu  ret  mærkeligt  at 
se,  hvor  ivrig  en  Reformator  Suhm  her  er,  og  at  læse  hans 
Ønske  om,  at  »endel  af  de  her  foreslagne  Midler  sættes  strax 
i  Værk  og  stift  holdes  over,«  thi  han  gaar  frem  ganske  i  Stru- 
ensees  Åand.  Lige  i  Begyndelsen  af  Stykket  gjør  Suhm  føl- 
gende Bemærkning: 

»Den  tykke  og  taagagtige  Luft,  som  vi  bo  i,  gjør  os  vel  i 
Almindelighed  jævne,  rolige  og  fri  for  stærke  Passioner,  og 
derved  tilbøjelige  til  en  vis  Maadelighed  i  alle  Ting.  Den  pure 
og  rene  Luft  i  Norge  seer  man  tvertimod  at  gjøre  dens  Ind- 
vaanere  mere  hastige,  opvakte,  men  derhos  mere  følende  sig 
selv,  og  følgelig  mere  tilbøjelige  til  stærke  Passioner,  til  hvad 
der  kan  gjøre  Opsigt,  og  til  Udgifter.« 

Blandt  Afhandlingerne  indtage  en  særegen  Stilling:  »Hi- 
storien af  den  danske  Agerdyrkning  og  Landvæsen  indtil  Kong 
Haralds  Død  Aar  1080,«  hvor  der  et  Sted  indskydes  følgende 
Bemærkning:  »som  vor  fortræffelige  Etatsraad  LangefccA' haver 
meddelt  mig,  en  Mand,  der  med  Rette  fortjener  at  kaldes 
baade  i  Henseende  til  Lærdom  og  Modestie  den  danske  Ma- 
billon,  og  om  hvilken  det  var  at  ønske,  at  han  maatte  under- 
støttes ligesom  han,  paa  det  man  ej  engang  skal  savne  den 
Mand,  som  man  i  Live  ej  har  skjønnet  paa**.«  Afhandlingen 
fortsættes  i  det  tredie  Stykke  til  Aaret  1202,  og  i  det  Qerde 
Stykke  til  1241,  i  hvilket  Suhm  giver  en  Forklaring  af  Valde- 
mar den  Andens  Jordebog.  Det  er  første  Gang,  at  dette  mær- 
kelige Middelalders-Aktstykke  er  blevet  fremdraget  og  det  for 
det  store  Publikum,  behandlet  i  det  danske  Sprog.     Disse  Af- 

*  Under  Navnet  ^nEutropiiis  Philadelphus^  skrev  E.  Pontoppidan  sin 
»Økonomiske  Balance,«  1759.  ^Pjhilopatreias^  er  Pseudonymet  for  Forfatte- 
ren J.  C.  Bie,  >P/ii7o«/anws«  er  Pseudonymet  for  Ove  Guldberg.  —  Der  ud- 
kom en  anonym  Pjece,  rettet  imod  Suhms  Afhandling,  med  Titel :  >  Et  Brev 
til  Forfatteren  af  de  Kjøbenhavnske  Samlinger  angaaende  Skrive-Friheden. 
Kbh.  1771,  Trykt  hos  August  Friderich  Stein  boende  i  Skidenstrædet,«  8o, 
20  Sider,  og  det  blev  paa  nye  trykt  med  Anmærkninger  [af  en  Anon^^m]  til 
Forsvar  for  Skrive-Friheden.  Kbh.  1771.  Trykt  hos  Brødrene  Berling.« 
8o,  32  Sider.  Angriberen  var  Peder  Kofoed  Ancher^  Forsvareren  var  Benjamin 
Georg  Sporon. 

**  Et  andet  Sted  siges:  »Vort  diplomatiske  Corpus,  hvoraf  den  første 
Tome  er  ved  Etatsraad  Langebeks  utrættelige  Flid  bragt  til  Ende,  venter 
kun  paa  Hjælp.« 

handlinger  slutte  sig  til  de  kulturhistoriske,  hvilke  Suhm  tid- 
ligere havde  skrevet  og  som  ere  trykte  i  det  kjøbenhavnske 
Videnskabernes  Selskabs  Skrifter. 

Paa  flere  Steder  i  de  Afsnit,  der  have  Overskriften  »Blan- 
dede Tanker«  og  kunne  siges  at  være  Brudstykker  af  Suhms 
Dagbog,  taler  han  paa  ny  med  Varme  for  det  danske  Sprog, 
for  dets  Fremme  ved  almindelig  Brug  i  de  højere  Klasser  og 
for  dets  Forbedring  ved  Fremdragelse  af  gode,  gamle  Ord, 
især  ved  Ord  tagne  fra  det  islandske  Sprog  og  fra  de  danske 
Dialekter,  og  han  fremhæver  den  store  Betydning,  den  island- 
ske Literatur  har,  især  den  historiske  og  den  poetiske  ^^. 

Disse  nye  »Samlinger«  ligne  de  ældre  »Trondhjemske« 
ogsaa  deri,  at  de  indeholde  Kritiker  over  Bøger,  kun  ere  disse 
ikke  mere  delte  i  »gode«  og  »slette.«  Bøgernes  Indhold  er  af 
den  forskjelligste  Art,  og  Afvexlingen  vidner  ogsaa  nu  om 
Suhms  udstrakte  Læsning  og  udbredte  Literatur-Kundskab, 
thi  han  taler  ikke  om  noget  Skrift  uden  at  han  har  læst  det 
eller  har  gjennemseet  det  efter  1765.  —  I  Fortalen  gjør  han 
opmærksom  paa,  at  de  Bøger,  som  fortjene  at  kaldes  rent 
slette  enten  i  Henseende  til  Stil  eller  Indhold,  ere  aldeles  ude- 
ladte eller  dog  idetmindste  meget  sjælden  anførte;  Øjemedet 
har  været  at  vejlede  Begyndere  i  Videnskaberne,  hvorfor  Efter- 
retningerne om  Bøgerne  ere  affattede  korte.  Suhm  haaber,  at 
de,  som  tro,  at  han  er  nogenlunde  i  Stand  til  at  fælde  Dom 
over  Bøger,  helst  historiske,  ville  tage  til  Takke  med  saadanne 
korte  Efterretninger. 

Historikeren,  Theologen,  Filosofen,  Kritikeren,  Æsthetike- 
ren  Suhm  havde  aldrig  personlig  villet  have  Noget  at  gjøre 
med  Statsstyreisen,  men  han  var  en  opmærksom  Iagttager  af 
Begivenhederne,  og  da  han  i  Historien  fandt  mange  Sammen- 
ligningspunkter  med  hvad  der  .skete  i  hans  Fædreland,  lige- 
som han  kjendte  hvad  Filosofer  og  politiske  Tænkere  og  Skri- 
benter havde  skrevet  og  dømt  om  Statsformerne  og  Statssty- 
reisen, saa  sad  han  inde  med  ikke  saa  lidt  positivt  Stof,  som 
han  kunde  gjøre  Brug  af,  hvis  en  Lejlighed  dertil  tilbød  sig. 
Under  sit  Ophold  i  Trondhjem  havde  han,  som  han  viste  i 
Afhandlingen  om  Oekonomi,  sat  &ig  ind  i  norske  oekonomiske 
og  financielle  Forhold,  og  i  denne  Afhandling  som  ogsaa  i 
andre  af  sine  Skrifter  havde  han  givet  tilkjende,  at  han  ikke 

blot  kunde  se,  paa  hvilke  Steder  mange  af  de  tvende  Landes 
Brøst  laa,  men  ogsaa  hvorledes  der  kunde  findes  Lægedom 
imod  dem.  Suhm  var  i  disse  Henseender  en  ivrig  Reform- 
Ven,  og  det  var  i  frisindet  Retning  hans  Tanker  gik.  Det 
kunde  derfor  nok  tænkes,  at  om  han  end  ikke  vilde  have  med 
Statsstyreisen  at  gjøre,  saa  var  der  andre,  der  Intet  havde 
imod  at  drage  ham  ind  i  den. 

Et  Vidnesbyrd  herom  er  følgende  Notits.  Den  findes  i 
det  store  kongelige  Bibliothek  blandt  Werlauffs  Papirer,  hvor 
der  i  Pakke  Nr.  23  bevares  fire  Kvartblade,  som  indeholde 
paa  Fransk  affattede  Domme  om  forskjellige  Mænds  Brugbar- 
hed til  at  træde  i  Statens  Tjeneste.  Medens  Werlauff  har  givet 
Bladene  Paaskriften  »faaet  af  A.  Kalis  Arvinger,«  læses  der  en 
anden  Paaskrifl,  skreven,  som  det  synes,  af  Suhm  saaledes  ly- 
dende: »Dette  er  fundet  blandt  Grev  Struensees  Papirer.«  Den 
første  af  disse  Mænd,  hvem  der  gives  Karakter,  er  Suhm*. 
Dommen  om  ham  lyder  saaledes:  »Pierre  Frederic  Suhm  Con- 
seiller  de  Conference,  Homme  d'honneur,  opulent,  littérateur,  ce- 
lebre et  modestCy  qui  n'a  jamais  pu  ohienir  aucun  emplois  publi- 
que,  mais  il  na  pas  manqué  de  ser  vir  sa  patrie  par  ses  livres 
qui  ont  mérité  et  ohtenu  Vapprobation  des  savans  de  ioutes  les 
nations ;  fignore  la  raislon  pourquois  il  n'a  jamais  été  employé, 
mais  je  suis  persuadé  qu*il  est  en  etat  de  meriter  de  la  confiance 
du  Roi,  s' il  veut  entrer  en  service;  je  le  crois  allié  å  la  famille  de 
Moltke,  dont  cependant  il  n'a  jamais  cherché  å  profiter, ^  Det 
er  ikke  muligt  at  sige,  hvem  der  har  skrevet  disse  Karakteri- 
stiker; derimod  kan  det  siges,  at  de  ere  skrevne  saa  tidlig 
som  i  Aaret  1770**. 

Det  vee4  man  ikke,  om  der  er  gjort  Suhm  Tilbud  om  at 
indtræde  i  Statens  Tjeneste  ved  denne  Tid.    Men  det  tør  man 


*  De  andre  Mænd  ere:  Tyge  Rothe,  Sporon  (étudiant  å  1' Université), 
Gabriel  Linde,  Jean  Samuel  Augustini,  Fred.  Chrétien  Franckenau,  Guld- 
berg,  Fred.  Chr.  Jacobi,  Martin  Hubner,  Pierre  Aagaard,  Etienne  Hofgaard 
Cortsen,  Jean  Paul  Hager,  Guillaume  Bornemann,  Chrétien  Lui  [!]  Schulz. 
Dette  »Lui<  synes  at  tyde  paa,  at  det  er  en  Dansk,  som  har  skrevet  disse 
Notitser. 

**  Om  Jacobi  siges  nemlig:  >on  a  de  lui<  et  Skrift  om  Absalon.  At  Ja- 
cobis  Lovtale  over  Absalon  var  blevet  belønnet  med  en  Pris  af  Selskabet 
for  de  skjønne  Videnskaber  blev  bekjendtgiort  i  Adresseavisen  den  6.  Marts 
1770;  men  det  blev  bekjendtgjort  i  denne  Avis  den  27.  Juni  1770,  at  Talen 
var  udkommen. 

nok  paastaa,  at  Suhm  ikke  paa  nogen  Maade  vilde  have  ind- 
ladt sig  paa  at  modtage  et  Embede,  medens  Struensee  var  ved 
Magten.  I  Katastrofen,  som  fandt  Sted  den  17.  Januar  1772, 
ved  hvilken  Struensee  blev  sat  fra  Landenes  Styrelse,  kom 
Suhm  ikke  til  at  tage  Del,  men  han  var  dog  forinden  bleven 
noget  indviet  i  Forberedelserne  til  Begivenheden.  Først  i  ny- 
ere Tider  er  der  blevet  gjort  opmærksom  paa  Meddelelsen  om, 
at  Suhm  en  Dag,  kort  før  Katastrofen  skete,  talte  med  Kom- 
mandør-Kapitajn  og  Fabrikmester  Michael  Krabbe  om  hvad 
der  forestod,  at  Krabbe  udtalte  den  Mening,  at  naar  Kabalen, 
o.  Struensees  Regimente,  var  bleven  dæmpet,  vilde  det  være 
nødvendigt,  at  indskrænke  Regjeringen,  og  at  Krabbe  opfor- 
drede Suhm  til  at  skrive  en  Plan  dertil.  Denne  Opfordring 
fulgte  Suhm;  han  nedskrev  et  Udkast  til  en  ny  Regjerings- 
form og  viste  det  til  Krabbe,  der  syntes  godt  om  Planen  ^^ 

Efter  et  temmelig  ulæseligt  Haandskrift,  vistnok  selve  Ori- 
ginalen nedskreven  1772,  som  Suhm  et  Aar  før  sin  Død  havde 
givet  Nyerup,  udgav  denne  Planen  med  Overskrift:  »Udkast 
til  en  ny  Regjeringsform.  Et  Fragment.«  i  sine  ^oSuhmiana« 
-«  16.  Del  af  Suhms  samlede  Skrifter,  som  udkom  1799,  Aaret 
efter  Suhms  Død.  Nyerup  vidste  ikke,  hvad  der  havde  givet 
Anledning  til  at  dette  lille  Arbejde  var  blevet  skrevet,  og  det 
var  vist  fordi  han  indsaa,  at  det  ikke  var  helt  færdigt,  at  han 
kaldte  det  »et  Fragment.«  Det  fragmentariske  i  det  forklares 
let  ved  at  det  er  skrevet  ned  i  en  Fart,  mere  for  at  vise,  hvilke 
Tanker  Suhm  havde  dannet  sig  om  Karakteren  i  den  Regje- 
ringsform, som  han  tænkte  sig  indført,  end  for  at  fremsætte 
Tankegangen  i  en  systematisk,  afsluttet  Form.  Der  var  to 
Maal,  som  Suhm  havde  sat  sig,  af  hvilke  det  ene  var  at  vise, 
hvorledes  Regjeringsformen  skulde  indrettes  umiddelbart  efterat 
Struensee  var  bleven  styrtet,  for  at  bringe  Orden  i  Sagerne, 
medens  det  andet  var  at  vise,  hvorledes  Regjeringsformen 
skulde  fortsættes  for  Fremtiden,  eller  med  andre  Ord,  hvad 
der  skulde  ske  en  enkelt  Gang  og  hvad  der  skulde  ske  mange 
Gange  i  Aarenes  Løb. 

I  det  Følgende  er  Suhms  Plan  gjengivet,  næsten  helt  igjen- 
nem  med  hans  egne  Ord;  men  der  er  gjort  Forsøg  paa  at 
samle,  hvad  der  hører  sammen,  medens  det  i  Udkastet  ofte  er 
spredet  paa  forskjellige  Steder,  saaledes  at  der  kan  fremkomme 

et  bedre  ordnet  Sammenhæng.     Planen  kommer  da  til  at  lyde 
som  følger: 

Kongen  udsteder  strax  en  Deklaration  om,  at  han  for  at  sætte 
Souveraineteten  [o.  Kongemagten]  paa  en  fast  Fod,  og  for  at  bevise 
sin  Kjærlighed  til  Undersaatterne,  vil  sammenkalde  Stænderne. 
Denne  Deklaration  underskrives  ogsaa  af  Prinds  Frederik,  at  han 
samtykker. 

Kongen  besværger  strax  Artiklerne  [i  Kongeloven]  om  Sukces- 
sionen  og  om  den  Augsburgske  Konfession. 

Kongen  udsteder  dernæst  en  Deklaration,  i  hvilken  Stænder- 
nes Rettigheder  fastsættes,  og  andet  mere;  denne  Deklaration  un- 
derskrives af  Kongen  og  Prlndsen  for  dem  og  deres  Arvinger  og 
bliver  en  Grundlov. 

Naar  Stænderne  ere  samlede,  aflægge  alle  Embedsmænd,  Bor- 
gere og  Militsen  en  ny  Ed  paa,  at  de  ville  vedligeholde  Souverai- 
neteten og  Regjeringsformen  paa  den  Maade,  som  den  er  fastsat  i 
GrundJoven, 

at  Kongen  og  alle  Frederik  den  Tredies  Descendenter  ved- 
blive efter  den  Orden,  som  er  fastsat  i  Kongeloven,  at  regjere 
Riget  og  det  med  en  Enevoldsmagt  overdraget  dem  af  Stænderne 
og  fastsat  paa  den  Maade,  som  nu  er  bestemt  i  den  sidste  Grund- 
lov, nemlig 

at  ingen  Skatter  maa  paalægges,  ingen  Formering  eller  Foran- 
dring ske  i  Krigshæren  til  Lands  og  Vands,  ingen  Hovedforandring 
gjøres  i  Landets  Økonomi  og  indvortes  Bestyrelse,  ingen  Betjent 
maa  afsættes  uden  Stændernes  og  Kongens  overensstemmende  Vilje, 
at  disse  Stænder  udgjøre  en  Samling  paa  48  Personer,  som  stæn- 
dig  [o.  bestandig]  opholde  sig  i  Kjøbenhavn,  som  sidde  i  3  Aar  og 
derefter  afløses  af  andre  48  og  saa  siden,  som  kan  sees  af  Grund- 
loven. 

Parlamentet  [o.  Stænderne[  bestaar  af  48  Personer.  De  ere 
valgte  for  3  Aar;  de  samme  Personer  kunne  ej  igjenvælges  før 
efter  9  Aars  Forløb.  De  skulle  have  aarlig  500  Rdl.,  som  udre- 
des af  Valgdistriktet;  dog  skulle  Repræsentanterne  for  Island  og 
Nordlandene  salareres  af  hele  Landets  Kasse.  Parlamentet  holder 
sine  Møder  i  Kongens  Palais.  Intet  Parlamentsmedlem  kan  ud- 
stødes eller  fængsles  uden  han  overbevises  om  Bestikkelse.  Be- 
findes Nogen,  at  have  søgt  ved  Penge  eller  anden  Fordel  at  til- 
kjøbe  sig  Stemmer,  da  skal  han  for  bestandig  være  udelukket  fra 
at  komme  paa  noget  Valg.  Forseer  et  Medlem  sig  med  usømme- 
lige  Ord    mod    Kongen   eller   det   kongelige    Hus,    da    kan   han   af 

Parlamentet  i  Forening  med  Højesteret  dømmes  i  Bøder,  afsættes 
fra  sit  Embede  etc.  Ingen  maa  indsættes  i  Parlamentet,  som  har 
Betjening  ved  Hoffet  eller  i  Konseilet.  Tager  noget  Medlem  Sala- 
rium  af  Hoffet,  da  kunne  hans  Vælgere  votere  ham  ud.  — 

Danmark  deles  i  6  Portioner:  1.  Kjøbenbavn,  2.  Sjælland, 
3.  Fyen  med  Langeland,  4.  Lolland,  Falster,  Møen  og  Bornholm, 
5.  Aarhus  og  Aalborg  Stift,  6.  Ribe  og  Viborg  SUft. 

Fyrstendømmerne  deles  i  3  Portioner:  Slesvig  i  2,  Holsten 
og  Oldenborg  il.  1  Person  af  de  3  skal  altid  være  fra  Olden- 
borg eller  Delmenhorst. 

Norge  deles  i  6  Portioner:  1 — 2.  Christiania  Stift,  3.  Christian- 
sand Stifl,  4.  Bergens  Stift,  5 — 6.  Trondhjem,  saaledes  at  Trond- 
hjems  og  Romsdals  Amter  danne  1,  Nordlandene  og  Finmarken 
1  Portion. 

Island  udgjør  1   Portion. 

Hver  Portion  vælger  3  Personer,  som  kunne  være  Adelige 
og  Uadelige,  saa  og  Gejstlige,  men  da  kun  Bisper  eller  Præster. 
En  Provinds  eller  Portion  maa  ej  udvælge  andre  end  de,  som  bo 
og  stadig  opholde  sig  i  deres  egen  Portion. 

For  at  kunne  vælges  paa  Landet  kræves,  at  have  faste  Ejen- 
dele, for  at  kunne  vælges  i  Byerne  kræves  at  være  en  anselig 
Embedsmand.  I  hver  Portion  maa  idetmindste  1  være  fra  Landet 
og  1  fra  Byerne. 

For  Norges  Vedkommende  fastsættes.  For  Gejstligheden  ere 
alle  Præster  i  hver  Portion  Vælgere.  For  Byerne  ere  2  Depute- 
rede af  Magistraten  fra  hver  By  og  2  Borgere  fra  de  anseligste 
Byer,  for  de  s  maa  Byer  ere  By  fogden  og  1  Borger  Vælgere.  Paa 
Landet  er  Fogderne,  Sorenskriverne  og  1  Bonde  fra  hvert  Fog- 
den Vælgere.  I  Christiania  Stift  udgjøre  Byerne  1  Portion,  Lan- 
det 1.  Magistraten  i  Byerne  og  Borgernes  Formænd  komme  sam- 
men og  vælge  ved  Kugler  den  ene  Repræsentant.  De  Gejstlige  i 
den  Portion,  som  skal  indbegribe  hele  Søkysten  indtil  .  .  .  møder 
og  i  Christiania  16  i  Tallet  tilligemed  Bispen  og  Rektor,  og  ud- 
vælge den  gejstlige  Repræsentant.  Den  Deel  af  Stiflet,  som  ligger 
inde  i  Landet,  samles  paa  Hedemarken,  handler  paa  samme 
Maade,  undtagen  at  Bispen  maa  og  være  tilstede  i  den  gejstlige 
Forsamling. 

Slesvig  inddeles  paa  samme  Maade. 

Paa  Island  er  Sysselmændene,  Amtmændene,  Fogderne,  Bi- 
sperne, Præsterne  og  1   Bonde  fra  hvert  Sogn  Vælgere. 

I  Danmark  og  Fyrstendømmerne  vælges  som  i  Norge;  dog 
skal    der    paa    Landet  være    1    Herremand    af   hvert  Amt    blandt 

Vælgerne,  i  Kjøbenhavn  er  den  hele  Magistrat  og  de  32  Mænd 
Vælgere. 

Ved  Valgene  gaar  Alt  efter  de  fleste  Stemmer;  der  stemmes 
ved  Kugler. 

Ligeledes  handles  i  Danmark. 

Valget  skeer  i  Danmark  i  Juni  Maaned,  i  Norge  i  Februar  og 
Marts.  Repræsentanterne  bør  være  samlede  i  Kjøbenhavn  til  Mik- 
kelsdag. 

I  Parlamentet  bør  i  alle  almindelige  Ting  Sagerne  afgjøres 
efter  de  fleste  Stemmer,  og  ligeledes  i  alle  Sager  vedkommende 
hver  Provinds.  Hver  Stand  stemmer  for  sig,  nemlig:  Bystanden, 
Landstanden,  Gejstligheden. 

Ingen  Skatforandring  eller  Forandring  af  Milicen  eller  andre 
saadanne  vigtige  Ting  maa  gjælde  inden  derom  er  voteret  tre  Gange 
efter  hinanden  paa  adskilte  Dage  i  Parlamentet,  og  Tingene  da 
alle  tre  Gange  have  faaet  de  fleste  Stemmer.  Have  de  kun  een 
eller  to  Gange  havt  det,  maa  de  ej  proponeres  før  efter  et  Fjer- 
dingaar.  Bliver  en  Ting  reent  afslaaet  tre  Gange  efter  hinanden, 
saa  maa  den  ej  proponeres  før  efter  et  Aar. 

Kommer  der  Tvist  mellem  Portionerne,  da  skulle  alle  Pro- 
vindser  i  Danmark  afgjøre  Sagen  efter  de  fleste  Stemmer,  og  lige- 
ledes i  Norge  etc.  Kommer  der  Tvist  imellem  Stænderne  i  hvert 
Rige,  skulle  alle  3  Riger,  hvorunder  forstaas  Fyrstendømmerne, 
afgjøre  den  efter  de  fleste  Stemmer.  Kommer  der,  hvad  Gud  for- 
byde, Tvist  mellem  Rigerne,  da  skal  det  tredie  Riges  Stemme 
gjøre  Udslaget.  — 

Kongen  kan  afsætte  sine  Hofbetjente  efter  eget  Behag. 

Konseillet  bestaar  af  8  Personer.  Ingen  maa  sidde  i  Kon- 
seillet,  som  har  Forestilling,  undtagen  Ministeren  for  de  udenland- 
ske Affairer.  Konseillets  Medlemmer  skulle  konferere  med  Kongen 
og  Parlamentet  ved  Afgjørelsen  af  Landets  almindelige  Sager,  og 
heri  maa  Intet  besluttes  uden  Kongen  og  Parlamentet  ere  enige. 
De  Sager,  som  ikke  vedkomme  det  Hele  og  Store,  lader  Kongen 
expedere  ved  Konseillet  og  Kollegierne. 

Hver  Konseil-Minister  skal  have  3000  Rdl.  Thott  og  Schack 
skal  sættes  i  Konseillet.  Prinds  Frederik  skal  være  den  første  i 
Konseillet  og  Statholder  i  Danmark,  ligesom  Prindsen  af  Hessen  i 
Fyrstendømmerne,  og  Benzon,  der  igjen  bør  indsættes  i  Norge '^. 

♦  Landgreve  Carl  af  Hessen-Cassel  blev  i  Aaret  1766  gift  med  Lovise, 
Datter  af  Frederik  den  Femte  og  Dronning  Lovise.  Jacob  Benzon,  fedt 
1688,  blev  1750  Vicestatholder,  1770  Statholder  i  Norge;  han  blev  afskedi- 
get af  Struensee  og  døde  1775,   uden   paany  at  være  kaldet  til  Embede. 

Kongen  lader  ved  een  eller  anden  af  Konseillet  proponere  i 
Parlamentet. 

Ingen  Undersaat  maa  fængsles  eller  skee  nogen  Ulempe  uden 
efter  Lov  og  Dom.  Skeer  det  enten  af  Kongen  eller  Parlamentet,  da 
har  den  ene  af  dem  Magt  at  søge  dette  rettet  paa  en  god  Maade. 

Naar  Nogen  bliver  tiltalt  paa  sit  Embede,  da  skal  Parlamen- 
tet træde  sammen  med  Højesteret  og  dømme  tilhobe  uden  Appel. 
Parlamentet  skal  da  udvælge  ved  Kugler  12  eller  16  af  sine  Med- 
lemmer, for  at  det  ej  skal  hindres  i  sine  øvrige  Forretninger. 

Skulde,  som  Gud  forbyde,  enten  Kongen  eller  Parlamentet 
gjøre  Indgreb  i  hverandres  Rettigheder,  da  viser  Grundloven,  hvo 
der  har  forurettet  hinanden,  og  ere  alle  Kollegier,  Militære  etc. 
forpligtede  til,  efter  deres  Ed,  at  holde  Grundloven  ved  Magt. 

Skjøndt  dette  Forfatnings-Udkast  ikke  kan  siges  at  være 
færdigt,  indeholder  det  dog  saa  meget,  at  det  kan,  idetmind- 
ste  til  en  vis  Grad,  analyseres,  og  enkelte  Bestemmelser  i  det 
fremhæves.  Det  synes  saaledes  aabenbart,  at  Kongen  skulde 
give  denne  nye  Forfatning  uden  Parlamentets  Medvirken,  at 
Kongen  altsaa  frivillig  skulde  give  Slip  paa  sin  Enevoldsmagt. 
Thi  om  det  end  siges,  at  Alle  skulle  aflægge  Ed  paa,  at  ville 
vedligeholde  Souverainiteten  og  den  nye  Regjeringsform,  saa 
kan  Souverainiteten  her  ikke  tages  i  anden  Betydning  end  ved 
det  almindelige  Ord  Kongemagt.  Denne  bliver  nu  som  i  et 
indskrænket  Monarchi,  thi  Kongen  maa  have  Samtykke  givet 
af  et  udelukkende  folkevalgt  Parlament,  til  at  foretage  visse 
Regjeringshandlinger  som  at  paalægge  Skat,  at  gjøre  Foran- 
dringer i  Krigsmagtens  Ordning,  i  Landenes  Økonomi,  lige- 
som ingen  Betjent  o.  Embedsmand  maa  afsættes  af  ham  uden 
Parlamentets  Samtykke.  Parlamentet  vælges  af  Portioner,  det 
vil  sige  Kredse  efter  Nutids-Sprogbrug.  Valgene  til  Parlamen- 
tet foregaa  dels  direkte,  dels  indirekte  ved  Valgmænd.  Det 
fordres,  at  de,  som  vælges  paa  Landet,  skulle  være  Grundejen- 
domsbesiddere,  og  at  de,  som  vælges  i  Byerne,  skulle  være 
anselige  Embedsmænd,  dog  vel  kommunale  Embedsmænd?  Det 
bestemmes,  at  i  de  48  Kredse  eller  Valgdistrikter  skal  der  være 
idetmindste  1  Repræsentant  for  Landet  og  1  for  Byerne,  hvil- 
ket forudsætter  et  betydeligt  Samarbejde  imellem  Kredsens 
Vælgere.  Men  Fremgangsmaaden  ved  Valgene  er  ikke  klart 
fremsat.    Kredsenes  Omfang  og  Begrændsning  er  der  ikke  rørt 

ved.    Bestemmelser   herom    maatte    komme    frem  i   en  Valg- 
Bruun,  P.  F.  Suhm.  ^ 

lov,  medens  Udkastet  dog  indeholder  andre  Bestemmelser, 
som  høre  til  Valgloven,  f.  Ex.  at  Parlamentsmedlemmerne 
skulle  have  i  Vederlag  500  Rdl.  aarlig,  der  udredes  af  Valg- 
kredsene. Dette  Vederlag  maa  siges  at  være  lavt,  thi  Parla- 
mentet skal  ikke  indkaldes  til  Virksomhed  til  en  bestemt  Tid 
-T-  undtagen  det  nyvalgte  Parlament,  som  skal  møde  til  Mik- 
kels Dag,  —  og  for  en  bestemt  Tid,  men  det  skal  være  samlet 
hele  Aaret  igjennem.  En  mærkelig  Bestemmelse  er  den,  at  et 
Parlaments-Medlem  først  efter  9  Aars  Forløb  kan  gjenvælges. 
Ved  Afstemninger  gjælder,  naar  Talen  er  om  almindelige  og  i 
Sager,  som  angaa  de  enkelte  Provindser,  simpel  Majoritet,  men 
Afstemningen  skal  foregaa  efter  Stænder,  nemlig:  Bystanden, 
Landstanden,  Gejstligstanden,  —  om  en  Adelsstand  er  der  ikke 
Tale.  Men  Udkastet  siger  Intet  om,  hvorledes  Afstemningen 
skal  foregaa,  naar  Forhandlingen  drejer  sig  om  andre  Sager. 
Der  er  et  svagt  Tilløb  til  at  skjelne  imellem  den  lovgivende 
Magt  og  den  administrerende  Magt;  om  den  dømmende  Magt 
siges  ikke  Noget.  Om  mange  Ting  i  Forretningsgangen  i  Par- 
lamentet: som  Valg  af  Præsident,  Valg  af  Komitéer  o.  s.  v. 
indeholder  Udkastet  ikke  Noget,  dog  gives  der  Regler  for  den 
tre  Gange  gjentagne  Afstemning  ved  meget  vigtige  Sager  som 
Skattebevilling.  Derimod  berøres  en  Domstol,  som  ligner 
hvad  der  nu  kaldes  Rigsretten,  sammensat  af  Medlemmer  af 
Parlamentet  og  af  Højesteret,  hvor  Parlamentet  skal  vælge  ved 
Kugle-Afstemning,  men  denne  Domstol,  fra  hvilken  der  ingen 
Appel  er,  skal  kun  træde  sammen,  naar  Nogen  bliver  tiltalt 
paa  sit  Embede.  En  vigtig  Bestemmelse  er  den,  at  ingen 
Undersaat  maa  fængsles  eller  ske  nogen  Ulæmpe,  hvilket  for- 
modentlig vil  sige,  lide  Straf,  uden  efter  Lov  og  Dom. 

Enevælden  er  altsaa  i  Virkeligheden  opgiven.  Den  Regje- 
ringsform,  som  Suhm  foreslaar,  er  en  indskrænket,  konstitu- 
tionel monarkisk,  hvor  der  ved  Siden  af  Kongemagten  staar  et 
folkevalgt  Parlament  med  eet  Kammer,  med  et  stærkt  konser- 
vativt Præg,  udrustet  med  en  saadan  Myndighed,  at  i  meget 
vigtige  Sager  dets  Samtykke  er  bindende  for  at  Kongen  kan 
regjere. 

Det  er  blevet  fremhævet,  at  Suhm  har  stillet  Slesvig  sam- 
men med  Holsten  og  saaledes  skilt  det  fra  Kongeriget.  Her- 
til kan  bemærkes,  at  Suhm  vidste  god  Besked  med  Slesvigs 
historiske  Forhold  til  Kongeriget,  hvilket  vil  fremgaa  af  hvad 


Udkast  til  en  ny  Regjeringsform.  115 

der  vil  blive  fortalt  længere  fremme  i  denne  Biografi.  Men 
saavel  hos  Regjeringen  som  i  den  almindelige  Opfattelse  for- 
stod man  ved  »Holstenerne«  Indbyggerne  saavel  i  Slesvig  som 
i  Holsten,  eller  som  man  ogsaa  sagde  i  Fyrstendømmerne; 
disse  to  Hertugdømmer  vare  smeltede  sammen  til  Et,  og  at 
adskille  dem  ved  at  drage  Slesvig  til  Kongeriget  vilde  i  et  saa- 
dant  Statsforfatnings-Udkast  have  været  en  Umulighed.  Dog 
er  det  værdt  at  lægge  Mærke  til,  at  Slesvig  skulle  have  2 
Portioner  o.  Kredse,  medens  Holsten  og  Oldenborg  (og  Del- 
menhorst)  kun  skulde  danne  1  Portion*.  Norge  fik  ingen 
selvstændig  Stilling  ligeoverfor  Danmark.  Men  det  fortjener  at 
bemærkes,  at  det  Qæme  Island  skulde  være  repræsenteret  i  Par- 
lamentet, en  mærkelig  Bestemmelse,  thi  Island  har  aldrig  havt 
Repræsentanter  i  de  danske  Rigsforsamlinger,  før  dette  Land  i 
de  danske  Østifters  fire  første  Stænderforsamlinger,  1835^36, 
1838,  1840,  1842,  var  repræsenteret  ved  2  kongevalgte,  islandsk 
fødte  Medlemmer,  og  det  1848  blev  repræsenteret  i  den  grund- 
lovgivende Rigsforsamling  ved  5  kongevalgte  Medlemmer,  som 
alle  vare  fødte  Islændere. 


IV. 

1772—74.  Et  Stykke  af  en  Dagbog  fra  Januar  1772.  Brev 
»Til  Kongen«;  Udgaver  og  Oversættelser;  Domme  og  Kritiker  over 
det.  »Opmuntring  til  de  Danske  og  Norske,«  1772.  Skriftet: 
»Til  mine  Landsmænd  og  Medborgere  de  Danske,  Norske  og  Hol- 
stenere« udgives  anonymt,  1772.  Suhm  forsvarer  sig  imod  Beskyld- 
ningen for  at  have  haanet  de  Tydske.  Sulim  afslaar  1769,  at 
blive  Assessor  i  Højesteret;  han  er  nær  ved  at  blive  Sekretær  i 
Statsraadet;  er  Medlem  af  Kommissionen  til  at  gjennemgaa  Stru- 
ensees  Papirer.  Skriftet,  1772:  »Om  Danmarks  og  Norges  Tilstand 
i  Henseende  til  Handelen.«     Statsromanen  »Euphron,«   1774. 


Det  var  ligeoverfor  den  bestaaende  Forfatning  og  Regje- 
ring  et  meget  radikalt  Program,  Suhm  havde  givet  i  sit  Udkast 
til  en  Regjeringsform.     Hvorledes  vilde  det  vel  blive  modtaget 

*  Det  maa  erindres,  at  først  Åaret  efter,   1773,  kom  den  hertugelige  Del 
af  Holsten  til  den  danske  Krone. 

8* 

naar  »Kabalen«  var  sprængt?  Det  fik  Suhm  snart  at  mærke. 
Han  blev  ikke  aktiv  Deltager  i  »Katastrofen«  den  17.  Januar 
1772;  men  lige  strax  efter,  at  den  havde  fundet  Sted,  meldte 
han  sig  ved  Hove.  Det  faar  man  at  vide  af  et  Stykke  af 
Suhms  Journal,  som  er  udgivet  og  som  mærkelig  nok  netop 
handler  om  Dagene  den  17.  og  18.  Januar  1772,  og  i  denne 
Journal  har  Suhm  indført  følgende^': 

»D.  17.  Januar.  11  kjørte  jeg  til  Hove,  talte  med  Prind- 
sen,  med  Guldberg,  med  Frøken  Schmettau"*",  jeg  kjørte  til 
Hielmstiemes,  hvor  min  Kone  var,  med  Hielmstierne  for  til 
Hove  til  Kuren,  kom  hjem  3V2-  Siden  kjørte  vi  alle  ud  til 
Rehders.  Med  Frue  Rehder  til  Hielmstiemes.  Med  Frue  Hielm- 
stierne ud  at  besee  Illuminationerne  og  den  Mængde  Folk, 
som  vare  drukne  af  Glæde  over  Kabalens  Nedtrykkelse.  Siden 
til  Guldbergs  og  kom  hjem  9.« 

»D.  18.  Eftermiddag  gjorde  jeg  Visiter,  og  spiste  selv  5. 
hos  Guldberg.  Min  Kone  var  hos  K.  Frøken  Råbe**,  og 
siden  Audience  hos  Dr.  Jul.  Maria.« 

Den  første  Dag  viste  Suhm  Guldberg  sin  Plan:  »Jeg  le- 
verede Guldberg  min  Plan  om  Regjeringens  Forandring,  men 
den  blev  forkastet  af  ham  som  vant  til  Slaveri,«  skriver  Suhm 
i  sine  hemmelige  Efterretninger  om  Christian  den  Syvendes 
Regjering.  Guldberg  kunde  ikke  bruge  Planen,  eftersom  han 
stod  paa  Kongelovens  rene  Grund;  Suhm  maatte.  da  stikke 
Manuskriptet  til  sig  og  gjemme  det,  indtil  han  mange  Aar 
efter  gav  det  til  Nyerup,  som  lod  Planen  trykke  og  saaledes 
røbede  Hemmeligheden  med  dette  Forsøg  paa  at  vise  Vejen  til 
at  indføre  en  konstitutionel  Forfatning.  Engang  ved  Aarhun- 
dredets  Slutning  fik  Generalprokurør  Chr,  Colbjørnsen  Nyerups 
»Suhmiana«  i  Haanden,  og  da  han  havde  læst  Suhms  Plan 
til  denne  nye  Regjeringsform  for  Danmark,  var  det  ikke  langt 
fra,  at  Nyerup  kunde  være  kommen  i  Forlegenhed,  fordi  han 
havde  udgivet  dette  Stykke.  Moldenhawer  og  Professor  Schle- 
gel maatte  formilde  Generalprokurøren ''.  Saa  lagde  Glemsel 
sig   atter   over   det  mærkelige    lille   Arbejde,    og  først  i  Aaret 


*  Margaretha  Wilhelmina  von  SchmettaUf  HofTrøken  hos  Dronning  Caro- 
line Mathilde. 

**  Margaretha  von   Råben,    Kammerfroken    hos    Enkedronning   Juliane 
Marie. 

1872  lod  Professor  Frederik  Schiern    Udkastet  paaoy  aftrykke, 
og  fortalte  dets  Historie. 

Suhm  fik  altsaa  ingen  Rolle  at  udføre  den  Nat,  da  Stru- 
ensee  blev  fængslet.  Han  havde  ventet  at  faa  Del  i  Begiven- 
hederne, og  han  har  sikkert  følt  sig  skuffet,  da  del  ikke  blev 
Tilfældet.  Han  skriver:  »Guldberg  havde  sagt  mig,  at  der  ar- 
bejdedes paa  at  faa  2  Regimenter  paa  det  gode  Parti,  at  jeg 


skulde  være  med  og  En  til,  og  at  han  betids  skulde  lade  mig 
det  vide.  Men  Guldberg  holdt  ej  Ord.  Maaskee  han  frygtede 
for,  at  jeg  ved  den  Lejlighed  skulde  indføre  republikanske 
Principer.* 

Men  kort  efter  foretog  Suhm  sig  et  Skridt,  ved  hvilket 
hans  Navn  for  en  Tid  kom  til  at  lyde  over  alle  Kongens 
Riger  og  Lande,  ja  langt  ud  over  dem*".  Han  udgav  et  lille 
Skrift  med  Titel  »Til  Kongen.  Af  Peter  Friederich  Suhm. 
Kiøbenhavn.  Trykt  hos    Brødrene    Berling.  1772,i  —  14",   4 


*  Portnetet   at  Suhm  paa  denne   Side  er  gjenRivet   efter   i 
erer  efter  et   Maleri  malet  1772  afJ.  Juel. 

Blade,  af  hvilke  kun  fem  Sider,  foruden  Titelbladet,  have  Text 
— ,  i  hvilket  han  i  stærke  Ord  lovpriste  Enkedronning  Juliane 
Marie  og  Arveprinds  Frederik,  fordi  de  havde  frelst  Konge, 
Rige  og  Folk.  Dette  Brev,  som  Suhm  skal  have  »aller- 
underdanigst overrakt  til  Kongen,  der  paa  det  allerhuldrigste 
modtog  det,«  er  skrevet  med  en  Varme,  der  paa  sine  Steder 
nok  kan  siges  at  været  naaet  over  Kogepunktet  og  ofte  har 
fundet  Udtryk,  som  vidne  om  Overspændthed*.  Men  Brevet 
er  paa  den  anden  Side  forfattet  med  en  Oprigtighed  og  en 
Frimodighed,  som  bidrog  til  at  det  slog  ned  næsten  som  et 
Lyn  i  Folket.  Det  er  især  følgende  Stykket  i  Midten  af  Bre- 
vet, her  sigtes  til: 

Af  Gud  og  Dit  Folk  har  Du  Enevolds-Magten.  Du  er  ogsaa 
Gud  og  det  Regnskab  skyldig,  hvorledes  Du  bruger  den.  En  for- 
færdelig Magt,  Enevolds  Magt!  Jo  større  Magt,  jo  større  Pligter. 
Sæt  selv  Skranker  for  denne  Magt,  ved  at  erkjende  Gud  over  Dig, 
ved  at  tilse  Dit  Folks  Bedste,  ved  at  udvælge  værdige  Mænd,  og 
Du  har  den  værdigste  i  Din  Broder,  ved  ej  at  dømme  og  afsætte 
nogen  uden  efter  Lovene,  ved  at  ophøje  mest  dine  egne  Under- 
saatter.    Lad  os  igjen  i  Dine  Befalinger  høre  vort  eget  kjære  Sprog, 


*  Som  saadanne  Udtryk  har  man  betragtet  følgende:  »Det  var  paa 
høje  Tid,  thi  jeg  saae  Borger  hvæsse  sit  Sværd  mod  Borger,  forhen  frede- 
lige Folk  at  ophidses  til  Mord.  Maaske  havde  din  Residence-Stad  inden  faa 
Dage  bleven  et  Offer  for  Luen,  kun  været  en  ynkelig  Stenhob;  og  Danne- 
mark og  Norge  ulyksalig  under  den  Konge,  som  ivrigst  ønsker  deres  Vet.< 
At  Suhm  virkelig  har  frygtet  Noget  saadant,  kan  slet  ikke  være  Tvivl 
underkastet,  thi  noget  ganske  Lignende  omtaler  han  i  sine  utrykte  Erin- 
dringer. Der  gik  jo  mange  Rygter  om  Planer,  som  vare  paa  Bane,  for  Ex- 
empel  Rygtet  om,  at  Struensee  vilde  afsætte  Kongen,  ægte  Dronningen  og 
gjore  sig  til  Landets  Protektor,  om  at  Kongen  skulde  dræbes,  Kronprindsen 
vige  Pladsen  for  sin  Søster,  og  disse  Planer  skulde  sættes  i  Værk  den  28. 
Januar;  om  at  der  var  opstillet  Kanoner  paa  Tøjhuset,  for  at  der  kunde 
fyres  paa  Byen,  dersom  den  viste  Modstand,  fremdeles  var  der  Soldater-Be- 
vægelser; Alt  dette  fødte  Uro  og  Ængstelse,  og  Suhm  udtalte  hvad  mangfol- 
dige troede  paa.  Reverdil  fortæller,  at  »o/i  fit  tomter  entre  les  mains  d'tin 
sieur  Suhm  dont  on  connaissait  la  tete  exaltée,  une  copie  de  ce  plan  qui  n*a 
jamais  existé  en  original.^  Reverdil,  Mémoires,  Paris  1858,  S.  309  ff«  Sam- 
menlign hvad  Schiern  har  meddelt  herom  fra  en  Beretning  af  Esaias  Flei- 
scAier,  og  de  Notitser,  han  har  føjet  hertil,  hvilke  oplyse,  hvor  almindelige 
hine  Rygter  vare.  »Historisk  Tidsskrift, c  IV.  R.,  2.  Bd.  Kbh.  1870—72,  S.  685 
ff.  Se  ogsaa  Engelstoftiana  udg.  af  Fr.  Schiern  i  »Histor.  Tidsskr.,«  V.  R., 
2  Bd.  Kbh.  1880—81,  S.  356—57. 

Du  er  jo  Dansk,  og  jeg  veed,  at  Du  kan  Dansk;  lad  det  fremmede 
Sprog  være  et  Kjendemærke  paa  den  nedrige  Forræder,  som  var 
for  doven  til  at  lære  vort  Sprog,  for  spodsk  over  os,  til  at  ned- 
lade sig  saavidt.  Læg  Tømme  paa  Egenraadige,  og  lad  ingen 
forurettes,  allermindst  ved  aabenbare  Vold,  endog  om  den  traf  de 
allersletteste  Mennesker.  Lad  de  med  Uret  Afsatte  og  Forviste 
komme  tilbage;  lad  nyttige  Mænd  iblandt  dem  igjen  beklæde  Em- 
beder; 'gjør  ej  for  mange  og  hastige  Forandringer,  at  ej  den  til- 
kommende Tid  skal  blive  lig  den  forbigangne;  lad  ej  ældgamle 
Ting  undersøges  og  oprippes,  men  undersøg  nøje  de  sidste;  revs 
lemfældig  dem,  som  det  er  muligt  at  behandle  med  Naade,  men 
straf  retfærdig  uden  Skaansel  dem,  som  have  vanæret  Dig  og  os. 
Afværg,  at  Din  Faders  Monumenter  ej  forfalde;  indskrænk  de  be- 
kostelige Lystigheder;  undersøg  nøje  Landets  Gjæld,  og  betal  den 
retmæssige ;  lad  Norge,  det  tro  og  tapre  Norge,  faa  sin  Mønt  igjen ; 
lad  deres  Helte  aldrig  mere  blive  forjagede  fra  Thronen,  Helte, 
som  ere  Thronéns  sikreste  Støtte;  glem  ej  Blinkens,  Handelens 
Tilstand  og  lad  den  sidste  ej  mere  være  et  Maal  for  nogle  faa 
egennyttige ;  er  det  muligt,  da  afskaf  de  haarde  Skatter,  som  be- 
tynge Dine  Undersa atter,  og  i  det  mindste  uddel  dem  ligere;  med 
Glæde  skal  jeg  efter  Evne  bære  den  Del,  som  forhen  laa  paa  den 
Usle.  Da  skal  Enevolds-Magtens  Land  være  Friheds,  Glædes,  Over- 
flødigheds, Trygheds  Land,  mer  end  det  frie  England  selv,  hvor 
egennyttige  og  nedrige  Ministre  vel  ej  kunne  hindre  Folkets  Raab 
at  komme  for  Kongen,  men  hvor  de  dog  hindre  Virkningen  deraf, 
hvor  de  tør  understaa  sig  at  fængsle  Folkets  Forsvarere,  dem, 
som  tale  en  hellig  Sag. 

Danmark,  Norge  og  Fyrstendømmerne  tale  igjennem  min 
Mund  til  Dig,  o  Konge!  Hverken  Hykleri,  Smiger,  Haab  eller  Frygt 
drive  min  Pen.  Ikke  har  jeg  nedrig  eller  flittig  gjort  Opvartning 
for  de  forrige  Ministrer;  aldrig  har  jeg  engang  besøgt,  hilset  paa 
eller  bukket  for  de  sidste  Afskum ;  aldrig  har  jeg  som  en  Betler 
nærmet  mig  Din  Throne;  Forsynet  og  min  Kone  takker  jeg  for, 
at  de  have  sat  mig  i  Stand  ej  at  bede  om  Noget.  Hør  derfor, 
Sandheden  af  min  Mund,  en  Sandhed,  som  ej  kan  være  mis- 
tænkt etc. 

Det  kan  ikke  nægtes,  at  det  er  frimodig  Tale,  Suhm  her 
fører,  saa  frimodig,  ja  dumdristig,  at  mange  af  hans  Samtidige 
studsede  over,  men  paa  samme  Tid  glædede  sig  over,  at  en 
Mand  havde  Mod  til  at  føre  et  saadant  Sprog,  henvendt  direkte  til 

den  enevældige  Konge  selv*.  Og  det  kan  ikke  nægtes ,  at 
Suhm  her  taler  med  den  største  Oprigtighed;  han  stiller  sig 
frem  som  den  frie,  uafhængige  Mand,  der  ikke  har  været  og 
ikke  er  bunden  til  Nogen  uden  til  Kongen;  han  er  ene  ansvar- 
lig, idet  han  staar  frem  og  taler  for  alle.  Det  er  sagt,  at  det 
er  smagløst,  naar  Suhm  nævner  Forsynet  og  sin  Kone,  som 
dem,  han  skylder  sin  Rigdom«  Ja,  det  kan  godt  indrømmes; 
det  havde  været  heldigere,  om  han  her  havde  valgt  andre  Ud- 
tryk; men  han  har  talt  i  naiv  Oprigtighed,  hvor  Vægten  vist 
maa  Isegges  paa  Udtrykket  for  hans  Beredvillighed  til  at  bære 
større  Byrder,  naar  han  derved  kunde  hjælpe  andre.  Paa  en 
noget  lignende  Maade  har  han  allerede  udtrykt  sig  1763,  da 
han  i  Afhandlingen  om  Økonomien  talte  om  Avlsgaardene  i 
Norge,  de  saa  kaldte  øde  Gaarde,  hvilke  han  mente,  vare  til 
stort  Gavn  i  Landet,  da  der  kunde  leve  4  til  5  Familier  paa 
en  saadan  Gaard.  Han  siger  da^^:  »Det  var  at  ønske,  at  hele 
Landet  var  fuldt  af  saadanne  øde  Gaarde.  Det  er  langt  fra 
at  jeg  skriver  dette,  fordi  jeg  selv  haver  Avls-Gaarde,  da  jeg 
gjeme,  siden  Gud  har  sat  mig  i  gode  Omstændigheder,  er  be- 
redt til  at  betale  alle  saadanne  og  end  flere  Afgifter,  naar  mine 
Medborgere,  som  ej  taale  det,  kun  derved  kunde  befries,  og 
ej  Landets  Flor,  Velstand  og  Forbedring  hindres.«  Og  hvem 
veed,  om  ikke  de  Samtidige,  ikke  mindst  i  Norge,  syntes  godt 
om,  at  Suhm  sagde  rent  ud,  fra  hvem  han  havde  sin  Rigdom? 
Thi  det  var  dog  vist  en  almindelig  kjendt  Sag,  at  Suhm  selv 
havde  været  en  fattig  Mand,  og  at  Fru  Suhm  var  en  norsk 
Kvinde.  —  Det  er  vist  rigtigt  sagt,  at  det  kun  har  kostet  Suhm 
nogle  Timers  Arbejde  at  skrive  dette  Brev  paa  en  Tid,  da 
»man  henreves  af  Hvirvelvinden;«  men  det  er  ogsaa  skrevet 
paa  en  Tid,  da  Suhms  Tanker  endnu  vare  opfyldte  af  hans 
Udkast  til  en  ny  Regjeringsform,  thi  der  er  Toner  derfra,  som 
klinge  igjen  i  dette  nye  Skrift. 

Brevet  har  en  ret  interessant  Historie,  og  Fortællingen  om 
den  kan  indledes  med  følgende  Meddelelse,  som  findes  i  de 
»Berlingske  Tidender«  1772,  Nr.  8,  for  den  27.  Januar: 

♦  Her  kan  erindres  om,  at  Fénélon  ved  1691  skrev  et  ^lettre*  til  Lud- 
vig den  Fjortende,  hvori  denne  mægtige  Fyrste  blev  tiltalt  paa  en  endnu 
mere  dristig  og  indtrængende  Maade  end  Christian  den  Syvende  blev  tiltalt 
af  Suhm.  Denne  kan  ikke  have  kjendt  Fénélons  Brev,  thi  det  var  endnu 
ikke  trykt  1772. 

»Da  det  hele  Oplag  af  det  lidet  Skrift:  til  Kongen,  forfattet 
af  Hr.  Conferentz  Raad  Peter  Friederich  Suhm,  i  Dag  gratis 
er  bleven  udgivet  her  fra  Bogtrykkeriet,  saa  at  ingen  Exem- 
plarier  af  samme  ere  mere  at  bekomme,  saa  haabe  vi  at  for- 
nøye  vore  Læsere  ved  at  meddele  samme  Ord  til  andet  som 
følger.«  Derefter  er  Brevet  aftrykt.  Dagen  efter,  den  28.  Ja- 
nuar, blev  det  aftrykt  i  »Kjøbenhavns  Adresseavis,«  Nr.  15,  og 
den  31.  Januar  i  den  fra  N.  C.  HøpfTners  kongelige  Bogtrj'kkeri 
udgaaende  Avis  »Kjøbenhavns  Postrytter,«  8®,  Nr.  9.  Den  7. 
Februar  blev  det  ti*ykt  i  de  i  Aalborg  udkommende  » Jydsk  e 
Efterretninger,«  Nr.  6,  med  disse  indledende  Ord:  »For  at  for- 
nøje vore  Læsere  og  opfylde  nogles  Begjæring  meddele  vi  dem 
herved  Ord  til  andet  det  lille  Skrift  til  Kongen  forfattet  af  (S.  T.) 
Hr.  Conferentzraad  Peter  Friederich  Suhm  etc.«  Paa  samme 
Tid  blev  det  »trykt  og  findes  tilkjøbs  hos  Joh.  Rud.  Thiele, 
boende  i  store  Helliggeiststræde«,  i  8**,  8  SS.,  i  en  Udgave  i 
8«,  8  SS.  med  Titel:  »Til  Kongen.  Af  Peter  Friederich  Suhm,« 
uden  at  Bogtrykkerens  Navn  —  uden  Tvivl  Joh.  Rud.  Thiele  ^ 
er  angivet,  samt  i  en  Udgave  i  8®,  4  SS.  med  Titel:  »Confe- 
rentz-Raad  Peter  Friderich  Suhms  Brev  til  Kongen  i  Anledning 
af  de  mærkværdige  Omstændigheder  i  Kiøbenhavn  den  17.  Jan. 
1772,«  maaske  udgaaet  fra  Adressekontorets  Trykkeri. 

Ved  denne  Tid  udkom  der  en  Pjece  med  Titel:  »I  Anled- 
ning af  Herr  Conferentz-Raad  P.  F.  Suhms  ypperlige  Tale  til 
Kongen  ere  disse  Tanker  opsatte  og  ham  tilegnede.«  Kbh. 
1772,  4®,  4  SS.  Heri  siges:  »Du  talede  for  os  og  udtrykte  saa 
viseligen  alles  Hjerter  .  .  .  det  hele  Danske  og  Norske  Folk 
yde  dig  Tak.«  I  »Kjøbenhavns  Adresseavis,«  1772,  Nr.  33,  den 
25.  Februar,  er  trykt  et  Digt  med  Titel:  »I  Anledning  af  Hr. 
Conferents  Raad  Suhms  Skrift  til  Kongen,«  af  »Frid,  ClirisL 
Bille,  studiosus  Philolog.,«  og  i  samme  Avis  1772,  Nr.  37,  den 
3.  Marts,  er  trykt:  »Gienskrald  fra  de  Norske  Fjelde  over  S.  T. 
Conferentsraad  Suhm  til  Besvarelse  paa  hans  Brev  til  Kongen,« 
hvis  sidste  Linie  lyder  saaledes:  »Gid  hver  en  Dansk  og  Norsk 
i  Troeskab  ligne  Suhm.« 

I  Norge  gjorde  Suhms  Brev  et  meget  stærkt  Indtryk, 
hvorom  følgende  Notitser  vidne. 

I  »Norske  Intelligenz  Sedler,«  der  udkom  i  Christiania, 
læses  i  Nr.  7  for  den  12.  Februar  1772  følgende  Avertissement: 
»Et  lidet  Selskab  har  fundet  saadan  Behag  i  Hr.  Conferentz 


122  Peter  Frederik  Suhm. 

Raad  Suhms  Til  Kongen,  at  det  troede  samme  burde  være  al- 
mindelig bekjendt,  hvorfor  det  har  besørget  et  nyt  Oplag,  som 
uddeles  gratis  med  denne  Intelligenz-Seddel  og  i  Drammen  hos 
Sr.  C.  Lohrmann.« 

1  Bergens  »Adresse-Contoirs  Efterretninger«  læses  i  Nr.  7 
for  Mandag  den  17.  Februar  1772:  »Førstkommende  Onsdag 
kan  bekommes  hos  mig  Conferentzraad  Suhms  patriotiske 
Brev  til  Kongen.  H.  Dedechen.«  Brevet  udkom  i  to  Udgaver, 
nemlig  1:  »Oplag  af  vor  Priisværdige  Skribent  Hr.  Conferents- 
raad  SUHMS  Kostbare  Skrift  til  Kongen,  med  et  kort  Echo 
fra  de  Norske  Fieide,  udraabt  giennem  de  Bergenske  Bierge. 
Til  Trykken  bekostet  og  alle  Exemplarer  gratis  uddelet,  Autor 
til  velfortient  Ære,  af  B.  F.  Bergen,  1772.  trykt  hos  Kongel. 
Majests.  privil.  Bogtrykker,  H.  Dedechen,«  8®,  8  SS.,  og  2: 
»Copie  af  et  retskaffen  patriotisk  Brev,  indsendt  til  Kongen  af 
Hr.  Conferents-Raad  SUHM,  i  Anledning  af  de  overhængende 
Farer  og  Ulykker  for  Kongen,  det  Kongelige  Huus,  samt  disse 
Lande  og  Riger;  saa  og  Norske  Bierges  Echo  tilligemed  en 
SONNET  eller  Synge-Digt  til  Talsmandens  Ære.  Bergen,  1772. 
trykt  hos  K.  M.  privil.  Bogtrykker  H.  Dedechen,«  8<>,  8  SS. 
Saavel  Digtet  »Norske  Bierges  Echo«  som  »Sonnetten«  inde- 
holde Berømmelse  for  Suhm  fra  Begyndelsen  til  Enden,  f.  Ex.: 
»Du  Nordens  Heros  er!« 

Som  Tillæg  til  Nr.  8  for  den  24.  Februar  af  den  nævnte 
Avis  er  paa  et  særskilt  Blad  trykt:  »Da  man  ved  det  harmo- 
niske Selskab  læsede  et  nyt  Oplag  af  Hr.  Conferentsraad  Suhms 
Brev  til  Kongen  bleve  Selskabets  Tanker  udtrykkede  ved  føl- 
gende,« —  og  derefter  læses  et  Digt  til  Suhm  at  Boalth.  I  den 
samme  Avis  Nr.  9  for  den  2.  Marts  læses  et  Digt  i  Anledning 
af  den  17.  Januar:  »Et  kort  Fryde-Echo,«  i  h\ilket  disse  Linier 
forekomme : 

Tak-Echo  bør  vor  -Suhm,  hvis  Mund  og  Hierte  talte, 
Hver  Hierteklemtes  Vel  saa  vel  hans  Pen  afmalte.  - 

I  Nr.  10  for  den  10.  Marts  læses:  »Fra  min  Presse  er  forfær- 
diget en  Panegyr  til  Hr.  Conferentsraad  Suhm  i  Anledning  af 
hans  uforlignelige  Brev  til  Kongen,  og  sælges  samme  hos  mig 
for  2  p  Stykket.  H.  Dedechen.«  Denne  Lovtale  har  Titlen: 
»Til  Hr.  Conferents-Raad  Suhm  i  Anledning  av  Hans  Brev  til 
Kongen  Ao.  1772.     Bergen,  trykt  hos  Kongl.  Maj.  privil.  Bog- 

trykker  H.  Dedechen.«  Den  er  dateret:  »Bergen  16.  Februar 
1772.«  4^  8  SS.  —  I  Nr.  15  for  den  13.  April  1772  i  denne 
samme  Avis  findes  trykt:  »En  silde  Efterlyd  fra  Landet  ud- 
lokked  ved  de  bergenske  Bierges  Gjenlyd  paa  Hr.  Conferents- 
raad  Suhms  Skrivt  til  Kongen,«  underskrevet:  C***,  —  med 
Berømmelse  for  Suhm.  —  Endelig  udkom  i  Bergen  et  Skrift 
i  4^  4  SS.,  med  Titel:  »Tillad  os  at  takke  Dig,  Du  store 
Dannemarckes  og  Norges  Patriot!  Tillad  os  at  tegne  her  dit 
uforglemmelige  Navn,  Hr.  Conferentsraad  Suhm!  for  at  sætte 
disse  Taksigelses  Linier  i  en  klarere  Glands;«  Vers  og  Prosa. 
I  Trondhjems  »Adressecontoirs  Efterretninger«  Nr.  7,  den 
14.  Februar  1772,  læses  dette  Avertissement:  »Et  lidet  Skrift 
indrettet  som  et  Brev  til  Kongen,  forfattet  af  Hr.  Conferentz- 
Raad  Peter  Friderich  Suhm,  faas  nu  tilkiøbs  i  Tronhiem  for 
2  p.«  —  I  den  samme  Avis  Nr.  12  for  den  20.  Marts  er  trykt 
et  Digt:  »Til  Forfatteren  til  det  Skrift  til  Kongen,«  der  slutter 
paa  følgende  Maade: 

« 

Hvad  Sam  Du  med  Dig  førde  bort,  kan  Norge  aldrig  anke, 
Da  den  langt  bedre  staar  hos  Dig  end  i  Venedisk  Banque, 
Liv-Rente  kan  der  ventes  af,  Tak  reene  Sandheds  Helt. 
Hvis  Ære-Navn  jo  længer  gaar  end  Wardøe  er  fra  Belt. 
Blandt  os  har  mange  feedet  sig  med  vores  Lands  Formue, 
Betjent  sig  deraf  ridderlig  selv  samme  at  udsue. 
Du  ynder  vores  Land  og  Folk,  ej  yder  Skam  til  Løn, 
Vi  unde  Dig  den  Del,  Du  fik,  Du  Dydens  ægte  Søn. 

Dette  Digt  fandt  man  i  Bergen  saa  meget  Behag  i,  at  det 
blev  optrykt  i  de  »Adressecontoirs-Efterretninger,«  som  udkom 
i  denne  By,  i  Nr.  16  for  den  20.  April  1772. 

Derefter  skulle  de  tydske  Oversættelser  af  Brevet  omtales. 
Og  da  maa  først  nævnes  en  Oversættelse,  der  udkom  i  Kjøben- 
havn,  uden  at  Oversætterens  Navn,  Karl  Friedrich  Hellfriedt, 
er  nævnet  i  den,  ligesaalidt  som  Forfatteren  er  navngivet,  — 
med  Titel:  »Seltenes  Denkmahl  patriotischer  Freymuthigkeit 
und  grossmuthiger  koniglicher  Wahrheitsliebe,«  4®,  4  SS.  Til 
sin  Oversættelse  havde  Hellfriedt  føjet  følgende  Anmærkning 
til  et  Sted,  hvor  Enkedronning  JuHane  Maries  og  Arveprinds 
Frederiks  Navne  ere  nævnede:  »Geschichtskundige  Theologen 
mogen  entscheiden,  ob  diese  Namen  verklårte,  oder  noch  auf 
Erden    wandelnde,    Schuzheilige    bezeichnen.«      Oversætteren 

havde  ikke  føjet  en  Bemærkning  til,  om  at  denne  Sætning 
havde  ham  til  Forfatter,  og  det  skete  da,  at  man  tilskrev 
Suhm  dette  Galimathias.  Det  er  saaledes  Tilfældet  med  Reverdil, 
som  uden  Tvivl  ikke  har  kunnet  læse  Suhms  Pjece  i  det  danske 
Sprog.  Denne  Oversættelse  blev  anmeldt  i  den  »Kritiske  Jour- 
nal,« 1772,  Nr.  8,  S.  60.  Der  siges  om  Oversætteren,  at  han 
»har  været  i  en  Forfatning,  som  har  lignet  et  lidet  Anfald 
af  en  halv  poetisk  og  en  halv  politisk  Feber.  Oversættelsen 
er  smuk,  skjøndt  kjendelig  overilet.«  —  Paa  Titelbladet  af  en 
Udgave  i  8®  er  Suhms  Navn  anført,  og  denne  Udgave  inde- 
holder tillige  en  »Ode  an  den  Herm  Conferenzrath,  Peter 
Friederich  Suhm.  Eine  Gegenschrift  .  .  .  aus  dem  Dånischen 
ubersetzt,«  et  skarpt  Angreb  paa  Suhm  —  og:  »Das  bestandige 
Wohl  Dånnemarcks  auf  Veranlaszung  des  17ten  Januars  1772.« 

Andre  tydske  Oversættelser  —  maaske  udkomne  i  Kjøben- 
havn  —  ere:  »An  den  K5nig  von  Herrn  Conferenzrath  Peter 
Friedrich  Suhm.  Aus  dem  Dånischen  ubersetzt  von  einem 
treugesinnten  Patrioten.  1772,«  8®,  8  SS.  uden  Trykkested,  og, 
ligeledes  uden  Trykkested :  »An  den  Kdnig  von  Peter  Friderich 
Suhm,«  40,  2  SS. 

I  Flensborg  udkom  der  en  tydsk  Oversættelse  af  Brevet 
med  Titel:  »An  den  Kdnig  von  dem  Herrn  Conferenzrath 
Suhm.  Aus  dem  Dånischen.  Flensburg,  gedruckt  und  zu  be- 
kommen  in  der  Serringhausenschen  Buchdruckerei.  1772.«  8^ 
8  SS.  Oversætteren,  Præsten  P.  Clausen  til  Tandslet  paa  Als, 
havde  givet  Bogen  en  Fortale,  i  hvilken  der  forekom  fornærme- 
lige Ord  mod  J.  H.  E.  Bernstorff,  aabenbart  fremkomne  ved 
en  Misforstaaelse  eller  en  Fordrejelse  af  Suhms  Ord*,  og  dette 
gav  Magistraten  i  Flensborg  Anledning  til  uden  Lov  og  Dom 
at  konfiskere  Bogen.  Exemplarer  vare  dog  komne  ud  og  af 
dem  bevares  et  i  det  store  kongelige  Bibliothek.  Fortalen  er 
dels  en  Omskrivning  af  Suhms  Ord,  dels  en  Forherligelse  af 
Suhm.  Den  slutter  med  disse  Ord:  »Gluckliches  Land!  dessen 
Einwohner  so  frei  und  patriotisch  denken.  Glucklicher  Patriot! 
der  so  frei  und  edel  reden  darf !  Ein  wurdiger  Skalde  besinge 
sein  Lob!«  —  En  anden  tydsk   Oversættelse  udkom  i  Flens- 


*  Suhm  omtaler  denne  Oversættelse  i  sine  »Blandede  Tanker«  1775; 
han  undrer  sig  over,  at  man  har  kunnet  tro,  at  han  kunde  tale  paa  en  saa- 
dan  Maade  om  Bernstorfif.    Suhm,  Samlede  Skrifter,  IV.,  S.  137. 

borg  i  Skriftet:  »Vorlåufige  authentische  Nachricht  von  denen 
am  17ten  Jan.  1772  in  Kopenhagen  sich  zugetragenen  Begeben- 
heiten  nebst  einer  von  dem  Herrn  Conferenzrath  Peter  Fride- 
rich  Suhm  an  den  Konig  gerichteten  kleinen  Schrift.  Flens- 
burg,  gedruckt  und  zu  bekommen  in  der  Serringhausenschen 
Buchdruckerey,«  4^,  4  SS.*. 

Brevet  blev  optaget  i:  »Zuverlåssige  Nachrichten  von  der 
in  Dannemark  den  17.  Jenner  1772  vorgefallenen  grossen  Staals- 
verånderung.«  Frkf.  1772,  S.  44—48;  Halle  1772,  S.  45—48,  og 
i:  »Fortges.  neue  geneal.-hist  Nachr.  von  den  vomehmsten  Be- 
gebenheiten.  133  St.  Leipzig  1773,«  S.  24—29.  Paa  dette  sidste 
Sted  siges  om  Brevet:  »Es  bildet  den  Zustand  der  bisherigen 
koniglichen  Regierung  sehr  ruhrend  ab,  und  giebt  dem  Konige 
Lehren,  die  zu  allen  Zeiten  nachahmenswurdig  sind^^.< 

Paa  Svensk  blev  Brevet  meddelt  i  »Stockholms  Post-Tid- 
ningar«  for  den  6.  Februar  1772.  En  fransk  Oversættelse: 
^Lettre  au  Roi  par  Mr.  Pierre  Frederic  Suhm,  Conseiller  de  Confé- 
rence.  Traduit  du  Danois  et  revu  par  Vauteur^  udkom  i  det  fjerde 
Bind  af  ^Choix  de  nouveaux  Opuscules.  Copenhague  1772,  chez 
Cl.  Philibert,^  S.  65 — 70.  I  en  forskjellig  fransk  Oversættelse 
blev  det  trykt  i  en  Avis,  der  har  Titlen:  y> Amsterdam,  Avec 
Prioilege  de  nos  Seigneurs  les  Etats  de  Hollande  et  de  West  Frise,* 
den  25.  Marts  1772. 

En  latinsk  Oversættelse  ved  Hans  Morten  Sommer  udkom 
i  Kjøbenhavn  1774  med  Titel:  »Petrus  Fredericus  de  Suhm  Regi 
Daniæ  Christiano  septimo,  Hafniæ  anno  MDCCLXXII,  Latinos  fecit 
Joh.  Mart.  Sommerus  anno  MDCCLXXIV.  Hafniæ  literis  N.  Mal- 
teri aulætypographi.^i  4®,  8  SS.**. 

Suhms  Brev  blev  naturligvis  underkastet  Kritik  af  en  anden 
Art  end  den,  som  forekommer  i  de  anførte  Digte.  Saaledes 
blev  det  omtalt  i  den  »Kritiske  Journal«  for  1772,  Nr.  1  og 
Nr.  2,  hvor  den  anonyme  Redaktør,  Rektor  Jacob  Baden  i 
Helsingør,  omtalte  Skriftet,  »som  med  en  forunderlig  Hurtighed 
er  blevet  udbrede!  over  Rigerne,«    og   som  i   »det  Hele  gjør 


*  De  forslgellige  tydske  Oversættelser  ligne  ofte  hverandre  meget,  men 
der  findes  dog  altid  i  dem  Forslgelligheder  i  sproglig  Henseende. 

**  Efter  Nyerups  Literaturlexikon  rejste  Normanden  Sommer  fra  Kjøben^ 
havn  til  Norlandene  i  Aaret  1766,  og  han  levede  der  som  Proprietær  indtil 
1776,  da  han  flyttede  til  Kjøbenhavn.  Han  har  altsaa  sendt  sin  latinske 
Oversættelse  af  Suhms  Brev  fm  Norlandene  til  Kjøbenhavn,  for  at  faa  den  trykt. 

Forfatteren  megen  Ære,<  men  som  ogsaa  indeholder  adskillige 
svage  Steder,  —  hvilke  da  nærmere  omtales  noget  skarpt.. 
Kritikeren  anker  saaledes  over  det  ofte  forekommende  »Jeg,< 
og  at  Suhm  fremhæver  sig  selv  og  sin  Kone  som  de  formuende 
og  uafhængige  —  ved  Siden  af  Forsynet.  Det  er  de  samme 
Anker,  som  ogsaa  senere  ere  fremkomne  og  ikke  helt  kunne 
tilbagevises,  medens  det  dog  vistnok  bestandig  bør  erindres, 
at  Kritikerne  have  lagt  for  stærkt  et  Tryk  paa  Ordet  »Jeg,« 
og  at  Suhm  sikkert  ikke  har  tænkt  paa  at  tillægge  sig  for  stor 
Vigtighed  og  Betydning,  men  at  han  har  villet  stille  sig  frem 
som  den,  der  stod  udenfor  noget  Parti  og  talte  efter  egen  Til- 
skyndelse. Den  kritiske  Journals  Kritik  blev  imødegaaet  i 
Tidsskriftet  »Kjøbenhavns  AUehaande«  1772,  Nr.  9  og  Nr.  10; 
Tidsskriftet  havde  allerede  i  Nr.  3  omtalt  Suhms  Brev  med 
overstrømmende  Ros*. 

Under  Titlen:  »Critique  de  la  Lettre  de  Mr,  Suhm,*  ^  SS. 
18®,  er  der  trykt  et  Digt,  henvendt  til  Kongen,  som  indeholder 
skarp  Dadel  baade  over  Suhms  Uforskammethed  i  at  tale  til 
Kongen  som  han  har  gjort  i  sit  Brev,  og  over  den  Maade,  paa 
hvilken  han  har  omtalt  de  Fremmede,  især  de  Tydske.  Det 
er  aabenbart  ikke  nogen  Dansk  eller  Norsk,  som  har  skrevet 
dette  Digt,  der  maa  være  forfattet  af  en  af  de  Fremmede,  som 
da  boede  eller  opholdt  sig  i  Kjøbenhavn.  Pjecen  er  utvivlsomt 
trykt  hos  Cl.  Philibert**. 

Paa  Dansk  udkom  der  en  længere  Kritik  med  Titel:  »De 
Retsindiges  Kritik  over  Konferentsraad  Peter  Friederich  Suhms 
Moraler  til  Kongen.  Opsat  efter  manges  Begiering  af  en  Vel- 
dømmende. Kbh.  1772.«  4®,  39  SS.  Denne  Bog  udkom  ogsaa 
»trykt  hos  Joh.  Rud.  Thiele,«  i  8®,  64  SS.,  af  hvilke  SS.  57—64 
indeholde  et  Aftryk  af  Suhms  Brev  til  Kongen;  og  den  frem- 
kaldte et  Svar  med  Titel:  »Erindringer  ved  den  Veldømmendes 
Kritik  over  Suhms  Moraler.  Af  den  Giennemlæsende.  Kbh. 
1772.«  40.  20  SS.  Det  første  af  disse  anonyme  Skrifter  var 
forfattet  af  en  meget  flittig  Skribent  fra  Trykkefrihedstidens 
Periode,  nemlig  Josias  Leopold  Bynch,  som,  efter  Nyerups 
Literatur-Lexikon,    1768    var   bleven  Alumnus    paa  Regentsen 

•  Sml.  >Kiøbenhavns  Anen-Post,c  I.,  1772,  S.  10. 

**  Som  Tillæg  til  Luxdorphs  Exemplar  af  dette  Digt  i  hans  Samling 
af  Trykkefrihedstidens  Skrifter,  II.  R.,  10.  Bd.  (i  st.  kgl.  Bibliothek)  er  der 
indheftet  et  haandskrevet  Exemplar  af  det,  som  afv^iger  lidt  fra  det  trykte. 

Og  døde  1779  i  Næstved  som  Korporal.  Han  hører  til  de  meget 
obskure  Forfattere,  af  hvis  Skrifter  der  ingen  Notits  bør  tages. 
Her  maa  dog  nævnes,  at  Bynch  paa  denne  Tid  udsendte 
under  sit  Navn  »Et  Brev  til  Hr.  Konferentsraad  Peter  Frid. 
Suhm,«  u.  St.  og  Åar,  4^,  5  Bl.,  i  hvilket  han  taler  til  og  om 
Suhm  i  en  helt  anden  Tone  end  i  det  anonyme  Skrift. 

Det  var  utvivlsomt  interessantere  for  Suhm,  at  høre  Ud- 
talelser om  sit  Skrift  fra  Mænd,  som  han  kjendte,  end  at  læse 
de  anonyme  »Panegyr*«er  og  Digte  eller  de  anonyme  Kritiker, 
eller  hvad  Mænd  som  den  berygtede  Styverfænger  —  det  er 
Nyerups  Ord  —  Josias  Leopold  Bynch  lod  trykke  om  det. 
Og  han  fik  saadanne  Udtalelser.  Mindst  at  betyde  har  vel 
den  Dedikation  til  Suhm  havt,  som  Præsten  Mag.  Simon  Wolff^ 
satte  foran  sin  »Taksigelses-Tale,  foranlediget  ved  den  store 
Tildragelse  af  17.  Januar  indeværende  .  .  holden  for  Strindens 
Menigheder.  Tronhjem  1772*.«  Wolf  kjendte  Suhm  fra  dennes 
Ophold  i  Trondhjem;  han  havde  ham  meget  at  takke  for,  og 
han  greb  nu  Lejligheden  til  at  vise  ham  sin  Taknemmelighed 
og  sin  Højagtelse,  da  han  udgav  en  Prædiken,  holdt  i  den 
samme  Anledning,  som  havde  fremkaldt  Suhms  »smukke  og 
med  almindeligt  Bifald  antagne  Skrift.«  Men  Nyerup  anfører 
nogle  Stykker  af  Breve,  som  Suhm  modtog  fra  »med  ham  ej 
i  nogen  Forbindelse  staaende,  gamle  sindige  Statsmænd,  som 
lykønskede  Fædernelandet  og  Suhm  med  det  gjorte  Skridt.« 
Den  »ældre«  Greve  Bernstorff,  det  vil  sige  Greve  Johan  Hart- 
ivig  Ernst  Bernstorff y  skrev  til  Suhm  den  18.  Februar  1772  fra 
Hamborg :  ^Depuis  long  temps  fag  rendu  justice  å  vos  lumiéres 
et  å  vos  vertuSy  cette  estime  s*est  fort  augmentée  quand  fag  vu 
auec  quelle  fermeté  Vous  aves  resisté  å  la  corruption  et  aux 
malheurs  du  siécle,  et  le  Discours  que  Vous  avez  adresse  au  Roi 
g  a  mis  la  comble.  Il  ne  respire,  Monsieur,  qu*un  amour  vrais 
et  ardent  pour  le  Souverain  et  pour  la  Patrie,  et  il  ne  pouvoit 
étre  tenu  que  par  un  vrais  et  ardent  Citogen  dont  le  cæur  fut 
aussi  noble  aussi  pur  et  aussi  généreux  que  le  votre,  Votre  Ouv- 
rage  passera  å  la  postérité  et  il  sera  aussi  peu  oublié  que  Vévéne- 
ment  qu*il  celebre  et  qu*il  a  pour  but  de  rendre  å  jamais  utUe 


•  Dedikationen  er  dateret:  >Lade-Gaard  d.  25.  Febr.  1772. c  Det  Exem- 
plar  af  denne  Bog«  som  tindes  i  det  store  kongelige  Bibliothek,  har  tilhørt 
Karen  Suhm,  der  har  skrevet  sit  Navn  paa  Titelbladet 

au  Roi  et  Rogaume.t  Det  Brev  til  Suhm,  i  Milket  denne 
Passus  forekommer,  har  maaske  været  det  sidste,  som  J.  H.  E. 
Bernstorff  har  skrevet,  thi  Natten  efter,  mellem  den  18.  og  19. 
Februar  1772,  døde  han  i  Hamborg. 

I  et  Brev,  som  Overkammerherre,  Greve  Ditlev  Reventlow 
skrev  til  Suhm  fra  Altenhof  den  4.  Februar  1772,  hedder  det: 
»//  n'g  a  sorte  de  hommage  que  cette  production  ne  meriter  et  il 
n'g  en  a  point  que  mon  coeur  ne  Vous  ofre,  Quelle  vérité,  quelle 
force,  quel  courage  dans  ce  que  Vous  dites!  Defenseur  de  la  Con- 
stitution  et  de  la  liberté  civile,  Vous  vangez  å  la  fois  le  Souverain 
et  le  Citogen  des  chaines  dans  lesquelles  on  a  tenu  Vun  et  l'autre, 
et  par  vos  lecons  Vous  établissez  des  digues  respectables  contre  les 
usurpations  du  pouvoir  legitime,  LAnglois  croira  fil,  que  hors 
de  chez  lui  on  puisse  penser  et  agir  comme  Vous  faites?  Vous 
donnez.  Monsieur,  un  tel  exemple  de  cette  elevation  de  sentimens 
inconnue  selon  Vauteur  de  VEsprit  des  loix  dans  certaines  consti- 
tutions  et  d'un  vertu  vraiement  romain, 

P,  S,  Je  ne  serai  pas  content,  si  Votre  epitre  n'est  pas  tra- 
duite  en  allemand,  en  frangois,  et  en  anglois.in 

Kantsier  Cramer,  Suhms  Ven,  skrev  fra  Lybæk  den  3. 
Marts  1772:  »Wie  sehr  ich  von  »Ihrem  Schreiben  an  den 
Konig,«  von  den  edlen,  patriotischen  und  freymuthigen  Gesin- 
nungen  geruhrt  hin,  wie  geruhrt  ein  Bernstorf  war,  der  Sie 
aufrichtig  bewunderte,  wie  viel  konnte  ich  Ihnen  nicht  sagen!« 

Endelig  meddelte  Biskop  Gunnerus  i  et  Brev  fra  Trond- 
hjem  den  23.  Marts  1772,  at  Linnée  havde  tilskrevet  ham  den 
14.  Marts:  »Vii  admirera  Hr.  Suhms  Skriftermål,  huars  make 
nåppeligen  Tiden  lårer  kunna  utwisa'^'^,* 

De  Domme,  som  ere  udtalte  i  disse  Breve,  ere  vel  holdte 
i  temmelig  almindelige  Udtryk ;  men  blot  det,  at  de  ere  udtalte 
f.  Ex.  af  en  Mand  som  Bernstorff,  der  ikke  stod  i  personlig 
Forbindelse  med  Suhm,  men  rigtignok  var  en  af  dem,  hvem 
Struensee  havde  taget  haardt  paa,  har  ikke  saa  lidt  at  sige  og 
bidrager  til  at  bestyrke  Forestillingen  om  det  store  Indtryk  og 
den  mægtige  Virkning,  som  Suhms  lille  Skrift  frembragte,  om 
hvilket  det  siges  et  Sted:  »En  for  den  Højædle  Hr.  Forfatter 
værdig  Frimodighed,  en  sand  patriotisk  Nidkjærhed  fremlægger 
her  allevegne  usminkede  Sandheder.«  Der  kan  næppe  nævnes 
noget  politisk  Skrift,  udkommet  herhjemme  før  Suhms,  der 
har  havt  en  lignende  Historie,  og  for  at  finde  Exempler  fra 

Tiden  efter  ham,  som  kunne  frembyde  en  noget  lignende  Hi- 
storie eller  Virkning,  maa  man  søge  helt  ned  til  Aaret  1852 
(Wegeners  Skrift  om  Arvefølgen^®).  Mon  det  kom  som  noget 
Overraskende  for  Suhm,  at  hans  Brev  fik  en  saadan  Modta- 
gelse, som  der  blev  det  Del?  Eller  mon  dette  netop  var  det, 
han  havde  ventet?  Herom  faar  man  ikke  Noget  at  høre  fra 
ham  selv.  De  Kritiker,  som  gik  ham  imod,  svarede  han  ikke 
strax  paa,  men  han  tabte  ikke  Sagen  af  Syne. 

Det  blev  sagt  af  Anmelderen  i  »Den  kritiske  Journal,«  at 
hvis  Suhm  havde  udgivet  sit  Brev  til  Kongen  den  16.  Januar, 
altsaa  Dagen  før  Katastrofen  skete,  saa  havde  man  kunnet 
stille  Skriftet  ved  Siden  af  de  dristige  Skrifter,  med  hvilke  den 
britiske  »Publicspirit  hyppig  nærmer  sig  Thronen  for  at  be- 
skytte et  krænket  Folks  Frihed  imod  egennyttige  Ministres 
Indflydelse.«  Ja,  hvis  det  drejede  sig  om  et  Land  som  Eng- 
land og  ikke  om  et  Land  som  Danmark.  Men  en  Mand,  der 
stod  ganske  ene,  der  altsaa  ikke  kunde  blive  Ordfører  for  et 
stærkt  politisk  Parti,  vilde  ikke  have  vovet  at  bringe  Kongen 
et  Brev  som  det,  Suhm  skrev,  thi  han  havde  ikke  opnaaet 
andet  end  mulig  at  blive  sat  i  Statsfængsel,  og  det  vilde  have 
været  et  ringe  Resultat  af  en  saadan  Demonstration.  Men  den 
samme  Yttring  om  at  Suhms  Brev  burde  være  udkommet 
Dagen  før  og  ikke  efter  den  17.  Januar,  er  senere  gjentaget  af 
Jacob  Badens  Søn,  Gustav  Ludvig  Baden,  der  ligesaa  lidt,  i 
dette  Tilfælde,  er  glad  over  Suhm,  som  Jens  Kragh  Høst  er  det, 
der  regner  Suhm  blandt  de  fortjente  Forfattere,  der  udstødte 
Hyl  (»Zetergeschrei«)  over  den  faldne  Regjering  og  tillod  sig 
den  usømmeligste  Tone  mod  sin  Monark,  skolemesterede  ham 
paa  den  anstødeligste  Maade,  tillod  sig  de  groveste  Beskyld- 
ninger imod  fængslede  Mænd,  og  de  umenneskeligste  Forlan- 
gender om  deres  Straf.  Høsts  Opfattelse  af  Struensee  er  meget 
liberal,  saa  det  ikke  er  at  undres  over,  at  hans  Opfattelse  af 
Suhms  Brev  aander  Forbittrelse  imod  Suhm.  Opfattelserne 
svinge  med  Tiderne,  blandt  Andet  af  den  Grund,  at  Forfattere, 
som  længe  efter  en  Begivenhed  tale  om  den,  ofte  ikke  have 
tilstrækkelig  Kundskab  om  den  Tid,  da  Begivenheden  skete. 
Saaledes  har  en  Forfatter,  Grimur  Thomsen,  der  i  Aaret  1859 
anmeldte  Reverdils  Memoirer  i  et  dansk  Tidsskrift,  skrevet,  at 
»Suhm,  Langebek  og  Tyge  Rothe  satte  ved  denne  Lejlighed  en 
uudslettelig  Plet  paa  deres  Minde,  ved  den  fejge  Smiger,  hvor- 

Bruun,  P.  F.  Suhm.  9 

med  de  lovpriste  den  samme  Struensees  Fald,  hvem  de  tidligere 
havde  brændt  deres  bedste  Røgelse.«  Denne  Anmelder  har 
nemlig  ikke  vidst,  at  det  er  en  Usandhed,  ban  her  har  sagt; 
thi  Suhm  har  aldrig  bøjet  sig  for  Struensee,  med  hvem  han 
aldrig  har  havt  nogen  Forbindelse^^.  Det  bedste  Bevis  for, 
hvorledes  Samtiden  dømte  om  Brevet,  er  givet  i  Brevets  Hi- 
storie saaledes  som  den  ovenfor  er  fortalt. 

Som  sagt,  Suhm  havde  Begivenheden  i  Erindring,  og  det 
viste  han  snart. 

Den  27.  April  1772  averteredes  i  Nr.  67  af  Adresseavisen, 
at  tredie  Stykke  af  første  Bind  af  Suhms  »Samlinger«  var  ud- 
kommet, og  her  findes  trykt,  S.  235 — 37,  et  lille  Stykke  med 
Overskrift:  »Opmuntring  til  de  Danske  og  Norske.«  Suhm 
fremsætter  her  kort,  men  i  varme  Ord,  hvad  der  kan  kaldes 
Kvintessentzen  af  Begivenheden,  som  forefaldt  den  17.  Januar, 
og  han  siger:  »Jeg  besværger  Eder,  I  fromme  Danske,  I  kjække 
Normænd,  ved  Eders  Fæderneland,  ved  Eders  Ære,  ved  Eders 
Pligt,  ved  Eders  eget  Bedste,  at  I  paa  nye,  saa  at  sige,  igjen 
oprette  Pagten  med  Kongen,  med  det  kongelige  Hus,  med 
Fædernelandet,  at  I  for  den  forfærdelige  Guds  hellige  Øjne 
besværge  Eder  sammen  til  at  vedligeholde  hvad  som  nu  er 
skeet,  til  at  afværge,  at  mindste  Skaar  derudi  skulle  ske,  til  at 
understøtte  det  sig  til  Undergang  heldende  Fæderneland,  hver 
efter  sin  Ævne  og  efter  sine  Indsigter,  til  strax  at  frafalde 
Eders  Mening,  saasnart  I  see,  at  en  anden  er  bedre,  til  ej  at 
skjule  nogen  Sandhed  for  Kongen  eller  dem,  som  han  sætter 
til  at  vaage  over  Rigets  Bedste.  Lader  ej  Lyst  til  Projekter, 
til  Forandringer  henrive  Jer,  hænger  ej  heller  i  gamle  For- 
domme, men  bruger  modent  Overlæg  i  alle  Ting.«  Han  taler 
smukt  om  Frederik  den  Femte  og  om  Folkets  Kjærlighed  til 
ham,  og  opfordrer  til  at  overføre  denne  Kjærlighed  til  hans 
Efterladte. 

I  det  16.  Bind  af  Suhms  samlede  Skrifter  har  Nyerup  ud- 
givet en  lille  Afhandling  af  Tyge  Rothe,  som  har  Titlen:  »Til 
Folket  og  til  Suhm  om  dennes  Tale  til  Kongen.  1772,«  efter 
Rothes  Autographum.  Nyerup  siger,  at  »dette  til  Suhm  efter 
Opskriften  adresserede  Skrift  afgiver  saavel  en  Commentair 
over,  som  et  Forsvar  for  Brevet  til  Kongen,  og  har  tilforn 
ikke  været  trykt.«  Om  denne  Af  handling  af  Rothe  er  kommen 
Suhm  i  Hænde,  maa  staa  hen  som  noget  usikkert,  eftersom 

Nyenip  ikke  giver  Oplysning,  om  han  har  fundet  Manuskriptet 
til  den  blandt  Suhms  Papirer,  men  det  er  dog  vel  rimeligt 
nok,  at  den  ikke  har  været  Suhm  ubekjendt.  Skriftet  er  inter- 
essant i  flere  Henseender,  idet  Rothe  betragter  Forholdene, 
som  de  havde  været,  fra  et  højere  filosofisk  Standpunkt  og 
baade  udvikler  sine  egne  Tanker  om  flere  af  de  Stykker  i 
Stats-Styrelsen  og  Økonomien,  som  Suhm  havde  rørt  ved  i  sit 
Brev,  og  paa  en  smuk  Maade  udtaler  sin  Glæde  over  det  Skridt, 
Suhm  havde  gjort  ved  at  skrive  Brevet,  og  sin  Taknemmelig- 
hed imod  ham  derfor.  Det  er  højst  sandsynligt,  at  hvis  Af- 
handlingen var  bleven  trykt,  vilde  den  have  fundet  Læsere  i 
de  mere  dannede  Kredse,  men  til  at  blive  Folkelæsning  egnede 
den  sig  næppe,  thi  Udviklingen  er  for  indviklet  og  Formen 
alt  for  tung.  Nyerup  siger  dog,  at  Læsningen  af  dette  Skrift 
af  Rothe  havde  bragt  ham  til  at  forandre  den  Dom,  han  tid- 
ligere havde  fældet  over  Suhms  Brev*^  Der  udkom  en  anden 
Afhandling  om  Begivenheden  den  17.  Januar,  som  var  vel  egnet 
til  at  læses  af  Alle  og  Enhver.  Den  blev  averteret  i  Nr.  170  af 
Adresseavisen  for  den  19.  Oktober  1772  paa  følgende  Maade: 

»Et  Skrift  under  Titel:  Til  mine  Landsmænd  og  Medbor- 
gere de  Danske,  Norske  og  Holstenere,  er  til  Kiøbs  hos  Bogtr.. 
Stein  og  alle  Byens  Boglader  for  6  p.« 

Denne  Afhandling,  »trykt  og  bekommes  hos  August  Frid. 
Stein,  boende  i  Skidenstrædet  Nr.  171,«  18®,  32  Sider,  der 
udkom  anonymt,  er  forfattet  af  Suhm.  Ja,  han  havde  endog, 
—  for  at  »skjule  sin  Person,«  skriver  han  — ,  med  tilsynela- 
dende Ærlighed  sagt  i  Bogen:  »min  Slægt  er  fra  Norge,  selv 
er  jeg  fød  i  Holsten,  og  nu  bosiddende  i  Danmark.«  Det  er 
en  vel  skreven  Afhandling,  gjennemstrømmet  af  Fædrelands- 
kjærlighed;  med  Harme  omtaler  Suhm  den  Struenseeske  Pe- 
riode, med  Glæde  den  Tid,  der  er  fulgt  efter.  Først  fremhæves 
Struensees  Foragt  for  Religionen,  »der  er  det  ypperste  Gode;« 
dernæst  den  Sædernes  Fordærvelse,  som  blev  indført,  den  For- 
agt for  dansk  Sprog  "^  og  for  næsten  Alt  hvad  der  var  dansk, 
som  var  Struensee  ejendommelig,  endvidere  hans  Misgreb  i  at 
forstyrre  den  gode  Forstaaelse,  der  herskede  imellem  Danmark 

*  Suhm  skriver,  at  »man  tænkte  paa  en  Forordning,  hvorved  det  danske 
Sprog  skulde  afskaffes  i  begge  Riger,  og  det  tydske  derimod  indføres  i  Love, 
Forordninger  etc.«  Hertil  fojer  Nyerup  i  den  tydske  Oversættelse  af  Hio- 
graflen  af  Suhm  den  Bemærkning,  at  da  Suhm  var  Medlem  af  den  Kommis- 

9« 

Og  Rusland,  hans  voldsomme  Fremfærd  ved  at  fjæme  Embeds- 
mænd uden  Lov  og  Dom,  ved  at  afskaffe  Konseillet  og  at  til- 
egne sig  en  i  Danmark  ganske  uhørt  Magt,  ved  mange  andre 
Omvæltninger  i  Landets  og  Hovedstadens  indre  Forhold,  hvilke 
skete  saa  hastig,  »at  Landet  fik  ej  Tid  til  at  puste,  at  Alting 
blev  opfyldt  med  Skræk  og  Frygt  for  det  Tilkommende;« 
endelig  omtales  Struensees  egen  Person,  hans  Hovmod,  hans 
Fejghed,  naar  der  var  Fare  paa  Færde.  Imidlertid  er  Suhm 
ikke  absolut  fordømmende  ligeoverfor  Struensee;  han  anerkj  en- 
der, at  der  i  hans  Reformer  var  mange  gode  Tanker,  der  blot 
bleve  virkeliggjorte  for  hovedkulds,  og  han  indrømmer,  at  ad- 
skilligt af  hvad  han  indførte  burde  bevares.  I  den  anden 
Halvdel  af  Skriftet  omtales  den  nye  Regjering,  som  roses  for 
den  Mildhed  og  Retfærdighed,  den  har  vist  mod  Struensee  og 
hans  Mænd,  hvilke  sidste  ikke  ere  blevne  kastede  nøgne  ud, 
men  hvis  Existents  er  bleven  sikret  ved  Pensioner  eller  ved 
mindre  Embeder.  Han  gjør  opmærksom  paa,  at  man  ikke 
maa  være  utaalmodig,  fordi  Regjeringen  ikke  i  en  Fart  kan 
rette  paa  alt  det,  som  Struensee  har  indført,  thi  Alt  maa  nøje 
prøves,  og  det  tager  mere  Tid  at  bygge  op  end  at  rive  ned; 
derfor  er  det  et  Gode,  at  Regjeringen  nu  gaar  sindig  til  Værks, 
og  dette  vises  ved  nærmere  at  dvæle  ved  Landets  økonomiske 
Tilstande.  Suhm  glæder  sig  over,  at  der  i  Statsraadet  nu 
sidder  lutter  Indfødte,  over,  at  Kronprindsen  ikke  mere  op- 
drages efter  »Rosseaus  Opfostrings-Maade,«  fremhæver  Ar\'e- 
prindsens  Dygtighed  og  Flid,  han,  som  »er  opfød  under  saa 
vis  og  mild  en  Moders  Øjne,  som  Juliana  Maria,  en  Dronning, 
hvis  Glæde  det  er  at  gjøre  Godt,  som  elsker  vort  Fædemeland, 
som  aldrig  haver  blandet  sig  i  noget  hende  uvedkommende, 
men  stedse  udøvet  de  stille  Dyder  og  Pligter,  været  god  Moder, 
god  Ægtefælle,  god  Husmoder,  aldrig  mænget  sig  i  Regjerin- 
gens  Sager  saa  længe  hendes  Herre  levede,  ja  aldrig  trinet 
frem  paa  Skuepladsen,  førend  den  17.  Januarii,  da  det  konge- 
lige  Huses  Ære  og  Landets  Nød  tvang  hende  dertil.«  Tilsidst 
sætter  han  Struensees  Tid  og  den  nye  Tid  imod  hinanden  paa 
følgende  Maade:  under  Struensee  »Foragt  for  Religionen,  Uorden, 

sion,  som  skulde  gjennemgaa  Struensees  Papirer^  kan  man  med  temmelig 
Sikkerhed  forlade  sig  paa,  at  noget  saadant  virkelig  har  hørt  til  de  Struen- 
seeske  Planer.  R.  Nyerup:  Uebersicht  des  Lebens  P.  F.  Suhms,  Kopenh. 
1799,  S.  76,  Anm. 

Utugt,  Vold,  Frygt,  Usikkerhed,  Standseise  i  de  fleste  Nærings- 
Veje,  Majestætens  Tilsidesættelse,  Haanhed  over  Folket  og 
Kongehuset;  nu  derimod  Ærbødighed  for  Religionen,  Orden, 
anstændige  Sæder,  Sikkerhed,  Forbedring  i  Næringsvejene, 
Love,  Agt  for  Folket  og  for  Majestæten.«  Suhm  omtaler  paa 
følgende  Maade  Trykkefriheden:  »Endda  staar  Trykke-Friheden, 
og  da  vor  nærværende  Regjering  er  klog  og  billig,  saa  bliver 
den  vist  altid  staaende,  thi  den  befordrer  Videnskaberne,  den 
gjør  at  et  Folk  føler  sig,  den  giver  Frihed,  Styrke  og  Rigtig- 
hed i  Tankerne,  den  lægger  Sandheden  for  Dagen,  og  hvi 
skulle  retsindige  og  kloge  Mænd  frygte,  at  deres  Opførsel 
bliver  offentligen  undersøgt,  ja  dadlet,  naar  en  Struensee  ej 
haver  frygtet  derfor;  Nej,  saadan  nedrig  og  fejg  Tanke  kan 
ikke  komme  op  i  ædle  Gemytter.  Vel  sandt,  at  ved  Trykke- 
Friheden  befordres  ogsaa  slette  og  ondskabsfulde  Skrifter,  men 
de  forgaa  af  sig  selv,  naar  man  ikke  gjør  dem  den  Ære  at 
forbyde  dem.« 

Dette  lille  Skrift,  der  er  skrevet  med  en  sjelden  Varme,  i 
et  godt  Sprog  og  som  er  let  forstaaeligt  for  Enhver,  er  i  den 
nyeste  Tid  erklæret  for  at  være  det  bedste  samtidige,  der  er 
fremkommet  af  Angreb  paa  Struensee®*.  En  Fejl  har  det  dog: 
Suhms  Navn*  staar  ikke  paa  dets  Titelblad. 

Denne  Afhandling  lod  Suhm  ikke  trykke  paa  ny  i  sine 
Samlede  Skrifter,  ligesaalidt  som  han  lod  Brevet  »Til  Kongen« 
udkomme  paa  ny  der,  hvilket  Nyerup  siger,  »udentvivl  var  en 
Følge  af,  at  han  gik  frem  med  Tiderne  og  altsaa  i  sine  senere 
Dage  ansaa  adskillige  Personer  og  Omstændigheder  fra  en 
ganske  anden  Synspunkt  end  som  han  havde  seet  dem  fra  for 
en  Snes  Aar  siden.«  Men  Suhm  har  dog  en  Gang  tænkt  paa, 
at  Afhandlingen  atter  skulde  trykkes ;  thi  i  det  store  kongelige 
Bibliothek  er  der  bevaret  et  Exemplar  af  den  med  nogle  For- 
bedringer, tilskrevne  af  ham  selv,  og  efter  dette  Exemplar  har 
Nyerup  optaget  den  i  »Suhmiana«,  som  udkom  Aaret  efter 
Suhms  Død. 

Nogle  Aar  efter  kom  Suhm  tilbage  til  sit  Brev  til  Kongen, 
idet  han  forsvarede  sig  imod  de  Angreb,  som  vare  rettede 
imod  ham,  fordi  han  der  havde  talt  haanligt  om  Tydskerne 
og  det  tydske  Sprog;  Joh.  A.  Cramer  havde  ogsaa  i  det  ovenfor 
omtalte  Brev  til  Suhm  af  3.  Marts  1772  foreslaaet  en  anden 
Udtryksmaade  for  Suhms  Tanke.     I  det  første  Stvkke  i  andet 

Bind  af  sine  ^^Samlinger,«  der  udkom  1775,  dvæler  Suhm  ved 
denne  Sag,  og  forklarer  da,  at  man  har  forstaaet  ham  ganske 
urigtig,  naar  man  har  troet,  at  han  havde  angrebet  Tydskeme 
i  Almindelighed,  da  Angrebet  kun  gjaldt  Struensee,  som  var 
tydsk,  og  talte  alene  i  dette  hans  Modersmaal.  Sit  eget  For- 
hold til  det  tydske  Sprog  dvæler  Suhm  derpaa  ret  udførlig 
ved  som  ogsaa  ved  det  tydske  Sprogs  Nødvendighed  for  de 
Danske,  thi  Tydsklands  Nabolaug  og  »Foreningen  med  Holsten 
gjør  det  umuligt  at  tænke  paa  at  udrydde  det  hos  os.«  I  den 
»Nye  Kritiske  Journal«  blev  dette  Stykke  af  »Samlinger' <ne 
anmeldt,  og  Recensenten,  a.  J.  Baden,  gjør  den  Bemærkning 
om  »Brevet,«  at  Suhm  »noget  uforsigtig  havde  givet  Tøjlen  for 
den  friske  Glæde,  som  ingen  retskaffen  Mand  paa  den  Tid 
kunde  imodstaae^^.« 

I  Aaret  1769  fik  Suhm  Tilbud  fra  Otto  Thott  om  at  træde 
ind  i  Højesteret,  men  Suhm  tog  ikke  imod  Tilbudet**,  idet 
han  undskyldte  sig  deis  med  sit  Helbred,  »som  nu  paa  nogen 
Tid  har  begyndt  at  blive  temmelig  slet,«  dels  med  Hensynet 
»til  den  Tid,  som  jeg  derved  vilde  tabe  ved  mine  historiske 
Arbejder,  hvorudi  jeg  maaske  kan  udrette  Noget,  da  saa  mange 
Andre  ere  istand  til  at  gjøre  det  bedre  i  Højesteret  end  jeg.« 
Efter  den  17.  Januar  1772  var  Suhm  nær  bleven  Sekretær  i 
Statsraadet,  idet  Enkedronning  Juliane  Marie,  i  hvis  Yndest 
han  stod,  ønskede  ham  til  en  saadan  Plads;  men  Ministrene 
satte  sig  derimod,  da  de,  som  Nyerup  siger,  »ikke  skøttede 
om  at  faa  deres  Forhandlinger  protokollerede,«  —  snarere  vel, 
fordi  de  ikke  i  deres  Nærhed  vilde  have  en  Mand  med  saa 
liberale  Grundsætninger  som  dem,  Suhm  hyldede.  Derimod 
blev  Suhm  Medlem  af  den  Kommission,  som  blev  nedsat  til 
at  gjennemgaa  Struensees  Papirer,  hvis  andre  Medlemmer  vare : 
Generallieutenant  Køller  von  Banner,  Konferentsraad  Schu- 
macher og  Etatsraad  Guldberg.  Suhm  har  selv  et  Sted  ned- 
skrevet en  Bemærkning  om,  at  han  søgte  at  udvirke,  at  der 
kom  Præster  til  Statsfangerne  og  at  disse  fik  Bøger  at  læse, 
hvilket  ogsaa  skete. 

Suhm  kom  altsaa  ikke  til  at  spille  nogen  storpolitisk  — 
kan  man  vel  sige  —  Rolle  ved  denne  Tid.  Men  han  kom  til 
at  spille  en  hel  anden  Rolle,  idet  han  saa  at  sige  blev  Folkets 
Ordfører,  og  som  saadan  fremførte  dets  Tak,  dets  Ønsker  og 
Forhaabninger,  og  vejledede  det  til  paa  rette  Maade  at  forstaa, 

hvad  der  var  skeet  og  hvad  der  fremdeles  vilde  og  burde  ske. 
Denne  Rolle  havde  sin  Betydning  og  sin  Virkning.  Den  Djærv- 
hed, med  hvilken  Suhm  tiltalte  Kongen  i  sit  Brev,  gav  saa  at 
sige  hele  Folket  en  moralsk  Støtte,  idet  det  følte,  at  der  var 
Nogen,  som  vilde  samle  det  til  endrægtigt  Arbejde,  og  idet  dét 
med  Glæde  mærkede,  at  der  var  Nogen,  som  slog  til  Lyd  for 
Kjærligheden  til  det  danske  Fædreland  og  Modersmaal.  Suhm 
havde  brugt  Udtryk  og  Vendinger  i  sit  Brev,  som  baade  den- 
gang, det  var  udkommet,  og  i  mange  Tider  efter  ere  blevne 
regnede  ham  til  Last.  Men  man  har  vist  gjort  ham  nogen  Uret, 
thi  man  maa  bestandig  huske  paa  Øjeblikket,  da  Suhm  skrev 
dem :  han  følte  sig  som  sat  i  en  Tiistand  af  Henrykkelse  over, 
at  den  Struensee*ske  Regjering  var  bragt  ud  af  Verden  ved  en 
rask  og  hurtig  udført  Handling;  hvad  Hjertet  var  fuldt  af, 
strømmede  Pennen  over  med.  Brevet  blev  saa  at  sige  et  Øje- 
bliks Barn,  og  det  maa  ikke  skilles  fra  dette  Øjeblik.  Da  Hen- 
rykkelsens Rus  havde  lagt  sig,  kom  Tiden  til  at  tale  i  en  ro- 
ligere Tone,  og  det  gjorde  Suhm  ogsaa,  rigtignok  til  Deis  ano- 
nymt. Men  »Brevet«  stod  for  Samtiden  som  noget  saa  mærke- 
ligt, at  det  blev  optrykt  i  anden  Del  af  Hofmans  »Efterretnin- 
ger om  velfortjente  danske  Adelsmænd,«  der  udkom  1778,  og  i 
Meddelelserne  om  den  Suhmske  Slægt  indeholder  Peter  Frederik 
Suhms  Levnetsbeskrivelse  **.  Senere  blev  Brevet  optrykt  efter 
Suhms  Død  i  det  sextende  Bind  af  hans  »Samlede  Skrifter,« 
ogsaa  kaldet  »Suhmiana.« 

En  Fremmed,  den  bekjendte  Reverdil,  der  opholdt  sig  ved 
det  danske  Hof  i  Aaret  1772,  omtaler  i  sine  Memoirer  Suhm, 
hvem  han  vist  stod  fjærnt,  og  han  skaaner  ham  ikke^^.  Reverdil 
kalder  Suhm  *un  fanatique,*  som  y>par  les  applaudissements  qu'il 
recut,  montra  quel  délire  agitait  alors  tous  les  esprits,  Ce  mime 
Suhm  demanda  une  audience  au  roi  pour  lui  remettre  une  faqon 
de  harangue  imprimée^  dont  voici  Vexorde.*  —  Derefter  følger  Be- 
gyndelsen af  Suhms  Brev  oversat  paa  Fransk  efter  Hellfriedts 
tydske  Oversættelse  og  med  Anførelse  af  den  famøse  Anmærk- 
ning om  Juliane  Marie  og  Arveprinds  Frederik*,  hvorefter 
Reverdil  fortsætter:  *0n  se  lasse  de  reproduire  ce  déluge  d*ab- 
surdités  etc* 


*  Theologerne  maa  afgjøre:  >si  ces  noms  désigntnt  des  anges  glorifiés  ou 
des  anges  vivant  encore  sur  la  terre.* 

Kort  efter  at  Suhms  Brev  til  Kongen  havde  seet  Dagens 
Lys,  udkom  der  et  anonymt  Digt  med  Titel:  »Frimodige  Tan- 
ker over  Hevnens  Dag.«  Fortalen  er  dateret  »in  Febniario 
1772,«  og  Digtet  blev  givet  til  Salg  den  31.  Marts;  det  er  i  4® 
og  72  Sider  stort.  Det  blev  udgivet  samme  Aar  paany  sammen 
med  to  andre  Digte  i  en  Bog,  som  har  Titlen  »Tre  Skalde- 
digte,«  og  Forfatteren  af  dem  har  navngivet  sig.  Forfatteren 
var  ingen  mindre  end  Historikeren,  Geheimearchivarius  Jacob 
Langebeky  Suhms  Ven.  Langebek  var  ligesaa  betaget  og  hen- 
rykt som  Suhm  over  hvad  der  var  skeet  den  17.  Januar,  men 
han  var  ikke  saa  livfuld  en  Natur  som'  Suhm.  Denne  havde 
seet  rigtig,  at  hvis  han  vilde  gjøre  Indtryk  med  sit  Skrift,  saa 
maatte  han  lægge  Ild  ind  i  sin  Tale  og  han  maatte  være 
kortfattet;  derved  opnaaede  han  at  blive  læst  af  »Millioner,« 
som  Nyerup  bemærker.  Langebek  havde  meget  at  sige,  og 
han  sagde  det  Altsammen,  hvorved  han  blev  vidtløftig  og 
kjedelig,  thi  »Skald«  var  Langebek  ikke.  Hans  Digt  faldt  saa 
temmelig  til  Jorden,  og  en  tydsk  Oversættelse  af  det,  som  blev 
bebudet,  udkom  aldrig.  Man  har  i  nyere  Tider  talt  noget 
haanligt  om  begge  disse  to  Forfatteres  Skrifter,  forfattede  i 
Anledning  af  den  17.  Januar,  men  man  kan  dog  ikke  andet 
end  tillægge  dem  en  ikke  ringe  Betydning  som  Vidnesbyrd 
om,  hvor  dybt  grebne  gode  danske  Mænd  følte  sig  ved  Struensees 
Regjering  og  ved  dens  Standsning. 


At  beskæftige  sig  med  Politik  holdt  Suhm  ikke  op  med; 
i  Øjeblikket  skød  han  dog  Storpolitiken  lidt  til  Side,  medens 
han  drog  Statsøkonomien  frem.  I  Aaret  1772  havde  han,  som 
tidligere  omtalt,  udgivet  som  selvstændigt  Skrift  sin  Afhandling 
»Om  Økonomien,  særdeles  Norges,«  fra  »Tronhiemske  Sam- 
linger,« forøget  med  nogle  Tillæg  "*".  I  Juli  1772  udkom  et 
lille  Skrift  af  ham  med  Titel:  »Om  Danmarks  og  Norges  Til- 
stand i  Henseende  til  Handelen.«  Det  er  trykt  hos  Jonas  Lind- 
grens Enke  i  Sorø,   og  indeholder  46  Sider  i  8^.     Suhm  gjør 


*  Anmelderen  af  dette  Skrift  i  >Nye  Kritisk  Journal, c  1771,  S.  257,  ud- 
taler sin  Glæde  over  >en  Mand,  der  i  en  Forfatning,  hvori  mangen  anden 
skulde  holde  sig  privilegeret  til  Ørkesløshed,  anvender  sin  Tid  og  Lejlighed 
til  at  udbrede  allehaande  nyttige  Indsigter  blandt  sine  Landsmænd. c 

opmærksom  paa,  hvor  nødvendigt  det  er,  for  at  dømme  om 
et  Lands  Magt  og  Velstand,  at  være  vel  underrettet  om  dets 
Handel;  Kundskab  herom  maa  man  hente  fra  Toldbøgerne, 
»som  ere  de  rette  Stats-Thermometre ;  men  disse  ere  altid 
blevne  holdte  hemmelige  for  os,  hvilket  alene  er  nok  for  at 
tilkjendegive,  at  det  ej  maa  være  ret  fat  med  os  i  denne  Post, 
og  at  Handelen  ej  maa  falde  ud  til  vor  Fordel.«  Han  har 
imidlertid  faaet  nogle  Toldbøger  i  Hænde,  og  støttende  sig 
paa  de  Oplysninger,  han  har  fundet  i  dem,  giver  han  en  Over- 
sigt og  en  Kritik  af  Handelsforholdene  i  Aarene  1767  og  1768. 
Resultatet,  han  kommer  til,  er  ugunstigt  for  Danmarks  Ved- 
kommende. Han  raader  til  at  lægge  høj  Told  paa  »Yppig- 
heds-Varer,« at  opmuntre  indenlandske  Næringsveje  og  inden- 
landsk Haandværk,  at  henvende  sine  Tanker  paa  Agerdyrk- 
ning, Fiskeri,  paa  Bjergværker,  Kvæghandel,  Forstvæsen,  der- 
efter kan  man  tænke  paa  Handel  med  »Yppigheds-Varer  og 
paa  deres  Arbejdelse  i  Landet.«  »Maaske  det  og  var  nyttigt, 
at  al  indenlands  Told,  saavel  for  indgaaende  som  for  udgaaende 
Varer,  blev  ophævet,  thi  derved  vilde  den  indenlandske  Handel, 
som  er  Grunden  til  den  udenlandske,  til  Skibsfart  og  til  Sø- 
magten,  udvides.«  Sine  Tanker  herom  underkaster  Suhm  gjerne 
Mænd  som  Oeder,  Martfeldt,  Kapitajn  Lutken,  »en  Philodanus, 
en  Philocosmus,  Forfatteren  af  Asan,  deres  Omdømme..«  Suhm 
giver  nu  mange  statistiske  Oplysninger,  hentede  fra  Toldbøgerne, 
mange  Tal,  og  ved  Hjælp  af  dem  viser  han,  at  Danmarks 
Handel  er  daarlig;  han  omtaler  Kjøbenhavns  Stilling  meget 
udførlig,  og  han  er  meget  misfornøjet  med  Hovedstaden,  der 
skulde  være  den  store  Handelsstad,  medens  den  i  Virkeligheden 
lever  af  Landets  Rigdomme,  hvilket  »den  nærværende  ynkelige 
Tilstand  tilfulde  vidner.«  Norge  derimod  indtager  ei\  anden 
Stilling,  thi  det  er  rigere  end  Danmark;  det  er  »yppigere«  end 
Danmark,  fordi  det  har  mere  Raad  dertil.  Normændene  kunne 
med  Rette  fortryde  paa,  »at  de  saa  at  sige  skulle  føde  deres 
Brødre,  de  Danske,  og  at  de,  i  Særdeleshed  Kjøbenhavnerne, 
fortære  næsten  hvad  de  fortjene.«  —  Det  maa  have  været 
noget  usædvanligt,  at  faa  saa  meget  at  vide  af  hvad  der  stod 
i  Toldbøgerne,  og  det  er  derfor  ikke  underligt,  at  der  i  »Kjø- 
benhavns Adresseavis«  blev  meddelt  en  Del  statistiske  Data 
hentede  fra  dette  Suhms  Skrift*®. 

I    det   følgende  Aar,    1774,    vendte   Suhm  tilbage    til    den 

store  Politik,  men  fandt  en  ny  Form  for  at  udvikle  sine 
Tanker.  Han  fremsatte  dem  nemlig  i  en  politisk  Roman,  som 
fik  Titlen  ^Enphron,  En  Fortælling,«  og  udkom  anonymt  den 
28.  November  hos  Boghandlerne  Rothe  og  Pelt  paa  Børsen, 
Buch  paa  Nørregade  og  hos  Bogtrykker  Simmelkiær  paa  Adresse- 
contoiret  til  en  Pris  af  1  Mark,  og  indbundet  20  Sk.^^.  Paa 
Titelbladets  Bagside  ere  følgende  Linier  trykte*: 

Felix,  qui  potuit  rerum  cognoscere  causas, 
Atque  metus  emnes,  et  inexorabile  fatum 
Subjecit  pedibus  strepitumque  Acherontis  avari. 

Romanens  Indhold  er  kortelig  følgende:  Euphron,  et  græsk 
Ord,  som  mest  er  brugt  i  det  poetiske  Sprog  og  betyder:  den, 
der  har  et  glad  Sind,  naadig,  forstandig,  men  som  ogsaa  er 
et  Mandsnavn  — ,  er  en  Statsmand,  der  besidder  alle  Dyder, 
er  klog,  vis,  retfærdig,  der  aldrig  har  gjort  andet,  end  hvad 
der  var  rigtigt,  der  er  ubøjelig  imod  at  lade  sig  lede  bort  fra 
det  Gode,  er  oprigtig,  uforfærdet  o.  s.  v. ;  denne  Mand  er  falden 
i  Unaade  hos  Sapor,  Konge  over  Karmanien,  en  ubekjendt  0 
i  Syd-Søen,  og  Sartine,  et  Land  i  Aprigien,  og  boer  Qærnt  fra 
Hoffet  i  en  Hytte  ved  et  Vandfald,  dannet  af  en  rindende  Bæk. 
Han  har  en  dejlig  Datter,  Irene,  som  Kongen  vil  eje,  uagtet 
han  har  en  Dronning.  Det  skildres  nu,  hvilke  Forsøg  Kongen 
gjør  for  at  komme  i  Besiddelse  af  Irene,  og  hvorledes  Euphron 
bestandig  arbejder  imod  Kongen.  Skildringen  sker  mest  igjen- 
nem  Samtaler,  i  hvilke  Euphron  taler  Visdoms-Ord  og  udvikler 
ædle  Grundsætninger,  som  en  Regent  bør  følge.  Euphron  maa 
omsider  lyde  Kongens  Kaldelse  til  Hoffet;  men  da  han  kommer 
til  Residentsen,  gjør  Folket  Oprør  imod  Kongen,  med  hvis 
Regjering  det  er  misfornøjet,  og  det  udraaber  Euphron  til 
Konge.  Euphron  vægrer  sig  ved  at  ville  være  Konge;  han 
bringer  en  Forsoning  tilveje  imellem  Sapor  og  Folket,  og  træk- 
ker sig  tilbage  til  sin  ensomme  Bolig  med  sin  Hustru  Angelika. 
Irene,  som  har  været  udsat  for  megen  Efterstræbelse  og  har 
været  nær  ved  at  give  efter,  men  er  bleven  holdt  oppe  paa 
Ærens  Vej,  støttet  af  sin  fortræffelige  Fader,  er  imidlertid 
flygtet  og  er  bleven  bragt  i  Sikkerhed ;  hun  ægter  Nuschirvan, 
Søn  af  Phocas,    hvem   Kongen  havde   betroet  Almuens  Tarv, 

•  Citatet  er  taget  fra  Virgils  Georgica,  IL,  v,  490—92. 

Og  som  hyldede  den  Mening,  »at  Bønderne  bleve  i  den  Tilstand 
og  den  Undergivenhed  mod  deres  Herskaber,  som  de  da  be- 
funde  sig  udi,  og  at  man  ej  kunde  forandre  det,  uden  at  ryste 
Statens  Grundpiller,«  —  det  er  som  om  man  her  hørte  Guld- 
berg tale  — ,  medens  Nuschirvan  »besad  et  Landgods,  elskede 
Bønderne  derpaa  som  en  Fader  sine  Børn,  og  havde  givet 
dem  alle  deres  Frihed.«  Paa  Dødslejet  tager  Euphron  Afsked 
med  sin  Slægt,  idet  han  taler  herlige,  vise  Ord  til  den.  Hans 
Marmor-Billede  oprejses  af  Kongen  paa  Torvet  med  Paaskriften : 
»For  Euphron,  Landets  og  Kongens  Fader,  Større  nær  ved 
end  langt  borte.  Større  end  han  syntes,  Endskiønt  han  af  alle 
kaldtes  Den  Store,  Lige  stor  i  Medgang  og  Modgang;  Som 
aldrig  gjorde  nogen  Uret,  Som  aldrig  hævnede  sig  uden  ved 
at  gjøre  Godt;  Sit  Huses  Prydelse,  sit  Lands  Værn,  Kongens 
Lærer  og  Ven,  Verdens  Ære.« 

Som  et  æsthetisk  Værk  har  denne  Roman  ikke  meget  at 
betyde,  men  der  forekommer  et  Stykke  i  den,  som  har  Betyd- 
ning baade  til  Forstaaelse  af  Suhm,  og  til  Oplysning  om  Stem- 
ninger, som  vare  fremme  i  Tiden.  Før  Euphron  nemlig  for 
sidste  Gang  forlader  Kong  Sapor,  giver  han  ham  42  korte  Re- 
gjerings-Regler.  Suhm  har  denne  Gang  ikke  indladt  sig  paa 
at  udkaste  en  Plan  for  en  Regjeringsform,  som  han  her  slet 
ikke  berører,  han  dvæler  derimod  ved  den  Aand,  der  skal 
være  den  ledende  i  Staténs  Styrelse.  Og  det  maa  da  siges,  at 
disse  Regjerings-Regler  ere  ædle  og  gode ;  de  vidne  om,  at  den 
Mand,  som  har  skrevet  dem,  har  havt  et  sundt  Blik  for  hvad 
der  maatte  blive  til  et  Folks  Bedste,  og  han  taler  Frihedens  Sag. 
Men  mange  af  Reglerne  gik  rigtignok  ganske  imod  den  da 
bestaaende  Regjerings  Grundsætninger  —  nemlig  i  1774,  ikke 
mindst  i  Henseende  til  Alt,  hvad  der  angik  Statens  Økonomi. 
Nogle  af  Reglerne  skulle  anføres  som  Exempler  paa  den  Ret- 
ning, i  hvilken  Suhms  Tanker  bevægede  sig. 

1.  Ær  altid  Religionen  og  dens  Betjentere,  og  beløn  de  gode 
af  dem;  thi  de  ere  Staternes  fasteste  Støtter. 

2.  Sæt  Pris  paa  lærde  Mænd;  din  Ros,  Landets  Vel  og  An- 
seelse afhænger  af  dem.  Antag  ingen  til  vigtige  Embeder,  uden 
han  haver  Kundskaber. 

3.  Lad  Enhver  nyde  ubehindret  Religions-Frihed,  vel  vidende, 
at  Ingen  uden  Gud  dømmer  Hjerterne. 

4.  Enhver  have  Frihed  at  tænke,  tale  og  skrive  som  han  vil. 
Derved  faa  Kongerne  bedst  Sandhed  at  vide.  Ministrene  ere  bange 
derfor,  thi  de  frygte  oplyste  Konger,  og  ville  ej,  at  Folkets  Klager 
skulle  komme  lige  ind  for  Kongen,  eller  ved  andre,  uden  ved 
dem  selv. 

I  den  femte  Paragraf  nævnes,  at  selve  Kongen  som  enhver 
Privatmand  maa  benytte  sig  af  Lovene  og  betjene  sig  af  den 
ordentlige  Rettens  Vej,  om  Friheden  misbruges ;  thi  ellers  henfalder 
man  under  et  Tyranni. 

6.  Hold  Jævn  vægt  imellem  Stænderne,  brug  Adelen  fornemme- 
ligt  til  Krigs-  og  Hof-Betjeninger,  Middelstanden  til  alle  borgerlige 
og  juridiske  Embeder,  men  und  dem  alle  Frihed. 

7.  Denne  Frihed  bør  og  Bonden  nyde,  og  den  nyder  han 
endnu  ikke,  desværre!  i  dit  Land.  Frihed  bestaar  i  at  dyrke  sin 
egen  Jord,  i  at  ej  kunne  dømmes  uden  efter  Lovene,  og  i  at  have 
ubundne  Hænder  i  at  kunne  nedsætte  sig  hvor  man  vil  i  Landet. 
For  at  komme  hertil,  maa  du  først  give  Bønderne  paa  dine  egne 
Godser  saadan  Frihed,  dernæst  maa  Du  ved  Opmuntringer,  ved 
Ærestegn  lokke  Jordejerne  hertil;  og  endeligen,  saa  kjøb  efter- 
haanden  Ejendommene  af  dem,  og  sæt  Bønderne  derpaa  i  Frihed. 
Thi  ved  Befaling  bør  Du  ej  gjøre  dette,  da  enhver  besidder  sin 
Ejendom  med  samme  Ret  som  Du  dit  Kongerige,  og  Du  derhos 
maa  have  fast  indgravet  i  dit  Sind,  at  en  Konge  ej  haver  Magt 
til  at  gjøre  alt,  hvad  han  vil,  men  netop  ikke  mere  end  det,  som 
er  Ret. 

11.  Læg  aldrig  nogen  Kopskat  paa;  thi  da  giver  den  Arme 
ligesaa   meget  som   den  Rige,   det  er  at  sige,   tusinde  Gange  mere. 

13.  Lad  aldrig  noget  Lotteri  findes  i  dit  Land;  thi  de  for- 
dærve Sæderne  og  kvæle  Vindskibeligheden. 

15.  Løn  dine  Betjentere  vel;  men  straf  dem  ogsaa  haarde- 
ligen,  naar  de  bestjæle  Dig  og  dit  Folk. 

22.  Gjør  de  tvende  fornemste  Stæder  i  dine  tvende  Riger  til 
frie  Havne,  det  er  at  sige,  befri  alle  Skibene  fra  al  Paalæg  og 
Undersøgning;  men  lad  de  Vare,  som  ej  maa  forbruges  i  dit  Land, 
blive  oplagte  i  Kjøbmændenes  Magaziner,  for  derfra  at  udføres  til 
andre  Lande. 

23.  For  Resten  forbyd  alle  Monopolia,  men  hold  deres  Aar 
hellig,  og  lad  dem  først  udrinde;  thi  hvo  vilde  holde  Ord,  naar 
en  Konge  ej  holdt  det. 

27.  Tænk  paa  Krig  udi  Fred,  hold  derfor  din  Flaade  og 
Krigshær  i  Stand.  Forbund  gjælder  ej,  uden  for  saavidt  at  dia 
Magt  kan  gjøre  dit  Forbund  æret. 

28.  Se  til,  at  dine  Krigsfolk  mest  kan  bestaa  af  Indfødte  og 
af  Bønder,  dog  først,  naar  de  sidste  ere  blevne  fri;  thi  en  Krigs- 
hær af  Trælle  fægter  slet. 

31.  Giv  ej  til  Tiggere,  uden  de  arbejde.  Du  føder  derved 
Lediggang.  For  at  forekomme  dette,  saa  opret  Arbejdshuse  alle- 
vegne for  de  Sunde,  og  Hospitaler  for  de  Syge. 

32.  Tilsted  ingen  Klostre,  de  føde  privilegerede  Tiggere  og 
øde  Landet,  saavidt  det  staar  til  dem.  Anvend  deres  Indkomster 
paa  at  befordre  Giftermaal. 

33.  Hjælp  Skolerne  op;  der  lægges  Grundvolden  til  Landets 
Bedste.  Besørg  Lærerne  der  anstændig  Underholdning;  skjænk 
Bibliotheker,  mathematiske  Instrumenter,  Modeller,  Natursamlinger 
til  Skolerne.    En  Lærer  er  mere  værd  end  en  titulær  Gehejmeraad. 

34.  Del  ej  Titler  ud  i  Blinde  eller  for  at  vinde  Penge.  De 
svække  Ære  og  Vindskibelighed,  som  ere  Statens  Grundvolde;  de 
befordre  Yppighed,  som  ødelægger  Staten.  Enhver  uværdig  titu- 
leret vanærer  dig. 

36.  Lad  dit  Raad  bestaa  af  Personer  af  alle  Stænder;  hvor- 
for alene  Adelen?  Denne  Stand  misunder  Dig  mest  din  Magt,  og 
synes  den  at  udbrede  den,  da  sker  det  kun,  naar  den  mærker,  at 
Du  er  svag,  for  under  dit  Navn  at  herske.  Du  regjerer  jo  ogsaa 
over  Gejstlige,  Borgere;  lad  derfor  Gejstlige,  Borgere  sidde  i  dit 
Raad ;  jeg  udelukker  ej  heller  Bønder,  om  Du  kan  finde  bekvemme 
dertil  iblandt  dem. 

40.  Lad  din  Prinds,  om  Gud  beskjærer  Dig  en,  nøje  lære  at 
kjende  de  Lande,  han  en  Gang  skal  regjere  over;  og  naar  hans 
Alder  det  tilsteder,  saa  lad  ham  være  nærværende  i  alle  Raads- 
forsamlinger  og  alle  Kollegier,  først  som  Tilhører,  og  siden  som 
Raadgiver. 

41.  Opret  en  Højskole  i  dit  andet  Rige  Sartine,  og  lad  ingen 
falsk  Statskunst  eller  Misundelse  bringe  Dig  herfra.  Begge  Riger 
bør  have  ens  Rettigheder,  og  det  er  din  Ære  og  Fordel  at  herske 
over  oplyste  Folk. 


»Euphron«  blev  vel  modtaget  af  Anmelderen  i  »Ny  kritisk 
Journal,«  som  slutter  sine  Bemærkninger  paa  følgende  Maade^^: 
»Vi  maatte  tage  meget  fejl,  dersom  vi  ikke  fandt  Forfatteren 
af  Sigrid  ganske  kjendelig  igjen  i  Euphron.  Samme  simple 
Højhed  i  Tanker,  samme  Lethed  og  Naivitet  i  Dialog,  samme 
heldige  Penselstrøg.  Og  naar  vi  lægge  til,  at  man  finder  mere 
at  afskjære  end  tilsætte  —  iblandt  Andet  gjør  det  skidne  Vand 

S.  38,  som  Euphron  giver  den  besvimede  Angelica,  ingen  god 
Virkning  —  nogle  faa  platte  Udtryk  og  ikke  ganske  værdige 
Træk,  saa  beholder  Forfatteren  ogsaa  deri  Lighed  med  Sig- 
rids Forfatter.« 

Om  denne  Statsroman,  Euphron,  skriver  Nyerup  følgende 

—  og  hans  Ord  kunne  tjene  som  en  almindelig  Kommentar 
over  Romanen:  den  »er  saa  aldeles  stilet  efter  Danmarks  Hori- 
zont,  saa  ganske  udkastet  efter  sand  og  paa  Fædemelandet 
passende  Politiks  Regler,  at  den  fra  1784  af,  fra  den  Tid  af, 
at  Danmark  igjen  har  begyndt  at  række  Hovedet  i  Vejret  og 
blive  en  Nation,  kan  anses  at  have  været  som  politisk  sym- 
bolsk Bog  for  vore  Statsstyrere.  De  42  Regjeringsregler  i 
Euphron  ere  at  anse  som  Spaadomme,  der,  da  Tidens  Fylde 
kom,  da  Kronprinds  Frederik,  og  Christian  Colbjørnsen,  og 
Christian  Reventlow,  og  Grev  BernstorflF,  og  Hertugen  af  Augu- 
stenborg tog  fat  paa  Statsroret,  gik  i  Opfyldelse  en  efter  anden. 
Vel  have  vi  endnu  Lotteri,  og  Kopskat,  og  Monopolier:  vel  er 
der  endnu  intet  Universitet  i  Norge,  ingen  Borgere  eller  Bønder 
i  Statsraadet;  men  —  Rom   blev  ikke  bygt  paa  een  Dag,   og 

—  Noget  maa  ogsaa  ske  under  Frederik  den  6te.«  Joachim 
Jonge  siger  i  sin  Mindetale  over  Suhm,  at  »Euphron  blev  vor 
Statskunsts  senere  heldbringende  Lovbog"^.« 

Ogsaa  dette  Skrift  har  sin  Historie.  Suhm  sendte  nemlig 
Oeder  et  Exemplar  af  det  med  et  Brev,  dateret  28.  December 
1774,  i  hvilket  det  hedder:  »Hvad  siger  Han  om  vort  System 
eller  rettere  Asystema?  Hvilken  Behandling  med  Bønderne! 
I  min  Iver,  som  jeg  tror  at  være  retmæssig,  har  jeg  skrevet 
nærværende  Fortælling  Euphron,  som  og  sælges  her,  dog  uden 
Reglerne;  thi  ellers  havde  man  kommet  i  Fortræd  med  vor 
nuværende  Censor,  Politimesteren.  —  Vi  ere  og  blive  desværre 
dog  et  Folk  af  Slaver,  og  næppe  have  vi  været  større  Slaver 
end  qu.  Hvortil  mon  alt  dette  vil  falde  ud?  Gud  faar  at 
styre.    Denne  Politimester  vil  ikke  af  mit  Hoved ;  og  Bønderne 


*  Man  finder  undertiden  Suhms  Euphron  nævnet  ved  Siden  af  Mar^ 
monteis  Bélisaire,  hvilken  Statsroman  udkom  1766  og  vakte  stort  Røre  i 
Paris.  Hverken  R.  Mohl,  som  i  sin  Geschichte  und  Literatur  der  Staats> 
wissenschaften,  I.,  Erlangen  1855,  S.  165  ff.  behandler  Statsromanen,  eller 
Friedr,  Kleinwachter,  som  1891  i  Wien  har  udgivet  sit  Skrift  >Die  Staats- 
romane,€  har  medtaget  disse  to  Statsromaner  af  en  fransk  og  en  dansk 
Forfatter. 

skrige  paa  den  anden  Side  i  mine  Ører.«  »Euphron«  blev 
altsaa  trykt  i  to  Udgaver,  af  ^hvilke  den  ene  ikke  indeholdt 
Regjerings-Reglerne.  Nyerup  beklager,  at  Suhm  ikke  dristede 
sig  til  at  lade  Udgaven  med  Reglerne  komme  til  Salg,  da  han 
jo  dog  evnede  at  betale  et  Par  Hundrede  Daler  til  Politiretten, 
om  han  skulde  blive  idømt  en  saadan  Bøde.  Men,  siger  han, 
»Suhm  var  i  Følge  sin  blide,  ømme,  føjelige  og  eftergivende 
Sindsstemning  ikke  for  at  sætte  Noget  igjennem  med  Trods, 
alting  skulde  ske  med  Læmpe  og  Skridt  for  Skridt.«  Suhm 
vilde  heller  ikke  bryde  med  sine  Venner:  »ved  aabenlyst  at 
ruste  sig  til  Kamp  mod  hine  Dages  Underkuelses-  og  Aristo- 
krat-System vilde  han  have  stødt  mange  af  sine  Venner,  en 
Luxdorff,  en  Stampe,  en  Guldberg,  en  Thott,  en  Osten  o.  a. 
for  Hovedet.  De  vare  alle  Pladsmænd*  og  bidrog  med  til  at 
Stats-Maskinen  gik  den  skæve  Gang.  At  forskærtse  disses 
Venskab,  at  blive  en  Slags  Martyr  for  politiske  Meningers 
Skyld,  holdt  han  for  Sværmeri.« 

De  to  Udgaver  af  »Euphron«  fra  1774  ere  samme  Tryk, 
og  der  staar  paa  Titelbladet  af  dem  begge:  »Trykt  og  tilkiøbs 
hos  Lauritz  Simmelkiær,  boende  paa  Adresse-Contoiret.«  Men 
den  Udgave,  i  hvilken  Reglerne  ere  medtagne,  har  94  Sider, 
medens  den,  i  hvilken  de  ere  udeladte,  har  80  Sider.  Et  »Andet 
Oplag«  udkom  1779,  »trykt  og  tilkiøbs  hos  Lauritz  Simmel- 
kiær, boende  paa  Adresse-Contoiret;«  det  har  80  Sider  og  »Re- 
gjerings-Reglerne«  ere  ikke  medtagne  i  det.  Men  ti  Aar  efter 
blev  Romanen  optagen  i  det  tredie  Bind  af  Suhms  samlede 
Skrifter,  som  udkom  1789,  og  her  blev  den  trykt  fuldstændig 
med  alle  42  Artikler.  »Euphron«  er  det  sidste  Skrift  med 
særligt  politisk  Indhold,  som  Suhm  skrev  og  udgav.  Han 
sendte  engang  et  Exemplar  af  sin  Statsroman  med  Reglerne 
til  Joh.  Buloiv,  og  i  det  Brev,  dateret  Kjøbenhavn  d.  12.  Au- 
gust 1783,  med  hvilket  han  sendte  ham  Bogen,  skrev  han**: 
»Jeg  sender  herved  Euphron  med  Reglerne  efter  Forlangende, 
og  har  ingen  at  tillægge  uden  en,  som  jeg  har  sat  paa  den 

*  Engelsk  *placemen,€  Embedsmænd,  og  derfor  ikke  uafhængige  Mænd. 

**  Skriftet  cRegjeringsskiftet  1784.  Kbh.  1888.<  S.  204.  Naar  det  paa 
dette  Sted  er  sagt,  at  > Euphron »  først  fremkom  med  Reglerne  i  den  tredie 
Del  af  Suhms  samlede  Skrifter,  som  udkom  1789,  saa  er  dette,  efter  hvad 
der  ovenfor  er  meddelt,  ikke  rigtigt.  Af  de  to  Udgaver  med  Aarstallet  1774 
synes  den,  i  hvilken  Reglerne  Ikke  ere  medtagne,  nu  at  være  den  sjeldneste. 

anden  Side.«  Denne  Regel  lyder  saaledes:  »Befat  Dig  ej  selv 
med  Handelen,  men  overlad  den  til  dine  Undersaatter,  og  gjør 
intet  Fremlaan  til  Kjøbmændene.«  Et  Sted  i  sine  Optegnelser 
skriver  Bulow:  »Jeg  var  ikke  sen  med  at  forelæse  min  Prinds 
Alt.  Bogen  med  Reglerne  havde  jeg  selv  bedet  Kammerherre 
Suhm  om,  da  man  ikke  kunde  faae  de  sidste  tilkjøbs.« 

Det  gik  dog  noget  anderledes  med  Politimesteren,  end 
Suhm  havde  tænkt  sig.  Thi  i  Aaret  1776  udkom  »Euphron« 
i  tydsk  Oversættelse  med  alle  Reglerne:  »Euphron.  Eine  Er- 
zåhlung  nach  dem  Cumanischen.  1776,«  uden  Trykkested,  8*^, 
85  Sider.     Paa  Titelbladet  er  trykt  følgende  Citat: 

Were  may  the  wretched  for  Protection  bend? 
Or  when,  ah!  when,  shall  his  misfortunes  end? 
Sure,  persecution  in  the  grave  will  cease, 
And  Dead  bestow,  what  Life  demis  him,  Peace. 

Den  anonyme  Oversættelse  er  af  Dr.  med,  Jiistus  Zadig  de  Meza, 
og  Bogen  er  vistnok  trykt  i  Kjøbenhavn.  Denne  Oversættelse 
blev  anmeldt  i  »Ny  kritisk  Tilskuer«  for  1777®®;  Reglerne, 
som  vare  nye  for  Anmelderen,  omtales,  tolv  af  dem,  Nr.  4 — 7, 
13,  24,  28,  33,  34,  36,  39,  41,  bleve  aftrykte,  og  Politimesteren 
gjorde  ikke  Indsigelse  imod,  at  Nummeret  af  dette  literære 
Tidsskrift  med  »Euphron« -Anmeldelsen  kom  ud,  heller  ikke 
imod,  at  den  tydske  Oversættelse  af  »Euphron«  blev  solgt. 

Denne  tydske  Oversættelse  blev  i  Aaret  1776  anmeldt  i  et 
i  Holland  udkommende  fransk  Tidsskrift  ^^  Suhm  nævnes 
som  Forfatter  til  det;  de  Raad,  han  giver,  dømmes  at  være 
»adaptés  a  la  constitution  et  Vétat  present  du  Danemark,  <ii  og  An- 
melderen er  saa  tilfreds  med  Bogen,  at  han  slutter  sit  Referat 
med  disse  Ord:  y>Ceux  qui  s' interessent  du  bonheur  des  Danois, 
doivent  désirer  que  F Auteur  de  ce  conte  moral,  si  celebre  dailleurs 
par  tant  dexellentes  productions,  soit  appelé  å  diriger  Véducation 
du  jeune  Prince  qui  doit  un  jour  gouverner  le  Danemarc.^ 

Om  »Euphron«  udtaler  Ove  Guldberg  sig  i  følgende  Brev 
til  Suhm: 

Tak,  Rjæreste  Ven,  for  Laanet.  Alt  er  nu  ypperligt,  da  jeg 
veed,  at  jeg  er  her  i  tredie  Etage.  Et  Par  Steder  tror  jeg  at  have 
fundet  Kontradiktioner;  man  kan  nu  ikke  hitte  de  samme  Steder. 
Maaske    ogsaa   Stilen    kunde    slibes    et    lidet.     Endelig  arbejd  os, 

Fædrelandet  nu  de  to  andre  Historier,  og  saaledes  kan  De,  bedste 
Ven,  meer  end  forsone  Euphron,  som  af  og  til  endnu  meldes  om. 
For  alt  i  Verden,  og  for  alt  det  Venskab,  vi  uryggeligen  har  vist 
hinanden,  rør  Intet  mere  ved  de  Sager.  Kjæreste  Ven  kan  fejle, 
som  den,  der  fattes  de  første  Underretninger,  og  det  vil  Jeg  ikke; 
overalt  er  en  Ven  i  saadanne  Tilfælde  i  en  Forlegenhed,  De  ikke 
vil  have  mig  i.  Hold  mig  disse  oprigtige  Erindringer  tilgode,  som 
flyde  af  et  Hjerte,  som  er  Deres.  Jeg  er  med  den  hjerteligste 
Hilsen  for  Hendes  Naade  og  kjære  Søn 
Christiansborg]  d.  17.  Maj  1775. 

Totas  taus 
O.  Guldberg, 

Der  er  Adskilligt  i  dette  Brev,  som  maa  være  utydeligt  for 
andre  Læsere  af  det  end  netop  for  Suhm.  Men  saa  meget 
er  klart,  at  »Euphron«  slet  ikke  behagede  Guldberg,  og  at 
disse  to  Mænd,  Suhm  og  Guldberg,  hvor  meget  de  ogsaa  i 
andre  Henseender  kunde  have  tilovers  for  hinanden,  stod  hin- 
anden Qærnt,  naar  Talen  drejede  sig  om  den  indre  Statssty- 
relse, thi  hér  stod  Suhm  snarest  paa  et  Struensee'sk  Stand- 
punkt, hvilket  Guldberg  var  diametralt  modsat. 


V. 

1771—1783.  Suhm  æsthetisk  Forfatter.  »Idyller  og  Samtaler,« 
1771.  »Samtaler  i  de  Dødes  Rige,«  1773.  »Adolphi  Drøm,«  1773. 
5  Tityrus,«  1774.  De  nordiske  Noveller:  Sigrid,  1773;  De  tre  Venner 
eller  Hjalmar,  Asbjørn  og  Orvarodd,  1774;  Gyrithe,  1774;  Frode, 
1774;  Haldan,  1775;  Signe  og  Habor,  1777;  Alfsol,  1783,  Abu 
Taleb,  1774.  »Tvistigheden,«  1775.  »Mine  Hændelser,«  1775.  Digt 
om  Norge,  1776.  Lykønsknings-Digt  til  Arveprinds  Frederik  og  Prind- 
sesse  Sophie  Frederikke  i  Anledning  af  deres  Formæling,  1774. 


Aaret  1771  og  de  nærmest  følgende  Aar  danne  en  egen 
Periode  i  Suhms  literære  Liv,  som  man  kan  kalde,  idetmindste 
til  Dels,  hans  æsthetiske,  poetiske  Periode.  Suhms  digteriske 
Aare,  som  var  begyndt  at  rinde  i  hans  unge  Aar,  men  nu 
længe  havde  hvilet,  begyndte  igjen  at  lade  sig  mærke,  og  om 
end   de  Poesier,   der  saae  Lyset,   kun   havde  ringe  Betydning, 

saa  var  der  dog  een  Retning,  i  hvilken  Suhm  førte  noget  Nyt 
frem.  Han  siger  et  Sted^^:  »Naar  Tiden  fra  møjsommelige  For- 
retninger tillader  det,  prøver  jeg  undertiden  mine  Kræfter  udi 
smaa  Afhandlinger,  helst  i  det  Skjønne,  og  fornemmelig  i  saa- 
danne  Slags,  hvoraf  vi  forhen  ingen  eller  faa  Prøver  have  udi 
vort  Sprog.  I  det  Aar  1771  skrev  jeg  om  Sommeren  Sigrid 
o.  s.  V.«  Det  var  i  Reglen  om  Sommeren,  naar  Suhm  boede 
paa  Landet  i  Øverød,  at  disse  digteriske  Arbejder  bleve  skabte, 
af  hvilke  »Sigrid«  kom  til  at  indtage  den  fornemste  Plads, 
saa  at  Suhm  sidenefter  ikke  satte  sit  Navn  paa  disse  Arbejder, 
men  betegnede  sig  ved  »Forfatteren  af  Sigrid.«  »Sigrid«  udkom 
først  i  Aaret  1773,  og  der  er  et  Par  Skrifter,  som  maa  nævnes 
før  den  Fortælling  omtales. 

I  »Adresseavisen«  blev  der  den  30.  Oktober  1772,  d.  Nr.  177, 
averteret  som  udkommen  en  Bog  med  Titel:  »Idyller  og  Sam- 
taler,« »som  næppe  finder  sin  Lige  i  dette  Slags.«  Bogen  var 
trykt  og  til  Salgs  hos  August  Friederich  Stein,  boende  i  Skiden- 
stræde i  Nr.  171,  og  er  135  Sider  stor,  i  8^  I  Fortalen  siger 
Forfatteren,  at  »glade  og  rolige  Timer  have  frembragt  dette 
Foster.  En  Theokrit,  en  Virgil,  en  Pope,  en  Gesner  har  jeg 
søgt  i  nogle  Idyller  at  efterligne ;  thi  Segrais  og  Fontenelle  bør 
ej  komme  i  Betragtning.  Men  udi  de  fleste  haver  jeg  fulgt 
mit  eget  Geni,  og  som  jeg  fandt,  at  dem  manglede  det  stille 
Sprog,  den  fine  Stil,  den  liflige  Velklang,  som  egentligen  efter 
Regler  tilskrives  Idyllen,  saa  besluttede  jeg  at  føje  dertil  det 
Navn  Samtaler.  Ja,  jeg  har  søgt  i  endel  af  dem  at  forene 
sammen  noget  af  Idyllens  Væsen  med  Samtalens  Hæftighed, 
Munterhed,  Styrke  og  undertiden  Bidskhed  efter  Luciani  Maade 
.  .  .  Udi  de  Stykker,  som  føre  Grækiske  Navne,  har  jeg  mere 
villet  nærme  mig  den  egentlige  Idylle;  men  i  de,  som  have 
Nordiske  Personer,  har  jeg  menet,  at  Forfædres  Vildhed  kunde 
og  tillade  mig  at  skrive  noget  stærkere.«  Der  forekommer 
Vers  i  Idyllerne,  men  de  ere  formelt  kun  betegnede  ved,  at 
hver  Linie  begynder  med  et  stort  Bogstav. 

Det  er  Idyller,  Hyrdedigte  i  Prosa,  som  Suhm  her  har 
skrevet,  og  de  ere  næsten  gjennemgaaende  saa  elegiske  som 
vel  muligt,  fulde  af  Kjælenskab,  fulde  af  Taarer.  Naar  det  er 
græske  Hyrder  og  Hyrdinder,  som  tale,  kan  det  gaa  an;  men 
naar  det  er  nordiske  Personer,  som  føre  Ordet,  saa  kniber  det. 
Den  allerførste  Idyl   har  til  Personer  »Brynhild   og   Haldan,« 

den  følgende  har  Overskriften  »Othar  og  Erik.«  En  hedder: 
»Regner  og  Svanhvide,«  og  der  føjes  til:  »taget  af  Saxonis 
anden  Bog,  Pag.  22 — 24.«  En  hedder:  »Stærkodder  og  Isleif,« 
og  der  føjes  til:  »Anledningen  er  taget  af  Saxonis  6te  Bog, 
Pag.  104  og  105,  116,  117  og  IIS«^.«  Den  næstsidste  har  Over- 
skriften: »Skaldans  Sang  ved  Regnaids  Grav;«  den  er  kun  et 
Par  Sider  stor,  er  helt  skrevet  i  Prosa-Vers,  og  kan  tjene  til 
Exempel  paa  det  Sprog,  som  Suhm  kunde  føre,  naar  han  vilde 
besynge  en  nordisk  Helt.  Blandt  disse  Idyller  er  der  en,  som 
indtager  en  særegen  Plads,  nemlig  den,  som  hedder:  »Bacchi 
Fest.  Tvende  Bachanter,  Silenus  og  Ægon.  (Scenen  er  i  Sicilien, 
da  Hiero  den  Anden  regjerede.)«  Den  er  skreven  i  en  meget 
munter  Tone.     Her  synger  f.  Ex.  Silenus: 

Jeg  gjerne  Dig  tillader,  Med  Phyllis  Spøg  at  drive,  Naar  han 
Dig  ej  besidder,  Lad  andre  Piger  nyde,  Del  i  dit  muntre  Sind. 
Men  ingen  bør  dit  Hjerte  Til  Ejendom  indtage,  Det  Vinen  hører 
til;  Med  Krus  i  højre  Haand,  Den  Venstre  om  din  Phyllis,  I 
Morgen  om  en  anden,  Og  saa  hver  Dag  paa  Rad,  Det  Livet  ret 
forsøder.  Og  gjør  al  Møje  let.  Dog  uden  Pige,  Nymphe,  Er  bedst 
hver  Dag  at  drive,  Ved  Vinens  søde  Kluk.  O  Kande,  søde  Kande, 
Du  mer  end  Livet  er. 

Nyerup  fortæller,  at  det  morede  Suhm,  i  Selskaber  at  høre 
de  mest  forskjellige  Domme  om  disse  Idyller,  som  i  meget  af- 
veg fra  det  Sædvanlige,  især  de,  som  vare  i  nordisk  Smag. 
Suhm  meddelte  Cramer  i  Lybæk,  hvorledes  Kritikerne  over 
Idyllerne  lød,  og  Cramer  skrev  den  1.  Maj  1773  til  Suhm: 
»Den  Idyllen  thut  man  gewiss  zu  nahe,  wenn  man  sie  unter 
das  Mittelmåssige  herabsetzt.  Dergleichen  Urtheile  treffen 
alle  ersten  guten  Versuche  in  einer  Dichtart;  ein  Dichter  aber, 
der  sich  selbst  fuhlt,  wird  sich  dadurch  nicht  irre  machen 
noch  sich  abhalten  lassen,  in  neuen  Proben  seines  Geistes  sich 
selbst  zu  ubertrefTén.« 

I  den  »Nye  kritisk  Journal«  dømmes  paa  følgende  Maade 
om  dette  Arbejde :  »I  nogle  [af  Idyllerne]  har  Forfatteren  villet 
mer  nærme  sig  til  den  theokritiske  og  gesneriske  Idyl,  og  disse 
have  behaget  os  mindst.  Den  Kjælenhed  og  Ømhed  i  Senti- 
ments,  den  Naivitet,  Lethed  og  Yndighed  i  Vendinger  og  Sprog, 
som  karakteriserer  denne  Idyl,  synes  han  ikke  at  have  i  sin 
Magt.     Den  Elskov,  han  maler  her,  er  ofte  plat  og  ofte  meta- 

10* 

fysisk  ...  I  andre  ere  Scenerne  og  Personerne  nordiske,  og 
disse  have  behaget  os  mer,  især  ved  adskillige  heldige  Materier 
og  Karakterer,  hvori  Forfatteren  har  sin  Styrke.«  I  sit  ano- 
nymt udgivne  Tidsskrift  »Blandinger«  skrev  Joh,  Clemens  Tode 
en  Anmeldelse  af  »Idyller  og  Samtaler®*;«  han  roste  Arbejdet, 
var  især  fornøjet  med  dem,  i  hvilke  der  forekom  nordiske 
Navne,  thi  de  græske  Navne  »ere  saa  tidt  opvarmede,«  og  han 
dømte  om  Forfatteren,  at,  »hvor  han  efterligner,  er  han  under 
sine  Mønstre,  hvor  han  derimod  rejser  sig  uden  Vejledere, 
blive  de  tildels  under  ham.« 

Af  disse  Idyller  oversatte  D.  F.  Gråter  to,  »Brynhilde  og 
Haldan«,  »Amymone  eller  den  døende  Moder,«  og  i  Sydtydsk- 
land  mente  man,  at  dette  var  et  af  de  første  Forsøg  paa  at 
gjøre  det  tydske  Fædreland  bekjendt  med  den  danske  Muses 
Produkter^.     Disse  Oversættelser  udkom  i  1793. 

Suhms  næste  Skrift  udkom  som  det  foregaaende  anonymt 
i  Aaret  1773,  og  har  Titlen:  »Samtaler  i  de  Dødes  Rige;«  det 
var  trykt  af  August  Fr.  Stein,  hos  hvem  det  ogsaa  var  tilkjøbs, 
og  fylder  56  Sider  i  8®.  I  Fortalen  minder  Forfatteren  om 
Lukians  Dialoger  imellem  de  Døde,  en  Skrivemaade,  som 
Fontenelle  i  Frankrig  og  Littleton  i  England  har  efterlignet. 
Han  minder  endvidere  om  de  mange  i  Tydskland  udkomne 
Skrifter  med  lignende  Titler,  som  »indeholde  enten  Avisnyt 
eller  ubevislige  Ting  og  ere  desuden  opfyldte  med  plat  og 
væmmelig  Skjæmt*.«  Han  har  her  søgt,  at  give  nogle  af  vore 
store  Konger  og  ypperlige  Mænd  deres  Karakterer,  og  derhos 
at  afbilde  Landets  Tilstand  i  forskjellige  Tider.  Denne  lille 
Bog  har  det  Ejendommelige  ved  sig,  at  den  i  æsthetisk  Form 
har  behandlet  Spørgsmaal  af  politisk,  historisk,  videnskabelig 
Karakter,  hvilket  vil  ses  af  den  følgende  Fremstilling  af  Ind- 
holdet. 

Den  første  Samtale  føres  imellem  »Harald  Haarfager,  Konge 
i   Norge,   Hagen  Adelsten,  hans  Søn,    og  tb   norske  Bønder.« 


*  Af  disse  »Gespråche  in  dem  Reiche  der  Todten,«  indeholder  den  28. 
Entrevue  en  Samtale  imellem  Admiral  Tromp  og  Vice-Admiral  Tordenskjold ; 
den  udkom  i  Leipzig  1721,  derpaa  i  flere  Udgaver,  og  den  udkom  paa  Dansk 
1745.  Den  151.  Entrevue  er  en  Samtale  imellem  Frederik  den  Fjerde  og 
Fyrst  Joh.  Georg  II.  af  Anhalt-Dessau,  som  døde  1693;  den  udkom  i  Leipzig 
1731.  En  saadan  Samtale  ført  imellem  Frederik  den  Fjerde  og  Fyrst  Wolff- 
gang af  Anhalt,  der  døde  1566,  udkom  i  Hamborg  og  Leipzig  1731. 

Samtalen  drejer  sig  om  Odelsretten  og  er  i  sin  inderste  Kjærne 
en  Lovprisning  af  politisk  Frihed. 

Den  anden  Samtale  føres  imellem  »Sverre,  Konge  i  Norge, 
Christian  3.  i  Danmark,  og  Kantsier  Johan  Friis.«  Det  er  om 
Ophævelsen  af  det  norske  Raad  og  Foreningen  mellem  Norge 
og  Danmark  Samtalen  bevæger  sig. 

Saa  træde  i.  den  tredie  Samtale  »Hagen  Hagensen,  Konge 
i  Norge,  og  Christian  4.  i  Danmark«  frem  og  vexle  Ord  om 
deres  Omhu  for  Norge;  Kong  Hagen  advarer  imod  »smigrende 
Hoffolk,  løgnagtige  Skaldere,  hykkelske  Lovtalere.« 

Et  videnskabeligt  Problem  er  Gjenstanden  for  den  Qerde 
Samtale  imellem  »Bugenhagen,  den  danske  Reformator,  Broe- 
man,  Bisp  i  Sjælland,  og  en  nu  nylig  afdød  Præst.«  Pro- 
blemet,  der  drøftes,  er  den  dogmatiske  Behandling  af  den 
protestantiske  Kirkes  Lære.  Præsten  repræsenterer  den  filo- 
sofiske Behandling,  idet  han  støtter  sig  paa  Kisbyes  CoUegium ; 
»i  den  Bog  ligger  og  en  virkelig  Skat  forborgen,  nam  bene  qvi 
distinguit,  bene  docet,*  medens  de  andre  to  holde  sig  til  Skriften. 
Samtalen  glider  derefter  over  til  at  tale  om  den  bedste  Præ- 
diken. 

»Peer  Oxe,  en  fransk  Financier,«  have  Rollerne  i  den 
femte  Samtale.  Den  franske  Statsøkonom  forsvarer  Fremgangs- 
maaden  i  sit  Fødeland,  hvor  Regjeringen  gjør  Gjæld,  paalægger 
Skatter,  fremmer  Overdaadighed,  medens  den  danske  Finans- 
minister holder  paa  Sparsommelighed,  paa  at  udvikle  Landets 
naturlige  Hjælpekilder,  og  tilsidst  i  en  kort,  klar  Udvikling 
gjendriver  Franskmanden,  som  udbryder:  »Ak!  Skræk  over- 
falder mig;  de  Armes  Taarer  falde  ned  paa  mig  som  gloende 
Regn.  Giv  mig  et  godt  Raad.«  Hertil  svarer  Peer  Oxe:  »Jeg 
kan  ikke,  hvor  gjerne  jeg  vil,  thi  Du  faar  at  høste,  hvad  Du 
har  saaet.« 

Den  sjette  Samtale  føres  imellem  »Erkebisp  Absalon.  En 
Minister.«  Som  man  kan  tænke  sig,  drejer  det  sig  om  store 
Regjerings-Maximer,  og  om  Aanden,  der  gaar  igjennem  Sam- 
talen, faar  man  strax  en  Forestilling  ved  de  første  Ord.  Ab- 
salon siger  nemlig:  »Den  Sætning  er  rigtig;  Folkets  Røst  er 
Guds  Røst;  naar  en  Klage,  en  Begjæring  eller  et  Ønske  er 
bleven  saa  almindelig,  at  man  med  Rette  kan  tilegne  den  det 
hele  Folk,  saa  er  den  og  ganske  vist  grundet,  og  saa  er  det 
høj  Tid  at  give  Agt  paa  den.«     Ministeren  svarer  hertil:    »Ja, 

jeg  lægger  endnu  mere  til:  Det  er  da  Regjeringens,  Kongens 
Pligt  at  følge  denne  Røst,  thi  Kongen  er  for  Folket,  og  Folket 
ikke  for  Kongen,  Folket  var  til  længe,  før  Konger  bleve.  Men 
Hyklere  forestille  Tingen  anderledes,  og  sige,  at  Publikum  er 
Intet,  betyder  Intet,  eller  gjøre  HofiFet,  den  snevre  Cirkul,  til 
Publikum.« 

Den  syvende  Samtale  har  ikke  ret  sin  Plads  i  denne 
Række  Samtaler.  Den  føres  imellem  »Signe.  Hagbarth.«  Det 
er  intet  særligt  Problem,  som  føres  paa  Bane;  det  er  kun 
Klage  over,  at,  hvor  de  nu  ere,  er  der  Intet.  Signe  siger: 
»Valhallæ  Glæde  foragtede  jeg,  og  holdt  Freya  højere,  og  see, 
begge  ere  tomme.  Valhalla,  Einherier,  Valkyrier,  Serimner 
ere  Dunst,  hvad  Under!  Odin  selv  er  ikke  til.  Ingen  Fenris 
Ulv  gjøres  fornøden  at  sluge  ham.  Her  vanker  jeg  elendige 
Skygge;  ønsker,  begj^rer,  eftertragter,  og  nyder  aldrig.  For- 
rige Lyksalighed  kvæler  mig  desmere.«  Tilsidst  signer  Signe: 
»Hvad  vil  jeg,  jeg  veed  ikke.  Afgrund  aabne  dig,  slug  mig, 
endda  lever  jeg,  og  Hagbarth  tilligemed.  Ak,  at  jeg  kunde 
sige,  denne  Dag  har  dog  Enrfe.«  Dette  sidste  Ord  er  trykt 
med  udhævede  Bogstaver  i  een  Linie,  og  slutter  Bogen;  men 
har  Suhm  lagt  nogen  dybere  Betydning  baade  heri  og  i,  at 
han  sluttede  sine  Samtaler  med  denne  mellem  Signe  og  Hag- 
bart, vilde  han  derved  skjult  give  sine  Tanker  tilkjende  om, 
at  Tilværelsen  ender  i  et  Nirvana?  Det  er  dog  næppe  troligt, 
thi  Suhm  var  for  opfyldt  af  den  christelige  Religion  til  at  han 
kunde  lade  en  saadan  Forestilling  faa  Herredømme  over  sig. 

Nyerup  bemærker  i  Anledning  af  »Samtalerne  i  de  Dødes 
Rige,«  at  Suhm  ikke  turde  »sige  sin  Hjertens  Mening  ligefrem, 
men  maatte  skjule  den  under  forblommede  Talemaader  og 
fremsætte  den  i  Lignelser  og  opdigtede  Fortællinger!  Saa  langt 
var  man  allerede  borte  fra  de  under  det  struenseeske  Mini- 
sterium antagne  saa  gavnrige  og  saliggjørende  Skrivefriheds- 
principier.  Det  var  Følgerne  af  17de  Januar;  og  man  maatte 
nok  sige  med  Chilian  i  Comoedien:  er  det  ikke  vel  rejst, 
Herre?«  Nyerup  sigter  her  til  den  Myndighed,  som  Reskriptet 
af  20.  Oktober  1773  gav  Politimesteren,  nemlig  Magt  til  at 
diktere  Aviserne  Mulkter  fra  50  til  200  RdL,  hvilket  den  18.  No- 
vember fik  en  saadan  Udvidelse,  at  Politimesteren — daFedder — 
saa  at  sige  blev  den  inkarnerede  Censur.   Nyerup  gaar  nu  videre 

i  sin  Beklagelse  over  denne  nye  Censur,  som  han  derpaa  an- 
vender paa  Suhms  »Euphron.« 

»Den  Kritiske  Journal«  udtalte  sin  Glæde  over  de  nye 
Baner,  her  ere  aabnede,  »hvor  hidtil  ingen  af  vore  Skribenter 
endnu  have  løbet  paa^^.«  »Vel  har  Forfatteren  af  nærværende 
Skrift  ikke  sagt  noget  Nyt,  men  han  haver  dog  vist  os  de 
gamle  Sandheder  i  denne  hidtil  ubekjendte  Dragt,  og  vi  see 
ikke  rettere,  end  at  denne  Indklædning  jo  haver  lykkes  ham 
ganske  vel.«  Til  den  Qerde  Samtale  bemærkes  om  Theologiens 
Tilstand  i  Danmark  og  Prædikemaaden,  at  »Forfatteren  kunde 
have  sagt  meget  mere  om  theologisk  Pedanteri,  men  saa  maatte 
han  og  have  skrevet  en  hel  Kvartant  i  Steden  for  en  Samtale.« 
Endvidere  siges:  »Disse  Samtaler  lade  sig  overhovedet  læse 
meget  godt  og  have  en  let  og  flydende  Dialog.  Nogle  faae 
Steder  have  vi  anmærket,  hvor  Forfatteren  enten  haver  glemt, 
at  ikke  han,  men  de  talende  Personer  talede,  eller  hvor  han 
synes  at  have  tilsidesat  noget  af  Sandsynligheden.«  Kritikeren 
gaar  ogsaa  ind  paa  nogle  Enkeltheder. 

I  det  samme  Aar,  1773,  udkom,  anonymt,  »Adolphi  Drøm,« 
trykt  hos  Aug.  Frieder.  Stein  i  Skidenstrædet  Nr.  171,.  hos 
hvem  den  lille  Pjece  paa  16  Sider  i  8^  var  til  Kjøbs.  I  dette 
Skrift  optræder  Suhm  som  Humorist,  som  Polemiker.  Ind- 
klædningen  er  følgende:  Adolph  har  længe  læst  i  Nicolafs 
Journal*,  men  falder  i  Søvn  over  de  bidende,  overdrevne  og 
skarpe  Kritiker,  han  læser  der,  og  drømmer.  I  Drømme  be- 
finder han  sig  i  et  stort  Gemak  med  mange  Boghylder,  »hvor- 
paa  stode  Bøsser,  nogle  af  Guld,  nogle  af  Sølv,  andre  af  Blik, 
malede  med  adskillige  Farver,  og  atter  andre  af  Pap,  som  saae 
meget  slette  ud.  Jeg  nærmede  mig  dem  og  saa  med  For- 
undring skrevne  paa  dem :  Virgilius,  Montesquieu,  Plato,  Henri- 
ade,  Zaire.«  Adolph  vil  spørge  om,  hvad  dette  betyder,  og 
da  kommer  en  lang,  bister  Karl  frem,  fuld  af  Rynker  i  Panden 
og  vendende  det  Hvide  ud  af  Øjnene,  iført  en  lang,  sid  Kjortel, 
foret  med  Ulveskind.  Han  er  Kritikens  Forvalter,  og  han  for- 
klarer nu,  at  han  lader  alle  Skrifter  gaa  igjennem  den  kritiske 
Hegle  og  beskjærer  dem  med  Kritikens  Pennekniv.    De  Skrifter 

*  Her  sigtes  til  »AUgemeinc  deutsche  Bibliothek,€  som  fra  1765  udkom 
i  Berlin.  Det  var  Boghandler  Christoph  Friedr.  Nicolai  (f.  1733,  d.  1811), 
som  gav  dette  meget  udbredte  Tidsskrift  sin  Karakter,  da  han  var  dets  Re- 
daktør. 

eller  de  Dele  af  dem,  som  blive  Evigheden  værdige,  forvarer 
han  i  disse  Bøsser.  Adolph  vil  da  se  Virgils  egen  Original, 
mei\  Forvalteren  standser  ham,  idet  han  videre  forklarer,  at 
det  er  kun  Forfatternes  Penne,  som  opbevares,  og  nu  viser 
Forvalteren  Adolph  disse  Penne,  som  ere  blevne  brugte  af 
Digtere,  Filosofer,  Læger,  Historieskrivere,  Theologer.  Under 
Samtalen  om  disse  sidste  kommer  Adolph  til  at  skjændes  med 
Forvalteren;  der  høres  et  Bulder,  og  Adolph  befinder  sig  paa 
en  stor  Slette,  ved  hvis  ene  Ende  ligger  en  Bygning,  som  først 
synes  ham  at  være  liden,  men  snart  viser  sig  at  være  en 
ganske  stor  Bygning,  der  er  »prægtig  i  en  stolt  og  ædel  En- 
foldighed.«  Her  bliver  han  vist  om  af  en  gammel,  ærværdig 
Mand;  han  bliver  ført  ind  i  en  Sal,  over  hvis  Dør  der  paa 
en  sort  Marmorsten  staar  at  læse  med  forgyldte  Bogstaver: 
Heltenes  Sal,  medens  der  ligeoverfor  staar:  Ingen  uden  de 
Gode  og  Retfærdige  ere  Helte.  Adolph  faar  nu  deres  Billeder 
at  se,  flest  fra  den  klassiske  Oldtid  (ingen  fra  den  nordiske), 
men  ogsaa  fra  nyere  Tider,  blandt  dem  Spener.  »Over  den 
sidste  forundrede  jeg  mig  højligen.  Men  min  Fører  sagde: 
Hører  der  ej  Mod  til  at  gaa  indgroede  Fordomme  i  Møde;  er 
det  ej  en  Fortjeneste  at  lære  Theologerne,  at  Beskedenhed  og 
Sagtmodighed  ere  Dyder,  og  at  Gudsfrygt  er  mere  end  Lær- 
dom? Husker  Du  ej,  hvad  som  stod  skrevet  over  Lutheri 
Billede:  Den  største  af  Heltene.  Jeg  taug,  thi  jeg  havde  Intet 
al  indvende,  men  dog  syntes  mig,  at  det  ikke  var  ret.«  Over 
Indgangen  til  den  anden  Sal  stod  skrevet:  »Her  ere  alle  de 
samlede,  som  have  gjort  sig  berømte  ved  Misgjerninger  og 
Daarligheder.«  Der  var  Karl  den  Femte  med  Overskriften: 
»Verdens  Postmester,«  —  fordi  han  havde  ingensteds  Ro  og 
vankede  om  allevegne,  som  om  der  var  En  efter  ham.  Over 
Karl  den  Anden  stod:  »En  kjøn  Pige  vejer  mere  end  ganske 
England.«  Karl  den  Tolvte  havde  skrækkelig  store  Støvler 
paa  og  en  stor  Støvle  holdt  han  med  begge  Hænder;  hans 
Motto  var:  »En  Støvle  vilde  regjere  ligesaavel  som  jeg.«  Den 
tredie  Sal,  »hvor  de  staa,  der  have  været  nyttige  og  paa  en 
vis  Maade  store,  men  ikke  gode,«  kom  Adolph  ikke  ind  i. 
Adolph  brister  en  Gang  i  Latter  og  »Min  Fører  sagde:  Du 
leer  af  disses  Daarligheder,  men  alle  Mennesker  begaar  Daar- 
ligheder,  og  jeg  er  vis  paa,  at  saasnart  Du  vaagner,  vil  Du 
skrive  denne  Drøm  op  og  give  den  i  Trykken.     Thi  Du  ejer 

den  Daarlighed,  at  Du  altid  maa  besudle  Papiret.  Hastig 
svarede  jeg:  En  Drøm  —  gjorde  en  stærk  Bevægelse,  vaagnede 
og  fandt  mig  liggende  med  Næsen  paa  Nicolai's  Journal.« 

Denne  lille  Bog  blev  anmeldt  i  »Kritisk  Journal, »  ganske 
kort.    Anmeldelsen  er  undertegnet  V — V.  ^^. 

I  denne  Sammenhæng  maa  endvidere  nævnes  Skriftet: 
»Tityrus.*  En  Hyrde-Tildragelse,«  som  udkom  »trykt  og  forlagt 
af  Nicolaus  Møller,  Kongelig  Hof-Bogtrykker.  1774,«  134  Sider 
i  8^.  Som  Motto  staar  der  paa  Titelbladet*:  »Ridentem  dicere 
verum  qvid  vetat^^,  og  i  Fortalen  forklares,  at  Bogens  Titel 
egentlig  burde  have  Tilføjelsen:  »en  satyrisk  eller  en  komisk 
Hyrde-Tildragelse,  men  jeg  tør  ikke  vove  den,  baade  fordi  den 
er  ny,  saa  og  fordi  Skriftet  ej  indeholder  Noget  satyrisk  eller 
komisk  i  Handlingerne,  men  kun  i  mine  egne  Betragtninger. 
.  .  .  Imidlertid  maa  dog  Ingen  anse  den  for  en  pur  Hyrde-Til- 
dragelse efter  Opskriften,  saadanne  som  Gaiatea  af  Cer\'antes, 
Astræa  af  Honoré  d'Urfé,  Aminta  af  Tasso,  og  Pastor  Fido  af 
Guarini  ere,  hvilke  derhos  kun  betragtes  som  et  Tapisseri  af 
Idyller,  da  min  derimod  er  en  Blanding  af  Skjemt  og  Alvor, 
vel  mest  i  ubunden  Stil,  men  dog  blandet  med  indstrøede 
Vers.  Og  kan  jeg  ikke  nægte,  at  jeg  jo  haver  havt  et  nj't 
Slags  i  Sindet,  men  som  min  svage  Pen  ej  har  formaaet  at 
bringe  til  den  Fuldkommenhed,  som  jeg  havde  gjort  mig  en 
Forestilling  om.« 

Det  Ejendommelige  ved  denne  Fortælling  i  Hyrdestil,  som 
spiller  i  det  gamle  Grækenland,  er,  at  Forfatteren  i  Fortæl- 
lingen har,  hyppigst  i  Parentheser,  indskudt  Betragtninger  og 
Sammenligninger  fra  den  nye  Tid,  ja  fra  Samtiden,  saa  at 
Fortællingens  Gang  idelig  overskjæres,  og  de  ofte  i  skjemte- 
fulde  Udtryk  indklædte  Bemærkninger  med  deres  moraliserende 
og  didaktiske  Indhold  virke  forstyrrende,  da  de  ere  ganske  oiil 
ofplace.  Samtiden  dømte  mildere  om  dette  Arbejde.  Kritikeren 
i  »Nye  Kritiske  Journal«  gjør  opmærksom  paa®^,  at  Forbilleder 
paa  en  saadan  Behandlingsmaade  ere  Sterne,  Yorick  og  især 
Wieland.  Opfindelsen,  siges  det,  er  just  ikke  meget  glimrende 
og  Alt  kommer  an  paa  de  indstrøede,  satiriske,  komiske  og 
moralske  Betragtninger,  hvilke  Komponisten  tager  sig  den  Fri- 
hed at  drive  og  opelske  paa  den  ufrugtbareste  Grund.     For- 

•  Horats,  Sat.,  /.,  /.,  v.  2U. 

fattereii  har  hentet  Næring  fra  den  gamle  Literatur,  men 
bruger  dog  ogsaa  nationale  Træk.  »Imidlertid  røber  det  Hele 
en  Mand  af  megen  Læsning  og  Vittighed,  hvilken  det  maaske 
ikke  skulde  være  os  vanskeligt  at  gjætte,  dersom  vi  troede,  at 
han  skøttede  om  at  nævnes.«  I  »Kritisk  Tilskuer«  begynder 
Anmeldelsen  afTityrus  med  disse  Ord:  »Dette  Skrift  af  samme 
berømte  Forfatter*  anse  vi  for  hans  sindrigste  Arbejde.  De 
satiriske  Luner,  som  besjæle  en  Wieland  i  hans  nyere  Digte, 
herske  her  overalt.  Især  har  det  været  Forfatterens  Hensigt 
at  gjøre  visse  saakaldte  Hyrde-Fortællinger,  som  kun  snakke 
om  de  grønne  Skove  og  de  søde  Nattergale,  uden  nogen  Tid 
at  have  studeret  Naturen,  og  afsmagende  Kjærligheds-Romaner, 
Anachronismer ,  helsidede  Parentheser  og  andre  Neologiens 
skjønne  Rariteter,  latterlige.  Tankerne  ere  levende,  muntre, 
spøgende;  Udtrykkene  stærke,  henrivende,  og  Stilen  behagelig. 
Historien  er  kun  opfunden  for  Indfaldene  og  Satiren.«  Efter 
en  Prøve,  som  er  aftrykt,  sluttes  med  disse  Ord:  »Det  hele 
Skrift  læses  mer  end  engang  med  Fornøjelse.« 

Skildringen  vender  sig  nu  til  »Sigrid«  og  til  Skrifterne  af 
V Forfatteren  af  Sigrid.« 

Selskabet  til  de  skjønne  Videnskabers  Fremme  udsatte  i 
Aaret  1771  ved  Avertissement  i  den  Berlingske  Tidende  Nr.  45 
for  den  7.  Juni  og  i  Adresseavisen  Nr.  91  for  den  10.  Juni 
»en  Pris  i  Veltalenhed«  af  40  Rdl.  eller  en  Medaille  af  samme 
Værd  for  den  bedste  Fortælning.  Materien  og  Indklædningen 
overlades  enhver  Forfatters  Val  og  Opfindelse.  Tavlen  af 
Cebes  eller  Scipios  Drøm  ved  Cicero,  eller  og  en  Marmontel 
kunde,  om  nogen  Anledning  behøvedes,  tjene  til  Mønster.  Intet 
fastsættes,  uden  at  Fortælningen  bør  bære  en  kjendelig  god  og 
ædel  Hensigt  og  baade  Indholdet  og  Stilen  være  Hensigten 
værdige.«  Besvarelserne  skulde  indleveres  »inden  indeværende 
Aars  Udgang  til  den  Mummeske  Boghandel  paa  Børsen.  For- 
fatterne behage  at  sætte  en  Devise  paa  dem  med  en  forseglet 
Seddel,  som  uden  paa  er  betegnet  med  samme  Devise,  hvor 
Forfatterens  Navn  og  Opholdssted  indeni  tilkjendegives.« 

Den  udsatte  Pris  blev  vundet.  Ved  Bekjendtgjørelse  herom, 
i   Adresseavisen   Nr.    159    for   den    29.   September,    og   i   Ber- 


♦  Umiddelbart  foran  gaar  en  Anmeldelse  af  >Skilderi  af  Verden,  afPhi- 
lalethus«  o.  Suhm,  og  af  Suhnis  Samlinger,  II.,  2.  H. 

lings  Avis  Nr.  78  for  2.  Oktober  1772  blev  det  meddelt,  at 
»Selskabet  til  de  skjønne  Videnskabers  Fremme  har  tilkjendt 
Prisen  i  Veltalenhed  den  Fortælling  Sigrid,  eller  Kjærlighed, 
Tapperheds  Belønning.  Da  Seddelen  aabnedes  i  Forsamlingen, 
fandtes  ikke  Forfatterens  Navn,  men  alene  de  Ord :  Bene  uixil, 
qvi  bene  latuit*.  Forfatteren  vilde  behage  at  imodtage  eller  at 
lade  imodtage  den  ham  tildømte  Pris- hos  Professor  Schlegel 
som  Selskabets  Sekretær.  Hans  Prisskrift  udgives  tilligemed 
andre  til  Selskabet  indsendte  Skrifter  i  det  tiende  Stykke  af 
Forsøgene  i  de  skjønne  og  nyttige  Videnskaber.« 

I  dette  tiende  Stykke,  som  først  udkom  den  17.  September 
1773**,  har  Fortællingen  Titlen:  »Sigrid  eller  Kjærlighed 
Tapperheds  Belønning.  En  Fortælling  som  Prisskrift  i  Vel- 
talenhed. Anledningen  er  taget  af  Saxo  VIL  Bog,  S.  125 — 126®®.« 
Den  fylder  129  Sider  og  efterfølges  af  3  Sider  med  »Forklaring 
over  de  mythologiske  Navne,  der  forekomme  i  dette  Skrift.« 

Selskabet  optog  i  sine  »Forsøg«  følgende  Fortællinger  ved 
Forfatteren  af  Sigrid:«   »De  tre  Venner  eller  Hjalmar,  Asbjørn 
og  Orvarodd.    Anledningen  er  tagen  af  Orvarodds  Saga***;« 
»Signe  og  Habor  eller  Kjærlighed  stærkere  end  Døden.  Anled- 
ningen er  taget  af  Saxo  VII.  Bog,  Side  128— 133®»;«    »Alfsol.« 

Udenfor  denne  Række  Fortællinger  udkom:  »Gyrithe  eller 
Danmarks  Befrielse,  Prisen  for  Kjærlighed.  Ved  Forfatteren  af 
Sigrid.  Dulcis  amor  Patriæ.  Anledningen  er  taget  af  Saxonis 
7de  Bog,  pag.  128,  135—137^00.  Kiøbenhavn  1774.  Trykt  og 
tilkiøbs  hos  August  Friederich  Stein,  boende  i  Skidenstrædet 
Nr.  171.«  8  o.  56  Sider. 

»Frode.  En  Fortælling  ved  Forfatteren  af  Sigrid.  . . .  Niinc 
Dea  (Concordia)  regnorum  numen  commiine  duorum  . . .  Anled- 
ningen er  taget  af  Saxonis  5te  Bog,  Pag.  81 — 84,  og  86  ^ 
Kiøbenhavn,  1774;  trykt  og  til  Kiøbs  hos  A.  F.  Stein,«  16 
Sider  i  8«. 

»Haldan.  En  Hyrde-Tildragelse,  ved  Forfatteren  af  Sigrid. 
—  Omnia  vindt  Amor.  Kiøbenhavn,  1775;  trykt  og  til  Kiøbs 
hos  A.  F.  Stein,«  40  Sider  i  8«. 

♦  Citatet  er  taget  fra  Ovid,  Trist.,  III.,  *.,  v.  25. 

♦♦  Det  tiende  Stykke  har  paa  sit  Titelblad  Aarstallet  1772;  det  danner 
en  Del  af  det  femte  Bind  af  >  Forsøg  etc. < ,  hvis  Titelblad  har  Aarstallet  1771. 

♦**  Denne  Fortælling  staar  i  det  11.  Stykke  med  Aarstallet  1774  af 
> Forsøg  etc.c  lige  efter  Johnnnes  Ewalds  »Balders  Død.« 

Hertil  slutter  sig  endelig:  »Abu  Taleb.  En  Fortælling  ved 
Forfatteren  af  Sigrid.  —  Hic  murus  aeneus  esto  NU  conscire  sibi, 
nulla  pallescere  culpa*.  Kiøbenhavn,  1774;  trykt  og  til  Kiøbs 
hos  A.  F.  Stein,«  32  Sider  i  8«. 


Efter  at  have  hvilet  i  fem  Fjerdingaar  holdt  Selskabet  til 
de  skjønne  Videnskabers  Fremme  et  Møde  den  5.  September 
1772,  og  i  dette  Møde  vare  tilstede  af  dets  Medlemmer  Car- 
stens, Guldberg,  Frederik  Adam  Muller  og  Sekretæren,  Johan 
Heinrich  Schlegel.  I  Protokollen  for  Mødet  er  indført:  »Det 
blev  enstemmig  besluttet,  at  vælge  Kfr.  Suhm  til  Selskabets 
Medlem,  som  og  med  Fornøjelse  har  antaget  samme  Val;^ 
det  vedtoges,  hvorledes  Bekjendtgjørelsen  skulde  lyde  om  de 
prisbelønnede  Arbejder  og  om  de  nye  Prisspørgsmaal,  som 
skulde  udsættes.  Sekretæren  meldte  Suhm,  at  Selskabet  havde 
valgt  ham  til  Medlem,  —  uden  at  Nogen  havde  Anelse  om, 
at  dette  nye  Medlem  var  Forfatter  til  »Sigrid^.«  Denne  For- 
tælling blev  trykt  i  »Forsøgene,«  men  Selskabet  gjorde  For- 
andringer i  Manuskriptet,  hvilket  Suhm  jo  ikke  kunde  hindre, 
da  han  derved  vilde  have  røbet  sin  Anonymitet.  I  Fortalen 
til  »Abu  Taleb,« .  hvor  han  fortæller,  at  »Sigrid«  var  skrevet  i 
Sommeren  1772,  men  først  blev  trykt  »langt  ude  paa  Sommeren 
1773,«  og  hvor  han  nævner  de  andre  »Afhandlinger,«  som 
siden  vare  udkomne  af  ham  og  vare  skrevne  kort  før  de  bleve 
trykte,  siger  han:  »Af  alle  disse  Afhandlinger  har  jeg  Aarsag 
at  anse  Sigrid  for  den  bedste,  siden  den  af  et  oplyst  Selskab 
er  bleven  erkjendt  Prisen  værdig;  og  derfor  haver  jeg  ogsaa 
kaldt  mig  efter  den,  og  agter  fremdeles  at  gjøre  det,  saa  længe 
jeg  vil  skjule  mit  Navn.  Og  da  dette  synes  mig  at  være  en 
bekvem  Lejlighed,  saa  vil  jeg  anmærke  de  Trykfejl,  som  udi 
benævnte  Skrifter  have  ved  min  Fraværelse  indsneget  sig,  og 
tillige  anføre,  hvilke  betydelige  Forandringer  Selskabet  haver 
gjort  ved  Sigrid.  Allerførst  havde  jeg  sat  en  Liste  over  alle 
de  Personer,  som  forekomme  udi  den,  tilligemed  deres  Karak- 
lerer,  for  derved  at  vise,  at  den  var  en  Karakter-Fortælling,  cv 
Derefter  følger  først  Listen  over  Læsemaademe,  hvor  Manu- 
skript og  Udgave  ikke  stemme  overens.    Hvorlænge  det  lykke- 

*  Horats,  Epist,  /.,  1.,  v.  60—61. 

des  Suhm  at  bevare  sin  Anonymitet,  er  det  ikke  muligt  at 
sige.  Men  da  flere  af  de  følgende  Fortællinger  bleVe  trykte  i 
Forsøgene,  og  da  flere  af  Selskabets  Medlemmer  vare  Suhms 
Venner,  er  det  ikke  muligt  andet,  end  at  de  maa  have  faaet 
at  vide,  at  »Forfatteren  af  Sigrid«  sad  i  deres  Kreds,  og  Suhms 
slette  Haandskrift  var  saa  slet,  at  disse  Venner  af  den  strax 
maatte  kunne  nævne  Forfatteren  ved  Navn,  —  dersom  han 
han  har  indsendt  sine  Arbejder  i  sit  eget  Manuskript.  Som 
ovenfor  omtalt,  kunde  Anmelderen  af  »Euphron«  i  »Ny  kritisk 
Tilskuer«  med  stor  Sikkerhed  sige,  at  Forfatteren  til  Euphron 
og  Forfatteren  til  Sigrid  var  en  og  den  samme  Person,  og  i 
Aaret  1776  tog  man  ikke  i  Betænkning  at  nævne  Suhm  som 
»Forfatteren  af  Sigrid.« 

Da  »Sigrid«  udkom,  var  Opmærksomheden  allerede  bleven 
henvendt  paa  den  gamle,  nordiske  Historie  som  Kilde  til  nye 
poetiske  Arbejder. 

Denne  nye  Retning  var  begyndt  med  dramatiske  Skrifter. 
Niels  Krog  Bredal,  der  var  født  i  Trondhjem,  udgav  1756  »Gram 
og  Signe,  et  Syngespil,«  til  hvilket  »Historien«  var  tagen  fra 
Saxo  Grammaticus*;  Johannes  Ewald  udgav  1770  »Rolf  Krage 
et  Sørgespil«  i  Prosa-Form;  Johan  Nordal  Brun,  hvis  Fødeby 
laa  ikke  langt  fra  Trondhjem,  udgav  1772  »Ejner  Tambeskjælver, 
et  Sørgespil.«  Den  episke  Behandling  af  nordiske  Æmner  kom 
senere  til  Orde  —  »Stærkodder«  af  Normanden  Christen  Pram, 
et  Digt  i  femten  Sange,  1785  — ,  og  midt  imellem  disse  Arbejder 
kom  de  nordiske  Fortællinger  af  »Forfatteren  af  Sigrid.« 

Den  Literatur,  som  disse  Fortællinger  tilhører,  nemlig 
Roman-Literaturen,  havde  hidtil  ikke  havt  mange  Dyrkere 
blandt  danske  eller  norske  Forfattere.  Publikum  her  hjemme 
maatte  undvære  Romanen  eller  læse  den  i  de  fremmede  Sprog, 


*  Aaret  efter  udkom  af  Anna  Catharina  von  Passow,  født  Materna, 
Stykket  >Den  uventede  Forlibelse  eller  Cupido  Filosof^«  om  hvilket  Forfatter- 
inden siger,  at  Personerne  ere  tagne  af  den  islandske  Edda,  og  at  hun  har 
lært  deres  Navne  at  kjende  fra  Maltets  Indledning  til  Danmarks  Historie 
og  fra  hans  franske  Oversættelse  af  den  islandske  Edda.  Noget  Nordisk 
udenfor  Navnene  er  der  ikke  i  dette  Stykke,  som  er  et  Hyrdestykke  i  fransk 
stil;  det  første  Navn  i  Personlisten  er  Cupido,  det  sidste  er  Venus,  men  til 
Forklaring  heraf  digter  Forfatterinden,  at  disse  to  Guder  gjøre  en  Rejse  til 
Norden,  thi  >de  romerske  og  nordiske  Guder  kjende  hinanden  indbyrdes.« 
I  Bredals  >Gram  og  Signe«  er  der  noget  mere  Nordisk,  men  det  er  i  det  Hele 
i  denne  Henseende  ret  magert. 

i  hvilke  den  var  skreven,  eller  i  Oversættelser.  Det  kan  der- 
for vel  forstaas,  at  det  vakte  Opsigt,  at  en  Forfatter  fremtraadte, 
som  leverede  den  ene  Roman  efter  den  anden,  skreven  i  et 
flydende  dansk  Sprog,  af  ringe  Omfang,  saa  at  Romanen  ind- 
skrænkedes til  at  være  en  Fortælling,  der  lod  sig  læse  igjennem 
i  kort  Tid  —  og  derfor  med  Lethed  lod  sig  læse  mange  Gange 
igjennem  —  og  handlede  om  Æmner,  hentede  fra  de  nordiske 
Rigers  ældste  Historie.  Disse  Fortællinger  slog  ned  i  Publikum, 
og  »Forfatteren  af  Sigrid«  blev  af  sin  Samtid  næsten  beundret 
i  samme  Grad  som  tredsindstyve  Aar  længere  fremme  i  Tiden 
»Forfatteren  af  en  Hverdagshistorie«  blev  beundret  af  sin  Sam- 
tid. Til  Oplysning  herom  vil  det  være  passende,  at  anføre 
nogle  Stykker  af  de  Kritiker  over  disse  Fortællinger,  som  frem- 
kom i  et  Par  af  de  Tidsskrifter,  som  gav  Tonen  an,  nemlig: 
»Kiøbenhavns  Kongel.  privilegerede  Adresse-Contoirs  Nye  Kri- 
tisk Journal,«  som  blev  skrevet  af  Rektor  ved  Helsingørs  lærde 
Skole,  Jakob  Baden,  og  »Den  kritiske  Tilskuer^.« 

Om  »Sigrid«  siges  i  Journalen:  »Karaktererne  ere  afstik- 
kende og  tegnede  med  Sandhed  og  Styrke ;  de  forskjellige  Sinds- 
lidelser iagttagne  med  filosofisk  Grandseenhed,  og  deres  sandse- 
lige  Udtryk  stilte  for  Øjne  efter  Liv  og  Natur.  Man  finder  mange 
ædle  og  høje  Tanker  og  nyttige  Sædelærdomme.  Fortælningen 
selv  kunde  paa  nogle  Steder  være  mindre  vidtløftig  og  bebyr- 
det; men  smaa  Pletter  støde  ikke  i  et  Maleri,  som  er  smukt 
i  det  Hele,  og  Enhver  ønsker  at  se  mere  fra  denne  Forfatter. 
Vi  have  læst  dette  Stykke  med  Interesse.« 

Om  »Gyrithe«  siges,  at  »Fortælninger  som  denne  skulle 
være  meget  skikkede  til  at  oplive  Kjærlighed  til  Fædrenelandet 
og  gjøre  dets  Borgere  sig  selv  kjære  og  vigtige,  naar  de  ud- 
føres med  denne  Forfatters  Held.«  Kilden  til  Fortællingen  er 
Saxo,  men  »de  smukkeste  Episoder  har  han  [o.  Forfatteren] 
selv  tilsat,  og  gjennemvævet  det  Hele  med  adskillige  Maximer 
og  ædle  og  høje  Tanker.« 

Om  »Frode«  hedder  det:  »Dette  er  atter  et  af  de  smaa 
Nationalstykker,  hvoraf  denne  værdige  Forfatter  allerede  har 
skjænket  os  nogle,  hvis  Hensigt  er  den  ædelste,  en  dansk 
Skribent  kan  have,  nemlig  at  gjøre  Enighedens  Baand  imellem 
Tvillingrigerne  ret  fast  og  varigt.  Det  er  den  Aand,  der  hersker 
i  Fortællingen  selv,  den,   der  hersker  i  de  indstrøede  Sange.« 

Om  »de  tre  Venner«  dømmes,    »at  alle  Heltene  ere  store. 

alle  fortjente;  dog  skinner  den  svenske  Hjalmars  Fortjenester 
med  saadan  Glands  over  baade  Nordmandens  og  den  Danskes, 
som  Intet  kan  undskylde  hos  en  dansk  Skribent,  uden  den 
bare  Høflighed,  hvilken  vi  da  haabe,  at  vore  ikke  mindre  høf- 
lige Naboer  paaskjønne.  Fortælningen  selv  er,  skjøndt  ingen 
Sigrid,  dog  altid  smuk  og  læseværdig,  og  giver  en  tækkelig 
Forestilling  af  vore  Forfædres  Sæder.« 

Om  »Haldan«  ytrer  Baden  sig  paa  følgende  Maade:  »Den 
berømte  Forfatter  af  Sigrid  har  fundet  for  godt,  at  forandre 
sin  Maner  i  denne  Fortælling  som  i  de  fleste  andre,  han  siden 
Sigrid  har  udgivet.  At  denne  Forandring  er  til  hans  eller 
Kompositionens  Fordel,  tvivle  vi  meget.  Sigrid  er  et  sammen- 
hængende, ensfarvet  Skilderi,  hvori  vi  beskue  vore  Oldefædres 
Sæder  og  Skikke,  men  vore  egne  Passioner,  hvor,  under  en 
behagelig  Mangfoldighed  af  Karakterer  og  Stemninger,  Styk- 
ket alligevel  beholder  den  samme  Farve  og  Læseren  samme 
Synspunkt.  Men  Haldan  er  en  løs,  usammenhængende  Skab- 
ning, som  hører  hverken  til  vore  eller  til  hine  Tider,  som  er 
halv  alvorlig,  halv  satirisk,  halv  Prosa,  halv  Sang  ...  I  det 
Øvrige  er  Sigrids  Forfatter  her,  som  allevegne,  kjendelig  i  rige 
Beskrivelser,  i  følsomme  Træk;  og  den  Scene  allene  imellem 
Haldan  og  Hildegard,  der  forklædt  som  Hallingdaler  giver  sig 
i  Tjeneste  hos  Haldan,  gjør  Stykket  læseværdigt.« 

Af  »Signe  og  Habor«  bliver  der  givet  en  længere  Gjen- 
givelse  af  Indholdet  og  der  gjøres  opmærksom  paa,  at  de 
norske  Prindser  her  spille  glimrende  Roller  fremfor  de  Danske 
uden  Medhold  hos  Saxo,  og  at  det  danske  Hof,  Kongen,  Dron- 
ningen ere  daarlige  Mennesker:  »Vi  gjøre  Vold  paa  os  selv 
for  at  holde  de  Betragtninger  tilbage,  der  strømme  ind  paa  6s. 
Her  skal  dog  Forfatteren  ikke  kunne  sige  til  sin  Undskyldning, 
hvad  en  vis  Tragødieskriver  for  nogen  Tid  sagde*,  at  han 
har  Historiens  Medhold  til  at  forestille  de  Danske  i  saa  ufor- 
delagtigt et  Lys  imod  deres  norske  Medbrødre;  endskjøndt 
saadanne  Undskyldninger  gjælde  Intet  i  Vittigheds  Værker, 
hvor  Stoffet  er  ganske  i  Forfatterens  Vold.  I  det  Øvrige  maa 
man  tilstaa,  at  Karaktererne  ere  meget  vel  udførte  og  tilstrække- 
lig understøttede.  Alt  hvad  som  kan  tænkes  heroisk,  ædelt, 
tappert,  ømt,  er  forestillet  i  Habor  og  Signe.     Bera  og  Bolvise 

*  Nordal  Brun. 

ere  et  værdigt  Par  Skarn;  og  Gunvar  har  ingen  anden  Fejl,  end 
at  hun  for  meget  ligner  Ragnhild  i  Sigrid.  Levende  Beskrivelse, 
snart  af  yndige,  snart  af  skrækfulde  Scener  afvexle  med  Karakter- 
træk ;  og  allevegne  skildres  Tidernes  Sæder  med  saadan  Sand- 
hed og  Overensstemmelse,  at  man  næppe  mærker  Illusionen. 
Man  kjender  desuden  Forfatterens  Lykke  i  at  fortælle.  Lig- 
nelser alene  er  det,  som  synes  mindst  at  ville  lykkes  ham*.« 

Endnu  skal  nævnes,  at  det  om  »Abu  Taleb«  siges,  at 
denne  Fortælling  er  uklar,  monotonisk,  plat,  sluddervoren,  og 
har  lidet,  som  gjør  Forfatteren  af  Sigrid  kjendelig. 

Om  »Gyrithe«  dømmes  i  »Den  kritiske  Tilskuer«  saaledes: 
»Denne  Fortælling  anse  vi  for  den  smukkeste  af  denne  be- 
rømte Forfatter,  næst  Sigrid  selv,  og  Fortællingerne  i  »Idyllerne.«« 
Efter  et  Referat  af  Indholdet  siges:  »Det  læses  Alt  med  For- 
nøjelse mere  end  eengang.  Forfatteren  synes  at  have  anvendt 
mere  Udarbejdelse  paa  dette  Stykke  end  paa  nogle  af  sine  føl- 
gende,« hvorefter  der  dog  anføres  nogle  mindre  heldige  Udtryk. 

Om  »Haldan«  hedder  det  samme  Sted:  »Vi  see  en  ny 
Frugt  af  denne  berømte  Forfatters  Utrættelighed.  Hans  digterske 
Skrifters  Karakter  kjende  vore  Læsere  af  hans  Gyrithe  og  andre 
Fortællinger,  der  alle,  synes  de  og  undertiden  at  være  skreven 
noget  for  hastige,  læses  med  Fornøjelse.«  Gangen  i  Fortæl- 
lingen refereres,  og  tilsidst  gjøres  opmærksom  paa,  at  Forfatte- 
ren bruger  et  Sted  en  satirisk  Parenthes,  som  vel  vidner  om 
Lune  hos  Forfatteren,  men  ikke  gjør  den  Virkning,  der  har 
været  tilsigtet,  da  den  slet  ikke  hører  hjemme  i  Fortællingen. 
—  Denne  Parenthes  maa  Suhm  have  skrevet  med  Erindring 
om  sin  Fortælling  Tityrus. 

Om  »Signe  og  Habor«  siges  i  »Nye  kritisk  Tilskuer:« 
»Fortællingen  Signe  og  Habor  have  vi  læst  med  særdeles 
Fornøjelse.  Opfindelsen  er  overmaade  sindrig.  Karaktererne 
meget  naturlig  udmalede  og  afvexlende,  Tildragelserne  nye  og 
uventede.  Stilen  malende  og  alting  særdeles  interessant.«  Ind- 
holdet angives  ganske  kort,  og  til  Slutning  siges  der:  »Vi  ville 
Intet  udtegne  af  dette  fortræffelige  Stykke,  da  enhver  Elsker 
af  Smag  vil  læse  det  mange  Gange  med  Fornøjelse.«  Anmel- 
delsen er  undertegnet  med  et  I. 

I  Tydskland  satte  man  Pris  paa  Siihms  Fortællinger.     I 

*  Disse  Lignelser  minde  om  Billederne  hos  Homer. 

Aaret  1778  udkom'  i  Leipzig  »Signe  und  Habor,  oder  Liebe, 
stårker  als  der  Tod,«  oversat  af  Wilhelm  Ernst  Christiani*. 
Han  omtaler  i  Indledningen  det  nordiske  Sprog  og  den  nor- 
diske Literatur,  som  bør  kjendes  af  de  Tydske;  denne  For- 
tælling havde  han  læst,  for  at  lære  og  øve  sig  i  Sproget.  Chri- 
stiani  roser  Planen  i  Fortællingen,  Knuden,  dens  Løsning,  Af- 
vexlingen  og  »das  Hervorstechende«  i  Karaktererne,  det  Træf- 
fende i  Billederne,  Lignelserne,  Affekten,  det  Fine  og  Zarte  i 
Behandlingen. 

Samme  Aar  udkom  i  Hamborg  og  Kiel  »Erzåhlungen  zur 
Kenntnisz  des  nordischen  Heydenthums.  Aus  dem  Dånischen.« 
Bogen  indeholder  af  Suhm  »Sigrid«  og  »De  tre  Venner  eller 
(ijalmar,  Asbjørn  og  Oi'varod**.«  Den  anonyme  Oversætter  skal 
have  været  Konrektor  Lange  i  Kiel.  I  Fortalen  tales  om  de 
følelsesfulde  Romaner,  som  ofte  ere  slibrige  og  farlige;  andre 
Romaner  ere  for  idealistiske,  og  Æmnerne  i  dem  ligge  for 
Qærnt  fra  Virkeligheden.  Disse  nordiske  Fortællinger  ere  fri 
for  Alt  dette.  De  ere  smaa  krigeriske  Romaner,  til  hvilke 
Æmnerne  ere  tagne  fra  den  danske  Historie.  Stilen  i  dem  er 
simpel  og  ædel.  Udtrykkene  ere  faste  og  bestemte.  Begreberne 
forstaaelige  og  indlysende.  Fortællingerne  ere  lærerige,  under- 
holdende, smukke,  og  de  mangle  ikke  ophøjede  Tanker  og 
moralske  Betragtninger.  Sandhed  og  Ynde  vexle  med  hinanden 
paa  den  behageligste  Maade,  og  de  indeholde  Intet,  som  kan 
saare  eller  være  anstødeligt  for  det  kyskeste  Øre  hos  en  dannet 
Kvinde.  Personerne  tale  et  rent,  naturligt  Sprog,  de  handle 
og  føle  som*  Mennesker,  hvis  Følelser  og  Tænkemaade  ikke 
er  overspændt,  skulle  handle  og  føle.  Fortællingerne  forene 
det  Njrttige  med  det  Behagelige,  og  Alt,  hvad  man  gjerne  seer, 
gjerne  læser,  i  den  simple,  uskyldige,  ufordærvede  Natur.  De 
ere  rige  paa  Meddelelser  om  de  nordiske  Antikviteter  og  My- 
thologien,  hvilket  faae  Tydske  kjende  og  som  selv  for  Danske 
er  lidet  kjendt,  thi  Tydskerne,  forstaa  ikke  det  nordiske  Sprog 
og  de  Danske  have  først  ved  Suhm  erfaret  Noget  derom.« 

I  1793  fremkom  en  ny  tydsk  Oversættelse  af  »Sinna  und 
Habor,«  oversat  af  G.  Muhlenpfordt  og  udgivet  i  hans  »Scenen 


*  Han  val*  kongelig  dansk  virkelig  Justitsraad,  Professor  i  Filosofi,  Vel- 
talenhed og  Historie  ved  Universitetet  i  Kiel. 

•♦  Bogen  indeholder  desuden  fem  andre  Stykker. 

Bruun,  P.  F.  Suhm.  11 

aus  der  Geschichle  der  alten  nordischen  Volker.«  Kopenhagen 
1793,  S.  209—370. 

En  Del  Aar  senere,  i  Aaret  1797,  udkom  i  Magdeborg  i 
to  Bind  »Peter  Friedrich  Suhm's  Nordische  Kåmpfer-Romane. 
Aus  dem  Dånischen,  mit  eriåuternden  Zusåtzen.«  Den  ano- 
nyme Oversætter,  Rink,  har  dediceret  første  Bind  til  Suhm, 
hvem  han  takker  for  de  skjønne  Timer,  han  har  tilbragt 
hos  ham,  og  for  hans  lærerige,  aandfulde  Underholdning. 
I  Fortalen  beklager  Oversætteren,  at  Tydskerne  oversætte  saa 
meget  fra  Fransk,  Engelsk  og  Italiensk,  medens  det  Danske 
er  dem  ubekjendt;  han  berømmer  det  danske  Folk,  som  har 
Trykke-  og  Pressefrihed.  Navnet  »Kåmpfer-Romane«  har  Gråter 
opfundet,  for  at  adskille  Suhms  Fortællinger  fra  Ridderroma- 
nerne. Disse  Fortællinger  egne  sig  udmærket  til  at  modarbejde 
alle  de  »Rittergeschidhten,  Geistererzåhlungen  und  dergleichen 
Kraftstucken  voU  Sturm  und  Drang  und  Blut,«  med  hvilke 
der  i  flere  Aar  er  drevet  stort  Staahej.  Anmærkninger  ere 
ganske  nødvendige  for  ret  at  kunne  forstaa  Skildringerne;  uden 
Gråter  kunde  Oversætteren  ikke  have  givet  dem.  Første  Bind 
indeholder  Gyrithe  og  Sigrid ;  andet  Bind,  som  er  dediceret  til 
Gråter,  indeholder  Signe  og  Habor,  De  tre  Venner,  samt  Alf- 
sol.    Der  loves  et  tredie  Bind,  men  det  kom  ikke. 

I  Aaret  1785  udkom  i  Leipzig:  »Sigrid,  die  drey  Freunde 
und  Alfsol,«  oversatte  af  Christian  Heinrich  ReicheL  Denne 
Oversættelse  blev  til  en  Boghandler-Spekulation;  thi  den  udkom 
i  Leipzig  1798  med  Titel:  »Gemålde  aus  der  Nordischen  Vor- 
zeit,  aufgestellt  von  S**,  copiert  von  *,«  og  en  Anmelder  be- 
klager^, at  Suhms  skjønne,  mærkværdige  Fortællinger  ere 
blevne  til  dette  Makværk,  som  er  de  Reichelske  Oversættelses- 
Exercitiers  Udhængsskilt.  Senere  kom  Restoplaget  frem  med 
Titlen:  »Romantische  Gemålde  aus  der  nordischen  Vorzeit  von 
P.  Fr.  Suhm.  Aus  dem  Dånischen  von  C.  H.  Reichel.  Leipzig. 
Central-Comptoir  fur  Literatur  und  Kunst.« 

Hertil  skal  føjes  et  Referat  af  to  Anmeldelser  fra  det  an- 
sete kritiske  Tidsskrift  »Gottingische  Gelehrte  Anzeigen*.«  Det 
siges  1778  om  »Signe  und  Habor,«  at  Suhm  har  havt  Møje 
med,  »den  Plan,  Gang  und  das  Eigene  einer  Heldengeschichte 
hineinzulegen ;  die  Charaktere  und  Sentimens  sind  daher, 
wenn  wir  es  sagen  durfen,  ein  wenig  nach  der  Schnur  ge- 
zogen.    Dasz  der  Leser  sich  ganz  in  die  Sitten  und  Denkungs- 

art  jenes  Zeitalters  dabey  versetzen  musse,  ist  eine  billige 
Forderung;  aber  auch  dann  hatte  das  Sujet  grosse  Schwierig- 
keit,  da  eine  Heldin  uns  fur  sich  einnehmen  soli,  welche  ge- 
lobet  keinem  andem  ihre  Hånd  zu  geben,  als  der  ihre  beyden 
tapfersten  Bruder  erlagt  haben  wird,  und  die  sich  beym  Tode 
ihres  Geliebten  aufknupft.  Gleichwohl  erkennt  man  die  grosse 
Einsicht  und  Vertraulichkeit  des  Hrn.  V.  mit  dem  alten  nor- 
dischen  Costume  mit  Bewunderung.« 

Om  »Alfsol,«  paa  Dansk,  siges:  »Die  Erzåhlung  ist  reich 
an  Schilderungen,  die  den  Leser  voUig  in  die  Zeit  der  Vorwelt 
versetzen,  und  den][  Geist,  die  Gebråuche,  und  uberhaupt  das 
Unterscheidende  der  Nordleute  des  achten  Jahrhunderts  mit 
groszter  Wahrheit  ausdrucken.  Cberall  findet  man  hervor- 
stechende  Charaktere,  Handlungen  die  zur  Bewunderung  hin- 
reissen, und  das  Spiel  sanfter  und  heftiger  Leidenschaften, 
durch  die  angemessenste  Sprache  anschaulichgemacht.« 

Paa  Fransk  udkom  nogle  af  Suhms  Romaner,  formodent- 
lig oversatte  fra  Tydsk,  sammen  med  nogle  russiske  af  Ka- 
ramsiny  først  i  ^»Nouvelle  Bibliothéque  des  romans,*  og  derefter 
i  Skriftet:  »Romans  du  Nord  imités  du  russe  et  du  danois  de  Ka- 
ramsin  et  de  Suhm.  Nouvelle  edition  revne  par  le  traducteur 
(H,  L.  de  Coiffier-Demnet).*  Paris  1803,  2  Bind  i  12 o. 

Det  vilde  kræve  stor  Plads  i  dette  Skrift,  dersom  hver  af 
Suhms  Fortællinger  skulde  udførlig  gjennemgaas,  og  det  maa 
derfor  være  tilstrækkeligt,  efter  at  saa  mange  af  Samtidens 
Domme  om  dem  ere  meddelte,  at  tale  ganske  kort  om  »Sigrid.« 

Saxos  Fortælling  om  Sigrid  indeholder  gode  Motiver  for 
den,  som  i  Roman-  eller  i  Novelle-Form  vil  give  en  Skildring 
af  gammelnordisk  Liv  og  Tænkemaade.  Suhm  har  i  det 
Væsentlige  fulgt  Saxos  Fortælling,  men  forstaaet  at  benytte 
Motiverne  frit  til  sit  Maleri.  Det  er  saaledes  et  helt  lille 
Galleri  af  Personer,  som  han  har  bragt  paa  Scenen,  og  det  er 
mange  helt  forskjellige  Karakterer:  ømme  og  blide,  haarde  og 
strenge,  heftige  og  lidenskabelige.  Der  er  først  Sigrid,  Blu- 
færdigheden selv,  med  det  elskovsfulde  Hjerte,  den  ubegribelige 
Standhaftighed  imod  den  eneste  Mand,  hun  vil  tilhøre.  Pigen 
med  det  kjærlige  Sind,  som  tilgiver  Tærnen,  der  har  forraadt 
hende,  den  rene,  trofaste  Kvinde.  Der  er  den  kjække  Othar, 
som  holder  fast  ved  sit  Maal,  der  kjæmper  sig  frem,  der  dog 
i  sin  hede  Kjærlighed  agter  den  uskyldige  Jomfru,  som  ene  i 

Skoven  vandrer  ved  hans  Side.  Der  er  den  gamle,  snaksomme 
Kvinde,  Hyordis,  som  med  rørende  Oprigtighed  fortæller  om 
sit  lykkelige  Ægteskab  med  sin  Mand,  Harald;  der  er  hendes 
Søn,  den  djærve  Regnald,  der  foretrækker  at  dræbe  sig  selv 
fremfor  at  bøje  sig  for  sin  sejrende  Fjende.  Der  er  den  gifte- 
syge, vendiske  Pige,  Insegunde,  o.  s.  v.  Dertil  kommer  saa 
den  hele  nordiske  Farve,  der  er  lagt  over  Skildringen,  som  vel 
ikke  altid  er  ren,  men  dog  er  højst  forskjellig  fra  hvad  man 
plejede  at  læse  i  fremmede  Romaner.  Og  endelig  er  Hand- 
lingen ikke  spunden  ud,  saa  at  den  bliver  langtrukken  og 
kjedelig;  men  den  er  sammentrængt  og  koncist  fortalt. 

De  Kritiker  om  :» Sigrid,«  som  Medlemmerne  af  Selskabet 
for  de  skjønne  Videnskaber  have  afgivet,  før  de  tilkjendte  For- 
tællingen den  udsatte  Pris,  ere  desværre  ikke  kjendte,  og  man 
maa  nøjes  med  den  Kjendsgjerning,  at  »Sigrid«  vandt  Prisen. 
Opgaven  var  at  forfatte  et  Arbejde  i  Veltalenhed;  Selskabet 
maa  da  vist  først  og  fremmest  have  seet  paa  Fortællingens 
Forhold  til  denne  ^  æsthetiske  Fordring,  og  der  maa  følgelig 
være  blevet  lagt  Vægt  paa,  hvorledes  Formen  er  givet  for  For- 
tællingen, hvorledes  Sproget  er  behandlet  i  den.  Man  kan  nu 
godt  sige  om  »Sigrid,«  at  der  er  meget  rhetorisk  i  den,  uden 
at  der  dog  dermed  skal  være  ment,  at  der  er  megen  Ordbram, 
megen  Fyldekalk  i  Fortællingen.  Men  det  Rhetoriske  i  den 
gamle  Sagafortælling,  som  ofte  er  efterlignet,  de  korte  Sætnin- 
ger, giver  vel  Fortællingen  Liv,  medens  denne  Form  ogsaa 
kan  blive  noget  affektert  og  forskruet.  Ogsaa  er  hyppigt  det 
Maleriske,  der  benyttes  til  at  fremstille  Personernes  Stemninger, 
ført  ud  til  Overdrivelse. 

I  sine  andre  nordiske  Fortællinger  har  Suhm  brugt  samme 
Behandlingsmaade,  saa  at  de  egentlig  alle  ligne  hverandre. 
Men  i  »Sigrid«  er  han  mindre  sødladen;  thi  det  er  en  Ejen- 
dommelighed ved  flere  af  de  Suhmske  Fortællinger,  at  de 
kunne  henregnes  til  den  larmoyante  Genre,  hvor  de  for  hyppig 
grædende  Helte  og  Heltinder  gjøre  et  uheldigt  Indtryk,  idet- 
mindste  paa  Nutids-Læsere. 

Ovenfor  er  meddelt  nogle  Prøver  paa,  hvorledes  Kritiken 
dømte  om  disse  Noveller,  ganske  kort  efter  at  de  vare  ud- 
komne. Hertil  kan  føjes  et  Par  Vidnesbyrd  om,  hvorledes 
man  dømte  om  dem  adskillige  Aar  derefter: 

I  Tidsskriftet  »Minen^a«  skriver  Christen  Pram  1789  i  sin 
Afhandling:  »Om  de  skjønne  Videnskabers  Forfremmelse  og 
det  dertil  oprettede  Selskab^:«  »I  næste  Aar  1772  kom  Mester- 
stykket, der  ej  var  tilskaaret  efter  noget  laant  Snit,  men  noget 
ganske  nyt  og  aldeles  værdigt  den  bedste  Tidsalders  ypperste 
Geni,  den  over  al  Ros  ophøjede  Sigrid,  hvis  fortryllende  For- 
fatter har  til  sin  og  den  danske  Literaturs  fuldkomneste  Hæder 
siden  overgaaet  sig  selv  i  mange  Arbejder  i  dette  af  ham  selv 
skabte  Slags.  Det  er  ikke  den  monotoniske  i  sin  prægtige 
Deshabillé  forknebne  og  dog  gratiefulde  Marmontel,  ikke  den 
smudsige,  men  underholdende  Boccaz,  ikke  engang  den  lune- 
fulde, ordentlige,  evig  morende  Cervantes,  eller  den  endnu 
vittigere  Voltaire,  i  deres  Fortællinger,  men  al  deres  Gratie  og 
for  en  Del  deres  Lune  med  en  mer  end  xenophontisk  Ynde 
og  Lærerighed  samlet  i  hans  af  sand  Nationalaand  opfyldte 
Sprog.«  Paa  en  lignende  Maade  taler  Rahbek  1799^  om' »den 
eneste  Sigrid,  dette  vor  Digtekunsts  originaleste  Mesterværk, 
der  ligesaalidet  har  havt  sit  Mønster,  som  fundet  sin  Mage. 
Og  disse  Sigrids  dejlige  Søstre,  ikke  ens,  og  dog  alle  lige  af 
Aasyn,  som  Sødskende  egner,  der  som  Nympher  omgive  hin 
skjønne  Gudinde  og  vige  i  Skjønhed  for  hende,  men  for  hende 
alene.« 

I  en  Mindetale  over  Suhm,  som  blev  trykt  i  »Minerva,« 
Juli-Heftet  for  1799,  læser  man  Følgende®:  »Jeg  beder  Dem, 
ædle  Medborgere !  at  kalde  tilbage  i  Erindringen  den  Opmærk- 
somhed, hvormed  Sigrid  blev  modtaget,  da  den  kom  for  Lyset. 
Saadant  Noget  havde  man  ikke  tilforn  seet  i  vort  Sprog.  Man 
læste,  læste  med  Henrykkelse,  læste  atter.  Man  gjættede,  hvo 
kan  dog  den  være,  som  har  Penselen  saaledes  i  sin  Magt? 
som  formaar  at  fremstille  et  saa  heldigt  Maleri,  fuldt  af  Sand- 
hed og  Ynde,  saa  at  Øjet  h\aler  derpaa  uden  at  mættes?  Man 
lagde  Mærke  til,  at  Fortællingen  var  taget  af  den  gamle  Hi- 
storie, og  Digteren  havde  forstaaet  aldeles  at  sætte  sig  hen  i 
den  Tidsalder,  da  Tildragelsen  gik  for  sig.  Sæder,  Skikke, 
Tænkemaade,  Alt  havde  fuldkommen  rigtig  sin  Tidsalders 
Præg.  Man  indsaa,  at  Digteren  maatte  være  stærk  bevandret 
i  den  gamle  Historie,  og  man  kom  omsider  efter,  at  Digteren 
var  Suhm.  Kun  faae  formodede  saadant.  Alle  vidste,  at  han 
var  den  grundlærde,  store  Historiker;  men  man  troede,  at  han 
havde    nu    ligesom    begravet    sig   i   historiske    Undersøgelser; 

mange  troede,  at  han  derved  havde  tabt  sin  Smag  for  det 
skjønne,  at  han  ikke  mere  var  den  samme,  som  med  saa 
mesterlig  en  Pen  malede  sit  Aarhundredes  Karakter.  Men 
hvor  forandrede  bleve  nu  Dommene?  for  sine  lærde  Arbejder, 
som  vare  Frugterne  af  mange  Aars  møjsommelige  Studeringer, 
nød  han  ikke  den  Berømmelse  af  sine  Landsmænd,  som  for 
dette  Vittigheds-Arbejde.  Imidlertid  var  denne  Berømmelse 
ham  kjær,  og  den  var  ham  saa  meget  kjærere,  fordi  den  var 
Sandhedens  ukunstlede  Sprog,  da  det  endnu  var  ubekjendt, 
fra  hvilken  Haand  man  havde  denne  Gave,  og  hans  literariske 
Rygte  hverken  opvakte  ham  Misundelse,  eller  forskaffede  ham 
ufortjent  Bifald.  Suhm  elskede  derfor  sin  Sigrid  og  gav  snart 
denne  sin  yndige  Datter  flere  ligesaa  skjønne  Sødskende.  Han 
var  stolt  af  at  være  Fader  til  en  saadan  Datter,  og  kaldte  sig 
Forfatteren  af  Sigrid.  Dette  var  for  ham  et  virkeligt  Hæders- 
Navn;  thi  det  var  hos  os  en  ny  Digter-Bane,  han  havde  be- 
traadt,  og  det  varede  længe,  førend  Nogen  opstod,  som  dristede 
sig  til  at  efterfølge  ham.« 

Forfatteren  til  denne  Mindetale  var  Henrik  Kampmann, 
Sognepræst  i  Farum,  der  havde  levet  i  Suhms  Hus  som  Lærer 
for  Sønnen,  Ulrich  Frederik  Suhm. 

Endnu  et  Decennium  ind  i  det  nittende  Aarhundrede 
dømtes  der  om  Suhms  nordiske  Fortællinger  omtrent  som  der 
var  blevet  dømt  om  dem  tredive  Aar  tidligere.  Derpaa  kan 
Chr,  Molbech  kaldes  frem  som  Vidne.  Han  forfattede  et  Minde- 
skrift over  Suhm,  der  udkom  1814,  og  han  siger  her^,  at  de 
nordiske  Fortællinger  ere  »Noget  af  det  ypperste,  Suhm  har 
skrevet,  og  hvorved  han  alene  var  bleven  udødelig,  saa  længe 
det  danske  Tungemaal  varer;  i  Sprog  og  Stil  ere  de  det  for- 
trinligste ikke  blot  iblandt  Suhms  digteriske  Arbejder,  men 
maaske  iblandt  Alt,  hvad  han  har  frembragt,  som  giør  For- 
dring paa  en  ædel  og  skjøn  Indklædning.  Det  er  lettere  at 
finde  Noget  at  dadle  ved  Opfindelsen  og  Sammensætningen  i 
hine  Suhmske  Fortællinger  end  at  efterligne  den  Simpelhed, 
Renhed  og  kyske  Ynde,  hvorved  de  endnu  indtage  danske 
Læsere  som  for  fyrretyve  Aar  siden.  De  vare  en  fager  For- 
aarsblomst,  udsprugne  ved  Foden  af  Nordens  stolte  Eg,  de 
voxede  frem,  plantet  af  Suhm,  omhyggelig  opelsket  af  ham, 
indtil  den  bredte  sin  mægtige,  skyggende  Krone  ud  over  Fædre- 
landet, og  vi  saae   Danskes  Daad   og  vældige  Bedrifter  i  de 

gamle  Tider  grønnes  paa  ny  i  dens  talløse  Grene  og  Blade, 
et  Minde  om  Fortids  Kraft  og  Storhed  hos  vore  Fædre.  Mangen 
blandt  Danmarks  Sønner  og  Døtre,  der  læste  om  Sigrid  og 
Alfsol,  om  Signes  og  Habors  over  Døden  sejrende  Elskov,  har 
hin  Blomst  frydet  med  sin  simple  Ynde  og  Skjønhed.  Endnu 
staar  den  lige  frisk  ved  Suhms  Grav,  og  fletter  sig  selv  i  hans 
evige  Hæderskrands.« 

Chr.  Molbech  var  noget  af  en  Digter,  og  han  var,  som 
det  fremgaar  af  Mindeskriftet,  en  stor  Beundrer  af  Suhm, 
hvilket  forklarer  den  Enthusiasme,  med  hvilken  han  taler  om 
de  nordiske  Fortællinger.  Men  man  tør  dog  vist  antage,  at 
disse  endnu  læstes  ret  flittigt  ved  Aaret  1814.  Som  Tiden  er 
skreden  frem,  har  Dommen  om  Fortællingerne  forandret  sig 
meget.  En  Gang  stod  de  som  Repræsentanter  for  den  reali- 
stiske Digtning  i  Modsætning  til  den  idealistiske,  men  ved 
Midten  af  det  19.  Aarhundrede  siges  der  om  dem,  at  de  minde 
om  Florianske  Hyrderomaner.  En  Gang  glædede  man  sig 
over,  gjennem  disse  Fortællinger  at  lære  de  gamle  Nordboers 
Liv  og  Tænkemaade  at  kjende,  men  i  de  nyere  Tider  siges 
der  om  dem,  at  de  langt  fra  give  noget  rent  Billede  af  de 
skildrede  Tider.  Men  nu  som  paa  den  Tid,  de  bleve  skrevne, 
roses  de  for  den  ædle  Tænkemaade,  der  la^gger  sig  for  Dagen 
i  dem,  samt  for  det  jævne  og  gode  Sprog,  i  hvilket  de  ere 
skrevne.  Den  største  Modsætning  mellem  Tiden,  da  de  saae 
Dagens  Lys,  og  Tiden  et  Aarhundrede  efter,  er  dog  den,  at 
dengang  læstes  de  af  Alle,  nu  er  der  saa  godt  som  ikke  en 
Eneste,  som  læser  dem.  Det  er  kun  undtagelsesvis,  at  en 
Literaturhistoriker  eller  Personalhistoriker  finder  Anledning  til 
at  dvæle  ved  dem. 

I  et  nyere  Skrift  om  den  danske  Literaturs  Historie  i 
anden  Halvdel  af  det  attende  Aarhundrede  er  det  fremhævet'®, 
at  det  er  fremmede  Forfattere,  som  have  vist  hen  til  den  nor- 
diske og  germaniske  Oldtid  som  Kilde  til  Stof  for  digterisk 
Behandling,  og  de  Forfattere,  som  ere  nævnede  som  Vidnes- 
byrd herom,  ere  Heinrich  Wilhelm  von  Gerstenberg  og  Klopstocky 
af  hvilke  den  første  ved  sine  i  Aaret  1766  udgivne  »Briefe  uber 
Merkwurdigkeiten  der  Literatur,«  og  sit  »Gedicht  eines  Skalden,« 
den  sidste  ved  sit  Digt  »Wingolf,«  som  udkom  1766,  viste 
Vejen  for  hvad  der  kan  kaldes  ny  nordisk  Digtning.    Før  disse 

Skrifter  udkom,  havde  Genferen,  P.  H,  de  Mattet:,  paa  Fransk 
skrevet  et  Værk  om  Kelternes  og  de  gamle  Skandinavers  My- 
thologiy  der  blev  udgivet  1756  og  i  tydsk  Oversættelse  1765. 
Den  Poesi,  som  udviklede  sig  her  ved  Studiet  af  Mallets 
Skrifter,  blev  i  Tyskland  den  saakaldte  Barditpoesi.  Og  Ret- 
ningen fik  i  den  danske  Digtekunst  sin  fremragende  Repræsen- 
tant i  Johannes  Ewald,  der  skrev  Rolf  Krage  og  Balders  Død. 

Det  vilde  være  interessant,  hvis  det  kunde  paavises,  hvor- 
ledes Suhm  dømte  om  de  nævnte  tydske  Skrifter,  og  hvis  man 
kunde  faa  at  vide,  om  han  ved  dem  er  bleven  ført  til  at  skrive 
sine  nordiske  Fortællinger;  dog  derom  lader  der  sig  ikke  sige 
Noget.  Thi  vel  kan  han  tale  om  Klopstock  og  nævne  Gersten- 
berg, men  han  indlader  sig  ikke  paa  at  trænge  ind  i  deres 
Digte,  han  berører  ikke  den  Indflydelse,  de  kan  have  havt 
paa  den  danske  Literatur  eller  paa  ham  selv  som  Digter,  lige- 
saalidt  som  han  overhovedet  dvæler  ved  sin  egen  Virksomhed 
som  Digter.  Men  det  vides,  at  medens  Gerstenberg  og  Klop- 
stock læste  Mallets  Bog  enten  paa  Fransk  eller  paa  Tydsk, 
saa  havde  Schøning  og  Suhm  læst  den  gamle  islandske  Lite- 
ratur i  det  originale  Sprog,  de  havde  studeret  Snorre  og  Saxo. 
De  behøvede  ikke  af  Fremmede  at  erindres  om,  hvilke  Skatte 
til  digterisk  Produktion  der  fandtes  i  disse  gamle  Skrifter,  thi 
det  havde  de  lært  af  disse  selv;  og  allerede  1763  skrev  Suhm 
i  Trondhjem,  i  Anledning  af  Bredals  Syngestykke,  »Gram  og 
Signe,«  at  det  var  »at  ønske,  at  alle  Landets  Poeter,  der  skrive 
episke  og  dramatiske  Stykker,  og  alle  Malere  og  Stenhuggere 
vilde  oftere  end  som  skeer,  forestille  deres  Lands  Helte.  Saxo 
alene  kunde  i  mange  Aar  sætte  vore  Poeter,  Malere  og  Billed- 
huggere i  Arbejde.«  Suhm  fulgte  1771  selv  den  Opfordring, 
han  havde  fremsat  1763,  idet  han  søgte  til  Saxo  for  at  finde 
Stof  til  sine  Fortællinger.  Thi  denne  æsthetiske  Form  laa  for 
ham,  naar  han  vilde  forsøge  sig  som  Digter.  Det  var  ikke 
lykkets  ham  at  bringe  det  til  Noget  som  dramatisk  Forfatter, 
men  han  havde  mange  Aars  Øvelse  som  Prosaforfatter,  og 
som  saadan  udviklede  han  sig  fremdeles. 

Blandt  de  mange  Bøger,  som  Suhm  læste  paa  Næsbyholm, 
var  der  ogsaa  Romaner,  naturligvis  skrevne  i  de  fremmede 
Sprog.  At  han  senere  flittig  har  læst  denne  Literatur,  kan  sees 
af  de  Domme,  han  som  »Philalethus«  har  udtalt  om  mange 
Romaner.     Mest  behagede  ham  de  engelske,  som  han  læste  i 

Ovei*sættelse  paa  Tydsk  eller  paa  Fransk ;  Richardson,  Fielding, 
Smollet,  Goldsmith,  Sterne,  kjendte  han  godt  og  han  satte  Pris 
paa  dem :  »de  have  skrevet  uefterlignelige  Romaner ;«  om  Præsten 
i  Wakefield  skriver  han:  »Sjelden  findes  Karakterer  saa  for- 
træffeligen  tegnede  som  her,  ikke  idealske,  men  efter  Naturen, 
Interessen  er  og  fortræffelig  her  anbragt.  Dyden  bliver  beløn- 
net, og  Laster  straffede.  Korteligen,  det  er  en  af  de  bedste 
Romaner,  jeg  har  læst.«  Franske  Romaner  læste  Suhm  ogsaa, 
men  de  behagede  ham  ikke  og  han  bruger  ofte  de  Ord  om 
dem:  lumpen,  liderlig. 

Studiet  af  engelske  Romaner  kunde  vel  hjælpe  Suhm  til 
at  blive  Novelle-Forfatter  ved  at  lære  ham  at  skærpe  sin  Iagt- 
tagelsesevne, men  de  ere  saa  himmelvidt  forskjellige  fra  dem, 
som  han  skrev,  og  de  bevæge  sig  i  Tider,  der  ligge  Qæmt  fra 
hans  nordiske  Fortællingers,  thi  de  engelske  spille  alle  i  For- 
fatterens Samtid,  de  ere  Hverdagshistorier;  Suhm  maatte  selv 
skabe,  selv  digte,  medens  dog  Saxos  Fortælling  eller  en  gammel 
Saga  gav  ham  de  store  Omrids  til  Sujetterne.  Suhm  naaede 
ikke  at  give  sine  Fortællinger  den  klare,  afrundede  Form,  som 
Sagaerne  udmærke  sig  ved,  men  kan  man  se  bort  fra  den 
endnu  ikke  udviklede  Skikkelse,  i  hvilken  han  har  iklædt  dem, 
saa  vil  man  ikke  have  vanskeligt  ved  at  indrømme,  at  han 
har  været  heldig  i  sin  Karaktertegning.  Beskrivelserne  ere 
fortalte  i  en  rask,  livlig  Stil,  Sproget  er  godt.  Endnu  maa 
nævnes,  at  omend  Fortællingerne  ikke  ere  skrevne  med  be- 
stemte Tendentser,  saa  har  Suhm  dog  givet  dem  en  ethisk 
Farve.  Man  vil  gjenfinde  i  dem  mange  Ytringer,  som  minde 
om,  hvad  han  har  sagt  i  andre  af  sine  Skrifter,  f.  Ex.  i  »Eu- 
phron,«  og  som  altid  gaa  ud  paa,  at  stille  det  Humane  for 
Øje;  man  vil  træffe  paa  Ytringer  om  at  vogte  sig  for  Hofmænd, 
som  beherskes  af  Hykleri,  Had  og  Misundelse;  paa  Ytringer 
om  Danske  og  Norskes  gjensidige  Brodersind,  paa  en  Ytring 
som  denne,  udtalt  af  en  Normand:  »eet  Sprog,  een  Herkomst, 
een  Tro  forbinde  mig  til  at  anse  Svenske  og  Danske  for  eet 
Folk.« 

Johannes  Ewald  forsøgte  paa  at  skrive  en  nordisk  Fortæl- 
ling, men  »Frode.  En  Fortælling«  fuldførte  han  ikke.  Det  er 
formodet,  at  det  var  i  Aaret  1771,  at  han  beskjæftigede  sig 
med  dette  Arbejde,  altsaa  paa  samme  Tid  da  Suhm  skrev 
»Sigrid,«  og  at  det  var  det  af  »Selskabet  til  de  skjønne  Viden- 

skabers  Fremme«  stillede  Prisspørgsmaal,  som  gav  ham  An- 
ledning til  at  begynde  paa  det.  Den  næste  Forfatter,  der  efter 
Suhm  skrev  nordiske  Fortællinger,  var  Ole  Samsøe;  han  skrev 
»Frithiof,«  »Halfdans  Sønner, »  der  først  bleve  trykte  i  »Mi- 
nerva,« 1786  og  1794,  og  derefter  tilligemed  »Hildur«  bleve 
optagne  i  hans  »Efterladte  digteriske  Arbejder.«  Saa  kom 
Oehlenschlæger.  Han  fortæller  i  sine  Erindringer,  at  han  før 
Suhms  Død  gjentagne  Gange  havde  gjennemlæst  de  første  Dele 
af  hans  Danmarks  Historie  og  hans  Bog  om  Odin,  og  hans 
nordiske  Fortællinger  kj  endte  han  fra  Suhms  Samlede  Skrifter, 
som  han  kunde  finde  i  sin  Faders  Bogreol.  Oehlenschlæger 
har  saaledes  været  fortrolig  med  Sagnhistorien  og  med  For- 
søgene paa  at  behandle  romantiske  Sujetter,  hentede  fra  den 
i  ny  Form,  og  et  af  hans  første  større  Arbejder  blev  da  den 
nordiske  Fortælling  om  »Erik  og  Roller,«  som  han  skrev,  før 
Steffens  kom  til  Kjøbenhavn  1802;  denne  Fortælling  vilde  han 
have  udgivet,  et  stort  Stykke  var  allerede  trykt,  men  saa 
standsede  han  Trykningen  og  kasserede  Skriftet.  »Vaulundurs 
Saga«  udkom  1805,  »Hroars  Saga,«  i  hvilken  »Sagaen  om 
Erik  og  Roller«  blev  indskudt  i  en  meget  sammentrængt  Skik- 
kelse, udkom  1817,  »Ørvarods  Saga«  blev  udgivet  1841,  og  faa 
Aar  efter,  1849,  udgav  Hauch  sin  »Thorvald  Vidførle,«  som 
1864  blev  efterfulgt  af  »Fortællingen  om  Haldor.«  Nu  var 
Kunsten  bleven  en  anden  og  Sproget  var  blevet  et  andet ;  men 
disse  Forfattere  gik  i  Suhms  Spor,  thi  han  var  den,  som  tid- 
ligst fik  udgivet  en  Novelle  med  et  Indhold,  der  var  taget  di- 
rekte fra  Middelalderens  nordiske  Literatur. 

I  Aaret  1775  udkom  to  Skrifter  af  Suhm,  af  hvilke  det 
ene  har  Titlen:  »Tvistigheden.  En  Idylle  ved  Forfatteren  af 
Sigrid.  Amant  alterna  Camoenæ*,  Kiøbenhavn  1775.  Trykt  og 
faaes  til  Kiøbs  hos  August  Friederich  Stein,  boende  i  Skiden- 
strædet No.  171,«  8  Sider  i  8^  Del  er  en  Kappestrid  mellem 
Menalc,  Faarehyrde,  som  priser  Skoven,  og  Palæmon,  en  Ko- 
hyrde, som  priser  Marken,  begge  i  Sang.  »Den  alder-bøjed« 
Tityr,  »den  fejrest  Skald  i  Skoven,«  tilkjender  Menalc  Prisen, 
og  Menalc  blev  Egnens  Skald.« 

Dette  Digt  fik  i  »Nye  kritiske  Journal«  en  meget  tvivlsom 

♦  Citatet  er  taget  fra  Virgil,  Bue,  IIL,  v.  59, 

Anbefalings^.  Det  er  skrevet  i  rimfri  Vers,  men  »Skansionen 
er  haard  og  Føddernes  Afmaaling  læmpet  mere  efter  et  usik- 
kert Gehør  end  efter  prosodiske  Regler.«  Malerierne  ere  liflige 
nok,  men  blot  Indbildningens  Værk  og  lidet  for  Følelsen  og 
Hjertet. 

Det  andet  Skrift  hedder:  »Mine  Hændelser.  Ved  Forfatteren 
af  Sigrid.  Quantum  est  in  rebus  inane*.  Kiøbenhavn,  1775. 
Trykt  og  faaes  til  Kiøbs  hos  August  Friederich  Stein,  boende 
i  Skidenstrædet  No.  171, c  29  Sider  i  8®.  Hændelserne  ske  i 
en  Drøm:  »jeg  gik  i  de  tyk  begroede  Skove,«  Maar  tankefuld 
ved  en  af  de  ærværdige  Høje,  opkastet  til  Forfædrenes  Minde ; 
næsten  dithyrambisk  Skildring  af  Livet,  der  slutter  med  et 
»Men!«  En  Skygge  viser  sig,  den  rører  ved  Vandringsmandens 
Øjne,  og  han  ser  nu  rundt  om  kun  Elendighed,  aldrig  Glæde. 
Forskjellige  Skygger  komme  frem ;  en  af  dem,  en  Lærd,  lærer, 
at,  at  elske  Mennesker,  giver  Glæde  paa  en  anden  Maade  end 
Magt  og  Vold;  Ivar  Vidfadme  skildrer,  hvorledes  han,  der  har 
været  en  voldsom  Erobrer,  nu  lever  et  usselt  Liv  i  Mørke. 
Bestandig  vise  sig  nye  Skygger  af  Mennesker  af  alle  Aldre, 
alle  Klasser,  som  aldrig  havde  været  lykkelige.  Vandrings- 
manden spørger  sin  Fører,  hvad  Grunden  hertil  kan  være,  og 
han  faar  den  Oplysning,  at  Aarsagen  maa  søges  hos  Menne- 
skene selv,  fordi  de  ikke  leve  tilfredse  med  deres  Stand,  men 
bestandig  hige  efter  noget  andet,  hvilket  giver  Uro  og  Utilfreds- 
hed, thi  man  skal  være  fornøjet  med  sin  Skjæbne.  Vandrings- 
manden bliver  nu  henrykt  og  synger  om  den  Lykke,  at  have 
Fred  i  sit  Hjerte  med  sig  selv,  med  sin  Næste  og  med  Gud. 
Glæde  skal  nu  være  hans  Ledsager,  naar  han  er  hos  Virgil, 
Horats,  Snorre,  naar  han  læser  Davids  høje  Sange,  naar  han 
overvejer  den  guddommelige,  simple  Lære  hos  Matthæus,  naar 
hans  Aand  og  Sind  løftes  op  ved  Esaias's  Sange,  naar  han 
fryder  sig  ved  Homer,  og  naar  han  ved  Biblen  forglemmer  sig 
selv,  rent  nedsænker  sig  i  Gud,  ene  elsker  og  ærer  ham,  for- 
gjætter  Verden  og  sig  selv,  ene  føler  Alfader. 

Baden  dømmer  paa  følgende  Maade  om  denne  Bog:  »Heller 
kunde  Forfatteren  kaldet  den  mine  Fantasier.  Men  Hændelser 
eller  Fantasier  ere  de  Forfatteren  af  Sigrid  værdige  og  bestaa 
i  smaa  Malerier,  som  forestille  Forfængeligheden  af  al  Magt, 

*  Citatet  er  taget  fra  Persius,  Sat,  /.,  v.  1. 

Ære  og  Vellyst,  og  derimod  Dyden  og  Religionen  som  det 
eneste  sande  Gode,  der  gjør  Livet  lyksaligt.  De  indstrøede 
rimfri  Sange  synes  os  at  være  for  monotoniske  og  ikke  at 
have  Styrke  nok  i  Udtrykket  eller  poetisk  Rhytmus  nok  for 
Sange.« 

Sidst  i  denne  Række  af  Suhms  Skrifter  maa  nævnes  hans 
Digt:  »Om  Norge.  Ved  Forfatteren  af  Sigrid.  Per  damna,  per 
cædes,  ab  ipso  ducit  opes  animumque  ferro.  HORAT*.  Kiøben- 
havn,  1776.  Trykt  og  faaes  til  Kiøbs  hos  August  Friderich 
Stein,  boende  i  Skidenstrædet  Nr.  171,«  16  Sider  i  8°.  Dette 
Digt,  skrevet  i  rimfrie  Vers,  er  en  Lovtale  over  Norge,  som 
berømmes  for  dets  skjønne  Natur,  for  dets  Rigdomme,  og  det 
norske  Folk  berømmes  for  dets  Tapperhed,  dets  Ærekjærhed, 
dets  Frihed,  dets  Kjærlighed  til  dets  Konge:  for  Normanden 
er  »Kongen  Fader,  thi  Børne-Ret  han  har;  han  derfor  fremfor 
andre  Udsees  at  Kongen  vogte.«  Saa  prises  den  danske  Mands 
Hengivenhed  for  sine  norske  Brødre.  Tilsidst  besynges  Norges 
Digtere:  Bull,  Frimanner,  Tulliner,  Colbjørnsen  (Edvard  Røring), 
Storm,  Einars  Sanger,  V^essel ;  den  Tid  skal  komme,  da  Galler 
og  Britter  skulle  ved  Nid-Elvens  Bredder  »Nye  Kundskab  lede 
op,  Paa  Bergens  høje  Skole  I  Handel  undervises ;  Og  Normænd 
Verdens  Under,  samt  Hæder,  Lyst  da  være.« 

I  »Ny  Kritisk  Tilskuer«  siges  om  dette  Digt^*:  »Poesien 
har  fra  de  allerældste  Tider  været  de  berømteste  Mænds  For- 
trolige, naar  de  vilde  udhvile  sig  fra  deres  lærde  Arbejder.  Til 
denne  Gudernes  Yndling  henflyr  Danmarks  Livius,  naar  hans 
skarpsindige  Aand  har  gjennemsøgt  Alderdommens  Skatter,  og 
beriget  med  Bytte  vender  tilbage  fra  de  Ruiner,  som  laa  skjulte 
for  en  Hvitfeldt,  en  Gram,  en  Holberg.  Det  Land,  som  i  saa 
mange  Aar  ejede  ham  som  sin  næsten  eneste  Mæcen,  hvis 
naturlige  og  økonomiske  Rigdomme  saa  nøje  kjendes  og  agtes 
af  ham,  har  han  under  ovenmeldte  Titel  besynget  som  sit 
andet  Fæderneland.  Den  Mangfoldighed  af  Udsigter,  de  fra 
Klipperne  nedskummende  Vandvælde,  de  skybærende  Fjælde, 
det  jernstærke  med  Aand,  af  Frihed  og  Munterhed  besjælede 
Folk,  staae  afmalede  for  hans  Pensel.« 

Her  er  der  peget  hen  paa,  hvem  »Forfatteren  af  Sigrid« 
var,  og  umiddelbart  efter  Anmeldelsen  følger  der  i  Tilskueren 

*  Citatet  er  taget  fra  Horats,  Carm.,  IV.,  *.,  v.  59—60. 

en  Anmeldelse  af  Digtet:  »Om  Danmark,  da  Suhm  havde 
sjunget  om  Norge  ved  R.  Kbh.  1776;«  Forfatteren  til  dette 
Digt  er  Tgge  Rothe.  Anonymiteten  er  nu  fuldstændig  afdækket 
og  de  første  Linier  af  Anmeldelsen  lyde  saaledes:  »Hr.  Etats- 
raad  Rothes  Følelser  for  det  Lands  Ære  og  Frihed,  der  tæller 
ham  blandt  sine  Genier,  ere  ligesaa  varme  som  Hr.  Kammer- 
herrens, den  poetiske  Lue  lige  ens ;  vi  kan  just  ikke  kalde  den 
stærk,  skjøndt  den  ofte  hæver  sig  og  brænder  i  Flammer,  men 
den  brænder  ikke  jævn,  den  skjuler  sig  undertiden  i  Taager, 
den  lader  os  savne  det  Høje,  det  Ædle,  det  Stærke,  der  ud- 
mærker den  fødte  Digter.  Dog,  det  er  ikke  Digtekunsten, 
disse  store  Mænd  have  gjort  til  deres  Hovedstudium,  de  for- 
tjene derfor  desmere  Beundring,  naar  de  ofte  lade  sig  høre  i 
Sange,  der  ligne  vor  Hulls,  vor  Benzons.«  Der  sluttes  med 
disse  Ord:  »Et  udødeligt  Navn  skal  gjøre  deres  Minde  ufor- 
glemmeligt, og  de  sildigste  Slægter  skal  tale  om  Nordens  Orest 
og  Pylades.«     Se,  det  kan  man  kalde  Panegyrik! 

Til  disse  Skrifter  maa  føjes  et  Digt,  som  Suhm  skrev 
under  et  andet  Mærke,  nemlig:  »Tanker  i  Anledning  afPrinds 
Friderichs  høie  Giftermaal  med  den  Meklenborgske  Prindsesse 
Sophia  Friderica  fuldbyrdet  i  Kiøbenhavn  i  October  1774.  Fore- 
stillede i  en  Samtale  mellem  en  Fremmed,  en  Indfød  og  Skyts- 
Engelen  af  begge  Riger  og  Fyrstendommene,  ved  Philomusus. 
Kiøbenhavn,  trykt  og  findes  tilkiøbs  hos  August  Friderich  Stein, 
boende  i  Skidenstrædet  Nr.  171,«  2  Bl.  i  4^  Digtet  er  ikke 
meget  poetisk.  Den  Indfødte  berømmer  Prindsen,  fordi  »Han 
hævned  Kongens,  Landets  Spee;«  medens  Skytsenglen  lover  at 
ville  lære  Prindsen,  at  for  ham  »den  største  Visdom  er  og 
bliver  Indfødtes  Gunst  at  vinde  sig,  paa  Sandheds  Vej  at 
vandre.  Beskytte  usle  Bondes  Flid,  hvis  Arbejde  er  for  andre, 
Oplive  Videnskabers  Aand,  som  op  til  Æren  driver,  Naar  hver 
kan  tænke  som  han  vil,  og  skrive  det  han  tænker.«  Den  Ind- 
fødte siger  om  Prindsen  og  Prindsessen:  »Gid  de  vort  Riges 
spæde  Haab  maa  vise  Herrens  Vandel ;  Saa  Han  i  Aar  og  Ære 
stiger,  saa  lær  Ham  at  forstaa,  Hans  Lykke,  Modgang,  Skjæbne 
med  andres  Vee  og  Vel  vil  gaa.«  Suhm  har  her  i  al  sin  Lo- 
jalitet  berørt  et  af  de  Punkter,  der  var  ham  saa  vigtigt:  Tænke- 
Tale  og  Skrive-Frihed.  Dette  Festdigt  blev  kort  efter  optrykt 
i  »Adresseavisen".« 

VI. 

1773 — 1779.  Mindre  historiske  Skrifter  af  Suhm :  »Tidsregning 
til  Ungdommens  Nytte,«  1773.  »Skilderi  af  Verden,«  1775.  »Lov- 
tale over  Erik  Ejegod,«  1773.  »Historien  af  Danmark,  Norge  og 
Holsten  til  den  studerende  Ungdoms  Bedste,«  1776;  Udgaver  og 
Oversættelser  af  dette  Skrift.    Portræter  af  Kongefamilien,  1779. 


I  den  samme  Periode,  i  hvilken  disse  »Vittigheds værker« 
saa  Dagens  Lys,  skrev  Suhm  nogle  Bøger  af  historisk  Indhold, 
som  ikke  alle  vare  til  Nydelse,  men  til  Brug,  nemlig  til  den 
historiske  Undervisning. 

Den  første  Bog  har  Titlen: 

»Tids-Regning  til  Ungdommens  Nytte  ved  Peter  Friderich 
Suhm.  Kiøbenhavn,  1773.  Trykt  hos  Brødrene  Berling,«  84 
Sider  i  8«*. 

Den  indledes  med  en  Fortale,  som  helt  aftrykkes  her, 
fordi  den  indeholder  ret  interessante  Vidnesbyrd  om,  hvad 
Suhm  tænkte  om  Undervisningen  i  Historie. 

Tids-Regningen  er  Historiens  ene  Øje,  uden  hvilket  den  er 
blind.  Nærværende  har  jeg  forfattet  til  min  Søns  Brug,  og  som 
han  ej  uden  Frugt  har  brugt  den,  saa  haver  jeg  tænkt,  at  den 
maaske  og  kunde  blive  ej  uden  Nytte  for  andre  Unge.  Tingene 
ere  ikkun  kortelig  fremsatte,  og  som  oftest  alene  Regenternes  Navne, 
uden  Bedrifter,  da  jeg  haver  overladt  saadant  at  fortælle  til  Infor- 
matoren. Om  Regenterne  uden  for  Europa  haver  jeg  ikkun  anført 
saare  lidet,  da  jeg  holder  for,  at  de  ikkun  lidet  vedkomme  Begyn- 
dere i  Historien.  De  som  ville  have  mere  Underretning  om  dem, 
kunne  efterse  de  nylig  paa  dansk  udkomne  Bøger:  Buschings  Tids- 
Regning  og  Badens  Stats-Historie,  hvilke  begge  jeg  ogsaa  brager 
til  min  Søn.  Derimod  haver  jeg  føjet  til  de  berømmeligste  Lærdes 
Navne,  efterdi  de  som  oftest  have  gjort  ligesaa  megen  Gavn,  som 
mange   Regentere  Ugavn,  thi  desværre!   den  politiske   Historie  er 

•  I  Forordet  til  den  8.  D.  af  Suhms  Samlede  Skrifter  (1792)  siger  Ud- 
giveren, Boghandler  S.  Poulsen,  at  »Tidsregningen  til  Ungdommens  Nytte, 
der  nu  er  fortsat  til  nærværende  Tid,  og  indført  i  denne  Samlings  niende 
Del,  har  vel  været  trykt,  men  kun  nogle  Exemplarer  gratis  uddelte,  og  ikke 
averterede  til  Salg.«  I  »Adresseavisen,«  1774,  30.  Aug.,  averteres  Bogen  fra 
»Mummens«  Boglade  paa  Børsen  til  Salgs  for  8  p,  sammen  med  en  hel  Del 
andre  af  Suhms  Skrifter. 

mange  Gange  intet  Andet  end  et  Væv  af  List,  Vold,  Tyranni,  Mened, 
Uretfærdighed,  Undertrykkelse,  og  det  lige  indtil  vore  Tider.    Hvor 
behageligt  derfore,  undertiden  at  føre  an  Mennesker,  der  have  gjort 
Menneskeligheden   Ære,    forsvaret,    udvidet    dens    Rettigheder,    og 
enten  undervist  eller  fornøjet  deres  Medmennesker.     Ej   alene  er 
Socrates  langt   ærværdigere  i  mine  Øjne  end  Alexander,  Tamerlan 
og  andre  slige  Tyranner,  eller  rettere  de  kunne  aldeles  ikke  komme 
i  nogen  Ligning   sammen,   men  endog  Apelles,  Pyrgoteles,  Ariosto, 
Gesner  veje  langt  mere  hos  mig,  end  hele  Rader  af  Ægyptiske  og 
Syriske  Konger,  Grækiske  og  Tyrkiske  Kejsere,  hvoraf  saa  mange, 
naar  man  kjender  dem  nøje  selv,  og  veed,  hvor  liden  Del  de  have 
taget  i  Regjeringen,   ej   have   tjent  til  andet   end  at  mærke  Tiden, 
lig  de  Stager,  som  paa  Dofre-Fjæld  vise  Vejen,  uden  selv  at  kjende 
den.     Gud  give,  jeg   kunde  have  prydet  denne  Tids-Regning  med 
Deres  Navne,  som  i  Stilhed  have  udøvet  Dyden,  mættet  den  Hung- 
rige, klædet  den  Nøgne,   beskyttet  Enken  og  den  Faderløse,   hæm- 
met Taarer,    behandlet  deres   Underhavende,    endog .  Bønder,    vel, 
løst  Trældoms  Aag,   agtet  alle  Mennesker  lige,   flyet  al  Forfænge- 
lighed, taalmodig  lidet  Uret,  sat  Religionen  i  Dyders  Øvelse,  og  ej 
i  Tankers   Hjernespind,    agtet  Christendommen    højere    end    New- 
toners  Indsigt;   men   saadanne  skjule  sig,    og  hin  Dag  alene   skal 
aabenbare  dem.     Nogle  ville  vel  ellers  undre  sig  over,  hvi  mange 
berømte  Lærde  ere  her   udeladte  og  derimod  andre  anførte,  som 
de  maaske  anse  med  meget  ringe  Øjne;  hvi  en  Ariost,  Opitz  staae 
her,    og    derimod    en    Salmasius,    Spanheim    ere    udeladte;    hertil 
svarer  jeg,  at  da   den  snævre  Kreds,   inden   hvilken  jeg   har  ind- 
skrænket mig,   ej   tillader  at  anføre  alle,   endog  sande  Lærde,   saa 
har  jeg  ikkun  udvalgt  dem,  som  have  tilvejebragt  nogen  besynder- 
lig Forandring  og  Forbedring  i  deres  Videnskab.    Paa  denne  Grund 
findes  Voltaire  her,   da  han   for  Resten  vist  ikke  fortjente  det,   i 
Henseende  til  den  løgnagtige  Gejst,  han  har  indført  i  Historien,  og 
endnu  mere  i  Henseende  til  det  Onde,  han  har  tilføjet  Religionen, 
som   langt  overgaar  Alt,   hvad   alle  onde  Mennesker  tilhobe   have 
tilføjet  den. 

Efter  Fortalen  læses  i  en  »Forerindring«  en  Forklaring 
om  Grundlaget  for  Chronologiens  Beregning,  nemlig  det  Gamle 
Testamentes  Meddelelser;  Suhm  mener  med  Usserius,  at  der 
fra  Verdens  Skabelse  til  Christi  Fødsel  er  forløbet  4004  Aar. 
Selve  Tidsregningen  gaar  fra  Aar  1,  nemlig  det  Aar,  da  Verden 
blev  skabt,  da  Adam  og  Eva  bleve  skabte  og  da  Syndefaldet 
fandt  Sted  indtil  Aar  1773  efter  Christi  Fødsel,  det  Aar,  da 

»Danmark  bytted  sig  det  Fyrstelige  Holsten  til  imod  at  afstaa 
Oldenborg  og  Delmenhorst.« 

I  »Nye  kritiske  Journal«  blev  denne  Bog  anmeldt^*  umid- 
delbart efter  at  ^Buschings  chronologiske  Grundridsning  af  den 
almindelige  Historie.  Kbh.  1774«  er  bleven  omtalt.  Suhms 
Arbejde  gives  Fortrinet  fremfor  Buschings,  og  Suhm  roses, 
fordi  han  har  medtaget  Lærde  og  Kunstnere"^. 

Fortalen  er  holdt  i  en  meget  djærv  Tone,  og  man  føler 
sig  ligesom  noget  forbløffet  over,  at  Ungdommen  gjennem  den 
skulde  føres  ind  foran  »Historiens  Øje.«  Men  den  er  interes- 
sant ved  at  give  et  Indblik  i  hvad  Suhm  mente,  at  Ungdom- 
men helst  skulde  lære  gjennem  den  historiske  Undervisning, 
og  Bogen  vidner  om,  at  Suhm  havde  den  samme  Forestilling 
om,  hvor  vigtigt  det  er  for  de  Unge  at  lære  Kulturhistoriens 
Udvikling  at  kjende,  som  Ludvig  Holberg,  der  medtog  denne 
Del  af  Historien  i  sin  lille  »Synopsis  historiæ  universalis,* 

Bogen  udkom  paany,  med  Fortalen,  1792"^,  medens  Suhm 
endnu  var  i  Live.  Tidsregningen  er  i  denne  Udgave,  som  er 
besørget  af  Professor  Odin  Wolf,  ført  ned  til  1792. 

Denne  Udgave  blev  anmeldt  i  de  kjøbenhavnske  »Lærde 
Efterretninger^*,«  hvor  Anmelderen  gjør  opmærksom  paa  det 
mærkelige  hos  os  i,  at  de  brugbareste  Lærebøger  hidtil  ere 
skrevne  af  Personer  af  Rang  og  Formue,  hvorimod  de  rigeligen 
lønnede  Rektorer  ved  de  latinske  Skoler  aldrig  synes  at  tænke 
paa,  at  det  egentlig  er  deres  Pligt,  ved  fuldstændige  Lærebøger 
at  bane  Vejen  til  nyttige  Kundskabers  Udbredelse  blandt  Ung- 
dommen. Anmelderen  ønsker,  at  vore  Avislæsere  ville  gjøre 
denne  Tidsregning  til   deres  daglige  Haandbog,  og  at  de  paa 

*  I  det  store  kongelige  Bibliothek  bevares  et  Exemplar  af  denne  Bog, 
som  har  tilhørt  Suhms  Søn,  og  i  den  er  der  indheftet  allerbagest  en  For- 
tale, som  afviger  fra  den,  der  staar  forrest,  idet  nogle  Ord  ere  ændrede. 
Istedenfor  »Alexander,  Tamerlam  stod  der  først:  »Alexander,  Carl  12; c 
istedenfor:  »Grækiske  og  Tyrkiske  Kejsere«  stod  der:  »Tydske  og  Tyrkiske 
Kejsere;«  istedenfor  »flyet  al  Forfængelighed«  stod  der:  »flyet  Hofternes 
Forfængelighed.«  Mon  Suhm  af  sig  selv  har  foretaget  disse  Ændringer,  eller 
har  Mænd  som  Luxdorph,  Guldberg  anbefalet  ham  dem?  Sønnen  har  skrevet 
sit  Navn  paa  Bindet  —  med  en  stor,  sikker  Haandskrift,  der  noget  ligner 
hans  Moders  — ;  Ulrich  Friderich  Suhm.  Hafnia  d:  18  Januarit  Anno.  1776. 
og  Ordene  »Pecunia  Regina.«  Drengen  har  ogsaa  ejet  BQschings  »Chronol. 
Grundridsning,«  og  har  skrevet  foran:  Suhm.  Hafnia,  d:  17  Jan:  1776. 

*  Denne  Udgave  er  et  særskilt  Aftryk  af  9.  Bd.  af  Suhms  Samlede 
Skrifter.  Kbh.  1792,  S.  297—376. 

tilheftede  Blade  ville  optegne  det  allernyeste,  som  de  have 
læst,  med  nøjagtige  Tidsbestemmelser. 

Bogen  udkom  igjen,  men  ^»aldeles  omarbejdet  og  fortsat 
til  1828,«  paa  Forlag  af  J.  H.  Schubothes  Boghandling,  i  Kjø- 
benhavn  1829.  Den  anonyme  Udgiver  var  Gustav  Ludvig  Baden. 
Der  er  Exemplarer  af  den,  paa  hvis  Titelblad  læses  »en  be- 
qvem  Erindringsbog  for  Avislæsere.«  Den  sidste  Begivenhed, 
som  nævnes,  er  Prinds  Frederik  Carl  Christians  Formæling 
med  Prindsesse  Wilhelmine  Marie.     Da   var   der   forløbet   et  | 

halvt  Aarhundrede  siden   Suhms   »Tids-Regning«   første   Gang  j 

saae  Dagens  Lys.    »Dansk  Literaturtidende«  leverede  en  meget  j 

hvas  Anmeldelse   af  denne   Udgave   af  »Suhms  ubetydeligste  i 

historiske  Arbejde,«  som  han  havde  nedskrevet  til  privat  Brug  | 

og  som,  mærkelig  nok,  nu  havde  oplevet  et  nyt  Oplag.  Grunden 
til,  at  Anmelderen  er  saa  streng  i  sin  Dom,  er  dels  den,  at 
Unøjagtigheder  og  Uklarheder  i  den  Del  af  Bogen,  som  handler 
om  den  tidligere  Historie,  ikke  ere  rettede,  men  fuldt  saa 
meget  den,  at  Fortsættelsen  for  den  nyeste  Tids  Historie  er 
behandlet  paa  en  lidet  tilfredsstillende  Maade. 

I  Aaret  1775  udgav  Suhm  et  Skrift  med  Titlen: 
»Skilderie  af  Verden  ved  Philalethus.  I.  Hæfte.    Qvi  mores 
hominum  multorum  vidit  et  urbes*.    Kiøbenhavn,  1775.    Trykt  i 

og    sælges    hos    Lauritz    Christian    Simmelkiær,    boende    paa  ' 

Adresse-Contoiret,«  8®.  i 

Dette  første  Hefte  har  96  Sider.    Et  andet  Hefte  med  Motto :  i 

i 

*Adcubuere  Dci**,«  udkom  samme  Aar  med  62  Sider,  et  tredie 
med  Motto:  ^Cura  Pii  Dis  sunt,^  61  Sider,  udkom  1776.  I  For- 
talen til  første  Hefte  meddeler  Philalethus,  at  han  anvender  en 
liden  Del  af  Sommermaanederne  paa  dette  Arbejde,  og  at  der- 
for kun  et,  højst  to  Hefter  »aarligen«  kan  komme  ud;  han  har 
om  Sommeren  kun  faae  Bøger  ved  Haanden,  skriver  derfor  mest 
efter  Hukommelsen  og  efterseer  Citationerne  siden  efter.  Tabes 
der  derved  i  Udførlighed,  saa  vindes  der  i  Henseende  til  Tyde- 
lighed og  Orden,  »da  mange  Materialier  forvirre,  helst  naar 
man  har  knap  Tid  til  at  bruge  dem;«  disse  Hefter  komme 
kun  til  at  indeholde  Udtog  af  visse  gamle  Skrifter  og  Skribenter, 
som  Bibelen,  Homerus,  Herodotus,  Diodorus,  hvilke   han  paa 

•  Citatet  er  taget  fra  Horats,  Ars  poetica,  v.  1^*2. 

*•  Citatet  er  taget  fra  Ovid,  Metam.,  VIII.,  v.  661. 

Bruun,  P.  F.  Suhm.  12 

ny  læser  igjennem.  »Det  vil  vel  synes  for  nogle,  at  jeg  under- 
tiden viger  meget  fra  de  banede  Veje;  men  hertil  svares,  at 
jeg  ikke  haver  villet  antage  andet  end  hvad  som  enten  haver 
syntes  mig  at  være  Sandhed,  eller  højst  rimeligst  udi  tvivl- 
somme Ting,  og  det  uden  Anseelse  af  Person,  Sag,  Hævd  eller 
Vedtægt.« 

Det  første  Hefte  handler  om  Verdens  Historie  »Fra  Synd- 
floden til  Abrahams  Kald,«  det  andet  Hefte  gaar  »Fra  Abra- 
hams Kald  til  hans  Død,«  det  tredie  »Fra  Abrahams  Død  og 
til  Isaaks  Død.«  Dermed  standsede  Arbejdet,  og  der  kom  ikke 
»aarligen«  flere  Hefter;  var  det  sket,  vilde  man  have  faaet  ikke 
en  fortællende  Verdenshistorie,  men  en  ræsonnerende.  Thi  det 
er  Philalethus's  Plan,  at  søge  at  bringe  Sammenhæng  tilveje  i 
Beretningernes  Mangfoldighed  eller  i  deres  Uoverensstemmelse, 
og  derfor  bruger  han  foruden  de  forskjellige  Kilder  sin  »sunde 
Fornuft«  og  hvad  han  skjønner  at  være  Sandhed.  Som  saa 
ofte  i  sine  Skrifter  drager  Suhm  Paralleler  mellem  den  for- 
længst svundne  Tid  og  den  nyere  eller  den  nyeste  Tid,  og  de 
Bemærkninger,  som  derved  komme  frem,  bringe  Liv  i  de 
mange,  ofte  vidtløftige  og  trættende  Undersøgelser.  Et  Par 
Exempler  herpaa  skulle  fremdrages.  I  det  første  Hefte  siges 
Følgende^*:  »Cassiodorus  paastaar,  at  Chaldæerne  have  ej 
alene  opfundet  Geometrien,  men  endog  anvendt  den  paa  Astro- 
nomien, Musiken,  Mechaniken,  Bygningskunsten,  Medicinen, 
Logiken.  Er  dette  sandt,  og  jeg  seer  ingen  Aarsag  at  tvivle 
herpaa,  hvorvel  det  hører  til  meget  senere  Tider  end  dem,  jeg 
nu  handler  om,  da  har  Wolfs  Methode  været  i  Brug  nogle 
tusinde  Aar  før  ham ;  saa  det  gamle  Sprog  staar  ved  Magt :  at 
der  skeer  intet  Nyt  under  Solen.«  I  det  andet  Hefte  gjør  Phi- 
lalethus  opmærksom  paa,  at  Lovkyndigheden  allerede  havde 
gjort  Fremskridt  paa  Abrahams  Tid,  og  at  Politik  og  Love 
læres  alene  ved  Forsøg.  Filosofien  derimod  er  bleven  den 
sidste  Videnskab  i  Henseende  til  Tiden,  ihvorvel  den  er  den 
første  i  Henseende  til  Nytten ;  længe  er  den  kun  faae  Lyksaliges 
Del  og  kan  ingen  retskaffen  Nytte  gjøre,  førend  den  enten 
bliver  almindelig  og  udbredt,  eller  dog  i  det  mindste  Regen- 
terne filosofere.  »Despotismus,  Trældom,  vanskabte  Religioner, 
Overtro,  Trældom,  Orakler,  Munkestand,  Krig,  Nationalhad, 
Uvidenhed,  ingen  Ager-  og  Have-Dyrkning  i  mange  Lande, 
Pinebænk,  Livsstraffer,  ja  grusomme   Livsstraffer,  Forbud  at 

tænke  og  skrive  frit^  Religions-Forfølgelser,  Titler,  Rang,  alt 
dette  til  Hobe  viser,  at  Verden  endnu  er  i  sin  Barndom,  og  i 
en  Stand  af  Barbari;  thi  der  ville  Secula  til  for  afskaffe  en 
eneste  af  disse  Ting  i  et  eneste  Land,  end  sige  over  vor  hele 
Klode  etc.«  Dette  er  jo  et  ret  ejendommeligt  Indskud  paa  det 
Sted  i  en  Verdenshistorie,  hvor  der  tales  om  Abraham. 

Kritiken  modtog  ikke  dette  Skrift  med  udelt  Bifald.  I 
»Nye  kritiske  Journal«  siges  i  en  længere  Anmeldelse  af  første 
og  andet  Hefte,  at  »man  kunde  ønske  mere  Methode,  strengere 
Valg,  færre  Udskejelser  og  skjønsommere  Tilbageholdelser  af 
en  stor  og  overordentlig  Erudition.«  Skarpere  lød  Dommen  i 
»Kritisk  Tilskuer«  i  Anledning  af  det  tredie  Hefte:  »Efter  vore 
Tanker  havde  det  været  at  ønske,  at  den  højvelbaarne  For- 
fatter havde  fastsat  sig  bestemtere  Grændser,  og  udarbejdet 
denne  Historie  med  mere  Flid  i  Stedet  for  en  løs  Afskildring.« 

Et  historisk  Arbejde  af  en  hel  anden  Art  udgav  Suhm  i 
Aaret  1773,  mærkelig  nok  anonymt.     Det  har  Titlen: 

»Lo\iale  over  den  Danske  Konge  Erik  Eiegod.  Kiøben- 
havn  1773.  Trykt  og  findes  tilkiøbs  hos  Aug.  Frid.  Stein, 
boende  i  Skidenstrædet  No.  171,«  32  Sider  i  8«. 

Erik  Eiegods  Historie  havde  Suhm  behandlet  i  det  i  Aaret 
1757  udgivne  Skrift  »Forsøg  til  Forbedringer  i  den  gamle 
Danske  og  Norske  Historie;«  nu  havde  han  taget  sig  for  at 
give  en  populær  Skildring  af  denne  Konge.  Han  har  løst 
denne  Opgave  godt,  thi  der  er  Liv  i  Fortællingen,  den  er  i 
stilistisk  Henseende  vel  skreven,  og  Bogen  hører  til  de  bedste 
af  de  mange,  som  Suhm  har  forfattet. 

Efter  et  Par  Aars  Forløb  fik  Suhm  en  interessant  Opgave 
at  løse.  I  December  1774  blev  der  af  Kongen  udnævnt  en 
Kommission,  der  skulde  undersøge  Forholdene  ved  de  latinske 
Skoler,  som  vare  »meget  forfaldne,«  og  indgive  Forslag  til  en 
ny  Ordning  af  dem.  Kommissionen  arbejdede  usædvanlig 
hurtigt,  hvilket  den  saa  meget  lettere  kunde  gjøre,  fordi  Kom- 
missoriet, forfattet  af  Ove  Guldberg,  havde  lagt  Alt  til  Rette, 
saa  at  Kommissionen  egentlig  kun  havde  at  kodificere  dets 
Bestemmelser  med  Skole-Forordningen  fra  1739.  Resultatet 
blev  dette,  at  en  Lov  om  Ordningen  af  de  latinske  Skoler  og 
Undervisningen  i  dem  allerede  fik  Kongens  Underskrift  den 
11.  Maj  1775.    Blandt  Bestemmelserne  i  denne  Forordning  var 

den,  at  der  i  Videnskaberne  blandt  Andet  skulde  læses  »over 
den  almindelige  Historie  og  over  den  danske  Historie.«  Det 
var  noget  Nyt,  som  her  blev  indført  i  Skolen,  idet  Fædrelan- 
dets Historie  blev  draget  frem  som  Undervisningsfag  og  det 
paa  Dansk;  det  blev  dertil  foreskrevet,  at  Historien  skulde 
læres  synchronistisk  og  repeteres  efter  Tabeller. 

En  Lærebog  i  Fædrelandets  Historie,  skreven  i  Moders- 
maalet,  kjendtes  endnu  ikke.  Der  var  blevet  tænkt  paa  en 
saadan  for  henved  et  Fjerdedels-Aarhundrede  siden,  uden  at 
dog  Tanken  var  bleven  sat  i  Værk.  Da  nemlig  »Det  kongelige 
danske  Selskab  til  den  nordiske  Histories  og  Sprogs  Forbed- 
ring« i  Aaret  1751  søgte  om  en  Begunstigelse,  som  i  Tiden 
kunde  komme  det  til  nogen  pekuniær  Fordel,  bevilgede  Frederik 
den  Femte  Andragendet  med  følgende  Betingelse:  »hvorimod 
Vi  allernaadigst  ere  forventende,  at  der  udi  Eders  Selskab 
tænkes  paa  at  kunne  tilvejebringes  et  Compendium  Historiæ 
Danicæ  fra  disse  Rigers  Begyndelse  af  til  nærværende  Tider, 
hvoraf  i  det  Danske  Sprog  ikke  vides  noget  til  Dato  udgivet.« 
I  Januar  1757  skrev  Oversekretæren  i  det  Danske  Kancelli 
Joh.  Ludv,  Holstein  et  Brev  til  Selskabets  Forstander,  Jak, 
Langebek,  i  hvilket  denne  blev  erindret  om,  at  der  »fra  Sel- 
skabet i  Tiden  forventedes  et  Compendium  Historiæ  Danicæ y<i< 
foruden  at  der  blev  spurgt,  hvorfor  der  ikke  siden  1752  var 
udkommet  noget  af  »Danske  Magazin.«  Langebek  svarede 
slet  ikke  paa  Spørgsmaalet  om  Kompendiet  i  Danmarks  Hi- 
storie, og  der  høres  ikke  mere  om  den  Sag  —  indtil  1775. 
Thi  da  skete  det,  at  som  det  for  henimod  et  hahi  Aarhundrede 
tilbage  faldt  i  en  Mands  Lod,  at  skrive  paa  Latin  en  Lærebog 
i  Verdenshistorie,  som  aldrig  havde  undervist  i  en  Skole,  nemlig 
Ludvig  Holberg,  saaledes  kom  nu  en  Mand  til  at  skrive  en 
Lærebog  i  Fædrelandets  Historie,  som  aldrig  havde  gaaet  i  en 
Skole  og  aldrig  havde  læst  for  eller  med  Ungdommen  hverken 
ved  Universitetet  eller  i  nogen  Skole,  nemlig  Peter  Frederik  Suhm, 
—  utvivlsomt  paa  Opfordring  af  Guldberg.  Suhm  var  ved  Ud- 
førelsen af  dette  Arbejde  ligesaa  hurtig  som  Kommissionen 
havde  været  ved  Udførelsen  af  sit,  thi  allerede  den  12.  Juni 
1777  udkom: 

»Historien  af  Danmark,  Norge  og  Holsten  udi  tvende  Ud- 
log til  den  studerende  Ungdoms  Bedste  ved  Peter  Friderich 
Suhm.  Kiøbenhavn,  1776.  Med  Autors  Tilladelse  trykt  og  sæl- 

ges  hos  Bogtrykker  Lauritz  Simmelkiær  paa  Adressecontoiret 
for  2  Mk.« 

Bogen,  som  er  i  8^  2  Blade  og  180  Sider,  med  9  Tabeller, 
indledes  med  følgende  korte  »Fortale:« 

Min  Tanke  med  dette  lidet  Værk  er,  at  det  mindre  Udtog 
først  skal  læres,  og  siden  i  de  højere  Lectier  det  større,  da  og 
Tabellerne  kunde  bruges,  mere  som  et  Middel  at  styrke  Hukom- 
melsen ved,  og  for  med  et  at  kunne  oversee  alle  Ting  saavelsom 
Synchronismerne  i  begge  Rigers  og  Fyrstendømmers  Historie,  end 
som  noget  der  skulde  læres  uden  ad.  —  Dog  er  dette  kun  min 
egen  Tanke,  da  de  lærde  og  oplyste  Mænd,  til  hvilke  Skolerne  ere 
overdragne,  langt  bedre  vide  at  ramme  Maade  hermed  end  jeg, 
som  aldrig  har  undervist  nogen.  For  Resten  er  dette  kun  en  An- 
ledning for  dem,  som  ville  gaae  videre  i  Kundskab  om  Fæderne- 
landets  Historie,  der  er  en  af  de  behageligste  og  nyttigste,  og  som 
en  god  Borger  og  duelig  Æmbedsmand  næppe  kan  undvære. 

I  Overensstemmelse  med  den  Forklaring,  som  her  er  givet, 
indeholde  Siderne  1 — 22  »Første  og  mindre  Udtog  af  den 
Danske,  Norske  og  Holstenske  Historie,«  medens  Resten  af 
Bogen  indeholder  det  »Andet  og  større  Udtog.« 

Til  Oplysning  om,  hvorledes  denne  Bog  blev  modtaget, 
skulle  nogle  af  de  samtidige  Kritiker  over  den  anføres. 

I  »Kritisk  Tilskuer  over  indenlandsk  og  udenlandsk  Lite- 
ratur«  begynder  Anmeldelsen  saaledes":  »Hvem  uden  vor 
danske  Livius  skulde  bedre  have  været  i  Stand  til  at  give  den 
tilvoxende  Ungdom  et  Udtog  af  deres  Fædrenelands  Historie, 
som  tydelig,  ordentlig  og  med  en  patriotisk  Frihed  lærte  dem 
at  kjende  det  Lands  Skjæbne,  der  tæller  dem  blandt  sine 
Medborgere?  Nytten  af  dette  vigtige  Arbejde  fremlyser  ved 
hvert  et  Skridt.«  Efter  et  Stykke,  der  slutter  med  disse  Ord: 
»Dog  —  det  er  ikke  vort  Kald  at  skrive  Lovtaler  over  Hi- 
storien, kun  den,  vi  have  for  os,  skal  vi  anmelde  vore  Læsere,« 
fortsættes:  »Sandhed  og  Upartiskhed,  disse  Historiens  Foster- 
mødre, have  styret  den  højvelbaarne  Forfatters  Pen,  og  led- 
saget ham  igjennem  Danmarks  og  Norges  Aarhundrede.  Hans 
store  Belæsenhed,  hans  nøje  Bekjendtskab  med  de  ægte  Kilder, 
hans  Fædrenelands  Kjærlighed  fremlyser  allevegne  .  .  .  Stilen 
er  simpel  og  tydelig,  uden  alle  Prydelser  .  .  .  Paa  endel  Steder 
ere  for   mange  enkelte  Ting  samlede   i  et  Stykke.     De  burde 

været  adskilte  fra  hverandre  og  udmærkede  ved  foranderlig 
Stil  eller  Marginaler,  især  maatte  dette  iagttages,  naar  der 
tales  om  en  ny  Konge  eller  Hertug,  da  de  Læsende  ikke  veed 
andet,  end  det  er  den  første,  hvormed  Stykket  begynder,  som 
de  endnu  have  at  tale  om.  Dog  —  disse  Mangler  ere  vi  for- 
sikrede at  se  afhjulpen  ved  det  første  nye  Oplag,  som  ikke 
kan  udeblive,  saa  smukt  er  hans  Skrift.  At  Hr.  Forfatterens 
Stil  undertiden  er  noget  indviklet,  mørk  og  forsømmelig,  maa 
let  holdes  en  Mand  tilgode,  som  ikke  er  født  til  at  være  Skri- 
bent, og  som  mere  seer  paa  Materien  og  Tankerne,  end  paa 
Udtrykkene,  saa  vist  disse  lægge  nye  Fortjenester  til  saa  for- 
træffelige Skrifter,  og  ere  tillige  ikke  uvigtige  ved  noget  Skrift, 
langt  mindre  ved  en  Lærebog  for  Ungdommen,  hvor  ogsaa 
Øvelsen  i  Modersmaalets  rene  og  zirlige  Stil  er  af  megen  Vig- 
tighed. Hr.  Forfatterens  Sigrid  vidner,  hvor  let  det  var  ham 
at  pynte  paa  sin  Stil,  naar  han  behagede  at  gjøre  sig  ligesaa 
megen  Umage,  som  for  den  historiske  Sandhed  og  Nøjagtig- 
hed.« Derefter  følger  en  Oversigt  over  Bogens  Inddeling,  nogle 
Prøver,  nogle  Rettelser,  og  til  Slutning  siges:  »Disse  Fejl,  som 
vi  have  taget  os  den  Frihed  at  erindre,  vare  tildels  ikke  af 
nogen  Betydenhed,  dersom  dette  ellers  saa  fortræffelige  Skrift 
ikke  var  en  Lærebog  for  Ungdommen.  Trykken  er  smuk, 
Papiret  godt,  og  Prisen  meget  billig.  € 

Den  Forfatter,  som  har  anmeldt  Bogen  i  »Nye  Kritisk 
Journal,«  begynder  sin  Anmeldelse  med  disse  Ord:  »Det  var 
Tid  engang,  at  Ungdommen  fik  en  Fædernelandets  Historie  i 
Landets  Sprog,  der  var  øst  af  Kilderne  og  saaledes  forfattet, 
at  den  Unge  kunde  ikke  alene  faa  Kundskab  om  Forfædrenes 
Bedrifter,  men  ogsaa  den  Indsigt  i  vores  Fædernelands  For- 
fatning ihenseende  til  Regjeringsvæsen,  Religion,  Videnskaber, 
Næringsveje,  Sæder,  som  maatte  gjøre  dem  Fædernelandet  vig- 
tigt og  kjært«  .  .  .  Saadan  en  Bog  har  Lagerbring  forrige  Aar 
givet  den  svenske  Ungdom*,  »og  hos  os  hvem  kunde  dette 
Arbejde  sikrere  betros  til,  end  til  den  Mand,  som  i  en  kritisk 
og  fra  Kilderne  hentet  Kundskab  om  Fædernelandets  Historie 

*  1  Aaret  1775  udkom:    ^ Sammandrag  af  Swea  Rikes  Historia;    ifrtin 
•  de  åldsta  til  de  nyaste  Tider.     Til  Ungdomens  tjenst  upsatt  af  Swen  lager- 
bring.   Stockholm   1775.^     Bogen  er  udgiven  af  Carl  Christoff  GJonoell,  der 
har  givet  Anledning  til  at  den  blev  forfattet,    da  den   skulde  være  et  Led  i 
den  Række  Skrifter,  som   han  var  Forlægger  af,  og  som  betegnedes  ved  Be- 

Intet  giver  en  Lagerbring  efter,  og  af  hvis  Mund  man  er  vant 
til  at  høre  frie  og  upartiske  Domme.«  Det  fremhæves,  at  Suhm 
er  udførligst  i  den  ældre  Historie,  Lagerbring  derimod  i  den 
nyere;  »Suhms  Omtale  af  Sæder  og  Skikke  bøder  paa,  hvad 
der  fattes  i  den  politiske  Skildring,  hvilken  den  svenske  For- 
fatter »synes  at  have  havt  mest  for  Øjne;  ligesom  vor  For- 
fatter langt  overgaar  den  svenske  i  Billighed  og  Upartiskhed, 
naar  det  kommer  an  paa  at  bedømme  Naboer.«  Derefter  om- 
tales, hvorledes  Suhm  har  fordelt  Stoffet,  og  der  gjøres  den 
Indvending,  at  der  mangler  Klarhed  i  Grupperingen,  og  at 
Fordelingen  ofte  er  uheldig.  »Derpaa  kunde  dog  for  en  stor 
Del  være  rodet  Bod  ved  Marginalier  *,  som  ere  en  stor  Mangel 
ved  dette  ellers  i  saa  mange  Henseender  ypperlige  Skrift.  Saa 
kunde  man  og  ved  flere  Afdelinger  eller  Udgange  i  Texten, 
ved  at  lade  trykke  Hovedindholdet  og  de  fornemste  Egenavne 
med  Schwabacher  og  andre  saadanne  Smaating  have  hjulpet 
meget  paa  Sagen.«  Det  havde  været  hensigtsmæssigere,  at 
fortælle  hvert  Lands  Historie  for  sig,  istedenfor  at  sammen- 
blande deres  Historie.  Imod  de  synchronistiske  Tabeller  ind- 
vendes, at  Forfatteren,  »denne  agtbare  Lærde,«  ikke  har  kun- 
net »modstaa  den  Strøm  af  Erudition,  som  under  Skrivningen 
væler  [sic!]  ind  paa  ham.«  Det  havde  været  bedre,  ikke  i 
Tabellerne  at  nævne  noget  Navn,  nogen  Begivenhed,  som  ikke 
er  nævnet  i  Lærebogen.  Der  gjøres  adskillige  Indvendinger 
imod  Rigtigheden  af  flere  af  de  Kjendsgjerninger,  som  ere 
meddelte,  der  udtales  Ros  for  »den  Frimodighed  og  Upartisk- 
hed, hvormed  Hr.  Forf.  har  skildret  Kongerne  af  den  olden- 
borgske Stamme,  endog  de  nyere,«  og  Indvendinger  mod  Sproget 
paa  forskjell ige  Steder.  Disse  sidste  Bemærkninger  indledes 
med  følgende  Ord:  »Da  det  er  en  Skolebog,  vi  have  at  be- 
dømme, saa  vente  vore  Læsere,  at  vi  ogsaa  sige  vore  Tanker 
om  dens  Stil  og  Foredrag;  allerhelst  da  det  er  at  ønske,  at 
saadan  en  Bog  maa  udmærke  sig  ved  Renhed  og  Rigtighed  i 
Sprog  og  Tydelighed   i  Foredrag,   efterdi  den  af  Ungdommen 


nævnelsen  y>Swenska  Ungdomens  Handbok.*  Lagerbrings  ' Sammandrag ^  liar 
ilcke  et  officielt  Præg  som  Slcolebog  som  Sulims  liar,  og  den  svenske  Bog  er 
da  ogsaa  meget  forskjellig  fra  den  danske,  hvilket  fremgaar  allerede  deraf,  at 
Sverigs  Historie  indtil  Gustaf  Adolf  gaar  til  S.  50,  medens  Tiden  fra  Gustaf 
Adolf  indtil  1772  gaar  fra  S.  50  til  S.  274. 

*  o.  Korte  Noter  i  Marginen,  som  angive  Gangen  i  Fortællingen. 

ansees  som  et  Mønster  i  alle  Henseender,  og  derfor  let,  naar 
den  ikke  er  opsat  med  største  Omhyggelighed  i  dette  Stykke, 
kan  bestyrke  den  i  en  sluddervoren  Skrivemaade,  som  i  Grun- 
den ikke  er  andet  end  en  sluddervoren  Tænkemaade.  De  Fejl, 
som  vi  i  denne  Henseende  have  at  udsætte  paa  dette  Udtog, 
have  Størstedelen  deres  Udspring  fra  en  god  Kilde,  nemlig  fra 
den  Umage,  Hr.  Forf.  har  gjort  sig,  at  pakke  meget  sammen 
i  et  kort  Rum;  men  derved  ere  hans  Sætninger  undertiden 
forbundne  ikke  med  den  største  logicalske  Rigtighed,  Sproget 
har  lidt  Vold  og  Perioderne  ere  blevne  for  bebyrdede  med 
Mellemsætninger,  og  umagelige.« 

I  de  »Lærde  Efterretninger«  blev  denne  Lærebog  ogsaa 
anmeldt  ^\  og  Kritiken  falder  godt  sammen  med  de  to  allerede 
omtalte:  Danmarks,  Norges  og  Hertugdømmernes  Historie  er 
for  meget  blandet  sammen,  saa  at  Læseren  undertiden  næppe 
veed,  hvad  Lands  Historie  han  læser  om;  Bogen  er  ikke  ind- 
rettet praktisk  nok,  hvilket  er  en  Mangel  ved  en  Skolebog, 
Sproget  er  ikke  nok  gjennemarbejdet;  om  Periode-Inddelingen 
kan  der  disputeres.  Trods  saadanne  Indvendinger  udtales  der 
dog  megen  Tilfredshed  med  Bogen. 

Suhm  sendte  et  Exemplar  af  denne  Bog  til  sin  kjære  Ven, 
Tyge  Rothe,  som  den  4.  August  1776  skrev  et  meget  karakter- 
istisk Brev  til  Forfatteren ;  Nyerup  har  udgivet  et  Stykke  deraf, 
hvilket  gjengives  her: 

For  Udtoget  af  vort  Folks  Historie  skylder  dette  Folk  Dem 
Tak,  og  hver  der  ønsker  nyttig  Kundskabs  Udbredelse,  han  yder 
Dem  den  gjerne.  Vor  Ungdom  kan  dog  faae  Idee  om  hvad  Hi- 
storie er  og  hvad  det  er  at  kjende  Tider  og  Sæder.  End  eet  Gode 
lover  jeg  mig  dette,  at  mangen  En  vil  blive  læget  for  National- 
stoltheden, hvilken  er  saa  almindelig  blandt  os,  som  den  er  det 
for  alle  Folk,  indtil  de  naae  en  vis  Grad  af  philosophisk  Oplysning. 
Tidsrummet  fra  Waldemar  indtil  Frederik  III  i  Henseende  til  Re- 
gjeringsmaade,  til  Status  personaram,  til  Folkefriheden,  det  kan  vel 
ydmyge,  eller  det  kan  gjøre  traurig.  Alle  vore  Baroner,  vore 
smaa  Lehnsbaroner,  fra  Tydskland;  derfra  alt  det  for  Menneske- 
ligheden haarde  og  ydmygende,  hvilket  Lehnsforfatningen  førte 
med  sig.  Saa  det  senere  Tidsrum,  og  derved  Tanker  om  mange 
Punkter;  om  Senheden  i  at  gaae  mod  Oplysning  og  ny  og  fri  Ud- 
sigter i  den  intellectuelle,  i  den  fysiske,  i  den  politiske  Verden; 
om  det,  at  vi  ere  saa  ene  for  os  selv ;  og  det,  gode  Hr.  Kammerherre ! 

at  Blandingen  mellem  Danske  og  Norske  er  endnu  ej  bleven  fuldt 
Broderskab.  Gid  jeg  tog  fejl  heri,  og  gid  vi  vare  virkeligen  Brødre. 
Men  —  dog  jeg  vil  ej  sige  mere.  O  det  kan  jeg  begribe,  hvordan 
De  har  været  tilmode,  da  De  for  den  halve  Deel,  ja  meer  end 
den  halve  Deel  af  18.  Sek.  maa  nøjes  med  at  nævne  Langebek  og 
Gunnerus  som  vore  Lærde "^f  og  Bogen  er  trykt  1776.  Ingen  op- 
dagende, dybt  skuende,  ved  egen  Kraft  fremgaaende  Filosof,  ingen, 
der  fik  Mod  og  Kraft  ved  en  Tyge,  en  Bork,  en  Rømer,  en  gam- 
mel Horrebou.  Hvor  l3'steligt  er  det  si  have  store  Objekter  at 
male!  hvor  lysteligt  at  handle  om  Folk  og  Mennesker,  der  have 
spillet  store,  stolte  Ruller,  om  Begivenheder,  der  have  havt  god 
og   heldgjørende  Indflydelse   i   det  Hele :   i   vort  Europas  Tilstand ! 

• 

det  kan  jeg  misunde  vor  Nabo,  at  deres  Gustav  og  hans  Mænd 
staae  som  de  staae  1  Europas  Politiks,  Friheds  og  Religions  Hi- 
storie. Dog  nu  ikke  eet  Ord  mere  herom,  uden  alene  Tak  fra 
mig  som  dansk  Mand  for  Bogen,  og  gid* den  blive  brugt  retteligen, 
brugt   af  tænkende  Lærere,   De   have  da  Vished   paa   megen  Løn. 

Til  denne  Bogs  Historie  knytter  der  sig  en  mærkelig  Med- 
delelse, som  kan  opfattes  paa  forskjellig  Maade.  Kilden  til 
den  er  Rasmus  Nyerup,  som  i  de  saakaldte  »Suhmiana«  har 
udgivet  et  Stykke  med  Titel:  »Bidrag  til  Censurens  Historie 
under  det  Guldbergske  Ministerium,«  i  hvilket  han  meddeler 
nogle,  »de  vigtigste,«  af  de  Steder,  som  Guldberg  forandrede  i 
dette  Suhms  Udtog ^^.  Naar  der  skrives  »Bidrag  til  Censurens 
Historie«  ved  Aaret  1776,  maa  man  let  tro,  at  det  er  Øvrig- 
heden, i  dette  Tilfælde  Politimesteren  i  Kjøbenhavn,  som  har 
foretaget  Censuren.  Men  en  saadan  Censur  er  der  slet  ikke 
Tale  om.  Det  er  nok  rigtigt,  hvad  Nyerup  siger,  at  Guldberg 
—  der  den  Gang  var  Gehejmekabinelssekretær,  ikke  Minister  — 
udførte  denne  saakaldte  Censur,  idet  Suhm  »lod  ham  læse 
Korrekturarkene.«  Men  det  maa  vel  erindres,  at  det  ikke  er 
som  Øvrighed,  men  som  Ven**,  at  Guldberg  har  fremsat  de 
Bemærkninger  til  Udtoget,  som  han  sendte  Suhm.    Vilde  Suhm 


*  Rothe  nævner  ikke  Gram,  hvis  Navn  Suhm  naturligvis  har  anfort. 

*•  I  et  Brev,  som  Guldberg  i  Aaret  17X9  skrev  til  Suhm,  siger  han: 
i\'i  to  ere  af  Vennerne  1763  hai*tad  eene  tilbage. c  Dette  Aarstal  kan  ikke 
være  rigtigt,  thi  1763  var  Suhm  endnu  i  Trondlijem.  Snarere  kunde  der 
være  nævnet  1765.  thi  da  kom  Suhm  og  Schoning  tilbage  fra  Norge,  og  Ven- 
skabet imellem  Suhm  og  Guldberg  kan  da  være  stiflet  i  Schønings  Hus  i 
Sore,  hvor  Guldberg  var  Professor  ved  Akademiet. 

ikke  følge  Guldbergs  Vink,  saa  kunde  han  have  holdt ,  sin  Bog 
tilbage,  thi  der  hvilede  ingen  Forpligtelse  paa  ham,  til  at  han 
skulde  udgive  den. 

Det  bør  nu  erindres,  at  Suhms  Udtog  kom  som  en  af 
Frugterne  af  den  nye  Skolelov,  hvis  egentlige  Skaber  Guldberg 
var,  og  det  var  Guldberg  magtpaaliggende,  at  de  nye  Skole- 
bøger bleve  saa  gode  som  muligt.  Derfor  tog  Guldberg  sig  af 
Orthografien  i  Mallings  »Store  og  gode  Handlinger,«  der  var 
en  af  de  Bøger,  som  skulde  lægges  til  Grund  for  Undervisnin- 
gen i  Dansk,  og  det  var  utvivlsomt  ogsaa  derfor,  at  han  gjen- 
nemsaa  —  for  sin  Ven  Suhm  —  dennes  Lærebog  i  Fædrelands- 
historien. Guldberg  kjendte  godt  Suhms  meget  frisindede  Tanker 
saavel  som  hans  Lyst  til  at  ræsonnere,  og  det  kunde  derfor 
være  ham  vigtigt,  at  der  ikke  i  Suhms  Bog  kom  for  stærke 
Ytringer  frem  i  Kritik  og  Dom.  Naar  Suhm  i  det  Afsnit,  i 
hvilket  han  sidste  Gang  talte  om  Regjeringsformen  i  Danmark, 
havde  brugt  den  Vending:  »saa  man  kan  i  en  vis  Mening  sige, 
at  her  er  egentlig  ingen  Regjeringsform,«  saa  foreslog  Guldberg, 
at  disse  Ord  skulde  udgaa,  »for  at  undgaa  Fortræd,«  idet 
nemlig  Politimesteren  i  Embeds  Medfør  havde  kunnet  skride 
ind  imod  Forfatteren,  hvis  den  Ytring  var  bleven  staaende. 
I  det  Hele  maa  det  siges,  at  Guldbergs  Maal  har  været  at 
virke  modererende  paa  Suhm,  bestandig  med  den  Tanke,  at 
en  Skolebog,  fornemmelig  en  Skolebog  i  Fædrelandets  Historie, 
ikke  burde  indeholde  Noget,  som  kunde  fremkalde  nogen  ilde 
Stemning  hos  de  Unge  enten  mod  den  tidligere  Tids  Regenter 
eller  mod  den  nyere  og  nyeste  Tids  Styrere  eller  mod  nogen 
Gruppe  af  Landets  Indvaanere.  I  Bogen  vil  man  ikke  finde, 
at  »Ræsonneuren«  Suhm  har  ræsonneret  meget,  men  man  kan 
dog  finde  Steder,  hvor  det  er  skeet.  Saåledes  læser  man  om 
Frederik  den  Fjerde:  »Det  er  mærkeligt,  at  denne  store  Kong 
Friderich  den  Fierde  har  ej  gjort  nær  saa  mange  Indretninger 
og  Forandringer,  som  endeel  andre  Konger,  hvilket  kom  deraf, 
at  han  forud  overlagde  alle  Ting  vel.«  Paa  samme  Sted  tales 
om  Landets  financielle  Tilstand,  den  vise  Bestyrelse  af  Landets 
Indkomster,  »og  den  liden  Yppighed,  som  da  herskede,  thi  en 
Minister  kunde  da  traktere  med  sex  Retter  Mad.  Det  nytter 
lidet  at  forarbejde  mere  i  Landet  end  forhen,  naar  dog  langt 
mere  føres  ind,  end  nogensinde  tilforn.«  I  denne  sidste  Sæt- 
ning har  Suhm  udtalt  en  af  sine  statsøkonomiske  Doktriner. 


Lærebog  i  Danmarks,  Norges  og  Holstens  Historie.  187 

Nyerup  havde  en  ligesaa  frisindet  Tankegang  som  Suhm, 
og  han  var  ingenlunde  Guldberg  vel  stemt.  Og  det  kan  være, 
at  det  fuldt  saa  meget  har  været  hans  Mening  med  at  aftrykke 
Noget  af  denne  Guldbergs  »Censur,«  at  stille  den  konservative 
Guldberg  i  et  uheldigt  Lys,  som  at  vise,  hvor  uheldig  den  fri- 
sindede Suhm  har  været  stillet  ved  at  føle  sig  nødsaget  til  at 
give  efter  for  Guldberg.  Ved  Behandlingen  af  den  nyeste  Tids 
Historie  har  Suhm  iøvrigt  vist  stor  Forsigtighed.  Han  fortæl- 
ler om  Christian  den  Syvendes  Historie:  »Enhver  haver  endnu 
i  frisk  Minde,  hvad  der  haver  tildraget  sig  under  vor  nu  re- 
gjerende  Konge,  hvorfore  det  ikke  behøves  her  at  beskrives.« 
...  »De  Uordener,  som  ved  ufornuftige  ogildesindede  Personer 
havde  indsneget  sig,  ble  ve  den  17.  Januarii  1772  lykkeligen 
dæmpede,  saa  snart  Kongen  var  bleven  underrettet  herom  ved 
sin  Moder,  Dronning  Juliane  Marie,  og  Broder,  Arveprinds 
Friderich*.«  Struensees  Navn  er  paa  dette  Sted  ikke  nævnet. 
Det  nævnes  derimod  under  Christian  den  Femtes  Historie, 
hvor  det  omtales,  at  »Stats-Collegium  ophørede  1676  og  blev 
derimod  Geheim-Conseil  indført,  som  vedvarede  til  1770,  da 
det  ved  Stniensee  blev  kuldkastet,«  og  i  det  sidste  Afsnit 
»Handel,«  hvor  det  fortælles,  at  »vore  Manufakturer  siden 
1752  »toge  smaaligen  af,  men  finge  et  Hjærtestød,  da  Struensee 
var  Minister.« 

Det  havde  været  ret  heldigt,  hvis  Nyerup  havde  aftrykt 
hele  Guldbergs  »Censur,«  istedenfor  Brudstykker  af  den.  Her- 
paa  kan  der  dog  raades  noget  Bod,  da  en  stor  Del  af  det 
originale  Manuskript  til  Guldbergs  Forslag  til  Rettelser  i  Suhms 
Lærebog  er  bevaret,  nemlig  til  Siderne  101 — 70  i  denne,  S.  101, 
hvor  der  tales  om  Regjeringsformen  og  Lovene  i  Danmark 
paa  Reformationstiden  ** ;  men  store  Stykker  af  Manuskriptet 
mangle,  idet  Nyerup  vistnok  har  klippet  dem  ud  for  at  bruge 
dem  som  Manuskript  i  Trykkeriet,  dengang  »Suhmiana«  skulde 
lægges  under  Pressen^®.    Paa  Bagsiden  af  det  Blad,  som  slutter 


*  Guldberg  har  blot  noteret:  >lkke  et  Ord  om  den  17.  Jan.  1772.  Hvor 
dog  vor  Upartiskhed.  Sandhed,  ja  den  kjære  Sandhed,  fordrer:  at  der  dog 
maae  staae,  læggende  alene  til,  at  den  nu  afdøde  Dronning  Caroline  Marie 
[siclj,  fød  Prindsesse  af  Stor-Britanien,  er  i  Ægteskab  med  Hans  Majestet 
bleven  Moder  til  Kronprinds  — .« 

**  Mon  det  først  er  fra  denne  Side,  at  Guldberg  har  gjennemgaaet 
Suhms  Bog? 

med  s.  160,  læser  man  Begyndelsen  til  en  Udskrift:  »Til  Hr. 
Kammerherre  .  .  .«  og  nedenunder  sees  Guldbergs  Segl,  hvoraf 
kan  sluttes,  at  Guldberg  har  sendt  Suhm  disse  Rettelser  sans 
fagon,  uden  at  lægge  dem  i  Konvolut.  Rettelserne  ere  saa 
mange,  at  det  er  tydeligt,  at  Guldberg  har  gjennemlæst  Suhms 
Bog  med  Omhu.  En  af  de  interessanteste  Rettelser  angaar  For- 
tællingen om  Souverainitetens  Indførelse  1660,  hvortil  Guldberg 
har  føjet  nogle  Bemærkninger  om  den  Aand,  som  han  mente, 
maatte  raade  i  Bogen  og  som  han  ønskede  maatte  paavirke 
Ungdommen;  begge  Dele  har  Nyerup  udgivet. 

Endnu  skulle  nogle  Citater  anføres,  som  ere  tagne  fra  det 
sidste  Afsnit  i  Suhms  Skrift,  hvilket  har  Overskriften:  »Om 
Videnskaber.« 

»Det  er  klart,  at  det  latinske  og  grækiske  Sprog  ere  nu 
meget  mindre  bekj  endte  end  forhen,  at  vor  Adels  Kundskab 
haver  ej  alene  deri  mærkeligen  aftaget,  men  endog  i  mange 
andre  Ting,  hvorvel  Adelen  haver  paa  nogen  Tid  igjen  faaet 
god  Smag  paa  Videnskaber,  hvis  Forfald  ytrede  sig  mest  under 
Frederik  den  Fjerde,  thi  under  Christian  den  Femte  levede 
endel  af  vore  største  Mænd.«  »Det  franske  Sprog  er  begyndt 
at  komme  i  fuld  Brug  siden  Christian  den  Femtes  Tid;  til 
Selskab,  Politik  er  det  nu  umisteligt.  For  lærde  Mænd  er 
derimod  Engelsk  næsten  mere  nødvendigt,  et  Sprog  der  altfor 
meget  forsømmes  hos  os.«  »Vort  Sprog  fik  en  anden  Skik- 
kelse ved  Holberg  og  har  gjort  endnu  langt  større  Fremgang 
ved  den  Purhed,  Langebek  førte  ind  i  det,  og  ved  det  til 
Smagens  og  de  skjønne  Videnskabers  Forbedring  oprettede 
Selskab.  Fædrelandets  Historie  har  stedse  havt  sine  Dyrkere, 
men  de  største  i  denne  Periode,  en  Bartholin,  en  Torfæus,  en 
Gram,  en  Langebek  veje  alle  de  Foregaaende  op.  Arnås  har 
ved  sine  Samlinger  af  islandske  Manuskripter  erhvervet  sig  et 
evigt  Navn  og  sat  vore  tilkommende  Historici  i  Stand  til  at 
gjøre  mere  end  deres  Formænd.  Norge  har  ved  Stiftelsen  af 
det  Norske  Videnskabers  Selskab  faaet  en  ny  Glands  og  et 
nyt  Liv,  for  hvilket  det  maa  takke  den  udødelige  Gunnerus. 
Dets  gamle  Skalderaand  er  bleven  opvakt  ved  Tullin,  og  det 
er  paa  Spor  at  kappes  med  Europæ  fornemste  Digterfolk.« 
»Det  er  dog  langt  fra,  at  Læselysten  og  den  gode  Smag  er 
vidt  udbredt  hos  os.  Naar  Kjøbenhavn  fratages,  sælges  hel 
faae  gode  danske  Bøger;  Norge  tager  endda  de  fleste.« 

I  Aaret  1781  udkom  Udtoget  i  »Andet  og  forbedret  Oplag,« 
182  Sider  i  8®.  Titlen  er  nu:  »Danmarks,  Norges  og  Holstens 
Historie  i  tvende  Udtog  til  Brug  for  den  studerende  Ungdom, 
af  Peter  Friderich  Suhm.t  Bogen  er  »trykt  paa  Gyldendals 
Forlag,  €  Bogtrykkerens  Navn  er  ikke  angivet.  Ved  Udgivelsen 
er  der  taget  Hensyn  til  de  Anker,  som  vare  fremsatte  imod 
Skriftet  1776.  Dengang  var  der  i  Marginen  kun  sat  Aarstal, 
nu  er  der  føjet  Indholds-Marginaler  til ;  den  kompakte  Text- 
masse  er  bleven  brudt  ved  Overskrifter  ved  hvert  Tidsrum  og 
ved  at  Navne  ere  trykte  med  Schwabachere.    Prisen  var  3  Mrk. 

Ni  Aar  efter  kom  »Tredie  og  forbedret  Oplag.  Pris  2  Mark. 
Kiøbenhavn  1790.  Trykt  paa  Gyldendals  Forlag,«  171  Sider  18 <>. 
Sidst  i  Bogen  læses:  »Trykt  i  Sorøe  hos  F.  H.  Lillie.« 

Bogen  blev  optagen  i  Suhms  Samlede  Skrifter,  ottende 
Del,  som  udkom  1792,  Siderne  247—432. 

Den  næste  Udgave  udkom  1802,  »omarbejdet  af  M.  Jørgen 
Kierulf, Ol  »trykt  paa  den  Gyldendalske  Boghandlings  Forlag  hos 
B.  Brunnich,«  16  og  192  Sider,  et  Blad  Trykfejl,  i  8«.  Pro- 
fessor Kierulf  gjør  i  Fortalen  Rede  for  Afvigelserne  i  denne 
Udgave  og  de  tidligere.  Der  er  noget  Rørende  i  at  se  den 
Pietet,  med  hvilken  han  omtaler  sit  Forhold  til  den  udødelige 
Suhms  Bog,  som  han  af  mange  Aars  Erfaring  baade  ved  Skole- 
undervisning og  ved  at  bruge  den  som  Ledetraad  ved  akade- 
miske Forelæsninger  kjendte  saa  godt  med  dens  Fuldkommen- 
heder og  dens  Mangler;  Tillægene  og  Forandringerne  vilde  let 
ved  Sammenligning  med  de  tidligere  Udgaver  kunne  iagttages. 
Kjerulf  gjør  Undskyldning  for,  at  Orthografien  ikke  er  eens, 
thi  Forlæggeren,  (Gyldendal),  som  vilde  have  læst  den  sidste 
Korrektur,  er  død,  og  »det  hørte  med  til  hans  Fortjenester,  at 
han  stedse  vaagede  over,  at  hans  Forlagsartikler  ikke  saaledes 
skulde  vrimle  af  Trykfejl,  som  en  Del  nyere,  endog  meget 
klassiske,  danske  Værker*.«  Foran  er  sat  en  kort  Efterret- 
ning om  vor  Histories  Literatur.  Tabellerne  ere  blevne  for- 
øgede med  2  genealogiske,  den  ene  over  Svend  Estridsens 
Efterkommere,  den  anden  over  Kongeslægten  i  Norge  i  det 
tolvte  og   trettende  Aarhundrede,  —  denne   er   gjennemset   af 


*  Det  er  Bogtrykker  Klaus  Henrik  Sejdelin  her  sigtes  til,  hvis  Udgaver 
af  danske  Klassikeres  Skrifter  lod  meget  tilbage  at  ønske  hvad  Kritik  og 
Nøjagtighed  angaar. 

Professor  Thorlacius.  Historien  er  ført  ned  til  det  18.  Aar- 
hundredes  Udgang,  og  Statsforfatningen  er  skildret  som  dei^ 
var  paa  den  Tid. 

Gustav  Ludvig  Baden  skrev  i  de  »Lærde  Efterretninger«  en 
længere  Anmeldelse  af  denne  Udgave  *^  Han  udtaler  sin  Glæde 
over,  at  Suhms  fortræffelige  Bog  har  fundet  en  Udgiver  i  Pro- " 
fessor  Kierulf,  der  har  forbedret  den  baade  hvad  Stoffet,  den 
methodiske  og  den  sproglige  Behandling  angaar.  Baden  viser 
dette  ved  at  anføre  Exempler,  men  han  peger  ogsaa  hen  paa 
Steder  i  Bogen,  hvor  der  endnu  kan  forbedres.  Hvor  vanske- 
ligt det  kan  være  at  træffe  det  rette,  kan  sees  af  følgende  Ex- 
empel.  Baden  skriver:  »Suhm  fortæller  Karl  den  Tolvtes  Død 
som  foranlediget  ved  en  Kugle  fra  Fæstningen,  Prof.  K.  der- 
imod Pag.  162  som  efter  Sandsynlighed  foranlediget  ved  et 
Forræderi  blandt  Kongens  Egne.  Hvilket  sidste  nok  er  rig- 
tigst.« Som  bekjendt  har  dette  Problem  senere  været  under- 
kastet den  allernøjeste  Prøvelse,  som  har  givet  Anledning  til 
interessante  Afhandlinger. 

Den  følgende  Udgave  udkom  1810,  »omarbejdet  og  paa  ny 
udgivet  af  M.  Jørgen  Kierulf,  trykt  paa  den  (jyldendalske  Bog- 
handlings Forlag  i  det  Kgl.  Vaisenhus  Bogtrykkerie  af  C.  F. 
Schubart,«  14  og  192  Sider  i  8^.  Den  forrige  Udgaves  Fortale 
er  optaget,  efterfulgt  af  en  »Fortale  til  denne  Udgave,«  af 
hvilken  maa  fremhæves,  at  »Hr.  Landsdommer  G.  Badens  Be- 
mærkninger i  hans  Anmeldelse  i  de  lærde  Efterretningef  ere 
nyttede  med  Erkjendtlighed.«  Der  er  nu  12  Tabeller*,  af 
hvilke  den  10de  viser  »Det  Oldenborgske  Huses  Nedstammeise 
fra  Skioldungerne.« 

Grundtvig  skrev  1812  i  »Kort  Begreb  af  Verdens  Krønike 
i  Sammenhæng«  følgende  om  Suhms  Skolebog^':  »Suhm  skrev 
et  Udtog  af  Nordens  Historie,  og  det  var,  som  om  han  opløf- 
tedes over  sig  selv  ved  den  Tanke,  at  Tvillingrigets  Ungdom 
nu  skulde  vorde  bekjendt  med  Fædrenes,  ham  saa  kjære  Be- 
drifter, det  blev  uden  Sammenligning  hans  bedste  historiske 
Bog,  som  man  siden  har  havt  Umage  nok  med  at  forhutle, 
ved  at  bortskjære  det  mindre  Udtog  for  Begyndere  og  indbilde 
Ungdommen,  at  vor  Tidsalder  er  den  gyldne,  isteden  for  den 
giftige.« 

*  To  Tabeller  ere  signerede  Tab.  XI. 

Derefter  kom  i  Aaret  1813  en  ny  Udgave  »Efter  afd.  Ju- 
stitsraad  og  Professor  Kierulfs  Omarbeidelse  paa  ny  udgivet 
med  Rettelser  og  Tillæg  af  M.  Erich  Christian  Werlauff,^  16 
og  205  Sider  i  8®,  trykt  paa  den  Gyldendalske  Boghandlings 
Forlag  hos  P.  D.  Kiøping.  Kierulfs  tidligere  Fortaler  ere  op- 
trykte, og  derefter  taler  den  nye  Udgiver  saaledes: 

»Suhms  Udtog  af  Fædrenelandets  Historie  fremtræder  atter 
i  en  ny  Udgave,  den  tredie  efter  Forfatterens  Død.  Om  en 
Haandbogs  vedvarende  Brug  just  ikke  altid  beviser  dens  Brug- 
barhed, saa  er  dette  dog  Tilfældet  med  nærværende,  som  i  en 
concentrert  Foredrag  indeholder  saa  mange  vigtige  Fakta, 
fremstiller  dem  i  en  tydelig  Orden  under  faae  og  passende 
Perioder,  skildrer  ikke  alene  Regent-,  men  og  Folke-  og  Kultur- 
historien med  karakteristiske  Træk,  og  giver  ved  alt  dette 
Læreren  rig  Anledning  til  at  kommentere,  ligesom  den  hjælper 
Lærlingen  til  at  overse  det  Hele  ved  hensigtsmæssige  Tabeller.« 
Bogen  var  udsolgt,  og  Secretair  Deichmann,  Ejer  af  den  Gylden- 
dalske Boghandel,  havde  opfordret  Werlauff  til  at  besørge  en 
ny  Udgave.  Werlauff  paatog  sig  gjerne  dette  Arbejde,  da  han 
i  flere  Kursus  havde  lagt  dette  Udtog  til  Grund  og  kjendte 
den  sidste  Udgaves  Fejl  og  Mangler.  Han  havde  mest  havt 
sin  Opmærksomhed  henvendt  paa  selve  Skriftet,  mindre  paa 
Sprog  og  Foredrag;  han  har  rettet  Smaafejl,  ved  Tillæg  paa 
sine  Steder  søgt  at  give  Fortællingen  mere  Tydelighed  og  Fuld- 
stændighed, optaget  Et  og  Andet  fra  de  ældre  Udgaver,  be- 
rigtiget og  forøget  Tabellerne  og  bragt  dem  i .  Harmoni  med 
Suhms  store,  historiske  Værk,  saavidt  dette  hidtil  var  bekjendt. 
Historien  slutter  med  Rigsbankens  Oprettelse  1813.  —  Denne 
Udgave  er  daarlig  trykt  paa  daarligt  Papir. 

Den  sidste  Udgave  udkom  1832,  besørget  af  E.  C.  Werlauff; 
den  bestaar  af  VIII  og  184  Sider  og  1  Side  »Rettelser.«  I  For- 
talen gjør  Werlauff  Rede  for  sin  Fremgangsmaade  ved  Udgi- 
velsen af  denne  Bog,  der  er  »trykt  paa  den  Gyldendalske  Bog- 
handlings Forlag  i  det  Brunnichske  Bogtrykkene;«  han  har 
søgt  »ved  et  og  andet  tilføjet  Faktum  og  Træk,  mere  i  den 
ældre  end  i  den  nyere  Historie,  om  muligt  at  forøge  dens 
Fuldstændighed  og  Tydelighed,  uden  at  betage  den  noget  af 
dens  kjærnefulde  Korthed.«  Norges  Historie  standser  ved 
Kielerfreden ;  de  9  historiske  Tabeller  ere  udeladte,  h\dlket 
Udgiveren  haaber,  man  ikke  vil  anse  for  at  være  til  Bogens 

Skade:  »Historiske  Tabelier  af  denne  Art  ere,  efter  Sagkyndiges 
Mening,  mest  brugbare,  naar  de  forfattes  af  Lærlingen  selv.« 
Derimod  ere  de  genealogiske  Tabeller  forøgede;  der  er  nu  4: 
Svend  Estridsens  Efterkommere,  indtil  den  Oldenborgske 
Stamme  kom  paa  Danmarks  Throne,  den  norske  Konge- 
stamme  fra  Harald  Haarfager  til  Oluf  Hakonsen,  det  olden- 
borgske Kongehus,  de  vigtigste  Personer  af  det  Gottorpske  og 
Sønderborgske  Hus.  »Ved  Udeladelsen  af  de  ældre  Udgavers 
Marginaler  tror  Udgiveren  at  have  sørget  saavel  for  Bogens 
Udvortes  som  for  en  mere  økonomisk  Indretning.«  Den  sidste 
Begivenhed,  som  er  nævnet,  er,  at  den  danske  Konge  1831 
»frivilligen  har  besluttet  at  give  Kongeriget  raadgivende  Pro- 
vindsialstænder. « 

Fortalen  slutter  med  de  Ord,  med  hvilke  Suhm  sluttede 
sit  første  Udtog,  men  som  vare  blevne  udeladte  i  senere  Ud- 
gaver, da  denne  Formaning  ikke  længere  passede  til  at  staa 
paa  sit  oprindelige  Sted  uforandret,  »men  som  dog  indeholder 
saa  meget  sundt  og  hjerteligt,  at  den  vel  kan  fortjene  at  lægges 
paa  Hjertet  saavel  af  Ynglinge  som  af  Mænd:« 

Lader  Eder,  I  Unge!  ikke  henrive  af  Tidernes  fordærvede 
Exempler  og  Foragt  for  Guds  Ord.  I  ere  Landets  Haab,  af  Eder 
venter  det  i  Tiden  Hjælp,  Trøst  og  Ære,  I  skulle  blive  dets  Læ- 
rere, dets  Ledere.  Elsker  det  over  al  Verdens  Rigdom,  og  lader 
den  afskyelige  Tanke  aldrig  oprinde  i  Eders  Sjæl,  at  berige  Eder 
paa  dets  Bekostning  eller  ved  Eders  Medborgeres  Armod,  om  end 
den  bedste  Lejlighed  gaves  Eder.  Anvender  derfor  Eders  Ung- 
domstid vel,  og  beflitter  Eder  paa  Dyd  og  sand  Gudsfrygt,  tillige- 
med det  I  dyrke  Videnskaberne;  Elsker  Eders  Fædreoeland  over 
alle  Ting.  Og  hvad  er  Eders  Fædreneland?  Alle  Kongens  Lande, 
intet  undtaget.  Vel  er  der  Forskjel  mellem  Eders  Sprog;  men  Gud 
forstaaer  Eder  alle;  een  Konge  behersker  Eder  alle.  Frygter  Gud, 
ærer  Kongen*! 

Werlauff  viste  Pietet  imod  Suhm  ved  at  fremdrage  disse 
Ord,  der  indeholde  som  et  Program  for  Suhms  Opfattelse  af 
Maalet  for  den  historiske  Undervisning:  Gudsfrygt,  Fædrelands- 

*  I  den  ældste  Udgave  staar  der:  »Sæculi«  istedenfor  »Tidernes;«  efter 
»Kongens  Lande  c  staar  der:  »Danmark,  Norge,  Holsten  og  Island;«  efter 
»undtaget«  staar  der:  »lad  den  daarlige  Forskjæl  imellem  at  væve  Dansk, 
Norsk,  Holstensk  ophøre;«  der  staar:  »Vel  er  der  nogen  Forskjæl.« 

kjærlighed  og  Kjærlighed  til  Landets  Konge.  Det  er  Ord,  som 
Ungdommen  nu  sjelden,  eller  maaske  aldrig,  faar  at  læse  i  en 
Lærebog  i  Fædrelandets  Historie,  men  da  de  de  første  Gange 
kom  til  at  staa  paa  Tryk,  bleve  de  læste  af  Tusinder;  og  det 
kan  ikke  være  muligt  andet,  end  at  Suhms  Ord  ere  trængte 
ind  i  mangt  et  ungt  Hjærte. 

Denne  sidste  Udgave  blev  anmeldt  i  »Dansk  Literatur- 
tidende,«  hvor  det  fremhæves*^,  at  Suhms  Bog  mere  og  mere 
nærmer  sig  til  Fuldkommenhed.  Til  Sammenligning  med  den 
nys  fremsatte  Bemærkning  fortjener  følgende  Sted  at  anføres: 
»Naar  WerlaufF  fælder  en  Dom,  skeer  det  ligesom  hos  Suhm 
selv,  især  efterat  O.  H.  Guldberg  havde  gjennemgaaet  hans 
Lærebog  —  med  stor  Varsomhed  og  Beskedenhed.  Det  er 
\isselig  ogsaa  i  Almindelighed  baade  det  sømmeHgste,  og  i  en 
Lærebog  det  ønskeligste.  Thi  unge  Mennesker  ere  kun  altfor 
tilbøjelige  til  raske  og  uoverlagte  Domme.  Naar  de  see  Mænd 
som  Suhm,  Kierulf  og  Werlauff  at  ytre  sig  med  Forsigtighed 
om  historiske  Karakterer  og  store  Begivenheder,  lære  de  selv 
at  være  beskedne.«  Anmelderen  har  gaaet  Bogen  igjennem 
med  Omhu,  og  han  viser  ved  Exempler,  hvor  meget  de  Kier- 
ulfske  Udgaver  ere  blevne  forbedrede;  men  han  påaviser  ogsaa 
Fejl  og  paataler  den  ofte  unøjagtige  Korrektur.  Det  beklages, 
at  de  synchronistiske  Tabeller  ere  udeladte ;  det  roses,  at  Slut- 
ningsordene i  Suhms  Bog  atter  ere  blevne  erindrede,  om  dé 
end  have  faaet  en  anden  Plads  end  tidligere.  Der  erindres 
om,  at  Historien,  især  Fædrelandets,  skal  danne  Ungdommen 
til  Patrioter,  —  og  dertil  er  en  god  Lærebog  i  Fædrelandets 
Historie  af  Betydning. 

Suhms  »Udtog«  blev  den  første  Lærebog  i  Fædrelands- 
historien, som  er  skreven  i  det  danske  Sprog  for  den  latinske 
Skole  i  »Danmark,  Norge  og  Holsten,«  og  at  der  var  Livskraft 
i  denne  Bog,  bevises  ved,  at  den  holdt  sig  som  Skolebog  og 
som  Grundlag  ved  Universitets-Forelæsninger  i  meget  over  et 
halvt  Aarhundrede.  Og  et  Vidnesbyrd  om  dens  Brugbarhed 
er  den  Kjendsgjerning,  at  en  af  Suhms  fremragende  Efterfølgere 
blandt  Historikerne,  Caspar  Paliidan-Muller,  endnu  i  Aaret  1852 
ved  Afgangs-Examen  i  Odense  Kathedralskole  examinerede  de 
Unge,  som  skulde  sendes  til  Universitetet,  efter  Suhms  »Ud- 
tog,« hvilken  Bog  han  lagde  til  Grund  for  sin  Undervisning  i 
Fædrelandets   Historie^*.     Og  dog  var  C.  F,  Allens   »Lærebog 

i  Danmarks  Historie«  allerede  udkommen  1843.  Paludan- 
Muller  skrev  en  Anmeldelse  af  Allens  baade  Haandbog  og 
Lærebog  i  Danmarks  Historie,  og  han  sagde  da,  med  Hensyn 
til  Lærebogen,  at  Allen  forbigaar  Norge,  og  at  »Suhms  Udtog 
synes  trods  sine  Mangler  endnu  at  fortjene  Fortrin  for  Hr. 
Allens  som  den  hensigtsmæssigste  Skolebogs  <;(  han  gjør  opmærk- 
som paa  den  mørke  Farve  i  Aliens  Bog,  der  gjør  det  tvivlsomt, 
hvorledes  Ungdommen  skal  voxe  i  Kjærlighed  og  Agtelse  for 
Fædrelandet,  »thi  det  Forkerte  og  Bedrøvelige  har  for  stor 
Over\^ægt.«  Paludan-Muller  var  Konservativ,  men  han  var 
Pædagog,  Suhm  var  Frisindet,  men  han  var  ikke  Pædagog, 
og  saa  blev  Resultatet  det,  at  den  Konservative  brugte  den 
Frisindedes  Bog,  fordi  den  var  upartisk  og  ikke  var  et  Udtryk 
af  stærke  Stemninger. 

Meget  havde  1832  forandret  sig  siden  1776  baade  med 
Hensyn  til  Omfanget  af  de  Lande,  som  stod  under  den  danske 
Konges  Scepter,  og  med  Hensyn  til  Landenes  indre  Forhold. 
Men  Fortællingerne  om  Norge  ere  ikke  Qærnede  i  Werlauffs 
Udgave  af  Suhms  Udtog,  og  de  findes  ikke  i  nogen  anden 
Lærebog  i  Fædrelandets  Historie,  udkommen  i  Danmark*  efler 
1814.  En  Ting  maa  dog  være  forekommet  besynderligt  for 
Werlauflf,  der  1815 — 17  havde  skrevet  om  det  danske  Sprog  i 
Slesvig,  og  det  er  Bogens  Titel:  »Danmarks,  Norges  og  Hol- 
stens Historie.«  Tlii  »Holsten«  indbefattede  ogsaa  »Slesvig. c 
Aaret  efter,  at  Suhms  Udtog  var  udkommet,  udkom  første  Gang 
Ove  Mallings  populære  Bog:  »Store  og  gode  Handlinger  af 
Danske,  Norske  og  Holstenere.«  Det  vidste  Alle,  at  Holstenere 
vare  Tydske,  men  Følgen  af,  at  Slesvig  skjultes  under  Navnet 
Holsten,  blev  den,  at  saa  mange  kom  til  at  tro,  at  alle  Sles- 
vigere ogsaa  vare  Tydske.  Dog  maa  det  siges,  at  allerede  i  Kier- 
ulfs Udgaver  af  Suhms  Lærebog  havde  Slesvig  og  Holsten  hver 
faaet  sin  Overskrift  over  de  Afsnit,  hvor  disse  Landes  Historie 
blev  fortalt,  indtil  Abels  Slægt  uddøde.  —  Men  underligt  er 
del,  at  dette  Navn,  » Holstenere,  ^<  kunde  faa  en  saadan  Udbre- 
delse. Thi  Suhm  vidste  god  Besked  med  Forholdene.  Han 
skrev  1787,  i  sin  »Historie  af  Danmark, <:  i  Anledning  af  For- 
tællingen om  Markgrevskabet  nord  for  Eideren:  »Saa  meget 
er  vist,  at  Eideren  har  stedse  siden  været  Grændsen  mellem 
Danmark  og  Tydskland,«  og  et  andet  Sted  i  det  samme  Værk 

skrev  han:  »Danmark  har  fra  umindelige  Tider  strakt  sig  lige 
til  Eideren^*.« 

Til  en  Erindring  om,  i  hvilken  Grad,  seet  fra  det  nittende 
Aarhundredes  Standpunkt,  Forestillingen  i  det  attende  Aar- 
hundrede  om  Forholdet  mellem  Danmark  paa  den  ene  Side, 
Slesvig  og  Holsten  paa  den  anden,  stod  fast  og  klar,  skal  an- 
føres, at  det  historiske  Selskab,  som  Jakob  Langebek  stiftede 
1745,  og  som  1746  fik  Navnet  »Det  kongelige  Selskab  til  den 
danske  Histories  og  det  danske  Sprogs  Forbedring,«  hvilket 
Navn  Aaret  efter  forandredes  til  »Det  kongelige  danske  Selskab 
til  den  nordiske  Histories  og  Sprogs  Forbedring,«  intet  Hen- 
syn tog  til  Hertugdømmernes  Historie.  Først  i  Aaret  1781, 
da  Selskabet  blev  reorganiseret  og  dets  Love  bleve  ændrede, 
blev  der  til  den  første  Artikel  af  dem  føjet  den  Bemærkning, 
at  »den  slesvig-holstenske  Historie  og  Sprog  blive  at  anse  som 
indbefattede  under  det  Nordiske.«  Under  Forhandlingerne 
skrev  Etatsraad  Joh,  Samuel  Augustin,  der  var  født  i  Oldens- 
worth  i  Eidersted:  »Endnu  maa  jeg  lægge  en  Ting  til,  hvorved 
ogsaa  sal.  Gehejmeraad  Hjelmstjerne  blev  enig  om,  at  det  for- 
rige saa  kaldede  Sønderjyllands  og  nu  Hertugdømmet  Slesvigs 
Oldsager  maa  henregnes  til  de  danske  og  norske  Sager  og 
nyde  Sted  i  Selskabets  Magazin.  Hvorved  endnu  vil  komme 
i  Betragtning  i  Henseende  til  den  lykkelige  Forening  af  hele 
Holsten  i  vores  nuværende  allern.  Konges  Tid,  om  ikke  ogsaa 
de  holstenske  Oldsager  og  altsaa  hele  Cimbriens  maatte  an- 
tages som  Varer,  man  kunde  henlægge  i  det  Danske  Magazin  ^^.« 

Der  skulde  gaa  lange  Tider  hen,  før  en  bedre  Forstaaelse 
af  Forholdene  blev  mere  almindelig,  mest  dog  udenfor  de 
danske  Historikeres  Kreds. 

Suhms  Lærebog  handlede  altsaa  ogsaa  om  »Holstens«  Hi- 
storie, og  det  var  da  rimeligt,  at  den  udkom  paa  Tydsk.  Den 
første  Udgave  udkom  1777  med  Titel:  »Geschichte  Dannemarks, 
Norwegens  und  Holsteins  in  zweien  Auszugen  zum  Gebrauch 
der  studirenden  Jugend  von  Peter  Friderich  Suhm.  Aus  dem 
Dånischen  ubersetzt.  Flensburg  und  Leipzig,  in  der  Kortenschen 
Buchhandlung.  1777,«  182  Sider  i  8^ 

Denne  første  tydske  Udgave  blev  recenseret  i  »Gottingische 
Anzeigen  von  gelehrten  Sachen*^,«  og  nogle  Uddrag  af  Recen- 
sionen skulle  meddeles :  Oversættelsen  er,  som  det  synes,  bleven 
udført  paa  højere  Foranstaltning,  hvilket  ogsaa  var  nødvendigt, 

for  de  slesvig-holstenske  Skoler,  fordi  Originalen  skulde  bruges 
i  alle  Skoler  i  Kongens  Lande,  men  den  ikke  kunde  forstaas 
i  Hertugdømmerne;  Oversættelsen  er  i  det  Hele  taget  ren  og 
flydende  nok,  men  der  findes  dog  Skjødesløsheder  i  den,  som 
ogsaa  undertiden  et  mindre  heldigt  Valg  af  Ord  og  smaa 
grammatikalske  Fejl,  hvilket  burde  været  undgaaet,  »zumal, 
da  vermoge  des  Vorberichts  des  Hrn.  Kammerherren  von  Suhm, 
diese  Geschichte  wortlich  auswendig  gelernt  werden  muss,«  — 
herom  har  Suhm  dog  ikke  sagt  et  Ord.  Bogen  roses  for  sit 
rige  Indhold,  for  dens  brugbare  Sandheder,  som  fortjene  at 
kjendes,  men  meget  er  sagt  saa  kort  og  i  saa  mørk  en  For- 
tælling, at  der  forudsættes  et  sjelden  grundigt  Kjendskab  til 
den  nordiske  Historie  og  Statsforfatning,  og  kun  faa  af  de  saa- 
kaldte  Hørere  eller  underordnede  Skolelærere  ville  være  istand 
til  at  give  deres  Elever  de  nødvendige  Oplysninger.  Heldigt 
havde  det  været,  hvis  Forfatteren  ikke  havde  indladt  sig  for 
meget  paa  Formodninger  og  hellere  holdt  sig  til  de  beviste 
Sandheder.  Hertil  hører  hvad  der  fortælles  om  Sagnene,  om 
de  forskjellige  Folk  i  Oldtiden,  om  de  tre  Odin'er  o.  s.  v.  For 
Fremmede  anbefales  Bogen  ikke  saa  meget  som  en  Skolebog, 
derimod  som  en  Bog,  over  hvilken  der  kan  læses  ved  Akade- 
mier; uagtet  sin  Korthed  er  den  lærerig,  og  det  fattes  ikke  i 
den  paa  Bemærkninger,  som  ville  vække  tænksomme  Læseres 
Opmærksomhed,  og  herpaa  anføres  mange  Exempler. 

Ved  Siden  af  denne  Kritik  fortjener  nogle  Ord  at  anføres, 
som  den  bekjendte  Historiker  Johannes  Muller  har  udtalt  om 
Suhms  Lærebog  i  Fædrelandets  Historie.  Joh.  Muller  skriver 
den  6.  November  1799  i  et  Brev  til  sin  Broder:  »Mit  der 
Leserei  stehts  wie  folget:  Suhms  Åuszug  der  Dånischen  Ge- 
schichte; ich  lese  sonst  keine  Compendia,  betrachte  aber 
dies  als  Resultat  der,  wegen  der  Sprache  mir  meist  unzugång- 
lichen  Forschungen  dieses  grossen  Gelehrten.  In  der  That! 
ist  jedes  Wort  wichtig,  und  obwohl  ich  die  Zweifel  gegen 
seine  ersten  zwei  Othine  noch  nicht  niederschlage,  finde  ich 
die  Darstellung  im  ganzen  musterhaft  und  (noch  kann  ich  nicht 
sagen,  richtig,  weil  ich  die  Scriptores  noch  nicht  las,  aber)  uber- 
wiegend  wahrscheinlich.« 

I  Aaret  1794  udkom  Skriftet  i  en  »Umgearbeitete,  und 
besonders  in  der  Geschichte  Schleswigs  und  Holsteins  ergånzte 
Ausgabe.  Flensburg  und  Leipzig  in  der  Kortenschen  Buchhand- 

lung,«  231  Sider  og  1  Side  »Verbesserungen,«  i  8^.  Til  Fortalen 
er  føjet  den  Oplysning,  at  det  er  den  tredie  danske  Udgave, 
som  er  benyttet,  at  man  har  søgt,  bedre  at  ordne  de  forskjel- 
lige  Landes  Historie,  forbedret  den  efter  de  nyeste  historiske 
Opdagelser,  og  især  suppleret  Hertugdømmernes  Historie,  og 
derved  gjort  den  fortjenstlige  Forfatters  Værk  endnu  mere 
brugbart.  Der  er  i  denne  Udgave  tilføjet  Indholds-Marginaler, 
og  ved  Schwabachere  ere  Navne  blevne  udhævede.  Ved  Over- 
skrifter er  Inddelingen  i  Perioder  gjort  overskuelig. 

Derefter  kom  Suhms  Udtog  »fur  die  wissenschaftlich  be- 
flissene  Jugend,«  oversat  efter  WerlauCFs  første  Revision  af 
Kierulfs  Udgave,  »Aus  dem  Dånischen  ubertragen,  und  bis  auf 
die  neuesten  Ereignisse  fortgesetzt  von  //.  Amberg  *.  Hamburg, 
1816.  Bei  Perthes  und  Besser,«  XVI  og  245  Sider,  med  2  Sider 
»Verbesserungen  und  Berichtigungen.«  Oversætteren  har  da- 
teret sin  Fortale  fra  »Husum,  im  August  1815:«  Der  trængtes 
til  en  ny  Udgave,  da  dette  Værk  bruges  paa  Landets  Højskoler 
som  Grundlag  for  Forelæsninger  over  Fædrelandets  Historie, 
og  det  ogsaa  kan  bruges  af  mange  som  en  nyttig  og  behagelig 
Læsebog ;  Oversætteren  har  lagt  særlig  Vægt  paa  et  rent  Sprog, 
han  har  i  Anmærkninger  forklaret  de  forekommende  nordiske 
Ord,  og  han  har  ført  Historien  frem  til  Kongens,  o:  Frederik 
den  Sjetes  Kroning.  Nu  findes  ingen  Indholds-Marginaler,  men 
i  Marginen  kun  Aarstal. 

Endelig  kom  der  en  lignende  tydsk  Bog  med  Titel:  »P.  F. 
Suhms  Geschichte  Dannemarks,  Norwegens  und  der  Herzog- 
thumer  Schleswig  und  Holstein,  als  Lehrbuch  fur  Schulen  so 
wie  zum  Selbstunterricht  gånzlich  umgearbeitet  und  bis  auf 
die  neuern  Zeiten  fortgesetzt  von  D,  Ferdinand  Stiller,  Ham- 
burg, in  der  Vollmerschen  Buchhandlung.«  Bogen,  som  er 
»der  Schleswig-Holsteinischen  patriotischen  Gesellschaft  ehr- 
furchtsvoU  gewidmet  von  dem  Verfasser,«  har  intet  Aarstal, 
men  Fortalen  er  dateret  »Altona,  den  14ten  Februar  1816;« 
den  bestaar  af  VIII  og  399  Sider.  Der  er  egentlig  ikke  blevet 
andet  tilbage  af  Suhms  Skrift  end  hans  Navn  paa  Titelbladet; 
i  Fortalen  fortæller  Stiller,  at  han  til  Udarbejdelsen  af  denne 
Bog  har  benyttet  Mallet,  Stolberg,  Gebhardi,  Pontoppidan  som 


*  Heinrich  Amberg  var  født  1785  i  Hamborg;  han  var  Lærer  i  Husum, 
i  Itzchoc,  og  døde  i  Åaret  1841  som  KoUaborator  i  GlQckstadt. 

Førere,  men  Suhm  nævner  han  ikke;  af  pædagogiske  Hensyn 
har  han  afholdt  sig  fra  al  Ræsonnement  og  alle  Domme. 

Det  lille  Udtog  i  Suhms  første  Lærebog  kom  paa  Tydsk 
i  »Flensburg  und  Leipzig,  in  der  Kortenschen  Buchhandlung, 
1794,«  28  Sider  i  8^  og  det  kom  paa  Fransk  med  Titlen: 
»Peft7  Abrégé  de  VHistoire  de  Dannemare,  de  Norvége  et  de  Hol- 
Stein,  Traduit  du  Danois  de  Mr.  le  Chambellan  de  Suhm.  Par 
N.  J,  Yanssens  des  Campeaux  Professeur  royal  dEloquence  Fran- 
coise &c,  A  Copenhague,  De  VImprimerie  de  Frédéric-Guillaume 
Thiele.  M.DCCLXXXV,<^  20  Sider  i  8«. 

Af  Suhms  mange  Skrifter  er  der  intet,  som  ved  de  talrige 
Udgaver,  ved  den  mangeaarige  Brug,  dels  har  gjort  Suhms 
Navn  kjendt  for  saa  mange  Mennesker  igjennem  flere  Genera- 
tioner, dels  har  kunnet  virke  saa  gavnligt  og  belærende,  som 
hans  »Udtog  i  Danmarks,  Norges  og  Holstens  Historie,«  og 
der  har  derfor  været  Grund  til  at  dvæle  længere  ved  denne 
lille  Bogs  Historie  og  Skjæbne. 

Maleren  Cornelius  Høyer  udgav  1779^  første  Hefte  af  et 
Værk,  som  aldrig  blev  fortsat,  men  er  et  af  de  smukkeste, 
som  paa  den  Tid  ere  udkomne  i  Kjøbenhavn.  Det  har  først 
følgende  trykte  Titel:  »Billeder  af  berømmelige  Danske  og 
Norske.  Første  Hefte.  Kiøbenhavn.  Trykt  hos  Nicolaus  Møller, 
Kongelig  Hof  bogtrykker.  MDCCLXXIX.«  Derefter  følger  et 
kobberstukket  Titelblad:  »Samling  Af  Billeder  I  Kobber  Af 
Nu  Levende  Berømmelige  Danske  Og  Norske  Med  Tilhørende 
Kort  Historisk  Beretning  Udgiven  Af  Cornelius  Høyer,«  med 
en  Ramme,  i  hvilken  der  for  oven  læses:  »Postgenitis  Cari.«^ 
Dette  Blad  har  »Bradt  inv.  &  sculps.;<<  om  Texten  siges,  at 
^>Guiter  Scripsit'^.«  De  Portræter,  som  findes  i  dette  Hefte, 
forestille:  Christian  VIL,  Juliane  Marie,  Kronprinds  Frederik, 
Arveprinds  Frederik,  Prindsesse  Sophie  Frederikke,  Prindsesse 
Lovise,  Prindsesse  Lovise  Augusta,  Prindsesse  Charlotte  Amalie. 
Billederne  ere  tegnede  af  Cornelius  Høyer  og  stukne  af  Clemens, 
undtagen  Kronprindsens,  som  er  stukket  af  Meno  Haas  1777. 
I  Fortalen,    som  er  dateret  den   11.  Oktober  1779,   meddeler 

*  A.  c.  Gutter  —  eller  Guittaire  —  var  nogle  Aar  tidligere  bleven  ind- 
kaldt fra  Frankrig,  for  at  stikke  Videnskabernes  Selskabs  Kort  over  Danmark; 
han  var  kun  19  Aar  gammel,  dengang  han  kom  til  Danmark,  men  hans 
Stikning  af  Skrift  var  allerede  da  mesterlig.    Guiter  døde  fattig  i  Aaret  1 787. 

Høyer,  at:  »En  for  sin  udvidede  Kundskab  i  Fædrenelandets 
Historie  navnkundig  Patriot,  som  overalt  ved  sin  Indsigt  har 
erhvervet  sig  samme  Anseelse  som  ellers  maatte  indrømmes 
hans  Rang  og  Fødsel,  har  paataget  sig  at  besørge  det  historiske 
Udtog,  og  derved  ikke  lidet  bidraget  til  denne  Samlings  Værd.« 
Enhver,  som  i  Aaret  1779  læste  denne  Notits  og  som 
kjendte  Forholdene,  maatte  snart  være  paa  det  Rene  med,  at 
den  Mand,  der  sigtedes  til,  var  Suhm.  Det  er  ham,  som  har 
skrevet  de  Karakteristiker,  som  ledsage  Portræterne,  og  Suhm 
har  skilt  sig  fra  dette  Arbejde  paa  en  heldig  Maade;  thi  de 
ere  kortfattede,  skrevne  i  et  godt  Sprog,  fremsatte  i  en  varm, 
loyal  Tone  og  med  stor  Oprigtighed. 


vn. 

1778—1795.  Sønnen  Ulrik  Frederik  Suhm;  hans  Død  3.  Januar 
1778;  Mindeord  og  Digte  over  ham,  Sørgekantate  af  Johannes  Ewald. 
—  Suhms  Bibliothek;  det  aabnes  for  Publikum;  Trangen  i  Kjøben- 
havn  for  en  saadan  Institution  med  offentlig  Karakter.  Suhm  hædres 
af  Kongen  med  Ringen  »Merito.«  —  Suhms  Omgangskreds.  Hans 
Venner  og  hans  Forhold  til  dem:  Jacob  Langebek,  hvis  Udgivelse 
af  »Scriptores  rerum  Danicarum«  Suhm  vil  støtte;  Mindeord  om 
Langebek  ved  hans  Død  1775.  Henrik  Hjelmstjerne;  denne  Vens 
Død  1780.  Gerhard  Schøning;  denne  Vens  Død  1780.  Andre  Venner. 
Fabrikmester  Henrik  Gerner;  dennes  Død  1787  og  Jordefærd.  — 
Suhm  virksom  for  Udgivelsen  af  den  gamle  islandske  Literatur; 
hans  Forhold  til  den  arnæmagnæanske  Kommission.  Suhm  for- 
anlediger Udgivelsen  af  »Samlinger«  og  »Nye  Samlinger  til  den 
danske  Historie,«   1779 — 95. 


Saavidt  man  er  i  Stand  til  at  dømme  om  den  Suhmske 
Familie  i  Aarene  1765 — 1777,  maa  man  vist  kunne  sige,  at 
det  har  været  en  lykkelig  Tid  for  den.  De  økonomiske  For- 
hold vare  fortræffelige.  Familien  var  i  enhver  Henseende  uaf- 
hængig, Suhm  havde  sin  Frihed,  sine  literære  og  videnskabe- 
lige Sysler  kunde  han  hengive  sig  til  med  hele  sin  Kraft,  og 
han  kunde  skifie  med  andre  Arbejder,  som  hans  digteriske 
Gaver  kaldte  ham  til.  Der  var  en  Tid,  da  han  følte  sig  grebet 
af  Tidsbegivenhederne,  men  da  de  hørte  Fortiden  til,  kom  der 

Ro  over  ham.  De  Ord,  som  Langebek  sagde  om  ham  i  Aaret 
1771:  »Konferenceraad  Suhm  er  en  lykkelig  Mand,  og  kan 
give  hele  Verden  en  god  Dag,«  kunne  vist  gjælde  for  hele 
denne  Periode. 

Da  fik  Suhms  en  stor  Sorg,  hvilken  greb  dybt  ind  i 
deres  Liv.     Deres  Søn  døde  efter  en  kort  Sygdom. 

Denne  Søn  var  Forældrenes  Øjesten,  det  var  næsten  for 
ham,  de  begge  levede.  Alt,  hvad  der  kunde  gjøres,  for  at  ud- 
vikle ham  til  et  godt,  et  virksomt  Menneske,  blev  gjort.  Intet 
blev  sparet.  Om  hans  Opdragelse  har  Nyerup  bevaret  flere 
Notitser.  Han  fortæller  saaledes,  at  Faderen  selv  gav  ham 
den  tidHgste  Undervisning;  han  lærte  ham  at  læse,  og  han 
førte  ham  videre  ved  Anskuelses-Methoden :  »Ved  Hjælp  af 
Billeder  gjorde  han  ham  bekjendt  med  de  bibelske  Historier, 
og  paa  samme  Maade  tærte  han  ham  meget  tidlig  baade  de 
danske  og  latinske  Navne  paa  Fugle,  Dyr  og  Planter,  og  det 
før  han  var  4  Aar.  Drengen  var  overmaade  lærevillig  og 
føjelig.« 

Til  hvad  Nyerup  har  fortalt  kan  føjes  følgende  Oplysning 
til  Vidnesbyrd  om,  at  Faderen  selv  vaagede  over  sin  Søns 
Undervisning.  Han  har  nemlig  nedskrevet  følgende  Notits  den 
16.  Juni  1764,  da  Sønnen  var  2^2  Aar  gammel^®: 

Orden,  efter  hvilken  Fritz  skal  læse  og  studere.  Det  er 
ønskeligt,  om  man  kan  begynde  at  lade  ham  lære  at  kiende  Bog- 
staver til  Gavns,  naar  han  er  3  Aar.  Det  bør  saa  meget  muligt 
ske  med  Lyst  og  Leg.  Først  maa  han  kunne  de  smaa  Bogstaver, 
og  siden  de  store.  Han  maa  ej  holde  op  hermed  og  begynde  paa 
noget  andet,  førend  han  kjender  dem  til  Gavns  og  strax,  hvordan 
man  end  springer  med  ham;  hvilket  endelig  maa  iagltages  med 
Alt,  hvad  han  skal  lære.  Han  bør  kun  lære  at  kjende  eet  Slags 
af  de  store  Bogstaver,  og  det  de  almindeligste,  thi  de  mange  Træk 
og  Sving  forvirre.  Naar  saadanne  siden  forekomme  ham,  kan  han 
let  kiende  dem,  naar  han  er  vis  paa  Hovedtrækkene.  Derpaa  lærer 
han  at  læse  Stavelser  og  siden  sammen,  og  begynder  ej  at  læse  i 
nogen  Bog,  førend  han  er  ganske  fast  heri. 

Mere  er  der  ikke  bevaret  af  denne  Anvisning.  Men  saa 
er  der  bevaret  et  lille  Skrift  af  Suhm,  som  har  Titlen:  »Christen- 
dommen til  Fritzes  Nytte,«  nedskrevet,  da  Sønnen  var  bleven 
ældre.     Denne  lille  Afhandling  udmærker  sig  ved  den  jævne. 

ligefremme,  næsten  naive  og  dog  saa  hjærtelige  Maade,  paa 
hvilken  Faderen  har  stræbt  at  gjøre  sin  unge  Søn  Religionen 
forstaaelig. 

I  Kjøbenhavn  havde  den  unge  Suhm  de  bedste  Lærere. 
Informator  hos  ham  var  Henrik  KampmanUy  som  havde  været 
Huslærer  for  Christen  Pram,  der  vandt  Prisen  for  eij  Lo\iale 
over  Christian  den  Tredie,  og  som  vil  blive  omtalt  engang 
længere  fremme;  han  blev  1779  Sognepræst  for  Farum  og 
døde  1828,  henimod  80  Aar  gammel.  Andre  Lærere  vare  den 
senere  saa  vel  bekjendte  Astronom  og  Mathematiker  Thomas 
Bugge,  Peter  Vogelius,  der  1773  blev  Præst  ved  Frederiksberg 
og  Hvidovre  Menigheder  og  er  bekjendt  for  sine  Lovtaler  over 
Absalon  og  over  Knud  den  Store;  han  blev  1777  Sognepræst 
ved  Helligaands  Kirke  i  Kjøbenhavn  og  døde  1787.  Lærer  i 
Religion  var  Jørgen  Hee,  som  1764  blev  Præst  ved  Holmens 
Kirke  i  Kjøbenhavn  og  Provst  for  Søetaten  og  Garnisonen,  før 
han  1777  blev  Biskop  over  Aarhus  Stift;  han  døde  1788  og 
er  vel  bekjendt  fra  Struensees  Fængselshistorie.  Hee  konfir- 
merede den  unge  Suhm.  Hertil  kom  Undervisning  i  Tegning 
af  Ernst  Løffler,  Tegnelærer  ved  Kunstakademiet,  i  Musik  af 
Krohn,  i  Dands  af  Dandseren  Pierre  Laurent.  Endelig  havde 
han  en  Lærer  i  sin  Fader,  som  underviste  ham  i  en  mere 
fremrykket  Alder  i  Historie,  og  til  hans  Vejledning  skrev  den 
»Tidsregning,«  som  ovenfor  er  omtalt,  og  han  havde  den  kjær- 
ligste  og  ømmeste  Lærerinde  i  sin  Moder  Karen  Suhm.  Nye- 
rup  fortæller,  at  Fritz  Suhm  »viste  sig  altid  i  høj  Grad  god- 
gjørende  mod  de  Fattige,«  og  Suhm  har  strax  efter  Sønnens 
Død  nedskrevet  en  Klage  over  sin  tabte  Søn,  i  hvilken  føl- 
gende Ord  forekomme:  »Fjorten  Dage,  før  Du,  min  Fritz, 
døde,  spadserede  Du  med  mig;  dit  gode,  dit  rørte  Hjærte  viste 
sig  ved  alle  Lejligheder;  nogle  Gange  blev  Du  efter  mig,  jeg 
vendte  mig,  og  se,  du  rakte  den  Fattige  Haanden.  O  Fritz! 
en  eneste  Skilling,  givet  af  et  rørt  Hjærte,  er  mere  end  New- 
toners  Kundskab.« 

Om  den  Sygdom,  der  bragte  dette  lovende  unge  Menneske 
Døden,  lever  der  en  Tradition  i  den  Familie,  til  hvilken  Peter 
Frederik  Suhms  anden  Hustru  hørte.  Den  fortæller,  at  Fritz 
var  til  Dands  sammen  med  jævnaldrende  Unge.  Det  var  streng 
Kulde,  og  da  Karethen  om  Aftenen  kom  for  at  hente  ham, 
vilde  han  ikke  have,  at  Heste  og  Kudsk  skulde  tage  Skade  af 

at  holde  stille  og  vente  i  det  haarde  Frostvejr,  hvorfor  han 
lod  Vognen  kjøre  hjem.  Da  Ballet  var  forbi,  skyndte  han  sig, 
hel  varm  som  han  var,  at  ile  hjem,  men  han  paadrog  sig  en 
Forkjølelse,  der  gik  over  til  Skarlagensfeber.  Han  døde  kort 
efter,  Natten  til  den  3.  Januar  1778.  Forældrene  og  nogle 
Venner  vare  tilstede  ved  den  Syges  Seng  i  Dødstimen. 

Torsdagen  den  22.  Januar  blev  Ulrik  Frederik  Suhm  bi- 
sat i  Frederiks  Kirke  paa  Christianhavn.  Ved  Højtideligheden 
blev  der  afsunget  en  Sørgekantate  af  Johannes  Ewald,  og  den 
blev  »opført«  af  Samuel  Friedrich  Howe,  Kantor  ved  Frederiks 
Kirken.  Faderen  lod  indrette  en  anselig  Familiebegravelse  i 
Gravkapellet  i  denne  Kirke,  og  det  blev  Sønnen,  som  først 
fandt  sit  Hvilested  her. 

At  en  haabefuld  Yngling  bliver  bortiykket  ved  Døden,  er 
en  ikke  ualmindelig  Begivenhed,  og  det  kan  synes,  at  der  ikke 
er  nogen  Anledning  til  at  dvæle  ved  den  unge  Ulrik  Frederik 
Suhms  Død.  Og  dog  er  der  Forhold,  som  næsten  gjøre  det 
nødvendigt  at  standse  ved  den,  thi  det  unge  Menneske  var, 
saa  mærkeligt  det  lyder,  allerede  kommet  til  at  indtage  en 
Stilling  ikke  blot  i  Hovedstaden,  men  ude  i  Landet,  og  det 
kom  for  Dagen,  da  han  var  gaaet  bort.  En,  som  havde  været 
tilstede  ved  Dødslejet,  har  skildret  Scenen,  og  han  slutter  sin 
Klage  med  disse  Ord:  »Snart  udbreder  Sorgen  sig  til  den 
ganske  Stad,  Rygtet  fører  den  ud  til  Landets  Ender:  Alle  tage 
Del  deri,  og  Tabet  anses  som  offentligt.«  Hertil  føjer  Nyerup 
følgende  Bemærkning:  »Tabet  ansaas,  som  her  rigtig  er  er- 
indret, for  offentUgt,  og  Deltagelsen  i  de  dybt  saarede  Forældres 
Hjertesorg  var  almindelig.«  Delte  gav  sig  tilkjende  paa  den 
Maade,  som  i  hine  Tider  var  mere  almindeligt  end  det  senere 
har  været  Tilfældet,  nemlig  ved  Digte,  Gravskrifter,  Mindeord, 
som  kom  frem  i  Adresseavisen  eller  bleve  trykte  enkeltvis. 
Man  siger  vel  om  den  Slags  Sørgeliteratur,  at  den  kan  være 
skreven  for  at  indsmigre  sig  hos  den  Afdødes  Familie  og  for 
at  modtage  Gratialer  af  den.  Ja,  det  kan  vel  gjælde  nogle  af 
Forfatterne  til  disse  Digte,  men  ingenlunde  dem  alle;  de  fleste 
ere  anonyme,  og  man  bliver  nødt  til  at  lægge  den  Betydning 
i  dem,  som  de  tilvisse  have,  at  de  ere  Vidnesbyrd  om  en 
virkelig  følt  Deltagelse.  I  flere  af  Digtene  berøres  det  unge 
Menneskes  Godgjørenhed. 

Digtene  i  Adresseavisen  strække  sig  fra  den  19.  Januar  til 

den  20.  Februar;  nogle  ere  paa  faa  Linier,  andre  ret  vidtløf- 
tige, og  de  ere  skrevne  paa  Latin,  paa  Dansk  og  Tydsk.  I 
dette  sidste  Sprog  er  et  underskrevet  ^Reitzenstein,<f^  og  denne 
Mand  er  Gehejme-Konferentzraad  Wolf  Veit  Christoph  von  Reitzen- 
Stein,  Overhofmester  ved  Sorø  Ridderlige  Akademi,  Amtmand 
over  Sorø  og  Ringsted  Amter  (f.  1709,  d.  1781). 

En  Gravskrift  slutter  saaledes:  »Kjærlighed,  Gudsfrygt  og 
Flittighed  glædede  hans  Forældre,  Lærvillighed  og  Agt  for  det 
Store  og  Gode  gav  Haab  om  en  retskaffen  Borger,  Men  ham 
og  dette  havde  Gud  saa  tidlig  bestemt  for  Aandens  Verden. 
O.  H.  G.«  Forfatteren,  som  har  betegnet  sig  ved  disse  Bog- 
staver, er  utvivlsomt  Ove  Høegh  Guldberg, 

En  latinsk  Gravskrift  slutter  med  disse  Linier: 

Hk  sepelit  cam  denato  saa  gaiidia  nato 
SUHMIUS  urbis  honor,  SUHMIUS  orbis  amor. 

L,  M.  0.  P. 

S. 

* 
Mon  dette  S  betyder  Schøningl 

De  særskilt  udgivne  Sørge-  og  Mindedigte  ere  nævnede  i 
>BibIiotheca  Danica  ^^.«  Blandt  dem  er  der  et,  forfattet  af  Hus- 
vennen Tyge  Rothe,  med  Titel:  »Til  de  der  have  sørget  med 
Suhm  og  til  Manden  selv,«  i  hvilket  Vennen  lægger  sin  oprig- 
tige Deltagelse  for  Dagen  i  sit  underlige,  og  dog  saa  indholds- 
rige Sprog. 

Af  hele  denne  Literatur  er  der  egentlig  kun  et  Digt,  som 
har  levet  til  den  nyeste  Tid,  og  det  er  Johannes  Ewalds  Sørge- 
kantate,  der  er  optaget  i  saa  godt  som  alle  Udgaver  af  denne 
Digters  samlede  eller  udvalgte  Skrifter.  Det  er  et  ikke  saa 
ganske  kort  Digt,  og  der  findes  Steder  i  det,  som  maa  have 
været  af  stor  Virkning,  f.  Ex.: 

det  første  Chor: 

See  da,  tag  da  Offeret, 

Strenge  Gud!  som  Du  beglerte! 
Styrk  os!  lær  os  bringe  det 

Med  et  ugienstridigt  Hierte! 

Tag  vor  Fryd,  Almægtige! 

Ak!  det  var  vor  Eneste! 

Og  da  Tutti  synger: 

Angstfuld,  vild,  med  bittre  Skrig 
Seer  os  Moderen  i  Møde: 
»Ak,  min  Søn!  min  Søn!  jeg  seer 
Aldrig  Dig!  —  ak!  aldrig  meer!« 

Medens  den  første  Del  af  Kantaten  paa  forskjellig  Maade 
udtrykker  Sorgen  over  den  Unges  Død,  og  Deltagelse  i  Faders 
og  Moders  uerstattelige  Tab,  saa  dvæler  den  sidste  Del  ved 
den  Afdødes  Liv  i  Evigheden,  »svøbt  i  Glands  af  din  For- 
soner:« 

Knæl  og  tilbed 
Hans  Miskundhed, 

Hvis  Domme  vi  tilbede! 
Frelste  Siel!    Dig  gav  han  Fred; 

Os  kun  traf  hans  Vrede. 

Pris,  glade  Aand! 
Din  Frelsers  Haand, 

Som  gav  Dig  Livets  Krone! 
Evig  fri  for  Støvets  Baand, 

Knæl  for  Naadens  Trone 

Dig  har  hans  Røst 
Lægt  og  forløst; 

Os  fængsler  den  og  saarer. 
Vi  beholdt  kun  til  vor  Trøst 

Disse  hede  Taarer. 

Ewalds  Kantate  er  aftrykt  i  Adresseavisen  for  den  2L  Ja- 
nuar 1778  —  altsaa  Dagen  før  Bisættelsen  fandt  Sted,  men 
maaske  Avisen  først  er  bleven  omdelt  den  22.  Jan.  —  og  i  det 
samme  Nummer  —  Nr.  12  —  er  aftrykt  et  Digt  med  Over- 
skrift: ^> Tanker  ved  salig  Hr.  Ulrich  Friderich  Suhms  Grav,<' 
uden  Forfatter-Navn  eller  Forfatter-Mærke,  Da  Suhm  et  Sted 
i  sine  Skrifter  har  ytret*®,  at  »Ewald  gjorde  et  Vers  over  min 
sal.  Søn,  som  ej  er  i  Samlingen  af  hans  Skrifter,«  saa  har 
man  formodet,  at  det  er  dette  Vers,  som  Suhm  har  sigtet  til, 
og  det  er  derfor  i  den  Thaarup-Liebenbergske  Udgave  af  Jo- 
hannes Ewalds  Skrifter  blevet  optrykt  i  »Anmærkninger«   til 

første  Bind,  hvor  der  tillige  er  gjort  Rede  for  baade  hvad  der 
taler  for  og  hvad  der  taler  imod  at  tillægge  Ewald  det,  Saa 
meget  er  klart,  at  det  er  en  virkelig  Digter,  som  har  skrevet 
det.  Medens  Kantaten  har  en  mere  almindelig  Karakter,  har 
Digtet  en  mere  personlig.  Der  er  to  Tanker,  som  komme 
stærkt  frem,  den  ene  er  Forfatterens  Forhold  til  den  Afdøde, 
som  han  jævnlig  kalder  sin  Ven,  det  andet  er  den  Afdødes 
gode  Hjærte  og  Hjælpsomhed  mod  Trængende*.  Saaledes  lyde 
Ordene : 

Og  ak  du  var  den  bedste  Faders  Lyst, 
Du  var  din  ømme  Moders  ene  Glæde, 

Din  Alders  Ziir,  den  Hjælpeløses  Trøst, 
Mit  Haab,  min  Ven.    Hvis  Øje  maa  ej  græde? 

Maaske  han  skuer  alt,  den  Salige, 
Den  Labyrinth,  de  Falskheds  skjulte  Snarer, 
De  Fristelser,  de  Millioner  Farer, 

Som  en  uskyldig  Ungdom  truede, 

Maaske  han  deres  Engel  være  skal. 
Hvis  Lyst  han  var,  hvis  Glæde  her  paa  Jorden ; 

Maaske  han  her  iblandt  Cherubers  Tal 
End  i  sin  Kreds  udbreder  Held  og  Orden. 

O  smil  da  tit,  min  Ven,  medynksom  ned 

Paa  mig,  som  end  omkring  i  Mørket  raver  o.  s.  v. 

Det  er  den  unge  Ulrik  Frederik  Suhm,  hvem  disse  for- 
skjellige  Digte  dreje  sig  om,  men  ved  Siden  af  og  paa  en 
Maade  i  sin  inderste  Kjærne  er  det  hans  Forældre,  Peter 
Frederik  Suhm  og  Karen  Suhm,  hvem  Tankerne  ere  vendte 
imod.  Og  den  Virkning,  som  Sønnens  Død  førte  med  sig, 
vidner  om  den  Ærbødighed  og  Taknemmelighed,  med  hvilken 
man  saae  op  til  det  Suhmske  Hus. 

Suhm  mindedes  sin  Søn  paa  en  dobbelt  Maade.  Han  lod 
Daniel  Jensen  Adzer  præge  en  Medaille  over  ham**,  som  paa 
Forsiden  viser  Sønnens  Brystbillede  med  hans  Navn  og  hans 
Fødsels-Dag  og  -Aar;  Bagsiden  har  Overskriften  y>PIETAS  PÅ- 
RENTUM,^   og  her  er  afbildet  en   siddende  Kvinde  med  en 

*  Dette  kunde  tyde  paa,  at  Ewald  har  faaet  Hjælp  fra  det  Suhmske 
Hus  gjennem  dettes  unge  Søn,  —  hvis  Digtet  da  er  af  Ewald. 

Krands  i  den  højre  Haand,  medens  hun  med  den  venstre 
Haand  støtter  Hovedet  mod  en  Urne  med  Indskriften  » Unico;« 
Urnen  staar  paa  en  Piedestal,  ved  hvis  Fod  der  ligger  en  Lyre 
og  en  Skriftrulle ;  nedenunder  læses:  ^PERPET.DESID.MONUM. 
POS.''^'.<!i  En  Portræt-Medaillon  af  den  unge  Suhm  i  Marmor 
har  sin  Plads  i  Frederiks-Kirkens  Gravkapel  bag  hans  Kiste. 
Dernæst  lod  han  et  Portræt  af  Sønnen,  som  dennes  Lærer 
Ernst  Heinrich  Løffler  havde  malet,  stikke  i  Kobber  af  Georg 
Haas,  Det  er  et  smukt  Stik,  og  det  er  et  meget  tiltalende 
Billede,  det  giver  af  den  unge  Suhm,  der  er  fremstillet  i  halv 
Figur,  siddende;  dog  seer  han  maaske  lidt  ældre  ud,  end  han 
blev.  Underskriften  er:  «f7/Wcus.  Fridericus.  Suhm,  Nat,  Ni- 
drosiæ  D,  XXI,  Nov.  MDCCLXI.  Mort,  Hauniæ  D,  HL  Jan. 
MDCCLXVni,<^  samt  Verslinierne: 

Sic  pueros,  ut  Tu,  Dilecte,  optavimus  omnes 
Discere  sic  omnes  vivere  posse  senes. 

B.  W.  Luxdorph. 

Det  originale  Maleri  til  dette  Stik  er  ikke  det,  som  findes 
i  det  nationalhistoriske  Museum  paa  Frederiksborg  Nr.  297  og 
som  i  Fototypi  ledsager  denne  Bog.  Maleriet  gjengiver  smukt 
Billedet  af  det  elskværdige  unge  Menneske;  Mildhed  og  Ven- 
lighed lyser  ud  af  hans  Ansigt.  Han  er  iført  en  lyseblaa  Kjole 
og  lyseblaa  broderet  Vest. 

Faae  Åar  før  Suhm  mistede  sin  Søn,  havde  han  foretaget 
sig  et  Skridt,  ved  hvilket  han  vandt  en  Berømmelse,  som  noget 
kan  forklare  den  Deltagelse,  der  blev  vist  ham  ved  Sønnens 
Død :  Det  Suhmske  Bibliothek  var  blevet  aabnet  for  Publikum. 

Suhms  Lyst  til  at  samle  Bøger  var  tidlig  vakt,  og  allerede 
før  han  rejste  til  Trondhjem,  var  der  Plan  i  hans  Boganskaf- 
felser, saa  at  der  ud  af  Samlingerne  kunde  komjne  frem  et 
Bibliothek  i  højere  Forstand.  Medens  han  opholdt  sig  i  Trond- 
hjem, gik  Dass  og  Langebek  ham  tilhaande  ved  Bogkjøbene, 
og   de    mange  Literatur-Meddelelser,    som   Suhm   lod    komme 


*  Man  har  et  Blad,  hvor  begge  denne  Medailles  Sider  ere  stukne,  om- 
givne af  en  firekantet  Hamme;  forneden  sees  Bøger,  dækkede  af  et  Tæppe, 
paa  hvilket  der  kryber  en  Sommerfugl. 

frem  i  Philalethus's  Samlinger,  først  de  trondhjemske  og  senere 
i  dem,  som  bleve  udgivne  i  Kjøbenhavn,  og  som  han  byggede 
paa  Studiet  af  Bøgerne,  som  han  selv  ejede,  gaa  i  saa  mange 
Retninger,  at  man  modtager  et  godt  Indtryk  af,  hvor  udstrakt 
hans  Læsning  var.  Bogsamlingen  voxede,  efter  at  Suhm  var 
vendt  tilbage  til  Kjøbenhavn,  og  Henrik  Liden  anslog  den 
1768  til  at  indeholde  omtrent  12000  Bind.  Nu,  i  Aaret.l778, 
da  Suhms  Søn  døde,  maa  den  have  været  meget,  meget  stiørre. 
Nyerup  erindrer  om  det  gamle  Sagn,  at  der  næppe  nogensinde 
hændes  noget  Ondt,  som  jo  paa  en  eller  anden  Maade  vorder 
til  noget  Gavn,  og  han  anvender  disse  Ord  paa  Suhm,  som, 
da  han  mistede  sin  Søn,  og  med  ham  det  Brændpunkt,  hvori 
alle  hans  Ønsker  kunde  koncentrere  sig,  fandt  andre  Brænd- 
punkter, som  han  kastede  sig  over  med  Energi,  og  blandt 
dem  blev  Bibliotheket  et  af  de  fornemste.  Dog  ikke  saaledes, 
at  det  blot  kom  an  paa  at  samle  Bøger,  men  det  kom  ogsaa 
an  paa,  at  de  kunde  komme  til  at  gjøre  Gavn.  Herpaa  tænkte 
han  ogsaa,  da  han  nedskrev  sin  Klage  over  Sønnens  Død: 
>\is  er  jeg,  at  han  havde  blevet  en  god  Borger;  han  kunde 
have  nyttet  den  Bogforraad  jeg  haver  samlet,  gjort  den  brug- 
bar for  Mange.« 

Det  hørte  med  til  Suhms  Karakter,  at  han  vilde  dele,  hvad 
han  ejede,  med  andre,  lade  andre  nyde  godt,  af  hvad  han 
fremfor  dem  kunde  forskaffe  sig.  Og  dette  var  netop  Bøger. 
Allerede  medens  han  boede  i  Trondhjem,  laante  han  Bøger 
ud.  Et  Vidnesbyrd  herom  kan  fremdrages  fra  Dedikationen 
til  Suhm,  som  Præsten  Simon  Wolf  satte  foran  sin  Prædiken 
i  Anledning  af  den  Begivenhed,  som  skete  den  17.  Januar  1772, 
hvor  han  siger  til  Suhm:  »den  Godhed,  De  beviste  mig  ved 
adskillige  Lejligheder,  den  Adgang,  jeg  havde  til  Dem  selv  og 
Deres  skjønne  Bibliothek,  af  hvilket  jeg  udfik  til  Laans,  hvad 
Bøger  jeg  begærede  etc.«  Et  andet  Vidnesbyrd  i  lignende  Ret- 
ning kan  hentes  fra  et  Brev,  som  Benjamin  Georg  Sporon  i 
Aarct  1768  skrev  til  Suhm^^,  med  hvilket  han  tilbagesendte  en 
Bog,  som  han  havde  laant  af  ham,  medens  han  udbad  sig 
Tilladelse  til  fremdeles  at  laane  Bøger  fra  hans  Bibliothek; 
Sporon  sendte  Suhm  sine  »Breve  i  Anledning  af  ny  udkomne 
Skrifter«  og  nævnede  Guldberg  som  den,  der  havde  anbefalet 
ham  at  søge  til  Suhm.  Det  Mærkeligste  herved  er  egentlig 
dette,    at  Sporon   vilde   bruge   en  Del    af  det   Kjøbenhavnske 

(Videnskabs)  Selskabs  Skrifter,  men  ikke  kunde  faa  den  at 
laane  fra  noget  oiTentligt  Bibliothek  i  Kjøbenhavn,  den  niende 
Del,  som  indeholder  to  Afhandlinger  af  Suhm,  —  der  begge 
saa  ere  blevne  recenserede  i  Sporons  »Breve.«  Men  det  kom 
Suhm  an  paa,  at  bringe  Regelmæssighed  ind  i  Laanene,  og  det 
skete  derved,  at  han  gjorde  Skridtet  helt  ud:  han  nøjedes  ikke 
med  at  laane  Bøger  ud  til  enkelte,  men  han  gjorde  sit  private 
Bibliothek  til  et  næsten  offentligt  og  gjorde  det  paa  en  stille, 
beskeden  Maade.  Saaledes  synes  det  idetmindste,  thi  der 
kjendes  ingen  offentlig  Bekjendtgjørelse  herom  fra  hans  Side, 
og  det  eneste  Vidnesbyrd,  man  nu  har  om  Tidspunktet,  naar 
denne  Foranstaltning  tog  sin  Begyndelse,  findes  i  Tidsskriftet 
»Nye  kritiske  Journal,«  1775,  Nr.  31,  hvor  der  i  en  Anmeldelse 
af  Suhms  Samlinger,  2.  Bd.  1.  Hefte  fortælles^*: 

at  »denne  ædle  Mand  har,  som  vi  høre,  endnu  mer  for- 
bundet sig  vor  lærebegjærlige  Ungdom,  ved  at  aabne  sit  rige 
Bibliothek  nogle  Dage  om  Ugen  for  enhver,  som  har  Lyst  til 
at  betjene  sig  deraf  til  sin  Kundskabs  Udvidelse.« 

Sammenligner  man  Tiden  nu  med  Tiden  1775,  ^^^  man, 
hvad  Muligheden  angaar  for  at  kunne  faa  gode  Bøger  at  læse, 
finde  Afstanden  umaadelig  stor  og  Tilstanden  paa  hin  Tid 
næsten  ubegribelig.  Universitets-Bibliotheket  var  endnu  ikke 
kommet  til  Kræfter  efter  Ødelæggelsen  1728,  og  de  Efterret- 
ninger, man  har  om  dets  Forfatning  omtrent  ved  1775,  gaa 
ud  paa,  at  det  ikke  var  vel  forsynet,  og  hvad  der  var  værre, 
at  Bibliotheket  ikke  blev  benyttet.  Det  store  kongelige  Biblio- 
thek var  ikke  et  offentligt  Bibliothek  og  det  var  ikke  tilgænge- 
ligt, tildels  fordi  den  Mand,  som  styrede  det,  opfattede  sin 
Stilling  som  Konservator  saa  samvittighedsfuldt,  at  næsten 
Ingen  fik  Tilladelse  til  at  komme  der  og  tage  Brug  af  Bøgerne. 
Da  denne  Mand,  den  overordentlige  lærde  og  imod  de  Stu- 
derende saa  kjærlige  Mand,  Bernhard  MøUmann,  var  død  og 
han  havde  faaet  en  Efterfølger  af  et  andet  Stof,  skrev  Suhm 
til  Luxdorph  den  26.  Juli  1778 »*:  »Nu  Schlegel  er  Bibliotheca- 
rius,  haaber  jeg,  at  vi  kan  faae  ud,  hvad  vi  ville.«  De  Lærde 
maatte  selv  skaffe  sig  de  Bøger,  som  de  skulde  bruge,  de  unge 
Studerende  maatte  nøjes  med  Lidet,  og  det  store  Publikum 
maatte  enten  selv  kjøbe  sig  Bøger,  hvilket  de  fleste  ikke 
evnede,  eller  de  maatte  undvære  Læsning.  Der  var  i  Kjøben- 
havn,  i  Universitetsstaden,  ikke  et  eneste  otTentligt  Bibliothek, 

som  var  godt  forsynet  og  var  almindelig  tilgængeligt,  men  der 
var  mange  rigt  forsynede,  endogsaa  ualmindelig  rigt  forsynede 
Privatbibliotheker,  som  enten  slet  ikke  vare  tilgængelige  eller 
kun  vare  det  undtagelsesvis. 

Men  Trang  til  Læsning,  Trang  til  at  bruge  Bøger  og  til 
at  lære  den  nye  udkommende  Literatur  at  kjende,  den  var  til- 
stede, og  herpaa  kan  der  anføres  to  interessante  Vidnesbyrd 
om  Foretagender*  til  hvilke  der  fremkom  Planer,  som  dog 
ikke  bleve  bragte  til  Udførelse,  enten  det  nu  var,  fordi  de  vare 
upraktisk  anlagte,  eller  fordi  de  vare  for  kostbare  og  fordi 
Opgaverne  vare  altfor  store. 

Den  ene  af  disse  Planer  fremkom  i  et  Slags  periodisk 
fransk  Skrift,  der  har  Titlen:  »C/ioix  de  nouveaux  Opuscules, 
sur  toutes  sortes  de  sujets  intéressans  et  amusans;  par  une  Societé 
Danoise,€  I  det  Nummer  af  Qerde  Bind,  som  udkom  den 
31.  Juli  1772,  er  trykt^:  *Abrégé  du  Plan  pour  fonder  une  Bib- 
liothéque  publique  å  Copenhague;  par  voie  de  souscription,  chez 
CL  Philibert*  Denne  Plan  skulde  slutte  sig  til  Planen  for  det 
typografiske  Selskab,  som  var  fremkommen  1772"".  I  Udkastet 
til  Planen  fremhæves,  at  der  intet  saadant  Bibliothek  var  i 
Kjøbenhavn,  thi  Universitets-Bibliotheket  var  kun  aabent  nogle 
Dage  om  Ugen,  og  de  private  Bibliotheker  vare  kun  til  Gavn 
for  deres  Ejermænd.  Det  Bibliothek,  som  foreslaas  dannet 
ved  Subskription,  skulde  have  Navnet:  »Bibliotheca  Publica 
Ciuitatis  Hafniensis;*  der  skulde  kjøbes  et  Hus  til  det,  og  det 
skulde  indeholde  ikke  blot  videnskabelige  Værker,  men  *  toutes 
les  bonnes  nouveautés,  les  romans,  les  histoires  sérieuses  et  amu- 
santes,  les  lettres,  les  mémoires,  les  piéces  dramatiques  etc.  outre 
les  ouvrages  académiques,  lesjournaux  littéraires,  les  dictionnaires 
etc,«^  Planen  gik  saavidt,  at  man  tænkte  sig  ikke  blot,  at 
Udenbys  kunde  være  Subskribenter,  men  endog,  at  der  i  Pro- 
vindserne  kunde  blive  oprettet  Filial-Bibliotheker.  Hvad  her 
er  anført,  maa  være  tilstrækkeligt  til  at  vise,  at  det  ikke  er 
nogen  daarlig  Idé,  den  Mand  har  havt,  som  kom  frem  med 
Planen,  nemlig  den  franske  Boghandler  og  Bogtrykker  Claude 
Philibert;  dette  Bibliothek  vilde  være  blevet  noget  som  Læse- 
selskabet »Athenæum«  i  det  19.  Aarhundrede,  eller  noget  som 


*  I   Adresseavisen   1772,   Nr.   130,  7.  August,   averteres  dette  Nummer 
som  udkommet,  og  dets  Indhold:  »Plan  til  et  offentligt  Bibliothek,c  angives 
Bruun,  P.  F.  Siihm.  14 

de  forskjellige  '»Public  LibrairieSy^  hvilke  i  dette  Aarhundrede 
ere  blevne  oprettede  i  England  og  de  Forenede  Stater  i  Amerika, 
idetmindste  hvad  Indhold  og  Benyttelse  angaar.  Men  Planen 
kom,  saavidt  vides,  slet  ikke  til  Udførelse;  Philiberts  Stilling 
i  Samfundet  var  ikke  betydelig  nok  til  at  han  kunde  vinde 
Tilslutning  for  sin  Tanke. 

Den  anden  Plan  udgik  fra  en  Mand,  som  endnu  var  ung, 
men  dog  havde  naaet  en  smuk  Stilling  og  liød  Anseelse,  nem- 
lig Abraham  Kali,  Professor  ved  Universitetet.  Han  var  en  af 
Stifterne  af  »det  typografiske  Selskab,«  blev  en  af  dettes  Direk- 
tører og  Forstander  for  den  ene  af  dets  Afdelinger.  I  Juni  1774 
offentliggjorde  han  i  »Adresseavisen«  en  Plan  til  et  stort  Læse- 
selskab, grundet  paa  Subskription'^.  Selskabet  skulde  være 
delt  i  11  Klasser  efter  Videnskaber  og  Sprog;  der  krævedes  16 
Subskribenter,  for  at  en  Klasse  kunde  træde  i  Virksomhed; 
ligestrax  skulde  der  kun  kjøbes  Bøger  paa  Latin,  Tydsk  og 
Fransk,  næste  Aar  skulde  Engelsk  og  Svensk  tages  med ;  Sub- 
skriptions-Prisen skulde  ikke  være  den  samme  i  alle  Klasser, 
men  svinge  fra  3  til  8  Mark  Qerdingaarlig ;  Bøgerne  skulde, 
naar  de  havde  udcirkuleret,  blive  Universitets-Bibliothekets 
Ejendom.  Kali  kunde  strax  fortælle,  at  det  forlangte  Antal  af 
16  Subskribenter  allerede  var  tegnet  til  nogle  af  Klasserne,  og 
han  var  saa  sangvinsk  at  mene,  at  Selskabet  allerede  kunde 
begynde  sin  Virksomhed  i  førstkommende  Juli  Maaned,  — 
men  man  hører  ikke  mere  Noget  om  det*. 

Savnet  af  et  offentligt  Bibliothek  var  til  Stede  og  det  føltes. 
Da  traadte  Suhm  til;  lian  gav  Alle  Adgang  til  at  tage  Gavn 
af  sit  Bibliothek,  og  han.  Frihedsmanden,  som  ikke  kunde  . 
faa  en  fri  Forfatning  indført  i  Landet,  han  gav  sine  Lands- 
mænd og  Bysborgere  fri  Læsning.  Naar  det  er  sagt,  at  den 
Institution,  som  han  oprettede,  havde  en  fænomenal  Karakter, 
saa  er  det  ikke  for  meget  sagt.  Thi  det,  som  skete,  var,  idet- 
mindste herhjemme,  noget  Uhørt,  og  man  kan  godt  sige,  at 
Verden  studsede  over  det.  Nyerup  fortæller,  at  det  var  især 
efter  Sønnens  Død,  at  Bogindkjøbet  gik  i  det  store  og  blev 
mere  end  kongeligt,  og  han  fortsætter  med  følgende  Ord: 


*  Mauge  Aar  efter,  1790,  bragte  Abraham  Kali  en  lignende  Tanke  frem 
i  en  Artikel:  > Efterretning  om  et  nyt  Bibliotheks  Oprettelse,  hvorfra  Bøger 
kan  til  Laans  bekommes.«     Minerva,  1790,  8.  Bd.,  S.  206  ff. 

»Paa  en  Tid,  da  Kongen  af  Danmark  anvendte  700  Rdlr. 
om  Åaret  til  Nationalbibliothekets  Formerelse,  da  gik  Suhms 
aarlige  Udgifter  for  sit  Bibliothek  i  de  4  å  5000  Rdlr.,«  —  netop 
saa  meget  som,  efter  hvad  Fr.  Ekkard  fortæller,  Universitets- 
Bibliotheket  i  Gottingen  i  det  Hele  kostede  om  Aaret  i  Tids- 
rummet 1770 — 80.  »Men  det  var  med  alt  det  konsekvent 
handlet  af  Regjeringen.  Thi  aldenstund  dette  offentlige  Institut 
ikke  var  offentligt,  saa  længe  det  kun  tjente  til,  at  de  tvende 
derved  ansatte  Bibliothekarer  i  al  Magelighed  kunde  erhverve 
en  ufrugtbar  og  Videnskaberne  kun  lidet  gavnende  Erudition, 
saa  var  700  Rdl.  allerede  for  meget.« 

Dette  bitre  Udfald  har  paa  det  Sted,  hvor  det  er  frem- 
kommet, nemlig  i  en  Biografi  af  Suhm,  kun  forsaavidt  sin 
Berettigelse,  som  Suhms  Gjeming  ved  den  stilles  i  et  stærkt 
Lys.  Thi  det  maa  erindres,  at  Nyerups  Angreb  kom  frem 
i  Aaret  1798,  endnu  medens  Suhm  levede,  o.  fem  Aar  efter  at 
»Nationalbibliotheket«  o.  det  store  kongelige  Bibliothek  var 
blevet  erklæret  for  at  være  el  offentligt. 

Nyerupf  fortæller  endvidere,  at  Suhms  Bibliothek  udvidedes 
saa  stærkt,  at  der  maatte  skaffes  mere  Plads  til  det,  og  at 
dette  skete  ved  en  Tilbygning  i  Gaarden  i  Pustervig,  ved 
hvilken  der  fremkom  2  store,  lange  Sale  foruden  8  mindre 
Kamre  til  Bibliothekets  Opstilling.  Og  Nyerup  kommer  her 
til  at  nævne  en  Person,  som  der  ellers  høres  saa  Lidet  om  i 
Fortællingen  om  Suhms  Liv,  nemlig  hans  Hustru,  Karen  Angell. 
Han  fortæller,  at  hun  paa  en  Maade  udkaarede  Bibliotheket  i 
sin  Søns  Sted,  og  at  »hun  fandt  en  Slags  Trøst  og  Beroligelse 
i,  heller  at  tænke  sig  Bibliotheket  og  altsaa  Publikum  som 
Arving  til  de  store  Midler,  hun  havde  tilbragt  sin  Mand,  end 
at  de  paa  hvilkensomhelst  anden  Maade  skulde  forødes.  Hvor 
stor  bliver  da  ikke  denne  brave  Husmoder  i  enhver  Videnskabs- 
mands og  enhver  Patriots  Øjne,  naar  man  tænker  sig  hende  op- 
muntrende sin  Mand  til  det  fyrstelige  Bibliothekanlæg,  havende 
det  nøjeste  Opsyn  ved  den  vidtløftige  Bygnings  Opførelse,  og 
nærende  i  sin  skjønne  Sjæl  den  store  Tanke :  Suhms  Kollegium 
skal  overgaa  Borchs!« 

Karen  Angell  gik  sammen  med  sin  Mand  ved  dette  store 
Foretagende.  Og  havde  man,  medens  hun  endnu  levede,  hædret 
hendes  Mand  med  en  Medaille,  som  den,  der  1797  blev  over- 
rakt Suhm  af  taknemmelige  Medborgere,  saa  kunde  man  paa 

14* 

Reversen  af  den,  under  Templet  med  den  aabne  Dør,  have 
skrevet  ikke  »apemiY,«  o.  »han  aabnede  Templet,«  henvendt 
til  Suhm,  men  »apcrucm/?/,«  »de  aabnede  Templet,«  henvendt 
til  Suhm  og  Karen  Angell. 

At  denne  Suhms  Gave  —  kan  man  vidst  godt  sige  —  blev 
modtaget  med  Taknemmelighed,  er  der  ingen  Tvivl  om,  men 
det  er  ikke  saa  let,  at  finde  Udtalelser  til  Vidnesbyrd  herom; 
de  findes  naturligvis,  men  det  er  ofte  Tilfældet,  som  leder  til 
Findestederne.  Saaledes  nævnede  Selskabet,  som  udgav  Tids- 
skriftet »Ny  kritisk  Tilskuer,«  da  det  den  6.  November  1777 
skriftlig  bad  Suhm  om  Hjælp  til  at  holde  dette  Tidsskrift  i 
Gang  ^^,  at  det  fra  hans  Bibliothek  blev  forsynet  med  Bøger. 

Men  det  var  vel  især  den  lærde  Verden,  Suhm  havde  i 
Tanker,  naar  han  kjøbte  Bøger  og  naar  han  aabnede  Adgangen 
for  Studerende  til  sit  Bibliothek,  og  det  var  da  rimeligt,  at 
der  i  de  Lærdes  Sprog  blev  bragt  ham  en  Hilsen  med  Tak 
for  hans  Venlighed  mod  dem.  Og  det  skete  ved  et  latinsk 
Ærevers,  som  blev  indrykket  i  Tidsskriftet  »Lærde  Efterret- 
ninger,« 1777,  Nr.  42,  den  16.  Oktober,  »efter  Forlangende«  — 
saaledes  lydende: 

In 
Bibliothecam  Instructissimam 
Viri  illustrissimi  et  generosissimi 

Dni  Petri  Friderici  Suhnif 

Llteratorum  usui  patentem. 
Corradit  Philomusus  opes,  æraria  condit, 

Et  qvo  plus  crescunt,  plus  cupit,  urget  amor. 
Ingredere  hue  lector!   nam  semper  Janua  Ditis 
Hic  patet:  hæ  mentis  optima  Gymnas  erunt. 
Castalides  hic  castra  tenent,  hic  numina  nectar 
Qværenti  tribuent,  ambrosiasqve  dapes. 

Hine 
Proruet  prius 
Tellus  in  mare 
Saxis  suffulta'^ 
Qvam  Suhmii  laus. 

Der  blev  taget  særskilte  Aftryk  af  dette  Ærevers,  2  Bl.  i 
8°,  hvis  ikke  navngivne  Forfatter  var  Islænderen,  Grimur  Jon- 

*  >Snorro  in  fine  Clavis  metricæ.« 

sen  Thorkelin,  der  i  Aaret  1777,  27  Aar  gammel,  blev  Stipendiar 
ved  Arne  Magnussens  Stiftelse,  og  der  netop  den  Gang,  som 
det  vil  blive  omtalt  længere  fremme,  stod  i  et  særligt  Forhold 
til  Suhm. 

Efterretningerne  om  Suhms  Bibliothek  i  dettes  tidligere 
Aar  ere  saa  spredte,  ja  de  mangle  tildels,  saa  at  det  ikke  er 
muligt  at  give  nogen  sammenhængende  Fortælling  om  det. 
Kun  et  Par  Notitser  om  det  kunne  anføres  fra  denne  Periode 
af  dets  Historie. 

Saaledes  finder  man  i  »Adresseavisen«  for  1782,  1.  og  4. 
Marts  (Nr.  41  og  42),  følgende  Avertissement: 

Til  behagelig  Efterretning  for  de  Studerende  meldes  herved, 
at  det  Suhmiske  Bibliothek  herefter  daglig  er  aabent  fra  Kl.  9  til 
11  om  Formiddagen. 

Mon  denne  Bekjendtgjørelse  er  kommen  frem  efter  at  de 
nye  Bibliotheks-Lokaler  vare  blevne  færdige? 

En  Meddelelse  af  en  anden  Karakter  findes  i  den  »Ber- 
lingske Tidende«  for  1784,  Nr.  50,  den  21.  Juni*: 

Hs.  Durchl.  den  regjerende  Hertug  af  Wurtemberg  haver  be- 
haget at  berige  Hr.  Kammerherre  Suhms  Museum  med  en  fuld- 
stændig Samling  af  alle  de  Skrifter,  Kobberstik  og  Skuepenge,  som 
ere  udkomne  ved  det  af  ham  oprettede  Carolinske  Academi.  Her- 
tugen haver  og,  ved  egenhændig  Skrivelse  ^^*  til  Bevis  paa  sin 
fuldkomne  Højagtelse,  bevidnet  Hr.  Kammerherren,  hvor  megen 
Fornøjelse  hans  udsøgte  Bibliothek,  og  endnu  mere  den  af  samme 
gjorte  Anvendelse  til  offentlig  Brug**,  havde  foraarsaget  sig  under 
sin  Nærværelse  i  Kjøbenhavn. 

Hertug  Karl  Eugen  af  Wiirtemberg  besøgte  Kjøbenhavn 
1784,  og  han  har  altsaa  da  gjæstet  Suhms  Bibliothek.  Som 
bekjendt  kjøbte  han  under  dette  Besøg  Pastor  J.  Lorcks  store 
Bibelsamling,  bestaaende  af  over  5100  Numre. 

Et  halvt  Aars  Tid  tidligere  havde  Suhm  modtaget  et  Bevis 
paa,  at  Regjeringen  satte  Pris  paa  hvad  han  havde  udrettet. 


*  Hertugens  Brev  er  skrevet   paa  Fransk   og   er   dateret    Hohenheim, 
25.  Maj  1784. 

•*  Herom  staar  der  dog  Intet  i  det  aftrykte  Brev. 

Herom  læses  følgende  Meddelelse  i  den  »Berlingske  Tidende« 
for  1783,  Nr.  101,  den  19,  December: 

Den  10.  December  har  Hans  Majestæt  benaadet  Hr.  Kammer- 
herre Suhm  med  Ringen  Merito,  og  allernaadigst  tilkjendegivet  ham 
sit  allerhøjeste  Velbehag  over  hans  Fortjenester  mod  Videnskaber[ne], 
saa  vel  ved  at  udgive  egne  Værker  med  stor  Bekostning,  der  gjør 
Fædrelandet  Ære,  som  og  ved  at  tillade  de  Studerende  fri  Brug 
af  hans  kostbare  Bibliothek. 

Dette  Hæderstegn  blev  indstiftet  ved  Arveprinds  Frederiks 
Formæling  den  21.  Oktober  1774.  I  »Adresseavisen«  fortælles 
den  28.  Oktober  ^^,  at  General  Eichstådt,  Generallieutenant 
KoUer-Banner,  Generalkrigskommissær  Classen^  Etatsraad  Guld- 
berg  og  Kammerjunker  Schack  havde  modtaget  af  Kongen  »en 
med  Diamanter  besat  Ring,  uden  paa  Ringen  sees  Hs.  Maje- 
stæts Chiffer  i  Diamanter  paa  en  rød  Steen  med  Krone  over, 
derom  det  kongelige  Symbolum.  Indeni  Ringen  staar  det  Ord : 
Merito, <!^  Der  findes  ikke  nogen  Fortegnelse  over  de  Mænd, 
som  have  modtaget  denne  Ring,  og  det  er  kun  lejlighedsvis, 
man  støder  paa  Efterretninger  om,  til  hvem  den  er  bleven 
skjænket.  Samme  Aar  som  Suhm  fik  Ringen,  blev  denne  den 
8.  November  givet  til  Peter  Kofod  Ancher^  som  et  Vidnesbyrd 
om  Kongens  Naade  og  som  en  Anerkjendelse  af  »denne  vær- 
dige Mands  vedvarende  lærde  Arbejdsomhed,  og  især,  at  han 
i  sit  74.  Aar  har  givet  en  saa  agtbar  Udgave  af  Kong  Valdemar 
den  Andens  jydske  Lov.«  Ringen  blev  1780  givet  til  Theodor 
Holmskjold,  og  1782  til  Hans  de  Hoffmann  for  hans  Omhu 
med  Fællesskabets  Udskiftning. 

Var  der  for  senere  Aar  bevaret  saadanne  Suhmske  Dag- 

• 

bøger  eller  Stykker  af  Dagbøger  som  dem,  der  kjendes  fra 
Aarene  1767  og  1772,  kunde  man  vistnok  have  dannet  sig  en 
Forestilling  om,  hvilke  de  Familier  vare,  der  hørte  til  den 
Suhmske  Families  stadige  Omgang.  Men  det  er  der  desværre 
ikke.  Nu  maa  man  ad  forskjellige  Veje  søge  at  komme  til 
Kundskab  om  Vennekredsen.  At  Suhm,  der  var  Kammerherre, 
har  været  Gjæst  ved  Hove  og  i  den  bøje,  fornemme  Verden, 
er  rimeligt,  men  meget  er  der  ikke  at  sige  herom.  Om  Som- 
meren, naar  Suhms  boede  paa  Landet,  var  der  Familier  i  Nær- 
heden, som  de  plejede  Omgang  med,  og  herom  fortæller  Nyerup, 

at  Suhm,  der.  i  Aarene  1773 — 76  forfattede  sine  smaa  Skrifter 
paa  sit  Lyststed  i  Øverød,  beliggende  i  Sjællands  yndigste  Egn, 
tilbragte  den  skjønneste  Tid  af  Aaret  paa  den  behageligste 
'Maade  .  .  .,  ved  at  besøge  sine  Venner  Luxdorph  og  [Konferents- 
raad]  Rheders  paa  Ørholm,  Herman  Treschow  den  Ældre  [Præst 
i  Søllerød]  og  Kofod  Ancher  i  Sillerød  [o.  Søllerød],  [Christian] 
Colbjørnsens  og  Hofapotheker  Beckers  i  Nærum,  Hielmstiernes 
paa  [Søelund,  som  ellers  kaldes]  Springforbi,  [Abraham]  Kalis 
og  [f  hv.  Brukspatron]  Snells  paa  Holte.  Den  fælles  Ven  Lange- 
bek »forlystede«  sig  hos  flere  af  disse  Familier  tre  til  fire  Uger 
om  Sommeren^. 

En  anden  Kilde  til  at  erfare,  hvem  der  vare  Suhms  Venner, 
ere  de  oftest  i  det  latinske  Sprog  skrevne  Mindeord,  »Epita- 
phia,<i^  hvilke  han  ved  Vennernes  Død  lod  trykke  i  »Adresse- 
avisen,« og  hvilke  han  helligede  sin  »amico.«  Denne  Literatur 
er  ret  ejendommelig  for  Suhm,  og  det  kunde  være  interessant 
at  gjennemgaa  den,  hvis  det  ikke  vilde  blive  en  vel  vidtløftig 
Sag.  Det  maa  derfor  være  tilstrækkeligt,  at  henvise  til  den  Qor- 
tende  Del  af  Suhms  »Samlede  Skrifter,«  hvor  alle  disse  Minde- 
ord ere  udgivne,  medens  kun  ganske  faae  ville  blive  omtalte  her. 

Jakob  Langebek  var  den  første,  som  gik  bort  af  Suhms 
nærmeste  og  bedste  Venner:  »I  ham  mistede  jeg  min  Ven,  min 
Underviser,  min  Ledsager  i  Alderdommens  Mørke *^«  Suhm 
havde  tidlig  sluttet  sig  til  ham,  dels  fordi  de  havde  fælles 
videnskabelige  Interesser,  dels  fordi  deres  Naturer  vare  beslæg- 
tede. Medens  Suhm  var  i  Trondhjem,  stod  han  i  Brevvexling 
med  Langebek ;  efterat  de  begge  vare  komne  til  at  leve  i  samme 
By,  sluttede  de  sig  endnu  nærmere  til  hinanden,  og  Langebek 
fik  det  skjønneste  Bevis  paa,  at  han  havde  en  opofrende  Ven 
i  Suhm.  Saa  langt  tilbage  som  i  Aaret  1740  havde  Langebek 
lagt  Planen  til  et  Værk**,  som  skulde  indeholde  Udgaver  af 
de  endnu  bevarede  Kildeskrifter  af  alle  Arter  til  Danmarks 
Historie  saavel  i  Middelalderen  som  i  den  nyere  Tid,  og  han 
var  vedblevet  at  samle  til  et  saadant  Værk,  men  havde  dog 
begrændset  det  til  at  omfatte  Middelalderen  alene.  Med  den 
utrolige  Arbejdskraft,  som  han  var  i  Besiddelse  af,  kunde  han 
paa  samme  Tid  samle  til  det  diplomatiske  Værk,  hvortil  Manu- 
skriptet nu  opbevares  i  Rigsarkivet  og  bærer  Navnet  »Diploma- 
tarium LangebekiaminXy^  —  hvilket,  grundlagt  af  Hans  Gram, 
indeholder  Afskrifter  af  Breve,  Dokumenter  af  enhver  Art  som 

Skjøder,  Thingsvidner,  Domme,  Traktater  o.  L.  fra  Middel- 
alderen —  og  til  »Scriptores« -Samlingen,  der  skulde  omfatte, 
saavidt  muligt,  alle  de  gamle  Skrifter,  som  indeholde  Bidrag 
til  Danmarks  Historie  i  Middelalderen,  og  som  endnu  ikke 
vare  udgivne  eller  som  kunde  udgives  i  bedre  Udgaver,  dog 
ikke  de  islandske  Kildeskrifter.  Med  kongelig  Understøttelse 
berejste  han  Sverig  og  Landene  omkring  Østersøen,  for  at 
samle  Afskrifter  af  Diplomer,  og  Samlingen  af  disse  blev  efter- 
haanden  saa  stor,  at  det  gik  over  hans  Kræfter  at  faa  den 
udgivet,  især  da  Regjeringen  ikke  understøttede  ham  tilstrække- 
ligt pekuniært.  Med  Udgivelsen  af  »Scriptorcs« -Værket  kom 
han  heller  ikke  nogen  Vej*,  og  det  saae  ud  til,  at  det  kun 
skulde  blive  til  i  Manuskript  og  dele  Skjæbne  med  Diplom- 
samlingen. Men  da  traadte  Suhm  til;  han  rakte  sin  Ven 
Haanden,  for  at  føre  ham  fremad,  han  gjorde  ham  et  Tilbud, 
som  man  godt  kan  kalde  et  fyrsteligt,  for  at  sætte  Udgivelsen 
af  » Scriptores  €  i  Gang,  og  Langebek  tog  imod  dette  Tilbud, 
som  gik  ud  paa,  at  Suhm  vilde  afholde  alle  Udgifterne,  der 
vare  forbundne  med  Udgivelsen.  Nyerup  har  aftrykt  det  inter- 
essante Aktstykke,  som  oplyser  herom,  nemlig  den  Aftale  (Kon- 
trakt kalder  Nyerup  det),  som  blev  truffet  imellem  Suhm  og 
Langebek,  og  til  hvilken  denne  sidste  selv  har  gjort  Udkastet. 
Heraf  skulle  følgende  Partier  meddeles.    Det  begynder  saaledes : 

Uden  at  vente  Understøtning  i  mit  Forehavende  fra  de  Steder, 
hvorfra  al  Opmuntring  burde  hentes,  har  jeg  ved  at  ytre  mig  for 
Hr.  Konferentsraad  Peter  Friderich  Suhm,  i  denne  min  og  alle 
Menneskers  store  Ven  fundet  en  Mand,  som  ej  alene  i  alle  Maader 
svarer  til  den  Fortrolighed,  jeg  i  en  Tid  af  mere  end  30  Aar  haver 
havt  til  ham,  men  endog  langt  overgaar  Alt  hvad  jeg  i  denne  Sag 
har  kunnet  tænke  eller  formode,  nemlig  at  han,  isteden  for  at  lade 
det  blive  ved  idelig  Omsnakken  og  mundtlige  Tilskyndelser,  har, 
af  sin  egen  fri  Vilje  og  uden  mindste  Anmodning  paa  min  Side, 
gjort   mig  et  Tilbud,   som   iblandt  private  Folk  er  uden  Lige,   be- 

*  Første  Gang,  Langebek  omtaler  >Scrip/ores« -Værket,  er  i  et  Brev,  skrevet 
den  31.  Januar  1767,  til  Vennen,  Assessor  Nils  Reinhold  Bracman  i  Stock- 
holm. Breve  fra  Jacob  Langebek,  S.  429.  1  sin  Afhandling  om  Vanskelig- 
hederne ved  at  skrive  Danmarks  Historie  i  Middelalderen,  som  blev  oplæst 
i  Videnskabernes  Selskab  1763,  berører  Suhm  Savnet  af  et  Værk  som  »Scrip- 
tores Rer.  Dan.,<  men  han  omtaler  ikke,  at  Langebek  forberedte  det.  Har 
Langebek  den  Gang  endnu  ikke  bestemt  sig  til  at  ville  udgive  det? 

staaende  deri,  at  han,  for  det  gamle  Venskab  han  har  for  mig  og 
for  Fædernelandets  Ære,  vil  give  og  gjøre  alle  de  Bekostninger, 
som  Værkets  Trykning  udfordrer,  ja  det  som  langt  mere  er,  at 
han  skjænker  mig  og  mine  Arvinger  alt  det,  som  af  Værkets  Op- 
lag og  Debit  kan  udkomme. 

Derefter  tales  om,  at  Langebek  skal  gjøre  Værket  færdigt 
til  at  gives  under  Pressen,  i  hvilken  Henseende  han  vil  følge 
Suhms  Raad,  og  formodes  det,  at  Suhm  ikke  vil  have  noget 
at  indvende  imod,  at  han,  »for  at  være  vis  paa  nogen  Afsæt- 
ning, gaar  den  sædvanlige  Subskriptionsvej.«  Der  fortsættes  saa: 

Men  skolde  jeg  forinden  ved  Døden  afgaa,  da  skal  den  hele 
Samling  og  hvad  dertil  hører,  til  Hr.  Konferentsraad  Suhm  af  mit 
Stervbo  udleveres,  da  han  selv  har  den  Godhed  at  lade  dens 
Trykning  paa  bedste  Maade  besørge,  dog  med  saadant  Vilkaar,  at 
han,  i  Henseende  til  mit  Arbejd,  Bekostning  og  Møje  med  at 
bringe  denne  Samling  tilveje,  overdrager  til  mine  Børn  og  Arvinger 
den  samme  forbemeldte  Fordel  af  Værket,  som  han  vilde  unde 
mig,  ifald  jeg  levede. 

Til  Slutning  omtales,  at  der  skal  leveres  Suhm  en  af 
Langebek  underskreven  Fortegnelse  over  Alt,  hvad  Samlingen 
skal  indeholde,  og  det  nævnes,  hvilken  Titel  Værket,  som 
mulig  vilde  komme  til  at  udgjøre  mere  end  et  Bind,  kan  faa, 
nemlig:  y>Scriptores  Rerum  Danicarum  Medii  ævi,  sive  hactenus 
ineditij  sive  sparsim  sed  minus  accurate  editi;  qvos  magna  cura 
collegit,  adornavit,  et  Sumtibus  Viri  perillustris  Petri  Friderici 
Submii .  .  .  publici  juris  fedt  J.  L.  .  .  .« 

Efter  at  have  meddelt  dette  Aktstykke  udbryder  Nyerup: 
»Langebek  maa  nok  sige,  at  det  var  et  mageløst  Tilbud,  et 
Tilbud,  som  kun  kunde  gjøres  af  en  Suhm,  Manden  med  den 
brændende  Iver  for  Videnskaberne,  den  varme  Fædernelands- 
kjærlighed  og  den  ømme,  vennehulde  Sjæl.«  Men  det  kom 
ikke  til  at  gaa  saaledes,  som  det  var  tænkt  efter  denne  Plan. 
Mærkeligt  nok  var  der  i  én  Retning  noget  ensartet  hos  de  tre 
fremragende  danske  Historikere,  som  levede  i  det  18.  Aar- 
hundrede:  Gram  ægtede  en  velstaaende  Enke,  Suhm  ægtede 
en  rig  Pige,  Langebek  fik  ved  sit  første  Ægteskab  »sine  Om- 
stændigheder noget  forbedrede,«  han  giftede  sig  1773  i  sit 
andet  Ægteskab  med  en  formuende  Enke,  og  alle  tre  kunde 

hver  paa  sin  Maade  lade  de  Midler,  som  deres  Hustruer  havde 
bragt  dem,  komme  Videnskaben  til  Gode.  Langebek  bekostede 
selv  Udgivelsen  af  sit  »Scriptores^-Yærk.  Men  det  er  dog  at 
mærke,  at  det  første  Bind  af  »Scriptores«  udkom  1772,  medens 
det  først  var  i  1773,  at  Langebek  giftede  sig  med  Madam  Marie 
Wolf*,  Enke  efter  Klokker  Glud  ved  Frue  Kirke,  saa  at  det 
vel  er  muligt,  at  Suhm  har  hjulpet  til  ved  Udgivelsen  af  dette 
første  Bind.  Dette  har  ikke  paa  Titelbladet  Betegnelsen  *Sum- 
-tibus  P.  F.  Suhmii«  og  i  Fortalen  er  Suhms  Forhold  til  Scrip- 
tores ikke  omtalt;  Nyerup  siger,  at  Langebek  ikke  oppebar 
noget  af  sin  Vens  Understøttelse,  og  man  har  da  formodet,  at 
Langebek  igjennem  Guldberg  har  faaet  Hjælp  af  Regjeringen. 
Sammenhænget  hermed  er  ikke  oplyst. 

Suhm  levede  endnu,  dengang  Nyerups  Beretning  om  Suhms 
Forhold  til  Udgivelsen  af  y>Scriptores«i  blev  trykt,  og  Langebeks 
egenhændig  skrevne  Udkast  til  »Kontrakten«  er  endnu  bevaret, 
saa  at  der  er  god  Grund  til  at  tro  paa  Beretningens  Sandhed; 
Nyerup  siger  endog,  at  Kontrakten  var  »bestemt  til  at  lægges 
Publicum  for  Øjne.«  Men  mærkeligt  er  det,  at  Langebek  ikke 
med  et  Ord  har  talt  om  dette  Forhold,  I  et  Brev,  skrevet 
den  28.  Juni  1771,  til  Adjunkt  i  Historie  ved  Universitetet  i 
Lund,  Johan  Henrik  Liden,  siger  Langebek:  »Se  her  et  aver- 
tissement om  et  stort  Værk,  som  jeg  med  første  vil  give  under 
Pressen.  Det  kommer  an  paa  Publici  Bifald  og  Subscribenters 
Antal,  om  mit  Forsæt  skal  naa  Fremgang,  thi  anden  Under- 
støtning kan  jeg  ikke  vente  .  .  .  Lykkes  dette,  skal  snart  flere 
af  mine  længe  paaarbejdede  Værker  følge  efter.«  Langebek 
sendte,  som  det  synes,  et  Exemplar  af  Arkene  af  det  første 
Bind  af  sine  ^Scriptores<i^  til  Suhm  efterhaanden,  som  de  vare 
blevne  trykte. 

Prænumerationsindbydelsen  —  trykt  baade  paa  Dansk  og 
paa  Latin  — ,  som  her  sigtes  til,  er  dateret  den  30.  Maj  1771, 
og  i  den  siger  Langebek,  at  han  ikke  kan  bestemme,  om 
Værket  vil  udgjøre  et,  to  eller  kanske  flere  Bind,  da  Pjecerne 
ere  mange  og  af  meget  forskjellig  Størrelse,  —  der  anføres  209 
Titler**.  »Kontrakten«  forblev  en  Hemmelighed,  indtil  Nyerup 


•  Hun  var  født  den  28.  November  1720  og  døde  den  24.  November  1792. 
•*  De  kobberstukue  Tavler  til  første  Tome  af  »Scriptores  Rer.  Dan.« 
ere  ikke  signerede  »T.  I.> 

røbede  den  1798.  Suhm  har  vistnok  med  sin  sædvanlige 
Beskedenhied  ikke  ønsket  den  omtalt. 

I  Aaret  1771,  da  der  var  Tale  om  Forandringer  ved  Uni- 
versitetet og  om,  at  Professor  Joh,  Henr.  Schlegel  skulde  træde 
ind  blandt  Professores  ordinarii,  bragte  Hielmstierne  i  et  Brev 
til  Suhm  (14.  Juni  1771)  den  Tanke  paa  Bane**,  at,  da  Schlegel 
havde  faaet  Exspektance  paa  Embedet  som  Bibliothecarius  ved 
det  kongelige  Bibliothek,  og  da  efter  det  nye,  gode  Principium 
en  Mand  ikke  burde  beklæde  diverse  Embeder,  Bibliotheket 
maatte  blive  givet  Etatsraad  [Gehejmearchivarius]  Langebek, 
der  er  »en  saa  brav  lærd  og  i  visse  Videnskaber  uniqve  Mand 
i  hele  Landet,«  thi  »Archivet  og  Bibliotheket  have  altid  forhen 
været  sammenføjede  og  det  med  god  Grund ;  thi  den,  der  skal 
skrive  i  Historien,  bør  baade  have  Adgang  til  Manuscripta  og 
Bibliotheker.«  Suhms  Svar  paa  dette  Brev  kjendes  ikke,  hvil- 
ket er  beklageligt,  da  det  havde  været  interessant  at  se,  hvor- 
ledes han  dømte  om  Langebeks  Dygtighed  til  at  være  Biblio- 
thekar.  Det  kan  være  tvivlsomt,  om  han  i  dette  Tilfælde  helt 
havde  samstemmet  med  Hielmstierne,  hvilket  maaske  kan 
sluttes  af  en  Sammenstilling,  han  et  Sted  har  gjort  imellem 
Gram,  Holberg,  Schøning,  Kofod  Ancher  og  Luxdorpb,  og  her 
siger:  »Holberg  vidste  mindst  af  de  sex,  undtagen  Langebek, 
som  havde  fast  ganske  indskrænket  sig  til  den  danske  Historie 
og  Sprog;  hvorfor  han  og  i  det  første  tog  Prisen  fra  dem 
alle.«: 

Af  »Scriptores  Rerum  Danicarum <!^  kom  Langebek  kun  til 
at  udgive  de  første  tre  Bind:  1772,  1773,  1774,  saa  døde  han 
den  16.  August  1775.  Det  Qerde  Bind  blev  fuldendt  af  Suhm, 
og  til  Fortalen  i  dette  Bind  skrev  han,  paa  Latin,  den  første 
af  sine  større  Biografier,  nemlig  sin  afdøde  Vens  Levnets- 
beskrivelse,  hvilken  senere,  oversat  paa  Dansk,  blev  trykt  i 
den  sjette  Del  af  de  »Samlede  Skrifter,«  og  her  gav  han  Op- 
lysning baade  om  Langebeks  Familieforhold,  hans  personlige 
Forhold,  hans  videnskabelige  og  literære  Virksomhed,  og  en 
Karakteristik  af  Langebek,  baade  af  hans  Ydre  og  af  hans 
Indre.  Strax  efter  Langebeks  Død  offentliggjorde  Suhm  i 
»Adresseavisen«  et  latinsk  Epitaphium,  trykt  med  store  Bog- 
staver allerforrest  i  Avisen,  saaledes  lydende ''*: 


£^V  Peter  Frederik  Suhm. 

Lugete,  o  Musæ,  o  Danicæ  Masæ! 
Et  quantum  est  Hominum  erndltiorum. 

Apollo  enim  vester  mortuus  est; 
LANGEBECKIUS  Doster  mortoas  est. 
Cui  Æqvitas,  Candor,  et  prisca  Fides, 

Doctrina,  Religio,  et  Patriæ  Amor, 

Cai  Probitas  Moruni  et  Benignitas, 
Qvando,  hea!  ullum  invenient  parem? 

Suhm  helligede  dette  Epitaphium  til  tAmico  defancto  et  ve- 
leri  Sodali,"  og  han  betegnede  derved  sit  Forhold  til  Langebek 
som  den,  med  hvem  han  havde  fælles  litterær  Virksomhed, 
idettnindste  i  én  Retning.    Faae  Aar  efter  traadte  Suhm   og 


Hielmstieme  sammen  øg  lod  en  Medaille  præge  til  Minde  om 
deres  bortgangne  Ven ;  Stemplerne  vare  skaarne  af  D.  I.  Adzer*. 

Aaret  1780  bragte  Suhm  store  Tab  i  Kredsen  af  hans 
Venner  og  Bekjendte.  Mærkelig  nok  døde  to  af  dem  paa 
samme  Dag,  den  18.  Juli,  nemlig  Henrik  HielmsHerne  og  Ger- 
hard Schøning. 

HielmsHerne,  hvis  Navn,  før  han  blev  adlet,  var  Henriksen, 
var  tretten  Aar  ældre  end  Suhm.  Men  fra  den  tidlige  Tid,  da 
de  gjorde  hinandens  Bekjendtskab,  knyttedes  et  nøje  Venskab 
imellem  dem,  og  det  holdt  sig,  til  Døden  skilte  dem  ad.  De 
havde  fælles  Interesser,  de  mødtes  i  Kjærlighed  til  Fædrelandet, 
til  dettes  Historie  og  Literatur,  de  vare  begge  Samlere  af  Bøger 

*  Detle  omtales  I  >Berlingsl(e  Tidende«  1777,  Nr.  'i^,  14.  Marts,  favor 
det  meddeles,  at  Medalllen  var  at  fae  paa  den  kongelige  Ment. 

Og  af  Mønter,  Mændene  og  deres  Hustruer  havde  stadig  Om- 
gang med  hverandre,  og  Mændene  tiltalte  hinanden  med  det 
fortrolige  »Du.«  Da  Hielmstierne  var  død,  skrev  Suhm  et  Epita- 
phium  over  ham,  saaledes  lydende**:  »Hic  situs  est  Hielmstiernus, 
quem  Amor  Patrice  et  Literarum,  Justitiæ  Zelus,  Incorruptaqve 
Virtus  Immortalem  reddiderunt,^  Men  Suhm  skrev  ingen  Karak- 
teristik af  ham,  hvortil  Grunden  vel  nærmest  har  været  den, 
at  han  ingen  ydre  Anledning  eller  Lejlighed  havde  dertil,  som 
han  f.  Ex.  havde  til  at  knytte  sin  Biografi  af  Langebek  til 
Qerde  Bind  af  »Scriptores  Rerum  Danicarum.<si  I  Videnskabernes 
Selskab  blev  det  C.  F.  Jacobi,  som  kom  til  at  holde  Lovtalen 
over  dets  afdøde  Præsident,  et  Hverv,  som  Suhm  vistnok  har 
været  mindre  skikket  til  at  paatage  sig.  I  Aarene  1791  og 
1792  nedskrev  Suhm  nogle  Erindringer  om  adskillige  Mænd, 
som  han  havde  kjendt,  og  blandt  dem  kommer  ogsaa  Hielm- 
stierne paa  Bane,  som  han  giver  den  Ros,  at  han  var  en 
duelig  Embedsmand  og  en  meget  ærlig  Mand.  Nyerup  gjør 
opmærksom  paa,  at  man  ikke  af  hvad  Suhm  har  sagt  paa  dette 
Sted  »lærer  det  nøje  Forhold,  den  fortrolige  Omgang  og  det 
ømme  Venskab,  som  der  var  og  i  mange  Aar  havde  været 
imellem  Suhm«  og  Hielmstierne.  Men  han  anfører  saa  til 
Vidnesbyrd  om  dette  Forhold  et  Lykønsknings-Brev  fra  Hielm- 
stierne, sendt  Suhm  paa  hans  Fødselsdag,  den  18.  Oktober 
1774,  og  dette  Brev  er  saa  smukt  skrevet,  og  skrevet  i  en  Form, 
som  saa  lidet  ligner  mange  Breve  fra  den  Tid,  at  det  med- 
tages her,  for  at  vidne  om  Venskabsbaandet  imellem  dem, 
men  ogsaa  for  gjennem  det  at  vidne  om,  hvad  der  boede  i 
Henrik  Hielmstierne.     Brevet  lyder  saaledes*: 

Kjæreste  Ven  I 

Min  hel  maadelige  Helbred  forbyder  mig  personlig  at  sige 
Dig  det,  jeg  her  skriftlig  udfører  af  et  oprigtig  Hjærte,  som  er 
fast  den  eneste  sunde  Del,  der  rester  af  min  hele  usle  Krop;  jeg, 
som  er  nær  ved  Graven,  og  daglig  har  den  i  Minde,  kan  ej  und- 
lade i  Dag  at  tænke  paa  Din  Vugge.  Jeg  var  i  mit  fejreste  For- 
aar,  da  jeg  først  lærte  at  kjende  Dig  i  Dine  unge  Aar,  og  uagtet 
min  Vinter  har  indfundet  sig,  som   snart  skal   slutte  Scenen,   tør 


•  Et  andet  Brev  fra  Hielmstierne  til  Suhm,  skrevet  den  23.  Sept.  1778, 
er  trykt  i  det  Følgende  i  Tillæget. 

jeg  dog' forsikre,  uden  at  overdrive  mine  Ord,  at  jeg  elsker  Dig  i 
samme  Grad  og  med  samme  Oprigtighed,  som  da  mine  Passioner 
vare  i  deres  fulde  Fyrighed.  Hyklerie  er  mig  et  uvant  og  fælt 
Sprog;  og  hvorfor  skulde  jeg  smigre  for  Dig,  nu  jeg  om  en  kort 
Tid  ej  trænger  til  nogen,  og  mindst  vilde  misbruge  Dit  Venskab 
og  gode  Hjærte.  Forsynet  har  givet  Dig  Alt  hvad  Du  kan  ønske 
Dig  i  Verden ;  jeg  har  alene  at  ønske  Dig  Aar  og  Helbred  at  mætte 
Dig  af,  og  forlyste  Dig  med  Din  Forraad  og  Forraadskammere, 
til  at  oplyse  Dine  Medborgere  med  Dine  lærde  Skrifter,  til  at  op- 
bygge Din  Jævnchristen  med  Dine  gode  Exempler,  (thi  Du  veed, 
at  Lærdom  uden  Dyd,  er  som  en  Klokke  uden  Lyd),  og  til  at 
vederkvæge  værdige  Trængende.  Tillad  mig  i  den  korte  Tid,  jeg 
har  tilbage,  at  glæde  mig  ved  at  være  yndet  af,  og  i  det  mindste 
at  kjende  een,  der  er  baade  Landets  og  min  Ven. 

Hielmstierne. 

Det  er  en  sørgmodig  Klang,  der  lyder  igjennem  dette  Brev, 
fremkaldt  ved  legemlige  Lidelser,  som  Hielmstierne  maatte 
bære  med  Taalmodighed,  indtil  hans  sidste  Dag  kom.  Men 
der  klinger  ogsaa  i  det  Toner,  som  det  oprigtigste  Venskab 
har  sat  i  Bevægelse.  For  Suhm  var  Hielmstierne  en  af  hans 
»ældste  og  trofasteste  Venner.« 

Medens  Gerhard  Schøning  var  Professor  i  Sorø,  besøgte 
Suhms  hans  Hus  af  og  til,  og  Sorø  var  jo  ikke  Qærnere  fra 
Hovedstaden,  end  at  Schønings  ogsaa  kunde  gjæste  Suhras 
der.  I  Aarene  1773 — 75  faldt  Schønings  topografisk-historisk- 
antikvariske  Rejse  i  Norge,  som  han  foretog  paa  Regjeringens 
Bekostning,  og  under  denne  Rejse  skrev  han  flere  Breve  til 
Suhm,  af  hvilke  Nyerup  har  udgivet  syv.  Den  største  Del  af 
disses  Indhold  drejer  sig  om  Iagttagelser,  som  Rejsens  Formaal 
gav  Anledning  til,  derimod  faar  man  ikke  ret  meget  ud  af 
dem,  som  kan  oplyse  om  de  to  Mænds  personlige  Forhold. 
Suhm  har  hjulpet  ham,  naar  han  krævede  Regjeringen  for 
Penge  til  Dækning  af  Rejseudgifterne,  thi  det  gik  undertiden 
langsomt  nok  for  Schøning  at  faa  Pengene.  Schøning  blev, 
medens  han  var  paa  Rejsen,  udnævnt  til  Justitsraad,  hvilket 
han  ikke  ansaa  for  en  Lykke,  »men  heller  i  visse  Maader  for 
en  Byrde,  helst  om  man  fordrer,  at  jeg  skal  indløse  Bestalling, 
i  hvilket  Tilfælde  det  er  mit  fulde  Forsæt,  at  lade  den  ligge 

uindløst,  da  jeg  aldrig  har  forlangt  den  justitsraadelige  Ære, 
og  kan  gjerne  undvære  den.«  Dette  skrev  Schøning  den  19. 
Februar  1774;  den  11.  Juni  1774  skriver  han*^:  »Min  Justits- 
raads-Bestalling  er  mig  endnu  ej  tilsendt,  hvilket  jeg  vel  maa 
ansee  som  et  Mærke,  at  man  i  Kancelliet  vil,  at  jeg  skal  løse 
og  betale  den,  hvilket  jeg  derimod  tror  mig  med  Rette  at 
kunne  ansee  som  en  Ubillighed.  Skal  det  vel  kunne  ansees 
for  en  Naadesbevisning,  for  en  Ære  eller  en  Belønning,  at  be- 
tale det,  som  man  aldrig  har  søgt  om,  og  som  gives  til  alle  i 
Flæng?  Nej!  det  bliver  saaledes  heller  en  Straf.  Jeg  lod  gjerne 
denne  Sag  uomtalt,  og  bemeldte  Bestalling  ligge  uindløst,  eller 
hvor  den  er;  men  man  har  Exempler  for  sig,  at  ved  indfal- 
dende Forandring  kan  saadant  blive  paakrævet  og  En  til  Ud- 
gift. Skulde  derfor  Befrielse  for  at  betale  bemeldte  Bestalling 
og  Rang  ej  kunne  underhaanden  udvirkes  ved  Etatsraad  Guld- 
berg saaledes,  at  det  kunde  have  Anseelse  som  Arveprindsen 
gjorde  det  af  egen  Drift?« 

Paa  samme  Tid,  som  Schøning  fik  Justitsraads-Titlen,  blev 
Suhm  udnævnt  til  Kammerherre,  og  i  den  Anledning  skrev 
Schøning  til  ham  fra  Trondhjem  den  19.  Februar  1774:  »Jeg 
veed  ikke,  hvorfor  den  Tidende  om  Hans  Nøgel  denne  Gang 
mere  fortrød  end  fornøjede  mig,  da  jeg  saae  Andre  behængte 
med  det  hvide  Baand,  for  hvilke  højstærede  Velynder  burde  i 
alle  Henseender  have  Fortrinet.  I  den  første  Hede  vilde  jeg, 
at  naar  Baandet  ej  kunde  faaes,  burde  Nøglen  ej  være  mod- 
tagen; men  man  dømmer  anderledes,  naar  Blodet  er  blevet 
koldt,  end  naar  det  er  i  Kogningen,  og  jeg  tror  derfor,  at  Han 
har  havt  vigtige  Grunde  for  at  imodtage  Nøglen  og  ønsker 
derfor  af  mit  ganske  Hjærte  til  Lykke,  om  nogen  Lykke  er  i 
saadant.« 

Det  er  i  et  af  disse  Breve,  at  Schøning  bringer  »Hendes 
Naade,  Fru  Kammerherreinden«  sin  Tak  for  hendes  Omhu 
for  den  fælles  syge  Ven,  Benjamin  Dass,  og  i  et  andet  af  dem 
underretter  han  Suhm  om,  at  Biskop  Gunnerus,  der  paa  en 
Visitatsrejse  havde  Schøning  til  Rejsefælle,  efter  en  kort  Syg- 
dom var  død  i  Christianssund  den  25.  September  1773. 

Da  Langebek  døde,  var  han  naaet  til  S.  616  i  Qerde  Del 
af  1^ Scriptores  Rerum  Danicarum;«  der  manglede  kun  17  Sider 
i,  at  Bindet  var  færdigt,  og  det  blev  Suhm,  der  fuldendte  det. 
I  Fortalen,  som  ingen  Underskrift  har,  men  som  er  skreven 

af  Suhm,  meddeles,  at  Værket  vil  blive  fortsat  paa  Kongens 
Bekostning;  Kongen  har  kjøbt  de  tre  første  Bind,  bekostet  det 
fjerde  Bind,  samt  overdraget  Schøning  at  fuldende  Værket  og 
derefter  at  tage  fat  paa  Diplomatariet.  Men  denne  Plan  kom 
ikke  til  Udførelse,  thi  ved  et  kongeligt  Reskript  af  17.  Juni 
1776  blev  det  bestemt,  at  Suhm  skulde  paatage  sig  »Scriptores,^ 
medens  Schøning  skulde  udgive  »Snorres  Heimskringla,*  Da  det 
femte  Bind  af  »Scriptores^  udkom,  stod  der  indflettet  i  Fortalen 
en  Biografi  af  Schøning,  forfattet  af  Suhm,  som  ogsaa  behand- 
lede Schønings  Liv  i  Fortalen  til  tredie  Del  af  Schønings 
»Norges  Historie.«  Det  er  fra  disse  to  Kilder,  at  Nyerup  har 
udarbejdet  den  »Karakter  af  Gerhard  af  Schøning,«  som  findes 
trykj  i  Suhms  »Samlede  Skrifter,«  sjete  Del. 

Den  samme  Beklagelse  over,  at  ingen  Digter  efter  Lange- 
heks  Død  sang  om  denne  fortjente  Mand,  som  Suhm  et  Sted 
har  udtalt,  kunde  han  have  udtalt  i  Anledning  af  Schønings 
Død,  thi  der  var  Ingen,  som  i  Vers  priste  ham.  Suhm  skrev 
dog  disse  Mindeord  om  ham  i  »Adresseavisen,«  hvor  det  staar 
sammen  med  Mindeordet  om  Hielmstierne :  »LANGEBECKIO 
adempto,  Flentibus  Musis  Apollo  dixit:  Ne  flete  Sorores;  SCHØ- 
NINGIUS  viuit  Nunc  SCHØNINGIO  sublato,  Plorantibus  Musis 
Complorat  Apollo  et  tacet,<^ 

Dersom  man  skulde  bedømme  Forholdet  imellem  Suhm 
og  Schøning  efter  de  ovenfor  meddelte  Stykker  af  Schønings 
Breve,  kunde  man  være  tilbøjelig  til  at  forestille  sig  det  noget 
stift  fra  Schønings  Side.  Schøning  tiltaler  sin  Ven  med  det 
kolde  »Han,«  ikke  med  det  fortrolige  »Du,«  Suhms  Kone  er 
»den  naadige  Frue,«  »Hendes  Naade  Fru  Kammerherreinden;« 
man  kommer  let  paa  den  Tanke,  at  Schøning  følte  Afstanden 
mellem  den  fornemme,  rige  Mand  og  den  simple  Professor. 
Og  dog  taler  Schøning  paa  en  Maade,  paa  hvilken  kun  den 
kan  gjøre,  der  staar  i  intim  Forbindelse  med  den,  han  skriver 
til.  Der  kan  heller  ikke  være  nogen  Tvivl  om,  at  disse  Mænd 
bar  mere  end  Agtelse  for  hinanden,  at  der  ogsaa  herskede 
Venskab  imellem  dem.  Og  det  har  Suhm  udtalt  for  sit  Ved- 
kommende mere  end  én  Gang.  Det  var  en  Taknemmeligheds 
Gjæld  mod  Langebek,  Suhm  afbetalte  ved  at  fortælle  hans 
Levnet  og  knytte  sin  Skildring  til  Langebeks  Hovedværk  »Scrip- 
fores  Rerum  Danicarum.^  Men  det  Samme  gjorde  han  ligeover- 
for Schøning,  ved  at  knytte  sin  Levnetsbeskrivelse  af  ham  til 

det  samme  Værk,  hvor  disse  Biografier,  skrevne  paa  Latin^ 
vilde  bringe  Vennernes  Navne  og  deres  Historie  ud  i  den 
store  Verden.  I  Erindring  om  Samlivet  i  Trondhjem  siger 
Suhm,  at  som  Schøning  anvendte  sin  ledige  Tid  paa  sit  store 
Øjemed,  engang  at  skrive  Norges  Historie,  saaledes  søgte  han 
at  gjøre  ham  bekvem  til  at  skrive  Danmarks.  Et  andet  Sted 
siger  han:  »Uden  Schøning  havde  jeg  ikke  kunnet  fremtræde 
med  de  Værker,  hvordan  de  end  ere,  som  nu  see  Lyset.  I  ham 
og  Langebek  haver  jeg  tabt  mine  bedste  og  sikreste  Vejledere 
og  Lærere.«  Et  Sted  stiller  Suhm  Langebek,  Schøning  og 
Kofod  Ancher  sammen  og  siger:  »Da  min  Omgang  har  været 
allermest  nøje  med  Schøning,  saa  haver  jeg  af  ham  oppebaaret 
de  bedste  og  fleste  Raad  og  Undervisninger.«  Fremdeles  siger 
Suhm  om  Hielmstierne  og  Schøning:  »den  første  en  af  mine 
ældste  og  trofasteste  Venner,  og  den  sidste  min  oprigtige  Ven 
og  fornemste  Vejleder  i  al  historisk  Kundskab.«  Tilsidst  skal 
følgende  Ytring  anføres :  »Af  mine  øvrige  Venner  kom  Schøning 
og  Hielmstierne  ham  [o.  Benjamin  Dass]  nærmest  i  Trofasthed, 
Fasthed  og  Ubøjelighed,  og  i  at  sige  deres  Mening  lige  ud.« 
Suhm  havde  Schøning  meget  at  takke  for*.  Ja,  man  kunde 
være  fristet  til  af  de  varme  Ord  om  Schøning  at  slutte,  at 
denne  har  havt  en  overordentlig  stor  Indflydelse  paa  Suhm. 
At  der  har  været  en  Indflydelse,  det  er  utvivlsomt;  men  Suhms 
Hjærte  kom  altid  i  Bevægelse,  naar  han  skrev  om  sine  Venner, 
og  dette  i  Forening  med  hans  Beskedenhed  gjorde  vist,  at  han 
let  kom  til  at  sætte  sig  selv  noget  i  Skygge  ligeoverfor  disse 
Venner.  Der  vil  senere  blive  Lejlighed  til  at  sammenstille 
disse  to  Mænd. 

Fabrikmester  Henrik  Gerner  døde  den  26.  December  1787. 
Suhm  satte  denne  Mand  meget  højt  og  han  skrev  Følgende 
om  ham  i  sine  »Blandede  Tanker«  1793*':  »Henrik  Gerner 
var  en  af  vore  bekjendteste  Mathematici  og  Mechanici.  Faa 
have  havt  flere  og  stærkere  Beundrere  og  Misundere.  Han  var 
en  smuk  Mand,  som  havde  noget  ædelt  og  tiltrækkende  hos 
sig,  saa  man  strax  fattede  Kjærlighed,  Tillid  og  Højagtelse  for 
ham;  men  han  forstod  ej  at  smigre  og  at  gjøre  Opvartninger 


*  Schøning  havde  ogsaa  Noget  at  takke  Suhm  for;  Suhm  bekostede  saa- 
ledes de  sex  kobberstukne  Tavler,  som  ledsage  Schønings  Bog  om  Trond- 
l\]ems  Domkirke,  der  udkom  1762. 

Bruun,  P.  F.  Suhm.  15 

for  de  Store:  Hine  illæ  lacrymæ.  Han  er  en  af  dem,  som  jeg 
agter  mig  det  for  en  Hæder  at  have  kjendt.«  Allerede  den 
28.  December  læste  man  et  paa  Latin  affattet  Epitaphium  over 
Gerner,  som  Suhm  havde  skrevet,  og  det  kom  til  Anvendelse 
paa  en  sjelden  Maade  ved  Gerners  Jordefærd. 

Denne  fandt  Sted  den  2.  Januar  1788.  »Følget  samledes 
Kl.  11.  Foruden  Admiralerne,  som  vare  indbudte,  indfandt 
alle  Officererne  af  Søetaten  sig,  som  ikke  havde  Forfald*,  og 
desuden  mødte  en  Mængde  Mennesker  af  alle  Stænder,  Gejst- 
lige, Militære,  Civile,  de  fleste  af  disse  med  Sørgekapper.  Der 
var  i  Følget  over  450  Personer,  blandt  dem  Medlemmer  af 
Landhusholdnings-Selskabet  og  Efterslægt-Selskabet.  Den  dybe 
Sorg  var  malet  i  enhvers  Ansigt,  og  Blandingen  af  denne 
Mængde  var  højtidelig.  Da  Liget  skulde  bringes  ud  af  Huset 
—  paa  Hjørnet  af  Bredgade  og  Biancogade  —  var  der  Ser- 
geanter  tilstede,  som  efter  Krigs-Artiklerne  skulde  bære,  men 
istedenfor  dem  traadte  Kommandør  Stockfleth,  Kaptajn  Fischer, 
Kammerraad  Tønder  Lund,  Professor  Krebs,  Kaptajn  Abra- 
hamson  og  flere  frem,  og  de  bar  Liget  ned  paa  Gaden**.  Her 
stod  Sø-Offlcerer,  Land-Officerer,  Gejstlige  og  Civile,  over  100 
i  Tallet,  de  tog  Kisten  og  bar  den,  uden  at  standse,  lige  til 
Gehejmeraad  Rosenkrantz's  Gaard  ved  Admiralitetet***,  hvor 
man  standsede  nogen  Tid.  Det  store  Følge  gik  parvis,  og  at 
man  ikke  skal  tro,  at  det  var  unge  Enthusiaster,  som  udgjorde 
Følget,  saa  behøver  man  blot  at  nævne  nogle  af  Deltagerne: 
Suhm,  Christian  Colbjømsen,  Biskop  Egede,  Doktor  Schøn- 
heyder,  Etatsraad  Rothe,  Callisen,  Aaskow,  Meinert,  Ove  Malling, 
som  med  mange  andre  ved  denne  frivillige  Handling  tilkjende- 
gav  deres  Agtelse  for  den  Afdøde.  Det  var  et  langt  Følge,  og 
man  gik  uden  at  tænke  paa  Stand  eller  Rang.  Mængden  af 
Tilskuere  var  ubegribelig,  og  end  mere  ubegribelig  var  den 
fuldkomne  Stilhed  og  Ro,  der  herskede. 


*  »Undtagen  Stiboldterne  og  Lfltkenerne.« 

**  »Man  iagttog,  at  Ingen  af  de  Civile  ved  Søe-Etaten,  undtagen  Auscal- 
tanten.  Kammerjunker  Knuth,  og  General- Auditør  Nørregaard,  var  tilstede, 
og  at  Ingen  af  Magistraten  var  tilstede. c 

***  Gehejmestatsmin  ister  Frederik  Christian  Rosenkrantz,  Præsident  i 
Admiralitets-  og  Kommissariats-Kollegiet,  samt  Overkrigssekretær,  boede  ved 
Admiralitetsbygningen  paa  Gammelholm,  skraas  for  den  nuværende  Land- 
mandsbank-Bygning. 

Da  Kisten  skulde  tages  op,  uden  for  Rosenkrantzes  Gaard, 
trængte  Kommandør-Kapitajnerne  sig  frem  for  at  bære,  en 
Ære,  som  kun  Admiralerne  ellers  nyde.  Da  Kisten  var  kom- 
men ind  i  Kirken,  begyndte  Sørgemusiken,  og  da  denne  var 
forbi,  var  endnu  ikke  Halvdelen  af  Følget  kommen  ind  i 
Kirken.  Saasnart  man  var  kommen  ind  i  Kapellet,  begyndte 
Minutskudene  —  fra  11  Kanoner  —  og  i  det  Øjeblik,  Provsten 
havde  udført  Jordpaakastelsen,  bleve  sorte  Gardiner  trukne  fra 
et  Epitaphium,  som  var  ophængt  paa  Væggen  og  paa  hvilket 
Suhms  Gravskrift  var  at  læse.    Den  lyder  saaledes: 

H.  S.  E.  HENRICUS  GERNER.  Vir  Summus  Regiæ  Navium  Con- 
struendarum  Fabricæ  Magister.  Scientiis  Magnus;  Pietate,  Candore, 
Gravitate,  Liberalitate  Maior.  Qvalibet  Virtute  Ornatus;  Nulli  Vitio 
Obnoxius.  Technarum,  Qvibus  Amici  Patronique  Comparantur,  Egre- 
gius  Contemptor,  Sui  Qvippe  Valoris  Conscius,  Patriæ  Amantissi- 
mus.  —  Patriæ  Nomine  Amicus  Posuit  P.  F.  Suhm. 

Den  Sorg,  som  man  læste  i  alle  Ansigter,  lader  sig  ej  be- 
skrive, og  Officerernes  Graad  viste  en  Sorg  som  ved  Tabet  af 
en  Fader.« 

Mindestenen  af  graat  Marmor,  paa  hvilken  Indskriften  er 
anbragt,  var  udført  efter  Tegning  af  Professor  i  Architektur 
ved  det  kongelige  Kunstakademi,  Peter  Meyn.  Den  findes  endnu 
paa  den  sydlige  Længdevæg  i  Kirkens  Kapel  ligeoverfor  Ind- 
gangsporten fra  Kirkegaarden. 

To  Dage  efter,  den  4.  Januar,  læstes  i  »Adresseavisen«  to 
Linier,  med  hvilke  Suhm  karakteriserede  denne  mærkelige  Be- 
gravelses-Højtid, de  to  saa  ofte  gjentagne  Linier: 

Paa  Danmarks  Skuldre  GERNER  bragtes  i  sin  Grav, 
Da  Himlen  smilte  og  sit  Bifald  gav. 

Naar  det  egentlige  Epitaphium  tiltalte  meget,  var  Grunden 
vist  især  den,  at  Suhm  i  de  sidste  Linier  havde  sigtet  til  den 
Modgang,  som  Gerner  havde  havt  i  sine  sidste  Leveaar,  men 
gjort  det  i  en  dæmpet  Tone  og  i  det  latinske  Sprog,  saa  at 
det  Pikante  ikke  traadte  saa  uforbeholdent  frem  som  det  vilde 
være  skeet,  hvis  det  var  blevet  sagt  paa  Dansk.  Men  hermed 
var  Suhms  Forhold  til  Gerner  ikke  afsluttet.  Thi  da  Søoffi- 
cererne vilde  bekoste  en  Medaille  præget  til  Gerners  Ære,  hen- 

15* 

vendte  man  sig  til  Suhm  om  Bistand  til  at  faa  denne  Minde- 
penge smukt  udført,  og  han  gav  Ideen  til  dens  Dekoration: 
paa  Forsiden  Gerners  Brystbillede ,  paa  Bagsiden  et  antikt 
Skib,  foran  hvilket  der  staar  en  Mand,  iført  antik  Dragt,  som 
i  den  venstre  Haand  holder  en  Passer,  og  med  den  højre  peger 
paa  Skibet;  ovenover  Indskriften:  »Vor  Archimedes  til  Ære,« 
nedenunder:  »Af  de  kongelige  danske  Søe-OfBcerer*.« 

Et  Exemplar  af  denne  Medaille  blev  sendt  til  Suhm  med 
følgende  Skrivelse: 

Til  Rammerherre  Suhm. 

Medfølgende  Aftryk  i  Sølv  af  den  Medaille,  de  kongelige  danske 
Søofficerer  have  ladet  slaae  salig  Fabrikmester  Gerner  til  Hæder 
og  Minde,  give  vi  os  den  Ære  at  tilsende  Deres  Højvelbaarenhed 
paa  bemeldte  Søofficerers  Vegne  og  efter  deres  Befaling,  som  et 
Agtelsestegn,  de  troe  at  skylde  den  Mand,  der  har  givet  Idee  og 
Inskription  til  Medaillen. 

Suhms  Svar  lød  saaledes: 

Med  megen  Følelse  haver  jeg  modtaget  Medaillen  over  salig 
Gerner:  et  smukt  og  varigt  Minde  over  den  ædelste  og  nyttigste 
Mand;  ham  opreist  ved  den  Stand,  som  er  Rigernes  Værn.  Deres 
Excellence  og  høje  Herrer  vilde  behage  selv  heraf  at  slutte,  med 
hvor  megen  Varme  og  Højagtelse  for  Dem  mit  Hjerte  maa  være 
opfyldt.  En  Fornemmelse,  der  vil  vedvare  saa  længe  mit  Liv  varer, 
og  om  muligt  snarere  tiltage  end  aftage. 

Kiøbenhavn  den  25de  Februar  1790. 

P.  F.  Suhm. 

Til  Deres  Excellence 
Hr.  Viceadmiral  Fontenay  og  de  høje  Herrer  i  Kommissionen 

over  Bestyrelsen  af  Gerners  Medaille. 

Der  skal  nu  fortælles  om,  hvorledes  Suhm  var  virksom 
for,  at  den  paa  hin  Tid  endnu  saa  lidet  kjendte  islandske 
Literatur  efterhaanden  kunde  blive   draget  frem  for  Lyset  og 


*  Det  er  denne  Medaille,  som  er  bleven  brugt  til  Ærespræmie  for  Sø- 
kadetterne;  den  blev  stukken  paany  og  fik  i  Kanten  Indskriften:  »Kun  ved 
Dyd  og  Flid  vindes  Hseder.« 

forelægges  i  gode  Udgaver.  Dette  skete  ved,  at  han  selv  be- 
kostede Udgivelsen  af  flere  af  de  gamle  Skrifter,  og  hvad  Suhm 
naaede  i  denne  Henseende  var  ret  betydeligt. 

Det  er  tidligere  omtalt,  at  Suhm,  medens  han  levede  i 
Trondhjem,  lærte  Islandsk  af  Schøning  og  læste  Snorre  sammen 
med  ham.  Da  Suhm  var  vendt  tilbage  til  Kjøbenhavn  og  med 
Iver  tog  fat  paa  at  udvide  sit  Bibliothek,  vare  Haandskrifterne 
i  den  Arna-Magnæanske  Samling  noget  af  det  Første,  han 
havde  sin  Opmærksomhed  henvendt  paa;  og  da  han  indsaa, 
hvor  vigtigt  det  vilde  være  for  ham,  med  Lethed  at  kunne  be- 
nytte dem,  saa  lod  han  dem  for  Fode  skrive  af  paa  sin  Be- 
kostning; han  opnaaede  saaledes  paa  en  Maade,  at  have  de 
mange  islandske  Haandskrifter  fra  denne  Samling  staaende  i 
sit  Bibliothek,  rigtignok  i  Afskrifter,  som  ofte  vare  meget  flyg- 
tigt udførte.  Dette  lod  sig  gjøre  saa  at  sige  en  gros;  men 
anderledes  stillede  Sagen  sig,  naar  der  blev  Tale  om  at  udgive 
Skrifterne,  thi  saa  maatte  der  gaaes  frem  med  Læmpe;  der 
maatte  granskes  og  kritiseres,  og  der  maatte  gives  Tid  til  at 
Arbejderne  kunde  blive  godt  fuldendte  og  blive  trykte  i  en 
passende  ydre  Form.  Dette  lykkedes  for  Suhm,  og  det  blev 
en  smuk  Række  Skrifter,  som  han  fik  sendt  ud  i  Verden,  om 
end  Tallet  paa  dem  kun  blev  sex,  og  de  behøvede  tretten  Aar 
til  at  blive  udgivne,  fra  1774  til  1787.  Ind  i  Rækken  af  dem 
blev  sat  et  Skrift  af  en  nyere  Islænder,  skrevet  paa  Latin, 
men  handlende  om  et  historisk  Æmne,  til  hvilket  islandske 
Kildeskrifter  vare  benyttede.  Suhm  lod  disse  Skrifter,  som 
alle  ere  i  Kvart-Format,  trykke  ikke  blot  paa  Trykpapir,  men 
ogsaa  paa  Skrivpapir,  og  det  var  kostbare  Gaver,  som  Suhm 
sendte  ud,  naar  han  forærede  bort  sine  Skrivpapirs-Exemplarer, 
i  hvilke  Trykken  tog  sig  fortræffeligt  ud,  og  hvilke  vare  ind- 
bundne i  stærke  Læderbind. 

Rækken  af  disse  Bøger  blev  aabnet  med  »Islands  Land- 
nåmabåkyVi  som  udkom  1774.  Det  var  første  Gang,  at  dette 
vigtige  Værk  blev  udgivet,  hvilket  fortæller  om  Islands  Land- 
indtagelse, om  de  ældste  Slægter,  som  bosatte  sig  paa  det 
fjærne  Øland,  og  om  hvor  de  fæstede  Bo.  »Den  er  tør  at 
læse,«  skriver  Suhm,  »ligesom  Chrønikernes  første  Bog  i  Biblen, 
men  har  ligesom  den  indstrøet  meget  gode  Efterretninger, 
tjenende  til  Islands,  Norges,  Danmarks,  Irlands  etc.  Historier, 
naar  en  kyndig  Mand  bruger  den*®.«   Udgiveren  var  Hannes 

Finnssen  (paa  Latin  Jobannes  Finnæus),  der  døde  1796  som 
Biskop  paa  Island.  Han  fortæller  i  et  Exemplar  af  Bogen, 
som  han  sendte  Biskop  Ludvig  Harboe,  at  det  var  denne,  som 
havde  hjulpet  ham  til  »under  hans  ulykkelige  Omstændig- 
heder« at  komme  i  Forbindelse  med  Suhm,  der  gav  Finssen 
et  Stipendium,  saalænge  Udgivelsen  stod  paa,  foruden  at  han 
betalte  alle  Udgifterne,  som  Bogens  Trykning  foraarsagede ; 
Suhm  læste  en  Korrektur.  Bogen  indeholder  10  Blade  og  510 
Sider,  foruden  et  Faksimile.  Glossariet  over  de  i  Skriftet  fore- 
kommende meget  sjeldne  Ord  er  forfattet  af  den  yngre  Jon 
Olaf  sen. 

Nogle  Aar  efter,  1777,  udkom:  »Torfæana  sive  Thormodi 
Torfæi  Notæ  Posteriores  in  Seriem  Regum  Daniæ,  Epistolæ  La- 
tinæ  etc.  Ex  Manuscriptis  Legati  Magnæani.^  I  Fortalen,  som 
Suhm  har  underskrevet,  fortæller  han,  at  det  havde  været  hans 
Plan,  at  udgive  Thormod  Torvesens  Breve  alene,  men  at  Lux- 
dorph  og  Jon  Erichsen  havde  anbefalet  at  medtage  hans  »Notæ« 
til  hans  Værk  om  de  danske  Kongerækker;  og  det  var  skeet 
paa  den  Maade,  at  baade  de  forhen  trykte  og  de  utrykte 
»Notæ«  nu  bleve  udgivne  samlede,  men  mærkede  saaledes,  at 
det  var  let  at  se,  hvad  der  allerede  var  kjendt  og  hvad  der 
var  nyt;  Jon  Jonsen  og  Biskop  Hannes  Finssen  havde  besørget 
Afskrifterne;  Jon  Erichsen  havde  tilføjet  en  Afhandling  om 
Torfæus,  og  Portrætet  af  Torvesen,  som  ledsager  Bogen,  var 
stukket  (af  J.  M.  P.  o.  Johan  Martin  Preisler)  efter  et  Portræt, 
som  Benjamin  Dass  havde  forskaffet  fra  Hielmstiernes  Portræt- 
samling. Suhm  læste  selv  den  sidste  Korrektur.  Bogen  bestaar 
af  XXXVIII  og  184  Sider  samt  25  Blade. 

Derpaa  kom  i  1780  »Orkneyinga  Sagay<ii  paa  hvis  Titelblad 
der  læses  »Sumtibus  Petri  Friderici  Su/i/n.«  Bogen  udgjør  XIII 
og  557  Sider  samt  24  Blade.  Suhm  honorerede  Udgiveren, 
Jon  Jonssen,  men  han  deltog  selv  i  Udgivelsen  ved  at  gjennem- 
læse  Manuskriptet  og  forbedre  det.  Denne  Udgave  er  »editio 
princeps<^  af  den  mærkelige  Saga.  Ordregistret  til  den  er  ud- 
arbejdet af  G.  J.  Thorkelin.  Om  den  latinske  Oversættelse  »ved 
den  Islænder  Jonæiis,^  siger  Suhm,  at  han  paa  nogle  Steder 
ikke  har  været  heldig*®. 

Det  næste  Skrift,  som  blev  udgivet,  handler  om  Islæn- 
dernes kirkelige  Tidsregning.  Det  har  Titlen:  »Rymbegla  sive 
Rudimentum   Computi  ecclesiastici  ueterum  Islandornm  Sumtibus 

illustrissimi  P.  Fr.  de  Su/i/n,«  hvilket  udkom  samme  Aar  1780, 
og  blev  udgivet  af  Stephan  Bjarnarsen  (Stephanus  Bjornonis), 
der  var  Beregner  ved  Videnskabernes  Selskabs  Opmaalinger 
og  Arna-Magnæansk  Stipendiar;  han  havde  ogsaa  besørget  den 
latinske  Oversættelse.  Denne  Bog  bestaar  af  12  Blade,  574 
Sider,  forskjellige  computistiske  Tillæg  med  28,  33,  25,  58  Sider 
og  16  Blade;  desuden  findes  der  er  et  Kobberstik. 

Den  samme  Udgiver,  Stephan  Bjarnarsen,  besørgede  1785 
y>  Her  var  ar  saga  ok  Heidrekskongs.^  Paa  Titelbladet,  med  det 
Arna-Magnæanske  Legats  Titel  vignet,  er  trykt  ^Sumptibus  P.  F. 
de  Suhm.^     Bogen  bestaar  af  VIII  og  276  Sider. 

Det  følgende  Aar,  1786,  kom  ^Viga  Glums  Saga,<f^  XXX  og 
242  Sider  og  1  Kobberstik.  Udgiveren,  Gudmund  Petersen,  for- 
tæller i  Fortalen,  at,  medens  han  var  paa  Island,  fik  han  af 
Suhm  Opfordring  om  at  oversætte  denne  Saga  paa  Latin  og 
gjøre  den  færdig  til  at  trykkes,  og  at  Suhm  honorerede  ham 
rigeligt.     Han  kalder  Suhm  sin  y> Benefactor  et  Patronus.^ 

Der  gik  et  Aar  hen,  saa  udkom  1787  »Eyrbyggja-Saga,^ 
med  XII  og  355  Sider.  Titelbladet  har  det  Arna-Magnæanske 
Legats  Titelvignet  og  Notitsen  »Sumtibus  Petri  Friderici  Su/im.« 
Udgiveren,  Grimur  Jonsen  Thorkelin,  var  længe  om  dette  Ar- 
bejde; thi  1776  fik  han  af  Suhm  et  aarligt  Stipendium  af  150 
Rdlr.,  som  han  oppebar  i  to  Aar,  og  i  denne  Tid  oversatte 
han  Sagaen  paa  Latin;  men  han  fik  Ordre  om  at  arbejde 
under  Schønings  Tilsyn  paa  Hakonar-Saga,  i  Snorres  Heims- 
kringla,  og  opgav  da  det  Suhmske  Stipendium.  »Eyrbyggja- 
Saga«  var  under  Pressen,  da  tredie  Del  af  Worms  Forfatter- 
Lexikon  udkom  1784;  Thorkelin  rejste  1786  til  England,  Skot- 
land og  Irland,  og  der  var  saaledes  forbundet  Vanskeligheder 
med  denne  Bogs  Udgivelse.  Den  yngre  ./.  Olafsen  skrev  For- 
talen og  forfattede  Sagregistret  ^^. 

Ved  at  foranstalte  Udgivelsen  af  disse  Værker  kan  det 
synes,  som  om  Suhm  gik  i  Vejen  for  den  Arna-Magnæanske 
Stiftelse,  der  jo  havde  det  som  en  af  sine  Opgaver,  at  foran- 
stalte Udgaver  af  den  oldislandske  Literatur  efter  de  Haand- 
skrifter,  som  Stiftelsen  ejede.  Men  det  kan  dog  ikke  have  været 
Tilfældet.  Thi  da  Kongen  efter  et  Forslag,  som  Luxdorph 
indgav  —  han  daterede  det  fra  sit  Lyststed  i  Nærum  den  21. 
Maj  1771  —  oprettede  Kommissionen  for  dette  Legat,  kom 
den  til  at  bestaa  af  Luxdorph,  Suhm,  Langebek,  Jon  Erichsen 

Og  de  to  Eforer,  og  Suhm  var  altsaa  med  at  lede  de  viden- 
skabelige Foretagender,  som  Kommissionen  strax  satte  i  Værk: 
1773  udkom  »Kristni  Saga,^  mb  ^Gunlaug  Ormstungasagay^ 
1778  »Hungrvaka,«^  hvorefter  der  indtraadte  en  Standsning. 
Det  var  Meningen,  at  ^Grettis  Saga<ii  skulde  udgives,  men  Kom- 
missionen havde  ikke  Raad  til  at  afholde  Udgifterne  hertil, 
og  saa  traadte  dens  Medlem  Suhm  til :  han  lod,  allerede  1781, 
paa  sin  Bekostning  Texlen  forberede.  Oversættelsen  og  An- 
mærkninger tilføje  ved  Gudmund  Petersen  og  Gudmund  Mag- 
nussen^\  og  lod  den  islandske  Tegner,  Sæmund  Magnussen 
Holm,  gjøre  en  Tegning,  fremstillende  den  gamle,  islandske 
Hestekamp,  der  skulde  stikkes  i  Kobber;  Kommissionen  paa- 
tog  sig  at  lade  Udgaven  fuldføre  ved  den  Arna-Magnæanske 
Stipendiar,  J.  Johnsonius,  men  Udgaven  kom  aldrig.  Først  i 
Aaret  1859  blev  denne  Saga  udgivet  for  »Det  nordiske  Literatur- 
samfund«  af  en  ny  G.  Magnusson  og  G.  Thordarson. 

I  Aaret  1786  udkom  »Diplomatarium  Arna-Magnæanumo^ 
ved  G.  J.  Thorkelin.  Det  var  Kommissionen,  som  udgav  dette 
Værk,  men  det  var  Suhm,  som  bekostede  de  17  Tavler  med 
Sigil-Afbildninger  efter  S.  Abildgaards  Tegninger  i  Gehejme- 
arkivet. 

Thorkelin  sendte  Suhm  et  meget  smukt  Exemplar  af  dette 
Værk  og  skrev  foran  i  det  en  Hilsen  til  ham,  indledet  med 
disse  Ord*: 

Dignuin  laude  virum  Musa  vetat  mori. 
Coelo  Musa  beat:  Sic  Jovis  interest 
Optatis  epulis  impiger  Suhmius. 

Hor.  Lib.  IIII.  Od.  IIX. 

Suhm  anmeldte  det  Arna-Magnæanske  Diplomatarium  i 
det  kritiske  Tidsskrift  »Lærde  Efterretninger,«  og  det  er  den 
eneste  Anmeldelse  fra  hans  Haand,  som  er  fremkommet  der^'^. 

Det  følgende  Aar,  1787,  udkom  fra  Kommissionen  første 
Del  af  Sæmunds  Edda,  hvorefter  der  atter  indtraadte  en  Stands- 
ning i  dens  Udgiver- Virksomhed,  uden  at  den  dog  var  helt 
uvirksom.  Og  det  var  atter  Suhm,  som  hjalp :  ved  hans  Under- 
støttelse begyndte  man  1791  paa  Trykningen  af  to  Værker.    Det 

*  Dette  Exemplar  bevares  i  det  store  kongelige  Bibliothek. 

ene  Værk  var  ^Nials  Saga,<^  i  latinsk  Oversættelse  med  Glossar 
ved  ./.  JohnsoniuSf  som  næsten  var  færdig,  da  Johnsonius  i 
Aaret  1796  gik  som  Sysselmand  til  Island,  men  først  udkom 
1809,  over  800  Sider  stor,  med  en  Tavle,  og  med  Fortale  af 
S,  T,  Thorlacius,  Det  andet  Værk  var  en  Samling  af  islandske 
Annaler  med  Oversættelse  af  Brødrene  Thorarensen,  Liliedahl  og 
tilsidst  af  Stephan  Bjørnsen^  under  Ledelse  af  Abraham  Kali; 
ogsaa  dette  Værk  kom  under  Pressen  1791;  men  det  udkom 
aldrig.  Annalerne  saae  først  Dagens  Lys  1847,  og  bedre  1888 
ved  Gustav  Storm.  Sidst  skal  nævnes  »Eigils  Saga,<^  som  ud- 
kom 1809.  Til  denne  Saga  havde  Suhm  bekostet  Textens 
Kollation  og  den  latinske  Oversættelse  ved  G.  Magnussen,  og 
han  havde  i  1782  haabet,  at  den  kunde  udkomme;  men  af 
Aarsager,  som  nu  ikke  kjendes,  standsede  Trykningen  med 
det  69.  Ark;  Kommissionen  kjøbte  hele  Oplaget  paa  Auktionen 
efter  Suhm  og  lod  Thorkelin  udgive  Sagaen,  men  uden  Registre 
og  uden  Glossar,  som  den  ikke  ævnede  at  betale.  Paa  Titel- 
bladet af  Bogen,  som  indeholder  over  700  Sider  og  en  Tavle, 
staar  der,  at  den  er  udgiven  »Sumtibus  Petri  Frederici  Suhm  et 
Legati  Arnå  Magnæani*.«^ 

Den  Arna-Magnæanske  Kommission  havde  ikke  faa  Vanske- 
ligheder, for  paa  en  tilfredsstillende  Maade  at  røgte  det  Hverv, 
som  hvilede  paa  den*'.  Der  var  pekuniære  Vanskeligheder; 
thi  Legatets  Kapital  var  vel  ved  Aaret  1774  voxet  til  en  Sum 
af  16,585  Rdl.,  men  af  Renterne  skulde  Sekretæren  og  Stipen- 
diarerne  honoreres,  det  vil  sige,  der  var  faste  aarlige  Udgifter, 
som  skulde  udredes  af  dem.  Saa  skulde  der  betales  Honorarer 
til  dem,  som  paatog  sig  at  udføre  det  videnskabelige  og  lite- 
rære Arbejde,  der  var  forbundet  med  Udgivelsen  af  Værkerne, 
endelig  kom  Udgifterne  til  Papir,  Tryk,  Tavler,  Indbinding. 
Vanskeligheder  af  en  hel  anden  Natur  fremkom  derved,  at 
der  ikke  altid  var  brugbare  Kræfter,  hvem  det  kunde  over- 
drages at  besørge  Værkernes  Udgivelse  **.  Denne  sidste  Vanske- 

*  Naar  den  Arna-Magnæanske  Stiftelses  Titel  vignet  findes  aftrykt  paa 
Titelbladene  i  et  Par  af  de  Udgaver,  som  Suhm  har  bekostet,  betyder  det 
sikkert  kun,  at  de  Haandskrifter,  som  ligge  til  Grund  for  Udgaverne,  ejes 
af  Stiftelsen. 

**  Suhm  omtaler  i  den  første  Tome  af  sin  »Historie  af  Danmark, c 
s.  76,  Anm.  a.,  at  >Kormakå  Saga  kan  om  nogen  Tid  ventes  udgivet  af  den 
Magnæanske  Kommission,  c  Dette  blev  sagt  I  Aaret  1782,  men  Udgaven  kom 
fiørst  1832.    Der  ligger  et  halvt  Hundrede  Aar  imellem. 

lighed  var  ogsaa  den  Hjælper  underkastet,  som  saa  opoffrende 
traadte  til,  for  at  fremme  Arbejderne.  Men  hvad  det  Pekuniære 
angik,  der  stod  Suhm  uden  at  være  bundet  til  andet,  end 
hvad  han  selv  tyktes  at  være  rigtigt  og  hvad  han  havde  Lyst 
til,  og  her  skaanede  han  sig  ikke.  Suhm  er  derfor  kommet 
til  at  fylde  saa  smukt  ud  i  de  Decennier,  da  der  endelig  blev 
taget  fat  med  Kraft  paa  at  bringe  Islands  gamle  Literatur  frem 
for  Verden  paa  en  værdig  Maade.  Det  blev  ogsaa  1786  sagt 
offentlig  af  Jon  Erichsen,  i  hans  Biografi  af  Thormod  Torvesen**, 
at  Suhm  i  denne  Henseende  havde  gjort  sig  fortjent:  »Hr. 
Kammerherre  Suhm  vedligeholdt  fremfor  alle  Private  Smagen 
for  denne  Del  af  vor  [o.  den  islandske]  Literatur,  indtil  denne 
Dag,  da  den  ved  hans  mageløse  Opmuntringer  til  de  Studerende 
blomstrer  saaledes  hos  os,  som  den  aldrig  før  har  gjort.«  Det 
lyder  maaske  noget  stærkt,  men  det  er  dog  kun  den  rene 
Sandhed,  at  den  Arna-Magnæanske  Stiftelse  ikke  tilfulde  den- 
gang havde  kunnet  udrette,  hvad  den  udrettede,  uden  at  have 
en  Mand  som  Suhm  til  Medhjælper,  og  da  han  ikke  var  mere, 
saa  fik  Stiftelsen  1811  Hjælp  til  dets  videnskabelige  Arbejder 
hos  Landets  Konge,  der  allerede  1774  pekuniært  støttede  Kom- 
missionens første  Skriver  (o.  Sekretær). 

Forinden  dette  Æmne,  Suhms  Forhold  til  den  islandske 
Literatur,  forlades,  er  der  to  Notitser  at  tilføje.  Den  ene  er 
følgende  Bemærkning  af  Suhm  om  de  latinske  Oversættelser, 
som  ere  føjede  til  de  forskjellige  Udgaver:  »Dette  maa  jeg  en- 
gang for  alle  sige  om  de  latinske  Versioner,  at  da  saavel  jeg 
som  Kommissionen  lade  dem  besørge  saa  bogstavelige  som 
muligt,  saa  kunne  de  just  derved  vel  meget  tjene  Fremmede 
til  at  lære  det  Islandske  Sprog,  men  ingenlunde  oplyse  dem, 
der  alene  standses  ved  dem,  i  bemeldte  Sprogs  Rigdom,  Fynd, 
Korthed,  Naturlighed,  udi  hvilke  Ting  det  langt  overgaar  vore 
nu  levende  danske  og  svenske  Sprog,  og  som  for  Sprogenes 
Adskilligheds  Skyld  bliver  saa  vanskelig  at  overføre,  endog  i 
det  latinske  Sprog  selv,  naar  man  allermest  beflittede  sig  paa 
at  skrive  godt  Latin.  Men  hvor  meget  jeg  end  ophøjer  det 
islandske  Sprog,  saa  maa  jeg  dog  ogsaa  paa  den  anden  Side 
tilstaa,  at  det  i  Blødhed,  let  Udtale  og  en  vis  jævn  Flydenhed 
viger  for  vore  nyere  nordiske  Sprog.« 

Den  anden  Notits  giver  Oplysning  om,  hvor  mange  Exem- 
plarer   af  disse  Udgaver   der   ved    Suhms  Død   vare   usolgte. 

I  November  1800  blev  nemlig  første  Afdeling  af  Suhms  Mønt- 
samling solgt  ved  Auktion,  og  der  blev,  da  Mønterne  vare 
solgte,  holdt  Auktion  over  Restoplagene  af  de  islandske  Bøger, 
nemlig  : 

Landnåmabék,  1774 5  Expl.  Skrivpapir, 

Orkneyinga Saga,  1780. .    53   —  —  6 Expl. Trykpapir. 

Rymbegla,  1780 53    —  —  6    —  — 

Hervarar  Saga,  1785 96   —  — 

VigaGlumsSaga,  1786..  121    —  —  29    —  — 

Eyrbyggja  Saga,  1787...  114    —  —  5   —  — 

Endnu  skal  nævnes,  at  Suhm  ogsaa  lod  Jonæus  paa 
Latin  oversætte  »Sturlunga  Saga,^  dog  vel  til  Brug  for  en 
fremtidig  Udgave  af  denne  vigtige  Saga.  En  Udgave  af  »Stur- 
lunga  Saga«  kom  dog  først  1817—20,  udgiven  af  det  islandske 
Literaturselskab,  men  uden  Oversættelse. 

Et  Værk,  hvis  Indhold  gaar  i  en  Retning,  der  er  noget 
forskjellig  fra  den,  de  islandske  Skrifter  tilhører,  udkom  1787 
med  Titel:  ^Symbolæ  ad  Literaturam  Teutonicam  antiqviorem 
ex  codicibus  manu  exaratiSy  qvi  Havniæ  asservantur,  editæ.fn  Der- 
efter følger:  »Sumtibus  Petri  Friderici  Suhm. ^  4^.  XXXX  og  479 
Sider.  De  Stykker  paa  Oldtydsk  eller  paa  Angelsaxisk,  som 
ere  udgivne  i  denne  Bog,  ere  hentede  fra  forskjellige  Samlinger, 
især  fra  Universitets-Bibliotheket  og  det  store  kongelige  Biblio- 
thek,  hvortil  de  ere  komne  fra  Rostgaards  Bibliothek  gjennem 
det  Danneskjoldske;  Rostgaard  havde  bragt  dem  i  Afskrift 
hjem  med  sig  fra  England  næsten  for  et  Aarhundrede  siden. 
Bogen  skulde  være  udgivet  helt  af  Bertel  Christian  Sandvig, 
men  han  døde  den  12.  Marts  1786,  og  Udgivelsen  blev  saa 
tilendebragt  af  Magister  Rasmus  Nyerup,  Amanuensis  ved  det 
store  kongelige  Bibliothek,  der  har  underskrevet  Fortalen.  I 
denne  er  der  givet  Oplysning  om  de  udgivne  Stykkers  Karakter 
og  hvorfra  de  stamme.  Men  der  er  ogsaa  meddelt  en  Biografi 
af  Sandvig,  og  det  er  utvivlsomt  Suhm,  der  har  foranlediget, 
at  den  er  kommen  frem  her,  thi  Sandvig  havde  længe  staaet 
i  Forhold  til  ham,  og  Suhm  kunde  næppe  have  ladet  denne 
Lejlighed  gaa  forbi,  uden  at  vise  sin  Erkjendtlighed  mod  ham, 
ved  at  lade  hans  Liv  blive  fortalt. 

Sandvig  var  født  1752  i  Kjøbenhavn,  hvor  hans  Fader  var 
Fiskebløder.  Han  blev  Student  1768  fra  Metropolitanskolen, 
og  fik  ved  den  Lejlighed  et  udmærket  Testimonium  fra  Rektor 
Laurids  Lyche.  Han  havde  mange  literære  Interesser,  baade 
æsthetiske,  filologiske  og  historiske,  og  udmærkede  sig  som  en 
fortræffelig  Korrektør.  Flere  betydelige  Værker  havde  han  Del 
i,  saaledes  det  7.  Bind  af  Pontoppidans  »Danske  Atlas;«  han 
oversatte  paa  Dansk  Krags  »Christian  den  Tredies  Historie,« 
han  udgav  med  Tillæg  og  Rettelser  C.  Liunges  Oversættelse 
af  T.  Hofmans  »Berømte  danske  Adelsmænd,«  1777 — 79,  skrev 
1776  paa  Dansk  en  historisk,  antikvarisk-topografisk  Beskri- 
velse af  Møen,  og  1777  Peder  Svaves  Liv  og  Levnet.  Imidler- 
tid var  han  kommen  i  Forbindelse  med  Suhm,  der  bekostede 
Udgivelsen  af  Biografien  af  Peder  Svave,  og  nu  blev  hans  Be- 
skytter*. Da  Suhm  i  Aaret  1781  blev  Forstander  for  »Det 
kongelige  danske  Selskab,«  blev  Sandvig  antaget  til  at  være 
Selskabets  Sekretær,  men  der  indtraadte  nu  det  underlige  For- 
hold, at  Sekretæren  syslede  med  Arbejder  til  første  Bind  af 
»Nye  Danske  Magazin,«  som  Selskabet  skulde  udgive,  uden  at 
blive  honoreret  af  dette,  medens  han  blev  honoreret  af  Suhm 
for  at  udføre  et  Værk  for  ham^^ 

Det  Værk,   som  Suhm  satte  i  Gang,  bærer  Titlen:  »Sam- 
linger til  den  Danske  Historie;«  det  første  Hefte  har  Aarstallet 

1779.  Fortalen  hertil  har  Suhm  underskrevet,  og  han  gjør  her 
Rede  for  den  Plan,  der  skulde  følges:  Ved  at  lade  afskrive 
Manuskripter  i  Ama-Magnæus's  og  Rostgaards  Samlinger,  som 
findes  i  Universitets-Bibliotheket  paa  Runde  Taarn,  var  han 
truffet  paa  mange  Stykker,  som  kunde  tjene  til  Oplysning  om 
Danmarks  Historie  og  Geografi,  hvilke  fortjente,  ved  at  udgives, 
at  blive  reddede  fra  Forglemmelse  og  Undergang;  i  hans  egne 
Samlinger,  der  vare  blevne  forøgede  ved  Kjøb  paa  Auktionerne 
efter  Langebek  og  Klevenfeldt,  forefandt  han  mange  lignende 
Stykker;  hans  egen  Tid  tillod  ham  ikke  at  besørge  Udgivelsen, 
han  saae  sig  da  om  efter  en  flittig,  duelig  og  bekvem  Mand 
dertil,  og  en  saadan  fandt  han  i  Bertel  Christian  Sandvig,  De 
Omkostninger,  som  han  gjorde  paa  sine  egne  og  paa  islandske 

*  Da  der  ingen  Anledning  er  til  at  dvæle  udførligere  ved  Sandvigs  Hi* 
storie,  skal  her  blot  mindes  om  hans  »Danske  Sange  af  det  ældste  Tidsrum, c 

1780,  »Levninger  af  Middelalderens  Digtekunst«  1780,  »Sæmunds  Edda  over> 
sat, c  1783—85.     Han  var  Medudgiver  af  »Ny  kritisk  Tilskuer,!  1777—78. 

Skrifter,  tillod  ham  ikke  at  tage  sig  Udgiften  paa,  som  dette 
Værk  vilde  kræve,  men  »den  brave  og  patriotisk  sindede« 
Madam  Godiche  kom  ham  til  Hjælp.  Suhm  havde  det  faste 
Haab,  at  hans  Landsmænd  ikke  af  Mangel  paa  Afsættelse 
vilde  lade  dette  Værk  »forgaa,«  da  det  er  meget  nødvendigt, 
eftersom  Justitsraad  Schlegel  ikke  synes  at  ville  fortsætte  sine 
priselige  Samlinger'^,  og  det  har  lange  Udsigter  med  at  faa 
det  Danske  Magazin  igjen  i  Drift.  Der  vil  i  dette  Værk  ikke 
blive  optaget  Afhandlinger  af  ham  selv,  men  kun  andres, 
enten  helt  eller  forkortede,  og  der  vil  blive  sørget  for,  at  der 
ikke  gjøres  Indgreb  i  det  store  diplomatiske  Værk,  som  Gram, 
Langebek  og  Schøning  have  arbejdet  paa,  eller  i  Scriptores- 
Værket;  denne  Samling  \11  mest  holde  sig  til  de  Oldenborgske 
Kongers  Tider.  Suhm  har  fattet  Tanken  til  Værket,  han  har 
truffet  Valget  af  Stykkerne,  taget  Beslutning  om  Maaden,  paa 
hvilken  de  skulde  udgives,  og  gjennemlæst  dem,  men  han 
overlader  til  Sandvig  hele  Æren  for  Udgivelsen.  Det  var  først 
bestemt,  at  der  ogsaa  skulde  optages  Stykker  over  det  norske 
Rige,  men  Suhm  lod  det  bero  hermed,  »da  en  af  vore  største 
Lærde  [o.  Gerhard  Schøning]  agter  at  udgive  en  Samling  af 
Skrifter  Norge  angaaende.«  Heftet  udkom  »trykt  i  det  konge- 
lige Universitets  Bogtrykkeri,  paa  A.  H.  Godiches  Efterleverskes 
Forlag  og  Bekostning.« 

Til  hvert  af  de  tre  Hefter,  som  udgjøre  et  Bind,  skrev 
Suhm  en  kort  Fortale,  i  hvilken  han  gav  en  Meddelelse  om 
Heftets  Indhold.  Allerede  i  Fortalen  til  første  Binds  tredie 
Hefte  maatte  han,  til  sin  Beklagelse,  meddele,  at  »den  brave 
Madame  Godiche  er  død  til  megen  Savn  for  dem,  der  elske 
nyttige  Bøgers  Befordring.«  Dette  Hefte  udkom  1780,  »trykt 
paa  Godiches  Arvingers  Forlag  og  Bekostning.«  Foretagendet 
blev  dog  ikke  afbrudt,  thi  Gyldendal  overtog  Forlaget,  og  i 
Fortalen  til  andet  Binds  første  Hefte  udtalte  Suhm,  at  han 
haabede,  at  Publikum  vilde  understøtte  ham  »ved  saa  til- 
strækkelig en  Afsætning,  at  Samlingen  formedelst  Mangel  deraf 
ej  skulde  ophøre,  og  fortjener  denne  stræbsomme,  indsigtsfulde 
og  for  vor  Literatur  nidkjære  Mand  al  Opmuntring  og  Bifald.« 
Schøning  var  nu  død,  Suhm  vilde  derfor  optage  norske  Stykker, 


*  Joh.  Heinr,  Schlegels  >Sanimlungen  zur  dånischen  Geschichte,  MQnz- 
kenntnis,  Oeconomie  und  Sprache,«  Kph.«  udkom  med  2  Bind  1771—76. 

Og  han  begyndte  da  dette  Hefte  med  et  Udtog  af  »Den  norske 
Sou,«  og  »M.  Absalon  Pedersens  Norges  Beskrivelse.« 

Det  sidste  Hefte  af  disse  Samlinger  udkom  1784.  Derefter 
indtraadte  der  en  Standsning,  for  en  Del  begrundet  i  Sandvigs 
Død  1786,  men  Planen  blev  optaget  paa  ny,  og  fra  1792  ud- 
kom »Nye  Samlinger  til  den  Danske  Historie,€  »paa  S.  Poul- 
sens Forlag,«  trykt  hos  Universitets-Bogtrykker  P.  M.  Høpfner. 
Udgivelsen  var  overdraget  »den  lærde  og  indsigtsfulde  Hr. 
Secretaire  Nyerup,^  og  Suhm  og  Nyerup  fortsatte  nu  disse 
»Nye  Samlinger,«  indtil  de  ble  ve  afsluttede  1795  med  det 
ijerde  Bind. 

Disse  sex  Bind  af  de  Suhmske  Samlinger  til  den  danske 
—  og  norske  —  Historie  indeholde  en  stor  Mængde  Bidrag, 
som  ere  blevne  benyttede  af  alle,  der  i  den  følgende  Tid  have 
beskæftiget  sig  med  de  to  forenede  Landes  Historie ;  de  regnes 
med  blandt  Kildeskrifterne  til  denne,  og  de  indtage  en  smuk 
Plads  i  den  anselige  Række  af  de  lignende  Samlinger,  som 
begyndte  1738  med  »Dånische  Bibliothek,«  og  som  have  fundet 
Fortsættelser  indtil  de  nyeste  Tider  baade  i  Danmark  og  i 
Norge.  I  de  Suhmske  Samlinger  er  der  lagt  Vægt  paa,  at  de 
kun  skulde  indeholde  Materiale  til  historisk  Forskning,  ikke 
tillige  Behandlinger  af  Materialet  i  Form  af  Afhandlinger. 
Nogle  af  Bidragene  ere  i  nyere  Tider  blevne  bedre  udgivne; 
de  fleste  have  ingen  Afløsere  faaet.  Et  af  Bidragene,  Christiern 
den  Andens  Forordninger,  har  maaske  givet  Anledning  til 
Udgivelsen  af  Kancelliets  Breve,  som  i  det  følgende  Aarhun- 
drede  er  bleven  sat  i  Gang  af  det  kongelige  danske  Selskab  i 
dets  »Danske  Magazin,«  og  er  bleven  fortsat  af  det  danske 
Rigsarkiv. 


VHI. 

1752—1798  (1828).  Suhms  Arbejder  til  Danmarks  Historie. 
Forberedende  Studier.  Afhandling  om  »de  Vanskeligheder,  som 
møde  ved  at  skrive  den  gamle  danske  og  norske  Historie,«  1763. 
»Forsøg  til  et  Udkast  af  en  Historie  over  Folkenes  Oprindelse  i 
Almindelighed,«  1769.  »Om  de  Nordiske  Folks  ældste  Oprindelse,« 
1770.     »Om  Odin   og   den  hedniske  Gudelære  og  Gudstjeneste  udi 

Norden,«  1771.  »Historie  om  de  fra  Norden  udvandrede  Folk,« 
1.— 2.  Bd.,  1772—1773.  »Kritisk  Historie  af  Danmark,«  1.— 4.  Bd., 
1774—81,  Genealogiske  Tabeller  hertil,  1779.  »Historie  af  Dan- 
mark,« 1—14,  1782— 1798(— 1828).  Forskjellige  ethnografisk-hi- 
storiske  Afhandlinger,  1766 — 1793.  —  Suhm  bliver  udnævnt  til 
kongelig  Historiograf,  1787.  Nyerups  Lykønskningsskrifl  til  Suhm 
i  denne  Anledning. 


Idet  de  »Suhmske  Samlinger«  ere  blevne  omtalte,  er  Suhms 
Biografi  naaet  hen  til  faae  Aar  før  hans  Død.  Samlingerne 
komme  til  at  danne  Overgangen  til  at  skildre  Suhms  egne 
Arbejder  i  den  danske  Historie;  men,  for  at  kunne  give  en 
Skildring  af  dem  i  deres  Sammenhæng,  bliver  det  nødvendigt 
at  gaa  -mange  Aar  tilbage,  saa  langt  tilbage  som  til  Aaret  1752. 

Af  et  Brev,  som  Luxdorph  i  September  1752  skrev  til  Suhm 
i  Trondhjem*^,  faar  man  at  vide,  at  Suhm  dengang  var  ivrig 
beskæftiget  med  at  læse  Middelalderens  historiske  Forfattere, 
og  at  Luxdorph  var  noget  misundelig  over  ikke  at  have  Schø- 
ning  i  sin  Nærhed  til  at  hjælpe  ham  frem  igjennem  »Niala- 
saga,  Landnamasaga,  Sturlungasaga  etc.«  I  sit  Svar  siger 
Suhm,  at  han  ikke  kan  undvære  Schøning,  som  lærer  ham 
Islandsk;  han  fortæller,  at  han  »næsten  et  halvt  Aar  har  vandret 
om  i  de  tørre  Lande  af  de  tydske,  midlere  Skribenter,  men  at 
han  nu,  for  at  forfriske  sig,  har  taget  fat  paa  at  gjennemlæse 
Dio  Cassius*s  romerske  Historie.  Af  Breve,  som  Langebek 
skrev  til  Suhm  i  Oktober  og  December  1752,  erfares,  at  alle 
tre:  Langebek,  Schøning,  Suhm,  vare  travlt  optagne  af  at 
gjennemlæse  og  at  excerpere  Middelalderens  Forfattere,  for  €ra 
dem  at  hente  Bidrag  til  Oplysning  om  og  Behandling  af  »vor 
nordiske  Historie,«  og  i  et  Brev,  skrevet  i  Februar  1753,  ud- 
taler Langebek  sin  Forundring  over  Suhms  »overmaade  store 
Flittighed  og  forfærdelige  Læsning.« 

Det  første  Resultat  af  disse  Suhms  Studier,  som  kom  til 
at  foreligge  for  Verden,  var  Skildringen  af  de  tre  Konger:  Knud 
den  Store,  Svend  Estridsen  og  Erik  Ejegod,  som  udgjør  en 
Del  af  det  sammen  med  Schøning  i  Aaret  1757  udgivne  Skrift 
»Forbedringer  i  den  gamle  danske  og  norske  Historie.« 

Endnu  før  denne  Bog  udkom,  skrev  Suhm  den  15.  Ok- 
tober 1757  et  længere  Brev  til  Langebek,  som  indeholder  noget 

af  et  Program  for  Suhms  Arbejder  i  den  danske  Historie,  og 
som  derfor  maa,  idetmindste  for  en  stor  Del,  meddeles  her*. 

Angaaende  de  Poster  i  Kong  Knud,  som  kjære  Ven  med  sidste 
Brev  skrev  om,  og  mente  at  maatte  forandres,  da  haver  jeg  derom 
tilskrevet  Dass.  Efterat  jeg  efter  15  Maaneders  Arbejd  haver  til- 
endebragt en  Sag,  som  jeg  ofte,  imedens  jeg  arbejdede  derpaa,  for- 
trød at  have  begyndt  paa,  for  den  Tid,  som  den  borttog  mig  fra 
vor  Historie,  saa  haver  jeg  nu  endelig  ganske  nedgravet  mig  i  vor 
gamle  Historie.  Men  jeg  formærker  nu,  at  det  vil  blive  umuligt, 
at  bringe  noget  Godt  tilveje  i  vor  Historie,  førend  jeg  først  haver 
formeret  mig  en  nogenlunde  sikker  Chronologi,  Genealogi  og  Geo- 
graphi  over  Danmarks  Tilstand  baade  i  de  hedenske  og  i  de  ka- 
tholske  Tider.  Herpaa  ønsker  jeg  nu  at  arbejde,  før  jeg  tager  fat 
paa  Historien  selv,  og  at  udgive  hvert  for  sig,  ligesom  jeg  dermed 
kan  blive  færdig,  hvormed  vel  endel  Aar  ville  bortgaa,  paa  det 
Historien  selv  siden  kan  blive  desto  renere  og  friere  for  kritiske 
Undersøgninger.  Dog  tænker  jeg  i  alt  mit  Arbejde  ej  at  gaa  videre 
end  til  Ghristophori  Bavari  Død,  hvilken  Tid  vel  dog  vil  borttage 
min  ganske  Alder,  saafremt  den  skal  gjøres  til  Gavns,  som  mit 
Forsæt  er,  og  intet  udgives,  før  det  er  saa  fuldstændigt,  som  det 
er  muligt  at  kunne  blive.  Skulde  kjære  Ven  enten  have  under 
Arbejd,  eller  og  tænke  at  udarbejde  noget  af  forommeldte  tre 
Stykker,  da  er  det  langt  fra,  at  jeg  ved  mit  Arbejd  vil  hindre  Hans, 
men  da  skal  alle  mine  Excerpta  i  den  Sag  være  til  Hans  Tjeneste, 
som  jeg  igjen  formoder,  at  Han  og  tjener  mig  med,  saafremt  Han 
ej  agter  at  befatte  sig  dermed  .  .  .  Jeg  haver  nu  formeret  mig  en 
Optegnelse  efter  de  diverse  Riger  over  alle  de  Slags  historiske  Bøger, 
som  henhøre  til  mit  Anslag,  og  som  endnu  fattes  mig  i  min  Sam- 
ling; deres  Tal  er  1800  Volumina  og  deriblandt  endel  meget  rare. 
Nogle  haver  jeg  vel  igjennemgaaet  og  nogenlunde  excerperet,  men 
den  største  Del  staar  endda  tilbage,  og  med  de  excerperte  haver 
det  endda  ej  den  rette  Art,  naar  man  ej  selv  ejer  Bøgerne.  Inden 
jeg  nu  faar  disse  igjennemlæst,  igjennemgaaet,  excerperet  og  over- 
vejet, saa  vil  en  temmelig  Tid  bortgaa ;  og  det  værste  er  endda,  at 
jeg  ej  strax  haver  dem,  da  de  bedre  i  Orden  kunde  igjennemlæses ; 
og  førend  jeg  har  bragt  disse  til  Ende,  hverken  kan  eller  vil  jeg 
give  noget  ud.    Gud  give,  at  vi  ikkun  havde  idetmindste  den  første 


*  Nyerup  har  udgivet  dette  Brev,  og  dateret  det  den  3.  December, 
hvilket  er  urigtigt.  Langebeks  Svar  er  dateret  fra  denne  Dag,  og  det  hen- 
viser til  Suhms  Brev  af  15.  Oktober.    Suhms  originale  Brev  er  ikke  bevaret. 

Tome  af  det  diplomatiske  Værk,  saa  hastede  det  ej .  saa  meget  med 
det  danske  Lexikon*.  Imidlertid  længes  jeg  meget  efter  Kong  Valde- 
mars Jordebog.  Rektor  Schønning  arbejder  nu  af  al  Magt  paa  Harald 
Haardraade  etc. 

Der  lyser  ikke  saa  lidt  Mismod  ud  af  dette  Brev;  det  seer 
ud  som  om  Suhm  er  ved  at  tro,  at  det  er  en  for  stor  Opgave, 
han  har  stillet  sig:  at  skrive  en  Danmarks-Historie,  som  skal 
gaa  fra  den  ældste  Tid  til  Christopher  af  Bajems  Død,  og  at 
han  næppe  vil  kunne  løse  den.  Langebek  blev  helt  bevæget, 
da  han  havde  læst  Brevet,  og  han  søgte  at  berolige  sin  Ven, 
om  han  end  i  sit  Svar  maatte  indrømme,  at  de  menneskelige 
Evner  ikke  strække  til,  til  helt  at  naa  det,  som  nærmest  maa 
siges  at  være  uopnaaeligt.  Han  skriver  til  Suhm  den  3.  De- 
cember 1757: 

Herr  Etats  Raaden  har  derudi  Ret,  at  man  ikke  kan  gjøre 
noget  retskafifet  i  Historien,  uden  man  har  for  sig  en  sikker  Chrch 
notogi,  Geneatogi  og  Geographi,  men  hvor  finde  vi  disse,  og  hvor 
faa  vi  Levetid  fra  til  at  udarbejde  dem  udi?  Vil  vi  bide  efter  at 
faae  og  igjennemlæse  de  1800  Volumina,  som  os  fattes,  bliver  der 
aldrig  noget  af,  og  meget  mindre,  om  vi  vil  vente  efter  at  alle  de 
gamle  Historier,  som  endnu  ligge  skjulte  i  Bibliotheker,  og  alle  de 
Diplomata^  som  endnu  findes  i  vores  og  alle  vore  Naboers  Archiver, 
skal  først  komme  for  Lyset.  Og  førend  alt  dette  foregaar,  kan 
ingen  fuldstændig  Historie  skrives,  og  den  kan  endda  med  alt  dette 
blive  ufuldkommen  nok.  Jeg  blev  hel  bekymret,  da  jeg  læste 
Etats  Raadens  Forsæt  i  dette  Henseende,  og  sluttede,  at  det  var 
det  samme  paa  anden  Dansk,  som  Han  aldrig  vilde  lade  trykke 
noget  mere.  Dette  Ghristelige  Forsæt  har  Årnas  Magnæus  og  flere 
af  vore  brave  Mænd  havt,  som  kunde  gjøre  Noget,  at  de  ikke  vilde 
lade  Noget  udkomme,  før  del  var  fuldstændigt,  og  derfor  har  vi 
nu  saa  godt  som  Intet  for  de  store  Ting,  vi  har  lovet  os  fra  dem. 
Naar  man  gjør  sig  al  den  Umag,  som  mulig  er,  holder  jeg  for, 
man  gjør  bedst  at  tjene  pubtico  med  det,  man  veed  og  har  obser- 
Deret  (jeg  mener  her  ikke  hvad  usselt  og  almindeligt  er);  bliver  det 
da  ikke  saa  fuldkomment,  saa  har  man  dog  gjort  Noget,  og,  om 
ikke  Andet,  saa  givet  denneni  Lettelse  og  Vejledning,  som  komme 
efter  os,  og  finde  flere  Hjælpe  Midler  for  sig  end  vi  har  fundet. 

*  Langebek  havde  Kongens  Betaling  om  at  gjøre  Frederik  Rostgaard& 
danske  Ordbog  færdig. 

Bruun,  P.  F.  Suhm.  ^^ 

Benjamin  '  Dass  havde  modtaget  et  Brev  fra  Suhm,  som 
indeholdt  lignende  Beklagelser  som  dem,  Suhm  havde  udtalt 
for  Langebek,  og  Dass  tog  sig  for,  den  næste  Gang  han  skrev 
til  Suhm,  at  hjælpe  denne  over  Vanskelighederne.  I  Brevet, 
dateret  den  10.  December  1757,  siger  han: 

Men  nu  kommer  jeg  til  en  Post,  hvori  jeg  ej  med  min  Hr.  Etats- 
raad  kan  være  enig.  Jeg  har  saavel  af  hans  gunstige  Skrivelse  til 
mig,  som  til  Hr.  Justitsraad  Langebek,  fornummet  Deres  store 
Dessein  i  det  historiske  Studio,  førend  De  vil  give  noget  mere  i 
Trykken.  Men  naar  de  1800  Vol.  først  skal  igjennemgaas,  og  ud- 
pUles  deraf,  hvad  som  paa  nogen  Maade  kan  henføres  til  den 
gamle  danske  Historie,  er  jeg  meget  bange,  at  vi  aldrig  faae  noget 
mere  at  se  fra  Hr.  Etatsraadens  Haand  i  den  Materie;  hvorfor  jeg 
ej  andet  kan  end  paa  Public!  Vegne  solennissime  protestere  imod 
saadant  Anlæg.  Jeg  slutter,  at  iblandt  de  1800  Vol.  ere  regnede 
de  fleste  Rigers  Historiæ  specialissimæ.  Men  hvor  meget  skal  man 
deri  finde  til  Oplysning  i  den  gamle  Historie?  Maaske  ikke  100 
Loca  af  saa  mange  Volumina,  og  samme  tildels  af  ringe  Betydning. 
Jeg  tilstaar,  at  naar  man  endelig  vilde  igjennemgaa  den  hele  danske 
Historie  fra  først  til  sidst,  en  saadan  vidtløftig  Læsning  kunde  i 
visse  Maader  anses  nødvendig;  men  til  saadant  Arbejde  udkræves 
jo  mere  end  een  Mands  Alder?  Jeg  skulde  derfor,  med  min  Herres 
Tilladelse,  mene,  at  det  var  bedst  at  fortfare  som  nu  er  begyndt, 
med  at  udgive  efterhaanden  stykkevis  visse  Kongers  Historier,  som 
min  Herre  har  samlet  mest  Oplysning  til,  og  ej  at  bie,  indtil  Alting 
kan  blive  saa  nøjagtig  komplet,  som  maaske  dog  aldrig  bliver 
muligt  i  saa  gamle  og  mørke  Historier.  Man  maa  ogsaa  lade 
Efterkommerne  faae  noget  at  arbejde  i,  og  ikke  stræbe  efter  at 
bygge  Rom  paa  engang.  Min  Herre  erindrer  selv,  at  Han  i  de 
Pjecer,  som  nu  ere  trykte,  paa  flere  end  et  Sted  har  lovet  Publico 
flere  Afhandlinger  i  den  gamle  danske  Historie;  men  naar  skal  de 
komme  for  Lyset,  hvis  De  først  vil  have  et  saa  vidtløftigt  Anlæg 
fuldført?  Jeg  er  ganske  forsikret  paa,  at  alle  skjønsomme  Læsere 
ville  af  de  nu  trykte  Afhandlinger  dømme  min  Hr.  Etatsraad  at 
være  i  fuldkommen  Stand  til  at  give  os  flere  saadanne  Stykker; 
og  hvorfor  skal  der  da  tages  saa  lang  Opsættelse  for  at  opnaa  den 
yderste  Fuldkommenhed,  som  dog  ikke  bliver  mulig?  Jeg  skriver 
dette  til  en  Patron  og  Ven,  som  jeg  er  forvisset  om,  ej  ilde  optager 
mit  velmente  Raad,  om  Han  end  skulde  finde  samme  ej  at  være 
antageligt.  Jeg  laster  aldeles  ikke,  at  man  endog  i  historiske  Ting 
beflitter  sig  paa  al  mulig  Exactitude ;  men  jeg  tror  og,  at  man  kan 

gjøre  for  meget  deraf,  og  at  dette  har  været  Aarsagen,  at  saa 
mange  store  og  kyndige  Mænd  har  skrevet  saa  lidet,  da  de  dog 
har  været  istand  til  at  skrive  mere. 

Det  var  ganske  naturligt,  at  Suhm  gjorde  sig  Regnskab 
for  hvad  det  var  for  et  Arbejde,  han  stod  i  Begreb  med  at 
indlade  sig  paa,  at  han  ligesom  for  en  Tid  gjorde  Holdt, 
førend  han  med  al  sin  Kraft  kastede  sig  over  det,  og  over- 
vejede, om  han  ogsaa  havde  Styrke  nok  til  at  udføre  Arbejdet 
i  sin  Helhed.  Han  var,  dengang  han  skrev  det  ovenfor  citerede 
Brev  til  Langebek,  endnu  ikke  30  Aar  gammel,  altsaa  endnu 
en  ung  Mand,  og  det  var  da  rigtigt,  at  han  henvendte  sig  til 
sine  ældre,  mere  erfarne,  mere  modne  Venner,  som  Langebek 
og  Dass,  for  at  høre  deres  Mening  om  Sagen,  —  med  Schøning 
har  Suhm  vist  havt  mangen  Diskussion  om  den.  De  Svar, 
som  han  fik  fra  sine  Venner  i  Kjøbenhavn,  have  uden  Tvivl 
virket  beroligende  paa  ham;  der  høres  ikke  mere  Noget  fra 
ham  om  Ængstelse  for,  at  han  ikke  skulde  kunne  løse  Op- 
gaven, og  han  har  da  vist  strax,  med  Tillid  til  sig  selv,  givet 
sig  til  at  arbejde  videre. 

Man  kan  nok  dristig  sige,  at  ingen  dansk  Historiker  har 
sat  sig  en  saa  stor  Opgave  som  Suhm:  at  ville  skrive  Dan- 
marks Historie  fra  den  ældste  Tid  til  den  Oldenborgske  Konge- 
stammes  Thronbestigelse,  skrive  den  i  et  saadant  Omfang, 
som  han  havde  foresat  sig,  og  i  Løbet  af  fyrretyve  Aar  uaf- 
ladelig at  beskæftige  sig  med  Opgaven,  saa  at  han  ved  sit 
Livs  Slutning  selv  havde  udgivet  16  Bind  og  efterlod  Manuskript 
til  andre  8  Bind.  Thi  denne  Danmarks  Historie  blev  hans 
Hovedværk ;  Alt  det  andet,  som  han  skrev  og  udgav,  maa  kun 
betragtes  som  Parerga  og  som  Tidsfordriv  i  Hviletimer  eller 
ledige  Timer.  Suhms  Danmarks-Historie  vidner  om  en  for- 
bausende  Arbejdskraft  og  en  stor  Evne  til  at  koncentrere  sig 
om  et  og  samme  Maal. 

Suhm  tog  Sagen  op  som  man  siger  »a&  ovo.t  Han  be- 
begyndte med  at  klare  sig  det  Spørgsmaal:  hvilke  Midler  har 
jeg,  hvilket  Materiale  skal  jeg  bruge,  for  at  skrive  min  Dan- 
marks Historie?  Og  dette  første  Spørgsmaal  svarede  han  paa 
ved  at  forfatte  en  Afhandling,  som  han  gav  Titlen:  »Tanker 
om  de  Vanskeligheder,  som  møde  ved  at  skrive  den  gamle 
Danske  og  Norske  Historie,  c     Afhandlingen  blev  indsendt  til 


244  Peter  Frederik  Suhm. 

»Det  Kiøbenhavnske  Selskab  af  Lærdoms  og  Videnskabers 
Elskere,«  hvor  det  blev  oplæst  i  flere  Møder,  af  hvilke  det 
første  blev  afholdt  den  10.  Januar  1763.  Den  blev  trykt  i 
den  niende  Del  af  Selskabets  Skrifter,  som  udkom  1765,  og 
gaar  her  fra  S.  1  til  S.  50. 

Suhm  skrev  denne  Afhandling  i  Trondhjem  og  sendte  den 
til  Selskabet  gjennem  Benjamin  Dass,  der  i  et  Brev,  dateret 
den  19.  Februar  1763,  fortæller  ham  lidt  om  den  Modtagelse, 
Arbejdet  fik*^.  Han  skriver:  »Min  Herres  Afhandling  om 
Vanskelighederne  i  den  gamle  danske  og  norske  Historie  har 
jeg  ladet  ved  Mr.  Johan  Hammond  renskrive,  og  deri  gjort 
nogle  faa  Forandringer,  fornemmelig  i  Henseende  til  Kritiken 
over  vore  danske  Skribenter  (den  over  Mallets  Historie  blev 
staaende),  saa  jeg  haaber,  at  Ingen  nu  med  Aarsag  skal  kunne 
støde  sig.  Der  er  i  Selskabet  blevet  læst  en  Del  deraf  før 
Gehejmeraad  Holsteins  Død,  og  vil  nu  uden  Tvivl  fortfares 
dermed  hos  Gehejmeraad  Thott,  hvor  Samlingerne  skal  be- 
gynde denne  Uge.  En  Del  have  anseet  Afhandlingen  som  det 
bedste  og  lærdeste  historiske  Skrift,  man  i  lang  Tid  har  havt 
at  læse  i  Selskabet.  Andre  synes,  at  man  har  drevet  Sagen 
for  vidt,  og  at  paa  den  Maade  ingen  kan  understaa  sig  til  at 
skrive  i  den  gamle  Historie.  Men  det  er  nok  vore  historiske 
Fuskere,  som  derved  burde  afskrækkes,  og  saadant  var  ønske- 
ligt.« 

Som  et  Prolegomenon  til  de  omfattende  historiske  Arbejder, 
der  fulgte  efter,  har  denne  Afhandling  ikke  liden  Interesse, 
idet  Suhm  her  giver  sit  videnskabelige  Standpunkt  tilkjende 
paa  flere  Punkter,  og  derfor  skal  der  gives  en  Udsigt  over 
dens  Indhold  samt  af  og  til  nogle  mindre  Stykker  meddeles 
ordret. 

At  skrive  Historien,  siger  Suhm,  kan  Enhver  gjøre,  som 
blot  har  Tid  til  at  udarbejde  den,  naar  »jeg  ikkun  saa  løselig 
hen  fortæller  Bedrifterne,  uden  at  skjøtte  om,  enten  jeg  nøje 
følger  Sandheden  eller  udpynter  den  med  opdigtede  Omstæn- 
digheder.« »Men  naar  alle  Ting  skal  overvejes,  undersøges, 
ingen  Linie,  intet  Ord  skrives  uden  største  Varsomhed  og  Be- 
tænkning, ingen  Sandhed  forties,  ingen  Omstændighed  tilsættes 
eller  forandres,  saa  er  det  en  anden  Sag,  saa  udfordrer  et  hi- 
storisk Værk,  fornemmelig  Historien  af  et  helt  Folk,  et  ganske 
Menneskes  Alder.«    Nogle  Landes  Historie  er  bleven  udmærket 


»Vanskeligheder  ved  at  skrive  den  danske  Historie.«  245 

behandlet  delvis,  saaledes  den  Portugisiske,  Spanske,  Franske, 
Italienske,  Engelske,  Hollandske,  og  Arbejdet  er  derfor  blevet 
lettet  for  dem,  der  vilde  skrive  Landenes  almindelige  Historie. 
Her  staa  de  nordiske  og  østlige  Lande  meget  tilbage,  blandt 
Andet  ogsaa  af  den  Grund,  at  hine  Lande  have  langt  flere 
paalidelige  Efterretninger  end  disse  sidste,  og  at  der  i  hine 
Lande  er  arbejdet  godt  i  Genealogien,  Chronologien,  Geogra- 
fien, »hos  os  derimod  er  i  visse  af  disse  Dele  lidet,  i  nogle 
intet,  og  i  andre  igjen  urigtig«  arbejdet.  »Om  Dannemark  og 
Norge  tør  jeg  driste  mig  til  at  sige,  at  der  endnu  ej  findes 
nogen  god,  almindelig  Historie,  og  ligeledes  ikkun  faae  gode 
historiske  Efterretninger  og  Afhandlinger.  Endskjøndt  nu  dette 
vel  kan  synes  noget  haardt  og  dristig  talt,  saa  mener  jeg  dog, 
at  Enhver  skal  finde  sig  herom  overbevist,  naar  han  haver 
igjennemlæst  nærværende  Afhandling.« 

»Der  er  fornemmelig  tre  Kilder,  hvoraf  et  Lands  Historie 
kan  tages,  1.  Sprogene,  2.  Monumenter,  og  3.  Bøger  og  Skrif- 
ter.« Sprogene  nævnes  først,  fordi  det  er  gjennem  Sproget,  at 
man  skal  oplyse  et  Folks  Herkomst,  og  det  er  ikke  med  det 
nuværende  Sprog,  men  med  det,  som  i  ældre  Tider  har  været 
brugt,  at  man  skal  arbejde.  »Dette  er  en  meget  stor  Vanske- 
lighed i  vor  Historie;  thi  for  det  Første  haver  Ingen  indtil 
denne  Dag  endnu  undersøgt  vort  Folks  Herkomst,  og  dets 
Slægtskab  med  andre  angrændsende  Folk  af  de  gamle  Sprog, 
hvilket  bliver  derfor  det  første  Arbejde,  som  den  maa  foretage, 
der  tænker  fra  Hoden  af  grundigen  at  optage  vor  Historie,  og 
at  vide,  hvorfra  vort  Folk  er  kommet^  hvor  det  før  haver 
boet,  og  fra  hvilke  gamle  Folk  det  stammer.«  Hertil  kræves 
et  umaadeligt  Arbejde,  der  overstiger  en  enkelt  Mands  Kræfter, 
hvis  han  vil  gaa  til  Bunds  i  disse  Studier;  men  han  maa 
have  »Dictionairer  og  Grammairer  af  ethvert  til  dette  Fore- 
havende nødvendigt  Sprog,  paa  det  han  derved  kan  blive  i 
Stand  til  at  sammenligne  Sprogene,  mærke  deres  Forskjæl  og 
Overensstemmelse,  og  saa  at  sige  forfærdige  Sprogenes  Genea- 
logi.  Dette  er  ej  noget  nyt  Forslag,  men  allerede  længe  siden 
gjort  af  den  udødelige  Leibnitz,  og  tildels  tænkt  at  sættes  i 
Værk  af  den  lærde  la  Croze  i  Berlin,  og  nogenlunde,  skjøndt 
ej  efter  min  Smag,  begyndt  at  udføres  af  den  lærde  Svenske 

Stiernhielm  etc.*«  Der  følger  nu,  paa  henimod  8  Blade,  en 
Oversigt  over  alle  de  Sprog,  som  maa  komme  i  Betragtnings 
med  Angivelse  af  de  bedste  grammatikalske  og  lexikalske  Be- 
handlinger af  dem. 

Grændsen  er  dragen  meget  vid  for  de  Sprog,  der  komme 
i  Betragtning,  thi  alle  de  paa  Suhms  Tid  kjendte  orientalske 
ere  bragte  paa  Bane:  gamle  Skribenter  fortælle,  at  Othin  er 
kommen  fra  Tanais  eller  Don,  og  derfor  maa  man  være  op- 
mærksom paa  de  tartariske  og  skythiske  Folkeslag,  deres  Sprog 
og  deres  Forbindelser.  Phønicierne  ere  vigtige  paa  Grund  af 
deres  Kolonier.  Det  græske,  latinske,  oskiske  Sprog,  og  det 
Sprog,  som  er  en  Ænigma  for  alle  oprigtige  Lærde,  det  hetru- 
riske,  kunne  ikke  oplyse  de  danske  Antikviteter,  men  maa  dog 
kjendes  for  Bogstavernes  Skyld. 

Derefter  gjennemgaas  det  keltiske,  baskiske,  armoriske, 
kambriske  og  det  irske  Sprog,  fremdeles  de  nordiske  Sprog  og 
det  Tydske  med  alle  Dialekter,  nemlig  det  Frisiske  —  fra 
hvilket  og  det  sachiske  Sprog,  Hollandsk,  stammer  — ,  det 
Frankiske,  det  Sachsiske  og  det  Angelsachsiske.  Efter  at  have 
talt  om  det  slavoniske  Sprog  med  alle  dets  Dialekter,  om 
Middelalderens  Latin  og  Græsk,  kommer  Forfatteren  endelig 
til  de  nordiske  Sprog,  og  han  begynder  med  at  afvise  Leib- 
nitz's  Mening,  at  Finnerne  ere  Nordens  ældste  Indvaanere; 
han  antager  herimod,  at  »Finner  og  deres  Brødre,  Lapper, 
Kvæner,  Bjarmer,  Samojeder,  Ostjaker,  Kareler,  Estlænder, 
Livlænder,  Kurlænder,  Semigaller,  Samogither,  Litthauer  og 
Preusser«   ere  Efterkommere  af  de  gamle  Massageter,  »hvilke 

*  I  Skriftet  ^Miscellanea  Berolinensia,^  som  blev  udgivet  af  det  kgl. 
Videnskabernes  Selskab  .i  Berlin,  har  C.  G.  Leibnitz  udgivet  en  lille  Afhand- 
ling med  Titel:  ^Brevis  designatio  meditationiim  de  originibus  gentium,  ductis 
poiissimum  ex  indicio  linguarum,*  {Miscell.  Berol.  /.,  Berol  1710,  S.  1  —  16.) 
1  denne  Afhandling,  i  hvilken  det  Sproglige  er  behandlet  i  Lighed  med  Suhms 
Sprogundersøgelser,  hvilket  vil  sige,  at  det  mest  er  tilsyneladende  ydre  Lig- 
heder, som  har  været  det  Ledende,  har  Leibnitz  søgt  at  vise  Sammenhænget 
mellem  Sprogene  og  disses  Udvikling.  Leibnitz  har  fremsat  interessante 
Bemærkninger,  f.  Ex.  at  Finnerne  ere  beslægtede  med  Ungarerne.  —  Mathu- 
rin  Vegssiére  la  Croze  var  født  i  Nantes  1661  og  døde  som  Bibliothekar  i 
Berlin  1739.  —  Georg  Stiernhielm,  d.  1672.  der  Især  har  gjort  sig  bekjendt 
i  den  svenske  Digtekunsts  Historie,  gav  sig  ogsaa  af  med  sproglige  Studier 
og  udgav:  Ulphilas  »cum  præfatione  de  linguarum  origine  et  Glossario,  in 
quo  Gothica  Ulphilæ  cum  aliis  ex  hodiernis  gothicis  conferuntur.  Holmiæ 
1671.t  4». 


»Vanskeligheder  ved  at  skrive  den  danske  Historie.«  247 

i  de  midlere  Tiders  Begyndelse  og  vare  bekjendte  under  Navn 
af  Hunner  og  Avarer.«  Forskjellige  Meninger  nævnes,  som 
have  været  fremsatte  om  det  Lappiske  Sprog,  og  der  gjøres 
opmærksom  paa,  at  ae  Ligheder,  man  har  villet  finde  imellem 
Lappisk  og  Norsk,  komme  af,  at  Norsk  er  trængt  ind  i  Lappisk, 
men  ikke  omvendt. 

De  nordiske  Sprog  ere  endnu  saa  lidt  adskilte,  at  en  Dansk, 
en  Norsk,  en  Svensk  ganske  vel  kan  med  nogen  Agtsomhed 
forstaa  hinanden.  De  Svenske  kalde  det  fælles  Hovedsprog  Go- 
thisk,  men  dette  er  lige  saa  fejlagtigt,  som  med  Worm  at  kalde 
det  Runisk,  »hvilket  er  ganske  urigtigt,  saasom  Bogstaverne  af 
de  Gamle  vel  kaldtes  Runer,  men  aldrig  Sproget  det  Runiske, 
og  der  heller  aldrig  haver  været  noget  Folk  til  under  Navn  af 
Runer.«  Det  retteste  er  at  kalde  det  det  Islandske,  hvilket 
Sprog  er  af  den  allerstørste  Vigtighed  for  den  nordiske  Historie, 
»jeg  tør  vel  sige,  at  intet  gammelt  Sprog,  det  Angel-Sachsiske 
og  det  egentlig  saakaldte  Lærde  undtagne,  kan  herudi  lignes 
med  det  Islandske.«  Dettes  Literatur  omtales  kort.  »Det  var 
at  ønske,  at  Nogen  af  Diplomatibus  og  vore  gamle  Love  søgte 
at  forfærdige  et  Glossarium  over  det  Sprog,  som  i  det  12te, 
13de,  14de  og  15de  Sæculo  haver  været  gængs  i  Norden,  og 
som  i  adskillige  Ord,  helst  nærmere  vore  Tider,  er  temmelig 
adskilt  fra  det  egentlig  saa  kaldte  Islandske.  I  Mangel  heraf 
maa  man  idelig  standse  ved  at  læse  vore  gamle  Love  og  Di- 
plomata.«  Et  saadant  tydsk  Glossarium  haves  af  Haltaus; 
Luxdorph  har  vist,  hvor  utilstrækkeligt  Ostersøns  danske  er*. 
Herefter  fortsætter  Suhm  paa  følgende  Maade: 


Den  gunstige  Læser  seer  heraf,  hvor  meget  der,  for  grundig 
at  vide  vor  gamle  Historie,  og  fornemmelig  vore  Nordiske  Folks 
Herkomst,  fattes  alene  i  Henseende  til  Sprogene.  Jeg  vil  nu  ej 
tale  om  de  Ting,  som  ingen  menneskelig  Flid  kan  erstatte,  som 
fuldkomne  Skytbiske,  Sarmatiske  og  Nordiske  Lexica  og  Grammairer 
fra   de  ældste  Tider  af;   men   de  Hjælpemidler,   som  endnu  kunde 


*  Chr.  GL  Haltaus,  f.  1702,  d.  1758,  Rektor  ved  Nicolai  Skolen  i  Leipzig, 
er  Forfatter  til:  *  Glossarium  germanicum  medii  æui,  ed,  Jh.  G.  Båhme.  1 — 2. 
Lips.  1758,<  Fol.  —  Suhm  sigter  til  Luxdorphs  Afhandling:  »Rettelser  og 
Forbedringer  til  Ostersen  Weyles  Glossarium«  —  1641  —  i  VI.  Bind  af 
Vidensk.  Selsk.  Skrifter. 

bringes  til  Veje,  og  ej  ere  bragte,  hvor  mange  ere  ej  de  alene,  og 
hvor  megen  Ophold  og  Anstød  foraarsager  det  ej  i  saa  vanskelige 
Undersøgninger?  Thi  os  fattes  Glossarier  og  Grammairer  over  fast 
alle  Tatariske  Folks  Sprog,  fornemmelig  deres,  som  bebo  Landene 
imellem  den  Kaspiske  Sø  og  det  sorte  Hav,  os  fattes  Glossarier 
over  de  gamle  Skythiske  og  Sarmatiske  Ord,  som  findes  strødte 
hist  og  her  hos  de  græske  og  latinske  Skribenter,  os  fattes  nøj- 
agtig Kundskab  om  det  gamle  preussiske  Sprog,  Glossarium  over 
Ordene  i  de  Nordiske  Sprog  til  det  15de  Sæeulum,  et  tilstrækkeligt 
Islandsk  Lexicon^  som  endda  af  altsammen  er  det  værste,  og  som 
uden  Hexeri  kunde  tilvejebringes.  Hvor  nyttigt  var  det  ej,  at  have 
et  godt  og  grundigt  Etymologieum  over  vore  Nordiske  Sprog?  hvor 
finder  man  et  Lexicon  Harmonicum  imellem  de  Europæiske  og  Asia- 
tiske Sprog?  og  endelig,  hvo  haver  indtil  denne  Tid  ved  Flid  søgt 
ved  Sprogene  at  oplyse  vore  Nordiske  Indvaaneres  Herkomst?  Det 
er  langt  fra,  at  jeg  tror  mig  at  være  i  Stand  til  at  udrette  det 
sidste  til  gavns,  allerhelst  da  mig  mangle  alle  de  forhen  nævnte 
Subsidia,  og  endel  af  dem  vilde  blive  umuligt  for  mig  at  udarbejde, 
og  andre  igjen  altfor  vidtløftige,  og  borttage  mig  saa  megen  Tid, 
at  jeg  aldrig  kom  til  at  tage  fat  paa  Tingen  selv,  som  er  vore 
Nordiske  Folks  Herkomst,  meget  mindre  paa  det  følgende  af  den 
Danske  Historie,  som  jeg  næst  Guds  Bistand  haver  sat  mig  for  at 
udføre  til  *den  Stormægtigeste  Oldenborgske  Stammes  Ankomst  paa 
vor  Danske  Throne;  men  vilde  blive  herved  nødsaget  til  bestandig 
at  opholde  mig  med  Hjælpemidlernes  Udarbejdelse.  Imidlertid 
haaber  jeg  dog  at  kunne  maaske  gjøre  noget  mere  heri  end  mine 
Formænd  i  Dannemark;  dels  fordi  jeg  haver  Tid  til  dette  Fore- 
havende, dels  og  Lejlighed  til  at  forskaffe  mig  de  fornødne  Sub- 
sidia, og  endelig  nogen,  endskjønt  ringe  Kundskab  i  en  Del  af  de 
fornødenste  Sprog.  Af  Bøger,  saavidt  jeg  kan  overkomme,  stræber 
jeg  at  udfinde  Sprogenes  Genealogi;  men  at  udarbejde  et  Lexicon 
Harmonicum  Lingvanim  Asiæ  éc  Europæ,  bliver  ej  een  Mands,  men 
hele  lærde  Selskabers  forenede  Kræfters  Arbejde  i  et  Sæculo.  Men 
siden  min  Lyst  og  Attraa  er  til  disse  Ting,  da  agter  jeg  at  gjøre 
hvad  som  staar  i  min  Magt,  og  vil  holde  mig  noksom  belønnet  for 
mit  Arbejde,  om  jeg  ikkun  udfinder  en  eneste  Sandhed  i  Historien 
om  vort  Folks  Herkomst,  ved  Sprogene  oplyst.  Sandheden  er  efter 
mine  Tanker  saa  smuk,  saa  ædel,  det  maa  nu  være  en  liden  eller 
en  stor  Sandhed,  at  ingen  Møie,  ingen  Bekostning  er  for  stor  for 
at  finde  denne  rare  Skat.  Historien  af  Videnskaber  og  Kunster 
lærer  os,  at  mange  Sæcula  have  ofte  havt  Umage  med  at  bringe 
i  mange  Ting  Sandheden  frem,  og  at  som  oftest  de  forrige  Tiders 

Vildfarelser  have  tjent  til  at  opdage  Sandheden  for  de  efterfølgende 
Slægter.  I  vanskelige  Ting  have  vi  ofte  de  Gamles  Vildfarelser  at 
takke  for  vore  Opdagelser.  Dersom  jeg  derfor  skulde  i  mit  fore- 
havende Skrift  rent  vildfare,  som  jeg  gjerne  tilstaar  let  at  kunde 
ske,  saa  vil  jeg  ikkun  ønske,  at  mine  Vildfarelser  maa  tjene  til  at 
bringe  Eftertiden  paa  rigtigere  Spor.  Slig  Tanke  opmuntrer  mig 
at  blive  ved  i  mit  Forsæt. 

»Monumenterne,«  som  Suhm  derefter  gaar  over  til  at  be- 
handle, ere  gamle  Penge,  gamle  Inskriptioner,  gamle  Bygninger 
»og  flere  saadanne  Ting.«  Penge  kjendtes  ikke  i  de  hedenske 
Tider,  og  det  bliver  da  Inskriptionerne,  som  først  behandles, 
det  vil  sige:  det  er  Runeindskrifterne,  som  omtales.  Suhm 
giver  et  Resumé  af  de  Meninger,  som  ere  fremsatte  om  Ru- 
nernes Oprindelse,  hvorom  han  selv  har  den  Tro,  at,  da  Ve- 
nantius  Fortunatus  har  kjendt  Runerne  i  Frankrig,  saa  er  det 
over  dette  Land,  at  de  ere  komne  til  Norden;  men  de  ere 
komne  til  Frankrig  fra  Spanien,  hvor  der  fmdes  Penge  med 
Runer ;  til  Spanien  maa  de  være  komne  fra  Afrika  ved  kartha- 
giniensiske  Kolonister,  og  følgelig  ere  de  af  phoenicisk  Oprin- 
delse. Man  kunde  ogsaa  tænke  sig,  at  de  stamme  fra  de 
ældste  Hebræer,  thi  der  er  megen  Lighed  imellem  Runerne  og 
de  samaritanske  Bogstaver.  Derefter  tales  om  de  hetruriske 
Bogstaver,  som  vist  stamme  fra  Phoenicierne,  og  om  de  i 
Sibirien  fundne  Indskrifter  med  Bogstaver,  som  ligne  vore 
Runer*;  der  udtales  den  Tanke,  at  vore  Forfædre  i  det  9. — 11. 
Aarhundrede  paa  deres  Søtog  til  Biarmeland,  hvor  Regnar 
Lodbrog  skal  have  ladet  sine  Bedrifter  udhugge  med  Bogstaver, 
have  bragt  Runerne  til  disse  Lande;  fra  Permien  ere  de  langs 
Dwina  blevne  bragte  til  Sibirien  og  i  Tidens  Løb  ere  de  blevne 
forandrede. 

Er  der  ingen  Mønter  fra  den  hedenske  Tid,  saa  er  der 
Mønter  fra  den  kristne  Tid,  men  de  give  ikke  meget  Udbytte 


*  En  af  de  Mænd,  som  først  fremdrog  disse  Indskrifter,  var  Svenskeren 
Philip  Johan  Strahlenberg,  t  1676,  død  1747,  som  under  et  mangeaarigt 
Fangenskab  i  Sibirien  benyttede  Lejligheden  til  at  foretage  flere  Rejser  i 
dette  Land,  og  paa  dem  opdagede  Indskrifterne ;  disse  tildrog  sig  megen  Op- 
mærksomhed hos  de  vesteuropæiske  Lærde,  og  bleve  studerede,  med  tvivl- 
somt Resultat.  Til  den  Slags  Indskrifter  høre  de  mod  Slutningen  af  det  19. 
Aarhundrede  saa  meget  omtalte  Orkhon  Indskrifter,  som  Professor  Vilh. 
Thomsen  har  læst. 

for  Historien;  man  maa  dog  beklage,  at  Ingen  haver  endnu 
vist  Nytten  af  Studiet  af  dem,  ja  ej  engang  til  Gavns  bekjendt- 
gjort  en  rigtig  Samling  af  dem,  stukne  i  Kobber.  Og  det  var 
at  ønske,  at  en  lærd  Mand  vilde  beskrive  dem  og  undersøge 
deres  Gehalt  og  Værdi.  Saa  er  der  de  gamle  Høje,  ofte  om- 
kringsatte  med  Stene,  der  dels  ere  Gravhøje,  dels  Domsteder 
og  Offerpladser.  Og  der  er  Urner  med  mange  Slags  Ting,  der 
tjene  til  at  oplyse  Forfædrenes  Skikke,  Levemaade,  Gudstjeneste 
o.  L.  »Faae  Dele  af  vore  Antikviteter  ere  bedre  oplyste  end  just 
denne.«  Hvad  de  »underjordiske  Gange«  angaar,  da  var  det 
ønskeligt,  at  »de  Steder  flittig  optegnedes,  hvor  saadanne  Huler 
og  Gange  findes  og  de  allerede  fundne  af  kyndige  Mænd  under- 
søgtes.« Fremdeles  er  der  Bygninger,  med  Ligstene  og  Inskrip- 
tioner. Her  er  meget  at  gjøre,  thi  de,  som  have  skrevet  om 
den  Slags  Ting,  have  ofte  manglet  Kritik  og  have  ofte  ikke 
selv  seet  de  Ting,  de  have  skrevet  om.  »Det  var  derfor  at 
ønske,  at  Etatsraad  Klevenfelds  længe  forehavte  Monumenta 
Scanensia  og  Jutensia  maatte  komme  for  Lyset  til  Fæderne- 
landets  Zir  og  Berømmelse;  thi  fra  ham  kan  man  vente  noget 
godt,  saasom  han  er  en  Mand  af  Smag  og  Indsigt  i  disse 
Studeringer.  Til  vore  Landsmænds  Ære  var  det  og  at  ønske, 
at  den  lærde  og  flittige  Rektor  Schøning  i  Trondhjem  maatte 
komme  nogenledes  skadesløs  fra  hans  med  stor  Flid  udarbej- 
dede Beskrivelse  over  Trondhjems  Domkirke,  som  med  stor 
Bekostning  næsten  fra  Trykken  er  færdig.  Samme  Kirke  er  udi 
hele  Norden  det  fornemste  Monument  og  Antiqvitæt  af  medio Ævo. 
Skade  er  det  og,  at  det  Danske  Magazin  haver  saa  længe  op- 
hørt*, hvor  den  ej  mindre  af  sin  grundige  Lærdom  end  Modesti 
bekjendte  Jakob  Langebek  ofte  smukt  har  oplyst  Monumenta 
medii  Ævi,  særdeles  Sigiller  og  Vaabener.«  Til  Monumenter 
maa  ogsaa  regnes  hvad  der  findes  løst  i  Jorden,  f.  Ex.  Guld- 
hornene, som  Suhm  ikke  antager  for  at  være  danske,  men  at 
være  komne  fra  England,  endvidere  græske  og  arabiske  Mønter, 


*  Klevenfeldt  opnaaede  ikke  at  faa  sine  »Monumenta«  udgivne.  Sche- 
nings  > Beskrivelse  over  Domkirken  i  Trondhjem«  bærer  Aarstallet  1762  og 
maa  være  udkommen  i  Tiden  mellem  Affattelsen  af  Suhms  Afhandling  og 
dens  Fremlæggelse  i  Videnskabernes  Selskab.  —  Af  > Danske  Magazin«  ud- 
kom det  6.  Bd.  1752,  hvorefter  dette  Tidsskrift  standsede  og  først  1794  blev 
fortsat  med  første  Bind  af  >Nye  Danske  Magazin,«  der  udkom  i  Hefter,  men 
først  blev  afsluttet  10  Aar  efter  at  Trykningen  af  det  var  begyndt. 

hel  tynde  Plader  af  Guld  med  Billeder*,  hvilke  Suhm  mener 
ere  komne  til  Norden  over  Rusland  fra  Grækenland,  »Sværd, 
Spyd,  Øxer,  Knive  og  andet  mere,  hvilket  altsammen  burde 
af  visse  Antiqvitæts  Elskere,  som  saa  at  sige  alene  befatte  sig 
med  denne  Del  af  Antiqvitæterne,  sammensøges,  forklares  og 
beskrives,  til  hvilket  Forehavende  Museum  Wormii  fornemme- 
lig kunde  tjene,  endskjøndt  det  ellers  mest  har  med  NaturaUa 
at  gjøre.«     Derefter  fortsættes: 

»Efterat  vi  saaledes  have  seet,  at  der  i  Dannemark  og 
Norge  ikkun  findes  faae  Monumenter  imod  mange  andre  Euro- 
pæiske Lande  at  regne,  og  at  de  faae  endda  dagligen  forsømmes 
og  til  Side  sættes,  og  fast  alle  ej  endnu  med  tilbørlig  FUd  ere 
undersøgte,  hvilket  og  ved  hvert  Skridt  standser  en  Dansk  og 
Norsk  Historieskriver,  der  grundigen  vil  gaa  til  Værks,  saa  er 
det  Tid,  jeg  vender  mig  til  Skrifter,  af  hvilke  i  disse  Landet 
Historier,  som  i  alle  andres,  den  største  Hjælp  skulde  ventes, 
og  som  ofte  just  foraarsager  den  største  Vanskelighed.«  »Skrif- 
terne ere  først  de  gamle  Bøger  og  Autores,  der  kunne  kaldes 
Autores  classici  og  Fontes,  og  de  nye  Bøger,  der  handle  om 
gamle  Sager.  Saa  nævnes  de  vigtigste  af  de  gamle  græske 
og  romerske  Forfattere  samt  Middelalderens  fremmede  For- 
fattere, og  med  Hensyn  til  disse  henvises  der  i  Almindelighed 
til  de  i  andre  Lande  udkomne  Samlinger.  »Men  her  er  det 
atter  beklageligt,  at  vi  ej  have  nogen  Samling  af  vore  Scrip- 
tores,  som  de  fleste  andre  Europæiske  Folk,  hvoraf  manges 
endog  ere  med  FUd  kollationerede  med  adskilHge  Manuskripter, 
og  forsynede  med  herlige  Noter.  Dette  er  atter  en  Vanskelig- 
hed, som  hart  ad  ved  hvert  Skridt  opholder  en  varsom  og 
oprigtig  Dansk  og  Norsk  Historieskriver.« 

Derpaa  bliver  de  nordiske  Landes  egen  Middelalders  Lite- 
ratur  gjennemgaaet,  og  der  lægges  stor  Vægt  paa  den  islandske 
Literatur:  »uden  grundigen  at  forstaa  det  Islandske  Sprog  er 
det  lige  saa  godt,  at  man  ej  tænker  paa  at  skrive  vor  gamle 
Historie,  efter  hvilken  Regel  man  altsaa  let  kan  dømme  de 
Mange,  som  i  vore  Tider  have  lagt  Haand  derpaa.«  Men  der 
maa  gaaes  kritisk  til  Værks,  thi  der  er  flere  islandske  Skrifter, 
som  ere  antagne  for  at  være  gamle,  medens  de  i  Virkeligheden 


*  o.  Brakteateme. 

ere  meget  nye*.  Men  ikke  en  tyvende  Del  af  de  islandske 
Skrifter  ere  komne  for  Lyset,  det  er  derfor  paa  Tide,  at  man 
sørger  for  at  faa  dem  udgivne,  især  de  mange,  som  henligge 
i  Arnæ  Magnæi  Bibliothek,  dog  dette  maatte  ske  med  Skjøn- 
somhed,  ej  alting  udgives  alene  fordi  det  er  gammelt,  den 
gamle  Text  med  behørig  Flid,  Nethed  og  Rigtighed  trykkes, 
flere  Manuskripter  efterses,  om  de  findes,  og  med  Flid  holdes 
mod  hinanden,  de  bedste  Læsemaader  udvælges,  betydelige 
Variantes  Lectiones  antegnes,  gode  Latinske  Versioner  forfær- 
diges til  de  udenlandske  Lærdes  Tjeneste,  hvilke  maatte  være 
mere  oprigtige  end  zirlige,  men  dog  tydelige,  og  Anmærkninger 
tilføjes  til  at  forklare  rare  Ord  og  Talemaader,  oplyse  mørke 
Steder,  lægge  Poeternes  Kunst  for  Dagen,  og  korteligen,  hvor 
det  behøvedes,  forklare  og  rette  Skribenterne.  Noterne  maatte 
være  paa  Latin  **.  Dansk  Version  kunde  man  lade  blive  borte 
for  at  undgaa  unødige  Omkostninger.  Med  faae  Ord:  disse 
Skribenter  burde  saaledes  udgives,  at  de  ej  behøvte  paa  ny  at 
bekjendtgjøres,  og  at  de  kunde  blive  til  fuldkommen  Tjeneste 
for  dem,  der  vilde  skrive  Historien.  Med  dem  kunde  man 
ogsaa  gjøre  en  Begyndelse  til  en  Samling  af  Scriptores  Rerum 
Danicarum,  hvilken  vi  fast  alene  af  alle  oplyste  Folk  endnu 
savne.« 

Eddaerne  nævnes,  hvilke  indeholde  de  ældste  og  paalide- 
ligste  Efterretninger  om  Forfædrenes  Gudstjeneste  og  Tro;  men 
de  trænge  til  bedre  Udgaver.  »Kjæmpe-Viserne«  forkastes  ganske 
som  historisk  Kilde,  da  de  mest  ere  Efterligninger  efter  Itali- 
enske og  Tydske.  »Enhver  skjønsom  Læser  kan  lettelig  heraf 
formærke,  hvor  liden  Hjælp  disse  Kjæmpe-Viser  kan  gjøre  i 
vor  Historie,  og  hvor  ilde  det  er,  at  saa  brave  Mænd  som 
Wedel  og  Syv  have  anvendt  saa  megen  Tid  og  Møje  paa  dem.€ 

Derefter  fremdrages  Lovene,  saavel  de  større  Landslove, 
Haandfæstninger,  som  Stadsretter,  By-Privilegier.    Men  vi  savne 


*  Skriftet  *Fundinn  Noregrt  tillagde  Suhm  saavel  som  Schøning  en  høj 
Ælde  og  de  benyttede  det  i  deres  Skrifter,  idet  de  tilskrev  det  stor  Betyd- 
ning som  historisk  Kildeskrift.  Det  findes  vel  i  Flatøbogen,  der  er  skreven 
mod  Slutningen  af  det  Qortende  Aarh.,  men  Kritiken  har  nu  berøvet  det 
den  Glorie,  der  var  lagt  om  det  i  tidligere  Tider. 

**  Det  er  tildels  en  saadan  Udgivelsesmaade,  som  Suhm  bragte  i  An- 
vendelse ved  de  Udgaver  af  den  islandske  Literatur,  som  han  foranstaltede, 
og  som  ere  omtalte  ovenfor. 

>et  fuldkomment  Corpus  Legum  Antiqvarum.*  »Saa  længe  det 
ej  er  udkommet,  ej  heller  et  fuldstændigt  Lexicon  over  alle 
juridiske  Ord,  og  langt  mindre  Historien  ved  Lovene  oplyst, 
og  Lovene  igjen  ved  Historien,  saa  kan  man  tænke,  hvad 
denne  ene  Del  alene  maa  bryde  en  Dansk  og  Norsk  Historie- 
skriver, der  vil  have  Vished  for  sig,  og  ej,  som  saa  mange 
andre,  gaa  i  Blinde*.« 

De    næste    »Fontes<^    ere    Dokumenterne:    Freds-Traktater, 
Forbund,    Forskrivninger,    Skjøder,    Gavebreve,    Epistler,   Alt, 
hvad  som  kan  regnes  til  Diplomatiken,   og  her  fremhæves  da 
Manglen  af  en  Samling  af  alle  disse  Sager.     »Vor   udødelige 
Hans  Gram  haver  med  Flid  sammensanket  saadanne,  for  at 
give  dem  ud  i  eet  Værk,  hvilket  nu  bliver  af  vor  lærde  og 
flittige  Langebek  fortsat  og  formeret.    Naar  det  engang  kommer 
for  Lyset,  vil  det  tjene  til  at  stoppe  mange  Huller  i  vor  Hi- 
storie,   og    blive    til    lige    saa  stor  Ære  for  vor  Norden  som 
Rymers  Samling**  er  for  England.«    Og  her  gjøres  nu  opmærk- 
som   paa,    at  Mabillons  Værk    de  re  diplomatica***    ej    uden 
Videre   kan  anvendes  paa  de  nordiske  Dokumenter,   thi  han 
havde  til  Grund  kun  lagt  franske,  italienske  og  nogle  tydske 
Manuskripter.     »I  et  andet  Sprog  maatte  vel  fastsættes  andre 
Regler;  og  da  de   islandske  Bogstaver  ere  anderledes  end  de 
latinske,  saa  seer  og  Skriften,  Hænderne,  Trækkene,  Tegnene 
her  meget  anderledes  ud  end  i  Frankrig.     En  lang  Øvelse  og 
Læsning  i  vore  islandske  Manuskripter  og  latinske  og  danske 
Diplomata   er  derfor  alene  mægtig  til  at  sætte  Nogen  i  Stand 
til  at  kjende  deres  Alder  og  det  Land,  hvorudi  de  ere  skrevne. 
Og  saa  længe  Kritiken  herudi  ej  er  fastsat,  saa  indser  vel  en- 
hver skjønsom  Læser  lettelig,   hvor  meget  der  endnu  mangler 
os  til  vor  Histories  Oplysning,  og  hvor  let  endog  den  forsig- 
tigste og  flittigste  Historieskriver  kan  fejle  i  mange  Ting.    Prøver 
af  adskillige  Manuskripter,  baade  latinske,  danske  og  islandske, 


*  Den  første  Del  af  Kofod  Anchers  danske  Lovhistorie  udkom  først 
1769,  altsaa  efter  at  Suhm  havde  forfattet  den  Afhandling,  som  her  er  under 
Omtale. 

•♦  r/l.  Rymers  >Foedera,  Conventiones,  Literæ,  Acta  publica«  fra  1101 
til  nyeste  Tid  udkom  første  Gang  fra  1704  til  1731  i  20  Bind  1  Folio. 

♦♦•  Dom  Jean  Mabillons  banebrydende  Værk  *de  re  diplomatica*  ud- 
kom første  Gang  1681  i  Paris,  Folio. 

maatte  og  stikkes  i  Kobber,  som  det  er  skeet  i  Tydskland  udi 
Walthers  diplomatiske  Lexikon*.« 

Som  en  Slags  Dokumenter  berøres  Anders  Sunesøns  Hexa- 
emeron,  Speculum  regale,  Petrus  Legista,  Klosterhistorier,  Absa- 
lons Testament  o.  L.,  og  derefter  nævnes  i  chronologisk  Følge 
alle  de  nyere  Historieskrivere  med  korte,  kritiske  Bemærkninger 
om  deres  Værd;  baade  de  Forfattere,  som  have  skrevet  om 
hele  Historien,  og  de,  som  have  skrevet  om  enkelte  Afsnit, 
givet  topografiske  Arbejder,  behandlet  Kirkehistorien,  beskrevet 
»Landenes  indvortes  Indretning,«  udgivet  Bøger  om  den  lærde 
Historie,  om  Ridder-Ordenerne,  have  behandlet  Personalhisto- 
rien, især  Adelens  Historie.  »Udi  Manuskript  ligge  endnu 
mange  adelige  Slægt-Registre  og  Vaaben-Bøger.  Naar  Etatsraad 
Klevenfelds  Værk  om  vor  Danske  Adel  engang  kommer  for 
Lyset,  bliver  vel  denne  Mangel  næsten  ophævet**.«  Hans 
Grams  Afhandlinger  nævnes,  og  der  henvises  til  mindre  Ar- 
bejder, som  ere  udgivne  i  lærde  Selskabers  Skrifter,  i  Tids- 
skrifter o.  L. 

Tilsidst  dvæles  ved  de  Pligter,  som  paahvile  enhver  Hi- 
storieskriver, »nemlig  Lyst  og  Frimodighed  til  at  sige  Sandhed, 
og  Omhu  for  at  føre  en  tydelig,  flydende,  kort  og  behagelig 
Stil,«  og  der  henvises  til  Oldtidens  og  den  nyere  Tids  bedste 
Forfattere  i  Historie.  Men  en  retskaffen  Historiens  maa  være 
vel  dreven  i  Kritiken,  have  Kundskab  i  Filosofi  og  Geometri, 
have  med  Flid  studeret  Politiken  og  Jus  publicum  »og  sær- 
deles nøje  give  Agt  paa  de  forrige  og  disse  Tiders  Menneskers 
Statsvidenskab.«  Han  maa  være  vel  dreven  i  Jus  Naturæ  og 
i  Moral,  og  han  maa  kjende  den  gamle  og  den  nye  Maade  at 
føre  Krig  paa  saavel  til  Lands  som  til  Vands.  »Men  da  Kom- 
mereen,  Financerne,  Manufakturerne,  Videnskabernes  Tilstand, 
Lovene,  Kunsternes  Fremvæxt,  Religionens  Beskaffenhed  og 
mere  saadant  udgjøre  den  væsentligste,  den  nyttigste,  den  be- 
hageligste Del  af  Historien,  saa  maa  han  fremfor  Alt  aldeles 
ikke  være  uerfaren  i  disse  Ting.  Jeg  veed  vel,  at  om  man 
efter  alt  dette  vilde  prøve  endog  de  allerbedste  Historieskrivere, 
skulde  man  finde  adskilligt  hos  dem  at  mangle,  saa  og  at  den 


*  Joh.  Ludolph  Walther,  Arkivsekretær  i  Zelle,  d.  1752,  udgav  ^Lexicon 
diplomaticum,'   Gøttingen  1745—46,  225  kobberstukne  Tavler  i  Folio. 
**  Dette  Værk  udkom  aldrig. 

egentlig  saa  kaldte  Historie  fornemmeligst  haver  Res  gestas  til 
Øjemærke,  og  at  de  andre  Parter  gemenligst  beskrives  hver 
for  sig;  men  jeg  veed  og,  at  Mangel  paa  Kundskab  i  nogen 
af  disse  Dele  gjør,  at  den  bedste  Historie  derfor  haver  sine 
Pletter,  saasom  alle  Ting,  alle  Videnskaber,  al  Kundskab  haver 
en  nøje  Forbindelse  med  hinanden,  og  det  desuden  er  bedst 
at  fordre  det  meste  og  det  højeste,  da  den  menneskelige  Ufuld- 
kommenhed dog  af  sig  selv  vel  hindrer  fra  at  naa  det.  Var 
det  muligt,  ønskede  jeg  og  gjerne  herved  at  afskrække  de 
mange  maadelige  og  smaa  Gejster,  der  befatte  sig  med  at 
skrive  i  denne  ædle  Videnskab,  hvorved  de  kun  bringe  den 
i  Foragt  hos  Ukyndige,  som  derfor  anse  Historiens  baade 
Læsning  og  Skrivning  for  et  Værk,  der  alene  beror  paa  Hu- 
kommelsen, og  i  andre  Maader  ej  gjøre  Forskjæl  mellem  Ro- 
maner og  Historier.« 

Hermed  slutter  Afhandlingen*®.  Det  er  med  god  Grund, 
at  Suhm  har  betegnet  denne  med  Ordet  »Tanker;«  thi  han 
har  derved  antydet,  at  han  ikke  vilde  give  en  skarpt  afsluttet, 
videnskabelig,  systematisk  Behandling  af  de  Æmner,  han  taler 
om,  men  vilde  fremstille  sine  Meninger  i  en  mere  fri  og  løs 
Udvikling.  Æmnerne  ere  da  ogsaa  behandlede  meget  forskjel- 
lig  i  Henseende  til  Udførlighed ;  thi  det  første  Afsnit,  om  Spro- 
genes Genealogi,  er  blevet  det  største,  uagtet  det  i  saa  mange 
Henseender  var  et  af  de  sværeste  at  sige  noget  om.  Hermed 
følger  Uklarhed  paa  flere  Punkter,  hvilket  f.  Ex.  kommer  til 
Syne  ved  Suhms  Omtale  af  det  gothiske  Sprog  og  Gotheme, 
om  disse  ere  udgaaede  fra  Norden,  om  de  stamme  ned  fra 
Kelterne,  som  Ihre  mente,  hvilket  Suhm  dog  antager  for  at 
være  urigtigt.  Noget  han  senere  vil  komme  tilbage  til.  Men 
dette  Afsnit,  som  mere  er  behandlet  fra  et  ethnografisk  end 
fra  et  lingvistisk  Standpunkt,  vidner  om  de  vidtløftige  Studier, 
som  Suhm  allerede  havde  gjort,  om  hvor  udførligt  han  vist- 
nok vilde  behandle  de  indledende  Partier  til  Danmarks-Histo- 
rien, og  Afsnittet  har  Interesse  som  et  af  de  første,  men  endnu 
meget  svage,  Forsøg  i  den  danske  Literatur  paa  at  give  en 
Udsigt  over  Sprogenes  Sammenhæng.  Hvor  svært  det  har 
været  for  Suhm,  at  klare  mange  Vanskeligheder,  faar  man  en 
Forestilling  om,  naar  man  læser,  hvad  han  fortæller  om  Ru- 
nernes Oprindelse.  Han  lod  sig  f.  Ex.  fange  af  de  Bogstaver, 
som  ligne  Runer  og  som  sees  paa  visse  gamle,  spanske  Mønter . 

han  mente,  i  dem  at  finde  et  Led  i  Runernes  Udvikling  og 
Vandring,  og  optog  ikke  den  Mening,  som  Gram,  uden  at 
kjende  Sproget,  havde  udtalt*,  at  Bogstaverne  Intet  have  med 
Runerne  at  gjøre,  men  at  disse  Skrifttegn  ere  blevne  brugte  af 
Keltibereme,  en  Opfattelse,  som  den  nyeste  Tids  Undersøgelser 
have  vist  er  den  rigtige  ^^. 

Men  nok  saa  vigtigt  var  det,  at  Suhm  fremhævede,  hvor 
umaadelig  langt  tilbage  man  stod  i  Danmark  med  Hensyn  til 
at  behandle  det  Materiale,  paa  hvilket  Danmarks  Historie, 
især  i  Middelalderen,  skulde  bygges  op,  og  som,  behandlet 
rigtigt,  vilde  ligesom  skabe  en  ny  Æra  i  den  danske  Historie- 
forskning: Samlingen  af  Scriptores  Rerum  Danicarum,  Samling 
af  gode  Udgaver  af  de  islandske  Skrifter,  det  diplomatiske 
Værk,  Behandling  af  Diplomatiken,  Chronologien,  Genealogien, 
Personalhistorien,  Samling  af  Lovene,  en  Lovhistorie,  Glossarer 
o.  L.  **.  Noget  af  dette  er  kommet  frem  i  Løbet  af  det  næste 
Hundrede  Aar,  Noget  er  aldrig  udkommet.  Suhms  Afhandling 
har  her  noget  af  hvad  man  nu  kalder  for  »Suggestivt«  ved 
sig,  men  det  var  med  fuld  Ret,  at  han,  1763,  gjorde  opmærk- 
som paa,  at  Mangel  paa  alle  saadanne  Værker  gjorde  det  til 
en  af  de  allerstørste  Vanskeligheder  at  skrive  Danmarks  Hi- 
storie i  den  ældste  og  i  den  ældre  Tid.  Skulde  en  lignende 
Afhandling  skrives  mod  Slutningen  af  det  nittende  Aar hun- 
drede, vilde  den  tage  sig  meget  forskjelligt  ud  fra  Suhms,  og 
den  nyeste  Tids  Kritik  vilde  have  meget  at  indvende  imod 
adskilligt  af,  hvad  han  har  sagt;  men  betragtet  fra  det  Stand- 


*  Se  Grams  Afhandling  »Om  det  i  Aaret  1734  ved  Møgeltønder  fundne 
Guldhorn, €  udgiven  af  E.  C.  Werlauffy  i  »Annaler  for  nordisk  Oldkyndig- 
hed,'    1853,  S.  177—80.     Suhm  har  sikkert  kjendt  denne  Afhandling. 

**  Det  maa  erindres,  at  der  allerede  i  Aaret  1746  paa  Prent  var  peget 
hen  paa  saadanne  Værker,  »som  vore  Efterkommere  kan  faae  at  see  paa 
Tryk,<  men  det  var  skeet  i  en  anden  Sammenhæng  og  i  en  lille  Pjece,  som 
er  bleven  lagt  tilside,  snart  efter  at  den  var  udkommen.  Den  Mand,  der 
fremsatte  Tanken  herom,  var  Jakob  Langebeky  som  benyttede  Lejligheden 
til  ganske  kort  at  berøre  den  Sag  i  det  Skrift,  som  han,  uden  at  navngive 
sig,  forfattede  imod  Erik  Pontoppidan,  og  som  har  Titlen:  > Selskabets  An- 
mærkninger over  et  Brev,  som  nyligeu  er  udgivet  imod  det  Danske  Magazin,« 
Kbh.  1746,  s.  41.  —  Allerede  ved  Aaret  1742  findes  det  omtalt,  at  Professor 
Bernh.  Mollmann  havde  en  Udgave  af  de  gamle  danske  og  norske  Love 
under  Arbejde.  Chr.  Molbech,  Det  kgl.  danske  Vidensk.  Selsk.  Historie, 
Kbh.  1843,  s.  11. 

punkt,  Videnskaben  og  Literaturen  indtog  ved  Aaret  1763,  maa 
det  indrømmes,  at  Suhms  Afhandling  er  omhyggeligt  gjennem- 
tænkt  og  giver  Vidnesbyrd  om,  at  dens  Forfatter  havde  en 
rigtig  Forestilling  om  de  Krav,  som  Historieforskningen  stiller 
til  Historiegranskeren  og  Historieskriveren*®. 

Det  kan  ikke  undre,  om  Nogen,  efterat  have  hørt  eller 
efterat  have  læst  Suhms  Afhandling  opmærksom  igjennem,  er 
falden  i  Forundring  ved  at  faa  at  vide,  hvad  der  behøvedes, 
for  at  kunne  skrive  Danmarks  Historie  i  Middelalderen,  og 
hvor  meget  deraf  endnu  ganske  manglede,  og  tvivlende  har 
spurgt:  »Hvorledes  kan  det  blive  muligt,  at  skrive  denne  Hi- 
storie, før  alle  de  mange  Vanskeligheder  ere  Qærnede,  som 
Suhm  saa  rigtig  har  peget  paa,  og  hvilken  Mand  eller  hvilke 
Mænd  ville  være  istand  til  blot  at  fuldføre  nogle  af  alle  de 
Arbejder,  som,  efter  hvad  der  er  vist,  først  maa  sættes  i  Gang?« 
Den  Mand,  der  ikke  var  ængstelig  for,  trods  Vanskelighederne, 
at  give  sig  til  at  skrive  sit  Fædrelands  Historie  i  Middelalderen, 
var  Peter  Frederik  Suhm.  Spørger  man,  om  han  i  Afhand- 
lingen gav  nogen  Mening  tilkjende  om,  hvad  han  selv  ventede 
at  kunne  udrette,  saa  kan  dertil  svares,  at  han  udtalte  sig  med 
Forsigtighed :  han  vilde  ikke  kunne  løse  Opgaven  absolut,  men 
Lyst  til  at  give  sig  i  Lag  med  den  havde  han;  han  troede,  at 
han  paa  adskillige  Punkter  kunde  komme  videre,  end  man 
hidtil  var  kommen,  og  han  tænkte  sig,  at  selv,  hvor  han  greb 
fejl,  vilde  hans  Fejltagelser  hjælpe  Efterfølgerne  til  bedre  at 
naa  Sandheden.  Han  saae  godt  de  store  Vanskeligheder,  der 
skulde  overvindes,  og  saa  forøgede  han  endda  i  sin  oprigtige 
Iver  disse  Vanskeligheder  ved  den  Maade,  paa  hvilken  han 
greb  Arbejdet  an. 

I  sin  indledende  Afhandling  havde  han  ikke  fremstillet 
Planen  eller  en  Skizze  til  Planen  for,  hvorledes  han  vilde  løse 
Opgaven,  men  det  er  dog  rimeligt,  at  han,  da  han  gav  det 
første  Bind  ud  af  sit  Værk,  var  saa  temmelig  klar  paa,*  hvor- 
ledes han  vilde  lægge  dette  an.  Idet  nu  de  forskjellige  Skrifter 
skulle  omtales,  der  gik  forud  for  den  egentlige  Danmarks- 
historie, erindres  om,  at  det  ikke  paa  nogen  Maade  er  muligt, 
at  analysere  disse  Skrifter,  da  der  dertil  vilde  fordres  først 
mange  Forstudier  og  dernæst  megen  Plads  i  denne  Bog.  Skrif- 
terne ville  blive  omtalte  i  den  Rækkefølge,  i  hvilken  de  ud- 

Bruun,  P.  V.  Suhm.  *  17 

kom;  det  vil  blive  omtalt,  hvorledes  Undersøgelserne  ere  for- 
delte, og,  uden  at  der  dvæles  meget  ved  Resultaterne  af  dem, 
vil  der  blive  givet  Bidrag  til  Skrifternes  Karakteristik  og  til 
Kritiken  af  dem  i  Almindelighed. 

Idet  Suhm  vil  skrive  sit  Lands  Historie,  opkaster  han  for 
sig  allerførst  det  Spørgsmaal:  hvilket  er  det  Folk,  som  tidligst 
har  beboet  dette  Land  og  har  skabt  dets  Historie?  Men  før 
dette  Spørgsmaal  kan  besvares,  maa  et  andet  rejses,  dette 
nemlig:  hvorfra  ere  Folkene  overhovedet  komne,  hvor  er  deres 
Hjemstavn,  og  hvilke  ere  deres  Vandringer,  deres  Fl3rtninger? 
Besvarelsen  af  disse  forskjellige  Spørgsmaal,  hvortil  slutter  sig 
en  kritisk  Undersøgelse  af  Danmarks  Historie  i  Tiden  fra  Odin 
til  Gorm  den  Gamle,  sker  i  en  Række  Skrifter  paa  tilsammen 
10  Bind,  hvor  hvert  Skrift  har  sin  egen  Titel,  medens  det  kun 
fra  det  andet  Skrift  i  Rækken  ved  et  Tal  paa  Foden  af  Arkene 
er  givet  tilkjende,  at  Værkerne  udgjøre  et  Hele;  dog  er  der 
ved  Navneregisteret  i  det  sidste  Bind  henvist  til  de  foregaaende 
Bind  ved  disses  Tal  i  Rækken,  uden  at  deres  Titler  ere  an- 
førte, —  en  noget  upraktisk  Fremgangsmaade. 

Det  første  Skrift  har  Titlen:  »Forsøg  til  et  Udkast  af  en 
Historie  over  Folkenes  Oprindelse  i  Almindelighed,  som  en 
Indledning  til  de  Nordiske  Folks  i  Særdeleshed.  Af  P.  F.  Suhm. 
Kiøbenhavn,  1769*.  Trykt  hos  Brødrene  Johan  Christian  og 
Georg  Christopher  Berling.  Og  findes  tilkiøbs  i  Mummens 
Boglade  paa  Børsen  i  No.  5.«  Bogen  er,  som  alle  de  følgende, 
i  4«;  den  bestaar  af  6  Blade,  356  Sider,  1  Side  Trykfejl. 

Bogen  begynder  med  en  meget  kort  Fortale,  i  hvilken 
Suhm  fremhæver  de  Forfattere,  som  han  især  har  fulgt;  han 
siger,  at  en  Hoben  af  hvad  han  har  sagt,  »vel  ikkun  er  grun- 
det paa  Slutninger,  Rimeligheder  og  Formodninger,  men  om 
hvilke  jeg  dog  smigrer  mig  med,  at  de  ere  bragte  til  mere 
Vished  end  forhen  af  nogen  anden . . .  saa  at  det  er  gaaet  mig 
ligesom  Dværgen,  der,  ved  at  staa  paa  Kæmpens  Skuldre,  saae 
længere  end  han.«  Derefter  følger  en  Fortegnelse  over  »de 
Bøger  og  Skribenter  og  deres  Editioner,  som  i  dette  Værk  an- 


*  Samme  Aar  udkom  G.  Schønings  >  Afhandling  om  de  Norskes  og 
^  andre  nordiske  Folkes  Oprindelse,«  Sorøe  1769,  og  her  siger  Schøning,  S.  15, 

Anm.  h.,  at  »Suhm  har  længe  havt  under  Arbejde  en  .afhandling  angaaende 
i  Folkenes  Oprindelse,  Vandringer,  Udspredelse,  Landenes  Bebyggelse  og  deri 

skete  Forandringer.' 

føres,«  ialt  256.  Det  er  eget  for  disse  Skrifter  af  Suhm,  at  der 
aldrig  er  givet  en  Fortegnelse  over  de  forskjellige  Afsnits  Ind- 
hold, uagtet  de  have  Overskrifter;  derved  gjøres  det  vanske- 
ligt, at  faa  et  Overblik  over  Gangen  i  Undersøgelsen,  og  der 
raades  ikke  Bod  herpaa,  ved  at  der  er  anført  Marginalia  ved 
alle  Underafdelingerne.  Kapitlernes  Indhold  i  dette  første  Bind 
er  følgende: 

1.  Regler  og  Sandheder,  hvorpaa  denne  Historie  skal  bygges, 
39  Paragrafer.  2.  Almindelige  Regler  for  at  udfinde  Folkenes 
Slægtskab,  Oprindelse,  og  Udbredelse  efter  Sprogene,  12  Paragrafer. 
3.  Om  Sems  Afkom  og  de  Folk,  som  derfra  stamme,  13  Paragra- 
fer. 4.  Om  Chams  Afkom  og  de  Folk,  som  derfra  stamme,  10 
Paragrafer.  5.  Om  Japhets  Afkom  og  de  Folk,  som  derfra  stamme, 
61  Paragrafer.  6.  Om  Gomer  Japhets  Søn,  hans  Afkom  især,  11 
Paragrafer. 

Den  anden  Del  har  Titlen:  »Om  de  Nordiske  Folks  ældste 
Oprindelse.  Udkastet  af  Peter  Friederich  Suhm.  Kiøbenhavn, 
1770.  Trykt  hos  Brødrene  Johan  Christian  og  Georg  Chri- 
stopher Berling.  Og  findes  tilkiøbs  i  Mammens  Boglade  paa 
Børsen  i  Nr.  5.«  6  Blade,  320  Sider,  1  Side  Trykfejl,  8  Sprog- 
tabeller*. 

I  den  korte  Fortale  siger  Forfatteren,  at  han  her  behandler 
de  nordiske  Folks  ældste  Oprindelse  indtil  den  yngste  nordiske 
Odin,  som  levede  omtrent  70  Aar  før  Christi  Fødsel;  han  har 
ogsaa  handlet  om  Cimbrer  og  Teutoner,  skjøndt  de  ikke  ere 
nordiske  Folk,  men  have  beboet  nordiske  Lande,  samt  om 
Franker  og  Saxer.  »Hvor  megen  Umag  jeg  end  haver  gjort 
mig,  saa  har  jeg  dog  ej  kunnet  bringe  det  altsammen  til  en 
historisk  Vished.  Imidlertid  vil  jeg  dog  haabe,  at  have  und- 
gaaet  at  fremføre  noget  Urimeligt,  Umuligt  eller  sig  selv  Imod- 
sigende;  saa  og  vil  jeg  haabe,  at  det  meste  kan  henføres  til 
historiske  Probabiliteter,  og  endel  ansees  for  historiske  Sand- 
heder.« Derefter  følger  en  Fortegnelse  over  Skrifter,  som  ere 
benyttede  i  denne  Bog  og  som  ikke  ere  anførte  i  den  forrige, 
ialt  289.     Indholdet  er  følgende: 


*  De  to  første  Hind  bære  Stemplet:   ^ Imprimatur  B,  M6llmann.<> 

Om  de  Nordiske  Folks  Udspring,  og  Nordens  første  Bebyg- 
gelse. 

1.  At  de  egentlige  Nordiske  Folk  og  ej  Finnerne  have  først 
beboet  Norden,  16  Paragrafer.  2.  Igjennem  hvilken  Vej  de  Nor- 
diske Folk '  ere  komne  til  Norden,  28  Paragrafer.  3.  Mange  forhen 
og  endnu  boende  Folk  mellem  det  Caspiske  Hav  og  den  sorte  Sø, 
saa  og  i  Rusland  have  været  og  ere  beslægtede  med  de  Nordiske 
og  med  Finnerne,  17  Paragrafer.  4.  Fra  hvilken  af  Noe  Sønner 
og  Sønne-Sønner  de  Nordiske  Folk  formodentlig  stamme,  10  Para- 
grafer. 5.  Naar  Norden  er  bleven  bebygget,  7  Paragrafer.  6. 
Levemaaden  og  Tilstanden  i  Norden  i  de  ældste  Tider,  7  Paragra- 
fer. 7.  De  ældste  Navne  paa  Norden  selv  og  paa  Landskaber  og 
Stæder  i  Norden,  8  Paragrafer.  8.  Om  Cimbrerne,  33  Paragrafer. 
9.  Om  Nordens  Indbyggere  før  Odins  Ankomst  eller  før  Christi 
Fødsel,  2  Paragrafer. 

Den  tredie  Del  har  Titlen:  »Om  Odin  og  den  Hedniske 
Gudelære  og  Gudstieneste  udi  Norden.  Af  Peter  Fridorich 
Suhm.  Kiøbenhavn,  1771.  Trykt  og  findes  tilkiøbs  hos  Brø- 
drene Berling.  Saa  og  udi  Mummens  Boglade  paa  Børsen  i 
No.  5.«    4  Blade,  382  Sider,  1  Side  Trykfejl. 

I  den  korte  Fortale  gjør  Forfatteren  opmærksom  paa,  at 
han  ikke  har  kunnet  indlade  sig  paa  at  sammenligne  vore 
Fædres  Theologi  med  Ægypternes,  Phoenicernes,  Chaldæernes, 
Indianernes,  Druidernes  og  deres  af  Thibet,  hvilket  vilde  gjort 
Værket  meget  større;  dog  har  han  talt  om  de  med  de  nor- 
diske beslægtede  Tydske,  »fordi  jeg  haster  til  den  egentlige 
Historie.«  Han  bringer  de  lærde  Mænd  og  Professores  i  Sorø, 
Erichsen  og  Schøning,  sin  Tak  for  den  Hjælp,  de  har  ydet 
ham  ved  Citationer,  ogsaa  tagne  fra  Manuskripter*.  »Nogle 
kunne  vel  ogsaa  synes,  at  jeg  haver  ej  indrettet  alting  syste- 
matisk nok;  men  saadanne  beder  jeg  at  betænke,  om  det  og 
haver  været  muligt,  og  om  man  ej  let  i  saa  mørke' og  vanske- 
lige Ting,   og  i  saa  mange  Systemata,  som  vore  Fædre  haver 


*  I  >Suhmiana,<  S.  295  ff.,  har  Nyerup  udgivet  »Jo/in  Erichsens  Skrivelse 
til  Suhm  den  18.  Oktober  1770,«  og  i  et  Forord  siger  han,  at  »med  denne 
Skrivelse  fulgte  elleve  tæt  skrevne  Blade,  indeholdende  Erichsens  mange 
lærde  Anmærkninger  angaaende  den  nordiske  Mythologi,  som  Suhm  samt- 
ligen  indlemmede  i  sit  Værk  om  Odin.  De  Schøningske  Anmærkninger  og 
Betænkninger,  som  Suhm  samme  Tid  indhentede,  og  som  der  ogsaa  i  be- 
meldte Værk  er  taget  Hensyn  paa,  leveres  her  nogle  af  til  Prøve.« 

havt,  kunde  have  paatvunget  Læserne  sine  egne  Meninger  i 
Stedet  for  vore  Forfædres;  derfore  haver  jeg  ladet  mig  nøje 
med  mere  at  fortælle  end  at  undersøge.«  Der  følger  en  For- 
tegnelse over  de  Skrifter,  som  ere  ben3rttede  i  denne  Bog  og 
ej  ere  anførte  i  de  tvende  forrige,  ialt  118.  Indholdet  er  føl- 
gende : 

Første.  Bog.  Om  Odin.  1.  Om  Odin  som  en  Gud,  19  Para- 
grafer.   2.  Om  Odin  som  et  Menneske,  20  Paragrafer. 

Anden  Bog.  Om  Thor  og  PYeyr.  1.  Om  Thor,  12  Paragrafer. 
2.  Om  Freyr,  2  Paragrafer. 

Tredie  Bog.  Om  de  andre  Nordiske  Guder  og  Gudinder.  1 — 2. 
Paragraf. 

Fjerde  Bog.  Om  det  Øvrige  af  den  Nordiske  Gudelære  og  om 
deres  Gudstjeneste,  12  og  18  Paragrafer. 

Værket  fortsættes  ved  en  ny  Undersøgelse  i  to  Bind,  den 
Qerde  og  femte  Del,  som  have  Titlen:  »Historie  om  de  fra 
Norden  udvandrede  Folk.  Forfattet  af  Peter  Friderich  Suhm. 
I.  Bind.  Kiøbenhavn,  1772.  II.  Bind.  Kiøbenhavn  1773.  Trykt 
og  findes  tilkiøbs  hos  Brødrene  Berling.  Saa  og  udi  Mum- 
mens  Boglade  paa  Børsen  i  No.  5.« 

Det  første  Bind  bestaar  af  3  Blade  og  630  Sider.  I  For- 
talen omtaler  Forfatteren,  at  han  alene  har  handlet  om  de 
Folk,  der  ere  eller  menes  at  være  udvandrede  fra  Norden; 
han  har  samlet  meget  om  alle  de  andre  vandrende  Folk,  som 
ikke  komme  Danmark  og  Skandinavien  ved,  og  dem  vil  han 
behandle  andensteds.  Han  nævner  som  Forgængere  Mascoii 
og  Bunau'^y  og  gjør  Undskyldning  for,  at  han  i  den  forrige 
Del  har  oversat  Viscus  ved  Galæble  istedenfor  ved  Mistel,  en 
Fejl,  som  »vor  fortræffelige  lærde  Konference-Baad  Luxdorph 
opdagede  mig  først,  hvorfore  jeg  herved  aflægger  min  offent- 
lige Taksigelse  til  ham.«    Indholdet  er  følgende: 


♦  Joh.  Jak.  Mascou,  f.  1689,  d.  1761,  juridisk  Professor  i  Leipzig,  ud- 
gav 1726  »Geschichte  der  Teutsctien  bis  zu  Anfang  der  frånkisclien  Monar- 
chie,« og  1737,  >Gesch.  der  Teutschen  bis  zu  Abgang  der  Merowingischen  K5- 
nigc,<  1—2.,  4°.  —  Greve  Heinrich  von  Banau,  f.  1697,  d.  1762,  sachsisk  Stats- 
mand, skrev  »Genaue  und  umståndliche  Teutsche  Kfiyser-  und  Reichshistorie,« 
1728—43,  4  Bd.  i  4°.  Disse  Værker  bleve  epokegjørende  i  den  tydske  Hi- 
storieskrivning baade  paa  Grund  af  Forskningens  Methode  og  paa  Grund  af 
Fremstillingens  Form. 

Første  Bog.  Om  Gotherne,  63  Paragrafer,  med  en  Tavle:  Ge- 
nealogi  og  Chronologi  af  de  Gothiske  Konger  og  Prindser,  og  fire 
Blade  med  Aftryk  af  et  Dokument  angaaende  en  Kirke  i  Ravenna, 
som  er  skrevet  med  gothiske  Bogstaver  og  som  falder  imellem 
Aarene  494  og  540;  Texten  i  dette  Aftryk  er  skaaren  i  Træ. 

Anden  Bog.  Om  de  Gothiske  Folk.  1.  Om  Gepiderne,  6  Para- 
grafer. 2.  Om  Herulerne,  5  Paragrafer.  3.  Om  Hirri,  2  Paragrafer. 
4.  Om  Scyrer,  3  Paragrafer.  5.  Om  Tuscilinger,  1  Paragraf.  6.  Om 
Rugier,  3  Paragrafer.  7.  Om  Varner,  3  Paragrafer.  8.  Om  Van- 
daler, 7  Paragrafer.    9.  Om  Burgundier,  4  Paragrafer. 

Tredie  Bog.  Om  Longobarderne,  14  Paragrafer. 

Det  andet  Bind  bestaar  af  Titelblad,  Fortale,  6  Sider,  Bog- 
liste, 4  Bl.  Indhold  af  dette  hele  Værk,  2  Blade.  Text  140  Sider. 
Tidsregning  over  de  fornemste  Tildragelser,  som  anføres  i  de 
5  første  Tomer  af  denne  Danske  Historie,  og  hvorved  ei  Aars- 
tal  i  Bredden  anføres  i  bemeldte  Tomer,  S.  141 — 159.  1  Side 
Trykfejl.  Register  over  de  mærkværdige  Ting  og  Navne  i  dette 
Værk,  bestaaende  af  5  Dele,  180  Sider.  Til  dette  Bind  høre 
2  kobberstukne  Kort,  som  vise  Folkenes  Vandringer  før  Christi 
Fødsel  og  i  de  første  8  Aarhundreder  efter  Christi  Fødsel;  til 
Grund  ligger  de  rislens  Atlas  nouveaii,  Amsterd.  1733;  Kortene 
ere  stukne  af  J.  Haas. 

I  Fortalen  nævner  Forfatteren,  at  den  næste  Del  skal  inde- 
holde critisk  Historie  af  det  Danske  Folk  fra  Odin  indtil  Gorm 
den  Gamle;  han  nævner  derefter  nogle  Skrifter,  som  ere  ud- 
komne, uden  at  han  har  kunnet  benytte  dem  i  den  femte 
Tome,  nemlig  af  Schirach,  Thiinmann,  Schlozer,  hvis  Meninger 
han  kortelig  berører.  Han  siger:  »Udi  mange  Ting  er  Hr. 
Professoren  [o.  Schlozer]  af  andre  Tanker  end  jeg,  men  da  de 
fleste  ere  problematiske,  saa  faa  de  at  staa  ved  deres  Værd, 
og  enhver  Læser  dømme  om  dem  efter  sin  Indsigt  og  Smag. 
Endel  Sætninger  kunde  jeg  vist  nok  forsvare  og  bevise,  men 
da  jeg  er  en  Hader  af  alle  Stridigheder,  saa  vil  jeg  kun  have 
dem,  som  ville  vide  Besked  derom,  henviste  til  mine  forrige 
Tomer;  da  de  selv  letteligen  ved  at  læse  dem  og  det.  Profes- 
soren herom  har  skrevet,  kunne  dømme  os  imellem.«  Derpaa 
følger  Fortegnelsen  over  de  Bøger,  »som  i  de  tvende  sidste 
Tomer  anføres,  og  ej  i  de  trende  første  ere  anførte,«  ialt  223. 
Indholdet  er  følgende: 

Fjerde  Bog.  Om  endel  flere  Folk.  1.  Om  Angler,  9  Paragrafer. 
2.  Om  Friser,  4  Paragrafer.  3.  Om  Sveverne,  3  Paragrafer.  4.  Om 
Alemannerne,  3  Paragrafer.    5.  Om  J uthunger,  5  Paragrafer. 

Allerede  Aaret  efter,  1774,  udkom  en  ny  Bog,  den  som 
Suhm  havde  bebudet  i  den  nys  anførte  Fortale,  og  som  paa 
Foden  af  Arkene  er  betegnet  som  »Sjette  Del.« 

Titlen  er  følgende:  »Critisk  Historie  af  Danmark,  udi  den 
hedenske  Tid,  fra  Odin  til  Gorm  den  Gamle.  Ved  Peter  Fride- 
rich  Suhm.  I.  Bind.  Kiøbenhavn,  1774.  Trykt  hos  Brødrene 
Johan  Christian  og  Georg  Christopher  Berling.  Og  findes  til- 
kiøbs  hos  dennem  saa  og  i  Mummens  Boglade  paa  Børsen  i 
No.  5.«    Den  bestaar  af  8  Sider,  566  Sider,  1  Blad  Trykfejl. 

I  Fortalen  omtaler  Forfatteren,  at  denne  kritiske'  Historie 
skal  inddeles  i  tre  Parter:  Indledning,  Tidsregning,  Saxonis 
Følge  af  Konger.  Naar  denne  kritiske  Historie  er  til  Ende, 
vil  han  afhandle  den  egentlige  Historie  i  en  sammenhængende 
Fortælling,  hvor  Kritik  skal  holdes  ude,  eller  henvises  til  Noter 
og  særdeles  Afhandlinger  ved  Tomens  Slutning.  »Da  skal  jeg 
og  gjøre  mig  al  mulig  Umage  for  Stilen,  saavidt  mine  ringe 
Kræfter  det  tillade.  Hidindtil  har  jeg  ikkun  søgt  at  være  tyde- 
lig og  nøjagtig,  og  derfore  de  fleste  Tider  brugt  Skribenternes 
egne  Ord.  Desuden  er  jeg  af  de  Tanker,  at  en  egentlig  kjøn 
Stil  ej  passer  sig  paa  kritiske  Skrifter.  Vel  sandt,  at  den  dog 
kunde  undertiden  været  noget  bedre,  men  jeg  haaber,  at  mine 
Læsere  tilgive  mig  det  for  Tingenes  Mangfoldigheds  og  Vanske- 
ligheds Skyld,  saa  og  for  den  II  jeg  haver,  at  komme  til  den 
egentlige  Danske  Historie  .  .  .  Jeg  frygtede  for,  at  om  jeg  for 
længe  opholdt  mig-  med  at  pynte  paa  Stilen  og  Ordenen,  Døden 
eller  Ildsvaade  imidlertid  skulde  overrumple  mig,  eller  og  for- 
tære mine  Papirer,  inden  jeg  var  kommet  til  Hovedsagen,  og 
derover  saadant  Værk  længe  blive  liggende,  af  Mangel  paa  den 
fornødne  Tid,  Lejlighed  og  Lyst  hos  andre,  som  alle  have  for- 
enet sig  hos  mig.«  Han  omtaler,  at  han  fra  1749  har  begyndt 
at  samle  til  en  Dansk  Historie,  og  derfor  har  undslaaet  sig 
for  alle  offentlige  Forretninger,  da  et  saadant  Arbejde  udfordrer 
en  Mands  hele  Alder  og  Tid:  »Gud  liaver  og  sat  mig  i  Stand 
til  at  bestride  de  forefaldende  Bekostninger,  som  ikke  ere 
ringe,  fornemmelig  ved  Afskrifter  af  skrevne  Bøger.«  Han  om- 
taler sit  Samliv  i  Qorten  Aar,  fra  1751  til  1765,  med  »den  for- 

træffelige  Professor  Schøning,  af  hvilken  jeg  haver  lært  meget.« 
I  Henseende  til  Tidsregningen  har  han  havt  Hjælp  af  Torfæus's 
Skrifter  »og  en  vis  nu  levende  Mand,  hvis  Ydmyghed  forbyder 
mig  at  nævne  ham*.«  Ved  en  Forglemmelse  er  det  ikke  blevet 
omtalt  i  Fortalen  til  den  sidste  Tome,  at  Registret  til  de  fem 
første  Tomer  er  forfattet  af  Thomas  Severin  Heiberg,  Sogne- 
præst til  Kirke  Saaby  og  Kitzerup  Menigheder  i  Sjælland, 
medens  han  var  Informator  i  Etatsraad  Sevels  Hus,  og  Suhm 
bringer  ham  nu  offentlig  sin  Taksigelse**. 

»Nogle  ville  vel  maaske  undre  sig  over,  at  jeg  saa  ofte  i 
dette  Bind,  hvilket  endnu  mere  vil  ske  i  det  følgende,  dispu- 
terer frem  og  tilbage,  og  snart  synes  at  antage  en  Mening, 
snart  en  anden:  Dem  tjener  til  Efterretning,  at  jeg  ikke  alene 
haver  villet  fremlægge  Sandheder  og  Meninger  for  mine  Læ- 
sere, men  endog  Maaden,  hvorledes  jeg  er  kommet  til  disse 
Sandheder  og  Meninger,  da  den  Videnskab  at  opfinde  staar 
endnu  længst  tilbage  af  alle  Videnskaber.  Og  desuden  tør  jeg 
ikke  udgive  endel  af  de  af  mig  antagne  Meninger  for  histo- 
riske Sandheder,  hvorfore  jeg  har  villet  anføre  Grundene  for 
de  modsatte  Meninger,  at  enhver  kan  vælge  efter  eget  Behag,  c 

Der  skulde  følge  nogle  Tabeller  med  denne  Tome,  men 
de  maatte  trykkes  i  et  Foliobind. 

Det  første  Afsnit  er  inddelt  i  26  Paragrafer,  som  ingen  Over- 
skrifter have,  men  kun  en  kort  Marginal,  der  angiver  hvad  der 
handles  om  i  hver  Paragraf;  der  handles  her  om  det  danske  Folks 
Oprindelse,  men  Forfatteren  gaar  tilbage  »i  Tiden  før  den  sidste 
Odins  Ankomst  og  anfører  mine  Sætninger  om  Danmark  og  om  det 
ganske  Norden.«  Det  andet  Afsnit  handler  i  19  Paragrafer  om  Tids- 
regning,  Konge-Følge  og  Slægte-Led  i  den  hedenske  Tid. 

Andet  Bind  af  dette  Værk,  den  syvende  Del  af  hele  Værket, 
udkom  1775,  og  bestaar  af  2  Blade,  886  Sider.  I  Fortalen  for- 
klares, at  Vidtløftighed  maa  der  til,  for  at  komme  til  Vished 
og  Sandhed,  da  ellers  Lærdommene  blive  uvisse  og  vaklende. 
Forfatteren  har  i  denne  Tome  kun  behandlet  Saxos  fire  første 
Bøger,    Behandlingen    af  de    sex   følgende   maa   gjemmes   til 


*  Jakob  Langebek? 

**  Heiberg  var  født  1738;  1774  blev  han  Sognepræst  til  Saaby  og  Kidse- 
rup, og  døde  her  som  Provst  med  Titel  af  Amtsprovst  1819. 


»Critisk  Historie  af  Danmark,«  II— IV.  265 

næste  Bind;  men  saa  er  der  Tillæg  og  Anmærkninger  til  de 
foregaaende  sex  Tomer. 

Bogen  begynder  med  »Tanker  om  Saxos  Konger,«  hvorefter 
følger  de  enkelte  Kongers  Historie  fra  Dan  til  Fridleif,  tilsammen 
23  Konger.  Endvidere  følger  »Tillæg,  Fratagelser,  Rettelser  og 
Trykfejl  udi  de  foregaaende  6  Tomer,«  »Fratagelser  i  den  6,  Tome« 
og  Trykfejl  i  denne  Tome. 

Det  tredie  Bind,  den  ottende  Del  af  hele  Værket,  udkom 
1776.  Det  bestaar  af  4  Sider,  964  Sider,  og  1  Blad  med  Tryk- 
fejl. 1  Fortalen  omtales  de  Tabeller,  som  skulde  udgjøre  det 
i^erde  Bind  af  den  kritiske  Historie;  men  dette  Bind  kan  ikke 
ventes  før  efter  endel  Aar,  da  det  skal  handle  »om  alle  vore 
gamle  Skribenter  og  den  Grad  af  Troværdighed,  man  bør  have 
for  enhver.« 

Indholdet  er:  Forklaring  over  Saxonis  Konger,  samt  Fortæl- 
lingen om  Kongerne  fra  Frode  den  Tredie,  som  er  den  24de,  til 
den  65de,  Gorm. 

Tre  Aar  efter  udkom:  »Tabeller  til  den  critiske  Historie  af 
Danmark  ved  Peter  Friderich  Suhm.  Kiøbenhavn,  trykt  med 
Brødrene  Berlings  Skrifter,  1779.«  Denne  Bog  er  i  Folio  og 
bliver  den  niende  Del  af  hele  Værket.  Bogen  bestaar  af  97  Ta- 
beller med  forklarende  Text;  hver  Tabel  regnes  til  fire  Sider, 
og  der  bliver  saaledes  i  Alt  464  Sider.  Tabellerne  ere  for  største 
Delen  genealogiske,  men  nogle  ere  synchronistiske. 

I  Fortalen  hedder  det:  »Det  har  varet  meget  længe,  inden 
denne  Tome  udkom,  hvortil  fornemmeligen  det  smertelige  Til- 
fælde haver  været  Aarsag,  som  mødte  mig  den  3die  Januar 
1778  ved  min  elskelige  og  eneste  Søns  Død,  som  satte  mig  i 
lang  Tid  ud  af  Stand  at  arbejde,  og  som  har  betaget  mig 
meget  af  Lysten  og  Hurtigheden,  dertil  Vanskeligheden  af 
denne  Tomes  Indhold  har  og  gjort  meget  til  Ophold.  Desuden 
udfordre  saadanne  Tabeller  ogsaa  megen  Tid  til  Trykningen 
.  .  .  Jeg  har  færdig  den  første  Tome  af  den  egentlige  Historie, 
som  gaar  fra  de  ældste  Tider  til  Aar  803  og  med  hvis  Tryk- 
ning snart  skal  begyndes,  da  jeg  siden  haaber  uafbrudt  hvert 
Aar  at  give  en  Tome.« 

Det  Qerde  Bind  af  den  kritiske  Historie,  som  paa  Foden 

af  Arkene  er  betegnet  som  den  niende  Del  af  hele  Værket 
istedenfor  den  tiende,  en  Fejl,  som  Suhm  selv  har  gjort  op- 
mærksom paa,  udkom  1781.  Det  bestaar  af  en  Fortale,  38 
Sider;  »Indhold  af  de  sidste  fem  Dele  i  dette  Værk,  til  hvilke 
Registret  henhører  [ogsaa  til  den  9de  Del],  6  Blade;  Tillæg, 
Trykfejl,  Rettelser  til  alle  Delene,  56  Sider;  Registre  til  alle 
fem  Bind,  S.  1—404. 

I  Fortalen  meddeles,  at  med  dette  Bind  sluttes  for  det 
første  »min  critiske  Historie,  thi  endnu  rester  et  Bind,  som 
skal  handle  om  alle  Kilderne  til  den  danske  Historie  og  om 
deres  Værdi,  et  Værk  der  er  saa  vanskeligt,  at  jeg  ikke  veed, 
til  hvilken  Tid  jeg  kan  levere  det,  da  jeg  hidindtil  haver  ikkun 
gjort  Samlinger  dertil.«  Registret  til  de  fem  Bind  er  gjort  af 
Hr.  Heiberg,  Præst  i  Saaby  i  Sjælland.  Af  den  egentlige  Hi- 
storie er  første  Del  fra  de  ældste  Tider  til  803  i  Trykken,  424 
Sider  ere  trykte,  saa  at  den  kan  ventes  at  komme  ud  iaar; 
det  andet  Bind,  som  sluttes  med  Aar  900,  ligger  færdigt,  saa 
at  der  kan  begyndes  med  Trykningen  næste  Vinter.  Om  Gud 
giver  Liv  og  Helbred  og  ikke  uformodentlige  Hindringer  ind- 
falde, haabes,  at  der  hvert  Aar  kan  udgives  et  middelmaadigt 
Kvart-Bind. 

I  Anmeldelsen  i  »Gottingische  Anzeigen  von  gelehrten  Sa- 
chen«  af  den  første  Del  af  den  kritiske  Historie  var  der  udtalt 
Ønsket  om  en  Bog,  der  handlede  om  Kilderne  til  Danmarks 
Historie,  saaledes  at  der  blev  givet  en  tilforladelig  og  upartisk, 
om  end  kort  Fortælling  om  Dokumenter,  Skrifter,  Udgaver, 
Haandskrifter,  om  deres  Alder  og  Værd.  Suhm  har,  som  det 
fremgaar  af  denne  Fortale,  havt  sin  Tanke  henvendt  paa  et 
saadant  Arbejde,  men  han  har  skudt  det  ud  i  Fremtiden,  — 
og  han  kom  aldrig  til  at  udføre  det.  Men  Noget  kunde  der 
dog  gjøres,  og  idet  han  henviste  til  »Scriptores  Rerum  Danica- 
rum,<ii  i  hvilket  Værk  der  udførlig  blev  talt  om  hvert  enkelt 
Stykke,  der  blev  optaget  i  Samlingen,  og  idet  han  for  flere 
af  de  tydske  Middelalders-Forfattere  henviste  til  bekjendte 
Skrifter,  i  hvilke  de  vare  udgivne,  saa  tog  han  sig  for  i  denne 
Fortale,  at  give  en  sammentrængt  Oversigt  over  den  islandske 
Literatur,  forsaavidt  den  var  trykt,  med  Henvisning  til  Ud- 
gaverne. 

Disse  10  Bind  indeholde  altsaa  Indledningen  til  Danmarks 
Historien  ^^    At  Arbejdet  i  sin  Plan  var  stort  anlagt,  det  var 

klart  nok;  men  Maaden,  paa  hvilken  det  blev  udført,  var,  om 
det  kan  siges  saaledes,  endnu  større,  thi  Indledningen  kom  til 
at  udfylde  henimod  5000  Sider  i  Kvart-Format,  Faldt  Nogen 
paa  at  spørge  om,  hvorledes  det  var  muligt,  om  de  behandlede 
Æmner  at  skrive  saa  meget,  saa  behøvede  han  kun  at  læse 
nogle  Sider  hist  og  her,  thi  det  vilde  da  snart  blive  ham 
klart,  hvorledes  Værket  var  blevet  til.  Af  de  Uddrag,  der 
ovenfor  ere  givne  af  Fortaler,  som  Suhm  satte  foran  enkelte 
af  Bindene,  fremgaar  det  ret  tydeligt,  at  det  var  med  fuld  Be- 
vidsthed og  efter  en  bestemt  Plan  han  skrev  Værket  paa  sin 
Maade,  idet  han  gav  Referater  af  Alt,  hvad  der  var  blevet 
sagt  om  de  fremdragne  Æmner  af  alle  mulige  Forfattere  fra 
den  ældste  til  den  nyeste  Tid.  Og  disse  Referater  maatte 
fylde  mange  Sider.  Han  vejledede  ofte  til  at  forstaa,  hvad 
der  var  blevet  sagt,  kritiserede  Meningerne,  men  var  tilbage- 
holdende med  at  udtale  sin  egen  Mening,  idet  han  holdt  det 
for  rigtigst,  ikke  at  paaoktrojere  Nogen  sin  Mening,  men  at 
overlade  Læserne  selv  at  danne  sig  den  Mening,  som  de  fore- 
trak og  som  de  kunde  vælge  »efter  eget  Behag.« 

Samtiden  saae  med  ikke  ringe  Beundring  og  Forundring 
paa  dette  store  Værk,  hvilket  var  ret  naturligt,  thi  det  var 
noget  helt  nyt,  at  en  dansk  Forfatter  skrev  i  det  danske  Sprog 
et  saa  stort  anlagt  Værk,  der  havde  Fædrelandets  Historie  til 
Formaal.  Samtiden  beundrede  den  umaadelige  Literaturkund- 
skab,  Forfatteren  var  i  Besiddelse  af;  den  forundrede  sig  over, 
hvorledes  det  havde  været  muligt  for  ham,  at  gjøre  sig  til 
Herre  over  det  mægtige  Materiale,  han  havde  samlet.  Men 
Samtiden  udtalte  sig  ogsaa  gjennem  sine  Kritikere  noget  skarpt 
om  Værket:  man  (o.  Jakob  Baden)  beklagede,  at  det  var  skre- 
vet i  en  Form,  som  gjorde  det  til  en  besværlig  Læsning;  man 
dadlede  den  grændseløse  Vidtløftighed,  med  hvilken  Suhm 
bredte  sin  Kundskab  ud;  man  fremhævede,  at  hvor  meget 
Forfatteren  ogsaa  forsikrede,  at  det  var  ham  om  Sandhed  og 
Vished  at  gjøre,  saa  fik  man  egentlig  ikke  at  vide,  hvad  der 
var  absolut  Sandhed  og  Vished,  medens  man  fik  nok  af  Hy- 
potheser;  man  gjorde  opmærksom  paa,  at  Suhm  ikke  havde 
tilstrækkelige  Sprogkundskaber,  som  især  vare  mangelfulde  i 
de  orientalske  Sprog;  man  ønskede,  at  der  maatte  blive  givet 
et  summarisk,  historisk  Referat  af  hele  Værket,  saa  at  man 
kunde  gaa   fri  for  den  møjsommelige  Gjennemlæsning  af  det. 

Men   Kritikerne   følte  sig  dog  fængslede  ved  det  og  gave  ret 
udførlige  Udtog  af  det. 

Samtiden  stod  dog  i  sin  Dom  over  Suhms  Arbejde  i  det 
Hele  sympathetisk ;  om  det  historiske  Indhold  maatte  det 
dømme  efter  det  Standpunkt,  paa  hvilket  den  historiske  Viden 
dengang  stod  eller  troede  at  staa.  Skal  det  bedømmes  fra  Nu- 
tidens Standpunkt,  da  vil  Dommen  falde  anderledes  ud,  thi 
denne  Suhmske  Indledning  kan  tjene  noget  til  Vidnesbyrd 
om,  hvor  stor  Afstanden  er  imellem  historisk  Forskning  for 
Hundrede  Aar  siden  og  nu.  Nutiden  kan  dele  hin  Tids  Be- 
undring af  Suhms  Flid  og  Arbejdskraft;  den  kan  beundre,  at 
det  har  været  muligt  for  ham,  at  samle,  ordne,  referere  den 
utrolige  Mængde  Notitser  og  Excerpter,  som  ere  fremsatte  i 
Værket.  Ogsaa  kan  Nutiden  rose  Suhms  Maade  at  gjennem- 
føre  den  Plan,  han  har  lagt  for  sit  Arbejde,  og  den  systema- 
tiske Deling  af  Stoftet.  Men  Kritiken  har  meget  at  udsætte 
paa  Suhms  Værk. 

Var  det  dog  ikke  urimeligt,  at  begynde  Undersøgelsen 
med  at  fastsætte,  hvor  Bjærget  Ararat,  som  Noah's  Ark  stran- 
dede paa,  ligger,  eller  med  at  dvæle  ved  den  saakaldte  ba- 
belske Sprogforvirring,  og  vise,  at  ved  Babel  vare  alle  Menne- 
sker samlede,  som  levede  dengang?  Var  det  ikke  unødvendigt, 
naar  Talen  kom  paa  Gotheme,  saa  at  fortælle  udførligt  om 
disses  Tog  i  det  sydlige  Europa  og  om  deres  Riger  der?  Var 
det  ikke  overflødigt,  at  give  omstændelige  Sprogtabeller,  og  at 
tale  om  alle  de  Folk,  som  fmdes  nævnede  hos  de  gamle  For- 
fattere, det  vil  sige  næsten  at  give  et  helt  sproghistorisk  Skelet 
og  en  hel  Ethnografi,  fordi  man  skulde  fortælle  om  nogle 
Folk,  der  havde  boet  i  Danmark?  Det  morede  Suhm,  at  for- 
dybe sig  i  saadanne  Opgaver;  saa  extraherede  han  sin  Læs- 
ning og  satte  den  ind  i  sine  Bøger.  Men  det  var  jo  ikke  en 
Indledning  til  hele  Menneskehedens  Historie,  han  skulde  skrive, 
det  var  kun  en  Indledning  til  Danmarks  Historie.  Samtidig 
med  Suhm  levede  Edward  Gibbon,  som  skrev  det  berømte 
Værk  om  det  romerske  Kejserdømmes  Forfald  og  Undergang, 
og  heri  fortalte  om  Folkevandringen  og  om  alle  de  Folkeslag, 
som  udfylde  den  Periodes  Historie.  Gibbon  havde  god  Lejlig- 
hed til  at  fordybe  sig  i  Undersøgelser  om  disse  Folkeslags 
Oprindelse  og  tidligste  Vandringer,  men  han  var  besindig  nok 
til    at  lade  den  Opgave  fare,    og   nøjedes  helst  med   at   lade 

Folkene  begynde  deres  Vandrijiger  fra  det  Sted,  hvor  de  boede, 
da  de  stødte  sammen  med  Kejserriget*.  Havde  han  fulgt 
Suhms  Exempel,  var  han  ikke  kommen  til  Ende  med  det 
store  Værk,  han  havde  foresat  sig  at  skrive,  og  som  han 
naaede  at  faa  afsluttet;  for  Suhm  var  det  ikke  muligt,  at 
drage  snævre  Grændser  for  sin  Opgave,  eller  at  lade  mange 
af  de  Spørgsmaal  ligge  uberørte  og  ubesvarede,  som  han  be- 
handlede med  stor  Vidtløftighed. 

Historiens  Hoved-Hjørnesten  er  Chronologien.  Denne  er 
nu  ogsaa  beregnet  helt  igjennem  i  Suhms  Værk,  dog  saaledes, 
at  naar  der  i  femte  Del  er  givet  en  chronologisk  Tabel,  saa 
er  der  brugt  tre  forskjellige  Skrifttyper,  nemlig  en  for  de  hi- 
storiske Sandheder,  en  for  de  historiske  Rimeligheder,  en  for 
de  historiske  Gjætninger,  men  heraf  faar  man  ingen  Historie 
ud.  Med  en  forbausende  Tro  paa,  at  noget  saadant  virkelig 
lader  sig  beregne  og  fastslaa,  er  der  i  det  første  Bind  givet 
Tavler,  som  vise  Folkenes  Udbredelse  efter  de  forskjellige 
Regler,  som  Suhm  har  opstillet,  saaledes,  at  der  ikke  blot  be- 
stemmes, i  hvilke  Perioder  Folkene  have  udbredt  sig,  men 
ogsaa  til  hvilke  Grader  nordlig  eller  sydlig  Bredde  dette  er 
skeet.  Chronologien  spiller  en  stor  Rolle  igjennem  hele  Vær- 
ket, der  findes  talrige  chronologiske  Beregninger,  og  Tidsbereg- 
ningen kulminerer  ved  Behandlingen  af  de  danske  Konger  i  den 
hedenske  Tid,  som  det  kan  sees  af  Tabellerne  i  niende  Bind.  — 

For  at  være  retfærdig  imod  Suhm  maa  der  dog  gjøres 
opmærksom  paa,  at  ikke  faae  af  de  Æmner,  som  han  dristig 
gav  sig  til  at  behandle  i  dette  indledende  Værk,  endnu  ikke 
et  Aarhundrede  derefter  have  faaet  nogen  afsluttende  Behand- 
ling, hvortil  Aarsagen  væsentlig  er  den,  at  de  berøre  Tider, 
som  ligge  tidligere  end  de  sikre  historiske  Kilder  naa.  Enhver, 
der  kjender  til  de  ethnografiske  Studier,  som  de  ere  udførte 
mod  Slutningen  af  det  nittende  Aarhundrede**,   vil  vide,    at 

*  Gibbon  citerer  Rudbeck,  Dalins  svenske  Historie  i  fransk  Oversæt- 
telse og  Mallets  historiske  Skrifter.  Historg  of  the  decline  and  fall  of  the 
Roman  empire.  Ed.  by  W.  Smith.  L  London  185^,  S.  352. 

**  Se  herom  f.  Ex.  Joh.  C.  H.  R.  Steenstrups  Afhsindling:  »Hvor  længe  have 
Danske  boet  i  Danmark?  Nogle  Bemærkninger  om  arkæologisk  og  historisk 
Materiales  Bevisævne,«  i  »Historisk  Tidsskriftet  VI.  R.,  6.  Bd.,  S.  114—138, 
og  den  samme  Forfatters  Afhandling:  »Saxo  Grammaticus  og  den  danske 
og  svenske  Oldhistorie,«  i  »Arkiv  f5r  Nordisk  Filologi,<  XIII.,  Ny  Foyd,  IX., 
S.  101—161. 

flere  end  et  af  de  Spørgsmaal,  som  Suhm  forsøgte  at  besvare, 
endnu  vente  paa  tilfredsstillende  Svar,  ligesom  det  ogsaa  maa 
indrømmes,  at  hvor  megen  Lærdom,  Methode  og  Kunst  der 
er  anvendt  paa  Undersøgelser  af  Folkenes  ældste  Historie,  saa 
er  denne  paa  mange  Punkter  ligesaa  lidt  klaret  og  sikret  som 
den  var  det,  dengang  Suhm  begyndte  paa  de  Arbejder,  som 
her  ere  omtalte.  I  det  nittende  Aarhundrede  granske  de  Lærde 
f.  Ex.  i  sammenlignende  Mythologi,  og  hvilken  vid  Tumle- 
plads er  der  ikke  her  for  Forskere,  som  ere  udstyrede  med 
Fantasi  og  med  Kombinations-Evne?  En  lignende  Plads  ind- 
tog i  forrige  Aarhundrede  den  etymologiske  Sprogforskning 
og  Ethnografi,  og  her  stod  Suhm  med  en  rig  Fantasi,  stor 
Kombinations-Evne  og  med  Lyst  til  at  anvende  disse  Egen- 
skaber. Hans  Ven,  Gerhard  Schøning,  forsøgte  sig  ogsaa  i 
ethnografiske  og  chronologiske  Studier;  de  vare  mindre  i  Om- 
fang end  Suhms,  men  de  give  ikke  hans  noget  efter  i  Fanta- 
steri og  Vilkaarlighed,  og  de  skulde  dog  være  det  Grundlag, 
paa  hvilket  Norges  allerældste  Historie  skulde  bygges. 

Ikke  heller  maa  det  glemmes,  at  den  Chronologi,  som 
Suhm  anvendte*,  ikke  var  skabt  af  ham,  men  var  den  samme, 
som  mangfoldige  Historikere  brugte  paa  hans  Tid.  Man  vilde 
have  et  fast,  et  historisk  Udgangspunkt,  og  det  fandt  man  i 
de  mosaiske  Beretninger,  thi  de  stod  i  Bibelen,  og  dens  Ord 
lod  sig  ikke  rokke:  Moses  er  »den  tilforladeligste  og  ældste 
Skribent  i  den  første  Historie.«  Stillede  man  saaledes  op,  at 
Moses  var  født  i  Aaret  2373  efter  Verdens  Skabelse  og  at  han 
døde  Aar  2439,  saa  var  der  her  et  Grundlag,  paa  hvilket  man 
kunde  bygge  i  flere  end  en  Retning,  f.  Ex.  med  Hensyn  til 
Spørgsmaalet  om,  hvorvidt  Moses's  geograflske  Kundskaber 
have  strakt  sig**.  Ja,  man  havde  udarbejdet  den  bibelske 
Chronologi  i  den  Grad,  at  det  har  kunnet  siges,  at  Mennesket 


*  Nemlig  den  engelske  Biskop  Ushers  Behandling  af  den  bibelske  Chro- 
nologi. James  Usher  (paa  Latin  Usserius\  f.  1580,  d.  1656,  var  en  Tid  prote- 
stantisk Ærkebiskop  i  Irland.  Blandt  hans  Skrifter  ere:  »Annales  veteris 
testamenti,<  Londini  1650— 54,  og:  »Chronologia  sacra.«  Ed.  Th.  Barlow, 
Oxon.  1660.  Hans  bibelske  Tidsregning  spiller  en  stor  Rolle  i  det  følgende 
Aarhundrede  og  blev  af  mange  Videnskabsmænd  lagt  til  Grund  for  Chrono- 
logien  ved  deres  historiske  Studier. 

♦•  Fortsetzung  der  allg.  Welthistorie,  XXXIII.,  Halle  1770,  Joh.  Chr. 
Gatterer's  Fortale. 

er  blevet  skabt  af  Treenigheden  den  23.  Oktober  4004  f.  Chr.  F. 
Kl.  9  om  Morgenen. 

Det  er  gaaet  med  disse  mange  Bind,  der  indledede  Suhms 
Danmarks  Historie  i  Middelalderen,  som  det  er  gaaet  andre 
Forfatteres  Værker,  der  satte  deres  Samtid  i  Forbauselse  paa 
Grund  af  noget  Blændende,  der  var  ved  dem,  enten  fordi  Vær- 
kerne vidnede  om  en  utrolig  Lærdom,  en  umaadelig  Læsning, 
eller  fordi  Foretagendet  overraskede  ved  det  Nye,  der  var  ved 
dem,  medens  Videnskaben  snart  lagde  disse  Bøger  til  Side,  lagde 
dem  ad  acta.  Ingen  bryder  sig  nu  om  disse  Suhmske  Studier, 
og  den  Skjæbne  have  de  faaet  for  meget  længe  siden.  Dog 
maa  der  gjøres  en  Undtagelse  med  et  af  Bindene,  nemlig  den 
tredie  Del,  som  handler  om  den  nordiske  Gudelære  og  om 
Gudsdyrkelsen  i  de  nordiske  Landes  Fortid.  Thi  det  var 
første  Gang,  at  disse  Æmner  bleve  behandlede  udførligt  i 
Modersmaalet ;  det  var  da  naturligt,  at  denne  Bog  fandt  mange 
Læsere,  og  det  strax  da  den  udkom,  thi  Digterne  vare  den 
Gang  begyndte  til  deres  Behandling  at  vælge  Æmner  fra  den 
nordiske  Mythologi,  eller  Æmner  for  Skildring  af  Forfædrenes 
Liv  i  Hedenold*.  I  Anmeldelsen  af  Bogen  i  de  kjøbenhavnske 
»Lærde  Efterretninger«  blev  der  gjort  opmærksom  paa  Betyd- 
ningen af  Suhms  Skrift  for  Læserne  af  den  nyere  Digtning 
med  gammelnordisk  Indhold  ^^.  Og  her  kan  mindes  om,  hvad 
Nik,  Fred.  Sev.  Grundtvig  skrev  den  15.  Maj  1807  til  Nyerup 
fra  Egelykke  paa  Langeland^':  »Suhms  Skrift  om  Odin,  der 
er  mig  dobbelt  kjært,  da  det  i  min  Skolegang  først  stillede 
min  Længsel  efter  Nordens  Guder,  beder  jeg  Dem  sende  mig, 
da  jeg  uagtet  al  anvendt  Umage  ej  kan  blive  Ejer  af  det.« 

Suhm  anede  næppe,  at  der,  snart  efter  at  hans  Liv  var 
afsluttet,  kun  vilde  blive  vist  hans  møjsommelig  udførte  Ar- 
bejde liden  Ærbødighed ;  men  var  han  bleven  berørt  af  Kritiken 
over  det,  saa  kunde  han  have  gjentaget,  hvad  han  sagde  i  Af- 
handlingen om  Vanskelighederne  ved  at  skrive  de  nordiske 
Landes  Historie,  at  hans  Vildfarelser  kunde  hjælpe  til,  at  man 
senere  kom  ind  paa  rigtigere  Veje  til  at  granske  Folkenes 
ældste  Historie. 


*  I  det  store  kongelige  Bibltothek  findes  et  Exemplar  af  denne  Bog,  som 
er  blevet  indbundet  under  Christian  den  Syvende,  og  som  bærer  tydelige 
Spor  af  at  være  blevet  læst  meget  flittigt. 

Da  Suhm  1781  udgav  det  tiende  Bind  af  Indledningen, 
kunde  han  i  Fortalen  meddele^  at  der  af  første  Del  af  den 
egentlige  Historie  allerede  var  trykt  424  Sider  og  at  den  anden 
Del  laa  færdig  i  Manuskript.  Det  varede  da  ikke  længe,  før 
denne  første  Del  blev  trykt  færdig  og  kunde  udgives,  og  der- 
med aabnede  det  store  Værk,  der  egentlig  kan  siges  at  være 
Suhms  Livs-Arbejde. 

Idet  nu  dette  mærkelige  Arbejde  skal  omtales,  vil  der 
først  blive  givet  en  Oversigt  over  dets  Inddeling  og  dets  Ud- 
givelsesmaade  samt  forskjellige  Meddelelser  om  hver  af  de 
Qorten  Bind,  af  hvilke  det  bestaar. 

Titlen  paa  den  første  Del  er  følgende: 

»Historie  af  Danmark  fra  de  ældste  Tider  til  Aar  803. 
Ved  Peter  Friederich  Suhm.  I.  Tome.  Kiøbenhavn.  Trykt  med 
Brødrene  Berlings  Skrifter  1782.« 

Den  første  til  den  sjete  Tome  ere  trykte  i  dette  samme 
Bogtrykkeri. 

Som  alle  de  følgende  Tomer  er  denne  første  i  Kvart- 
Format.  Den  bestaar  af  Titelblad,  tre  Blade  Fortale,  Text 
S.  1—588,  Register  S.  589—650,  et  Blad  med  Trykfejl  og  et 
TUlæg. 

Titlen  er  formelt  seet  ikke  rigtig,  og  det  er  da  ogsaa  Til- 
fældet med  Titlerne  paa  de  ni  første  Dele.  Thi  det  skulde 
have  heddet:  »Historie  af  Danmark  fra  de  ældste  Tider  til  1448. 
I.  Tome  fra  de  ældste  Tider  til  803.« 

I  Fortalen  gjør  Suhm  Rede  for,  hvorledes  han  vil  be- 
handle Historien :  det  er  hans  Hensigt,  at  skrive  efter  de  gamle 
Historieskriveres  Vis,  Mænd  som  Herodot  og  Snorre,  hos  hvem 
der  er  det  Ejendommelige,  at,  for  hver  Gang  man  læser  dem, 
opdager  man  noget  Nyt;  han  vil  mere  fortælle,  mindre  dømme, 
han  vil  gjøre  et  Hele  ud  af  det  Altsammen,  indflette,  saavidt 
muhgt,  de  faae  Betragtninger  i  Historien  selv,  og  overlade 
meget  til  Læsernes  Tanke  og  Flid.  Suhm  forsikrer,  at  han 
har  gjort  sig  Umage  for  »at  skrive  det  reneste  Dansk  muligt 
var,  dog  uden  rent  at  forjage  alle  fremmede  Ord,  naar  de  ere 
aldeles  vedtagne  og  af  større  Fynd  og  Korthed  end  vore  egne, 
men  dog  haver  jeg  hel  sjelden  betjent  mig  af  dem.«  Saavidt 
muligt  har  han  søgt  at  glemme  Fædreland  6g  Tro,  »thi  Hi- 
storien er  og  tør  være  en   streng  Dommer,    ej  forvende  eller 

fortie  nogen  Sandhed*.«  I  denne  Tome  findes  der  mange 
Fabler,  som  man  naturligvis  ikke  kan  tro  paa,  men  som  dog 
maa  fortælles,  fordi  Forfædrene  troede  paa  dem.  I  de  følgende 
Bind  ville  Citaterne  blive  anførte  ved  hvert  Aars  eller  Tings 
Slutning,  thi  det  er  ubekvemt,  at  de  staa  ved  Enden  af  hver 
Konges  Regiment.  Registret  er  forfattet  af  Sandvig.  »Nu  ligge 
allerede  tvende  andre  Bind  færdige,  det  ene  slutter  med  Aar 
900,  det  andet  med  Aar  1000.« 

Fortællingen  begynder  saa  langt  tilbage  som  det  er  muligt 
at  komme,  nemlig  fra  Aar  1757  efter  Verdens  Skabelse,  og  den 
fortsættes  til  Aar  3950,  gaar  saa  fra  Aar  50  f.  Chr.  F.,  det  Aar 
da  Odin  kom  til  Sverig,  til  Aar  803,  da  Godfred  blev  Konge, 
og  den  gjennemløber  saaledes  alle  Kongerne  i  Danmark  indtil 
den  34te,  Sivard,  der  var  Konge  i  Lejre.  Fortællingen  fort- 
sættes fra  Først  til  Sidst  uden  Afbrydelser,  uden  Inddelinger; 
til  Vejledning  for  Læseren  er  paa  hver  Side  i  Marginen  for- 
oven trykt  Navnet  paa  den  Konge,  hvis  Historie  fortælles,  og 
der  er  i  Marginen  trykt  Aarstal,  og  saadan  er  Fremgangsmaa- 
den  i  hele  Værket.  Der  henvises  jævnlig  til  den  »critiske  Hi- 
storie« og  de  andre  indledende  Dele,  og  Citater  forekomme  i 
mindre  Omfang.  Dette  samme  gjælder  om  Anmærkningerne. 
Dog  læses  S.  476 — 83  en  lang  Anmærkning  om  Runerne,  som 
efter  Suhms  Mening  ikke  ere  fordrejede  latinske  Bogstaver, 
men  ere  opfundne  af  Odin.  Han  omtaler  Mønter  med  Runer, 
fortæller,  at  Hielmstieme  og  han  eje  de  største  Samlinger  heraf, 
og  at  han,  »om  Gud  vil,  agter  at  samle  og  udgive  dem  alle 
med  Tiden.«  Paa  to  Kobbertavler  er  Kivik-Monumentet  nær 
ved  Cimbrishamn  i  Skaane  afbildet. 

Tome  n  udkom  1784.  Den  fører  Historien  fra  803  til 
941,  o.  fra  Godfred  til  Gorm  den  Gamle,  den  45.  Konge  i  Lejre, 
og  den  bestaar  af  Titelblad,  Fortale  paa  5  Blade,  Text,  S.  1—606; 
Register,  S.  607—26,  og  1  Blad  med  Trykfejl,  Tillæg  og  Ret- 
telser til  denne  Del.  Til  Bogen  hører  en  Stamtavle  over  Regnar 
Vaidghes,  og  en  over  Harald  Klaks  Slægt,  samt  to  kobberstukne 
Tavler,  den  ene  med  Afbildning  af  fire  Mønter. 

*  Disse  Ord  minde  noget  om,  hvad  Fénélon  har  sagt:  *Le  bon  historien 
n'est  d'aucun  temps  ni  d'aucun  pays:  quoiquil  aime  sa  patrie,  il  ne  la  ftatte 
Jamais  en  rie/i.«  Denne  Sætning  findes  i  Fénélons  »Lettre  écrite  å  VAcadémie 
francaise  sur  Véloquence,  la  poésie,  Vliistoire,*  som  blev  trykt  første  Gang  i 
Paris  1718. 

Bruun,  P.  F.  Suhm.  18 

Af  Fortalen  meddeles  her  Begyndelsen,  thi  i  den  viser 
Suhm  sig  noget  som  den  gode  Stilist: 

I  det  forrige  Bind  har  jeg  vist  vort  Folks  Oprindelse,  som 
taber  sig  i  de  ældste  Tiders  Mørke,  vist  dets  ringe  og  afmægtige 
Begyndelse,  vist,  hvorledes  de  adskilte  Landskaber,  Skaane,  Øerne, 
Jylland  ere  blevne  samlede  til  eet  Rige,  for  atter  mange  Gange  at 
adskilles ;  vist,  hvorledes  et  raat  og  uslebent  Folk  har  efterhaanden 
begyndt  at  faa  Sæder,  og  er  med  Tiden  bleven  skrækkeligt  for  sine 
Naboer.  I  denne  viser  jeg,  hvorledes  de  Danske  og  Norske  have, 
snart  alene,  snart  tilhobe,  gjort  Krigs-  og  Sø-Toge  til  Spanien,  Italien, 
Frankerige,  Engelland,  Skotland,  Irland,  Finland,  Tydskland,  ej  at 
tale  om  Venden  og  det  saa  kaldte  Austur-Veg,  eller  Landene  Østen 
for  Østersøen,  hvorved  de  gjorde  sig  frygtede  af  det  ganske  Europa, 
bragte  deres  Vaabens  Ære  paa  den  højeste  Spidse,  og  stiftede  Sta- 
ter i  Normandie,  Ost-Angeln,  Northumberland,  paa  Sudur-Øerne, 
Ørkenøerne,  og  i  Irland,  Betau  og  Kinheim.  Her  har  jeg  og  vist, 
hvorledes  Christendommen  begyndte  efterhaanden  at  indtrænge  i 
Norden,  og  at  blødgjøre  dets  haarde  Sæder,  og  endeligen  hvorledes 
Gorm  den  Gamle  samlede  Danmark  under  eet  Hoved,  og  Harald 
Haarfager  ligeledes  Norge.  Skade  kun,  at  man  har  saa  lidet  om 
Danmarks  indenlandske  Handlinger  og  Bedrifter,  imod  det  meget 
om  de  udenlandske;  hvorimod  det  er  herligt,  at  næsten  alt  dette 
sidste  berettes  af  Frankiske  og  Engelske  Skribenter,  der  enten  have 
været  jævngamle  med  Bedrifterne,  eller  dog  ej  levet  meget  længe 
efter;  hvorvel  man  og  derhos  maa  tilstaa,  at  det  havde  været  at 
øoske,  at  vi  havde  havt  indenlandske  Skribenters  Vidnesbyrd  om 
disse  store  Tildragelser,  thi  da  havde  man  vist  faaet  at  see  mange 
Ting  i  et  andet  Lys,  noget  af  vores  Fædres  Grumhed  havde  maaske 
forsvundet,  og  især  havde  de  Danske  og  Normaner  ej  tabt  saa 
mange  Folk,  som  ofte  foregives.  Da  den  chronologiske  Orden 
synes  mig  at  have  store  Fortrin,  og  bedst  af  alle  at  vise  Tingenes 
Fremgang,  saa  haver  jeg  i  denne  Del,  hvor  jeg  har  kunnet  med 
Vished  følge  den,  udvalgt  den ;  ville  nogle  derfor  snarere  kalde  mit 
Værk  en  Aarbog  end  en  Historie,  saa  er  det  mig  ikke  imod. 

Det  meddeles,  at  Suhm  nu  har  udført  den  danske  Historie 
til  Erik  Ejegods  Død  1103,  »saa  at  Fortsættelsen  vil  ej  mangle, 
om  Gud  sparer  Liv  og  Hilsen.« 

Derefter  følger  en  Beskrivelse  af  den  1778  ved  General- 
lieutenant  von  Krogh  skete  Undersøgelse  af  den  mægtige  Høj 
paa  Lekø,  som  blev  fortsat  1780  ved  Lieutenant  Peter  Henrik 

Sommerschild ;  det  er  egentlig  denne  Officers  Beskrivelse,  som 
det  kgl.  Norske  Selskab  havde  overdraget  Suhm  at  offentlig- 
gjøre*;  hertil  hører  en  kobberstukken  Tavle  efter  Sommer- 
schilds  Tegning,  stukken  af  C.  M.,  o.  Carl  Martin, 

Som  det  fremgaar  af  Fortalen  behandles  Vikingetog- 
Perioden  udførlig  i  denne  Tome,  som  derved  er  bleven  saa 
stor.  I  en  lang  Anmærkning,  som  strækker  sig  fra  S.  91  til 
S.  109,  behandles  »Vareger«ne,  Navnets  Etymologi  undersøges, 
samt  Væringernes  Historie  fortælles. 

Tome  III   gaar  fra  Aar  942  til   1035;   den  udkom   1787. 
Den    bestaar   af  Titelblad,    1    Blad    Fortale,    Text   S.  1—792; 
S.  793 — 99  indeholde   tre   Diplomer,   et  latinsk,  to  angelsach- 
siske.     Derefter  følger  Tillæg  og  Trykfejl  til  første,  anden  og 
tredie  Tome,   fem  Sider.     I   Fortalen  omtaler  Suhm  med   Be- 
klagelse,   at   han   kun    har  kunnet  benytte  Schønings  norske 
Historie  til  Aar  995,   da  han  døde  1786;   derimod  fremhæver 
han  al  den  Nytte,  han  har  havt  af  Langebeks  Noter  til  Scrip- 
tores  Rerum  Danicarum  og  af  Lagerbrings  herlige,  svenske  Hi- 
storie.    Foruden    af  nogle    Stamtavler   ledsages   Bogen    af  et 
Faksimile  i   Kobberstik  af  et  Diplom,  som  Pave  Marinus  II. 
udstedte  til  Ærkebiskop  Adaldag  i  Bremen  i  Aarene  943 — 45. 
Den  originale  Bulle  ejedes  af  det  danske  Selskab,   der  havde 
modtaget  den  som  Gave  af  Frederik  Rostgaard.    Dette  Diplom, 
der  længe   er  blevet  betragtet   som  det  ældste  skrevne  Doku- 
ment, som  fandtes  i  Danmark,  bevares  nu  i  Rigsarkivet.    »Ori- 
ginal« er  Bullen  i  Forhold  til  Faksimilet  af  den,  men  Bullen 
selv  er  uægte.     Endnu  i  Aaret  1842,   da  Lappenberg  omtalte 
den  i  »Hamburgisches  Urkundenduch,«  vidste  han  ikke  andet, 
end  at  den  var  ægte;  det  var  først  Jaffé^  som  1851  i  sit  Værk 
^Regesta  Pontificum  Romanorum*  gav  den  Plads  blandt  *literæ 
spuriæ,€  og  senere,   1866,  paaviste  Koppmann  de  Ejendomme- 
ligheder ved  den,  som  bevise,  at  Bullen  er  falsk**. 

Tome  IV  gaar  fra  Aar  1035  til  1095;  den  udkom  1790. 
Denne  Tome  bestaar  af  Titelblad,  1  Blad  Fortale,  Text  S. 
1—780;  S.  781—82  indeholde  et  Diplom  af  1085:  Fundatio  et 
dotacio  Ecclesiæ  Lundensis  per  sanctum  Canutum  regem  et 


*  Denne  Høj  ved  Gaarden  Skeid  paa  Lekø  (Nord  for  Namsos  i  Nordre 
Trondt^ems  Amt)  var  700  Fod  i  Omkreds  og  35  Fod  hej:  den  er  nu  tildels 
forstyrret.     Sml.  P.  Å.  Munch,  Det  norske  Folks  Historie,  I.,  S.  469. 

18* 

martirem.  S.  783—90  indeholde  Tillæg  og  Trykfejl  Ul  1.,  2., 
3.  og  4.  Tome.  Derefter  følger  Registre  til  tredie  Tome,  20 
Blade,  og  til  l^^rde  Tome,  16  Blade.  I  Texten  er  der  indsat 
8  genealogiske  Tavler  og  følgende  kobberstukne  Tavler:  en 
Tavle  fremstillende  Ligstenen  over  Biskop  i  Vendsyssel,  Magnus, 
død  1065;  en  Tavle  med  Afbildning  af  to  Mønter;  to  Tavler 
med  Afbildninger  af  et  Krucifix  »af  Rosmer-Træ«  (o.  Hvalros- 
tand), som  er  udført  for  Helene,  Datter  af  Svend  Estridsens 
Søn  Magnus,  ved  Luitger*;  Harald  Heins  Ligsten,  og  Grund- 
tegning af  Sjøring  Borg.  —  I  denne  Del  er,  S.  486  ff.,  meddelt 
Alt,  hvad  der  indtil  Suhms  Tid  var  fremkommet  om  Adam  af 
Bremen,  hvis  Beskrivelse  af  Danmark  er  meddelt  i  dansk 
Oversættelse,  S.  490—543.  Og  derefter  er  der,  S.  543—67, 
givet  en  Oversigt  over  Spor  af  det  danske  Sprog,  som  ere  be- 
varede i  de  Landes  Sprog,  hvor  de  Danske  i  Vikingetiden  ere 
komne  hen. 

Tome  V  udkom  1792,  og  i  den  behandles  Historien  i  Tids- 
rummet fra  1095  til  1147.  Den  bestaar  af  Titelblad,  et  Blad 
iFortale,  Text  S.  1—648,  S.  649—52  indeholde  to  latinske  Doku- 
menter fra  1135  og  1140;  to  Blade  Tillæg  og  Trykfejl  til  1.,  3.,  4. 
og  5.  Tome,  5  Sider,  og  indeholder  14  Stamtavler,  en  Kobber- 
tavle med  Billede  af  Kong  Niels,  men  intet  Register.  I  Fortalen 
hedder  det,  at  i  denne  Tid  har  Danmark  ej  været  lykkelig  og 
vist  nogen  Kraft,  uden  i  de  første  otte  Aar  af  Erik  den  Gode ; 
»saa  meget  kommer  det  an  paa  Regenterne  og  Folks-Styrerne.« 
»Nu  er  jeg  i  mit  Manuskript  ved  Slutningen  af  Aaret  1313  og 
agter  med  Guds  Hjælp  at  fortsætte  Historien  videre  indtil  min 
bestemte  Stand-Punkt  1448.« 

Tome  VI  udkom  1793,  indeholdende  Historien  fra  1147 
til  1152  [rettet  til  1157].  Den  bestaar  af  Titelblad,  Fortale,  1 
Blad,  Text  S.  1—299,  tre  Sider  Tillæg  og  Rettelser,  Register 
til  Tome  5,  20  Blade,  til  Tome  6,  6  Blade;  paa  Bagsiden  af 
dette  sjete  Blad  tillige  Trykfejl  til  Tome  6;  i  Texten  er  indsat 
6  Stamtavler.  I  Fortalen  siges,  at  Danmarks  hel  sørgelige 
Tilstand  i  fulde  10  Aar,  Norges  i  3  Aar,  beskrives  her.  »Det 
skeer  ofte,   at  man  ved   at  skrive  eller  læse  Historien  finder 


*  Dette  Krucifix  er  afbildet  hos  J.  J.  Å.  Worsaae^  Afbildninger  fra  det 
kgl.  Museum  for  nordiske  Oldsager,  Kbh.  1854,  S.  106,  Nr.  393;  Kbh.  1859, 
S.  134,  Nr.  519. 

Tingene  at  have  gaaet  meget  anderledes,  end  man  vilde  ønske.« 
Registret  til  Tome  5  er  gjort  af  Præsten  J.  L.  Hertel*,  Registret 
til  Tome  6  er  gjort  af  Prokurator  [Hans  Christoffer  Hersleb] 
Sandra. 

Tome  VII  udkom  i  Aaret  1800  »Trykt  og  forlagt  af  Johan 
Frederik  Schultz,  Kongelig  og  Universitetsbogtrykker,«  som 
ogsaa  har  trykt  Tomerne  8 — 11.  Dette  Bind  handler  om  Dan- 
marks Historie  fra  1157  til  1182,  og  det  bestaar  af  Titelblad, 
1  Blad  Fortale,  2  Blade  indeholdende  Tillæg  og  Forbedringer 
til  3.,  4.,  5.  og  6.  Tome,  Tillæg  og  Trykfejl  i  7.  Tome;  Text 
S.  1—719;  S.  720  er  aftrykt  et  Udtog  paa  Latin  af  et  Doku- 
ment om  Stiftelsen  af  Tvis  Kloster,  udstedt  1163  af  Hertug 
Buris ;  derefter  følger  et  Register  paa  60  Blade ;  en  genealogisk 
Tavle  over  det  danske  Kongehus  »fra  Svend  Estridsen  til 
Valdemar  den  Store«  med  denne  Konges  Børn.  —  Denne  Tome 
udkom  efter  Suhms  Død,  men  Fortalen  er  dog  skreven  og 
undertegnet  af  ham,  og  her  fortælles,  at  Registret  er  gjort  af 
Studiosus  Christian  Wilhelm  Schou**.  »Da  den  store  Ildebrand 
fortærede  Oplaget  af  denne  Tome,  der  paa  Registret  nær  var 
færdig,  har  man  maattet  omtrykke  samme,  hvilket  er  Aarsagen 
hvorfor  den  saa  sildig  udkommer.«  »I  det  Skrevne  har  jeg 
udført  Historien  til  Aar  1400.«  S.  670 — 94  indeholde  en  lang 
Afhandling  om  Dannevirke. 

Tome  VIII,  som  udkom  1806,  fører  Historien  fra  1182  til 
1202.  Den  bestaar  af  Titelblad,  Fortale  S.  (III)— XII;  Text 
S.  1— -688;  S.  689—713  Bilager  A,  det  vil  sige  en  Regest  over 
Dokumenterne  til  Knud  den  Sjetes  Historie;  Register  [fra  S.  714], 
udfyldende  59  Sider. 

Fortalen  er  forfattet  Dg  underskrevet  af  Udgiveren,  Abra- 
ham Kali  Han  meddeler,  at  i  den  store  Ildebrand  brændte 
foruden  syvende  Tome  ogsaa  de  første  Ark  af  den  ottende. 
Dette  Værk  kunde  ikke  blive  almen  Læsning,  thi  Suhm  an- 
vendte ikke  Flid  paa  Stilen;  »han  forstod  paa  den  behage- 
ligste Maade  at  fortælle,«  hvilket  »hans  mange  mesterlige,  smaa 
Fortællinger  vise,«  »og  i  dem  fremskinde  ogsaa  umiskjendelige 
Prøver  paa,  hvor  ganske  han  havde  Sproget  og  Stilens  Skjøn- 


♦  Jørgen  Lund  Hertel,  Præst  1791   til   Fensmark,  1792   til  Rønnebæk; 
død  1831  som  Præst  til  Ballerup. 

••  Han  døde  2.  Marts  1810.     Notits  af  E,  C.  Werlauff. 

hed  i  sin  Magt;€  men  i  dette  Værk  var  hans  Omsorg  og  Om- 
hyggelighed henvendt  paa  Gjenstanden  selv,  saa  at  den  udvortes 
Form  og  Stilens  Pyntelighed  slet  ikke  paaagtedes  af  ham. 
Suhm  var  bestemt  paa,  at  Værket  skulde  fortsættes,  hvorfor 
han  skjænkede  en  ikke  ubetydelig  Del  af  sin  Formue  til  dets 
Fremme;  Manuskriptet  indtil  Aar  1400  laa  færdigt.  Men  Suhms 
Haandskrift  var  saa  slet,  at  han  selv  ofte  ikke  kunde  læse, 
hvad  han  havde  skrevet.  Kali  afskrev  Noget  af  Manuskriptet 
til  denne  Tome,  Afskrivningen  blev  fortsat  af  stud.  theol.  Joh, 
Jac,  Hansen  og  cand.  theol.  Johan  Daniel  Jørgensen,  Kali 
havde  havt  meget  Arbejde  med  Udgivelsen,  da  han  havde 
eftergaaet  alle  Citationerne.  Suhm  arbejdede  nemlig  i  Formid- 
dagstimerne om  Vinteren,  men  kom  der  Besøg,  saa  afbrød 
han  Arbejdet,  og  det  kunde  da  hændes,  at  han  tabte  Traaden ; 
om  Sommeren  gjennemlæste  han,  hvad  han  havde  skrevet, 
supplerede  ved  Hjælp  af  de  Bøger,  han  havde  hos  sig  paa 
Landet,  eller  ved  under  Besøg  i  Hovedstaden  at  slaa  efter  i 
Bøgerne,  som  han  havde  der.  Kali  havde  altsaa  gjennemgaaet 
alle  Citationerne,  som  nu  vare  indskudte  i  Texten  til  de  Steder, 
hvor  de  hørte  til.  Registret  var  forfattet  af  hans  Søn,  Cand. 
theol.  Peder  Rosenstand  Kali,  og  dette  Register  var  af  Vigtighed 
for  Middelalderens  Topografi;  Registrene  til  de  foregaaende 
Tomer  vare  meget  daarlige.  Kali  havde  tænkt  paa,  at  Bilag  B 
skulde  have  indeholdt  en  Undersøgelse  om  Dronning  Ingeborg, 
men  denne  maatte  han  opsætte  til  næste  Del.  Han  tør  dog 
kun  love,  at  udgive  Valdemar  den  Andens  Historie,  da  han 
vil  ofre  Tid  og  Kræfter  paa  Margareta  og  Erik  af  Pommern. 

Tome  IX  gaar  fra  Aar  1202  til  1241  og  udkom  1808.  Den 
bestaar  af  Titelblad,  Fortale,  1  Blad,  Text  S.  1—736;  S.  737—79 
indeholde  Fortegnelse  over  de  af  Suhm  anførte  og  til  Dan- 
marks og  Norges  Histories  Oplysning  henhørende  Diplomer 
og  Breve,  som  endnu  haves.  Derpaa  [fra  S.  780]  24  Sider 
Register.     Den  sidste  Side  indeholder  Trykfejl  og  Rettelser. 

I  Fortalen  meddeler  Abraham  Kali,  at  han  paa  Grund  af 
denne  Dels  Størrelse  har  formindsket  Antallet  af  Anmærknin- 
gerne, som  ere  mærkede  med  hans  eller  Suhms  Navn,  og  at 
han  har  rettet  i  Texten  med  den  største  Varsomhed;  sine 
Undersøgelser  om  Greverne  af  Navn  Nicolaus,  om  Dronning 
Ingeborg  og  om  Dannebrogsfanen  har  han  udeladt.  Af  For- 
tegnelsen   over  Diplomer  og  Breve    ere   de   holstenske  og  de 

norske  udeladte,  da  hvad  af  disse  [nemlig  de  norske]  findes 
utrykte,  kan  ventes  i  en  særlig  Samling  udgivne.«  Kali  maa 
»paa  Grund  af  Alder  og  Svaghed  og  indløbne  ubehagelige 
Tildragelser«  standse  med  Udgivelsen,  det  øvrige  vil  blive 
fortsat  »ved  mine  lærde  og  kjære  Venner,  de  Herrer  Profes- 
sorer Nyerup  og  Werlauff,<^ 

Tome  X  gaar  fra  Aar  1241  til  1286  og  udkom  1809.  Den 
bestaar  af  Titelblad,  1  Blad  Fortale,  Text  S.  1—960;  S.  961—1036 
indeholde  som  Bilag  aftrykte  Dokumenter,  samt  Rettelser  og 
Tilføjelser;  der  sluttes  med  et  Navneregister,  et  Realregister  og 
Register  over  Landsbyer,  Torper  og  enlige  Gaarde  i  Danmark 
og  »Hertugdommene,«  tilsammen  32  Blade.  Nu  er  Værkets 
Titel  givet  rigtig:  »Historie  af  Danmark.  10de  Tome  fra  Aar 
1241  til  1286.« 

Udgiveren,  i?.  Nyerup,  omtaler  i  Fortalen,  at  Omstændig- 
heder, der  vare  en  Følge  af  den  i  Sommeren  1807  udbrudte 
Krig,  have  voldet,  at  nærværende  10de  Tome  udkommer  før 
den  9de.  Nyerup  har  fulgt  Kalis  Plan,  især  hvad  Pladsen  til 
Citaterne  angaar.  Medens  Kali  havde  den  9de  Tome  i  Arbejde, 
besørgede  Nyerup,  under  Kalis  Opsyn,  Revisionen  og  Korrek- 
turen af  denne  Tome.  . 

Tome  XI  gaar  fra  Aar  1286  til  1319;  den  Wkom  1812. 
Den  bestaar  af  Titelblad,  Text  S.  1—866,  S.  867—934  Bilag: 
Diplomer.  Tilsidst  følge  paa  tilsammen  12  Blade:  Nominal- 
register eller  Henvisning  til  de  mærkværdigste  mest  danske 
og  norske  Navne;  Realregister  og  Register  over  nogle  danske 
Landsbyer. 

Tome  XH  gaar  fra  Aar  1320  til  1340;  den  udkom  1824, 
»trykt  og  forlagt  af  Directeur  Jens  Hostrup  Schultz,«  —  der 
havde  overtaget  Bogtrykkeriet  efter  sin  Stedfaders  og  efter  sin 
Moders  Død  (1821).  Dette  Bind  bestaar  af  Titelblad,  1  Blad 
Fortale  af  i?.  Nyerup,  dateret  12.  Martii  1824,  Text  S.  1—330, 
Bilag,  samt  Anmærkninger  og  Rettelser  S.  331 — 424;  Navne- 
register og  Realregister  S.  425—439;  Trykfejl  S.  [440].  Fortalen 
begynder  med  disse  Ord:  »Denne  kritisk-diplomatiske  Historie 
af  Danmark,  som  salig  Etatsraad  Kali  i  sin  Fortale  til  den 
8de  Tome  med  Føje  kalder  »det  største  og  vigtigste  historiske 
Arbejde,  som  dansk  Mand  nogensinde  har  paataget  sig  etc.«« 
Det  nævnes,  at  der  er  to  Bind  til  Rest;  at  Diplomerne  ere 
tagne  fra  det  langebekske  Diplomatarium,   at   Professor  Rask 

har  læst  baade  første  og  anden  Korrektur  af  de  norske  Di- 
plomer. »Hans  bekjendte  udmærkede  Sprogkundskab  og  Nøj- 
agtighed borge  da  Historiegranskeren  for,  at  disse  Aktstykker 
leveres  aldeles  overensstemmende  med  Afskrifterne  i  Langebeks 
Diplomatarium. « 

Tome  Xni  gaar  fra  1340  til  1375;  det  er  paa  Titelbladet 
angivet,  at  der  hører  tvende  Kobbere  til  den;  Bogen  udkom 
1826.  Denne  Del  bestaar  af  Titelblad,  1  Blad  Fortale,  under- 
skrevet: i?.  Nyerup,  den  28.  Januar  1826,  Text  S.  1—774; 
S.  775 — 876  Bilag,  mest  Diplomer,  samt  Rettelser  og  Anmærk- 
ninger; Navneregister,  Realregister,  tilsammen  16  Blade;  paa 
sidste  Side  tillige  Trykfejl.  Kobberne  fremstille:  Ligstenen 
over  Andreas  Bundsøn  og  Hustru  Alke  fra  Koret  i  Ribe  Dom- 
kirke, Visbykorset;  begge  Plader  ere  efter  S.  Abildgaards  Teg- 
ning stukne  af  O.  O.  Bagge,  —  I  Fortalen  fremhæver  Nyerup, 
at  denne  Tome  er  vigtig  for  de  tre  nordiske  Rigers  Historie: 
»Thi  uagtet  Danmarks  Ve  og  Vel  er  Forfatterens  egentlige 
Hovedæmne,  saa  vare  dog  Norges  og  Sverigs  Anliggender  saa 
nøje  sammenkjædede  med  Danmarks,  at  hine  Landes  Historikere 
kan  have  Anledning  til  at  raadføre  sig  med  dette  Orakel  i 
Nordens  Historie.«  Rask  har  læst  Korrektur  paa  de  tydske, 
norske  og  svenske  Dokumenter. 

Tome  XIV,  den  »sidste,  fra  Aar  1375  til  1400.  Udgivet 
med  en  Fortale  af  R,  iVyerup,«  udkom  1828.  Den  bestaar  af 
Titelblad,  Fortale  etc.  S.  [III]— XVI;  Text  S.  1—492,  Bilag  af 
Diplomer  S.  493 — 666;  Navneregister,  Realregister,  13  Blade; 
paa  næstsidste  Side  tillige  Trykfejl.    Fortalen  er  fra  Dec.  1827. 

I  Fortalen  giver  Nyerup  en  Udsigt  over  hele  Værkets  Hi- 
storie. Han  meddeler,  at  der  den  2.  December  1793  blev  op- 
rettet en  Kontrakt  imellem  Suhm  og  Direktør  J.  F.  Schultz, 
som  fra  7.  Tome  at  regne  skulde  have  300  Daler  for  hver 
Tome,  imod  at  aflevere  et  Parti  Exemplarer  til  Suhms  eller 
dennes  Arvingers  Disposition.  I  Marts  1807  bevilgedes  der 
Nyerup  af  Kuratorerne  i  Suhms  Bo,  Konferentsraaderne  Falbe 
og  Treschow,  for  Manuskriptets  Revision  og  Supplering  samt 
Korrekturlæsning  7  Daler  pr.  Ark.  Det  var  tidligere  blevet 
omtalt,  at  Werlauff  skulde  sammen  med  Nyerup  have  med 
Udgivelsen  af  Suhms  Danmarkshistorie  at  gjøre,  men  paa 
Grund  af  sine  andre  Sysler  havde  Werlaufif  ikke  kunnet  del- 
tage i  Publikationen;  Nyerup  havde  da  ene  udført  denne,  thi 

han  var  vant  til  at  læse  Suhms  næsten  ulæselige  Haandskrifl, 
han  havde  let  Adgang  til  Universitetsbibliotheket,  og  »hertil 
kom,  at  det  var  min  Pligt,  efter  Evne  at  bidrage  til,  at  min 
uforglemmelige  Velgjørers  Ønske,  at  Alt  hvad  det  havde  lyk- 
kets  ham  at  faa  færdigt,  maatte  see  Lyset,«  kunde  gaa  i  Opfyl- 
delse. Nyerup  havde  selv  forfattet  Registrene  til  de  af  ham 
udgivne  fem  Tomer;  Suhms  Manuskript  til  Historien  om  Chri- 
stoffer  den  Anden,  Valdemar  Atterdag,  Oluf  Hakonsen  og  Mar- 
grethe opbevaredes  i  det  store  kongelige  Bibliothek*.  Derefter 
følger  en  Oversigt  over  de  skrevne  Kilder,  som  Suhm  har  be- 
nyttet: a.  Langebeks  Diplomatarium,  b.  de  Bartholinske  Manu- 
skripter i  Universitetsbibliotheket,  26  Foliobind,  c.  de  islandske 
Annaler,  d.  Recessus  Hansæ,  e.  Dethmars  lybske  Krønike. 

Efter  Fortalen  læses,  S.  XV — XVI,  en  »Liste  over  de  Mænd 
og  offentlige  Bibliotheker,  til  hvilke  Suhm  i  Overensstemmelse 
med  ovenomtalte  imellem  ham  og  Direktør  Schultz  1793  af- 
sluttede Kontrakt  bestemte  Foræringsexemplarer  af  dette  sit 
Værk,«  nemlig  Navnene  paa  dem,  »som  endnu  den  4.  Oktober 
1800  vare  i  Live.«  Der  nævnes  tre  kongelige  Personer,  det 
norske  og  det  svenske  Videnskabernes  Selskab,  Universitets- 
Bibliothekerne  i  Lund  og  i  Gottingen,  Hielmstiernes  Bibliothek, 
samt  30  Navne  paa  private  Personer,  blandt  hvilke  følgende 
Mænd  i  Udlandet  forekomme:  Professor  Gebhardi  i  Lyneborg, 
Giorwell  i  Stockholm,  Professor  Heinze  i  Kiel,  Baron  Rosen- 
hane i  Stockholm,  Professor  Schlozer  i  Gottingen. 

Værket  er  i  det  Hele  godt  udstyret;  dog  er  Trykken  smuk- 
kest i  de  Tomer,  som  udgik  fra  Brødrene  Berlings  Bogtrykkeri. 
Prisen  for  det  hele  Værk  anføres  saaledes  i  Schultz's  Forlags- 
katalog: 63  Rdl.  for  et  Exemplar  paa  Skrivpapir,  50  Rdl.  for 
et  Trykpapirs  Exemplar,  men  Prisen  blev  senere  nedsat  til 
det  Halve. 

Her  er  nu  blevet  fortalt,  hvorledes  dette  mærkelige  Værk 
er  fremkommet,  dets  ydre  Historie  er  bleven  fortalt.  I  sin 
Dagbog  skrev  Suhm  den  10.  Oktober  1748:  »Begyndt  at  skrive 
dissertatio  de  Saxonis  Grammatici  historiæ  autoritate  et  fide,*  Her 
er  den  tidligste  Spire  til  Suhms  Studier  over  den  danske  Hi- 
storie, og  han  havde  dengang  endnu  ikke  fyldt  sit  tyvende 
Aar.     Da   han   døde    1798,    nær  ved   et  halvt   Hundrede  Aar 

*  De  findes  der  i  den  nye  kongelige  Samling,  4^  Nr.  2262,  4  Bind. 

efter,  var  han  naaet  til  Aar  1400,  og  1828,  firsindstyve  Aar 
efter,  var  hele  Værket,  Indledningen  og  selve  Historien,  udgivet 
i  24  Bind,  fyldende  15,000  Sider  i  4o  og  i  Folio. 

Suhms  »Historie  af  Danmark«  blev  modtaget  af  Samtiden 
med  stor  Beundring,  og  denne  har  tildels  holdt  sig  til  de 
nyeste  Tider.  De  samtidige  Anmeldelser  af  de  enkelte  Dele, 
som  fremkom  i  danske  literære,  kritiske  Tidsskrifter,  forholdt 
sig  mest  refererende,  og  det  varede  en  Tid,  inden  Værket  ret 
blev  kritiseret  ^^. 

Mere  i  Forbigaaende  er  Suhm  som  dansk  Historiker  bleven 
bedømt  af  to  fra  hinanden  meget  forskjellige  Mænd,  nemlig 
Rektoren  Oluf  Worm  og  Præsten  N.  F,  S.  Grundtvig  ^^. 

Rektor  Oluf  Worm  i  Horsens  skrev  1797  i  Breve  til  Nyerup 
saaledes :  )>  Jeg  har  aldrig  kunnet  overbevise  mig  om,  at  denne 
Mand  af  Naturen  har  været  udrustet  med  noget  udmærket 
stort  Talent,  allermindst  af  det  Slags,  som  hører  til  at  være 
Historieskriver,  og  det  er  mig  ubegribeligt,  hvorledes  man  kan 
sætte  ham  ved  Siden  af  eller  over  en  Gram,  Schøning  og  Guld- 
berg .  .  .  Jeg  maa  tage  hvilket  jeg  vil  af  hans  historiske  Skrif- 
ter, saa  finder  jeg  intet  andet  end  confusum  chaos  et  data  facta 
i  den  kjedsommeligste  Stil,  mængede  blandt  hverandre;  bliver 
jeg  ved  at  læse,  sortner  det  for  mine  Øjne,  og  jeg  veed  ved 
Enden  slet  intet.«  »Ak,  havde  denne  ædle  Mand,  med  sin 
store  Læsning,  utrættelige  Arbejdsomhed,  lykkelige  Otium, 
havt  en  Grams,  en  Guldbergs  Dømmekraft  og  Sprogstyrke, 
Danmark  havde  da  havt  en  Historie  trods  Livius',  Humes, 
Robertsons,  Gibbons  og  hvad  de  alle  hedde.  Dog  dette  bliver 
imellem  os.«  Og  i  Aaret  1804  skriver  Worm  til  Nyerup:  »Du 
tillægger  Suhm  en  nøjagtig  og  grundig  Kritik.  Saaledes  maa 
Du  ikke  tale  imod  Overbevisning  og  Sandhed.  Suhm  har 
aldrig,  det  jeg  erindrer,  bragt  noget  antikvarisk  Problem  til 
endelig  beroligende  Afgjørelse.« 

N.  F.  S.  Grundtvig  skrev  1812 :  »Hvad  Skønning  vilde  skjænke 
Norge,  ønskede  Peter  Frederik  Suhm  at  kunne  give  Danmark, 
og,  naar  man  blot  betragter  Vilje  og  Virksomhed,  er  det  et 
fornøjeligt  Syn,  hvorledes  han  rækker  Hin  den  ene  Broder- 
haand  og  Lagerbring  den  anden ;  men  til  et  saadant  Værk  var 
hans  indvortes  Evne  kun  ringe.  Alt  det  Udførlige,  han  leverede, 
var  blot  Samling,  snart  af  Udsagn  og  Meninger,  som  i  hans 
kritiske,    snart   af  Gjerninger,    uden  andet  Sammenhæng  end 


»Historie  af  Danmark.«  283 

Aarstallet,  som  i  hans  Danmarks  Historie.  Spildt  er  Arbejdet 
visselig  ikke,  men  stor  Jammer  maa  det  nævnes,  at  Danmark 
ej  har  fostret  en  Søn,  der  sømmelig  kunde  beskrive  hendes 
Idræt  og  Levedage;  ikke  engang  en  Broder  til  Saxo  er  op- 
voxet,  og  hvo  som  vil  kjende  sin  Moders  Levnet  maa  enten 
nøjes  med  Holbergs  skjæve,  løse  Tale,  eller  Tydskeren  Geb- 
hardis  tørre  Ramse,  eller  gaa  sig  træt  i  Suhms  Vildnis.« 

Oluf  Worm  var  klassisk  Filolog,  ikke  Historiker,  det  er 
derfor  ikke  forunderligt,  at  han  har  sat  saa  liden  Pris  paa 
Suhms  Arbejder,  og  det  saa  meget  mere  som  han  ikke  synes 
at  have  opfattet  paa  rigtig  Maade,  hvilken  den  Opgave  var, 
som  Suhm  havde  foresat  sig  at  løse.  Men  Worms  Kritik  blev 
udtalt  privat  i  et  Brev  til  en  Ven,  og  den  blev  først  offentlig 
bekjendt  i  Aaret  1831.  Grundtvig  betragtede  Historien  fra  et 
filosofiskt,  et  religions-fllosofiskt,  et  moralskt  Standpunkt,  og 
han  var  fremmed  for  historiske  Enkelt-Undersøgelser,  som 
Studiet  af  Middelalderen  absolut  kræver.  Det  er  derfor  meget 
naturligt,  at  disse  to  Mænds  Domme  om  Historikeren  Suhm 
lyde  saa  strenge. 

Grundtvig  havde  dog  meget  tilovers  for  Suhm.  Dette  kan 
sluttes  af  hvad  han  1818  skriver  i  Fortalen  til  sin  Oversæt- 
telse af  Saxo,  hvor  han  nævner  »to  Dannemænd,  hvem  den 
Ære  tilkommer  at  have  i  de  for  Fædrelandets  Krønike  ulykke- 
ligste Dage  dog  hos  en  Deel  vedligeholdt  eller  vakt  nogen 
Kjærlighed  til  den,  og  Opmærksomhed  paa  de  gamle  herlige 
Sagn,  det  var  Suhm  og  hans  Yndling  Frederik  Sneedorf.«  Og 
han  taler  om,  hvorledes  det,  i  Modsætning  til  Sagntiden,  for- 
holder sig  med  at  rette  paa  Saxo  efter  Gorm  den  Gamle, 
»hvorom  man  kan  overtyde  sig  ved  blot  at  kige  ind  i  den 
blandt  os  amindelsesværdige  Peter  Frederik  Suhms  udførlige 
Samlinger  til  Danmarks  Historie.« 

Som  Kritiker  ligeoverfor  Enkeltheder  mødte  frem  Gustav 
Ludvig  Baden  1807  og  1810.  Chr.  Molbech  karakteriserede  1814 
hele* Værket  og  tillige  Suhm  som  historisk  Forfatter.  1829 
talte  if.  Estrup  i  Anledning  af  den  Qortende  Tome  dels  om 
denne,  dels  om  Værket  i  Almindelighed,  og  det  samme  skete 
i  en  Artikel,  som  1832  læstes  i  »Dansk  Literaturtidende.«  Af 
nyere  Forfattere,  som  have  dømt  om  Værket,  maa  nævnes 
N.  itf.  Petersen  og  fremfor  alle  Caspar  Paludan-Muller,  N.  M. 
Petersen  har  egentlig  kun  i  Forbigaaende  talt  om  Suhms  Hi- 

storie,  som  han  naturligvis  kjendte  meget  godt;  om  han  end 
gjerne  vil  give  den  en  god  Karakter,  saa  er  dog  hans  Kritik 
nærmest  forkastende.  Der  er  for  Suhms  Biograf  ikke  meget 
Nyt  at  føje  til  hvad  de  forskjellige  Mænd,  som  ere  nævnede, 
have  sagt,  og,  hvad  der  bliver  udtalt  i  det  Følgende  om  Suhms 
Arbejde,  er  nærmest  en  Extrakt  af  deres  Domme  og  Karakter- 
istiker, især  af  Paludan-Mullers.  Men  der  maa  stadig  haves 
i  Erindring,  hvad  der  ovenfor  er  meddelt  i  Uddragene  af  For- 
talerne til  flere  af  Tomerne,  dels  af  Suhm,  dels  af  Abraham 
Kali,  dels  af  Rasmus  Nyerup,  thi  disse  Fortaler  oplyse  ikke 
saa  lidt  om  det  Maal,  som  Suhm  havde  sat  sig,  og  om  hans 
bevidste  Fremgangsmaade  ved  at  skrive  sit  Værk. 

Man  gjør  gjerne  Forskjæl  paa  de  første  Dele  og  de  føl- 
gende. De  første  Dele  indeholde  den  tidligste  Historie,  der  i 
saa  høj  Grad  er  indhyllet  i  Sagn;  her  var  der  god  Lejlighed 
til  at  fortælle,  og  det  fremhæves,  at  Fortællingen  er  mere 
sammenhængende,  og  at  Stilen  er  omhyggeligere  end  i  de  føl- 
gende Dele,  hvor  det  mere  kom  an  paa  at  meddele.  Største 
Delen  af  Værket  kaldes  af  G.  L.  Baden  »et  Magazin,«  medens 
Estrup  siger,  at  »Danmarks  Aarbøger«  vilde  have  været  en 
mere  passende. 

Suhm  indsaa,  at  en  historisk  Fremstilling,  som  beroede 
paa  fuldstændige,  fra  Kilderne  selv  hentede  Materialier,  og  en 
dyb,  kritisk  Forskning,  som  tillige  opfyldte  alle  Fordringer  til 
den  historiske  Kunst,  var  en  altfor  stor  Opgave  for  een  Mand 
paa  det  Standpunkt,  den  danske  Historiografi  havde  naaet  ved 
Midten  af  det  forrige  Aarhundrede,  og  med  de  Forarbejder, 
som  dengang  vare  tilstede.  Maaske  tiltroede  han  sig  ikke  alle 
en  udmærket  Historieskrivers  Evne  i  heldig  Forening;  maaske 
følte  han  ikke  med  sin  historiske  Lærdom,  sit  kritiske  Blik, 
sin  Kjærlighed  for  den  rene  historiske  Sandhed  forenet,  den 
filosofisk-historiske  Aand,  den  særegne,  man  kunde  sige  digter- 
iske, Opfattelses-Gave  og  det  Herredømme  over  Sproget,  af 
hvilke  Historieskriveren,  i  dette  Navns  ypperste  Bemærkelse, 
maa  være  i  Besiddelse.  Men  ingen  dansk  Lærd  havde  til 
samme  Tid  større  indvortes  Kald  og  flere  udvortes  Midler, 
aandelig  og  legemlig  Sundhed,  Otium,  Rigdom  og  et  stort  hi- 
storisk Bibliothek,  —  Altsammen  udmærkede  Betingelser  for 
en  Videnskabsmand,  der  havde  Vilje  til  at  ville  udrette  Noget. 
Suhm    valgte  da  at  give  sit  Værk  Form  af  en  Aarbog  efter 

Følgeordenen  i  Kongerækken,  hvor  hvert  Aars  Tildragelser  ere 
henførte  til  tre  Afdelinger,  af  hvilke  den  første  indeholder, 
hvad  der  nærmest  angaar  og  er  forefaldet  i  Danmark  selv, 
den  anden,  hvad  der  er  gaaet  for  sig  i  Holsten  og  de  nær- 
meste Dele  af  Tyskland,  saavidt  det  har  berørt  Danmarks 
Historie  eller  danske  Personer,  hvorhos  Blikket  stadig  vendes 
mod  Paven,  der  jo  stod  i  nøjeste  Forhold  til  den  danske 
Kirke  og  Stat  i  Middelalderen.  Den  tredie  Afdeling  optager 
Begivenhederne  i  Norge  og  dets  Kolonier:  Island,  Ørkenøerne 
og  de  andre  Øer  i  Nordhavet  eller  vest  for  Skotland;  tillige 
følger  den  Nordboerne  i  Udlandet,  —  medtager  altsaa  meget 
af  Frankrigs,  Spaniens  og  Italiens,  de  britiske  Øers  og  Neder- 
landenes, Ruslands  og  Østersølandenes  Historie.  Denne  Form, 
der  fører  Fortællingen  frem  fra  Aar  til  Aar,  hvert  Aars  Be- 
givenheder igjen  afdelte  i  sine  Rubriker,  er  ikke  den  højeste 
Form  for  historisk  Fremstilling.  Følgen  af  den  kalendariske 
Fordeling  er  den,  at  ved  Aarets  Slutning  standser,  ved  Aarets 
Begyndelse  gjenoptages  Fortsættelsen  af  de  afbrudte  Rubriker 
i  den  en  Gang  vedtagne  Rækkefølge,  eller  nyt  indskydes,  uden 
Hensyn  til  at,  naar  saa  en  ældre  Begivenhedsrække  i  sin  Tid 
gjenoptages,  er  Fremstillingens  Sammenhæng  forstyrret  ved  at 
andet  er  kommet  ind  imellem  det  i  forrige  Aar  afbrudte  og 
dets  Fortsættelse  i  næste  Aar.  Men  denne  Ulempe  har  Suhm 
været  sig  fuldt  bevidst,  og,  naar  han  har  valgt  Aarbogsformen, 
er  det  skeet,  fordi  han  ikke  kunde  vælge  nogen  anden.  Værket 
er  saaledes  blevet  et  vel  ordnet  Magazin,  hvor  Gjenstandene 
ere  henstillede  i  et  bestemt  Schemas  Rubriker  og  derfor  lette 
at  finde,  især  for  den,  der  søger  dem  efter  Registret.  Suhms 
Princip  har  været  Fuldstændighed  og  Orden  efter  Tidsfølgen, 
og  dette  Princip  har  han  forstaaet  at  føre  igjennem.  Suhm 
har  jo  selv  ytret  om  sit  Værk:  »Ville  nogle  snarere  kalde  mit 
Værk  en  Aarbog  end  en  Historie,  saa  er  det  mig  ikke  imod.« 
Idet  Ordet  »Aarbog«  nævnes  i  Forbindelse  med  Suhms 
Værk  kan  der  være  Anledning  til  at  omtale  nogle  historiske 
Værker,  der  ere  udkomne  i  Tydskland  i  det  nittende  Aarhun- 
drede  og  som  have  dette  Navn.  I  Aaret  1835  satte  Leopold 
Ranke  sig  i  Forbindelse  med  flere  yngre  tydske  Historikere, 
blandt  hvilke  var  Georg  Waitz,  om  at  behandle  det  tydske 
Riges  Historie  under  det  sachsiske  Hus.  Dette  Foretagende 
blev  sat  i  Værk  og  fra  1837  til  1839  udkom  der  flere  Bind,  i 

hvilke  Historien  blev  gjennemgaaet  periodevis  af  forskjellige 
Forfattere,  og  Titlen  paa  disse  Bind  blev:  »Jahrbucher  des 
Deutschen  Reichs  unter  dem  Såchsischen  Hause.  Heraus- 
gegeben  von  L.  Ranke.«  Tanken  om  at  behandle  Tydsklands 
Historie  paa  en  lignende  Maade  blev  optaget  af  den  historiske 
Kommission  under  det  kongelige  bajerske  Videnskabs-Akademie 
i  Munchen,  hvis  Præsident  Ranke  var,  og  fra  1862  indtil  nu 
er  der  udkommet  over  30  Bind,  med  Hovedtitel:  »Jahrbucher 
der  Deutschen  Geschichte,«  i  hvilke  Tydsklands  Historie  er 
behandlet  fra  Karolingemes  Tid  til  ind  i  det  trettende  Aar- 
hundrede.  I  Forordet  til  et  af  de  første  Bind:  »Geschichte 
des  Ostfrånkischen  Reichs,  1.  Ludwig  der  Deutsche,«  siger  dets 
Forfatter,  Professor  Ernst  Dummier:  »Wie  fur  den  einzelnen 
Menschen  das  Tagebuch,  so  ist  fur  das  Leben  der  Nationen  das 
Jahrbuch  die  naturlichste  und  kunstloseste  Form  historischer  Auf- 
zeichnung.  Wenn  die  gelehrte  Bearbeitung  auch  zu  dieser  zu- 
nåchst  den  Quellen  eigenthumlichen  Form  zuruckgreift,  so  will 
sie  ebenfalls  sich  den  Vortheil  einer  ubersichtlichen  und  klaren 
zeitlichen  Ordnung  zu  Nutze  machen,  sie  verzichtet  aber  damit 
auf  eine  Darstellung  im  hoheren  Sinne,  um  statt  dessen  fur  eine 
solche  nur  die  brauchbaren  Bausteine  bequem  zurecht  zu  legen, 
die  unbrauchbaren  auszuscheiden.^  Det  var  netop  en  saadan 
Tanke,  Suhm  havde,  da  han  satte  sit  store  Arbejde:  »Dan- 
marks Historie  i  Middelalderen,«  i  Værk,  hvilket  han  udførte 
i  Aarbogs-Form,  saaledes  som  han  kunde  udføre  det  og  saa- 
ledes  som  det  lod  sig  udføre  i  forrige  Aarhundrede.  Men 
Suhm^  var  ene  om  sit  Arbejde,  medens  de  tydske  Historikere 
ere  mange  om  deres  og  de  arbejde  efter  Methoder,  som  have 
været  længe  om  at  modnes*. 

Spørges  der  om,  paa  hvilket  Grundlag  Suhm  har  bygget 
sin  Historie,  saa  svares  der,  at  hans  Kilder  er  Alt,  hvad  der 
indtil  hans  Tid  var  fremkommet  ikke  alene  i  Nordens,  men  i 
Europas  Literatur  om  Danmark  og  Danske.  Men  desuden 
har  han  benyttet  mangfoldige  utrykte  Kilder,  som  endnu  ikke 
udgivne  islandske  Skrifter,  Diplomer,  endnu  ikke  udgivne 
Middelalders  Skrifter.  Og  her  maa  det  ikke  glemmes,  at  uden 
Langebeks  Samling  af  Afskrifter  af  Diplomer,  at  uden  Lange- 

*  Et  stort  historisk  Værk  i  Aarbogs-Form  af  Leibnitz  vil  blive  omtalt 
i  det  Følgende. 

beks  ScriptoreS'Samling  vilde  Suhm  ikke  have  været  i  Stand 
til  at  skrive  Danmarks  Historie  i  Middelalderen.  Men  spørges 
der  om,  hvorledes  han  har  benyttet  sine  Kilder,  saa  svares  der, 
at  hans  Værk  lider  af  store  Mangler,  thi  det  Fundament  fattes, 
som  alene  kunde  give  den  fulde  Sikkerhed  i  Brugen  af  Vær- 
ket, den  rette  Tillid  til  Rigtigheden  af  Forfatterens  Fremstil- 
ling, fordi  den  ikke  er  bygget  paa  en  gjennemgaaende  Kritik 
af  Kilderne,  idetmindste  af  Hovedkilderne*.  Men:  intet  enkelt 
Menneskes  Liv  og  Kræfter  havde  været  tilstrækkelige  til  at 
udføre  begge  Opgaver:  at  samle  Stoffet  i  det  Omfang,  som 
Suhm  har  gjort,  og  kritisk  at  sigte  dette  Stof  og  bestemme 
Enkelthedernes  Værd  og  Betydning  for  historisk  Erkjendelse. 
Skulde  han  overalt  kritisk  have  behandlet  de  Kilder,  han  har 
benyttet,  saa  var  der  vist  ikke  fremkommet  nogen  Danmarks- 
Historie.  Suhms  Værk  er  derfor  vistnok  et  Kildeskrift,  —  for 
mange  Kildeskriftet,  men  det  er  en  Kilde,  som  er  enestaaende 
i  Rigdom,  ikke  i  Renhed.  Mere  kunde  det  ikke  være,  saa  at 
man  maa  takke  Forfatteren,  som  Huitfeld,  fordi  han  har  givet 
hvad  han  havde,  uden  at  lægge  an  paa  at  gjøre  sit  Værk  til 
andet  end  hvad  han  formaaede.  En  tilkommende  Historie- 
forsker maa  dog  ikke  formedelst  dette  Værk  holde  sig  fritaget 
for  selv  at  gaa  til  de  Kilder,  af  hvilke  Suhm  øste,  om  han 
end  turde  forudsætte,  at  alle  Kilder  ere  blevne  afbenyttede  af 
ham,  hvilket  ikke  er  eller  kunde  være  Tilfældet.  Desuden  er 
Meget  draget  for  Lyset,  siden  Suhm  lagde  Pennen  ned,  og 
mere  staar  tilbage.  Og  tillige  maa  det  erindres,  at  Suhm  be- 
nyttede de  Afskrifter,  han  havde  bekostet  til  sit  Brug,  f.  Ex. 
af  islandske  Haandskrifter,  de  Bartholinske  Manuskripter;  han 
stolede  paa  sine  Afskrifter,  som  ofte  vare  skjødesløst  eller 
uagtsomt  udførte.  C.  F.  Allen  dømmer  om  Værket,  at  det  er 
»Vidnesbyrd  om  mageløs  Lærdom  og  Kundskabsfylde  og  Kjær- 
lighed til  Værkets  Gjenstand;  men  Fremstillingen  er  langt  fra 
at  rose,  og  en  senere  Tids  dybere  og  mere  nøjeregnende  Kri- 
tik har  fundet  meget  at  udsætte  paa  Enkelthederne*'.« 

Hvad   her  er  sagt  i  Almindelighed  om  Kilderne  og   om 
Benyttelsen  af  dem  maa  ikke  forstaas,   som  om  Suhms  Blik 


*  Sml.  H.  M.  Velschoivs  Bemærkninger  herom  i  hans  Afhandling  om 
Biskop  Regner,  i  »Genealogisk  og  biographisk  Archiv.c  Kbh.  1840—49,  S.  365, 
Anm.  1. 

ingensinde  er  trængt  ind  i  Begivenhedernes  Sammenhæng^ 
eller  som  om  hans  Opfattelse  af  dem  er  sløv,  hans  Domme 
altid  overfladiske.  Dette  er  langtfra  Tilfældet.  I  det  Enkelte 
træffer  han  ofte  det  rette,  —  hvor  skulde  det  være  andet  med 
saa  lyst  et  Hoved  og  saa  omfattende  Kundskab?  Langt  mere 
end  i  Sammenføjningen  af  Husets  enkelte  Dele  savner  man 
Kritiken  i  dets  Grundvold.  Og  dette  sidste  kan  paavises  i 
hans  Benyttelse  af  Sagnene,  af  Mytheme,  af  de  gamle  Digte, 
hvor  han  blev  realistisk,  rationalistisk,  idet  han  gjorde  Alt  til 
Historie,  men  bortkastede  det  i  Fortællingerne,  der  stod  for 
ham  som  det  fysisk  umulige,  det  mirakuløse,  uden  at  lægge 
Vægt  paa,  hvorledes  den  digteriske  Fantasi  havde  omsat  Stem- 
ninger, Følelser,  Trosindhold.  Det  vilde  have  været  Suhm  en 
Umulighed  at  udtale  en  Sætning  som  denne  ®^:  »At  Odins  hi- 
storiske Personlighed  bør  forvises  af  den  videnskabelige  Frem- 
stilling, kan  der  vist  ikke  være  Tvivl  om*.« 

Molbech  har  paa  en  veltalende  Maade  skildret  Suhm  og 
hans  Forhold  til  Danmarkshistorien.  Han  siger:  »Den  Ros 
skal  evig  følge  Suhms,  Historieskriverens,  Navn,  at  han  fore- 
trak det  Grundige,  det  Simple,  det  Gavnende,  for  det  Glim- 
rende og  Blændende,  Granskning  og  Sandhed  for  spillende  Vid 
og  forfængelig  Kløgt;  at  han  foretrak  det  saare  tunge  og  møj- 
somme Arbejde,  at  udrede  Alt  det  Forvirrede  i  den  danske 
Historie,  at  bringe  det  Skjulte  for  Dagen,  at  samle  de  adspredte 
og  ubekjendte  Materialier,  for  det  langt  lettere,  i  Verdens  Øjne 
mere  lønnende,  at  benytte  sine  Forgængere  og  nærmeste  Kilder, 
til  at  give  Mængden  en  let  og  behagelig  Læsebog  i  Hænde; 
endskjøndt  det  sidste  vilde  erhver\'et  ham  en  langt  større 
Kreds  af  Læsere,  og  i  denne  et  langt  mere  udelt  Bifald  end 
han  ved  det  første  var  i  Stand  til  at  erholde.  Han  vilde 
hellere  arbejde  for  Historiens  lærde  og  kyndige  Granskere,  for 
dem  som  kunde  benytte  hans  Flid  og  Kritik,  han  vilde  hellere 
frembringe  et  Værk,  der  er  at  betragte  som  en  Grundvold  og 
Hjørnesten  for  den  danske  Historie,  end  skrive  denne  til  Be- 


*  Suhm  antog  tre  historiske  Odin'er,  af  hvilke  den  ældste,  hvis  Leve- 
tid er  ganske  uvis,  indførte  Solens  Dyrkelse  blandt  Aserne  ved  Tanais, 
medens  den  mellemste  Odin  flygtede  for  Darius  Hystaspis  mod  Norden  med 
sine  Gother,  og  den  tredie  Odin  ankom  til  Norden  omtrent  70  Aar  far 
Ghristi  Fødsel.    Denne  Odin  udgav  sig  for  den  gamle  Gud  Odin. 

hag  for  et  større  Publikum,  men  uden  at  udtømme  dens 
Kilder,  og  saaledes  kun  gjøre  en  halv  Gjeming.  Ere  derfor 
end  hans  Arbejder  ikke  for  Alle,  og  kunne  de  ej  være  Alle 
tilpas:  saa  bør  dog  Enhver,  som  elsker  Alvor  og  Sandhed  i 
Historien,  Enhver,  som  med  Flid  vil  studere  Fædrelandets, 
enten  for  selv  at  vorde  kyndig  i  Fortidens  Tildragelser,  eller 
for  at  træde  i  Suhms  Fodspor  og  fremsætte  dem  i  sand  og 
værdig  Fortælling,  taknemmeligen  erkjende,  at  det  er  for  dem, 
han  har  arbejdet,  for  Videnskaben  og  Fædrelandet,  han  har 
opofret  sit  Liv,  og  maaske  en  mere  glimrende  Forfatter-Navn- 
kundighed; at  det  var  ham,  der  ved  halvtredsindstyve  Aars 
Arbejde  har  banet  Vej  for  Danmarks  kommende  Historieskri- 
vere, som  de  næppe  ville  finde  saa  ryddelig  eller  saa  bekvæm 
i  nogen  anden  Historie  som  nævnes  kan.c 

Paludan-Muller  slutter  sin  Fremstilling  af  Suhm  som  Hi- 
storieskriver med  disse  Ord:  »Fordi  man  ikke  kan  lukke  Øj- 
nene for  Manglerne  og  Svaghederne  i  Suhms  Værk,  vilde  det 
være  ikke  alene  urigtigt,  men  taabeligt,  om  man  vilde  skyde 
det  til  Side  som  et  Foster  af  en  uoplyst  Tids  forældede  og 
overvundne  Anskuelser.  Omfanget  af  hans  Værk,  Massen  af 
den  Kundskab,  han  meddeler,  vil  altid  gjøre  ham  og  det 
umisteligt.  Hundrede  Aar  ere  hengaaede,  siden  han  udsendte 
sine  første  Tomer,  men  endnu  vender  Enhver,  der  søger  Op- 
lysning om  vor  ældre  Historie,  sig  først  til  ham;  og  saaledes 
vil  det  sandsynligvis  vedblive  ogsaa  i  Fremtiden;  thi  det  er 
vel  ikke  for  dristig  en  Forudsigelse,  at  Danmark  ikke  tør 
vente  sig  en  ny  Suhm,  der  gjør  den  gamles  Gjeming  om  igjen 
ved  at  samle  det  hele  historiske  Stof  i  en  saadan  Række  af 
stærke  Kvarter.  € 

I  Tydskiand  vakte  Suhms  Danmarks  Historie  Opmærk- 
somhed, hvilket  kan  sluttes  af  de  Anmeldelser,  som  i  ansete 
kritiske  Tidsskrifter  bieve  offentliggjorte  om  den^®.  Det  var 
i^ær  de  første  Dele,  der  handlede  om  Sagnperioden  og  om 
Vikingetiden,  som  bragte  noget  Nyt  frem  for  de  tydske 
Lærde,  for  hvem  de  islandske  Skrifter  vare  som  en  ukjendt 
Verden,  medens  ingen  tydsk  Forfatter  havde  taget  sig  for 
at  samle  Efterrietningeme  om  de  nordiske  Folkevandringer 
til  Søs,  hvilket  Æmne  da  ogsaa  laa  noget  Qærnt  for  tydske 
.Historikere. 

Efter  Suhms  Død   begyndte   der   at   udkomme  en  tydsk 

Bruun,  P.  F.  Suhm.  19 

Oversættelse  af  hans  Værk  *.  Oversætteren,  Friedr.  Dav.  Gråter, 
dedicerede  de  to  Bind,  de  eneste,  der  udkom  heraf,  til  Arve- 
prinds  Frederik;  i  en  »Vorbericht,«  i  hvilken  Suhms  Liv  og 
hans  Virksomhed  som  dansk  Historiker  fortælles  med  megen 
Berømmelse  for  Suhm,  siger  Gråter**,  at  denne  Historie  >ist 
ein  wahrer  Nekrolog  der  Regierungen,  ein  drittes  Buch  der 
Konige,  ein  speculum  regale,  das  ohne  je  die  Gefahr  der  Un- 
gnade  zu  laufen,  die  Stelle  eines  treuen  Ministers  und  eines 
freymuthigen  Staatsmannes  vertritt,«  saa  rigt  er  dette  Værk 
paa  Betragtninger  og  »Warnungsregeln,«  fremdragne  af  de 
mange  forskjellige  Omstændigheder,  som  Regenterne  paa  de 
forskjelligste  Maader  have  været  udsatte  for.  De  to  Bind  ud- 
kom i  Leipzig  1803 — 4  og  de  indeholde  Danmarks  Historie  i 
Sagntiden  til  Slutningen  af  det  ottende  Aarhundrede. 

Det  er  berørt  i  det  Foregaaende,  at  Stilen  i  Suhms  Dan- 
marks Historie  lader  Adskilligt  tilbage  at  ønske  med  Hensyn 
til  Pyntelighed,  det  vil  sige  med  Hensyn  til  godt  Sprog,  god 
Sætningsbygning  o.  1.  Derimod  er  der  ikke  i  det  Foregaaende, 
og  ikke  heller  i  Skrifter,  hvor  Suhm  og  hans  historiske  Værk 
udførligere  er  omtalt,  sagt  Noget  om  hele  Tonen  i  det.  Planen 
har  jo  været  at  fortælle,  hvad  dér  er  hændet  Aar  efter  Aar, 
og  den  Plan  udelukker  at  udvikle  i  Sammenhæng  Fortællingen 
om  Begivenhederne  fra  deres  Begyndelse  til  deres  Afslutning, 


*  Graters  Oversættelse  har  følgende  Titel :  >  Peter  Friedrich  von  Sahm's 
Geschichte  der  Dånen.  Aus  Liebe  zu  dem  Studium  derselben  und  aus  Ehr- 
fiircht  fur  ihren  Verfasser  ins  Teutsche  abertragen.  1.,  2.  Abtheilung.  Ge- 
schichte der  Nordischen  Fabelzeit  vom  grauesten  Alterthum  an  bis  ziir 
Ende  des  achten  Jahrhunderts.«  Oversættelsen  udkom  ogsaa  med  Titlen: 
»Peter  Friedrich  von  Suhm's  historische  Darstellung  der  Nordischen  Fabel- 
zeit. Aus  dem  Dånischen  ubertragen  etc.  1.,  2.  Abtheilung. <  Allerede  1790 
var  der  i  Lybæk  udkommet:  »Versuch  eines  Entwurfs  von  einer  Geschichte 
der  Entstehung  der  Vdlker  im  AllgemeincUf  als  eine  Einleitung  zu  einer 
Geschichte  von  der  Entstehung  der  Nordischen  Vdlker  insonderheit  Aus 
dem  Dånischen  des  Herrn  Kammerherrn  P.  F.  Suhm. c  Oversætteren  var 
en  noget  obskur  Person  ved  Navn  Steineck,  der  var  fra  Brunsvig,  studerede 
i  Kiel  1781 — 82  under  Navnet  Sieinholtz,  og  senere  levede  som  Informator  i 
Kjøbenhavn,  hvor  han  kaldte  sig  Mejer.  Han  havde  den  Tanke  at  oversætte 
Suhms  Værker  paa  Tydsk.    Se  Nyerup,  Suhms  Levnet,  S.  419  ff. 

••  I  Fortalen  fortæller  Gråter,  at  han  havde  faaet  at  vide  i  Breve  fira 
Kjøbenhavn,  at  Engelstoft  skulde  udgive  Fortsættelsen  af  Suhms  Danmarks 
Historie,  hvilket  maa  være  en  Forvexling  med  Kali  eller  Nyerup. 

men  den  udelukker  ikke,  at  der  gives  en  Forklaring,  en  Kritik 
af  dem.  Og  her  er  det  nu  værdt  at  lægge  Mærke  til  den  Ro, 
der  er  udbredt  over  det  store  Værk,  og  som  er  holdt  helt 
igjennem  det  fra  først  til  sidst.  Suhm  har,  til  en  vis  Grad, 
affattet  sit  Skrift  saa  objektivt  som  muligt,  og  der  gaar  en  vis 
Kølighed  igjennem  det, .  som  man  godt  kan  kalde  en  Suhmsk 
Farve.  Allerede  i  Fortalen  til  den  første  Tome  siger  Suhm: 
»Saavidt  muligt  haver  jeg  søgt  at  glemme  Fædreneland  og 
Tro,  thi  Historien  er  og  bør  være  en  streng  Dommer,  ej  for- 
vende eller  fortie  nogen  Sandhed '*'.«  Han  kan  beundre  og 
glæde  sig  over  Personer  og  Handlinger,  men  Udtrykket  herfor 
er  altid  maadeholdent,  tilbagetrængt;  han  kan  misbillige  og 
dadle  Personers  Handlinger,  men  Udtrykket  herfor  er  aldrig 
heftigt,  aldrig  bittert.  Paludan-Muller  gjør  opmærksom  paa, 
at  man  ingenlunde  maa  frakjende  Suhm  Evnen  til  at  kriti- 
sere, og  det  er  ganske  rigtigt,  thi  Suhm  dømmer  hele  Tiden. 
Og  dette  fremtræder  især,  naar  han  har  Noget  at  meddele, 
der  stemmer  med  eller  imod  hans  egen  Livsopfattelse,  f.  Ex. 
naar  der  fortælles  om  haard,  tyrannisk  Fremgangsmaade,  eller 
om  Overgreb,  hvorved  enkelte  Stænder  vinde  Herredømmet 
over  det  menige  Folk,  hvis  Sag  altid  ligger  ham  paa  Hjertet. 
Nogle  Exempler  skulle  anføres  paa,  hvorledes  Suhm  bliver 
subjektiv  Historiker  og  træder,  saa  at  sige  personlig,  ind  i 
Skildringen  ^^. 

Efter  at  have  fuldendt  Fortællingen  om  Hagbarth  og  Signe, 
taler  Suhm  saaledes:  »Hvo  kjender  ej  i  denne  mærkelige  Til- 
dragelse vore  Fædres  Hævn-Begjærlighed,  faste  Mod  og  usvige- 
lige Had  og  Kjærlighed  til  Fjender  og  Venner.  Hvilken  Lig- 
hed med  Amerikas  Vilde.  Samme  Foragt  for  Døden,  samme 
Trodsen  i  den,  samme  Haanhed  over  sine  Fjender,  samme 
Trofasthed  mod  Venner,  understøttet  ved  et  urykkeligt  Haab 
om  en  evig  Lyksalighed,  en  evig  Samkvem  med  de  Elskte. 
Lifligt  er  det  undertiden  at  skue  tilbage  i  hine  raa,  men  tro- 
faste Tider,  at  betragte  hine  vilde,  men  ophøjede  Sæder,  for 
hvilke  vore  smaa  Sjæle  skjælve,    og  zitre  tilbage,  vi  som  ej 


•  /.  F.  y.  Schlegel  citerer  flere  Steder  i  Suhms  Værk,  hvor  Suhm 
»med  sædvanlig  Upartiskhed  c  har  skrevet  om  Danmarks  Lensbaand  til  den 
tydske  Kejser.  Schlegel,  Danmarks  og  Hertugdømmernes  Statsret.  I.  Kbh. 
1827,  s.  27. 

finde  een  Ven,  fordi  vi  ej  selv  vide  at  være  Venner.«  Derefter 
følger  et  Citat  af  den  romerske  Digter  Lucanus*, 

Ved  Aaret  1036  fortælles  om  den  grusomme  Død,  en  engelsk 
Prinds  leed,  og  Suhm  udbryder  da:  »Er  det  Menneskers  Hi- 
storie jeg  beskriver,  jo,  det  er  Menneskers  og  Christnes.« 

I  Anledning  af  Krig  mellem  den  norske  Konge  Harald  og 
den  danske  Konge  Svend  Estridsen,  skriver  Suhm:  »Saaledes 
tænkte  og  hadede  Danske  og  Norske  hinanden,  ej  forestillende 
sig,  at  den  Tid  skulde  komme,  da  de  vilde  blive  eet  Brødre- 
Folk,  og  hver  med  Billighed  ansee  hinandens  Skade  og  For- 
dærv som  sin  egen.« 

Der  fortælles,  hvorledes  en  Biskop  Johannes  i  Meklenborg 
leed  Martyrdøden,  og  saa  skrives  Følgende:  »Om  end  nogle 
af  disse  Martyrer  have  havt  deres  Skrøbeligheder  og  været 
befængte  med  en  Del  vrange  Meninger  i  Troens  Lærdomme, 
efter  Tidernes  Maade,  saa  kan  man  dog  ej  andet  end  beundre 
deres  Heltemod  i  at  overvinde  Pinsler  og  Død,  ej  nok  takke 
dem,  at  de  ved  deres  Gjenvordigheder  have  forskaffet  os  Fred, 
Lise,  Ro  og  Oplysning,  ej  nok  erkjende,  at  de  med  deres  Fare 
have  tæmmet  grumme  og  vilde  Folk,  og  frembragt  milde  og 
velgjørende  Sæder.  Dem  maa  vi  takke  for  at  vi  ere  sædelige, 
og  at  vi  nu  undgaa  at  sættes  paa  saa  haarde  Prøver  for  Op- 
lysning og  Retskaffenhed.  Hvor  gjerne  vilde  jeg  ønske,  at 
kunne  trække  et  evigt  Slør  over  vore  Fædres,  Nordiskes  og 
Venders  Grumhed  og  Blod-Religion,  men  Historiens  Love  byde 
mig  at  tale  Sandhed.« 

Den  bekjendte  Strid,  som  1159  forefaldt  imellem  Valdemar 
den  Store  og  Absalon,  fortælles,  og  Suhm  bemærker  da:  »Der 
vilde  ej  være  saamange  slette  Konger,  der  sove  bort  paa  Thro- 
nen,  om  deres  Mænd  havde  Mod  i  Brystet,  vare  redelige  og 
ej  dreves  af  Ærgjerrighed,«  og  efter  at  de  Ord  ere  meddelte, 
med  hvilke  Valdemar  søger  at  forsvare  sin  Opførsel,  hedder 
det:  »Saaledes  ville  Konger  og  store  Herrer  især,  ja  alle  Menne- 
sker gjerne  besmykke  deres  Fejl.« 

•  Lucanus,  PharsaL,  /.,  v.  458—62: 

Certe  popiUi,  quos  despicit  Arctos, 
Felices  errore  suo,  quos  ille  timorum 
Maximus  haud  urguet  leti  metus.     Inde  ruendi 
In  ferrum  mens  prona  viris,  animaeque  capaces 
Mortis:  et  l^avum  rediturae  parcere  vitae. 

Snart  efter,  ved  Aaret  1160,  møder  man  følgende  Ytring: 
»Saa  skjævt  dømmer  Saxo  af  Had  til  Venderne,  forledt  ved 
en  Munkisk  Lære;  anderledes  dømmer  den  vise  Eutyphron 
om  Fadermord  og  Had  for  Religionens  Skyld.« 

Istedenfor  eget  Ræsonnement  citerer  Suhm  kort  efter  denne 
Verslinie:  »TViiito/n  Religio  potuit  suadere  malorum*,^ 

Ved  Aaret  1167  fremkommer  følgende  Betragtning:  »Her- 
ved viste  Absalon  sig  som  den  sande  og  store  Statsmand,  der 
vel  ikke  siger  Alt,  hvad  han  tænker,  men  dog  ej  andet  end 
hvad  han  tænker,  og  hvis  Agt  [o.  Agtelse]  er  derfor  almindelig, 
da  man  trygt  kan  hvile  i  hans  Ord  og  Løfter.  Saaledes  viste 
den  første  Grev  Bernstorff  sig  hos  os  i  vore  Dage.«  ...  »I  Stats- 
mandskunsten bør  dette  være  den  første  Grundsætning,  at  Løf- 
ter ere  ubrødelige.« 

Der  fortælles  om  indbyrdes  Krige  i  Tydskland  i  Aaret 
1179,  og  Suhm  siger  da:  »Paa  saa  grusom  en  Maade  førtes 
denne  borgerlige  Krig,  og  at  man  ej  derfor  skal  alene  anklage 
hine  gamle  grove  og  uoplyste  Tider,  saa  have  de  borgerlige 
Krige  i  Polen,  Amerika  og  Frankrig  vist  ej  hædret  vore  for- 
finede og  oplyste  Tider.« 

Om  Absalons  Maade  at  optræde  paa  overfor  Skaaningeme 
(1180)  dømmer  Suhm  strengt.  Det  fremhæves  hos  Saxo,  hvad 
Absalon  havde  gjort  for  at  rense  Havet  for  Sørøvere,  saa  at 
Skaaningeme  kunde  sejle  og  fiske  i  Ro.  Dette  omtaler  Suhm, 
og  derefter  fortsætter  han  paa  følgende  Maade:  »Men  senere 
Mishandlinger  udslette  altid  ældre  Velgjerninger,  og  aldrig  ud- 
sættes enten  Konge  eller  Minister  for  offentligt  og  almindeligt 
Had  og  Foragt,  uden  at  de  have  fortjent  det.  Vist  smerter 
det  mig,  at  jeg  saaledes  maa  skrive  om  Absalon,  der  ved  sin 
utrættelige  Flid  og  Aarvaagenhed  i  udenlandske  Krige,  ved  sit 
Venskab  og  Tilbøjelighed  for  sine  Konger,  Fader  og  Søn, 
Valdemar  og  Knud,  og  endeligen  ved  sin  Omhu  for  Viden- 
skaber og  Studeringer  har  gjort  sig  evig  fortjent  af  Danmark; 
men  derimod  bør  dog  Sandhed  ej  fortie  hans  Fejl,  men  først 
udsige,  at  han  var  haard,  stolt  og  gjerrig,  uden  Tvivl  af  Natur, 
Fødsel  og  Stand,  samt  Fordom  for  Sjællandsfarerne.«  I  sin 
Karakteristik  af  Absalon   kommer  Suhm  tilbage  til  hans  For- 

•  Citatet  er  taget  frst  den  romerake  Digter  Lucretius,  De  natura  deorum, 
/.,  o.  102. 

hold  ligeoverfor  Skaaningeme:  »Historien  bør  være  retEaerdig 
og  ej  overklistre  store  Folks  Laster.«  Absalon  befordrede  Hie- 
rarkiet og  Aristokratiet ;  Hierarkiet  blev  knækket  ved  Reforma- 
tionen, men  om  Aristokratiet  siges,  at  dette  »endnu  paa  nogen 
Maade  føles.« 

Det  omtales,  at  Magnus  Gissurs  Søn  i  Aaret  1188  sejlede 
to  Gange  fra  Island  til  Ribe,  hvilken  Meddelelse  giver  Anled- 
ning til  følgende  Bemærkning:  »Saadan  fri  Handel  maatte 
nødvendigvis  befordre  Islands  Velstand  og  holde  National-Gej- 
sten  vedlige,  uagtet  al  den  indbyrdes  Uro,  hvormed  Landet 
var  plaget;  men  den  Gang  var  og  Island  en  fri  Stat.« 

I  Anledning  af  Dronning  Ingeborgs  ulykkelige  Forhold  i 
Frankrig  siger  Suhm:  »Dersom  Ingeborgs  Breve  havde  været 
ligesaa  smukt  skrevne  som  Ovidii  Sørgebreve,  saa  vilde  Verden 
have  talt  mere  om  hendes  Lidelser  end  om  hin  store  romerske 
Digters,  thi  hendes  overgik  langt  hans.« 

Da  Suhm  skrev  sine  »Tanker  om  Vanskelighederne  ved 
at  skrive  den  gamle  danske  og  norske  Historie«  udtalte  han 
sig  saa  skarpt  som  vel  muligt  imod  at  benytte  »Kæmpeviserne« 
som  historisk  Kilde.  Denne  Mening  har  han  dog  forladt  og 
man  vil  i  hans  »Historie  af  Danmark«  oftere  træffe  paa  Epi- 
soder, hvor  han  drager  Viserne  frem.  Saaledes  siger  han  om 
Erik  Glippings  Drab:  »Til  Kongens  Mords  Beskrivelse  tager 
jeg  Kæmpeviserne  herom  til  Hjælp;  thi  endskjøndt  de  ere 
satte  i  en  nyere  Stil,  saa  ere  de  dog  vist  meget  gamle,  og  an- 
fører den  svenske  Historieskriver  Ericus  Olai  dem  allerede.« 
Og  Visen  om  Niels  Ebbesen  er  ogsaa  benyttet,  som  det  vil 
sees  af  følgende  Citat,  i  hvilket  Suhm  dømmer  om  denne 
Mands  Bedrift.  Han  fortæller,  hvad  der  bragte  Niels  Ebbesen 
»til  den  fortvivlede  Beslutning  at  dræbe  Greven  midt  i  sin 
Lejr.  Naar  man  henseer  til  Følgerne,  og  at  dette  lagde  den 
første  Grundvold  til  Danmarks  Hæder  og  Held,  saa  kan  man 
gjerne  være  enig  i  de  store  Berømmelser,  vore  Skribentere 
derfor  lægge  paa  ham.  Saaledes  ligner  Hvidtfeld  ham  med 
Mucius  Scævola,  og  Holberg  vil,  at  han  har  fortjent  en  Æres- 
Støtte;  men  et  Mord  kan  dog  aldrig  blive  en  moralsk  god 
Gjerning.  Imidlertid  maa  man  tilstaa,  at  om  det  er  rigtigt, 
hvad  Visen  fortæller,  at  Niels  havde  Samtalen  med  Greven, 
og  deri  tilsidst  undsagde  ham,  saa  forandrer  det  meget  Sagen.« 
.  .  .  »Heinze  viser  ret  godt,  at  Niels  Ebbesen  begik  efter  Tider- 

nes  Tænkemaade  ingen  'Ugjerning  og  at  han  bør  ansees  som 
Fædrelandets  Befrier;  men  prise  kan  jeg  dog  ikke  hans  Hand- 
ling.« 

Kjender  man  Suhms  »Euphron«  og  har  man  læst  f.  Ex. 
hans  »Blandede  Tanker,«  saa  vil  man  ved  at  læse  disse  Citater 
let  iagttage  den  Overensstemmelse,  der  er  i  Opfattelsen  af  mange 
betydningsfulde  Forhold,  saaledes  som  den  er  udtalt  i  disse 
Skrifter  og  i  »Historien  af  Danmark.«  Men  Citaterne  ville 
ogsaa  vidne  om,  at  dette  Skrift  ingenlunde  helt  igjennem  er 
en  kjedelig  Aarbog;  thi  er  der  end  mange  tørre  Referater, 
tales  der  end  ofte  frem  og  tilbage,  naar  forskjellige  mod  hin- 
anden stridende  Beretninger  føres  frem,  saa  er  der  mangfoldige 
Steder,  hvor  man  støder  paa  en  god  Fortælling,  især  naar  der 
ligger  en  nordisk  Saga  eller  et  Stykke  af  Saxos  Værk  til  Grund. 
Og  bestandig  støder  man  paa  Vejledning  til  at  forstaa  Tiderne 
og  paa  Domme  over  disse.  De  sidste  Dele  af  Historien  antage 
mere  end  de  tidligere  Karakteren  af  en  Dagbog,  hvilket  kan 
komme  af,  at  Suhm  ikke  har  magtet,  at  udarbejde  Fortællingen 
i  en  bredere  Form,  men  nok  saa  meget  af,  at  Aktstykkerne, 
Diplomerne,  Brevene,  alt  som  Historien  rykker  frem,  stadig 
foreligge  i  større  og  større  Antal,  saa  at  Følgen  let  har  kunnet 
blive  omfangsrige  Referater  af  disse  Kilder,  eftersom  det  laa  i 
Planen,  at  ethvert  af  dem  skulde  have  sin  Plads  i  dette  hi- 
storiske Værk. 

For  at  give  et  Vidnesbyrd  om,  hvorledes  Suhm  kan  for- 
tælle, meddeles  først  hans  Karakteristik  af  Knud  den  Store, 
der  tillige  kan  tjene  til  Prøve  paa  de  Karakteristiker,  med 
hvilke  hver  Konges  Historie  afsluttes '^ 


Naar  man  betragter  den  Maade,  paa  hvilken  han  erlangede 
Kronen  af  Engelland,  de  mange  Voldsomheder  og  Tyrannier,  han 
i  sine  første  Regjerings-Aar  udøvede,  saa  kan  han  ikke  regnes 
iblant  de  gode  Konger,  og  han  ved  intet  undskyldes,  uden  ved  sin 
Opdragelse,  og  Tidernes  Tænke-  og  Handlemaade;  Dog  bliver  man 
igien  forsonet  med  ham,  saasom  man  mærker,  at  han  forbedrede 
sig,  og  blev  eflerhaanden  endog  saa  andægtig,  ved  Omgang  med 
sin  Dronning  Emma,  og  med  den  Engelske  Geistlighed;  Vel  sandt, 
at  hans  Andagt  var  blandet  med  megen  Svaghed  og  Overtroe,  men 
det  maae  atter  skrives  paa  Tidernes  Regning.  Engellænderne  be- 
rette eenstemmig,  at  hans  Andagt  og  Forbedring  viste  sig  især  efter 

hans  Romerreise.  Saa  meget  er  vidst,  at  han  var  en  kjærlig,  men 
svag  Ægtemand,  en  god  Fader,  klog  og  tapper  Herre,  lykkelig  i 
Krig,  venlig  i  Omgang,  gavmild  mod  Fremmede,  sine  Mænd,  sine 
Skalder,  og  de  Geistlige,  særdeles  hengiven  til  Religionens  udvortes 
Tieneste,  mistænkelig  og  ivrig  i  at  holde  over  sin  Høihed,  duelig 
og  huriig,  prægtig  og  ærekiær,  hastig  til  Vrede,  listig  og  mere  til- 
bøielig  til  at  vinde  ved  Svig  og  Underfundighed  end  ved  aabenbare 
Magt;  For  at  erlange  et  Rige  lod  han  intet  være  uforsøgt,  og  an- 
saae  intet  for  uanstændigt.  I  Drik  var  han  temmelig  afholden,  og 
finder  man  det  kun  siælden  optegnet  om  ham,  at  han  var  beskiæn- 
ket.  I  Henseende  til  det  smukke  Kiøn  kan  og  intet  bebreides  ham, 
uden  det,  han  af  politiske  Aarsager  forlod  Alfifa,  for  Resten  roses 
han  for  Kydskhed.  Derfor  elskede  han  og  god  Orden  og  Skik  ved 
sit  Hof,  og  gav  det  nyttige  Love.  De  gamle  Engelske  Love  stad- 
fæstede han,  og  forøgede  dem  med  nye.  Men  de  Mægtige  over- 
traadde  dem  ofte,  og  taug  han  ofte  hertil,  dels  fordi  kan  skyldede 
dem  meget,  og  de  havde  hiulpet  ham  i  hans  Krige,  dels  og  fordi 
han  elskede  sine  Venner.  Det  var  ei  heller  let  at  holde  et  talrigt, 
seiervant  og  haardt  Folk  i  Ave,  som  det  Danske  da  var,  hvilket 
ansaae  Engelland  for  sin  Erobring.  For  Resten  holdt  han  god 
Fred  i  sine  Lande,  saa  at  intet  Oprør  og  Frafald  udbrød  der, 
undtagen  det  i  Norge,  og  var  han  en  stræng  Hævner  over  dem, 
som  enten  ved  Røverie,  Tyverie,  eller  noget  Underslæb  giorde 
mindste  Uret.  Hvad  det  Udvories  angaaer,  da  var  han  høi  og  an- 
seelig, stærk,  og  smuk,  undtagen  at  hans  Næse  var  tynd,  spids  og 
krum,  og  forekommer  denne  spidse  Næse  endog  paa  hans  Mønter; 
Derimod  var  han  hvid  af  Ansigt,  havde  et  smukt  og  langt  Haar  og 
skarpe  Øjne. 


Om  Saxo  taler  Suhm  paa  følgende  Maade''*: 

Den  Siellandske  Krønike  hos  Lang.  IL  608.  623  kalder  den 
Danske  Historie,  som  Saxo  skrev,  Gesta  Danorum,  og  forsikkrer, 
at  han  besad  en  forundringsværdig  og  zirlig  Veltalenhed;  En  Sag 
enhver  vel  maae  tilstaae,  der  læser  hans  i  16  Bøger  forfattede 
Danske  Historie,  hvor  hans  Latinske  Prosa  er  herlig,  saa  at  neppe 
nogen  Skribent  af  Middelalderen  kan  deri  sættes  ved  Siden  af  ham, 
og  hans  Vers  end  herligere,  de  bedste  efter  mine  Tanker  fra  Boethii 
Tid  indtil  hans,  hvorfor  og  Eftertiden  har  givet  ham  det  Tilnavn 
»Grammaticus,«  hvorvel  man  maae  tilstaae,  at  han  undertiden  be 
tiener  sig  af  Ord,  der  ei  forekomme  hos  gode  Latinske  Skribentere, 

hvorover  man  el  maae  undre  sig,  da  Bøger  vare  rare  i  hans  Tid, 
og  da  han  meest  haver  eifterlignet  Valerius  Maximus  og  Martianus 
Capella;  Saa.  og  at  ligesaa  høit  han  derfor  er  over  de  fleste  Middel- 
alderens Skribentere  i  Sproget,  saa  langt  er  han  dog  neden  for 
Guld-  og  Sølvalderens  Skribenter.  Af  Bøger  anfører  han  kun  selv 
Beda  og  Dudo,  samt  vore  Forfædres  Vers.  I  de  første  8  Bøger 
er  han  fuld  af  Fabler,  men  man  bør  dog  takke  ham  meget,  at  han 
haver  givet  os  vore  Forfædres  Viser  og  Sagn,  og  benyttet  Islæn- 
dernes Efterretninger,  som  han  uden  Tvivl  meest  har  faaet  af  den 
Islænder  Arnold,  han  omtaler,  der  var  hos  Biskop  Absalon.  Her- 
ved haver  han  bevaret  os  meget;  Sandt  nok,  han  har  ei  altid  brugt 
det  vel,  ei  altid  forstaaet  det  og  ladet  sig  forlede  ved  vrange  Hy- 
potheser,  iblant  andre  ved  den,  at  Dan  var  den  første  Konge  i 
Danmark,  og  at  Landet  bar  Navn  efter  ham,  og  end  mere  ved  den, 
at  heele  Danmark  havde  fast  altid  været  et  samlet  Rige  og  staaet 
under  een  Konge.  Men  fordi  vi  nu  omstunder  kunne,  ved  det  Bog- 
trykkeriet haver  bragt  saa  mange  gamle  Bøger  for  Lyset,  saavel  af 
vore  egne,  som  især  af  andre  Rigers,  samt  Grækers  og  Romeres, 
overbeviise  Saxo  om  mange  Feil,  samt  rette,  forbedre  og  forøge 
ham,  saa  bør  vi  dog  derfor  ingenlunde  glemme  det  meget  vi 
skylde  ham,  og  som  vi  uden  ham  ei  vidste,  især  i  Sædernes  og 
Tænkemaadens  Historie,  den  vigtigste  af  alle.  Naar  han  under- 
tiden ogsaa  er  i  Modsigelse  med  de  nu  tiloversblevne  Islandske 
Skribentere,  saa  har  han  derfor  ei  altid  Uret,  og  har  ofte  havt 
Islandske  Efterretninger,  ja  indenlandske  Danske  Viser,  som  nu 
mangle  os.  I  de  sidste  8  Bøger,  som  handle  om  en  meere  histo- 
risk Tid,  er  han  og  temmelig  frie  for  Fabler,  og  Kongefølgen  for 
det  meeste  rigtig ;  der  skriver  han  ofte  pragmatisk,  indstrøer  sunde 
og  herlige  Betragtninger,  endskiønt  en  overdreven  Fædrelands  Kier- 
lighed henriver  ham  alt  for  ofte  til  at  være  Ubillig  mod  Fremmede 
og  andre  Folkeslag;  men  sandt  er  det,  at  Danmark  var  i  hans  Tid 
paa  en  høi  Spidse  af  Magt,  og  at  trende  saadanne  Regieringer  paa 
hinanden,  som  Valdemar  den  førstes,  Knud  den  slettes,  Valdemar 
den  andens,  og  en  Minister  som  Absalon,  maatte  spænde  de  Dan- 
skes Tænkekraft  høit,  og  bringe  dem  til  at  føle  deres  Værd;  Man 
linder  derfor  og,  at  alle  efterfølgende  Danske  Skribenter  i  Middel- 
alderen have  kun  været  mavre  Krønikeskrivere.  At  Saxo's  Historie 
ellers  endog  her  er  ofte  urigtig  og  ufuldstændig,  maae  nu  tilskrives 
ovenmeldte  Aarsager,  ei  at  tale  om,  at  da  han  kun  er  udgivet  efter 
et  eneste  Manuskript,  og  at  intet  Manuskript  er  tilovers  af  hans 
Værk,  saa  træffer  man  stundom  paa  aabenbare  Udeladelser  ved 
Skrivefeil  i  hans  Historie.     Da   han  og  saa  herligen  og  udførligen 

beskriver  Valdemar,  thi  hvad  kiendte  vi  til  ham  og  Absalon,  om 
ei  Saxo  var,  saa  er  det  ubegribeligt,  at  han  ei  taler  om  den  før- 
stes Love.  Vist  er  det  derfor,  at  det  Sted  mangler  os  nu  i  hans 
Historie*. 


Det  var  under  Samlivet  i  Trondhjem,  at  Schøning  og 
Suhm  besluttede  at  skrive  hver  sit  Fødelands  Historie.  Det 
lykkedes  dem  begge,  at  sætte  Værkerne  i  Gang,  men  det  lyk- 
kedes ingen  af  dem,  at  føre  dem  til  Ende.  Schøning  vilde 
have  ført  Norges  Historie  fra  den  tidligste  Tid  til  henimod 
hans  egen  Levetid,  Suhm  havde  allerede  tidlig  besluttet  ikke 
at  føre  sin  Danmarks  Historie  længere  frem  end  til  Christoffer 
af  Bajerns  Død,  1448,  da  den  Oldenborgske  Kongestamme 
blev  Danmarks  regjerende  Kongehus.  Men  Schøning  naaede 
kun  til  Aaret  995,  medens  Suhm  naaede  til  Aaret  1400.  Disse 
to  Mænd  lignede  hinanden  i  brændende  Iver,  for  at  løse  den 
Opgave,  de  havde  stillet  sig,  i  den  reneste  Fædrelandskjærlig- 
hed,  de  kappedes  i  Flid,  den  ene  veg  ikke  for  den  anden  i 
udstrakt  Lærdom.  Men  i  andre  Henseender  var  der  stor  Ulig- 
hed tilstede  imellem  dem.  Schøning  var  Embedsmand,  først 
Rektor,  saa  Professor,  saa  Geheimearchivarius,  og  heraf  var 
Følgen,  at  han  ikke  selv  kunde  raade  for  sin  Tid,  men  maatte 
dele  den  mellem  Embederne  og  Studeringerne.  Suhm  var  ikke 
Embedsmand,  saa  at  han  havde  hele  sin  Tid  til  sin  egen 
Raadighed,  og  han  var  rig,  medens  hans  Ven  vist  Icun  havde 
sin  Løn  at  leve  af.  Suhm  blev  ikke  afbrudt  i  sit  Arbejde  for 
sin  Danmarks  Historie,  medens  Schøning  blev  afbrudt  ved  sin 
store  norske  topografiske  og  historiske  Undersøgelsesrejse 
1773 — 75,  og  senere  ved  at  det  1776  blev  overdraget  ham  at 
udgive  Heimskringla.  Schøning  døde  i  Juli  1780,  og  Aaret 
efter  udkom  den  tredie  (og  sidste)  Del  af  hans  Værk.  Suhm 
døde  i  September  1798,  og  han  opnaaede  saaledes  fiere  Ar- 
bejdsaar. 

Den  Norges  Historie  og  den  Danmarks  Historie,  Schøning 
og  Suhm  udgav,  ligne  ikke  hinanden.  De  skrev  deres  Værker 
hver  efter  i  sit  Geni.  Schøning  havde  sat  sig  for,  at  fortælle 
Norges  og  det  norske  Folks  Historie,  Suhm  havde  sat  sig  for 

*  Derefter  tales  om  Udgaverne  af  Saxo. 

at  samle,  ordne,  kritisere  hele  Materialet,  paa  hvilket  en  for- 
tællende Danmarks  Historie  skulde  bygges.  I  nogle  Opfattel- 
ser mødtes  de,  f.  Ex.  naar  Spørgsmaalene  kunde  dreje  sig  om 
Folkenes  ældste  Historie,  hvor  de  begge  tog  som  virkelig  Hi- 
storie hvad  der  kun  kan  være  Digt.  Men  de  gik  ellers  hver 
sin  Vej,  thi  de  havde  hver  sine  Kilder  at  øse  af.  Og  her 
havde  Schøning  et  stort  Fortrin  fremfor  Suhm,  thi  han  havde 
hele  den  gamle  nordiske  Literatur  at  gaa  til,  hvad  enten  den 
var  skreven  i  Norge  eller  paa  Island,  medens  denne  samme 
Literatur  ikke  i  samme  Omfang  kunde  være  Suhm  til  Gavn. 
Suhm  havde  de  gamle  danske  Historikere  at  gaa  til,  men 
mødte  bestandig  Vanskeligheder,  naar  han  skulde  lægge  de 
fremmede  Historikere  ved  Siden  af,  ogsaa  Sagaliteraturs  Skrif- 
ter, thi  de  stemmede  ikke  altid  med  hverandre,  og  deraf  kom 
Usikkerhed,  thi  paa  hvilken  Side  var  det  rigtige?  Schøning 
vilde  vistnok  ogsaa  være  stødt  paa  lignende  Vanskeligheder, 
dersom  det  var  blevet  ham  forundt  at  føre  sit  Værk  flere  Aar- 
hundreder  frem  i  Tiden  end  Tilfældet  blev,  men  dog  næppe  i 
samme  Grad  som  Suhm,  thi  for  Danmarks  Historie  i  Middel- 
alderen gjælder,  at  det  Usikre,  det  Vaklende  gaar  saa  at  sige 
igjennem  den  fra  først  til  sidst.  Et  Vidnesbyrd  herom  er,  at 
hver  Gang  et  enkelt  Æmne  tages  op  til  monografisk  Behand- 
ling, viser  der  sig  Uoverensstemmelse,  undertiden  i  meget  høj 
Grad,  imellem  de  Forfattere,  som  drøfte  saadanne  Æmner,  og 
Grunden  hertil  er  især  den,  at  Kilderne  ere  uklare,  modsigende, 
thi  for  det  danske  Folks  Vedkommende  kan  det  godt  siges, 
at  det  ikke  har  været  anlagt  for  Historie. 

Resultatet  blev  det,  at  Schøning  fik  skrevet  et  mindre 
Parti  af  sin  Norges  Historie,  som  med  Lethed  lader  sig  læse, 
men  som  nu  meget  faae  læse,  og  at  Suhm  fik  skrevet  et  større 
Parti  af  sin  Danmarks  Historie,  som  ikke  lader  sig  læse  med 
samme  Lethed,  men  som  dog  nu  er  aldeles  uundværligt  for 
Enhver,  der  vil  sysle  med  det  samne  Æmne,  saa  stor  er  Stof- 
rigdommen i  det,  saa  vigtige  ere  de  Rækker  af  Diplomer,  der 
ere  meddelte  i  det  i  Uddrag  eller  fuldstændige,  og  som  lidt 
erstatte,  at  Langebeks  Diplomatarium  aldrig  er  udkommet. 
Schønings  Værk  er  til  at  læse  i,  Suhms  Værk  er  til  at  studere 
i.  Og  her  vender  Takken  sig  til  de  to  Mænd,  som  bleve  Ud- 
givere af  de  sidste  Bind  af  Suhms  Danmarkshistorie,  Abraham 
Kali  og  Rasmus  Ny  er  up,    hvilke   begge  have  stor  Fortjeneste 

dels  af  Udgivelsen  af  de  mange  Diplomer,  som  findes  aftrykte 
sidst  i  disse  Bind,  dels  af  Henvisningerne  til  Originalerne  i 
Arkiverne*. 

Det  bør  ikke  lades  uomtalt,  at  Suhm  til  sine  historiske 
Arbejder  havde  faaet  mangfoldige  Sager  udlaante  fra  det  konge- 
lige Gehejmearkiv,  naturligvis  imod  Kvittering.  Ved  Skifte- 
behandlingen efter  hans  Død  blev  det  ført  til  Protokols,  hvad 
han  havde  laant  fra  Arkivet  —  saavelsom  fra  det  store  konge- 
lige Bibliothek  og  Universitets-Bibliotheket.  Alt  blev  leveret 
tilbage,  men  det  viste  sig,  at  enkelte  Ting  fra  Arkivet  ikke 
kunde  findes.  Derom  blev  der  gjort  Indberetning  til  det  danske 
Kancelli,  men  ved  kongelig  Resolution  af  21.  December  1799 
blev  Kravet  paa  disse  savnede  Sager  frafaldet,  da  Arkivet  fik 
mere  end  det  havde  udlaant. 

Afsnittet  om  Suhms  Danmarkshistorie  kan  passende  sluttes 
med  følgende  Bemærkninger,  som  C.  F.  Dahlmann  har  skrevet 
1822.  Efter  at  have  talt  med  Roes  om  Schøning,  men  ogsaa 
om  det  meget  Svage  hos  ham  i  hans  ældste  Norges  Historie, 
og  efter  at  have  overført  sin  forkastende  Dom  herover  paa  Suhms 
kritiske  Historie,  siger  Dahlmann  Følgende'^: 

Ich  wurde  meine  Feder  lieber  niederlegen  als  ein  Wort'wider 
Suhms  Ehren  schreiben.  Es  ist  keiner  unter  allen  Schriftstellern 
des  neuren  Danemarks,  der  dem  Menschenfreunde  so  lieb  zu  seyn 
verdiente.  Denn  er  verband  mit  åchter  Vaterlandsliebe  eine  fur 
alles  Gute  der  Menschheit  rein  empfangliche  Natur.  Ihm  ward  aus 
seinen  angestrengten  Studien  der  Lohn,  dasz  sie  ihn  in  der  Liebe 
der  Freiheit  befestigten,  ohne  welche  alle  Gescbichte  Tand  ist,  dasz 
sie  ihn  freie  Einrichtungen  schåtzen  und  sein  Urtheil  bekennen 
lehrten.  Desz  sind  Zeugen  an  unzåhligen  Stellen  seine  schrift- 
stellerischen  Arbeiten,  sein  Handbuch  vaterlåndischer  Geschichte 
bewåhrt  es,  und  wurde  klarer  hievon  zeugen,  wenn  nicht  ein  in 
den  gewohnlichen  Formen  des  Patriotismus  gleiszender  Minister 
die  Schoszllnge  einer  edlen  Aufrichtigkeit  vorsorglich  beschnitten 
hatte.     Es  ist  der  Sinn   fur  die  Entwickelung  seines  Volkes,  nicht 


*  Ved  Omtalen  af  Suhms  store  Værk  skal  her  erindres  om  de  to 
Værker,  som  kunne  knyttes  til  det:  ^Regesta  diplomatica  hwtoriæ  DanictB^* 
udgivet  af  det  kgl.  danske  Videnskabernes  Selskab,  og  » Repertorium  diplo- 
maticum  regni  Danici  mediævali8,<  udgivet  af  Selskabet  for  Udgivelse  af 
Kilder  til  dansk  Historie. 

jener  blosz  poetische,  der  in  demselben  Athem  die  Beserkerwuth 
der  åltesten  und  die  zahmen  Excellenzen  der  neuesten  Zeit  feiert, 
der  ihn  zum  Geschichtschreiber  machte.  Diesem  verdanken  seine 
eilf  Quartbånde  dånischer,  bis  in  vierzehnte  Jahrhundert  fortgefuhr- 
ter  Geschichte  das  Gepråge  eines  dauernden  Werks ;  der  Reichthum 
seiner  scharfsinnigen  Forschungen  kann  ausgeschdpft,  die  Materialen 
konnen  noch  reiner  den  Quellen  abgewonnen  werden,  aber  durch 
die  schwerfalligen  Formen  des  Werks  geht  die  leise  Schwingung 
eines  edeln  Gemuths,  das  einer  beherzigenden  Nachkommenschaft 
sich  zuwendet.  Allein  jene  kritische  Geschichte,  deren  Ausbeute 
denn  der  erste  Theil  der  eigentlichen  Geschichte  wiedergiebt,  bleibt 
ein  verunglucktes  Buch,  auf  dem  geradehin  verkehrten  Wege  be- 
gonnen. 

Medens  Suhm  i  disse  mange  Aar  fordybede  sig  i  den 
danske  Historie,  fik  han  eller  tog  han  dog  Anledning  til  at 
beskæftige  sig  med  andre  Folkeslags  Historie.  Det  var  især 
forskjellige  Folkeslag,  som  havde  boet  eller  endnu  boede  i 
det  østlige  Europa,  henimod  Asien,  der  tidlig  havde  fængslet 
hans  Opmærksomhed  og  hvis  Slægtskab  med  andre  Folk, 
eller  hvis  Vandringer  og  ældre  Historie  han  vilde  fortælle. 
Man  kan  kalde  disse  Arbejder  ethnografiske  Studier,  og  de 
stod  i  en  vis  Forbindelse  med  hans  Forsøg  paa  at  udrede 
Folkenes  og  især  da  det  danske  Folks  Oprindelse;  de  fleste 
af  dem  bleve  læste  i  Videnskabernes  Selskab  i  Kjøbenhavn,  i 
hvis  Skrifter  de  derefter  bleve  trykte. 

Et  af  de  tidligste  Arbejder  i  denne  Retning  handlede  om 
Patzinakeme;  han  forfattede  det  1766,  forøgede  det  senere,  og 
det  udkom  i  Videnskabernes  Selskabs  Skrifter  1770.  Han  ind- 
leder Afhandlingen  med  disse  Ord:  »Da  jeg  haver  besluttet 
korteligen  at  handle  om  de  Folks  Herkomst,  der  i  Middel- 
alderen beboede  Polen,  Rusland  og  Landene  imellem  det  Kas- 
piske Hav  og  den  Sorte-Sø,  saa  og  i  det  Europæiske  Tyrki 
Norden  for  Donau,  saa  vil  jeg  begynde  disse  Undersøgelser 
med  Patzinakerne,  der  udi  det  tiende  Sekulo  fornemmeligen 
spillede  saa  stor  en  Rolle.«  Derefter  fulgte  Afhandlingerne: 
»Om  Finnerne,  deres  ældste  Sæde  og  Herkomst,«  1768,  en 
Undersøgelse  »Om  Slaverne,  deres  Herkomst  og  ældste  Sæde,« 
1779,  en  Afhandling  »Om  Chazarerne,«  1780,  en  Afhandling 
»Om  Galicia  og  Ludomeria,«    1782,  og  endelig  »Formodning 

om  at  Schweizerne  stamme  fra  Skandinaverne,«  1793.  Hertil 
maa  endnu  føjes  Suhms  Afhandling  om  »Hvad  Gelli  hos 
Mamertinus  have  været  for  et  Folk,«  1771,  samt  hans  »Ab- 
handlung  von  den  Uzen  oder  Polovyrzen,«  som  1774  blev  ud- 
given i  Scherers  tydske  Oversættelse  af  Nestors  russiske  Krø- 
nike '*. 

Disse  Afhandlinger  vidne  om  Suhms  omfattende  Kjend- 
skab  til  Oldtidens  og  Middelalderens  Forfattere,  især  de  byzan- 
tinske Historieskrivere,  thi  Suhm  førte  disse  Folks  Historie 
langt  frem  i  Tiden,  og  de  vidne  om  hans  Kjendskab  til  den 
nyere  og  nyeste  Literatur.  Spørgsmaalene  om  disse  fjærne,  til- 
dels, idetmindste  efter  Navnet,  forsvundne  Folk,  interesserede 
det  18.  Aarhundredes  Lærde  i  højeste  Grad,  af  hvilke  Bager 
og  Thanman  ere  de  meste  bekjendte'^,  men  deres  Arbejder 
om  dem  bleve  kun  Forarbejder,  thi  der  manglede  Materiale 
til  at  kunne  besvare  Spørgsmaalene  om  disse  Folkeslags  ældste 
Historie.  Suhm  refererede,  rekapitulerede,  gav  sine  egne  Me- 
ninger til  Kjende,  og  de  grundede  sig  ofte  kun  paa  Formod- 
ninger. Hans  Afhandlinger  have  nu  ikke  nogen  stor  Betyd- 
ning, men  i  forrige  Aarhundrede  bragte  de  noget  Nyt  Erem 
for  de  Læsere,  som  ikke  kjendte  de  fremmede  Forfattere,  og 
de  Stykker  i  dem,  hvor  Suhm  er  fortællende,  kunne  endnu 
læses  med  Fornøjelse.  Flere  af  dem  bleve  oversatte  paa  Tydsk 
med  nogle  Tilføjelser  af  Suhm,  og  udgivne  af  Valentin  August 
Heinzey  Professor  i  Kiel,  i  »Historische  Abhandlungen  der  kon. 
Gesellschaft  der  Wissenschaften  zu  Kopenhagen,«  hvis  sjete 
Bind  er  dediceret  til  Suhm'^ 

Slutningen  af  Afhandlingen  om  Slaverne  er  saa  ejen- 
dommelig, at  den  fortjener  at  fremdrages.     Suhm  skriver: 

Af  det  hidindtil  sagte  sees  korteligen  det  Slaviske  Folks  Hei^ 
komst,  Ælde  og  Udbredelse  i  gamle  Dage;  da  jeg  med  Vilje  haver 
forbigaaet  det  nyere  som  mere  bekjendt.  I  en  Tid  af  omtrent 
2000  Aar[!]  sees,  hvor  mange  Forandringer  dette  ene  Hoved-Folk 
har  undergaaet.     Hvad  om  vi  havde  Efterretninger  fra  langt  ældre 


*  Theophilus  Siegfried  Bager,  f.  1694,  d.  1738,  var  en  anset  Orientalist; 
han  var  Medlem  af  Akademiet  i  St.  Petersboi^,  til  hvis  Skrifter  han  har 
leveret  mange  Afhandlinger.  ~  Hans  Thunrnsni,  Svensk  af  Herkomst,  Pro- 
fessor i  Halle,  f.  1746,  d.  1778,  er  Forfatter  til  flere  Skrifter  af  ethnografisk 
Indhold. 

Tider?  Hvad  om  vi  vidste  det  fornemste  af  alt  hvad  physisk  og 
moralsk  der  haver  tildraget  sig  paa  vor  Jordklode,  paa  den  ene  — 
Ja!  da  vilde  jeg  overlade  Historien  til  andre,  og  alene  nyde  den 
nærværende  Verden.  Men  hvad  om  det  var  os  muligt  at  vide 
andre  Kloders  Tildragelser?  —  Ja!  det  kunne  vi  ej  fatte;  det  maa 
vi  overlade  den  Tid,  da  egen  Erfarenhed  lærer  os  maaske  deres 
Tilstand,  da  vore  Kræfter  udvides,  da  al  vor  nu  værende  Kund- 
skab bliver  Børneleg.  For  vor  svage  Hukommelse,  for  vor  ind- 
skrænkede Forstand,  er  det  godt  at  Historien  er  saa  ny.  Men  dog 
er  det  ogsaa  godt,  at  vor  Jordklodes  Beskaffenhed  opdager  os  et 
Glimt  af  den  Hemmelighed  om  Guds  Storhed  og  Evighed  i  hans 
Handlinger. 

Sandelig,  Suhm  kunde  have  store  Fremtids-Syner!  Men 
hvor  smukt  har  han  ikke  her  sat  disse  sine  Syner  frem! 

Den  sidste  Hædersbevisning,  Suhm  modtog  fra  Regjerin- 
gen,  var  Udnævnelsen  den  11.  Maj  1787  til  »kongelig  Historio- 
graphus.«     Bestallingen  lyder  saaledes: 

C.  VII.  G.  A.  V.  At  vi  allernaadigst  have  beskikket  og  for- 
ordnet saa  og  hermed  beskikke  og  forordne  Os  elskelig  Peter  Fride- 
rich  Suhm,  vores  Kammerherre,  som  har  de  Egenskaber,  som  udi 
Indføds  Retten  ere  fastsatte,  til  at  være  vores  Historiographus;  Thi 
skal  han  fremdeeles  være  Os  som  sin  Absolut  og  Souveraine  Arve 
Konge  og  Herre  Huld  og  Troe,  vores  og  vores  Kongl.  Arvehuuses 
Gavn  og  Heste  søge,  viide  og  ramme,  Skade  og  Forderv  af  yderste 
Magt,  Evne  og  Formue  hindre,  fore  komme  og  afværge.  Isærdeles- 
hed  skal  han  sig  i  samme  Bestilling  med  største  Fliid  og  Vind- 
skibelighed lade  finde,  og  ellers,  hvis  samme  Tiid  efter  anden 
allernaadigst  anbefales,  troeligen  forrette,  saa  og  ikke  for  nogen 
aabenbare,  hvis  samme  hans  Embedes  Forretninger  vedkommer  og 
hemmelig  bør  at  holdes,  men  sig  derudi  saaledes  skikke  og  for- 
holde som  det  en  ærekiær  Historiographus  samt  Kongl.  Troe  tiener 
egner  og  vel  anstaaer,  og  han  agter  at  ansvare  og  bekiendt  være 
efter  den  Eed,  han  os  derpaa  allernaadigst  giort  og  aflagt  haver. 
Givet  etc.  Christiansborg  den  11.  Mag  1787. 

Dette  Embede  var  blevet  ledigt  ved  Joh,  Heinr,  Schlegels 
Død  1780.  Det  laa  vel  næppe  saa  Qærnt,  at  vælge  Suhm  til 
hans  Efterfølger,  thi  der  var  dengang  ingen  dansk  Historiker 

som  kunde  stilles  ved  Siden  af  ham;  Nyerup  er  tilbøjelig  til 
at  tro,  at  det  var  »særdeles  Omstændigheder,«  der  bragte  ham 
denne  Gunst,  idet  man  ved  at  vælge  ham,  undgik  at  skulle 
mulig  vælge  en  anden.  Nyerup  fortæller  ogsaa,  at  Niels  Ditleo 
Riegels  søgte  dette  Embede,  men  at  Regjeringen  var  denne 
Mand  ugunstig  stemt.  Dette  seer  meget  besynderligt  ud,  thi  i 
Aaret  1787  havde  Riegels  endnu  slet  Intet  skrevet,  der  kunde 
give  ham  Haab  om  at  komme  i  Betragtning  som  dansk  Hi- 
storiograf;  det  eneste  større  Skrift,  han  indtil  da  havde  ud- 
givet, var  en  almindelig  Kirkehistorie,  som  udkom  i  tre  Bind 
1781—86.  Men  Riegels  havde  fra  1781—84  været  Hovmester 
for  Enkedronning  Juliane  Maries  Pager.  Det  er  imidlertid 
vist,  at  Riegels  meldte  sig  som  Ansøger  til  Historiograf-Em- 
bedet;  hans  Ansøgning  blev  sendt  til  Universitetet  til  Erklæring, 
og  Abraham  Kalis  skriftlige  Votum  i  denne  Anledning,  dateret 
den  27.  Marts  1787,  er  kjendt.  Kali  begynder  med  at  omtale, 
at  Riegels  havde  »anvendt  Flid  paa  den  ældre  Kirke-Historie, 
og  udgivet  adskillige  til  dette  Fag  henhørende  Skrifter;  men 
uden  at  indlade  sig  i  en  Bedømmelse  af  samme,  bør  Konsi- 
storium dog  tilkjendegive,  at  derudi  endnu  ikke  findes  til- 
strækkelig Grund  til  at  anbefale  denne  Ansøgning;«  derefter 
fremhæver  han,  hvad  der  maatte  kræves  hos  den  Mand,  der 
skulde  beskikkes  til  at  være  kongelig  dansk  Historiograf :  »han 
maa,  foruden  at  besidde  en  mere  end  almindelig  Retsindighed 
og  Upartiskhed,  være  bekjendt  saa  vel  af  Indsigter  i  Fædeme- 
landets  Historie  og  Stats-Retten,  som  Talenter  til  et  værdigt 
historisk  Foredrag.«  Kali  mener,  at  Konsistorium  ikke  kan 
bestemme,  om  disse  Egenskaber  findes  hos  Ansøgeren,  og  han 
nævner  som  Mænd,  der  havde  særdeles  Fortjenester  af  den 
danske  Historie,  Professor  Thorkelin  og  Professor  Wandal, 
»men  frem  for  andre  Hr.  Kammerh.  Suhm,  en  Mand  der  i 
Fald  han  fandtes  villig  til  at  imodtage  en  Kong.  Historiographs 
Embede,  unægtelig  meget  vilde  pryde  samme  ^^.« 

At  Suhm  fik  Embedet,  har  ikke  bragt  nogen  Forstyrrelse 
i  det  gode  Forhold,  som  længe  havde  hersket  imellem  ham  og 
Riegels.  Saaledes  skrev  Riegels  1792:  »Stod  det  i  min  Magt, 
at  sætte  Kammerherre  Suhms  Fortjenester  af  den  danske  Hi- 
storie, ja  af  al  Lærdoms  og  Forfinelses  Udbredelse  i  Danmark 
i  deres  sande  Lys,  vilde  det  blive  det  mindste,  jeg  som  dansk 
Borger  havde  at  takke  ham  for,  at  han  udgav  tvende  Bind  af 

Samlinger  til  den  danske  Historie  etc.,«  og  efter  Suhms  Død 
indrykkede  Riegels  i  »Adresseavisen  c  en  latinsk  Gravskrift, 
under  hvilken  han  underskrev  sig:  »defuncti  amicus  Riegels.^ 
Udnævnelsen  til  Historiograf  bragte  Suhm  forskjellige  Lyk- 
ønskninger. Kofod  Ancher  skrev  i  de  Kjøbenhavnske  »lærde 
Efterretninger:« 

Apolline  jubente,    ut    detur  dignissimo  munus   Historiographi 
Regii,  non  poterat  non  deferri  Petro  Friderico  de  Suhm.  A. 

I  det  samme  Tidsskrift  læstes  endvidere  følgende  Vers: 

Historiæ  Patriæ,  Dno  P.  F.  Suhniio  munus  Historiographi  Regii 
capessente,  senili  vena  ita  gratulatur  W. 

Danorum  Clio  sortem  plorabat  acerbam, 

Patronis  sensim  tot  viduata  suis. 
Torpentem  luctu  sic  est  solatus  ApoUo: 

Suhmius,  en!  superest,  hic  tibi  tutor  erit. 
Hactenus  ille  tuam  rem  totam  gessit  et  auxit 

Sic,  ut  vix  alius  dexteritate  pari. 
Audiit  exsultans,  frontemqve  serenat,  et  inqvit: 

Aut  nunc,  aut  nunqvam,  res  mea  salva  manet. 

Den  W.,  som  skrev  denne  Hilsen,  var  Jens  Worm,  vel  be- 
kjendt  ved  sit  Forfatterlexikon ;  han  var  nu  noget  over  70  Aar 
gammel.  En  ofTentlig  Stemme  —  hvis  man  kan  tale  derom 
paa  denne  Tid  —  om  Suhms  Udnævnelse  fremkom  i  det  af 
Tode  redigerede  Tidsskrift  »Kritik  og  Antikritik,«  hvor  der 
blev  sagt  følgende  Ord:  »Det  er  da  nu  at  Kammerherre  Suhm 
beklæder  et  Embede,  som  hans  udmærkede  og  navnkundige 
Fortjenester  og  det  hele  Publikums  enstemmige  Ønske  for 
længe  siden  havde  givet  ham  Rettighed  tiF^.« 

Rasmus  Nyerup  bragte  Suhm  en  Lykønskning  paa  sin  Vis. 
En  saa  literært  anlagt  Mand  som  han  kunde  ikke  give  sig  til- 
freds med  at  skrive  nogle  Verslinier,  enten  de  bleve  latinske 
eller  danske;  han  maatte  give  sine  Tanker  Luft  ved  et  Skrift. 
Og  det  skete  ved  Udgivelsen  af  et  lille  Arbejde,  som  var  vel 
to  Hundrede  Aar  gammelt,  som  havde  havt  sin  Bestemmelse, 
men  som  indtil  da  havde  henligget  i  Manuskript. 

Den  Bog,  som  blev  Nyerups  Lykønskningsskrift  til  Suhm, 
har  Titlen: 

Bniun,  P.  P.  Suhm.  20 

Anders  Sørensen  Vedel 

om 

den  Danske  Krønike 

at  beskrive; 

forfattet  1581, 

udgivet  1787, 

da 

Piter  Friderik  Suhm 

blev  kongelig  Historiograph. 

med 

Tillæg 

af 

Udgiveren 

Rasmus  Nyerup*, 

Kiøbenhavn 

Trykt  hos  Hofbogtrykker  N.  Møller  og  Søn. 

1787. 

Det  er  ikke  ganske  rigtigt,  naar  det  her  er  sagt,  at  Vedel 
har  forfattet  denne  Afhandling  1581,  thi  han  skrev  den  1578 
paa  Latin,  og  oversatte  den  1581  paa  Dansk.  Den  latinske 
Afhandling  overrakte  Vedel  i  Efteraaret  1578  til  Niels  Kaas,  og 
Tanken  ved  dens  Affattelse  var  at  bane  sig  Vej  til  at  blive 
beskikket  til  at  være  Historiografi®.  Nyerup  udgav  nu  den 
danske  Bearbejdelse,  som  i  Bogen  gåar  fra  S.  1  til  S.  51 ;  der- 
efter følger  fra  S.  53  til  S.  100  »Udgiverens  Tillæg,  indehol- 
dende Fortegnelse  paa  Kongelige  Danske  Historieskrivere,«  i 
hvilket  sidste  Ord  Nyerup  paa  Dansk  har  oversat  det  frem- 
mede Ord  »Historiografer;«  disse  omtales  i  Tidsfølge  fra  Chri- 
stiern  Pedersen  til  Suhm,  med  tilføjede  Notitser  om  hver 
enkelt  af  dem.  Det  har  uden  Tvivl  glædet  Suhm,  at  modtage 
denne  Gave  fra  sin  unge  Ven,  der  paa  saa  mange  Maader  dels 
allerede  var  knyttet  til  ham,  dels  skulde  blive  det  endnu  mere. 
Nyerup  var  dengang  28  Aar  gammel. 

Paa  det  Sted  i  sin  Biografi  af  Suhm,  hvor  Nyerup  om- 
taler hans  Udnævnelse  til  kongelig  Historiograf,  har  han  med- 
delt følgende  Steder  af  denne  Vedels  Afhandling,  da  de  paa 
en  træffende  Maade  passe  paa  Suhm^®. 


*  Herefter  staar  paa  Titelbladet  Kofod  Anchers  latinske  Lykønskning. 

Den  Person,  som  skal  lade  saadant  Arbejd  paa  sig,  skal  ikke 
aleneste  kunne  sin  Bog  temmelig  vel,  hvad  Tungemaal  og  alle  frie 
Kunster  er  anrørendes,  men  være  ogsaa  af  Naturen  og  lang  Øvelse, 
beqvem  oc  tilneget  til  saadant  Arbejde. 

Den,  som  vil  begive  sig  til  Historien  at  skrive,  hånd  skal 
være  vel  belæst  udi  allehaande  gamle  Krøniker,  som  røre  alle  Na- 
tioner paa,  men  allermest  udi  de  Nationers  Historier,  som  grændse 
med  os,  Med  huilke  vi  have  havt  at  skaffe  enten  udi  Fred  eller 
Fejde-viis. 

Er  og  fornøden  at  vide,  iblandt  andre  Sprog,  noget  af  vort 
eget  gamle  danske  Tungemaal,  fra  hvilket  man  er  nu  denne  Dag 
meget  afvant. 

At  være  hver  Mand  trængt,  og  see  eflfter  Skjænk  og  Gave,  for- 
hindrer den,  som  skal  have  fri  Tanker,  huilket  jo  vil  udkræves 
hos  dette  Arbejd. 


IX. 


1798.  Dødsfald  i  Suhms  nærmeste  Kreds:  Bolle  Willum  Lux- 
dorph,  Ancher  Andreas  von  Suhm.  Fru  Karen  Suhm  fød  Angell 
døer;  Suhms  Karakteristik  af  hende;  Suhms  Forhold  til  hende. 
Hofapotheker  Beckers  Familie.  Suhm  ægter  Christiane  Becker; 
Bryllupsfestlighederne. 


Det  Aar,  som  fulgte  efter  Suhms  Udnævnelse  til  Historio- 
graf, bragte  en  stor  Forandring  i  hans  Liv:  i  Aaret  1788  mi- 
stede han  sin  Ven  Luxdorph  og  sin  Slægtning  Ancher  Andreas 
von  Suhm;  hans  Hustru,  Fru  Karen  Suhm,  døde,  men  hun  fik 
en  Eflerfølgerske  i  Jomfru  Christiane  Becker,  Først  skal  Lux- 
dorphs  Død  omtales. 

Bolle  Villum  Luxdorph*  var  født  1716,  og  han  var  altsaa 
12  Aar  ældre  end  Suhm.  Denne  var  kun  12  Aar  gammel,  da 
han  1740  første  Gang  saae  Luxdorph  i  Admiral  Judichærs  Hus, 


*  Eller  LUxdorph,   som   hans  Navn   blev  skrevet   og   han  ogsaa  blev 
kaldet  af  sine  Samtidige. 

20* 


308  Peter  Frederik  Suhm. 

hvor  Luxdorph  blev  omtalt  som  en  fortræffelig  latinsk  Poet 
og  et  stort  Æmne  til  en  dansk  Jurist.  Hos  Judichærs  saae 
Suhm  ham  flere  Gange,  thi  i  dette  Hus  samledes  mange  af 
forskjellige  Aldre,  vittige,  muntre  og  sædelige  Folk.  »Man 
skjemtede,  gjorde  Vers,  sang  Viser,  drak  Skaaler,  spillede 
noget  Kort,  saa  og  Skak  og  i  Bredtet;  Biskop  var  Ynglings- 
drikken,  Alting  var  derved  dog  anstændigt^*.«  Senere  mødtes 
de  paa  Landet,  hvor  Suhm  boede  paa  Næsbyholm,  Luxdorph 
paa  Mørup.  I  Tiden  fra  August  1746,  da  Suhm  kom  til 
Kjøbenhavn,  til  Juni  1751,  da  han  rejste  til  Norge,  saaes  de 
næsten  hver  Uge  tvende  Gange  mest  hos  Luxdorph,  efterat 
denne  havde  giftet  sig  med  Bolette  Junge,  men  ogsaa  hos  Suhm, 
Hielmstierne,  Klevenfeldt,  Ramus.  De  mødtes  i  det  danske 
Selskab  til  den  danske  Histories  og  Sprogets  Forbedring,  og  i 
Vinteren  1750 — 51  sad  de  begge  i  Højesteret.  Medens  Suhm 
var  i  Norge,  vexlede  de  af  og  til  Breve,  »dog  ej  ret  hyppig,« 
skriver  Suhm,  »hvilket  var  min  Skyld,  saasom  ingen  dovnere 
Brevskriver  kan  findes  i  Verden  end  jeg.«  Efterat  Suhm  1765 
var  vendt  tilbage  til  Kjøbenhavn,  gik  der  aldrig  nogen  Uge 
uden  at  de  jo  saaes  i  det  mindste  to  Gange  om  Ugen;  naar 
de  laa  paa  Landet  om  Sommeren,  gik  Suhm  to  Gange  om 
Ugen  til  Luxdorph,  thi  der  var  kun  en  halv  Mils  Vej  fra 
Øverød,  hvor  Suhm  boede,  til  Ørholm,  hvor  Luxdorph  havde 
sin  Lystgaard.  De  havde  mange  fælles  Interesser:  Digtekunst, 
historiske  Studier,  Beskæftigelse  med  Møntvæsen,  Læsning  i 
Bøger  og  Samling  af  Bøger;  de  mødtes  i  Kommissioner,  som 
de  begge  vare  Medlemmer  af,  de  samstemmede  i  deres  Karak- 
ter, alvorlige  til  sin  Tid,  muntre  og  fulde  af  Skjemt  og  Lune 
til  sin  Tid.  De  havde  fælles  Bekjendte  og  Venner,  —  af  hvilke 
de  saae  mange  i  det  danske  Videnskabernes  Selskab  —  og 
de  havde  megen  Glæde  af  Omgangen  med  dem.  Luxdorph 
var  en  af  de  Faa  af  Suhms  Venner,  som  brugte  det  fortrolige 
»Du«  til  ham,  og  det  er  et  Vidnesbyrd  om,  at  der  herskede 
gjensidig  Tillid  imellem  dem,  at  Luxdorph  valgte  Suhm  til  at 
være  den  ene  af  sine  »Executores  testamenti;«  den  anden  var 
Raadstueskriver,  Justitsraad  Lange. 

Luxdorph  kom  af  og  til  til  at  spille  den  samme  Rolle, 
som  Suhm  tidligere  havde  betroet  Benjamin  Dass,  idet  han 
underkastede  sine  Skrifter  Luxdorphs  Censur.  Dette  er  idet- 
mindste  skeet  to  Gange.     Den  ene  Gang  var  det  i  Anledning 

af  et  Digt,  som  Suhm  havde  givet  Titlen:  »Saga  om  Liren;« 
det  var  skrevet  1776  og  er  tildels  en  Satire  over  Kongerne  af 
den  oldenborgské^  Stamme;  den  anden  Gang  var  det  i  Anled- 
ning af  »Junker  Philip,  en  komisk  Roman  ^.<  Intet  af  disse 
Skrifter  blev  udgivet  af  Suhm,  thi  Luxdorphs  Censur  var  saa 
bestemt  udtalt  imod  dem,  især  imod  Romanen,  at  Suhm  vist 
gjorde  klogt  i  at  følge  sin  Vens  aabenhjærtig  udtalte  Raad. 
Det  Samme  menes  ogsaa  at  have  været  Tilfældet  med  »Svend 
Felding,  en  Fortælling  ved  Forfatteren  af  Sigrid,«  et  komisk 
Digt  bestaaende  af  omtrent  300  Linier ;  det  var  skrevet  imellem 
Aarene  1772 — 80  og  er  blevet  sendt  til  Luxdorph  til  Censur. 
Nyerup  har  ladet  trykke  Begyndelsen  af  Digtet,  nogle  og  tredive 
Linier,  ligesom  han  har  udgivet  Prøver  paa  »Junker  Philip.« 
Af  Suhms  gamle,  mangeaarige  Venner  var  Luxdorph  den 
sidste,  der  gik  bort,  og  hvis  Død  efterlod  et  stort  Savn  for 
ham.  Da  Luxdorph  var  død  den  13.  August  1788,  skrev  Suhm 
følgende  Epitaphium  over  ham,  som  om  Aftenen  stod  trykt  i 
»Adresseavisen«  ** : 


H.  S.  E. 

Bolle  Willum  Luxdorph. 

Vir 

Plane  Incomparabilis. 

Patriæ  et  Orbis  Ornamentum. 

Sincerus  Dei  Amator. 

Christianus  oculatissimus. 

Pauperum  Pater. 

Scientiarum  in  Dania  Stator. 

Danorum  Marc. 

Vivum  omnium  Officiorum  Exemplar. 

Amicitiæ  Corculum. 

In  Negotiis  Dexterrimus. 

In  omni  Litteratura  Scientissimus. 

Cujus  Judicium  æqvavit  maximum  Ingenium, 

Cujus  Ingenium  par  adhuc  qværit. 

Sic 

Amicorum  summe, 

moestissimus  posuit 

P.  F.  SUHM. 

Til  et  Portræt  af  Luxdorph,   stukket  af  G.  Haas  efter  et 
Maleri  af  G.  Fuchs,  skrev  Suhm  denne  Underskrift: 

Quantum  Hellas  magno  celebrata  superbit  Homero; 

Romaque  Virgilio  principe  Vate  suo: 
Tantum  Cimbrorum  terræ  Luxdorphius  addit 

Doctrina,  ingenio,  quin  pietate,  decus. 

Men  Suhm  lod  det  ikke  blive  herved.  Foran  Udgaven  af 
sine  latinske  Digte^  der  udkom  1775,  havde  Luxdorph  sat  en 
kort  Autobiografi.  Denne  tog  Suhm  nu  frem,  førte  Biografien 
videre  indtil  Luxdorphs  Død  og  gav  den  Plads  i  Fortalen  til 
syvende  Bind  af  ^Scriptores  Rerum  Danicarum,%  som  udkom 
1792;  i  dette  Bind  var  nemlig  den  saakaldte  Valdemars  Jorde- 
bog bleven  trykt,  og  da  Luxdorph  havde  staaet  Suhm  bi  ved 
Udgivelsen  af  det  mærkelige  Middelalders-Aktstykke  med  Mønt- 
Beregningerne,  var  dette  Anledning  nok  for  Suhm  til  at  føre 
sin  bortgangne  Ven  frem  for  den  store  lærde  Verdens  Øjne. 
Til  Biografien  benyttede  han  en  Skildring,  som  han  allerede 
havde  skrevet  i  Aaret  1789:  »Character  af  Bolle  Willum  Lux- 
dorph,« der  blev  trykt  i  »Minerva«  1790,  første  Bind,  og 
samme  Aar  blev  optagen  i  den  sjete  Del  af  Suhms  tSamlede 
Skrifter.«  Det  er  ikke  nogen  fuldstændig  Levnetsbeskrivelse  af 
Luxdorph,  som  Suhm  her  har  givet,  ikke  en  Fortælling  om 
hans  Livs  Historie;  men  det  er  en  Skildring  af  det  indre 
Menneske,  af  hans  Hjertelag,  af  hans  Evner  i  mange  forskjel- 
lige  Retninger,  saaledes  som  de  kom  frem  hos  ham  i  hans 
Embedsførelse,  i  Udøvelsen  af  de  Hverv,  hvilke  Regjeringen 
overdrog  ham,  eller  de  viste  sig  hos  ham  som  Digter  og  som 
Forsker;  endvidere  af  hans  kjærlige  Forhold  ligeoverfor  sine 
Venner  og  ligeoverfor  de  mange,  der  henvendte  sig  til  ham, 
for  at  søge  Hjælp  og  Støtte,  fremdeles  af  hans  Opfattelse  af 
Strømningerne  i  Literaturen,  af  de  ældre  og  nyere  Digteres 
Ejendommeligheder,  endelig  af  hans  Forhold  ligeoverfor  Reli- 
gionen og  Christendommen.  Suhm  slutter  sin  Karakteristik 
af  Luxdorph  med  en  Sammenligning  mellem  ham  og  andre 
Mænd,  som  han  selv  havde  havt  Forbindelse  med,  nemlig: 
Gram,  Holberg,  Langebek,  Schøning  og  Kofod  Ancher.  Der 
mangler  ikke  meget  i,  at  man  kan  sige,  at  denne  Karakteristik 
af  Luxdorph  er  udtømmende  og  at  den  er  et  godt  Arbejde. 


Bolle  Willum  Luxdorph.  31 1 

Endnu  en  Maade  var  der  at  hædre  Luxdorphs  Minde  paa, 
og  det  var  ved  at  udgive  et  efterladt  Skrift  af  ham.  Et  saa- 
dant  Skrift  bekostede  Suhm  og  lod  det  udgive  ved  Rektor 
Oluf  Worm  i  Horsens;  det  har  Titlen:  »Luxdorfiana  e  Piatone, 
Sumtibus  P.  F.  Suhmii  cum  annotationibus  edidit  Olaus  Wormius 
Mag.  et  Rector  Schol  Hothersnes.  Particula  L  Havniae  1790. 
Excudebat  Joh.  Frid,  Schultz  aulae  regiae,  et  Universitatis  typo- 
graphus.  Apud  C.  G.  Proftium  in  comissis.*  4®,  XVI  +  78  SS. 
Opgaven  for  Luxdorph  ved  Forfattelsen  af  dette  Skrift  har 
været,  at  sammenstille  Udtalelser,  der  forekomme  i  Platons 
Værker,  med  Steder  saavel  i  det  gamle  som  i  det  ny  Testa- 
mente, hvilke  vise  Lighed  i  Tanke  og  i  Udtryk.  Rektor  Worm 
korresponderede  med  Nyerup  i  Anledning  af  denne  Bogs  Fuld- 
endelse og  Udgivelse,  og  i  sine  Breve  til  ham  udtaler  han  sig 
temmelig  uforbeholdent  om  Suhm,  hvem  han  ikke  sætter  videre 
højt  som  Videnskabsmand  og  Skribent.  Det  er  derfor  ret  inter- 
essant at  læse  et  Brev,  som  Worm  skrev  til  Suhm  den  10. 
Januar  1790  netop  i  Anledning  af  Skriftet  »Luxdorphiana  e 
Piatone,«  thi  her  har  Tonen  overfor  Suhm  selv  en  anden 
Klang.     Brevet  er  trykt  i  Tillæget®*. 

Ancher  Andreas  von  Suhm  var  Næstsødskendebarn  til  Peter 
Frederik.  Hans  Fader,  Heinrich  von  Suhm,  havde  været 
Gouvemør  først  over  de  danske  Besiddelser  paa  Guineakysten, 
derefter  over  de  dansk-vestindiske  Øer,  og  døde  som  Kontre- 
Admiral.  Selv  var  han  født  1721,  gik  den  juridiske  Embeds- 
vej og  døde  den  26.  Juli  1788  som  Konferentsraad  samt  Justi- 
tiarius  i  Hof-  og  Stadsretten*.  P.  F.  Suhm  lod  trykke  en 
Gravskrift  over  ham  i  »Adresseavisen«  den  29.  Juli,  Dagen  før 
den  Afdøde  blev  bisat  i  Kapellet  i  Frederiks  tydske  Kirke  ®^. 

Den  11.  Juli  1788  døde  Fru  Karen  Suhm  paa  Lyststedet 
i  Øverød.  Hendes  Lig  blev  indsat  i  Kapellet  i  Frederiks 
tydske  Kirke  den  15.  Juli  Kl.  6  om  Morgenen,  —  saaledes 
vistnok   efter   hendes  egen  Bestemmelse.    Til  Sammenligning 


*  Han  havde  to  Brødre,  af  hvilke  den  ældste,  Christian^  der  var  fiødt 
1717  og  døde  1759,  havde  været  Vicekommandant  paa  Fortet  Christiansfort 
og  Gouvemør  over  de  dansk-vestindiske  Øer;  han  var  Oberstlleutenant  i  In- 
fknteriet,  da  han  døde.  Den  anden  Broder,  Burchard,  var  født  1718;  han 
var  naaet  til  at  blive  Premierlieutenant  i  den  danske  Marine«  men  omkom 
ombord  paa  Fregatten  »Falster, c  som  den  3.  Juni  1753  ved  Uforsigtighed 
kom  i  Brand  og  sprang  i  Luften  paa  Safflas  Rhed  under  den  marokkanske  Kyst. 

med  den  Maade,  paa  hvilken  man  i  Kjøbenhavn  modtog  Efter- 
retningen om  hendes  Søns  Død  i  Aaret  1778  og  man  bevidnede 
Forældrene,  især  Faderen,  sin  Deltagelse  ved  dette  sørgelige 
Dødsfald,  skal  her  anføres,  hvorledes  man  gik  frem,  da  man 
fik  at  vide,  at  Fru  Suhm  var  død. 

I  »Adresseavisen«  for  den  14.  Juli  er  under  Rubriken 
»Dødsfald,«  der  svarede  til  hvad  der  nu  hedder  »Døde  anmeldte 
for  Skifteretten,«  hendes  Navn  anført  tilligemed  hendes  Alder 
og  Stedet,  hvor  hun  var  død.  Men  allerede  samme  Dag,  som 
Fru  Suhm  var  død,  havde  hendes  Mand  paa  en  Maade  be- 
kjendtgjort  Dødsfaldet  ved  følgende  Gravskrift,  —  det  var  endnu 
ikke  bleven  almindelig  Brug,  at  Familien  i  Avisen  bekjendt- 
gjorde  et  Dødsfald,  saaledes  som  det  dog  snart  begyndte  at 
blive  Skik«*: 


Herunder  hviler 

Det  Forgiængelige 

af 

Frue  KAREN  ANGEL. 

Født  i  Tronhiem  den  16  Mali  1732, 

Gift  med  PETER  FRIDERICH  SUHM 

den  19  April  1752. 
Død  paa  Øverød  den  11  Julii  1788. 

Den  heste  Moder  og  Ægtefælle. 

Øm,  Omhyggelig,  Klog,  Gudfrygtig. 

Taalmodig  uden  mage. 

Sit  Kiøns  Zirath. 

Sine  Venners  trofaste  Veninde; 

De  Fattiges  Husvalerske, 

De  Bedrøvedes  Trøst. 

Ingens  Fiende. 

Af 

Hendes  bedrøvede  Ægtemand. 

P.  F.  SUHM. 


Denne  Gravskrift  fremkaldte   følgende  Vers,  som  læses  i 
»Adresseavisen«  for  den  15.  Juli: 

I  Anledning  af  Hr.  Kammerherre  SUHMS  Gravskrift  over 
sin  afdøde  Frue  og  den  ædelmodige  Gave  af  100  Rdl.  til 

ethvert  Sogns  Fattige. 

Med  sande,  ædle  Træk  Du  malte  din  Veninde, 
O  dyrebare  Mand!     Du  reyste  hendes  Minde 

Ey  der,  hvor  haarde  Staal  i  Marmor  leve  bød, 

Men  der,  hvor  Armod  græd  ved  en  Tabithas  Død. 
Og  naar  Du  hviler  træt  engang  ved  Hendes  Side, 
Da  Sandhed  skrive  bør,  og  Verden  bør  det  vide: 

Her  sover  rolig  Han,  som  brugte  vel  sin  Tid. 

Her  sover  ogsaa  Hun,  som  lettede  hans  Flid. 


Den  14.  Juli  læstes  i  »Adresseavisen«  følgende 

Gravskrift 
over  afdøde  Frue  Kammerherreinde  SUHM. 

Staae  stille!  hvo  du  er, 

og  læs  hvad  der  staaer  skrevet  paa  denne  Steen; 

hvis  du  troer  der  er  et  Ord  stilet  af  Smiger 

eller  tankeløs  Lidenskab, 

saa  vil  jeg,  der  skriver  dem, 

møde  dig  for  Gud  og  giøre  Regnskab  derfor. 

Herunder  hviler 
Frue  KAREN  SUHM,  fød  ANGEL, 

fød  1732,  død  1788. 

Hun  var  klog,  og  kiendte  Verden; 

men  derfor  mild  og  eftergivende. 

Hun  var  husholderisk  sparsom 

og  gavmild  tillige. 

Hun  var  i  Hendes  sidste  Aar  plaget  af  Smerier; 

men  altid  roelig,  venlig  og  smilende  til  Graven. 

Hvad  der  bandt  Hende  til  Livet  var  Hendes  Mand, 

Men  denne  Mand  var  og  PETER  FRIDERICH  SUHM. 

AUe,  som  kiendte  Hende,  bare  Ærbødighed  for  Hende. 

Troer  Du  nu,  min  skiønsomme  Læser! 

at  hvad  her  staaer  er  Sandhed, 

saa  maa  Du  tilstaae,  at  Hun  var  sielden  blandt  sit  Kiøn, 

og  Du  vil  ønske: 
at  Hendes  Venner  havde  beholdt  Hende  længere. 

Endelig  læstes  i   »Adresseavisen c   for   den   1.  August  føl- 
gende latinske  Digt: 

Non  temeré  moerens  mortern,  Celeberrime  SUHMI, 

Miraris  Costam  surripuisse  Tuam  — 
Scilicet,  ingentem  voluit  renovare  dolorem, 

Dilecti  Nati  qvem  peperére  Tibi 
Fata,  Juventutis  celebrem  sistentia  cursum, 

Cujus  erat  finis  Gloria,  Fama,  Decus  — 
Temporis  haud  ullum  spatium  removere  dolorem 

Hune  potuit  penitus;  Pars  remaneret  adhuc  — 
Vah'  totus  rediit,  tanto  cumulatior,  omnem 

Spem  toUens  &  opem,  qvå  relevetur  onus  — 
Fida  tori  Consors,  cujus  sincera  voluntas, 

Aspera  communi  pectore  ferre,  fuit  — 
Eheu!  nunc  abiit,  geminå  sub  pondere  linquens 

Solum,  qvem  simplex  sat  grave  pressit  onus  — 
Non  tamen  es  solus,  Socium  se  præstat  &  offert, 

Ex  cujus  Nutu  tristia,  læta,  fluunt  — 
Non  ut  Te  tristem,  sed  Eam,  qvam  duxit  ad  astra, 

Perfecté  lætam  redderet,  ista  facit  — 
Scilicet  ANGELico  cognomine  cognita  Stirpis 

Moribus  angelicis  nominis  omen  erat  — 
Cumqve  Deo  visum  fuit  hine  ut  abiret,  habére 

Inter  coelicolas  digna  reperta  locum  — 
Jacturam  proinde  tuam  Te  plangere  fas  est, 

Defunctæ  simul  at  commeminisse  Bona. 

Ex  intimo  pectore  avllvnwfiwog 

hane  næniam  cecinl 

H.. 


Det  er  vist  ikke  vanskeligt,  ved  Læsningen  af  det  lille 
Digt  at  opdage,  at  det  er  skrevet  af  en  gejstlig  Mand,  og  det 
Rette  træflFes  uden  Tvivl,  naar  man  udfylder  Forfatterens  for- 
kortede Navn  ved  at  læse  det  ved  Hee,  og  derved  tænker  paa 
Jørgen  Hee,  som  nu  var  Biskop  i  Aarhus,  hvor  han  døde  den 
30.  December  1788.  Hee  havde  staaet  den  Suhmske  Familie 
nær,  som  det  ovenfor  er  omtalt.  —  Allerede  den  5.  Marts  1761 
havde  Suhm  og  Fru  Suhm  oprettet  et  reciprokt  Testament, 
ifølge  hvilket  Suhm  nu  blev  Eneejer  af  den  fælles  Formue. 

Havde  Suhm  offentlig  skildret  sine  kjæreste  Venner,  naar 
Døden  havde  taget  dem  fra  ham,  saa  var  det  ikke  saa  under- 
ligt, at  han  gjorde  dette,  da  hans  Kone  var  død.  Det  laa  saa 
let  for  ham,  at  føre  sine  Tanker  i  Pennen,  og  som  han  altid 
delte  Åndres  Glæde  eller  Sorg,  saaledes  vilde  han  gjerne,  at 
de  Andre  skulde  dele  hans  Sorg.  Og  saa  fremkom  hans  lille 
Mindeskrift:  »Karakter  af  Frue  Karen  Suhm  fød  Angell,«  som 
blev  skrevet  den  23.  August  1788  paa  Lystgaarden  i  Øverød, 
men  først  blev  trykt  i  Tidsskriftet  »Minerva«  for  Marts  1789, 
og  samme  Aar  udkom  i  den  Qerde  Del  af  Suhms  »Samlede 
Skrifter.«  Af  denne  Karakteristik  er  der  ovenfor  meddelt  Ad- 
skilligt om  Karen  Angell,  om  hendes  Giftermaal  med  Suhm, 
om  Bortrejsen  fra  Trondhjem,  om  Bibliotheket.  Her  er  Pladsen 
til  at  fremdrage  hvad  Suhm  fortæller  om  hendes  Karakter. 

»I  dette  Tilfælde,  nemlig  med  Testamentet  og  utallige 
flere,  udviste  Karen  Angell  en  ugemeen  Taalmodighed  og 
Standhaftighed,  hvilke  Dyder  tilligemed  en  oplyst  Gudsfrygt, 
et  usædvanligt  og  mandigt  Mod,  en  utrættelig  Arbejdsomhed 
og  en  mageløs  Orden  i  alle  Ting  især  udmærkede  hende  og 
udgjorde  hendes  Hovedkarakter  .  .  .  Sin  øvrige  Tid  henlevede 
hun  i  Kjøbenhavn,  agtet  og  æret  af  alle  Retskafne  og  alle  dem, 
der  kjendte  hende  indtil  hendes  Død,  som  skete  paa  hendes 
Lystgaard  i  Øverød  den  11.  Juli  1788  efter  en  Sygdom  af  tre 
Uger  [herefter  nævnes,  hvori  hendes  Sygdom  bestod  og  at  hun 
havde]  mange  Plager,  som  hun  bar  med  en  forunderlig  Taal- 
modighed uden  at  klage  og  med  en  fuldkommen  Hengivenhed 
i  Guds  Vilje;  Plager,  som  ej  hindrede  hende  fra  med  den 
største  Nøjagtighed  at  besørge  alle  Ting  i  Husholdningen"^,  at 
opskrive  og  antegne  alle  Ting,  at  tale  med  alle,  at  spørge 
om  alt. 

»Foruden  Husholdningen  elskede  hun  meget  gode  danske, 
tydske  og  franske  Bøgers  Læsning,  især  gudelige  og  moralske, 
dog  læste  hun  ogsaa  historiske,  skjemtsomme  og  vittige.  Hen- 
des Sindelav  var  alvorligt,  men  aldrig  lunefuldt  eller  fortræde- 
ligt; hun  sørgede  for  alle  Ting  i  Huset,  endog  naar  Bygninger 
skulde  opføres,  saa  at  hendes  Mand  havde  intet  andet  at  gjøre 
end  studere  og  fornøje  sig,  da  hun  med  al  mulig  Ømhed  sør- 


*  Der  er  endnu  bevaret  en  Bog  i  4^,  som  indeholder  Opskrifter  for 
Mad-Tillavning  og  som  for  største  Delen  er  skreven  med  Karen  Suhms  Haand. 

gede  for  ham  i  alle  Ting,  hvorfor  han  og  altid  elsker  og  ærer 
hendes  kjære  Ihukommelse. 

Musik  og  Skuespil  fandt  hun  Behag  i,  men  tabte  al  Lysten 
dertil  ved  hendes  Søns  Ded.  Ellers  havde  hun  ingen  Lyst  til 
nogen  verdslig  Fornøjelse  i  Stads,  Pragt,  Gjæstebude,  Besøg, 
da  hun  altid  var  en  Elskerinde  af  det  alvorlige,  nyttige,  dydige. 
Imidlertid  var  hun  dog  ikke  streng  mod  andre,  men  mild  og 
eftergivende,  som  og  saaes  i  hendes  Ansigts  Træk  og  Gebærder, 


hvilke  vare  milde,  levende  og  rolige,  og  af  god  Farve,  end- 
skjøndt  Smaakopperne  havde  fra  hendes  tidlige  Aar  fordærvet 
hendes  Hud,  ja  endog  forvandlet  hendes  blaa  Øjne  til  brune. 
Den  store  Drift,  Arbejdsomhed  og  Orden,  som  besjælede  hende, 
gjorde,  at  hun  krævede  det  samme  af  andre,  og  derfor  kunde 
hun  undertiden  blive  hastig,  hvilket  var  hendes  eneste  Fejl, 
om  det  og  er  en  Fejl  og  ej  en  nødvendig  og  nyttig  Egenskab 
i  denne  Verden,  helst  naar  Hastigheden  gaar  snart  over,  som 
bos  hende.  Hendes  Goddædighed  ledsagedes  af  megen  For- 
nuft og  Overlæg,  og  var  stundom   denne  Egenskab   nyttig  for 

hendes  Mand,  hvis  Goddædighed  gik  undertiden  over  Grænd- 
serne. 

Af  Legems  Skabning  var  hun  noget  før,  maadelig  høj,  og 
noget  fedladen,  hvilken  Fedme  tog  til  med  Aarene,  helst  efter 
hendes  Søns  Død,  da  hun  for  meget  efterlod  al  bevæge  sig, 
endog  paa  Landet,  som  hun  dog  forhen  havde  gjort.« 

Der  kjendes  ikke  noget  malet  Portræt  af  Karen  Suhm  fra 
hendes   ældre  Dage,   men  efter   hendes  Død  lod  hendes  Mand 


D.  J.  Adzer  præge  en  Medaille,  som  paa  Forsiden  viser  hendes 
Portrætbuste  i  Prohl  vendt  tilvenstre.  Omridset  af  hendes  An- 
sigt giver  Billedet  af  en  Kvinde  med  svære  Træk,  og  det  svarer 
til  den  Beskrivelse  af  hende,  som  Traditionen  har  bevaret,  al 
hun  snarest  maa  siges  at  have  været  styg  og  noget  karleagtig; 
hun  har  en  fremtrædende  Næse  og  en  stærk  Haarvæxt.  Paa 
Forsiden  læses  hendes  Navn  samt  Fødsels-Sted,  -Aar  og  -Datum. 
Paa  Bagsiden  læses  indenfor  en  Blomsterkrancb  *UXORI  IN- 
COMPARABILI  P.  F.  SUHM<  samt  Stedet,  hvor  hun  døde 
tilligemed  Aar  og  Datum. 


318  Peter  Frederik  Suhm. 

Originalen  til  det  Billede,  som  her  er  gjengivet  i  Træsnit 
efter  et  Fotografi  af  en  Medaillon  i  Gibs,  som  ejes  af  det  kgl. 
Videnskabers  Selskab  i  Trondhjem  *,  er  den  Portræt-Medaillon 
i  Marmor,  som  den  Dag  idag  er  bevaret  paa  sin  Plads  paa 
Muren  bag  Karen  Suhms  Kiste  i  Kapellet  i  Frederiks  Kirke. 
Medaillonen  viser  Karen  Suhms  Hoved  i  Profil  vendt  tilvenstre; 
Profillinien  er  godt  behandlet  og  hjælper  til  at  den  fyldige, 
mandhaftige  Ansigtsform  træder  levende  frem.  Det  Indtryk, 
som  man  nærmest  maa  faa  af  dette  Billede,  er,  at  hun  har 
været  en  solid  Person,  som  det  maaske  ikke  altid  var  godt 
ikke  at  være  føjelig  imod.  Men  om  Munden  er  der  dog  et 
venligt  Træk. 

Nyerup  føjer  den  Bemærkning  til  paa  det  Sted,  hvor  han 
omtaler   Fru  Karens  Død,   at   naar  Suhm  har   sagt,   at   hun 


ikke  havde  Lyst  til  Gjæstebud,  saa  maa  det  forstaas  om  bril- 
lante standsmæssige  Gjæstebud,  store  Traktementer  med  »Snese 
Retter,«  og  ikke  saaledes,  som  om  hun  ej  gjerne  havde  gode 
Venner  hos  sig.  Tvertimod  indbød  hun  hyppig  og  idelig  sligt 
Selskab,  som  hendes  Mand  gjerne  saae,  en  Tid  hans  gamle 
Venner,  senere  den  store  Skare  af  unge  Lærde  og  vittige 
Hoveder,  der  dyrkede  Suhm  som  Horats  Mæcen. 

Suhms  Evne  til  at  give  en  nøjagtig  Skildring  af  Personer, 
som  han  kjendte  meget  nøje,  har  ikke  svigtet  ham,  da  han 
forfattede  denne  Karakteristik  af  sin  bortgangne  Hustru.  Man 
faar  igjennem  den  et  tydeligt  Billede  af  hende:  hun  var  den 
gode,  omhyggelige,  kjærlige  Husmoder,  der  fredede  om  Hjem- 
met, lagde  Alt  tilrette  for  sin  Mand,  og  styrede  Husvæsenet 
paa  det  Bedste  og  hun  var  især  økonomisk.    I  ét  mødtes  begge 


*  Medaillonen  er  c.  55  cm.  i  Diameter.  Den  er  tilligemed  de  tilsva- 
rende med  Suhms  og  Sønnens  Billede,  kommen  til  Selskabet  ft*a  Holtaalens 
Kirke  i  Guldalen. 

Ægtefolk,  og  det  var  i  at  være  godgjørende.  Det  fremgaar 
ogsaa  af  Karakteristiken,  at  Suhm  følte  oprigtig  Taknemmelig- 
hed ligeoverfor  sin  bortgangne  Hustru  for  Alt,  hvad  han  skyldte 
hende.  Men  man  faar  ikke  noget  Indtryk  af,  at  hun  besad 
Aand,  ikke  nogen  Forestilling,  om  hun  ogsaa  forstod  sin  Mands 
videnskabelige,  literære,  digteriske  Sysler.  Det  er  muligt,  at 
der  i  den  Retning  ikke  har  været  nogen  egentlig  Forstaaelse 
imellem  dem;  flittige,  arbejdsomme,  utrættelige  vare  de  begge 
to,  men  den  ene  blandt  sine  Bøger  eller  med  Pennen  i  Haan- 
den,  den  anden  mest  med  Naal  og  Slev.  Man  kan  maaske 
sige  om  dette  Ægtepar,  at  Manden  repræsenterede  det  Ideelle, 
Konen  det  Reelle'*'. 

I  de  forskjellige  Karakteristiker  af  dem,  der  stod  ham 
nær,  som  Suhm  har  skrevet,  har  han  altid  været  meget  be- 
hersket med  Hensyn  til  at  lade  sin  Følelse  faa  stærke  Ord. 
Der  er  en  egen  højtidelig  Ro  udbredt  over  dem,  men  dette 
kommer  let  til  ligesom  at  bære  Mærke  af  noget  Kjøligt.  Saa- 
ledes  er  det  med  Karakteristiken  af  Karen  Angell.  Mon  det 
var,  fordi  Suhm  vilde  beholde  Noget  for  sig  selv,  naar  han 
talte  til  Publikum  om  hende  ?  Skyede  han,  paa  Prent  at  sørge 
og  klage  over  hendes  Død?  Eller  var  hans  Hjærte  ikke  helt 
med?  Det  er  muligt,  at  noget  af  Alt  dette  fandt  Sted.  Men 
Sagen  var  nok  den,  at  disse  Ægtefolk  vare  voxede  fra  hin- 
anden; Hustruen  var  ikke  mere  for  Manden  det,  som  hun 
dog  vist  engang  havde  været,  selv  om  der  aldrig  har  hersket 
imellem  dem  nogen  Kjærlighed,  dette  Ord  taget  i  dets  ædle 
Forstand;  thi  Ægteskabet  var  fra  Først  af  sluttet  mest  med 
ydre  Hensyn  for  Øje..  Men  dertil  kom  den  Omstændighed,  at 
Manden,  idetmindste  i  hans  senere  Aar,  ikke  holdt  det  Løfte, 
som  han  ved  Vielsen  havde  givet  Hustruen,  at  være  hende 
tro,  og  den  Omstændighed  maatte  nødvendigvis  have  Indfly- 
delse paa  deres  indbyrdes  Forhold. 

At  det  har  forholdt  sig  saaledes,  er  uomtvisteligt,  thi  de 
Oplysninger,  som  ere  fremdragne  derom,  staa  til  sikkert 
Troende.  Det  maa  være  tilstrækkeligt  at  henvise  til  de  Skrif- 
ter fra  nyere  Tider,  hvor  den  Sag  er  omtalt  ®^    Dog  bør  det 


*  G.  L.  Baden  siger  i  Aaret  1807,  at  Suhms  >Giftermaal  med  en  Jævn 
borgerlig  Pige  var  ilclce  i  senere  Aar  fri  for  Ydmygelser  paa  Grund  af  sin 
uadelige  Handle-  og  Tænkemaade.«     Lærde  Efteri*etninger,  1807,  S.  450. 

erindres,  at  man  her  er  i  det  overmaade  vanskelige  Tilfælde, 
at  blive  ført  ind  i  et  Ægtepars  mest  intime  Forhold,  hvor 
man  kun  kan  faa  saa  overmaade  lidt  at  vide,  og  at  det  derfor 
maa  være  det  retteste,  at  være  forsigtig  med  sin  Dom"^. 

Paa  dette  Sted  maa  en  Sag  berøres,  som  kan  sættes  i  For- 
bindelse med  hvad  her  er  omtalt.  I  Aaret  1784  havde  Kron- 
prindsen  i  Tanke  at  foreslaa  Kongen,  at  hædre  Suhm  med 
Dannebrogsordenens  hvide  Baand,  og  ved  denne  Lejlighed 
skrev  Schack  Rathlau  et  Brev,  dateret  8.  Maj,  til  Prindsens 
Hofmarskal,  Johan  Bulow,  i  hvilket  han  fremsatte  flere  Be- 
tænkeligheder imod  at  dette  Skridt  blev  gjort,  og  han  nævnede 
som  den  værste  Anstødssten  Suhms  usømmelige  Vandel  i  en 
enkelt  bestemt  Retning,  som  i  flere  Aar  havde  vakt  offentlig 
Skandale,  og  som  »skal«  have  bevæget  hans  Hustru  til  at 
gjøre  indledende  Skridt  til  en  Skilsmisse.  Dette  Brev  er  blevet 
offentliggjort  1888^^,  og  den  Historiker,  som  har  udgivet  det, 
har  gjort  opmærksom  paa,  at  Suhm,  efter  Bernstorffs  Sigende, 
kunde  have  faaet  Baandet,  dengang  han  blev  Kammerherre 
[1774],  hvilken  Titel  Suhm  selv  havde  foretrukket,  og  at  den 
egentlige  Grund  til  at  Schack  Rathlou  udtalte  sig  imod,  at 
Suhm  blev  Ridder  af  Dannebrog,  vistnok  var  denne,  at  den 
stok-konservative  Schack-Rathlou  nærede  Uvilje  imod  den  for 
sine  frisindede  Meninger  vel  kjendte  Videnskabsmand  **.  Denne 

•  Det  er  omtalt,  at  Fru  Ditlevine  Feddersen  i  et  Brev  har  »berørt  denne 
Sag  og  givet  et  sørgeligt  Billede  af  Fru  Suhms  sidste  Aar.«  Disse  Ord  kunne 
misforstaas,  thi  der  kan  lægges  den  Mening  i  dem,  at  Fim  Feddersen  for- 
tæller om  Fru  Suhms  ulykkelige  Ægteskab.  Men  Fru  Feddersen  omtaler 
sin  Kusines  Lidelser  fremkaldte  ved  de  Sygdomme,  hun  led  af,  de  samme 
Sygdomme,  som  Suhm  omtaler,  og  hun  fortsætter  derefter:  »Stakkels  Kone! 
hun  har  vist  lært,  at  der  vil  mere  til  end  Penge  for  at  være  lykkelig.  Han 
derimod  konser\'erer  sig  meget,  seer  lige  glad  og  forlieht  ud.  Om  hans  Amou- 
retter  hører  man  nu  ikke:  maaske  han  har  lært  mere  at  skjule  dem  end 
forhen.«  Brevet  er  udateret,  men  det  skal  af  Begivenheder,  som  omtales, 
lade  sig  godtgjøre,  at  det  er  skrevet  i  Aaret  1786. 

**  At  Schack  Rathlou,  rigtignok  med  Hensyn  til  andre  Forhold,  havde 
gode  Tanker  om  Suhm,  fremgaar  af  et  Brev  til  Prinds  Fr.  Christian  af  An- 
gustenborg,  skrevet  den  3.  Juni  1787.  Prindsen  ønskede  Forandringer  fore- 
tagne i  en  Kommissions- Betænkning  om  Universitetets  Reform,  hvilket 
Schack  Rathlou  ikke  gjerne  vilde  indlade  sig  paa,  blandt  Andet  fordi  Planen 
var  udarbejdet  *par  les  gens  les  plus  savants  et  les  plus  experts  précisément 
dans  cette  mattere,  que  nous  ayons  dans  et  pags  ci,  teis  qu*un  Luxdorph^ 
un  Carstens,  un  Suhm,  un  Nielsen  et  un  Erichsen  etc-  Danske  Magazin. 
V.  Række,  3.  Bd.,  S.  68. 

Forklaring  er  naturiig  og  vist  rigtig;  men  den  graverende  Be- 
skridning  i  Brevet  mod  Suhm  bliver  staaende.  Ridder  af 
Dannebrog  blev  Suhm  ikke,  men  i  Unaade  kan  han  ikke 
være  faldet,  thi  ellers  vilde  han  næppe  Aaret  forinden  være 
bleven  hædret  med  Ringen  »Merito,«  og  tre  Aar  efter  være 
bleven  udnævnt  til  kongelig  Historiograf. 

Naar  det  i  Afhandlingen  »Peter  Frederik  Suhm  og  den 
Angellske  Familie«  i  Anledning  af  Suhms  Karakteristik  af 
Karen  Angell  siges,  at  »Almenheden  vidste  Besked  om  det 
virkelige  Forhold,  og  det  Hlle  Skrift  har  næppe  gjort  det  hel- 
digste Indtryk  paa  de  forstandigere  Læsere,«  saa  er  det  tvivl- 
somt, om  denne  Ytring  er  rigtig,  det  vil  sige,  om  Alverden 
kjendte  Suhms  svage  Side,  om  han  var  Gjenstand  for  Byens 
Sladder.  Thi  det  er  dog  ret  mærkeligt,  at  det  vistnok  er  i 
Aaret  1861,  at  Sagen  første  Gang  strejfes,  medens  det  er  i 
Aaret  1880,  at  det  første  Gang  er  blevet  udførligere  omtalt, 
hvorledes  det  stod  til  med  Suhm  i  sædelig  Henseende,  men  at 
der  i  Tiden  fra  1788,  da  Karen  Suhm  døde,  og  indtil  da 
aldrig  er  ymtet  et  Ord  derom  i  noget  trykt  Skrift.  Er  det 
tænkeligt,  at  Kjøbenhavnerne  1789  skulde  have  vidst  god  Besked 
om  Suhms  Forhold,  og  at  der  saa  dog  i  Løbet  af  næsten  et 
Aarhundrede  aldrig  skulde  være  piblet  en  lille  Draabe  ud  om 
Historien?  Mon  Peter  Andreas  Heiberg  vilde  have  ladet  disse 
bekjendte  Linier  synges  i  Selskabet  paa  Skydebanen  i  Sep- 
tember 1790: 

Ordener  hænger  man  paa  Idioter, 

Stjerner  og  Baand  man  kun  Adelen  gi 'er, 

Men  om  de  Mallinger,  Suhmer,  og  Rother 
Man  ej  et  Ord  i  Aviserne  seer. 

dersom  det   vidstes  almindeligt,  at  Suhm  havde   ført   et  slet 

• 

Levnet?  Mon  Knud  Lyne  Rahbek,  da  han  lod  sin  Minde- 
tale •  over  Suhm,  som  han  holdt  i  »Det  forenede  Selskab,« 
trykke  i  Tidsskriftet  »Minerva,«  vilde  have  føjet  denne  Be- 
mærkning til^'^:  at  han  kun  talte  om  Suhm,  forsaavidt  som 
hans  Død  var  et  offentligt  Tab,  »hvad  hans  Egne,  hans  Ven- 
ner, hans  Kjendinge,  hans  Omgangs-  og  Levekreds  savne  i 
ham,  maatte  forbigaas,  saa  tungt  det  end  var  at  nægte  sig  at 
tale  om  hans  elskelige  Privatlivs  blide  Dyder,  der  med  Føje 

Bruun.  P.  F.  Suhm.  21 

kunne  siges,  at  have  gjort  ham  til  den  vennesaligste  Mand  i 
Norden,  der  ene  vilde  gjøre  hans  Minde  uforglemmeligt  og 
helligt  for  den,  der  nogensinde  har  levet  ham  nær,«  —  hvis 
Rahbek  havde  havt  Kundskab  om,  hvad  der  var  at  dadle  hos 
Suhm,  og  hvis  han  havde  sikker  Formodning  om,  at  hans 
Læsere  vidste  Besked  herom?  Vilde  Kampmann,  der  havde 
levet  i  Suhms  Hus,  have  skrevet  i  sin  Mindetale  over  Suhm: 
»Intet  kunde  være  lykkeligere  for  ham,  end  hans  ægteskabe- 
lige Forbindelser?«  Det  er  fra  Breve  og  Kalender-Notitser, 
bevarede  i  Arkiver  og  Bibliotheker  *,  at  Suhms  Skrøbelighed 
er  bleven  bekjendt  i  den  nyere  Tid,  men  man  kan  næppe  af 
disse  Notitser  slutte,  at  hele  hans  Samtid  vidste  lige  saa  god 
Besked  om  ham  som  vi  nu  vide. 

Men  det  er  muligt,  at  mangen  En,  naar  han  læste  Suhms 
Karakteristik  af  sin  afdøde  Kone,  har  trukket  paa  Smilebaan- 
det  af  en  anden  Grund.  Thi  da  denne  Karakteristik  forelaa 
trykt,  var  Suhm  ikke  længere  Enkemand;  den  tredsindstyve- 
aarige  Mand  havde  holdt  Bryllup  med  en  Dame,  der  var  fire 
og  tyve  Aar  gammel,  altsaa  sex  og  tredive  Aar  yngre  end  sin 
Ægtefælle.  Suhms  første  Giftermaal  havde  sin  Forhistorie, 
som  Suhm  selv  har  fortalt;  hans  andet  Giftermaal  har  ogsaa 
sin  Forhistorie,  der  vistnok  for  første  Gang  bliver  fortalt  her 
af  hans  anden  Kones  Broderdattersøn. 

Hofapotheker  Johan  Gotfred  Beckers  Familie  hørte  til  de 
ansete  borgerlige  Huse  i  Kjøbenhavn,  —  den  Beckerske  Fa- 
milie regnes  jo  nu  til  de  danske  patriciske  Slægter.  Hofapo- 
theket  var  dengang  i  den  store  Gaard  paa  Store  Kjøbmager- 
gade,  skraas  for  Silkegade,  den  samme  Gaard,  hvor  »Elefant- 
apotheket«  har  havt  Hjemsted  fra  1669  til  1845.  Johan  Gotfred 
Becker  var  gift  med  Anna  Christine  Torm,  Datter  af  Etatsraad 

*  Den  vigtigste  Kilde  til  Oplysning  om  Suhms  Skrøbelighed  er  de  Op- 
tegnelser, som  Luxdorph,  en  af  Suhms  intimeste  Venner,  har  indført  i  sine 
Almanakker,  Luxdorph,  hvem  Suhm  saa  smukt  har  karakteriseret  (han  var 
Fru  Suhms  Fortrolige  under  disse  bedrøvelige  Historier).  JusUtsraad  Jacob 
Gude  (Embedsmand  i  Kancelliet,  Inspektør  ved  Vajsenhuset,  d.  1810),  der 
stod  Luxdorph  nær  og  fra  hvem  der  er  bevaret  autobiografiske  Notitser, 
kunde  ikke  rime  det  med  Luxdorphs  Forsigtighed,  at  gjøre  saadanne  Op- 
tegnelser; Gude  mener,  at  Luxdorph  vist  har  villet  brænde  Almanakkerne, 
men  at  dette  ikke  skete;  Suhm  fik  aldrig  Luxdorphs  Almanakker  at  see. 
»Personalhist.  Tidsskrift,«  2.  R.,  2.  Bd.,  S.  119. 

Erik  Jensen  Torm,  Borgemester  og  Politimester  i  Kjøbenhavn, 
og  AnnOy  Datter  af  Thyge  Jespersen  til  Mattrup.  Anna  Torm 
har  ført  en  Dagbog,  af  hvilken  Bladene,  som  indeholde  Op- 
tegnelserne fra  den  13.  November  1787  til  den  7.  Marts  1790, 
ere  bevarede  og  ere  blevne  udgivne  1870,  som  Manukript,  af 
en  af  hendes  Sønnesønner  ®®.  Denne  Dagbog  er  i  sin  Form 
meget  tør,  men  den  giver  et  godt  Billede  baade  af  Forfatter- 
indens Personlighed  og  af,  hvorledes  Livet  førtes  i  hendes 
gjæstfri  Hus,  thi  det  er  mange  Navne  paa  bekjendte  Familier 
og  Personer,  man  finder  nævnede  i  den.  Og  dette  gjæstfri 
Liv  førtes  baade  i  Kjøbenhavn  og  paa  Lyststedet  i  Nærum^ 
som  Becker  i  Aaret  1782  havde  kjøbt  af  Gehejmeraad  Lux- 
dorph.  Fra  Nærum  til  Øverød,  hvor  Suhms  boede,  var  Vejen 
ikke  lang;  kortere  var  den  i  Kjøbenhavn  fra  Suhms  i  Puster- 
vig til  Hofapotheket  paa  Store  Kjøbmagergade.  Dagbogen 
vidner  iøvrigt  om  et  smukt  Sammenhold  i  den  Beckerske 
Familie. 

I  det  Beckerske  Hus  var  der  fem  Børn.  Af  to  Sønner 
var  den  ældste,  Eriky  født  1760;  han  havde  Titel  af  Sekretær 
og  var  ved  Aaret  1788  Fuldmægtig  i  Revisionskontoret  for  de 
Umyndiges  Midler  under  Rentekammeret;  den  yngste  Søn, 
Gotfred,  var  født  1767,  og  han  opholdt  sig  i  Aaret  1788  i 
Berlin,  hvor  han  studerede  Chemi  og  Farmaci.  Saa  var  der 
tre  Døtre:  Johanne  Henrikke,  født  1761,  Anna,  f.  1762,  Christi- 
ane,  f.  1764.  Anna  Torm  havde  noget  af  den  samme  travle 
Natur,  som  udmærkede  Karen  Angell :  hun  var  meget  praktisk 
og  hun  var  altid  paa  Færde.  En  Gang  skriver  hun  i  sin 
Dagbog:  »Jeg  omkring  i  Kjælderen  og  paa  Loftet,«  en  ret 
betegnende  Notits,  thi  hun  var  altid  »omkring.«  I  ingen  Hen- 
seende dog  mere  end  for  at  faa  sine  Døtre  gifte,  om  end  ikke 
rigt  gifte,  saa  dog  gifte  saaledes,  at  de  fik  Navn  og  Rang. 
Her  havde  hun  Held  med  sig,  idetmindste  indtil  en  vis  Grad. 
Johanne  Henrikke  blev  1783  gift  med  Emanuel  Bozenhardy  der 
var  østerigsk  Generalkonsul  i  Kjøbenhavn  og  altsaa  hørte 
noget  med  til  Diplomatiet;  Anna  blev  1786  gift  med  Andreas 
Høyer,  der  fra  1771  til  1783  havde  været  Sekretær  i  Departe- 
mentet for  de  udenlandske  Sager,  fra  1781  med  Titel  af  Lega- 
tionsraad,  og  fra  1785  til  1786  havde  fungeret  som  Chargé 
d'afTaires  i  Stockholm ;  senere  blev  han,  der  var  født  i  Christians- 
sand,  Amtmand  i  Hedemarken.    Og  der  var  da  1788  kun  den 

Iredie  Datter,  Christiane,  tilbage.  Hun  blev  gift  med  Kammer- 
herre Peter  Frederik  Suhm  den  18.  Oktober  1788,  og  hun  var 
den  eneste  af  Søstrene,  som  gik  ind  til  et  vel  forsynet  Hus. 
Thi  de  to  ældre  Søstre  fik  vel  gode  Navne,  men  de  gik  en 
besværlig  Fremtid  imøde,  den  ene  paa  Grund  af,  at  hun  tidlig 
mistede  baade  sin  Mand  og  sine  Børn,  den  anden  paa  Grund 
af  svageligt  Helbred,  og  begge  paa  Grund  af  Fattigdom. 

Der  var  tre  Personer  virksomme,  for  at  Suhms  andet 
Giftermaal  kunde  komme  istand,  —  ja  egentlig  var  der,  som 
det  strax  vil  blive  vist,  fem  Personer.  Af  de  tre  var  den  ene 
Suhm,  den  anden  Anna  Becker,  f.  Torm,  og  den  tredie  var 
—  Karen  Angell.  At  hendes,  den  Afdødes,  Navn  kommer 
med  i  denne  Giftermaaishistorie,  kan  synes  højst  mærkværdigt, 
men  det  er  dog  saaledes,  og  herom  er  der  i  den  Beckerske 
Familie  bevaret  følgende  Forklaring,  som  utvivlsomt  er  sand- 
færdig. 

Da  Karen  Angell  havde  mistet  sin  Søn,  foregik  der  en 
Forandring  med  hende.  Hun  havde  i  ham  tabt  den,  hun 
elskede  saa  højt,  og  hvis  Udvikling  hun  havde  fulgt  med  den 
største  Omhu  og  Kjærlighed;  der  blev  nu  som  et  tomt  Rum 
for  hende,  hvilket  ikke  kunde  udfyldes;  hun  trak  sig  tilbage 
fra  Verden,  og  blev  mere  og  mere  alvorlig  stemt.  Dette  gav 
sig  Udslag  blandt  Andet  derved,  at  hun  ti  Aar  før  sin  Død 
skrev  op,  hvorledes  hun  vilde  klædes  og  behandles,  naar  hun 
var  død,  og  i  en  Kuffert  havde  hun  allerede  dengang  nedlagt 
sit  og  sin  Mands  Ligtøj.  Tænkte  hun  her  paa  Døden,  saa 
havde  hun  ogsaa  vendt  sine  Tanker  helt  andensteds  hen,  tii 
Livet,  nemlig  til  hvorledes  det  vilde  gaa  hendes  Mand  efter 
hendes  Død.  Suhms  havde,  som  anført,  den  Beckerske  Fa- 
milie i  sin  Omgangskreds,  og  i  denne  Familie  fandt  Karen 
Angell  den  Kvinde,  hun  ønskede  skulde  være  hendes  Efter- 
følger og  blive  en  ny  Fru  Suhm.  Det  var  den  mellemste 
Datter,  Anna,  hun  foretrak.  Fru  Karen  var  umaadelig  flittig 
og  arbejdsom,  hun  lod  væve  og  sy,  samlede  meget  ypperligt 
Linned  og  Dækketøj,  og  det  fornøjede  hende,  naar  Beckers 
besøgte  hende,  da  at  vise  Anna  og  hendes  Moder  disse  Sager, 
idet  hun  ganske  ligefrem  sagde  til  dem,  at  Alt  dette  skulde 
Anna  engang  have  som  hendes  Efterfølger.  Hun  forærede 
Anna  en  Guldring,  omviklet  med  hendes  Mands  Haar,  og 
denne  Ring  blev  meget  længe  bevaret  hos  Annas  Efterkommere. 

Anna  Becker  blev  gift  i  Aarel  1786;  Karen  Angell  overlevede 
denne  Begivenhed  i  noget  over  halvandet  Aar,  og  nu  gik 
hendes  Kjærlighed  over  paa  Søsteren  Christiane,  hvem  hun 
pegede  paa  som  sin  Efterfølger,  hvilket  hun  ogsaa  blev. 

Gjennem  Anna  Torms  Dagbog  faar  man  at  vide,  at  Fa- 
milierne Becker  og  Suhm  plejede  Omgang  med  hinanden,  især 
om  Sommeren,  naar  de  boede  paa  Landet,  og  at  i  de  sidste 
Dage,  Fru  Suhm  levede.  Fru  Becker  eller  hendes  Mand  be- 
søgte hende  hyppig.  Den  11.  Juli  læses:  »Fru  Suhm  døde/c 
men  om  Begravelsen  indeholder  Dagbogen  ikke  nogen  Efter- 
retning. Derimod  giver  Dagbogen  Oplysning  om  Forholdet 
mellem  den  efterlevende  Mand  og  den  Beckerske  Familie. 
Becker  besøgte  Suhm  den  13.  Juli  om  Aftenen,  altsaa  to  Dage 
efter  Fru  Karens  Død.  Den  17.  spiste  Suhm  om  Middagen 
hos  Beckers  —  der  var  20  Personer  tilbords  —  og  næsten 
hele  Selskabet  blev  til  Aften.  Den  26.  Juli  kom  Suhm  til 
Beckers  til  Middag,  medens  den  30.:  »Vi  kjørte  til  Suhm  og 
gik  hjem.c  I  August  optegnes  fire  Besøg,  som  Suhm  gjorde 
hos  Beckers,  hver  Gang  til  Middag;  men  den  26.  noteres: 
)>Suhm  og  Poell  til  Middag"^.  En  betydelig  Dag  .  .  Suhm  og 
Poell  toge  bort  henimod  7,«  og  den  27.  noteres:  »Vi  spiste 
alle  hos  Suhm  i  Øverød  om  Middagen;  imod  Aften  tog  jeg 
med  min  Mand  og  Erik  til  Kjøbenhavn,  Christiane  og  Fikke 
toge  tilbage  til  Nærum.«  Den  1.  September  fortælles:  »Kammer- 
herre Suhm  om  Middagen  samt  Lieutenant  Poell.  Og  blev 
det  Vigtige  afgjort,  hvortil  Gud  give  Naade  og  Lykke.  De 
toge  bort  Kl.  7. c  Den  2.  September  hedder  det:  »Om  For- 
middagen vore  gifte  Børn,  Fru  Schouboe;  vi  bekjendtgjorde 
dem  vor  Glæde.«  Suhm  aflagde  Besøg  hos  Beckers  den  7. 
8.,  9.  og  10.  og  paa  denne  sidstanførte  Dag:  »blev  resolveret, 
at  Forlovelsen  skulde  være  bekjendt.«  Den  12.  September 
havde  Beckers  Besøg  af  en  hel  Del  Damer,  som  maaske  frem- 
førte deres  Lykønskninger  i  Anledning  af  Forlovelsen.  I  den 
følgende  Tid  vexle  Besøgene  i  Øverød  og  Nærum  og  senere  i 
Kjøbenhavn   hyppig.    Den  30.  September  noteres:    »jeg   med 


*  Forhenværende  Lieutenant  Hans  Frederik  Poell  var  Fætter  til  Suhm, 
Søstersøn  af  hans  Moder;  han  var  født  1726.  —  > Fikke,«  som  nævnes  strax 
efter,  er  Hofapotheker  Beckers  Søster,  Catharine  Sophie,  der  boede,  ugift,  i 
Kjøge. 

Christiane  om  Formiddagen  til  Suhm;  min  Mand  og  Erik  kom 
siden  og  de  andre  Børn  og  bleve  der  den  hele  Dag.«  Den  3. 
Oktober:  »Jeg  var  om  Formiddagen  paa  Silkefabriken  hos 
Schmidt,  paa  Manchesterfabriken  og  Møbelmagazinet«  —  for 
Udstyrets  Skyld,  naturligvis.  Den  9.  Oktober:  »Vi  til  Skrifte, 
Suhm  om  Middagen.«  Den  10.:  »Vi  kommunicerede.  Om 
Middagen  Suhm.«  Den  11.:  »Suhm  skriftede,  men  kom  om 
Eftermiddagen.«  Den  16.:  »Jeg  med  Christiane  til  Suhm  om 
Formiddagen  og  gjorde  lidt  istand,  blev  der  om  Middagen, 
gik  lidt  hjem  og  derhen  igjen.«  Den  17.:  »Jeg  havde  meget 
travlt.  Suhm  og  Fru  Schouboe  om  Middagen.«  Den  18.:  »Om 
Middagen  under  os  [o.  Familien  var  alene,  uden  Fremmede]. 
Om  Aftenen  Bryllupsselskabet,  som  bestod  af  24  Personer.  Vi 
gik  tilbords  Kl.  9,  kjørte  dem  hjem  lidt  efter  1.« 

Selskabet  bestod,  foruden  af  Bruden,  hendes  Forældre, 
Broderen,  Fuldmægtig  Erik  Becker,  og  Brudgommen,  af:  Kam- 
merherre Warnstedt  med  Frue,  Konferentsraad,  Livmedicus 
Joh.  Just  von  Berger,  Konferentsraad,  Stempelpapirsforvalter 
Frederik  Adam  Muller,  Konferentsraad  iViefc  Ryberg,  Gehejme- 
raad.  Deputeret  i  FinantskoUegiet  Christian  Brandt,  Kammer- 
raad  Johan  Collett,  Assessor  i  Højesteret  Peter  Feddersen,  Ju- 
stitsraad.  Kommitteret  i  Rentekammeret  Lorenz  Angell  Meincke 
og  Kone  (en  Datter  af  tydsk  Hofpræst  Christopher  Bluhme), 
Major  Jens  Schouboe  og  Kone  (o.  Charlotte  Amalie  Becker,  Søster 
til  Hofapotheker  Becker),  Generalkonsul  Bozenhard  med  Kone, 
Legationsraad  Høyer  med  Kone,  Lieutenant  Poell,  Fru  Konfe- 
rentsraadinde  Horn  (o.  Mette  Sophie  Torm,  Søster  til  Apotheker 
Beckers  Kone),  Præsten.  Højesterets-Assessor  Peter  Feddersen 
var  Søn  af  de  nedenfor  nævnte  Nikolai  Feddersen,  Præsident  i 
Christiania,  og  Ditlevine  CoUett;  han  var  født  1750  i  Christi- 
ania og  døde  1822  i  Kjøbenhavn  som  Justitiarius  i  Højesteret 
og  Gehejmekonferentsraad. 

Fru  Becker  noterer  fremdeles:  Den  19.:  »havde  meget  at 
bestille.  Spiste  hos  Suhm  om  Middagen,  tog  bort  og  kom 
igjen  om  Aftenen.«  Den  20.:  »Om  Middagen  her  anden  Dags 
Bryllup.     Selskabet  bestod  af  29  Personer 6  Spilleborde.« 

Selskabet  bestod,  foruden  af  Bruden  og  Brudgommen, 
Brudens  Forældre  og  hendes  Broder  Erik,  af:  Lieutenant  Poell 
Gehejmeraad  Hans  Henriksen  Bulow  med  Frue  og  Datter, 
Justitsraad  Meincke  og  Kone,    Gehejmeraad   Carstens  og  Frue 

O :  Kancelliraadinde  Carstens  *,  Højesteretsassessor  Peter  Fedder- 
setiy  Kammerraad  Johan  Colleti  med  Søn,  Etatsraad  Tyge  Rothe 
med  Datter  og  Søn,  Professor  Frederik  Sneedorff^  Sekretær  i 
Generalitets-  og  Kommissariats-Kollegiet  Munch  (i  Familie  med 
Beckers),  Hr.  Friedléb,  Major  Schouboe  med  Kone,  General- 
konsul Bozenhard  med  Kone,  Legationsraad  Høyer  med  Kone, 
—  Justitsraad  Westergaard  var  buden,  men  kom  ikke.  — 
Superkargo,  Justitsraad  Hans  Westergaard  var  1769  bleven 
gift  med  Jomfru  Katharine  Thygesen. 

I  Rækken  af  alle  disse  Notitser  falder  nu  en  udateret 
Billet,  som  Suhm  skrev  til  Christiane  Becker;  den  var  kun 
bestemt  til  at  læses  af  hende,  men  blev  dog  i  Aaret  1859  trykt 
i  et  dansk  Tidsskrift®^,  og  gjorde  dengang  næsten  Opsigt.  Den 
er  skreven  i  elskovsfulde  Udtryk,  som  vidne  om,  at  Suhm 
følte  sig  lykkelig  og  at  han  glad  saae  Fremtiden  imøde.  Bil- 
letten indeholder  adskilligt,  som  ikke  har  kunnet  forstaas, 
fordi  der  manglede  Kommentar  til  det.  Nogle  Bidrag  til  en 
bedre  Opfattelse  kunne  vistnok  gives,  og  et  Forsøg  paa  at 
give  en  Forklaring  skal  blive  gjort  her. 

Billetten  begynder  saaledes**:  »Hierte  allerkiæreste  Chri- 
stiane. Tak  for  den  herlige  dag  i  gaar;  Det  beste  jeg  derfor, 
og  for  al  din  godhed  kan  give  dig,  er  et  kiærligt,  hengivent 
og  oprigtigt  hierte  og  det  skal  du  altid  have.«  Man  tager 
næppe  Fejl,  ved  at  sige,  at  »den  herlige  dag  igaar«  var  den 
26.  August  1788,  den  Dag,  da  Suhm  meldte  sig  som  Frier,  og 
hans  Frieri  blev  modtaget,  saa  at  Billetten  er  skreven  den  27. 
August.  —  Derefter  fortsættes  i  Billetten  —  det  er  et  længere 
Stykke,  som  her  gjengives,  og  det  er  ret  vigtigt  for  hele  Gifter- 
maalshistorien  —  »Søde  Christiane,  det  første  jeg  lærte  dig  og 
dine  Søstre  at  kiende  behagede  du  mig   strax   mest;    Denne 


*  Der  staar  i  Dagbogen:  >og  Frue.«  Men  Carstens  var  altid  ugift.  I 
Dag)>ogen  nævnes  den  8.  Januar  1788  >GeheJmeraad  Carstens  og  Frue«  som 
GJæster  ved  et  Middagsselslcab  hos  Beclcers.  Kancelliraadinde  Carstens,  der 
boede  i  Hus  sammen  med  Gehejmeraad  Carstens,  maa  være  Enken  efter 
Kancelliraad  Gerhard  Friderich  Carstens,  der  var  Broder  til  Gehejmeraaden. 
Suhm  skriver  om  denne:  »Han  var  aldrig  gift  og  levede  i  mange  Aar  med 
sin  Broder,  en  meget  værdig  Mand,  der  sad  i  Rentekammeret.  Man  kunde 
glædes  ved  at  see  deres  Enighed,  og  var  det  ret:  Par  nobile  f ratrum. €  Suhm, 
Samlede  Skrifter,  XIV.,  S.  262. 


•• 

behag  voxte;  jeg  frøgtede  for  den,  thi  hiertet  er  fon^anskeligt, 
derfor  besluttede  jeg  at  recipere  mig  mest  med  dine  Søstre, 
først  Henriette  og  siden  Anette,  thi  kiærlighed  [omtaledes]  ikke 
i  vor  da  værende  Situation.  Da  Anette  giftedes  var  min  kone 
desuden  meget  svag,  hos  mig  besluttede  jeg  at  ingen  anden 
skulde  blive  min  brud  end  du,  om  jeg  overlevede  hende. 
Dine  tvende  søstres  giflermaal  gjorde  at  jeg  frøgtede  for  du 
skulde  mig  fratages,  og  da  var  min  faste  beslutning,  at  om 
saa  skeede  og  jeg  blev  enkemand,  vilde  jeg  aldrig  gifte  mig 
igien,  naar  jeg  ei  kunde  faae  min  elskte,  og  du  skulde  da 
være  min  eeneste  arving;  derfor  at  jeg  nu  gjør  det  er  heel 
begribeligt  og  gandske  lige  frem.  Derfor  og  var  det,  at  jeg 
saa  hastig  gav  mig  tilkiende  for  dig  og  forældre,  thi  jeg  frøg- 
tede for  at  nogen  skulde  tage  min  Engel  fra  mig.  Denne  min 
beslutning  er  derfor  aldeles  intet  overilende  skridt,  men  et 
længe  betænkt  og  prøvet.  Frue  Feddersen*  frøgtede  for  at 
jeg  aleene  skulde  have  seet  efter  skiønhed  og  yndighed,  og 
spurgte  mig,  om  jeg  var  vis  paa  at  du  elskte  mig.  Ja  aller- 
sødeste, dett  er  jeg  vis  paa  ligesaa  vis,  som  jeg  nu  skriver  dig 
til.«  Lidt  efter  forekomme  disse  Linier:  »Ja  en  Engel,  den 
heste  Pige  som  vil  gladgiøre  alle  mine  dage  og  erstatte  mig 
det  tab  af  kiærlighed,  jeg  længe  har  følet,  kiærlighed,  det 
eeneste  i  verden,  jeg  sætter  ret  pris  paa.« 

Brevet  er  skrevet  »morgen  Kl.  8,«  og  Suhm  siger  i  det, 
at  han  længes  meget  efter  Christiane,  »gid  Klokken  var  12.« 
Det  maa  vist  have  været  en  Aftale,  at  Beckers  denne  samme 
Dag  skulde  aflægge  Besøg  hos  Suhm,  hvortil  denne  Notits  kan 
sigte  i  Fru  Beckers  Dagbog  for  den  27.  August:  »Vi  spiste 
alle  hos  Suhm  i  Øverød  om  Middagen.«  Brevet  kan  da  være 
skrevet  den  27.  August  1788**. 


*  Frue  Ditlevine  Feddersen  var  Kusine  til  Karen  Suhm,  idet  hendes 
Pigenavn  var  Collett,  og  hun  var  en  Broderdatter  af  Fru  Karens  Moder. 
Hun  var  født  1727,  blev  gift  1749  med  Nikolai  Feddersen  (f.  1699),  der  var 
Præsident  i  Christiania,  men  blev  afskediget  og  noget  efter  fik  Titel  af 
Kouferentsraad.  Han  døde  1769  og  hans  Enke  flyttede  da  til  Kjøbenhavn, 
hvor  hun  døde  1803.  Hun  hørte  til  de  fremragende  Kvinder  af  den  Collettske 
Slægt.  —  Fru  Feddersen  boede  paa  Nørregade,  men  har  paa  denne  Tid 
maaske  været  Gjæst  hos  Suhm  i  Øverød. 

**  Ordet  »igaar«  i  Brevet  peger  paa  en  Forbindelse  mellem  den  fore- 
gaaende  Dag  og  den  Dag,  da  Brevet  er  skrevet.  Efter  Fru  Beckers  Dagbog 
kan   en  saadan  Forbindelse  kun  paavises  for  den  26.  og  27.  August.     Ifølge 

Der  er  et  fast  chronologisk  Holdepunkt  i  Suhms  Brev, 
nemlig  Anna  Beckers  Giftermaal,  der  fandt  Sted  den  3.  No- 
vember 1786.  Fra  den  Tid  af  har  Suhm  seet  paa  Christiane 
Becker  som  den  han  ønskede  sig  til  Hustru,  hvis  Karen  Angell 
døde  før  ham.  Og  hans  Tanker  ere  altsaa  faldne  sammen 
med  Karen  Angells.  Et  andet  fast  chronologisk  Holdepunkt 
i  Suhms  Forhold  til  Christiane  Becker  kan  findes  i  det  Te- 
stamente, Suhm  skrev  i  Dagene  efter  at  Fru  Karen  var  død, 
thi  deri  testamenterede  han  20,000  Rdl.  til  Frøken  Christiane 
Becker.  Tilstaaelsen  i  Brevet,  at  Suhm  længe  har  følt  Tabet 
af  Kjærlighed,  kan  kun  forklares  ved  at  antage,  at  Forholdet 
mellem  ham  og  Karen  Angell  længe  har  været  følt  som  et 
Konvenients-,  et  Pligt-Forhold,  fordi  de  nu  engang  vare  gifte, 
men  at  Suhm  ikke  har  følt  sig  —  lykkelig  er  næsten  for  stærkt 
et  Udtryk,  ved  at  leve  sammen  med  hende,  at  han  har 
følt  Samlivet  som  en  Tynge.  Men  det  samme  har  vist  ogsaa 
været  Tilfældet  med  Karen  Angell  ligeoverfor  sin  Mand.  De 
to  Ægtefæller,  som  i  Fællesskab  skulde  vandre  Livet  igjennem, 
vare  paa  deres  gamle  Dage  komne  saa  langt  fra  hinanden,  at 
de  vel  fulgtes  ad,  men  gik  adskilte,  hver  paa  sin  Side  af  Vejen. 
Hvor  meget  Fortræffeligt  og  Ædelt,  der  var  hos  Karen  Angell, 
saa  hjalp  det  ikke  til  at  formindske  Afstanden  imellem  dem, 
thi  Sagen  var  vist  den,  at  hendes  Person  var  bleven  hendes 
Mand  ubehagelig,  og  at  han  ikke  ævnede  at  overvinde  det 
Mishag,  som  han  følte  ligeoverfor  hende.  Der  var  Sandsyn- 
lighed for,  at  den  svage  Fru  Karen  først  vilde  gaa  bort,  og 
hun  efterlod  da  til  Suhm,  paa  en  Maade,  Christiane  Becker 
som  en  Arv  efter  sig.  Man  fristes  let  til  at  spørge:  mon  Fru 
Karen  Suhm  har  talt  til  sin  Mand  om  sit  Ønske,  at  en  af 
Jomfruerne  Becker  skulde  indtage  hendes  Plads  efter  hendes 
Død,  og,  hvis  hun  har  gjort  det,  har  hun  da  ikke  paa  en 
smuk  Maade  tænkt  paa  sin  Mands  Bedste,  han  som  dog  havde 
saa  stor  en  Skyld  imod  hende? 


Dagbogen  var  Suhm  hos  Beckers  den  1.  September  >om  Middagen  ...  og  blev 
det  Vigtige  afgjort,  hvortil  Gud  give  Naade  og  Lykke,  c  Man  kunde  nu 
tænke,  at  Ordene  i  Brevet  »gid  Klokken  var  12 <  pegede  hen  paa  den  1.  Sep- 
tember, men  saa  kommer  man  i  Forlegenhed  med  Ordet  >igaar,<  thi  den 
31.  August  vai*  hverken  Suhm  hos  Beckers  eller  Beckers  hos  Suhm.  Man 
maa  da  vist  tænke  sig,  at  Frieriet  er  skeet  og  et  indledende  Ja  er  givet  den 
26.  og  27.  August,  medens  Forlovelsen  er  bleven  fastslaaet  den  1.  September. 

Naar  Suhm  frygtede  for,  at  Nogen  skulde  tage  hans  »Engelc 
fra  ham,  saa  kan  denne  Frygt  have  havt  sin  Grund.  Der  lever 
nemlig  i  den  Beckerske  Familie  en  Tradition  om,  at  Christiane 
Becker  paa  den  Tid,  da  hun  blev  forlovet  med  Suhm,  havde 
sine  Tanker  rettede  imod  en  anden  Mand,  nemlig  Kammer- 
junker Conrad  Revenfeldt,  Ritmester  i  Garden  til  Hest;  men  at 
Fru  Anna  Becker  ikke  ønskede  ham  til  Svigersøn,  da  han  var 
fattig  og  Fru  Anna  ærgjærrig;  da  Suhm  havde  forebragt  sit 
Ønske  om  at  ægte  Christiane,  fik  dennes  ældste  Broder,  Erik, 
af  sin  Moder  det  Hverv,  at  bevæge  hende  til  at  slaa  Revenfeldt 
af  Tankerne  og  at  give  Suhm  sit  Ja^*. 

Hvis  det  er  rigtigt,  at  Christiane  Beckers  Broder,  Erik, 
har  hjulpet  til  med  at  bringe  hendes  Forlovelse  med  Suhm  i 
Stand  paa  den  Maade,  som  ovenfor  er  fortalt,  maa  man  vist 
antage,  at  Suhm  har  indledet  Frieriet  ved  at  forhandle  med 
Fru  Anna  Becker. 

Modsætningen  imellem  Karen  Suhm  og  Christiane  Suhm 
maa  have  været  stor.  Den  første  har  maaske  været  en  dybere 
Kvinde,  men  den  anden  besad  Egenskaber,  som  maatte  stille 
Fru  Karen  i  Skygge.  Christiane  og  hendes  Søstre  kaldes  et  Sted 
»Søstre  i  Skjønhed,  Vittighed  og  Dyd**,«  og  Nyerup  siger  om  hende, 
idet  han  slutter  Udsigten  over  Suhms  Liv  i  Femaaret  1786 — 90, 
at  det  »bragte  Suhm   i    den  dejligste,    vittigste,   ømmeste  og 

*  Conrad  Revenfeldt,  der  var  Søn  af  Kammerherre,  Landraad  Chr,  Deti 
Revenfeldt  til  Nienhof  og  Birkenmoor,  Ridder  af  Dannebrog  (f.  1725,  d.  1794X 
og  Auguste  Christiane  Reventlow,  blev  udnævnt  til  Kammerherre  den  30.  No- 
vember 1792.  Han  var  en  Tid  daglig  opvartende  Kammerherre  hos  Kongen 
og  flyttede  efter  Christiansborg  Slots  Brand  med  Hoffet  til  Amalienborg. 
Han  avancerede  gjennem  de  forslgellige  OfRcersgrader  til  Generalmsgor,  men 
nævnes  allerede  1805  som  Oberst  å  la  suite  i  Livgarden  til  Hest.  Hans 
Fødselsaar  vides  ikke,  men  han  menes  at  være  født  i  1750'  Åarene.  Han 
findes  ikke  nævnet  i  Kjøbenhavns  Vejviser  efter  1812,  thi  han  flyttede  fra 
Hovedstaden,  og  det  hedder,  at  da  Christiane  Suhms  Broder,  Ho&potheker 
Gotfred  Becker,  i  Åaret  1819  med  sin  Kone  og  deres  Børn  rejste  til  Holland, 
for  at  aflægge  et  Besøg  hos  Fru  Beckers  Familie  der,  besøgte  han  Revenfeldt 
i  Åltona.  Revenfeldt  blev  gift  1796  med  Hofdame  Helle  Urne  L&ttichau,  f. 
1768,  d.  1808,  Datter  af  Kammerherre  Adam  Mogens  Låttichau  til  Nordskov 
og  Anne  Cathrine  Wolffradt    Conrad  Revenfeldt  døde  1844. 

**  Odin  Wolff  dedicerede  sin  Oversættelse  af  /.  /.  Rousseaus  Botanik 
for  Fruentimre  i  Breve  til  Frue  de  L**,  Kbh.  1789  —  nye  Udgaver  1790, 
1803  —  til  Frue  Johanne  Henriette  Bozenhard,  Frue  Anna  Høier,  Frue 
Christiane  Suhm,  >  Søstre  i  Skiønhed,  i  Vittighed  og  Dyd.<  Odin  Wolff  havde 
været  Lærer  i  Hofapotheker  Beckers  Hus. 

mest  indtagende  Kones  Arme;  thi  hvad  Poeterne  have  sagt  til 
hendes  Ros  er  prosaisk  Sandhed,  og  hun  var  ved  sin  hulde, 
blide  Omgang,  udbredte  Lekture,  korrekte  Smag,  fine  Selskabs- 
tone fremfor  nogen  anden  Evas  Datter  istand  til  at  forsøde  en 
Suhms  gamle  Dage.«  Frederikke  Brun  taler  om  Suhms  »junge, 
schone  und  liebenswurdige  Frau,  meine  Jugendfreundin.c 
Bernt  Anker  slutter  et  Brev  til  Suhm,  skrevet  fra  Christiania 
den  20.  April  1791,  med  disse  Ord:  »Nu  til  Alt,  som  gjør 
Dem  lykkelig,  ligesom  De  er  stor  —  Deres  yndige,  dydige  og 
fornuftige  Frue!  o  hils  Hende  og  kys  Hende,  og  sig  Hende: 
at  det  var  idel  Sandhed  man  skrev  om  Hende  ved  Tableau 
des  Dames,  € 

Hvilket  Skrift  det  er,  som  Bernt  Anker  sigter  til  ved  disse 
sidste  Ord,  vides  ikke  med  Sikkerhed.  Men  det  er  muligt,  at 
der  er  tænkt  paa  »Por/raiY«  et  Caractéres  de  quelques  jeunes  Da- 
mes de  la  Cour  Danoise,<ii  som  er  skrevet  1791.  Der  beskrives 
her  i  alfabetisk  Følge  45  Damer,  som  kun  ere  betegnede  ved 
Efternavnets  første  og  sidste  Bogstav  med  Prikker  imellem; 
men  der  er  tilføjet  en  »Explication  des  lettres  initiales  de  chaque 
Portraity«i  og  heraf  seer  man,  at  Nr.  42  er  »Suhm  née  Becker,« 
om  hvem  der  gives  følgende  Beskrivelse: 

42.  S  .  . .  .  m  ;  11  me  faudroit  des  Pinceaux  tout  neufs  pour 
ce  Portrait ;  c'est  mon  Tableau  favori,  je  pourrois  fort  bien  ra- 
masser  tout  ce  qui  compose  une  jolie,  bonne,  spirituelle,  bref  une 
tout  å  fait  charmante  femme  laissant  å  chacun  le  plaisir  de  Tar- 
ranger  å  sa  fantaisie,  niais  charité  bien  entendue  commence  par 
soi  méme,  et  je  serois  bien  aise  que  Ton  sache  Taprécier  å  sa 
juste  Valeur ;  peu  de  fenimes  å  la  Cour  sont  si  bien  élevées  qu^elle, 
peu,  bien  peu  ont-elles  l'esprit  cultivé  comme  elle,  et  y  en  a  t'il 
beaucoup  de  plus  jolie,  je  soutiens  qu'une  meilleur  caractére  ne 
se  trouve  point.  S'il  peut  tenlr  contre  l'ecueil  de  la  Cour  et  du 
grand  monde  je  dirois  alors  avec  Dorat: 

Si  r^rt  queique  fois  la  seduit 

Dans  le  sejour  de  Timposture 

Cet  art  qu'elle  seul  embellit 

devient  rival  de  la  Nature 

Oui  c'est  une  onde  que  les  Vents 

troublent  pendant  quelques  moments 

mais  dont  la  source  est  toujours  pure. 

Man  kan  ikke  sige,  at  Forfatteren  taler  smigrende  om  de 
Damer,  hvis  Portræter  han  giver,  thi  han  er  ofte  streng  og 
affejende;  men  det  Billede,  han  maler  af  Fru  Suhm,  er  et  af 
de  længste  og  næsten  fuldt  af  Beundring. 

Suhms  Bryllup  vakte  Opsigt  i  Kjøbenhavn  og  i  denne 
Visedigtningens  Tidsalder  gav  det  Anledning  til  at  Digtere  lod 
høre  fra  sig.  I  »Adresseavisen«  for  den  20.  Oktober,  hvor 
Nyheden  bragtes  til  det  store  Publikums  Kundskab,  idet  der 
stod  at  læse:  »Copulerede.  18.  Oktober.  Hr.  Kammerherre 
Peter  Friderich  Suhm  og  Jfr.  Christiane  Becker,«  læstes  et 
anonymt  Lykønskningsdigt  til  Suhm  fuldt  af  Beundring  for 
ham,  og  i  »Nytaarsgave  for  Damer,«  1789,  blev  trj^kt  en  Sang, 
ligeledes  anonym,  til  Ægteparrets  Forherligelse.  Disse  Digte 
ere  flove.  Men  der  var  to  bekjendte  Mænd,  som  sang  til  de 
tvendes  Ære,  og  den  Idé,  de  benyttede,  var  ret  original®*.  Den 
ene  af  disse  Mænd  var  Werner  Hans  Friderich  Abrahamson. 
Han  skrev  et  Digt:  -»Ragna-Råd^ y  i  hvilket  han  lod  Guderne 
holde  Raad  i  Valhal  om,  hvorledes  de  skulde  belønne  Suhm, 
fordi  han,  som  Heimdal  berettede  for  Odin,  havde  fremdraget 
Sagnet  om  Asers  og  Asyniers  Idræt  af  Tidens  Mørke  og  frelst 
Asa-Æt  og  Daad  fra  Glemsel.  Guderne  nævne,  hvilke  Gaver 
de  ville  give  ham:  Guldets  Fylde,  Tonestrøm  fra  Læben, 
varigt  Helbred,  Hjertens  Godhed,  Varme  for  hver  Mand  i 
Norden,  al  Nordens  Yndest.  Heimdal  siger,  at  Alt  det  ejer 
han  allerede,  og  Odin  vil  da  give  ham  Lykke  i  Strid,  Thor 
Styrke,  Tyr  Mod,  Valer  vil  lære  ham  at  kaste  Spyd,  Uller  at 
løbe  paa  Skier,  men  Heimdal  siger,  at  saadanne  Gaver  passer 
ikke  mere  til  Tiderne.  Endelig  løser  Freja  Vanskelighederne, 
idet  Gudinden  synger: 

Jeg  veed  en  Pige,  Geflones  Yndling, 

Min  Datter  lig  i  Lifligheder. 

Vor  Ven  jeg  leder  hen  til  hende. 

I  hendes  Bryst  min  Sjøvna  tænder 

Den  varme  Ømhed  for  den  Ædle; 

Da  skal  de  enes,  og  vor  Vara 

Skal  evig  have  deres  Baand  i  Gjemme. 

Den  anden  Mand  var  Christian  Friderich  Jacobi,  Han 
skrev  et  Digt:  Til  Suhm  paa  hans  Bryllupsdag  den  18.  Octob. 

1788,  Og  lader  i  dette  de  græske  Guder  og  Gudinder  samles 
paa  Helikons  skjønne  Top,  hvor  de  forhandle  om,  hvilken 
Gave  de  skulle  skjænke  Suhm  paa  hans  Festdag  den  attende. 
Klio  siger,  at  hun  gjerne  vil  forære  ham  Noget,  som  kunde 
fornøje  ham;  men  da  En  foreslaar  et  stort  Navn,  en  anden 
vil  flette  ham  Krandse,  siger  Klio,  at  det  allerede  er  gjort. 
Saa  taler  Fru  Venus: 

Vi  vil  udsøge  ham  en  Brud, 
Som  kan  forsøde  ham  hans  Dage; 
og  hende  vil  vi  smykke  ud 
Med  Lyst  og  Gaver  at  behage. 

Apollo  smilte  med  et  Nik. 
(De  Guders  Nik  et  Ja  betyder.) 
Det  Bifald  rundt  om  Bordet  gik, 
Da  en  Charite  saa  udbryder: 
Vi  har  fra  første  Ungdoms  Aar 
Opdraget  selv  en  yndig  Pige; 
Om  han  den  Skjønnes  Hjerte  faar, 
Saa  er  hans  Lykke  uden  Lige. 

Strax  Venus  tog  sit  Bælte  af, 
Og  det  med  himmelsk  Ynde  rækker 

Til  Glio  hen men  hun  det  gav  — 

(O!  Held  Dig,  Suhm!)  til  Jomfru  Becker. 

Digtet  blev  trykt  anonymt  i  »Minerva«  med  en  Anmærk- 
ning om,  at  det  ventes,  at  Forfatteren  vil  tilgive,  at  Digtet  af- 
trykkes uden  hans  Tilladelse,  da  Minervas  Læsere  ellers  ikke 
vilde  tilgive,  om  man  havde  undladt  at  trykke  det.  Heraf  tør 
vist  sluttes,  at  Digtet  er  kommet  frem  ved  en  af  Bryllups- 
festerne. Det  vandt  Bifald^  og  det  blev  optrykt  i  Provinds- 
Aviser  som  »Odense  Adresse-Avis«  den  18.  November  1788. 

Et  Ægteskab,  der  saaledes  var  stillet  under  baade  de  nor- 
diske og  de  græske  Guders  Beskyttelse,  maatte  ventes  at  ville 
blive  et  lykkeligt  Ægteskab;  det  blev  det  vist  ogsaa,  thi  der 
høres  ikke  om  nogen  Misstemning  mellem  Ægtefolkene.  Der 
høres  overhovedet  saa  godt  som  Intet  om  deres  Liv  i  Tiden, 
der  forløb  til  Suhm  døde,  Kilderne  ere  tause,  eller  rettere: 
der  er  ingen  Kilder,  hvorfra  der  er  Kundskab  at  hente.  Kun 
nogle    faa   Notitser   er   der   at   finde    i    Fru  Beckers  Dagbog, 

af  hvilken  det  fremgaar,  at  Suhms  meget  hyppigt  gjæstede 
Beckers.  De  faa,  og  ikke  meget  indholdsrige  Notitser,  der 
sigtes  til,  ere  følgende:  Den  11.  Januar  1789:  »Fru  Suhm  her 
et  Par  Timer  efter  at  have  været  til  Taffels.«  Den  6.  Februar : 
»Om  Eftermiddagen  Fru  Bozenhard  og  Fru  Suhm,  som  tog 
paa  Bal  paa  Gjethuset;«  Suhm,  Høyer,  Schou  og  Bozenhard 
spillede  L'Hombre  hos  Beckers.  Den  19.  Maj:  »Suhms  rejste 
til  Roskilde;  Fru  Bozenhard  med  dem.«  Den  7.  Januar  1790: 
»Om  Aftenen  .  .  .  Fru  Suhm  og  Fru  Høyer  til  Bernstorffs.« 
Den  3.  Marts:  »Fru  Suhm  var  paa  et  lille  Bal.«  Den  7.  Marts: 
»Jeg  med  Christiane  i  Koncert  og  hørte  et  Barn  paa  10  Aar, 
der  færdigt  spillede  Klaver;  hans  Navn  Hummel  — «  o:  det 
er  den  bekjendte  Klavervirtuos  og  Komponist  Joh.  Nepomuk 
Hummel  her  er  Tale  om  (d.  1837). 

Fru  Beckers  Dagbog  giver  nogen  Vejledning  til  at  see, 
hvilken  Omgangskreds  Suhm  og  hans  Kone  havde.  Det 
Beckerske  Hus  var  meget  livligt  og  var  godt  anlagt  for  Sel- 
skabelighed. Selv  havde  han  næsten  ingen  Familie,  og  de 
Personer  af  hans  afdøde  Hustrus  Slægt,  der  levede  i  Kjøben- 
havn,  indskrænkede  sig  til  meget  faa;  dog  er  det  værdt  at 
lægge  Mærke  til,  at  Omgangen  med  dem  ikke  standsede  ved 
Fru  Karen  Suhms  Død,  men  blev  fortsat,  og  det  er  ovenfor 
nævnet,  at  flere  af  dem  deltog  i  de  Selskaber,  som. fandt  Sted 
hos  Beckers  i  Anledning  af  Datterens  Bryllup  med  Suhm. 
Men  Suhms  og  Beckers  havde  længe  havt  Omgang  med  hver- 
andre, og  det  var  da  rimeligt,  at  de  havde  mange  fælles  Ven- 
ner og  Bekjendte,  med  hvilke  de  mødtes  snart  i  Pustervig, 
snart  paa  Kjøbmagergade,  snart  i  Øverød,  snart,  idetmindste 
en  Ild,  i  Nærum.  Det  var  i  Reglen  ret  fint  Selskab,  fine  Fa- 
milier, uden  at  de  dog  egentlig  hørte  til  creme  de  la  creme*. 


♦  Johan  Bfdow  fortælleri  at  Fru  Suhm,  fød  Becker,  vilde  vide  Bernt 
Ankers  Dom  over  Prindsesse  Louise  Augusta  og  Kronprindsesse  Marie,  og 
at  han  da  svarede:  >/a  premiere  parle  a  Vous,  mais  Vons  parlez  auec  Vantre,*^ 

X. 

1787 — 1798.  Om  Suhms  Mindeord  over  de  Venner  og  Be- 
kjendte,  som  døde  i  hans  sidste  Leveaar.  Af  Suhms  Korrespon- 
dance med  Fremmede  og  med  Landsmænd,  mest  i  hans  ældre 
Alder.  Frederik  SneedorflF.  Suhms  sidste  literære  Arbejder  —  ved 
Siden  af  Danmarks-Historien. 


Suhm  havde  oplevet  et  smerteligt  Tidspunkt  i  sit  Liv^ 
dengang  i  Løbet  af  forholdsvis  kort  Tid  foruden  hans  Hustru 
saa  mange  af  hans  bedste  Venner  gik  bort.  Han  maatte  være 
forberedt  paa,  at.  som  hans  egne  Livsaar  voxede  i  Tal,  saa 
vilde  den  ubønhørlige  Høst  bringe  mangt  et  Hjerte  til  at 
standse,  som  havde  været  ham  dyrebart.  Der  skete  efter- 
haanden  mange  Forandringer  i  den  Kreds,  han  var  bleven 
indlevet  i,  og  den  Kreds,  som  han  hørte  til  fra  tidligere  Tider, 
skiftede  efterhaanden  Fysiognomi. 

Gjennem  de  Mindeord,  som  Suhm  skrev  om  de  Personer, 
der  hørte  til  hans  Kreds  og  som  døde  i  det  sidste  Tiaar  af 
hans  Liv,  lærer  man  at  kjende  Navnene  paa  de  mange  be- 
gavede og  fortræffelige  Mænd,  som  han  kunde  regne  med 
blandt  sine  Venner.  Mindeordene,  der  ligesom  de  tidligere 
omtalte,  kom  frem  i  »Adresseavisen,«  ere  alle  trykte  i  det  Qor- 
tende  Bind  af  hans  »Samlede  Skrifter;«  men  saa  interessant  det 
vilde  være  at  gjennemgaa  dem  et  efter  et  andet,  er  det  dog 
nødvendigt,  kun  at  dvæle  lidt  ved  et  Par  af  dem. 

Edvard  Storm  døde  1794.  Suhm  havde  staaet  i  et  sær- 
eget Forhold  til  denne  ædle  Mand,  hvem  han  engang  havde 
understøttet  pekuniært,  og  altid  havde  havt  kjær.  Suhm 
skriver  om  ham,  paa  Latin:  »Han  var  en  lærd  Mand,  from 
og  brav,  og  han  var  en  udmærket  Digter;  men  endnu  mere 
udmærket  var  han  i  Opdragelseskunsten  og  den  pædagogiske 
Videnskab;  han  elskede  Børnene  og  han  var  deres  Ven.« 
Storm  kom  i  nogle  Perioder  meget  i  Suhms  Hus,  og  Storm 
har  i  sine  Regnskabsbøger  skrevet  op,  naar  han  spiste  til 
Middag  i  Pustervig  eller  i  Øverød.  Suhm  har  i  sine  »Blan- 
dede Tanker«  et  Stykke  til  Karakteristik  af  Edvard  Storm, 
hvem   han    omtaler   paa    den  venligste  og  smukkeste  Maade. 

Den  »gode  Ven,«  her  omtales,  som  en  Tid  gav  ham  aarlig  200 
Rdl.,  var  Suhm^«. 

Geheimeraad  Adolph  Gothard  Carstens  døde  i  Aaret  1795. 
Han  er  vel  bekjendt  som  en  fin,  æsthetisk  Kritiker,  der  havde 
meget  at  sige  herhjemme  i  den  Verden,  som  levede  med  og 
for  Digtekunsten.  Suhm  skrev  et  latinsk  Gravskrift  over  ham, 
men  tillige  skrev  han  nogle  Bidrag  til  en  Karakteristik  af  Car- 
stens, som  ere  meget  oplysende  om  denne  fortræffelige  Mand  ^*. 
Suhm  berømmer  ham  især  for  hans  Forhold  til  Johannes 
Ewald:  »med  utrættelig  Iver  vejledede  han  dette  store,  men 
vilde  Genie,  lærte  ham  at  skjære  bort,  at  file,  at  tæmme  sine 
altfor  vilde  Udbrud ;  han  hjalp  Ewald  i  hans  Trang.  Carstens 
nægtede  Ingen  at  gjennemse  hans  Skrifter,  som  forlangte  det. 
Saaledes  haver  jeg  og  i  det  Fald  havt  Nytte  af  ham  i  Hen- 
seende til:  De  tre  Venner,  og  Habor  og  Signe.« 

Mange  af  de  Mænd,  som  Mindeordene  handle  om,  ere  nu 
glemte,  men  mange  af  dem  ere  endnu  erindrede,  og  flere  end 
een  af  dem  staa  omgivne  med  en  vis  Glands  i  Danmarks, 
Norges  og  Islands  fælles  Videnskabs-  og  Literaturhistorie. 
Det  er  en  sjelden  smuk  Venne-  og  Omgangskreds,  Suhm  har 
havt  i  Kjøbenhavn  og  som  han  har  tegnet  i  sine  Afskedsord. 
Han  forstod  paa  en  træffende  Maade  at  fremhæve  det,  hvor- 
ved disse  Mænd  havde  gjort  sig  fortjente,  og  han  saae  be- 
standig paa  det  Almindelige,  stillede  ikke  sig  selv  og  sit  Ven- 
skab for  dem  i  første  Række.  Flere  af  dem  vare  dengang  de 
døde  i  Virksomhed  Qærnt  fra  Kjøbenhavn,  i  Norge,  paa  Is- 
land, i  Sønderjylland,  men  Suhm  drog  dem  frem  for  OfTentlig- 
heden  og,  idet  han  omtalte  dem,  mindedes  han  sit  Venskab 
til  dem  i  de  yngre  Dage*. 

Suhm  skrev  sine  Mindeord  strax  efter  at  de  Personer,  de 
handle  om,  vare  døde.  Men  der  er  mange  andre  Personer, 
som  Suhm  har  kjendt  og  til  hvis  Karakteristik  han  har  givet 
gode  Bidrag,  foruden  at  han  ogsaa  har  skrevet  Mindeord  om 
nogle  af  dem;  disse  Bidrag  ere  mest  forfattede  i  hans  ældre 
Alder  og  bleve  trykte  i  de  »Blandede  Tanker.«  I  det  tiende 
Bind  af  de  »Samlede  Skrifter«  og  spredt  i  andre  Bind  af  dette 


•  Suhm  har  desuden  skrevet  Mindeord  om  Frederik  den  Store,  Prinds 
Ferdinand  af  Brunsvig,  Broder  til  Dronning  Juliane  Marie,  og  Ludvig  den 
Sextende. 

Værk  vil  man  saaledes  finde  omtalt  en  hel  Række  Personer, 
der  vare  Suhms  Samtidige,  der  havde  indtaget  en  mere  elier 
mindre  fremragende  Stilling  i  Samfundet,  og  som  Suhm  har 
kjendt.  Det  er  ikke  saa  meget  historiske,  biografiske  Oplys- 
ninger, som  det  har  været  Suhm  magtpaaliggende  at  give, 
derimod  er  det  Oplysning  om  disse  Personers  Karakterer,  man 
kunde  vel  sige:  Oplysning  om  deres  Psychologi,  om  deres 
Ethik.  Føjer  man  til  disse  korte  Karakteristiker  de  længere, 
som  Suhm  har  skrevet,  af  Langebek,  Schøning,  Luxdorph, 
Fru  Karen  Suhm,  Frederik  Sneedorff,  Læreren  Christian  Graae, 
hvortil  kommer  Karakteristikerne  af  Christian  den  Fjerde  og 
af  Ludvig  Holberg^  saa  maa  man  faa  en  Forestilling  dels  om 
Suhms  varme  Interesse  og  Hengivenhed  for  de  Personer,  som 
han  kunde  regne  til  sin  Kreds  eller  som  han  satte  Pris  paa, 
dels  om  hans  Evne  til  at  iagttage  og  til  at  skildre.  Men  man 
vil  ogsaa  lægge  Mærke  til,  at  den  Kreds,  som  han  kunde 
kalde  sin,  talte  mange  af  hans  Samtids  begavede  Mænd,  der 
dyrkede  Videnskaben  og  Literaturen,  eller  som  hørte  til  den 
civile  Embedsstand,  medens  man  træffer  meget  faae  Navne, 
der  tilhørte  Adelsstanden,  Statsmændenes  Kreds,  de  militære 
Stænder. 

Gustav  Ludvig  Baden  siger  en  Gang**:  »Pennen  hos  Suhm 
flød  over,  naar  han  skrev  om  sine  Venner,  han  glemte  saa 
Historieskriverens  Upartiskhed.«  Ja,  Suhm  førte  en  blød  Pen, 
naar  han  skrev  om  de  bortgangne  Venner,  thi  en  haard,  en 
spids  Pen  som  Gustav  Ludvig  Badens  holdt  han  ikke  af  at 
bruge  *. 

Suhm  har  iøvrig  tidlig  øvet  sig  i  at  tegne  Karakterer.  I 
det  sidste  Hefte  af  de  »Trondhjemske  Samlinger,«  som  udkom 
1765,  har  han  saaledes  udgivet:  »Karakterer  af  onde  og  daar- 
lige  Fruentimmer,«  smaa  komponerede  Skizzer,  som  minde 
om  Theofrasts  og  La  Bruyére*s  saa  vel  bekjendte  Karakterer. 

Dette  Afsnit  skal  sluttes,  og  det  skeer  bedst  ved  at  med- 
dele følgende  Mindeord  over  Andreas  Peter  Bernstorff,  Denne 
Statsmand  døde  den  21.  Juni  1797  (62  Aar  gammel)^  og  alle- 
rede den  23.  Juni  stod  Suhms  Epitaphium  at  læse  i  »Adresse- 
avisen.«    Det  lyder  saaledes: 

*  G.  L.  Baden  skrev  de  anførte  Ord  i  Anledning  af  Suhms  Karakter- 
istik af  Langebek. 

Bruun,  P.  F.  Suhm.  22 

BERNSTORFIO  siiblato  ingemuerunt  Musæ  Patria  Yirtus.  Tune 
dixit  Religio:  Ne  suspirate  Sorores,  non  ablatus,  sed  translatus  est. 
Vos,  Musæ!  dicite  ejus  laudes.  Tu,  Patria  grata!  cujus  numen  tute- 
lare  erat,  sancte  serva  ejus  memoriam.  Tu  Virtus!  redde  multos 
ei  similes.  Ego  lucidas  inire  Eum  sedes  arvaqve  Beatorum  felicia 
jura  ibi  piis  dantem  faciam.  —  Memoriæ  viri  immortalis  posuit 
P.  F.  Suhm. 

Suhm  omtaler  et  Sted,  at  han  ingen  Gave  havde  til  at 
skrive  Breve  og  at  han  var  en  overmaade  slet  Brevskriver. 
Han  paadrog  sig  ofte  Misfornøjelse  hos  dem,  som  sendte  ham 
Breve,  fordi  han  ikke  svarede,  og  i  denne  Mangel  paa  Evne 
eller  Ulyst  til  at  korrespondere  maa  for  en  Del  Grunden  søges 
til,  at  der  er  saa  faae  Breve  bevarede,  som  ere  skrevne  af 
ham.  Og  det  er  ret  beklageligt;  thi  der  har  været  Indhold  i 
hans  Breve,  idetmindste  hvis  man  tør  slutte  dette  af  følgende 
Ytring  af  Gråter  i  et  Brev  til  Nyerup  (Halle,  2.  Sept.  1798): 
Suhms  »Briefwechsel  enthålt  einen  solchen  Schatz  interessanter 
und  lehrreicher  Neuigkeiten,  das  ich  immer  wieder  von  vor- 
nen  zu  lesen  anfange,  und  niemals  satt  werde.«  Men  af- 
sendte han  ikke  mange  Breve,  saa  modtog  han  mange,  og 
Nyerup  fortæller  i  sin  Biografi  af  Suhm,  at  han,  da  han  skrev 
den,  havde  »mange  tusinde  Breve  til  Suhm  for  sig.«  En  haard 
Skjæbne  har  hvilet  over  alle  disse  Breve,  thi  de  ere  saa  godt 
som  alle  forsvundne;  i  det  store  kongelige  Bibliothek  er  der 
kun  bevaret  omtrent  50  Breve  sendte  til  ham.  Den  rige  Kilde 
til  biografisk  Stof,  som  Breve  saa  mange  Gange  ere,  flyder 
ikke  for  Suhms  Vedkommende.  Saa  meget  mere  maa  der 
sættes  Pris  paa,  at  Rasmus  Nyerup  i  sit  Skrift  om  Suhm  har 
i  et  Anhang  udgivet  94  Breve  skrevne  til  Suhm;  vel  ere  de 
ikke  alle  fuldstændigt  aftrykte,  men,  som  de  nu  foreligge,  ere 
de  dog  indholdsrige.  Brevene  fylde  i  Nyerups  Bog  paa  524 
Sider  omtrent  360  Sider,  han  har  delt  dem  i  to  Grupper, 
Breve  fra  Fremmede  og  Breve  fra  Landsmænd,  og  i  den 
samme  Følge  skal  der  her  gives  en  Udsigt  over  Brevenes  Ind- 
hold, især  forsaavidt  dette  angaar  Suhm  selv*.  De  Breve, 
som  Nyerup  ikke  har  udgivet,  og  som  her  ville  blive  om- 
talte, idet  de  indskydes  paa  passende  Steder,  ere  betegnede 
ved  en  Stjerne  føjet  til  Brevskriverens  Navn^^ 

*  Nogle  mindre  betj'delige  Breve  ere  dog  blevne  forbigaaede. 

Rækken  af  Brevene  fra  Fremmede  aabnes  med  et  Brev 
fra  Pave  Pias  V/.,  skrevet  den  23.  Marts  1785,  paa  Latin  i 
første  Person,  i  hans  Navn  af  Sekretæren  »Callistus  Marinius  a 
latinis  episiolis  SanctissimL*  Paven  takker  for  det  ham  til- 
sendte femte  Bind  af  '»Scriptores  Rerum  Danicarumyt  hvilket 
har  glædet  ham  baade  for  det  meget,  det  indeholder  til  de 
nordiske  Landes  kirkelige  og  borgerlige  Historie,  og  for  de 
Indledninger  og  Anmærkninger,  hvormed  de  forskjellige  Styk- 
ker ere  ledsagede.  Til  Tak  sender  Paven  Suhm  et  Exemplar 
af  den  nye  Udgave  han  har  foranstaltet  af  Biskop  Maximus 
Taurinensis's  Værker*.  Paven  havde  gjerne  villet  sende  Suhm 
Ansgars  Dagbog,  men  denne  er  forgæves  bleven  eftersøgt  i  det 
Vaticanske  og  i  det  Barberinske  Bibliothek,  og  der  udtales 
Frygt  for,  at  en  Eftersøgning  i  andre  romerske  Bibliotheker 
vil  føre  til  det  samme  negative  Resultat.  Og  dette  saameget 
desto  mere,  som  det  kan  være  tvivlsomt,  om  Dagbogen  nogen- 
sinde er  bleven  bragt  til  Rom,  thi  den  eneste  Forfatter  fra 
Middelalderen,  der  har  Efterretningen  om,  at  den  er  bragt  til 
Rom,  nemlig  Forfatteren  til  Annalerne  fra  Corvey,  meddeler 
ikke  dette  som  en  Kjendsgjerning,  men  som  Noget,  man  har 
fortalt,  og  endda  støtter  dette  sig  paa  en  upaalidelig  Kilde, 
om  hvilken  der  gives  nogle  Oplysninger.  Paven  slutter  med  at 
nedbede  Guds  Beskyttelse  over  den,  hvem  Brevet  er  stilet  til. 

Det  Bind  af  y> Scriptores  Rerum  Danicarum,^  hvilket  Suhm 
sendte  som  Foræring  til  Paven,  blev  overrakt  denne  af  Ste- 
fano Borgia,  der  1789  blev  Kardinal**;  han  var  en  udmærket 
Kunstelsker  og  Samler,  men  tillige  var  han  udmærket  som 
Beskytter  af  Videnskabsmændene,  ikke  mindst  af  de  Unge, 
som  fra  de  nordiske  Lande  kom  til  Rom  for  at  studere.  Fra 
ham  ere  de  to  følgende  Breve  til  Suhm.  I  det  første,  som  er 
dateret  fra  Rom  den  19.  Juli  1783,  takker  Borgia  for  et 
Exemplar  af  »Scriptores  Rerum  Danicarum,«  hvilket  Suhm  har 
foræret  ham;  han  udtaler  sin  Glæde  over  den  udmærkede 
Stilling,  Videnskaben  indtager  i  Danmark,  og  for  hvilken  han 

♦  Maxirtms  Taurinensis,  Opera  aucta  atque  adnotationibus  iUnstrata  (a 
Brunone  Briini).    Romae  17 8i.    Stor  Folio.    Det  indbundne  Exemplar  prydet 
med  Pavens  Vaaben  paa  Bindet,  som  blev  foræret  Suhm,  bevares  nu  i  det 
store  kongelige  Bibliothek.     Turin-Blskopen  Maximus  levede  i  det  5.  Aarh. 
blandt  hans  Skrifter  ere  Homilierne  de  vigtigste. 

♦♦  Kardinal  Borgia  var  fodt  1731;  han  døde  1804. 

har  lært  at  kjende  saa  fortræffelige  Repræsentanter  som  Hviid, 
Adler,  Birch,  Zoega.  Men  han  stiller  Suhm  frem  foran  disse, 
fordi  han  har  paataget  sig  at  fuldføre  det  store  Værk,  som  den 
udødelige  Langebek  havde  begyndt.  Borgia  vil  nu  i  Gjerning 
vise  sin  Erkjendtlighed  for  den  smukke  Foræring,  og  han 
sender  ham  derfor  gjennem  Hviid  en  Samling  af  Mineraller 
fra  Vesuv,  fordelte  i  forskjellige  Klasser  og  ledsagede  af  en 
Fortegnelse. 

Det  andet  Brev  fra  Stefano  Borgia  til  Suhm,  skrevet  fra 
Rom  den  27.  August  1785,  har  et  interessantere  Indhold. 
Længe  før  Pave  Leo  den  Trettende  aabnede  Vatikanets  Ar- 
kiver for  de  Lærde,  have  Historikerne  havt  deres  Opmærk- 
somhed henvendt  paa  den  store  Mængde  Dokumenter,  som 
bevares  der  og  som  kunde  give  Oplysning  om  deres  Fædre- 
lands Kirkehistorie  i  Qærne  Tider.  Under  Frederik  den  Fjer- 
des Regjering  var  det  paatænkt,  at  sende  Hofpræsten  Hektor 
Gotfr.  Masius  til  Rom  for  at  gjøre  Undersøgelser  i  det  Vati- 
kanske  Arkiv  med  Danmarks  Kirkehistorie  for  Øje,  men  denne 
Plan  blev  ikke  bragt  til  Udførelse.  Der  gik  lang  Tid  hen, 
før  en  Nordbo  fik  Tilladelse  til  selv  at  benytte  Kopibøgeme  i 
det  pavelige  Arkiv  og  Professor  Peter  Andreas  Munch  var  vist 
den  første  Nordbo,  som  selv  gjorde  en  god  Høst  i  Vatikanets 
Arkiver  for  Norges  og  Danmarks  og  Sverigs  Vedkommende. 
Men  allerede  omtrent  ved  Midten  af  det  18.  Aarhundrede  havde 
Jakob  Langebek  gjort  sig  Umage  for  at  faa  Afskrifter  fra  de 
pavelige  Registraturer  til  sit  store  diplomatariske  Værk,  og 
han  havde  været  saa  heldig,  ved  Aaret  1766  at  have  faaet  ved 
Professor  Maltets  Mellemhandling  i  Afskrift  et  Antal  af  om- 
trent 170  Dokumenter,  der  vare  udstedte  i  Tiden  fra  1200  til 
1227,  hvilke  vare  blevne  ham  tilsendte  ved  Professor  Reverdil*y 
og  Mallet  havde  givet  ham  Haab  om  at  faa  flere;  men  om 
disse  flere  høres  der  Intet  ^®.  Suhm  havde  i  April  1785  skre- 
vet til  Stefano  Borgia  og  bedet  ham  om,  at  forskaffe  sig  Doku- 
menter udstedte  i  Tiden  fra  Benedikt  den  Ottendes  til  Inno- 
cents  den  Tredies  Pontifikat,  og  Borgia  henvendte  sig  i  den 
Anledning  til  Paven,  som  befalede,  at  der  skulde  eftersøges  i 
Arkiverne  i  Vatikanet  og  i  St.  Angelo,    for  at  finde  Buller  og 

*  Suhm  har  benyttet  disse  Afskrifter  i  sin  Historie  af  Danmark.  Abra- 
ham KaU  siger,  at  Afskrifterne  ikke  ere  nøjagtige. 

Pavebreve  skrevne  til  de  danske  og  norske  Konger  eller  til 
Ærkebiskopper  og  Biskopper  under  Lund  og  Trondhjem.  Denne 
Befaling  blev  strax  sat  i  Værk;  men  det  viste  sig,  at  Bullerne 
først  begyndte  med  Innocents  den  Tredie,  og  at  de  fleste  af 
disse  vare  Suhm  kjendte  og  vare  udgivne.  Derimod  lod  Bor- 
gia  afskrive  de  Buller,  som  Suhm  ikke  kjendte  og  desuden  et 
stort  Antal  Buller  udstedte  under  Pave  Honorius  den  Tredie*, 
og  disse  Afskrifter  bleve  sendte  Suhm  gjennem  Frederik  Mun- 
ter, og  senere  gjennem  Torkel  Baden. 

Philppe  Antoine  Grouvelle*,  f.  1758,  d.  1806,  der  1794  var 
bleven  fransk  Minister  i  Kjøbenhavn,  henvendte  sig  til  Suhm 
i  Anledning  af,  at  ensartet  Vægt  og  Maal  skulde  gjennemføres 
i  Frankrig,  idet  han  ønskede  Oplysning  om,  hvorledes  man  i 
Danmark  var  gaaet  frem,  da  man  i  dette  Land  indførte  ens- 
artet Vægt  og  Maal  ved  Forordningen  herom,  som  blev  givet 
1698.  Brevet,  som  er  meddelt  i  Tillæget,  er  interessant,  fordi 
det  viser,  at  det  har  været  Grouvelle  magtpaaliggende  at  trænge 
tilbunds  i  Spørgsmaalet.  Det  er  dateret  den  12.  Messidor  Aar  3, 
o:  21.  Juni  1794.  Kun  Underskriften  med  Hilsenen  er  skre- 
ven af  Grouvelle  selv. 

Et  Brev  fra  Orientalisten  Silvestre  de  Sacg  vil  blive  om- 
talt paa  sit  Sted  i  det  Følgende. 

Naar  og  gjennem  hvem  Suhm  er  kommen  i  Forbindelse 
med  Jean  Baptiste  Gaspard  d'Ansse  de  Villoison  (f.  1753,  d.  1805), 
der  var  en  af  sin  Tids  meget  ansete  græske  Filologer  og  var 
Professor  i  Paris,  vides  ikke.  Men  af  det  eneste  Brev  fra 
ham  til  Suhm,  som  Nyerup  har  aftrykt,  og  som  er  dateret 
Paris  den  11.  Marts  1788,  kan  det  sees,  at  de  allerede  for  flere 
Aar  tilbage  have  vexlet  Breve.  Villoison  fortæller  ret  udførlig 
og  livlig  om  sine  Rejser  i  Grækenland  og  om  sine  viden- 
skabelige Arbejder;  han  sender  Suhm  et  Exemplar  af  sin 
Folio-Udgave  af  Illaden  trykt  i  Venedig  1788. 

Et  Brev  fra  Hertug  Carl  af  Wurtemberg  til  Suhm,  da- 
teret Hohenheim  den  25.  Maj  1784,  er  tidligere  blevet  omtalt. 
Ved  dette  kommer  man  til  de  tydske  Brevskrivere,  og  den 
næste,  som  her  bliver  at  nævne,  er  Michel  Denis,  der  var  født 
1729  og  døde  1800   som  Kustos  ved  det  kejserlige  Hofbiblio- 


*  Benedikt   den   Ottende   var   Pave   fra   1012  til  1024,    Innocents   den 
Tredie  fra  1198  til  1216,  Honorius  den  Tredie  fra  1216  til  1227. 

thek.  Der  er  to  Breve  fra  ham,  af  hvilke  det  første  er  dateret 
Wien  11.  September  1776.  Det  indeholder  Tak  for  *  Scriptores 
Rer.  Danica y  som  Suhm  har  sendt  ham;  Denis  mener,  at  han 
er  den  eneste  Mand  i  Wien,  som  har  faaet  dette  Værk,  Noget 
hvorover  han  er  meget  stolt,  og  Noget  som  skal  opmuntre 
ham  til  fremtidig  poetisk  Virksomhed,  da  han  nu  har  faaet 
en  saa  stor  Velynder.  Denis  længes  efter  at  læse  Suhm,  og 
han  vil  søge  at  overvinde  Vanskelighederne  ved  at  lære  de  nor- 
diske Sprog.  Han  omtaler  sine  egne  Arbejder,  baade  de  som  ere 
udkomne:  Ossians  Digte  i  tydsk  Oversættelse  —  Denis  ind- 
førte disse  Digte  for  det  tydske  Publikum  — ,  die  Lieder  Sineds, 
Fortegnelsen  over  Sommerfuglene  i  Wiens  Omegn,  og  de  som 
forberedes,  især  af  bibliografisk  Indhold.  Med  det  andet  Brev, 
dateret  Wien  den  1.  August  1784,  sender  Denis  til  Gjengjæld 
for  den  Gave,  han  havde  modtaget  fra  Suhm  i  Aaret  1775,  et 
af  sine  Skrifter,  hvis  Titel  ikke  er  nævnet.  Han  ønsker,  at 
Forsynet  vil  lade  sin  Velsignelse  hvile  over  en  Mands  Dage, 
der  er  en  sand  Pryd  for  sit  Fædreland  og  dets  Literatur,  og 
som  de  Danske,  der  ere  rejste  igjennem  Wien:  Kali,  Hviid, 
Adler,  Fabricius,  Moldenhawer  og  den  forhaabningsfulde  Greve 
Moltke,  have  omtalt  med  Ærefrygt. 

Historikeren  Ludvig  Albrecht  Gebhardiy  Director  ved  Gym- 
nasiet Lyneborg,  meddeler  Suhm,  den  9.  August  1792,  at  han 
med  Glæde  har  modtaget  det  ham  tilsendte  syvende  Bind  af 
-»Scriptores  Rer,  Danic.,^  og  fortæller  om  sit  Samarbejde  med 
Langebek  i  Gehejmearkivet  i  Kjøbenhavn,  for  hvem  han  af- 
tegnede Sigiller.  Nogle  af  sine  Tegninger  havde  Gebhardi 
nylig  gjenfundet  paa  Tavlerne  til  Thorkelins  Diplomatarium 
Arna-Magnæanum,  saa  at  disse  Tegninger  paa  en  for  ham  ufor- 
staaelig  Maade  maatte  være  komne  ind  imellem  Arne  Magnus- 
sens Haandskrifter. 

Med  Professor  Fried,  Dav.  Gråter*  stod  Suhm  i  Brev- 
vexling,  men  Nyerup  har  ingen  Breve  meddelt  fra  denne  be- 
kjendte  tydske  Lærde,  der  saa  levende  interesserede  sig  for  de 
nordiske  Landes  Sprog  og  Historie  (f.  1768,  d.  1830).  Men 
mærkelig  nok  er  der  vendt  to  af  Suhms  Breve  til  ham  tilbage 
til  Danmark  ^^.  Det  ene  af  dem  er  skrevet  paa  Tydsk  den  28. 
April  1791  og  indeholder  en  Lykønskning  til  Gråter  i  Anled- 

ning  af  at  han  er  bleven  Professor*;  det  andet  er  skrevet  paa 
Dansk  den  20.  Marts  1793:  Suhm  har  havt  Podagra  og  Chiragra 
i  over  8  Uger,  men  han  kan  dog  nu  bruge  den  høire  Haand; 
Suhm  har  læst  det  andet  Bind  af  Graters  Tidsskrift  »Bragur«, 
udtaler  sin  Glæde  over,  at  han  gjør  Nordens  Sprog  og  Sange 
bekjendt,  og  han  sender  Gråter  flere  af  sine  Skrifter.  Dette 
Brev  er  blevet  udgivet  1824  i  Gråters  »Zerstreute  Blåtter.« 

Da  Nyerup  havde  udgivet  sin  »Udsigt  over  P.  F.  Suhms 
Levnet  og  Skrifter«  sendte  han  et  Exemplar  af  Bogen  til  Grå- 
ter. Denne  takkede  for  Gaven  i  et  Brev  dateret  2.  September 
1798:  han  er  henrykt  over  Alt,  hvad  han  lært  ved  at  gjennem- 
læse  dette  Skrift,  han  glæder  sig  over  Suhm  og  over  Alt, 
hvad  han  har  udrettet,  og  ved  at  sammenligne  Forholdene  i 
Tydskland  med  dem  i  Danmark  udbryder  han :  » Wir  Deutschen 
haben  wahrhaftig  keinen  weder  als  Måcen  noch  als  Schriftsteller«^ 
som  Suhm.  Kun  faae  Uger  efter  kunde  Gråter  skrive  nogle 
Mindeord  paa  Latin  over  Suhm. 

Det  følgende  Brev,  som  er  udgivet  af  Nyerup,  er  fra  ingen 
ringere  Mand  end  Johann  Gottfried  von  Herder,  skrevet  i  Wei- 
mar den  30.  Juni  1788.  Suhm  har  sendt  ham  dels  Skrifter, 
til  hvilke  han  selv  er  Forfatter,  dels  Skrifter,  som  han  har 
foranstaltet  udgivne  (de  islandske);  Herder  bringer  sin  Tak 
for  disse  Gaver  i  et  Brev,  som  er  smukt  formet,  og  i  hvilket 
der  udtales  den  største  Anerkjendelse  af  Suhms  Fortjenester; 
Suhm  har  gjort  ham  til  en  »proselytiis  portæ  der  nordischen 
Literatur.«  Herder  henleder  Suhms  Opmærksomhed  paa  den 
Qerde  Del  af  sine  »Ideen«,  som  snart  vil  udkomme,  hvor  det 
vil  flndes,  at  han  har  vist  større  Interesse  for  Beboerne  af  de 
nordiske  Lande  og  for  deres  Historie  end  for  de  Tydske. 

Derefter  kommer  et  Brev  fra  Greve  Ewald  Fried,  Hertz- 
berQy  f.  1725,  d.  1795,  der  var  Udenrigsminister  i  Preussen, 
men  tillige  Historiker,  og  som  særlig  beskæftigede  sig  med 
Brandenborgs  Historie.  Suhm  havde  den  28.  April  1791  til- 
skrevet ham  og  udbedt  sig  Oplysning,  om  der  i  en  Samling 
Aktstykker  til  Pommerns  Historie  skulde  findes  nogle,  som 
angik  Danmark.      Hertzbergs  Svar   er   dateret  Berlin  den  25. 


*  Suhm  beklager,  at  et  Brev,  som  han  havde  sendt  Gråter  i  Oktober 
1789,  ikke  havde  naaet  ham.  Korrespondancen  imellem  dem  har  altsaa 
varet  i  flere  Aar. 

Maj  1791:  han  er  glad  over  at  være  traadt  i  Forbindelse  med 
en  Mand,  der  er  en  saa  betydelig  Kjender  og  Befordrer  af 
den  historiske  Videnskab,  samt  lover  den  største  Beredvillig- 
hed til  at  hjælpe  ham;  de  nødvendige  Oplysninger  gives  an- 
gaaende  Suhms  Spørgsmaal. 

Joh.  Frid.  Aug.  Kinderling  *^  Diakonus  ved  Steffanskirken  i 
Kalbe  ved  Saale,  skriver  til  Suhm  den  11.  Aug.  1792,  for  at 
bede  ham  forskafife  sig  de  sidste  Bind  af  »Scriptores  Rer,  Danic.,^ 
da  han  vil  udgive  et  historisk  Repertorium,  som  skal  inde- 
holde en  Fortegnelse  over  alle  de  Skrifter,  som  findes  trykte 
dels  i  mange  kirkehistoriske  Samlinger,  dels  i  forskjellige  Lan- 
des Scriptores-Samlinger. 

Christian  Wilhelm  Schneider,  Generalsuperintendent  i  Sach- 
sen-Eisenach  og  Medlem  af  det  øverste  Kirkeraad  i  Sachsen- 
Weimar-Eisenach,  skrev  fra  Eisenach  et  Brev  til  Suhm  dateret 
15.  April  1785,  fuld  af  Berømmelse,  baade  fordi  Suhm  havde 
samlet  sit  prægtige  Bibliothek,  som  han  aabnede  de  Lærde 
Adgangen  til,  og  fordi  han  støttede  Videnskaben  og  Literaturen, 
samt  ved  egne  Skrifter  fremmede  disse.  Schneider  kjendte 
Udgaverne  af  de  islandske  Skrifter,  Suhms  kritiske  Historie, 
Fortsættelsen  af  j>Scriptores  Rerum  Danicarum  ;^  han  fortalte 
nu  Suhm,  at  han  havde  givet  Meddelelser  om  alle  disse  Ar- 
bejder i  tydske  Tidsskrifter. 

Det  Brev,  som  følger  herefter,  er  skrevet  fra  Altona  den 
8.  Juli  1791  af  Joh,  Hermann  Stower  (f.  1764,  d.  1792),  som 
ikke  kjendte  Suhm  personlig"^,  men  længe  havde  været  en  stor 
Beundrer  af  ham;  han  sender  ham  det  første  Bind  af  sit 
Skrift  »Unser  Jahrhunderty<ii  som  han  har  »dem  groszen  Manne 
gewidmet,  der  der  Stolz  von  Danemark  und  mit  einem  Kauniiz, 
Herzbergy  Pitt  und  Ostermann  die  Seele  von  Europa  w/,«  nemlig 
Andreas  Peter  Bernstorff,  Det  Æmne,  som  har  givet  Stower 
Anledning  til  at  henvende  sig  til  Suhm,  angaar  et  Arbejde, 
som  han  havde  i  Sinde  at  skrive,  nemlig  Historieskrivningens 
Historie  i  Danmark  og  en  kritisk  Bedømmelse  af  Historie- 
skriverne.    Et  saadant  Skrift  udkom  ikke. 

Efter  de  tydske  komme  de  svenske  Korrespondenter,  og 
den  første  af  disse  er  Kancellirådet  Johan  Ihre,  Professor  i 
Upsala,   f.  1707,  d.  1780.      Fra   ham    er   der   et  Brev  dateret 

*  stower  var  dengang  Privatsekretær  hos  Etatsraad  Schirach  i  Altona. 

Upsala  den  22.  Januar  1772.  i  hvilket  Ihre  bringer  Suhm 
sin  Tak  for  den  Qerde  Del  af  hans  kritiske  Historie,  i  hvilken 
Ihre  som  sædvanlig  med  Fornøjelse  og  Beundring  har  seet 
den  Skarpsindighed,  som  Suhm  har  vist  ved  Anvendelsen  af 
sin  usædvanlige  udstrakte  Læsning.  Brevet  indeholder  iøvrig 
en  vidtløftig  Fortolkning  af  det  i  den  nævnte  Qerde  Del  be- 
rørte Dokument  i  gammelgothisk  Sprog. 

Fra  Sven  Lagerbring^  Professor  i  Lund  *,  kjendes  to  Breve 
til  Suhm.  Med  det  første  af  disse,  som  er  dateret  Lund  den 
20.  Juni  1777,  sendte  Lagerbring  den  tredie  Tome  af  sin 
svenske  Historie,  og  meddelte,  at  den  Qerde  var  under  Ar- 
bejde : 

och  beklagar  mig  at  jag  intet  fick  mycken  uplysning  i  Calmar 
Unionstiden  från  Dannemarck.  Kan  hånda  salig  Langebek  hade 
intet  tilstånd  at  låmna  ut  några  Acter,  som  rorda  desza  orolig- 
heter.  Men  jag  hoppas,  at  man  nu  ar  så  i  Sverige  som  i  Daiine- 
marck  curerad  for  den  gamla  grålsjukan,  då  man  gjomde  tre  hun- 
drade Års  gamla  historiska  sanningar  som  Statshemligheter.  Jag 
tagar  mig  då  den  friheten  at  anhålla  hos  Herr  Cammarherran  om 
benågen  del  af  sådana  Handlingar  som  finnas  i  Dannemarck  ifrån 
1397  til  1522,  aldeles  ofvertygad,  at  en  Dansk  och  Svensk  år  lika 
årlig  Patriot,  fast  man  skulle  någon  gang  tilstå,  at  man  var  half- 
galen  under  denna  hufvud  yran. 

Lagerbrings  »Svea  Rikes  /fistorza«  skulde  være  gaaet  fra 
ældste  Tid  til  1520,  men  de  fire  Dele,  som  udkom  af  dette 
Værk  fra  1769  til  1783,  bragte  kun  Historien  til  1457,  og  af 
det  femte  Bind  blev  der  kun  trykt  nogle  faae  Ark.  Lagerbring 
kjendte  Suhm  personlig,  blandt  Andet  fra  sit  Besøg  i  Kjøben- 
havn  1771,  og  han  stod  i  nøje  Forbindelse  med  Langebek, 
som  besøgte  ham  i  Lund.  Som  Suhm  har  benyttet  Lager- 
brings Historie,  saa  har  Lagerbring  benyttet  Suhms  Arbejder. 
Disse  tre  Historikere  vare  vistnok  de  første  Skandinaver,  som, 
til  en  vis  Grad,  støttede  hverandre  under  deres  Virksomhed 
for  at  oplyse  de  tre  nordiske  Landes  Historie. 

Det  andet  Brev  fra  Lagerbring  er  dateret  den  7.  December 
1780.     Han  skriver: 


♦  Soen  Bring,  f.  1707,  d.  1787,  blev  1769  adlet  med  Navnet  Lagcr6rin</. 
Han  blev  1741  Professor  i  Historie  ved  Universitetet  i  Lund. 

For  Herr  Cammarherrens  gracieusa  bref  och  Rimbegla  tackar 
jag  odmjukeligen,  och  maste  jag  bekåana,  at  Herr  Cammarherren 
år  ensam  och  allena  i  hela  Scandinavien,  hvilken  på  et  så  bety- 
dande  sått  upmuntrar  Vetenskaper.  Insikter,  flit,  pengar,  ingen  ting 
sparas  så  snart  fråga  år  om  Nationens  lieder  och  vetenskapernas 
forkofran.  Det  år  hederligt  at  gora  det,  som  Kungar  och  Forstar 
kunde  och  borde  gora,  men  g5ra  sålian.  Burman  sade  i  gammal- 
dag  om  Gråvius: 

Regum  monumenta  peribunt, 
Grævius,  hac  mundi  mole  cadente,  cadet. 

Man  kan  såtta  Suhmius  for  Gråvius,   och   mening  så  vål  som  vers 
blifver  altid  lika  god. 

Jag  kan  intat  tånka  på  K5penhamn  utan  ångslan;  Langebeck 
år  borta"^',  Hjelmstjerna  år  borta,  Schoning  år  borta,  siste  Viator! 
Herr  Cammarherrens  Epigraphe  ofver  den  sidsta  år  sann  och 
mårkelig  etc. 

Da  Lagerbring  var  død  1787,  80  Aar  gammel,  skrev  Suhm 
disse  Mindeord  om  ham:  »Vir  antiqvæ  fidei,  septentrionalis  hi- 
storice  stator.  Candore,  eruditione,  pietaie  niilli  secundus.  Soeciæ 
decus.  Seculi  ornamentum.<!^ 

Ved  Fortællingen  om  Suhms  Ophold  i  Trondhjem  var  der 
Anledning  til  at  nævne  Linné,  Fra  ham  er  der  et  kort,  rask 
skrevet  Brev  til  Suhm,  dateret  Upsala  den  8.  November  1775, 
der  lyder  saaledes: 

Viro  immortali  Petro  Friderico  Suhm  s.  pL  d.  Car.  von  Linné. 

Jag  blef  bestdrt,  då  jag  fick  M.  H.  samblingar  och  forstår 
intet  huru  en  eoda  man  kan  på  så  kort  tid  pråstera  så  många 
och  dryga  vårk,  och  ehuru  jag  ej  sjelf  forstår  Historien,  ser  jag 
dock  hvad  oforliklig  forfarenhet,  lectur  och  fdrstånd  fodras  att 
gå  in  i  de  morkaste  Tider  utan  at  jag  må  nåmna  de  små  vårken, 
i  hvilka  alla  lyser  all  den  munterhet,  eld,  invention  och  åftertanka, 
som  uti  nogon  ung.  Det  år  under  att  M.  H.  penna  aldrig  blifver 
stubbig.  Hjerteligen  tack  som  låter  mig  se  hvad  det  storsta  genie 
kan  pråstera.  Jag  forblifver  Vålborne  Herrens  'odmjukaste  Tjenare. 
Upsala  den  8  Nov.  1775. 

Carl  Linné. 

*  Lagerbring  savnede  meget  Langebek,  efter  at  denne  var  død  i 
Aaret  1775. 

Blandt  de  svenske  Brevskrivere  er  den  berømte  finske 
Lærde,  Henrik  Gabriel  Porthan,  Professor  i  Åbo,  og  Greve  Posse 
til  Svanå,  som  i  et  Brev,  dateret  den  23.  December  1785,  ud- 
taler sig  temmelig  mistrøstig  om  den  samtidige  svenske  Lite- 
ratur. 

Det  sidste  Brev  fra  en  Fremmed  til  Suhm,  som  Nyerup 
har  meddelt,  er  ikke  det  mindst  interessante.  Det  er  dateret 
Stockholm  den  19.  Februar  1779  og  er  underskrevet  af  Pebr 
Wargentin*y  Sekretær  ved  det  kongelige  svenske  Vetenskaps 
Akademi,  og  det  er  i  dettes  Navn,  at  Brevet  er  skrevet:  Akade- 
miet har  ønsket  at  komme  i  nærmere  Forbindelse  og  Brev- 
vexling  med  det  kongelige  danske  Videnskabernes  Selskab  i 
Kjøbenhavn,  end  hidtil  har  været  Tilfældet,  og  dette  har  det 
troet  kunde  ske  ved  at  vælge  nogle  af  dettes  Medlemmer  til 
sine.  Den  6.  Februar  er  i  Akademiet  de  fleste  Stemmer  faldne 
paa  Suhm, 

som  ofver  hela  lårde  Verlden,  besynnerligen  hår  i  Norden,  år 
kånd  af  des  många  vittre  arbeten  oeh  af  dess  ynnest  for  både 
Litterature  oeh  Vetenskaper.  Kongl.  svenska  Vetenskaps-Akademien 
hoppas,  at  Herr  Cammarherren  med  vålbehag  anser  dette  prof  af 
utmårkt  hogaktning,  som  kongl.  Academien  velat  gifva,  oeh  for  sin 
del  bidrager  til  någon  nårmare  forening  imellan  dessa  tvånne  nor- 
diska,  til  et  gemensamt  mål,  som  år  lårdoms  oeh  Vetenskapers 
befordran,  syftande  Societeter.  På  sin  Sida  vill  kongl.  svenska 
Academien  beflita  sig,  at  uti  alt,  som  i  dess  formåga  står,  vara  så 
vål  det  kongl.  danska  sellskapet  som  Herr  Cammarherren  sjelf,  til 
tjenst  oeh  noje. 

Hermed  standser  Nyerups  Udvalg  af  Breve  fra  Fremmede 
til  Suhm.  De  ere  for  den  største  Del  skrevne  til  Suhm  i  hans 
ældre  Aar,  efter  at  han  havde  vundet  et  anset  Navn,  ikke  blot 
hjemme,  men  ogsaa  i  Udlandet.  Der  er  Enighed  blandt  Brev- 
skriverne om  at  bevidne  ham  deres  Beundring,  og  det  er  for- 
nøjeligt at  se,  med  hvilken  Glæde  man  modtog  »den  udødelige 
Langebeks  Scriptores  Rerum  Danicarum, <^ 

Nyerup   anfører   adskillige    Navne    paa  fremmede  Lærde, 


•  Pehr  Vilhelm  Wargeniin,  f.  1717,  d.  1783,  blev  1748  Medlem  af  Veten- 
skaps-Akademien, og  1749  dettes  Sekretær. 

hvis  Breve  til  Suhm  han' havde  liggende  for  sig,  og  han  slutter 
Navnelisten  med  »o.  m.  a.,«  hvilket  vil  sige  »og  mange  andre.« 
Blandt  disse  Navne  fortjene  følgende  at  fremhæves: 

Professor  i  Naturhistorie  i  Lund,  Anders  Joh.  Retzius,  f. 
1742,  d.  1821,  Stifter  af  »Physiographiska  Sållskapet«  i  Lund 
Lektor  i  Skara  Olof  Andersson  Knos^  Historiker,  f.  1756,  d 
1804;  Karl  Kristoffer  Gjorwell,  f.  1731,  d.  1811,  Publicist,  Hi 
storiker;  Baron  Schering  Rosenhane,  f.  1754,  d.  1812,  Historiker 
Statsembedsmand;  Joh.  Henr.  Uden,  Professor  i  Lund,  f.  1741 
d.  1793;  Gudmund  Jdran  Adlerbeth,  f.  1751,  d.  1818,  anset  Dig 
ter.  Statsmand;  Hans  Thunman,  født  Svensk,  Professor  i  Halle 
f.  1746,  d.  1778;  Joh.  Philip  Murray,  f.  i  Slesvig  1726,  Pro- 
fessor i  Gottingen,  d.  1776;  Syndicus  Dreyer  i  Lybek;  Pro- 
fessor i  Gottingen  Aug.  Ludw.  Schlozer,  f.  1735,  d.  1809.  — 
I  det  kongelige  Bibliothek  i  Stockholm  er  der  bevaret  3  Breve 
fra  Suhm  til  Gjorwell*  fra  1787,  1789,  1791,  som  mest  dreje 
sig  om  Udvexling  af  Skrifter  og  indeholde  Besvarelser  af 
enkelte  historiske  Spørgsmaal;  Brevet  fra  1787  er  tillige  stilet 
til  Friherre,  Rigsraad  Carl  G.  Sparre,  som  var  Direktør  for  Op- 
fostrings-Selskabet, af  hvilket  Suhm  var  bleven  valgt  til  Med- 
lem, en  Ære  som  han  takker  for.  I  det  samme  Bibliothek 
er  der  bevaret  et  Brev  skrevet  i  Aaret  1785  fra  Suhm  til  Ba- 
ron Schering  Rosenhane.  Brevet  drejer  sig  om  genealogiske  og 
chronologiske  Tabeller,  som  en  Ven  af  Rosenhane  har  ud- 
arbejdet og  til  hvilket  Suhm  giver  Rettelser  og  Forbedringer; 
det  slutter  med  disse  Ord: 

Soyes  au  reste  persuadé,  Monsieur,  que  je  Vous  ainie  et  Ho- 
noré comme  un  bomme  de  lettre  et  comme  Suédois,  c'est-a-dire 
notre  voisin,  qui  a  la  méme  religion,  et  dans  le  fond  la  méme 
langue,  et  est  de  la  méme  origine  que  nous,  et  par  conséquent 
notre  compatriote  et  notre  ami. 

Derefter  følger  i  Nyerups  Biografi  af  Suhm  den  anden 
Afdeling  af  Anhanget,  nemlig  Breve  fra  indenlandske  Lærde. 
De  ere  i  Antal  mange  flere  end  de,  som  ere  meddelte  i  første 
Afdeling,  og  de  ere  i  det  Hele  interessantere  end  disse,  da 
man  stadig  bevæger  sig  i  hjemlige  Forhold.  Derfor  er  det  og- 
saa  vanskeligere  at  gjennemgaa  dem  og  referere  deres  Ind- 
hold, da  man  kan  komme  til  at  tabe  sig  i  Enkeltheder.  Nye- 
rup   har   udgivet    Brevene  i   alfabetisk  Orden  efter   Brevskri- 

vernes    Navne,    og    den   samme    Orden    vil    omtrentlig   blive 
fulgt  her. 

Fra  Bernt  Anker*  er  et  Brev  skrevet,  som  er  dateret  fra 
Christiania  den  20.  April  1791.  Brevskriveren  er  fuld  af  Be- 
undring baade  for  Suhm  og  for  Fru  Christiane  Suhm;  Suhm 
har  staaet  i  Penge-Forhold  til  Anker,  som  med  Brevet  sender 
et  Afdrag. 

To  i  det  franske  Sprog  skrevne  Breve  fra  Suhm  til  Stift- 
dame  paa  Vallø,  Frøken  v,  Beulwitz*,  begge  fra  1771,  vise, 
at  han  har  forsynet  Frøkenen  med  Bøger. 

En  lille  Billet  til  Rektor  i  Nakskov  Johannes  Boge*  viser, 
at  Suhm  har  staaet  i  Forbindelse  baade  med  ham  og  med 
Birckner. 

Johan  Nordahl  Brun  *  skriver  fra  Bynæsset  den  22.  Januar 
1774  til  Suhm  et  Brev,  —  som  er  bevaret  — ,  hvis  væsentlige  Ind- 
hold gaar  ud  paa  at  bede  Suhm  om  at  tale  hans  Sag  nu,  da 
han  søger  Frue  Kald  i  Trondhjem,  og  til  Støtte  for  sig  dvæler 
han  ved  sine  slette  økonomiske  Forhold.  Med  Brevet  følger 
Bruns  Stridsskrift  i  Anledning  af  »Einer  Tambeskjælver,«  over 
hvilket  Forfatteren  gjerne  vil  høre  Suhms  og  hans  Ven- 
ners Dom. 

Der  er  bevaret  to  Breve,  der  have  et  lignende  Formaal 
som  Bruns.  Det  ene  er  skrevet  den  2.  Juli  1787  af  Professor, 
Regentsprovst  Andreas  Christian  Hviid**:  han  har  hørt,  at  Suhm 
skal  være  Chef  for  det  store  kongelige  Bibliothek,  han  ønsker 
Embedet  som  Bibliothecarius,  og  han  beder  Suhm  om  at  an- 
befale sig.  Det  andet  Brev  er  fra  Rektor  i  Horsens  Johan 
Henrik  Tauber*  og  er  skrevet  den  17.  December  1776.  Tauber 
beder  Suhm  om  hans  Hjælp  til  at  blive  Rektor  ved  den  lærde 
Skole  i  Kjøbenhavn  ^®. 

Disse  Breve  vidne  om,  at  man  tiltroede  Suhm  Indflydelse 
paa  høje  og  højeste  Steder  ved  visse  Embedsbesættelser.  Men 
man  maa  dog  have  taget  Fejl,  idetmindste  dersom  man  tør 
slutte  fra,  hvorledes  det  gik  de  tre  her  nævnte  Brevskrivere. 
Brun  kom  ikke  til  Trondhjem,  men  blev  1774  Sognepræst  til 
Koi*skirken  i  Bergen,  Hviid  blev  ikke  Bibliothecarius  ved  det 
store  kongelige  Bibliothek,    til  hvilket  Embede  D.  G.  Molden- 


•♦  Brevet  er  trykt  i  Tillæget. 

hawer   blev    beskikket,    Tauber   blev   først  1781    forflyttet    til 
Odense. 

Den  største  Række  Breve,  25  i  Tallet,  er  fra  Benjamin 
Dass  og  gaar  fra  15.  Februar  1755  til  9.  Oktober  1763.  Bre- 
vene ere  omtalte  tidligere,  og  der  skal  derfor  ikke  dvæles  ved 
dem  paa  dette  Sted.  Det  er  kun  et  Udvalg  af  Dass's  Breve, 
som  Nyerup  har  meddelt,  og  Udgiveren  siger  om  dem:  »At 
disse  Skrivelser  forresten,  foruden  det  litterære  Indhold,  har 
handlet  om  mange  økonomiske  og  huslige  Affærer  og  Familie- 
anekdoter, som  her  ere  udeladte,  forstaar  sig  af  sig  selv.  c 
Desværre!  maa  der  føjes  til;  thi  da  de  originale  Breve  ikke 
ere  bevarede,  er  der  med  dem  gaaet  meget  biografisk  Stof 
tabt  til  Oplysning  saa  vel  om  Suhm  som  om  andre  af  hans 
Samtidige.  Dass's  Breve  ere  meget  underholdende  at  læse  for 
den,  som  er  noget  inde  i  den  Tids  videnskabelige  og  litterære 
Liv;  de  ere  livligt  skrevne,  og  uden  at  blive  bidende  ere  de 
ofte  godmodig  snertende.  De  bære  dertil  et  Præg  af  Sand- 
hed, som  det  gjør  godt  at  lære  at  kjende:  Benjamin  Dass 
træder  lyslevende  frem  igjennem  dem. 

De  følgende  Korrespondenter  ere  Kancelliraad  Karl  Deich- 
mann  i  Porsgrund,  Jon  Erichsen,  Biskop  Hannes  Finsen  i 
Skalholt,  Præsten  ./.  C.  Grave  i  Norge;  denne  gejstlige  Mands 
Breve  dreje  sig  mest  om  de  landøkonomiske  Forhold  i 
Norge. 

De  Breve  fra  Gunnerus,  som  Nyerup  har  udgivet,  dreje 
sig  om  Gunnerus's  egne  Anliggender  og  om  det  trondhjemske 
Videnskabers  Selskab ^^  De  Planer,  han  havde  om  at  blive 
forflyttet  til  Christiania  Bispestol,  bleve  ikke  fuldbyrdede,  thi 
han  døde  i  September  1773  i  Christianssund  paa  en  Visitats- 
Rejse.  Suhm  har  ikke  oflentliggjort  nogen  Minderune  over 
ham,  maaske  blot  fordi  han  paa  den  Tid  endnu  ikke  var  be- 
gyndt at  skrive  den  Slags  Mindeskrifter.  Men  han  har  givet 
Bidrag  til  hans  Karakteristik  i  det  tiende  Bind  af  de  »Samlede 
Skrifter,«  hvor  han  blandt  andet  siger  om  ham,  at  »han  var 
visselig  en  ret  [o.  rigtig]  god  Mand,  meget  omgængelig  og 
jovial.«  I  et  Brev  skrevet  den  3.  Juni  1775  til  »Hr.  Ole  Irgens, 
Stigts  Provst  og  Sogne  Præst  ved  Dom-Kirken  i  Tronhiem« 
berører  Suhm  den  sørgelige  Tilstand,  i  hvilken  Dødsbøet  var 
efter  Gunnerus's  Død,  det  var  nemlig  fallit.  I  dette  samme 
Brev  skriver  Suhm:    »Vær   af  den  Godhed    at    annamme  10() 

Rdl.  hos  Frue  Agentinde  Lysholm*,  som  jeg  skjænker  til 
Societetet,  paa  Vilkaar  at  Præmier  derfor  udsættes  til  Agerdyrk- 
ningens Bedste,  at  uddele  paa  næstkommende  Kongens  Fødsels- 
dag. Hvilken  og  hvor  mange  overlader  jeg  til  Selskabet.  Maa- 
ske  det  dog  ikke  skadede,  at  en  Præmie  blev  udsat  for  den 
første,  som  i  Trondhjems  Amt,  thi  man  maatte  vel  indskrænke 
det  til  en  vis  Distrikt,  drog  sig  ud  af  Fjeldet  med  sin  Udmark, 
Maaske  man  endog  kunde  indskrænke  det  til  et  vist  Fogderi. 
Om  disse  Penge  haver  jeg  ikke  havt  Tid  at  tilskrive  Fru  Lys- 
holm, men  hun  veigrer  sig  vist  ikke  ved  at  fly  dem,  saasnart 
høy tærede  Ven  forlanger  dem**. 

En  af  de  interessanteste  Brevskrivere,  fra  hvem  Nyerup 
har  bevaret  Breve  til  Suhm,  er  dennes  Ven  Hans  Hammond, 
som  er  blevet  nævnet  nogle  Gange  tidligere  i  denne  Biografi. 
Brevene,  syv  i  Tallet,  1781 — 1791,  ere  skrevne  i  Tiden  efter  at 
han  havde  været  Præst  ved  den  danske  Menighed  i  London, 
medens  han  fra  1775  var  Sognepræst  i  Bragnæs,  og  fra  1782 
var  Sognepræst  til  Rakkestad  i  Smaalenenes  Amt  nærved 
Frederikshald,  hvor  han  døde  1792,  63  Aar  gammel.  Nyerup 
siger,  at  »Hr.  Hammond  var  et  af  de  største  Genier,  Norge 
har  frembragt,  det  bevidnes  enstemmig  af  alle  de,  som  have 
kjendt  ham  personlig;  hans  medfødte  Talenter  uddannedes  af 
de  berømte  norske  Rektorer  B.  Dass  og  G.  Schøning.« 

Benjamin  Dass  skrev  sine  Breve  til  Suhm  fra  Hoved- 
staden, og  han  havde  meget  at  fortælle  om  hvad  der  pas- 
serede i  Byen;  Hammond  skrev  sine  Breve  til  Suhm  fra  en 
Bygd  i  Norge,  og  han  havde  ogsaa  meget  at  fortælle  om,  men 
Indholdet  var  af  en  hel  anden  Natur.  Det  havde  disse  to 
Korrespondenter  fælles,  at  deres  Personligheder  træde  saa  levende 
frem  af  deres  Breve.  Hammond  var  Republikaner,  en  ivrig 
Tilhænger  af  Amerikanerne,  en  Hader  af  Enevælde,  af  Despoti, 
en  Fjende  af  England,  og  han  gav  sine  Stemninger  i  disse 
Retninger  Luft  i  kraftige  Ord.  Han  var  Normand  og  elskede 
sit  Fødeland;    han    følte    stærkt    for   det   og   han    udtalte    sig 


•  Catharina  Meincke,  Enke  efter  Agent  Broder  Brodersen  Lysholm, 
der  døde  1772. 

**  Brevet  slutter  med  disse  Ord:  >For  Sildene  takkes  mangfoldig.  De 
vare  overmaade  gode.  De  bedste  flamske  kan  ikke  være  bedre,  og  næppe 
saa  gode.  Takker  saa  meget  for  Umagen  med  at  indkjobe  af  Gunneri  Boger. 
De  ere  vel  ankomne.« 

skarpt  om  de  mange  Brøst,  hans  Landsmænd  maatte  lide 
under,  fordi  der  efter  hans  Mening  ikke  blev  gjort  nok,  for  at 
indføre  Forbedringer,  Men  han  havde  ogsaa  haarde  Ord  mod 
sine  Landsmænd,  der  i  mange  Retninger  stode  paa  et  ikke 
højt  moralsk  Standpunkt.  Der  er  en  vis  Lidenskab,  som  gaar 
igjennem  Brevene,  og  som  uvilkaarlig  maa  fremkalde  den 
Tanke  hos  Læseren:  mon  dog  Hammond  ikke  overdriver 
meget?  Naturligvis  berører  Hammond  gjentagne  Gange  sit 
Skrift  »Den  Nordiske  Missions-Historie  i  Nordlandene,  Fin- 
marken og  Trundhiems  Amt  til  Lappers  og  Finners  Omven- 
delse,« der  udkom  i  Kjøbenhavn  1787  og  som  er  indledet  med 
Suhms  Afhandling  om  Finnerne.  Hammonds  Hengivenhed 
for  Suhm  og  hans  Tillid  til  ham  kommer  bestandig  til  Orde 
i  disse  Breve. 

Der  er  kjendt  nogle  Breve,  med  hvilke  der  fulgte  Bog- 
gaver til  Suhm.  Et  er  skrevet  af  Johannes  Ewald*  og  er 
allerede  blevet  trykt  i  »Minerva«  1797;  men  det  er  dog  taget 
med  i  Tillæget  for  at  vise,  hvorledes  Ewald  skrev  til  Suhm. 
Et  andet  er  fra  Peter  Andreas  Heiberg*,  som  aldrig  har  staaet 
Suhm  personlig  nær.  Brevet  er  dateret  den  3.  Januar  1791 
og  det  ledsagede  Heibergs  Skrift:  »Politi-Forhøret  og  Kjendel- 
sen  i  Sagen  angaaende  Visen :  Hver  Mand  i  Byen  om  Indtoget 
taler  etc.,«  i  en  Udgave  i  Kvart-Format,  af  hvilken  der  kun 
var  trykt  nogle  faae  Exemplarer.  Heiberg  udtaler  sin  store 
Højagtelse  for  Suhm.     Brevet  er  trykt  i  Tillæget  ^^. 

August  Hennings*,  om  hvis  personlige  Forhold  ligeoverfor 
Suhm  der  ikke  vides  Noget,  skrev  den  28.  Juli  1780  et  langt 
fransk  Brev  til  Suhm,  hvem  han  sendte  et  Exemplar  af  sit 
Digt  »sur  le  sentimenty<ii  som  han  havde  taget  tilbage  fra  Bog- 
handleren (PhilibertJ.  Hennings  polemiserer  i  Brevet  mod  sine 
Kritikere,  Dr.  J.  C.  Schønheyder  og  Professor  Lars  Smith  ^. 

Hielmstierne  og  Suhm  boede  begge  i  Hovedstaden  eller  i 
Nærheden  af  hinanden  paa  Landet,  saa  det  er  rimeligt,  at  de 
ikke  have  vexlet  Breve  i  nogen  høj  Grad.  Et  Brev  fra  Hielm- 
stierne, dateret  18.  Oktober  1774,  er  aftrykt  helt  i  det  Fore- 
gaaende,  og  et  andet,  skrevet  14.  Juni  1771,  er  omtalt  ovenfor. 
Brevet  Nr.  61  hos  Nyerup  har  Hielmstierne  skrevet  til  Suhm 
den  19.  Oktober  1771;  det  drejer  sig  om  den  fortsatte  Ud- 
givelse af  »Danske  Magazin,«  som  var  gaaet  i  Staa  af  Mangel 
paa  Penge;  Danske  Selskabs  Medlemmer  havde  selv  maattet 

bekostet  Udgivelsen  af  dette  Tidsskrift.  Det  fremgaar  af  Brevet, 
at  Gunnerus  var  i  Kjøbenhavn  paa  den  Tid,  og  Hielmstierne 
mente  nu,  at  Suhm  gjennem  Gunnerus  kunde  opnaa  et  Til- 
skud af  Kongen  paa  300  Rdl.  aarlig  til  Fremme  af  »Maga- 
zinet.«  Det  lykkedes  ikke  endnu  at  bringe  »Danske  Selskab« 
paa  Fode.  —  Den  23.  September  1778  skrev  Hielmstierne 
efter  et  Anfald  af  den  Sygdom,  han  led  af,  paa  Landstedet 
»Soelund«  en  Billet  til  Suhm,  der  endnu  er  bevaret;  den  har 
kun  Interesse  som  et  Vidnesbyrd  om  det  Venskab,  der  herskede 
imellem  disse  to  Mænd;  den  er  trykt  i  Tillæget. 

Mellem  Ove  Høegh-Guldberg*  og  Suhm  har  der  vistnok 
hersket  et  venskabeligt  Forhold,  men  ikke  et  Venne-Forhold  i 
streng  Forstand;  thi  Suhm  havde  ikke  fuld  Tillid  til  Guld- 
berg, som  ikke  altid  holdt  hvad  han  havde  lovet  ham,  og  de 
vare  hinanden  diametralt  modsatte  i  mange  Henseender.  Af 
de  to  Breve  fra  Guldberg  til  Suhm,  der  ere  bevarede,  er  det 
ene,  skrevet  den  25.  Juli  1788,  en  Kondolence-Skrivelse  i  An- 
ledning af  Fru  Karen  Suhms  Død,  det  andet,  skrevet  den  24. 
November  1789,  en  Lykønskning-Skrivelse  i  Anledning  af  Suhms 
andet  Giftermaal.  Guldbergs  Brev-Stil  er,  som  bekjendt,  temme- 
lig sødladen  og  udtværet,  og  disse  Ejendommeligheder  gjen- 
findes  i  disse  to  Breve.  Stilen  har  næppe  fundet  nogen  Be- 
undrer i  Suhm.     Brevene  ere  trykte  i  Tillæget. 

Med  Terkel  Klevenfeldt  havde  Suhm  mange  fælles  Inter- 
esser og  de  kjendte  hinanden  godt.  Klevenfeldt  er  en  ganske 
interessant  Brevskriver,  thi  han  kunde  skrive  paa  en  jovial- 
satirisk Maade,  han  kunde  skrive  jovial-malicieust,  og  han 
kunde  skrive  malicieust.  Af  hans  Breve  til  Suhm  har  Nyerup 
udgivet  fire,  som  falde  i  Tiden  1751  eller  1752  til  1772.  Disse 
Breve  ere-  skrevne  i  den  Klevenfeldtske  Maner,  og  de  inde- 
holde en  hel  Del  Meddelelser  om  hans  Arbejder  til  den  danske 
Adels  Historie,  der  vare  anlagte  efter  en  meget  stor  Maalestok 
og  som  kostede  ham  mange  Penge ''^;  Brevene  indeholde  og- 
saa  Meddelelser  om  sjeldne  danske  Bøger,  som  Klevenfeldt 
erhvervede  til  ^.:  Museum.  I  lang  Tid  stod  han  paa  en  god 
Fod  med  Langebek;   men   da   denne   syntes   ham   at   trænge 


^  *  Alle  Klevenfeldts  haandskrevne  Samlinger  til  den  danske  Adels  Hi- 
storie bleve  1778  paa  Auktionen  efter  hans  Død  kjøbte  af  Regjeringen  for 
tilsammen  2261  Rdlr. 

ind  paa  det  Territorium,  som  han  betragtede  som  sig  for- 
beholdt —  Sigiller,  Vaaben,  Gravstene  — ,  blev  han  jaloux  og 
bitter  imod  Langebek.  Suhm  havde  i  sin  paa  Latin  skrevne 
Karakteristik  af  Langebek,  der  staar  i  Fortalen  til  Qerde  Bind 
af  y»Scriptores  Rerum  Danicarum<^  brugt  nogle  Ord  om  Langebek, 
som  Klevenfeldt  fandt  krænkende  for  Hans  Grams  Minde,  og 
han  skrev  da  sin  »Rhapsodi  over  Gram,«  hvilken  Nyerup  ud- 
gav i  det  Qerde  Bind  af  »Nye  Samlinger  til  den  danske  Hi- 
storie,« udkommen  1795,  altsaa  endnu  medens  Suhm  levede. 
Her  har  Klevenfeldt  ret  givet  sit  satiriske  Lune  Tøjlen,  og 
Suhm  gaar  da  heller  ikke  ganske  fri  for  at  blive  angrebet.  — 
I  Brevene  til  Suhm  er  der  een  Mand,  mod  hvem  Klevenfeldt 
ret  er  spydig,  og  det  er  den  Mand,  han  betegner  ved  Ordene 
»der,  die,  Dass,^^  Det  er  tydeligt,  at  han  ikke  har  kunnet 
komme  ud  af  det  med  Benjamin  Dass,  hvilket  næppe  er  saa 
forunderligt,  eftersom  Dass  kunde  være  ligesaa  spydig  som 
Klevenfeldt,  og  måaske  mere  end  een  Gang  har  været  spydig 
imod  ham. 

Fra  Translatør  ved  Øresunds  Toldkammer,  Frederik  Lutken, 
er  der  2  Breve,  af  hvilke  det  første  er  dateret  Helsingør  den 
22.  November  1771.  Det  indeholder  Bemærkninger  om  Hemme- 
lighedsholdelsen  af  statistiske  Oplysninger  om  Øresundstolden, 
og  drejer  sig  for  en  Del  om  Planerne  til  at  udvikle  Helsingørs 
Handel,  som  skulde  ske  ved  at  anlægge  en  Havn  ved  Helsingør. 
Lutken  vilde  have  en  lille  Havn,  Regjeringen  derimod  en  stor. 
Slutningen  af  Brevet  lyder  saaledes: 


Endelig  har  jeg  da  at  aflægge  min  allerhjærteligste  Taksigelse 
for  Deres  Højvelbaarenheds  rare  og  gudelige  Ønske.  ,Herren  høre 
vort  fælles  Ønske  og  Bøn!  Men  ak!  hvor  sjelden  er  saadant  et 
Ord  hørt  i  vore  Dage!  Jeg  tænker,  at  dersom  Hedningene  fordum 
kun  havde  talt  eller  gjort  Halvdelen  saa  meget  til  Foragt  af  deres 
falske  Guder  og  Guders  Dyrkelse,  som  mange  vore  Christne  nu 
gjøre,  mod  Gud,  og  den  Herre  Jesum,  saa  havde  de  bleven  levendes 
brændt  som  Republikens  Fjender.  Og  hvor  maa  man  da  ikke 
glæde  sig  ved  hver  den,  som  endnu  bekj ender  og  helliger  den  Hel- 
lige i  Israel,  og  sjunger  med  Guds  Kirke:  Behold  os  Herre  ved 
dit  Ord.  Guds  Naade  og  ^Velsignelse  hvile  da  fremdeles  over  Hr. 
Konferentsraaden  og  hans  ærede  Hus! 

Det  vilde  have  været  saare  interessant  at  kjende  det  Brev 
fra  Suhm  til  Lutken,  som  har  fremkaldt  dennes  Svar.  Der 
kan  vist  ikke  være  megen  Tvivl  om,  at  det  har  drejet  sig  om 
Struensee  og  har  indeholdt  Ønsker  om  hans  Fjærnelse. 

I  det  andet  Brev,  som  Lutken  begynder  med  at  beklage 
Suhms-  Upasselighed,  hvilken  efter  hans  Mening  skriver  sig 
fra  Suhms  uafladelige  Studeringer,  taler  han  om  de  under- 
trykte Stykker  i  sine  »Oekonomiske  Tanker,«  og  siger  om 
dem:  »Flere  af  de  undertrykte  Stykker  skal  jeg  vel  ikke  kunne 
finde,  de  vilde  ellers  vist  være  til  Hr.  Konferenceraadens  Tje- 
neste, saa  intet  Bind  kan  ventes;  men  havde  vi  beholdt  vort 
Bogtrykkeri  her,  saa  havde  jeg  dog  nok  ladet  de  givne  Lev- 
ninger trykke  i  saadanne  Lapper,  som  de  findes  skrevne  i 
Bøgerne,  paa  det  de  kunde  indbindes  i  de  raa  Materier,  som 
jeg  har  tilbage.«  Derefter  følger  Oplysning  om  hvem  de  Mænd 
ere,  som  Lutken  i  sit  Skrift  kun  har  betegnet  ved  Begyndelses- 
bogstaverne af  deres  Navne,  samt  nogle  Bemærkninger  om 
dem.  De  udeladte  Stykker  i  »Oekonomiske  Tanker«  bleve 
udgivne  i  Suhms  »Nye  Samlinger,«  andet  Bind,  1793. 

Hvad  der  er  sagt  om  Hielmstieme  og  Suhm,  at  de  boede 
i  hinandens  Nærhed  og  derfor  næppe  have  vexlet  mange 
Breve,  gjælder  ogsaa  om  Luxdorph  og  Suhm.  Nyerup  har  i 
»Luxdorphiana«  meddelt  to  Breve  fra  Luxdorph  til  Suhm  og 
et  fra  denne  til  Luxdorph,  alle  skrevne  i  Aaret  1752,  altsaa 
medens  Suhm  var  i  Trondhjem*;  det  sidst  nævnte  Brev  be- 
gynder med  en  Lykønskning  i  Anledning  af  Luxdorphs  Bryllup. 
I  det  samme  Skrift  har  Nyerup  udgivet  et  Brev  skrevet  1777 
af  Luxdorph  til  Suhm,  to  Linier  af  et  Brev  fra  Suhm  til  Lux- 
dorph skrevet  1778,  fremdeles  tre  Breve  skrevne  1781,  1784 
og  1785  af  Luxdorph  til  Suhm,  af  hvilke  det  første  drejer  sig 
om  det  »Danske  Selskab«  og  om  Fortsættelsen  af  »Danske 
Magazin,«  —  nu  var  dette  Selskab  ved  at  blive  gjenfødt.  I 
Anhanget  til  Suhms  Levnetsbeskrivelse  har  Nyerup  udgivet 
tre  Breve,  eller  Stykker  af  Breve  fra  Luxdorph  til  Suhm  uden 
at  Datum  er  føjet  til  noget  af  dem;  de  ere  sikkert  skrevne  i 
Aarene  1770 — 88.  Alle  disse  Breve  angaa  mest  literære  Sager, 
og  der  er  ikke  meget  at  finde  i  dem,  som  kan  oplyse  om  disse 
to  Mænds  Venskabs-Forhold. 

Carsten  Niebahr*,  der  ledede  Frederik  den  Femtes  Expedi- 
tion  til  Arabien,    har  skrevet  to  Breve  (1788)  til  Suhm  i  An- 

ledning  af  en  arabisk  Indskrift  paa  en  Stol  i  St.  Markus- 
Kirken  i  Venedig,  som  Apostlen  Peter  efter  Traditionen  skulde 
have  siddet  paa.    De  ere  trykte  i  Tillæget. 

Den  følgende  Brevskriver  er  Georg  Christian  Oeder,  som 
døde  1791,  63  Aar  gammel.  Ovenfor  er  der  omtalt  et  Brev, 
som  Suhm  skrev  ham  til  den  28.  December  1774,  dengang 
han  sendte  ham  sin  Bog  »Euphron,«  og  af  hvilket  det  frem- 
gaar,  at  begge  disse  Mænd  stemte  overens  i  deres  Dom  over 
den  herskende  Tvangs-Regjeringsform,  som  de  misbilligede  af 
Hjertens  Grund.  I  Anhanget  har  Nyerup  udgivet  fire  Breve 
fra  Oeder,  af  hvilke  det  første  er  dateret  Kjøbenhavn  den  2. 
Januar  1762,  og  altsaa  er  sendt  til  Suhm,  medens  denne 
endnu  var  i  Trondhjem.  Oeder  bringer  først  sin  og  sin  Kones 
Tak  for  alt  godt,  som  de  havde  nydt  af  det  Suhmske  Hus 
under  deres  Ophold  i  Trondhjem.  Mest  skriver  han  om  det 
trondhjemske  Selskabs  Virksomhed  og  han  tilbyder  det  sin 
Bistand  ved  Udgivelsen   af  naturvidenskabelige  Afhandlinger. 

Man  kan  ikke  rose  Oeder  nok  for  den  smukke  Maade, 
paa  hvilken  han  stillede  sig  til  Raadighed  for  dette  Selskab^ 
og  det  saa  meget  mere  som  han  dog  var  en  Fremmed.  Mon 
der  var  mange  i  Kjøbenhavn,  som  gjorde  Selskabet  lignende 
Tilbud?  Der  forekommer  i  dette  Brev  en  Linie,  som  maaske 
indeholder  Noget,  man  intet  andet  Sted  finder  Oplysning  om. 
Han  taler  nemlig  om,  at  hans  gamle  Ønske,  »at  den  danske 
og  norske  Nation  vilde  hjælpe  til  Naturhistoriens  Opkomst, 
ved  at  gjøre  sine  særdeles  Producter  efterhaanden  bekjendte, 
har  formaaet  mig  til  at  tilbyde  Selskabet  min  ringe  Tjeneste,« 
og  han  tilføjer  da:  »og  at  gjøre  dette  Tilbud  til  Deres  Vel- 
baarenhed,  som  Selskabets  fornemste  baade  Støtte  og  Zirat.« 
Der  kan  i  disse  Ord  ligge  en  Antydning  af,  at  Suhm  har  støt- 
tet Selskabet  pekuniært  i  dets  tidligste  Aar. 

I  et  Brev,  som  Oeder  har  skrevet  til  Suhm  den  7.  August 
1762,  fortæller  han,  hvor  travlt  han  har  med,  i  Fællig  med 
Rektor  Dass,  at  besørge  Udgivelsen  af  anden  Tome  af  det 
trondhjemske  Societets  Skrifter.  Selskabet  har  altsaa  taget  imod 
Oeders  Tilbud  om  at  være  dets  Medhjælper,  og  Selskabet  har 
vist  staaet  sig  godt  derved,  især  dersom  det  har  kunnet  imøde- 
komme hans  Ønske  om  ikke  at  give  ham  Arbejde  at  udføre 
om  Sommeren  —  da  han  var  paa  botaniske  Rejser  — ,  men 
lægge  Beslag  paa  hans  Bistand  om  Vinteren. 

Oeder  havde  løselig  gjennemlæst  Fortsættelsen  af  Suhma 
Afhandling  om  det  14de  Seculi  Character,  som  han  dog^ 
naar  han  er  kommen  hjem  fra  sin  Rejse,  vil  læse  med  mere 
Eftertanke,  og  han  skriver  nu: 

Tør  jeg  efter  den  givne  Tilladelse  sige  hvad  mig  syntes,  saa 
savner  jeg  i  denne  Continuation  den  Fynd  og  Munterhed,  som  gjør 
den  første  Afhandling  saa  behagelig  at  læse.  Denne  Continuation 
er  mere  en  epitomeret  Historia  litteraria  end  som  et  karakteristisk 
Skilderie.  Og  syntes  jeg  at  kunne  mærke,  hvorledes  den  Methode 
i  Foredraget,  som  De  var  falden  paa,  har  generet  Deres  muntre 
Gejst  og  zirlige  Pen.  Maa  kun  min  Frihed  ikke  opvække  Fortry- 
delse, saa  skal  jeg  nok  bruge  den  for  saa  vidt  at  jeg  skal  fremsige 
mine  velmente  Tanker ;  men  til  at  gjøre  Forandringer  i  Deres  Vel- 
baarenheds  Manuscript,  skal  og  bør  den  ikke  strække  sig.  Skulde 
nu  Deres  Velbaarenhed  finde  min  Critiqve  Umagen  værd  at  over- 
høre forinden  Aftrykket  skeer,  saa  burde  der  være  tilstrækkelig 
Intervallum  imellem  Manuscripternes  Communication  og  Aftrykken, 
saa  stor,  at  i  al  Fald  Manuscripteme  kunde  sendes  frem  og  tilbage. 

Slutningen  af  Brevet  er  henvendt  til  Rektor  Schøning, 
som  den  13.  Juni  havde  skrevet  til  Oeder  og  meddelt  ham 
en  Liste  paa  10  Subskribenter  paa  første  Hefte  af  Flora  Danica^ 
4  til  illuminerede,  6  til  sorte  Exemplarer. 

Det  sidste  Brev  fra  Oeder  er  skrevet  den  17.  April  1772. 
Det  angaar  en  for  Oeder  vigtig  Sag,  om  hvilken  han  har  op- 
sat en  Promemoria,  som  han  sender  til  Suhm  med  Anmod- 
ning om  at  han,  naar  han  har  læst  den  igjennem,  vil  levere 
den  til  Hr.  Etatsraad  Guldberg  og  tale  med  ham  om  den; 
han  ønsker  »derefter  ogsaa  at  tale  med  Hr.  Guldberg,  ligesom 
og  med  Dem,  højstærede  Ven,  hvis  Venskab  er  mig  altid 
af  højeste  Pris,  men  især  vigtigt  i  nærværende  Conjunctur, 
der  meget  foruroliger  mit  Sind.« 

Der  siges  Intet  i  Brevet  om,  hvilken  Conjunctur  det  er, 
Oeder  sigter  til,  og  det  er  kun  ved  Gisning,  at  man  kan  fore- 
stille sig,  hvilken  det  har  været.  Oeder  var,  da  han  skrev 
dette  Brev,  Finantsraad;  efter  at  Struensee  var  styrtet  var 
Oeder  ikke  mere  persona  grata;  han  blev  den  11.  September 
1772  udnævnt  til  Stiftamtmand  i  Bergen,  men  da  han  ikke 
gjerne  vilde  dertil,  blev  han  allerede  den  13.  September  be- 
skikket til  Stiftamtmand   i  Trondhjem.     Dette  Embede  kom 

han  ikke  engang  til  at  tiltræde,  thi  han  foretog  sig  en  Rejse 
til  Tydskland  og  blev  imidlertid  udnævnt  til  at  være  Land- 
foged i  Oldenborg.  Den  Promemoria ,  som  Oeder  sendte  til 
Suhm,  har  uden  Tvivl  angaaet  det  Embede,  man  vilde  give 
Finantsraaden. 

Erindres  det,  at  Oeder  var  født  i  Tydskland  og  at  han 
var  24  Åar  gammel,  da  han  kom  til  Danmark,  kan  man  for- 
undre sig  over,  men  samtidig  glæde  sig  over,  at  han  havde 
lært  det  danske  Sprog  saa  godt  som  hans  Breve  til  Suhm 
vidne  om  at  han  har  gjort.  Thi  bortseet  fra  adskillige  mindre 
rigtige  Ordstillinger  og  et  undertiden  mindre  heldigt  Ordvalg 
er  hans  Sprog  ret  upaaklageligt.  Det  er  ikke  mange  af  de 
indvandrede  Tydskere,  som  det  kan  siges  om. 

Der  er  bevaret  adskillige  Breve  fra  to  af  Suhms  Korre- 
spondenter, fra  hvem  Nyerup  ikke  har  meddelt  noget  Brev, 
nemlig  Niels  Ditlev  Riegels*  og  Tyge  Rothe*.  De  ligne  hin- 
anden i  deres  Hengivenhed  for  Suhm,  men  iøvrig  ere  de  to 
fra  hinanden  saa  forskjellige  Naturer  som  vel  muligt.  Riegels 
er  Oppositionsmand  omtrent  imod  Alt,  og  han  udtaler  sig  med 
den  største  Ligefremhed  om  de  Personer  og  de  Institutioner, 
hvis  Handlemaade  han  misbilliger,  især  naar  det  er  ham  selv 
det  gjælder.  Hans  Sprog  er  daarligt,  men  hans  Ordvalg  og 
den  hele  Tone,  som  gaar  igjennem  Brevene,  gjør  Læsningen  af 
Brevene  ret  underholdende,  selv  om  man  ikke  kommer  til  at 
sætte  videre  Pris  paa  ham.  Fornøjeligt  er  det  at  læse,  hvad 
han  skriver  om  sin  Hustru  og  deres  Børn.  Forbindelsen 
imellem  Riegels  og  Suhm  er  allerede  begyndt  ved  Aaret  1772, 
og  Suhm  synes  bestandig  at  have  vist  sig  venlig  og  imøde- 
kommende ligeoverfor  denne  underlige  Mand,  hvem  han  laante 
Bøger  og  haandskrevne  Sager  til  Hjælp  til  Udarbejdelsen  af 
hans  historiske  Arbejder. 

Tyge  Rothe  var  en  Mand  af  et  helt  andet  Kaliber.  Han 
var  en  dyb  Tænker,  var  en  af  dem,  som  søgte  at  vække  In- 
teresse for  filosofisk  Granskning  ved  sine  Skrifter,  der  ere 
vanskelige  at  tilegne  sig  paa  Grund  af  den  overordentlig  tunge 
Form,  i  hvilken  de  ere  skrevne,  hvortil  Suhm  mener  at  Aar- 
sagen  maatte  søges  i,  at  det  danske  Sprog  endnu  ikke  var  til- 
strækkehg  udviklet  til  Brug  for  filosofiske  Forfattere*.  Men  i 
Modsætning  til  Riegels  er  det  hos  Rothe  altid  høje,  ædle  Tanker, 
man  møder,   og  et  Hjerte,   som  er  uryggeligt  knyttet  til  den, 

han  har  hengivet  sig  til.  Smukt  er  det  at  lære  at  kjende 
Rothes  store  Interesse  for  Bondens  Frihed  som  den  kommer 
til  Orde  i  disse  Breve  til  Suhm.  Hvor  det  havde  været  inter- 
essant at  kunne  læse  Breve  fra  Suhm  til  Tyge  Rothe!  De 
vilde  vist  have  kunnet  give  mange  Sammenligningspunkter 
imellem  disse  to  Mænd,  der  paa  een  Gang  vare  saa  forskjellige 
og  dog  stemmede  saa  godt  sammen. 

Flere  af  Brevene  fra  Riegels  og  Rothe  ere  trykte  i  Til- 
læget. 

Biskop  RottbøH  i  Viborg  skriver  den  9.  Januar  1772  et 
Brev  til  Suhm,  hvilket  begynder  saaledes: 

Skjøndt  det  ikke  mere  skal  være  Mode  at  ønske  sine  Patroner 
og  Venner  et  glædeligt  Nyeaar,  finder  jeg  mig  dog  forbunden  at 
gjøre  en  Undtagelse  i  Henseende  til  Deres  Velbaarnhed  og  dydige 
Frue,  og  at  bede  Himmelen  bevare  Dem  i  Sundhed  og  bestandig 
Velgaaende,  et  Liv,  der  baade  er  det  Almindelige  og  mange  Be^ 
kjendtere  i  Særdeleshed  gavnligt.  De  leve,  for  fremdeles  at  ud- 
brede Videnskab,  Fromhed  og  Menneskekjærlighed  i  en  vidtiøftig 
Cirkel.  De  leve,  fuldkommeligen  at  danne  en  Søn,  der  skal  for- 
plante Deres  Tænkemaade  og  Dyder  til  Efterslægten.  Intet  skal 
iblandt  Mange  være  mit  ringe  Hus  kjærere  end  at  Himlen  vil 
høre  disse  Ønsker,  saa  vist  Hjerterne  mere  end  en  forfængelig 
Sædvane  den  har  Del. 

Derefter  følger  Svar  paa  et  Brev  fra  Suhm,  der  maa  have 
spurgt  om,  hvorledes  Biskopen  og  hans  Frue  syntes  om  at 
bo  i  Viborg,  thi  Rottbøll  oplyser,  at  Fruen  kJ  eder  sig,  da  der 
kun  er  liden  Omgang  for  hende,  og  at  de  let  kunne  komme 
til  at  leve  som  i  en  Ørk,  hvis  man  ikke  faar  Noget  at  høre 
imellem  fra  Kjøbenhavn  —  »indtil  man  endelig  bliver  vant 
til  at  finde  sig  deri.«     Saa  fortsættes  der: 

Nu  til  min  Herre  selv.  Her  gjør  man  Dem  til  Kantsier  for 
et  Akademi  i  Drammen  og  Gunnerus  til  Procancellarius.  Da  jeg 
nu  Intet  har  at  sige  paa  Valget,  ønskede  jeg  ikkun  at  vide  til- 
ligemed det  kjøbenhavnske  Universitets  Skjæbne,  om  det  var  sandt, 
at  jeg  ret  af  Hjertet  kunde  lykønske  baade  Deres  Velbaarenhed  og 
det  norske  Akademi.  Man  taler  og  her  om,  at  Gejstligheden  skal 
miste  sin  Tiende  mod  24  Sk.  pr.  Tønde  Hartkorn,  og  jeg  skjælver 
ved   at  høre   det;    thi  saa  maatte   de  Fleste  her  i  Stiftet  løbe  fra 

Kaldet.  Vil  Deres  Velbaarenhed  enten  selv  eller  ved  Andre  lade 
mig  meddele  nogen  Trøst,  forbinder  De  mig  dobbelt;  Gejstlighedens 
Skjæbne  ligger  mig  naturligvis  nær  paa  Hjærtet. 

Under  Bogstavet  S  bringer  Nyerup  Breve  fra  to  Mænd, 
som  Suhm  elskede  højt,  den  ene  var  omtrent  jævnaldrende 
med  ham,  den  anden  var  meget  yngre  end  han.  Det  første  S 
er  Gerhard  Schøning.  Fra  ham  er  der  meddelt  syv  Breve, 
alle  skrevne  fra  Trondhjem,  under  Schønings  store  Rejse  i 
Norge,  det  første  dateret  2.  Oktober  1773,  det  sidste  13.  Juli 
1775.  Indholdet  af  Brevene  angaar  mest  Rejsen;  det  omtales, 
hvilke  Steder  Schøning  har  besøgt,  hvilke  Iagttagelser  han  har 
gjort,  hvilke  Tegninger  han  har  udført  eller  ladet  udføre  o.  s.  v. 
Det  var  udelukkende  Fortidens  Minder,  Rejsen  gjaldt,  og  det 
kan  derfor  ikke  undre,  at  Brevene  saagodtsom  Intet  indeholde 
til  Oplysning  om  den  senere  Tids  og  Samtidens  Liv  og  For- 
hold. Nogle  mindre  Stykker  af  disse  Breve  ere  meddelte 
ovenfor. 

Det  andet  S  er  Frederik  Sneedorff,  der  paa  en  Maade  kom 
til  at  spille  en  Rolle  i  Suhms  Liv,  ligesom  omvendt  Suhm 
konii  til  at  spille  en  Rolle  i  Sneedorffs  Liv.  Frederik  Snee- 
dorff blev  født  den  1.  September  1760.  I  den  Biografi  af 
Frederik  Sneedorff,  som  er  forfattet  af  hans  Ven  Andreas  Birch 
og  som  staar  i  første  Bind  af  den  saa  tidlig  bortkaldte  talent- 
fulde Historikers  Samlede  Skrifter,  siges ^:  »Hvor  meget  han 
skyldte  sin  Velynder  og  Ven  Kammerherre  Suhms  Raadførsel 
og  Vejledning,  erkjendte  han  med  den  varmeste  Taknemmelig- 
hed: han  tilstod,  at  han  ikke  alene  skyldte  ham  Kundskab 
om  de  bedste  Kilder,  men  og  at  han  uden  hans  Anvisning, 
hvorledes  han  skulde  betjene  sig  af  disse,  havde  forøget  sit 
Arbejde  og  var  blevet  mindre  nyttig.«  Denne  Notits  kan  sup- 
pleres paa  forskjellig  Maade. 

Frederik  Sneedorff  blev  Student  1778;  ikke  længe  efter  be- 
gyndte han  at  benytte  Suhms  Bibliothek,  og  Suhm  blev  snart 
opmærksom  paa  den  opvakte,  flittige  Student  med  det  lyse 
Hoved.  Han  ikke  blot  tog  sig  af  ham  og  vejledede  ham, 
men  knyttede  ham  saa  nøje  til  sig,  at  han  betragtede  ham 
som  sin  Søn,  —  han  havde  jo  ikke  mere  sin  egen  Søn.  Af 
de  mange  Unge,  der  kom  i  Forbindelse  med  Suhm,  er  Frede- 
rik Sneedorff  den  eneste,   der  kom  til  at  indtage  en  saadan 

Plads  i  hans  Hjerte.  Og  at  den  unge  Mand  forstod  at  sætte 
Pris  paa  dette  Forhold,  det  har  han  smukt  udtalt  i  et  Brev 
til  Suhm,  som  han  skrev  den  25.  Juni  1789,  Aaret  efter  at 
han  var  bleven  udnævnt  til  Professor  i  Historie  ved  Kjøben- 
havns Universitet.     Det  lyder  saaledes: 


Mæcenas. 

Af  alle  de  Velgjerninger,  min  Mæcenas!  som  jeg  gjennem  en 
Række  af  Aar  har  nydt  af  Dem,  anseer  jeg  den,  at  jeg  daglig  har 
nydt  nogle  Retter  ved  Deres  Bord  for  den  allermindste;  men  den 
at  De  værdigede  mig  Deres  udmærkede  Yndest,  den,  at  min  time- 
lige Lykke  blev  grundet  paa  denne  Yndest,  at  jeg  dagligen  lærte 
ved  Deres  Omgang,  at  jeg  ved  den  befæstede  min  Kjærlighed,  min 
Agtelse  for  mit  elskede  Kald,  og  at  jeg  med  alt  dette  ikke  en 
eneste  Gang  har  følt  det,  som  synes  at  være  uadskilleligt  fra  den 
store  Afstand,  der  er  imellem  Dem  og  mig,  ikke  en  eneste  Gang 
har  følt  Gene  —  Alt  dette  var  vel  værdt  at  ønske  sig  et  Liv  for 
af  1000  Aar.  De  ere  de  Roser,  hvormed  Forsynet  strøede  min 
Vej  gjennem  Livet.  Har  De  kun  eengang  overtænkt  det  Gode,  jeg 
har  nydt  af  Dem,  alt  det  jeg  har  lært  og  vundet  ved  Deres  Om- 
gang, saa  vil  De  finde,  at  dette  er  et  fuldt  Hjertes  taknemmelige 
Tilstaaelse,  der  aldrig  kjendte  Smiger,  aldrig  søgte  Venner  véd 
Kunst,  og  der  Intet  haaber.  Intet  ønsker  af  Dem,  som  det  ikke 
har.  Intet  uden  at  de  skjønne  Roser,  jeg  plukker,  aldrig  maa  visne. 

Saa  tænkte  jeg,  bedste  Mæcenas!  saa  følte  jeg  Tusinde  Gange, 
som  i  dette  Øjeblik,  jeg  skriver  dette;  men  overbevist  om,  at  for 
Mænd  beviser  Intet  mindre  end  Ord,  Intet  mindre  end  skrevne 
Ord,  saa  brugte  jeg  højstsjelden  denne  Maade  at  udtrykke  mig 
paa;  men  nu  strømmede  de  hen  paa  et  Papir,  hvor  jeg  alene 
vilde  tage  mig  den  Frihed  at  lade  Dem  vide,  at  en  stærk  Forkjø- 
lelse  tilligemed  nogle  smaa  Sysler  nøde  mig  at  holde  Stuen  i  de 
Dage,  der  ellers  vare  mig  de  behageligste  i  Ugen. 

I  Mandags  Aftes  afleverte  jeg  Kammerherindens  Brev  til  hendes 
Moder;  den  følgende  Dags  Middag  spiste  jeg  der  igjen,  og  gik  bort, 
da  de  agtede  at  kjøre  en  Tour.  I  Dag  har  jeg  maattet  afslaa  en 
Invitation,  Fru  Bozenhard  har  været  saa  god  at  gjøre  mig  til  Mid- 
dag, da  jeg  ikke  tør  gaa  ud.  Jeg  er  saaledes  Deres  Frue  en  dob- 
belt Taksigelse  skyldig,  for  hendes  eget  Venskab  og  det  hendes 
Familie  viser  mig.  Gid  De  og  hun  nyde  al  den  Lyksalighed,  som 
der  kan  ønskes  og  nydes. 

I  den  første  Del  af  dette  Brev  har  SneedorflF  givet  de  Fø- 
lelser af  Taknemmelighed  Luft,  som  opfyldte  ham  ligeoverfor 
Suhm ;  Slutningen  af  Brevet  vidner  om,  at  SneedorfF  er  bleven 
nøjere  knyttet  til  den  Beckerske  Familie,  hvilket  kan  bekræftes 
af  Fru  Anna  Beckers  Dagbog. 

Aaret  efter  foretog  Sneedorff  en  Rejse  til  Norge,  for  at  see 
dette  Land  og  for  at  lære  dets  økonomiske  Forhold  at  kjende. 
Nyerup  har  meddelt  to  Breve,  som  Sneedorff  skrev  til  Suhm 
under  Norgesrejsen,  af  hvilke  det  sidste  er  skrevet  fra  Trond- 
hjem  den  5.  Juni  1790.  Han  fortæller,  at  siden  sin  Ankomst 
til  denne  By  gjør  han  »næsten  ikke  andet  eira  svire.«  Hver 
Dag  er  han  udbuden  til  Byens  anseteste  Huse,  saa  at  han  vel 
havde  Ret  i  at  skrive:  »Man  maa  spise  om  Dagen  og  arbejde 
om  Natten,  det  har  hverken  Mave  eller  Hoved  godt  af.«  Han 
skriver  endvidere:  »Alle  spørge  til  Dem,  Mæcenasl  og  alle 
glæde  sig  ved  at  høre  Deres  Velgaaende.« 

I  det  samme  Brev  skriver  Sneedorff:  »Paa  anden  Pintse- 
dag  har  De  holdt  Deres  Indtog  paa  Øverød  og  Kong  Valde- 
mar med.  Hans  Majestæt  ønsker  jeg  Regn  een  Gang  om 
Ugen,  og  at  enhver  Bogtrykker,  som  ikke  trykker  mere  end 
30  Ark  i  3  Aar,  maatte  uden  Pardon  hænges  i  en  Vippegalge. 
Dem,  Mæcenasl  ønsker  jeg  uafbrudt  Sundhed,  lutter  Zephirer 
og  Frugters  Mangfoldighed,  saa  vil  Kong  Valdemar  vinde  i 
Forbedring  og  Reputation,  og  Landlevnets  Lyksalighed  nydes 
uforstyrret  af  Dem.« 

Om  Rejsen  fra  Christiania  til  Trondhjem  fortæller  han 
blandt  Andet:  »Den  behageligste  Aften  jeg  har  fordrevet  i  Norge, 
var  hos  en  Bonde  i  Østerdalen,  Ole  Evenstad*,  Jeg  havde  et 
Brev  til  ham  fra  General-Krigscommissær  Ancher,  hvis  Tøm- 
mermærker han  er,  han  staar  i  stor  Agt  omkring  i  Egnen, 
har  vundet  en  Guldmedaille  i  Landhusholdnings-Selskabet,  ja 
et  Prisskrift  over  Myrejern;  hans  simple  Veltalenhed,  hans 
Anstand,  Opførsel  mod  os  og  hans  egen  Familie  indeholdt  de 
ubedragelige  Tegn  paa  en  retskaffen  Mand.  Og  denne  Mand 
har  ikke  været  paa  noget  Universitet,  har  ikke  rejst  og  heller 
ingen  Ahner.« 


*  Denne  mærkelige  Mand,  der  døde  1806,  68  Aar  gammel,  boede  i 
Aamod  Præstegjæld  i  Østredalen.  Han  burde  vistnok  have  faaet  en  Plads  i 
Dansk  biografisk  Lexikon.     Se  Nyerup  og  Krafts  Literaturlexikon. 

Det  næste  Brev  til  Suhm,  som  kjendes  fra  SneedoriTs 
Haandy  er  skrevet  i  Kjøbenhavn  den  18.  April  1791.  Det  har 
en  helt  anden  Klang,  og  for  Nutidens  unge  Mænd,  som  til- 
træde et  Professorat  ved  Kjøbenhavns  Universitet,  kan  det 
være  af  Interesse  at  lære  at  kjende,  hvorledes  de  Vilkaar  vare, 
under  hvilke  en  ung  Professor  maatte  arbejde  ved  det  samme 
Universitet  for  Hundrede  Aar  siden.  Sneedorff  var  i  Penge- 
trang, for  en  Del  foranlediget  netop  ved  hans  Stilling  som 
Professor,  hvilket  udførlig  forklares;  han  undsaa  sig  ved 
mundtlig  at  tale  herom  til  Suhm,  hvis  Bevaagenhed  han  havde 
nydt  i  ti  Aar.  Derfor  henvendte  han  sig  til  ham  skriftlig  i 
denne  Sag  og  fortalte,  at  han  trængte  til  400  Rdl.  Der  kan 
vist  ikke  være  nogen  Tvivl  om,  at  Suhm  strax  er  kommet 
sin  Yndling  til  Hjælp. 

Snart  efter  tiltraadte  Sneedorff  den  Rejse  i  fremmede 
Lande,  fra  hvilken  han  ikke  skulde  vende  tilbage.  Fra  denne 
Rejse  skrev  Sneedorff  mange  Breve  hjem  stilede  til  bestemte 
Personer,  men  affattede  saaledes,  at  de  kunde  offentliggjøres 
strax  i  de  i  Kjøbenhavn  udkommende  Tidsskrifter.  Brevene 
bleve  senere  udgivne  samlede  i  Sneedorflfs  Samlede  Skrifter, 
første  Bind  Af  Brevene  til  Suhm  skulle  blot  et  Par  Uddrag 
meddeles  her. 

I  et  Brev  skrevet  fra  Gottingen  7.  Juli  1791  læses:  »Jeg 
har  seet  Heyne,  som  var  den  første  af  mine  udødelige  Lærere, 
jeg  saae  her;  jeg  fandt  ham  yngre  end  da  jeg  forlod  ham; 
fik  Tilladelse  til  at  komme  til  ham  hver  Aften  Klokken  7. 
Her  i  disse  Aftensamtaler  tale  vi  ofte  om  Dem;  det  er  mig 
ofte,  som  om  jeg  var  i  Pustervig,  og,  naar  jeg  taler  til 
Heyne,  ofte  som  om  jeg  talte  til  Dem.« 

Sneedorff  citerer  længere  fremme  nogle  Linier  af  »Thum- 
mels  interessante  Reise  in  die  mittåglichen  Provincen  von 
Frankreich,«  og  siger  derefter:  »Ja,  det  er  en  Rejse,  som  De 
udstrakt  paa  Deres  Sopha,  naar  Thekjedlen  snurrer  og  Diana 
sover,  vil  høre  Kammerherreinden  læse  med  Fornøjelse.«  Bre- 
vet slutter  med  disse  Linier:  »Sundhed,  som  ingen  mindste 
Podagra  forstyrrer,  Solskin,  Varme,  Frugter  og  Blomster,  der- 
til nogle  Videnskabsmænd  omkring  i  Egnen,  det  ønsker  jeg 
Dem.     De  te  nam  coetera  sumes.t 

Fra  Paris  skrev  Sneedorff  til  Suhm  i  Begyndelsen  af  1792 
og  han  begyndte  sit  Brev  saaledes: 

»Her  ligger  dette  Brev  for  mig,  som  jeg  aabnede  med  den 
inderligste  Glæde,  og  som  jeg  evig  skal  gjemme  som  et  Kle- 
nodie, fordi  det  er  skrevet  af  Dem,  og  fordi  det  er  skrevet  paa 
den  18de  Oktober*.  Jeg  var  syg  paa  denne  de  danske  Mu- 
sers Festdag,  plaget  af  den  mest  rasende  Gigt  i  Hovedet,  men 
det  forhindrede  mig  ikke  fra  at  erindre  den  og  Dem  og  alt 
det  Gode,  jeg  har  nydt  af  Dem.  Drikke  Deres  Sundhed  kunde 
jeg  ikke;  men  ønske  den  af  Hjertet  og  glemme  mine  Smerter 
under  Tanken  af  de  mange  glade  Timer,  jeg  havde  havt  i 
den  bedste  Mands  Nærværelse,  det  gjorde  jeg  paa  den  sidste 
18de  Oktober,  da  De  gjorde  mig  den  Ære  at  erindre  og  til- 
skrive mig.« 

SneedorfT  var  anbefalet  af  Suhm  til  Villoison  og  han 
havde  udmærket  Nytte  heraf.  Han  skriver  om  Villoison:  »mit 
Opholds  Behagelighed  i  Paris  begyndte  først  med  hans  Til- 
bagekomst. Han  er  en  Mand  af  megen  Lærdom,  af  megen 
Munterhed  og  Franchise.  Han  beder  Dem  hilse  paa  det  aller- 
forbindtligste hver  Gang  jeg  seer  ham,  og  jeg  spiser  der  aldrig, 
uden  at  hele  Selskabet  maa  drikke  den  danske  Peiresds  Sund- 
hed, saa  kalder  han  Dem  altid**.« 

Dengang  Sneedorff  tog  Afsked  med  Suhm  ved  Tiltrædelsen 
af  sin  Udenlandsrejse,  følte  Suhm  sig  urolig  stemt,  thi  han 
var  ængstelig  for  hvad  Fremtiden  vilde  bringe.  Og  denne 
Anelse  slog  desværre  til.  Thi  da  SneedorfT  rejste  i  England, 
løb  Hestene  løbsk  med  Postchaisen  i  Nærheden  af  Liverpool 
og  SneedorfT  sprang  ud  af  Vognen.  Hverken  Kudsken  eller 
de  øvrige  Rejsende  led  nogen  Skade;  men  ved  Faldet  stødte 
SneedorfT  sit  Hoved  saa  voldsomt,  at  han  afgik  ved  Døden 
den  næste  Dag,  den  15.  Juni  1792.  Og  med  ham  blev  be- 
gravet alle  de  store  Forventninger  om  en  smuk,  indholdsrig 
Fremtid,  som  man  i  hans  Fødeland  saa  sikkert  havde  haabet 
paa.     Suhm  satte  ham  en  Gravskrift  saaledes  lydende: 

*  Suhms  Fødselsdag. 

••  Nic.  Claude  Fabri  de  Peiresc,  f.  1680,  d.  1637,  var  Parlamentsraad  i 
sin  Fødeby  Aix  i  Provence.  Han  var  en  meget  lærd  Polyhistor,  især  Antikvar 
og  Archæolog,  men  ogsaa  Astronom.  Han  var  rig  og  var  Ejer  af  betydelige 
Kunstsamlinger.  Sin  Lærdom  lagde  han  ikke  for  Dagen  i  Skrifter,  men  den 
traadte  frem  i  den  udstrakte  Brewexling,  som  han  førte  med  mangfoldige 
af  sin  Samtids  Lærde.  Hans  Korrespondance  er  nu  ved  at  udkomme  i  ^Col- 
lection  de  Documents  inédits  sur  Vhistoire  de  Frcuicef*  det  første  Bind  blev 
udgivet  1888.    Bagle  kalder  Peiresc  »Ze  procureur  general  de  la  Littirature,^ 

Eheu  obiit  Vir  egregius  FREDERICUS  SNEDORPH  immiti 
Fato  raptus.  Ætate  Juvenis,  consilio,  doctrina  Senex,  qvo  terra 
animam  candidiorem  non  tulit.  Heu  multis  Ille  flebilis  occidit, 
nulli  flebilior  qvam  mihi.  —  Sic  Amico  moerens  posuit  P.  F.  SUHM. 

Men  til  Tidsskriftet  »Minerva«  sendte  Suhm  en  »Karakter 
af  Friderich  Sneedorff,«  og  i  sine  »Blandede  Tanker«  skrev 
han  1793  et  lille  Stykke  om  ham,  som  begynder  saaledes: 
»Friderich  Sneedorif  var  i  de  sidste  Tider  en  af  mine  faae 
rette  Venner,  som  jeg  havde  megen  Omgang  med.  Han  var 
trofast,  retskaffen,  øm,  omhyggelig,  forstandig,  flittig,  rig  paa 
Kundskab;  han  holdt  sig  til  mig  som  en  Søn  til  sin  Fader. 
Det  bar  mig  for,  da  han  bortrejste,  som  om  jeg  aldrig  saae 
ham  igjen.« 

Fra  London  skrev  Grimur  Thorkelin*  den  31.  Januar  1791 
et  endnu  bevaret  Brev  til  Suhm,  i  hvilket  han  udtaler  sin 
Glæde  over,  at  denne,  efter  at  have  gjennemgaaet  en  særdeles 
svær  Sygdom,  nu  atter  er  bleven  frisk.  Af  Brevet  fremgaar 
det,  at  Thorkelin  har  havt  Suhm  meget  at  takke  for  og  er 
ham  meget  hengiven'''.  Han  anbefaler  to  fornemme  Engelsk- 
mænd til  at  blive  Medlemmer  af  det  danske  Videnskabernes 
Selskab;  den  ene  af  dem  var  Præsident  for  det  kongelige  irske 
Videnskabernes  Akademi  i  Dublin,  af  hvilket  Suhm  var  blevet 
Æresmedlem,  —  Thorkelin  havde  Patentet  hos  sig^. 

Michael  TreschoWy  der  senere  blev  Assessor  i  Højesteret 
og  fik  Konferentsraads-Titel ,  skrev  fra  Paris  den  16.  August 
1775  et  Brev,  der  kun  indeholder  Meddelelser  om  hans  Op- 
hold i  England.  Af  de  Notitser,  som  findes  i  Brevet,  fortjener 
følgende  at  anføres:  »I  Henseende  til  det  angelsachsiske  Manu- 
script  i  Museo  Britannico  har  jeg  gjort  mig  al  Umage  baade 
ved  Doctor  Solander  og  andre  at  faa  opspurgt  et  Menneske, 
som  kunde  afskrive  det,  men  forgjæves;  Hr.  Hammond  (som 
ogsaa  har  havt  det  i  Erindring)  skal  derom  være  mit  Vidne; 
Faa  eller  maaske  slet  Ingen  forstaa  det  angelsaxiske  Sprog. 
Bedst  var  det  at  give  denne  Kommission  til  Præsten  Hr.  Holm, 
som  baade  har  Tid  til  at  opsøge  en  bekvem  Afskriver  og  til 


*  Thorkelin  har  dediceret  Suhm  sit  Skrift  »Kongaerfda  ok  Rikia  S^orii 
9.  Successio  regia  et  regni  administratio.«  Havn.  1777.  Thorkelin  havde  ved 
Udgivelsen  af  dette  Skrift  benyttet  Codex  Tuns]t>ergensis,  som  Suhm  ejede. 

at  konferere  Manuskriptet  med  ham,  hvilket  er  fornødent,  om 
man  ellers  vil  være  sikker  i  sin  Sag.«  Mon  det  ikke  er 
BeowulfHaandskriftet,  her  sigtes  til?  Thorkelin  afskrev  det 
senere  og  blev  Digtets  første  Udgiver. 

Baron  Frederik  Hartvig  Wedel-Jarlsberg  *  skrev  fra  Traven- 
dal et  Brev  til  Suhm,  dateret  8.  December  1793,  der  handler 
om  et  dramatisk  Arbejde  med  et  delikat  Sujet  —  nemlig  Fri- 
hedens Misbrug  — ,  som  Forfatteren  ønskede  spillet  paa  det 
kongelige  Theater  i  Kjøbenhavn,  og  dertil  udbad  sig  Suhms 
Bistand.     Brevet  er  trykt  i  Tillæget. 

Georg  Zoega  har  staaet  i  en  Forbindelse  med  Suhm,  som 
nu  ikke  kan  eftervises  nøjere.  Men  i  et  Brev,  som  Zoega 
skrev  til  Suhm  fra  Rom  den  29.  Oktober  1791,  er  det  sagt 
med  tydelige  Ord,  at  Suhm  offentlig  har  søgt  at  befordre 
hans  Bedste.  Brevet  er  ret  interessant,  da  Zoega  udvikler  sin 
Studie-Methode  og  fremhæver,  hvor  vigtigt  det  er,  til  at  for- 
staa  Grækerne  og  Romerne,  at  kjende  Ægypterne®. 

Af  de  to  sidste  Breve,  Nyerup  har  meddelt,  er  det  første 
skrevet  i  Kjøbenhavn  den  6.  November  1777,  og  undertegnet 
^Selskabet  for  den  ny  kritiske  Tilskuer;^  det  drejer  sig  om  fort- 
sat Hjælp  fra  Suhm,  for  at  kunne  vedblive  med  Udgivelsen  af 
Tidsskriftet;  det  andet  Brev,  uden  Datum,  er  underskrevet  af 
Weinvich,  Sandvig^  Birchy  der  bringe  Suhm  en  Tak  for  den 
Understøttelse,  han  har  ydet  Selskabet,  »uden  Deres  naadige 
Understøttelse  havde  Tilskueren  ej  kunnet  være  til  i  et  halvt, 
end  sige  i  toAar.«  Til  dette  Brev  er  der  føjet  et  Tillæg  inde- 
holdende en  Fortegnelse  over  Selskabets  Indtægter  og  Udgifter 
fra  sidst  afvigte  Januar  Maaned  til  næstkommende  December 
Maaneds  Udgang:  Tidsskriftet  havde  139  betalende  Subskri- 
benter å  8  Mark  —  foruden  11  ikke  betalende.  Udgiften  for 
et  helt  Aar  havde  været  239  Rdl.  64  Sk.*;  Indtægten  185  Rdl. 
32  Sk.,  Underbalancen  blev  altsaa  54  Rdl.  32  Sk.  Denne  For- 
tegnelse er  underskreven  af  H.  J.  Birch,  som  i  en  Efterskrift 
siger,  at:  »naar  vi  bestandig  turde  vente  os  30  Rdl.  aarlig  af 
Deres  Højvelbaarenheds  overmaade  Godhed,  haaber  vi  nok, 
at  der  kommer  nogle  flere  Subskribenter  til  næste  Aar,  saa  at 
vi  da  kunne  blive  skadesløs.« 

Fra  Arveprinds  Frederik*   er   der   kjendt   et  egenhændigt 

*  Udgifterne  ere  specificerede. 

Brev  til  Suhm,  skrevet  den  3.  November  1792'.  Det  drejer 
sig  om  en  Informator  til  Arveprindsens  Søn,  Prinds  Christian 
Frederik  (senere  Christian  den  Ottende).  Suhm  havde  til 
denne  Post  anbefalet  Magister  [Torkel]  Baden;  denne  Mand 
havde  Arveprindsen  seet  efter  at  han  var  kommen  hjem  fra 
sin  Udenlandsrejse,  og  han  syntes  nok  om  ham,  men  fandt 
»dog  Rønne  fuldkommen  passende  til  hans  [o.  Prindsens] 
første  Alder.«  Bone  Falk  Rønne  havde  taget  den  theologiske 
Examen  1790,  og  han  var  derefter  bleven  Lærer  for  den  unge 
Prinds.  Rønne  er  en  velbekjendt  Person,  thi  han  var  en 
virksom  Mand  og  arbejdede  senere  med  Iver  for  Missionen, 
baade  den  ydre  og  den  indre,  medens  han  var  Sognepræst  i 
Lyngby  fra  1802  til  sin  Død  i  Aaret  1833,  ligesom  han  ogsaa 
var  en  flittig  landøkonomisk  Forfatter. 

Det  er  kun  fragmentariske  Meddelelser,  som  her  ere  givne 
om  Suhm  s  Korrespondance,  og  kun  for  nogle  faae  af  Brev- 
skriverne gjælder  det,  at  deres  Breve  give  et  større  Udbytte 
ved  Gjennemlæsningen  af  dem.  Men  næsten  ethvert  af  dem 
indeholder  ligesom  Mosaikstykker,  der  kunne  indsættes  i  Suhms 
Biografi.  Man  vil  ogsaa  let  faa  en  Forestilling  om,  at  de 
mangfoldige  Breve,  som  ikke  mere  ere  bevarede,  utvivlsomt 
vilde  have  givet  Eftertiden  en  Mængde  Oplysninger,  interes- 
sante saavel  for  Suhms  Vedkommende  som  for  hans  Sam- 
tidiges Personalhistorie,  og  Oplysninger  om  hans  Samtids 
Tænke-  og  Handlemaade. 


Suhm  var  i  det  sidste  Tiaar  af  sit  Liv  saa  optaget  af  at 
skrive  og  udgive  sin  Danmarks  Historie,  at  der  ikke  levnedes 
ham  megen  Tid  til  andre  større  Arbejder.  Men  han  havde 
altid  havt  for  Skik,  i  Hviletimerne  at  beskæftige  sig  med 
mindre  literære  Sysler,  og  dette  blev  han  ved  med  til  det 
Sidste.  Sin  Forfattervirksomhed  som  Digter  var  han  allerede 
standset  med  1783,  da  Fortællingen  »Alfsol«  udkom.  Et  Par 
Afhandlinger:  »Om  Gallicia  og  Ludomiria,«  og  »Formodning 
at  Schweizerne  stamme  fra  Skandinavien,«  hvilke  bleve  ud- 
givne 1783  og  1792  i  det  kjøbenhavnske  Videnskabernes  Sel- 
skabs Skrifter,  ere  allerede  blevne  omtalte.  En  særegen  lille 
Cyklus  danne  de  tildels  omtalte  »Karakteristiker,«  som  Suhm 
skrev  og  fik  offentliggjorte  i  Tidsskriftet  »Minerva,«   nemlig  i 

Aargangene  1786  Holberg*,  Christian  den  Fjerde,  1787  N.  C. 
Graae,  1789  Karen  Suhm,  fød  Angell,  1790  Bolle  Willum  Lux- 
dorph,  1792  Frederik  SneedorflF«. 

Fortaler  skrev  han  —  allerede  1777  til  første  Bind  af  den 
danske  Bearbejdelse  af  Tycho  de  Hofmans  Historiske  Efter- 
retninger om  velfortjente  danske  Adelsmænd  —  til  Katalogerne 
over  Hielmstiernes  Bogsamling,  1782,  og  over  hans  Skilderi- 
og  Kobber-Samling,  1786;  til  Hammonds  nordiske  Missions- 
historie,  1786,  til  første  Bind  af  Naturhistorieselskabets  Skrif- 
ter, 1790.  Suhm  var  nemlig  bleven  valgt  til  at  være  en  af 
dette  Selskabs  syv  Direktører  og  hans  Kolleger  havde  ønsket, 
at  han  vilde  indlede  Skrifterne  med  nogle  Ord.  Endvidere 
skrev  han  1790  en  kort  Fortale  til  tredie  Bind  af  den  danske 
Oversættelse  af  Samuel  Loenbom's  Biografi  af  Magnus  Sten- 
bock, Indledningen  til  den  store  i  Aaret  1791  udkomne  »Be- 
skrivelse over  danske  Mønter  og  Medailler,«  hvor  Suhm  har 
fortalt  det  kongelige  Møntkabinets  og  dette  Værks  Historie, 
samt  givet  en  meget  kort  Oversigt  over  det  danske  Mønt- 
væsens Historie;  ifølge  kongelig  Befaling  har  han  i  Egenskab 
af  Historiograf  givet  de  historiske  Oplysninger,  som  ere  føjede 
til  Beskrivelsen  af  Medaillerne.  Et  Tillæg  til  dette  Værk  ud- 
kom 1794  med  Fortale  af  Suhm. 

Paa  sine  gamle  Dage  fik  Suhm  et  Par  Gange  Lejlighed 
til  at  fremtræde  som  populær  Forfatter^.  Den  første  Gang 
var  i  »Samleren,  et  Ugeskrift,  udgivet  af  Erasmus  Gunnerus.^i^ 
Det  første  Bind  heraf  udkom  i  Kjøbenhavn  1787,  dediceret  til 
en  unævnt  »stor  Mand«,  ved  hvem  der  utvivlsomt  maa  tænkes 
paa  Suhm,  der  har  skrevet  to  Afhandlinger  i  det:  »Poeter  og 
Poesi,«  »Talere  og  Veltalenhed,«  forfattede  som  de  Afhand- 
linger, Philalethus  mange  Aar  tilbage  udgav  i  de  trondhjemske 
og  i  de  kjøbenhavnske  Samlinger. 

Den  anden  Gang  var  i  Tidsskriftet  »Samleren  for  Land- 
boen,« der  blev  udgivet  af  Thomas  Aabye  i  Rentekammeret. 
I  det  første  Bind,  som  udkom  1789 — 90,  træffes  tre  Afhand- 
linger af  Suhm.  Den  første,  som  indleder  Tidsskriftet,  har 
ingen  Overskrift,    men  er  i  Indholdsfortegnelsen  betegnet  som 


*  Karakteristiken  af  Holberg  blev,  med  Suhms  Samtykke,  optrykt  i 
P.  T.  WandaVs  Værk  >De  paa  Jægerspris  ved  Mindestene  hædrede  Mænds 
Levnetsbeskrivelse,«  II.,  Kbh.  1794,  S.  166—72. 

»Opmuntringer  til  Bondestanden  af  Kammerherre  Suhm;«  den 
fylder  fire  Sider  og  gaar  ud  paa  at  formaa  Bonden  til  at 
føre  et  christeligt,  sædeligt  og  flittigt  Liv.  Den  anden  Af- 
handling, som  er  ni  Sider  stor,  har  Overskriften  »Geografi,« 
den  tredie,  ti  Sider  stor,  »Historie«,  nemlig  Danmarks  og  Nor- 
ges, »af  Kammerherre  Suhm.«  Der  kan  naturligvis  ikke  ventes 
et  rigt  Indhold  af  saadanne  smaae  Afhandlinger ;  snarere  maa 
man  forundre  sig  over,  at  Forfatteren  har  faaet  Alt  det  med, 
som  han  har  givet  Landboen  at  læse.  Nogle  Prøver  ville 
vise  dette. 

I  »Geografi«  læses  saaledes:  »Det  faste  Land  bestaar  i 
Jylland,  som  atter  deles  i  tvende  Parter:  det  egentlige  Jylland, 
eller  Nørre-Jylland,  og  Sønder-Jy Iland  eller  Hertugdømmet 
Slesvig.«  »I  ganske  Danmark  tales  Dansk,  undtagen  i  nogle 
slesvigske  Egne  og  Byer  Tydsk.«  Om  Island  siges:  »Sproget 
er  Islandsk,  som  i  Grunden  er  Nordens  gamle  Sprog.  Ind- 
vaaneme  have  fra  de  ældste  Tider  været  meget  hengivne  til 
at  levere  de  gamle  Historier  og  Vers.« 

Af  Afhandlingen  »Historie«  fortjener  følgende  indledende 
Stykke  at  gjengives: 

Dannemark  og  Norge  regjeres  af  en  eenevolds  Konge,  uden  at 
have  noget  Rigsraad  eller  Stænder  ved  Siden  af  sig,  som  han  er 
forbunden  til  at  følge  eller  raadslaa  med.  Han  har  derfor  intet 
Andet  at  adlyde  uden  Guds  evige  og  uforanderlige  Veje  og  Love, 
ham  bekjendtgjort  ved  Bibelen  og  Christendommen,  samt  de  Regler 
af  Retfærdighed,  Mildhed  og  Oprigtighed,  som  en  sand  Sædelære 
befaler  og  som  staa  indprentede  i  alle  Menneskers  Hjærter.  Efter 
denne  skylder  han  at  regjere  Bønderne  med  Barmhjertighed,  Skaan- 
sel  og  Lemfældighed;  at  sætte  de  gode  i  Sikkerhed  ved  at  straffe 
de  onde;  at  sørge  for  Børnenes  Opdragelse  ved  Skoler  og  Skole- 
mestre; at  holde  og  beskikke  Præster,  som  kunne  give  Almuen 
Guds  Vilje  tilkjende ;  at  beskytte  den  Ringe  mod  de  Mægtiges  Over- 
vold;  at  ej  betynge  Almuen  med  for  svære  Skatter,  og  ej  kræve 
Penge  uden  til  de  nødvendige  Udgifter:  dette  er  og  en  Sag  vore 
Konger  altid  have  gjort,  saavidt  Tiderne  og  Omstændighederne 
have  villet  tillade  det.  Men  da  Kongen  er  et  Menneske  og  kan  ej 
være  overalt,  saa  haver  han  derfor  ladet  trykke  Lovbogen  og  For- 
ordninger, hvori  han  har  givet  sin  Vilje  tilkjende,  og  hvorved  En- 
hver kan  faa  sine  Pligter  mod  hinanden  at  vide.  Og  til  at  sætte 
i  Værk  hvad   Lovbogen   og  Forordningerne  befale,    saa  beskikker 

han  Stiftamtmænd,  Amtmænd,  Bisper,  Præster,  Herredsfogder,  Amts- 
forvaltere, og  saa  fremdeles;  og  haver  indsat  Kancelliet,  Rente- 
kammeret og  flere  Kollegier,  hvilke  man  bør  høre  og  lyde,  saa- 
længe  de  befale  hvad  der  staar  i  Lovene  og  Forordningerne;  men 
handle  de  imod  dem,  da  staar  det  Bonden  frit  for  at  klage,  og 
det  har  man  mange  Exempler  paa,  at  han  har  faaet  Ret,  endog 
over  sine  egne  Herremænd"^.  Dog  maa  Bonden  tage  sig  i  Agt  for, 
at  han  ej  ved  en  Prokurator  lader  sig  forføre  til  ulovligen  at  klage 
over  nogen  indsat  Øvrigheds  Person;  er  og  den  Forurettelse,  han 
lider,  kun  ringe  og  ubetydelig,  da  gjør  han  bedre  i  ej  at  klage, 
saasom  det  altid  fører  Bekostning  og  Ulæmpe  med  sig.  Øvrigheds- 
Personer  bør  med  Mildhed  og  Lemfældighed  begegne  Bonden,  og 
underrette  ham  tj'^deligen  om  hvad  han  ej  forstaar,  paa  *det  han 
ej  skal  forsee  sig  af  Uvidenhed.  Ligesom  og  Handelsmænd  bør 
sælge  ham  gode  Varer,  og  ej  altfor  dyrt;  kortelig  alle  bør  handle 
oprigtig  med  hinanden. 

Det  er  et  ligefremt,  frimodigt  Sprog,  i  hvilket  Suhm  har 
talt  i  denne  Udvikling;  frimodigt  ligeoverfor  Kongen,  kjærligt 
ligeoverfor  Bonden.  Men  hvormange  Bønder  have  vel  læst 
Thomas  Aabye's  »Samleren  for  Landboen«  og  Suhms  Afhand- 
ling? Det  anførte  Stykke  af  den  kunde  —  selv  med  dets 
aabenbare  Ufuldkommenheder  —  have  fortjent  at  være  trykt 
paa  et  enkelt  Blad,  for  at  uddeles  i  mange  Tusinder  af  Exem- 
plarer.  —  Selve  Danmarks  Historie  indskrænker  sig  til  Histo- 
rien under  den  Oldenborgske  Kongestamme,  fremstillet  i  høje- 
ste Grad  sammentrængt.  Og  her  er  Suhm  paa  sine  Steder 
meget  tilbageholdende  med  hvad  han  vil  fortælle;  saaledes 
siger  han,  at  Christian  den  Anden  lod  »arrestere  fire  og  halv- 
femsindstyve fornemme  svenske  Herrer,  verdslige  og  gejstlige,« 
men,  at  Kongen  lod  disse  Herrer  henrette,  fortæller  han  ikke. 

Det  sidste  af  disse  »Parerga,«  som  beskæftigede  Suhm, 
medens  han  var  optaget  af  sit  store  Værk,  fremkom  i  det 
samme  Aar,  i  hvilket  han  døde,  1798,  og  blev  trykt  i  et  Tids- 
skrift, hvis  Titel  i  sig  bærer  Vidnesbyrd  om  at  nye  Opfattelser 
vare   ved   at   trænge   frem,    nemlig   »Skandinavisk  Museum  ^^.« 

*  Denne  Ytring  minder  om,  hvad  Suhm  skrev  i  sin  liUe  Bog,  »Dan- 
marks, Norges  og  Holstens  Historie,«  der,  hvor  han  taler  om  Regjerings- 
formen  ved  Tiden  1776:  Igjenuem  Kollegierne  >lader  Kongen  gemenlig  alle 
Ting  gaa,  og  tillader  endog,  at  Processer  maa  fores  mod  ham  selv,  hvilke 
det  ikke  er  sjeldent,  at  han  taber.«  ,^ 

Og  erindres  det,  hvormeget  Suhm  ved  sine  nordiske  Noveller 
havde  bidraget  til  at  give  den  store  Mængde  en  Forestilling 
om  de  nordiske  Folks  Sædvaner  og  Tænkemaade  i  Fortiden, 
og  hvormeget  han  ved  sit  Skrift  om  Odin  havde  bidraget  til 
at  udbrede  Kundskab  om  Nordboernes  Gudetro  og  Gude- 
dyrkelse, saa  bliver  det  interessant  at  lægge  Mærke  til,  at  det 
sidste  af  hans  mindre  Arbejde  fik  Titlen :  »Hvorfor  den  christne 
Lære  fortrængte  Odins.«  Der  er  intet  Svaprmerisk,  Begejstret  i 
denne  Afhandling,  som  er  skreven  i  en  rolig,  man  kunde  vel 
sige:  i  en  noget  nøgtern  Tone;  den  holder  sig  til  hvad  Histo- 
rien fortæller  til  Oplysning  om  denne  Sag,  og  den  kan  endnu 
læses  med  Fornøjelse  og  med  Belæring.  Det  er  en  populært 
affattet  Kritik  uden  tilføjet  lærdt  Apparat.  Denne  Afhandling 
blev  senere  oversat  paa  Tydsk  af  Gråter  til  hans  Tidsskrift 
»Bragur,«  1802,  og  paa  Svensk  blev  den  trykt  i  et  i  Stockholm 
udkommende  Tidsskrift,  1816*. 

Det  er  et  kuriøst  Sammentræf,  at  dette  samme  Bind  af 
»Skandinavisk  Museum«  indledes  med:  »Første  Sang  af  Ho- 
mers Ilias  fordansket  af  —  J.  Baggesen. <ii  Holbergs  Samtidige 
mødes  her  med  Oehlenschlægers  Samtidige. 


XI. 

1779—1796.  Suhm  kjøber  Joh.  Jak.  Reiskes  efterladte  Haand- 
skriftsamling.  Photius's  græske  Lexikon.  Abulfedas  arabiske  Hi- 
storie. Suhms  Bibliothek:  dets  Omfang,  dets  Bestyrelse,  dets  Be- 
nyttelse, dets  Betydning.  Suhms  Planer  for  dets  Fremtid.  Suhm 
sælger  det  til  Kongen. 


I  Aaret  1 789  udkom  første  Bind  af  et  Værk,  som  blev  af- 
sluttet 1794  med  et  femte  Bind,  paa  hvis  Titelblad  Suhms 
Navn  hverken  er  anført  som  Forfatter  eller  som  Udgiver,  men 

*  I  Anledning  af  denne  Afhandling  skrev  nogle  Aar  efter  Joh.  Færs 
Schrejber,  der  var  Lærer  ved  det  Schouhoeske  Institut  og  Alumnus  paa 
Borchs  Kollegium,  eu  Afhandling  med  Titel:  *Rccensus  quæstionis  Suhmianæ, 
cur  Othini  doctrina  Christianæ  cesserit.  Haun.  ISO^.^  8°,  69  SS. 

kun  som  Mæcen.  Det  er  en  hel  lille  Historie,  som  knytter 
sig  til  dette  Værk,  dog  heldigvis  er  det  en  ret  smuk  Historie. 
Johann  Jakob  ReiskCy  der  var  født  1716  og  døde  1774  som 
Professor  ved  Universitetet  i  Leipzig,  kæmpede  den  største  Del 
af  sit  Liv  med  store  Vanskeligheder,  der  hidrørte  dels  fra  hans 
trange  økonomiske  Kaar,  dels  fra  et  Sind,  som  ofte  gjorde 
ham  det  vanskeligt  at  arbejde  med  andre.  Han  var  udrustet 
med  en  Arbejdskraft,  som  satte  Alle  i  Forundring,  og  som 
kunde  maale  sig  med  Suhms.  Der  var  i  det  Hele  megen  Lig- 
hed imellem  disse  to  Mænd;  men  der  var  den  Forskjel,  at 
Reiske  var  tungsindig,  Suhm  derimod  »munter.«  I  Holland, 
hvor  Reiske  i  sine  yngre  Aar  opholdt  sig  længe,  beskæftigede 
han  sig  med  den  orientalske  Literatur,  især  den  arabiske, 
men  ogsaa  med  den  gamle  græske  og  romerske  Literatur,  og 
han  havde  udmærkede  Lærere:  Orientalisten  Professor  Albert 
Schultens,  Professorerne  i  klassisk  Filologi  Jac.  Phil.  d'Orville, 
Ludv.  Caspar  Valckenaer.  Talrige  ere  hans  Udgaver  af  de 
gamle  Forfattere  og  de  Afhandlinger,  som  han  skrev  og  sendte 
ud  i  Verden.  Han  var  en  dygtig  Kritiker  og  havde  han  ikke 
Haandskrifter,  ved  hvis  Hjælp  han  kunde  klare  Vanskelig- 
heder i  Texterne,  saa  brugte  han  Konjektural-Kritik ;  Varianter 
til  Forfatterne  skrev  han  op  saa  vel  som  sine  Rettelser  til 
dem,  og  efterhaanden  fremkom  der  betydelige  Samlinger. 
Reiske,  hvis  Hustru  Ernestine  Christine ^  Datter  af  Superinten- 
dent Dr.  August  Muller,  var  en  meget  lærd  og  begavet  Dame*, 
havde  bestemt,  at  Gotthold  Ephraim  Lessing  efter  hans  Død 
skulde  tage  sig  af  alle  hans  efterladte  Manuskripter  og  bevare 
dem,  indtil  de  kunde  blive  solgte  fordelagtigt  for  Enken;  og, 
for  at  opnaa  dette  sidste,  bleve  Manuskripterne  tilbudte  »til 
adskillige  Fyrster  og  offentlige  Bibliotheker  i  Tydskland,  men 
man  fandt  Ingen,  der  vilde  give  det  for  dem,  som  Enken  for- 
langte.« Lessing  havde  i  et  Brev  til  Fru  Reiske  dateret  den 
27.  Marts  1777  henvist  hende  til  Danmark,  hvor  hun  vist  vilde 
faa  Manuskripterne  bedst  betalte,  og  han  havde  tilraadet 
hende,  at  forlange  af  Kjøberen  en  livsvarig  Pension  af  3  eller 
400  Thaier;  —  det  er  formodet,  at  det  er  den  Understøttelse, 


*  Hun  var  født  1735,  blev  gift  med  Reiske  1764  og  døde  1798.  Hun 
elskede  Lessing,  og  ventede,  at  han  skulde  blive  hans  Hustru;  men  hen- 
des Haab  blev  ikke  opfyldt. 

som  Klopstock  modtog  af  den  danske  Regjering,  der  kan  have 
bragt  Lessing  paa  Tanken  om  at  den  vilde  kjøbe  de  Reiske'ske 
Manuskripter.  Det  blev  dog  ikke  den  danske  Regjering,  men 
en  privat  dansk  Mand,  Peter  Frederik  Suhm,  der  blev  Ejer 
af  dem  i  Aaret  1779.  Hvorledes  Forhandlingerne  om  Kjøbet 
ere  komne  i  Gang,  vides  ikke;  men  det  vides,  at  Professor 
Herman  Treschow  var  Mellemhandler.  Han  var  Søn  af  Her- 
man Treschow y  Sognepræst  i  Søllerød,  og  Suhm  maa  fra  sine 
Sommerophold  i  Øverød  have  saavel  lært  Faderen  som  Søn- 
nen at  kjende;  Professor  Treschow  havde  paa  sin  Udenlands- 
rejse for  sine  Studiers  Skyld  1768 — 72  stiftet  Bekjendtskab  i 
Leipzig  med  Reiske,  med  hvem  han  stod  i  fortsat  literær  Brev- 
vexling.  Betingelsen  for  Erhvervelsen  af  Reiskes  Manuskripter 
var  den,  at  Reiskes  Enke  skulde  have  en  aarlig  Livrente  af 
200  Rdl.  og  have  Sikkerhed  for  Udbetalingen  af  dette  Beløb 
selv  efter  Suhms  Død.  Sin  Glæde  over  denne  Ordning  ud- 
talte Fru  Reiske  snart  efter  i  stærke  Ord  i  den  Dedikation  til 
Suhm,  som  hun  satte  foran  Udgaven  af  Reiskes  »Conjecturæ 
in  Jobum  et  Proverbia  Salomonis,«  der  udkom  i  Leipzig  samme 
Åar,  1779,  og  fire  Aar  efter,  1783,  da  hun  udgav  sin  Mands 
Autobiografi,  dedicerede  hun  denne  Bog  til  Professor  Treschow, 
og  sagde  her:  »Welchem  Gelehrten  ist  wohl  der  Name  Suhm 
unbekannt?  Dieser  mir  so  uendlich  theuere  Name  I  Suhm, 
noch  edler  als  Mæcen,  5ifnet  nicht  nur  die  Schåtze  seiner 
vortreflichen  Bibliothek,  mit  wahrhaftem  Edelmuth  den  le- 
benden Gelehrten ;  sondern  ehrt  auch  die  Asche  des  verdienten 
Mannes,  belohnt  ihn  im  Grabe.«  Og  mange  Aar  efter  da 
dømte  Historikeren  B,  G.  Niebuhr  paa  følgende  Maade  om  Suhm 
og  Reiske*:    »Da  Suhm  klogelig  indsaa,   hvor  kostbare  disse 


*  Constantinus  Porphyrogennetos,  De  ceremoniis  aulæ  Bgzant  e  recens. 
Reiskii  cum  ejusdem  commentariis.  Ed.  B,  G.  Niebuhr,  I.,  Bonnæ  1829,  i 
Dedikationen  til  det  kgl.  danske  Videnskabernes  Selskab.  —  Thomas  Frogner 
Dibdin,  f.  1771,  d.  1847,  Bibliothekar  hos  the  Earl  of  Spencer,  er  bekjendt 
som  Bibliograf;  han  rejste  paa  Fastlandet,  besøgte  ogsaa  I^øbenhavn,  for  at 
se  gamle  Bøger  og  for  at  I^øbe  Bøger  til  Jarlen  af  Spencer.  Ved  de  lukul- 
liske  Bibliotheker  har  Niebuhr  især  tænkt  paa  de  engelske  Adelsmænds  og 
Rigmænds  Bogsamlinger.  —  I  Biografien  af  Reiske  og  hans  Kone,  som  læses 
i  Allgemeine  deutsche  Biographie,  XXVIII.  Bd.,  omtales,  S.  132,  meget  kort, 
at  Suhm  kjøbte  de  Reiske'ske  Manuskripter,  uden  at  det  nævnes,  hvilken 
Betydning  Kjøbet  af  dem  havde  for  Reiskes  Enke,  og  uden  at  det  nævnes, 
at  Ingen  i  Tydskland  havde  villet  kjøbe  dem. 

haandskrevne  Udarbejdelser  vare  af  en  Mand,  som  de  fleste 
af  hans  Samtids  Lærde  overlegent  og  uvidende  saae  ned  paa, 
saa  kjøbte  han  dem  af  Enken  for  en  god  Betaling,  indlem* 
mede  dem  i  sin  Bogsamling  og  bevarede  dem  til  videnskabe- 
ligt Brug;  bevarede  dem,  siger  jeg,  ja,  thi  der  fulgte  saa  megen 
Uro,  saa  mange  Storme  og  Forstyrrelser  efter,  at  hvis  Suhm 
ikke  havde  været  ulig  alle  de  andre,  saa  vilde  Reiskes  Ar- 
bejder enten  være  gaaede  aldeles  til  Grunde,  eller  de  vare 
maaske,  med  en  Dibdin  som  Mellemhandler,  blevne  kjøbte  for 
Spotpris  og  gjemte  i  et  af  disse  lukuUiske  Bibliotheker,  hvor- 
fra aldrig  Noget  kommer  ud,  naar  det  en  Gang  er  blevet  be- 
gravet i  dem.« 

Suhm  udbetalte  ialt  3600  Rdlr.  for  de  Reiske'ske  Manu- 
skripter, hvilke  den  nye  Ejer  stillede  til  Raadighed  for  dem, 
som  ønskede  at  benytte  dem;  Nyerup  nævner  flere  tydske 
Lærde  —  Eichhorn,  Oberthur,  Kohler,  Jacobs  o.  fl.  ^^  — ,  som 
fik  Meddelelser  fra  dem,  det  samme  er  sket  i  de  følgende 
Tider,  og  Forfatteren  af  denne  Biografi  har  gjentagne  Gange 
havt  den  Fornøjelse  dels  at  sende  Meddelelser  fra  Manuskrip- 
terne til  fremmede  Lærde,  dels  at  udlaane  forskjellige  af  dem 
til  disses  Afbenyttelse. 

Men  Suhm  tænkte  ogsaa  paa  at  faa  udgivet  to  Forfattere, 
som  Reiske  havde  havt  sin  Opmærksomhed  henvendt  paa, 
nemlig  den  græske  Lexikograf  Photius  og  den  arabiske  Hi- 
storieskriver Abulfeda. 

Planen  med  at  faa  Photius  udgivet  leed  et  beklageligt 
Skibbrud.  Denne  sildige  græske  Forfatter,  der  døde  891  som 
Patriarch  i  Konstantinopel,  havde  forfattet  et  ret  omfattende 
Glossar  Aa^swv  avvaywyr^,  af  hvilket  der  paa  Suhms  Tid  kun 
kjendtes  trykt  Begyndelsen,  som  var  blevet  udgivet  1719  af 
J.  A.  Fabricius.  Afskriften  af  dette  Glossar,  som  Reiske  havde 
ejet,  betroede  Suhm  i  Aaret  1780  til  Provst  og  Præst  til  St. 
Knuds  Kirke  i  Odense  Lorents  Ancher,  som  havde  studeret  i 
Gottingen  og  var  anseet  for  at  være  en  dygtig  græsk  Filolog. 
Af  Breve  fra  Suhm  til  ham  skrevne  i  Aarene  1784  og  1785 
erfares,  at  Suhm  havde  godt  Haab  om  at  Ancher  kunde  faa 
det  Arbejde  udført,  som  var  nødvendigt  før  Trykningen  af 
Photius  kunde  begynde:  Værket  skulde  trykkes  i  Kjøbenhavn 
med  de  smukke  græske  Typer,  som  Kongen  bavde  ladet 
komme    fra  den  berømte  Skriftstøber  og  Bogtrykker  Bodoni  i 

Parma,  for  at  anvendes  til  Trykningen  af  den  nye  Udgave  af 
det  Ny  Testament,  som  Andreas  Birch  skulde  besørge.  Men 
Aarene  gik  og  i  1795  var  Ancher  endnu  ikke  bleven  færdig 
med  sine  Forarbejder,  uagtet  Konrektor  Ludvig  Heiberg  i  Ribe 
ved  Brev  af  13.  August  1794  tilbød  ham  sin  Hjælp.  Saa  tabte 
Suhm  Taalmodigheden.  krævede  de  Bøger  tilbage,  som  han 
havde  betroet  Ancher,  for  at  andre  kunde  komme  til  at  bruge 
dem.  Ancher  svarede  Suhm  den  6.  August  1795,  og  hermed 
standse  Efterretningerne  om  Forholdet  mellem  disse  to  Mænd. 
Lorents  Ancher  døde  den  7.  Juni  1798  uden  at  Photius  var 
kommen  i  Bogtrykkerens  Hænder*. 

Sagen  var  den,  at  medens  Suhm  havde  ønsket,  at  Photius 
skulde  være  trykt  som  Reiskés  Codex-Afskrift  indeholdt  hans 
Lexikon  kun  med  Tilføjelse  af  de  nødvendigste  Oplysninger, 
for  at  denne  Forfatters  Arbejde  dog  en  Gang  kunde  komme 
for  Lyset,  saa  udvidede  Ancher  Planen  ganske  overordentlig. 
Reiske  havde  nemlig  1767  afskrevet  Photius  efter  en  Afskrift, 
som  Professor  Kulenkamp  i  Gottingen  havde  taget  1766  efter 
en  Afskrift,  som  den  hollandske  Læge  Simon  de  Vries  havde 
taget  efter  det  eneste  Haandskrift  af  Photius  fra  Middelalderen, 
som  kjendes,  nemlig  en  Pergaments-Codex  i  Trinity-CoUege  i 
Cambridge,  hvilken  benævnes  Codex  Galeanus  efter  en  tid- 
ligere Ejer  af  den,  Professor  i  Cambridge  Th.  Gale,  der  døde 
1702.  Lorents  Ancher  ansaa  det  for  nødvendigt,  at  kollationere 
denne  originale  Codex,  og  han  opnaaede  ved  Udenrigsminister 
Andreas  Peter  Bernstorffs  Underhandlinger  med  den  engelske 
Regjering  den  overordentlige  Begunstigelse,  at  Codex  blev  ud- 
laant  til  Danmark,  endog  saaledes,  at  Ancher  kunde  benytte 
den  i  sit  Hjem  i  Odense,  medens  hans  Fader,  Konferentsraad 
Peter  Kofod  Ancher  gik  i  Kaution  for  den.  Lorents  Ancher 
maatte  beholde  Haandskriftet  i  6  Uger,  men  ved  at  arbejde  16 
Timer  om  Dagen  gjorde  han  Kollationeringen  færdig  i  3  Uger. 
Tillige  fik  han  en  Afskrift  til  Laans  fra  Johanneum-Gymnasiet 
i  Hamborg,  som  mest  udmærkede  sig  ved  Randbemærkninger 
skrevne  af  fwskjellige  Lærde.     Det  var  saaledes  et  godt  Ma- 


♦  Det  eneste  Produkt,  der  fremkom  af  Anchers  Studier  over  Photius, 
var  en  lille,  paa  Tydsk  skreven.  Pjece,  rettet  imod  H.  E.  G.  Paulus,  i  hvilken 
Ancher  påaviser  Betydningen  af  Photius  som  Lexikograf.  Afhandlingen  ud- 
kom 1789  i  Kjobenhavn. 

teriale,  han  havde  samlet  til  at  kunne  give  en  god  Recension 
af  Photius.  Men  det  var  ikke  nok :  Ancher  gav  sig  til  at 
gjennemlæse  de  vigtige  Skribenter  og  Digtere  i  den  græske 
Literatur,  og  til  at  konferere  alle  trykte  græske  Lexica,  alle 
trykte  Scholiaster,  for  at  oplyse  de  i  Glossaret  optagne  Ord. 
Men  Følgen  blev  den,  at  Ancher,  der  havde  Embedsforret- 
ninger at  passe  og  der  havde  et  svagt  Helbred,  overvurderede 
sine  Kræfter,  saa  at  det  Maal,  han  havde  for  Øje,  ved  sin  Ud- 
gave af  Photius  at  bringe  Fædrelandet,  Suhm  og  sig  selv  Ære, 
det  blev  aldrig  naaet.  Det  Bedste  kan  blive  det  Godes  Fjende, 
siger  et  Ordsprog,  og  det  kan  finde  Anvendelse  her.  Anchers 
Plan  var  rigtig,  men  den  var  under  de  givne  Forhold  for 
ideelt  anlagt,  og  derfor  blev  den  ikke  ført  til  Ende.  Suhms 
Plan  var  praktisk,  og  den  kunde  være  bleven  ført  til  Ende. 
Suhm  vidste  naturligvis  meget  godt,  hvorledes  det  hang  sam- 
men med  Oprindelsen  til  Reiskes  Afskrift  af  Photius,  thi  det 
staar  skrevet  i  den.  Og  det  kom  nu  til  at  gaa  saaledes  til, 
at,  da  Photius's  græske  Glossar  blev  udgivet  for  første  Gang 
helt,  nemlig  1808  af  den  ansete  Filolog,  Gottfried  Hermann,  saa 
havde  han  kun  andenhaands  Afskrifter  af  Codex  Galeanus  til 
sin  Benyttelse.  Først  i  Aaret  1822  blev  Photius  udgivet  i 
London  af  P,  P.  Dobree  efter  Porsons  førstehaands  Afskrift  af 
Codex  Galeanus,  som  Dobree  gjentagne  Gange  kollationerede. 
Og  imidlertid  laa  i  Kjøbenhavn  alle  Anchers  Samlinger  til  den 
Udgave,  som  Suhm  havde  villet  bekoste,  og  snart  efter  ogsaa 
Materialet  til  den  Udgave,  som  Professor  Niels  Schow  havde 
forberedt  paa  Grundlag  af  Reiskes  Afskrift  og  Anchers  Sam- 
linger. Alt  dette  opbevares  i  det  store  kongelige  Bibliothek 
som  et  Minde  om  disse  brave  danske  Filologers  altfor  flittige, 
og  derfor  endeløse  Arbejder^*.  Først  i  Aaret  1864  er  Photius 
bleven  kommenteret  saaledes,  som  Lorents  Ancher  havde  tænkt 
sig,  ved  den  Udgave,  som  S.  A,  Naber  udgav  i  Leiden.  Men 
Naber  har  ikke  et  Ord  om  de  danske  Forarbejder. 

Med  Udgivelsen  af  Abulfeda  gik  det  bedre.  Reiske  havde, 
medens  han  var  i  Holland,  afskrevet  hans  Værk  første  Gang 
1745,  anden  Gang  1749,  havde  oversat  det  paa  Latin,  og  gjort 
sit  Manuskript  færdig  til  Udgivelse*.      I  Aaret  1748  havde  en 


•  Ismail  Abulfeda  er  født  1273  i  Damaskus,  han  døde  1331.     Han  var 
arabisk  Fyrste,  Historiker  og  Geograf. 

Boghandler  i  Leiden  Elias  Luzac  indbudt  til  Subskription  paa 
en  Udgave  af  denne  saa  vigtige  Forfatter,  hvilken  Reiske 
skulde  have  besørget,  men  Subskriptionen  fandt  ikke  tilstrække- 
lig Tilslutning.  Nu  var  Manuskriptet  kommet  i  en  rig  Mands 
Eje,  og  hvad  der  ikke  kunde  blive  bragt  til  Udførelse  i  Hol- 
land eller  i  Tydskland,  blev  det  i  Danmark.  Suhm  var  ikke 
arabisk  Filolog,  han  saae  sig  da  om  efter  en  kyndig  Mand, 
hvem  han  kunde  overdrage  Udgivelsen,  og  en  saadan  fandt 
han  i  Jakob  Georg  Christian  Adler,  der,  født  1756,  var  bleven 
Professor  i  Syrisk  ved  Kjøbenhavns  Universitet  1783,  et  Em- 
bede med  hvilket  han  1785  forenede  et  Professorat  i  Theologi. 
Han  blev  1789  Hofpræst  og  blev  1792  udnævnt  til  General- 
superintendent i  Hertugdømmet  Slesvig.  Det  viste  sig,  at  Ar- 
bejdet var  givet  i  gode  Hænder,  thi  Adler  udtalte:  »Min  Prin- 
cip er,  hvad  der  ikke  skeer  strax  og  med  Iver,  skeer  aldrig,« 
og  dette  Princip  førte  han  nu  igjennem*^  Fra  1789  til  1794 
udkom  nemlig  i  fem  anselige  Bind  14^: 

Abulfedae  Annales  Muslemici  arabice  et  latine  opera  et  studio 
Jo.  Jac.  Reiskii,  sumtibus  atque  auspiciis  Petri  Friderici  Suhmii, 
nunc  primum  edidit  Jac,  Georg,  Chr,  Adler, 

Hvis  man  vil  bruge  Udtrykket,  at  her  var  et  Storværk 
udført,  saa  er  det  næppe  for  meget  sagt,  og  det  hvad  enten 
man  tænker  paa  den  Mand,  som  har  afskrevet  den  arabiske 
Forfatter  og  oversat  hans  Skrift  paa  Latin,  eller  paa  den  Mand, 
som  udgav  det,  eller  paa  den  Mand,  som  bekostede  Udgivelsen, 
—  eller  paa  den  Bogtrykker  Frederik  Vilhelm  Thiele,  som  tryk- 
kede den  vidtløftige  arabiske  Text  med  Oversættelsen  i  frem- 
mede Sprog  og  som  tilendebragte  Trykningen  i  en  forholdsvis 
kort  Tid*.  Der  blev  da  ogsaa  udtalt  Glæde  over,  at  Abulfeda 
endelig,  for  første  Gang,  var  bleven  udgiven,  saa  at  hans  Værk 
nu  kunde  komme  Videnskaben  til  Gode  i  alle  Lande**,  og  et 
Vidnesbyrd   om  denne  Tilfredshed  er  følgende  Brev   fra   den 


•  Nyerup  fortæller  1799,  at  hvert  af  Abulfedas  fem  Bind  kostede  Suhm 
henimod  800  RdL    Suhmiana,  S.  418. 

**  Da  den  férste  Afdeling  af  Suhms  Møntsamling  blev  solgt  ved  Auk- 
tion i  November  1800,  solgtes  tilsidst,  blandt  Andet,  206  komplette  Exem- 
plarer  af  Abulfeda,  1—5,  hvis  Subskriptionspris  havde  været  5  Louisdorer, 
og  et  forskjelligt  Antal  Exemplarer  af  Bindene  2—5.  —  I  det  første  Bind  er 
der  trykt  en  Fortegnelse  over  Subskribenterne;  den  danske  kongelige  Familie 
havde  tegnet  sig  for  32  Exemplarer. 

fremragende  franske  Orienlalist  Ant.  Is.  Silvestre  de  Sacy,  som 
Nyerup  har  udgivet: 

Monsieur ! 

C'est  å  la  protection  puissante  dont  Vous  honorez  les  lettres 
et  particuliérement  la  littérature  Orientale  que  nous  devons  la  belle 
edition  des  Annales  d'Abulféda  que  publie  M.  Adler.  Cette  belle 
entreprise  devoit  étre  exécutée  par  la  ménie  Nation  å  qui  les  sa- 
vans devoient  déjå  les  immortels  ouvrages  de  Niebuhr.  J'ai  seu. 
Monsieur,  que  Vous  permettriez  å  un  amateur  de  cette  littérature 
de  Vous  exprimer  les  sentimens  que  lui  ont  inspires  les  bienfaits 
dont  ce  genre  de  littérature  Vous  est  redevable,  et  c'est  å  ce  titre 
que  je  prends  la  liberté  de  Vous  offrir  un  exeraplaire  des  Mémoires 
sur  diverses  Antiquités  de  la  Perse,  que  je  viens  de  publier. 

Je  rae  flatte  que  Vous  voudrez  bien  les  agréer  comme  un 
témoignage  des  sentimens  respectueux  avec  lesquels  j'ai  Thonneur 
d'étre 

Monsieur 

Votre  humble  et  obéissant  Serviteur 

Silvestre  de  Sacy, 
9i-devant  de  TAcadémie  des  Inscriptions  et  Belles  Lettres. 

Rue  S.  Dominique  Nr.  738  å  Paris. 
Paris  13  Aout  1793. 


Faa  Aar  efter  bleve  alle  de  Reiske'ske  Manuskripter  tillige- 
med hele  det  Suhmske  Bibliothek  forenede  med  det  store 
kongelige  Bibliothek. 

Det  er  underligt,  at  der  vides  saa  Lidet  om  Suhms  Bi- 
bliothek. Hvad  der  hidtil  er  fremkommet  til  Oplysning  om 
det,  er  nærmest  holdt  i  almindelige  Ord,  og  Oplysningerne 
skyldes  mest  Nyerup.  Men  saasnart  man  ønsker  at  lære  Bi- 
bliotheket  at  kjende  i  dets  Enkeltheder,  saa  siges  der:  Stop. 
Den  vigtigste  Kilde  til  Kundskab  om  det,  nemlig  Kataloger, 
kan  ikke  benyttes,  thi  disse  Kataloger  ere  ikke  bevarede; 
Korrespondance ,  Regninger ,  Laaneprotokoller  existere  ikke. 
Hvad  der  bliver  fortalt  om  det  i  det  Følgende  maa  derfor 
blive  mangelfuldt. 

Nyerup  antager,  at  Bibliotheket  ved  Aaret  1796  talte  over 
100,000  Bind,  og  at  Anskaffelsen  af  det  havde  kostet  en  Tønde 
Guld.  Han  siger,  at  »det  prunkede  med  de  allerkostbareste 
Værker  i  Naturhistorie  og  Antikviteter,  det  var  overordentligt 
rigt  i  alle  de  historiske  Videnskaber,  det  besad  de  bedste  Ud- 
gaver af  de  klassiske  Autores,  det  var  forsynet  med  Afskrifter 
af  saa  godt  som  alle  de  Manuskripter,  der  findes  i  den  magnæ- 
anske  og  rostgaardske  Samling  i  Universitetsbibliotheket,  og 
det  havde  i  Henseende  til  den  nyeste  danske  Literatur  den 
størst  mulige  Fuldstændighed.  Suhm  forøgede  det  daglig,  det 
ny  udenlands  udkomne  hos  Proft  og  Mumme,  hos  Treschow 
og  Fumars.  Ved  Auktioner  uden-  og  indenlands  og  af  de 
sidste  især  i  nyere  Tider  ved  Lfixdorphs,  Thotts,  Gerners, 
Augustins,  Ankers  [o.  Kofod  Anchers]  o.  a.  havde  det  faaet 
overordentlig  megen  Tilvæxt.«  Det  er  jo  ikke  meget  til  en 
Karakteristik  af  saa  stort  et  Bibliothek.  De  Afskrifter  af 
Haandskrifterne  i  Universitetsbibliotheket,  hvilke  nu  have 
Plads  i  det  store  kongelige  Bibtiothek,  ere  let  kjendelige,  saa 
at  det  ikke  vilde  være  forbundet  med  store  Vanskeligheder  at 
drage  i  det  mindste  de  fleste  af  dem  frem.  Og  ved  Hjælp  af 
de  Katalogsedler,  som  Werlauflf  har  skrevet  til  alle  de  Suhm- 
ske  Manuskripter,  og  paa  hvilke  han  har  sat  Notitsen  »Mss. 
Siihmy«  vilde  man  vist  kunne  fremmane  katalogmæssig  en 
Oversigt  over  hele  denne  Manuskriptsamling,  over  hvilken 
Suhm  maaske  ikke  engang  selv  har  havt  noget  Katalog.  Men 
det  lader  sig  ikke  gjøre  at  skabe  et  Katalog  over  de  Suhmske 
Bøger. 

En  lille  Rest  er  der  dog  bevaret  af  hvad  der  kan  kaldes 
Materiale  for  Administrationen  af  dette  Bibliothek.  Det  er  en 
Protokol,  i  hvilken  der  er  indført  Titler  paa  Bøger,  som  Suhm 
har  kjøbt,  en  efter  en  anden,  alt  som  de  kom  ind  i  Biblio- 
theket. Protokollen  har  Titlen  »Bibliothecæ  Siihmianæ  Vol.  III;<ii 
den  er  in  4^,  pagineret  1353 — 1720,  den  rækker  over  Aarene 
1785 — 89,  og  her  er  tillige  tilføjet  Prisen,  for  hvilken  hver 
Bog  er  kjøbt. 

Inddelingen  er  ret  mærkelig,  og  Suhm  maa  vist  have  god- 
kjendt  den,  om  han  end  ikke  selv  har  bestemt  den.  Først 
kommer  Afdelingen  »Scriptores  antiqvi,«  nemlig  de  gamle  græ- 
ske og  romerske  Forfattere  tilligemed  Skrifter  om  den  græske 
og  romerske  Oldtid.     Derefter  kommer  Afdelingen  »Scriptores 

medii  Ævi,«  endvidere  »Historia  ecclesiastica,«  hvortil  theo- 
logiske  Bøger  af  det  mest  forskjellige  Indhold  ere  henførte. 
Saa  følger  »Geographia«,  derpaa  »Historia  septentrionalis,«  i 
hvilken  Afdeling  man  træffer  Titler  paa  danske  og  svenske 
Bøger  af  meget  broget  Indhold.  Sidst  kommer  Afdelingen 
»Scriptores  recentiores,«  det  vil  sige  Skrifter  af  nyere  For- 
tattere  i  alle  mulige  Videnskaber  udkomne  indtil  de  aller- 
sidste Aar.  Det  er  just  ingen  systematisk  Orden,  der  ligger 
til  Grund  for  denne  Hovedinddeling;  men  ved  Opstillingen 
af  Bøgerne  maa  der  være  holdt  paa  et  System,  hvorledes  dette 
nu  ogsaa  har  taget  sig  ud.  Inddelingen  er  ikke  ejendommelig 
for  denne  tredie  Del  af  KjøbeprotokoUen,  thi  ved  hver  Afdelings 
Begyndelse  henvises  der  til  et  Sidetal  ovenfor,  det  vil  sige  i 
»Bibliothecæ  Suhmianæ  Vol.  II.« 

For  at  give  en  Forestilling  om  Kjøbenes  Omfang  kan 
nævnes,  at  Hovedsummen  for  »Scriptores  recentiores  in  Qvarto,« 
S.  1551—1592,  Nr.  6236—7027,  gaar  fra  7873  Rdl.  2  Mk.  5  Sk. 
i  1786  til  9053  RdL  3  Mk.  13  Sk.  i  1789,  og  at  for  de  til- 
svarende Bøger  »in  Octavo«,  S.  1601—1720,  Nr.  15751—18599, 
gaar  den  fra  7873*  Rdl.  3.  Mk.  15  Sk.  i  1785  til  10355  RdL 
»  Mk.  2  Sk.  i  1789. 

Man  kan  fra  denne  Kjøbeprotokol  uddrage  mange  Titler 
paa  kostbare  Værker,  hvilke  vilde  vise,  at  Suhms  Bibliothek 
var  hvad  man  kalder  et  universelt  Bibliothek,  og  at  det  var 
gode  Bøger,  vigtige  Værker  i  alle  mulige  Videnskaber,  som 
man  kunde  finde  der. 

Naturligvis  har  Suhm  modtaget  mange  Bøger  i  Foræring. 
Herom  vidner  et  Brev  fra  Johannes  Ewald  og  et  fra  Peter 
Andreas  Heiberg,  som  begge  ere  aftrykte  i  Tillæget.  Det  store 
kongelige  Bibliothek  ejer  et  Exemplar  af  den  sjeldne  Bog  af 
Honoré  Bonnor,  L'arbre  des  batailles  (Lyon  1477),  Fol.,  i  hvilken 
der  er  skrevet  Følgende: 

Med  den  oprigtigste  Tak  for  den  2den  Deel  af  Samlingerne 
sendes  disse  tvende  til  den  franske  Historie  noget  henhørende 
sieldne  Bøger,  som  ønsker  sig  en  liden  Plads  i  Hr.  Kammerherrens 
rare  Bibliothek. 


*  Her  er  ingen  Trykfejl;  det  samme  Tal  staar  baade  ved  Kvarterne  og 
ved  Oktaverne. 

Saalænge  Lærdom,  Dyd  i  Verden  er  at  finde, 
Vor  Suhm  har  stiftet  sig  et  varigt  Æreminde; 
Dog  det  er  Ham  ey  nok  udødelig  at  være, 
Hans  Venner  leve  bør.    De  dele  skal  hans  ære. 

H.  Treschow. 

Det  er  Professor  .theologiæ  Herman  Treschow ,  som  1784 
blev  Præst  ved  Garnisons-Kirken  og  som  døde  1794,  der  har 
skrevet  denne  Notits ;  han  var  Mellemhandleren  dengang  Suhm 
kjøbte  Reiske's  efterladte  Manuskripter. 

Saavidt  det  nu  lader  sig  oplyse,  holdt  Suhm  sit  Bibliothek 
i  en  god  Stand,  hvorved  menes,  at  han  lod  Bøgerne  indbinde 
forsvarligt,  om  end  ikke  smukt,  for  at  de  kunde  holde  en  god 
Tørn  ud  under  Brugen  af  dem.  Noget  Bibliotheks-Mærke 
brugte  han  ikke;  men  ofte  stod  Navnet  P,  F.  SUHM  trykt  i 
Guld  med  store  Bogstaver  paa  Forsiden  af  den  forreste  Bind- 
plade, ofte  skrev  Suhm  sit  Navn  forrest  i  Bogen  eller  paa 
Titelbladet,  ofte  lod  han  en  af  sine  Bibliothekarer  skrive  det. 
Dette  sidste  er  saaledes  Tilfældet  med  det  smukke  Exemplar 
af  Kardinal  Ximenes's  Polyglot-Bibel ,  der  er  det  første  Værk, 
som  er  nævnet  i  første  Bind  af  det  store  kongelige  Bibliotheks 
systematiske  Katalog'*'. 

Om  Greve  Otto  Thott  fortælles,  at  han  var  sin  egen  Bi- 
bliothekar.  Anderledes  var  det  med  Suhm,  der  havde  Biblio- 
thekarer til  at  staa  sig  bi  ved  Styrelsen  af  Bibliotheket,  hvil- 
ket var  ham  saa  meget  mere  nødvendigt  som  det  var  offentlig 
tilgængeligt  og  de  Besøgende  følgelig  skulde  vejledes.  Nyerup 
har  bevaret  Navnene  paa  disse  Bibliothekarer,  der  næsten  alle 
vare  lærde  Mænd,  og  af  hvilke  flere  end  een  have  faaet  deres 
Plads  i  den  danske  Literaturs  og  Videnskabs  Historie.  Disse 
Mænd  vare:  Laurids  Schow,  der  ogsaa  var  Bibliothekar  hos 
den  udmærkede  Bogsamler  Gehejmeraad  Luxdorph;  han  var 
en  god  klassisk  Filolog,  en  meget  dygtig,  men  dertil  en  meget 
beskeden  Mand,  der  for  Exempel  uden  at  lade  sit  Navn 
komme  frem  besørgede  den  bekjendte  Kvartudgave  af  »Peder 
Paars,«  og  skrev  Fortalen  til  den,  hvilket  sidste  først  er  blevet 


*  Dette  Bibliothek  ejede  Ximenes's  Polyglot-Bibel,  før  det  fik  det 
Suhmske  Exemplar,  men  det  har  vist  udskudt  det  ældre,  der  ikke  har  været 
saa  smukt  vedligeholdt  og  indbundet  som  det,  Suhm  havde  ejet. 

oplyst  i  Aaret  1832  af  A.  E.  Boye.  Schow  døde  1789,  55  Aar 
gammel;  han  var  Klokker  ved  Helligaands  Kirke  i  Kjøben- 
havn*.  Jonas  Broager  var  født  i  Laurvig  1753  og  døde  i 
Kjøbenhavn  1790.  Han  havde  Titel  af  Kammerraad,  var 
Underbibliothekar  ved  det  store  kongelige  Bibliothek  og  Ar- 
kivar ved  Rentekammer-Arkivet,  Stillinger,  der  krævede  mange 
Kundskaber  i  forskjellige  Retninger,  og  Stillinger,  som  Bro- 
ager forstod  at  udfylde;  men  han  har  intet  Navn  vundet  ved 
udgivne  Skrifter.  Peter  Marquard  Cornisch,  der  senere  blev 
Klokker  ved  Domkirken  i  Christiania ;  han  var  en  betroet  Mand 
hos  Suhm.  Johan  Jakob  Weber^  der  blev  Registrator  ved  det 
kongelige  Gehejmearkiv;  han  døde  1805.  Rasmus  Nyerup, 
Suhms  Biograf,  der  blev  Bibliothekssekretær  ved  det  store 
kongelige  Bibliothek,  saa  Universitets-Bibliothekar  og  Professor 
i  Literærhistorie  ved  Universitetet;  Nyerup  var  allerede  1788 
i  Suhms  Tjeneste.  Bertel  Christian  Sandvig,  der  døde  1786. 
Nikolaus  Henrik  Weinwich,  der  senere  blev  Bibliothekar  ved 
Kongens  Haandbibliothek  og  er  bekjendt  som  kunsthistorisk 
Forfatter.  Frederik  Sneedorff,  som  blandt  Andet  ordnede  Kirke- 
historien. Grimur  Jonsen  Thorkelin,  der  senere  blev  kongelig 
Geheimearchivarius.  Der  har  været  andre  unge  Mænd,  som 
have  havt  Bibliotheksarbejde  for  Suhm,  men  hvis  Navne  ikke 
ere  kjendte;  om  dem  alle,  baade  de,  hvis  Navne  ere  anførte, 
og  de,  hvis  Navne  ikke  kunne  anføres,  tør  det  nok  siges,  at 
som  de  have  gjort  Gavn  for  Suhm,  saa  har  dennes  Bogsam- 
ling været  til  Gavn  for  dem  og  hjulpet  dem  frem  paa  Viden- 
skabens Vej. 

Noget  Reglement  for  Publikums  Benyttelse  af  Bibliotheca 
Suhmiana  kjendes  heller  ikke.  Det  er  muligt,  at  der  ikke 
har  været  noget  saadant,  at  Benyttelsen  af  Bibliotheket  har 
været  meget  liberal  og  at  det  væsentlig  beroede  paa  den  Per- 
son, som  forestod  Udlaanet,  hvorledes  og  i  hvor  stort  Omfang 
Laanernes  Ønsker  kunde  imødekommes.  Nyerup  omtaler,  at 
Suhm  som  en  privat  Ejermand  »kunde  befale«  sine  Bibliothe- 
karer,  at  lade  bekj  endte  Videnskabsdyrkere  gaa  omkring  i 
Bibliothekssalene  og  tage  Bøgerne  en  efter  en  anden  frem  af 


*  Det  eneste  Sted,  hvor  der  findes  udførligere  Meddelelser  om  L.  Schow, 
er  i  E.  C.  Werlauffs  Skrift,  »Det  kgl.  Danske  Selskab  for  Fædrelandets  Hi> 
storie  og  Sprog, c  Kbh.  1847.  S.  90,  Anm.  d. 

Reolerne,  for  ved  »sandselig  Beskuelse  og  ved  at  overse  et  helt 
Fag  ad  Gangen  at  erhverve  sig  en  saadan  Literaturkundskab, 
hver  i  sin  Videnskab,  som  der  ikke  saa  lettelig  hentes  fra 
nogen  Haandbog  i  Literaturhistorien,«  og  dette  Ord  »kunde 
befale«  betyder  uden  Tvivl  saa  meget  som  at  Suhm  »befalede,« 
at  hans  Bibliothekarer  skulde  gaa  saaledes  frem.  Der  har 
naturligvis  været  Udlaansprotokoller  i  Brug,  og  det  omtales, 
at  der  sædvanlig  var  indtil  1500  Bøger  udlaante    paa    engang.  . 

Som  tidligere  berørt  finder  man  det  ikke  ofte  omtalt  af 
Forfattere,  at  de  have  benyttet  Suhms  Bibliothek.  Jens  Kragh 
Høst  fortæller  i  sine  Erindringer,  ganske  en  passant,  at  han 
kjendte  Nyerup  fra  Suhms  Bibliothek,  men  dette  omtaler  han 
ikke^*.  En  meget  interessant  Skildring  af,  hvorledes  Henrik 
Steffens  gjorde  Suhms  Bekjendtskab,  fortjener  en  Plads  her. 

Steffens  fortæller,  at  han  en  Gang  fik  nogle  Bøger  at  se, 
om  hvilke  han  fik  at  vide,  at  de  vare  fra  Kammerherre  Suhms 
rige  Bibliothek.  Denne  Mands  Navn  var  ham  vel  bekjendt, 
da  han  i  Skolen  havde  lært  hans  Danmarks-Historie  udenad. 
Da  han  af  sin  ældre  Fætter  Mynster  fik  at  vide,  at  denne  ved 
sin  Faders  Stilling  og  ved  sine  mange  Bekjendtskaber  havde 
opnaaet  den  Gunst,  at  faa  Bøger  til  Laans  fra  dette  Bibliothek, 
mente  han,  at  han  vel  ogsaa  kunde  faa  Bøger  derfra,  og  han 
besluttede  at  gjøre  et  Forsøg  i  denne  Retning.  Han  tog  sin 
Konfirmations-Klædning  paa  og  begav  sig  paa  Vej  til  Suhms 
Bolig  under  stor  Frygt  for  at  blive  afvist.  »Man  gik  i  en 
cul'de-sac-Gade  gjennem  en  Port  og  over  en  Gaard  hen  til  den 
anselige  Bygning  ....  ofte  besluttede  jeg  at  vende  om,  men 
dog  aabnede  jeg  Døren  og  traadte  ind.  Den  for  sine  store 
Kundskaber  og  møjsommelige  Flid  af  den  danske  Literatur 
vel  fortjente  Nyerup  var  Bibliothekar.  Jeg  vidste  næppe  hvad 
jeg  gjorde,  da  jeg  traadte  hen  til  ham  og  forlangte  Linnés 
Systema  naturæ,  Nyerup  lagde,  som  noget  selvforstaaeligt,  en 
Seddel  hen  for  mig;  jeg  maatte  opskrive  Bogens  Titel,  saavel- 
som  mit  Navn  og  min  Bolig.  Han  aabnede  en  Sidedør  for  at 
hente  Bogen,  og  jeg  saae  for  første  Gang  ind  i  et  anseligt  Bi- 
bliotheks  rige  Skat.  Han  bragte  mig  de  tre  Dele,  —  om  de 
Vanskeligheder,  jeg  havde  drømt  mig,  var  der  ikke  engang 
Tale.«  Steffens  var  16  Aar  gammel,  da  han  laante  disse  Bø- 
ger.   Fra  en  noget  senere  Tid  meddeler  han  Følgende: 

Jeg  har  allerede  fortalt,  hvorledes  jeg  som  en  Dreng  erholdt 
Adgang  til  Kammerherre  Suhms  Bibliothek;  jeg  var  endnu  ikke 
Student,  da  jeg  paa  dette  Bibliothek  traf  sammen  med  den  ældste 
Mynster.  Jeg  erholdt  de  forlangte  Bøger,  gik  bort,  og  Nyerup, 
Bibliothekaren,  spurgte  nysgjærrig,  hvem  den  lille  Dreng  var  og 
for  hvem  han  hentede  de  naturhistoriske  Bøger.  Saa  stor  var  den 
næsten  dadelværdige  Liberalitet  i  dette  Bibliothek,  at  Bøgerne  uden 
Betænkning  bleve  overgivne  til  en  fuldkommen  ubekjendt  Dreng, 
endskjøndt  man  forudsatte,  at  han  kun  var  Sendebud  fra  en  Unævnt. 
Mynster  forsikrede,  at  jeg  selv  benyttede  disse  Bøger,  og  han  maa 
vel  have  ytret  Noget  om  mig;  derved  maa  Nyerups  Opmærksom- 
hed være  bleven  henvendt  paa  Drengen,  der  var  lille  af  Væxt  og 
saae  yngre  ud  end  han  var.  Da  jeg  nu  efter  nogen  Tids  Forløb 
kom  igjen,  blev  jeg  ikke  lidt  forskrækket,  da  Nyerup  sagde  mig, 
at  han  havde  faaet  det  Hværv,  at  føre  mig  for  den  højtærede  Ejer 
af  Bibliotheket.  Jeg  traadte  næsten  zitrende  ind;  den  gamle,  ven- 
lige Herre  kaldte  mig  til  sig  og  hans  opmuntrende  Tiltale  fordrev 
al  min  Frygt.  Han  underholdt  sig  længe  med  mig:  »Du  vil  dog 
vel  gjærne  selv  gaa  omkring  iblandt  Bøgerne,«  sagde  han,  »Du 
lærer  dem  saa  bedre  at  kjende  og  finder  lettere  hvad  der  kan 
være  Dig  til  Nytte.«  Jeg  var  saa  rørt  over  denne  uventede  Tillid, 
at  jeg  ikke  kunde  holde  mine  Taarer  tilbage ;  fra  nu  af  stod  Biblio- 
theket ganske  aabent  for  mig,  og  da  jeg  kom  tilbage  fra  Landet 
og  kunde  raade  friere  over  min  Tid,  fik  jeg  et  Slags  Opsigt  over 
den  naturvidenskabelige  Del  af  samme. 

Kundskaben  til  Bibliothekets  Administration  indskrænker 
sig  til  nogle  Notitser,  som  findes  i  samtidig  udkomne  Bøger, 
og  til  nogle  Avertissementer  i  »Adresseavisen'^.« 

I  en  Beskrivelse  over  Kjøbenhavn,  som  udkom  1783,  for- 
tælles om  Suhm:  »Denne  brave  og  lærde  Mand  udlaaner  Bø- 
ger, der  ere  meget  kostbare  og  nitide,  af  sit  Bibliothek  til  be- 
kjendte  Studerende  imod  deres  skriftlige  Bevis,  og  lader  det 
staa  aabent  fra  9  til  1 1  om  Formiddagen  til  enhvers  Tjeneste.  < 
I  en  Beskrivelse  over  Kjøbenhavn,  der  udkom  tretten  Aar 
setiere,  fortælles,  at  Suhms  Bibliothek  bestod  af  200,000  Bind. 
smukt  indbundne  og  ordnede,  at  Suhm  havde  gjennemlæst 
mange  af  Bøgerne  og  skrevet  sin  Dom  over  dem  i  dem,  og 
der  fortsættes  saa:    »Dette  Bibliothek  ejer  især  en  fortræffelig 

•  Sml.  ovenfor  S.  213. 

Samling  af  de  bedste  og  kostbareste  med  illuminerede  Kobbere 
forsynede  engelske  naturhistoriske  Værker.  Man  finder  ogsaa 
der  nogle  illuminerede  Haandskrifter.  Det  er  fire  Dage  ugent- 
lig aabent  for  Enhver  fra  12 — 2.  Man  kan  paa  een  Gang 
laane  flere  Bøger  derfra  uden  at  have  nogen  nøjere  Rekom- 
mendation;  man  har  nok  i  et  ærligt  Ansigt,  og  glæder  sig, 
hvis  ret  mange  ville  gjøre  Brug  af  denne  Indretning.«  I  den 
danske  Oversættelse  af  Thorkelins  anonyme  paa  Engelsk 
skrevne  Karakteristik  af  Kronprindsen  af  Danmark  fortælles, 
at  Suhms  Bibliothek  er  aabent  for  det  Offentlige  Mandag, 
Tirsdag,  Torsdag  og  Fredag  fra  12  til  2.^ 

Den  12.  December  1794  findes  denne  Annonce  indrykket 
i  »Adresseavisen«  (Nr.  304): 

Fra  den  15.  December  af  og  indtil  Aarets  Udgang  blive  af 
mit  Bibliothek  ingen  Bøger  udlaante.  Fra  den  15.  til  den  23.  hujus 
staar  Bibliotheket  aabent  i  de  sædvanlige  Timer  for  at  imodtage 
de  udlaante  Bøger.  Hvo  der  ikke  i  de  Dage  indfinder  sig,  kan 
siden,  naar  Bibliotheket  efter  Nytaar  igjen  aabnes  til  Udlaan,  ikke 
vente  mere  at  faa  Bøger  derfra  til  Laans.  Ved  denne  Lejlighed 
vil  jeg  tillige  tilkjendegive,  at  herefterdags  maa  ingen  Bog  være 
ude  af  mit  Bibliothek  paa  længere  Tid  end  en  Maaned,  med  mindre 
Beviset  derfor  fornyes. 

F.  F.  Suhm. 

Den  29.  December  1794  (Nr.  316)  averteres: 

Da  der  endnu  ere  adskillige,  som  uagtet  min  Anmodning  derom 
ikke  har  tilbageleveret  de  Bøger,  som  de  har  tillaans  af  mit  Bib- 
liothek, saa  bekjcndtgjøres  herved,  at  de,  der  ikke  indfinde  sig 
inden  9.  Januar  1795,  herefter  ingen  Bøger  faa  tillaans  ud  af  Bib- 
liotheket. Bibliotheket  aabnes  igjen  den  12.  Januar  for  alle  og  en- 
hver, som  agte  ordentlig  efter  en  Maaneds  Forløb  enten  at  tilbage- 
levere hvad  de  har  laant,  eller  efter  Omstændighederne  at  give  et 
fornyet  Bevis  derfor. 

P.  F.  Suhm. 

Den  17.  Juni  1795  (Nr.  149): 

Fra  nu  af  og  til  nærmere  Bekjendtgjørelse  her  i  Adresse  Avisen 
blive  ingen  Bøger  udlaante  af  mit  Bibliothek,  fordi  det  behøver  en 

total  Revision,  saa  og  fordi  jeg  ved  sidste  Indkaldelse  i  Avisen  ved 
Nytaars  Tider  ikke  fik  alt  tilbage  der  var  udlaant.  De  dengang 
udeblevne  blive  tilforladelig  navngivne  i  Adresse-Avisen,  om  de  ej 
inden  en  Maaned  fra  Dato  indlevere  Bøgerne. 

P.  F.  Suhm. 


Den  sidste  Bekjendtgjørelse  kom  den  4.  og  5.  August  1795 
(Nr.  218  og  219)  og  lyder  saaledes: 

Mit  Bibliothek  aabnes  igjen  til  Udlaan  den  1ste  September. 
At  det  ikke  skeer  før,  er  tildels  en  Følge  af  adskillige  Laaneres 
Langsomhed  med  at  levere  tilbage  hvad  de  have  derfra.  De  uefter- 
rettelige Laanere  fra  i  Fjor,  der,  uagtet  min  i  Aviserne  ved  Njrt- 
aars-Tid  gjentagne  Anmodning,  hverken  den  gang  ej  heller  nu  siden 
efter  have  tilbageleveret  de  laante  Bøger,  og  hvis  Logis  i  afvigte 
Vinter  enten  ikke  har  været  at  opspørge  eller  som  ikke  har  været 
at  formaa  til  at  skaffe  det  Laante  tilbage  eller  erstatte  dets  Værdi, 
ere  følgende:  Schiønfeldt  fra  Kjøbenhavn,  logerende  efter  hans  Be- 
vises Lydelse  i  Adelgaden  No.  211,  Schousted  fra  Norge,  logerende, 
da  Beviset  for  den  laante  Bog  blev  udstedt,  i  Dybensgade  No.  270, 
C.  P.  Wadkjær,  logerende  den  gang  i  Springgaden  No.  38,  J.  Friis, 
logerende  i  lille  Kongensgade  No.  81,  T.  S.  Sørensen  i  Pilestræde 
No.  90. 


Det  er  ret  mærkeligt,  at  Avertissementet  fra  1782  og  disse 
fra  1794  og  1795  ere  de  eneste,  som,  saavidt  vides,  kjendes 
angaaende  Forholdet  imellem  Suhms  Bibliothek  og  Publikum. 
Mon  han  ellers  har  brugt  ved  Opslag  udenfor  sin  Gaard  at 
sætte  Publikum  i  Kundskab  om,  hvorledes  det  havde  at  for- 
holde sig  ved  Benyttelse  af  Bogsamlingen?  Som  man  kan  se 
af  den  sidste  Bekjendtgjørelse  holdt  Suhm  Justits  med  sine 
Laanere ;  men  han  synes,  efter  Formen  af  de  andre  at  dømme, 
at  have  været  meget  human  ligeoverfor  dem. 

En  lille  Notits  om,  at  der  fra  Suhms  Bibliothek  laantes 
Bøger  ud  udenfor  Kjøbenhavn,  maa  her  have  Plads.  Suhms 
Skrift  »Tidsregning,«  Udgaven  fra  1792,  blev  anmeldt  i  et 
Tidsskrift  ^*,  og  Anmelderen,  Dr.  theol.  Rasmus  Fleiscber,  bringer 
Suhm  sin  Tak,  først  fordi  han  i  1771  vilde  hjælpe  ham  til  at 
blive  Rektor  i  Helsingør,  naar  Rektor  Jakob  Baden  var  bleven 

Professor  eloquentiæ  ved  Universitetet,  Planer  som  strandede 
ved  Regjeringsforandringen  1772,  og  »siden  har  Du  nyttet 
Recensenten  i  den  Afkrog,  hvor  han  boer,  ved  at  udlaane  til 
ham  saa  langt  borte  Bøger  af  dit  kostbare  Bibliothek,  hvoraf 
Du  ædelmodigen  tillader  enhver  Videnskabernes  Dyrker  at 
betjene  sig.«  Fleischer  var  Sognepræst  i  Kallundborg,  fra 
1782.  En  anden  Mand,  om  hvem  det  vides,  at  han  flk  Laan 
fra  Suhms  Bibliothek  ud  i  Provindsen ,  er  iViefe  Ditlev  Riegels^ 
som  paa  sin  Gaard  Højet  paa  Falster  skrev  sine  historiske 
Arbejder  om  Christian  den  Femte  og  Frederik  den  Fjerde  ved 
Hjælp  af  literært  Materiale,  ogsaa  haandskrevet,  fra  Biblio- 
theca  Suhmiana.  Professor  D,  G,  Moldenhawer  udbad  sig  i 
Aaret  1784  Suhms  Tilladelse  til  at  medtage  til  Hamborg  de 
tre  Bind  af  Ciceros  Skrifter,  som  indeholde  Academica,  Tus- 
culanæ  Quæstiones  og  De  natura  deorum  med  Reiskes  til- 
skrevne Anmærkninger,  hvilke  han  havde  tillaans  fra  Suhms 
Bibliothek  i*. 

Tidligere  i  denne  Biografi  er  der  blevet  peget  hen  paa,  af 
hvilken  uberegnelig  Betydning  det  var  for  Befolkningen  i 
Kjøbenhavn,  især  den  dannede  Del  deraf,  de  Studerende, 
Videnskabsmændene,  at  Suhms  Bibliothek  stod  aabent  til  Be- 
nyttelse »for  alle  og  enhver.«  Her  skulle  nogle  Udtalelser  an- 
føres fra  to  Mænd,  som  kjendte  det  og  som  kjendte  Suhm. 

Nyerup  siger  i  sit  Skrift  »Udsigt  over  P.  Fr.  Suhms  Lev- 
net og  Skrifter,«  at  Suhm  »lod  sin  Bogsamling  tildels  ud- 
sprede Kundskab  og  Smag  i  fuldeste  Maal  og  Maade,  tildels 
forskaffe  Hovedstadens  ledige  Mennesker  en  uskyldig  og  be- 
hagelig Tidsfordriv,  og  den  har  i  begge  Henseender  stiftet  en 
uberegnelig  Nytte. » 

Denne  Ytring  fortjener  nogen  Overvejelse.  Thi  der  siges 
jo  i  den,  at  Suhm  udlaante  af  sit  Bibliothek  Bøger,  som  man 
henregner  under  Betegnelsen  underholdende,  belærende  Læs- 
ning, med  et  noget  vulgært  Udtryk:  Morskabslæsning  (Roman- 
læsning), og  at  Suhm  netop  derved  gjorde  sig  fortjent  af  sine 
Medborgere.  Det  ligger  da  nær  at  spørge,  hvor  langt  frem  er 
Hovedstadens  Befolkning  kommen  i  lignende  Retning  et  Aar- 
hundrede  efter  Suhms  Død?  Hvilket  er  det  offentlig  tilgænge- 
lige Bibliothek,  hvor  Befolkningen,  især  den  mere  dannede 
Del  af  den,  kan  henvende  sig,  for  at  hente  Læsning  til  »be- 
hagelig og  uskyldig  Tidsfordriv?«     Svaret  maa  blive,   at  der 

nu  intet  saadant  Bibliothek  findes  i  Kjøbenhavn.  Kommunen 
har  sine  Folkebibliotheker,  beregnede  for  den  lavere  Klasse  af 
Indbyggerne,  Læseselskaber  og  Foreninger  have  deres  Biblio- 
theker  til  Benyttelse  først  og  fremmest  for  deres  Medlemmer. 
Men  den  store  Mængde  af  Befolkningen,  den  Del  heraf,  som 
man  kan  kalde  den  dannede  Mellemstand  har  intet  Bibliothek 
—  undtagen  Lejebibliotheker.  Her  trænges  der  til  en  Suhm 
med  en  Karen  Angell. 

Den  anden  Forfatter,  af  hvem  en  indholdsrig  Udtalelse 
skal  fremdrages,  er  Knud  Lyne  Rahbek.  I  en  Mindetale  over 
Suhm,  der  senere  vil  blive  berørt,  siger  Rahbek,  at  man  gjerne 
sammenlignede  Suhm  med  den  ædle  Peiresc,  der,  efter  en 
fransk  Forfatters  Ytring,  »gjorde  mere  for  Videnskaberne  end 
selve  August,  mere  end  de  tre  Qerde  Dele  af  Jordklodens  Fyr- 
ster havde  gjort,  da  hans  Bogsamling  paa  en  Tid,  da  slige 
Samlinger  vare  sjeldne,  og  Bøger  ikke,  som  siden,  Overdaads- 
sag,  stod  alle  Kundskabselskere  aaben,  og  han  end  ikke  blot 
delte  sine  Bøger  og  Indsigter,  men  ogsaa  sin  Formue  med 
dem,«  og  Rahbek  fortsætter  da^®: 

Ofte,  ofte  har  man  adlet  dette  Hædersnavn  ved  at  anvende 
det  paa  vor  Suhm;  og  var  det  ene  hans  Aands  Nærpaarørende, 
danske  og  fremmede  Videnskabsmænd,  han  havde  aabnet  sin  rige 
Bogskat,  var  det  hans  eneste,  eller  hans  højeste  Ros,  at  Tvilling- 
riget  næppe  ejer  en  eneste  Videnskabsmand,  der  jo  har  Føje  at 
velsigne  Lykken,  at  den  gjorde  Suhm  til  hans  Samtidige;  der  jo 
har  hin  saa  højmodigen  aabnede  Bogskat  en  betydelig,  mangen  vel 
og  den  største,  Del  af  sin  videnskabelige  Dannelse  at  takke,  da 
vilde  dette  Navn  være  ham  værdigt.  Men  hin  Ros,  saa  stor  den 
énd  er,  var  Suhms  almen  udstrakte  Gavnelyst  alt  for  indskrænket. 
Almenoplysning  var  hans  store  Tanke,  hans  Ønske ;  derfor  aabnede 
han  samtlige  sine  læselystne  Medborgere,  uden  Forskjæl  paa  Kjøn, 
Alder,  Stand  eller  Haandtering"^',  sin  Bogsamling,  og  lod  den,  uaf- 
skrækket  af  den  slette  Tak,  Uskjønsomhed,  Uefterrettelighed,  ja 
endog  Uredelighed  alt  for  ofte  ydede  ham  derfor,  tyve  Aar  staa 
dem.aabcn.  Nej!  ikke  ville  vi  kalde  ham  vor  Peiresc.  Denne  over 
hele  Europa   saa   hædrede  Mand  var  lidet  kjendt  i  sit  Fædreland. 


*  Folk  af  de  lavere   Klasser,    Haandværkere,    laante  Bøger  fra  Suhms 
Bibliothek. 

Og  saa  maa,  saa  vil  den  Mand  uundgaaelig  være,  der  kun  middel- 
bar gjennem  Bogstaverne  virker  til  sine  Medborgeres  Oplysning  og 
Frem  tarv.  Ikke  saa  var  det  med  Suhm.  Er  det  ikke  over  tjrve 
Aar  tilbage,  vi  kunne  regne  en  vis  Almenkulturs  Morgenrøde  iblandt 
os,  da  træffe  vi  tillige  her  paa  den  Tidspunkt,  da  Suhms  aabnede 
Bogsamling  begyndte  at  fremlokke  Lyset,  at  tilintetgjøre  det  Mono- 
pol, der  indskrænkede  Kundskab  og  Læsning  til  Lærdmanden  ene ; 
til  alle  BorgeVklasser,  alle  Aldre,  alle  Kjøn,  naaede  denne  hans  Vel- 
gjerning. 

I  det  Program,  som  blev  udstedt  i  Anledning  af  Universi- 
tetets Mindefest  over  Suhm,  siger  dets  Forfatter,  Professor 
Jørgen  Kierulf:  »Hvo  er  der  blandt  vore  Medborgere,  til  hvem 
den  ikke  naaede,  den  udmærkede  Gavmildhed,  hvormed  han 
lod  sit  private  Bibliothek  være  offentligt?  ikke  lettelig  findes 
iblandt  os  en  lærd  og  kundskabsrig  Mand,  der  ikke  i  det 
mindste  for  en  Del  har  denne  Suhms  herlige  Velgjerning  sin 
Lærdom  og  sine  Kundskaber  at  takke.  Naar  da  Du.  o  Med- 
borger! undervises  af  disse,  være  sig  ved  Skrifter  eller  Tale, 
er  det  Suhm  fra  først  af.  Takken  tilkommer  derfor.« 

Stærke  Udtalelser  om  den  Betydning  det  havde,  at  Suhms 
Bibliothek  var  offentlig  tilgængeligt,  forekomme  i  en  Artikel  i 
Ugeskriftet  »Samleren,«  i  hvis  tredie  Bind,  Nr.  77,  som. udkom 
den  17.  Februar  1790,  der  siges:  »En  Suhm  aabner  et  ypper- 
ligt Bibliothek  for  et  helt  Publikum  og  derved  —  om  han 
endog  aldrig  havde  udrettet  ligesaameget  ved  sine  Skrifter  — 
alene  gjør  Videnskaberne  større  Tjeneste  end  hele  Universi- 
tetet,*« og  i  en  Artikel  i  Tidsskriftet  »Iris  og  Hebe,«  1798, 
hvor  denne  Ytring  læses,  at  Suhm  »ved  at  aabne  sit  Bibliotheks 
herlige  Skatte,  har  i  20  Aar  bidraget  mere  til  Oplysningens 
Fremme  i  Danmark,  end  Universitetets  og  Kongens  tiisammen- 
tagne  i  Aarhundrede.« 

Suhms  Liberalitet  med  at  give  Publikum  Adgang  til  at 
benytte  hans  Bibliothek  blev  naturligvis  ogsaa  bekjendt  i  Ud- 
landet dels  gjennem  Fremmede,  der  besøgte  Kjøbenhavn,  dels 
gjennem  Danske,   som  rejste  udenlands,  og  denne  Liberalitet 


*  Artiklen^  i  hvilken  disse  Ytringer  forekomme,  er  i  det  Hele  meget 
bitter  imod  Universitetet.  —  Her  kan  mindes  om  et  Ord  af  Thomas  Carlgle: 
>the  true  university  is  a  collection  of  books.« 

vakte  Opmærksomhed.  Suhms  Svoger,  E.  Bozenhard^  østerigsk 
Generalkonsul  i  Kjøbenhavn,  gjorde  en  Rejse  til  Wien  og  op- 
holdt sig  paa  denne  Rejse  i  Berlin  og  i  Dresden.  I  Berlin 
saae  han  det  kongelige  Bibliothek  med  Bibliothekaren  her, 
Hofraad  Biester,  og  Bozenhard  fortæller:  »Wir  sprachen  viel 
von  den  Bibliotheken  in  Kopenhagen,  und  ich  horte  mit  Ver- 
gnugen,  wie  sehr  Suhm  auch  in  meinem  Vaterlande  geschåtzt 
und  verehrt  wird.  Es  war  Biestem  voUkommen  bekannt,  wel- 
chen  edlen  Gebrauch  dieser  vortrefilicher  Mann  von  seiner 
Bibliothek  machte,  und  åusserte  sich  daruber  in  den  aus- 
gesuchtesten  Lobeserhebungen.«  I  Dresden  var  det  Job.  Chr. 
Adelung,  Overbibliothekar  ved  det  kongelige  Bibliothek,  der 
»lobte  sehr  den  edlen  Gebrauch,  den  Suhm  von  seiner  ansehn- 
lichen  Bibliothek  macht.« 

Nyerup  har  udgivet  et  Stykke  af  et  Suhmsk  Dokument 
fra  1788,  som  er  noget  langt,  men  dog  maa  aftrykkes  helt 
paa  dette  Sted,  da  det  er  meget  karakteristisk  for  Suhm,  dels 
fordi  det  viser,  hvor  let  Suhm,  naar  Stemningen  kom  over 
ham,  strax,  saa  at  sige,  overførte  den  paa  Papiret,  dels  fordi 
den  viser,  hvilke  Planer  han  en  Gang  havde  med  sit  Biblio- 
thek, dels  fordi  Suhm  —  kastede  disse  Planer  overbord,  idet 
Stemninger  af  en  helt  anden  Natur  fik  Herredømme  over  ham. 
Dokumentet  har  Nyerup  givet  Overskriften:  »Udtog  af  det  i 
afgangne  Kammerherre  Suhms  efterladte  Stervboe  forefundne 
Udkast  til  hans  sidste  Villie*,  forsaavidt  Bibliothekets  Bestem- 
melse til  offentlig  Brug,  de  til  samme  henlagte  Fonds,  og  gode 
Bøgers  Befordring  til  Trykken,  angaar.«  Hverken  Nyerup 
eller  nogen  anden  af  Suhms  fortrolige  Venner  vidste,  at  der 
var  et  saadant  Udkast  til,  før  Skiftekommissærerne  i  Suhms 
Bo  fandt  det,  skrevet  med  Suhms  egen  Haand,  blandt  hans 
efterladte  Papirer  og  Breve,  og  gav  det  til  Nyerup.  Dette  Ud- 
tog lyder  saaledes": 


Mit  Bibliothek  skjænker  jeg  til  ofTentlig  Brug,  og  henlægger 
dertil  en  Fond  af  100,000  Rdl.,  saaledes  at  aarligen  deraf  anvendes 
3000  Rdl.  til  at  kjøbe  og  indbinde  Bøger  for,  og  de  øvrige  1000 
Rdl.  anvendes   til   aarlig  Løn   for   2de  Bibliothekarier,   saa  at  den 


*  Suhms  »sidste  Villie«  vil  blive  omtalt  i  det  Følgende. 

ene  faar  600  Rdl.  aarlig  og  den  anden  400  Rdl.  Jeg  haaber,  at 
Hs.  Majestæt  forunder  dem  og  Eftermænd  Navn  af  Professorer. 
De  skulle  have  fri  Bolig  i  min  Gaard  i  Pustervig.  Saalænge  Cor- 
nisch  ikke  er  hjulpen,  skal  han  foruden  dem  vedblive  Bibliotheket 
og  forestaa  Bøger-Udlaanet,  dog  under  deres  Direktion,  derfor  skal 
han  aarlig  nyde  200  Rdl.  og  fri  Bolig  i  bemeldte  min  Gaard.  Til 
de  2de  Bibliothekarier  udnævner  jeg  først  Magister  Sneedorff  og 
dernæst  Magister  Nyerup;  jeg  vil  udbede  mig  af  Hans  Majestæt  at 
udnævne  efter  deres  Afgang  Andre  i  deres  Sted,  og  at  Fonden  til 
Bibliotheket  maa  være  under  Rentekammerets  Bestyrelse.  Disse 
2de  skulle  ugentlig  læse  6  Timer,  2  Timer  i  3  Dage,  over  Bog- 
kundskab, over  Fædrenelandets  Historie  og  Antikviteter. 

Fonden  hertil  skal  tages  af  hvad  der  aarlig  indkommer  af 
Røraas,  saa  at  4000  Rdl.  anvendes  aarligen,  og  det  overskydende 
henlægges  til  Fond;  ligeledes  af  hvad  hver  Parts  Salg,  naar  den 
fordelagtig  kan  ske,  indbringer;  af  Myntkabinettets  Salg ;  afØverøds 
Salg;  og  om  dette  ej  skulle  strække  til,  da  af  andre  Ting,  især 
Besparelsen  af  de  aarlige  Pensioner,  som  efterhaanden  maa  ind- 
falde; og  besørger  Executor  dette  paa  det  bedste,  og  indleverer  til 
Rentekammeret  den  efterhaanden  voxende  Fond,  som  da  efter  bedste 
Skjøn  udsættes  i  Prioriteter  i  Jordegods,  Kjøbenhavns  Gaarde, 
Rongel.  Obligationer  og  hvad  som  anses  for  sikkerst;  formoder,  at 
H.  M.  befrier  denne  Fond  fra  Enfjerdedel-Procento-Skatten  og  alle 
andre  Skatter. 

Til  Gaardens  Vedligeholdelse  samt  Hangens  og  paagaaende 
Skatter  ville  vel  medgaa  aarligen  2  til  300  Rdl.,  dertil  legeres  en 
Kapital  af  6000  Rdl.;  Executor  besørger  det  først  og  det  Kongelige 
Rentekammer  siden. 

Falcks  Gaard  i  Byen  er  maaske  godt  Pant  nok  og  kan  derfor 
skjænkes  til  Bibliothekets  Fond. 

Øvrød  den  11.  Juli!  1788. 

P.  F.  Suhm. 


I  Fortsættelse  af  dette  Udkast  er  der  under  12.  Juli  1788, 
efter  at  der  er  fastsat  forskjellige  Legater  til  Tjenestefolkene, 
tilføjet  Følgende: 

Skulde  der  efter  alt  dette  endda  blive  en  Fond  af  Penge  til- 
overs, da  skulle  de  sættes  ud  paa  Rente,  og  deraf  udgives  aarligen 
gode  Bøger,   saadanne   som   dog  uagtet  deres  Godhed  ingen  Afsæt- 

ning  kunne  faa,  og  først  og  fornemst  udgives  de  Værker,  Jeg  har 
ladet  begynde  paa  ved  Trykken  eller  dog  ellers  tænkt  paa,  som 
Abulfeda  under  Adlers  Bestyrelse,  Photii  Lexicon  under  Professor 
Ankers,  Eigla  under  Magnæi,  Niala  under  Johnsonii;  dernæst 
skulle  gode  islandske  utrykte  Skrifter  i  Forening  med  den  magnæ- 
anske  Com  mission  udgives,  og  siden  Skrifter  i  alle  Videnskaber 
under  Opsyn  og  efter  Skjøn  af  ovenmeldte  2de  Bibliothekarier. 
Indkomsten  af  de  solgte  Exemplarer  beholder  hver  Forfatter  og 
Udgiver,  dog  indsættes  frit  et  indbundet  Exemplar  paa  bedste  Pa- 
pir paa  Bibliotheket.  Døer  Forfatteren  eller  Udgiveren  inden  Vær- 
ket fuldendes,  da  nyder  hans  Livsarvinger  eller  Enke  Indkomsten 
deraf,  og  efterlader  han  ingen,  da  uddeles  Indkomsten  aarlig  til 
de  Fattige  ved  Trinitatis  Sogn  i  Kjøbenhavn  og  i  Sillerød  [sic!] 
Sogn,  hvor  min  Gaard  Øvrød  ligger,  proportionaliter,  saaledes  at 
hver  Fattig  faar  lige  meget.  Bibliothekarierne  besørger  dette  efter 
Samvittighed.  Fonden  staar  under  Bestyrelse  af  det  Kongelige 
Rentekammer. 

Alle  Bøger  til  Bibliotheket  indkjøbes  efter  Bibliothekariernes 
Skjøn  og  helst  nye  og  brugbare;  de  skulle  udlaanes  som  i  min 
Tid,  dog  med  god  Overlæg,  og  kunne  Studerende  ogsaa  sidde  paa 
Kammeret  ved  Bibliotheket  og  læse.  Mangle  Bøgerne  Rum,  da 
kan  den  underste  Del  af  den  Bygning,  hvori  de  staa.  Staldremise 
etc.  indrettes  til  Bopæl,  og  da  maa  Bogkjøb  vel  i  endel  Aar  ind- 
skrænkes for  at  samle  Penge  dertil. 

Øvrød  den  12.  Julii  1788. 

P.   F.   Suhui. 


Alle  Portræter,  Medaillons,  Medailler  og  Kobbere  af  og  over 
mig  Selv,  min  salig  Kone,  Søn  og  Fader,  skulle  blive  ved  Biblio- 
theket; som  og  den  Medaille  over  Langebek  og  over  Indfødsretten 
bekostede  af  mig  selv,  samt  Stemplerne  dertil,  og  de  Medailler, 
Kobbere  og  Bøger,  som  Hertugen  af  Wiirtenberg  har  foræret  mig, 
blive  ved  Bibliotheket,  saa  og  Lipperts  Daktyliothek. 

Saamange  Stole  og  Borde,  som  behøves,  nogle  Spejle,  3  op- 
redte Senge,  fornødent  Kjøkkentøj  skal  blive  ved  Gaarden  i.  Puster- 
vig og  tilhøre  Bibliothekarierne.  Alle  øvrige  Meubler  sælges  og 
det  Indkomne  deraf  slaas  til  Massen.  Cornisch  skal  og  deraf  have 
en  Seng,  nogle  Stole,  et  Bord  og  noget  Kjøkkentøj;  dette  uddeles 
og  paaskjønnes  [=  paaskyndes?]  af  Executor. 

'  Øvrød  den  17.  Julii  1798. 

'  P.  F.  Suhm. 

f 

Alle  Pensioner,  Løn  og  deres  Beløb  beregnes  først,  saa  og 
Gjældens  aarlige  Afbetaling,  og  hvad  der  da  bliver  tilovers,  an- 
vendes paa  Bøgers  Indkjøb  og  Binding,  hvilke  dog  i  de  første  Aar 
ej  maa  beløbe  sig  til  mindre  end  1000,  og  maa  man  søge  dermed 
aarlig  at  tiltage  indtil  den  Summa  af  3000  Rdlr.,  som  ej  over- 
skrides, hvad  større  Summa  der  da  udkommer  af  den  sikkre  Masse, 
som  aarlig  forøges  ved  Pensionernes  Afgang,  anvendes  da  paa 
ovenmeldte  Maade  til  Bøgers  Trykning. 


Dette  interessante  Aktstykke  viser,  hvorledes  Suhm,  den- 
gang han  nedskrev  det,  tænkte  paa  at  noget  af  det,  som  han 
havde  virket  for  i  saa  lang  Tid  og  fremdeles  vilde  virke  for, 
kunde  blive  fortsat  efter  hans  Død  i  hans  Aand  og  ved  hans 
Hjælp.  Det  viser  hans  betænksomme  og  kjærlige  Sind  ved  at 
sørge  for  dem,  hvem  dette  Arbejde  skulde  betros,  og  hans 
Uegennyttighed  ved,  ligesom  han  tidligere  havde  gjort  lige- 
overfor Langebek,  da  der  var  Tale  om  at  begynde  Udgivelsen 
af  »Scriptores  Rerum  Danicarumy<ii  at  gjøre  Afkald  for  sit  Bo 
eller  sin  Stiftelse  paa  Indtægten  af  de  Skrifter,  som  skulde 
udgives  for  hans  Midler,  til  Fordel  for  Forfatter  eller  Udgiver. 
Det  første  Afsnit  af  dette  Udkast  er  nedskrevet  samme  Dag 
som  Karen  Suhm  døde;  det  er  blevet  konciperet  under  Ind- 
trykket af  denne  i  hendes  Mands  Liv  saa  indgribende  Begiven- 
hed, og  der  kan  være  noget  sandt  i  hvad  Nyerup  siger:  »man 
kan  antage,  at  Karen  Angells  Genius  styrede  hans  Pen*.« 

Tænker  man  sig,  at  Suhms  Plan  var  bleven  bragt  til  Ud- 
førelse, saa  kunde  man  nok  have  givet  den  Mand  Ret,  der 
sagde,  at  Privatmanden  Suhms  Bibliothek  var  som  »et  fyrste- 
ligt Bibliothek,«  og  Suhm  vilde  have  været  den  eneste  Privat- 
mand i  Danmark,  som  paa  den  Maade  og  i  et  saadant  Om- 
fang havde  indrettet  en  velgjørende  Stiftelse  for  de  aandelige 
Krav**. 

»Men  — ,«  siger  Nyerup,  »Suhm  spadserede  saa  ofte  til 
Nærum,  at  denne  Genius  snart  forlod  ham,«  og  »hvad  Under, 
at  disse  Suhms  Planer  forsvandt  for  Christiane  Beckers  Yndig- 


*  Sml.  hvad  der  ovenfor,  S.  211,  er  sagt  om  Karen  Suhms  Tanker  om 
Bibliotheket. 

**  Det  Classenske  Bibliothek  var  meget  mindre  og  talte,  da  det  1867 
blev  forenet  med  Universitets-Bibliotheket  i  KJøbenhavn,  ca.  35,000  Bind. 

heder  som  Dug  for  Solen! c  —  Der  gik  dog  adskillige  Aar  hen, 
før  Planerne  bleve  fuldstændig  forandrede.  Thi  Bibliothekets 
Skjæbne  blev  i  Aaret  1796  en  ganske  anden  end  den,  der  var 
tænkt  paa  i  Aaret  1788:  det  blev  nemlig  Statens  Ejendom. 
Der  var  flere  Grunde,  som  ledede  til,  at  Suhm  solgte  sit  Bib- 
liothek  til  Kongen.  Som  en  af  dem  nævner  Nyerup,  at  da 
det  store  kongelige  Bibliothek  var  blevet  aabnet  for  Publikum 
i  Aaret  1793,  hvilket  var  skeet  især  under  Paavirkning  af  en 
Stemning  for,  at  en  saadan  Reform  burde  indføres,  efterat 
man  havde  seet,  med  hvor  stor  Tilfredshed  og  hvor  gode 
Resultater  Publikum  gjorde  Brug  af  Suhms  Bibliothek,  var 
dette  nu  ikke  længere  fuldt  saa  uundværligt  for  Hovedstaden 
som  før.  Men  Nyerup  gjør  paa  samme  Sted  opmærksom  paa, 
hvilket  stort  et  Gode  det  havde  været,  at  bekjendte  Videnskabs- 
dyrkere kunde  faa  Tilladelse  til  at  gaa  omkring  i  Suhms  Bi- 
bliothekssale  og  selv  lære  Bøgerne  i  de  enkelte  Videnskabsfag 
at  kjende,  en  Frihed  som  Forstanderne  for  et  Universilets- 
et  kongeligt  eller  Nationalbibliothek  ikke  kunde  tilstede.  Nye- 
rup maatte  da  vistnok  indrømme,  at  der  vilde  blive  en  be- 
tydelig Indskrænkning  for  visse  Dele  af  Publikum,  naar  del 
gik  Glip  af  den  Frihed,  det  havde  havt  før  Suhms  Bogsam- 
ling optoges  i  den  kongelige.  Der  var  en  anden  Grund  for 
Suhm  til  at  sælge  sit  Bibliothek,  som  maa  have  hsi\i  meget 
at  ^ige,  og  det  var  den,  at  hans  Indtægter  i  Løbet  af  nogle 
Aar  bleve  betydelig  indskrænkede,  hvilket  kan  have  hidrørt 
fra,  at  han  var  en  daarlig  Økonom,  men  ogsaa  havde  sin 
Grund  deri,  at  Røraas  Kobberværk,  i  hvilket  han  havde  en 
Del  af  sin  Formue  staaende,  var  kommet  i  Dekadence  og  først 
kun  gav  et  ringe  Udbytte,  en  Tid  næsten  intet.  Samtidig  her- 
med vare  hans  Udgifter  ikke  aftagne,  thi  han  havde  nu  Ud- 
givelsen af  sin  store  Danmarks-Historie  at  bekoste,  og  denne 
Udgivelse  vilde  i  lang  Tid  kræve  et  ret  anseligt,  aarligt  Penge- 
offer. En  tredie  Grund  endelig  laa  i  Suhms  egen  Person. 
Han  var  nu  henimod  65  Aar  gammel,  og  havde  han  end 
Arbejdskraft  nok  til  med  Iver  at  fortsætte  sit  historiske  Værk, 
saa  slog  den  ikke  til  til  vedblivende  at  styre  et  Bibliothek  af 
den  Størrelse,  som  hans  havde  naaet.  Dertil  kom,  at  hans 
Helbred  ikke  var  saa  stærkt  som  tidligere,  thi  Podagra  svæk- 
kede hans  Kræfter.  Kort  sagt:  det  var  blevet  ham  en  Nød- 
vendighed at  se  at  faa  Bibliotheket  solgt. 

Der  var  forskjéllige  Planer  i  Gjærde  om,  hvilken  Skjæbne 
der  skulde  blive  Suhms  Bibliothek  til  Del.  Saaledes  tænkte 
Bernt  Anker  paa  at  kjøbe  det,  for  at  forære  det  til  det  Univer- 
sitet, som  ventedes  oprettet  for  Norge  i  Christiania  *.  Der  var 
Forhandlinger  i  Gang,  som,  hvis  de  vare  blevne  bragte  til  en 
heldig  Afslutning,  vilde  have  gjort  den  russiske  Kejserinde 
Katharina  den  Anden  til  Ejerinde  af  den  Bogsamling,  som  den 
danske  Mand  havde  bragt  tilveje.  Men  Overbibliothekaren 
ved  det  store  kongelige  Bibliothek,  Professor  D.  G,  Molden- 
hawer,  kom  til  at  gribe  ind,  og  ham  skyldes  det,  at  Bogsam- 
lingen blev  i  Danmarks  Hovedstad.  Jakob  Baden  har  i  denne 
Anledning  brugt  disse  Ord*®:  »Literaturens  gode  Genius  indgav 
Regjeringen,  at  den  tænkte  paa  at  bevare  saadan  Skat  for 
Landet.« 

Om  Forhandlingerne  om  Kongens  Kjøb  af  Suhms  Biblio- 
thek kunne  følgende  Meddelelser  gives.  Suhm  og  Molden- 
hawer  underskrev  den  27.  Februar  1796  »Propositionerne« 
—  konciperede  af  Moldenhawer,  følgelig  i  det  tydske  Sprog  — 
for  de  Betingelser,  paa  hvilke  Suhm  ønskede  at  sælge  sit  Bib- 
liothek til  Kongen,  og  den  29.  Februar  indgav  Moldenhawer 
til  Direktionen  for  »Fonden  ad  usus  publicos«  en  længere  Pro- 
memoria,  i  hvilken  han  udtalte  sig  om  Suhm,  hans  Bibliothek 
og  om  hvad  der  ved  Kjøbet  af  dette  vilde  være  at  vinde  for 
det  kongelige  Bibliothek.  Moldenhawer  omtaler  Suhms  peku- 
niære Vanskeligheder  og  hans  Stilling  overfor  sine  Kreditorer; 
han  omtaler,  hvorledes  Suhm  har  vaklet  imellem  at  modtage 
Tilbud  fra  Udlandet  og  at  lade  sit  Bibliothek  blive  i  Danmark, 
og  hvorledes  han  i  denne  Uvished  har  henvendt  sig  til  Molden- 


*  Herom  lod  Suhm  en  Artikel  indrykke  i  den  i  Ctiristiania  udkom- 
mende  Tidende,  >Norske  Intelligentssedler,<  1796,  Nr.  17,  16.  April,  hvor 
der  siges  Følgende:  »Hr.  Kammerherre  B.  Anker  skylder  jeg  denne  Erklæ- 
ring, baade  som  min  gode  Ven,  som  og  for  hans  rosværdige  Flid  og  Lyst 
til  at  opmuntre  Videnskaber  og  Vindskibelighed  i  Norge,  at  han,  ved  hans 
Nærværelse  i  I^øbenhavn  først  i  A.  1794,  gjorde  mig  Forslag  at  sælge  ham 
mit  Bibliothek,  hvilket  {eg  og  af  I^ærlighcd  til  Norge,  som  jeg  skylder  saa 
meget,  indgik  paa  Vilkaar,  om  et  Universitet  blev  Norge  bevilget,  og  imod 
taalelige  Livrenter  til  mig  og  Kone.  Thi  han  havde  det  Forsæt  at  sKJæake 
Bibliotheket  til  bemeldte  Universitet,  hvortil  jeg  og  vilde  bidrage  ved  at 
give  billige  Vilkaar.  Men  nu,  Sagen  har  faaet  en  anden  Vending,  saa  er 
derved  denne  Forening  bleven  frugtesløs. <  E.  C.  Werlanff,  Historiske  Efter- 
retninger om  det  store  kgl.  Bibliothek,   2.  Udg.,  Kbh.  1844,  S.  271,  Anm.  b. 

hawer,  for  al  søge  Hjælp  hos  ham.  Det  fremhæves,  hvorledes 
Suhm  bestandig  har  havt  for  Øje  at  samle  et  Bibliothek,  som 
kunde  gjøre  Nytte,  i  den  Hensigt  at  skafTe  sine  videbegjærlige 
Medborgere  i  Hovedstaden  og  udenfor  den  en  Nydelse,  som 
intet  offentligt  Bibliothek  kunde  tilbyde  dem.  Der  lægges 
Vægt  paa  den  Patriotisme,  Suhm  har  lagt  for  Dagen  ved  at 
skabe  dette  Bibliothek,  som  efter  Alles  Mening,  baade  inden- 
landske og  udenlandske  Kjenderes,  er  et  Privatbibliothek  af 
første  Rang,  og  paa  hvilket  der  efter  de  opbevarede  Regninger 
er  blevet  anvendt  over  120,000  Rigsdaler.  Hvis  Suhms  Bog- 
samling bliver  forenet  med  det  kongelige  Bibliothek,  vil  dette 
sidste  blive  forsynet  med  Bøger,  som  kunne  udfylde  de  mange 
Huller,  der  ere  fremkomne  i  de  sidste  fyrretyve  Aar,  og  det 
vil  uden  nogen  Modsigelse  blive  løftet  op  til  at  blive  det  andet 
i  Rangen.  Moldenhawer  fremhæver  Suhms  Uegennyttighed, 
hvorledes  han,  saa  længe  hans  Omstændigheder  have  tilladt 
det,  altid  har  stræbt  at  hjælpe  andre,  hvorledes  det  aldrig  er 
faldet  ham  ind,  at  forlange  en  Skilling  af  en  ofiTentlig  Kasse 
til  Dækning  af  de  betydelige  Udgifter,  som  fremkaldtes  for 
ham  ved  Udførelsen  af  Historiograf-Embedet,  hvorledes  det  er 
den  Forpligtelse,  der  hviler  paa  ham,  med  den  strengeste  Ret- 
færdighed at  tilfredsstille  •  sine  Kreditorer,  der  tvinger  ham  til 
at  skille  sig  af  med  en  Skat,  som  han  har  samlet  for  sit 
Fædreland  uden  nogen  Byrde  for  det;  hvorledes  der  ikke  kan 
blive  Tale  om  at  overtale  ham  til  at  slaa  af  paa  Salgs-Betin- 
gelserne, og  at  benytte  sig  af  hans  Forlegenhed,  hvorved  han 
i  sit  Livs  Aften  vilde  blive  truet  med  at  lære  den  frygteligste 
af  alle  Sorger  at  kjénde. 

Idet  Moldenhawer  skrev  denne  Promemoria,  maatte  det 
først  være  hans  Maal,  at  stemme  Direktionen  for  Fonden  ad 
usus  publicos  gunstig  for  de  indsendte  Propositioner,  hvilket 
han  gjorde  ved  at  fremhæve,  at  Kongens  Bibliothek  vilde  faa 
en  betydelig  og  værdifuld  Forøgelse,  hvis  Suhms  Bibliothek 
blev  forenet  med  det;  men  han  gjorde  naturligvis  opmærksom 
paa,  at  der  vilde  blive  mange  Dubletter,  om  hvis  Anvendelse 
der  senere  maatte  tages  Bestemmelse.  Dernæst  maatte  han 
søge  at  vinde  Direktionen  for  Suhm,  hvilket  han  gjordeved 
at  fremhæve  hans  Patriotisme,  hans  Uegennyttighed,  og  — 
hans  uheldige  økonomiske  Stilling.  Moldenhawers  Afhandling 
om  Kjøbet  af  Suhms  Bibliothek  er  skrevet  i  en  tung  Form, 

men  den  vidner  smukt  om  hans  Interesse  baade  for  det  Bib- 
liothek,  hvis  Chef  han  var,  og  for  Suhm,  hvem  han  vilde 
hjælpe. 

Kongens  Resolution  i  denne  Sag  faldt  den  11.  Marts  1796: 
Kongen  vil  kjøbe  Kammerherre  Suhms  Bibliothek  paa  de  fore- 
slaaede  Vilkaar,  nemlig  at  der  strax  efter  Modtagelsen  af  Bøger, 
Manuskripter  og  Repositorier  (o.  Reoler)  udbetales  ham  2000 
Rdl. ;  sidenefter,  saalænge  han  lever,  skal  der  udbetales  ham 
en  aarlig  Livrente  af  3000  Rdl.  dansk  Courant,  og  efter  hans 
Død  til  hans  Enke,  saalænge  hun  levér,  og  selv  om  hun  ind- 
gaar  et  nyt  Ægteskab,  2000  Rdl.;  det  tillades  Suhm,  før  Af- 
leveringen af  hans  Bibliothek  finder  Sted,  at  udsøge  sig  af  det 
de  Bøger  og  Haandskrifter,  som  han  har  Brug  for  ved  Fort- 
sættelsen af  sine  lærde  Arbejder,  og  de  Bøger  i  de  skjønne 
Videnskaber  og  historiske  Fag,  som  han  ønsker  at  beholde  til 
underholdende  Lekture;  der  skal  forfattes  en  af  Suhm  under- 
skreven nøjagtig  Fortegnelse  over  disse  Sager,  »da  de  tillige- 
med Continuationerne  deraf,  som  han  for  egen  Regning  an- 
skafTer,  efter  hans  dødelige  Afgang  tilbageleveres  som  en  Os 
tilhørende  Ejendom.«  Kongen  skjænker  »den  af  Os  tilkjøbte 
Suhmske  Bogsamling  til  vores  store  Bibliothek.« 

I  den  kongelige  Resolution  om  Kjøbet  var  det  bestemt,  at 
Etatsraad  Immanuel  Christian  Ryge,  Deputeret  i  Finants-Kol- 
legiet,  og  Overbibliothekar,  Professor  Moldenhawer  skulde  mod- 
tage Suhms  Bibliothek  og  besørge  Flytningen  af  det  til  det 
store  kongelige  Bibliothek.  Flytningen  skete  strax  efter;  Pro- 
fessor Nyerup  fik  en  Gratifikation  af  150  Rdl.  i  Anledning  af 
denne  Flytning.  Alle  Laanebeviser  for  Bøger,  udlaante  fra 
Suhms  Bogsamling,  bleve  leverede  til  Moldenhawer,  som  skulde 
tilbagekalde  Bøgerne.  Dette  er  vistnok  skeet  og  Tilbageleveringen 
er  vel  i  Reglen  løbet  godt  af;  men  den  har  ogsaa  forvoldt  Ube- 
hageligheder. Riegels  blev  saaledes  meget  vred  over,  at  han 
skulde  give  Slip  paa  adskillige  af  de  Bøger,  Suhm  havde  ud- 
laant  til  ham;  han  havde  ikke  skarpe  Ord  nok  at  slynge  ud 
imod  Moldenhawer,  da  han  klagede  over  dennes  Adfærd  mod 
sig  i  et  Brev  til  Suhm,  dateret  1.  Oktober  1796,  og  den  27.  De- 
cember s.  A.  skrev  han  i  samme  Anledning  til  Nyerup  et  Brev 
fuldt  af  Haan  imod  Moldenhawer. 

Suhm  havde  den  4.  Maj  1796  med  Lieutenant  Poell  og 
Registrator  Weber  som  Vitterligheds-Vidner  udstedt  en  General- 

Kvittering  for  de  Bøger^  som  han  havde  faaet  Tilladelse  til  at 
laane  af  sit  eget  forhenværende  Bibliothek;  denne  Kvitterings 
som  er  knyttet  til  en  Fortegnelse  over  Bøgerne,  blev  læst  i 
Kjøbenhavns  Hof-  og  Stads-Ret;  den  blev  den  22.  September 
1798  forsynet  med  en  Paategning  af  D.  G.  Moldenhaver  om 
at  alle  Bøgerne  vare  blevne  leverede  tilbage  til  det  store  konge- 
lige Bibliothek,  hvorefter  Tilførselen  til  Pantebogen  blev  ud- 
slettet den  24.  September  samme  Aar,  —  det  Hele  blev  holdt 
i  de  nøjagtigste  retslige  Former. 

Det  var  en  ret  mærkelig  Samling  Bøger,  c.  4000  Bind, 
som  Suhm  fik  »udlaant.«  De  Bøger,  som  han  skulde  bruge, 
medens  han  fortsatte  sit  historiske  Arbejde,  vare  naturligvis 
udsøgte  med  Omhu  og  vilde  have  glædet  mangen  en  historisk 
Forfatter.  Men  Suhm  havde  ofte  af  bindstærke  Værker  kun 
taget  de  Bind,  som  han  kunde  have  Brug  for,  medens  Resten 
strax  gik  til  Kongens  Bibliothek,  og  Fortegnelsen  over  disse 
Bøger  har  derved  faaet  Udseende  af  at  være  ufuldstændig, 
hvilket  altsaa  dog  har  sin  gode  Grund.  Den  anden  Del  af 
Fortegnelsen  indeholder  Titlerne  paa  de  Bøger,  som  hørte  til  den 
underholdende  Lekture,  og  denne  Fortegnelse  er  interessantere 
end  den  første.  Thi  det  er  ikke  alene  æsthetiske  Bøger,  Mor- 
skabsbøger, der  ere  henregnede  til  underholdende  Lekture,  det 
er  ogsaa  fremragende  historiske  Værker,  (f  Ex.  af  Gibbon*, 
Rapin  Thoyras,  Clarendon),  Rejsebeskrivelser,  filosofiske  og 
theologiske  Værker.  Den  æsthetiske  Literatur,  man  her  finder 
nævnet,  bestaar  af  Digterværker  i  Prosa  og  paa  Vers  i  for- 
skjellige  Sprog,  og  det  er  de  mest  fremragende  Forfatteres 
Navne,  man  møder :  Dante,  Petrarca,  Boccaccio,  Ariosto,  Tasso, 
Cervantes,  det  bedste  af  den  franske  Literatur,  Shakespeare, 
B.  Johnson,  Milton,  Pope,  Thomson,  Young,  Richardson,  Fiel- 
ding,  næsten  alle  fremragende  tydske  Forfattere  fra  det  18. 
Aarhundrede  med  Goethe  og  Schiller  som  de  nyeste.  Dertil 
kommer  saavel  svensk  som  dansk  Literatur.  Naar  man  lægger 
Mærke  til,  at  den  allernyeste  Literatur  er  repræsenteret,  og 
erindrer,  at  alle  disse  Bøger,  ogsaa  Romanerne  —  og  de  ere 


*  Gibbons  Navn  lærte  Suhm  allerede  at  kjende  1762,  da  Dass  sendte 
hans  Skrift:  ^ Essay  sur  Vétude  de  la  Uttérature*  til  Trondhjem.  Suhms 
Exemplar  af  Gibbons  Værk:  *The  Historg  of  the  DecUne  and  Fall  of  the 
Roman  Empire*  findes  i  det  store  kongelige  Bibliothek. 

mange  —  indtil  det  Suhmske  Bibliothek  ophørte  at  være  til, 
vare  Gjenstand  for  almindeligt  Udlaan,  saa  kan  man  godt 
forestille  sig,  hvilken  Velgjerning  det  havde  været  for  Publi- 
kum, at  kunne  søge  til  Bibliotheket  i  Pustervig.  —  I  Mangel 
af  Kataloger  over  Suhms  Bibliothek  ere  disse  Fortegnelser  til- 
ligemed den  tidligere  omtalte  Kjøbe-Protokol  gode  Hjælpemidler 
til  at  danne  sig  en  Forestilling  om  hvad  Bibliotheket  indeholdt. 

Fortegnelserne  indeholde  ogsaa  Listen  over  de  c.  350 
Haandskrifter,  Suhm  laante;  de  angaa  for  den  allerstørste  Del 
Danmarks  og  de  andre  nordiske  Landes  Historie,  og  iblandt 
dem  have  de  Afskrifter  været,  som  han  havde  ladet  tage  efter 
Originalerne  i  den  arnamagnæanske  Samling  og  i  Universitets- 
Bibliotheket. 

Den  Forøgelse,  som  det  store  kongelige  Bibliothek  fik  ved 
at  Suhms  Bogsamling  blev  indlemmet  i  det,  har  naturligvis 
været  betydelig,  men  dog  ikke  saa  stor  som  mange  maaske 
forestille  sig,  naar  de  tænke  paa,  at  Suhms  Bibliothek  talte 
omtrent  100,000  Bind.  Thi  det  kongelige  Bibliothek  fik  en 
stor  Mængde  Dubletter*.  Der  er  bevaret  en  Optælling  af  Bø- 
gerne i  Kvart-  og  Oktav-Format  i  de  mathematisk-fysiske,  na- 
turhistoriske, økonomiske,  medicinske,  filosofiske  Videnskaber 
og  i  Handelsfaget,  som  det  kongelige  Bibliothek  blev  forøget 
med;  Tallet  er  i  Alt  7130  Bind,  men  heraf  bleve  2734  Dublet- 
ter. Medens  Molbech  har  anslaaet  den  hele  Tilvæxt  til  over 
50,000  Bind,  antager  WerlaufF,  at  dette  Tal  uden  Tvivl  er  for 
højt.  De  mange  Dubletter  bleve  ikke  kastede  bort;  thi  da 
Universitetet  i  Christiania  blev  stiftet  og  et  Bibliothek  skulde 
grundlægges  der,  skjænkede  Kongen  det,  som  der  siges,  c.  40,000 
Bind,  hvilke  det  store  kongelige  Bibliothek  havde  som  Dublet- 
ter, og  en  stor  Del  af  dem  stammede  fra  Suhms  Bogsamling; 
mange  af  disse  Bøger  staa  nu  paa  Boghylderne  i  Universitets- 
Bibliotheket  i  Christiania. 

To  Uger  efter  Suhms  Død  vare  alle  de  Bøger  og  Haand- 
skrifter, som  han  havde  laant  af  det  store  kongelige  Bibliothek, 
tilbageleverede  til  dette. 

♦  I  Tidsskriftet  >Minerva,«  1796,  III.,  S.  62—65,  blev  der  gjort  opmærk- 
som paa,  hvor  nødvendigt  det  nu  var,  at  gjøre  Statens  Bibliothek  mere  til- 
gængeligt ved  at  oprette  Læsestuer,  og  mere  brugbart  ved  at  udarbejde  Kata- 
loger; det  anbefales  at  uddele  Dubletterne  til  Provindsbogsamlinger. 

XII. 


Suhms  »Samlede  Skrifter.«  »Hemmelige  Efterretninger  om  de 
danske  Konger  efter  Souveræniteten.«  Suhm  Medlem  af  forskjel- 
lige  Kommissioner,  især  angaaende  Universitetets  Anliggender.  Suhm 
Medlem  af  forskjellige  lærde  Selskaber  og  hans  Virksomhed  i  dem : 
det  kgl.  danske,  det  kgl.  genealogisk-heraldiske  Selskab;  det  kgl. 
danske  Videnskabernes  Selskab,  Prisopgaver ;  Selskabet  for  de  skjønne 
Videnskabers  Fremme,  —  Oehlenschlæger  og  Suhm;  det  skandina- 
viske Lit  era  tur-Selskab. 


I  denne  Skildring  af  Suhms  Liv  er  der  mange  Gange 
blevet  henvist  til  hans  »Samlede  Skrifter,«  uden  at  det  er  sagt, 
hvad  der  skal  forstaas  ved  dette  Udtryk,  og  det  er  derfor  paa 
Tide,  at  forklare  det.  Det  var  ikke  Suhm,  der  fattede  Ideen 
til  at  et  saadant  Værk  skulde  udgives,  men  Boghandler  (fra 
1793  Hof  boghandler)  Simon  Peter  Poulsen,  »den  brave  og  vel- 
fortjente Hr.  Poulsen,«  der  fik  Suhms  Tilladelse  til  at  samle 
alle  hans  smaa  moralske  Afhandlinger  samt  de,  der  slaa  ind 
i  de  smukke  Videnskaber;  Suhm  vilde  føre  Tilsyn  med  Ud- 
givelsen, og  det  kan  eftervises,  at  han,  som  han  siger  om  den 
første  Afhandling:  »Samtale  imellem  Lyciscus  og  Aristides,« 
har  læmpet  noget  lidet  i  Orthografien,  men  forresten  har  ladet 
sit  urene  Sprog  staa  for  at  vise,  hvorledes  han  efterhaanden 
har  forladt  det,  og  ved  at  følge  Langebeks  Spor  stræbt  at 
skrive  en  ren  dansk  Stil.  Det  er  dog  ikke  blevet  derved;  thi 
flere  af  Af  handlingerne  har  han  ved  Tillæg  forbedret  og  bragt 
til  at  stemme  med  Udviklingen  i  den  nyeste  Tid  eller  med 
Udviklingen  af  sine  egne  Opfattelser,  og  han  har  foræret  For- 
læggeren flere  Stykker,  som  ikke  tidligere  havde  været  trykte. 
Samlingen  voxede,  idet  Poulsen  tog  Suhms  mindre  historiske 
Arbejder  med  ind  i  den. 

Det  første  Bind  udkom  1788,  det  femtende  1798,  det  sex- 
tende  1799.  Som  det  synes,  har  Publikum  taget  med  Venlig- 
hed imod  dette  Værk,  thi  der  blev  subskriberet  paa  579  Exem- 
plarer  af  det.  I  det  første,  tredie  og  femte  Bind  ere  Subskri- 
benternes Navne  anførte:  Kongefamilien  tog  46  Skrivpapirs-  og 
74  Trykpapirs-Exemplarer ;   i  Norge  blev  der  subskriberet  paa 

113  Exemplarer,  deraf  23  i  Trondhjem,  hvor  Biskop  Chr. 
Schønheyder  samlede  10  Subskribenter;  Amanuensis  T.  Årup 
hos  Biskopen  i  Christiansand  havde  et  lignende  Antal  paa 
sin  Liste,  og  saa  kom  der  senere  18  Subskribenter  til  i  Chri- 
stiansand. Blandt  notable  norske  Subskribenter  kan  nævnes 
Etatsraad  B.  Anker  i  Christiania  og  Peter  Anker  paa  Bogstad. 
Den,  som  er  nævnet  sidst  paa  den  første  Subskribent-Liste,  er 
Organist  Oehlenschlæger  paa  Frederiksberg,  Adam  Oehlen- 
schlægers  Fader. 

Sidst  i  det  Qortende  Bind  er  der  trykt  en  Fortegnelse  over 
alle  Bindenes  Indhold,  og  gjennemlæser  man  den,  vil  man  see, 
at  Indholdet  er  noget  nær  Alt  hvad  Suhm  har  ladet  trykke, 
naar  undtages  Danmarks-Historien  og  de  indledende  Bind  til 
den.  Af  utrykte  Arbejder  maa  især  nævnes  Fortsættelsen  af 
de  til  Bedømmelsen  af  Suhm  saa  vigtige  )> Blandede  Tanker,« 
hvis  første  Afsnit  vare  trykte  i  de  trondhjemske  og  de  kjøben- 
havnske  Samlinger.  Det  femtende  Bind  indeholder  Rasmus 
Nyerups  »Udsigt  over  Peter  Friderich  Suhms  Levnet  og  Skrif- 
ter. Tilligemed  Valg  af  hans  lærde  Brevvexling,«  og  det  sex- 
tende  Bind  fik  Titelen:  »Suhmiana.  Eftersamling  af  Peter 
Friderich  Suhms  for  en  Del  tilforn  utrykte  Smaaskrifter«etc.< 
Det  er  kun  lidt  af  dette  Binds  Indhold,  som  ikke  havde  været 
trykt  før,  og  Noget  af  Indholdet  —  henimod  150  Sider  — 
handler  mere  om  Suhm  end  det  bestaar  af  Skrifter  forfattede 
af  ham.  Dette  Bind  er  vigtigt,  da  det  indeholder  værdifulde 
Oplysninger. 

Adskillige  af  de  Arbejder,  som  bleve  optagne  i  denne  Sam- 
ling, vare  gamle,  og  de  vare,  da  de  fremkom,  spredte  paa  saa 
mange  Steder,  at  meget  af  hvad  de  indeholde  maa  have 
været  som  noget  helt  Nyt  for  mange,  der  nu  fik  dem  i  Hænde. 
Exemplaret  i  det  store  kongelige  Bibliothek  af  de  tre  første 
Bind,  som  blandt  Andet  indeholde  de  nordiske  Noveller,  ere 
saa  tilsmudskede  ved  at  være  gaaede  igjennem  mange  Læseres 
Hænder,  at  Bibliotheket  vanskelig  kan  opvise  Magen  til  dem. 
Vare  de  ikke  blevne  indbundne  i  forsvarlige  Læderbind,  vilde 
der  nu  ikke  have  været  et  Blad  tilbage  af  dem.  Det  var  det 
store  Publikum,  som  sled  i  disse  Bind.  Men  den  lærde  Verden 
lagde  ogsaa  Mærke  til  Samlingen,  og  i  de  »Lærde  Efterretnin- 
ger« blev  Indholdet  af  de  forskjellige  Bind  anmeldt  og  recen- 
seret.    Om  Artiklen  »Elskov«   siges:    »Hvilken  Rigdom  af  Be- 

mærkninger,  af  dybtgaaende  Forskrifter?«  Om  »Sigrid«  siges: 
»Hvilken  Flid  Forfatteren  har  anvendt  for  at  give  sin  Stil  det, 
der  behøvedes  for  at  udholde  Kritikens  Øje.«  Ewalds  »Rolf 
Krage«  er  »ublidelig  bedømt.« 

Forlæggeren  havde  gjort  sit  til,  at  Samlingen  kunde  frem- 
træde paa  en  smuk  Maade.  Han  havde  saaledes  ladet  tegne 
og  stikke  et  Billede  til  hvert  af  de  Qorten  Binds  Titelblad,  og 
Æmnet  hertil  blev  taget  fra  Suhms  æsthetiske  Skrifter.  Der 
knytter  sig  en  særegen  Interesse  til  fire  af  disse  Billeder,  fordi 
de  ere  komponerede  af  en  af  den  nye  Tids  Mænd,  hvis  Navn 
snart  skulde  blive  kjendt  over  hele  den  civiliserede  Verden, 
nemlig  Albert  Thorvaldsen;  alle  fire  Billeder  ere  stukne  af 
A.  Flint*.  Om  et  af  dem  skrives  der  i  »Lærde  Efterretninger:« 
»Vigneten  af  Hr.  Thorvaldsen  er  ret  vakker  og  viser  ham  her 
som  ellers  som  en  tænkende  Kunstner.  Kostumet  er  lidt  for- 
vildende.« Thorvaldsen  var,  da  han  komponerede  disse  Teg- 
ninger, et  Par  og  tyve  Aar. 

I  Tydskland  vakte  Samlingen  Opmærksomhed.  Poulsen 
havde  i  Fortalen  til  andet  Bind  meddelt,  at  han  med  Suhms 
Tilladelse  og  under  hans  Opsyn  vilde  besørge  en  tydsk  Over- 
sættelse af  hans  samlede  Smaaarbejder,  naar  den  danske  Ud- 
gave var  helt  udkommen,  og  i  den  Anledning  skriver  Anmelderen 
i  »Gottingische  gelehrte  Anzeigen:«  »Wir  wiinschen,  dasz  er 
einen  Mann  treffe,  der  Stårke  genug  besitzt  das  Feinere  des 
Suhmischen  Ausdruckes  in  einem  gleichmåszig  schonen  deut- 
schen  Ausdrucke  den  Lesern  diesseits  der  Eider  mitzutheilen.« 
I  et  andet  tydsk  literært-kritisk  Tidsskrift  bleve  de  første  fire 
Dele  anmeldte,  og  der  blev  da  fremsat  den  Bemærkning,  at  langt 
fra  Alt,  hvad  Samlingen  indeholder,  fortjente  at  optrykkes; 
Anmelderen  roser  meget,  men  han  stiller  sig  paa  den  anden 
Side  skeptisk  ligeoverfor  meget;  de  Afhandlinger,  som  berøre 
nordisk  Historie,  Sæder  og  Literatur,  ere  »allgemein  interessant;« 
men  man  bør  ikke  opmuntre  Forlæggeren  til  at  lade  Alt  over- 
sætte, thi  en  Forfatter  som  Suhm  maa  kun  træde  frem  for  et 
tydsk  Publikum  i  et  »durchaus  anståndigem  Gewand*^.« 

Det  er  ganske  berettiget,  at  der  udtales  Misbilligelse  med 
at  Forlæggeren  har  taget  altfor  meget  med,  istedenfor  at  holde 
sig  til  den  Slags  Skrifter,  han  har  peget  paa  i  Fortalen  til  den 

*  Disse  Billeder,  som  ikke  ere  betydelige,  findes  i  11.,  12.,  13.  og  14.  Bind. 

første  Del.  Thi  naar  det  allerede  kunde  være  tvivlsomt,  om 
det  gik  an  at  trykke  meget  af  det,  som  Suhm  udgav,  medens 
han  levede  i  Trondhjem,  fordi  Publikum  ikke  vilde  have  megen 
Nytte  deraf,  saa  maatte  det  samme  vise  sig  i  endnu  højere 
Grad,  naar  det  blev  optrykt  tredive  Aar  senere.  Poulsen  burde 
have  vist  en  forsigtig  Kritik  overfor  hvad  der  skulde  optryk- 
kes, og  han  burde  have  givet  et  »Udvalg  af  Suhms  Skrifter« 
istedenfor  dennes  »Samlede  Skrifter.«  Men  det  har  dog  altid 
gjort  sin  Nytte,  at  have  disse  mange  Lucubrationer  samlede 
paa  eet  Sted,  saa  at  man  ikke  er  tvungen  til  at  søge  Skrifterne 
paa  mange  forskjellige  Steder.  Det  er  blevet  fremhævet  som 
heldigt,  at  der  bestandig  til  de  forskjellige  Stykker  er  tilføjet 
Aaret,  da  de  ere  skrevne  eller  første  Gang  ere  blevne  trykte. 


Efter  Suhms  Død  var  der  endnu  mange  Dele  af  hans 
Danmarks  Historie,  som  skulde  udgives.  Men  da  Nyerup  1799 
udgav  det  sextende  Bind  af  Suhms  »Samlede  Skrifter,«  gav 
han  det  Titlen:  »Suhmiana,«  hvormed  han  betegnede  Ind- 
holdet som  dels  hidrørende  fra  Suhm,  dels  handlende  om 
Suhm,  og  man  antog,  at  der  ikke  var  efterladt  mere  af  denne 
frugtbare  Forfatter,  som  fortjente  at  udgives.  Der  er  dog  et 
Skrift  af  ham*,  som  aldrig  er  blevet  trykt,  skjøndt  — ,  det  er 
egentlig  Uret  at  sige:  »et  Skrift,«  thi  det  Arbejde,  til  hvilket 
der  sigtes,  indeholder  kun  Notitser,  som  ikke  ere  knyttede 
sammen  til  en  ordentlig  Skildring,  og  det  har  Titlen:  »En  Del 
hemmelige  Efterretninger  om  de  danske  Konger  efter  Souve- 
rainiteten  skrevne  af  Peter  Friderich  Suhm.« 

Om  dette  Arbejde  hersker  der  meget  urigtige  Meninger. 
Man  kunde  være  tilbøjelig  til  at  tænke  sig,  at  det  indeholder 
Stats-Hemmeligheder  af  Vigtighed,  men  det  er  ikke  Tilfældet. 
Indholdet  er  af  samme  Art  som  saa  mange  ældre  Arbejder  i 
lignende  Retning,  som  man  betegner  ved  Titlen  »Historiæ  ar- 
canæ«  og  som  især  dreje  sig  om  det  Liv,  der  er  ført  ved  Hoffer. 
Suhms  Arbejde  er  kaldet  »en  Samling  af  fast  og  løs  Folke- 
snak^^,« men  denne  Betegnelse  kan  ikke  være  rigtig;  thi  Suhm 
har  paa   første  Side  nævnet,    fra  hvilke  Kilder   han   har   sine 


*  Dette  Skrift  har  Nyerup  kjendt,   thi  en  Afskrift  af  det  er  skreven 
med  hans  Haand. 

Efterretninger;  det  er  saa  gode  Navne,  som  man  kan  ønske 
sig,  der  ere  anførte,  —  til  adskilligt  af  hvad  han  fortæller  har 
han  selv  været  Vidne  — ,  og  der  er  ikke  nogensomhelst  Grund 
til  her  at  tvivle  paa  Suhms  Sanddruhed.  Gjør  man  sig  be- 
kjendt  med  Indholdet  af  disse  Notitser,  bliver  man  let  skuffet; 
thi  man  venter  uvilkaarlig  at  finde  en  meget  rig  Samling  af 
slemme  Historier,  og  saa  er  det  hele  Manuskript  ikke  større 
end  at  det  i  trykt  Form  langtfra  vilde  fylde  100  Sider  i  Oktav- 
Format,  uagtet  Tiden,  det  omfatter,  gaar  fra  1660  til  den  11. 
Maj  1775,  Dronning  Caroline  Mathildes  Dødsdag.  Adskillige 
af  Notitserne  ere  allerede  blevne  trykte  i  de  »Blandede  Tan- 
ker,« som  findes  i  Suhms  samlede  Skrifter;  meget  andet  af 
hvad  der  findes  i  dem,  kjendes  andensteds  fra,  især  fra  Char- 
lotte Biehls  udgivne  »Historiske  Breve,«  og  fra  andre  Skrifter, 
som  handle  om  Frederik  den  Femtes  og  Christian  den  Syven- 
des Historie,  men  adskilligt  i  Notitserne  er  maaske  Nyt.  De 
to  nævnte  Kongers  Historie  er  saa  vel  bekjendt  især  hvad 
Sædeligheden  og  Intrigerne  ved  Hofferne  angaar,  at  man  vel 
kan  slutte  sig  til,  at  Suhms  Optegnelser  ikke  yde  en  behage- 
lig Læsning,  især  da  Fremstillingen  af  dem  er  sammentrængt 
og  der  er  en  hel  Del  at  læse  paa  et  forholdsvis  lille  Rum. 
Naar  man  har  sagt,  at  ved  Suhms  Optegnelser  adskilliges 
Rygte  har  lidt  en  slem  Medfart,  da  er  dette  en  stor  Over- 
drivelse; thi  for  det  Første  kjendes  Suhms  Optegnelser  af 
meget  faae,  da  de  ikke  ere  trykte  og  maaske  ikke  nogensinde 
ville  blive  det;  for  det  Andet  har  disse  »adskilliges«  Rygte 
været  vel  kjendt  af  mange  andre  end  Suhm,  og  et  Vidnesbyrd 
herom  er  netop  Charlotte  Biehls  »Historiske  Breve,«  thi  denne 
Forfatterinde  taler  om  de  samme  Personer  som  Suhm  for- 
tæller om,  og  den  højt  ansete  danske  historiske  Forening  har 
ikke  gjort  sig  nogen  Samvittighed  af  at  udgive  hendes  Op- 
tegnelser. 

Det  er  ikke  som  kongelig  Historiograf  at  Suhm  har  ned- 
skrevet disse  hemmelige  Efterretninger,  thi  Embedet  som  saa- 
dan  fik  han  først  1787,  men  det  er  af  egen  Drift  han  har 
samlet  dem.  Og  spørger  man  om,  hvilken  Grund  han  vel  har 
havt  dertil,  da  kan  man  vist  godt  sige,  at  den  maa  søges  i 
hans  liden  Sympathi  for  hin  Tids  Hof  og  for  Hofstat,  for  ikke 
at  sige  hans  Had  imod  det,  hvis  man  ellers  kan  bruge  det 
Ord  om  en  saa  mildt  dømmende  Mand  som  Suhm. 

Det  er  tidligere  omtalt,  at  Suhm  i  det  Hele  holdt  sig 
borte  fra  Deltagelse  i  administrative  Anliggender,  hvortil  han 
kunde  være  kaldet  fra  Statens  Side.  Helt  gik  han  dog  ikke 
fri  for  dem,  men  de  Sager,  han  kom  til  at  medvirke  i,  vare  for 
det  meste  ikke  af  Betydning  for  det  store  Samfund.  Han  blev 
1772  kaldet  til  at  være  Medlem  af  den  Kommission,  som 
skulde  gjennemgaa  Struensees  Papirer.  Samme  Åar  blev  han 
Medlem  af  Kommissionen  for  den  Arnamagnæanske  Stiftelse, 
1778  Medlem  af  den  Kommission,  som  skulde  overlevere  det 
store  kongelige  Bibliothek  efter  Etatsraad  B.  MøUmanns  Død 
til  hans  Efterfølger  Joh.  Henr.  Schlegel.  Af  andre  Hver\',  som 
han  paatog  sig,  kan  nævnes,  at  han  var  Medlem  af  den  Kom- 
mission .  der  skulde  bedømme  Prisafhandlingerne  om  en  Na- 
tionaldragt *,  at  han  var  en  af  Direktørerne  for  det  typografiske 
Selskab,  for  Adressekontoret  og  for  Naturhistorieselskabet;  en 
Tid  har  han  ogsaa  havt  at  gjøre  med  Styrelsen  af  Kjøben- 
havns Fattigvæsen.  Interessantere  end  Alt  dette  er  det,  at 
Suhm  var  Medlem  af  Kommissioner,  som  skulde  forhandle 
om  Reformer  i  Styrelsen  af  Kjøbenhavns  Universitet. 

Under  Struensee-Perioden  blev  Suhm  ikke  draget  ind  i 
Statsstyreisen,  men  han  var  engang  udseet  til,  maaske  uden 
at  han  vidste  noget  derom,  at  deltage  i  forberedende  Under- 
søgelser om  Forbedringer  ved  Universitetet**.  Der  er  nemlig 
bevaret  i  Manuskript  et  Kommissorium,  udfærdiget  paa  Tydsk, 
men  ikke  dateret  og  ikke  underskrevet,  ifølge  hvilket  følgende 
Herrer:  Konferentsraaderne  Stampe ,  Carstens  og  Suhm,  samt 
Etatsraad  Hubner  skulde  træde  sammen  som  Kommission  for 
at  udkaste  en  Plan  til  Reformer  ved  Universitetet,  som  der- 
ved bedre  end  ved  dettes  »nuværende«  Indretning  kunde  paa 
tidssvarende  Maade  virke  for  Videnskabernes  sammenhængende 
Dyrkelse  og  deres  Udbredelse:  Sorø-Ridder-Akademi  skulde 
helt  reformeres,  da  det  nu  stiftede  for  liden  Nytte ;  der  skulde 
sørges  for,  at  de  Videnskaber  bleve  plejede,  som  havde  til 
Maal  at  virke  for  Industri  og  for  den  offentlige  og  private 
Økonomi;  et  Naturaliekabinet  burde  indrettes.    Kommissionen 

*  Adresseavisen,  25.  Januar  1788:  >Er  det  nyttigt  eller  skadeligt  at  ind- 
føre en  Nationaldragt?«  Besvarelserne  af  denne  Prisopgave  skulde  indsendes 
til  Kammerlierre  Sulim.  Christen  Pram  besvarede  Opgaven;  han  fik  den 
anden  Pris,  og  1791  udkom  lians  Skrift:  »Forseg  om  Dragten  især  for  Dan- 
mark og  Norge,  c 

fik  Bemyndigelse  til  at  tilkalde.  Lærde,  der  hørte  Universitetet 
til,  saavel  som  Mænd  udenfor  det,  der  besad  Indsigt  og  god 
Smag  (o:  god  Forstand,  common  sense).  Der  blev  desuden 
fremhævet  nogle  Poster,  som  Kommissionen  især  skulde  have 
sin  Opmærksomhed  henvendt  paa,  af  hvilke  følgende  skulle 
nævnes :  Oprettelsen  af  et  Universitet  i  Norge  for  Sorø  Akade- 
mis Midler,  Anlæg  i  denne  Henseende  af  en  Kjøbstad  ved 
Mjøsen,  Charlottenborg-Naturaliekabinettets  Forening  med  Uni- 
versitetet, Professorernes  Corpora  skulde  inddrages,  og  Ind- 
tægterne af  dem  skulde  gaa  ind  i  en  almindelig  Kasse,  hvor- 
fra Gagerne  skulde  udbetales,  Professorerne  skulde  behandle 
Studenterne  med  Agtelse  og  omgaas  med  dem,  Disputationer 
skulde  der  ikke  tillægges  stor  Værdi,  Universitetet  skulde  for- 
anstalte Udgivelsen  af  en  lærd  Tidende,  sørge  for  at  Biblio- 
theket  blev  forsynet  med  den  nyeste  Literatur,  at  Obser\'atoriet 
kunde  opnaa  sin  forrige  Celebritet,  at  der  blev  anskaffet  et 
fysisk  Apparat  for  Professoren  i  Fysik  o.  s.  v. 

Det  var  mange  Retninger,  den  paatænkte  Kommissions 
Forhandlinger  skulde  være  ledede  hen  paa,  og  det  var  mange 
gode  og  rigtige  Ideer,  der  vare  nedlagte  i  Kommissoriet.  Men 
man  kan  vist  ogsaa  sige,  at  hvis  Kommissionens  Forhand- 
linger ikke  bleve  ledede  med  Kraft  og  hvis  der  ikke  stod  en 
Minister  bagved,  som  havde  Evne  og  Vilje  til  at  føre  Refor- 
merne igjennem,  saa  vilde  Forhandlingerne  let  have  taget  lang 
Tid  og  maaske,  som  man  siger,  være  løbne  ud  i  Sandet.  Det 
er  formodet,  at  Oeder  eller  Zoega  har  givet  Stødet  til  dette 
Kommissions-Projekt,  som  ikke  førte  til  Noget,  men  dog  kom 
til  at  høre  med  til  det  Grundlag,  paa  hvilket  Gunnerus  byg- 
gede sit  Forslag  til  Universitets-Reformen,  som  han  den  16. 
December  1771  indgav  til  Gehejmekabinetsminister  Struensee. 

Regjeringen  fortsatte  sine  Bestræbelser  for  at  reformere 
Universitetet,  uden  at  Suhm  i  den  Guldbergske  Periode  kom 
til  at  tage  Del  i  Forhandlingerne.  Men  senere  blev  han  Med- 
lem af  et  Par  Kommissioner,  der  havde  Universitetets  An- 
liggender til  Behandling.  Han  blev  Medlem  af  Kommissionen, 
som  blev  nedsat  den  9.  September  1785,  for  at  give  Betænk- 
ning om  den  Plan,  som  Professor  Janson  havde  indsendt  til 
Regjeringen  om  Forandring  og  Forbedring  ved  de  offentlige 
latinske  Skoler  og  ved  Universitetet,  og  han  har  underskrevet 
Kommissions-Betænkningen  af  19.  Juli  1786,  der  ved  fortsatte 

Forhandlinger  førte  til  Fundatsen  og  Anordningen  for  Universi- 
tetet af  7.  Maj  1788,  Schack-Rathlous  Fundats,  som  man  har 
kaldt  den.  Og  nogle  Aar  efter  var  Suhm  Medlem  af  den 
Kommission,  som  skulde  forhandle  om  en  bedre  Indretning 
og  Styrelse  af  Universitetets  og  Kommunitetets  Jordegods  og 
Tiender,  hvis  Indstilling  flk  kongelig  Approbation  den  5.  Juni 
1795,  og  blev  af  gjennemgribende  Betydning  for  Universitetets 
Økonomi,  idet  der  indførtes  Udskiftning  af  Godset,  Udflytning 
af  Gaardene  og  Ar\'efæste.  Ogsaa  findes  Suhms  Navn  under 
den  Forestilling  fra  Kommissionen,  som  fik  kongelig  Approba- 
tion den  25.  November  1796,  og  som  gik  ud  paa,  at  Universi- 
tetets Formue  skulde  samles  i  en  eneste  akademisk  Fond 
under  Kvæsturens  Forvaltning,  og  at  efterhaanden  alle  »cor- 
pora,«  Tiender  og  øvrige  Indkomster  skulle  inddrages  under 
Kvæsturen. 

Til  Erindring  om,  at  Forfatteren  til  »Historie  af  Danmark 
i  Middelalderen«  og  »Forfatteren  af  Sigrid«  har  taget  Del  i 
disse  Forhandlinger,  meddeles  først  en  Billet  eller  et  Brud- 
stykke af  et  Brev  fra  Luxdorph  til  Suhm,  som  Nyerup  har 
udgivet  uden  at  føje  Datum  for  det  eller  Aar  til,  —  det  er  vist 
skrevet  1786  eller  1787: 

For  alt,  hvad  I  gjøre,  Børn!  saa  forhaster  Eder  ikke,  sagde 
Skipperen  fordum,  og  Schack  Rathlou  nu;  thi  han  er  i  Begreb 
med  at  gjøre  en  Forestilling,  om  at  Janson  maa  beskikkes  til  Pro- 
canceller,  tilligemed  adskillige  andre  Poster,  som  maaskee  kan 
tjene  Commissionen  til  Vejvisning  i  deres.  Giv  Dig  derfor,  indtil 
videre,  i  Færd  med  Din  Kong  Knud,  og  lad  Academiet  sejle  sin 
egen  Søe. 

Dernæst  meddeles  følgende  vistnok  utrykte  Brev  til  Suhm 
fra  Etatsraad  K,  Trant,  der  den  16.  November  1787  var  bleven 
Medlem  af  dén  førstnævnte  Kommission,  i  hvilken  han  var 
en  af  de  drivende  Kræfter.      Brevet  er  udateret  og  lyder  saa- 

ledes : 

* 

Vil  Deres  Høivelbaarenhed  have  den  Godhed  at  læse  og  under- 
tegne hoslagte  Forestilling.  Brevet  fra  Cancelliet,  hvorpaa  den 
grunder  sig,  har  jeg  ikke,  men  jeg  skal  sende  det,  saasnart  jeg 
faaer  det.  Det  indeholdt  en  Bekiendtgiørelse  af  Kongens  Resolu- 
tion  paa  Cancelliets  Forestilling  om   at  intet  Universitet  skal  eller 

kan  være  i  Norge,  men  at  derimod  Commissionen  paa  anden 
Maade  skal  søge  at  afhielpe  Normændenes  Klager,  og  derom  ind- 
komme med  Forestilling. 

Professor  Badens  Forslag  finder  D.  H.  paa  Forestillingens 
næst  sidste  Blad.  Han  var  ei  i  Commissionen,  da  man  resolverte 
og  ventilerede  om  denne  Forestilling,  men  jeg  understøttede  hans 
Forslag  saa  meget  mueligt  var;  dog  fraveg  jeg  noget,  i  Henseende 
til  de  foreslagne  Professorer.  Ikke  4  ved  hver  Skole,  men  2 
meente  jeg  kunde  være  nok.  Ogsaa  vilde  jeg  ei  kalde  dem  Pro- 
fessorer, men  Conrectorer  eller  Subrectorer,  eller  desligt;  thi  de 
maatte  efter  mine  Tanker  staae,  i  Rang  ved  Skolen,  under  Rec- 
toren,  og  i  saadan  Qvalitet  kunde  man  vel  faae  enhver  for  500  r. 
aarlig.  Paa  den  Maade  syntes  mig  Kongens  Hensigt  bedst  kunde 
opnaaes,  og  Norge  faae  dets  Høiskoler  i  en  større  Glands  og  til 
meere  Njrtte  for  dets  Ungdom. 

De  øvrige  medfølgende  Sager  ere  det,  som  i  afvigte  Aar  er 
passeret  ved  Commissionen.  Dette  alt  udbeder  jeg  mig,  naar  D.  H. 
har  læst  det,  men  Forestillingen  saa  snart  skee  kan. 

Deres  Høivelbaarenheds 

ydraygste 

Trant. 


Allerede  medens  Suhm  levede  i  Trondhjem  var  han  be- 
gyndt paa  at  røre  ved  Tanken  om  Oprettelsen  af  et  Universitet 
i  Norge,  og  han  slap  ikke  den  Tanke.  Fra  Tid  til  anden 
drog  han  dette  Spørgsmaal  frem,  og  sidste  Gang  han  i  sine 
Skrifter  behandlede  det,  i  »Blandede  Tanker,  1793,«  der  bleve 
trykte  1794,  fremsatte  han  en  Plan,  vel  i  store  Træk,  men  dog 
med  mange  Enkeltheder,  for  dette  Universitets  Organisation. 
Men  han  mindede  om  det  italienske  Mundheld :  ^Chivapiano^ 
va  sanOf  et  chi  va  sano,  va  lontano,<i^  og  han  fik  Ret,  thi  først 
i  Aaret  1811  blev  Frederiks-Universitetet  i  Christiania  stiftet. 

Suhm  var  Medlem  af  følgende  lærde  eller  literajre  Sel- 
skaber. I  Danmark  og  Norge:  det  kongelige  Selskab  for  Fædre- 
landets Historie  og  Sprog,  det  kongelige  danske  Videnskaber- 
nes Selskab,  det  kongelige  norske  Videnskabers  Selskab  i 
Trondhjem ,  det  kongelige  danske  Landhusholdningsselskab« 
Naturhistorieselskabet,    Selskabet  til  de  skjønne  Videnskabers 

Fremme,  det  kgl.  genealogisk-heraldiske  Selskab,  det  skandina- 
viske Literatur-Selskab.  I  Udlandet:  Det  historiske  Institut  i  Got- 
tingen  (1771),  det  fysiografiske  Selskab  i  Lund  (1778),  det  kongl. 
svenska  Vetenskaps  Åkademien  i  Stockholm  (1779),  Vitterhets 
Åkademien  i  Stockholm  (1786),  Uppfostrings  Sållskapet  i  Stock- 
holm (1786),  Society  of  Antiquaries  i  London  (1787);  han  var 
Æresmedlem  af  Royal  Society  of  Ireland  i  Dublin. 

Om  Suhms  Virksomhed  i  de  danske  lærde  Selskaber,  af 
hvilke  han  var  Medlem,  kunne  følgende  Meddelelser  gives. 

Der  er  ikke  meget  at  fortælle  om  hvad  Suhm  udrettede  i 
de  to  danske  historiske  Selskaber,  som  han  var  Medlem  af, 
en  Tid  ogsaa  Forstander  for.  »Det  kongelige  danske  Selskab 
til  den  Nordiske  Histories  og  Sprogs  Forbedring«  havde  i 
mange  Aar,  ligefra  1762,  ført  en  hensygnende  Tilværelse,  hvor- 
til Grunden  vist  var  den,  at  Interessen  for  dets  Arbejde  havde 
tabt  sig,  efterat  den  i  de  første  Aar  efter  dets  Stiftelse  havde 
været  saa  overordenlig  levende,  hvortil  kom,  at  den  Mand, 
som  var  Sjælen  i  Selskabet,  Jakob  Langebek,  fik  Arbejder  at 
udføre,  som  ikke  levnede  ham  Tid  til  fremdeles  at  ofre  Sel- 
skabet sine  Kræfter;  desuden  manglede  der  Penge.  Da  det 
blev  gjenfødt  i  Marts  1781,  blev  Suhm  dets  Forstander,  men, 
uagtet  han  vedblev  at  beklæde  denne  Tillidspost  indtil  sin 
Død,  var  han  dog  ikke  den  rette  Mand  til  at  sætte  Liv  i  det. 
Som  tidligere  antydet:  han  maatte  arbejde  i  Frihed,  og  fandt 
kun  en  Tynge  i  foreskrevne  Love;  en  Udgiver-Virksomhed 
havde  aldrig  ligget  for  ham  personlig. 

Af  det  »kongelige  danske  genealogisk-heraldiske  Selskab,« 
som  havde  den  Opgave  at  beskæftige  sig  med  Studiet  af  »alle 
Danske,  Norske  og  Holstenske*  under  Indfødsretten  staaende 
adelige  og  andre  anselige  Familiers«  Historie  og  som  blev 
stiftet  af  Oluf  Bang,  Klokker  og  Katechet  ved  Holmens  Kirke, 
var  Suhm  Medlem  fra  dets  første  Begyndelse  den  3.  Maj  1777  *^. 
Allerede  i  Selskabets  Møde,  som  blev  afholdt  den  15.  August 
1777,  lovede  Suhm,  at  ville  give  det  aarlig  i  fem  Aar  100  Rdlr., 


*  Med  dette  Ord  betegnedes  paa  hin  Tid  saavel  hvad  der  var  slesvigsk 
som  holstensk.  I  Aaret  1780  bevilgede  Selskabet  Rektor  O.  H.  Moller  i 
Flensborg  50  Rdlr.  aarlig,  for  at  forskaffe  Efterretninger  om  slesvigske  og 
holstenske  adelige  Familier. 

Og,  da  disse  Åar  vare  udløbne,  gav  han  Løfte  om  den  samme 
Sum  aarlig  i  de  næste  tre  Åar.  Suhm  har  sikkert  interesseret 
sig  for  dette  Selskabs  Virksomhed,  thi  han  var  flittig  tilstede  i 
dets  ForhandUngs-Møder'*',  undtagen  naar  han  om  Sommeren 
boede  paa  sit  Landsted, '  men  om  hans  Deltagelse  i  Arbejdernes 
Enkeltheder  kan  Intet  siges,  da  Materialier  til  Oplysning  herom 
mangle.  Efterat  Oluf  Bang  paa  Grund  af  Alder  og  Svagelig- 
hed havde  frasagt  sig  Forstanderskabet  den  18.  December  1780, 
blev  Kammerherre  E,  A.  v,  Bertouch  Forstander,  og  under 
hans  Embedstid  bleve  Møderne  hyppig  afholdte  hjemme  hos 
Suhm,  der  i  Oktober  1 783  gav  Selskabets  Arkiv  Bolig  hos  sig, 
idetmindste  for  nærmeste  Vinter.  Den  7.  Maj  1789  fratraadte 
Bertouch,  som  havde  faaet  et  Embede  udenfor  Hovedstaden, 
Forstander-Pladsen,  og  Suhm  blev  valgt  til  hans  Efterfølger 
(med  9  Stemmer  imod  3).  Under  Suhms  Forstanderskab  ar- 
bejdedes videre  i  den  engang  givne  Retning;  Møderne,  13  i 
Tallet,  holdtes  i  hans  Hus,  hvor  ogsaa  det  første  Møde,  som 
blev  afholdt  efter  hans  Død,  fandt  Sted,  den  10.  December 
1798.  I  Mødet,  afholdt  den  27.  Februar  1794,  blev  af  Adels- 
lexikonnet  »Bogstavet  T  oplæst  og  approberet.«  Det  var  Dagen 
efter  at  Christiansborg  Slot  var  brændt;  4  Medlemmer  vare 
tilstede  med  Forstanderen.  Protokollen  over  Selskabets  Møder 
udviser  —  hvis  den  er  ført  nøjagtigt  — ,  at  der  ingen  Møder 
ere  blevne  afholdte  fra  den  27.  Februar  1794  til  den  10.  De- 
cember 1798.  Men  der  maa  dog  være  afholdt  Møder,  thi  for 
det  sidstnævnte  Møde  blev  der  tilført  Protokollen:  »Blev  Sel- 
skabets Forstander  [Kammerherre  Lindencrone]  ombedet  at  til- 
skrive Hr.  Kammerherre  Bertouch  om  at  opgive,  hvad  de  paa 
Professor  Mollers  Auktion  kjøbte  Sager  har  kostet,  og  hvor- 
meget  af  de  200  Rdl.,  som  Selskabet  har  udstedt  Vexel-Obliga- 
tioner  for,  er  tilovers,  paa  det  at  Resten  kunde  blive  remitteret 
til  sammes  Indløsning.«  Auktionen  over  Ole  Henrik  Mollers 
efterladte  Bøger  og  Haandskrifter  fandt  Sted  kort  efter  Pintse 
1797  i  Flensborg,  og  der  maa  følgelig  være  afholdt  et  Møde  i 
Selskabet  forinden,  for  at  tage  Bestemmelse  om  Kjøb  paa 
denne  Auktion,  og  ligeledes  maa  Suhm  have  meddelt  Sel- 
skabet, at  han  havde  sendt  et  Hundrede  Rigsdaler  til  Kammer- 
herre Bertouch  i  Tønder,   for  at  besørge  Indkjøbet  paa  Auk- 

*  Møderne  bleve  i  Reglen  holdte  hos  Forstanderen. 

tionen  i  Flensborg,  thi  ellers  kunde  der  ikke  senere  være 
skrevet  til  Bertouch  om  at  opgive,  hvor  meget  der  var  gaaet 
med  til  Kjøbet.  I  Protokollen  for  Mødet  den  7.  April  1800  er 
indført:  »I  Hensigt  til  den  Beretning,  Forstanderen  troede  at 
burde  give  Selskabet  om  et  Hundrede  Rigsdaler,  som  skulde 
være  anvendt  til  at  indkjøbe  Bøger  og  Manuskripter  for  paa 
afg.  Professor  Mollers  Auktion  i  Flensborg,  men  hvorom  ingen- 
steds Oplysning  kunde  findes,  uden  den,  at  samme  var  leveret 
til  Selskabets  sidst  afdøde  Forstander,  Kammerherre  Suhm, 
besluttede  samme,  at  da  sal.  Kammerherren  havde  bevist  Sel- 
skabet mange  Tjenester,  skulde  det  formeente  Krav  til  disse 
Hundrede  Rigsdaler  bortfalde,  med  hvilken  Mening  den  nu- 
værende Forstander  fuldkommen  var  enig,  men  maatte  melde 
om  denne  Punkt  for  at  være  angerløs.«  At  der  har  været  en 
Uorden  tilstede,  synes  at  være  tydeligt;  Suhms  en  Tid  før  Mødet 
den  10.  December  1798  indtrufne  Død  er  vel  for  en  Del  Aar- 
sag  i,  at  de  ønskede  Oplysninger  maatte  udeblive.  Men  i  den 
endelige  Opgjørelse  af  Suhms  og  hans  Hustrus  Bo  findes  an- 
ført blandt  Udgiftsposter  følgende:  »Kammerherre  og  Amtmand 
Bertouchs  Anvisning  paa  den  Afdøde  for  100  Rdl.  at  betale  til 
Sekretær  Lange,  dateret  Tøndern  den  12.  Juli  1797  med  Langes 
paategnede  Kvittering.«  Denne  Post  maa  vist  hænge  sammen 
med  Sagen  om  Kjøbet  paa  den  Mollerske  Auktion.  Men  For- 
holdets Sammenhæng  kan  ikke  helt  oplyses. 


Det  Selskab,  i  hvis  Virksomhed  Suhm  tog  mest  Del,  var 
»det  kongelige  danske  Videnskabernes  Selskab.«  Han  boede 
endnu  i  Trondhjem,  da  han  i  Aaret  1758  blev  optagen  som 
Medlem  af  det,  og  de  første  Afhandlinger,  som  han  leverede 
til  dets  Skrifter,  bleve  følgelig  ikke  oplæste  af  ham  selv.  Men 
fra  den  Tid,  han  tog  Bolig  i  Kjøbenhavn,  og  til  sit  Dødsaar 
var  han  hyppig  tilstede  i  Møderne;  Selskabets  Historieskriver 
har  noteret,  at  Suhm  har  været  tilstede  i  Alt  i  65  af  Selskabets 
Møder  *^.  Han  leverede  ti  Afhandlinger  til  dets  Skrifter,  og 
han  tog  megen  Del  i  Ledelsen  af  Selskabets  Anliggender  baade 
i  videnskabelig  og  i  økonomisk  Henseende.  Han  var  fra  først 
af  Medlem  af  Ordbogskommissionen,  og  har  som  saadan  i  et 
Votum  fra  dennes  tidligste  Tid  lagt  Vind  paa,  at  Ordbogen 
skulde  indeholde  danske  Ord,   at  der  ikke  maatte  indføres  i 

den  tydsk-danske  Ord,  undtagen  saadanne,  der  vare  »blevne 
temmelig  gængse  i  Talebrugen,«  og  han  advarede  mod  at  ind- 
føre Kunst-Ord,  »undtagen  dem,  som  forhen  have  været  i 
Brug,  eller  og  stemme  ganske  overens  med  Sprogets  Analogi.« 
Suhm  tilbød  at  ^ille  tage  paa  sig  Omkostningerne  ved  Udgi- 
velsen af  det  vidtløftige  Bogstav  S,  —  som  det  jo  rigtignok 
havde  lange  Udsigter  med,  —  Bindet  med  Bogstavet  S  udkom 
først  1848. 

Da  Stiftsskriveren  i  Roskilde,  Justitsraad  Ole  Strøm,  som 
havde  paataget  sig  at  affatte  Bogstavet  A,  i  December  1776 
havde  indsendt  en  Prøve  til  Selskabet,  skrev  Suhm  paa  Cirku- 
læret om  det*: 

Jeg  er  ganske  enig  med  Stats-Sekretærens  [o.  Guldbergs]  An- 
mærkninger. Troer  og  ej  alene  at  det  vilde  være  godt  at  sætte 
ved  hvert  Stam  Ord  latin,  men  endog  ved  hvert  Ord,  da  dette 
vilde  meget  tjene  Fremmede,  som  agtede  at  lære  vort  Sprog.  De 
Ord,  som  fandtes  hos  Rostgaard,  Langebek,  burde  ej  udelades, 
men  anføres  paa  deres  Credit.  Navne  af  alle  de  Urter,  som  ere 
brugelige  paa  Dansk,  bør  saa  vidt  muligt  anføres;  derimod  holder 
jeg  for,  at  af  andre  Kunst-  og  Videnskabs-Ord  bør  hel  sparsomt 
anføres,  og  ej  andre  end  de  almindeligste.  Det  var  dog  vel  ellers 
godt  at  lade  forhøre  i  Værkstederne  om  de  brugeligste  Navne.  De 
som  ikke  nu  haves  paa  Fransk,  Latin  etc.  og  ere  meget  brugelige 
som  Astronomie,  Geographie,  Stativ,  Water-Pas  etc.  bør  saaledes 
anføres,  og  ej  paa  Dansk,  undtagen  at  de  Ord,  som  man  anseer 
for  beqvemt  at  udtrykke  dem,  kunde  sættes  strax  efter. 

P,  F.  Suhm. 


En  kongelig  Kabinets-Ordre  af  4.  Januar  1771  paalagde 
Selskabet,  snarest  at  indkomme  med  »en  Plan  til  Videnska- 
bernes Flor  og  Udbredelse,«  meget  omfattende  Udtryk,  hvis 
nærmeste  Maal  var  en  ny  Organisation  af  Selskabet ;  en  Følge 
af  dette  Reskript  var  en  Række  Forhandlinger,  som  førte  til 
de  første  egentlige,  af  Kongen  givne  og  bekræftede  Statuter  for 


*  G.  Schøning  skrev  blandt  Andet:  >jeg  fo'gter  saa  meget,  at  Arbejdet, 
ved  at  gjores  langt,  vidtløftigt  og  besværligt,  kan  let  komme  til  at  staa  i 
Stikken.« 

Videnskabernes  Selskab  af  5.  Oktober  1774.     Suhm  afgav   en 
Gang  følgende  Votum: 

»Da  Selskabet  er  frivilligt,  saa  bør  det  ej  paalægge  sig 
andre  Love  end  det  selv  igjen  kan  ophæve;  hvorfor  jeg  i  Alt 
er  enig  med.  Hr.  Konf.  Raad  Hielmstieme;  og  finder  jeg  ikke, 
at  det  er  nødvendigt,  at  gjøre  Forslag  og  indsende  dem  til 
Kongen,  om  Videnskabernes  Tarv  i  Almindelighed  hos  os; 
baade  fordi  Selskabet  bør  blive  inden  sin  egen  Cirkel,  saa  og 
fordi  fast  Intet  herudi  kan  udrettes  uden  Penge.« 

Suhms  Friheds-  og  Uafhængighedsfølelse  kommer  ret  til 
Syne  her,  men  han  trængte  ikke  igjennem  med  sin  Anskuelse. 

Efterat  Hielmstierne,  Selskabets  Præsident,  var  død  den 
18.  Juli  1780,  modtog  Selskabet  en  Kancelli-Skrivelse  af  5.  Au- 
gust 1780,  som  tilmeldte  det  Kongens  Resolution:  at  Selskabet 
skulde  udmelde  to  af  dets  Medlemmer,  som  skulde  modtage 
af  den  Afdødes  Bo  alle  Selskabet  tilhørende  Effekter,  Papirer 
og  Regnskaber  m.  m.,  som  fandtes  i  det,  og  hertil  valgtes 
Luxdorph  og  Suhniy  begge  to  den  Afdødes  bedste  Venner. 
Kort  efter,  endnu  i  samme  Aar,  valgtes  en  Kommission,  som 
skulde  ordne  Selskabets  hele  Penge-  og  Regnskabsvæsen,  og 
et  af  Medlemmerne  i  denne  Kommission  blev  Suhm.  Dette 
førte  til,  at  der  blev  udnævnt  en  bestandig  Kasse-Kommission 
paa  tre  Medlemmer,  og  de  første,  der  bleve  valgte,  vare  Suhniy 
Erichsen  og  O.  F.  Muller;  de  holdt  det  første  Møde  den  17. 
Januar  1781. 

Ved  et  Reskript  af  25.  December  1767  skjænkede  Kongen  ^ 
Selskabet  en  Sum  af  800  Rdl.,  hvis  Renter  skulde  anvendes 
som  Belønninger  for  de  bedste  Afhandlinger,  der  maatte  ind- 
komme for  visse  af  Selskabet  udsatte  Prisspørgsmaal  i  Historie, 
Fysik  og  Mathematik  med  derhen  hørende  Videnskaber.  Det 
blev  overdraget  Luxdorph,  Suhm  og  Carstens  at  foreslaa  det 
første  historiske  Prisspørgsmaal.  Da  Selskabet  1792  deltes  i 
Klasser,  blev  Suhm  naturligvis  Medlem  af  den  historiske 
Klasse,  og  han  har  da  baade  før  og  efter  dette  sidst  nævnte 
Aar  været  med  til  at  foreslaa  de  historiske  Prisspørgsmaal.  I 
Reglen  valgte  man  hertil  Æmner  fra  den  nordiske  eller  den 
danske  Historie,  og  ved  nogle  af  dem  vides  det,  at  Suhm  har 
affattet  Spørgsmaalene.  Det  er  ikke  uden  Interesse  at  see, 
hvad  Suhms  Tanker  drejede  sig  om  ved  disse  Lejligheder,  og 
de  af  ham  proponerede  Opgaver  skulle  derfor  nævnes  her. 

Den  16.  December  1773  fremkom  følgende  Spørgsmaal: 
»Man  forlanger  en  tydelig  og,  saavidt  ske  kan,  tilstrækkelig 
Forklaring  og  Oplysning  om  Venantii  Fortunati  Brev  til  Fla- 
vum,  nemlig  18de  Brev  i  7de  Bog;  og  hvorfra  Biskoppen  kan 
have  taget  den  Efterretning  om  Runerne,  og  hvad  for  et  Folks 
Runer  han  mener.«  Der  indkom  ingen  Afhandlinger  med 
Besvarelser. 

Den  26.  April  1776  blev  følgende  Spørgsmaal  stillet:  »Om 
Folkemængden  i  Danmark  og  Norge  nogensinde  før  den  øde- 
læggende Pest,  den  sorte  Død  kaldet,  som  rasede  i  Midten  af 
det  Qortende  Aarhundrede,  har  været  større  end  den  blev  i 
de  senere  Tider.«     Spørgsmaalet  blev  ikke  besvaret. 

Den  7.  December  1787  blev  følgende  Prisopgave  udsat: 
»Narrationem  Arnoldi  Lubecensis  de  rebus  Danorum,  inde  a  morte 
Waldemari  Imi  Ao  1182  usqae  ad  annum  1209,  cum  Saxone, 
Alberto  Stadensi,  Cornero  aliisque  ejus  æui  scripioribus,  compa- 
rare,  ejasque  epochce  chronologiam  perpetuam  contexere.^n  Det 
var  en  saakaldet  Kildeundersøgelse  her  forlangtes;  den  blev 
foretagen  af  Professor  i  Kiel,  W.  E.  Christiania  hvis  Afhand- 
ling vandt  den  udsatte  Pris. 

Den  28.  Maj  1796  blev  dette  Spørgsmaal  udsat:  »Hvad 
Indflydelse  og  Forandring  i  Sæder,  Kundskaber  og  Tænke- 
maade  have  de  saakaldte  Korstog  til  det  hellige  Land  udi 
Middelalderen  havt  og  tilvejebragt  paa  Beboerne  i  Danmark, 
Norge  og  Holsten.«  Der  indkom  een  Besvarelse,  men  Prisen 
blev  ikke  tilkjendt  den. 

Det  sidste  Prisspørgsmaal,  som  Suhm  affattede,  fremsatte 
han  i  følgende  Brev  til  Professor  P.  C.  Abildgaard,  Selskabets 
Sekretær;  Brevet  er  tillige  blevet  til  et  Cirkulære: 

Til  historisk  Pris  Spørgsmaal  for  1797  kunde  maaske  udsæt- 
tes: hvilke  eller  hvilket  Folk  har  førend  de  Norske  fundet  og  be- 
sejlet America?  Og  hvor  vidt  have  de  Norskes  Opdagelser,  helst 
Sønder  paa,  strakt  sig  i  Amerika?  Altsammen  at  bevise  og  for- 
mode, dels  af  Skribenter,  dels  af  Monumenter,  som  Befæstninger, 
Bygninger,  Sprog,  Sagn,  der  findes  i  America. 

Til  Professor  Kali  har  jeg  sendt  Brevet,  som  lader  det  videre 
cirkulere. 

Kiobenhavn  d.  12.  Maij  1797. 

P.  F.  Sulim. 

Saavel  det  af  Hr.  Kammer  Herre  Suhm,  som  og  alt  af  Hr. 
Professor  Kali  i  Forslag  bragte  Pris-Spørgsmaal,  ere  efter  min  For- 
meening  begge  beqvemme  og  værdige  at  fremsættes.  Men  som  Hr. 
Kammer  Herrens  kan  ansees  som  en  Forberedelse  til  Hr.  Profes- 
sorens, kunde  hint  maaske  først  fremsættes. 

Khn.  d.  9de  Juli  1797. 

S.   Thorlacius, 


Saa  vel  Hr.  Kammer  Herre  Suhms,  som  det  af  Hr.  Professor 
Kali  fremsatte  Spørsmaale  ere  lige  vigtige  Gienstande.  Dog  ville 
jeg  give  Fortrinet  til  Hr.  Kammer  Herrens  Spørsmaal,  som  mig 
synes  ikke  at  kunde  fuldkommelig  besvares  uden  tillige  at  opløse 
og  besvare  hiint. 

G.   Thorkelin. 

Consentio  Moldenhawer. 

J.  E.  Colbiørnsen. 


Det  af  Suhm  foreslaaede  Spørgsmaal  blev  udsat  den  11. 
Maj  1798,  men  det  blev  ikke  besvaret. 

Det  maa  sikkert  indrømmes,  at  de  Opgaver,  som  Suhm 
har  foreslaaet,  drejede  sig  om  interessante  Æmner;  men  de 
fleste  af  dem  var  det  næppe  muligt  for  Nogen  at  besvare  paa 
en  tilfredsstillende  Maade  den  Gang,  de  bleve  stillede.  Der 
er  endnu  to  Notitser,  som  maa  fremdrages  i  denne  Sammen- 
hæng. 

1  Aaret  1782  udsatte  Selskabet  følgende  Prisspørgsmaal : 
*Monstrare  indolem  poeseos  septentrionalis  antiquæ  et  in  ejus  a 
grceca  romanaque  discrepantiam  inquirere,  tam  in  quo  cum 
anglo-saxonico  priscaque  germanica  conveniat  vel  seciis,<!^  Det 
var  en  meget  interessant  og  vigtig  Opgave,  som  her  var  stillet 
frem,  og  erindres  det,  hvorledes  Kilderne  forelaa  dengang, 
maa  man  ikke  blot  forundre  sig  over,  at  Spørgsmaalet  blev 
stillet,  men  ogsaa  over  at  det  blev  saa  udmærket  besvaret. 
Det  blev  Luxdorph,  Carstens,  Suhm,  Erichsen  og  Rothe,  som 
skulde  bedømme  den  indsendte  Afhandling,  hvis  Devise  var: 
»Deus  nobis  hæc  otia  fecit* 

Af  de  Bedømmelser,  som  foreligge  fra  disse  Mænd,  er 
Erichsens  den  vigtigste,   da  han  var  den  af  dem,   som  bedst 

kjendte  det  islandske  Sprog  og  den  islandske  Literatur.  Erich- 
sens Dom  er  fuld  af  Roes:  der  er  ikke  Nogen,  som  har  skre- 
vet om  dette  Æmne  saaledes  som  Forfatteren  har  gjort,  thi 
han  er  inde  i  Sproget,  og  medens  andre  have  havt  deres  Op- 
mærksomhed henvendt  paa  det  Udvortes,  som  strax  falder  i 
Øjet  eller  i  Øret,  saa  er  han  trængt  ind  til  det  Inderste  af 
Sproget,  han  har  gjort  Iagttagelser  om  den  nordiske  Poesis 
særegne  Art  og  Egenskaber,  som  hidtil  have  været  aldeles 
ubemærkede,  og  han  har  bragt  sin  Udarbejdelse  om  Poesien 
i  en  ordentlig  systematisk  Form.  Erichsen  dømmer  altsaa, 
at  Forfatteren  har  gjort  sig  værdig  til  den  udsatte  Pris.  »Dog 
vil  jeg  ingenlunde  have  dermed  sagt,  at  hans  Afhandling  har 
al  mulig  Fuldkommenhed.  Nej!  saadant  er  ingenlunde  at 
vente  paa  eengang.  Materien  er  altfor  mørk  og  vanskelig  der- 
til, saa  at  det  er  en  Sag,  som  først  kan  ventes  efter  nogle 
Mandsalderes  igjentagne  Arbejder,  men  Forfatteren  har  brudt 
Isen,  og  mere  maa  man  ej  forlange  af  en  Afhandling,  der 
skrives  for  et  Prisspørgsmaal.«  Erichsen  nævner  tre  Punkter, 
som  han  ønskede  nøjere  undersøgte,  af  hvilke  det  første  drejer 
sig  om  en  tydeligere  Bestemmelse  af  »Synge-Sprogets  Alder, 
eller  det  Tidspunkt,  da  det  var  den  herskende  Art  af  Poesi  i 
Norden.« 

Den  Bedømmelse,  som  Suhm  skrev,  lyder  saaledes: 

Jeg  er  aldeles  af  samme  Mening  som  Conference  Raad  Erichsen ; 
dog  troer  jeg,  at  hvad  den  1.  Post  angaar,  saa  kan  ikke  meget 
derom  siges,  thi  vel  gik  Synge-Sproget  efterhaanden  af  Brug,  efterat 
Brage,  som  jeg  mener,  havde  i  8  Sæcalo  opfundet  det  kunstigere, 
hvorfor  han  og  genieenligen  udgives  for  vor  ældste  Poety  men 
Synge-Sprogets  egen  Alder  gaar  op  til  de  ældste  Tider;  nogle  Ed- 
diske  Viser  anseer  jeg  for  deres  Simpelhed  og  hedniske  Indhold 
at  være  fra  4.  og  5.  Sæcalo,  og  maaskee  3.,  thi  ved  Hukommelsen 
have  vi  venteligen  ej  bevaret  ældre  Sange  end  Skoterne  i  deres 
Ossian,  men  at  der  have  været  ældre  kan  sees  af  Ammianus  Mar- 
cellinus  og  Jornandes  om  Gothernes  sange,  hvilken  sidste  vidner, 
at  de  næsten  vare  historiske.  Min  Tanke  er  at  dette  Stykke  bør 
trykkes  og  have  Prisen 

Khavn  d.  8.  Martii  1784. 

jP.  F.  Suhm, 

Afhandlingen  fik  Prisen  tilkjendl,  og  den  blev  trykt  paa 
Videnskabernes  Selskabs  Bekostning.  Den  udkom  1786  med 
Titlen :  »Om  den  gamle  nordiske  Digtekonst,  dens  Grundregler, 
Versarter,  Sprog  og  Foredragsmaade,  et  Priisskrift.  Kbh.,«  4®, 
og  nu  stod  Forfatterens  Navn  paa  Titelbladet:  John  Olafsen. 
Denne  udmærkede  Lærde,  der  var  født  1731,  blev  arnamag- 
næansk  Stipendiar  og  levede  kun  for  Studiet  af  sin  Fødeøs 
gamle  Sprog  og  Literatur.  Det  Værk,  han  fik  belønnet  med 
Videnskabernes  Selskabs  Pris,  er  det  eneste  af  større  Omfang, 
som  han  har  forfattet,  thi  han  virkede  beskedent  ved  at  lade 
sine  Kundskaber  komme  Andres  Arbejder  til  Gode.  Men  hint 
Værk  har  gjort  hans  Navn  uforglemmeligt  i  den  nordiske  Filo- 
logis Historie.    John  Olafsen  døde  i  Aaret  1811. 

Fra  Aaret  1785  er  der  bevaret  følgende  karakteristiske 
Brev  fra  Suhm  til  Konferentsraad  Jacobi,  der  var  Sekretær  i 
Videnskabernes  Selskab,  som  netop  angaar  Prisopgaver: 


P.  M. 


Det  er  vanskeligt  at  sætte  spørsmaal  ud,  allerheldst  for  mig, 
som  ved  at  arbeide  saa  meget  i  det  fag,  troer  enten  at  de  ere 
uopløselige,  og  altsaa  forgiæves  at  spørge  derom,  eller  og  at  de 
ere  opløste.     Imidlertid  foreslaar  jeg  dog  følgende: 

1.  Have  Anglerne  været  Suever,  som  Tacitus  siger,  eller  og 
have  de  været  Saxer,  som  deres  nabolaug  og  connexion  med  Sax- 
erne i  5  sæculo  og  derefter,  og  det  Angel  Saxiske  sprog  i  Engel- 
land synes  at  vise. 

2.  Naar  døde  Svend  Estrithsen,  enten  1074,  som  Ælnothus 
skriver,  eller  1076,  som  Gregorii  7  breve  synes  at  vise. 

3.  Naar  kom  Bleking  til  Danmark;  Efter  Wulsthan  synes  det 
i  9.  Sæculi  slutning,  at  have  hørt  Sverrige  til. 

4.  Naar  opkom  Vorned  Rettigheden  i  Sieland  og  paa  smaa 
øerne;  var  den   strax  af  samme  beskaffenhed  som  den  blev  siden. 

Dog  en  gal  kan  spørge  mere  end  ti  Vise  kunne  besvare. 
Lev  vel,  elsk  og  ynd  altid  den,  som  elsker  ham. 

Khavn 
d.  21  Maij  1785. 

P.  F.  Suhm. 


Bruun,  P.  F.  Suhm.  27 


418  Peter  Frederik  Suhm. 

Paa  Foden  af  Siden  har  Suhm  skrevet:  verte,  og  hvad 
der  staar  skrevet  paa  den  næste  Side  viser,  at  disse  projek- 
terede Spørgsmaal  have  været  fremtagne  et  Par  Aar  efter. 
Suhm  skriver  nemUg*: 

Mig  synes  at  enten  n.  2[?]  kunde  udsættes,  thi  1.  kan  det  ei 
blive  meget  vidtløftigt,  2.  kunde  udenlandske  og  tage  deel  deri. 

Man  kunde  og  opgive:  hvor  den  Valadur,  en  Russisk  eller 
Polsk  Konge,  har  regieret,  som  var  gift  med  Richiza,  enke  efter 
den  danske  Prinds  Magnus,  og  som  var  fader  til  Sophia,  Valde- 
mari  1   Dronning. 

Er  meget  particulier. 

Hvorfor  ophørte  videnskabernes  flor  paa  Island  ei  længe  efter 
dets  foreening  med  Norge? 

Hafniæ  d.  U  Novbr.  87. 

P.  F.  Suhm, 

Gjennemløber  man  Listen  over  Medlemmerne  af  Viden- 
skabernes Selskab,  saaledes  som  den  er  meddelt  i  Molbechs 
Skrift  om  Selskabets  Historie,  vil  man  finde,  at  det  kun  er  faae 
Medlemmer,  der  ere  blevne  indproponerede  af  Suhm**,  nem- 
lig Professor  Skule  Thorlacius,  1789,  J.  C.  d'Ansse  de  Villoison, 
1779,  engelsk  Legationspræst  James  Johnstone,  1783.  Det 
samme  Skrift  indeholder  en  anden  interessant  Oplysning  om 
den  Plads,  som  Suhm  indtog  blandt  Medlemmerne.  Da  dettes 
Præses,  Gehejmeraad  Luxdorph,  var  død  den  13.  August  1788 
og  der  skulde  vælges  en  Efterfølger,  fik  ved  det  foreløbige 
Valg  Andreas  Peter  Bernstorff  og  Suhm  de  fleste  Stemmer. 
Ottende  Dagen  efter  fandt  det  endelige  Valg  Sted,  og  Greve 
Bernstorff  blev  valgt  til  Præses.  Aaret  efter  at  Suhm  var  død 
omtalte  Nyerup,  1799,  at  Selskabet  havde  begaaet  en  Brøde, 
ved  ikke  efter  Luxdorph's  Død  at  have  valgt  Suhm  til  Præses. 


♦  Det  Følgende  maa  referere  sig  til  Noget,  som  har  været  forelagt 
Suhm,  men  som  ikke  kjendes. 

♦♦  Suhm  indproponerede  Rasmus  Nyerup  i  Begrundelsen  af  Aaret  1796, 
men  Forslaget  indkom  for  sildigt,  saa  at  Valget  maatte  udsættes.  Den 
1.  April  1796  kom  han  paa  Valg,  men  han  faldt  igjennem.  Først  den  3.  Ja- 
nuar 1823  blev  Nyerup  valgt  til  Medlem  af  Videnskabernes  Selskab,  propo* 
neret  af  Professor  Jens  Møller. 

Stod  Nyerup  ene   med  den  Mening  eller  deltes  den  af  Andre? 
Bernstorff  var  allerede  død  1797. 


Allerede  i  Aaret  1772  blev  Sulini  valgt  ind  i  »Selskabet 
til  de  skjønne  Videnskabers  Fremme,«  af  hvilket  han  var  et 
flittigt  Medlem.  Selskabets  Protokol  indeholder  især  Paateg- 
ninger  paa  Cirkulærerne  2*,  der  bleve  udsendte  af  Sekretæren, 
først  Joh,  Henr,  Schlegel ,  derefter  Jakob  Baden  ^  og  altid  led- 
sagede de  i  Portefeuille  til  Medlemmerne  omsendte  Manu- 
skripter, og  disse  Paategninger  have  Interesse,  da  de  vise  Med- 
lemmernes Menings-Opfattelse;  her  er  Suhm  i  Reglen  kort- 
fattet, thi  han  slutter  sig  gjeme  til  et  andet  Medlems  Mening, 
—  hvilket  iøvrigt  ogsaa  hyppig  er  Tilfældet  med  andre  Med- 
lemmer end  Suhm  —,  men  han  kan  dog  ogsaa  vise  sig  selv- 
stændig. Ved  Arbejdet  i  Selskabets  Tjeneste  kom  han  i  nøje 
Forhold  til  sine  Kolleger,  af  hvilke  flere  vare  hans  meget  gode 
Venner,  og  det  har  utvivlsomt  interesseret  ham,  at  høre  de 
forskjellige  Meninger  fremsatte  i  Selskabets  »Forsamlinger.« 
Nogle  Meddelelser  fra  Protokollen  kunne  finde  Plads  her. 

Ewald  havde  indsendt  sin  »Balders  Død  en  heroik  Oper« 
til  Selskabet,  og  i  Februar  og  Marts  1774  foretoges  Spørgs- 
maalet  om,  hvorledes  dette  Arbejde  skulde  behandles,  som 
laa  udenfor  de  udsatte  Prisopgaver.  Det  blev  da  foreslaaet, 
at  Forfatteren  skulde  have  en  overordentlig  Pris  af  50  Rdl. 
Suhms  Votering  lyder  saaledes:  »Jeg  bifalder  at  Ewald  faar 
Prisen.«  Der  var  af  nogle  Medlemmer  gjort  Bemærkninger 
om  Planen  for  dette  Arbejde,  og  Sekretæren  ønskede  derfor 
en  skriftlig  Votering.  Flere  af  disse  Voteringer  ere  kjendte, 
men  ikke  Suhms.  Ewald  fik  den  foreslaaede  Sum,  senere  et 
Tillæg  af  25  Rdl.,  og  »Balders  Død«  blev  optaget  i  Selskabets 
Skrifter.  I  Aaret  1779  cirkulerede  Ewalds  »Fiskerne«  blandt 
Medlemmerne  til  Bedømmelse  *.  Alle  Medlemmerne  vare  glade 
over  dette  Digterværk;  Suhm  skrev:  »Det  er  et  mesterligt 
Stykke.«  Ewald  fik  en  overordentlig  Pris  paa  50  Rdl.  for  sit 
Arbejde,  der  blev  udgivet  i  Selskabets  Skrifter.  Naar  der  brii- 
ges  Ordet  »overordentlig«,  saa  maa  det  betyde,  at  Stykket  ikke 


*  I  Selskabets  l^rotokol  findes  ikke  Noget  om  »Fiskerne,«  men  Censu- 
rerne findes  i  Selskabets  Arkiv. 

faldt  ind  under  de  udsatte  Prisopgaver,  og  at  det  derfor  blev 
belønnet  »udenfor  Ordenen.« 

Den  højeste  Belønning,  som  Selskabet  overhovedet  gav^ 
var  50  Rdl.  Dets  Formue  var  lille,  og  i  Reglen  kunde  det  kun 
udgive  aarlig  i  Præmier  200  Rdl. ;  naar  der  ingen  Skrifter  ind- 
kom og  bleve  belønnede,  voxede  dog  Formuen.  Fra  Selskabets 
tidligste  Aar  modtog  det  af  den  kongelige  Kasse  400  Rdl.  aar^ 
lig,  men  senere  blev  denne  Sum  formindsket  aarlig  med  6 
Procent.  Selskabet  ejede  dog  ved  Udgangen  af  1796  4787  Rdl. 
4  Mrk.  4  Sk.,  uagtet  der  allerede  i  1778  var  truffet  en  Be- 
stemmelse om,  at  honorere  de  antagne  Arbejder,  saavel  de 
originale  som  de  oversatte,  paa  en  bedre  Maade.  Denne  Be- 
stemmelse fik  tilbagevirkende  Kraft,  saa  at  der  paa  en  Gang 
blev  udbetalt  til  forskjellige  Forfattere  500  Rdl.  Ewald  fik 
udbetalt  69  Rdl.  3  Mrk.,  og  den  hele  Sum,  som  han  har  hævet 
hos  Selskabet,  beløb  sig  indtil  1788  til  144  Rdl.  3  Mrk.  — 
foruden  den  Gave  af  60  Rdl.,  som  Ewald  fik  i  Anledning  af 
sin  danske  Tragedie  »Rolf  Krage.« 

Den  13.  November  1788  holdt  Selskabet  en  »Forsamling,« 
i  hvilken  vare  tilstede  Gehejmeraad  Carstens,  Kammerherre 
Suhm,  Konferentsr.  Nielsen,  Konferentsr.  Muller,  Konferentsr. 
Jacobi  og  Justitsr.  Malling.  Suhm  blev  valgt  ind  i  Besty- 
relsen af  Selskabets  Formue  istedenfor  Luxdorph,  der  var  af- 
gaaet  ved  Døden,  og  det  besluttedes  af  Beholdningen,  som  kun 
var  1150  Rdl.,  at  sætte  1000  Rdl.  paa  sikker  Rente.  Den  vig- 
tigste Forhandlingsgjenstand  var  et  Forslag  stillet  af  Jakob 
Baden,  som  allerede  1767  var  bleven  valgt  til  Medlem  af  Sel- 
skabet og  som  mod  Slutningen  af  Aaret  1780  var  bleven  dets 
Sekretær,  hvilket  Forslag  gik  ud  paa,  at  give  Selskabet  en  ny 
Organisation:  Selskabets  Navn  skulde  være  »Det  danske  Sel- 
skab til  Sprogets  og  den  skjønne  Literaturs  Forfremmelse;« 
det  skulde  bestaa  af:  1.  Æresmedlemmer,  som  skulde  beære 
Selskabets  Møder  med  deres  Nærværelse,  2.  ordentlige  Med- 
lemmer, der  skulde  være  Selskabets  ledende  Stab,  3.  fire  med 
50  Rdl.  aarlig  lønnede  Medlemmer,  ikke  under  25  Aar  gamle^ 
men  som  havde  gjort  sig  bekjendte  ved  Skrifter;  de  skulde 
mindst  hvert  Halvaar  indlevere  et  Stykke,. saa  at  Selskabet 
kunde  samles  hver  sjete  Uge  og  høre  et  Stykke  oplæses,  4.  et 
Antal  unge  Lærlinge  eller  Elever,  ikke  under  20  Aar  gamle^ 
som  skulde  have  Adgang  til  Selskabets  Møder  og  arbejde  for 

dets  Hensigt,  dog  uden  Forpligtelse  dertil.  »Saadant  et  Sel- 
skab vilde  forene  mange  Hensigter,  uden  dog  at  vige  for  vort 
Selskabs  første  Plan.  Det  vilde  med  Tiden  blive  nyttigt  for 
vort  Kunstakademi  saavel  ved  Præmie-Opgavers  Udsættelse 
som  deres  Udarbejdelse.  Det  vilde  blive  adspurgt,  naar  ofiFent- 
lige  Monumenter  skulde  oprejses  angaaende  Indskrifter  og 
Dekorationer,  naar  Medailler  skulde  slaas  og  ved  andre  des- 
lige Lejligheder.  Det  vilde  blive  Sprogets  Orakel  og  ved  sin 
Myndighed  skaffe  det  Fasthed  og  Bestemthed.  Kort  dette  Sel- 
skab —  eller  om  man  ved  kongelig  Myndighed  kunde  faa  det 
ophøjet  til  Akademie,  vi  have  jo  dog  seet  musikalske  Kon- 
certer hos  os  ved  dette  Navn  — ,  dette  Akademi  vilde  blive 
for  Danmark  hvad  begge  Akademier  des  inscriptions  et  helles- 
lettres  og  Académie  frangaise  er  for  Frankrig.«  Selskabet  gik 
ikke  ind  paa  Sekretærens  Forslag,  men  vedtog  dog  vigtige 
Forandringer  i  dets  Virkemaade,  hvilket  bekjendtgjordes  ved 
>en  Meddelelse  i  Aviserne:  i  adskillige  Aar  havde  Selskabet 
ikke  modtaget  noget  Skrift  i  Poesi  eller  Veltalenhed,  som 
kunde  udgives  i  dets  »Samlinger,«  og  det  vilde  derfor  standse 
Udgivelsen  af  disse,  der  udgjorde  7  Bind  eller  14  Stykker;  det 
vilde  virke  paa  en  Maade,  som  var  mere  passende  til  den 
danske  Literaturs  forandrede  Tilstand,  »hvori  Selskabet  tør 
tillægge  sine  Bestræbelser  nogen  Andel,«  thi  der  var  nu  en 
mere  udbredt  Smag  blandt  Skribenterne  og  der  var  en  til- 
tagen Læselyst.  Selskabet  udsatte  en  Præmie  af  1000  Rdl. 
for  det  bedste  episke  Digt  over  en  selvvalgt  Gjenstand*.  »For- 
uden dette  indbyder  Selskabet  Nationens  Digtere  og  Skri- 
bentere  til  at  indlevere  andre  originale  Værker,  Poesi  og 
Prosa,  saasom  Læredigte,  poetiske  Breve,  Samlinger  af  Oder, 
Sinddigte  o.  s.  v.,  en  dansk  Talekunst  eller  Rhetorik  anvendt 
paa  Landets  Sprog,  en  dansk  Digtekunst  eller  Poetik  med 
Hensyn  paa  vor  egen  Poesie  og  Prosodie,  med  Smag  forfattede 
Levnetsbeskrivelser  eller  Historier  og  andet  mere.  Til  disse 
Stykker,    naar  de  indsendes  til  Selskabet  og  i  Almindelighed 


*  Joh.  Nordahl  Brun  indsendte  et  Epos,  > Jonathan  og  David,«  men  det 
blev  ilclie  antaget.  Den  hele  Præmie  blev  aldrig  uddelt,  men  1804  fik  Jens 
Michael  Hertz  600  Rdl.  for  sit  i  Hexametre  skrevne  Digt,  >Det  befriede 
Israel,«  og  1827  fik  Oehlenschlæger  400  Rdl.  for  »Hrolf  Krake.«  Oehlen- 
schlæger,  Poetiske  Skrifter,  Kbh.  1862,  31.  Bd.,  S.  368. 

finder  dets  Bifald  (tiai  paa  Kritilier  af  enlcelte  Steder  indlader 
Selskabet  sig  ej),  erholder  Forfatteren  for  hvert  trykt  Ark  af 
de  poetiske  Stykker  en  Belønning  af  10  Rdl.  og  af  de  pro- 
saiske 5  Rdl.  saasnart  Stykket  er  trykt.«  Herved  kom  Sel- 
skabet ind  i  en  Retning,  som  egentlig  ikke  var  ny  for  det,  da 
det  fra  sin  første  Begyndelse,  foruden  at  modtage  Besvarelser 
af  de  Prisopgaver,  som  det  udsatte,  ogsaa  modtog  alle  Slags 
Værker  og  Afhandlinger,  til  hvilke  Forfatterne  selv  havde  valgt 
Æmnerne,  naar  de  hørte  til  Smagen  og  de  skjønne  Viden- 
skaber, f.  Ex.  Anmærkninger  om  den  theoretiske  og  kritiske 
Del  af  de  skjønne  Videnskaber,  over  Skuepladsens  Forbedring. 
Men  Selskabet  havde  ikke  ret  havt  Held  med  sig  med  Hen- 
syn til  denne  anden  Række  af  Skrifter,  som  det  havde  ønsket 
at  fremkalde,  om  end  Ewald  havde  indsendt  flere  af  sine  Ar- 
bejder til  det.  Nu  gav  det  Slip  paa  den  første  Række  af  Op- 
gaverne, hørte  op  med  at  være  toneangivende,  raadgivende,  og 
blev  hjælpende,  støttende. 

Et  Aars  Tid  efter  fik  Selskabet  tilsendt  »Sigrid,  et  heroisk 
Syngespil«  af  Forfatterinden  Madame  Birgitte  Catharina  BoyCy 
som  ønskede  det  trykt  paa  dets  Bekostning.  Det  var  det  før- 
ste Skrift,  der  i  lang  Tid  var  forelagt  Selskabet,  og  Sekretæren 
anbefalede  hendes  Anmodning.  Det  cirkulerede  blandt  Med- 
lemmerne, som  i  det  Hele  vare  vel  stemte  imod  det.  Suhm 
voterede  saaledes:  »Jeg  kan  ej  erindre  rettere  end  at  vi  have 
lovet  at  lade  Pjecen  trykke  og  ej  alene  at  give  en  Hjælp  der- 
til [som  Carstens  havde  foreslaaet],  dog  kan  det  være  at  jeg 
tager  Fejl.  Ved  at  læse  Skriftet  syntes  mig  ganske  godt 
derom,  men  om  det  vil  gjøre  Virkning  paa  Theatret,  derom 
kan  jeg  ej  dømme.  Kbh.  26.  Nov.  1789.  '  Suhm.«  Der  vo- 
teredes for  og  imod,  men  saa  kom  Malling  med  sin  Dom  og 
den  var  ikke  blid.  Malling  skrev:  »Fortællingen  [o:  Indholdet] 
er  Kammerherre  Suhms,  og  dens  Værd  kjender  baade  Sel- 
skabet og  Publikum.  Omarbejdningen  for  Theatret  er  altsaa 
det,  der  egentlig  falder  under  Selskabets  Bedømmelse,  naar 
der  er  Spørgsmaal,  om  det  kan  antages  til  at  trykkes  paa 
Selskabets  Bekostning,  og  om  saadant  offentligen  siges.  Jeg 
har  læst  det  meget  nøje  igjennem,  men  finder  det  som  Skue- 
spil langt  under  Kammerherrens  Fortælling  som  Fortælling 
betragtet,  og  dog  har  Forfatterinden  havt  baade  Fortælling  og 
Sprog  for  sig,    men  Kammerherren  selv  skabt  begge  Dele.     I 

Fortællingen  er  Alt  Liv  og  Lys,  men  i  Skuespillet  finder  jeg 
derimod  paa  mange  Steder  Tvang  og  Mørke.  I  Fortællingen 
taler  Enhver  sit  naturlige  og  karakteristiske  Sprog;  i  Skue- 
spillet tale  de  næsten  alle  som  af  en  Bog.  Paa  et  og  andet 
Sted  har  Fortællingen  brugt  at  vende  Sætningen  om  ved  at 
sætte  Adjektiv  eller  Adverbiet  først.  Dette  gjør,  hist  og  her, 
og  sparsomt  brugt,  god  Virkning,  men  i  Skuespillet  forekom- 
mer det  hvert  Øjeblik,  og  denne  Ødslen  i  Tide  og  Utide  giver 
Dialogen  Stivhed  og  Tvang  istedetfor  en  tilsigtet  Mandighed, 
hvilken  Stivhed  besværer  Deklamationen  paa  Theatret  o.  s.  v.« 
I  Marts  1790  var  man,  som  det  synes,  naaet  saa  vidt,  at  Skue- 
spillet blev  sendt  tilbage  til  Forfatterinden  for  at  gjennem- 
arbejdes,  og  det  kom  saa  først  igjen  i  April  1795.  Sekretæren 
kunde  meddele  Medlemmerne,  at  Madame  Boye  havde  ladet 
sit  Skuespil  trykke,  men  ej  havde  publiceret  det,  og  hun  havde 
nu  indsendt  det  til  Selskabet  anbefalet  af  Kammerherre  Suhm ; 
hun  havde  ikke  benyttet  de  Vink  og  den  Hjælp,  som  var  til- 
budt hende  ved  Justitsraad  Malling,  men  hun  havde  foretaget 
mange  Forbedringer.  Da  Skuespillet  var  trykt,  faldt  det  egent- 
lig udenfor  Selskabets  Bedømmelse,  men  Sekretæren  mente, 
at  der  var  saa  meget  godt  i  Arbejdet,  at  der  burde  sendes 
Forfatterinden  en  Kompliments-Skrivelse,  medens  andre  Med- 
lemmer mente,  at  der  nok  kunde  sendes  hende  en  Belønning 
af  50  Rdl.  Saaledes  skete  det  vistnok.  Skuespillet  udkom 
dediceret  til  Kronprindsen  *. 

I  Aaret  1791  havde  Præsten  Ved  Kjøbenhavns  Arresthus, 
Mag.  Pluniy  indsendt  til  Selskabet  en  poetisk  Oversættelse  af 
Habakuk  og  Obadias  med  Ønske  om,  at  den  maatte  blive 
befordret  til  Trykken  af  Selskabet.  Meningerne  vare  meget 
delte,  om  dette  Ønske  kunde  imødekommes;  Suhm  skrev  paa 
Cirkulæret:  »Dersom  Stykket  var  noget  kortere,  seer  jeg  ikke, 
hvorfor  Orientalsk  Poesi  skal  udelukkes.  Øverød  d.  19.  Juni 
1791.«  Enden  blev,  at  Præsten  Plum  tog  sit  Arbejde  tilbage 
af  forskjellige  Grunde,  især  fordi  han  selv  indrømmede,  at  det 
var  mangelfuldt. 

I  Marts  1792  blev  der  tilstaaet  Professor  A'.  L.  Rahbek  en 
Understøttelse  af  100  Rdl.  til  hver  af  de  to  første  Aargange  af 


*  > Sigrid  eller  Regnaids  Død.    Et  heroisk  Skuespil  i  fem  Handlinger  af 
Birgitte  Catharine  Boye.    Kbh.  1795.    Trykt  hos  Frid.  Wilh.  Thiele.c    126  SS. 

hans  Tidsskrift,  »Den  Danske  Tilskuer,«  og  »efter  Omstændig- 
hederne saaledes  for  de  følgende  Aargange.«  Selskabets  Med- 
lemmer vare  enige  med  Sekretæren  i  at  rose  dette  Tidsskrift, 
der  udmærkede  sig  blandt  de  nyere  danske  prosaiske  Skrifter 
ved  det  gode  Valg  af  Stoffet,  ved  Opmærksomheden  paa  det 
nationale  Tarv,  ved  det  vittige  Foredrag,  den  gode  Stil,  det 
yndige  Sprog  (Jacobi),  og  de  vare  enige  om  at  tilstaa  Under- 
støttelsen. Et  enkelt  Medlem  (Jacobi)  var  bange  for  at  binde 
Selskabet  for  Fremtiden,  og  Malling  mente,  at  det  maaske 
vilde  være  Rahbek  ubehageligt,  hvis  Selskabet  offentliggjorde, 
at  han  havde  faaet  en  Gratifikation  af  det. 

Blandt  de  Breve  til  Suhm,  der  ere  bevarede,  er  der  et  fra 
Rahbek,  og  da  det  netop  berører  Selskabets  Forhold  til  »Den 
danske  Tilskuer,«  aftrykkes  det  her,  idet  der  forinden  med- 
deles, at  Rahbek  den  26.  Maj  1795,  altsaa  liæsten  et  Aar  tid- 
ligere, var  bleven  valgt  til  Medlem  af  Selskabet. 


P.  M. 

Jeg  giver  mig  herved  den  Ære  at  tilmælde  Hr.  Kammerherren, 
som  nu  værende  formand  for  det  skiønne  Videnskabers  Selskab,  at 
den  omspurgte  Portefeuille  nu  skal  være  kommen  til  Veye.  Den 
var  hos  Bogtrykker  Schultz  bleven  leveret  til  Louses  Tiener  igien, 
efterat  den  var  expederet  af  mig,  og  han  havde  bragt  den  til 
Assessor  Sporen,  hos  hvem  han  tiente,  før  han  kom  til  Louses, 
og  til  hvem  han  rimeligvis  har  seet  Portefeuiller  af  lige  Udseende 
at  bringes;  Assessor  Sporen  siger  sig  at  have  sendt  den  til  Confe- 
rentsraad  Jacobi,  hvor  den  altsaa  nu  maa  være. 

Ved  denne  Leilighed  tillade  Hr.  Kammerherren  mig  endnu  at 
lade  indflyde  et  Par  Ord  mig  selv  og  Selskabet  personligen  an- 
gaaende.  I  Aaret  1792  behagede  Selskabet  at  beære  mig,  som  Ud- 
giver af  danske  Tilskuer  med  en  Understøttelse  af  100  Daler,  som 
aarligen  lovedes  mig,  og  som  jeg  og  det  følgende  Aar  erholdt. 
Men  Aaret  1794  og  1795  udeblev  samme,  uden  Tvivl,  fordi  jeg 
paa  den  Tid,  den  ellers  pleyede  at  udbetales  mig,  var  under  Til- 
tale, og  det  ikke  syntes  sømmeligt,  at  understøtte  et  Skrift,  der  var 
under  Anke.  At  Selskabets  Understøttelse  fra  den  Tid  af,  jeg  blev 
dets  Medlem,  maae  og  bør  ophøre,  finder  jeg  naturligt,  og  nød- 
vendigt, derimod  tilstaaer  jeg,  at,  hvad  de  to  mellemløbende  Aar 
angaaer,  jeg  troer  danske  Tilskuer  ikke  at  være  Selskabets  hædrende 
Understøttelse  mindre  værdig,   end   den   de   første  tvende  Aargange 

var.  Hr.  Kammerherren  vil  imidlertid  sely  føle,  at  det  ikke  vilde 
være  mig  selv  sømmeligt  derom  at  giøre  nogen  Erindring.  Jeg 
talte  for  halvandet  Aar  siden  derom  med  min  Ven,  Justitsraad 
O.  Malling,  som  lovede  at  bringe  det  i  Minde;  men  det  gik  ham  nok 
i  Glemme,  da  Selskabet  i  saare  lang  Tid  derpaa  intet  Møde  havde. 
Selskabets  Secretair  har  jeg  neppe  Føye  at  regne  mellem  mine 
Venner*;  men  er  min  Meening  grundet,  kan  jeg  ikke  have  forbrudt 
hine  tvende  Aars  Understøttelse  ved  en  Tiltale,  hvorfor  jeg  blev 
frifundet,  da  tør  jeg  i  min  gamle  gode  Velynder,  i  Pollio  Suhm 
unægtelig  haabe  at  finde  den  Mand,  der  paa  beqvemmeste  og 
sømmeligste  Maade  vil  hos  Selskabets  daværende  Medlemmer  bringe 
den  Sag  paa  Bane,  saa  at  jeg  i  det  mindste  erfarer,  om  min  For- 
ventning er  ubeføyet. 

Værdiges  til  Slutning  at  modtage  Forsikkringen  om  min  ærbø- 
digste og  erkiendtligste  Høyagtelse,  og  mit  inderligste  Ønske  om 
Ved  vareisen  af  en  Yndest,   der   saa   længe  har  været  min  Stolthed. 

Bakkehuset  d.  11  May  1796. 

K.  L.  Rahbek. 

Udskrift.    (S.  T.)    Herr  Kammerherre  P.  F.  Suhm  til  Hænde. 


Det  var  formodentlig  efter  Suhms  Anvisning,  at  Rahbek 
den  22.  Juni  1796  skrev  til  Baden,  Selskabets  Sekretær,  og 
bad  ham  om  at  sætte  Sagen  i  Gang;  thi  den  23.  Juni  sendte 
Baden  et  Cirkulære  ud  til  Selskabets  Medlemmer,  i  hvilket 
han  forelagde  dem  Sagen,  gav  den  en  meget  god  Anbefaling 
og  udbad  sig  Tilladelse  til  at  udbetale  Rahbek  200  Rdl.  Suhm 
skrev  paa  Cirkulæret:  »Da  Prof.  Rahbeks  Tilskuer  vedlige- 
holder uafbrudt  sin  engang  erhvervede  Roes  og  Biefald  og 
man  desuden  har  i  Selskabet  fra  Først  af  været  af  den  Tanke, 
aarligen  at  understøtte  dens  Udgave  med  100  Rdl.,  saa  kan 
jeg  efter  mit  Skjøn  ej  andet  end  give  min  Stemme  til  For- 
slaget, at  udbetale  ham  for  de  2  Aar  de  foreslagne  200  Rdl. 
Øverød  d.  25.  Juni  1796.  Suhm**.«  De  andre  Medlemmer 
stemmede  i  med  og  de  200  Rdl.  bleve  udbetalte  til  Rahbek. 

*  Baden  havde  i  Cirkulæret  fra  1792  udtalt  sig  med  stor  Ros  om  »Den 
danske  Tilskuer.« 

**  »Periodiske  Skrifter  blive  med  Tiden  ulæste;  men  det  vil  aldrig 
hænde  Rahbeks  Tilskuer,  ligesaa  lidet  som  Englands  Spectator,«  skriver 
Suhm  i  »Blandede  Tanker,«  Samlede  Skrifter,  X.,  S.  137. 

Skjøndt  det  ikke  er  »Selskabet  til  de  skjønne  Videnskabers 
Fremme's«  Historie  her  behandles,  er  der  dog  endnu  Lidt  fra 
dets  Protokol  at  fremhæve,  nærmest  for  derigjennem  at  minde 
om,  at  den  gamle  Suhm  kom  til  at  staa  en  af  den  unge 
danske  Literaturs  Koryfæer  nær,  nemlig  Jens  Immanuel  Baggesen. 

Den  4.  September  1792  skrev  Jakob  Baden  i  et  Cirkulære 
til  Selskabets  Medlemmer: 

Jeg  tør  vente,  at  Prof.  Baggesens  Heise  gjennem  Tydskland, 
Sveitz  og  Frankrig  1ste  Del*  er  de  Hrr.  Selskabets  Medlemmer  af 
egen  Læsning  bekjendt  og  har  tildraget  sig  deres  Opmærksomhed 
ved  sine  originale  Skjønheder.  Det  er  i  mine  Tanker  et  Skrift, 
som  gjør  Nationens  Talenter  Ære,  og  viser  i  en  høj  Grad  vort 
Sprogs  Bekvemhed  til  at  udtrykke  Begrebernes  og  Billedernes 
fineste  Skatteringer  og  Forskjelligheder.  Man  træffer  paa  idelige 
og  nye  Betragtninger,  ved  Lejligheder,  hvor  al  Anledning  syntes  at 
være.  Det  er  Gratiernes  Philosophi  afvexlende  med  shakspariske 
Phantasier  og  Youngiske  Sværmerie.  Man  kunde  næsten  kalde  den 
en  Hejse  Epope.  Vel  er  jeg  ikke  blind  mod  megen  forulykket 
Vittighed,  mod  mange  overspændte  Tanker  og  Udtryk,  mod  adskil- 
lige en  vild  og  utæmmet  Imaginations  Udsvævelser.  Men  saadanne 
vilde  Skud  findes  gjerne  hos  de  frugtbare  Genier  og  bortsnittes, 
naar  Forstand  og  Smag  komme  til  Modenhed.  Jeg  har  derfor 
holdet  det  for  min  Pligt  at  forespørge,  om  det  ej  maatte  behage 
Selskabet,  for  at  vise  sin  Agt  for  denne  unge  Mands  saa  udmær- 
kede Talenter  og  tillægge  ham  for  hans  Hejse  etc.  en  Udmærkelses 
Belønning  af  100  Hdl.  uden  dog  at  gjøre  ham  noget  Løfte  i  Hen- 
seende til  de  følgende  Dele. 

Desværre  indeholder  Protokollen  Intet  til  Oplysning  om, 
hvorledes  Medlemmerne  besvarede  Sekretærens  Spørgsmaal, 
eller  om  hvilket  Resultatet  blev  paa  Forhandlingerne  om  hans 
Forslag.  Men  man  kan  være  sikker  paa,  at  Suhm  har  givet 
Forslaget  sin  Stemme,  thi  han  saae  noget  udmærket  bryde 
frem  i  Baggesen. 

Der  er  næppe  noget  dansk  literært  Selskab,  der  er  blevet 
bedømt  saa  strengt  som  »Selskabet  til  de  skjønne  Viden- 
skabers, Fremme.«    Det  Navn,  som  den  satiriske  Rektor  Ben/a- 

♦  Labyrinthen,  hvis  første  Del  udkom  1792. 

min  Dass  gav  del  1760,  endnu  forinden  det  havde  udgivet 
Noget,  »det  smagende  Selskab,«  er  blevet  gjentaget  mangfol- 
dige Gange  og  altid  har  det  rummet  Spydighed;  Selskabets 
Medlemmer  kaldte  han  »vore  nye  danske  Smagianere.«  Det 
begyndte  sin  Virksomhed  med  i  større  Stil  at  efterfølge,  hvad 
Holberg,  Rostgaard,  Pontoppidan  vare  begyndte  med,  nemlig 
at  udsætte  Prisopgaver;  det  bestod  kun  af  en  halv  Snes  Med- 
lemmer, det  levede  et  stille  Liv  og  traadte  kun  frem  ved  sine 
Bekjendtgjørelser  i  Aviserne*  og  ved  de  Samlinger  af  Skrifter, 
som  det  udgav  i  syv  Bind  fra  1761  til  1783. 

Men  Utilfredshed  med  Selskabet  har  der  hersket,  og  det, 
som  vel  især  fremkaldte  Misfornøjelse  med  det,  var  vist,  at 
det  virkede  som  en  Slags  æsthétisk  Tribunal  og  ikke  nøjedes 
med  at  bedømme,  kritisere,  men  lagde  Haand  paa  Forfatternes 
Arbejder,  i  det  Hele  fulgte  en  æsthétisk  Grammatiks  Regler, 
der  betragtedes  som  det  ene  Rigtige.  Macaulay  har  i  sin 
Essay  om  Lord  Byron  interessant  udviklet,  hvilken  Betydning 
Begrebet  ^correctness<!^  har  i  Digtekunsten,  og  han  har  anvendt 
sine  Betragtninger  paa  den  engelske  Digtning  fra  Tiden  ved 
Midten  af  det  18.  Aarhundrede,  da  denne  Digtning  stod  lavt. 
Hans  Udvikling  kan  i  flere  Retninger  passe  paa  Forholdene  i 
Danmark  i  Selskabets  første  Periode.  Thi  meget  af  dets  »cor- 
rectnesss«  gik  ud  paa  Reglernes  Iagttagelse,  medens  de  digte- 
riske Elementer,  som  Lidenskaben,  Sjælen,  Gnisten,  Inspira- 
tionen sætte  i  Bevægelse,  betragtedes  som  Noget,  der  ikke 
kunde  bringes  ind  under  Lovene,  som  »correctness«  foreskrev. 
Der  manglede  Frihed.  Men  der  var  den  Forskjæl,  at  England 
havde  havt  udmærkede  Digtere  og  ejede  udmærkede  Digte  fra 
en  tidligere  Tid,  medens  Danmark  ikke  ejede  saadanne  fra  en 
tidligere  Tid,  som  den  nye  kunde  lære  af.  Erindres  dette,  saa 
kan  det  vist  siges,  at  »Selskabet  til  de  skjønne  Videnskabers 
Fremme«  ikke  virkede  omsonst,  thi  ført  af  dygtige  Mænd 
ledede  det  Digterne  frem  gjennem  en  Udvikling,  som  nød- 
vendigvis maatte  prøves,  inden  Kunsten  herhjemme  kunde  faa 
Liv  og  bære  Frugt  og  kunde  paavirke  de  kommende  Digtere 
til  den  gode,  den  rigtige  Side. 

Saa  forandrede  Selskabet  sin  Plan,  og  det  Mærkelige  er 


♦  I  >Kjobenbavns  Vejvisere  for  1774,  S.  150,  finder  man  dog  anfort  Nav- 
nene paa  Selskabets  Medlemmer,  undtagen  de  > fraværendes.« 

nu  dette,  at  Selskabet  lever  endnu,  og  at  det  omtrent  et  helt 
Aarhundrede  igjennem  har  virlcet,  idet  det  ved  Hjælp  af  sin 
lille  Kapital  har  kunnet  og  endnu  kan  opmuntre  og  hædre 
danske  Forfattere,  hvis  Skrifter  falde  ind  under  Betegnelsen 
»det  Skjønne,«  og  som  have  tildraget  sig  fortjent  Opmærk- 
somhed, —  ligesom  det  i  Aaret  1770  ved  Hjælp  af  sin  lille 
Kapital  opmuntrede  og  hjalp  Johannes  Ewald  i  Anledning  af 
hans  ^Rolf  Krage.« 

Suhm  skrev  1775  paa  følgende  Maade  om  »Rolf  Krage«  i 
sine  kjøbenhavnske  »Samlinger:« 

Her  er  meget  Genie,  de  gamle  Sæder  og  Skikke  temmelig  vel 
fulgte,  og  den  barbariske  Heroismus  vel  forestillet.  Skade,  at  det 
ej  er  paa  Vers,  at  det  ej  udgjør  noksom  een  Handling,  at  det 
egentligen  hører  op  med  den  tredie  Akt,  da  Rolf  døer,  at  Gevars 
Karakter  er  alt  for  slet  for  en  dydig  og  vis  Mand,  at  Hothers  er 
tvetydig,  at  slæbende  Udtryk  og  matte  Steder  afbryde  alt  for  ofte 
Handlingen,  naar  den  bør  være  heftigst,  at  Streger  forekomme  for 
ofte,  i  Utide,  og  uden  at  betyde  noget.  Derimod  ere  Rolf,  Hialte, 
Rude,  og  Signe  fortrefligeti  skildrede.  Bjarke  er  kun  maadelig, 
Skuld  er  afskylig  som  hun  bør.  Det  synes  ej  rimelig,  at  Rude 
skulde  ej  have  fundet  Lejlighed  at  advare  Rolf,  da  hun  vidste  saa 
meget  om  Forræderiet.  Frø  og  Frejr  gjøres  uretteligen  til  tvende 
Guder,  da  de  kun  vare  een.  Freja  og  Frigga  derimod,  som  vare 
tvende,  til  een.    Hvidskjalf  skrives  allevegne  i  Stedet  for  Hlidskjalf. 

Saa  vist  som  det  kan  indrømmes,  at  Suhm  var  paa  sin 
Plads  i  Videnskabernes  Selskab,  saa  vist  kan  det  paa  den 
anden  Side  indrømmes,  at  han  ikke  var  paa  sin  rette  Plads  i 
Selskabet  til  de  skjønne  Videnskaber.  Thi  interesserede  han 
sig  end  for  Poesi,  for  det  danske  Sprogs  Renhed,  Skjønhed  og 
Styrke,  Noget  som  det  hørte  til  Selskabets  Opgave  at  arbejde 
for,  saa  manglede  han  Kundskaber  og  Indsigt  nok  til  at  be- 
dømme Skrifterne,  der  bleve  forelagte  dets  Medlemmer,  naar 
der  skulde  sees  f.  Ex.  paa  den  metriske  Behandling  af  Digtene, 
naar  Planen  i  dem  skulde  prøves,  og  meget  andet.  Æsthetisk 
Kritiker  i  strengere  Forstand  var  Suhm  ikke;  æsthetisk  Dilet- 
tant kan  man  i  det  Højeste  kalde  ham,  og,  seer  man  bort  fra 
hans  Nordiske  Fortællinger,  saa  vidne  hans  andre  digteriske 
Arbejder  kun  om  en  lille  Digtersjæl.     Det  er  derfor  ikke  med 

Rette,  naar  man  har  regnet  ham  blandt  Tidens  Kunstdommere ; 
hans  Domme  indskrænkede  sig  til  korte  Bemærkninger  om  de 
ham  forelagte  Arbejder;  han  vilde  hjælpe,  hvor  han  kunde, 
og  fik  han  et  almindeligt  Indtryk  af,  at  der  var  noget  Godt  at 
vente  af  en  Forfatter,  saa  ønskede  han  at  begunstige  ham. 
Det  har  ligget  bedre  for  ham  at  bedømme  den  Slags  Skrifter, 
som  Selskabet  havde  til  Bedømmelse  i  hans  sidste  Levetid, 
Skrifter,  som  Præsten,  Magister  Jens  Blochs  Oversættelser  af 
Xenophons  Sokratiske  Mærkværdigheder  og  af  Synesius's  Tale 
om  Fyrstevælde,  Præsten,  Magister  Rasmus  Møllers  Oversæt- 
telse af  Livius,  Rektor  Johannes  Boges  Værk  »Statens  Ven.« 

Det  er  dog  ikke  umuligt,  at  han  kan  have  været  virksom 
i  Selskabet  med  at  faa  det  til  at  udsætte  den  store  Pris  for  et 
episk  Digt,  thi  det  var  en  Sag,  som  interesserede  ham.  Alle- 
rede 1775  havde  han  i  sine  »Blandede  Tanker«  skrevet  herom *^; 
han  gjør  her  opmærksom  paa,  at  den  danske  Literatur  havde 
ypperlige  Læredigte,  gode  Oder,  taalelige  Tragedier  og  Satyrer, 
Idyller  og  Fortællinger,  smukke  Lovtaler  og  Fabler,  men  »der 
vil  Tid  til  at  frembringe  en  episk  Digter.«  Han  udtaler  sig 
nu  nærmere  herom,  og  siger  blandt  Andet,  at  »et  episk  Digt 
kan  ej  vel  skrives  uden  i  Hovedstaden,«  —  thi  der  kan  Spro- 
get i  Digtet  blive  renest  og  gaa  fri  for  »Provincial-Ord.«  Nu 
er  der  det  mærkelige,  at  Suhm  faae  Aar  efter,  1779,  skrev  en 
Plan  til  et  episk  Digt,  hvilket  han  gav  Navnet:  »Odin,«  som 
skulde  bestaa  idetmindste  af  12  Bøger.  Nyerup  har  meddelt 
denne  Plan  og  de  fire  første  Linier  af  dette  Digt,  som  Suhm 
utvivlsomt  aldrig  vilde  have  været  istand  til  at  skrive.  Men 
Aaret  efter  udsatte  Selskabet  sin  store  Præmie  for  et  episk  Digt. 

I  sit  »Forsøg  til  Besvarelse  af  det  ved  Kjøbenhavns  Uni- 
versitet fremsatte  Prisspørgsmaal :  Var  det  gavnligt  for  Nordens 
skjønne  Literatur,  om  den  gamle  nordiske  Mythologi  blev  ind- 
ført og  almindelig  antaget  i  Stedet  for  den  græske,«  skriver 
Oehlenschlæger  1801: 

»Jeg  troer  med  vor  afdøde  Suhm,  at  den  [nordiske  My- 
thologi] kunde  behandles  fra  Begyndelse  til  Ende  (med  nogen 
Forandring)  som  et  eneste  episk  Digt.  Der  er  sat  en  Præmie 
ud  af  de  skjønne  Videnskabers  Selskab  for  et  saadant,  og  den 
Digter,  som  har  Evne  og  Lyst  til  at  fortjene  den,  vil  næppe 
finde  et  mere  fordelagtigt  og  originalt  Sujet,  end  at  skrive  en 
Epopee  om  Odin  og  Aserne.     Suhm  havde  udkastet  Plan   til 


430  Peter  Frederik  Suhm. 

saadant  et  Digt;  men  den  var  kun  løselig,  og  heller  ikke  troer 
jeg,  at  denne  ypperlige  Historiograph  besad  det  højere  Digter- 
kald, der  udfordres  til  at  udføre  en  saadan  Plan.  Men  Ideen 
er  fortræffelig.« 

Mon  Suhm  for  Oehlenschlæger  har  peget  hen  imod  »Nor- 
dens Guder?« 

Idet  Talen  her  har  været  om  Suhms  Forhold  til  den 
skjønne  Literatur,  kan  det  nævnes,  at  Suhm  saa  at  sige  al- 
drig —  eller  idetmindste  kun  sjelden  —  taler  om  det  danske 
Theater  og  om  Skuespilkunsten,  ligesaalidt  som  om  Musik, 
eller  om  Bygnings-,  Maler-  og  Billedhuggerkunsten.  Det  er 
aabenbart,  at  hans  Øre  og  hans  Syn  ikke  have  været  aabne 
for  disse  Kunster. 

Endelig  er  der  at  omtale  »Det  Skandinaviske  Literatur- 
Selskab*.«  Dettes  tidligste  Medlemmer  vare:  Professor  P.  Abild- 
gaard, Kaptajn  W.  H.  F.  v.  Abrahamson,  Professor  Baggesen, 
Hofmarskal,  Kammerherre  Hauch,  Sekretær  Høst,  Professor 
Kierulf,  Dr.,  Professor  Munter,  Professor  Nyerup,  Sekretær 
Pram^^  De  holdt  et  indledende  Møde  den  5.  Oktober  1796 
hos  Baggesen  paa  Regentsen.  Den  10.  Oktober  blev  et  nyt 
Møde  afholdt,  i  hvilket  Hauch  ikke  deltog,  medens  Professor 
N.  Abildgaard  og  Sekretær  Sander  vare  mødte.  Forsamlingen 
besluttede  i  dette  Møde:  »førend  Selskabet  skrider  til  Valg  af 
flere  Medlemmer  og  til  Iværksættelsen  af  noget  dets  Fore- 
tagende som  Medudgiver  og  Medbestyrer,  at  indbyde  Hr. 
Kammerherre  Suhm,  dansk  Historiograf,  i  Betragtning  saavel 
af  hans  høje  Værd  som  Videnskabsmand  som  af  hans  over- 
ordentlige Fortjenester  af  det  literære  Skandinavien.«  I  Mødet 
den  16.  Oktober  meldtes,  at  Suhm  havde  modtaget  Indbydel- 
sen; Suhm  var  tilstede  i  et  Møde  den  17.  December,  i  hvilket 
det  besluttedes,  at  indbyde  tolv  Herrer  til  at  være  medarbej- 
dende Medlemmer.  Den  7.  Januar  1797  bleve  i  et  Møde,  der 
blev  afholdt  i  Videnskabernes  Selskabs  Værelser  paa  Christians- 
borg, sex  Punkter,  som  indeholdt  Grundlaget  for  Vedtægter  for 


*  De  følgende  Notitser  afvige  Noget  fra  den  Fremstilling  af  dette  Sel- 
skabs ældste  Historie,  der  er  givet  i  > Nordisk  Tidskrift  for  Politik,  Ekonomi 
och  Literatur,«  IV\,  Lund  18G9,  S.  452  ff.  af  Ft,  Bajer,  som  ikke  har  kjendt 
Selskabets  Protokol. 

Selskabet,  underskrevne  af  de  tilstedeværende  Medlemmer  og 
senere  tiltraadt  af  de  fraværende,  blandt  hvilke  Suhm  var  *,  og 
fra  den  Dag  at  regne  kan  Selskabet  betragtes  som  stiftet.  Selve 
Vedtægterne  bleve  først  fastsatte  længe  efter.  Medlemmerne, 
hvis  Tal  bestandig  voxede,  delte  sig  i  fire  Klasser :  en  historisk, 
en  filosofisk,  en  fysisk  og  en  æsthetisk.  Suhm,  der  blev  Med- 
lem af  den  førstnævnte  Klasse,  kom  kun  sjelden  i  Møderne; 
den  28.  April  1797  var  han  sidste  Gang  tilstede.  Han  ind- 
leverede en  Afhandling,  som  blev  anmeldt  i  Mødet  den  15. 
Marts  1797,  og  til  at  bedømme  den  valgtes  den  8.  April  Pro- 
fessor Kierulf,  Dr.  Professor  Moldenhawer  og  Dr.  Professor 
Munter.  Den  blev  antaget  til  Tidsskriftet  med  alle  Stemmer  i 
Mødet  den  7.  Oktober;  den  23.  Maj  1798  blev  det  første  Bind 
af  Selskabets  Tidsskrift  »Skandinavisk  Museum«  forelagt  i  et 
Selskabs-Møde.  Det  er  allerede  tidligere  omtalt,  at  den  første 
Artikel  i  dette  Bind  er  Baggesens  Oversættelse  i  Hexameter  af 
første  Sang  af  Illaden,  og  at  den  anden  er  Suhms  Afhandling: 
»Hvorfor  den  christne  Lære  fortrængte  Odins.« 


XHI. 

Suhm  modtager  fra  Medborgere  en  Hæders-Medaille  i  Guld. 
Suhms  Død  og  Jordefærd.  Mindeord,  Mindetaler,  Mindeskrifter  om 
Suhm.  Sørgefest  paa  Universitetet.  Det  kgl.  danske  Videnskabernes 
Selskab  udsætter  som  Prisopgave  en  Skildring  af  Suhm.  Fru  Chri- 
stiane Suhms  Død.  Familien  Willemoes-Suhm.  —  Auktioner  over 
Suhms  Ejendomme  og  Ejendele;  Dødsboet  efter  Suhm  og  Fru  Suhm. 


De  Titler  og  Hædersbevisninger,  som  Danmarks  og  Nor- 
ges Konge  skjænkede  Suhm,  ere  omtalte  ovenfor.  I  hans 
sidste  Leveaar  blev  der  ham  en  Hædersbevisning  til  Del,  som 


•  Underskrifterne  ere  i  den  Række,  i  hvilken  Medlemmerne  have  under- 
skrevet, følgende:  P.  C.  Ahildgaard,  Hauch,  D.  Moldenhawer,  F.  Thaarup, 
F.  Mdntcr,  E.  Wihorg,  J.  D.  Herholdt,  Wad,  J.  Baggesen,  Pram,  Nyerup, 
Gamborg,  Kierulf,  Rosenstand  Goiske,  J.  Bloch,  C.  H.  D.  Eggers,  Bugge,  P.  F. 
Sahm,  [T.]  Thaarup,  Sander,  W.  H.  F.  Abrahamson,  Nicolai  Abildgaard,  Mal- 
ling, J.  K.  Host,  J.  F.  W.  Schlegel. 

i  hine  Tider  kun  sjælden  blev  ydet  Nogen  i  levende  Live, 
idet  en  Del  af  hans  Medborgere  sammenskjød  en  Sum  Penge, 
for  at  lade  en  Medaille  præges  til  hans  Ære.  Ideen  hertil  ud- 
gik fra  en  Mand,  som  aldrig  havde  staaet  Suhm  nær,  en 
Mand  med  en  bestemt  Mening,  som  han  forstod  at  hævde, 
nemlig  Peter  Andreas  Heiberg.  Han  forenede  sig  med  fire 
andre  ansete  Mænd  og  de  udsendte  en  Opfordring  om  at  tegne 
sig  for  Bidrag  til  en  saadan  Medaille,  nemlig:  Christen  Pram, 
Udgiver  af  »Minerva,«  Rahbek,  Udgiver  af  »Den  danske  Til- 
skuer,« Professor  Jørgen  Kierulf,  og  Agent,  Boghandler  Søren 
Gyldendal.  Af  disse  Mænd  var  Rahbek  den  eneste,  som  stod 
i  et  nærmere  personligt  Forhold  til  Suhm*,  »der  ligesaa  lidet 
var  Kierulfs  og  Prams  Mand**,  som  de  i  adskillige  Hen- 
seender burde  have  været  hans^*.« 

Opfordringen,  der  var  skreven  af  Kierulf,  blev  trykt  paa 
to  Kvartblade  og  lyder  saaledes: 

Kammerherre  Suhms  Fortjenester  af  Literaturen  kunne  med 
Føje  forudsættes  at  være  saa  bekjendte,  at  man  ikke  her  behøver 
at  opregne  dem.  Tvillingriget  ejer  sikkerlig  faa  af  de  yngre  Viden- 
skabsmænd;  som  ikke,  for  endel,  have  dannet  sig  til  hvad  de  ere, 
og  erhvervet  sig  de  Kundskaber,  som  de  besidde,  ved  Hjælp  af 
det  Bibliothek,  som  Kammerherren  med  saa  sjelden  en  Skjønsom- 
hed  og  saa  stor  Bekostning  haver  samlet,  og  hvortil  han  med  saa 
uegennyttig  en  Godgj ørenhed  tilsteder  alle  Studerende  og  Kundskabs- 
Elskere  fri  Adgang.  Ikke  for  at  hædre  Manden  —  thi  ingen 
Dødelig  kan  enten  forøge  eller  røve  ham  den  Hæder,  som  han 
selv  har  erhvervet  sig  —  men  for  at  give  Nationen  en  Lejlighed 
til  at  lægge  sin  Erkjendtlighed  mod  ham  for  Dagen,  indbyde  vi 
herved  til  en  Subscription  for  at  lade  slaa  en  Medaille  over  Peter 
Frederik  Suhm.  Vi  ere  overbeviste  om,  at  de  Konstnere,  som  Ideen 
og  Udførelsen  overlades  til,  ville  opmuntres  til  dette  Arbejde,  ikke 
alieneste  af  deres  egen  Konstner-Ære,  men  ogsaa  af  den  Erkjendt- 
lighed, der  besjæler  os  ved  denne  Indbydelse,  og  frygte  altsaa  ikke 
for  at  love,  at  Medaillen  skal  blive  saa  skjøn  som  muligt. 


*  Rahbek  fortæller,  at  P.  A.  Heiberg  var  Suhm  ubekjendt  og  blev  for- 
undret, da  Suhm  engang  sendte  Bud  efter  ham,  for  at  anmode  ham  om 
en  Tjeneste  i  et  Priviitanliggendc.    Rahbek,  Erindringer,  V.,  S.  97. 

•*  Dog  er  det  sagt,  at  »Pram  vandt  vore  Ypperstes  Bevaagenhed, 
hvorom  Suhm  og  Luxdorph  have  efterladt  uforgængelige  Vidnesbyrd.« 

Det  ville  være  en  Fornærmelse  imod  Nationen,  om  vi  ikke 
holdt  os  forvissede  om,  at  Subscriptions-Summen  langt  vil  overgaa, 
hvad  der  behøves  til  Medaillens  Forfærd igelse,  og  vi  tro  ikke  at 
kunne  anvende  Overskuddet  paa  en  mere  anstændig  Maade  end 
ved  at  anmode  Hr.  Kammerherre  Suhm  om  at  disponere  derover 
til  et  eller  andet  offentlig  Brug. 

Undertegnede  Agent  Gyldendal  har  paataget  sig  Incassationen 
af  de  subscriberede  Summer,  der  hos  de  indenbys  Subscribentere 
skulle  blive  affordrede  imod  trykt  Qvittering,  hvilket  dog  kun  gjel- 
der  om  dem,  der  subskribere  2  Rdl.  og  derover.  De,  som  tegne 
under  2  Rdl.,  ville  behage  strax  at  erlægge  Pengene  til  Planens 
Ihændehavere.  De  udenbyes  Venner,  som  umage  sig  med  Planens 
Circulation,  ville  selv  behage  at  udstede  Qvittering  til  enhver  Sub- 
scribent,  hvorimod  en  General-Qvittering  skal,  ved  Pengenes  Ind- 
sendelse, blive  dem  tilstillet  for  hele  Planens  Beløb. 

Et  fuldstændigt  trykt  Regnskab  over  de  indkomne  Penge  og 
sammes  Anvendelse,  hvorved  Medaillen  følger  i  Kobberstik,  skal  i 
sin  Tid  blive  enhver  Subscribent  tilstillet.  Ligeledes  skal  føjes  den 
fornødne  Anstalt,  at  enhver  Subscribent,  men  ingen  anden,  skal, 
imod  at  betale  Sølvets  Værdi,  kunne  erholde  et  Aftryk  af  Medaillen. 

Hjøbenhavn  den  25  Januarii  1793. 

Gyldendal.  J.  Kierulf.  P.  A.  Heiberg. 

K.  L.  Rahbek.  Pram. 

NB.  Da  alle  Planerne  ere  numererede,  saa  bliver  det  en  For- 
nødenhed, at  de  samtligen  maa  tilbageleveres,  endogsaa  de,  hvor- 
paa  muligt  Intet  maatte  være  tegnet*. 


*  Af  Subskriptions-Planerne  ere  endnu  to  bevarede,  paa  hvilke  Bidrag- 
ydere have  skrevet  deres  Navne  og  noteret,  hvor  stort  et  Bidrag  de  vilde 
give  til  Medaillen ;  den  ene  har  Nr.  26,  paa  den  anden  er  intet  Nummer  til- 
skrevet. Sammen  med  dem  ligger  følgende  Seddel:  »Som  Subskribent  til 
Suhms  Medaille  beder  Jeg  antegnet  Hr.  Guldberg ^  Lærer  ved  Seminariet  paa 
Blaagaard,  for  2  Hdl.  Den  Franske  Minister,  Borgeren  Grouvelle  for  5  Bdl. 
Denne  sidste  udbeder  sig  en  Medaille  i  Sølv,  som  Hr.  Agenten  ville  behage 
at  sende  ham  tilligemed  Qvitteringen  for  hans  Subscription,  da  Jeg  har  aver- 
teret ham  om  at  Medaillen  betales  aparte.  Han  er  ikke  i  Byen  uden  om 
Mandagen.  Heiberg.*  Neden  under  har  Gyldendal  skrevet:  > Baron  Løven- 
schiold  paa  Vognserup  ved  Hr.  Heiberg  betaler  5  Rdl.  c  Endvidere  ligger 
der  en  trykt  og  udfyldt  Kvittering  underskrevet  den  18.  Marts  1799  af 
Gyldendal  for  et  Bidrag  af  50  Rdl.  fra  >Hr.  Kammerherre  Bernt  Anker. € 

Bruun,  P.  F.  Suhm.  28 

Denne  Indbydelse  blev  ikke  omtalt  i  Aviserne,  og  Ind- 
samlingerne gik  ganske  stille  for  sig,  men  tillige  meget  lang- 
somt, hvortil  Forklaringen  søges  i  Kjøbenhavns  Ildebrand, 
den  Uenighed,  der  var  imellem  de  to  nylig  stiftede  Selskaber 
»det  skandinaviske  Selskab«  og  »Selskabet  for  Sandhed,«  og 
Mangel  paa  Drift  og  Dygtighed  hos  Indbyderne  til  at  samle 
Bidrag.  Medaillen  blev  først  færdig  halvfemte  Aar  efter  at 
Indbydelsen  var  bleven  udsendt.  Den  er  udført  af  D,  J,  Adzer 
og  fremstiller  paa  Forsiden  Suhms  Billede  vendt  tilhøjre  med 
Omskriften:  PETRUS  FRIDERICUS  SUHM  HISTORIOGRA- 
PHUS.  Paa  Bagsiden  sees  Facaden  af  et  antikt  Tempel** 
med  en  omstraalet  Lyre  i  Frontonen  og  den  ene  Halvdør 
aaben;  nedenunder  læses:  APERUIT,  Der  blev  lagt  Vægt  paa, 
at  Suhm  kun  blev  nævnet  som  Historiograf,  thi  det  var 
Videnskabsmanden ,  ikke  Hofmanden ,  Kammerherren  man 
vilde  hædre. 

Den  31.  Oktober  1797  blev  der  sendt  Suhm  —  ikke  høj- 
tideligt overleveret  til  ham  —  et  Exemplar  af  Medaillen  i  Guld 
ledsaget  af  et  anonymt  Brev,  der  var  forfattet  af  Professor 
Kierulf.     Dette  Brev  lyder  saaledes: 

Et  Antal  af  Medborgere  har  ønsket  at  kunne  lægge  den  Er- 
kjendtlighed  for  Dagen,  som  de  skylde  Videnskabsmanden  og  Viden- 
skabernes ædelmodige  Befordrer  Peter  Friderich  Suhm,  der  med 
uegennyttig  Godgjørenhed  aabnede  sit  udsøgte  Bibliothek  for  Stu- 
derende og  Kundskabs-Elskere. 

De  have   altsaa  ladet   præge   den   medfølgende  Skuepenge   for 


*  I  de  Werlauffske  Samlinger,  Nr.  36,  i  det  store  kongelige  Bibliothek, 
bevares  et  Aktstykke,  dateret  3.  August  1802,  som  indeholder  »Afregning  for 
Suhms  Medaille.«  Indtægten  var  928  Hdl.,  Udgiften  var  1024  Hdl.  52  Sk.; 
>pr.  Ballance  Boet  tilgode  96  Rdl.  52  Sk.,<  hvilket  maa  sige  saa  meget  som, 
at  Suhms  Bo  idetmindste  foreløbig  har  dækket  Underballancen. 

**  I  > Lærde  Efterretninger,«  hvor  Medaillen  omtales,  1798,  S.  39,  gjøres 
opmærksom  paa,  at  det  er  ikke  rigtigt,  naar  man  ved  dette  Tempel  har 
tænkt  paa  den  palatinske  Apollos,  med  Bibliotheket  der,  som  Augustus  lod 
opføre,  thi  dette  var  ikke  offentligt ;  snarere  kunde  man  tænke  paa  Frihedens 
Tempel  nær  ved  Forum  Romauum,  i  hvis  Forgaard  Asinius  Pollio  anlagde 
et  offentligt  Bibliothek.  Det  augusteiske  Bibliothek  havde  Plads  i  en  Bue- 
gang, som  var  føjet  til  Templet.  Maaske  forklares  Billedet  paa  Medaillen 
rigtigst,  ved  ganske  i  Almindelighed  at  tænke  paa  Videnskabens  Tempel,  hvis 
Dør  Suhm  aabnede  for  alle. 

at  bevidne  denne  deres  Erkjendtlighed,  og  bede,  at  den  maatte 
modtages  som  et  Bevis  paa  den  Højagtelse,  sande  Fortjenester  og 
Opofrelser  for  det  Almindelige  aldrig  kunne  aflade  at  opvække,  og 
som  derfor  i  saa  høj  Grad  skyldes  Nordens  kundskabsrigeste 
Historiegrandsker,  der  paa  sin  Bekostning  aabnede  Videnskabernes 
Helligdom  for  disses  unge  Dyrkere,  førend  Fædrenelandet  ejede 
nogen  offentlig  Foranstaltning,  der  fuldkommen  kunde  opfylde  dette 
Øjemed. 

Kjøbenhavn  den  30  October  1797. 

Til 
Danmarks  Historiograph  Peter  Friderik  Suhm. 


Svaret  fra  Suhm  kom  den  følgende  Dag  i  »Adresseavisen« 
og  lyder  saaledes: 

Den  31  October  blev  mig  bragt  en  Guldniedaille  og  et  Brev 
uden  Underskrift;  men  som  lød  fra  et  Antal  Medborgere. 

Ædle  Medborgere!  med  den  varmeste  Følelse  har  jeg  modtaget 
Deres  forbindtlige  Skrivelse,  og  den  medfølgende  smukke  Skue- 
penge,  hvormed  det  har  behaget  Dem  at  hædre  mig.  Dersom  jeg 
ikke  var  overbevist  om,  at  man  er  pligtig  at  gjøre  alt  for  sit 
Fædreland,  som  man  skylder  Liv,  Opdragelse,  Tænkestemning, 
Slægt,  Venner,  saa  skulde  denne  mine  Medborgeres  Agtelse  snart 
forlede  mig  til  at  troe,  at  jeg  havde  gjort  mig  særdeles  fortjent. 
Maaske  har  jeg  ikke  været  aldeles  unyttig,  men  saa  megen  Hæder 
maa  jeg  dog  fornemmelig  tilskrive  Deres  Godhed  og  Venskab,  for 
hvilken  jeg  herved  aflægger  min  inderligste  og  oprigtigste  Taksigelse. 

Kbhvn.  d.  1,  Nov.  1797. 

Suhm, 


Disse  Skrivelser  bleve  aftrykte  i  Tidsskriftet  »Minerva« 
med  den  beskedne  Overskrift:  »Tillæg  til  Litteraturartiklen,« 
men  de  bleve  ledsagede  af  nogle  indledende  Ord,  som  lyde 
saaledes : 

For  omtrent  tre  Aar  siden  havde  den  historiske  Artikels 
Samler  den  Glæde  at  meddele  Efterretning  om  et  Taknemmelig- 
hedstegn,   som   nogle  Borgere   havde  tilsendt   den  Mand,   Danmark 

da  satte  øverst  blandt  sine  Statsborgere,  Fredsvogteren  Bernstorff, 
I  Dag  har  Litteraturartiklens  Samler  et  lignende  Erkjendtligheds- 
bevis  fra  Videnskabernes  Rige  at  meddele,  vist  vort  Videnskabs- 
riges  fortjenteste  Borger,  den  Mand,  der  ikke  blot  ved  sin  egne 
Arbejder,  sin  redebonne  Raadførsel,  sin  veldædige  Hjælpsomhed, 
men  fremfor  Alt  ved  sit  rige  Bibliothek,  det  han  i  saa  mange  Aar 
helligede  til  sine  Medborgeres  Nytte,  meer  end  nogen  Anden  blandt 
os  med  Føje  kan  siges,  at  have  ladet  sit  Lys  skinne  for  sine  Brødre. 

Og  sidst  læstes  følgende  Efterskrift: 

O !  vilde  enhver,  som  med  Litteratursamleren  i  disse  faa  oven- 
staaende  Linier  erkjender  sande  Fortjenesters  og  ægte  Beskeden- 
heds broderlige  Forening,  tillige  mindes,  at  der  er  een  Erkjendtlig- 
hed,  der  skyldes  Suhm,  og  der  er  over  Skuepenge,  Lovtaler,  over 
alle  de  Æresbevisninger,  Medborgere  eller  Regjering  kunne  yde 
denne  fortjente  Medborger,  og  det  er,  at  erkjende,  som  han,  den 
Pligt,  at  gjøre  Alt  for  sit  Fædreland,  og  til  dettes  og  til  Menneske- 
hedens Tarv  at  hellige  de  Kundskaber,  de  have  hans  højmodige 
Rundhed  at  takke! 

Det  er  værdt  at  erindre,  at  dengang  Medaillen  blev  bragt 
til  Suhm,  havde  »Bibliotheca  Suhmiana«  ikke  mere  sit  Hjem 
i  Gaarden  i  Pustervig  og  stod  ikke  mere  aabent  for  Publikum, 
thi  det  var  Aaret  forinden  flyttet  ind  i  det  store  kongelige 
Bibliotheks  Bygning  ved  Christiansborg. 


Ikke  et  fuldt  Aar  efter  blev  denne  flittige  og  opoffrende 
Mands  Liv  udslukt.  Hans  Død  blev  bekjendtgjort  paa  føl- 
gende Maade*^: 

Den  7de  September  berøvede  Døden  mig  min  elskelige 
Mand  Peter  Friderich  Suhm,  i  hans  Alders  69.  Aar  11  Maa- 
neder,  efter  7  Ugers  Sygdom ;  hvo  som  kjendte  den  Forklaredes 
sieldne  Værd  vil  kunne  bedømme,   dog  ikkun  svagt,  mit  Tab. 

Christiane  Suhm,  fød  Becker. 

Den  Sygdom,  der  blev  Dødsaarsagen  for  Suhm,  var  den 
samme  Sygdom,  Podagra,  som  han  i  mange  Aar  havde  lidt  af. 

Fru  Frederikke  Brun  fortæller,  at  Suhm  var  i  Besøg  paa 
Sophienholm,  hvor  han  efter  Bordet  satte  sig  i  stærk  Træk 
»eines  Aequinoctial-Windes«  og  førte  en  meget  levende  Sam- 
tale med  Bonstetten,  som  de  ikke  lod  sig  forstyrre  i  trods  Fru 
Bruns  Advarsler.  Nogle  Dage  efter  fik  Suhm  et  Anfald  af 
Podagra,  som  snart  udartede  til  Nervefeber.  Suhm  døde  paa 
den  ham  saa  kjære  Lystgaard  i  Øverød,  plejet  saa  længe  den 
haarde  Sygdom  stod  paa  indtil  det  sidste  af  sin  Hustru.  Den 
Afdøde  blev  bragt  til  Gaarden  i  Pustervig  og  blev  bisat  i  Ka- 
pellet i  Frederiks  tydske  Kirke  paa  Christianshavn  den  17.  Sep- 
tember »i  Følge  af  en  talrig  Ligskare  baade  af  Indbudne  og 
Uindbudne.«  Saaledes  fortælles  i  den  »Berlingske  Tidende,« 
hvor  de  Indbudne  nævnes,  nemlig:  Gehejmeraad  Brandt,  Sekre- 
tær Erik  Becker,  Professor,  kgl.  Hofapotheker  Gotfred  Becker, 
Generalkonsul  [Emanuel]  Bozenhard,  Justitsraad  Meincke^  Asses- 
sor i  Højesteret  Peter  Feddersen,  Assessor  i  Hof-  og  Stads-Retten 
og  Kongens  Foged  [Ditlev  Frederik]  Feddersen^  Lieutenant  Pohl, 
Marskalk  Hauch,  Grev  Rosencrone,  Biskop  Balle,  Konferentsraad 
[Christian]  Colbjørnsen,  Hr.  [Christian]  Holst,  Præst  ved  Trini- 
tatis Kirke,  Professor  [Fred,  Chr]  Winsløw  og  Assessor  i  Hof- 
og  Stadsretten  [Frederik]  Horn. 

Paa  Kistens  Laag  var  der  anbragt  en  Plade  med  en  Ind- 
skrift, som  var  forfattet  af  Professor  Jakob  Baden.  Den  var 
bleven  trykt  og  blev  uddelt  til  dem,  som  vare  tilstede  i  Sørge- 
huset;  den  lød  saaledes: 

Disse  Fiele  giemme 

det  Forgiængelige 

af 

PETER  FRIDERICH  SUHM 

Kongelig  Kammerherre  og  Historiographus. 

Sit  Fødelands  Stolthed,  Fremmedes  Beundring 

Stor  ved  Fortieneste,  som  Menneske,  Borger,  Lærd, 

Større  ved  opløftet  Sind  og  Siels  Adel. 

Han  var  født  den  18.  October  1728. 

Giftede  sig  tvende  Gange 

og  døde  den  7.  September  1798. 

Allerede  den  10.  September  stod  der  en  Artikel  i  »Adresse- 
avisen,« som  indeholdt  en  Opfordring  om  at  følge  Suhms  Lig 

til  Gravstedet,  og  da  alle  ikke  kunde  forskaffe  sig  Sørgekapper, 
saa  anmodedes  de,  som  vilde  tage  Del  i  Ligfølget,  om  at  møde 
i  sædvanlig  Dragt,  men  med  sort  Flor  om  Armen.  Dette  skete 
ogsaa;  det  lange  Ligtog  bevægede  sig  ad  Kjjpibmagergade  forbi 
Brandtomterne  fra  Ildebranden  1795,  forbi  Slotsruinen  til 
Kirken  paa  Christianshavn,  og  det  var  saa  anseligt,  at  de  første 
stode  med  Kisten  i  Kapellet  (Krypten),  før  de  sidste  vare  komne 
ind  i  Kirken"^.  Studenter  og  Videnskabsmænd  bar  Kisten  fra 
Sørgehuset  til  Kirken. 

En  saadan  Begravelse  var  ikke  almindelig  og  det  skete 
da,  at  det  Højtidelige  ved  den  blev  afbrudt  flere  Gange  paa 
en  lidet  hyggelig  Maade.  Ja  det  forsikres,  »at  Opfordringen 
om  at  give  Møde  til  Suhms  Ligfærd  havde  til  Følge,  at  der 
strømmede  saa  mange  Mennesker  til  den,  at  man  snarere 
maatte  tro,  at  et  Haandværksskilt  blev  flyttet  end  at  Ædiingen 
Suhm  ledsagedes  til  Graven.«  En  snavset  Person  ledsaget  af 
en  smudsig  Pudelhund  trængte  sig  ind  i  Sørgestuen,  hvor 
Liget  stod.  Ved  Rundetaam  trængte  en  Mand  med  sværtede 
Knebelsbarter,  malede  røde  Øjne,  en  lang  Tobakspibe  i  Munden, 
en  Ølkande  i  Haanden,  sort  Flor  om  Armen,  sig  ind  i  Lig- 
toget og  forvoldte  Forstyrrelse.  Paa  Kirkegaarden  var  der 
stimlet  saa  mange  Mennesker  sammen,  at  der  næsten  ingen 
Orden  kunde  opretholdes.  Det  var  den  lavere  Befolkning, 
som  foraarsagede  disse  Besværligheder.  Men  værre  var  det, 
at  en  Ridende  i  Uniform  ledsaget  af  sin  Knægt  paa  Kjøbmager- 
gade,  ved  nuværende  Nr.  8  og  10,  styrede  sin  Hest  lige  ind  i 
Ligtoget;  en  ung,  stor  og  kraftig  Mand  i  Følget  greb  Hestens 
Tøjle  og  drejede  Rytteren  om  mod  Silkegade.  Rytteren  var 
Prinds  Ludvig  af  Anhalt-Kothen,  og  den  Mand,  som  viste  ham 
til  Rette,  var  Cand.  theol.  Peder  Hans  Mønster,  der  ved  sin 
Død,  1830,  var  Dr.  theol.  og  Biskop  over  Aarhus  Stift. 

Fru  Suhm  lod  samme  Dag,  som  Bisættelsen  havde  fundet 
Sted,  følgende  Taksigelse  indrykke  i  Adresseavisen: 


*  Naar  det  undertiden  er  blevet  fortalt,  at  Ligtoget  naaede  fra  Suhms 
Gaard  i  Pustervig  til  Frederiks  Kirke,  da  beror  denne  Fortælling  paa  en 
Misforstaaelse.  —  Suhms  Jordefærd  blev  omtalt  i  >Hamb.  Correspondent,« 
Nr.  152,  22.  September,  i  en  Korrespondance  fra  Kjøbenhavn  dateret  18.  Sep- 
tember, og  der  fortælles,  at  >Unterwegs  ward  der  Sarg  von  einem  Kinde  mit 
dem  Dichterkranze  belegt.c 

Med  inderlig  rørt  Hjerte  har  jeg  været  Vidne  til  det  Agtelses- 
og  Kjærligheds  Bevis,  som  min  salig  Mands  Venner  have  givet 
ham  ved  i  Dag  at  ledsage  ham  til  sit  Hvilested.  Saa  meget  dette 
Hengivenheds  Bevis  erindrer  mig  om  hvad  jeg  har  tabt  ved  min 
Mand^  saa  er  det  mig  tillige  den  største  Trøst,  at  min  Sorrig  er 
forbunden  med  ^aa  mange  Ædles.  Min  Taknemmelighed  til  alle 
og  enhver  for  dette  rørende  Agtelsesminde  kjender  ingen  Grændser. 

Christiane  Suhm,  fød  Becker. 

Og  Dagen  efter  sendte  hun  følgende  Skrivelse  til  Professor 
Nyerup : 

Uagtet  jeg  allerede  i  Dag  i  Adresseavisen  har  søgt,  nogenlunde 
at  bevidne  den  Taknemmelighed,  jeg  skylder  de  ædle  Mænd,  der 
ledsagede  min  afdøde  Suhm  til  sit  Hvilested,  saa  har  jeg  dog  an- 
seet  det  som  en  hellig  Pligt  imod  min  uforglemmelige  Mand,  i  Be- 
synderlighed at  takke  de  Kjøbenhavnske  Studerende  for  den  Hæder, 
de  have  værdiget  deres  afdøde  Ven,  ved  selv  at  henbære  ham  til 
sit  Gravsted. 

Ved  at  forsikre  de  Herrer  Studentere  om,  hvormeget  deres 
Hengivenhed  har  rørt  mig,  vilde  De,  Hr.  Professor,  som  selv  veed, 
hvor  kjær  den  Afdøde  havde  Videnskabernes  Dyrkere,  meget  forbinde 

Deres 
Kjøbenhavn,  d.  18.  Sept.  1798. 

C.  Suhm,  fød  Becker. 


Den  Suhmske  Begravelse  er  i  Kapellet  under  Frederiks- 
Kirken,  omtrent  lige  under  Hovedindgangen  til  Kirken  fra 
Strandgaden.  Der  staar  i  Begravelsen  tre  Marmorkister;  i  den 
midterste  hviler  Sønnen  Ulrik  Frederik  Suhm,  i  en  hvid  Mar- 
morkiste lidt  kunstnerisk  behandlet  og  lidt  højere  end  de  to 
andre,  sorte  Marmorkister,  der  ere  uden  nogen  Forziring, 
Suhms  tilvenstre  —  seet  fra  Gangen  i  Midten  af  Kapellet  — , 
Karen  Suhms  tilhøjre.  Paa  Fodstykket  af  hver  af  Kisterne  er 
der  anbragt  en  paa  Latin  affattet  Indskrift  med  Oplysning  om, 
hvem  der  hviler  i  den,  og  om  deres  Fødsel  og  deres  Død. 
Bag  Kisterne  er  der  en  fremspringende  Mur,  paa  hvilken  der 
er  anbragt  lige  ovenfor  Kisterne  tre  Medailloner  af  Marmor  med 
Portræter  af  de  tre  Afdøde,  Sønnens  lidt  højere  end  Forældre- 
nes,   medens    der  yderst   tilvenstre   og  tilhøjre  er  anbragt  to 

krydslagte  Fakler  med  Blusset  vendt  nedad.  Ovenpaa  denne 
Mur  er  paa  Midten  stillet  en  knælende  Engel  af  Marmor,  som 
i  hver  Haand  holder  en  Fakkel  med  Blusset  vendt  opad; 
yderst  tilvenstre  og  tilhøjre  er  anbragt  en  lille  Vase.  Begra- 
velsen er  lukket  ud  imod  den  brede  Midtergang  ved  et  Jern- 
gitter med  en  Dobbeltdør,  paa  hvilken  man  seer  i  Farver 
Suhms  Vaaben  og  Fru  Karen  Suhms  Familiemærke:  to  Fisker- 
kroge med  Odderne  vendte  udad ;  imellem  dem  og  paa  Siderne 
af  dem  sexoddede  Stjerner. 

Denne  Begravelse  gjør  et  trist  Indtryk,  thi  de  umaadelig 
store  Kister  staa  ganske  tæt  op  imod  hverandre  og  danne  saa 
at  sige  en  eneste,  tung  Masse,  som  fylder  Gulvet,  og  der  her- 
sker et  Mørke  i  den,  saa  at  man  Intet  kan  se  uden  ved  Hjælp 
af  Lys  eller  Lygte. 


Som  Begravelseshøjtideligheden  var  et  Vidnesbyrd  om,  i 
hvor  stor  Agtelse  Suhm  stod  hos  Samtiden,  saa  kom  der 
Vidnesbyrd  frem,  som  i  ikke  mindre  Grad,  men  paa  en  anden 
Maade  udtalte  Beundring  af  den  afdøde  Videnskabsmand  og 
Filantrop,  og  Taknemmelighed  imod  ham.  Jakob  Baden  var 
ved  at  slutte  et  Hefte  af  sin  »Universitets-Journal,«  da  han 
modtog  Efterretningen  om  Suhms  Død,  og  han  bragte  den  til 
sine  Læseres  Kundskab,  idet  han  skrev  bevægede  Ord  om 
den  Afdøde:  »hvis  Grav  er  hele  Verden,  og  Gravskrift  hans 
Navn.«  Vi  kjende  ikke  den  Ligtale,  der  maaske  er  bleven 
holdt,  eller  de  Psalmer,  som  maaske  ere  blevne  sungne  i 
Frederiks-Kirkens  Kapel.  Men  Ordet  kom  frem  paa  anden 
Maade  og  det  i  rigt  Maal.  Præsten  i  Søllerød,  Christoffer  Ny- 
holnty  omtalte  i  Slutningen  af  den  Prædiken,  som  han  holdt 
den  første  Søndag  efter  Suhms  Død,  hvor  meget  den  Heden- 
gangne havde  været  for  Sognebeboerne  i  Søllerød  og  Øverød, 
og  hvor  meget  de  Fattige  her  havde  ham  at  takke  for.  En 
talrig  Mængde  af  Mindedigte  og  Gravskrifter  paa  Dansk,  La- 
tin, Tydsk,  Fransk,  Italiensk,  nogle  anonyme,  nogle  med  Bog- 
stavmærker, nogle  med  Navn:  saaledes  P,  D,  Bast,  Birgitte  Cath, 
Boge,  Bozenhard,  S.  C.  Ehlers,  Fogh,  J.  W.  Fischer,  V.  Fumars, 
Gråter,  J.  G.  Maurenbrecher,  S.  Poulsen,  Riegels,  S,  ThorlaciuSy 
A.  WdldikCy  —  ble  ve  efterhaanden  trykte  i  »Adresseavisen«   og 

bleve  derefter  samlede  i  et  Tidsskrift*.    Men  der  fremkom  ogsaa 
Mindeord  af  større  Omfang. 

I  Tidsskriftet  »Den  danske  Tilskuer«  for  1798,  Nr.  69, 
den  13.  September^®  blev  der  trykt  en  Elegi  over  Suhm  med 
Forfattermærket  K.  fi.,  hvilken  har  Overskriften  »P.  F.  Suhms 
Minde«  og  er  indledet  med  dette  Motto: 

Tu  decus  omne  tuis;  postqvam  te  fata  tulerunt, 

ipse  reliqvit  Apollo. 

Virg.  Ecl.,  V.,  V.  34—35. 

Forfatteren  er  K,  L.  Rahbek,  og  Stykket  er  vel  tilsyne- 
ladende i  Prosa,  men  det  er  i  Virkeligheden  skrevet  i  vex- 
lende  Hexametre  og  Pentametre  ** :  Muserne  lade  en  efter  en 
anden  deres  Sorg  over  Suhms  Død  komme  til  Udbrud,  de 
synge  om  deres  Savn  og  forkynde  hans  Fortjenester.  Slut- 
ningen lyder  saaledes: 

Dødelig  Stemme  kan  ej  gjentage  Gudindernes  Sang;  Hæder 
var  den  og  Pris  for  den  Ædle,  den  Gode,  og  Store,  nylig  vort 
Fædrelands  Pryd,  nu  dets  smertende  Savn!  I,  som  i  ensomme 
Stund  høre  Gudindernes  Sange;  I,  i  hvis  tryllende  Kvad  spores  et 
Gjenlyd  deraf;  griber,  Thaarup  og  Pram!  og  du  den  Hengangnes 
Yndling,  Valborgs  liflige  Skjald***!  griber  den  borthængte  Luth! 
synger,  synger  vor  Suhm!  bevarer  de  svagere  Slægter  Mindet  om 
Gudernes   Børn,    dem    vi   endnu   have  seet!    soner  ved   Sange   for 


•  En  lidet  kjendt  Forfatter,  H.  G,  Sveistrup,  udgav  en  Pjece:  »Klage- 
sang over  Suhms  Død,<  8^,  16  Sider,  dediceret  til  det  Skandinaviske  Litera- 
tur-Selskab.  Werlauff  har  i  sit  Skrift,  >  Historiske  Efterretninger  om  det  st. 
kgl.  Bibliothek,«  2.  Udg.,  Kbh.  1844,  S.  269,  Anra.  z.,  meddelt  en  ret  mærke- 
lig latinsk  Gravskrift  over  Suhm  forfattet  af  Frederik  Ekkard  —  der  staar  i 
den  om  Suhm:  *nunquam  aurea  torque  redimitus*  —  og  anbragt  paa  en 
Mindesten,  det  Hele  kobberstukket  af  Fahrenholtz.  Selve  dette  Blad  bevares 
i  det  st.  kgl.  Bibi.  i  de  Werlauffske  Samlinger,  Pakke  Nr.  36,  hvor  der  ogsaa 
bevares  et  Udkast  til  en  Gravskrift  over  Suhm  paa  Dansk  af  Abraham  Kali 
(haandskreven  af  ham  selv). 

••  Det  er  vist  ganske  urigtigt,  naar  A'.  Af.  Petersen  siger,  at  denne  Form 
er  fremkommen,  uden  at  Forfatteren  synes  at  have  havt  nogen  Anelse  derom. 

**•  Normanden  Peder  Harboe  Frimatij  hvis  Digt,  >Axel  Tordsen  og 
skjøn  Valborg«  er  trykt  i:  »Poetiske  Samlinger  udgivne  af  et  Selskab« 
[o.  det  norske  Selskab].  1.  Kbh.  1775,  S.  3—20. 

Suhm  vor  Brøde  mod  Luxdorff,  mod  Rothe!  soner,  at  Carstens's 
Grav  ikke  er  hædret  med  Sang.  Synger  vort  Fædrelands  Tab, 
vor  Rigdoms  eneste  Minde.  Daniens  Hæder  og  Pryd,  Musernes 
Yndling  er  død! 


Rahbek  fik  snart  efter  Lejlighed  til  igjen  at  tale  om  Suhm, 
nemlig  i  Klubben  »Det  forenede  Selskab,«  tidligere  kaldet 
»Drejers  Klub«  (stiflet  1775),  hvis  Formand  Suhm  var,  da  han 
døde.  Dette  Selskab  foranstaltede  en  Sørgefest  til  hans  Ære, 
der  fandt  Sted  den  14.  Oktober  i  Overværelse  af  flere  af  den 
Afdødes  Familie,  som  ikke  vare  Medlemmer  af  Klubben. 
Festen  blev  indledet  og  sluttet  med  en  Kantate  forfattet  af 
Præsten  Michael  Frederik  Liebenberg  med  Musik  af  Koncert- 
mester C.  Schall,  Talen  blev  holdt  af  Rahbek.  Medens  han 
forhen  havde  talt  om  Suhm  overvældet  af  Følelse  og  Stem- 
ning, saa  gik  han  nu  nærmere  ind  paa  en  Skildring  og  Ka- 
rakteristik af  Suhm,  han  dvælede  ved  hans  Virksomhed  og 
og  ved  hans  Betydning  for  sine  Samtidige;  Rahbek  var  en 
Beundrer  af  »PoUio-Suhm,«  hvem  han  skyldte  meget,  saa  at 
han  ogsaa  havde  en  personlig  Grund  til  at  lægge  Varme  i  sin 
Tale. 

Afhandlinger  om  Suhm  i  Form  af  Mindetaler  over  ham 
bleve  skrevne  af  Præsten  i  Bloustrød  Joachim  Junge  og  af 
Præsten  i  Farum  Henrik  Kampmann ,  og  de  bleve  udgivne  i 
»Minerva.« 

Den  Sørgehøjtid  over  Suhm,  som  blev  afholdt  paa  Kjøben- 
havns Universitet,  vilde  have  været  den  anseligste  Mindefest, 
hvis  den  var  udgaaet  fra  Universitetet  selv  og  saaledes  var 
bleven  et  Udtryk   for  dets  Vurdering  af  Suhm*.     Den    fandt 


*  I  Tidsskriftet  >Iris  og  Hebe,«  Oct— Dec.  1798,  S.  247—59,  er  trykt  et 
Stykke,  som  indeholder  Beklagelse  over,  at  Universitetet  ikke  havde  ladet 
en  Mindetale  holde  over  Suhm.  der  berømmes  meget.  Stykket  fortsættes 
S.  260—64.  —  I  Tidsskriftet  »Politisk  og  physisk  Magazin,«  1799,  S.  247  ff. 
blev  der  anket  over,  at  Universitetets  Fest  over  Suhm  var  bleven  betalt,  idet 
Professor  J.  Baden  havde  faaet  200  Rdl.  for  Talen,  medens  Rahbek  ikke 
havde  forla'ngt  Noget  for  Kantaten  og  heller  ikke  havde  faaet  Noget.  Baden 
svarede  i  sin  Universitetsjournal,  1799,  S.  84 — 85:  Mindefesten  over  Suhm 
var  bleven  afholdt  efter  hans  afgangne  Enkefrues,  Frue  Christiane  Beckers 
Foranstaltning;  det  indrømmes,  at  den  latinske  Tale  var  kjøbt,  men  det 
gjøres  gjældende,  at  Universitetet  ikke  havde  Raad  til  at  afholde  saadanne 

Sted  den  15.  April  1799  —  mere  end  et  halvt  Aar  efter  Suhms 
Død^^'  Indbydelsesskriftet,  paa  Latin,  til  denne  Fest  var  skre- 
vet af  Professor  Jørgen  Kierulf  og  handler  om  Historiens  Op- 
gave; en  Kantate  var  skreven  af  Rahhek  og  Kapelmester  F. 
Kunzen  havde  sat  Musik  til  den;  Talen,  paa  Latin,  blev  holdt 
af  Professor  Jakob  Baden;  den  blev  snart  efter  trykt  og  den 
udkom  i  dansk  Oversættelse  ved  Talerens  Søn  Professor  Tor- 
kel  Baden  i  Kiel. 

Der  var  en  ung  Mand,  Cand.  theol.  P,  H,  Mønster^  som 
snart  efter  Suhms  Død  skrev  et  »Bidrag  til  Hædersmanden 
Peter  Fridrik  Suhms  Minde.«  Der  er  noget  ejendommeligt 
friskt  i  dette  Stykke,  som  bærer  Præget  af  det  stærke  Ind- 
tryk, Suhms  Død  havde  gjort  paa  ham.  Mønster  nævner  flere 
af  Fortidens  fremragende  Mænd,  som  offentligt  ere  blevne 
hædrede  af  deres  Samtidige  eller  af  Efterslægten,  og  han 
mener,  at  paa  lignende  Maade  burde  Nationen  hædre  Suhms 
Minde.  Han  siger  blandt  Andet  om  ham:  »Han  var  en  af 
Danmarks  værdigste  og  mest  almenfortjente  Mænd :  hans  Aand 
var  lys,  som  Middags  Solens  Straale:  hans  Hjærte  var  ædelt 
og  godt:  hans  sjeldne  Kultur  gav  ham  Forraad  af  gavnlige 
Kundskaber,  uudtømmeligt  som  hans  Forstand  var  stor  og 
høj ,  og  hans  Virksomhed  utrættelig :  ikke  blot  tabe  vi  i  ham 
en  ædel,  stor  og  værdig  Medborger,  men  ogsaa  hele  Menneske- 
heden tabte  en  af  sine  varmeste  Talsmænd.« 

Suhm,  der  for  det  kongelige  danske  Videnskabernes  Selskab 
havde  affattet  saa  mange  Spørgsmaal  til  Prisopgaver  af  histo- 
risk Indhold,  har  næppe  tænkt  sig,  at  han  selv  engang  skulde 
blive  gjort  til  Gjenstand  for  et  saadant  Spørgsmaal.  Selskabet 
udsatte  nemlig  en  Pris  af  50  Dukater  for  den  bedste  Minde- 
tale over  Suhm,  men  det  fik  ikke  den  ventede  Tilfredsstillelse 
af  sin  Plan.  Thi  uagtet  Spørgsmaalet  blev  stillet  tre  Gange, 
og  uagtet  der  indkom  Besvarelser,  fandtes  dog  ingen  af  dem 
gode  nok  og  Prisen  blev  ikke  uddelt.  Da  Opgaven  blev  stillet 
tredie  Gang,  skete  det  med  en  Forklaring,  underskrevet  af  Sel- 
skabets   Sekretær,    Professor   P.   C.  Abildgaard^   af  hvad   der 

Sørgefester.  —  Det  kan  oplyses,  at  Sørgefesten  kostede  Suhms  Bo  685  Rdl. : 
Baden  fik  300  Rdli  for  Talen,  Kunzen  fik  100  Rdl.  for  Kantaten,  hvis  Opfø- 
relse ved  det  kongelige  Kapel  betaltes  med  50  Rdl.  til  Kapellets  Enkekasse; 
en  Middag  paa  Skydebanen  for  29  Personer  —  formodentlig  Musici  og  San- 
gere —  kostede  111  Rdl. 

ønskedes  fremhævet  i  Besvarelsen:  »hvad  det  er,  han  har  ud- 
rettet i  Historien,  der  erhvervede  ham  den  almindelige  Agtelse 
i  Europa  som  Videnskabsmand,  hans  gode  Egenskaber  som 
Menneske  og  hans  Fortjenester  som  Borger,  ved  hvilke  han 
gjorde  sig  elsket  af  sine  Landsmænd,  hvad  fordelagtige  Følger 
for  Kundskab  og  Oplysning,  Suhms  Tilværelse  iblandt  os 
sandsynligvis  maa  have  efterladt.«  I  sin  Universitets-Journal 
kritiserede  Jakob  Baden  noget  skarpt  denne  Forklaring  og  han 
kom  derved  til  at  udtale  sig  om  Suhm  som  historisk  Viden- 
skabsmand: han  kunde  nok  kaldes  Historiker,  historisk  Sam- 
ler, men  ikke  Historieskriver.  —  I  det  store  kongelige  Biblio- 
thek  bevares  blandt  »Werlauffs  Samlinger«  de  Bedømmelser 
om  den  eneste  indsendte  Besvarelse  af  Prisopgaven  saaledes 
som  den  nu  var  bleven  stillet,  og,  da  der  findes  adskillige  Be- 
mærkninger til  Oplysning  om,  hvorledes  Mænd  i  Viden- 
skabernes Selskab  dømte  om  Suhm,  er  denne  Votering  med- 
delt i  Tillæget.  Det  vides  ikke,  hvem  Forfatteren  var  til  denne 
Besvarelse,  men  det  vides,  at  Prisen  ikke  blev  ham  tilkjendt**. 


Kammerherreinde  Christiane  Suhm  havde  den  Plan,  at 
lade  udkomme  —  vistnok  med  Rasmus  Nyerup  som  Udgiver 
—  samlede  i  en  Bog  alle  de  Digte,  Mindeord,  Mindeskrifter, 
som  hendes  Mands  Død  havde  fremkaldt,  i  Lighed  med  hvad 
der  var  skeet  efter  A.  P.  Bernstorffs  Død.  Men  fem  Maaneder 
efter,  at  Suhm  var  bragt  til  sit  sidste  Hvilested,  afgik  hun  ved 
Døden,  og  Planen  blev  ikke  sat  i  Værk. 

I  et  Brev,  som  Præsten  Hans  Hammond  den  19.  November 
1791  skrev  fra  Rakkestad  Præstegaard  til  Suhm,  ytrede  han 
allersidst:  »jeg  ønsker  Dem  saa  inderlig  en  for  Dem  mere 
indtrængende  Hjertet  henrivende  Lykke,  nemlig  en  Arving.« 
Denne  Lykke  skulde  Suhm  ikke  opleve,  hvor  nær  han  ogsaa 
var  ved  det.  Thi  tidlig  i  Aaret  1799,  i  Begyndelsen  af  Fe- 
bruar, blev  følgende  Budskab  bragt  ud  gjennem  Aviserne^*: 

Efter  en  haard  Forløsning  og  21  Dages  Sygdom  er  min 
Datter  Kammerherreinde  Suhm,  fød  Becker,  i  sit  Alders  35 
Aar   den  7de  d.  M.*  ved. Døden  afgaaet.      Hvo   der   kjendte 

*  Fru  Suhm  døde  Klokken  lOVt  oni  Aftenen. 

hende,  vil  beklage  vort  Tab.     Vi  udbede  os  fritagne  for  skrift- 
lig og  mundtlig  Deltagelse  i  vor  Sorrig. 

Paa  hendes  Datters;  mine  Børns  og  egne  Vegne 
A.  C.  Torm,  sal.  Beckers. 

Den  Afdøde  blev  den  15.  Februar  jordet  paa  Assistents- 
kirkegaarden,  saaledes  som  hun  selv  havde  bestemt*.  Grav- 
skriften paa  Kisten  lød  saaledes: 

Herunder  hviler 
Kammerherreinde  CHRISTIANE  SUHM 

fød  BECKER 

kom  til  Verden  den  29  Martii  1764, 

var  PETER  FREDERIK  SUHMS 

Alderdoms  Trøst  og  Glæde 

med  hvem 

hun  levede  i  10  Aars  kiærligt  Ægteskab 

og 
overlevede  ham  ikkun  5  Maaneder 

da  Hun 

efterat  have  født  en  Datter  til  Verden 

døde  i   Barselseng  den  7   Februarii   1799 

til  stor  Savn  for  Venner  og  Trængende. 

I  »Adresseavisen«  fremkom  der  flere  Mindeord  over  hende, 
men  ikke  noget  af  Betydning.  Hun  roses  som  blid,  ædel,  god- 
gjørende,  forstandig,  og  der  bringes  hende  Tak  for  den  Omhii 
og  Kjærlighed,  hvormed  hun  har  formildet  sin  Ægtefælles 
Dage  **. 


*  Man  har  gjort  opmærksom  paa  det  Besynderlige  i,  at  Fru  Christiane 
Suhm  ikke  blev  bisat  i  Frederiks-Kirke  ved  Siden  af  hendes  Ægtefælle.  Men 
naar  man  har  seet  den  Suhmske  Begravelse,  vil  det  tilsyneladende  Besynder- 
lige vistnok  falde  bort;  thi  de  tidligere  omtalte  tre  store  Marmorkister  fylde 
den  Suhmske  Begravelse  saa  meget,  at  der  ikke  kunde  blive  Plads  til  en 
Qerde  Kiste. 

**  Fru  Christiane  Suhms  Søster,  Johanne  HenriccOy  hvis  Mand,  osterigsk 
Generalkonsul  Emanuel  Bozenhard,  var  dod  den  25.  Februar  1799,  fik  i  Pen- 
sion kun  400  Rdl.,  og  der  blev  da  skjænket  hende  af  den  danske  Regjering 
en  aarlig  Understøttelse  af  400  Rdl.  af  Fonden  «ad  usus  publicos;«    »Hvad 

Frederikke  Brun  siger  i  den  ovenfor  meddelte  Notits  om 
Suhm:  »seine  junge,  schdne  und  liebenswurdige  Frau,  meine 
Jugendfreundin,  folgte  ihm  sehr  bald.« 


Fortællingen  maa  her  afbrydes  for  at  give  Plads  til  en 
Redegjørelse  af  Domme,  som  i  nyere  Tider  ere  blevne  frem- 
komne om  Fru  Christiane  Suhm  født  Becker,  og  derefter  vil 
der  blive  givet  en  Meddelelse  om  Suhms  og  hendes  Datters 
Skjæbne. 

Frøken  Benedikte  Arnesen-Kall^  der  var  født  i  Aaret  1813, 
udgav  1889  sine  »Livserindringer,«  som  gaa  fra  1813  til  1857, 
og  hun  meddeler  her  Adskilligt  om  Fru  Christiane  Suhm^. 
Saaledes  fortælles,  at  Suhm  formanede  hendes  Moder  og  øvrige 
Omgivelser  til  ikke  at  bruge  nogensomhelst  Overtalelseskunst 
for  at  bevæge  hende  til  at  give  ham  sit  Ja ;  —  men  efter  hvad 
der  tidligere  er  blevet  oplyst  i  denne  Biografi  blev  der  an- 
vendt Overtalelse,  dog  er  det  ikke  blevet  sagt,  at  det  skete 
efter  Suhms  Ønske.  Endvidere  hedder  det,  at  hendes  Hjærtes 
Trang  førte  hende  til  en  Uværdig,  og  at  det  ikke  var  hendes 
Skyld ,  at  hun.  ikke  paa  sit  Dødsleje  blev  viet  til  denne  højst 
uværdige  Skikkelse,  der  var  saa  ilde  seet  i  Kjøbenhavn,  at 
han,  der  heldigvis  var  en  Udlænding,  maatte  forlade  Byen. 
Forfatterinden  omtaler  fremdeles,  at  medens  Dommen  over 
Thomasine  Heiberg  t  Buntzen  var  streng  i  den  Kreds,  fra  hvil- 
ken de  Meddelelser  skrive  sig,  som  hun  har  offentliggjort,  saa 


er  det  for  en  Kone  af  hendes  Stand  !<  >Iris  og  Hebe,<  1799,  2.  Bd.,  S.  173. 
I  N,  C.  Østs  Litteratur-,  Kunst-  og  Theater-Blade,  II.,  S.  128--29,  omtales  i 
en  Årtikel  undertegnet  med  et  ?  denne  Understøttelse,  [som  jo  var  en  Naades- 
bevisning,]  om  hvilken  der  siges,  at  den  tænkes  tagen  af  den  besparede 
Livrente,  som  Fru  Suhm  skulde  have  liavt  [ifølge  en  afsluttet  Kontrakt];  men 
der  udtales  ogsaa  et  Ønske  om,  at,  da  Kammerherreinde  Suhm  er  død  og 
det  kongelige  Bibliothek  derved  har  faaet  en  Profit,  og  Regjeringen  har 
sparet  en  betydelig  aarlig  Udgift,  der  da  maa  blive  anvendt  Noget  til  Udgi- 
velsen af  Corpus  diplomaticum  Danicum  og  de  Langebek'ske  Monumenter; 
for  et  Aarstid  siden  skal,  efter  et  Kygte,  Professorerne  Munter  og  Kierulf 
have  indsendt  til  Kancelliet  et  Forslag  om  at  udgive  dette  >Corpusc  mod  en 
vis  Godtgjørelse,  men  Forslaget  er  blevet  afslaaet;  nu  anbefales  Professor 
Thorkelin  til  at  blive  Udgiveren. 

Det  havde  været  Suhms  højeste  Ønske,  at  disse  Værker  skulde  udgives, 
og  det  var  smukt,  at  der  blev  tænkt  derpaa  saa  snart  efter  hans  Død;  men 
Sagen  kom  ikke  videre. 

havde  Ingen  i  denne  samme  Kreds  et  ondt  Ord  at  sige  om 
Christiane  Su/im,  der  stod  for  dem  som  sin  Tids  yndigste  og 
interessanteste  Skikkelse. 

Frøken  Arnesen-Kalis  Skildring  tager  sig  saa  troværdig  ud, 
at  det  næppe  kan  undre,  at  den  Historie  hun  fortæller  er 
bleven  benyttet  i  det  mindste  i  et  senere  udkommet  Skrift, 
hvis  Forfatter  har  nævnet  hende  som  Kilde.  Men  er  nu  Hi- 
storien sand?  Hun  har  hjulpet  til  at  besvare  dette  Spørgs- 
maal,  idet  hun  skriver:  »Min  gamle  Tante  troede  fuldt  og 
fast,  at  Grev  v.  d.  N.  maatte  have  givet  Fru  Suhm  en  Elskovs- 
Drik.« 

Her  er  der  givet  et  Fingerpeg;  thi  den  Mand,  der  er  be- 
tegnet ved  de  tre  anførte  Bogstaver,  heed  uon  der  Nath,  i  Al- 
mindelighed kaldet  von  Dernath.  Der  var  paa  den  Tid  to 
Mænd,  som  bar  dette  Navn,  Fader  og  Søn.  Faderen,  Greve 
Friderich  Otto  uon  Dernath  var  ikke  Udlænding,  men  den 
danske  Konges  Undersaat,  Herre  til  Haselburg,  Oevelgoenne, 
Perdoel  og  Salinen,  Gehejmeraad,  Kammerherre  (1763),  Land- 
raad,  Ridder  af  Dannebrog  (1776).  Han  var  født  1734,  han 
døde  1805  i  Wismar.  Disse  Oplysninger  ere  rigtige,  og  de 
stemme  ikke  med  Frøken  Arnesen-Kalis  Fortælling.  Men  der- 
til kommer,  at  Grevens  tredie  Kone  Marie  Augusta  Therese  von 
Keller,  der  var  født  1748,  blev  gift  med  ham  den  8.  Februar 
1788,  og  hun  døde  først  den  6.  Marts  1801,  og  følgelig  kan 
der  ikke  1799  have  været  Tale  om  Giftermaal  mellem  ham  og 
Fru  Suhm.  Sønnen,  Greve  Magnus  von  Dernath ^  var  født 
1765,  han  døde  i  Kjøbenhavn  1828,  og  med  ham  uddøde  Slæg- 
ten paa  Mandslinien.  Han  var  tjenestegjørende  hos  Kongen, 
blev  1788  udnævnt  til  Deputeret  i  General-Land-Økonomi-  og 
Kommerce-KoUegiet ,  men  da  hans  Fader  ved  fejlslagne  Spe- 
kulationer i  Anledning  af  en  Saline,  som.  han  havde  anlagt  i 
Nærheden  af  Oldesloe,  havde  mistet  en  stor  Del  af  sin  Rig- 
dom, saa  at  han  maatte  sælge  nogle  af  sine  Godser,  blev  Søn- 
nen, der  stolende  paa  Faderens  Rigdom  havde  ført  et  kost- 
bart Liv  i  Kjøbenhavn,  nødsaget  til  at  opgive  sine  Embeder 
og  forlade  Kjøbenhavn.  Dette  skete  1796;  han  boede  nu  en 
Tid  paa  en  af  sine  Ejendomme,  Antvortskov  og  Aakjær.  Han 
ægtede  1787  Magdalene  Charlotte  Grevinde  Bernstorff,  en  Dat- 
ter af  Andreas  Peter  Bernstorff,  og,  da  hun  først  døde  1841, 

har   der  heller  ikke  kunnet  være  Tale  om  Ægteskab    i  Aaret 
1799  imellem  Fru  Suhm  og  den  yngre  Greve  von  Dernath*^ 

Men  Frøken  Arnesen-Kalis  Fortælling  kunde  være  sand, 
blot  at  det  er  et  urigtigt  Navn,  hun  har  givet  den  formentlige 
Udlænding!  Ja,  troværdige  Kilder  nævne  denne  Mand,  Chri- 
stian Diderik  Emerens  Bangeman  Huggens,  der  var  født  1772, 
blev  akkredetiret  den  5.  December  1796  som  den  Bata viske 
Republiks  Gesandt  ved  det  danske  Hof,  fra  hvilken  Post  han 
blev  rappelleret  den  24.  April  1807,  altsaa  henved  otte  Aar 
efter  Fru  Suhms  Død;  han  ægtede  1802  i  Paris  Elise  Mar- 
guerite Joséphe  Sophie  Constance  Laure  Grevinde  af  Danne- 
skjold Løvendal  (f.  1777  i  Versailles,  død  1812  i  Paris).  Frem- 
deles nævne  andre  troværdige  Kilder  som  Fru  Suhms  Beundrer 
et  Medlem  af  den  portugisiske  Legation  i  Kjøbenhavn,  uden 
at  dog  hans  Navn  erindres.  Søger  man  efter  i  den  danske 
Statskalender,  da  finder  man  fra  1791  til  1800  nævnet  »/e  Che- 
valier  de  Souza,  Envoyé  extraordinaire  et  Ministre  plénipotentiaire* 
for  Kongeriget  Portugal  ved  det  danske  Hof;  han  blev  vel 
rappelleret  den  28.  Februar  1797,  men  blev  paany  akkrediteret 
den  11.  August  1799  og  var  nu  portugisisk  Gesandt  i  Kjøben- 
havn til  den  3.  Februar  1801 ;  han  nævnes  dog  ogsaa  i  Stats- 
kalenderen som  Gesandt  i  Vakancetiden,  og  han  boede  under 
den  i  Kjøbenhavn,  hvilket  denne  Bys  Vejviser  synes  at  vidne 
om.  Fra  1791  til  1798  var  ^Mons.  Guerreiro,^  i^Secrétaire  de  liga- 
tion,<ii  for  1799  var  »Msr.  de  Rademachert  Legationssekretær  ved 
det  portugisiske  Gesandtskab. 

Alt  dette  seer  ikke  godt  ud  for  Fru  Christiane  Suhm,  thi 
Fortællingerne  indeholde  et  stærkt  Angreb  paa  hendes  Ære, 
eftersom  Meningen  af  dem  er  den,  at  hendes  Datter  var  et  uægte 
Barn.  Men  ere  de  troværdige  Kilder  paalidelige?  Grunde  de 
sig  paa  Andet  end  løse  Rygter,  som  uforsigtig  Opførsel  af  hende 
kan  have  fremkaldt  **?  Kunde  man  faa  et  Ord  fra  hende  selv, 
som  kunde  bringe  nogen  Klarhed  over  dette  saa  ømfindtlige 
Punkt  i  hendes  Liv  I  Mærkeligt  nok  er  der  bevaret  Udtalelser 
fra  hende  selv,  fremkomne  under  Forhold,  som  dog  vist  maa 
gjøre  dem  mere  paalidelige  end  hine  troværdige  Kilder. 

Den  7.  Februar  1799  døde  Fru  Suhm  og  Dagen  efter  holdt 
Skiftekommissionen  i  Suhms  Bo  Møde  i  det  Hus,  hvor  hun 
laa  Lig.  Tilstede  vare  Fru  Becker  fødtTorm,  Fru  Bozenhard 
født    Becker,    Sekretær    Erik    Becker   —    Fru   Suhms    Moder, 

Søster  og  Broder  —  samt  Kammerjomfru  Lerche.  Sekretær 
Becker  indleverede  to  Dokumenter,  den  Afdødes  Disposition 
og  en  Koncept  til  den.  Af  disse  Dokumenter  skal  det,  som 
er  ældst,  meddeles  først,  nemlig  Koncepten,  der  lyder  saaledes : 


Skulde  det  være  den  allerhøjestes  Vilje  at  bortkalde  mig 
fra  denne  Verden,  uden  at  nyde  den  Lykke,  at  leve  med  det 
Barn,  han  haver  været  saa  naadig  og  skjænke  mig,  uden  selv 
at  kunde  virke  for  det,  da  er  det  min  inderligste  Begjæring, 
at  følgende  maatte  efterleves,  dersom  det  er  en  Dreng  kaldes 
han  Peter  Friderich  Suhm ,  og  udbeder  jeg  mig  af  Conferentz- 
raad  Christian  Colbjørnsen  at  ville  bevise  det  Venskab  at  tage 
ham  i  sit  Hus  og  sørge  i  alle  Maader  for  ham  som  om  det 
var  hans  eget  Barn.  Ligeledes  udbeder  jeg  mig  af  Etatsraad 
Carl  Falbe,  at  han  vil  være  hans  Formvnder.  300  Rdl.  skulde 
da  betales  aarlig  til  Conferentzraad  Colbjørnsen  indtil  han  er 
fem  Aar  gammel,  da  500  Rdl. 

Jeg  har  den  faste  Tiltro  til  Conferentzraad  Colbjørnsen, 
at  han  vilde  vist  søge  at  danne  ham  til  en  duelig  Borger  for 
Staten,  at  erhverve  ham  Kundskaber,  men  især  anvende  sin 
Opmærksomhed  paa  at  danne  hans  Hjærte,  at  han  blev  et 
redeligt  og  godt  Menneske,  og  at  hans  Lærer  vil  anvende  al 
sin  Tid  paa  at  give  ham  faste  og  grundige  Princips  i  Religi- 
onen, som  jeg  anser  for  det  vigtigste  i  alle  Livets  Begivenheder. 
Denne  Lærer  skulde  apparte  betales,  forresten  blive  Renterne 
lagte  til  Capitalen  indtil  han  blev  myndig.  Er  det  en  Pige, 
da  kaldes  hun  i  Daaben  Petra  Friderica  Christiane,  hendes  Op- 
dragelse ligger  mig  meget  paa  Hjærtet.  Til  den  Ende  ud- 
beder jeg  mig  af  N,  N,  at  hun  vilde  tage  hende  til  sig,  og  op- 
drage hende  med  sin  Datter,  og  sørge  i  alle  Maader  for  hende 
saavel  for  det  Fysiske  som  Moralske,  at  hun  blev  oplært  i 
Religionen  og  alt  hvad  der  kunde  gjøre  hende  lykkelig  og  be- 
hagelig for  Gud  og  Menneskene. 

Jeg  vil  ikke  anmode  min  kjære  Søster  at  tage  hende,  da 
det  ikkun  daglig  vil  opvække  hendes  Sorg  og  Erindring  om 
hendes  Børn,  hun  haver  mistet;  desuden  var  det  en  Lykke 
for  min  lille  Pige  at  blive  opdraget  med  et  andet  Barn. 

Jeg  haver  og  den  fulde  Tillid  til  N.  iV. ,  at  hun  besidder 
de  Gaver  som  behøves  for  at  opdrage  en  ung  Pige.     Der  be- 

tales  aarlig  for  hende  200  Rdl.  indtil  hun  er  fem  Aar,  da  400 
Rdl.,  ligeledes  udbeder  jeg  mig  af  Etatsraad  Carl  Falbe  at 
vilde  være  hendes  Formynder.  Renterne  bliver  ligeledes  lagt 
til  Capitalen  indtil  hun  bliver  gift,  ifald  det  er  Guds  Vilje.  Af 
de  Pensioner,  som  aarlig  udgives,  maa  vedblive:  200  Rdl.  aar- 
'lig  til  Frøken  Ulrica  Lerche  i  Roeskilde  Kloster,  200  Rdl.  aar- 
lig til  Hr.  Holm,  som  boede  paa  Rudersdahl,  dog  ikkun  til 
hans  ældste  Datter  blev  gift,  18  Rdl.  qvartaliter  til  Student 
Rasmussen y  100  Rdl.  til  Jomfru  Lerche  y  100  Rdl.  til  Jomfru 
Møller,  100  Rdl.  til  Berthelsen  aarlig.  Til  min  kjære  Søster 
Anna  Høyers  Datter  Christiane  udbetales  2000  Rdl.,  til  hende 
selv  1000  Rdl.  og  til  min  kjære  Søster  Henriette  Bozenhard 
2000  Rdl.,  som  udsættes  for  hende  til  Brug,  min  Broder  Erich 
udbetales  500  Rdl.  Til  Lieutenant  Poell  aarlig  200  Rdl.,  min 
kjære  salig  Mands  og  min  Gjæld  betales  da  først  og  fornem- 
meligen.  Et  Portrait  af  mig  males  af  Professor  Juell*,  Mage  til 
det  store  Portrait  af  min  salig  Mand  til  mit  Barn ,  at  det  kunde 
dog  derved  kjende  de  som  det  skylder  Liuet"^*.  Forresten  har 
jeg  intet  at  erindre  end  som  at  udbede  at  enhver  af  min  Fa- 
milie og  Venner  vilde  have  Godhed  for  dette  Barn,  med  hvil- 
ket at  leve  og  selv  danne  det  og  virke  for  det  er  mit  inder- 
ligste Ønske;  men  skulde  den  algode  Gud  have  besluttet  det 
anderledes,  da,  o  Gud!  vær  min  Sjæl  naadig  og  velsign  det 
Barn,  som  vilde  have  været  al  min  Glæde  og  Trøst,  i  Jesu 
Navn ! 

Mine  Klæder  og  hvad  andet  Smaating  jeg  besidder,  skal 
min  Søster  Henriette  have,  dog  hvad  min  gode  Moder  vilde 
deraf  udvælge  af  mit  Tøj  til  at  bære  i  Erindring  af  mig  skal 
staa  til  hende.  Skulde  det  kjære  Barn  dø,  da  deles  Midlerne 
imellem  min  salig  Mands  og  min  Familie.  Jomfru  Lerche 
skal  have  de  Meubler  til  den  gule  Stue,  dog  den  store  Stol 
skal  Bozenhard  have.  Lerche  faar  og  et  Par  enkelte  Sølv-Lyse- 
stager. Skulde  det  være  den  algode  Guds  Beslutning  at  ende 
mine  Dage,  da  skal  Begravelsen  være  simpel  og  begraves  paa 
Assistentz  Kirkegaarden  uden  Nørre-Port,  og  beder  jeg  at  man 
vilde  lade  sætte  Roser  derom  og  ligge  en  Sten  over.  Mine 
Ringe  og  Medaillon***  lader  man  mig  beholde  paa.  De  Wurtem- 

*  Afskriveren  har  fejlagtig  skrevet  Zahl. 
**  Denne  Sætning  er  udhævet  af  Udgiveren. 
♦**  Afskriveren  har  fejlagtig  skrevet  Medailler. 

bergskc  Bøger  og  Kobbere  skal  Prindsen  af  Wurtemberg  have 
tilbage. 

I^'øbenhavn  2den  December  1798. 

Paategning:  Fremlagt  i  Commissionen  i  afgangne  Kammerherre  Suhms 
og  ligeledes  afdøde  Frues  Stervboe  den  8de  Februari  1799. 


Det  yngste  Dokument  lyder  saaledes: 

Skulde  det  være  den  allerhøjestes  Vilje  at  bortkalde  mig 
fra  denne  Verden  uden  at  nyde  den  Glæde  at  leve  med  det 
Barn,  han  haver  været  saa  naadig  at  skjænke  mig,  uden  selv 
at  kunne  virke  for  det,  da  er  det  min  sidste  og  inderligste 
Begjæring,  at  hun  i  Daaben  kaldes  Petra  Friderica  Christiane, 
og  da  hendes  Opdragelse  ligger  mig  meget  paa  Hjærtet,  saa 
udbeder  jeg  mig  af  mine  saa  oprigtige  Venner  Hr.  Conference- 
raad  Carsten  Anker  og  hans  Frue  Hedvig  Anker  født  Wegener, 
at  de  vil  tage  hende  hos  dem  og  opdrage  hende  som  deres  eget 
Barn^  og  sørge  i  alle  Maader  for  hende  saa  vel  i  Henseende 
til  det  Fysiske  som  det  Moralske,  at  hun  vorder  vel  oplært  i 
Religionen  og  i  alt  hvad  der  kan  bidrage  til  hendes  Lyksalig- 
hed og  gjøre  hende  behagelig  for  Gud  og  Menneskene.  Etats 
Raad  og  Justitiarius  Falbe  anmodes  om  at  være  hendes  Værge 
og  aarlig  at  oplægge  Renterne  til  Capitalen.  For  Opdragelsen 
skal  Conferenceraad  Anker  aarlig  have  200  Rdl.  indtil  hun  fyl- 
der sit  5te  Aar,  da  400  Rdl.  aarlig. 

Af  de  Pensioner,  som  hidtil  aarlig  udgaves,  vedbliver  føl- 
gende: 200  Rdl.  aarlig  til  Frøken  Ulrica  Lerche  i  Roskilde 
Kloster,  200  Rdl.  aarlig  til  Hr.  Holm  boende  forhen  paa  Ruders- 
dal,  dog  ikkun  til  hans  ældste  Datter  bliver  gift  eller  skulde 
dø.  18  Rdl.  qvartaliter  til  Student  Rasmussen^  100  Rdl.  aarlig 
til  Jomfru  Lerche,  100  Rdl.  til  Jomfru  Møller,  100  Rdl.  til  Ber- 
thelsen aarlig*.  Til  min  kjære  Søster  Anna  Høyers  Datter 
Christiane  udbetales  2000  Rdl.,    til  hende  selv  1000  Rdl.      Til 


*  Frøken  Ulrica  Lerche,  Kusine  til  Sulim,  havde  af  denne  faaet  en 
aarlig  Pension  paa  150  Rdl.,  hvilken  Fru  Suhm  havde  hævet  til  200  RdL 
Hr.  Halms  Datter  hed  Christiane  Frederikke  Holm;  hun  var  kommen  meget 
i  Suhms  Hus  og  blev  —  efter  hendes  Sigende  —  betragtet  som  Plejedatter. 
Suhm  havde  skriftlig  med  Navns  Underskrift  og  med  sit  Segl,  og  med  Poell 

min  kjære  Søster  Bozenhard,  To  Tusind,  skriver  2000  RdL, 
som  udsættes  for  hende  til  Brug,  min  Broder  Erich  udbetales 
500  Rdl.  Til  Lieutenant  Poell  aarlig  200  Rdl.;  min  kjære 
salig  Mands  og  min  Gjæld  betales  først  og  det  med  al  mulig 
Skaansel  for  vort  Eftermæle.  Et  Portrait  af  mig  males  af  Pro- 
fessor Juel,  Mage  til  min  salig  Mands  for  vort  Barn,  at  det 
maatte  kjende  de  som  det  skylder  Livet"^.  Forresten  har  jeg 
intet  at  bede  om,  uden  dette,  at  Enhver  af  mine  Slægt  og 
Venner  ville  have  Godhed  for  dette  Barn. 

Mine  Klæder  og  andre  smaa  Ting,  jeg  besidder,  skal  min 
Søster  Henriette  have,  dog  hvad  min  gode  Moder  deraf  vilde 
udvælge  af  mit  Tøj  til  at  bære  i  Erindring  af  mig  skal  staa  til 
hende.  Skulde  det  kjære  Barn  dø,  da  deles  Midlerne  imellem 
min  salig  Mands  og  min  Familie.  Jomfru  Lerche  skal  have 
Meublerne  til  den  gule  Stue,  dog  den  store  Stol  skal  min 
Svoger  Bozenhard  have.  Jomfru  Lerclie  faar  og  et  Par  enkelte 
Sølv-Lysestager.  Min  Begravelse  skal  være  simpel  og  skee 
paa  Assistents  Kirkegaarden  uden  Nørre  Port,  og  beder  jeg 
at  man  om  min  Grav  vil  plante  Roser  og  lægge  en  Steen  der- 
over.    Mine  Ringe  og  Medaillon  lader  man  mig  beholde  paa. 

Saaledes  forfattet  i  Guds  velsignede  Navn.  Ham  an- 
befaler jeg  min  Sjæl. 


Kjøbenhavn  den  26de  Januar  1799. 


C.  Suhm 
født  Becker. 

(L.  S.) 


Til  Vitterlighed  efter  Forlangende 
Poell.  Strøm. 


Fremlagt  i  Com missionen  i  afgangne  Kammerherre  Suhms  og  ligeledes 
afdøde  Frues  fælles  Bo  den  30te  Januari  1801. 


som  Vitterligheds- Vidne  tilsagt  hende  en  aarlig  Pension  af  200  Rdl.    Jomfru 
Lerclie   var  Kammerjomfru,   Jomfru    Møller  var   Husholderske   hos   Suhms. 
Jomfi*u  Lerche  havde  allerede  tjent  hos   Fru  Kai*en  Suhm,   efter  hvis  Død 
hun  fik  hendes  Gangklæder.    Berthelsen  var  Tjener  hos  Suhm. 
*  Denne  Sætning  er  udhævet  af  Udgiveren. 

I  Skifteprotokollen  findes  Følgende  indført: 

»Sekretær  Becker  indleverede  den  afdøde  Frues  egenhæn- 
dig skrevne  Koncept,  hvor  efter  den  forefundne  originale  Dis- 
position af  ham  efter  hendes  Begjæring  er  forfattet  og  af  hende 
underskreven,  der  med  Koncepten  i  det  Væsentlige  er  overens- 
stemmende paa  det  nær,  at  Slutningen  af  denne  betræfifende 
de  Wurtembergske  Medailler,  Bøger  og  Kobbere  ikke  blev  ind- 
ført i  Originalen,  da  hun,  formedelst  at  hun  følede  hendes 
Kræfters  Aftagelse,  hastede  med  at  faa  den  sidste  under- 
skreven.« 

Disse  Dokumenter,  som  ere  indførte  i  den  Suhmske  Skifte- 
kommissions Protokol,  tale  tydeligt  nok,  og  de  ere  affattede  i 
en  Form  og  i  Udtryk,  som  maa  fjærne  enhver  Tvivl  om,  at 
det  er  Sandhed  hvad  der  er  sagt  i  dem.  Da  der  ikke  er 
bevaret  mange  Kilder  til  Oplysning  om  Fru  Christianes  Stem- 
ning ligeoverfor  hendes  Mand,  fortjener  følgende  Citat  at  frem- 
drages fra  et  Brev,  som  hun  skrev  den  24.  September  1798  til 
Kobberstikker  Clemens  i  Anledning  af  et  Billede  af  Suhm, 
som  han  skulde  stikke:  »Jeg  tør  haabe  kjendende  Deres  Ta- 
lenter, at  det  vil  bhve  meget  godt,  og  ønskede  jeg  gjerne,  at 
De  begyndte  saasnart  muligt  paa  det.  Vel  vil  det  blive  mig 
et  stort  Savn  at  miste  det  Portræt,  men  haaber  jeg,  at  Pro- 
fessor Juel  imidlertid  overlader  mig  det  andet.«  Interessant 
er  det  at  lægge  Mærke  til,  at  de  Mænd,  til  hvilke  Fru  Chri- 
stiane Suhm  ønskede  sit  Barn  overgivet  til  Opfødelse  og  Op- 
dragelse, begge  vare  Normænd:  Christian  Colbjørnsen  og  Car- 
sten Anker.  Hendes  Ønske  blev  opfyldt,  thi  den  27.  Februar 
1799  blev  der  ved  en  Session  i  Skiftekommissionen  fremlagt 
en  Skrivelse  fra  Konferentsraad  Carsten  Anker  om,  at  han  fra 
1.  Marts  vilde  tage  Datteren  til  sig. 

Portrætet  af  Christiane  Suhm,  hvilket  Professor  Jens  Juel 
efter  hendes  Ønske  skulde  male  som  Pendant  til  Portrætet  af 
hendes  Mand,  kom  tillige  med  dette  til  at  tilhøre  deres  Datter. 
Billederne  ejes  nu  af  dennes  Sønnesøn,  og  de  bevares  i  Itze- 
hoe  hos  den  sidstnævntes  Moder,  Enkefrue  Kammerherreinde 
Mathilde  o,  WillemoeS'Suhm,  fød  von  Qualen,  De  to  Portræter 
ere  gjengivne  i  denne  Bog  i  Fototypi.  Juel  har  udført  Fru 
Suhms  Billede,  —  som  er  malet  efter   hendes  Død  — ,  med 

malerisk  Effekt,  men  han  har  forstaaet  at  fremstille  hendes 
livfulde  Fysiognomi.  Den  Bog,  hun  holder  i  Haanden  er  For- 
tællingen »Sigrid"^.«  Juel  har  ogsaa  udført  i  Pastel  et  Bryst- 
billede af  Fru  Suhm,  seet  en  face ;  Udtrykket  er  alvorligt,  An- 
sigtsformen er  ret  en  Beckersk  med  en  kraftig  Næse  ** ;  Klæde- 
dragten er  holdt  i  lyse  Farver. 

Adskillige  Aar  efter  Suhms  Død  gav  Jens  Baggesen  Anled- 
ning til  følgende  Episode  : 

Medens  Astronomen  og  Mathematikeren  Thomas  Bugge  i 
Efteraaret  1798  opholdt  sig  i  Paris,  hvor  Jens  Baggesen  var, 
fortalte  han  engang  denne  i  et  Brev  forskjellige  Nyheder,  som 
han  havde  erfaret  fra  Kjøbenhavn,  og  Baggesen  skrev  da  et 
Rimbrev  til  ham,  som  med  Overskriften  »Vers  for  Prosa«  blev 
trykt  1807  i  Baggesens  »Skjemtsomme  Rimbreve.«  Baggesen 
dvæler  ved  den  for  Bugge  »forunderlige«  Nyhed  fra  Kjøben- 
havn, at  en  ung,  dejlig  Enkefrue  strax  efter  at  hendes  Mand,, 
der  havde  været  over  70  Aar  gammel,  var  død,  havde  erklæret 
sig  frugtsommelig  i  femte  Maaned.  Baggesen  nævner  ikke 
hendes  Navn,  og  han  kommer  ikke  frem  med  nærgaaende  Be- 
skyldninger, men  der  var  næppe  nogen  Læser  i  Kjøbenhavn, 
der  kjendte  lidt  til  Forholdene  i  Hovedstaden,  som  ikke  let 
kunde  læse  imellem  Linierne,  nævne  Enkefruen,  og  vistnok  har 
forundret  sig  over,  at  Baggesen  havde  kunnet  tale  paa  en  saa 
uforbeholden,  noget  saarende  Maade  om  denne  Dame.  Det 
maa  være  blevet  sagt  Baggesen,  at  han  havde  skrevet  upas- 
sende om  hende,  thi  i  »Giengangeren,«  som  udkom  samme 
Aar,  1807,  trak  han  i  Land,  idet  han  skrev: 


Jeg  tilstaar  Dig,  det  ej  mig  selv  i  Sinde  randt, 

At  det,  jeg  mener,  kunde  tydes 

Paa  nogen  virkelig  Person,  før  andre  fandt, 

De  vilde  heller  brændes,  druknes,  skydes, 

End  have  ladet  trykke  slig  en  Fejl 

Mod  en,  som  var  i  Gjøren  og  i  Laden, 

1  Yndighed  og  Aand,  paa  Landet  og  i  Staden, 

Mit  Kjøns  Beundring  og  sit  egets  Spejl. 


*  Titelbladet  med  Åarstallet  1774  er  fingeret. 
**  Dette  Portræt  ejes  nu  af  Enkefru  Elisabeth  Burman  Becker. 


:  I 


Fototypi^  PachI  &  C 


iSy 


FDIolrpi:  Puhl  ft  Cianc 

Disse  Ord  gjøre  det  saa  tydeligt,  som  det  vel  kan  ønskes, 
at  Baggesen  nu  vidste,  hvilken  Dame  det  var,  paa  hvem 
man  havde  overført  hans  Raillerier  i  Rimbrevet  til  Bugge,  og 
hvad  ban  nu  siger  om  hende  tyder  paa,  at  han  ogsaa  vidste, 
hvorledes  man  dømte  om  hende.  Denne  Dame  var  Suhms 
Enke,  Fru  Christiane  Suhm  fød  Becker. 

Det  maa  nu  erindres,  at  Baggesen  hørte  til  den  nye  Hof- 
apotheker,  Gotfred  Beckers  Kreds,  —  de  havde  jo  rejst  sam- 
men i  1789,  og  at  Baggesen  havde  staaet  i  Forhold  til  Suhm, 
som  havde  understøttet  ham,  og  som  i  ham  saae  den  Digter, 
der  skulde  aabne  nye  Baner  for  den  danske  Digtekunst.  Det 
er  højst  sandsynligt,  at  Christiane  Suhm  har  været  vel  kjendt 
af  Baggesen,  hvilket  man  vist  tør  slutte  af,  at  hendes  Søster 
Fru  Henriette  Bozenhard  stod  paa  en  meget  venskabelig  Fod 
med  ham  og  hans  Kone,  hvorom  bevarede  Breve  skrevne  paa 
Fransk  af  hende  til  Baggesen  (1801)  vidne.  Lægger  man  Alt 
dette  sammen,  tør  man  vistnok  tænke  sig,  at  Baggesen  egent- 
lig ikke  har  villet  saare  nogen  af  Familien  Becker  eller  af  Fa- 
milien Suhm,  men  at  han  har  været  overgiven  og  kaad- 
mundet*  i  Brevet  til  Bugge,  og  at  den  største  Fejl,  han  her 
begik,  var  den,  at  han  ikke  udelod  den  uheldige  Passus  om 
den  unge,  dejlige  Enkefrue,  dengang  han  lod  Brevet  trykke. 

Den  lille  Pige,  som  blev  født  den  18.  Januar  1799,  fik  i 
Daaben  Navnene  Petrea  Frederica  Christiana  Suhm  y  og  hun 
blev  saaledes  opkaldt  efter  begge  sine  Forældre.  Sine  tidligste 
Leveaar  tilbragte  hun,  som  fortalt,  i  Huset  hos  Konferentsraad 
Carsten  Anker;  da  han  rejste  til  Norge,  var  det  hendes  Mor- 
moder og  Morbroder  Sekretær  Erik  Becker,  som  opdrog  hende. 
»Frøken«  Suhm  fik  en  god  Opdragelse;  som  dem  hun  havde 
om  sig  nævnes  Mademoiselle  Durand,  Miss  Mitchell,  Tegne- 
mester Trap,  Lærer  i  Klaverspil  Førster;  hun  lærte  at  dandse 
alene  sammen  med  sin  Kusine  Colette  Marie  og  Fætter  Johan 
Gotfred  Becker.  Ikke  længe  efter  at  hun  var  bleven  konfir- 
meret, indgik  hun  i  Oktober  1815  Ægteskab  med  Martin  Wille- 
moes **,  den  yngste  Broder  til  Lægen  Frederik  Vilhelm,  Præsten 

*  Derpaa  tyder  ogsaa  den  lidet  vakre  Maade,  paa  hvilken  han  i  Rim- 
brevet  omtaler  »Peter  Frederik  c  og  de  Digte,  der  bleve  skrevne  i  Anledning 
af  Snhms  Død. 

**  Han  var  født  den  16.  Oktober  1787,  og  døde  den  12.  Oktober  1865. 

Joachim  Godske,  og  Søofficeren  Peter  Willemoes.  Martin 
Willemoes  var  gaaet  den  militære  Vej  og  var  Officer,  ansat 
ved  et  Dragonregiment  i  Itzehoe. 

Ved  kongelig  Resolution  af  21.  November  1820  blev  Rit- 
mester ved  Livregiment  lette  Dragoner  Martin  Willemoes  op- 
taget i  den  danske  Adelstand  for  sig  og  sine  ægte  Descen- 
denter med  Navnet  WiUemoes-Suhm  og  med  Tilladelse  til  at 
føre  det  Suhmske  Vaaben,  imod  at  oprette  et  tilbudt  Familie- 
Fideikommis  af  60,000  Rdl.  Sølv".  Den  28.  November  1820 
indgave  han  og  hans  Kone  Ansøgning  om  allerhøjeste  Kon- 
firmation paa  det  af  dem  oprettede  Fideikommis  stort  60,000 
Rdl.  Sølv,  som  skulde  benævnes  det  Suhmske  til  Ihukommelse 
af  afgangne  Kammerherre  Peter  Frederik  Suhm  »vor  Sviger- 
fader og  Fader.«  Statuterne  indeholdt  Bestemmelser  om,  hvor- 
ledes Fideikommis'et  skulde  gaa  i  Arv  —  først  til  Stifternes 
Efterkommere  efter  bestemte  Regler,  og,  hvis  Efterkommerne 
aldeles  uddøde,  skulde  det  gaa  over  til  »vort  Svogerskab  og 
Slægtskab,  Justitsraad  Erik  Becker,  vor  Svoger  og  Morbroder, 
levende  i  Ægteskab  med  Katharine  Willemoes,  vor  Søster  og 
Svigerinde,  hans  ældste  Barn  eller  dennes  Afkom.«     Til  denne 

Paragraf  knyttedes  den  2.  Februar  1821  følgende  Tilføjelse: 

* 

Skulde  Fideikommis'et  efter  denne  §  være  tilfalden  Justitsraad 
E.  Beckers  Efterkommere,  og  disse  være  uddøde,  da  bede  vi  Deres 
Majestæt  allerunderdanigst,  at  Fideikommis'ets  Renter  under  en  af 
Deres  Majestæt  i  sin  Tid  allernaadigst  bestemmende  Best3rrelse 
maatte  anvendes  den  ene  Halvdel  til  Bøgers  Indkjøb  ved  det  store 
kongelige  Bibliothek  og  den  anden  Halvdel  til  Understøttelse  af 
fattige  Studerende  ved  Universitetet  i  Kjøbenhavn,  fornemmeligen 
de,  som  beflitte  sig  paa  Historien  og  Oldsager. 

Den  kongelige  Konfirmation  paa  Oprettelsen  af  det  Suhm- 
ske Fideikommis  faldt  den  28.  Februar  1821,  og  Patentet  blev 
udfærdiget  den  7.  Marts  1821. 

I  Aaret  1845  erhvervedes  Kongens  Tilladelse  til  at  Besty- 
relsen af  Fideikommis'et  blev  henlagt  under  Overretten  i 
Gluckstadt. 

Fru  Christiane  Willemoes-Suhm  døde  den  7.  Januar  1837 
i  Itzehoe.  Efterhaanden  løsnedes  hendes  Familie  fra  sin  danske 
Slægt,  og  da  Peter  Frederik  Suhms  Datter-Sønne-Søn,  Zoologen, 

Dr.  phil.  Rudolf  WiV/emoes-Su/im,  der  allerede  som  ganske  ung 
havde  vakt  Opmærksomhed  og  Forhaabninger  om  en  indholds- 
rig Fremtid,  døde,  kun  28  Aar  gammel,  var  det  den  tydske 
Videnskabs  Historie  han  kom  til  at  tilhøre,  ikke  den  danske*. 


Fortællingen   vender  nu  tilbage  til  Peter  Frederik  Suhm. 

Ikke  længe  efter  at  Suhm  var  bleven  gift  med  Christiane 
Becker  blev  der  den  21.  November  1788  bevilget  dem  facultas 
testandi,  og  Dagen  efter,  22.  November,  oprettede  de  et  reci- 
prokt Testamente,  ved  hvilket  de  indsatte  hinanden  til  Arving; 
i  Testamentet  blev  det  fastsat,  at,  hvis  nogen  af  dem  giftede 
sig  igjen,  skulde  han  eller  hun  give  til  den  Afdødes  Paarørende 
200  Rdlr.  Courant,  »og  skulle  bemeldte  Paarørende  være  nøjede 
hermed**.«  Dette  Testament  var  til  Vitterlighed  underskrevet 
af  Assessor  i  Højesteret  Peter  Feddersen,  Søn  af  Fru  Karen 
Suhms  Kusine,  Fru  Ditlevine  Feddersen,  født  CoUett,  og  Sekre- 
tær i  Generalitets-  og  Kommissariats-Kollegiet  Hans  Peter  Munch, 
der  var  i  Slægt  med  den  Beckerske  Familie. 

Dagen  efter  Suhms  Død  blev  der  foretaget  Registrering  og 
Forsegling  af  hvad  der  forefandtes  i  Ejendommen  i  Pustervig; 
paa  Enkes  Vegne  mødte  hendes  Broder,  Professor  Gotfred 
Becker,  Registrerings-Protokollen  er  meget  summarisk,  og  der 
skal  fra  den  kun  anføres,  at  der  nævnes  i  Forretningen  ialt 
230  Malerier.  Den  10.  September  blev  der  foretaget  Registre- 
ring og  Forsegling  paa  Lystgaarden  i  Øverød.  Den  14.  Sep- 
tember beskikkedes  af  Kongen  som  Skiftekommissærer  til  at 
administrere  Suhms  og  hans  Enkes  Bo  Assessor  i  Højesteret, 
Konferentsraad  Michael  Treschow,  og  Justitiarius  i  Hof-  og 
Stadsretten,  Etatsraad  Carl  Wigand  Falbe,  og  den  19.  Sep- 
tember blev  Boet  extraderet  til  dem.  Ved  denne  Lejlighed 
var  Enkens  Broder,  Sekretær  Erik  Becker,  tilstede  og  han 
underskrev  Protokollen,  hvilken  ogsaa  er  underskreven  egen- 
hændig af  Kammerherreinde   Christiane  Suhm.    Derefter  blev 


*  Han  var  Deltager  i  tChaUenger'^a  store  Expedition,  blev  syg  paa 
Hejsen  over  det  stille  Hav,  og  den  14.  September  1875  blev  hans  Lig  sænket 
i  Havet. 

**  Denne  samme  Bestemmelse  læser  man  ogsaa  i  Testamentet,  som  blev 
oprettet  1761  af  Suhm  og  Karen  Angell. 

Proklama  udstedt  og  offentliggjort  i  »Berlingske  Tidende«  den 
24.  September,  i  »Altonaischer  Merkur«  den  11.  Oktober  1798. 


Gjennem  Bekjendtgjørelser  i  »Adressea^isen«  kan  man 
følge  de  forskjellige  Auktioner,  ved  hvilke  Suhms  Ejendele 
bleve  solgte,  imod  Betaling  til  Boets  Kurator,  Assessor  i  Hof- 
og  Stads-Retten  Frederik  Horn^^  Den  27.  Februar  1799  bleve 
Kjøretøjer,  en  tosædig  engelsk  Kareth,  en  Arbejdsvogn,  Slæde 
o.  s.  V.,  Fourage,  en  Malkeko  solgte*.  Den  3.  April  blev 
Gaarden  i  Pustervig-  solgt  ved  tredie  og  sidste  Auktion ;  Gaarden 
er  beskreven  i  Bekjendtgjørelsen  om  denne  Auktion.  Den  12. 
April  begyndte  Auktion  over  Guld  og  Pretiosa,  Sølv,  hele  Bo- 
havet, og  den  varede  flere  Dage.  Den  14.  Juni  blev  Lyst- 
gaarden  i  Øverød  solgt;  den  er  beskreven  i  Auktions-Annoncen^ 
og  den  blev  betalt  med  2270  Rdl.  Den  7.  April  1800  begyndte 
en  Auktion  over  Malerier  i  Olie-  og  Vandfarve,  Tegninger, 
»rare«  Kobbere,  Pretiosa,  Antikviteter,  Rustninger,  Geværer, 
Naturalia;  denne  Auktion,  der  som  de  følgende  blev  afholdt  i 
Avlsgaarden  i  Landemærket,  varede  flere  Dage,  og  blev  fortsat 
den  18.  April,  da  der  blev  solgt  Mineraller,  Konchylier  og 
andre  Naturalia,  Petrefacta  etc.  Den  21.  April  begyndte  en 
Auktion  over  Bøger,  Landkort  o.  s.  v.;  Revisor  J.  J.  Weber,  i 
tidligere  Tider  en  af  Suhms  Bibliothekarer,  havde  forfattet 
Kataloget  over  disse  Bøger,  men  det  er  et  meget  slet  Katalog, 
thi  Bøgernes  Titler  ere  anførte  uden  nogensomhelst  Orden. 
Der  blev  solgt  en  Samling  paa  noget  over  5000  Bind  i  Litera- 
turer,  som  gik  i  alle  mulige  Retninger.  Suhms  Dødsaar  er 
Grændsen  for  de  sidste  Anskaffelser,  og  det  er  kun  undtagelses- 
vis, at  man  støder  paa  en  Titel  som  denne:  »Schiller,  Musen 
Almanach,  Tubingen  1799.« 

Suhms  Møntsamling  blev  solgt  ved  to  Auktioner,  som 
bleve  afholdte  i  Revisor  Webers  Værelser  i  Kronprindsensgade, 


*  To  gamle  Heste,  til  en  Værdi  af  40—50  Rdl.,  og  en  gammel  Kareth. 
sat  til  samme  Værdi,  havde  Fru  Suhm  foræret  Kudsken  Jacob. 

den  første  i  November  1800,  den  anden  i  Juni  1802;  Katalog- 
erne hertil  vare  godt  udarbejdede  af  J.  J.  Weber.  Det  var  en 
kostbar  Samling,  der  bestod  af  henimod  7000  Mønter  og  Me- 
dailler,  af  hvilke  381  vare  af  Guld,  og  af  dem  vare  atter  184 
danske.  Samlingen  var  især  rig  paa  danske  Mønter  fra  Middel- 
alderen. I  et  Exemplar  af  Kataloget,  som  har  tilhørt  C.  ./. 
Thomsen,  er  der  noteret,  at  »det  Hele  er  udbragt  til  3250  Rdl. 
3  Mrk.  3V2  Sk.«  Denne  Notits  er  skrevet  og  attesteret  af 
C.  Thomsen,  vistnok  Fader  til  den  bekjendte  Numismatiker 
og  Archæolog*. 

Gaarden  i  Pustervig,  der  var  assureret  for  30,500  Rdl., 
blev  kjøbt  af  Direktionen  for  Fattigvæsenet,  som  her  ind- 
rettede et  Tvangshus.  Ved  Kjøbenhavns  Bombardement  1807 
blev  Gaarden  ødelagt,  og,  da  Hauserplads  blev  anlagt,  for- 
svandt hele  Grunden  som  Bebyggelses-Grund.  Men  der  blev 
lagt  en  Gade  fra  denne  Plads  hen  til  Landemærket,  der  altsaa 
kom  til  at  dække  en  Del  af  den  Have,  som  havde  hørt  til 
Gaarden  Nr.  73  i  Pustervig;  denne  Gade  fik  Navn  efter  Suhm 
og  hedder  endnu  Suhms  Gade.  Og  den  Lystgaard,  han  havde 
ejet  i  Øverød,  bærer  nu  Navnet  Suhms  Minde. 

Boet  blev  først  sluttet  1809.  »Kammerherre  Suhms  og 
Frues  Skiftebrev,«  to  store  Protokoller,  indeholde  i  Afskrift 
alle  de  Dokumenter,  som  bleve  fremlagde  i  Skiftekommis- 
særernes Møder,  og  de  give  gode  Oplysninger  om  hvad  Boet 
indeholdt  f.  Ex.  af  Guld,  Pretiosa,  Sølvtøj  **,  Dækketøj  o.  L., 
hvoraf  der  fandtes  store  Mængder.  Blandt  Kunstsager  nævnes 
et  Portræt  af  Curt  Adeler  i  Perlemor.  Rekapitulationen  viser 
en  vis  Indtægt  af  324,124  Rdl.  3  Mrk.  7  Skilling,  en  Udgift  af 
97,174  Rdl  4  Mrk.  12  Sk.  Der  blev  saaledes  en  Beholdning 
af  226,949  Rdl.  4  Mrk.  11  Sk.,  hvorfra  der  dog  droges  4728 
Rdl.  5  Mrk.  4  Sk.,  saa  at  der  blev  igjen  222,220  Rdl.  5  Mrk.  7  Sk. 

Der  er  ovenfor  efter  Nyerup  meddelt  nogle  Stykker  af 
den  »Disposition,«  som  Suhm  oprettede  efter  sin  føi*ste  Kones 


*  I  anden  Del  ere  mange  Priser  og  I^øberes  Navne  tilskrevne  af  C.  J. 
Thomsen.    Dette  Exemplar  af  Kataloget  findes  nu  i  det  st.  kgl.  Bibliothek. 

**  Et  Par  Selv-Lysestager  i  drevet  Arbejde  med  Guirlander  og  Medail- 

loner  i  Ludvig  den  16.'8  Stil,  vog  23  L.  3  Q.,  paa  hvis  Bund  læses  Navnene 

I  Karen  Angel,   P.  F.  Suhm,   og  som  efter  Stemplet  er  udført  i  Kjøbenhavn 

1778,  bevares  i  den  Knudtxonske  Samling  af  Sølvtøj  i  Christiania.     Katalog 

over  den  historiske  Udstilling  i  Trondl\jem  1897.    Trondh.  1897,  S.  125. 

Død,  men  den  hele  har  Nyenip  ikke  meddelt.  Denne  Dis- 
position fik  tilligemed  Fru  Christiane  Suhms  Disposition  konge- 
lig Konfirmation  den  9.  Januar  1801.  Skiftekommissæreme 
havde  indsendt  disse  Dokumenter  til  Kancelliet  den  12.  Juli 
1800  og  havde  ledsaget  dem  med  en  udførlig  Redegjørelse  af 
hvad  der  kunde  opfyldes  af  de  Afdødes  Ønsker,  og  da  alle 
disse  Dokumenter  ere  indførte  i  det  ovennævnte  »Skiftebrev,€ 
finder  man  her  gode  Oplysninger  om  Suhms  Bestemmelser, 
og  enkelte  Punkter  heraf  skulle  fremdrages. 

Suhm  kalder  Aktstykket  »Udkast  til  min  sidste  Vilje, 
som  Konferentsraad  Bornemann*  ville  sætte  i  bedre  Stil  og 
Orden.«  Dette  Dokument  handler  mest  om  Foræringer  og 
Pensioner,  som  Suhm  ønsker  at  give  bort  —  foruden  Biblio- 
theksgaven  med  hvad  der  hører  til  den.  Til  de  Fattige  paa 
Røraas  skjænkes  5000  Rdl.,  til  Realskolen  i  Trondhjem  skjæn- 
kes  5000  Rdl.  Til  Domkirken  i  Trondhjem  gives  500  Rdl. 
»for  at  tilmure  det  Kapel,  hvor  min  Svigerfader  Etatsraad 
Angell,  Frue  og  flere  Lig  staa,  samt  at  holde  Kapellets  Mure 
og  Tag  vedlige,  og  maa  aldrig  mere  noget  Lig  der  indsættes.« 
Til  Nikolaj  Kirke  gives  500  Rdl.,  for  at  holde  Cornelius  Ler- 
ches Begravelse,  hvor  Admiral  Suhm  og  hans  Kone  staa,  ved- 
lige; Lerches  Kobber-Epitafium  skal  renses.  Til  Frederiks 
tydske  Kirke  paa  Christianshavn  gives  1000  Rdl.  for  at  ved- 
ligeholde de  3  Kister  der**.  Edvard  Storm  skulde  have  100 
Rdl.  aarlig.  Alle  Tyende  og  Tjenestefolk  fik  dels  smaa  aar- 
lige  Pensioner,  dels  Gaver  en  Gang  for  alle.  Frøken  Agathe 
Vind  i  Trondhjem  fik  100  Rdl.  aarlig;  en  Fætter  i  Sachsen, 
en  gammel  Mand,  fik  60  Rdl.  aarlig,  og  en  Fætterske  gift 
med  Baron  Zetlitz  100  Rdl.  aarlig  saalænge  hun  levede.  »Frø- 
ken Christiane  Becker,  Datter  af  Hofapotheker  Becker,  skjæn- 
ker  jeg  20,000  Rdl.« 

Men  saa  giftede  Suhm  sig  med  Frøken  Becker,  og  han 
føjede  da  den  17.  Maj  1789  til  sin  Disposition  en  Bøn  til  sin 
Kone  om,  at  hun  vilde  iværksætte  Gaverne  til  Kirkerne  og 
Pensionerne;  »faar  hun  ingen  Børn  med  mig  og  gifter  hun 
sig  igjen,  og  Tilstanden  taaler  det,  da  vil  jeg  og  have  mig  ud- 
bedet, at  Gaven  til  de  Fattige  paa  Røraas  og  til  Realskolen  i 
Trondhjem  maa  staa  ved  Magt.« 

*  Vilhelm  Bornemann,  Generalauditør,  f.  1731,  d.  1801. 
**  Fru  Karens,  hendes  Søns,  og  Suhms  egen  Kiste. 

Disse  Gaver  tyde  paa,  at  Suhm  har  tænkt  kjærligt  paa 
dem,  der  stode  ham  nær,  paa  dem,  hvem  han  skyldte  Tak"^, 
og  paa  de  Steder,  hvorfra  hans  Formue  stammede.  Men 
gjennemgaar  man  Skiftebrevet,  kommer  man  let  til  at  tænke 
paa,  hvad  Suhm  skriver  i  sin  Karakteristik  af  Karen  Suhm, 
at  denne  mente,  at  hendes  Mand  var  for  godgjørende  og  at 
hun  søgte  at  holde  igjen.  Suhm  var  vist  ikke  nogen  god  Øko- 
nom, forstod  vist  ikke  at  omgaas  Penge,  naar  det  krævedes, 
at  der  skulde  spares,  og  derom  kan  maaske  »Skiftebrevet«  føre 
Bevis.  Thi  det  viser,  at  han  flere  Gange  har  gjort  Laan  f.  Ex. 
en  Gang  hos  Selskabet  til  de  3kjønne  Videnskabers  Fremme, 
2000  Rdl.  imod  Pant  i  Lystgaarden  i  Øverød,  en  anden  Gang 
hos  Universitetet,  14,000  Rdl.  imod  Pant  i  Gaarden  i  Puster- 
vig, en  tredie  Gang  hos  Justitsraad,  Borgmester  Uldall  i 
Kjøbenhavn,  10,000  Rdl.  imod  Pant  i  en  Obligation  dateret 
11.  Juni  1774,  udstedt  af  Fru  Ancher  og  Sønner  i  Christiania, 
paa  40,000  Rdl.,  som  var  bragt  ned  til  22,000  Rdl.  Aarsagerne 
til  disse  Laan  kjendes  ikke;  men  man  behøver  blot  at  mindes 
det  Suhmske  Bibliothek  og  de  mange  Suhmske  literære  In- 
teresser, og  det  vil  staa  tydeligt,  at  der  var  Veje  nok,  hvor 
Pengene  kunde  svinde  ind  og  økonomiske  Vanskeligheder  op- 
staa.  Saadanne  Laan  kunne  forklare,  at  der  ved  den  ende- 
lige Opgjørelse  af  Boet  kom  til  at  staa  saa  betydelig  en  Sum 
paa  Udgiftssiden.  Men  laante  Suhm  hos  Andre,  saa  var  der 
Andre,  der  laante  hos  ham,  og  Opgjørelsen  af  Boet  er  kom- 
met noget  til  at  ligne  mangt  et  Adelsbo  i  det  17.  Aarhundrede, 
hvor  det  log  Tid  al  bringe  Kredit  og  Debet  til  at  staa  rent  og 
klart  overfor  hinanden.  Den  endelige  Hovedopgjørelse  af  Boet 
maa  vidne  om,  at  Skiftekommissærerne  have  været  dygtigere 
Finantsmænd  end  Suhm.  Men  det  var  betydelige  Summer, 
der  bleve  lagte  op  i  Aarene  1799— 1809*  ••,  og  som  bleve  ind- 
satte i  Overformynderiet. 

♦  Ved  Gavebrev  af  1.  Januar  1790  Hk  Kammerraad  Broagers  Enke, 
Anna  Catharina  Birch,  i  Pension  25  Rdl.  kvailaliter. 

**  I  Aaret  1808  skjænkede  Boet  500  Udi.  til  OpmuntriuK  for  de  norske 
Krigere  og  til  Understøttelse  for  deres  Enker  og  Børn. 

XIV. 

Biografier  af  Suhm.  Rasmus  Nyerup  og  hans  Levnetsbeslui- 
velse  af  Suhm.  Portræter  af  Suhm.  Til  Karakteristik  af  Suhm 
Historikeren  Suhm.     Slutning. 


Den  første,  som  fortalte  Noget  om  Suhms  Liv,  var  hans 
Ven,  Rektor  ved  den  lærde  Skole  i  Flensborg,  Professor  Ole 
Henrik  Moller.  Han  udgav  i  Aaret  1775  i  Flensborg  et  stort 
Skrift  i  Folio  om  »Die  von  Zaum  oder  Suhm,«  og  indsatte  her 
et  Stykke  om  Peter  Frederik  Suhm,  der  vistnok  enten  ved 
denne  Lejlighed  eller  tidligere  har  givet  ham  adskillige  Med- 
delelser, som  f.  Ex.  Navnene  paa  de  to  Drenge,  der  bleve 
underviste  sammen  med  Drengen  P.  F.  Suhm.  Mollers  Af- 
handling er  skreven  med  Omhu;  den  indeholder  genealogiske 
Meddelelser  om  Familierne  Angell  og  Collett,  en  meget  udfør- 
lig Fortegnelse  over  Suhms  Skrifter,  hvor  f.  Ex.  Titlen  paa 
hvert  Stykke  i  de  trondhjemske  og  kjøbenhavnske  Samlinger 
er  anført,  og  den  slutter  med  Suhms  l|itinske  Mindeord  over 
Langebek.  Faae  Aar  efter,  1778,  tog  Bertel  Christian  Sandvig 
Anledning  til  at  fortælle  om  Suhm,  idet  han  i  den  danske 
Oversættelse  og  Bearbejdelse  af  Tycho  de  Hofmans  Værk  »Hi- 
storiske Efterretninger  om  velfortjente  danske  Adelsmænd,« 
som  han  udgav,  inddrog  Familien  Suhm,  og  saaledes  fik  Lej- 
lighed til  at  omtale  Peter  Frederik  Suhm,  hvis  Brev  »Til 
Kongen«  blev  aftrykt  i  dette  Skrift.  Men  Skildringen  af  ham 
i  disse  to  Arbejder  er  dog  kortfattet  og  maa  nærmest  betragtes 
som  de  første  Udkast  til  en  udførligere  Biografi.  Og  en  saa- 
dan  kom  ogsaa^^. 

Blandt  de  yngre  Mænd,  hvilke  Suhm  paa  sine  gamle 
Dage  samlede  om  sig,  var  der  vist  ikke  nogen,  der  næst^efter 
Frederik  Sneedorff,  var  ham  saa  kjær  som  Rasmus  Nyerupy 
der  var  født  1759.  Det  første  Bekjendtskab  med  Suhm,  idet- 
mindste  med  hans  Navn,  gjorde  Nyerup  som  Skoledreng,  thi 
han  var  en  af  de  Drenge,  hvem  Skolemesteren  i  Skydebjerg 
1772  lod  afskrive  Suhms  Brev  til  Kongen  efter  »Berlingske  Avis,« 

som  blev  laant  hos  Præsten.  Endnu  før  Nyerup  havde  taget 
den  theologiske  Embedsexamen  (1780)  var  han  begyndt  at 
arbejde,  fra  1778,  som  Amanuensis  ved  det  store  kongelige 
Bibliothek,  og  det  var  hans  Disputats  om  en  Del  sjældne 
Palæotyper  i  dette  Bibliothek,  ved  hvilken  han  1784*  erhver- 
vede Magister-Graden,  der  gav  Anledning  til,  at  Suhm'  drog 
ham  til  sig  og  gjorde  ham  til  Bibliothekar  ved  sin  Bogsam- 
ling. Nyerup  var  i  en  sjelden  Grad  skikket  til  denne  Gjer- 
ning;  thi  han  var  venlig  og  tjenstvillig  og  med  heldige  Anlæg 
for  den  praktiske  Virksomhed  forenede  han  den  mest  levende 
Interesse  for  Li tera turen,  saa  at  det  ikke  var  underligt,  at, 
da  Suhm  1788  nedskrev  Bestemmelser  om,  hvorledes  hans 
Bibliothek  skulde  bestyres  efter  hans  Død,  var  det  de  to  Ma- 
gistre Frederik  Sneedorff  og  Rasmus  Nyerup  ^  som  han  beskik- 
kede til  Bibliothekarer,  med  Paalæg  om,  at  de  skulde  læse 
over  Bogkundskab,  samt  Fædrelandets  Historie  og  Antikviteter. 
Denne  Tanke  blev  ikke  bragt  til  Virkelighed,  thi  det  var 
Kjøbenhavns  Universitet,  der  blev  Nyerups  Virkekreds  som 
Bibliothekar  og  som  Professor.  Forelæsninger  over  Fædre- 
landets Antikviteter  kom  han  ikke  til  at  holde,  men  det  var 
Rasmus  Nyerup,  der  gav  det  første  Stød  til  at  Museet  for  de 
nordiske  Oldsager  blev  grundlagt. 

Fra  Aaret  1797  er  der  kjendt  følgende  Brev  fra  Suhm  til 
Nyerup,  som  i  Faksimile  er  føjet  til  det  første  Bind  af  det  af 
Nyerup  udgivne  »Magazin  for  Rejseiagttagelser**:« 


*  I  Indledningen  til  en  Disputats  fra  samme  Aar,  -  pro  stip.  Colleg. 
Medicei  i  en  Dialog  mellem  N.  og  W.  -  taler  Nyerup  om  » instructissima 
et  selectissima  Suhmiana  suppellex  libraria,  qvam  publice  prostare  jussit 
Viri  optimi  et  literatissimi  pia  liberal  i  tas  et  vere  civicus  amor,  ut  per  pa- 
tentes  ædes  et  invitantia  limina  istos  omnigenæ  eruditionis  thesauros  adeant, 
iisqve  ad  satietatem  usqve  fruantur  literarum  cultores  et  studiis  operata  ju- 
ventus.€  Hertil  svares:  »Impius  esset,  qvi  non  agnosceret  sammi  istius  Mæ- 
cenatis  in  literas  merita,  qvorum  nescio  primo  loco  ponam  illud,  qvod  lau- 
dasti,  in  patriam  totam  et  eruditorum  rempublicam  beneficium,  qvo  nihil 
ad  publicam  utilitatem  m^jus,  nihil  ad  privatam  Viri  gloriam  uberius  cogi- 
tari  potuit.«  Er.  Nyerup,  Librorum,  qvi  ante  Reformationem  in  scholis 
Daniæ  prælegebantur,  Notitia.  Hafh.  1784,  S.  IX  -X. 

***  Originalen  til  dette  Brev  er  landet  i  Frederikke  Bruns  Autografsam- 
ling i  det  stoi*e  kongelige  Bibliothek,  ny  kgl.  Samling,  4^  Nr.  1992  i.  Ud- 
skriften: >Til  S.  T.  Herr  Professor  Nyerup  i  KJøbenhavnc  er  ikke  skreven 
af  Suhm;  Brevet  har  været  forseglet  med  Suhms  Signet. 

Min  kjære  Nyerup!  jeg  vil  herved  advare  ham  at  være  for- 
sigtig og  klog,  thi  der  trækker  et  uveier  op  over  Skribenter  og 
Redacteurer.  Søg  at  afværge  det  for  sin  person  ved  Moldenhauer 
og  ved  Patronen  men  hør  dog  efter  hos  den  første  hvorvidt  det 
strækker  sig,  thi  jeg  har  kun  min  efterretning  af  Sagn. 


Totus  tuus 

P.  F.  Suhm. 


Øverød  d.  1  October  1797. 


Det  var  den  Anmeldelse  af  Birckners  Bog  om  Trykkefri- 
heden, som  Assessor  i  Hof-  og  Stadsretten  Peter  Collett  havde 
skrevet  i  Kjøbenhavns  »Lærde  Efterretninger,«  hvilket  litterære 
Tidsskrift  Nyerup  redigerede,  der  fremkaldte  Uvejret.  Collett 
var  allerede,  forinden  Suhm  skrev  dette  Brev,  bleven  afskediget 
uden  Lov  og  Dom  fra  sit  Embede,  uden  Pension,  den  30.  Sep- 
tember 1797,  men  for  sit  Vedkommende  skriver  Nyerup:  »At 
jeg,  som  var  Redaktør,  blev  skaanet,  har  jeg  til  Dato  ikke  er- 
faret Grunden  til.«  Mon  Suhm  har  bidraget  til,  at  Nyerup 
slap  uskadt  ud  af  dette  Uvejr?  Der  var  god  Overensstem- 
melse mellem  dem,  thi  de  elskede  begge  Friheden,  ligesom  de 
begge  vare  Hadere  af  Alt,  hvad  der  kunde  smage  af  Tyranni, 
og  som  saadant  stod  for  dem  begge  Undertrykkelse  af  Skrive- 
friheden. 

Har  Nyerup  havt  Suhm  meget  at  takke  for,  saa  har  han 
ogsaa  gjengjældt  dette.  Og  som  det  største  Vidnesbyrd  herom 
maa  nævnes,  at  han  paatog  sig  og  gjennemførte  Udgivelsen 
af  de  fem  sidste  Bind  af  Suhms  Danmarks  Historie,  af  hvilke 
det  fjortende  Bind  udkom  Aaret  før  han  døde,  tredive  Aar 
efter  at  Suhm  var  gaaet  bort*.  Om  Nyerups  Virksomhed  i 
denne  Henseende  skriver  Chr.  Molbech:  »Dette  vidtløftige  Værks 
møjsommelige  Udgivelse,  den  trættende  Undersøgelse  og  Jævn- 
førelse af  alle  de  i  Haandskriftet  anførte  Kilder  og  Skriftsteder, 
den  Synet   og  Aandskræfterne  sløvende   Korrektur  af  en  saa 


♦  J.  c.  Berg  skrev  den  29.  Oktober  1798  til  Nyerup:  »Suhm  maatte  vi 
da  miste,  den  eneste  Trøst,  vi  have  tilbage  for  saa  stort  et  Tab,  er  iPorvis- 
ning  om,  at  De,  Herr  Professor,  hans  mangeaarige  Ven,  sørger  for,  at  vi  fiitf 
saavel  hvad  andet,  han  efterlader  sig,  som  især  hans  Historie  af  Danmark 
komplet  udgiven.«  L.  Daae^  Udvalg  af  Breve  til  Professor  R.  Nyerup.  Chra. 
1861,  S.  46—47. 

stor  Skriflmasse,  vare  Arbejder,  som  vanskelig  nogen  Anden 
havde  paataget  sig,  vanskelig  nogen  Anden  udfort,  med  den 
trolige  Omhu,  som  Nyerup,  hos  hvem  dette  Værk  var  et  hel- 
ligt Efterladenskab  til  Fædrelandet  af  Danmarks  og  Nyerups 
Velgjører,  som  denne,  indtil  sit  Livs  Ende,  mindedes,  ærede 
og  elskede  med  rørende  Taknemmelighed  og  Hengivenhed"^. < 
Endnu  medens  Suhm  levede,  udgav  Nyerup  en  Bog,  som 
har  været  Samtiden  og  Eftertiden  til  megen  Gavn  og  som 
først  nu,  hundrede  Aar  efter,  paa  en  Maade  bliver  afløst  af  en 
lignende;  det  er  hans  Levnetsbeskrivelse  af  Suhm,  der  udgjør 


del  femtende  Hind  af  dennes  »Samlede  Skrifterf  og  udkom  i 
April  179«,  ledsaget  af  et  Portræt  af  Suhm  og  en  Afbildning 
af  Mcdaillen,  som  blev  tilsendt  ham  af  Medborgere.  Nyerup 
har  forfattet  dette  Skrift  for  største  Delen  allerede  17%;  han 
har  skrevet  sin  liog  med  Benyttelse  af  mange  Oplysninger  og 
forskjelligt  Materiale,  især  Breve,  som  liicvc  betroede  ham  af 
Suhm,  under  Iivis  Øjne  Biografien  kan  siges  at  være  forfattet, 
og  den  er  skreven  med  en  Oprigtighed  og  Ligefremhed,  som 
uvilkaarlig  vækker  Tillid.  Men  den  er  ogsaa  skreven  med 
Kjærlighed  til  Sulim   og  med  den  varmeste  Interesse  for  Op- 

e  Portrict  af  Ratmut  Ngtrnp  er  stukket 

gaven.     Nyerups  Biografi  udkom  1799  i  tydsk  Oversættelse  af 
Fr.  Ekkard  med  Tilføjelser  baade  af  Forfatter  og  Oversætter. 

Til  G.  L.  Lahdes  »Samling  af  fortjente  danske  Mænds 
Portræter  med  biografiske  Efterretningerne  anden  Del,  som  ud- 
kom mod  Slutningen  af  1798,  skrev  /?.  Ny  er  up  Efterretningen 
om  Suhm,  der,  noget  forøget,  blev  optaget  i  det  sextende  Bind  af 
Suhms  »Samlede  Skrifter  c  med  Titel:  »Efterretninger  om  Suhm 
og  hans  Skrifter,  c  Stykket  indeholder  en  udførlig  Fortegnelse 
over  alle  Suhms  Skrifter,  samt  Prøver  paa  Kritiker  over  dem, 
fremkomne  i  forskjellige  danske  og  tydske  Tidsskrifter.  »Suhm- 
iana«  indeholder  ogsaa  nogle  Tillæg  til  Biografien. 

Denne  Nyerups  korte  Levnetsskildring  af  Suhm  blev  over- 
sat paa  Fransk  b{  Børge  Thorlacius  til  »Magazin  encyclopédique,« 
hvor  den  blev  trykt  Thermidor,  Ann.  VII  (1799). 

Suhm  er  naturligvis  bleven  omtalt  ofte  i  Konversations- 
og  biografiske  Lexika  og  i  Literaturhistorier,  men  i  Reglen 
paa  en  saadan  Maade,  at  det  er  let  at  see,  at  Forfatterne  ikke 
have  gjort  hans  Liv  og  Virksomhed  til  Gjenstand  for  et  om- 
hyggeligt Studium.  Der  er  dog  et  biografisk  Lexikon,  i  hvil- 
ket Suhm  er  bleven  skildret  paa  en  noget  grundigere  Maade; 
Forfatteren,  Malte  Conrad  Brmin^  har  vel  ikke  havt  nyt  Stof 
at  føje  f.  Ex.  til  Nyerups  Levnetsskildring,  men  han  har  sin 
egen  Kritik.  Det  er  saaledes  ret  interessant  at  see,  hvorledes 
denne  Geograf  dømmer  om  Suhms  Bøger  om  de  fra  Norden 
udvandrede  Folk,  med  hvilke  han  i  det  Hele  er  tilfreds,  lige- 
som ogsaa  at  læse  hans  Dom  om  Suhms  nordiske  Noveller, 
en  Retning,  siger  han,  som  senere  blev  udviklet  af  Walter 
Scott,  for  hvis  Stil  Suhms  dog  staar  langt  tilbage. 


Det  ældste  kjendte  Portræt  af  Suhm  ejes  af  det  kongelige 
norske  Videnskabers  Selskab  i  Trondhjem;  det  er  vist  malet 
—  ikke  godt  malet  —  paa  Lærred,  i  denne  By,  og  maa  da 
stamme  fra  de  første  Aar  han  levede  der.  Suhms  Ansigt  er 
ret  fyldigt,  der  er  Ro  over  det,  men  tager  sig  noget  dødt  ud. 
Det  er  første  Gang  blevet  gjengivet  i  Træsnit  i  O.  A.  Øverlands 
illustrerede  Norges  Historie,  i  5.  Del,  2.  Bd.,  som  er  udkommet 
1891 — 95.  Derefter  følger  det  Portræt,  der  er  gjengivet  oven- 
for til  S.  46,  og  er  malet  som  Pendant  til  Fru  Karen  Suhms 
i  deres  tidlige  Ægteskabs-Aar.     Ansigtet  er  her  fuldt  af  Liv; 

de  mørke  Øjne  og  de  mørke  Øjenbryn  kontrastere  stærkt 
mod  den  lyse  Paryk.  Der  er  en  Skjævhed  ved  Munden,  som 
ogsaa  kan  iagttages  i  senere  Portræter  af  Suhm,  maaske  frem- 
kaldt ved  nervøse  eller  Vane-Trækninger.  I  Aaret  1772  er 
Suhm  bleven  malet  af  Jens  Juel,  og  dette  Billede  blev  stukket 
i  Kobber  1789  af  F,  Schurer  til  Ugeskriftet  »Samleren,€  Bryst- 
billede i  Medaillon.  Dette  Stik  er  ikke  meget  tiltalende,  thi 
hele  Underansigtet  er  svært  og  noget  plumpt;  det  kan  være 
Kobberstikkerens  Skyld,  som  ikke  var  nogen  stor  Kunstner  — 
og  senere  blev  Glashandler.  Under  Billedet  læses  disse  Ord: 
»Videnskabens  første  Ven  i  det  danske  Norden,  fød  i  Kjøben- 
havn  den  18.  October  1728.  c  Dette  Portræt  er  i  Træsnit  gjen- 
givet  ovenfor  Side  117. 

Fra  den  følgende  Tid  kjendes  tre  endnu  bevarede  Por- 
træter af  Suhm,  alle  malede  af  Jens  Juel.  Det  tidligste  er 
uden  Tvivl  det,  som  er  gjengivet  ovenfor  til  S.  453.  Det  næste, 
som  ejes  af  det  nationalhistoriske  Museum  paa  Frederiksborg 
Slot,  er  det,  der  er  gjengivet  som  Titelbillede  til  denne  Bio- 
grafi; Suhm  er  her  malet  i  mindre  Brystbillede  i  oval  Medail- 
lon; han  er  klædt  i  en  brun  Slobrok,  har  aaben  Skjortelinning, 
holder  Pennen  i  højre  Haand,  løfter  den  venstre  Haand  op 
foran  Brystet,  og  har  Udseende  som  om  han  et  Øjeblik  hvilede 
fra  Arbejdet  og  tænkte.  Det  sidste  Portræt  fremstiller  Suhm 
i  Brystbillede  i  en  oval  Medaillon;  han  er  klædt  i  en  rød 
Slobrok,  har  aaben  Skjortelinning,  hviler  den  venstre  Haand 
paa  den  højre  Arm,  der  ligesom  læner  sig  til  et  Bord,  hvilket 
dog  ikke  kan  sees.  Dette  Maleri  ejes  af  det  store  kongelige 
Bibliothek*. 

Strax  efter  Suhms  Død  indbød  Hofkobberstikker  G.  L. 
Lahde  til  Subskription  paa  et  af  ham  stukket  Portræt  af  Suhm 
efter  et  Maleri  af  Juel,  netop  det  nys  omtalte.  Dette  Stik 
ledsager  Nyerups  Biografi  af  Suhm  i  Lahdes  »Samling  af  for- 
tjente danske  Mænds  Porlræter,«  og  det  er  det  Billede  af 
Suhm,  som  er  benyttet  mangfoldige  Gange  i  de  følgende  Tider. 
Subskriptionsprisen  skulde  være  3  Mark,  men  senere  skulde 
Prisen  være  4  Mark.     Ligeledes  strax,  efter  at  Suhm  var  død. 


«  Dette  MaleH  modtog  det  st.  kgl.  Bibliothek  i  Aaret  1812  i  Følge  te- 
stamentarisk Bestemmelse  af  Suhms  det  foregaaende  Aar  afdøde  Læge,  Etats- 
raad  F.  C.  Winsløw. 

30* 

indbød  J.  F,  Clemens  til  Subskription  paa  et  Portræt  af  Suhm 
»efter  Juels  veltrufne  Maleri  i  Knæstykke,«  uden  Tvivl  det 
Maleri,  som  er  gjengivet  ovenfor  til  S.  453 ;  men  der  tegnede  sig 
kun  89  Subskribenter  paa  dette  Stik,  som  skulde  have  været 
i  stor  Folio  og  koste  2  Rdl. ;  det  udkom  ikke.  I  Januar  1801 
fornyede  Clemens  Subskriptionsindbydelsen :  1798  havde  Kam- 
merherreinde Suhm  opmuntret  ham  til  at  udføre  et  Portræt 
af  hendes  afdøde  Mand,  nu  var  det  Kommissærerne  i  Døds- 
boet, med  hvilke  han  havde  truffet  Overenskomst  om  at  op- 
tage Arbejdet;  Juels  store  Portræt  af  Suhm  skulde  stikkes  i 
Kvart  og  saaledes  kunne  svare  til  den  danske  Historie;  Prisen 
skulde  være  9  Mark.  Heller  ikke  denne  Gang  lykkedes  det 
at  føre  Planen  igjennem.  Nyerups  Biografi  af  Suhm  er  led- 
saget af  et  lille  Brystbillede  af  Suhm,  i  Profil  og  i  en  oval 
Ramme,  som  G.  L.  Lahde  har  stukket  efter  en  af  ham  selv 
»ad  vivum«  udført  Tegning;  Billedet  fremstiller  Suhm,  i  Profil, 
saaledes  som  han  saae  ud  1795;  htm  er  klædt  i  en  tilknappet 
Frakke.     Nedenunder  læses: 

P.  F.  SUHM. 

nat:  d.   18.  Oct.   1728. 

Doctrinæ  colunien,  patriæ  ae  heliconis  ocellus, 

Et  stater  arctoæ  Suhmius  historiæ. 

Ingeniuin  scriptis  animique  relucet  imago; 

Ora  viri  magni  parva  tabella  refert. 

S.  Thorlacius. 

Om  Gibsmedaillonen  af  Suhm,  der  er  gjengivet  ovenfor, 
S.  316,  er  den,  som  Fr.  Ludu,  Zuschlag  modellerede  1786  og 
som  skal  have  været  »overmaade  lignende,«  kan  ikke  siges 
med  Sikkerhed*;  den  originale  Medaillon  er  da  den,  som  i 
Marmor  er  anbragt  paa  Muren  bag  Suhms  Kiste  i  Begravelsen 
under  Frederiks  tydske  Kirke,  og  som  er  omtalt  ovenfor  S.  439. 
Adzer  udførte  Portrætet  af  Suhm,  som  sees  paa  Medaillen,  der 
blev  præget  til  hans  Ære,  men  Portrætet  holdes  for  ikke  at 
være  truffet  vel.  Begge  Medaillens  Sider,  stukne  af  A.  Flint, 
ere    afbildede   paa    et   Blad   til  S.  497   i  Nyerups  Biografi  af 


*  Den  kunde  kjøbes  hos  Agent  Gyldendal  for  1    Rdl.    Minerva  1786, 
II.,  S.  362. 

Suhm.  Nyerup  nævner  en  Medaille  af  Bauert  med  Suhms 
Billede;  den  synes  nu  at  være  ukjendt,  eller  skulde  det  være 
den,  som  er  tillagt  Zuschlag?  Derimod  kjendes  en  Buste  af 
Suhm,  som  Domenico  Gianelli  har  modelleret,  men  efter  Suhms 
Død*.  Et  bronceret  Exemplar  af  denne  Buste  ejes  af  det 
store  kongelige  Bibliothek;  et  andet  Exemplar,  ligeledes  bron- 
ceret, findes  i  det  nationalhistoriske  Museum  paa  Frederiks- 
borg Slot*o. 


Disse  forskjellige  Billeder  give  nogen  Forestilling  om  Suhms 
Udseende,  men  en  fyldigere  Beskrivelse  af  hans  Person  er 
ikke  efterladt.  Liden  siger  om  ham,  at  han  var  »en  liten  be- 
hagelig man,«  Kampmann  skriver  om  ham  i  sin  Mindetale^^: 
»Han  havde  en  skjøn  udvortes  Anseelse.  Han  var  lav  af 
Størrelse,  med  brede  Skuldre  og  et  stærkt  frit  aandende  Bryst. 
Hans  veldannede  Lemmer  stode  i  et  skjønt  Forhold  til  hin- 
anden. Hans  Mine  var  ædel  og  frydefuld.  I  hans  Øjne  tin- 
drede den  skjemtsomme  Munterhed.  Hans  Pande  og  For- 
hoved hvælvede  sig  rummelig  omkring  den  kunstfulde  Hjerne.« 
Der  er  god  Overensstemmelse  mellem  denne  Beskrivelse  og 
Malerierne  fra  Suhms  ældre  Alder:  Suhm  var  en  lille  noget 
svær  Mand;  Livlighed  og  Mildhed  lyste  ud  af  hans  Ansigt, 
som  var  rundt  og  ret  fyldigt;  Øjnenes  Farve  var  nærmest 
graablaa.  Øjenbrynene  vare  fremtrædende  og  graasprængte 
ligesom  Haaret,  der  faldt  ned  over  Nakken  i  rige,  lange  Lokker; 
Panden  var  høj  og  hvælvet.  Næsen  noget  tyk.  Læberne  svul- 
mende, især  Underlæben**,  og  der  var  Dobbelthage. 

Mangler  der  rigeligt  Stof  til  at  skildre  Suhms  ydre  Per- 
son, saa  mangler  der  ikke  Stof  til  at  skildre  den  indre.  Vælger 
man  til  Udgangspunkt  for  en  saadan  Skildring  Kampmanns 
Mindetale,  saa  vil  man  føle  sig  noget  i  Forlegenhed,  thi  Minde- 
talen gjør  Indtryk  af  at  være  en  panegyrisk  Lovtale,  til  hvis 
Ædruelighed  man  kan  faa   Mistro.     Men   sammenligner  man 

*  D.  Gianelli  modellerede  ogsaa  Fra  Christiane  Suhms  Buste,  og  den 
blev  støbt  i  Gibs,  men  den  synes  nu  at  være  u^jendt;  maaske  den  er  helt 
forsvunden. 

**  Man  har  forklaret  den  stærkt  fremtrædende  Underlæbe  som  Tegn 
paa  Sandselighed.  Det  er  dog  værdt  at  lægge  Mærke  til,  at  Suhms  Fader, 
Admiral  Suhm,  havde  en  lignende  stærkt  fremtrædende  Underlæbe. 

denne  Mindetale  med  de  andre  Mindeord,  der  fremkom  snart 
efter  Suhms  Død,  og  med  de  forskjellige  Ytringer  og  Domme 
om  Suhm  fremsatte  af  Mænd,  som  have  kjendt  ham  person- 
lig, faar  man  Tillid  til  Kampmanns  Skildring,  thi  det  er  den 
samme  Klang,  som  lyder  gjennem  alle  Dommene.  Man  finder 
Vidnesbyrd  herom  paa  mærkelige  Steder.  Saaledes  læses  i 
Frederiks  tydske  Kirkes  Ligprotokol  midt  iblandt  de  tørre 
Notitser  om  Begravelser  følgende  Notits  under  Aaret  1798: 
»den  17.  September  wurde  der  verstorbene  Korper  des  all- 
gemein  beliebten  und  hochgeachteten  Herr  Kammerherr  Peter 
Friederich  Suhm  in  die  Kapelle  in  No.  25  hingesetzt  etc.*« 

Alle  stemme  i  at  lovprise  Suhm  som  det  gode  Menneske, 
Ordet  gode  taget  i  den  ædleste,  den  mest  udstrakte  Betydning ; 
den  »eiegode  Suhm,«  kalder  Nyerup  ham.  Denne  Egenskab 
vandt  ham  alles  Hjærter,  og  det  er  ikke  overdrevent  at  sige, 
at  han  var  elsket  af  sin  Samtid**.  Han  viste  sin  Kjærlighed 
til  Folket  ved  efter  Evne  at  arbejde  for  sine  Landsmænds  Vel 


*  I  Adresseavisen  1790,  Nr.  230,  8.  Oktober,  læses:  >En  Tanke  i  An- 
ledning af  S.  T.  Hr.  Kammerherre  Suhms  lykkelig  igjen  erlangte  Sundhed: c 

01  at  dit  Legem  kunde  være 

Som  Du,  og  Dine  Værker,  Selv! 

Methusalem  i  Mosis  Lære 

Da  døde  vidst,  som  Dreng  mod  Dig: 

Og,  naar  om  Tusind  Aar  høyst  tvende, 

Selv  Cicero  døer  anden  Gang, 

Og,  man  ey  mere  Mosis  mindes, 

Vil  Du  i  favrest  Alder  staael 

Og,  naar  de  nye  Nordens  Slægter 

Os  gamle  Fædre  kiende  vil; 

Strax  spørges  Du,  og  Millioner 

Af  os  da  blot  ved  Dig  blir  til. 

Under  dette  vistnok  vel  mente,  men  temmelig  gyselige  Vers  staar  som 
Porfattermærke  O.  H.  W.,  hvilke  Bogstaver  sikkert  betegne  Odin  Henrik 
Wolf,  General-Lotto-Administrator,  Fader  til  den  mere  bekjendte  Professor 
Odin  Wolf, 

**  Der  udkom  i  Aaret  1793  paa  5.  Pouehens  Forlag  en  »Nyeste  Sam- 
ling af  Selskabssange  især  for  blandede  Selskaber,«  og  her  findes  der  Sange 
til  Forherligelse  af  fremragende,  agtede  og  elskede  Mænd,  som  endnu  vare  i 
Live,  saaledes  Mænd  som  Greverne  Chr.  Ditl.  Fr.  og  Ludv.  Reventlow,  Chri- 
stian Colbjørnsen,  Biskop  Balle,  Kaptign  Werner  H.  Fr.  Abrahamson  o.  fl.; 
en  Hæderssang  for  Oldgrandskeren  og  Menneskevelgjøreren  Peter  Frederik 
Suhm  af  P.  H,  Haste  læses  S.  158—60.  Og  da  Tode  skrev  en  Afhandling 
>om  Nationalskaale«   nævnede  han  efter  Skaaler  for  Kongen  og  hans  Hus 

—  hans  Landsmænd  de  Danske  saavelsom  de  Norske.  Her- 
med  forenede  sig  Kjærlighed  til  Næsten,  som  ytrede  sig  der- 
ved, at  han  ikke  holdt  sin  Rigdom  tilbage  for  sig  selv  og  for 
sine,  men  af  et  godt  Hjærte  delte  med  saa  mange  som  muligt. 
Det  viste  han  ved  en  Godgjørenhed,  som  ikke  var  almindelig, 
og  som  ofte  blev  udøvet  i  Stilhed,  saa  at  mange  først  efter 
hans  Død  fik  at  vide,  hvilken  godgjørende,  hjælpsom  Mand 
der  havde  forladt  dem.  Saaledes  fortæller  Jakob  Baden  i  sin 
Sørgetale  over  Suhm^*:  »Han  havde  henlagt  en  vis  Pengesum, 
som  de  Fattige  hver  Uge,  saavel  paa  Landet  som  i  Byen, 
kunde  kræve  som  deres  egen.  Men  han  vidste,  at  Trang  af- 
hjælpes snarere  ved  at  formindske  Armoden  end  ved  at  under- 
støtte den.  Derfor  tog  han  mangen  Fattigmands  Barn,  som 
han  vilde  frelse  fra  Armodens  Smitte,  bort  fra  Forældrene, 
lod  det  opdrage  og  oplære  ved  et  Haandværk  eller  anden  an- 
stændig Næringsvej,  og  trak  ikke  Haanden  tilbage,  førend  det 
havde  lært  en  Kiinst,  hvorved  det  paa  en  ærlig  Maade  kunde 
fortjene  Brødet  for  sig  og  Familie.  Saae  han  end  imellem 
sine  Velgjcrninger  spildte  eller  paa  Utaknemmelige  forødede, 
saa  lod  han  sig  derved  dog  ikke  standse  i  sit  velgjørende  Løb. 
Han  tænkte  som  Landmanden,  der,  naar  han  med  sin  Haand 
har  betroet  Saakornet  til  Jorden,  finder  sig  i,  om  ikke  Alt 
kommer  frem,  og  er  fornøjet,  naar  det,  som  bærer,  frembringer 
desto  rigere  og  overflødigere  Frugter,  c 

Det  er  om  Mennesker  her  tales,  som  vare  af  fattig  Stand. 
Men  Suhm  med  det  kjærlige  Hjærte  var  ogsaa  velgjørende 
mod  dem,  som  vare  af  bedre  Stand,  men  levede  i  fattige  Kaar. 
Saaledes  hjalp  han  mange  islandske  Studerende,  som  fik  runde- 
lig Betaling  for  det  Afskrivnings-Arbejde,  de  udførte  for  ham; 
han  gav  Thorkelin  en  fast  aarlig  Løn  for  at  udføre  et  Arbejde 
for  sig ;  paa  en  Tid,  da  Edvard  Storm  var  i  Trang,  gav  Suhm 
ham  en  aarlig  Pension,  og  det  er  ikke  usandsynligt,  at  Suhm 
har  hjulpet  Johannes  Ewald,  om  dette  end  ikke  findes  omtalt 
noget  Sted  —  tydeligt*.     Men  han  siger  et  Sted,    at  Carstens 

i  de  varmeste  Ord  en  Skaal  for  Suhm,  »en  af  Danmarks  og  Norges  Riges 
største  og  bedste  Mænd,  han  levelc  J.  C.  Tode,  Prosaiske  Skrifter^  I.  Kbh. 
1793,  s.  204—5. 

*  I  Rahbeks  Kantate  til  Universitetets  Sørgefest  over  Suhm  forekommer 
der  et  Sted,  hvor  Storm  og  Ewald  nævnes  som  Førere  for  de  unge  Digtere^ 
hvem  Suhm  har  støttet. 

hjalp  Ewald  ved  i  nogle  Aar  at  give  ham  »Underholdning  af 
sin  egen  og  Venners  Pung.«  Og  naar  Suhm  ved  at  omtale 
saadanne  Forhold  nævner  »Ven«  eller  »Venner,«  saa  kan  man 
være  saa  temmelig  overbevist  om,  at  til  disse  hører  han  selv  **. 
I  sin  Karakteristik  af  sin  første  Kone,  Karen  Angell,  skriver 
Suhm:  »Hendes  Godædighed  ledsagedes  af  megen  Fornuft  og 
Overlæg,  og  var  stundum  denne  Beskaffenhed  nyttig  for  hen- 
des Mand,  hvis  Godædighed  gik  undertiden  over  Grændserne.« 
Det  var  altsaa  en  Svaghed,  men  en  ædel  Svaghed  hos  ham, 
at  gjøre  Godt,  endogsaa  over  Maalet.  Højdepunktet  i  denne 
Goddædighed  var,  at  han  aabnede  sit  Bibliothek  for  Publikum. 

Alt  dette  vidner  om  et  godt  Hjærte  hos  ham.  Og  at  det 
forholdt  sig  saaledes,  kommer  ogsaa  frem,  naar  man  faar  at 
vide,  at  han  var  en  overordentlig  mild  Mand.  Mildheden 
skinner  ud  af  hans  Ansigtstræk  og  af  hans  Blik.  Kampmann 
siger:  »Hans  Hjærte  var  fri  for  al  Misundelse,  al  Stolthed,  alle 
hæftige  Sindsbevægelser.  Som  den  klare  skyfri  Himmel  var 
hans  Sindsforfatning,  Ømhed,  Hengivenhed,  forekommende 
Godhed  imod  hans  Venner,  Lemfældighed  mod  hans  Under- 
givne, Tjenstagtighed  mod  enhver,  som  trængte  til  hans  Bi- 
stand, Velvillighed  mod  alle.  Saaledes  viste  han  sig  i  sit  Hus, 
saaledes  udenfor.  Som  Ægtemand,  Fader,  som  Herre,  som 
Ven,  var  han  i  alle  Tilfælde  den  føjelige,  eftergivende,  gode, 
elskværdige  Mand.«  Frederikke  Brun  siger  om  Suhm,  at  han 
var  »heiter,  immer  wohlgelaunt,  dem  Wiszbegierigen  immer 
offen  und  mittheilend,  nachsichtig  gegen  den  Unwiszenden.« 

Det  var  intet  Under,  at  man  søgte  og  satte  Pris  paa  hans 
Selskab.  Ikke  saaledes  at  forstaa,  at  han  var  hvad  man  kal- 
der en  Selskabsmand,  en  Levemand;  men  man  holdt  af  at 
høre  ham  tale  og  at  tale  med  ham,  thi  hans  Samtale  inde- 
holdt noget  andet  end  Selskabs-Passiar.  Han  havde  fra  tidlig 
Tid  udprægede  Gaver  til  at  omgaas  Mennesker,  kvilket  ret 
træffende  er  udtrykt  saaledes  af  Joachim  Junge  ^  Præsten  i 
Bloustrød,  Forfatter  til  det  bekjendte  Skrift  om  den  nord- 
sjællandske Almues  Karakter^*:  »Suhm  var  som  Ung  gammel 
med  den  Ældre,  som  Gammel  var  han  ung  med  den  Yngre.« 
Og  her  kom  ham  tilgode  en  Egenskab,  som  han  besad  i  rige- 
ligt Maal  og  som  kan  betegnes  med  Ordet  »Munterhed.«  Han 
har  skrevet  en  lille  Afhandling  om  dette  Begrebs  rette  Betyd- 
ning, og  hans  Forklaring  passer  til  hans  eget  Naturel.     Maa- 

ske  kan  det  betegnes  ved  det  engelske  Ord  »humoiir^,  det  vil 
sige,  han  kunde  forene  det  Alvorlige  med  det  Spøgefulde ;  man 
kunde  bringe  paa  Bane,  hvilke  Materier  man  vilde,  saa  for- 
stod ban  at  slaa  ind  paa  dem;  en  sørgmodig  kunde  søge  ham 
og  kunde  gaa  opmuntret  bort  fra  ham,  en  lystig  kunde  komme 
til  ham  og  kunde  gaa  bort  fra  ham  alvorlig  stemt,  thi  ved 
Samtalen  med  Suhm  havde  de  faaet  noget  Nyt  at  tænke  paa  *. 
»Hans  Samtaler  vare  stedse  behagelige,  og  det  som  fornemmelig 
gav  dem  Ynde,  var  ikke  udsøgt  Kløgt  eller  fin  Satire,  men 
den  blide,  venskabelige,  bløde  Tone,  og  den  rige  Meddelelse  af 
Kundskab  for  dem,  som  kunde  eller  vilde  benytte  sig  deraf. 
Hvor  mange  søde  Timer  hans  Venner  have  tilbragt  i  hans 
Selskab  ved  Samtaler,  ville  de  bestandig  beholde  i  kjær  Er- 
indring. Dertil  var  han  overmaade  beskeden,  han  var  den 
jævne,  simple  Borger,  han  var  imod  enhver  som  hans  Lige- 
mand, omgjængelig,  kjærlig,  fortrolig.«  Lavater  besøgte  Suhm 
i  Øverød  den  26.  Juni  1793  og  han  skrev  om  ham  i  sin  Dag- 
bog**: »Ein  ruhiger,  bescheidner,  vernunftiger,  unendlich  viel 
wissender,  sehr  naturlicher  und  unermiideter  Mann.« 

Det  bedste  Selskab  han  kjendte,  udenfor  sin  allernær- 
meste Familie,  var  dog  Vennernes,  og  dem  var  han  trofast 
hengiven.  De  bedste  Venner  havde  han  blandt  Embedsmænd 
(af  hvilke  flere  vare  Adelsmænd,  om  end  af  ung  Datum)  og 
Lærde.  Suhm  regner  det  »iblandt  sine  Lyksaligheder«  at  have 
kjendt  saa  mange  af  »de  herlige  og  fornuftige  Mænd,«  som 
vare  hans  Samtidige,  blandt  de  ældre:  Gram,  Wøldike,  Hol- 
berg, Anchersen,  Kraft,  blandt  de  Yngre  Schøning,  Langebek, 
Luxdorph,  Temler,  Adler,  Cramer,  Hielmstierne,  Holmskjold, 
Gunnerus,  Carstens,  Erichsen,  Lagerbring,  Storm,  og  mange 
andre.  De  gik  bort  alle  før  Suhm,  men  en  yngre  Slægt  ryk- 
kede ind  i  de  Afdødes  Sted:  Pram,  Hviid,  A.  Kali,  Thorkelin, 
Brødrene  SneedorfT,  Sandvig  og  mange  flere.  Guldberg  findes 
ikke  nævnet  blandt  Vennerne,  uagtet  Guldberg  selv  i  Breve  til 
Suhm  slaar  paa  sit  mangeaarige  Venskab  til  Suhm ;  men  denne 
har   vist   ikke  stemmet  helt  overens   med  ham,   og  fra  1784 

*  Johan  Bulotv  skriver  et  Sted:  >Jeg  har  adskillige  Gange  1770  og  1771 
spist  lios  Konferentsraad  Lelm  i  Selskab  med  ham,  Hielmstierne,  Suhm, 
Sturtz  og  flere.  Det  var  saare  behageligt  at  høre  disse  oplyste  Måend  tale; 
muntre  vare  de  tillige,  men  mig  syntes,  at  Klevenfeldt,  den  mest  muntre  og 
talende,  dog  ikke  var  den,  der  altid  behagede  mig  mest.«    BQlow  var  fedt  1751. 

boede  Guldberg  ikke  mere  i  Kjøbenhavn.  Suhm  var  rede  til 
at  hjælpe  Vennerne,  naar  de  trængte  til  Penge;  saaledes  da 
Langebek  skulde  til  at  udgive  Scriptores-Samlingen;  en  anden 
Gang,  da  Luxdorph  havde  faaet  det  hvide  Baand,  men  ikke 
var  istand  til  at  betale  500  Rdl.  for  Korset,  saa  fik  han  Pengene 
tillaans  hos  Suhm,  der  ikke  turde  vægre  sig  ved  at  tage  hans 
Sølvtøj  i  Pant*. 

Gjennem  de  mange  Mindeord  og  Karakteristiker,  som 
Suhm  har  skrevet,  faar  man  en  Forestilling  om  et  lykkeligt 
Samliv  med  mange  af  de  betydelige  Mænd,  som  paa  hans  Tid 
levede  dels  i  Trondhjem  dels  i  Kjøbenhavn;  hans  Liv  har 
været  indholdsrigt.  Det  er  her  værdt  at  lægge  Mærke  til,  at 
Suhm  fortrinsvis  kom  i  danske  Kredse.  Det  kan  jo  ikke 
være  Andet  end  at  han  maa  have  gjort  Bekjendtskab  med  og 
maa  have  seet  og  talt  med  Personer,  Mænd  og  Kvinder,  der 
hørte  til  hvad  man  plejer  at  kalde  de  fremmede  Kolonier, 
men  disse  kunde  ikke  regne  ham  til  at  være  en  af  deres  Folk. 
Forholdet  mellem  disse  fremmede  Kolonier  og  de  gode  kjøben- 
havnske  Kredse  er  endnu  paa  ingen  Maade  bragt  til  den  rette 
Klarhed,  og  det  vil  maaske  aldrig  blive  det,  fordi  der  ikke 
er  tilstrækkeligt  Materiale  bevaret  til  at  oplyse  dette  Forhold, 
især  paa' den  kjøbenhavnske  Side**.  Men  det  er  ikke  umu- 
ligt,  at  der  i  det  Hele  taget  har  været  en  Afstand  imellem  de 
to  Grupper,  som  det  ikke  var  let  at  dække  over.  Læser  man 
hvad  der  i  de  nyere  Tider  er  fremkommet  om  de  Fremmedes, 
hvorved  paa  dette  Sted  især  forstaas  de  Tydsktalende,  selv 
om  disse  ere  Holstenere  —  deres  Levevis,  deres  Omgang, 
deres  Cirkler,  saa  maa  man  nødvendigvis  blive  slaaet  ved  saa 
sjelden  der  at  læse  om  ansete,  dannede,  lærde  Danske,  som 
omtales  mere  end  i  Forbigaaende ;   man  faar  let  en  Fornem- 


*  Personalhist.  Tidsskrift,  2.  R.,  2.  Bd.,  S.  119.  I  dette  samme  Tids> 
skrift,  3.  R.,  4.  Bd.,  S.  280  findes  meddelt,  at  Suhm  paa  Anbefaling  af  Edo. 
Storm  pekuniært  støttede  Poul  Edvard  Rasmussen^  som  er  vel  bekjendt  i 
den  danske  Literaturhistorie  og  som  har  skrevet  Melodien  til  »Danmark^  dej- 
ligst Vang  og  Vænge,  c 

**  Det  er  saaledes  ikke  let,  at  danne  sig  en  fyldigere  Forestilling  om 
Selskabslivet  i  højere  danske  Kredse.  Helt  undtagelsesvis  finder  man  en 
Meddelelse  som  denne,  at  >Gehejmeraad  Hielmstternes  Hus  altid  var  en 
Samlingsplads  for  Eliten  af  de  højere  Selskabskredse.«  Engelstoftiana  i  Hi- 
stor. Tidsskr.,  5.  R.,  2.  Bd.,  S.  357.  Hielmstieme  var  født  Kjøbenhavner  af 
borgerlig  Herkomst,  men  blev  adlet.     Han  døde  1780. 

melse  af,  at  de  Danske  ikke  trivedes  der,  men  at  de  foretrak 
deres  eget  Hjem  og  deres  nære  Frænder  og  Venner.  Man 
tænke  sig  f.  Ex.  en  Mand  som  Luxdorph  i  saadanne  Kredse, 
denne  fint  dannede,  og  dog  ^saa  jævne  Personlighed  I  Men  det 
samme  var  Tilfældet  med  Suhm;  ham  finder  man  ikke  næv- 
net blandt  dem,  der  kom  i  de  Fremmedes  Kredse.  Mon  disse 
Mænd  og  deres  Lige,  der  ikke  vare  som  Jens  Baggesen,  ikke 
vilde  have  befundet  sig  der  som  Spurve  i  Tranedands?  Suhm 
kom  i  det  Brunske  Hus,  hvilket  maaske  nærmest  var  for- 
anlediget ved,  at  Fru  Christiane  Suhm  og  Fru  Frederikke 
Brun  vare  Ungdomsveninder. 

Om  Venskab  skriver  Suhm  en  Gang**:  »Af  egen  Erfaren- 
hed kan  jeg  sige,  at  de  meget  fromme,  føjelige  og  behagelige 
Mennesker  vel  ere  meget  skikkede  til  daglig  Omgang  og  Sam- 
kvem, vel  og  kunne  blive  Ens  Venner  og  bevise  En  mange 
Tjenester;  men  til  det  meget  stærke,  faste  og  urokkelige  Ven- 
skab ere  de  sjelden  oplagte;  Nej!  hertil  udfordres  gemenligen 
strenge,  vanskelige,  morøse  og  faste  Folk,  som  ikke  let  ind- 
gaa  Venskab,  saadanne,  der  tro  at  ære  andre  med  deres  Ven- 
skab, og  ogsaa  derfor  udsøge  saadanne,  hvis  Venskab  de  tro 
at  ære  dem*.  Af  slige  har  man  sjelden  flere  end  een  Ven, 
højst  tvende,  i  sin  hele  Levetid.  Saadan  var  Magister  Dass.« 
Det  er  vist  ikke  mange,  der  have  havt  Mod  til  at  definere 
Venskab  paa  den  Maade. 

Det  var  Suhm  magtpaaliggende,  at  leve  i  Fred  og  Ro,  og 
han  sørgede  for  at  holde  Alt  Qæmt,  som  kunde  bringe  Sindet 
i  stærk  Bevægelse.  Det  var  saaledes  en  Grundsætning  for 
ham,  aldrig  at  indlade  sig  i  Polemik.  Han  skriver  herom: 
»Kritiker  over  sine  Skrifter  bør  man  aldrig  besvare;  det  gode 
i  dem  bør  man  rette  sig  efter  og  forandre  efter  dem  i  andet 
Oplag  eller  i  nye  Skrifter,  og  det  vrange  eller  slette  besvarer 
sig  selv.  Desuden  ere  vi  kun  saadanne  smaae  ubetydelige 
Punkter  i  det  Hele,  baade  i  Henseende  til  Tid  og  Rum,  at  vi 
ved  Besvarelser  og  Forsvarsskrifter  Intet  vinde  hos  Efterkom- 
merne, og  i  Nærværende  kun  gjøre  os  latterlige;  hvortil  kom- 
mer, at  det  første  Indtryk  bliver  gjerne  ved,  og  at  hel  faae 
læse  Forsvarsskrifter;  det  gamle  Calumniare  audacter  gjæl- 
der  her.« 

*  o.  ved  hvis  Venskab  de  tro  sig  selv  hædrede. 

Suhm  glædede  sig  over  den  behagelige,  venlige  Stemning, 
der  herskede  i  den  Kreds  af  Videnskabsmænd,  til  hvilken  han 
hørte  fra  tidlig  Tid,  og  man  finder  ikke  i  hans  Skrifter  bitre, 
polemiske  Udtalelser,  allermindst  imod  Samtidige,  sjelden  en 
streng  Dom,  thi  han  var  mere  tilbøjelig  til  at  rose  end  til  at 
dadle.  Men  ved  Aaret  1795  skriver  han:  »Skade  er  det,  at 
saa  slem  en  Tone  hersker  nu  hos  os  i  Stridigheder  og  Strids- 
skrifter, saa  at  den,  der  skriver  skarpest  og  kaster  mest  om 
sig  med  Skjældsord  og  Sarkasmer,  bilder  sig  ind  at  skrive 
kraftigst  og  bedst,  og  betænker  ikke,  at  han  derved  ikke  for- 
nedrer sin  Modstander,  men  sig  selv.  Slige  maatte  ønske,  at 
de  aldrig  havde  lært  at  skrive.« 

Det  Princip,  ikke  at  polemisere,  har  Suhm  i  det  Hele 
gjennemført.  Den  Kritiker,  som  paa  hans  Tid  i  sine  Domme 
udtalte  sig  mest  uforbeholdent,  var  Rektoren  i  Helsingør  Ja- 
kob Baden.  I  sit  Tidsskrift  »Den  kritiske  Tilskuer«  har  han 
skrevet  om  de  allerfleste  af  Suhms  Skrifter,  som  udkom, 
medens  denne  »Tilskuer«  levede;  Baden  sparede  ikke  paa  Ros 
og  Lovtale,  naar  Skrifterne  fortjente  det,  men  han  lagde  ikke 
Baand  paa  sine  Ord,  naar  han  fandt,  at  det  Modsatte  var 
Tilfældet.  Suhm  replicerede  aldrig.  Han  og  Baden  kjendte 
ikke  hinanden  personlig;  men  en  Dag  lod  Suhm  spænde  for 
og  kjørte  til  Helsingør,  for  at  stifte  Bekjendtskab  med  Baden. 
Dette  maa  være  sket  før  Baden  i  Aaret  1780  flyttede  til  Kjøben- 
havn  efter  sin  Udnævnelse  til  Professor  ved  Universitetet. 
Samme  Aar  blev  Baden  Sekretær  i  Selskabet  til  de  skjønne 
Videnskabers  Fremme;  i  dette  Selskab  mødtes  Suhm  og  Ba- 
den, og  denne  fortæller,  at,  da  han  var  i  Forlegenhed  med  at 
faa  det  sidste  Bind  af  Selskabets  Skrifter  fyldt,  henvendte  han 
sig  til  Suhm,  der  i  mindre  end  sex  Dage  skrev  Fortællingen 
Alfsol,  som  kom  til  at  staa  i  det  Qortende  Stykke  af  Skrif- 
terne*^. Senere  sad  de  sammen  i  Kommissionen,  som  under 
Ledelse  af  Hertugen  af  Augustenborg  skulde  gjøre  Forslag  til 
Reformer  for  Universitetet  og  de  lærde  Skoler.  Det  blev  saa- 
ledes  et  ret  smukt  Samliv,  disse  to  Mænd,  den  Kriticerede  og 
Kritikeren,  kom  til  at  føre,  og  da  Universitetet  holdt  Sørgefest 
over  Suhm,  var  det  Jakob  Baden,  der  holdt  Talen. 

Hvor  loyal  en  Mand  Suhm  end  var  ligeoverfor  Konge- 
huset, blev  han  dog  ikke  knyttet  til  det  paa  en  saadan  Maade, 
at  han  kom  til  at  staa  paa  en  intimere  Fod  med  Hoffet,  hvor 

han  ifølge  sin  Rang  kunde  blive  Gjæst.  Det  er  kun  en  af  de 
kongelige  Personer,  han  omtaler  efter  at  have  seet  hende  paa 
nært  Hold,  nemlig  Enkedronning  Ju/iane  Mane.  Han  skriver*: 
»Af  alle  kongelige  Personer  i  vort  Land  har  jeg  ikke  kjendt 
nogen  nøjere  end  Dronning  Juliane  Marie,  og  jeg  kan  med 
Sandhed  bevidne,  at  hun  i  Forstand  og  Kundskab  havde  faae 
sine  Lige  blandt  sit  Kjøn.«  Han  fremhæver  derefter,  at  hun 
vel  kunde  være  hidsig  og  opfarende,  dertil  noget  satirisk,  »som 
de  Vittige  gjerne  ere,  men  derhos  var  hun  forsonlig  endog 
mod  dem,  som  havde  gjort  hende  meget  ondt  og  vist  sig 
uartige  imod  hende.«  Efterat  have  fortalt  nogle  Vidnesbyrd 
herom  fortsætter  han:  »Derfore  har  det  faldet  mig  underligt  i 
et  Land,  hvor  Tankens  Ytring  er  som  selve  Tanken  fri,  at 
Ingen  har  frimodigen  ydet  hende  den  tilbørlige  Lov,  undtagen 
nogle  faae.  Men  Tiden  vil,  som  Rahbek  viseligen  har  an- 
mærket, sætte  hende  i  sit  tilbørlige  Lys.«  Suhm  nævner  saa 
de  berømteste  danske  Dronninger,  og  mener,  at  Juliane  Marie 
fortjener  at  regnes  blandt  dem.  Suhms  Forventning  herom 
er  ikke  gaaet  helt  i  Opfyldelse;  men  vist  er  det,  at  de,  som  i 
de  nyeste  Tider  have  skrevet  om  denne  Dronning,  tale  om 
hende  i  en  ganske  anden  Tone  end  man  gjorde  tidligere,  og 
fremhæve  mange  gode  Sider  hos  hende,  som  tidligere  helt 
bleve  oversete.  Saaledes  hendes  Forhold  til  sin  Ægtefælle, 
hvem  hun  med  Kjærlighed  tog  sig  af  under  den  sørgelige  Til- 
stand, i  hvilken  han  befandt  sig  i  sin  sidste  Levetid. 

Den  Mildhed  og  Blidhed,  som  var  et  Særkjende  for  Suhm, 
havde  en  Støtte  i  hans  Religiøsitet.  De  Ord,  med  hvilke  Jesus 
hilste  sine  Disciple:  »Fred  være  med  Eder,«  laa  som  bag\'ed 
Suhms  Forhold  til  sine  Medmennesker.  I  en  meget  ung  Al- 
der læste  han  af  egen  Drift  i  Biblen,  og  Læsning  og  Gransk- 
ning i  denne  Bog  vedligeholdt  han  Livet  igjennem.  Der  var 
en  Tid,  da  han  blev  stærkt  paavirket  i  pietistisk  Retning,  men 
efterat  han  havde  vundet  igjennem  denne  Krise,  har  han  vist 
i  religiøs  Henseende  levet  et  uforstjTret  Liv,  men  Religionen 
opfyldte  ham  og  gav  ham  meget  at  tænke  paa.  Han  fast- 
holdt, at  det  burde  være  Enhver  en  meget  alvorlig  Sag,  at 
blive  og  at  være  en  sand  Christen,  og  at  dertil  fordredes  et 
uafbrudt  Arbejde.     Han   skriver   et  Sted  (1764)**:    »At   kalde 

*  Dette  stykke  er  skrevet  1797.    Juliane  Marie  døde  30.  Oktober  1796. 


478  Peter  Frederik  Suhm. 

alle  Ting  i  Tvivl,  for  desto  bedre  at  undersøge  dem,  at  over- 
veje dem  for  sig  selv  og  med  andre,  det  er  godt,  dermed  kom- 
mer Sandheden  for  Lyset.  Men  Religionen  maa  man  lade 
være  i  Ro,  den  er  en  hellig  Ting,  som  ej  bør  røres  ved. 
Ulykkelig  hvert  Menneske,  som  tvivler  paa  den.«  Men  der 
maatte  arbejdes  for  at  holde  Tvivlen  borte.    Han  skriver  (1764): 

»Om  end  Intet  i  Religionen  var  vist  og  uryggeligt  uden 
dette  ene,  at  der  er  een  Gud,  saa  vilde  dog  Religionen  være 
en  sød,  en  nyttig  Vildfarelse;  sød  fordi  den  gjør  os  frimodige, 
haabefulde,  glade  i  Livet  og  i  Døden;  nyttig,  fordi  den  op- 
muntrer til  Dyden  og  afskrækker  fra  Lasten,  hvorved  det  bor- 
gerlige Selskabs  Velfærd  befordres.  Er  Religionen  Digt,  som 
jeg  ikke  tilstaar,  saa  have  de  Gamle  ved  at  opfinde  den,  gjort 
Politikens  Mesterstykke;  de  Nye  derimod  ved  at  ville  afskaffe 
den,  Politikens  Fuskerstykke.  Derfor  om  end  nogen  Filosof 
skulde  synes  sig  at  være  overbevist  om  Religionens  Falskhed, 
hvilket  han  dog  aldrig  kan  blive,  saa  bør  han  dog  ej  ytre  sig 
hermed  uden  for  Filosofer,  thi  de  kan  maaske  være  i  Stand 
at  øve  borgerlige  Dyder  uden  Religionen,  alene  ved  at  indse 
Dydernes  Sammenhæng  og  Natur,  samt  Menneskets;  Almuen 
derimod  behøver  stærke  Opvækkelser,  Himmel  og  Helvede 
ere  den  i  Stedet  for  Eftertanke,  den  maa  have  rene  Befalinger, 
rene  Forbud;  tag  Religionen  fra  den,  saa  tager  Du  og  Lydig- 
hed imod  Øvrigheden,  Fredelighed  mod  dens  Medborgere, 
kortelig  alle  udvortes  Dyder.« 

Spørgsmaalet  om  Religionens  Nødvendighed  for  det  borger- 
lige Samfund  hørte  til  de  Spørgsmaal,  som  Filosofeme  drøf- 
tede i  det  18.  Aarhundrede,  og  det  er  derhen  Suhm  sigter  i 
dette  Stykke.  Men  det  fremgaar  tillige  af  det,  at  Religionen 
for  ham  var  noget  dyrebart,  noget  sødt.  Dog,  Religionen  er 
Et,  Kirken  er  noget  Andet.  Han  regner  det  for  en  Tvang,  at 
Kirken  foreskriver  hvad  En  skal  tro**:  »Det  er  ej  nok  at 
man  er  Christen  og  tror  Jesu  Lære,  man  skal  og  være  enten 
Katholik,  Reformert  eller  Lutheraner,  og  det  i  den  strengeste^ 
Mening,  uden  mindste  Afvigning.  O  cæcæ  hominum  mentes!* 
Et  andet  Sted  udvikler  han  denne  Tanke  videre.    Han  skriver: 

»Det  er  vel  nødvendigt  og  kan  ej  være  anderledes,  end 
at  der  maa  være  saa  mange  Meninger,  Religioner,  Konfes- 
sioner, de  sidste  for  Orden  og  den  offentlige  Gudstjenestes 
Skyld;  men  at  man  derfor  vil  hade  og  forfølge  hverandre,  og 

tror,  at  det  Parti,  man  er  født  i,  har  absolut  Ret  i  alle  Ting 
og  de  andre  Uret  i  Alt,  det  kommer  alene  af  vrang  og  ind- 
skrænket Forstand.«  Han  bemærker  endvidere:  »Besynderligt 
er  det,  at  Protestanterne  anbefale,  at  alle  bør  forske  og  vide 
og  indse,  hvorfor  de  tro,  og  dog  alt  for  ofte  derhos  paastaa, 
at  Forskningen  skal  falde  ud  som  de  symboliske  Bøger  fore- 
skrive, og  Enhver  tro  som  hans  Kirke  troer.  Vel  sandt,  at 
Liv  og  Gods  ere  nu  sikre,  men  man  lider  dog  i  mange  Maa- 
der,  naar  man  viger  fra  den  herskende  Kirke,  man  er  født  i. 
Dette  er  ganske  imod  Protestantismens  Åand,  og  skal  det  an- 
sees  for  Ret,  saa  havde  vore  Fædre  Uret,  som  i  det  sextende 
Sæculo  forlode  den  romerske  Lære  *.  Religionsfrihed  bør  være 
uindskrænket  og  fuldkommen,  thi  ellers  falder  man  igjen  til 
Papisteri.  Det  kan  være  mig  lige  meget,  enten  den  hedder 
Pave,  Konge,  Kejser,  Første,  Bisp,  Konsistorium,  Staten,  som 
byder  mig  at  tro  og  indskrænker  min  Frihed  heri.  Saalænge 
derfor  det  Ord  og  den  Sag  herskende  Kirke  høres  og  bruges, 
saalænge  er  Religionen  ej  fri.  Sligt  skeer  ej  i  Amerika.  Efter 
megen  Forskning  er  jeg  overbevist  om,  at  Protestantismus  er 
den  sande  Lære,  men  slig  Overbevisning  bør  være  virkelig 
og  frivillig  hos  alle.« 

En  Mand  med  saadanne  Anskuelser  vil  man  regne  for  at 
høre  ind  under  det  man  kalder  Latitudinarisme ,  men  man 
kan  ikke  nægte,  at  der  hos  Suhm  bagved  ligger  et  stærkt 
religiøst  bevæget  Sind.  Forsaavidt  kan  man  kalde  ham  en 
smuk  Repræsentant  for  Oplysningens  Tidsalder.  Med  disse 
Anskuelser  hænger  sammen  Suhms  Krav  paa  Tolerance.  Han 
betragtede  det  som  en  Livssag  for  Mennesket,  at  kunne  tænke 


*  »Denne  væsentlige  Forsl^el  bliver  evig  mellem  Protestao tismus  og 
Katholicismus,  at  den  første  byder  at  forske,  den  sidste  at  tro,  den  første 
gjor  Frie,  den  sidste  gjør  Slaver.«  Saml.  Skrifter,  X.,  S.  143.  —  Suhm  har 
skrevet  et  Stykke  med  Titel:  >Nal)onassars  Drøm  oversat  af  det  Ghaldæiske 
ved  Forfatteren  af  Sigrid.«  Det  blev  trykt  i  »Minerva,«  1785,  IL,  S.  319—384, 
men  er  tildels  skrevet  allerede  i  Aaret  1749,  altsaa  da  Suhm  var  21  Aar 
gammel.  Forfatter- Betegnelsen  med  Sigrid  er  naturligvis  fra  Aaret  1785. 
I  en  Anmeldelse  af  Stykket  i  lærde  Tidender,  1790,  S.  786,  siges  om  det,  at 
det  »giver  Beskrivelse  over  forsmellige  Tiders  og  Folkeslags  Sæder,  især 
deres  Religionsskikke,  viser  det  Fornuftstridige  deri,  samt  det,  der  fhi  Tid 
til  anden  er  skeet  til  det  Bedre.«  Disse  Bemærkninger  give  ikke  noget 
tydeligt  Begreb  om  Stykkets  Indhold.  Dette  er  nemlig  en  satirisk  Kritik  af 
Islamisme,  Katholicisme,  Munkevæsen,  Jesuitisme,  Inkvisition. 

Og  tale  frit,  og  som  Mad  og  Drikke  er  nødvendigt  for  det 
fysiske  Menneske,  saaledes  mente  han,  at  Skrivefrihed  er  nød> 
vendigt  for  det  moralske  Menneske.  Summen  af  det  Alt- 
sammen vilde  Trosfriheden  være,  med  den  vilde  Tolerancen  i 
saa  mange  Maader  være  til  Velsignelse  for  Menneskene  og  for 
Samfundene.  »Religion  og  Tænkefrihed  haver  Mennesket  ej 
af  Naade,  men  af  en  fuldkommen  medfød,  vedhængende  og 
umistelig  Ret.    At  handle  herimod  er  Vold  og  Tyranni.« 

Et  andet  Sted  skriver  Suhm:  »I  de  tyve  til  tredive  sidste 
Aar  har  Verden  faaet  stor  Forandring  .  .  .  Frihed  i  at  tænke 
og  handle  har  gaaet  frem  med  Kæmpeskridt,  i  de  fleste  Lande 
skæmmes  man  nu  ved  at  forfølge  Folk  for  Meninger;  man 
kan  nu  skrive  det,  som  man  før  ej  turde  sige.  .  .  .  Allevegne 
tales  og  tildels  udøves  Tolerance,  og  mange  kunne  ej  engang 
lide  dette  Ord,  saasom  Ingen  har  Ret  til  at  tolerere  mig,  da 
jeg  har  Ret  til  at  tale  og  skrive  hvad  jeg  vil,  saasom  Ingen 
kan  dømme  os  imellem.« 

Hvormeget  Religionen  var  Suhm  til  Vækkelse  og  til  Trøst, 
saa  kunde  han  dog  ikke  altid  jage  mismodige  Tanker  bort, 
naar  han  forestillede  sig  Verdens  og  med  den  Menneskets 
Forgængelighed.  Han  kunde  sige,  at  »hvor  fortrinlige  Viden- 
skaberne ere,  saa  indeholde  de  dog  meget  uvist,  have  endnu 
ej  naaet  mulig  Fuldkommenhed,  og  give  ej  alene  den  ønske- 
lige Glæde  og  Beroligelse  i  Sjælen,  som  Religionen  ene  for- 
maar  at  give,  og  man  maa  derfor  tilsidst  sige  om  alle,  endog 
de  bedste  Ting:  Quantum  est  in  rebus  ina/ie*.«  Og  han  kunde 
skrive:  »Indprent  Dig,  at  om  Hundrede  Aar  og  maaske  længe 
før  bliver  Intet  tilovers  af  dit  Navn,  dine  Arbejder  og  Alt, 
hvad  du  har  gjort;  at  Alting  er  ej  Andet  end  en  Sæbeboble  af 
prægtige  Farver,  en  Laterna  magica,  camera  obscura,  et  tilsyne- 
værende Noget;  at  de,  som  hvile  i  Jægersprises  Jættestuer, 
have  og  engang  levet,  handlet,  men  at  de,  deres  Samtidige, 
Sprog,  Religion  ere  forglemte.  Nyd  derfor  det  Nærværende, 
bedriv  Intet  ondt,  gjør  Ret  og  Skjæl,  paa  det  du  kan  engang 
retteligen  leve  i  en  bedre  Verden.« 

De  Citater,  som  her  ere  anførte,  ere  tagne  fra  den  Række 
»Blandede  Tanker,«    som    Suhm    har   nedskrevet   i   Løbet   af 


*  Dette  Citat  fra  Persius,  Sat.  /.,  v,  1.,  har  Suhm  brugt  som  Motto  for 
sit  Skrift:  »Mine  Hændelser,«  1775.    Sml.  Lucretius,  De  nat  deor,,  /.,  v.  331, 

mange  Aar  og  som  først  bleve  trykte  i  hans  »Samlede  Skrif- 
ter,« 1789—1798.  Han  siger  et  Sted  i  denne  Række:  »Den 
Slags  Skrivemaade,  jeg  her  bruger,  kan  let  misforstaas;  hvad 
jeg  hører,  seer,  læser,  giver  mig  Anledning  til  en  Tanke;  denne 
Anledning  veed  Ingen,  og  efter  nogen  Tid  har  jeg  ofte  selv 
glemt  den.«  Disse  Strøtanker  ere  vigtige  til  at  lære  Suhms 
Karakter  og  hans  Opfattelser  i  forskjellige  Retninger  at  kjende ; 
de  ere  fremkaldte  umiddelbart  efter  et  modtaget  Indtryk,  og 
de  have  noget  aforistisk  ved  sig,  thi  de  have  ikke  været  Gjen- 
stand  for  nøjere  Overvejelse,  og  det  kan  derfor  være  noget 
vanskeligt,  at  finde  Overensstemmelse  med  hvad  han  her  har 
udtalt  og  hvad  han  ellers  har  skrevet  til  forskjellige  Tider. 

Naar  det  erindres,  at  Suhm  i  Januar  1772  skrev  et  Ud- 
kast til  en  konstitutionel  Forfatning  for  Danmark  (,  Norge  og 
Fyrstendømmerne),  saa  kunde  man  være  tilbøjelig  til  at  tro, 
at  han  var  meget  revolutionær  anlagt  og  gjerne  vilde  omstyrte 
den  bestaaende  Enevolds-Regjering.  Men  det  er  vist  det  sidste, 
man  kan  sige  om  Suhm,  at  han  paa  nogen  Maade  har  været 
illoyal.  Han  tar  gjennemtrængt  af  Humanitetsfølelse,  han 
ønskede,  at  hans  Medmennesker  kunde  leve  under  lykkelige 
politiske  Forhold,  og  det,  mente  han,  kunde  naas,  naar  Folket 
fik  Lov  og  Lejlighed  til  at  give  sin  Mening,  sine  Ønsker  til- 
kjende  med  Udsigt  til,  at  der  ikke  blot  kunde,  men  at  der 
skulde  tages  Hensyn  til  dem.     Han  skriver  (1791 — 92)^: 

Den  Stat  er  den  bedste,  den  Stat  nærmer  sig  mest  Fuldkom- 
menhed, hvor  Enhver  nyder  den  mest  mulige  Frihed,  være  sig 
Borger  eller  Bonde,  Mægtig  eller  Ringe,  hvor  Enhver  er  sikker 
paa  sit  Liv,  sin  Ejendom,  hvor  Lovenes  Domme  gjælde,  hvor  det 
er  umuligt  at  dømme  en  Uskyldig,  hvor  man  heller  løslader  ti 
Skyldige  end  alene  tvivler  om,  at  have  forurettet  een  Uskyldig, 
hvor  Sandhed  kan  siges  ej  alene  uden  Sky,  men  endog  med  Be- 
rømmelse ...  De  alene  ere  fuldkomne  Stater,  hvor  mest  borgerlig 
Frihed  hersker,  hvor  enhver  enkelt  Person  haver  mest  Tilladelse 
til  at  følge  sin  egen  Villie  og  at  handle  som  den  vil.  Men  saadan 
Frihed  kan  ligesaa  vel  have  Sted  1  Monarkier  som  i  de  egentlige 
frie  Stater . . .  Jeg  kjender  ikke  uden  tvende  Slags  Stater:  frie  og 
despotiske.  Efter  deres  Natur  hører  Monarkier  til  de  første;  men 
er  Regenten  svag  enten  ved  Sygdom,  Alder,  Vellyst  eller  Mangel 
paa  Indsigt,  og  Ministrene  altsaa  regjere,  da  have  vi  et  fuldkom- 
ment Aristokrati :  det  er  at  sige  Despotismas.    Er  Regenten  derimod 

selv  indsigtsfuld,  naadig,  elsker  han  sine  Undersaatter,  anser  han 
sig  ej  for  deres  Herre,  men  for  deres  Fader,  Beskytter  og  Ven, 
lader  han  Lovene  alene  gjælde,  forandrer  han  ej  gamle  Love,  eller 
gjør  nye,  uden  at  have  hørt  alle  Stænders  eller  Kollegiers  Betænk- 
ning, da  er  Folket  i  den  mest  despotiske  Regjering  mere  fri  end  i 
del  Land,  hvor  Frihed  efter  Grundlovene  bør  herske,  men  hvor 
den  hemmeligen  undermineres  ved  falske  Forrædere.«  Konklusionen 
bliver,  at  »Fuldkommenhed  kan  ej  opnaas  i  denne  Verden;  den 
Stat  bør  derfor  anses  for  mest  fuldkommen,  som  haver  saa  megen 
Frihed,  som  Menneskernes  Skrøbeligheder  og  Laster  det  ville 
tillade.« 

Sammenligner  man  flere  af  de  her  udtalte  Meninger  med 
Reglerne  i  Statsromanen  »Euphron,«  vil  man  finde,  at  de 
stemme  godt  med  hverandre,  at  det  Humane,  det  Menneske- 
kjærlige  er  det,  som  raader  begge  Steder.  Men  Tanken  om 
den  parlamentariske,  den  indskrænkede  Regjeringsform  er  nu 
holdt  tilbage  i  de  »Blandede  Tanker.«  Suhm  vedblev  at  be- 
skjæftige  sig  med  Spørgsmaalet  om  den  bedste  •Regjeringsform. 
Han  skriver  saaledes: 

At  trættes  om,  hvilken  Regjeringsform  er  den  bedste,  er  under- 
ligt, thi  den  er  bedst,  som  bliver  bedst  regjeret;  gemenligen  ere 
de  og  bedst  en  Tid  lang  efter  en  Forandring,  eftersom  de,  der 
have  indført  dem,  almindeligen  have  været  store  Mænd,  og  som 
elske  deres  Bygning,  og  derfor  kjende  den  og  gjøre  sig  Umage  at 
holde  den  vedlige  . . .  Hurtighed  og  Taushed  i  Sagerne  have  mest 
Sted  i  Monarkierne.  Det  synes  mig,  at  enhver  god  Borger  bør 
forsvare  den  Regjeringsform,  som  er  i  hans  Land,  saa  længe  han 
kan  og  saavidt  det  staar  til  ham,  ej  tillade  dens  Forandring  uden 
naar  han  ej  kan  forhindre  det  eller  overbevises  om,  at  Forandrin- 
gen er  uforbigængelig  fornøden  og  ej  kan  andet  end  bør  være. 
Men  hvo  staar  inde  for,  at  den  nye  bliver  bedre.  Man  har  den 
forriges  Fejl,  men  og  følct  Virkningen  af  dens  Fuldkommenheder, 
den  nye  kjendes  endda  kun  i  Theori;  Erfarenhed  er  den  usvige- 
ligste Lærerinde. 

Til  det  sidste  beskjæftigede  Suhm  sig  med  store  politiske 
Spørgsmaal.  Saaledes  træffer  man  et  Sted  i  den  Qoriende  Del 
af  hans   »Historie   af   Danmark,«    hvor  Talen  er  om  Sverigs 

Konge  Albrecht  af  Meklenborg,  paa  følgende  Betragtning  i  An- 
ledning af  hvad  der  er  fortalt  om,  at  denne  Konge  gav  mange 
Fremmede  Embeder  i  Sverig: 

Man  maa  tilstaa,  at  det  altid  er  betænkeligt,  naar  en  Fremmed 
behersker  et  Rige;  hvor  let  opkommer  ej  paa  begge  Sider  Mis- 
tanke og  Uvillie  og  hvor  naturligt  da,  at  Regenten  holder  sig  til 
sine  Landsmænd ;  Gemenligen  findes  derfor  Skyld  paa  begge  Sider. 
Vel  kan  man  sige,  at  Undersaatter  bør  taale  Alt  af  deres  Regenter, 
men  det  er  næsten  aldrig  bleven  udøvet,  kan  ej  heller;  thi  det  er 
naturligt,  at  man  vil  kaste  Byrden  fra  sig;  letteligen  kan  det  siges, 
at  man  skal  handle  Ret  for  at  gjøre  Ret,  men  det  store .  Spørgs- 
maal  bliver  altid  at  afgjøre,  hvad  er  Ret?  thi  er  det  Ret,  at  Alting 
skal  være  En  tilladt  og  Intet  alle  de  Øvrige,  naar  handler  Regenten 
Uret,  naar  Folket?  lad  Regjeringen  være  vis  og  retfærdig,  saa  kan 
man  sikker  vædde  paa,  at  Folket  ej  gjør  Opstand,  mindre  Oprør, 
og  man  kan  sætte  som  en  uforanderlig  Regel,  at  naar  det  skeer, 
saa  er  det  enten  directe  Regjeringens  Skyld  eller  at  den  i  dét 
mindste  ikke  haver  vaaget  nok  over  sine  Betjente,  men  seet  for 
meget  igjennem  Fingre  med  dem. 

Havde  Suhm  været  Godsejer,  saa  havde  han  utvivlsomt 
gjort  Alt,  for  at  skaffe  sine  Bønder  Frihed  og  gode  Kaar;  og 
havde  han  været  Minister,  havde  han  utvivlsomt  stræbt,  at 
faa  de  Baand  brudte,  som  hindrede  Borgernes  frie  og  lette 
Udvikling  af  deres  Handel  og  deres  Industri.  Men  han  var 
ikke  Godsejer,  thi  hans  Landejendom  indskrænkede  sig  til 
Lystgaarden  i  Øverød,  og  han  var  ikke  Minister,  men  kun 
Privatmand,  der  kun,  naar  Lejligheden  tilbød  sig,  mundtlig 
eller  skriftlig  kunde  fremsætte  sine  Ideer,  der  altid  vare  grun- 
dede paa  Humanitet  og  Kjærlighed  til  Næsten.  Længere  kunde 
han  ikke  komme.  Jo,  han  kunde,  naar  Nogen  henvendte  sig 
til  ham  derom,  tale  deres  Sag  hos  højere  Vedkommende.  Saa- 
ledes  har  »Bergalmuen  paa  Kongsbergc  i  et  Anliggende,  hvis 
Karakter  nu  ikke  kjendes,  henvendt  sig  til  ham,  og  han  har 
talt  for  denne  Almues  Tarv  hos  Arveprinds  Frederik  og  Guld- 
berg; og  da  han  var  bleven  udnævnt  til  Kammerherre,  hvilkel 
Almuen  fik  at  vide  gjennem  Aviserne,  saa  foranledigede  den, 
at  der  blev  sendt  ham  en  Lykønskningsskrivelse  med  Tak  for 
den  »beviste  Hjælp  og  visse  Raadførelse  udi  vor  store  Trang,« 

Og  med  Udtalelse  af  Glæde  over  det  Ærestegn,  med  hvilket 
Kongen  »haver  udmærket  vor  inderlig  elskede  og  ærede  Kam- 
merherre.« 

Et  andet  Vidnesbyrd  om,  at  man  i  Norge  følte,  at  dette 
Land  havde  Suhm  Noget  at  takke  for,  kan  indskydes  her. 
Paa  den  Tid  Videnskabernes  Selskab  i  Kjøbenhavn  havde  ud- 
sat en  Præmie  for  den  bedste  Mindetale  over  Suhm.  læste 
man  i  de  kjøbenhavnske  lærde  Efterretninger,  som  dengang 
blev  redigeret  af  Assessor  Peter  Collett,  en  Artikel  med  tre 
Stjerner  under  som  Forfatter-Mærke,  i  hvilken  Ønsket  udtales 
om,  at  det  kongelige  norske  Videnskabers  Selskab  i  Trond- 
hjem  vil  hædre  Suhms  Minde  til  Tak  for  hvad  han  har  været 
for  Norge  og  især  for  Trondhjems  Stift,  han  som  har  været 
en  af  Selskabets  Stiftere  og  var  den  Virksomme  blandt  dem: 
»al  Videnskabeligheds  Opmuntrer  i  dette  Land,  og  i  samme 
Tid  den  eneste,  ligesaa  smagfulde  Lærde  som  flittige  Skribent, 
der  opvakte  Lyst  hos  Landets  Sønner  til  med  Skribent-Daad 
at  træde  frem  paa  Navnkundigheds  Bane.«  Denne  Opfordring 
blev  ikke  efterfulgt.  —  Allerede  tyve  Aar  tidligere,  da  Edvard 
Storm  anonymt  udgav  sine  »Fabler  og  Fortællinger  i  den 
Gellertske  Smag.  En  Sang  om  Jøndalen,«  Kbh.  1778,  da  ind- 
flettede han  i  Sangen  om  Jøndalen  (S.  80)  et  Vers  til  Suhms 
Forherligelse:  »Hver  Norsk  din  Ros  skal  flette  I« 

Suhms  milde  Sind,  hans  bløde  Hjærte  viste  sig  i  hans 
Forhold  til  dem,  som  var  ham  de  kjæreste,  hans  Fader,  hans 
Søn,  hans  intimeste  Venner,  den  unge  Mand,  som  han  næsten 
betragtede  som  Søn:  Frederik  Sneedorff.  Mest  iøjnefaldende 
er  Brevet  til  Christiane  Becker  som  Udtryk  for,  at  han,  da 
han  allerede  var  til  Aars,  kunde  blive  behersket  af  stærke 
Følelser. 

Der  er  saa  megen  Harmoni  i  Suhms  Karakter,  fi^  hvilken 
Side  man  ogsaa  betragter  den,  at  det  gjør  ondt  at  skulle  er- 
indre om  Disharmonien,  der  fremkom  i  Forholdet  til  hans 
første  Hustru.  Der  kan  mindes  om  Ordene  i  Matthæus'  Evan- 
gelium: »Aanden  er  vel  redebon,  men  Kjødet  er  skrøbeligt,« 
men  der  kan  ogsaa  peges  hen  paa  det  i  psychologisk  Hen- 
seende ikke  uinteressante,  at  en  Mand,  der  har  gjennemtænkt 
de  menneskelige  Forhold  i  den  Grad  som  Suhm  har  gjort,  og 
der  har  været  saa  klar  som  han  paa  disse  Forhold,  at  han 
dog  bukker  under  for  en  skrøbelig  Fysik,  og  ikke  har  Karakter- 

styrke  nok  til  at  staa  imod.  Det  hænger  sammen  med  Suhms 
gode  Karakter,  men  svage  Karakter.  Som  tidligere  omtalt  i 
denne  Biografi  er  det  først  i  anden  Halvdel  af  det  nittende 
Aarhundrede,  at  det  gjennem  Literaturen  er  kommet  til  al- 
mindelig Kundskab,  at  Suhm  havde  en  sandselig  Natur;  men 
denne  Viden  har  ført  med  sig,  at  hans  Svaghed  næsten  er 
kommen  til  at  dække  over  hans  gode  Sider;  ja,  det  kan  hæn- 
des, at  naar  man  nu  nævner  Navnet  Suhm,  hører  man  først  en 
Bemærkning  som  denne :  »det  var  nok  en  slem  Mand,  der  var 
meget  sandselig.«  Nu  er  Sagen  den,  at  Suhm  i  sin  Forfattervirk- 
somhed ikke  paa  nogen  Maade  har  givet  Anledning  til  Bekla- 
gelse over,  at  Tonen  i  hans  Skrifter  var  lasciv,  tværtimod,  han 
har  altid  løftet  de  gode  Sæder  højt  og  lagt  sine  Medmennesker 
paa  Hjærte,  at  leve  sædeligt.  Samfundet  har  ikke  taget  nogen 
Skade,  som  kan  tilskrives  Suhm.  I  et  engelsk  Tidsskrift, 
hvor  Talen  er  om  Horatio  Nelson,  er  der  sagt  nogle  Ord,  som 
kunne  finde  nogen  Anvendelse  paa  Suhm^^:  »Ofte  er  det  mu- 
l^S^?  og,  hvor  det  er  muligt,  er  det  ofte  sømmeligt  for  en  Bio- 
graf, at  drage  et  Slør  for  betydelige  Mænds  sexuelle  Uregel- 
mæssigheder. Nelson's  egen  Opførsel  tilsteder  ikke  en  saadan 
Fremgangsmaade  i  hans  Sag.  Men  Biografen  er  ikke  en  Cen- 
sor. Det  er  snarere  hans  Hverv  i  et  saadant  Tilfælde,  at  for- 
tælle end  at  dømme;  og  saa  vidt  som  der  kræves  en  Dom  af 
ham,  saa  bør  han  mildne  sin  Dom  med  den  Kjærlighed,  som 
»haaber  Alt«  og  som  »ikke  tænker  paa  Ondt.«« 

I  Afhandlingen  om  Suhm  og  den  Angellske  Familie  er 
det  omtalt,  at  Fru  Karen  Suhm  ved  Aaret  1776  tænkte  paa 
Skilsmisse,  at  en  af  Grundene  var  den,  at  Suhm  brugte  for 
mange  Penge,  at  der  var  Sigtelser  imod  ham  for  at  spille  i 
Lotteriet,  i  hvilken  Henseende  han  dog  vist  har  været  uskyldig, 
da  Luxdorph  noterer  i  sin  Almanak  under  den  6.  December 
1778:  »Suhm  lader  sætte  i  Adr.  Cont.  Aviserne  at  han  ikke 
spiller  i  Tallotteriet.«  Denne  Sigtelse  imod  Suhm  er  bleven 
omtalt  for  mange  Aar  siden  af  Gustav  Ladvig  Baden  i  hans 
»Christian  den  Syvendes  Regjerings  Aarbog".«  Han  citerer 
Suhms  Avertissement  —  det  staar  allerforrest  i  »Adresseavisen« 
for  den  5.  December  1777,  trykt  med  latinske  Bogstaver  — 
og  lyder  saaledes: 

Da  et  Rygte  har  gaaet  og  endnu  vedvarer,  at  jeg  skulde  spille 
i  Tal-Lotteriet,  saa  imodsiges  det  herved  aldeles  og  erklæres  for 
falskelig  opdigtet. 

Kiøbenhavn  den  5.  December  1777. 

P.  F.  Suhm. 


G.  L.  Baden  fortsætter  derefter:  »Konferenceraad,  Grosserer 
Rgberg  skal  have  gjort  Suhm  opmærksom  paa  Rygtet,  for  at 
han  [Suhm]  itide  kunde  underrette  sin  Kone  om  Rygtet,  da 
hun  vel  stundom  var  noget  umild,  naar  hun  fik  Anledning  til 
at  tro,  at  han,  i  Følge  sin  mageløse  Liberalitet,  ruttede  for 
meget  med  de  Penge,  hun  havde  bragt  ham.  Falskt  var 
sandelig  Rygtet,  da  der  ikke  kunde  være  nogen  mindre  penge- 
gjerrig  Mand  end  Suhm,  og  han  af  Trang  langt  fra  ikke  be- 
høvede at  skaffe  sig  Penge  paa  den  for  hver  en  oplyst  Mand 
uanstændige  Maade.« 

Der  kan  her  mindes  om,  at  i  »Euphron«  havde  Suhm, 
1774,  som  den  trettende  Regel  nævnet:  »Lad  aldrig  noget 
Lotteri  findes  i  dit  Land,  thi  de  fordærve  Sæderne  og  kvæle 
Vindskibeligheden. « 

Gustav  Ludvig  Baden  havde  meget  at  rose  Suhm  for,  men 
han  havde  ogsaa  Noget  at  dadle  ham  for.  Han  havde  for  Skik 
paa  Steder,  hvor  man  ikke  venter  det,  at  give  sit  Bidrag  til  Be- 
dømmelse af  Personer,  og  han  skriver  saaledes  om  Suhm  i  sin 
»Christian  den  Syvendes  Regjerings  Aarbog**:«  »Suhm,  denne 
som  Skribent  og  paa  mange  Maader  højt  fortjente  Lærde,  kunde 
ikke,  skjøndt  fød  Adelsmand,  bringe  det  videre  end  til  at  blive 
Kammerherre,  dog  Suhm  var  med  Hensyn  til  dette  Slags  Rang 
ingenlunde  forfængelig,  i  hvor  meget  han  vist  var  det  i  andre 
Henseender.  Han  havde  vist  ikke  brudt  sig  om  at  blive  Kam- 
merherre, naar  han  ikke  dermed  kunde  have  glædet  sin  bor- 
gerlig fødte  Kone,  der  havde  tilbragt  ham  sine  Midler.« 

De  her  fremdragne  Ytringer  af  G.  L.  Baden  have  forsaa- 
vidt  nogen  Betydning,  som  de  ere  de  eneste  fremkomne  i 
ældre  Tid  om  svage  Sider  i  Suhms  Karakter,  at  han  var  noget 
forfængelig  og  at  han  maatte  tage  Hensyn  til  sin  Kones  Øn- 
sker, hvor  det  maaske  var  ham  imod.  Baden  var  yngre  Sam- 
tidig med  Suhm  og  han  har  vist  i  sin  Faders,  Professor  Jakob 
Badens,  Hus  seet  Suhm  eller  idetmindste  ofte  hørt  ham  om- 

tale,  saa  at  han  kan  have  vidst  Besked.    Men  de  Svagheder 
hos  Suhm,  som  han  sigter  til,  ere  ikke  graverende  for  ham. 

Mange  Aar  efter  maatte  Suhm  igjen  benytte  »Adresse- 
avisen« til  Forsvar  mod  falske  Beskyldninger.  I  »Adresse- 
avisen« for  1794,  Nr.  135,  30.  Maj,  læser  man  nemlig  følgende 
Avertissement: 


Da  der  af  ildesindede  Mennesker  skal  være  forfattet  Reverser 
og  andre  Gieldsbeviser,  saaledes  indrettede  som  om  samme  til  dem 
af  mig  vare  udstædte,  uden  at  det  enten  er  mit  Navn  eller  mit 
Segl,  som  derunder  befindes,  og  hvoraf  saadant  et  Document  for 
kort  Tid  siden  ved  Hof-  og  Stadsrets  Dom  er  kiendt  død  og  magtes- 
løs; saa  har  dette  foranlediget  mig  herved  at  erklære,  at  alle  slige 
Documenter  ere  falske  og  urigtige,  naar  derunder  Ikke  er  trykt 
mit  sædvanlige  og  herunder  befindende  Segl,  samt  underskrevet  til 
Vitterlighed  enten  af  Notario  publico  eller  tvende  andre  bekiendte 
gode  Mænd,  da  jeg  paa  anden  Maade  ikke  vil  udstæde  noget 
Gieldsbrev. 

Kiøbenhavn  den  9  May  1794. 

P.  F.  Suhm, 

Kammerherre. 

Læst  i  Kiøbenhavns  Hof-  og  Stadsret,  samt  protocolleret  Man- 
dagen den  12  May  1794. 

C.  Schifter. 

Fremlagt  og  læst  i  Siellands  Landsting  Onsdagen  den  14  May  1794. 

Bartholin.  Nissen. 

Protocolleret 
Nissen. 

Det  er  ejendommeligt,  at  Adelsmanden  Suhm  egentlig  ikke 
yndede  den  adelige  Stand  som  saadan,  men  nok  kunde  sætte 
Pris  paa  den  enkelte  udmærkede,  dygtige  Adelsmand.  Han 
har  kun  een  Gang  sat  »von«  foran  sit  og  sin  Kones  Navn, 
nemlig  i  Gravskriften  over  Admiralinde  Suhm,  hans  Moder. 
Og,  skjøndt  han  havde  en  Hoftitel  *  og  kom  til  Hoffet,  yndede 

*  Et  Sted  i  sine  »Blandede  Tankere  skriver  Suhm  (vistnok  1792):  »Børn 
lege  med  Dukker,  Gamle  med  Baand  og  Nøgler:  dog  det  sidste  er  bedre  end 
med  Eder,  som  Lyscander  sagde  og  gjorde.«    Samlede  Skrifter,  X,  S.  69. 

han  ikke  Hoflivet;  thi  han  frygtede  det  Intrigevæsen,  der  den- 
gang i  saa  høj  Grad  var  knyttet  til  det  danske  Hof,  og  han 
var  en  Hader  af  den  Mangel  paa  Ærlighed  og  Oprigtighed, 
som  man  efter  hans  Mening  kom  til  at  opleve  der.  Han  holdt 
sig  helst  tilbage  fra  det  store,  fornemme  Liv,  og  trivedes  bedst 
i  Selskab  med  Familier  og  Personer,  der  i  Interesser  og  i  Syn 
paa  Livet  stemmede  med  ham  og  hans.  Naar  han  paa  Sedlen, 
der  fulgte  med  Fortællingen  »Sigridc  istedenfor  sit  Navn  skrev: 
»Bene  vixit,  qvi  bene  latuit*,€  saa  ikke  blot  sigtede  han  der- 
ved til,  at  han  vilde  holde  Navnet  paa  »Sigrid«s  Forfatter 
hemmeligt,  men  han  udtalte  en  Sætning,  som  indeholdt  noget 
af  hans  Livsanskuelse,  nemlig  at  han  foretrak  et  stille  Liv  for 
et  bevæget  Liv,  Hjemmets  Ro  for,  som  man  siger  nu.  Plat- 
formens Uro.  Den  29.  September  1786  skrev  han  i  Johan 
Bulows  Stambog**: 

^Beatus  ille  qvi  procul  negotiis.  Det  er  mit  Valgsprog;  min 
gode  Ven  tilkommer  derimod  dette:  Principibus  placuisse  ViriSf 
non  ultima  laus  est**.  En  Lykke  jeg  vil  tilønske  ham,  at 
maae  vedlive  bestandig  som  jeg  og  haaber,  og  som  ey  heller 
kan  feyle,  naar  han  altid  bliver  sig  selv  lig,  hvilket  hans  be- 
standige Character  forvisser  os  om.« 

Her  har  Suhm  ogsaa  udtalt  den  Tanke,  at  det  var  en 
Lykke  for  ham  at  leve  befriet  for  de  trykkende  Forretninger, 
at  leve  i  Fred  og  Ro.  Stærkest  er  det  samme  maaske  sagt 
ved  det  Motto,  han  satte  foran  »Nabonassars  Drøm:«  »Nec 
uixit  male,  qvi  natus  moriensque  fefellit***.^ 

Oehlenschlæger,  som  vel  kan  kaldes  en  født  Kjøbenha^Tier, 
fortæller  i  sine  »Erindringer:«  »Suhm  kjendte  jeg  godt,  skjøndt 
jeg  aldrig  havde  seet  ham.  De  første  Dele  af  hans  Danmarks 
Historie,  hans  Bog  om  Odin  havde  jeg  gjentaget  læst.«  Dette 
fortæller  Oehlenschlæger  i  Anledning  af  sin  Omtale  af  A.  P. 
BernstorflFs  og  Suhms  Begravelse,  og  af  Mindefesten  for  Suhm, 
som  blev  afholdt  i  Dreyers  Klub,  fra  hvilken  han  havde  den 
mærkelige  Erindring,  at  Rahbek  ved  den  Lejlighed  drak  Dus 
med  ham.  Men  Oehlenschlæger,  som  var  født  1779  og  var 
19  Aar  gammel,  da  Suhm  døde,  havde  altsaa  aldrig  seet  ham. 


*  Ovid,  Trist,  III,,  4,  25. 

•*  Horats,  Epod.,  11.^  v.  1.  —  Horats,  Epist^  /.,  v.  35. 
*♦•  Dette  Citat  er  taget  fra  Horats,  Epist,  /.,  17,  10. 

Og  Suhm  var  dog  ved  sin  Død  Formand  i  Dreyers  Klub.  Til 
et  saadant  Vidnesbyrd  om,  at  Suhm  levede  et  tilbagetrukkent 
Liv,  kan  føjes  et  andet.  I  Subskriptions-Indbydelsen  til  sit 
kobberstukne  Portræt  af  Suhm  skriver  Lahde:  »saa  stor  den 
Kreds  var,  ^om  kjendte  Mandens  Fortjenester,  saa  faae  ere  der 
i  Forhold,  som  kjendte  ham  [Suhm]  personlig,  da  han  fordet- 
meste  levede  i  en  liden  Cirkel  ene  beskjæftiget  med  Studeringer 
og  Planer  til  at  gavne  og  gjøre  vel.«  I  Hjemmet  saae  han  Fa- 
milien og  Vennerne,  men  det  synes,  som  han  ikke  førte  hvad 
man  kalder  stort  Hus.  Forøvrig  er  der  ikke  levnet  Efterret- 
ninger om,  hvorledes  hans  Hjem  saae  ud,  hvorledes  det  var 
udstyret.  Vistnok  har  det  baaret  Vidnesbyrd  om,  at  han  var 
en  rig  Mand,  men  Kampmann  siger,  at  han  »i  sin  Le  ve-Orden 
fulgte  Simpelheds  og  Sparsomheds  Love'*'.« 

Af  et  Brev,  som  Suhm  skrev  i  Marts  1771  til  Frøken  von 
Beulwitz  paa  Vallø,  erfares,  at  Suhms  den  Gang  havde  Mod- 
tagelses-Aften om  Tirsdagen. 


Den  Karakter,  som,  efter  hvad  her  er  fortalt,  var  ejen- 
dommelig for  Suhm,  beroede  vel  for  en  meget  stor  Del  paa  hans 
medfødte  Naturel.  Men  den  maa  ogsaa  være  bleven  paavirket 
ved  det  omfattende  Studium,  som  han  fra  sin  tidligste  Tid 
havde  hengivet  sig  til,  og  som  gav  ham  Lejlighed  og  Anled- 
ning til  at  tænke,  saa  at  han  derefter  kunde  føre  Tankerne 
over  i  sit  Liv.  Man  skal  ikke  let  finde  en  Læsehest,  kan  man 
kalde  ham,  men  i  god  Betydning,  som  Suhm.  Allerede  tidlig 
gjorde  han  den  Erfaring,  at  man  ogsaa  kan  gjøre  for  meget 
af  det  i  den  Retning.  Han  skriver  1764**:  »Vil  Du  vide 
meget,  være  lærd,  da  læs  Alt  hvad  Du  kommer  over.  Vil  Du 
være  vis,  da  læs  igjen,  læs,  og  atter  læs  nogle  faae  udvalgte 
Bøger,   tænk  meget,   betragt  Alt  hvad  Du  seer,   omgaas  flittig 

*  I  sit  Skrift  »Gamle  Dage«  har  Fru  Conradine  Dunker  meddelt  nogle 
»Scener  af  Livet  i  Trondl\jem,  1793,<  hvor  Oberstlieutenantens  Frue,  der 
skal  have  en  General  og  en  Oberst  som  GJæster  i  sit  Hus  i  flere  Dage, 
ønsker  at  de  skal  blive  modtagne  og  beværtede  som  deres  høje  Stand  for- 
bener. Hun  siger  da  til  en  Kogekone :  »Jeg  raadførte  mig  desangaaende  med 
Jomfhi  Modin,  der  i  Sandhed  er  en  meget  klog  og  poleret  Dame,  hvilket  da 
ikke  er  at  undres  over,  da  hun  har  tilbragt  otte  Aar  i  Huset  hos  Kammer- 
herre Suhm,  --  men  Beværtningen,  Maden,  derom  vidste  hun  ikke  mere  end 
Jeg.  c     C.  Dunker,  Gamle  Dage,  S.  297. 

med  Mennesker,  og  øv  Dig  flittig  i  at  skrive,  i  at  lide,  i  at 
t\'inge  Dig  selv;  men  skriv  ej,  idetmindste  ikke  strax,  for 
andre,  men  kun  for  Dig  selv.  Jeg  har  bortdrevet  for  megen 
Tid  med  at  læse  allehaande.«  Disse  Lærdomme  fulgte  Suhm 
ikke  ganske;  havde  han  noget  paa  Hjærtet  at  sige,  saa  skrev 
han  det  ned  og  saa  lod  han  det  trykke.  Kampmann  siger 
om  Suhm:  »Han  arbejdede  med  stor  Lethed.  Naar  han  tog 
Pennen  i  Haanden,  fløde  Tankerne  frem,  som  en  rig  Kilde 
udflyder.  De  Følelser,  som  Kjærlighed,  Venskab,  Patriotisme 
eller  Religionen  opvakte  hos  ham,  fremsatte  han  uden  Møje, 
og  hvad  han  havde  skrevet,  gjorde  han  almindeligt  uden  Be- 
tænkning. Han  brugte  sjelden  Filen;  men  naar  han  brugte 
den,  gav  han  derved  sit  Arbejde  en  Fuldkommenhed  og  Skjøn- 
hed,  som  stedse  vil  blive  beundret.  Den  Muse,  som  begej- 
strede ham,  var  undertiden  mere  lærd  end  vittig,  mere  ordrig 
end  tankefuld;  men  altid  underholdende  og  opfinderisk,  lære- 
rig, sædelig  og  religiøs,  altid  sig  selv  lig.« 

Suhms  Læsning  gik  i  mange  Retninger;  man  kan  godt 
sige  om  ham,  at  han  blev  en  lærd  Mand,  men  det  bliver  et 
Spørgsmaaal,  om  han  blev  en  vis  Mand.  Han  læste  i  Biblen 
og  han  læste  theologiske  Skrifter,  saa  at  Kampmann  kunde 
sige  om  ham:  »Som  den  lærdeste  Theolog  havde  han  Kund- 
skab om  Lærdommens  Historie  gjennem  alle  Aarhundreder. 
Alle  Religions  Stridigheder,  nye  og  gamle,  vare  ham  be- 
kjendte.«  Men  Formaalet  med  denne  Læsning  var  ikke  at 
blive  theologisk  Forfatter.  Han  læste  filosofiske  Skrifter  og  havde 
især  Leibniz  kjær;  men  han  fulgte  med  Tiden,  han  nævner 
Kant  1775,  og  1786  skrev  han:  »Kant,  om  end  hans  Filosofi 
ej  bifaldes  af  Efterverdenen,  har  dog  paa  ny  vakt  os  op  af 
Søvne,  ved  at  vise,  at  meget  er  tvivlsomt,  som  vi  troede  at 
være  vist,  og  at  der  staar  meget  tilbage  at  undersøge*.«  Men 
del  var  ikke  Suhms  Maal  at  blive  filosofisk  Forfatter.  Han 
studerede  de  nyere  Forfattere,  som  skrev  om  Statsøkonomi, 
Statsstyrelse,  Politik '^^  Han  siger  1761  om  Montesquieu's  Værk 
y>Siir  r esprit  des  loix<i :  »Dette  Skrift  er  en  af  de  faae  Bøger, 
som  ej  maa  læses,  men  med  Flid  studeres  i;«  og  om  Rous- 
seaus Bog   ^Discours  sur  Voeconomie  politique^   siger  han  1765: 

*  En  af  Suhms  sidste  Afhandlinger:  »Nogle  Tanker  om  Mennesket, c 
strejfer  Kants  Filosofi.     Suhm,  Samlede  Skrifter,  XVI.,  S.  465—80. 

»Dette  Værk  er  et  Mesterstykke,  værdig  at  læses,  igjen  læses, 
overvejes,  og  dets  Indhold  at  føres  i  Øvelse  af  alle  Øvrigheds- 
personer.« Adam  Smith  kjendte  han.  Skjøndt  det  ikke  var 
hans  Livs  Maal,  at  tage  Del  i  Statens  Styrelse,  saa  fandt  han 
dog  Lejlighed  til  at  skrive  i  statsøkonomisk  Retning  og  til  at 
udtale  sig  om  politiske  Spørgsmaal  paa  en  saadan  Maade  og 
i  en  saadan  Åand,  at  man  kunde  holde  ham  for  at  være  Di- 
scipel af  en  Mand  som  Turgot 

Suhms  religiøse  og  theologiske,  hans  filosofiske,  hans 
statsvidenskabelige  og  politiske  Læsning  i  Forbindelse  med 
den  Friheds-Trang,  som  boede  i  ham  fra  hans  tidligste  Tid, 
aabnede  hans  Øje  for,  hvor  meget  hæmmende  der  var  i 
mangfoldige  Forhold,  under  hvilke  det  danske  og  norske 
Folk  levede  paa  hans  Tid.  Uforskrækket  trængte  han  paa, 
for  at  hjælpe  til  at  bryde  Baandene,  der  strammede,  og  han 
gjorde  det  ikke  i  store  Bøger,  ikke  i  lange,  docerende  Udvik- 
linger; han  fremsatte  sin  Kritik,  sine  Meninger,  sine  Reform- 
Forslag  i  smaae,  let  læselige  Skrifter,  han  kom  ofte  tilbage  til 
de  samme  Tanker,  og  han  hjalp  ut\ivlsomt  til  at  mange  af 
hans  Læsere  ret  fik  fat  paa,  hvorhen  det  var,  at  Fremskridtet 
skulde  gaa.  Men  han  sagde  1774  i  Brevet  til  Oeder:  »Vi  ere 
og  blive  desværre  dog  et  Folk  af  Slaver,  og  næppe  have  vi 
været  større  Slaver  end  nu,«  en  utaalmodig  Ytring,  som  Tan- 
ken om  det  saakaldte  Guldbergske  Regimente  fremkaldte  hos 
ham.  Oplevede  han  end  at  see  nogle  af  sine  Ønsker  op* 
fyldte,  saa  indeholdt  de  42  Paragrafer  i  »Euphron«  saa  mange 
Reform-Forslag,  at  der  maatte  gaa  flere  Menneskealdre  hen, 
før  de  alle  kunde  blive  bragte  ud  i  Livet.  Suhm  indtager  en 
smuk  Plads  i  Oplysningens  Tidsalder;  thi  han  var  en  Tals- 
mand for  Frihed  i  sit  Fødeland,  han  var  en  Stridsmand  for 
alt  det  Humane,  der  var  oppe  i  Tiden,  han  var  en  Ordførende 
for  dem,  der  vilde  lade  Kjærlighed  til  Næsten  faa  et  Udslag 
der\*ed,  at  de  Svagere  i  Samfundet,  de,  som  i  Tidernes  Løb 
vare  blevne  trængte  tilbage,  kunde  blive  løftede  og  kunde  faa 
Del  i  mange  af  de  Goder,  som  de  Mægtigere,  de  Rigere  nød, 
—  men  han  var  det  i  det  Stille. 

Den  gamle  græske  og  latinske  Literatur  havde  en  stor 
Beundrer  og  en  flittig  Dyrker  i  Suhm,  der  blandt  de  gamle 
Forfattere  fandt  adskillige,  som  han  ret  fordybede  sig  i.  Blandt 
de  græske  Skribenter  satte  han  især  Platon  højt.     Han  skriver 

(allerede  1758)*':  »Jeg  veed  vel,  at  der  ere  mange,  som  for- 
agte ham,  men  de  ere  saadanne,  som  aldrig  have  læst  ham; 
thi  det  er  umuligt,  at  en,  der  haver  læst  ham,  kan  foragte 
ham,  om  han  just  ikke  sætter  saa  stor  Pris  paa  ham  som  jeg, 
hvilket  beror  paa  en  Samling  og  Overensstemmelse  af  mange- 
haande  Tanker,  som  sjælden  træffer  ind  hos  to,  end  sige  hos 
flere  at  være  den  samme.  Hvad  hans  Stil  særdeles  angaar, 
og  den  utrolige  Fornøjelse,  som  den  meddeler  sine  Læsere, 
da  er  Ingen  istand  til  at  dømme  fuldkommen  om  den,  som 
maa  lade  sig  nøje  med  at  læse  ham  i  en  Oversættelse,  saa- 
som  en  stor  Del  af  Stilens  Smukhed  beror  paa  den  Flyden- 
hed,  Ordrigdom  og  fornemmelig  Harmoni,  hvilke  det  græske 
Sprog  besidder  frem  for  noget  andet,  og  hvoraf  Plato  har,  som 
den  største  Mester,  vidst  at  benytte  sig,  saa  at  alle  hans  Sam- 
taler opfylde  Øret  og  Sindet  med  samme  Harmoni  og  Sødhed 
som  de  bedste  Vers,  og  det  uden  at  tabe  noget  af  deres  Tyde- 
lighed, Anstændighed,  Ærbarhed  og  Sandhed.« 

Af  de  latinske  Forfattere  var  Horats  den  foretrukne;  »han 
er,«  skriver  Suhm  1763,  »altid  i  mine  Hænder,  om  Sommeren 
særdeles,  naar  jeg  gaar  ud  at  spadsere,  da  er  han  min  comes 
indwiduus,€  Suhm  forfattede  den  Gang  nogle  exegetiske  An- 
mærkninger til  Horats,  og  føjede  hertil  en  Bedømmelse  af 
ham,  som  ingenlunde  er  uheldig  affattet. 

Den  nyere  engelske  og  franske  Literatur  har  Suhm  læst 
flittig.  De  engelske  Romanforfattere  fra  det  18.  Aarhundrede 
satte  han  højt,  de  Ossianske  Digte  beundrede  han.  Voltaire  og 
Rousseau  fængslede  ham,  om  de  ogsaa  i  mange  Henseender 
stødte  ham  bort,  men  han  maatte  bøje  sig  for  disse  For- 
fatteres udmærkede  Sprog  og  de  mange  »ugemene,  fine  og  som 
oftest  nye  Tanker,«  som  han  fandt  i  deres  Skrifter.  Den  let- 
færdige Tone,  som  gik  igjennem  de  franske  Romaner,  stod 
ham  imod.  Den  samtidige  tydske  Literatur  vakte  hans  Op- 
mærksomhed paa  Grund  af  det  mærkelige  Opsving  Sproget 
tog,  medens  det  tidligere  ikke  var  saa  udviklet  som  det  ita 
lienske,  det  franske  og  det  engelske,  og  alle  de  nye  tydske 
Forfattere,  hvis  Skrifter  faldt  ind  under  det  Skjønne,  vare 
ham  vel  bekjendte. 

Den  svenske  Literatur  taler  Suhm  om  som  af  Selvsyn, 
hvilket  er  naturligt  nok,  da  hans  Forbindelser  med  svenske 
Forfattere  og  Lærde  kunde  give  ham  Oplysning  om  hvad  der 

fremkom,  som  fortjente  Opmærksomhed.  Men  størst  Interesse 
havde  det  for  Suhm  at  følge  Literaturen,  der  blev  skrevet  i  det 
danske  Sprog,  og  det  gjorde  han  ogsaa  i  rigt  Maal.  Han  var 
forbavset  over  den  Udvikling,  Literaturen  tog  efter  Holbergs  Tid 
og  over  de  mange  Digtere  der  fremstod.  Med  oprigtig  Glæde 
taler  han  om  disse  Mænd,  af  hvilke  han  kjendte  mange  per- 
sonlig, og  om  Baggesen  skriver  han  1786:  »Hvad  lettere  og  be- 
hageligere Poesi  kan  gives  end  en  Baggesens?  og  hvor  flit- 
tig er  ikke  denne  unge  Mand,  der,  naar  han  saaledes  ved- 
bliver og  tiltager,  giver  Haab  om  at  blive  Danmarks  tilkommende 
Naso.«  Han  kunde  sige  seende  tilbage  over  Udviklingen,  »at 
Danmarks  gyldne  Alder,  i  Henseende  til  Poesien  er  nu  fuld- 
kommen.« 

Det  er  næppe  urigtigt  at  sige,  at  denne  saa  omfattende 
Læsning  i  saa  mangfoldige  Retninger  gjør  Indtryk  af  noget 
usammenhængende,  noget  løst,  noget  overfladisk.  Meget  af 
Læsningen  gik  for  sig,  naar  der  fandt  Hvile  Sted  for  de  egent- 
lige Studier,  som  ble  ve  drevne  alvorligt  med  et  bestemt  Maal 
for  Øje.  Om  meget  af  den  Læsning,  der  er  omtalt,  betragtedes 
som  Underholdnings-Læsning,  saa  var  der  andre  Dele  af  den, 
som  hjalp  Suhm  til  at  komme  til  Klarhed  om  mange  Forhold 
i  det  menneskelige  Liv,  i  dettes  Udvikling,  i  Menneskesam- 
fundenes Kamp  og  Strid,  og  som  kunde  modne  ham  til  at 
udføre  hvad  der  var  hans  Livs  Gjerning,  skrive  om  det  danske 
Folks  Historie  i  Middelalderen.  I  hele  denne  voluminøse 
Læsning  forenedes  utile  cum  dulci.  Derfor  læste  han  og 
excerperede  han  i  det  Uendelige  den  store  historiske  Literatur, 
der  laa  for  ham  fra  ældre  og  nyere  Tider,  som  han  kunde 
bruge  til  sit  Værk,  og  derfor  læste  han  de  fremragende  Hi- 
storieskrivere, af  hvilke  hvert  Land  og  hver  Tid  frembyder 
nogle,  for  at  iagttage,  hvorledes  Historien  er  bleven  behandlet 
af  dem. 

Idet  Ordet  »excerpere«  nævnes,  kommer  man  til  at  tænke 
paa  Suhms  Maade  at  arbejde  paa;  men  herom  vides  ikke  det 
mindste,  thi  der  er  Intet  bevaret  af  hans  Material-^Samlinger, 
intet  Udkast,  ingen  Koncepter;  hans  Bøger  kunne  alene  op- 
lyse om,  hvorledes  han  har  bygget  sine  Arbejder. 

Ved  at  berøre  Suhm  som  historisk  Forfatter,  rejser  Spørgs- 
maalet   sig:   hvilke   vare  hans  Tanker  om  Historie,   om   den 

historiske  Videnskab,  om  Historieforskning,  om  Historieskriv- 
ning? Han  har  engang  lovet  at  ville  levere  til  Tidsskriftet 
»Samleren«:  »Betragtninger  over  Historie  og  Historieskrivere, c 
men  denne  Afhandling  kom  ikke^^;  han  har  aldrig  udtalt  sig  i 
Sammenhæng  om  disse  Æmner,  men  spredte  paa  forskjellige 
Steder  i  hans  Skrifter  findes  der  Ytringer,  som  kunne  benyttes 
til  at  danne  sig  en  Mening  om  hans  Opfattelse,  idetmindste  i 
nogle  Henseender.  Dog  maa  man  ikke  vente  at  tinde  Antyd- 
ninger af  Noget,  som  gaar  i  Retning  af  Historiens  Filosofi, 
hvortil  der  vilde  kræves  Definitioner  og  en  Systematisering,  i 
hvilket  det  dels  laa  udenfor  Suhms  Ævner  dels  udenfor  hans 
Lyst  at  fordybe  sig.  Man  vil  vist  snart  komme  paa  det  Rene 
med,  at  hans  Opfattelse  nærmest  beroede  paa  Stemning,  paa 
Følelse,  derimod  ikke  paa  noget  bredere  filosofisk  Ræsonnement. 
Suhm  delte  Historien  i  to  Dele,  som  han  kaldte  den  bor- 
gerlige Historie  og  Videnskabernes  Historie.  Han  skriver  (1764): 
»Enhver  upartisk  skal  finde,  at  den  borgerlige  og  end  mere 
Kirke-Historien  ere  ej  nær  saa  meget  til  Menneskenes  Ære 
som  Historien  af  Videnskaberne;  thi  hvad  den  første  angaar, 
da  handler  den  om  Krige  og  Stats-Greber,  hvor  Vold  og  List 
jævnlig  forekomme,  der  med  Ulykker  have  opfyldt  Jorden, 
og  den  anden  viser,  hvad  Uheld  Overtro  og  Vantro  kan  afsted- 
bringe,  og  hvorledes  Theologerne,  der  ej  tillige  ere  sunde  Filo- 
sofer, opfylde  alle  Ting  med  Kiv  og  Mord  for  ringe,  ja  rent 
ud  pedantiske  Ting.  Videnskabernes  Historie  forestiller  os 
derimod  Borgere,  der  arbejde  paa  deres  Medborgeres  Velfærd 
og  Nytte,  saa  vel  her  som  hisset.«  Idet  han  da  begynder  paa 
et  omfattende  Værk,  hvis  første  Afsnit  hedder:  »Forsøg  til  et 
Udkast  af  Videnskabers  og  Kunsters  Historie  fra  Jordens  Dan- 
nelse af  og  til  Syndfloden,«  og  hvis  Fortsættelse  hedder: 
»Skilderi  af  Verden,«  og  gaar  fra  Syndfloden  til  Isaks  Død, 
uden  at  blive  fortsat  videre,  skriver  han:  »Ingen  maa  for- 
undre sig  over,  om  han  enten  aldeles  ikke  eller  og  efter  sine 
Tanker  ej  tilstrækkelig  og  udførlig  finder  afhandlet  Ting,  som 
han  mener  at  burde  staa  i  en  saadan  Bog.  Derimod  skal, 
hvor  Tydeligheden  og  Sammenhængen  det  udfordrer,  adskil- 
ligt medtages  af  Skikkenes,  Religionens,  Lovenes  og  den  bor- 
gerlige og  Kirke-Historien,  samt  overalt  den  egentlige  saa- 
kaldte  lærde  Historie  forklares,  i  Henseende  til  sine  vigtigste 
Dele.«     Vil  man  omskrive  dette  med  et  andet  Ord,  saa  bliver 

denne  Del  af  Historien  til  Kulturhistorie.  Den  interesserede 
Suhm  i  høj  Grad  og  han  foriattede  en  Række  Afhandlinger, 
som  havde  kulturhistoriske  Æmner  til  Gjenstand,  nemlig  for- 
uden de  tidligere  nævnte:  >de  Danskes  og  Norskes  Handel  og 
Sejlads  i  den  hedenske  Tid,  ...  i  det  ellevte  Seculo;«  »Historien 
af  den  danske  Agerdyrkning  og  Landvæsen;«  Afhandlingen  om 
Økonomien  i  Norge  kan  paa  en  Maade  ogsaa  regnes  hertil. 
I  Lærebogen:  »Danmarks,  Norges  og  Holstens  Historie«  er 
det  Kulturhistoriske  bestandig  fremhævet,  og  i  Skriftet:  »Tids- 
regning til  Ungdommens  Nytte«  finder  man  Opfindelsernes  og 
de  Lærdes  Historie  medtaget. 

Noget  monografisk  Arbejde  af  historisk-politisk  Indhold 
har  Suhm  ikke  skrevet.  Dette  kan  ligge  i,  at  hans  Ævner 
ikke  strakte  til  til  at  udrede  de  fine  Traade,  der  saa  ofte 
danne  Politikens  Væv,  og  i  Mangel  paa  Materiale;  men  det 
kan  ogsaa  hænge  sammen  med  hans  Karakter.  Thi  hans 
gode  Hjærte,  hans  Medfølelse  for  sine  Medmennesker,  hans 
Lyst  til  at  hjælpe  andre  kunde  opfordre  ham  til  at  beskjæftige 
sig  med  de  Sider  af  Historien,  hvor  Følelsen  var  en  be- 
vægende Kraft,  medens  hans  Antipathi  imod  Regjering,  mod 
Ministre,  mod  Hof  stødte  ham  bort  fra  at  fordybe  sig  i  den 
politiske  Historie.  At  dette  forholder  sig  saaledes,  kan  støttes 
med  en  Udtalelse  af  ham  selv.  Han  skriver  nemlig  et  Sted  i 
»Blandede  Tanker«:  »Historien  indeholder  intet  andet  end  et 
Væv  af  Uretfærdighed,  Nedtrykkelse ,  Ulykker,  Despotisme, 
Hierarchi,  Adel-Stolthed;  man  finder,  at  Dyden  haver  næsten 
altid  lidt  ilde,  og  Lasten  triumferet.  Sligt  haver  ofte  gjort 
mig  kjed  af  Historien  og  opvakt  det  Ønske,  at  jeg  havde  vendt 
mig  til  Naturen,  hvor  alting  er  herligt  og  skjønt  og  i  sand 
Overensstemmelse;  men  da  Historien  har  dog  usigelig  sin 
store  Nytte  og  jeg  har  saa  længe  studeret  den,  saa  er  jeg  ble- 
ven den  tro,  overbevist  om,  at  Intet  hindrer  mere  Fremgang 
i  Videnskaber  end  at  springe  fra  den  ene  til  den  anden.« 
Et  andet  Sted  skriver  han :  »Jeg  vil  heller  ride  paa  Kjæp  med 
Sokrates  end  med  Alexander  tvinge  Verden.«  Der  kan  ikke 
være  nogen  Tvivl  om,  at  det  er  den  store,  den  politiske  Hi- 
storie, han  her  har  haA-t  i  Tanker,  og  man  kunde  forestille 
sig,  at,  da  disse  Bemærkninger  ere  nedskrevne  1793,  var  det 
den  franske  Revolution,  hvis  Udvikling  forfærdede  Suhm,  som 
virkede  saaledes  paa  ham,   at  han  blev  mismodig  ligeoverfor 


496  Peter  Frederik  Sohm. 

de  historiske  Studier.  Men  det  Sandsynligste  er,  at  en  saadan 
mismodig  Stemning  har  berørt  ham  tidligere;  thi  i  Fortalen 
til  sin  lille  Bog  fra  1773  »Tids-Regning  til  Ungdommens  Nytte« 
har  han  paa  lignende  Maade  skrevet  om  den  politiske  Histo- 
rie og  om  den  Ulyst,  han  nærede  for  den*. 

Suhm,  der  havde  læst  saa  meget,  kjendte  utvivlsomt  Alt^ 
hvad  der  var  fremhævet  som  Betingelsen  og  som  Maalet  for 
Historien.  Han  har  læst  hvad  Prokopius  har  sagt  ^y  at 
9^t]T0Qixfj  fÅ€v  nQéneiv  detvoTryxa^  7coifp:ixfj  de  fjiv&OTtoUav^  ovy- 
yQag)fj  åé  dl^^eiav.^  Han  har  vist  læst  hvad  Leibniz  har  sagt: 
^Historiæ  publicæ  est,  nihil  falsi  dicere,  arcanæ  præterea  nihil 
veri  non  dicere,«  og  hvis  dette  Sted  er  undgaaet  ham,  saa  har 
han  ganske  sikkert  kjendt  Leibniz's  Forgænger  Mcwcus  Tullius 
CicerOy  som  i  sit  Skrift  om  Taleren  siger:  »Quis  nesdt,  primam 
esse  historiæ  legem,  ne  quid  falsi  dicere  audeat?  deinde  ne  quid 
veri  non  audeat?<ii  Hvilke  Ord  idetmindste  i  forrige  Aar- 
hundrede  have  været  alle  Historieskriveres  fælles  Gods,  saa  at 
Gram  anfører  dem  i  sin  Fortale  til  Johan  Møllers  Cimbria 
literata,  uden  at  nævne  Cicero  som  Kilden  til  dem.  Suhm 
har  nu  paa  mere  end  et  Sted  fremhævet,  at  det  i  hans  histo- 
riske Forskninger  var  ham  om  Sandheden  at  gjøre.  Han  skri- 
ver 1764  i  sit  »Forsøg  til  et  Udkast  af  Videnskabers  og  Kun- 
sters Historie  fra  Jordens  Dannelse  af  og  til  Syndfloden:« 
»Det  skal  være  mig  nok,  om  jeg  ikkun  kan  blive  saa  lykke- 
lig, at  lægge  nogle  faae  Sandheder  for  Dagen.«  Han  skriver  i 
»Tanker  om  de  Vanskeligheder,  som  møde  ved  at  skrive  den 
gamle  danske  og  norske  Historie«:  »Jeg  vil  holde  mig  nok- 
som belønnet  for  mit  Arbejde,  om  jeg  ikkun  udfinder  en  ene- 
ste Sandhed  i  Historien  om  vort  Folks  Herkomst  ved  Spro- 
gene oplyst.  Sandheden  er,  efter  mine  Tanker,  saa  smuk,  saa 
ædel,  det  maa  være  en  liden  eller  en  stor  Sandhed,  at  ingen 
Møje,  ingen  Bekostning  er  for  stor  for  at  finde  denne  rene  Skat.« 

Historien  skal  fortælle  om  Begivenhederne,  men  det  maa 
skee  med  Varsomhed  og  Betænksomhed;  Alt  maa  nøje  over- 
vejes og  undersøges.  Intet  maa  tilsættes  og  forandres,  Sand- 
heden maa  følges  og  ikke  udpyntes.  Men  hvad  er  det,  som 
skal  fremdrages  og  fortælles**? 

♦  Sml.  ovenfor  S.  174—75. 

**  Ved  de  Betragtninger,  som  følge,  er  der  tænkt  paa  Suhms  store  »Hi- 
storie af  Danmark,«  ikke  paa  de  indledende  Skrifter  til  den. 

Der  er  blevet  gjort  opmærksom  paa,  at  det  er  Leibniz, 
som  har  udtalt  og  gjennemført  den  store  Sandhed,  at  Histo- 
rien alene  hviler  paa  Kildernes  Vidnesbyrd:  »zn  historia  testi- 
moniis  nitendiim  esse,*  ^in  historia  vetere  testibus  est  opus,€  og 
at  det  var  dette  Princip,  der  ogsaa  laa  til  Grund  for  hele 
Grams  Forskning.  Det  er  ogsaa  blevet  fremhævet,  at  Leibniz 
ønsker,  at  Vidnesbyrdene  blive  trykte,  og  at  der  paa  Vidnes- 
byrdene maa  anvendes  en  kritisk  Fremgangsmaade ,  da  ellers 
Døren  og  Porten  holdes  aaben  for  Opdigtelser,  idet  man  be- 
raaber  sig  paa  sin  gode  Smag,  og  det  er  sagt,  at  disse  Leib- 
niz's  Ord  kunne  betragtes  som  Programmet  for  Grams  og 
Langebeks  Virksomhed,  skjøndt  de  ikke  have  læst  dem.  Det 
er  med  Eftertryk,  at  Leibniz's  Ytringer  ere  blevne  fremhævede, 
og  det  fortjener  derfor  at  nævnes,  under  hvilke  Forhold  Leib- 
niz har  udtalt  dem. 

Leibniz  havde  til  Opgave,  at  skrive  det  brunsvigske  Huses 
Historie,  og  her  fik  han  det  Problem  at  løse,  at  undersøge, 
hvorledes  det  forholdt  sig  med  Slægtskabet  imellem  Huset 
Este  og  det  welfiske  Hus,  og  om  muligt  at  dokumentere  det. 
Paa  en  længere  Rejse,  som  han  foretog  sig  over  Wien  til  Ita- 
lien, for  at  samle  Materiale  til  sit  Værk,  skrev  han  i  Januar 
1688  fra  Nurnberg  et  Brev  til  Friherre  Heinr.  Julius  von  Blum, 
i  hvilket  han  omtalte,  hvad  Maalet  var  for  hans  Rejse,  hvad 
Grunden  var  til  at  han  nu  var  i  Nurnberg,  og  han  siger  da: 
*Quæ  Pigna,  Bucelinus  et  similes  excogitant  potius  quam  in- 
veniunt,  mei  similibus  non  satisfaciunt,  Didici,  in  mathematicis 
ingenioy  in  natura  experimentis ,  in  legibus  divinis  humanisque 
auctoritate,  in  historia  testimoniis  nitendum  esse,*  Af  de  For- 
fattere, som  han  her  nævner,  har  Jo.  Bt.  Pigna  skrevet  et 
Værk  med  Titel:  »Historia  de'  principi  di  Este,  Ferrara  1570, 
Fol.,«  i  hvilket  han  behandler  det  romerske  Kejserriges  Hi- 
storie indtil  1476.  Bogen  udkom  i  latinsk  og  tydsk  Over- 
sættelse og  den  maa  da  vist  have  tilfredsstillet  i  Slutningen  af 
det  sextende  Åarhundrede.  Men  Historien  er  givet  i  en  fort- 
sat Fortælling  uden  Dokumentering,  og  et  Åarhundrede  senere 
kunde  Leibniz  ikke  slaa  sig  til  Ro  med  hvad  Pigna  fortalte 
om  den  ægteskabelige  Forbindelse  mellem  Huset  Este  og  det 
welfiske  Hus.  Gbr.  Bucelinus  er  Forfatter  til  »Germania  topo- 
chrono-stemmatographica  sacra  et  profana,  Ulmæ  1662 — 78,« 
6  Bind  i  Folio,  i  hvilket  Værk  der  indeholdes  en  stor  Mængde 

Stamtavler,  men  uden  Bevisligheder.  Leibniz  fortsatte  sin 
Rejse,  kom  til  Italien  og  fandt  her  hvad  han  søgte,  saa  at 
han  kunde  skrive  til  Magliabechi,  at  Forbindelsen  mellem 
Huset  Este  og  Huset  Brunsvig  nu  var  be\'ist  »certis  demonstra- 
tionibus  diplomatum  et  monumentorum.t  Paa  den  samme  Tid 
var  der  i  Tydskland  Tale  om  Oprettelsen  af  et  *Collegium 
historicum,«  h\as  Opgave  skulde  være,  at  faa  historiske  Vidnes- 
byrd trykte.  Leibniz  interesserede  sig  meget  for  denne  paa- 
tænkte Institution,  og  udtalte  sig  herom  i  nogle  Breve  til  Filo- 
logen og  Historikeren  Hiob  Ludolf  i  Frankfurt:  man  skulde 
ved  Siden  af  større  Værker  udgive  Vidnesbyrdene  i  en  mere 
fri  Form,  f.  Ex.  i  et  periodisk  Skrift,  »Ephemerides;«  i  et  af 
disse  Breve  forekomme  Ordene :  »in  historia  vetere  testibus  est 
opus;€  det  er  ogsaa  i  disse  Breve  han  udtaler  sig  om  Nød- 
vendigheden af  at  øve  Kritik  ved  Behandlingen  af  historiske 
Vidnesbyrd. 

Det  er  altsaa  ikke  i  en  større  Udrikling  af  Historieforsk- 
ningens Krav,  at  Leibniz  har  ytret  de  fremhævede  Ord,  men 
mere  som  i  Forbigaaende  i  Breve,  der  først  bleve  trykte 
længe  efter  hans  Død;  Brevet  til  Blum  blev  trykt  1805,  Bre- 
vene til  Ludolf  bleve  trykte  1755  og  derefter  1839,  og  Histori- 
kerne, som  levede  i  den  nærmeste  Tid  efter  ham  maatte  da 
især  lære  hans  Anskuelser  at  kjende  fra  den  Maade,  paa  hvil- 
ken han  bragte  dem  til  Udførelse,  i:  *Codex  juris  gentium  di- 
plomaticus^€  1693,  der  indeholder  Aktstykker  og  Traktater  og 
er  et  Foretagende,  som  var  noget  Nyt,  —  ^Accessiones  historicæ^^ 
1698,  som  indeholder  Krøniker,  Aarbøger  o.  L.,  :» Scriptores  Re- 
rum Brunsvicensium€  1707.  Det  historiske  Kollegium  blev  ikke 
oprettet,  og  de  historiske  »Ephemerides«  udkom  følgelig  ikke^. 
.Nu  er  det  ganske  interessant,  at  læse  Leibniz's  bestemte 
og  klari  og  kort  fremsatte  Anskuelse  af,  hvor  nødvendigt  det 
er  for  Historikeren  at  have  »testimonia«  at  bygge  paa.  Men 
det  er  ikke  nogen  ny  Tanke,  han  har  udtalt,  thi  »testimonia« 
have  Historikerne  brugt  fra  meget  gammel  Tid.  Man  be- 
høver blot  at  nævne  Thukydides  som  Exempel.  Og  gaar 
man  tilbage  i  den  danske  historiske  Literatur,  saa  vil  man 
kunne  nævne  Huitfeldt  som  en  Historiker,  der  i  rigt  Maal  har 
brugt  »testimonia«  i  sin  Krønike;  man  vil  finde,  at  de  mange 
danske  Historiografer,  som  skulde  have  skrevet  Danmarks  Hi- 
storie, i  stort  Omfang  havde  »testimonia,«    baade  Breve,  Do- 

kumenter,  Aktstykker  af  mange  Slags,  og  Krøniker  til  deres 
Raadighed,  at  den  yngre  Thomas  Bartholin  afskrev  mang- 
foldige saadanne  Kilder,  som  han  vilde  bruge  til  de  historiske 
Værker,  hvilke  han  paa  Grund  af  sin  tidlige  Død  ikke  kom 
til  at  skrive,  at  Arne  Magnussen  indsamlede  Breve  og  Akt- 
stykker i  Mængde,  der  skulde  bruges  til  historiske  Værker, 
som  han  aldrig  naaede  aj  forfatte,  og,  for  at  tage  dette  med, 
man  vil  finde,  at  Regjeringen  gjentagne  Gange  gjorde  sit  til, 
at  der  kunde  tilvejebringes  »testimonia,«  paa  Grundlag  af 
hvilke  Landets,  Landenes  Historie  kunde  skrives.  Da  Gram 
og  Langebek  tog  Arbejdet  op,  kunde  de  kun  fortsætte,  hvad 
man  allerede  herhjemme  længe  —  men  under  ugunstige  For- 
hold —  havde  sat  i  Gang.  De  kunde  efterfølge  Leibniz  i  at 
tilvejebringe  en  Diplomsamling,  med  det  Formaal  at  faa  den 
trykt,  hvilket  ikke  lykkedes  dem.  Og  de  kunde,  ligesom 
Leibniz  ved  sine  Scriptores-Samlinger  gik  i  mange  Forgængeres 
Fodspor,  saaledes  gaa  i  hans  Fodspor,  for  at  der  kunde  ud- 
komme en  Samling  »Scriptores  Rerum  Danicarum.«  Nok  saa 
rigtig  som  at  sige,  at  de  to  danske  Historikere  fulgte  Principer, 
som  Leibniz  havde  opstillet,  kan  det  siges,  at  de  fulgte  Prin- 
ciper, som  de  havde  lært  ved  at  beskjæftige  sig  med  den 
ældre  historiske  Literatur,  ved  at  følge  de  Tanker,  som  laa 
til  Grund  for  Bestræbelserne  i  det  16.  og  17.  Aarhundrede,  for 
at  faa  Danmarks  Historie  paalideligt  skreven,  og  at  de  saa 
fulgte  deres  eget  medfødte  sunde  og  betænksomme  historiske 
Anlæg.  Suhm  blev  disse  to  Mænds  Arvetager,  og  hans  »Historie 
af  Danmark«  er  skrevet  med  »testimonia«  som  Grundlag, 
Fortidens  historiske  Værker,  Krøniker,  Annaler,  og  Dokumen- 
terne, Diplomerne,  hvilke  sidste  i  en  væsentlig  Grad  har  givet 
hans  Værk  Betydning  for  den  følgende  Tids  Historikere. 

Hverken  Gram  eller  Langebek  indlod  sig  paa  at  skrive  et 
større  historisk  Værk  handlende  om  en  større  Periode,  hvilket 
derimod  Leibniz  gjorde,  uden  at  det  dog  blev  forundt  ham 
selv  at  vise  Verden,  hvorledes  han  som  Historieforsker  og  Hi- 
storieskriver benyttede  »Vidnesbyrdene.«  Thi  hans  Værk  »An- 
nåles  imperii  occidentis  BrunsuicenseSy*  der  gaar  fra  768  til 
1005*,  blev  først  udgivet  i  det  nittende  Aarhundrede  af  G.  H. 

•  Det  var  forst  Leibniz's  Plan,  at  fore  sit  Værk  helt  frem  imod  hans 
egen  Tidsalder,  men  han  maatte  gjentagne  Gange  rykke  Grændscn  tilbage. 
Leibniz,  som  var  fodt  1646,  døde  1716. 

Pertz,  1843—46.  Her  er  en  historisk  Fortælling,  som  i  sit 
Anlæg  noget  minder  om  Snhms  »Historie  af  Danmark,«  idet 
Leibniz  opfatter  Begrebet  »imperium  occidens«  meget  Aidt, 
saa  at  Kejserrigets  Naboer  drages  ind  med  i  Fortællingen; 
Leibniz's  Værk  er  holdt  annalistisk,  og  mange  Aktstykker  ere 
meddelte  paa  de  Steder  i  det,  hvor  de  efter  Tiden,  da  de  ere 
udstedte,  eller  efter  deres  Indhold  høre  hjemme. 

Men  for  Historikeren  kommer  det  an  paa,  foruden  at  have 
Vidnesbyrdene  til  sin  Raadighed,  at  forstaa  dem  og  vide  at 
bruge  dem  paa  den  rette  Maade.  Og  hvorledes  brugte  Suhm 
dem?  Det  maa  være  en  Historikers  Opgave,  at  give  en  Skil- 
dring af  en  svunden  Tids  Begivenheder,  som,  saavidt  muligt, 
stemmer  med  Virkeligheden,  med  Sandheden.  Denne  maa 
søges,  og  det  maa  skee  ved  at  fjæme  det  Urigtige,  det  Usande, 
det  Falske.  Aristoteles  har  sagt:  »l^^z^J  Trjg  aoq)iag  ^aniaria^^ 
o.  gjennem  Tvivlen  skal  man  naa  til  Visdom,  til  Vished.  Den 
historiske  Tvivl  kjendte  Suhm  godt,  og  han  vidste,  hvad  den 
kan  føre  til,  naar  den  ikke  bliver  tøjlet.  Han  skriver  saaledes, 
1793:  »Den  sandeste  Tildragelse  kan  gjøres  fordægtig  ved  en 
Tvivl  og  naar  man  paa  det  allemøjeste  vil  udforske  hver  ringe 
Omstændighed,  som  Historien  enten  ikke  har  vidst  eller  som 
umærkelig  forbigaaet.« 

Læse,  excerpere,  samle,  ordne,  det  forstod  Suhm;  men 
forstod  han  ogsaa  gjennem  Tvivlen,  gjennem  at  skille  det  rig- 
tige fra  det  urigtige,  det  ægte  fra  det  uægte,  at  naa  til  Sand- 
heden? Med  andre  Ord,  vidste  han,  hvad  Kritik  er,  forstod 
han  at  kriticere?  Man  vilde  gjøre  Suhm  Uret,  hvis  man  paa- 
stod,  at  han  skrev  uden  Kritik,  thi  han  kriticerede  egentlig 
altid.  Men  der  er  Forskjæi  paa  Kritik  efter  dens  Natur,  som 
udøver  Kritiken.  Der  er  Forskjæi  paa  en  Kritiker  som  Gram 
og  en  Kritiker  som  Suhm.  Gram  var  Filolog,  før  han  blev 
Historiker;  han  medbragte  til  sine  historiske  Studier  Øvelse  i 
at  læse  gamle  Haandskrifter  og  Øvelse  i  at  kriticere  Texter, 
og  han  havde  her  et  Forspring  fremfor  alle  dem,  som  i  tid- 
ligere Tid  havde  givet  sig  af  med  at  behandle  Danmarks  Hi- 
storie; han  var  den  rolige,  besindige  Mand;  han  var  en  skarp- 
seende, en  robust  Kritiker.  Suhm  var  den  livlige,  varme,  føl- 
somme Mand,  han  var  en  blød  Kritiker.  Gram,  som  i  sin 
ovenfor  nævnte  Fortale  erindrer  om,  at  Historikeren  maa  be- 

sidde  prudentioy  var  den  forstandige  Mand"^;  Suhm  var  ingen- 
lunde uden  Forstand,  men  han  var  desuden  noget  af  en  Dig- 
ter, og  Fantasien  kunde  raade  for  stærkt  hos  ham.  Thi  vel 
er  det  sandt,  at  Historikeren  skal  bygge  paa  »Vidnesbyrdene,« 
men  af  »Vidnesbyrdene«  alene  faar  man  kun  Materiale  til 
Historie,  ikke  Historie  selv,  det  sker  føi*st,  naar  Historikeren 
forklarer,  forbinder  »Vidnesbyrdene,«  og  her  kommer  det  nok 
saa  meget  an  paa,  at  bruge  sin  Forstand  som  paa  at  bruge 
sin  Følelse,  og  her  kommer  det  an  paa,  i  Tide  at  bryde  af 
og  at  dekretere:  non  liquety  naar  Afstandene  mellem  »Vidnes- 
byrdene« ere  for  store  til  at  en  Forbindelse  imellem  dem  kan 
bringes  tilveje.  Gram  sigtede  nu  sine  Kilder  med  Klogskab, 
medens  for  Suhm  altfor  ofte  alle  Kilder,  alle  Forfattere,  hos 
hvem  der  var  Noget  at  finde  om  et  omspurgt  Æmne,  paa  en 
Maade  vare  lige  gode  og  havde  Ret  til  at  høres.  Dette  hang 
vistnok  noget  sammen  med  den  Samvittighedsfuldhed  og  Sand- 
hedskjærlighed,  som  en  Historiker  efter  hans  Mening  bør  lade 
komme  til  Syne  i  sine  Arbejder,  og  som  han  selv  satte  som 
et  Maal  for  sin  Forskning;  thi  derved  paatvang  han  ikke  sine 
Læsere  sine  egne  Meninger,  sin  egen  Opfattelse,  men  han  lagde 
Alt  til  Rette,  saa  at  Læserne  selv  kunde  arbejde  med  og  vælge 
den  Mening,  som  de  syntes  var  den  rigtigste;  han  vilde  »over- 
lade meget  til  Læserens  Tanke  og  Flid,«  —  tilvisse  en  smuk 
moralsk  Opfattelse,  men  tilsyneladende  næppe  en  meget  viden- 
skabelig. Og  dog,  ere  ikke  de  allerfleste  historiske  Værker 
skrevne  saaledes,  at  de  forstandige,  eftertænksomme  Læsere 
stedse  under  Læsningen  af  dem  maa  arbejde  med  og  overveje, 
om  de  kunne  billige  Forfatternes  Fremstilling  og  tiltræde  deres 
Meninger**?  Hvad  der  manglede  Suhm,  kan  vist  siges  at  have 
været  Skarphed  i  Syn  og  Tanke  og  Ævne  til  at  begrændse  sig. 


*  Men  Gram  kunde  ogsaa  finde  paa  forvovne  Tanker.  I  sine  >  Forbed- 
ringer til  Kong  Valdemar  Christoffersøns  Historie«  siger  han:  >Jeg  er  i 
Tanke,  at  Skriften  og  Figurerne  paa  K.  Harald  Gormssons  og  Dronning 
Thyres  Stene,  ved  Jellinge,  ere  blevne  udgravede  i  hans  [o.  Kong  Valdemar 
Christoffersons]  Tid.«  Det  I^jobenh.  Videnskab-Selskabs  Skrifter,  IV.,  Kbh. 
1750,  S.  198,  Anm. 

**  I  en  Artikel  om  S.  Gardiners  Skrift  »History  of  the  Gommonwealth 
and  Protectorate,  I— H.,  Lond.  1894—97,«  siges  i  The  Quarterly  Rcview,  Vol. 
187,  1898,  s.  446,  i  Anledning  af  den  Maade,  paa  hvilken  Gardiner  har  be- 
nyttet sit  Materiale:  >The  reader  is  made  to  be  a  Judge  as  well  as  a  learner.« 

Vil  man  omsætte  alt  dette  i  en  mere  almindelig  Sæt- 
ning, saa  maa  man  vist  sige,  at  Suhm  havde  en  Følelse  af, 
hvor  usikker  Historien  er  paa  uendelig  mange  Punkter.  For- 
skjellen  i  Maaden,  paa  hvilken  Gram  og  Suhm  kunde  behandle 
Historien,  laa  dog  ikke  saa  meget  udelukkende  i  Uoverens- 
stemmelse imellem  dem  hvad  methodiske  Principer  angaar,  som 
i  Ulighed  i  disse  to  Lærdes  Naturel.  Man  tør  vistnok  rolig 
sige,  at  Gram  ikke  vilde  have  været  istand  til  at  behandle  et 
saa  langt  Tidsrum  af  Danmarks  Historie  som  det  Suhm  har 
behandlet,  fordi  Gram  bestandig  vilde  være  bleven  standset  af 
sin  Kritik,  medens  Suhm  skjød  meget  af  sin  egen  Kritik  til 
Side,  hastede  mod  Enden,  men  samlede  en  Mængde  Materiale, 
ordnede  det  paa  en  bestemt  Maade,  saa  at  en  følgende  Genera- 
tion har  kunnet,  om  end  ikke  altid  helt  let,  søge  Hjælp  i  hans 
Værk  til  at  udfinde  det,  som  han  selv  ikke  dristede  sig  til  at 
udfinde  og  slaa  fast.  Det  er  ret  mærkeligt,  at  høre  Suhm  sige, 
at,  naar  han  fortalte  Danmarks  Historie,  vilde  han  søge  at 
glemme  Fædreland  og  Tro,  hvilket  vil  sige  saa  meget  som,  at 
Historikeren  bør  skrive  Historien  saa  objekti\i:  som  muligt. 
Det  var  et  rigtigt  Forsæt,  men  vanskeligt  for  et  Stemnings- 
Menneske  som  Suhm  at  føre  igjennem. 

I  Fortalen  til  første  Del  af  Danmarks-Historien  siger  Suhm, 
at  det  er  hans  Hensigt,  »at  skrive  efter  de  gamle  Historie- 
skriveres Vis,  Mænd  som  Herodot  og  Snorre, t  en  Ytring,  som 
viser,  at  Suhm  vidste,  hvor  meget  Form  og  Stil  have  at  sige 
i  et  historisk  Værk.  Men  anvendes  den  paa  hans  eget  Værk, 
saa  bliver  det  klart,  at  han,  da  han  skrev  disse  Ord,  ikke  saae 
langt  nok  frem  over  Værkets  Fortsættelse;  thi  saaledes  som 
det  blev  bygget,  blev  der  ikke  let  Anledning  til  at  vise  stili- 
stisk Færdighed,  medens  dog  Fortællingen  paa  mange  Steder, 
f.  Ex.  i  Karakteristiker,  ikke  er  blevet  behandlet  uden  Kunst. 
Suhm  siger  et  Sted®^:  »De  overmaade  Belæste  have  sjelden  en 
god,  i  det  mindste  pyntelig  Stil,  thi  de  see  saa  meget  paa 
Tingen,  at  de  derover  glemme  Formen.«  Denne  Bemærkning 
kan  for  en  meget  stor  Del  anvendes  paa  Suhm  selv.  Theorien, 
at  Stilen  skulde  være  god,  den  kjendte  han,  men  »Tingen« 
overvældede  ham. 

Det  var  mange  Videnskaber,  som  Suhm  gav  sig  af  med, 
men  »den  ædle  Videnskab,«  Historien,  var  den,  som  han 
satte  højest. 

Nyerup  har  givet  en  Resumé  af  sin  Opfattelse  af  Suhm, 
og  han  skriver  da  Følgende^*: 

»Hvor  meget  man  end,  baade  inden-  og  udenlands,  baade 
ved  Hoffet  og  i  Publikum,  har  lagt  for  Dagen,  at  man  skjøn- 
nede  paå  hvad  Danmark  ejede  i  Suhm,  saa  vil  det  dog  nu 
mere  vise  sig  efter  hans  Død.  Den  seneste  Efterslægt  vil  prise 
hans  Idrætter,  velsigne  hans  Minde,  og  fryde  sig  ved  alt  det 
Gode,  som  er  en  Følge  af,  at  han  har  været  iblandt  os.  Thi 
naar  vi  og  vore  Efterkommere  see,  at  Videnskaber  gjøre  alt 
flere  Erobringer,  at  Kundskaber  udbredes  og  Oplysning  gaar 
flux  frem  og  skinner  i  hver  en  mørk  Vraa;  naar  Skrivefrihed 
og  Publicitet  stadfæste  deres  Throne  paa  orthodox-hierarkisk 
og  koUegial-aristokratisk  Vældes  Ruiner,  naar  vi  see  en  bræn- 
dende Tørst  efter  udbredte  Indsigter  og  grundig  Lærdom  for- 
bunden med  beskeden  Erkjendelse  af  Andres  Fortjenester,  for- 
nuftige Religionsbegreb,  forbundne  med  Tolerance  og  Lempe 
mod  dem,  der  endnu  hænge  ved  Overtro  og  Præstetant,  lyse 
Frihedsideer  forbundne  med  villig  Underkastelse  under  enhver 
Regjerihgens  Foranstaltning,  Opløftelse  over  Standsfordomme 
hos  den  Adelige,  Blidhed  og  Belevenhed  hos  den,  som  Aar  ud 
og  ind,  Nat  og  Dag  ruger  over  sine  Bøger  og  Papirer,  God- 
dædighed og  Rundhed  hos  den  Velhavende  —  saa  er  dette  Alt 
en  Virkning  af  Suhms  Exempel  og  Suhms  Belærelse.« 

Den  beskedne  Suhm  vilde  utvivlsomt  have  protesteret  imod 
denne  panegyriske  Tale.  Er  blot  lidt  af  den  sand,  saa  har 
Suhm  spillet  en  langt  større  Rolle,  end  man  vist  ofte  har 
været  tilbøjelig  til  at  forestille  sig. 

Gjennem  hans  »Historie  af  Danmarkc  vil  Eftertiden  er- 
indre Suhms  Navn;  det  vil  være  knyttet  til  hans  Fædrelands, 
og  en  skjønnere  Maade  at  blive  mindet  paa  kan  man  ikke 
ønske  sig.  Skulde  man  søge  efter  det,  som  blev  det  Centrale 
i  Suhms  Liv,  saa  maatte  man  sikkert  sige,  at  det  var  Fædre- 
landskjærlighed,  Kjærlighed  til  Danmark  (og  Norge),  dets  Folk, 
dets  Sprog,  dets  Historie,  dets  Literatur,  dets  Konge.  Dan- 
marks Lykke,  Folkets  Velfærd  og  dets  Oplysning  laa  ham  paa 
Hjærte,  al  hans  Tanke,  alt  hvad  han  skrev,  havde  det  til  Maal. 
Havde  han  havt  Magt  dertil,  saa  havde  han  stræbt  efter  at 
give  Folket  større  Frihed  end  det  havde  under  den  bestaaende 
Regjeringsform.  Men  skete  der  Noget  fra  Regjeringens  Side, 
der  førte  gode  Reformer  med  sig,   saa  var  Suhm  rede  til  i 

Gjeming  at  vise  sin  Glæde  derover.  Da  Indfødsretsloven  var 
givet,  lod  han  en  Medaille  præge  til  Erindring  om  denne  vel- 
gjørende  Lov^^;  og  dengang  Stavnsbaandet  var  blevet  løst,  og 
der  blev  indbudt  til  at  indsamle  Penge  for  at  rejse  Friheds- 
støtten til  Minde  herom,  da  stod  Suhms  Navn  som  det  første 
blandt  de  sex  Indbyderes  Navne  ^*. 

Da  Rahbek  holdt  Mindetalen  over  Suhm  i  Det  forenede 
Selskab,  sluttede  han  med  følgende  Ord,  som  gjentages  her 
ved  Slutningen  af  Suhms  Biografi: 

»Vee  os,  om  vi  forglemme,  at  den  eneste  ham  værdige 
Skjønsomhed,  Hæder  og  Tak  er,  at  vi  stadigen  hukomme, 
troligen  følge  hvad  han  ved  Længf^  og  end  mer  ved  Exempel 
indskærpede  os:  at  elske  Fædiélandet  fremfor  Alt,  i  Sæders 
Forbedring  og  Kundskabs  Udb/edelse  at  vise  den  ægte  Fædre- 
landskjærlighed,  og  til  at  opnaa  dette  Maal  agte  hver  Møje^ 
hver  Bekostning,  hver  Opofrelse  ringe,  c 


♦-K)*-^ 

RECIPROKT  TESTAMENTE 

OPRETTET   5.   MARTS    1761 

IMELLEM  ETATSRAAD  P.  F.  SUHM  OG  KAREN  SUHM,  f.  ANGELL. 

No.  22.  Een  Rigsdaler. 

1761. 
Barchinan.  Harboe. 

Vi  underskrevne,  leg  Peter  Friderich  Suhm,  Kongelige  Maje- 
stæts til  Danemark  og  Norge  p.  p.  virkelig  Etats  Raad,  og  ieg 
Karen  Angel  herr  Etats  Raad  Suhms  hustnie,  have  i  nogle  aars 
tid  levet  med  hverandre  udi  ægte  stand,  men  ere  ikke  endnu  med 
livsarvinger  af  Gud  blevne  velsignede,  og  derfor  have  overveyet 
den  foranderlige  tilstand  det  menneskelige  liv  er  underkastet,  og 
da  fortrædelige  følger  os  til  stor  skade  udi  det  timelige  deraf 
maatte  tilstøde,  naar  vi  ey  i  tide  ved  en  god  disposition  sligt  søgte 
at  forebygge,  saa  og  formedelst  den  imellem  os  værende  kiærlige 
ægte  pagt  og  forening  finde  os  befoyede  at  sørge  for  hinandens 
gavn  og  beste;  Til  den  ende  have  vi  indbyrdes  udi  den  Hellig 
Trefoldigheds  navn  opretted  dette  testamente,  som  vi  declarere  at 
være  vor  sidste  villie,  der,  naar  det  skulde  behage  Gud  ved  døden 
at  bortkalde  en  af  os,  skal  af  den  efterlevende  ubrødeligen  holdes 
og  efterkommes  udi  alle  sine  ord  og  clausuler  saaledes  som  følger: 

1)  Dersom  jeg  Etats  Raad  Peter  Friderich  Suhm  skulde  afgaae 
ved  døden  før  min  elskelige  hustru  Karen  Angel  uden  med  hende 
at  efterlade  Livs  arvinger  og  paa  bemeldte  tid  min  moder  skulde 
være  i  Live,  skal  hun  dog  ei  nyde  arv  efter  mig  eller  være  beret- 
tiged  at  paastaae  noget  af  min  efterladende  boes  midler  eller  ef- 
fecter  under  hvad  navn  det  end  maatte  være.  Ligeledes  og  der- 
som jeg  Karen  Angel  bemelte  Heer  Etats  Raad  Suhms  hustru 
skulde  uden  livs  arvinger  døe  før  min  mand,  skal  ingen  der  ecr 
mig  beslægted  være  i  nogen  maade  berettiged  at  giørc  aller  mindste 

paastand    udi    min    efterladende    boe,    under    hvad  Titul    det    end 
maatte  skee. 

2)  Derimod  overlader  jeg  Karen  Angel  til  min  mand  Etats 
Raad  Peter  Friderich  Suhm  min  fulde  boes  midler  og  effecter 
efter  min  død,  og  giver  herved  tilkiende,  at  derander  eer  befatted 
aUe  de  midler,  gods,  penge,  samt  eyendele,  hvad  navn  de  end 
have,  der  mig  ere  tilfaldne  udi  arv  efter  min  fader  salig  Etats 
Raad  Lorents  Angel,  saa  og  min  moder  salig  fru  Sara  Collett,  saa 
at  min  mand  skal  nyde,  bruge  og  besidde  til  arv  og  eyendom  min 
fulde  boes  midler  og  effecter  uskift,  udelt  og  upaatalt  af  hvem  det 
end  maatte  være  efter  min  død  i  alle  maader.  Ligeledes  overlader 
jeg  Etats  Raad  Peter  Friderich  Suhm  til  min  hustru  Karen  Angel 
min  fulde  boes  midler  og  effecter  til  fuldkommen  arv  og  eiendom 
efter  min  død  uskift  og  udelt,  samt  ubehindret  af  nogens  tiltale  i 
nogen  maade. 

3)  Skulde  den  af  Os,  som  overlever  den  anden,  igien  vilde 
træde  i  andet  ægteskab,  da  skal  han  eller  hun  give  til  den  afdødes 
paarørende  200  Rdlr.  Courant  og  skulle  bemelte  paarørende  være 
nøyede  hermed,  og  han  eller  hun,  naar  til  dem  blive  betalte  to 
hundrede  Rixdaler  Courant,  være  aldeles  fri  for  al  videre  paastand 
fra  dem  og  beholde  den  fulde  boe  til  sin  arv  og  eyendom. 

Til  bekræftelse  paa  at  dette,  saaledes  af  os  er  indgaaet  og  be- 
slutted,  samt  at  vi  herved  have  forpligted  os,  hvorledes  vi  ville,  at 
dette  imellem  os  oprettede  testamente,  som  vor  fulde  mening  og 
sidste  viUie,  skal  i  alle  maader  af  os  blive  efterlevet,  have  vi  det 
egenhændig  underskrevet  og  forseglet,  og  venligen  formaaet  Konge- 
lige Majestæts  Conference  Raad  vor  elskelige  Farbroder  Herr  Stie 
Tønsberg  Schøller  og  Kongelige  Majestæts  Cammer  Raad  Herr 
Helmer  Meincke  dette  testamente  med  os  til  vitterlighed  at  under- 
skrive og  forsegle. 

Trondhiem  d.  5.  Martii  1751. 

P.  F.  Suhm.  K.  Angel. 

(L.  S.)  (L.  S.) 

Efter  begiering  til  vitterlighed. 

Sti  Tønsberg  Schøller.  Helmer  Meincke. 

(L.  S.)  (L.  S.) 


Konferentsraad  Sti  Tønsberg  Schøller,  f.  1700,  d.  1769,  blev  1762  ud- 
nævnt til  Kammerherre.  Han  var  først  gift  med  Elisabeth  Angell,  der  døde 
1742,  og  i  dette  samme  Aar  ægtede  han  Cecilie  Christine  Frølich,  en  Datter 

af  General  Frølich.  —  Kammerraad  Hilmar  Meincke,  f.  1710  i  Flensborg,  d. 
1771  som  I^øbmand  i  Trondhjem,  var  gift  med  Sara  Maria  MflUer,  en  Søster- 
datter af  Karen  Angells  Moder,  Anna  Collett,  gift  med  Anton  Milller,  I^'øb- 
mand  og  Stadmigor  i  Christiania.  —  Kancelli-Indlægene  i  Rigsarkivet  i 
Christiania.  Meddelt  Udgiveren  af  Hr.  Rigsarkivar  H.  J.  Huitfeldt-Kaas. 
Ved  Proclama  læst  i  Sjællands  Landsthingsret  den  15.  Oktober  og  i  Kiøben- 
havns  Hof-  og  Stadsret  den  20.  Oktober  1788  indkaldtes  ifølge  Testamente  af 
5.  Marts  1761,  konfirmeret  10.  Juli  1761,  Fru  Karen  Angells  Arvinger,  som 
mente  at  have  Ret  til  de  dem  testamenterede  200  Rdl.,  til  at  møde  i  Hof- 
og  Stadsrettens  Skiftekommission  med  Bevis  for  deres  Arveret,  for  at  imod- 
tage  denne  Sum,  hvilken  var  indbetalt  til  Kommissionen  af  Suhm.  Adresse- 
avisen, 1788,  Nr.  243,  29.  Oktober. 


BEDØMMELSE  AF  EN  MINDETALE  OVER  P.  F.  SUHM, 

INDSENDT   SOM    PRISAFHANDLING 
TIL   DET   KONGELIGE   DANSKE   VIDENSKABERNES   SELSKAB   1801. 

Promemoria. 

Til  Sælskabet  er  indkommet  medfølgende  Minde-Tale  over  Kam- 
mer-Herre Suhm  med  Devise:  Qvi  posteros  cogitant,  et  memoriam 
sui  operibus  extendunt,  his  nulla  mors  non  repentina  est.  etc. 

Efter  Sælskabets  Befaling  har  jeg  den  Ære  at  fremsende  den 
til  den  historiske  Classe  med  Andmodning,  at  samme  ville  be- 
dømme, om  den  kunde  eragtes  værdig  til  at  belønnes. 

Kiøbenhavn  den  *  Marts  1801.  Bugge. 


Jeg    havde  ønsket,    at    dette   Priis-Skrift    ey  havde  været  det 

eeneste    og    at  Valg    mellem    flere    kunde  have  fundet  Sted.     Mig 

forekommer  dette  Skrift   ikke  at  være  fra  en  Forfatter,   der  haver 

giort   Historien    til  sit    egentlige  Studium   eller  har  været  ret  be- 

kicndt  og  bevandret  i  SI.  Suhms  Skrifter,  førend    han  fattede  det 

Forsæt  at  skrive  denne  Minde-Tale.    Hans  Dom  om  endeel  af  vore 

Historie-Skrivere  finder  jeg  ikke  gandske  rigtig,  og  SI.  Grams  store 

F'ortienester  slet  ikke    paaskiønnede.     Imidlertid  er  dette  dog  det 

bedste   af  hvad  vi   endnu  har  faaet  og  som  meest  nærmer  sig  til 

den   af  Selskabet  foreskrevne  Plan.     Jeg  troer  derfor,   at  den  bør 

tilkiendes  Friisen. 

A.  Kali. 


*  Tallet  ulæseligt,  da  der  er  slaaet  en  Blæk-Klat  over  det. 

Jeg  er  ligeledes  af  den  Mening,  at  dette  Priisskrift  fortiener 
Fortrin  for  de  hidindtil  indkomne.  Alligevel  er  det  kun  det  bedre 
iblant  de  slettere.  Foruden  de  hyppige  Spor,  det  indeholder,  af 
et  ikkun  superficielt  Bekientskab  med  Hoved  Gienstanden  for  Op- 
gaven saaledes  som  den  tilsidst  blev  bestemt  af  Societetet,  møder 
man  ogsaa  fleere  meget  umodne  Domme  og  sielden  ogsaa  Beviis 
paa  en  endnu  ikke  renset  Smag  i  Foredraget,  og  især  i  Billedernes 
og  Tropernes  Valg.  Med  Hensyn  til  disse  umiskiendelige  Ufuld- 
kommenheder og  Mangler  troer  jeg,  at  Prisen  maatte  tilkiendes 
denne  Afhandling  allene  som  den,   der  er  forholdsmæssigen  bedre. 

Moldenhawer. 

Jeg  er  af  samme  Meening  som  Herr  D.  Moldenhawer. 

F.  Munter. 

Efterat  have  giennemlæst  denne  Mindetale,  over  en  Mand,  jeg 
selv  har  havt  Lejlighed  til  at  kiænde,  skiønner  jeg  icke  andet,  end 
at  Selskabet  med  Værdighed  kan,  og  efter  Omstændighederne  bør, 
tilkiænde  den  Priisen. 

S.  Thorlacius. 

Efter  min  Dom  kan  Selskabet  ikke  tilkiende  denne  Mindetale 
Prisen,  uden  fordi  den  er  nu  den  eeneste.  Men  ubemærket  troer 
jeg  ikke  det  bør  blive,  som  Hr.  Prof.  Abr.  Kali  og  Hr.  D.  Molden- 
hawer have  anmærket,  at  der  er  vigtige  Erindringer  imod  Fore- 
draget at  giøre,  men  endnu  vigtigere  imod  Materien,  da  Forf. 
øjensynlig  ikke  har  kiendt  den  nordiske  Histories  Litteratur  saa 
tilstrækkeligt,  som  nødvendigt  var,  for  at  bestemme  Suhms  For- 
tienester.  Ikke  heller  er  Forf.  bekiendt  med  den  historiske  Litteratur 
i  Almindelighed.    (See  det  underlige,  han  siiger  om  Gebhardi  S.  19.) 

Kierulf. 

Jeg  vil  først  optegne  nogle  enkelte  Steder,  som  især  støde 
mig,  og  ved  Enden  sige  min  Dom  over  det  Hele.  Pag.  5.  »yndet 
af  Landets  første  Lærde;  den  strænge  Holbergs«  etc. *.  Hvorfor 
kaldes  Holberg  »stræng«?  Jbid.  »Skarpsindige  Fortolkninger  af  de 
vanskeligste  Steder  hos  Alderdommens  Digtere  have  givet  Germa- 
niens  Heine   i  sin   fuldmodne  Manddom  et  stort  Navn,  men  Suhm 


*  Hvad  der  her  staar  imellem  Anførselstegn,    er  i  Originalen   under- 
streget. 

viste  som  Yngling  hartad  en  Heines  Bekiendtskab  med  de  Gamle.« 
Tanken  er  absurd  og  viser,  at  Forfatteren  hverken  har  kiendt 
»Heine«  eller  »Suhm,«  i  det  mindste  ikke  fra  Philologiens  Side. 
Pag.  18.  Forfatterens  Dom  om  »Holbergs  Danmarks  Historie«  er 
ganske  urigtig  og  viser  tydeligen,  at  han  aldrig  har  studeret  den. 
J  Danmarks  allerældste  Historie  indtil  Christendommens  Jndførsel 
er  rigtig  nok  Holbergs  Historie  ufuldstændig  og  uden  Kritik;  men 
i  den  øvrige  Deel  staaer  han  ved  Siden  af  Europas  bedste  Hi- 
storieskrivere. Skulde  han  beskyldes  for  Partiskhed,  saa  vilde  det 
maaskee  være  med  Hensyn  til  den  Danske  Adel;  men  ogsaa  disse 
Tilfælde  ere  yderst  sieldne.  Man  sammenligne  »Spitlers«  Kritik 
over  Holbergs  Danmarks  H.  i  hans  »Europ.  Staaten  Geschichte.« 
Pag.  19.  Citeres  Gebhardis  »Almindelige  Verdens  Histories«  33.  Deel. 
Gebhardi  har  for  sig  aldrig  skrevet  nogen  »Almindelig  V.  H.,«  men 
han  har  i  Sælskab  med  andre  af  sine  Landsmænd  oversat  og  fort- 
sat saavel  det  større  som  det  mindre  Engelske  Værk  i  dette  Fag. 
Kan  i^ox^  altsaa  at  tiUægge  ham  Tydskernes  »Allgemeine  Welt- 
Geschichte«  er  enten  Uvidenhed  eller  utilgivelig  litterærisk  Skødes- 
løshed. Af  Sprogfeil  have  følgende  stødt  mig:  Pag.  22.  »Det  al- 
mindelige Tillid,«  isteden  for  »den«  alm.  T.  Pag.  24.  Ogsaa  ved 
Sproget  i  Suhms  Historie  skylder  vort  Fædrelandssprog  ham  meget 
af  »dens«  Dyrkelse,  istedenfor  »dets«  Dyrkelse.  Pag.  25.  lin.  ult. 
og  ingen  Lovtale  vilde  »kundet«  forhøie  isteden  for  vilde  »kunnet« 
f.  Forfatteren  maa  være  yderst  raa  og  vankundig  i  alt  hvad  der 
angaar  Philologi  og  Humaniora.  Man  veed  ikke  enten  man  skal 
lee  eller  græde  ved  et  Sted  Pag.  26.,  hvor  han  efterat  have  talt 
om  »Torfæana«  saaledes  udtrykker  sig:  »ikke  at  forbigaae  den 
Reiiske  (skal  være  den  »Reiskiske«)  Samling  af  udenlandsk  Old- 
kyndighed,  som  han  kiøbte  uden  nogensinde  at  kunne  vente  Skades- 
løsholdelse ved  et  saadant  Værks  Bekiendtgiørelse,  men  tvertimod 
ny  Bekostning  ved  Udgivningen  deraf.«  Forfatteren  maa  her  have 
været  i  stor  Angest  for  at  brænde  sig.  Pag.  30.  »Det  var  Suhm 
—  det  var  den  Mand,  som  ved  Aand,  Lærdom  og  Frugtbarhed  i 
Skrivter«  (Frugtbarhed  i  Skrivter!!!)  »havde  vundet  den  æreful- 
deste Navnkundighed«  etc.  Jbid.  »siden  selve  der«  etc.  Forfatte- 
ren bruger  ofte  dette  »selve,«  og  røber  derved  at  han  udentvivl 
er  en  Normand.  Jbid.  »og  Theosophen  gaaer  Haand  i  Haand  med 
Selvtænkeren«  etc.  Udtrykket  »Theosoph«  er  meget  upassende  paa 
det  Sted.  Forfatteren  veed  formodentligen  ikke  hvad  man  i  Al- 
mindelighed forstaaer  ved  en  »Theosoph.«  Pag.  36.  »Saa  vidtud- 
strakt  en  Lærdom,  saa  riig  en  Autorfrugtbarhed,  saa  vedholdende 
en  Miid«  et^.     Udtrykket    »Autorfrugtbarhed«    er  tvetydigt  og  op- 

vækker  Latter.  Pag.  43  imod  Enden  er  en  Periode,  i  hvilken  jeg 
ingen  Mening  kan  finde.  Forfatterens  Ord  ere  disse:  »Endnu 
langt  færre  ere  de,  som  nyttede  Lærdom  og  Vidskab  til  at  berige 
Fædrenelandet  med  et  Lærdomsværk,  som  var  almindelig  Tarv, 
almindeligt  Savn,  almindelig  Længsel,  var  det  længe  —  og  maatte 
være  det,  fordi  Kraft  til  at  frembringe  et  saadant,  Villie  og  Taalmod 
i  een  Dødelig  forenet,  ligeledes  Tid  —  og  Verden  over,  var  almindelig 
Tarv  og  Savn  og  Længsel ;  men  iblant  saadanne  Verdens  Sieldne  var 
Suhm  for  Danmark.«  Saaledes  skriver  man,  naar  [man  ikke]  har 
nogen  fast  og  reel  og  solid  Tanke  i  [Hovedet].  Kan  være  at  her 
er  Skr[ivfeil]  og  Udeladelser.  Pag.  44.  Jmod  Enden  har  ha[n  villet] 
give  Tankerne  et  høit  Sving,  [men]  han  har  været  uheldig  i  at  ud- 
trykke det,  og  er  næsten  uforstaaelig. 

Forfatteren  forekommer  mig  i  det  Hele  at  være  ulærd;  i  det 
mindste  er  Historien  ikke  hans  Fag.  Den  Idee  at  ville  fyldest- 
giøre  Selskabets  Ønske  har  nødt  ham  til  at  blade  omkring  i  de 
uundværligste  Historiske  Værker.  Jeg  kan  ikke  mærke,  at  han 
har  brugt  F.  Sneedorfs  »Indledning  til  sin  Danske  Historie,«  som 
vilde  have  været  ham  til  megen  Nytte.  Da  han  dog  erindrer  de 
Reiskiske  Haandskrivter,  taler  han  hverken  om  Abulfeda's  Udgave 
af  »Adler«  eller  Photii  Lexicon  ms.  som  Ancher  i  Fyen  skulde 
have  udgivet  med  Anmærkninger,  og  som  nu  maaskee  ligger  i 
Kongens  Bibliothek.  Hans  Foredrag  er  ordrig,  slæbende  og  uden 
Aand  og  Kraft.  Han  har  rigtig  opfattet  Opgaven,  men  han  har 
ikke  havt  Indsigt  og  Evne  til  at  udføre  sit  Thema.  Imidlertid  ere 
hist  og  her  kiønne  Steder,  og  adskillige  ret  fine  Bemærkninger 
over  Suhm  som  Borger  og  Menneske.  Uagtet  dette  Skrivt  virke- 
ligen  er  bedre  end  de  tvende  sidste,  saa  synes  mig  dog  ikke  at 
Sælskabet  med  Værdighed  kan  tilstaae  Forfatteren  Præmien;  thi 
jeg  indseer  ikke,  hvorfor  Sælskabet  skal  krone  et  Skrivt,  som  i 
Grunden  er  under  maadeligt,  og  til  hvis  Fordeel  der  ej  kan  siges 
andet  end  at  det  er  det  bedre  iblant  de  slettere. 

Jeg  erholdt  Skrivtet  den  12.  Mai  og  den  14.  ej.  afleverede  jeg  det. 

Schow. 

Mig  synes  heller  ikke,  at  nærværende  Skrivt  kan  tilkiendes 
Prisen.  Ved  igientagne  Gange  at  udsætte  Præmien  har  Selskabet 
lagt  for  Dagen  dets  Skiønsomhed  paa  Suhms,  denne  sieldne  Mands 
Fortienester  af  Fædrenelandet  og  Videnskaberne,  ved  ogsaa  inden 
dets  Cirkel  at  ville  stifte  ham  et  Mindesmærke.  Men  et  kronet 
Skrivt  bestemt  til  at  opbevare  Suhms  Eftermæle  i  Sælskabets  Aar- 
bøger,  naar  samme  ikke  kan  agtes  at  være  over  det  middelmaadige. 

er  hverken  Suhm  værdigt  eller  Sælskabet  anstændigt.  Til  at  have 
kunnet  fremstille  de  vigtigste  Resultater  af  Suhms  Grandskninger  i 
Historien,  seer  man  at  Forfatteren  mangler  de  fornødne  Indsigter. 
Sproget  er  paa  mange  Steder  incorrect:  Stilen  er  ujevn,  og  har, 
enkelte  Stæder  undtagne,  ikke  den  Værdighed  som  egner  en  Mindes- 
tale.  Hyppige  Gientagelser  af  samme  Yttringer  og  Udtrykke,  synes 
at  røbe  Skiødesiøshed :  Og  uden  Tvivl  kunde  Skrivtet  heller  have 
vundet  end  tabt  i  dets  Værd,  ved  at  være  blevet  afkortet  til  det  Halve. 

J.  Colbiørnsen. 

Det  indkomne  Minde  Skrivt  over  Videnskabernes  Velgiører 
Sal.  Kammerherre  Suhm  synes  mig  ikke  at  være  værdigt  enten 
Selskabets  Øyemed  eller  Mandens  Fortienester.  Det  synes  end- 
ydermere  at  sette  i  ufordeelagtigt  Lys  Danmarks  Opførsel  mod 
Sverrig  under  Unionen,  hvilket  en  Dansk  og  Norsk  mand,  vel  be- 
kiænt  med  Kilderne,  hverken  kan  eller  bør  giøre.  Stilen  og  Spro- 
get er  ikke  ædelt;  og  Kundskab  om  Suhms  fortræffelige  Fortiene- 
ster som  Videnskabsmand  og  Hans  virksomme  Bidrag,  ja  skabende 
Indflydelse  til  Literaturens  Fremgang  hos  os,  er  ikke  skildret  med 

tilstrækkelig  stærke  Farver. 

G.  Thorkelin. 

Originalen  i  det  store  kongelige  Bibliothek,  WerlaufBana,  Pakke  Nr.  36. 


BREVE. 

I. 

Brevvexling  imellem  Suhm  og  L.  Ancher. 

1. 
P.  M. 

Til  D.  H.  hr.  fader  har  jeg  sendt  et  exemplar  af  Villoisons 
anecdota  græca,  som  jeg  vil  bede  D.  H.  at  unde  sted  i  sit  biblio- 
theqve.  Deri  er  Kaiserindens  Eudociæ  lonia,  som  jeg  mener  kan 
hielpe  til  at  forklare  Photii  lexicon;  Dog  skal  det  meste  være 
taget  af  Aristophanis  Scholiast.  Photii  lexicon  kan  gierne  udgives 
i  folio;  men  jeg  kan  ei  forestille  mig  at  det  bliver  mere  end  eet 
bind,  og  dertil  maae  D.  H.  giøre  al  sin  flid  at  bringe  det,  dog  saa 
at  gandske  Photius  bliver  trøkt,  thi  ellers  bliver  værket  for  kost- 
bart. Moldenhaver  har  lovt  selv  at  sende  ham  hvad  han  har  an- 
gaaende  Photius.  Efter  mine  tanker  bør  værket  trøkkes  her,  og 
nu  venter  man  meget  skiønne  Typer  fra  Parma,  af  hvilke  jeg  har 

seet  prøve,  men  det  kommer  an  paa  at  faae  en  god  Correcteur* 
Hvad  Bloch  og  de  fleere  angaaer,  da  giør  jeg  mig  en  fornøyelse 
af  at  lade  dem  have  adgang  til  mit  bibllotheque,  saavel  for  deres 
egen  skyld,  som  især  for  D.  H.  recommendation. 

Deres  hr.  fader  er  temmelig  vel  efter  sin  alder,  og  fru  moder 
ogsaa.  Jeg  er  gandske  vel,  men  min  kone  skranter  af  og  til. 
Ønsker  at  sundheden  maae  aldrig  forlade  ham  selv,  saa  længe 
han  lever. 

Vale  et  ama  tuum 

Kiøbenhavn,  d.  13.  November  1784.  P.  F.  Suhm. 

P.  S.  Det  er  Kongen,  som  lader  komme  typi  fra  Parma  til 
at  lade  trøkke  et  nyt  testamente;  Siden  tænker  jeg  at  faae  dem  til 
brug.  Professor  Kali  har  ogsaa  ladet  komme  smukke  Typi  fra 
holland,  som  endda  ei  ere  brugte. 

Udskrift:  Til  Hr.  Professor  Ancher  i  Odense  franco. 


2. 

Hoystærede  kiære  Ven. 

bedre  er  det  at  svare  engang,  hvorvel  seent,  end  aldrig,  anden 
undskyldning  veed  jeg  ikke  at  give  for  min  lange  udeblivelse 
med  Svar. 

Det  fornøyer  mig,  at  Photius  avancerer  got.  Ellers  frøgtcr 
jeg  for,  at  vi  kommer  til  at  bie  længe  efter  de  grædske  Typi,  thi 
endnu  er  det  ej  langt  kommet  med  Luccas,  og  seer  det  ud  til  at 
4  til  5  aar  kan  gaae  bort  inden  det  Grædske  Nye  Testamente 
bliver  færdig  trøkt.  Men  naar  vor  Photius  er  færdig,  saa  faaer 
man  vel  endeligen  raad  til  trøkken,  enten  det  saa  bliver  her  eller 
paa  et  andet  sted.  Her  har  man  nu  saa  travlt  med  land  væsenet, 
og  Sigvard  Lyches  viser,  at  neppe  nogen  god  bog  kan  afsættes. 
Min  kone  har  nu  næsten  i  eet  aar  været  hel  sygelig,  dog  er  hun 
nu  noget  bedre.  Jeg  haaber  at  han  selv  og  Kiæreste  leve  vel^ 
som  jeg  og  giør.  Jeg  er  altid  høistærede  kiære  Vens  ydmyge 
tiener. 

d.  10.  Martii  1787.  P.  F.  Suhm. 

P.  S.  Hans  fader  er  dog  efter  sin  alder  og  omstændigheder, 
saa  nogenledes. 

Udskrift:  Til  Hr.  Professor  Lorentz  Ancher  til  Odense. 


Å 

3. 

Underdanig  P.  M. 

Deres  Høyvelbaarenheds  særdeles  ærede  Skrivelse  af  1ste  h. 
m.  &  a.  er  mig  rigtig  til  Hænde  kommen ;  Og  vist  nok,  jeg  tilstaaer 
det,  er,  hvad  De  udi  samme  omskriver,  at  Jeg  udi  lang  Tiid  haver 
af  Deres  Bibliothek  havt  alle  af  Dem  ommeldte  Bøger  til  Laans 
en  overmaade  lang  Tiid,  for  at  bruge  samme  ved  Photii  Udgave. 
Fuldkommen  rigtig  er  og  Deres  Erindring,  at  det  ikke  er  hensigts- 
mæssigt med  Indretningen  af  Deres  Bibliothek,  at  Bøgerne  skulde 
være  saalænge  hos  een  Mand,  da  Brugen  derved  betages  andre, 
som  og  ønskede  at  betiene  sig  af  samme;  Dobbelt  Ret  skulde  De 
have  havt,  dersom  Deres  Formeening  havde  været  rigtig,  at  der 
uden  Tvivl  intet  vil  blive  af  Photii  Udgave.  Derimod  er  mit  under- 
danige Svar  dette:  Vel  er  det  sandt,  at  det  ved  første  Øyekast 
maatte  synes,  som  at  Deres  Høyvelbaarenhed  havde  Ret  til  at 
være  fortrydelig  over,  at  Udgaven  (eller,  rettere  sagt,  Bereedelsen 
til  Udgaven)  af  Photii  Glossarium  i  saa  mange  Aar  endnu  ey  er 
bleven  færdig.  Men  det  maatte  gunstigst  tillades  mig,  at  fremføre 
til  mit  Forsvar  følgende. 

1.  Deres  Høyvelbaarenhed  haver  stedse  yttret  den  Formee- 
ning, at  Photii  Glossarium  meget  gierne  kunde,  uden  videre  Om- 
stændigheder, udgives,  naar  blot  berigtigende  og  oplysende  An- 
mærkninger i  største  Korthed  bleve  tilføyede.  Jeg  derimod  haver 
troet,  og  troer  endnu,  at  en  saadan  Udgave  vilde,  for  at  tale  mil- 
dest, ikke  være  bleven  hædrende,  hverken  for  Fædrelandet,  eller 
for  Deres  Høyvelbaarenhed,  som  en  saa  bekiendt  Videnskabernes 
Beskyttere  og  Befordrere,  og  endnu  meget  mindre  for  mig,  som 
Udgivere.  Jeg  haver  derfor  ved  andre  Velyndere  og  Venner,  uden 
nogen  Deres  Høyvelbaarenheds  Medvirkning,  maattet  forskaffe  mig 
(leels  den  C^ambridger-Original,  fra  hvilken  Deres  Høyvelbaarenheds 
(^opie  nedstammer  i  Tredie  Leed,  deels  den  i  Johannes-Bibliotheket 
udi  Hamborg  værende  Afskrift,  som  vel,  hvad  Texten  betreifer,  er 
af  aldeles  ingen  Værdie,  men  dog  vigtig,  formedelst  de  adskillige 
Anmærkninger  af  Lærde,  som  flndes  skrevne  paa  Bredden. 

2.  Min  Vey,  som  ieg  er  gaaet,  ved  Beredelsen  af  denne  Ud- 
gave, nemlig  at  giennemlæse  alle  vigtige  Skribentere  og  Digtere  i 
det  Grædske,  for  nt  opdage,  saaviidt  mueligt,  Sedes  Glossarum,  og 
tillige  conferere  alle  trykte  Græske  Lexica,  samt  alle  trykte  Scholia- 
ster,  var  vel  lang,  men  den  eeneste  rette,  naar  Arbeydet  skulde 
kunde  blive  giort  tilgavns.    Kan  der  findes  saadanne  Sprogkyndige 

i  Dannemark,  som  ere  istand  til,  naar  de  have  vidtløftige  Embeds- 
forretninger, at  bearbeyde  Verket  paa  omtalte  Maade  i  kortere 
Tiid  end  sex  Aar,  saa  ønsker  ieg  Dannemark  til  Lykke.  Skulde 
Deres  Høyvelbaarenhed  vedblive  deres  retmæssige  Fordring  betref- 
fende  Bøgernes  Tilbagelevering,  skal  samme  vist  vorde  oversendte 
inden  Skibsfarten  ophører,  men,  at  jeg  ey  til  nogen  udleverer, 
hverken  mine  Collationer,  eller  mine  Anmærkninger,  er  en  begribe- 
lig Sag. 

underdanigst 
Odense  d.  6  Aug.  1795. 

L.  Ancher. 

Udskrift:  Til  Deres  Høyvelbaarenhed  Hr.  Kammerherre  de  Suhm 
til  Kiøbenhavn.     Betalt. 

Originalerne  til  Nr.  1  og  2  i  den  nye  kongelige  Samling,  Folio  Nr.  52  b, 
til  Nr.  3  samme  Samling,  4^  Nr.  2125  b. 


II. 

Suhm  til  Stiftsdame  paa  Vallø,  Frøken  F.  L,  S.  C.  v.  Beulwitz. 


Mademoiselle ! 

Votre  derniere  lettre  m'a  comblée  de  joie,  en  m'apprenant  des 
bonnes  nouvelles  de  votre  santé,  et  en  m'assurant  de  votre  souve- 
nir. Dans  les  livres  renvoyés  il  manque  le  8  tome  des  memoires 
de  Madm.  de  Montpensier ;  Vous  ne  mandes  aussi  rien  de  FEmile 
de  Rousseau,  que  je  Vous  ai  envoyé  depuis  long  tems.  A  present 
je  Vous  envoye  le  miscellaneous  tracts  d'Addison,  le  sentimental 
journey  de  Yorick,  que  j'ai  en  double,  et  que  je  Vous  prie  de 
garder  pour  Tamour  de  moi,  et  TAminta  de  Tasse ;  et  2  tomes  des 
Comedies  de  Goldoni,  car  j 'espere  que  Vous  Vous  etes  assés  per- 
fectionnée  dans  la  langue  Italienne  pour  la  lire.  J'ai  depuis  long- 
tems  re^u  les  Oeuvres  de  Plutarque  chez  Philibert,  mais  ils  ne 
sont  pas  encore  reliés  parce  qu'il  y  manquent  quelques  feuilles, 
qu'ils  m'a  promis  de  faire  venir  de  Hollandc,  mais  qu'ils  ne  peu- 
vent  pas  venir  durant  eet  hiver.  J'ai  vu  Msr.  votre  frére  quelque- 
fois ;  je  l'ai  aussi  prié  une  fois  pour  toutes  de  venir  chez  moi  le 
soir  tous  les  mardis ;  mais  je  ne  Tai  pas  encore  vu  ce  jour.  Je 
lui  ai  aussi  preté  quelques  livres,  en  fait  de  Politique  et  de  Juris- 
prudence,  et  je  serai  charme  de  lui  pouvoir  rendre  quelque  service. 

et  de  le  voir  courir  sur  les  traces  glorieuses  de  feu  son  Pére  ;  Pour 
ce  je  voudrai  qu'il  eut  deja  quitté  le  militaire,  et  entré  dans  le 
civile ;  Il  m'a  aussi  assuré  d'y  travaiUer  de  toutes  ses  forces,  mais 
les  terns  sont  difflciles.  Je  voudrai  de  tout  mon  cæur  le  voir  aussi 
heureux  qu*on  peut  etre,  et  pour  Tamour  de  lui  meme,  et  parti- 
culieremcnt  pour  Testime  et  Tamitié,  que  je  porte  envers  Vous, 
que  je  suis  si  eloigné  de  pouvoir  oublier,  que  je  Vous  desir  de 
penser  plus  souvent  å  moi,  que  je  ne  pense  å  Vous ;  ma  femme 
a  les  memes  sentimens,  Elle  Vous  embrasse  de  tout  son  cæur, 
mon  petit  Fritz  Vous  baise  les  mains ;  Nous  rendons  tous  nos  re- 
spects  å  Madm  Votre  Cousine  et  je  suis  touiours  sincerement 

Mademoiselle 
A  Copenhaffue  votre  tres  humble  et  tres  obeissant  serviteur 

le  16  de  mårs  1771.  P.  F.  Suhm. 

P.  S.    Je  Vous   prie  d'envelopper  les  livres   dorenavant  dans 
quelque  chose,  car  leur  relieure  est  d'ailleurs  endommagée. 


2. 

Mademoiselle 

ma  tres  chere  amie  ! 

Enfln  le  tardif  Philibert  m'a  rendu  la  feuille  qui  manquait 
dans  le  Plutarque,  et  je  Fai  aussi  re^u  du  relieur.  Il  est  relié  en 
marbre  selon  votre  ordre.  La  relieure  a  couté  4  ecus.  Le  relieur 
voulait  absolument  avoir  4  ecus  et  4  mares.  4  ecus  et  11  chez 
Philibert  font  15  en  tout.  Je  suis  faché  que  ce  livre  a  tant  tardé, 
et  qu'il  est  si  cher ;  mais  aussi  il  est  beau,  tant  en  dedans  que 
dehors.  Je  souhaite  å  present  que  vos  compagnes  presentes  et  fu- 
tures veuillent  le  bien  feuilleter,  et  souvent  lire  dedans,  car  en  ve- 
rite  c'est  une  tres  bonne  lecture.  J 'envoye  aussi  4  continuations 
du  Monthly  Review ;  Bien  que  Vous  n 'avles  pas  ecrite  des  livres 
anglois  et  Italiens.  Si  Vous  souhaites  d'autres,  Vous  n*aves  que 
commander.  Msr.  votre  frere  se  porte  bien,  comme  j'ai  oui  dire  å 
d'autres,  car  je  ne  le  vois  pas.  On  m'assure  qu*il  s'applique  aux 
mathematiques.  Il  est  h  present  dans  les  casernes. 

Ma  femme  Vous  fait  mille  complimens.  Mon  petit  Fritz  Vous 
baise  les  mains.  Il  ne  peut  pas  de  soi  meme  i)rcKentement  se  souve- 
nir de  Vous ;  mais  nous  pariions  si  souvent  de  Vous,  qu'il  ne  peut 
pas  Vous  oublier.    Ce  serait  une  grande  con.solation  pour  nous,  si 

nous  n'etions  pas  obligé  a  parler  de  Vous,  mais  si  nous  pouvions 
parler  å  Vous.  Mes  respects  å  Madam,  votre  Cousine,  et  soyes  tou- 
iours  asseuré  que  je  suis  avec  le  plus  parfait  attachement,  et  la 
plus  sincere  estime  et  amitié 

Mademoiselle 

A  Gopenhague  votre  tres  hurable  et  tres  obeissant  serviteur 

le  22  de  November  1771.  p.  F.   Suhm. 

Udskrift:  A  Mademoiselle  Beulewitz,  Mademoiselle  Chanoinesse 
de  Wallø,  å  Walløe.     Hermed  følger  en  liden  Pakke  og  14  bøgger. 

Originalerne  i  Arkivet  paa  Brahetrolleborg.  —  Frederikke  Louise  Sophie 
Charlotte  v.  Beulwitz,  f.  1747,  var  Stiftsdame  i  Vallø  Kloster.  Hun  blev 
gift  24.  Juni  1774  med  Greve  Christian  Ditlev  Frederik  Reventlow.  Hun 
døde  1822.  Suhm  har  maaske  stiftet  Bekjendtskab  med  hende  i  Sorø,  hvor 
hendes  Fader  var  Amtmand.  Hendes  interessante  Portræt  er  gjengivet,  efter 
et  Maleri  af  J.  Juel,  hos  L.  Bobé:  Efterladte  Papirer  fra  den  Reventlowske 
Familie-Kreds  etc.  1.,  Kbh.  1895,  til  S.  91 ;  sml.  S.  XXXIII,  S.  278.  —  Brode- 
ren, Gottlob  Friedrich  v.  Beulwitz,  f.  1750,  var  Ofilcer,  blev  afskediget  i 
Naade  1776  og  døde  1811  i  Link6ping  som  svensk  HoQunker. 

Det  er  Hr.  L.  Bobé,  som  har  gjort  Udgiveren  opmærksom  paa  disse 
Breve  og  forskaffet  ham  dem  til  Laans. 


III. 

Suhm  til  Rektor  Johannes  Boye, 

P.  M. 

Jeg  sender  herved  de  5  tomer  af  min  critiske  historie,  som 
jeg  beder  at  han  vil  beholde  til  min  erindring;  men  desuden  er 
der  5  tomer  indledning  eller  forberedelse,  som  jeg  kalder  dem, 
om  folkenes  oprindelse,  om  Odin  etc,  som  og  2  tomer  af  den 
virkelige  historie,  om  hvilke  jeg  ikke  veed  om  han  og  begriber 
dem  under  navn  af  den  critiske  historie.  Lad  mig  ved  leilighed 
dette  vide,  saa  og  om  jeg  ligeledes  kan  sende  dem  til  Birckner. 
Lev  altid  vel,  hav  i  erindring  og  glem  ikke 


P.  F.  Suhm. 


Khavn  d.  24.  Januarii  1785. 


Udskrift:    Til    Hr.   Rector  Johan   Boye    i    Nakskov.     Hermed 
følger  en  pakke  bøgger. 

Originalen  i  den  nye  kongelige  Samling,  4^  Nr.  2270. 

IV. 

Johannes  Ewald  til  Suhm, 

Høivelbaarne 

Herr  Kammerherre! 

Da  min  Helbred  for  omtrent  12  Aar  siden  tillod  mig  Planer, 
som  fordrede  Activitet,  giæredes  det  Forslag  imellem  den  salige 
Grev  Bernstorff,  Klopstock  og  mig,  at  jeg  med  kongelig  Understøt- 
telse skulde  i  Selskab  af  en  Componist  have  reist  til  Nordskotland, 
Ørkenøerne,  Island  og  Nordlandene,  og  der  af  Indbyggernes  Munde 
have  samlet  alle  de  gamle  Sange,  som  Macpherson  enten  havde 
levnet  eller  slet  ikke  søgt.  Det  blev  mig  i  denne  Hensigt  nød- 
vendigt, at  lægge  mig  efter  de  gamle  nordiske  og  blant  disse  det 
celtiske  Sprog  eller  i  det  mindste  [et]  Par  af  dets  fem  overblevne 
Dialecter.  Til  dette  Øiemed  skaffede  Klopstock  mig  det  første  Bind 
af  Archæologia  Britannica,  som  indeholder  en  complet  celtisk  Glosso- 
graphic  m.  m.;  thi  om  jeg  erindrer  ret,  er  det  et  Pentaglotton. 
Endnu  skaffede  han  mig,  Himlen  veed  hvorfor  just  den  anden  Deel 
af  en  Vallisisk  Bibel,  og  saa  en  Vallisisk  Ordbog  og  Grammatica. 
Imidlertid  reiste  Bernstorff  og  Klopstock,  jeg  blev  syg,  mine  Ud- 
sigter gik  over  Styr,  og  Bøgerne  blev  mig  liggende  paa  Halsen, 
uden  at  jeg  ved  al  min  Efterspørgsel  i  al  denne  Tid  har  kunnet 
opdage  hvem  de  hørte  til,  førend  nu  da  Klopstock  har  tilskrevet 
Doctor  Munter,  at  de  hørte  til  sal.  Etatsraad  Langebeks  Biblio- 
theqve.  Jeg  har,  som  billigt,  offereert  dem  til  hans  efterladte  Ar- 
ving. Den  unge  Herr  Langebek,  som  finder,  at  han  ikke  kan 
bruge  dem  til  nogen  Ting,  har  foræret  mig  dem;  og  jeg,  som 
sandt  at  sige  ikke  meget  meer  veed  hvad  jeg  skal  giøre  dermed, 
har  taget  derimod,  blot,  tænker  jeg,  af  en  naturlig  Modbydelighed 
at  sige  Nei  til  Foræringer.  Vist  nok  er  det,  at  skal  de  komme  til 
nogen  Nytte,  dette  da  langt  rimeligere  kan  træffe  sig  i  Deres  Høi- 
velbaarnheds  Bibliotheque  end  i  min  lille  Bogsamling;  overalt  ere 
de  bedre  forvarte  og  passeligere,  end  hos  mig,  og  i  denne  Tanke 
tager  jeg  mig  den  underdanige  Frihed  at  sende  Deres  Høivelbaarn- 
hed  dem.  Skulde  De  slet  ikke  kunne  bruge  dem  selv,  veed  De 
dog  maaskee  nogen  anden,  som  kan. 

I  Hensigt  til  den  lille  Bogsamling,  som  jeg  nævnede,  og  som 
det  er  mig  nødvendigt  at  giøre  for  ei  at  døe  af  Kiedsommelighed, 
har  jeg  en  ydmygst  Bøn  til  [Deres]  Høivelbaarnhed ,  som  jeg 
vover  med  alt  det  Mod,   som   i  slige  Tilfælde  er  os  Versemagere 

egentlig,  og  det  saa  meget  før,  som  det  i  alle  Hensigter  er  saa 
passeligt  paa  Dem  at  give,  og  paa  mig  at  tage,  at  jeg  ikke  engang 
bliver  varm  i  Ansigtet  ved  at  bede  Dem.  Da  jeg  nemlig  usigelig 
gierne  vil  og  maa  have  det  Vigtigste  og  Beste  i  Fædrenelandets 
Historie,  forstaaer  det  sig,  at  jeg  maa  anskaffe  mig  Deres  Høivel- 
baamheds  og  vor  Schønnings  Værker;  men  da  min  Kasse  fordrer 
al  min  Nænsomhed,  saa  vilde  jeg  om  muligt  helst  have  dem  for 
Intet.  Vilde  Deres  Høivelbaarnhed  vel  have  den  Godhed  at  skienke 
mig  Deres  Skrifter?  Endnu  har  jeg  et  lille  Spørgsmaal:  Hvilken 
Edda,  og  hvilken  Udgave  deraf  raader  Deres  Høivelbaarnhed  mig 
helst  at  anskaffe  mig?  I  ydmygst  Forventning  af  et  lille  Svar  paa 
alt  dette,  henlever  jeg  med  levende  Taknemmelighed  og  med  san- 
deste Ærefrygt  Deres  Høivelbaarnheds 

underdanigste  Tienner 
Kløbh.  d.  30te  Oct.  1780. 

Johannes  Ewald. 

Trykt  i  Minerva,  1797,  April—Juni,  S.  69—71;  Joh.  Ewalds  samtlige 
Skrifter,  VIII.,  Kbh.  1855,  S.  206—8. 


V. 

Suhm  til  Enkepastorinde  Birgitte  Fabricius, 

Min  kiære  frue! 

Jeg  har  ladet  leye  værelser  for  hende  i  Skindergaden  n.  72 
hos  Parykmager  Hans  Møller,  og  koste  de  28  Rdl.*  halvaaret.  De 
ere  i  anden  etage,  eller  paa  første  Sal,  som  det  kaldes.  Pengene 
ere  betalte  og  er  dette  sket  ved  en  sikker  person.  Der  er  en 
smuk  sal,  et  stort  sovekammer,  og  et  kykken,  sampt  spisekammer, 
brænde  loft,  hvor  der  kan  rummes  3  favne,  1  kielder,  som  rummer 
1  favn,  samt  fælles  tørre  loft.  Naar  hun  nu  kommer  kan  hun 
strax  aftræde  der.  Staar  de  værelser  hende  ey  an,  maa  hun  dog 
holde  ud  det  første  halve  aar.  Manden  har  lovet  for  det  første 
at  skaffe  noget  kykkentøy  og  nogle  stole,  vil  og  modtage,  og  sik- 
kert bevare  hvad  møbler  hun  forud  vil  sende,  og  skulde  jeg  snart 
raade  til  at  sende  noget  forud,  saa  mange  hun  kan  undvære. 
Senge  stæder  og  Senge  klæder  kan  man  inden  1  time  faae  til  leye 
hos  Madame  Hempel.     Nu    kan   hun   have   alle  sine  børn  hos  sig, 

•  Vistnok  rettet  til  38  Rdl. 

og  maae  man  da  see  med  tiden  at  faae  en  god  plads  til  den  ene 
af  dem.  Jeg  vil  haabe,  at  hun  ikke  skal  fortryde  dette  skridt. 
Manden  veed  ey,  at  jeg  har  nogen  del  heri,  og  er  jeg  forvisset 
paa,  at  hun  og,  min  kiære  frue,  fortier  det.  Naar  hun  herefter 
skriver  mig  til,  kan  hun  om  det  forseglede  brev  slaae  en  couvert 
til  hr.  Lieutenant  Poell  logerende  i  Pustervig  hos  Kammerherre 
Suhm.  Jeg  haaber  og  troer  vidst,  at  hendes  Døttre  vil  giøre  hende 
glæde,  og  ved  dyd  og  flid  deres  egen  lykke,  endskiønt  jeg  ikke 
kiender  dem,  og  aldrig  har  seet  dem,  men  jeg  dømmer  dem  efter 
moderen.     Jeg  er  altid 

min  kiære  Frues  hengivne  Tiener 

P.  F.  Suhm. 

Udskrift:  Til  Frue  Fabricius  Enke  efter  Hr.  Fabricius  boende 
i  Strand-Gaden.     Til  Kallundborg. 

Originalen  i  den  Abrahams'ske  Brevsamling  i  det  store  kongelige  Biblio- 
thek.  Fru  Birgitte  Fabricius,  født  Hansen,  var  gift  med  Lauritz  Schurman 
Hansen  Fabricius,  Sognepræst  til  Raklev,  som  døde  1791.  Det  her  udgivne 
Brev  indsendte  hun  til  Skiftekommissionen  efter  Suhm  og  hans  Enke;  det 
er  indført  i  dens  Protokol  tilligemed  et  Brev  fm  hende  til  Kommissionen,  i 
hvilket  hun  i  varme  Ord  udtaler  sin  Taknemmelighed  for  Alt  hvad  Suhm 
havde  gjort  for  hende  og  hendes  Børn.  Suhm  havde  saaledes  betalt  for 
hende  den  halvaarlige  Husleje  med  60  Rdl.  og  havde  desuden  givet  hende 
5  Rdl.  om  Maaneden.  Hun  bad  nu,  om  hun  vedblivende  maatte  faa  denne 
Hjælp  tildelt.     Hun  døde  den  20.  November  1803. 


VI. 

Minister,  Borger  Ph,  Grouvelle  til  Suhm. 

Copenhague  le  12  Mes. 
L'an  3«  de  la  République  une  et  indivisible. 

Je  suis  chargé.  Monsieur,  d'une  recherche  dans  la  quelle  je 
nc  puis  reussir  sans  le  secours  de  Vos  lumiéres.  Je  me  propose 
et  je  vous  demande  la  permission  d'en  aller  conférer  avec  vous 
incessament.  mais  j'ai  crO,  pour  plus  de  célérité  devoir  vous  ex- 
poser  d'avance  Tobjet  de  eette  recherche. 

Le  Gouvernement  de  la  République  fran^aise  s'occupe  de 
mettre  å  exécution  la  loi  déjå  rendue  dcpuis  longtems,  qui  établit 
Tuniformité  des  Poids  et  des  Mesures  dans  toutc  la  France.  In- 
struit  qu'il   y   a    environ   cent   ans,   cette   uniformité   a   été   réglée 

dans  tous  les  pays  de  la  domination  Danoise,  il  me  demande  des 
renseignemens  certains  et  détaillés  sur  la  raaniére  dont  s'est  opérée 
alors  cette  reforme.  J*ai  déjå  vérifflé  que  Tordonnance  qui  a  établi 
l'uniformité  est  de  Tannée  1698,  et  l'on  doit  me  la  procurer.  On 
me  communiquera  également  celles  qui  Tont  précédée  et  suivie, 
concernant  le  méme  objet.  Car  j'ai  pensé  que  ces  actes  pouvaient 
retracer  les  faits  essentiels  de  cette  importante  reforme. 

Mais  il  faudrait  avoir  une  connaissance  précise  de  TÉtat  de 
choses  anterieur  å  la  Loi,  ainsi  que  des  resultats  quelle  a  pro- 
duits. 

Quelles  étaient  les  inégalités,  les  diffénces  entre  les  poids  et 
mesures  de  diverses  provinces? 

Quels  abus  naissaient  de  ces  variations  V 

Quels  motifs  portérent  le  legislateur  å  entreprendre  la  reforme  ? 

Quelles  en  furent  les  difficultésV 

Sur  quelle  base  reglat'on  les  nouveaux  poids  et  les  nouvelies 
mesures,  ou  bien  lesquels  des  anciens  furent  préférés? 

Par  quels  regiemens,  par  quelles  précautions  radministration 
dut-elle  préparer,  appuier  et  consolider  la  reforme? 

Subsiste  t'  elle  encore  telle  quelle  fut  alors  consommée  etc. 

Telles  sont,  Monsieur,  les  questions  aux  quelles  vous  seul  étes 
en  etat  d^  repondre.  Est'ce  étre  indiscrét  que  de  vous  prier  de 
vous  en  occuper  dés  ce  moment  ?  Je  le  craindrais  si  je  n'étais  pas 
persuadé  que  vous  ne  serés  pas  insensible  å  Thonneur  philoso- 
phique  de  concourir  å  une  operation  qui  doit  influer  si  puissam- 
ment  sur  la  félicité  d'un  grand  peuple  et  peut-étre,  un  jour,  de 
tout  le  monde  civilisé ;  puisque  la  Base  d'aprés  laquelle  nos  nou- 
veaux poids  et  mesures  sont  calculés,  étant  la  plus  parfaite  que  la 
nature  offre  au  savant,  on  doit  espérer  que  pour  le  bien  commun 
des  nations,  elle  sera  adoptée  par  tous  les  gouvernemens,  å  mesure 
qu'ils  s'éclaireront  sur  leurs  vrais  intéréts. 

Ma  reconnaissance  personnelle  est  sans  doute  un  motif  bien 
inférieur,  pour  vous  engager  å  donner  quelques  momens  å  cette 
recherche.  Cependant,  Monsieur,  elle  vous  est  toute  entiére  acquise, 
et  je  ne  puis  me  refuser  au  plaisir  de  Vous  en  assurer. 

Recevés,  je  vous  prie,  mes  respectueuses  et  fraternelles  saluta- 
tions. 

Le  Ministre  plénipotentiaire  de  la  république  Fran^aise  pres 
le  gouvernement  Danios. 

Ph.  Grouvelle. 

VII. 

Suhm  til  Biskop  Gunnerus. 

Deres  Høyærværdighed 

Høystærede  Ven! 

Førend  Kongen  reiste  ud  i  flor  tilbød  Grev  Thot  mig  at  blive 
Conference  Raad,  med  vilkaar  at  sidde  i  Høyeste  Ret.  Men  jeg 
undskyldte  mig  med  min  svagelige  helbred,  og  med  de  historiske 
Arbeider,  som  jeg  havde  under  hænder;  bad  ham  tilligemed  aldrig 
mere  at  tænke  herpaa,  da  det  var  en  værdighed  jeg  ey  attraaede. 
Men  i  aar  giorde  han  Titulaturen  færdig,  førend  jeg  vidste  noget 
deraf,  og  uden  vilkaar.  Dette  skrives  i  sengen,  som  jeg  har  maat 
holde  i  nogle  dage  formedelst  et  anstød  af  Podagra.  Med  skipper 
Kruse  har  jeg  opsendt  til  D.  H.  tvende  exemplaria  af  min  nylig 
udkomne  bog,  eet  til  Dem  selv,  og  eet  til  Societætet;  Altsammen 
under  adresse  til  Agent  Lysholm.  Grev  Thot  har  været  længe 
sygelig,  saa  der  ei  længe  er  bleven  holdt  Societæt;  med  første 
tænker  jeg  nok  at  D.  H.  bliver  der  antaget  som  Medlem.  Sagen 
angaaende  Klæboe  hviler  endnu  i  Kirke  Inspectionen ;  Cancelliet 
havde  snarere  expederet  den.  Bisp  Harboe  haver  dog  nu  lovt  mig 
at  giøre  sit  til  dens  befordring.  Hvad  fiskenes  etymologier  angaaer, 
da  har  Ha  eller  Haa  uden  tvil  navn  af  Hav  o:  stor,  høy,  og  be- 
tyder saa  meget  som  den  store  fisk.  Horrebow  er  en  slet  autor, 
og  Islænderne  sige  ey  Hav-Kali,  men  Haa-Kall.  Hafur  vil  vel  sige 
saa  meget  som  hav  fisk.  Det  er  uden  tvil  rigtigt  at  Heiddungur 
har  navn  af  sin  Ondskab.  Haddunefur  kiender  jeg  intet  til.  Reidr 
er  vred,  betyder  ogsaa  et  fugle  rede.  Glir-reidr;  Det  første  ord 
betyder  et  spyd,  og  ogsaa  vultur.  Hafu-kitte  er  en  haf  kat.  I 
henseende  til  Raudkembingur  er  jeg  eenig  med  Wachter.  Nar  er 
rigtig  nok  et  cadaver.  At  Na  betyder  luridus  er  mig  ikke  bekiendt. 
Stockr  er:  en  frøgt  som  kommer  en  til  at  flye;  maaskee  denne 
fisk  af  frøgt  for  en  anden,  springer  ind  paa  skibet.  Hafur  betyder 
og  paa  Islandsk  en  giædebuk;  maaske  denne  fisk  er  lystigere  end 
andre,  og  springer  mere,  eller  og  er  den  stærkere  end  andre,  og 
vil  ligesom  støde.  Dulr  er  stultitia,  dulen  o:  gal.  Dur  en  let  og 
liden  søvn,  om  nogle  af  disse  ord  kan  passe  sig  paa  Durner  veed 
jeg  ey;   Nera  er  at  nyse,  pruste;  Det  kunde  maaske  passe  sig  paa 

den  sidste  stavelse.  Mida  er  at  sigte,  mede,  og  miolkur  mælk; 
Deraf  mener  jeg  at  den  fiskes  navn  kan  forklares.  Jeg  er  altid 
med  en  bestandig  hengivenhed  og  høyagtelse 

Khavn.  Totus  tuus 

d.  22  April  1769.  p.  F.  Suhm. 

Hermed  sender  jeg  en  prænumeration  paa  en  bog  af  en  Is- 
lænder Olavio.  Bogen  har  jeg  læst  i  Manuscript.  Der  er  meget 
anført  af  utrøkte  Islandske  love,  og  et  artigt  glossarium  ved.  D.  H. 
giorde  mig  en  stor  tieneste  om  han  ved  sin  famulum  vilde  samle 
prænumeranter. 

Sml.  Afhandlingen  af  Gunnerus  i  Ny  Samling  af  det  kgl.  norske  Viden- 
skabers  Selskabs  Skrifter,  I.,  Kbh.  1784,  S.  1-44:  Critiske  Tanker  om  Kra- 
ken,  Søormen  og  nogle  flere  Vidunder  i  Søen. 

Originalen  i  det  kongelige  norske  Videnskabers  Selskabs  Arkiv  i 
Trondhjem. 


VIII. 

Fra  Peter  Andreas  Heiberg  til  Sulim, 

P.  M. 

Deres  Højvelbaarenhed  vilde  naadigst  tillade,  at  jeg  til  Deres 
Bibliothek  tager  mig  den  Friehed  at  fremsende  en  Bagatelle,  der,  i 
hvor  ubetydelig  den  endogsaa  er,  dog  i  Dannemark  vil  blive  en 
Sieldenhed,  siden  der,  i  denne  Format,  paa  denne  Sort  Papir,  og 
med  de  heri  giordte  Tilsætninger,  icke  existerer  meere  end  6  Aftryk; 
og  siden  det  aldrig  vil  kunne  lønne  nogen  Forlæggers  Umage,  at 
foranstalte  noget  nyt  Oplag  heraf. 

Overbevist  om  at  dette  Exemplar  aldrig  af  Deres  Høyvelbaaren- 
heds  Bibliothek  bliver  udlaant  paa  den  Maade,  at  det  skulde  kunne 
bruges,  som  Vaaben  imod  mig,  dem  dog  Vedkommende  i  denne 
Sag  have  viist  at  de  gierne  erhverve  sig,  om  det  endog  skulle  skee 
under  Venskabs  Maske;  og  stoelende  paa  at  Deres  Høyvelbaarenhe<i 
icke  ugunstig  anseer,  at  endog  een  af  de  ubetydeligste  Personer  i 
den  danske  litteraire  Republik  —  sit  venia  verbo!  —  viser  Dem 
Kiendetegn  paa  den  Agtelse,  som  Mænd  af  udmærkede  Talenter 
allerede  længe  have  anseet  sig  pligtige  at  yde  Dem,  vover  jeg 
dristig  at  formode,  at  Deres  Høyvelbaarenhed  anseer  denne  Ubetydc^ 
lighed  som  noget,  der  eene  og  aleene  for  sin  Sieldenheds  Skyld  kand 
frembydes  i  Steden  for   et   mere  værdigt  Beviis   paa   den  uendelige 

Høyagtelse  ogsaa  jeg,  fra  mange  Sider  betragtet,  finder  mig  pligtig 
til  at  føle  for  Deres  Høyvelbaarenhed. 

Kiøbenhavn  d.  3.  Januarii  1791. 

P.  A.  Heiberg. 

Udskrift:  Til  Deres  Høyvelbaarenhed  Hr.  Kammerherre  Suhm. 
Udgivet  af  C.  Molbech  i  Historisk  Tidsskrift,  IV.,  Kbh.  1843,  S.  358. 

Den  Bog,  som  Heiberg  sendte  Suhm,  har  følgende  Titel: 
»Politie-Forhøret  og  Kiendelsen  i  Sagen  angaaende  Visen:  Hver 
Mand  i  Byen  om  Indtoget  taler,  andre  til  Advarsel,  at  vogte  sig 
for  hvad  man  ikke  maae  skrive.  Udgivet  af  Visens  Forfatter  P.  A. 
Heiberg.  Tredie  eftertrykte  Oplag.  Carlsruhe.  Trykt  hos  Christian 
Gotlieb  Schmieder.  1790.«  Bogen  er  i  4^  og  indeholder  64  SS. 
og  1  Blad.  Paa  Titelbladet  læses,  foran  det  fingerede  Trykkested, 
følgende  Citat:  »Det  er  ikke  at  beskrive  hvad  Fynter  der  er  hos 
min  Søster  Frøiken  Fikke.  Men  est  du  Maseur,  saa  skal  jeg  vise 
dig,  at  jeg  er  din  Monfrere,  petite  Canaille.  Holberg  i  Henrich  og 
Pernille.«  Skriftet  er  tilegnet  »Herr  Niels  Ditlev  Riegels  som  et 
ringe  Erkiendtligheds  Bevis  fordi  han,  ved  en  ham  velbekjendt  An- 
ledning, har  sparet  Udgiveren  for  en  Omkostning  af  50  Rdlr.« 
Det  Exemplar,  som  blev  sendt  Suhm,  er  indbundet  i  originalt 
Læderbind  og  er  det  samme,  som  nu  findes  i  det  store  kongelige 
Bibliothek. 

Den  Begivenhed,  der  gav  Anledning  til  at  dette  Skrift  blev 
forfattet  og  udgivet,  er  saa  vel  bekjendt,  at  den  ikke  trænger  til 
at  fortælles.  (Se:  Christen  Thaarup,  Peter  Andreas  Heiberg,  i  Hi- 
storisk Tidsskrift,  3.  R.,  2.  Bd.,  Kbh.  1860—63,  S.  146.  Skriftet 
blev  udgivet  i  8<>,  56  SS.  stort,  til  Publikums  Brug.)  Derimod 
forbener  det  at  fortælles,  at  der  i  det  Wegenerske  Bibliothek  findes 
et  Exemplar  af  denne  samme  Bog  i  originalt  Læderbind,  i  hvilket 
der  er  skrevet  følgende  Notitser: 

»Af  denne  Q vart-Udgave  har  aldrig  været  trykt  mere  end  fire 
Exemplarer,  hvoraf  dette  er  det  ene.  Det  andet  fandtes  i  Justits- 
raad  og  Notarius  publicus  Schmidts  Bibliothek,  der  brændte  ved 
Bombardementet.  Et  tredie  Exemplar  findes  i  afdøde  Justitsraad 
Abildgaards  Bogsamling.  Hvor  det  fjerde  Exemplar  findes,  veed 
jeg  ikke.« 

»Ovenstaaende  Linier  ligesom  de,  der  findes  bag  i  Bogen,  ere 
egenhændig  skrevne  af  P.  A.  Heiberg,  og  nærværende  Exemplar  er 
1823  i  Paris  af  ham  foræret  til  Professor  A.  Rothe,  og  af  denne 
til  mig  den  22.  April  1861.     C.  Wegener.« 

Paa  sidste  Side  er  skrevet:  »I  et  Exemplar  af  Oktav-Udgaven 
af  dette  Skrivt,  tilsendt  Frue  Caroline  Møller  (Walther),  da  tiun 
paa  en  Rejse  fra  Stockholm  til  Kjøbenhavn  var  blevet  mulkteret 
af  Politimester  Flindt  paa  4  Rigsdaler,  fordi  hun  havde  forsømt 
at  anmelde  sin  Ankomst  paa  Politikammeret: 

Geni  og  Polltie  var  nys  hinandens  Plage; 

Da  hørte  Kongen  Flindtes  Tale: 

»Slaae  Hundene,  han  bød,  men  lad  Genier  gaae, 

:»Dem  skal  vor  Hof-  og  Stads-Ret  slaae.« 

Nu  gik  Herr  Flindt  sin  Hæders-Bane, 

Skjøndt  ubemærket  af  Talenter,  frem; 

Dog  see:  han  lader  ey  sin  gamle  Vane, 

Thi  nylig  han  mulkterte  Dem. 

P.  A.  Heiberg. 

NB.  Kort  efter  at  dette  Skrivt  var  udkommet,  blev  Jurisdik- 
tionen i  Pressesager  frataget  Politiemesteren  og  henlagt  til  Hof-  og 
Stads-Retten.  Forordningen  om  at  lade  dræbe  Hunde,  er  af  samme 
Aar,  men  noget  senere.« 


IX. 
Hielmstierne  til  Suhm, 

Soelund  den  23  Sept.  1778. 


P.  M. 


Skiønt  det  sterke  anstød  af  feber  paakom  mig  uformodentlig 
helst  leg  efter  medici  høie  ordre  har  i  saa  lang  Tiid  familiariseeret 
mig  med  China  fattede  jeg  mig  dog  strax,  og  uvidende,  om  det 
kunde  blive  min  sidste  Sygdom,  deelte  jeg  den  heele  nat  mine 
Tanker  imellem  det  lidet  jeg  ynskede  efterkommet  af  dette  verds- 
lige, og  resten  til  det  vesen,  som  giør  en  god  Ende  paa  vor  sidste 
Strid  naar  vi  figte  under  Hans  Banner;  Jeg  merkede  i  Gaar  paa 
alting,  at  det  er  en  sterk  forkølelses  feber,  og  da  Jensenius  kom, 
var  ieg  næsten  ligesaa  klog  paa  min  Sygdom  som  Hånd,  Jeg  skrev 
to  Erklæringer  igaar,  men  Tankerne  vilde  ei  følge  eller  Pennen 
flyde.  Jeg  sat  nu  midt  i  en  Erklæring,  da  jeg  fik  dit  kiære  Brev, 
det  gik  bedre  end  i  gaar;  Jeg  forloed  gierne  det  arbeid,  for  at 
tale  med  dig,  og  takke  for  din  kiærlige  omsorg.  Denne  gang  gaar 
Kalken   nok   over.   Gud   ligge   det   dybt  paa  alles  vores  Hierter,  at 

denne  korte  Tids  Piinagtighed  er  ei  den  Herlighed  værd  etc.  Stats 
Secretairens  Frues  Syster  som  skal  boe  i  Wiborg,  skal  giftes  med 
Kammerh.  Lilienschiolds  Broder.  Skiøndt  den  eene  er  maaskee 
den  anden  værd,  kand  ieg  dog  ei  undlade  herover  at  giøre  en 
Deel  betænkninger;  det  Menneskelige  Hierte  ligner  sig  altid  self. 
Jeg  fik  med  nest  sidste  Post  breve  baade  fra  Rosenkrone  og  Hu- 
strue'^,  de  lever  friske,  men  faa  elendige  breve  fra  deres  Godser. 
Min  kiære  Hustrue  med  mig  helse  paa  det  kiærligste  Dig  og  kiære 
Frue.  Gud  lad  det  altid  gaae  Jer,  som  vi  ynsker,  og  lad  os  aldrig 
saune  den  glæde  at  elskes  af  Eders  oprigtigste  venner  og  Tiennere. 

Hielmstierne. 
Udskrift:    Pour   Monsieur  le  Chambellan  De  Suhm  å  Øuerød. 


X. 

A.  C.  Hwiid  til  Suhm. 

Højædle  og  velbaarne 

Hr.  Kammerherre  Naadigste  Herre. 

Da  Rygtet  fortæller  mig,  at  det  store  kongelige  Bibliotheque 
nu,  da  Reventklou  er  udnævnt  til  ministre  i  Stockholm**,  skal 
overdrages  som  chef  til  Dem,  Naadigste  Herre,  og  samme  Rygte 
tillige  siger  mig.  De  ikke  er  ganske  uvillig  til  at  modtage  dette 
Tilbud,  saa  tager  jeg  mig  den  Friehed,  da  jeg  er  blant  dem,  som 
allerunderdanigst  har  ansøgt  om  at  blive  Bibliothecarius,  at  anbefale 
mig  paa  det  bedste,  og  at  bede  Dem  Naadigste  Herre,  at  ledsage 
de  motiver  jeg  har  søgt  dette  Embede  paa,  med  Deres  Gunst  og 
Bcvaagenhed,  hvorpaa  ieg  taknemmelig  skal  skiønne  saa  længe  jeg 
lever,  og  som  ieg  nu  skatter,  ærer  og  anseer  for  et  stort  gode. 

Nest  min  allerærbødigste  og  ydmygste  respect  til  Hendes  Naade, 
hvis  velbefindende  ieg  med  sand  fornøyelse  har  erfaret,  har  ieg 
den  ære  med  den  meest  uindskrænkede  høyagtelse  at  forblive 

Høy  ædle  og  Velbaarne  Hr.  Kammerherre  Naadigste  Herre 

Deres  underdanigste  Tiener 
Regenzen  d.  2.  Juli  1787.  Andr.  Chr.  Hwiid. 

*  Hielmstiemes  Svigersøn  og  Datter. 

♦•  Bibllothekets  Chef,  Greve  Kaj  Reventlow,  var  1789—94  overordentlig 
dansk  Gesandt  i  Stockholm^  og  Greve  A.  P.  Bernstorff  ftingerede  under  hans 
Fraværeise  som  Bibliotheks-Chef. 

XI. 

O.  Høegh-Guldberg  Hl  Suhm, 


Høi-Velbaame  Hr.  Rammerherre, 
Elskeligste  Ven, 

Alle  andre  kand  efter  Deres  Høivelbaarenheds  Begiering  i  den 
bedrøvelige  Tilmeldelse  undlade  at  bevidne  Dem  den  ømmeste  Deel- 
tagelse;  men  det  kand  jeg  ikke.  Det  gamle  Venskab,  som  jeg 
staaer  i  med  Dem,  og  den  stadige  Høiagtelse,  jeg  bar  for  Deres 
salige  Afdøde,  vil,  at  jeg  maae  sige  min  Udkaame  Ven,  at  mit 
Hierte  har  lidt  med  Dem,  og  føler  med  Dem.  Jeg  kiender  og  jeg 
har  seet  Deres  saarede  Hierte,  og  vilde  saa  gierne,  at  De  el  for 
længe  skulle  henge  i  de  Forestillinger,  hvis  Unytte  ingen  kiender 
bedre  end  De.  Vor  Salige,  hvis  Liv  var  de  sande  Christnes,  nyder 
nu  Sit  og  Vort  Haab,  og  kand  nu  i  Henseende  til  Sin  efterladte 
Mand  kun  have  eet  Ønske,  at  see  Ham  til  sin  Tid  med  Sig,  og 
imidlertid  at  han  maae  leve  hos  os  lyksalig  og  med  den  Godgiøren- 
hed  og  den  Arbeidsomhed,  som  hidtil  aldeles  har  udmærket  Ham. 
Denne  Deres  Saliges  Villie  ville  De,  min  Ven,  opfylde;  og  det  vil 
De.  De  ville  da  og  kalde  Deres  Siel  tilbage  til  os  og  lade  os  nyde 
Dem.  Dette  Ønske,  saa  følt  af  mit  hele  Hierte,  opfylde  Gud!  Jeg 
er  med  den  ømmeste  Hengivenhed  Deres  Høivelbaarenheds 

gamle  tro  Tiener  og  Ven 
Aarhus  d.  25.  Jul.  1788.  O.  Høegh  Guldberg. 


2. 

Høi-Velbaarne  Hr.  Kammerherre 

Høistærede  Kiere  Ven. 

Med  megen  og  sand  Glæde  har  jeg  modtaget  af  min  Krarup 
baade  Deres  Høivelbaarenheds  venskabsfulde  Brev,  der  var  og  er 
mig  saa  kiert,  og  alt  det  Gode  og  Rare,  som  De  ved  Ham  har 
sendt  mig;  saavel  Abulfedæ  Annales,  saa  værdigt  et  Minde  af  Deres 
megen  literariske  Godgiørenhed,  som  vor  SL  Luxdorphs  Stykke, 
der  er  mig  ret  Luxdorph  en  beau,  men  dog  Luxdorph;  og  dertil 
hvad  der  af  Deres  mageløse  Historie  er  aftrykt,  og  endnu  forud  have 

vi  faaet;  min  Kone,  hvad  der  hende  var  fra  SI.  Kammeherreinden 
bestemt ;  og  jeg  den  Medaille,  der  var  mig  saa  kier,  fordi  jeg  ærede 
Hende  og  elsker  Dem:  begge  takke  vi  nu;  min  Kone,  som  fik 
med  de  paategnede  Linier  fra  saa  elsket  en  Haand,  og  jeg  for 
dette  Alt,  der  har  saadan  Priis  for  mit  Hierte,  siden  det  er  ft*a 
den  Eneste,  jeg  nu  hartad  har  tilbage  af  gamle  Venner. 

De  har,  Kiereste  Ven,  giftet  sig,  og  faaet  en  smuk  ung  Kone. 
Det  har  glædet  mig;  thi  De  burde  derved  nyde  i  Huuslig  Fryd 
Livets  væsentlige  Lyksalighed.  Hvo  ønsker  Dem  og  denne  ivrigere 
og  oftere  end  jeg,  der  veed,  hvor  den  letter,  forfrisker  og  styrker 
os  til  vore  Forretninger,  være  sig  i  hvilken  Verdens  Cirkel  det  er? 
Mine  Ønsker  ere  da  for  Dem  Begge  det,  en  Vens  Ønsker  bør  være. 
Maatte  dog  denne  angenemme  Foreening  styrke  Dem  til  at  kunne 
fuldføre,  og  see  fuldført  alt,  hvad  De  bestemmer  for  den  Danske 
og  den  lærde  Verden,  saaledes  at  vi  fik  ikke  Abulfeda  alleene  fuldt 
ud,  men  og  Eigla,  og  den  vigtige  Langebecks  tomus  7,  der  ender 
saa  vel,  at  vi  deri  skal  faae  Waldemars  vigtige  Jord-Bog;  og 
endnu  det,  nogen  efter  Dem,  Elskeligste  Ven,  neppe  saaledes  skal 
kunne  giøre,  vor  egen  Historie  i  Deres  Form  og  med  Deres  Styrke. 
Jeg  læser  den  aldrig,  at  jeg  jo  forbauses,  og  ærer  denne  Flid, 
denne  Fuldstændighed,  denne  Nøiagtighed!  O!  De  leve,  og  nyde 
viridi  illa  vegetaque  senecta! 

Aviserne  have  sagt  mig  ef  Natur-Selskabs  Stiftelse  med  og 
under  min  Ven,  og  vor  lærde  og  grundige  Rothe  har  skrevet  mig, 
og  opmuntret  mig  til  at  søge  hos  os  Deeltagende  deri.  Jeg  burde 
svare  denne  brave  Mand,  og  undseer  mig  aldeles  derfor,  fordi  jeg 
intet  her  kand  udrette.  Skatten  i  Aar  og  meere  saadant,  som  Tab 
paa  Banco-Sedle,  trykker  alle  og  qvæler  her  al  Lyst.  Det  er  stygt 
til  en  Mand,  man  saa  agter,  at  skrive  saadant:  De  ville  da,  vær- 
digste Ven,  være  min  Talsmand,  at  han  undskylder  mig,  og  det  af 
slig  Aarsag.  Jeg  vil  bie,  og  snappe  en  bedre  Tid,  og  see,  det  jeg 
ønsker,  at  komme  uventet.     Dette  ville  de  ikke  glemme. 

Min  Ven  opmuntrer  mig  til  at  fortsætte  min  Verdens  Historie. 
En  eeneste  Tome  kunne  jeg  lyste  at  tilføie.  Men  jeg  krymper  mig 
ved  at  sette  mig  ind  igien  i  al  denne  Udsigt,  og  Tiden,  jeg  har, 
er  saa  afbrudt,  saa  stykket,  at  omendsklønt  det,  naar  det  samles, 
er  noget  vist  nok,  saa  skikker  det  sig  kun  slet  til  sammenhæn- 
gende Foretagender  af  denne  Art.  Jeg  følger  da  min  Smag,  er 
aldrig  ledig,  skriver  og,  læser  og,  samler  og,  men,  hvad  jeg  giør, 
ofres  enten  til  visse  yndede  Dele,  eller  og  tiener  kun  til  at  udfylde 
visse  HuUer  i  mine  Kundskaber.  Det  vil  komme  an  paa,  om  disse 
Lyster  kand  tillade   at  gaae  engang  hen   igien   til  denne   feilende 

Tome,  og  skille  mig  saa  af  med  en  Gield,  jeg  tilstaaer,  og  ikke   er 
Ibrnøiet  med. 

Nu  farvel,  Ærede  Ven:  vi  to  ere  af  Vennerne  1763  hartad 
ene  tilbage.  Skriv  mig  dog  eengang  om  Aaret.  Min  Kone  og  jc^ 
helse  paa  det  venligste  saavel  Dem  Selv,  som  Deres  kiere  Frue 
Kammerherreinden,  og  jeg  er  med  den  allerstørste  Høiagtelse  og 
det  oprigtigste  Hierte 


Aarhus  d.  24  Nov.  1789. 


Deres  Høivelbaarenheds 

ærbødigste  Tiener  og  tro  Ven 

O.  Høegh  Guldberg. 


XII. 
J.  Johnsonius  til  Suhm. 

Høivelbaarne  Hr.  Kammerherre! 

Jeg  tager  mig  den  underdanigste  Frihed  at  fremvise  Deres 
Høivelbaarenhed  Oversættelsen  af  Gisla-Saga,  som  De  for  længst 
har  betroet  mig  at  udarbeide.  Texten  er  paa  det  nøjeste  skreven 
efter  en  Codice  membr.  Regio,  som  ligger  hos  mig,  og  paa  nogle 
Steder  er  ulæselig,  men  et  Stæds  mangelhaftig  paa  4  Blade,  som 
er  omtrent  ^/^  af  bemeldte  Historie.  Hvilken  Mangel  deels  ikke 
mærkes  og  deels  erstattes  i  Codice  Magnæano  membr.,  som  er 
meget  kortere  og  slettere  Exemplar  end  den  anden.  Af  denne 
allene  ere  de  mange  forskiællige  Læsemaader  anførte  og  oversatte. 
De  faa  Papiers-Exemplarier,  som  haves,  og  tillige  den  trykte,  følge 
alle  God.  Magn.  skiøndt  mangesteds  meget  forskællige  i  Ordene  og 
slettere,  saa  ieg  uden  Deres  Høivelbaarenheds  Samtykke  ikke  torde 
foretage  mig  at  anføre  variantes  lectiones  af  dem,  helst  da  de 
andre  ere  saa  vidtløftige,  skiøndt  ikke  nær  Ord  for  Ord  optegnede : 
Det  ville  og  blive  meget  vanskeligt  at  anføre  deres  Forskielligheder, 
da  de  ikke  kan  anvises  i  Texten  selv,  men  raaatte  sættes  enten 
under  de  andre  som  nye  Afvigelser  fra  dem,  eller  og  iblandt  samme 
som  Parentheser.  Mig  synes  nok  at  anføre  nogle  faae  paa  de 
Steder  hvor  Codex  Magn.  ikke  er  saa  tydelig.  I  Begyndelsen  viger 
denne  fra  Regio  saameget,  at  den  maae  heller  udskrives  Ord  for 
andet,  end  stykkeviis  anføres,  hvilket  ieg  og  har  giort  paa  det 
medfølgende  løse  Hæfte;  Hvoraf  ogsaa  kan  sees  Prøve  paa  Papiers- 
bøgernes    og    den    tryktes  Afvigelse  fra   membrana.     Viserne   kom 

meget  overeens  i  begge  Membraner,  ere  bedre  i  Regio,  men  kan 
dog  ikke  forstaaes,  uden  man  hielper  sig  med  begge.  Disses  For- 
skielligheder  har  [ieg]  hos  mig  optegnet,  men  har  ikke  anført,  da 
ieg  vilde  først  søge  at  udfinde  nogen  Meening  af  dem,  og  tillige 
giøre  nogen  rede  for  Udtolkningen  af  de  antagne;  hvilket  ieg  og 
har  giort  nogen  Begyndelse  med,  som  siden  skal  forevises.  Hvad 
Registerne  til  Niais-Saga  angaaer,  da  har  ieg  dem  saavidt  færdige, 
at  strax  efter  Nytaar  skal  begyndes  med  Trykningen. 

Kiøbenhavn  d.  24.  Novbr.  1780. 

John  Johnsonius. 


Afskrift  ved  E.  C.  WerlaufT  i  det  store  kongelige  Bibliothek,  Werlauffiana, 
Pakke  Nr.  29. 


XIII. 

Klevenfeldt  til  Suhm, 

P.  M. 

Tusind  Tak  for  kiærlige  Forsorg  —  Nu,  (maaskee)  sofver  jeg 
et  par  nætter  rolig,  i  haab  uden  haab  til.  haab  men  jeg  venter 
den  kiære  Gbergs  ansigt  som  en  Engels,  deri  mindste  vederqvæger 
og  styrker  de  snublende  Knæe. 

Det  er  mig  ligemeget  enten  Mandag  eller  Tirsdag-Eftermiddag 
at  maatte  glædis  med  hånds  Komme.  Jeg  agter  vist  icke  at  mis- 
bruge hånds  store  høflighed  —  mens  under  det  glædis  haab  jeg 
er  stædd  udi,  forventer  jeg,  at  hånd  ligesaa  villig  hører  som  kom- 
mer, ja  at  hånds  Komme  ey  skal  blifve  til  Skade  men  til  Fordeel 
og  Trøst  —  Tak  Søde  Ven  I  hånd  er  af  de  ægte  og  værdige  — 
Gud  lønne  og  opholde  ham  med  sig  og  sine  og  lade  ham^  høste 
Frugten  af  endnu  sin  Ungdoms  Fortieneste  —  Nam  Phoebus  Ephoe* 
bus  erat  Kl. 

Min  compliment  anmeldes  meest  respectueusement. 

Mange  Tack  for  Rthe  Piece  som  sendis  tilbage  herved  — 
Sangen  kand  versificeret  —  rimeligvis  siungis  under  Melodi 

Udi  min  Angest  og  Nød! 
Udskrift:  Hr.  Conferentz  Raad  Suhm  til  hænde. 

XIV. 
Johannes  von  Muller  til  Suhm,    Udi, 

A  Mr.  P.  P.  de  Suhm,  Historiographe  de  Danemarc. 

Monsieur  le  Baron  ! 

Je  prends  la  liberté  d'insérer  ce  peu  de  lignes  dans  une  lettre 
a  notre  ami  commun,  dont  j'ai  re^u  cette  excellente  coUection  des 
sources  de  Thistoire  du  moyen  åge  du  Danemark;  que  je  deis  au 
genereux  intérét  que  Vous  avez  bien  voulu  prendre  å  un  désir  tres- 
naturel,  lequel  je   n'aurois   pu,   sans  Vous,   Monsieur,    parvenir    å 
satisfaire.   Je  Vous   en   dois  la   reconnoissance  la  plus  vive :   et  je 
ne  puis  qu'ajouter,   combien  je  suis  charme   de  me  savoir  obligé 
a   ce   doux   devoir  envers  un  homme  dont  depuis  tant  d'années  je 
suis  accoutumé   de   respecter  le  merite  en  plusieurs  genres.   Cette 
collection   méme   en   est   un   des  plus  grands  que  Vous  eussiez  pu 
Vous  fair^,  non  seulemcnt  auprés  de  tous  ceux  qui  étudient  Thistoire 
solidement,   et  pour  qui  celle  du  nord,   avant  la  publication  diplo- 
matique   de  ses  sources,   étoit  couverte   d'obscurités,   mais   encore 
auprés  de  tous  les  bommes  vraiment  attachés  au  bien  public.   Car 
la  reconnaissance  du  vrai  de  Thist.  d'une  nation,  qu'on  a  trop  sou- 
vent  regardée  pour  un  simple  objet  de  curiosité,  est,  å  mon  avis, 
un   des   meilleurs   moyens   dont   on   ait  å  se  servir  de  nos  jours 
pour  faire  aimer  å  chaque  peuple  la  constitution  de  son  gouverne- 
ment,  le  veritable  esprit  de  sa  constitution,  et  sa[!]  rapport  au  bien- 
étre  du  pays.  J'ai  toujours  considéré  comme  une  des  grandes  eau- 
ses  des  malheurs  de  la  France,  que  dans  la  premiere  assemblée  il 
y   ait  eu  tant  de   metaphysiciens,    accoutumés  å   des  speculations 
abstraites  sur  la   politique,   et  quiil  y  ait  eu  si  peu  d'hommes  en 
etat   de   juger   les    institutions  politiques  d'aprés  Texpérience  des 
siécle^.   Il  en  a  resulté  cette  difference  que  Fon  volt  entre  Montes- 
quieu et  Rousseau  :  celui-la,  qui  avoit  inflniment  IA,  ne  condamnoit 
que  des  abus  vraiment  destructivs  de  la  felicité  publique  parceque 
de  toutes  les  autres  diversités   des  formes  il  en  avoit  vii  des  rai- 
sons  dans  Thistoire  de  chaque  pays,  qui  lui  faisoient  respecter  les 
loix  de  chacun :  tandis  que  Rousseau,  qui  ne  connaissoit  que  tré»* 
imparfaitement  Thistoire,  s'abandonnoit  å  son  imagination  et  å  son 
dépit,  pour  créter[!]  des  systémes,  qui  ne  tiennent  å  rien  de  ce  qui 
a  été  ni  de  ce  qui  est.  C'est  ce  qui  a  egaré  tant  de  tetes  de  gens, 
d'ailleurs  respectables  par  des   vertus.    Les  gouvernemens,    il  me 

semble,  devroient  donner  une  attention  particuliére  aujourdhui  å 
rectifier  les  chiméres  de  l'esprit  par  le  grand  sens  t[ui  se  forme 
par  rétude  de  Texpérience  de  tant  de  peuples.  Pour  cela  il  faut 
bien,  que  rhistoire  soit  épurée  des  fables  qui  la  dénaturent,  et  que 
Ton  recherche  dans  ses  sources  authentiques  des  certains  faits  au- 
qels  nos  péres  ne  faisoient  pas  tant  d'attention.  C'est  lå  une  opera- 
tion qui,  quant  au  Danemark,  n'eOt  jamais  été  possible,  sans  les 
admirables  travaux  que  Vous  avez  fait,  et  pour  Tun  des  princi- 
paux  desquels  j'ai  aujourdhui  å  Vous  remercier.  Vous  sentirez  å 
quel  point  j*en  suis  enchanté,  en  pensant  que  je  suis  dans  Thabi- 
tude  de  ne  lire  que  les  sources  de  l'histoire.  Je  la  trouve  si  bonne, 
cette  habitude,  que  méme  sur  Thistoire  de  la  Suisse,  dont  j'ai 
écrit  une  partie,  j*ai  å  peine  regardé  les  auteurs  modernes  qui  en 
ont  écrit.  Malheureusement  THelvétie  n'a  jamais  eu  de  Suhm,  et  il 
a  fallu  rassambler  moi-méme,  aussi  bien  que  j'ai  pA,  plusieurs 
miliers  de  documens  la  plupart  manuscrits.  Au  reste  je  ne  cesse 
de  poursuivre  cette  espéce  de  travail  sur  Thist.  de  tous  les  pays 
dont  je  puis  avoir  les  sources ;  j'ai  un  plan,  auquel  je  travaille 
depuis  plusieurs  années,  autant  que  mes  emplois  m'en  ont  laissé 
le  loisir,  pour  lequel  cette  etude  diplomatique  et  critique  m'est  de 
la  premiere  nécessité.  Mais  comment  suis-je  venu  å  parler  de  moi, 
et  je  ne  voulois  parler  que  de  Vous,   Monsieur,   et  Vous  dire  tous 

» 

les  sentimens  de  respect  que  Vos  nombreux  merites  m*ont  inspires, 
et  y  ajouter  ceux  de  la  reconnoissance  et  ceux  d'un  attachement 
bien  sincére  que  m'ont  donné  pour  Vous  les  details  que  Mr.  de 
Botzenhard  se  plaisoit  å  me  raconter  sur  Votre  caractére  d'homme 
et  d'ami.  Daignez  agréer  les  hommages  que  Vous  å  voué  å  tant 
de  titres. 

Monsieur  le  Baron,  Votre  tres  humble  et  trés-dévoué  serviteur  etc. 

Trykt   i   Johannes   von    Mallers   såmmtliche  Werke,    XVII.,   TObingeii 
1814,  S.  10—13. 


XV. 

Carsten  Niebuhr  til  Suhm, 

1. 

Hoch  und  Wohlgebohrner  Ifochstgeehrtester  MerrKjammerherr. 

Ew.  Hoch  und  Wohlgebohrner  werden  sich  vielleicht  aus  Relsc- 
beschreibungen  erinnern,  dasz  sich  in  der  St.  Marcus  Kirche  zu 
Venedig  cin   groszer  Stuhl   befinde,    welchem   die  Catholiken  viele 

Ehrerbietung  erweisen,  weil  ihre  Geistliche  vorgeben,  dasz  der 
Apostel  Petrtis  auf  demselben  gesessen  håbe.  Eine  arabische  In- 
schrifl  mit  Karmatischen  Schriftzugen,  die  sich  an  demselben  be- 
findet,  soli  nach  der  Erklårung  eines  Assemanni,  und  der  Ver- 
sicherung  des  Herrn  Norberg,  welcher  jenem  nachbetet,  einige 
Verse  aus  den  Psalmen  enthalten;  Herr  Hofrath  und  Professor 
Tychsen  aber  (ein  geborner  Unterthan  des  Konigs  von  Dannemark) 
hat  diese  Inschrift  nåher  untersucht,  und  gezeigt,  dasz  sie  Verse 
aus  dem  Koran  enthålt,  und  dabey  sehr  wahrscheinlich  gemacht. 
dasz  dieser  fur  heilig  gehaltene  Stuhl  einem  mohammedanischen 
Printzen  in  Sicilien  gehort  håbe.  Er  hat  daruber  eine  kleine  Ab- 
handlung  drucken  lassen,  die  vielleicht  nicht  in  die  Buchhandlun 
gen  komt:  und  da  ich  nicht  weisz,  ob  er  sich  die  freyheit  ge- 
nommen  hat  davon  ein  Exemplar  an  Ew.  Hoch  und  Wohlgebornen 
zu  senden,  so  håbe  ich  die  Ehre  eins  von  den  Exemplaren  welche 
er  mir  zu  meiner  Disposition  zugesandt  hat,  hiebei  anzulegen. 

Herr  Hofrath  Tychsen  ist  besonders  in  den  sudlichen  Lån- 
dern  von  Europa,  die  ehemals  unter  mohammedanischer  Herrschafl 
gestanden  haben,  wegen  seiner  groszen  Kenntnisz  in  der  arabischen 
Sprache  sehr  geachtet.  Er  correspondirt  nicht  nur  mit  dasigen 
Gelehrten,  so'ndern  der  spanische  Staats-Minister  Florida  Bianca. 
der  Vice-Konig  und  der  Erzbischof  von  Sicilien  schicken  von  Zeit 
zur  Zeit  Manuscripte,  Inschriften  und  Munzen  an  ihn,  um  daruber 
seine  Meynung  zu  erfahren.  Die  Gelehrten  in  Spanien,  Portugal 
und  Sicilien  haben  aiich  seine  Erklårung  an  dem  vermeynten  hei- 
Ugen  Stuhl  zu  Venedig  sehr  gnt  aufgenommen ;  allein  der  Patriarch 
zu  Venedig,  und  andere  Gelehrte  in  Italien,  an  welche  er  davon 
Exemplare  gesandt  hatte,  haben  ihm  gar  nicht  geantwortet. 

Meldorf  d.  10.  Martii  1788. 

Niebuhr. 

Det  Halve   af  Brevet   synes   at   mangle;    Datering   og    Underskrift    er 
skrevet  af  Nyerup. 


Hoch  und  Wohlgebohrner  Hochstgeehrtester  HerrKammerherr. 

Herr  Bruns  hat  mir  aufgetragen  Ew.  Hoch  und  Wohlgebornen 
nebst  Bezeugung  seiner  Hochachtung  fur  die  Muhe  die  Sie  sich 
wegen  des  Abulferadsch  gegeben  haben,  seinen  verbindlichsten 
Danck  abzustatten.  Mein  Brief  ist  vom  14ten  April,  vielleicht  hat 
er   seit   dem   auch   an   Herrn   Prof.   Adler  geschrieben,    und   dann 

wird  es  Denenselben  bekannt  seyn,  dasz  der  ersle  Band  des  er- 
wåhnten  Wercks  zur  Jubilate  Messe  noch  nicht  fertig  gewesen  isl. 

Des  Hofrath  Tychsens  Abhandlung  uber  den  vermeynten  Stuhl 
Petri  in  der  Marcus  Kirche  zu  Venedig  hat  die  Wurkung  gehabt, 
dasz  der  Senat  die  an  dem  Stuhl  befindliche  Inschrift  nåher  hat 
untersuchen  lassen,  und  man  hat  sich  genothigt  gefunden,  dem 
Ketzer  Recht  zu  geben.  Hatte  Hr.  Tychsen  seine  Abhandlung  dem 
Patriarchen  und  dem  Senate  zii  Venedig  personlich  wie  jetzt 
schrifUich  eingehåndigt,  so  mochte  ihm  solches^  wo  nicht  sein 
Leben,  so  doch  wenigstens  seine  Freyheit  gekostet  haben. 

Ich  wunsche  gewisz  nicht  mehr  als  endlich  auch  den  dritten 
Band  meiner  Reisebeschreibung  liefern  zu  konnen,  ich  kann  aber 
nicht  anhaltend  daran  arbeiten  und  daher  auch  noch  nicht  be- 
stimmen  wenn  er  wird  erscheinen  konnen.  Unterdesz  håbe  ich 
schon  verschiedenes  in  das  Deutsche  Museum  einrucken  lassen 
das  fur  den  3ten  Band  bestimmt  ist.  Jetzt  beschåftige  ich  mich 
mit  einer  Abhandlung  uber  die  Verfassung  des  Otmannischen  Reichs, 
wovon  der  Anfang  in  dem  Stucke  fur  den  Monat  Julius  erscheinen 
wird.  Es  wird  mir  sehr  angenehm  seyn  wenn  Ew.  Hoch  und 
Wohlgebohrner  mein  uber  die  Turcken  gefuhrtes  Raisonnement 
gegrundet  finden  werden. 

Wir  haben  seit  einiger  Zeit  zwey  Beschreibungen  turckischer 
Provinzen  erhalten,  derer  Verfasser  auch  die  Landessprache  gelernt 
haben,  nemlich  Tott  und  Volney.  Diese  beschreiben  die  Morgen- 
lander ganz  ånders  als  die  vorigen  Reisebeschreiber.  Indesz  ist 
es  mir  leid,  dasz  Tott  den  4ten  Theil  seiner  Memoiren  hat  druckea 
lassen,  denn  dazu  hat  er  alle  Materialien  von  scinen  Landslåuten 
gesammlet.  Er  verstand  gut  turkisch  und  griechisch,  aber  nicht 
arabisch,  er  konnte  also  in  Egypten  und  Syrien  nicht  selbst  mit 
den  Eingebohrnen  sprechen.  Jetzt  hin  ich  sehr  begierig  auf  das 
grosze  Werck  des  Muradsja.  Der  Verfasser,  ein  Grieche,  war  viele 
Jah  re  schwedischer  Dolmetscher  bey  der  Pforte,  und  die  Schweden 
haben  bereits  zum  voraus  viel  Wesens  von  seinem  Wercke  ge- 
macht.  Wir  werden  dann  auch  ja  wohl  sehen,  ob  er  ohne  Vor- 
urtheil  geschrieben  hat,  ob  die  Knechtschaft  der  Griechen  ihn 
nicht  noch  in  seinem  Alter  ancklebet. 

Ich  empfehle  mich  Dero  fernern  Gewogenheit,  und  verbleibe 
mit  vollkommenster  Hochachturig 

Ew.  Hochwohlgebohren  gehorsamstcr  Diener 

Niebuhr. 
Meldorf  d.  3ten  Juni  1788. 

XVI. 

iV.  D.  Riegels  til  Suhm. 

1. 

Høy  og  Velbaarne  Hr.  Kammerherre! 

Ubeskrivelig  er  den  Glæde,  Haabet  afmaler  mig  at  Nordens 
Suhm,  ey  allene  tilgiver  mig  min  dristighed  at  ieg  som  fremmedt 
tør  tilskikke  ham  et  ungdoms  arbeyde,  men  at  han  endog  vil  med 
sine  skarpseende  øyne  giennemlæse  det  —  og  at  ieg  da  af  hans 
dom  kan  vente  opmuntring,  eller  varsel.  De  haver  viist  verden 
hvorledes  man  bør  behandle  de  gamle  Kilder,  De  veed  hvor  møy- 
sommeligt  arbeydet  er,  hvormeget  man  maae  læse,  for  med  over- 
beviisning  intet  at  tabe,  ved  at  glemme  det  —  Lysten  hos  mig  er 
stor  til  saa,  at  giennemgaa  alle  Secula  liige  til  det  14  sec:  og 
maaskee  ieg  kunde  bane  vey  til  en  Historia  dogmatum,  den  fattes 
fordi  en  kiede  af  paafølgende  Slægters  arbeyde  udfordres  dertil. 
Glad  om  min  heele  leve  Tiid  kan  skienke  materiaiia  dertil.  Petavius 
tordner,  Calow  og  Chemnitzius  fremsætter  Kietterieme  for  at  aabne 
dem  selv  en  vey  til  at  giendrive  og  viise  Iver.  Nyere  modtager  elec- 
triske  stød  af  de  ældre  og  sælger  os  ofte  gamle  urigtigheder  i  nye 
klædninger,  og  de  allernyeste  forstaar  mesterlig  saa  at  skrive  at 
de  ere  ganske  usporlige.  Den  store  Oamer  haver,  omendskiøndt 
ey  fuldstændig,  dog  viist  hvorledes  Kiettere  bør  behandles,  i  hans 
Bossuet  ere  Scholastikerne  mesterlig  afhandlede.  Men  hvad  Ret 
haver  ieg  til  med  mit  brev  at  berøve  Deres  arbeyder  Tilden? 

Forsikkret  om,  at  de  tilgiver  mig,  skal  ieg  aldrig  undlade  med 
ubrydelig  Høyagtelse  at  forblive  Deres  Velbaarenheds  underdanige 
Tiener 

Kiøbenhavn  d.  2  May  Niels  Riegels. 

1788 

P.  S.  logerende  i  Skiibet  paa  Vestergaden. 


2. 

Høy  og  Velbaarne  Her  Kammer  Herre! 

Jeg    vilde    blottet    fra    Deres   Godhed    føre    et    elendigt  Liv    i 
Kiøbenhavn.     Deres    ypperlige   Bogsamling    giør    at   jeg    ey    haver 

foretrukket  mange  maaske  for  min  Sundhed  mere  passende  opholds 
Steder.  De  maa  da  nu  og  tillade  mig  at  aflegge  Regnskab  for  de 
af  Dem  saa  ofte  laante  Rigdomme,  og  hvor  lykkelig  hvis  De  troer 
at  ieg  haver  anvendt  dem  vel.  Ingen  haver  ieg,  hvis  Dom  ieg  an- 
seer for  at  være  af  nogen  værdie,  naar  det  gielder  om  Kirke- 
historien, Schønheyder  lader  jo  Natalis  Alexander  være  den  yderste 
Grad  af  Fuldkommenhed  i  dette  fag.  Rohte  kan  gierne  philoso- 
phere  over  Beretninger  oversadte  i  frandsk  eller  tydsk,  kort  ieg 
kiender  ingen  her  der  overseer  Historien  i  sin  fulde  Strækning 
undtagen  De  og  vor  store  Schiønning,  hvilken  maaskee  Professor 
Schlegel  allene  kan  succedere,  fordi  han  tør  alt,  hvor  skal  jeg  hen- 
vende mig?  ingen  haver  ieg  at  tale  med,  Jeg  var  da  dristig  nok 
til  at  sætte  en  prøve  paa  om  Deres  Høy  Velbaarnhed  vilde  paa- 
tage sig  den  umage  at  siige  mig  de  feyl  De  fandt  i  Udkastet  til 
denne  Kirkehistorie  paa  Dansk,  ieg  vil  saa  nødig  gaa  gandske 
allene  —  mig  fattes  ikke  paa  Collectanea,  den  skal  snart  blive 
færdig,  naar  Deres  Velbaarnhed  først  biefalder  Udkastet.  Jeg  kan 
ikke  just  heri  føre  lærde  beviiser  af  grædske  og  latinske  Scriben- 
tere,  minst  om  Kietterierne,  men  maa  da  i  Registeret,  som  kom- 
mer senere,  henviise  til  den  latinske  afhandling  som  udførligen  og 
critisk  skal  behandle  de  4re  første  aarhundreder  —  skulde  Tiiden 
ikke  kunde  tillade  Dem  at  siige  mig  Deres  Dom,  maa  ieg  skikke  det 
til  Cramer  i  Kiel,  der  hidtil  har  ophiulpet  mig  ved  sin  opmuntring 
til  at  lade  det  af  mig  skrevne  trykke,  men  sandelig  veed  ieg  ikke 
i  det  Historiske  at  giøre  forskiel  paa  Dem  og  Cramer.  Jeg  er 
med  uryggelig  Høyagtelse 

Deres  Høy  Velbaarnheds  underdanige  Tiener 

N.  D.  Riegels. 

Kiøbenhavn  d.  28  Febr.  1780. 
boendes  i  Strandstrædet  Num:  145. 

Desuden  den  Kirkehistorie  er  et  underhaanden  befalet  arbevde, 
disse  pleyer  sielden  at  lykkes. 


3. 

Høy  og  Velbaarne 

Her  Kammerherre! 

De  Godes  Tal  her  paa  Skue  Pladsen  bliver  alt  mindre  og 
mindre.  Den  Almægtige  overøse  Dem  med  al  Sundhed  og  Glæde, 
Oplysningen,  hele  Fædrenelandet  sukker  derom.  Fru  Lysholm  skrev 

Bruun,  1*.  F.  Suhm,    Tillæg.  3 

mig  ret  bedrøvet   til  om  Deres  Sind,   for  alting  lad  det  ikke   ned- 
slaaes,  men  det  er  haardt  at  erindre  Dem  om  Deres  Tab*. 

Viis  mig  den  Godhed  og  und  denne  Fortale  Deres  Opmærk- 
somhed, og  tillader  Deres  Tid  Dem  det,  da  sig  mig  om  De  ikke 
finder  det  rigtigt  at  tale  den  physiske  Opdragelses  Sag  som  Grund- 
volden hvorpaa  al  moralsk  Forfinelse  skal  grundes,  alle  vore  mo- 
ralske Evner  ere  jo  blot  physiske  forfinede. 

Sommeren  er  for  varm  til  deri  at  anatomere,  dog  giør  jeg 
mange  forsøg  paa  dyr,  der  alle  sigte  til  dette  foresadte  Øyemeds 
Opnaaelse.  Naade  virkninger,  Bønnens  Kraft,  Catechismi  Vælde, 
Omvendelsens  Umulighed  er  noget  underligt,  som  den  philosophiske 
Anatomicus  ikke  kan  begribe.  Just  derfore  maa  han  stedse  kienipe 
med  Theologerne  der  finder  alt  daarligt,  der  strider  imod  deres 
ensidede  vrantne  Kundskab  uden  for  deres  vedtagne  Indsigter.  Man 
haver  skrevet  mig  til  at  Kongen  af  Sverrig  haver  tilbudt  Kayser- 
inden  Fred  endog  i  en  bedende  Tone,  det  er  vel  ikke  sandt.  Ah- 
nelser  tør  man  ikke  troe,  efter  disse  skulde  Rusland  og  Sverrig 
ikke  have  Kræfter  til  at  udholde  Krigen  med. 

Med  uryggelig  Høyagtelse  forbliver  jeg  Deres  Velbaarnheds 

Vestensborg  pr  Nykiøbing  tienstskyldigste  Ven  og  Tiener 

paa  Falster,  d.  12  August  1788.  N.   D.  Riegels. 


4. 

Høy  og  Velbaarne 

Her  Kammer  Herre! 

Aldrig  følte  jeg  større  Glæde,  end  da  Geheime  Raad  Walmoden 
forsikkrede  mig  om  Deres  Sundhed  og  Munterhed.  Gid  disse,  Livets 
sandeste  Gode,  i  en  lang  Række  af  Aar  aldrig  maa  forlade  Dem. 
Det  er  efter  Deres  Raad  at  jeg  vil  give  i  Trykken  hvad  jeg  haver 
om  Christian  den  femte  og  Friderich  den  Qerde,  Vi  Danske  maa  i 
alting  sige  Noget  er  bedre  end  intet.  Med  Christian  den  femtes 
Historie  kan  jeg  begynde  Trykningen  til  Paaske.  Jeg  haver  i  Ud- 
arbeydningen  lagt  Hendrich  d.  IVdes  Historie  af  Pierrefixe  til  Grund. 
Men  hvor  vanskeligt  at  sige  noget  klogt  om  Finanzernes  Forvaltning, 
og  Videnskabernes  Tilstand  under  en  Regiering,  hvor  Bestyrerne 
selv  ikke   kiendte   noget   til  disse  Ting.    Skulde  Deres  Velbaarnhed 

ingen  Brev  Vexling  have  enten  fra  Statholder  Ahlfeld,  General 
Ahrensdorff,  Geheime-Raad  Moht,  Geh.  Bolle  Luxdorff,  Stadtholder 
Guldenlowe,  Dronning  Sophia  Amalia,  eller  nogle  forordninger  fra 
1670  til  1683,  hvilke  af  Delene  hensigtende  til  Christian  den  fem- 
tes indvortes  Regiering,  som  enten  Skatte  Beregning,  Told  Intra- 
derne eller  Antallet  af  Coffardie  Skibene  o.  s.  v.  Deres  Velbaarn- 
hed  maatte  have,  kunde  de  sikkert  sendes  mig  med  den  lollandske 
Post  med  Udskrift  Trykte  Sager. 

Min  Sal.  Fader  haver  efterladt  mig  rare  Samlinger  til  den 
ældre  og  nyere  danske  Statistik,  hvoraf  sees,  at  Magni  Dureils  Re- 
lation til  Dronning  Christine  om  Dannemarks  Indtægter  ere  an- 
førte paa  Beram  for  dog  at  sige  noget.  Hans  Mantal  er  derimod 
rigtig,  siden  det  efter  anstillede  Forsøg  synes  meget  troværdigt. 
Saaledes  stemmer  det  til  Punkt  og  Prikke  med  det  Mantal,  Printz 
Christian  1643  skikkede  sin  Fader  over  Falster  og  Lolland. 

Mit  Liv  haver  jeg  inddeelt  i  trende  Dele,  om  formiddagen 
pusler  jeg  med  den  svage,  forædte  og  af  Adspredelser  fortumlede 
Christian  den  femte,  om  Eftermiddagen  træde  Rotter,  Katte  og 
Hunde  i  Monarchers,  Ministres  og  Bispers  Sted,  hvor  tørre  ere 
ikke  disse  imod  hine?  Den  største  og  bedste  Deel  er  opoffret  min 
Henriette.  Det  er  ikke  liden  Lettelse  for  Sielen  naar  saadan  en 
betydelig  Deel  af  Nerver,  som  de  Kierligheden  haver  Magt  over, 
staae  under  en  god  Kones  Herredømme.  Det  beste  Instrument 
forstemmes,  naar  for  mange  spiller  paa  det. 

Jeg  kan  ret  fornøye  mig  over  de  mange  Skabere  Kiøbenhavn 
er  fuld  af,  alle  skabe  af  usundt  Materie  eller  af  intet.  Printz  Carl 
vil  giøre  af  en  Printz  en  Admiral.  Bernstorf  af  adelige  Holstener 
dulige  Embedsmænd  i  Dannemark.  Schimmelman  af  Pialter  Guld 
og  Sølv.  Reventlow  af  Fæevandte  Bønder,  kyndige,  sædelige  og 
ærekiære  Borgere,  og  det  som  al  Skabning  strax,  ikke  engang  bru- 
ger 6  dage  dertil.  Ligeledes  agter  Colbiørnsen  at  omskabe  Jyder, 
ney  just  Jyde-Proprietairene  agte  med  deres  privilegier  i  Munden 
og  en  Bonde  i  Lotterie,  i  hver  Haand  at  møde  Colbiørnsen  med 
Stevne  Maal  og  Tingsvidne  lige  for  Guds  Domstoel.  Her  vinder 
vist  Colbiørnsen  neppe  her  paa  Jorden,  hvor  Geh.  Brandt  og 
Bernstorff  ja  Reventlow  selv  tale  Adelens  Sag.  Polietimesteren  vil 
og  være  med  iblandt  hine  Pottemagere,  han  vil  af  forfattere  dreye 
Sklødehunde,  der  kan  slikke  Ministrene  hvor  de  vil  have  det. 
Ærede  jeg  ikke  Polietimesterens  gode  hierte,  hafde  jeg  ikke  selv 
trukket  ham  hiem,  hans  politieforhør  over  Julemærkerne  skulde 
blive  ham  dyr.  Manden  er  svag,  ustuderet,  elsker  høyere  Mini- 
stres Smiil  end  Sandheds. 

3» 

Næst    min    underdanige    respect   til  hendes   Naade   haver  jeg 
den  ære  med  uryggelig  Høyagtelse  at  forblive 

Nykiøbing  paa  Falster  Deres  Velbaarnheds  underdanige  Tiener 

d.  30te  November  1790.  ^    D.  Riegels. 


5. 

Høy  og  Velbaarne  Hr.  Kammer  Herre! 

Inderlig  var  min  Glæde,  da  jeg  af  Dem  selv  erfoer  Deres 
Helbred  og  at  De  gik  ordentlig  i  Seng,  troe  mig  Søvnen  før  Mid- 
nat er  ulige  vigtigere  end  man  forestiller  sig.  Mange  Gietninger 
kunde  anføres  om  Luftens  Electriske  Dele,  seige  Dele,  og  uende- 
lige vandagtige  tunge  Partikler,  som  Solens  længere  frastand  fra 
vores  Atmosphære  er  Skyld  i,  og  hvorledes  Lungerne  der  for  en- 
deel meddeler  vores  Blod  de  for  vores  Sundhed  passende  Dele  af 
Atmosphæren  just  arbeyder  herpaa  ved  Søvnen,  og  at  denne  maaske 
er  en  Hvile  for  Lungerne.  Saameget  tør  jeg  med  Vished  raade 
Dem,  at  De  hafde  ingen  urolig  Søvn  at  vente,  hvis  Luften  i  Deres 
Sovekammer  er  tempereret,  og  om  De  i  en  Krog  hafde  staaende 
enten  en  balle  vand  eller  lis,  til  alle  Aarsens  Tider.  Var  jeg 
creeret  Doctor,  talte  jeg  med  Vished,  men  nu  som  et  uskabt  Væsen 
tumlende  mig  i  mit  Intet,  kan  mine  diætetiske  Raad  ey  være  af 
Vægt.  Imellem  os  haver  dog  Forsøg  paa  Dyrenes  Søvn  og  Lunger 
frembragt  slige  overbevisninger  hos  mig. 

Naar  Canceliet  bliver  fisker  Kierling,  nødes  snart  Kongen  til 
at  kysse  den  første  fisker  Kierling,  Canceliet  hver  sin,  og  Polieti> 
mesteren  dem  alle.  Ildesindet  er  da  Julemærkernes  forfatter"^, 
frækhed  er  den  Aand  han  besieles  af,  Regieringsringen  handler 
tvertimod  Julemærkerne,  den  sunde  fornuft  afsiger  dommen,  ikke 
jeg,  men  Canceliet  maatte  maaske  rødme  ved  at  høre  den.  Hvoi^ 
fore  mon  Canceliet  ikke  tager  fat  paa  mit  Brev  til  Procuratoren 
og  besørger  Sag  anlagt.  Jeg  skal  bede  Polietiemesteren  om  at  ind- 
levere dette  Brev  i  Canceliet.  Aldrig  haver  nogen  vovet  at  sige 
prosit  til  et  heelt  Consistorium,  uagtet  det  haver  nysset  høydt  nok 
under  hver  Konge. 

Min  Broder  Capitain  Riegels,  en  god  mathematicus  og  virkelig 
vel  belæst  Mand,  der  vist  vil  æres  af  Dem,  naar  De  kiender  ham, 
overbringer  Dem   dette   Brev,    tillige   haver  jeg   bedet  ham   om   at 

*  Biegcls  udgav:  Julemærker  fra  Landet  og  Byen.    Kbh.  1790. 

tage    de    manuscripter    ud,    som    jeg  ønsker    mig  til   Christian   5s 
Historie. 

Dette  Arbeyde  hafde  jeg  aldrig  paataget  mig,  hvis  ikke  en 
Qvart  kaldet  Christiani  5te  Historie  var  faldet  mig  i  Hænderne  i 
Manuscript  som  indeholder  gode  Materialier.  Og  nu  med  Kammer 
Herrens  Hielp  skal  jeg  stræbe  at  levere  noget,  der  alletider  er 
bedre  end  intet.  Udenlandske  Sager  agter  jeg  for  Danmark  for 
mindre  vigtig  end  indenlandske,  og  her  møder  stedse  gode  forord- 
ninger, men  ingen  Overholdelse,  ingen  Execution. 

Næst  min  og  min  Kones  underdanige  Respect  til  fruen,  haver 
jeg  den  ære,  med  et  oprigtigt  Hierte  fuld  af  de  varmeste  ønsker 
for  Deres  Velbaarnheds  uafbrudte  Vel  og  Helbred  i  mange  Aar, 
at  forblive 

Deres  Høy  Velbaarnheds  underdanige  Tiener 

N.  D.  Riegels. 
Nykiøbing  d.  14  December  1790. 


6. 

Høy  og  Velbaarne  Her  Kammer  Herre! 

Ved  en  Hændelse  reddede  jeg  denne  anden  Deel  af  Jacob 
Sachons  ikke  almindelige  Udgave  af  Virgilius  fra  at  friste  samme 
Skiebne  som  Æneidos  at  foræres  af  Præste-Konen  til  Bønder-Ko- 
nerne for  at  sættes  paa  Kiste  Lougene.  Maaske  De  vil  unde  den 
Plads  i  Deres  Bogsamling.  Præsten,  der  sidst  eyede  den,  kunde 
ikke  andet  end  opvække  Forundring,  han  havde  400  Vidner  paa 
coitus,  han  hafde  forrettet  hele  Sognet  igiennem.  Da  disse  ikke 
vare  uden  enkelte,  forblev  han  som  en  kydsk  ubesmittet  Præst  i 
sit  Embede. 

Torde  jeg  udbede  mig  en  liden  Tieneste,  at  De  vilde  gennem- 
løbe nærværende  Correctur  Ark  af  femte  Christians  Historie,  men 
ey  at  lade  nogen  Skriftborer  eller  Skrift  Kagpidsker  faa  dem  at  see, 
og  da  at  sige  mig  Deres  Tanker  derom.  Af  Fortalen  vil  man  er- 
fare, hvorfore  jeg  ikke  citerer  Skridt  for  Skridt  mine  Kilder.  De 
trykte  Bøger  ere  faa,  som  kunde  fortælle  om  femte  Christian, 
disse  kiende  enhver.  Af  Haandskrifler  fortæller  jeg  en  Deel,  og 
hvorledes  her  citere  Lapper,  Calendere,  Obskrifter  i  Postiller  og 
Psalm-Bøger,  Kirke  Bøger  etc.  Hvorfore  kan  man  ikke  have  samme 
Ret  som  Suetonius,  Salustius,  helst  jeg  kun  skriver  Forsøg  til  en 
Historie,  der  er  strax  villig  til  at  forandre  det  Fortaldte,  naar  bedre 
Grunde  fordre   det.     Haver  jeg  skrevet  noget  fHemodig  er  det  be- 

gribeligt,    siden  jeg  som   Bonde  ikke  saae  at  Bonde  Standen    var- 
ved    Souverainiteten    nærværende,    ey    heller    af    samme    høstede 
mindste  godt. 

Deres  Velbaarnheds  Biefald  vilde  gandske  opflamme  mig  til 
at  fortfare  med  at  arbeyde  paa  fierde  Friderichs,  hvor  jeg  blot  er 
Høyers  oversætter  og  abbreviator. 

Næst  min  Henriettes  underdanige  respect  til  Deres  Velbaarn- 
hed  og  Hendes  Naade  forbliver  jeg  med  uryggelig  Høyagtelse 

Deres  Velbaarnheds  underdanige  Tiener 

N.  D.  Riegels. 
Nykøbing  paa  Falster  d.  25  Octob.  1791. 

Naar  disse  Blade  mig  sendes,  skal  nogle  friske  være  følgagtige, 
hvis  deres  læsning  maatte  behage. 


7. 

Høy  og  Velbaarne  Hr.  Kammer  Herre. 

Da  De  yttrede  formodning  at  jeg  gik  femte  Christians  Charac- 
ter for  nær,  da  vils  mig  den  Tieneste  efter  at  have  læst  disse 
sidste  Ark  om  jeg  kunde  den  historiske  Sandhed  uskadet  lade  ham 
vederfares  større  Ret. 

Jeg  er  med  Høyagtelse 

Deres  Velbaarnheds  underdanige  Tiener 

N.  D.  Riegels. 
NykiøbiDg  d.  16.  November  1791. 

Jyden  kalder  ikke  uretteligen  flad-luus  Præste  Krebs,  det  værste 
er  at  deres  Nid,  Liv,  Roes,  Bagtalelse  er  ligesaa  ubehagelig,  lige- 
saa  vedhængende.  Mourier  fordrives  ikke  uden  med  unguentum 
Neapolitanum,  smør  lidt  paa  Gehren,  der  fandtes  vel  og  nogle  Ca- 
pelianer der  kunde  trænge. 


8. 

Trofaste  Velynder! 

Tiden  haver  næsten  med  Jomfru  Maria  det  eneste  tilfælles,  at 
den   er  evig  svanger,   føder   evig  og  man  veed  ikke,  hvorfra  und- 

fangelscn  med,  eller  uden  Stød  kom.  Utrolige  Ting  have  i  vores 
Taushed  udviklet  sig.  Vi  have  seet  hele  folkeslag,  før  Vellystens 
forkielede  Maddiker,  at  blive  til  glubende  Tygre  og  Havheste,  — 
og  disse  dyr  at  tale  saa  ypperligen  om  friehed  og  dyd  —  midt 
imellem  Bajonet  Orden  og  lydighed  see  vi  Konger  forjagne  og  hele 
drifter  af  Polakker  med  deres  Heste  og  oxser  at  drives  til  armeerne. 
Hvor  afskyeligt  det  franske  folk  der  dræber  en  kronet  drukken- 
bolt —  Hvor  ærværdige  de  trende  kronede  Hoveder,  der  med 
Alliancer  kagpidsker  Polens  Konge  og  jager  ham  ud  af  sit  land  — 
I  Pohlen  fattes  der  ikke  paa  Guds  Engle  Adelige  Jorddrotter,  de 
skulde  med  gloende  Sværd  vogte  at  Synderne  ikke  køre  ind  i 
Paradis  —  Gud  veed!  hverken  Kayserinde  Catharina  eller  den 
gudfrygtige  Kong  Wilhelm  ere  Syndere  —  De  fordre  af  mig  Be- 
skrivelse over  Waldemars  Rudera  ved  Wordingborg.  Opholdende 
mig  hos  Stiftamtmand  Juul  i  Lolland  paa  nogen  Tid,  kan  jeg  ikke 
gandske  opfylde  Dei'es  Ønske.  Ey  heller  veed  jeg  hvorledes  De 
ønskede  Efterretningerne.  Som  en  sand  Ven  af  Waldemars  Efter- 
følger Kammer  Herre  Caimette,  kunde  jeg  i  Sommer  indhendte 
der  paa  Stedet  de  allerudførligste.  Kortelig  kan  jeg  blot  melde 
Dem  hvad  der  er  at  see  ved  Wordingborg  — 

1.  Basin  for  hans  Flaade,  der  var  bedækket  med  Fæstnings- 
værker. 

2.  Et  overmaade  stort  Vagt  Taarn,  hvorfra  Fienden  kunde 
sees  langt  ude  i  Søen. 

3.  Wordingborgs  Slot  med  alle  sine  Grave  og  Udværker. 

4.  Hans  Nyeboder  paa  Knuds  Hoved,  eller  Matros  Baracquer, 
hvor  hans  faste  Søe-Folk  hafde  frie  Huus,  Jord  og  Hauger  at  dyrke. 

5.  Hans  betydelige  Lande  Veye. 

6.  Canalen  fra  Wordingborg  til  hans  frilles  lystslott  Gurre, 
hvori  han,  plaget  af  podagra  og  chiragra,  blev  i  en  Baad  trukket 
af  en  Hest  for  at  faae  hos  hende  fordelende  og  opvarmende  Raad. 

Naar  De  nu  melde  mig  hvorledes  De  befale  disse  Efterret- 
ninger Dem  meddelte,  skal  jeg  giøre  alt  hvad  jeg  kan  for  at  ind- 
hente dem. 

De  Manuscripter  jeg  ikke  uomgiengelig  bruger  til  flerde  Fride- 
richs  Historie  skal  visselig  med  Skibsleylighed  blive  sendt. 

Min  Kone  og  hendes  tvende  Drenge  leve  vel  og  fornøyet.  Det 
er  snart  svigefuldt  med  Børn  i  vore  Tider,  hvor  Egge  Stokken  er 
enroUeret  eller  sadt  i  Requisition.  Glad  er  jeg  ved  at  have  tvende 
Drenge,  den  ældste  lærer  at  være  Hiulmand  —  og  at  flye  Præster 
som  Bussemænd.  Jeg  troer  han  bliver  meget  gudfrygtig,  siden 
han  begynder  saa  tidlig  med  Overtroe. 

Noget  er  bedre  end  intet,  er  alt  det,  der  kan  siges  om  fierde 
Friderichs  Historie.  Og  De  have  Ret,  at  de  længes  efter  Fortsæt- 
telsen siden  Berlingianerne  haver  afmalet  den  som  Praxiteles's 
Venus  NB  at  jeg  er  Konstneren  og  fordums  Fru  Brigaderinde  Ros 
den  Venus  ieg  hafde  udarbeydet. 

løvrigt  haver  jeg  blot  tvende  Øyemede  hvortil  jeg  med  al  min 
Pønsen  stræber.  Det  er  til  Noorets  udgravning  og  Ret  at  lære 
flttets  Oprindelse,  Nytte,  Sygdomme  og  Helbredelse  at  kiende  — 
Mine  historiske  Arbeyder  udfylde  blot  den  Tid  hine  Arbeyder  levne 
mig.  Et  vist  Selskab  vilde  for  min  Afhandling  om  Huudlungerne 
have  mig  til  Doctor  Medicinæ,  men  da  de  ikke  vilde  giøre  mig  til 
Doctor  philosophiæ  animalium,  vilde  jeg  ikke  blandes  ind  med  i 
Charlatans  Hoben.  De  kan  troe  mig,  Grouvelle  er  ingen  Dumrian, 
han  er  ret  besielet  af  Videnskabernes  høye  Værd  og  Vigtighed. 
Balles  Psalmer  og  den  nye  Lærebog  bevise  det  samme  at  være 
den  herskende  Smag  hos  os. 

Endelig  have  vi  faaet  en  dansk  Zollikopher  i  Capelianen 
Clausen,  og  derfore  maa  han  leve  af  200  rd.  aarlig,  og  prædike 
for  Masser.  Jeg  haver  opfundet  et  Tale  Rør  igiennem  hvilket  Jeg 
kan  tale  med  Masser  alene  uden  at  røre  Forstanden  eller  Hiertet. 
Sproget  haver  jeg  lært  mig  selv  af  nye  Kooge  Bøger,  og  siden  jeg 
taler  dette  Sprog,  bagtales  jeg  af  ingen  Præst.  Min  Kone  udbeder 
sin  Respect  formeldet  til  Hendes  Naade,  og  næst  at  tilønske  Dem 
varig  Helbred  og  uafbrudt  glade  Dage  er  jeg  med  sand  hoyagtelse 

Deres  underdanige  Tiener 
Høyet  paa  Falster  pr.  Nykiøbiiig*. 

N.  D.  Riegels. 

Jeg  helbreder  ogsaa  Syge  —  Gaae  De  med  blaadt  Bay  paa 
Deres  smertefuldeste  Steder  og  lad  Dem  indrive  over  gløer,  oleum 
medullæ  equin :  forsat  med  noget  calomel  og  opium,  De  skal  opleve 
sære  Forandringer.  Disse  ting  formaae  at  helbrede  den  Syge  sit 
Huude  og  at  rense  Huudlungerne  ved  at  fremkalde  den  i  chiragra 
og  podagra  saalænge  qvalte  Huududaanding. 

Medicamentet  er  mit  eget  Opspind,  men  sandelig  probat,  helst 
naar  frisk  luft  dermed  forbindes. 

Hvorledes  kan  man  med  faa  linier  forlade  en  Suhm.  Jeg 
længes  ret  efter  at  fordrive  behagelige  Timer  hos  Dem.  Men 
Aristocraterne  gaae  jo  efter  mig  med  Mølle  Stenen  —  og  Præsterne 
raabe  jo  see  her  er  den  fra  hvilken  forargelsen  kommer. 

•  1794? 

Sande  Velynder! 

Ikke  mindes  jeg  nogensinde,  at  have  med  saa  megen  Glæde 
læst,  ja  atter  læst  et  Brev  som  Deres.  Af  Deres  Siels  Munterhed 
slutter  jeg  til  Deres  Legems  Sundhed.  Udødelig  er  De,  mens  at 
De  maatte  vandre  mange  Aar  iblandt  os.  Med  Dem  nedstyrter  al 
Oplysning  i  Danmark  i  evig  ligegyldighed.  De  aliene  holder  den 
i  Veyret.  Her  have  nogle  Bisse-Kræmmere  bragt  følgende  Rygter: 
At  Sorøes  Academie  burde  forlegges  til  Exerceer  Huuset  i  Gothers- 
gaden,  at  hele  Universitetet  skulde  indlemmes  i  Guld  Huuset.  Man 
fik  da  til  Priis  Materier  i  Mathematiken.  Hvor  mange  triangler 
gaar  der  til  et  Par  Buxer.  I  Medicinen.  Er  ikke  Frottering  med 
Hassel  Stokke  det  sundeste  for  hele  absorptions  Systemet.  I  Phy- 
siologien.  Om  ikke  Hiernen  kunde  saaledes  med  Traade  fra  Ung- 
dommen omgives,  at  man  kunde  ved  Hielp  af  disse  regiere  den 
blot  ved  at  sige  om  igien  og  at  trække  i  Traadene.  Men  Spøg  til- 
side sadt,  saa  haver  vores  kiere  Fædreneland  aldrig  været  barbariet 
nærmere  end  nu  man  taler  i  hver  en  Vraa  om  Oplysning.  Man 
sagde  mig  engang,  den  Conference  Raad  er  en  oplyst  Mand,  jeg 
kom  ikke  længere  end  i  Forstuen,  der  skinnede  nogle  gamle  Silde 
Hoveder  og  jeg  hafde  nok.  Ingen  bedømmer  min  Mening  om 
flttets  Oprindelse,  ingen  læser  min  Afhandling  de  inspiratione  et 
exspiratione  cellulosa.  Ingen  vil  have  min  grandskende  Dyr  Be- 
skrivelse i  Trykken.  Alle  Naturphilosophiens  Arbeyder  hvile,  uden 
i  Breve  til  Lærde,  de  moere  sig  dog  med  mig.  Fierde -Friderich 
er  den  triste  sire,  giver  jeg  ham  ledebaand  vil  han  gaae  ene  og 
falder  over  sine  egne  tomhede  Been.  Giver  jeg  ham  faldehat  paa, 
troer  han  det  er  Nordens  tredoppelte  Krone  og  da  er  han  selv- 
klog, uregierlig  og  stedse  gnisk.  Naar  jeg  undtager  Høyers  for- 
tieneste af  de  Holsteenske  Stridigheders  Historie,  er  hans  Historie 
om  Ficrde  Friderich  høyst  mager.  Lidet  haver  han  om  land- 
væsenet, intet  om  Videnskaberne,  jeg  maa  være  glad  ved  min 
fader  og  de  haandskrifter  jeg  selv  nu  i  9  aar  haver  kundet  rapse 
fra  Urtekræmmere  etc.  I  de  som  De  sendte  mig  vare  dog  nogle 
Perler.  Jeg  skal  skrive  den  saa  godt  jeg  kand.  Smiger  skal  vist 
ikke  være  Haarene  i  min  Pen. 

Alt  tilsendte  og  laante  skal  rigtig  blive  erkiendtligen  tilbage- 
sendt. Tael  nu  et  godt  Ord  for  mig  hos  Kai,  jeg  skrev  ham  paa 
deres  Ord   til  om   at  laane  mig  Høyer.     Var  Bulow  den   han  lod 

til  at  være?  Maaske  Bonden  i  Høyet  kiendte  ham.  At  han  for- 
agtede og  forfulgte  mig,  moerede  mig  stedse  ligesaa  meget  som  at 
Baden  nu  paa  engang  tog  mig  op  fra  3die  lectie  og  giør  mig  til 
dux  i  Mesterlectie,  lærer  mig  Rhetorica,  logica  verborura,  Æstetik 
paa  en  advarende  Maade  for  hele  lectien,  som  ikke  allene  basker 
sig  træt  paa  mig  med  sin  og  Kones  ferle,  harker  og  spytter  paa 
mig,  slaar  Hatten  af  mig  og  siger  omsider  nu  kan  I  have  lov.  Ikke 
agter  jeg  at  svare  denne  værdige  Olding  noget,  det  glæder  mig  op- 
rigtigen,  at  han  ved  at  læse  mig  sparer  at  kiøbe  squilla.  Vil  De 
kiøbe  Chimærer  for  godt  Kiøb,  sælges  de  indbundne  i  november 
Maaned  hos  Boghandler  Malling. 

Borgia  haver  sendt  mig  Systema  Brahmanicum,  dette  med  al- 
phabetum  tibetanum,  sammenlignet  og  eftersporet  i  Manichismum, 
kunde  bevise  hvor  underlig  Traditionen  kan  blive  ukiendelig.  Jeg 
gad  skrevet  Systema  Bamannicum  Lutheranense.  Jeg  haver  en  Brah- 
maner, der  haver  150  Gies  inde  at  fede,  hvilket  herligt  ævn- 
system. 

Franzosen  blev  endnu  ikke  opædt;  ney  det  gik  hastigere  at 
æde  Polakker,  disse  drak  man  fordum,  nu  fortæres  de  paa  alle 
maader.  Smuk  ligevægt  at  eye  de  ^j^  af  Verden.  Bernstorfs  Er- 
klæring giør  os  ingen  Skam.  Siig  nu,  at  De  skrev  en  Bonde  til, 
han  sendte  Dem  sludder  nok. 

Min  heste  Jette  og  raske  Drenge  hilse,  og  er  jeg  med  Høyag- 
telse, beste  Velynders 

underdanige  Tiener 

N.  D.  Riegels. 
Høyet  d.  29  October*. 

Hvorfor  Natur  Directionen  er  vred  paa  mig,  begriber  jeg  ikke. 
En  Rotte  giordte  jeg  geyl  ved  at  electrisere  hans  testiculer.  Jeg 
gider  knap  mere  talt  om  naturphilosophie.  Naar  Chymie  og  elec- 
tricitet  ey  vil  hielpe  mig,  bliver  jeg  med  alle  anatomister  blot  ved 
Skallen.  Det  er  sandt,  jeg  skal  sige  Glose  Kundskab,  prosit  Hr. 
Tacitus  der  tog  feyl  af  Julius  Agricola  og  Bisp  Harboe.  Prosit 
Hr.  Lexicographus  der  glemte  den  herlige  Høst  der  fmdes  af 
glemte  Bemærkelser  i  Miscellanea  Lipsiensia.  Det  er  sandt  Amberg 
er  ikke  Menckenius.  Prosit  Hr.  Editor  Virgilii,  som  om  Heyne 
aldrig  hafde  giort  det  samme.  Prosit  Hr.  Journal  Skriver,  der 
kaster  Publicum  Støv  i  Øynene  og  kalder  alt  det  pamphlets  som 
beder  Professorerne  om  at  regne  rigtig. 

*  1794? 

10. 


Høy  og  Velbaarne  Her  Kammer  Herre! 

Zen-Vesta,  alcoran,  Sibyllæ-Bøger,  Gammel  og  Nye  Testamenter 
maae  dog  nok  ikke  være  komne  i  lige  linie  ned  fra  Himmelen, 
siden  de  ikke  kan  føre  deres  dyrkere  lige  dertil.  I  det  mindste  haver 
Bispens  fristerinde  den  høyfornemme  Dame  vist  ikke  fundet  det  i 
Biblen  og  Bibellæsningen,  hun  søgdte.  Hun  siger  vist,  skal  Guds 
Ord  være  nyttige  til  alting,  maa  de  apocryphiske  Bøger  ikke 
glemmes. 

Hvilken  Tænkefærdighed  I  Canoner  styre  Comedie  Smagen  — 
oven  paa  Bomber  og  Granater  hviler  hele  landets  Bogsamling,  der 
styres  af  en  Jesuit,  der  ikke  værdiger  at  svare  paa  danske  Breve. 
Det  er  en  lykke  for  Skribentere,  at  Artilleriet  kan  bruge  deres 
Skrifter  til  Carduuser  —  og  at  Banquen  og  elsker  Trykkene,  ellers 
vilde  i  Monarkierne  Bogtrykker  Konsten  snart  tabe  sig  —  forord- 
ninger, Psalme-Bøger  og  Cathechismusser  eller  Excellencerne  iblandt 
disse  lære  Bøgerne,  ere  jo  de  eneste  Skrifter,  Canonerne  ynde  — 
Saare  faae  Videnskaber  behøves   der  og  til  at  holde  disse  i  Gang. 

Hermed  sendes  Dem  noget  af  det  der  kan  erfares  fra  Wor- 
dingborg,  vilde  De  opgive  mig  Spørgsmaale  skulde  jeg  stræbe  at 
skaffe  dem  besvarede. 

Lad  Dem  give  af  den  unge  Apoteker  Manthey  oleum  Medullæ 
equinæ  cum  opio  albo  saturatum,  giør  det  varm  over  Ild  og  gnie 
dermed  Deres  pinefuldeste  og  stiveste  Steder,  og  De  skal  vist  finde 
lindring.  Lad  aldrig  nogen  dødelig  vide,  at  De  have  dette  uhørdte 
Middel  fra  et  Intet,  fra  en  upromoveret  Bønhas  —  min  under- 
danige Respect  fra  min  Jette  og  mig  til  Hendes  Naade,  forbliver 
jeg  med  den  sandeste  Hengivenhed 

« 

Deres  underdanige  Tiener 
N.  D.  Riegels. 

Høyet  pr.  Nykiøbing  paa  Falster  d.  6.  April  1796. 


Slottet  er  mærkværdig  deraf,  at  V.  Friderich  som  Kronprinds 
lærdte  her  at  drikke,  og  at  han  forærede  det  til  v.  Osten.  Det 
vilde  moere  Dem  at  besee  Wordingborg  selv.  vidste  jeg  Deres 
Komme,  skulde  jeg  vist  skaffe  Dem  alt  at  see. 

11. 

Høy  og  Velbaarne  Her  Kammerherre! 

Ikke  haver  jeg  længe  følt  større  Glæde,  end  at  være  et  Øyen- 
vidne  til  Deres  Siels  og  Legems  Sundhed.  Himmelen  selv  forlænge 
Deres  for  den  sande  Oplysning  saa  vigtige  Dage  indtil  det  sidste 
Maal  og  menneskelige  leve  aar  —  hvorfra  den  skyldfrie  Siel  saa  glad 
flyver  over  i  hine  salige  Egne,  og  træt  af  at  kiempe  med  Tiden 
gierne  overlader  denne  det  Rov  den  søger. 

De  laante  mig,  beste  Velynder  af  Deres  Bibliotheck  i  Aarene 
1787—88—89—90  nogle  faa  Bøger  og  en  Deel  Haandskrifter  til 
femte  Christians  og  fierde  Friderichs  Historie,  De  laante  mig  disse 
som  ven  og  kyndig  Historieskriver,  der  vilde  lette  mig  Arbeydet, 
ved  at  lade  mig  beholde  Alt  dette  til  laan  indtil  jeg  med  begge 
disse  Kongers  Historie  var  færdig.  Jeg  maae  da  bede  Dem  om 
forladelse  at  jeg  ikke  haver  sendt  Dem  disse  historiske  Hielpe- 
mldler  før,  men  maa  endog  udbede  mig  denne  Godhed  lagdt  til 
alt  det  øvrige  gode  De  i  24  Aar  have  viist  mig,  at  de  vilde  melde 
mig,  om  det  ikke  var  Deres  fulde  Mening,  da  jeg  laante  disse  Pa~ 
pirer,  som  De  nu  paa  nye  stadfæster,  at  jeg  maa  beholde  dette 
laan  indtil  jeg  er  færdig  med  femte  Christians  og  fierde  Friderichs 
Historie.  Vist  vil  tvende  Aar  endnu  medgaae  inden  jeg  reent  kan 
henlegge  fierde  Friderich. 

Nu  veed  jeg  ingensteds  mere  at  laane  Bøger  som  arbeydsom 
lærd,  thi  chicaner,  formaliteter,  tydsk  hovent  Væsen,  theologisk 
Hofmod,  jesuitisk  lumskhed,  aristokratisk  Dumhed,  nedrig  Snuhed 
for  denne  ere  ikke  de  liflige  Træer  det  Ac^demie  skal  være  be- 
plantet med,  hvor  Lærde  samle  lyst  og  mod  til  at  grandske  og 
meddele  Borgerne  nyttige  Grandskninger. 

Revisor  Andersens  Skatte  bør  ikke  være  for  Dem  ubekiendte, 
thi  hvor  De  finde  en  Perle,  er  den  ægte. 

Næst  tusend  Tak  for  sidst  og  min  underdanige  Respect  til 
Hendes  Naade  forbliver  jeg 

Deres  Velbaarenheds  underdanige  Tiener 

Hoyet  pr.  Nykiøbing  paa  Falster  N.  D.  Riegels. 

d.  1ste  October  1796. 

Med  dette  Brev  maa  sammenholdes  Brevet  fra  Riegels  til  R.  Nyerup, 
dateret  27.  Dec.  1796,  som  er  udgivet  af  S.  B.  Smith:  Til  Belysning  af  lite- 
rære Personer  og  Forhold  i  Slutningen  af  det  18.  og  Begyndelsen  af  det  19. 
Aarhundrede.     Kbh.  1884,  S.  255—56. 

XVII. 

Tyge  Rothe  til  Suhm. 

1. 

Dette,  kiereste  Herre  Kammerherre,  er  tenkt  af  mig  ved  at 
høre  Dem  siunge  om  Norge:  Jeg  føler  som  jeg  siunger:  Jeg  vilde 
saa  gierne  viise  Dem  mit  hierte,  hvordan  det  føler  for  Dem. 

ViUe  De  læse  Stykket?  frit  sige  mig  Deres  Tanker;  jeg  er  ei 
kielen  over  mine  Arbeider:  De  tegne  hvad  jeg  bør  erindre. 

Gierne  vilde  ieg  snart  have  Stykket,  thi  det  skulde  trykkes,  og 
naar  man  bier  længe  med  dets  lige,  da  faae  andre  rett  til  at  vente 
sig  meget.  De  have  jo  dog  intet  imod  at  De  nevnes.  Dog  dette 
faaer  jeg  da  at  viide  af  Dem. 

Skulde  De  ikke  have  hørt  om  Kiøbenhavns  Amtmandskab 
vorder  leedigt  V 

Med  det  troeste  hierte  er  jeg  Deres 

d  3  Marts  1776  Rothe. 

Jeg  udbeder  mig,  jeg  venter  mig  en  Critisk  Betenkning,  i  den 
forsage  De  mig  dog  ikke! 


2. 

Tak  være  Dem,  kiereste  Herr  Kammerherre,  derfor  at  De  have 
givet  mig  Leylighed  at  skrive  Dem  til!  Det  er  Sandhed,  at  jeg 
ofte  havde  i  sinde  at  giøre  det,  men  saa  tenkte  jeg,  at  det  kunde 
synes,  som  vilde  jeg  nøde  Dem  et  Brev  af,  og  jeg  veed  jo,  at  De 
have  Arbeider  hvilke  kræve  ald  Deres  tiid.  Nu  have  De  sendt 
mig  baade  Bog  og  Skuepenge,  og  da  bør  jeg  jo  sige  Dem  tak 
baade  for  tingene  i  sig  selv  og  for  det  at  De  havde  mig  i  tanker. 
Hvorfor  skulde  jeg  ikke  torde  sige  det  frieligen,  at  jeg  er  Deres 
Venskab  værdig,  naar  jeg  saa  levende  føler  det  i  mit  hierte  at  jeg 
med  reen  troefasthed  elsker  Dem?  Det  giør  jeg  visselig,  og  ey  er 
det  den  gieldende  Mand,  ey  den  Mand  med  hvilken  det  er  saa 
hæderligt  at  staae  i  forbindelse,  ey  er  det  ham  jeg  tenker  mig, 
naar  jeg,  som  i  Sandhed  ofte  skeer,  sidder  i  et  stille  øyeblik  og 
har  tankerne  heftede  paa  Dem ;  Ney,  men  det  er  Manden  med  den 
reene,  den  frie,  den  milde  Siel,  Manden  der  i  de  stoere  handeler 
lader  ret  og  Sandhed  være  sig  meere  end  ald  anden  livets  bliidhed ; 

derhos  Manden,  der  i  udvortes  adfærd,  saa  vel  som  i  arbeider,  dem 
hiertet  tilsiger,  lader  see,  at  bliid  følsomhed  er  grundordningen  til 
hans  Charakter;  saaledes  tenker  jeg  mig  Dem,  og  vee  mig,  om 
jeg  da  ey  havde  Dem  kier;  Men  jeg  har  det,  og  nu  som  før  kom- 
mer hvert  ord  mig  fra  hiertet;  troe  dette,  kiereste  Herr  Kammer* 
herre,  og  troe,  at  Velsignelse  fra  vor  Gud  over  Dem  og  over  hver  der 
hører  til  Deres  Huus,  over  Deres  den  hæderværdige  Frue,  og  Deres 
den  haabefulde  Søn,  at  det  er  mig  til  sand  Glæde;  jeg  tenker  mig 
derved,  at  Verden  seer,  hvor  retskaffenhed  faaer  stundom  ønskelig 
og  kiendelig  løn ;  jeg  tenker  at  Patriotiskhed  og  undertiden  fører  til 
hæld  og  ære;  og  jeg  tenker  at  slige  tilfælde  stedse  gavne  verden 
og  gavne  folket,  blandt  hvilke  de  finde  sted.  Ja  med  de  beste  af 
dette  lives  Velsignelser  lyksaliggiøre  vor  Gud  Dem!  Med  folkets 
stedse  voxende  Agt  og  tilliid;  med  mange  glade  Dage,  og  mange 
glæder  over  en  eeneste  Søn  —  Nu  jeg  vil  bryde  af,  thi  vist  blev 
bladet  fuldt,  om  jeg  loed  Pennen  løbe  hen,  og  loed  den  udtrykke 
tanker  og  følelser,  dem  jeg  har,  og  har  i  hobetal. 

For  udtoget  af  vort  Folkes  Historie  skylder  dette  folk  Dem 
tak*  og  hver  der  ønsker  nyttig  kundskabs  udbredelse,  han  yder 
den  Dem  gierne.  Vor  Ungdom  kan  dog  faae  idee  om  hvad  Hi- 
storie er,  og  hvad  det  er  at  kiende  tider  og  Sæder.  End  eet  goede 
lover  jeg  mig;  dette,  at  mangen  een  vil  blive  læget  for  National- 
stoltheden, hvilken  er  saa  almindelig  blandt  os,  som  den  er  det 
for  alle  folk,  indtil  de  naae  en  vis  grad  af  philosophisk  oplysning; 
Tidsrummet  fra  Waldemar  indtil  Frider  III  i  henseende  til  regie- 
rings Maade,  til  status  personarum,  til  folke  frieheden,  det  kan 
vel  ydmyge,  eller  det  kan  giøre  traurig;  alle  vore  Baroner,  vore 
smaae  Lehnsherrer  fra  Tyskland;  derfra  aldt  det  for  Menneskelig- 
heden haarde  og  ydmygende,  hvilket  lehnsforfatningen  førte  med 
sig  —  Saa  det  senere  tidsrum,  og  derved  tanker  om  mange  punk- 
ter; om  seenheden  i  at  gaae  mod  oplysning  og  nye  og  frie  udsigter 
i  den  intellektuelle,  i  den  physiske,  i  den  politiske  Verden ;  om  det 
at  vi  ere  saa  eene  for  os  selv;  og  det,  goede  Her  Kammerherre, 
at  blandingen  mellem  Danske  og  Norske  er  endnu  ey  bleven  fuldt 
broderskab  —  Gid  jeg  toeg  feil  heri;  og  gid  vi  vare  virkeligen 
brødre.  Men  .  .  .  dog  jeg  vil  ey  sige  meere.  O  det  kan  jeg  be- 
gribe, hvordan  De  har  været  tilmode,  da  De  for  den  halve  Deel, 
ja  meer  end  den  halve  Deel  af  XVIII  Sek.  maae  nøyes  med  at 
nevne  Langebek  og  Gunnerus  som  vore  Lærde;  og  Bogen  er  trykt 
1776.  Ingen  opdagende,  dybt  skuende,  ved  egen  Kraft  fremgaaende 
Philosoph ;  ingen  der  fik  moed  og  kraft  ved  en  Tyge,  en  Bork,  en 
Rømer,   en  gammel  Horbov  —  hvor  lysteligt  er  det  at  have  store 

Objekter  at  male:  hvor  lysteligt  at  handle  om  folk  og  Mennisker 
der  have  spillet  stoere,  stolte  Ruller:  om  begivenheder,  der  have 
havt  goed  og  hældiggiørende  indflydelse  i  det  heele :  i  vort  Europas 
tilstand:  det  kan  jeg  misunde  vor  Naboe,  at  deres  Gustav  og  hans 
Mænd  staae  som  de  staae  i  Europas  politiske  Frieheds  og  Religions 
historie.  Dog  nu  ikke  eet  ord  meere  herom,  uden  aliene  tak  fra 
mig  som  dansk  Mand  for  bogen;  og  gid  den  blive  brugt  retteligen, 
brugt  af  tenkende  Lærere,  De  have  da  Vished  paa  megen  Løn*. 


og  Arbeide ;  i  Sommer  faaer  jeg  Stykket  færdigt  om  hierarkiet,  det 
bliver  et  Bind  for  sig.  Materien  er  riig,  og  indbefatter  meget.  Men 
det  er  mig  ubehageligt,  at  jeg  skal  have  saa  faa  Kiøbere  til  Bogen  I 
thi  sandelig  jeg  kan  ey  undvære  Pengene  den  saaledes  hensetter  [?]; 
dog  det  faaer  saa  være,  og  jeg  vil  ey  aflade  at  yde  mit  til  med- 
menneskers gavn  — 

Har  jeg  nu  ikke  været  for  vidtløftig?  og  er  det  Dem  til  Lyst 
at  høre  mig  tiere?  De  maae.  De  maae  ikke  nøde  Dem  til  at 
skrive  mig  til.  Ney,  jeg  beder  derom.  Naar  Vinteren  kommer, 
da  kan  jeg  høre  Dem,  nyde  Dem,  og  jeg  kan  ikke  undvære  at 
nyde  Dem.  Gid  De  saae  mig  dybt  i  Sielen,  saa  skulde  De  være 
vel  tilfreds  med  ønskerne,  jeg  giør  over  Dem  og  Deres,  ogsaa  vel 
tilfreds  med  grundene,  efter  hvilke  jeg  ærer  Dem  saa  fast[?],  elsker 
Dem  saa  troeligen,  at  De  visselig  kunde  kalde  mig  Deres 
Tybierggaard  d.  4.  Aug.  1776**. 


3. 

Her  have  De  en  Sang,  og  lad  den  være  Dem  et  vidne  om 
mit  Venskabs  reenhed  —  hvad  jeg  følede  for  Dem  —  for  Deres 
første  Ven  —  det  sang  ieg  —  intet  uden  det  —  og  ieg  sang  fordi 
ieg  vilde  ære  Dem. 

Vil  De  have  bladet  trykt  —  da  lad  det  skee  —  jeg  har  intet 
derimod  —  Om  De  da  ville  dette,  saa  lad  formaten  blive  som 
mine  andre  Sanges  —  jeg  meener  den  om  Dannemark,  eller  den 
til  Berger.  Endnu  beder  jeg,  at  om  De  lade  det  trykke,  ieg  da 
maatte  faae  en  Correctur,  thi  ieg  kan  best  rette  feilene. 

Gud  velsigne  Dem  mangfoldelig 
d.  10.  Marts  1778.  Rothe. 

*  Herefter  ere  ca.  13  Linier  bortskaarne  af  Nyerup. 
**  Denne  Linie  er  tilføjet  af  Nyerup. 

4. 


Høyvelbaarne  Kiereste  Her  Kammer  Herre! 

At  De  og  Deres  værdige  Frue  henleve  Dagene  i  Sundhed  og 
med  Velbehag,  det  sees  af  Brevet  med  hvilket  De  have  beæret 
mig.  Mit  hierte  henger  ved  Dem  og  Deres  Huus,  og  til  min  Død 
bliver  jeg  Dem  troefast;  altsaa  Kiereste  Hr  Kammerherre,  er  hver 
tanke  om  Deres  Lyksalighed  mig  til  Glæde;  hvordanne  mine  Øn- 
sker ere  over  Dem,  det  veed  vor  Gud;  men  for  anskreven [?]  rede- 
lighed har  jeg  den  mig  glædende  Løn,  at  jeg  med  Vished  troer 
De  have  mig  kier,  og  at  Deres  dyrebare  Frue  under  mig  sit  Ven- 
skab og  sin  Yndest;  De  begge  maae  stedse  vedbeholde  sig  dette, 
og  derved  fremme  mit  Livs  Lyksalighed.  Derimod  skulle  de  begge 
finde  mig  troefast  og  nidkier  for  hver  Deres  Ære,  hver  Deres 
Glæde. 

Mine  Dage  løbe  hen  i  denne  Sommer  saaledes  at  jeg  er  lykke- 
lig, og  at  jeg  føler  mig  at  være  det  —  den  svage  Helbred  dog 
noget  fastere  end  i  de  nest  foregaaende  tider  —  Kraft  og  drift  til 
at  arbeide  —  En  Søn  kommen  sig  fra  Universitetet  med  Ære  — 
de  andre  Børn  givende  mig  glædeligt  Haab  —  ellers  nydende  her 
fuld  roe  og  friehed  —  Langt  fra  de  mægtige  —  og  aldeeles  uden 
Ønske  at  være  dem  nær  —  Med  alt  dette,  kiereste  Hr.  Kammer- 
herre, dagligen  beskieftiget  med  anlæg  for  engang  maaskee  at 
skaffe  mine  Bønder  det  uskatteerlige  Goede,  Friehed  og  Eyendom. 
Dette  kan  ikke  skee  hastigen  —  men  trinnene  skulle  giøres  efter- 
haanden,  om  Maalet  eengang  skal  naaes  —  laar  ere  4  Bønder 
Gaarde  udfløttede  og  hver  har  sin  Jord  samlet  paa  eet  Sted  ved 
sin  Gaard  —  i  det  tilkommende  aar  sker  det  samme  med  7  gaarde 
—  Kunne  de  derefter  vel  bruge  deres  jord,  da  faae  de  formue  — 
de  kunne  da  betale  mig  for  Hoverie  —  de  kunne  da  eye  deres 
Gaarde  —  de  kunne  da  blive  B6rgere  —  thi  hvad  ere  de  nu  —  De 
ædle  Mand,  med  det  mod  med  Mennisker  kierlige  hierte  —  De  ædle 
Frue,  med  den  adel  i  Sielen  —  det  hengen  ved  Forsettet  at  vandre 
mod  Himmelen.  De  begge  med  det  Herredomme  jeg  tiltroer  Dem 
at  have  over  deres  Rigdom!  hvor  jeg  ofte  har  ønsket  Dem  at  De 
maatte  faaet  lyst  til  at  blive  nogle  bonde  slegters  velgiørere  —  og 
da  hvilket  varigt  Monument  skulde  De  oprette  sig?  Men  som  vor 
Gud  satte  Dem  her  i  Verden,  saa  kunde  de  have  gaaet  frem; 
langt  anderledes  end  jeg,   med   mine  mange  Børn  og  min  ey  store 

Formue  —  Nu  dette  har  ey  skullet  være  Deres  Bane  —  og  saa 
kunne  De  gavne  Verden  påa  en  anden,  som  De  saa  herligen  giøre 
—  og  derimod  har  jeg  det  Kald  at  arbeide  i  det  omtalte,  og  det 
vil  jeg  troeligen  giøre  —  skulde  jeg  end  lide  noget  tab,  og  skulde 
børnene  savne  noget,  nu  saa  veed  jeg  at  mine  Fædres  Gud  er 
ogsaa  disse  Børns  —  og  det  skal  gaae  dem  vel,  thi  de  skulle 
vandre  frem  med  reedelighed,  og  blive  duelige;  Kan  De  undres 
derover  at  jeg  med  at  have  disse  Udsigter  er  roelig  for  alt  det 
øvrige?  Ney,  De  undre  sig  ey  derover!  thi  De  tenke  mandigen  — 
og  saa    ville  De   at   andre   skulle  giøre  —  O  hvor  har  ieg  erfaret 

•  * 

paa  min  Vandring,  at  man  kan  nyde  godt  i  livet,  uden  megen 
Yndest  hos  de  mægtige!  men  derfor  være  min  Gud  de  ydmygste 
og  de  varmeste  Taksigelser. 

At  vi  kan  vente  os  Deres  arbeide  til  Vinter,  det  glæder  mig 
meget  —  bliv  lenge  —  lenge  ved  Kraft;  og  lev  lenge  Deres  Land 
til  Gavn  og  Ære  —  De  ere  saa  faa,  de  der  handle  som  De,  ædel- 
modige Patriot  —  men  efterslegten  skal  og  herligen  fryde  sig  ved 
Deres  Minde  —  Hvad  bøger  jeg  haver  af  Deres,  skal  jeg  vist  tage 
med  ind  —  jeg  er  meget  ordentlig  i  den  henseende;  men  det  er 
jo  og  en  Pligt. 

Nogle  Sange  giver  jeg  til  Vinter  —  en  liden  Samling  —  der- 
nest  kommer  2  Deel  af  Hierarkiet,  hvoraf  allerede  13  ark  ere 
trykte  —  saa  tager  jeg  fat  paa  enten  Lehns  Sagen  eller  Reforma- 
tionen —  begge  Materier  ligge  mig  meget  levende  i  Sielen  — 
Uden  arbeide  kan  jeg  ey  leve  —  vilde  jeg  ey  kunne  leve  —  Til  løn 
for  denne  reedelighed  skal  vor  Gud  give  hæld  og  gode  dage  — 
og  det  beste  er  jo  det  beste.  Dette  at  man  ved  enden  af  banen 
kan  vide  sig  at  have  været  troe  i  det  os  tildeelte  Ærende. 

Nu  jeg  skrev  dette  ey  korteligen,  thi  jeg  troede  at  De  med 
Lyst  hører  mig.  Vor  Gud  velsign  Dem  og  Deres  Frue  med  sine 
beste  Velsignelser  —  det  ønsker  ingen  ivrigere  end  Deres 

Tybierggaard  d.  30te  Sept  1778.  Rothe. 

5. 

Til  Deres  Høyvelbaarenheds  Eftersyn  og  Overveyelse  frem- 
sendes indlagde.  Havde  De  været  her  i  Byen,  var  det  kommet 
først  til  Dem.  Nu  beder  jeg  at  De  ville,  som  de  andre  Herrer 
angive  Deres  Mening,  og  derefter  lade  mig  faae  det  iglen. 

Heldst  ønskede  jeg  at  faae  det  tilbage  med  den  Ven,  der  nu 
befordrer  det;  da  det  igien  skulde  leveres  Prof.  Abildgaard  til 
igientagen  Overveyelse. 

Bruun,  P.  F.  Suhm.    Tilleg.  4 

Kunde  det  skee  at  Deres  Høyvelb.  var  her  i  Byen  Onsdag 
eller  Torsdag  Eftermiddag  Klokken  4  —  da  vilde  leg  derom  under- 
rette de  andre,  og  vi  saa  kunne  samles  hos  Dem,  ædle  Mand,  for 
at  overlægge,  saaledes  at  Indbydelsen  snart  kunde  komme  i  Omløb. 
Herom  udbeder  jeg  mig  Efterretning,  saa  ieg  derefter  kan  giøre 
Anmeld ning  for  de  Andre. 

Jeg  anbefaler  mig  til  Deres  Venskab 

19  Sept.  89  Rothe. 


XVIII. 
F.  H,  Wedel  Jarlsberg  til  Suhm, 

Traventhai  den  8de  Decbr  1793. 
Høy  og  Velbaarne 

Allerhøystærede  Herr  Kammerherre, 

At  Deres  Høy  og  Velb.  synes  godt  om  mit  Stykke,  kunde  giøre 
mig  meget  stolt,  da  jeg  ingen  veed  hvis  Biefald  jeg  heller  ønskede. 
Jeg  nægter  ikke,  at  Sujettet  er  delicat  i  disse  Tider,  hvor  Tanker 
selv  ikke  alletider  gaae  Toldfrie,  og  vilde  jeg  i  Paris  kandskee 
derved  have  tildraget  mig  Guillotinen.  Som  fød  Aristocrat  haver 
jeg  behandlet  Friehedens  Misbrug,  og  dertil  taget  Anledning  af  en 
i  de  offentlige  Tidender  bekiændtgiordt  sandfaerdig  Tildragelse.  Naar 
Deres  Høy  og  Velbd  vilde  have  det  Venskab  at  geleyde  det  med 
et  pr.  Ord  fra  Deres  Haand,  haaber  jeg  det  og  vil  finde  Grev  Ahle- 
feldts Biefald,  og  at  det  altid  blandt  de  maadelige  Stykker  man 
opfører  kunde  søge  sin  Lj'kke,  for  at  vise  Fordomes  latterlige  Side. 
I  henseende  til  Stykket  selv,  tillader  mig  Deres  Høy  og  Velbd  føl- 
gende at  erindre. 

Blandt  de  mange  nyere  Stykker  som  medens  min  Ophold  i 
Nærheden  af  Riigs  Stæderne  falde  mig  i  Hænderne,  har  jeg  og 
fundet  en  original  Abbildning  af  det  Mainzer  Frieheds  Træ.  Det 
er  et  ligevoxen  Gran  eller  Fyrretræ  kandskee  og  en  Eli,  uden 
mindste  Green  saanær  som  ved  Toppen.  Der  oven  paa  sidder 
Frieheds  Huen  (ingen  Hat)  med  en  trefarvet  Kokarde.  Stammen 
er  fra  Roden  til  Toppen  omvunden  med  de  3farvede  Baand.  Ved 
Siden  staae  2de  Pikker  paa  samme  Maade  omvundne,  og  oppe  ved 
Jernet  fladdrer  en  heel  Dusk  Baand.  Naar  nu  fra  Toppen  af 
Træet  ned  til  Pikkerne  blev  nedladt  Blomster  Guirlander,  og  nogle 
fleere  Pikker  i  Dandsen  af  Piger  nedsættes,  maatte  saadant  yed 
Dandsen  paa  Theatret  giøre  en  meget  god  Virkning.    Jeg  seer  ikke 

at  det  kand  være  noget  kroned  Hoved  anstødelig,  at  man  spøger 
med  Friehedens  Symbolum,  da  disse  Jordens  Guder  i  andre  Stycker 
jo  aldeeles  ikke  skaanes,  og  saa  reent  afklædes  det  Guddommelige 
at  neppe  Mennesket  bliver  tilbage.  Det  Sted  hvor  om  Hattemager 
Professionen  tales,  maatte  altsaa  udelades  eller  forandres,  som  og 
jeg  igientager  min  ydmygste  Bøn,  reent  at  udstryge  hvad  som  ikke 
finder  Deres  Approbation  eller  hvad  De  kunde  finde  Tidens  Smag 
anstødelig.  Friehedens  Sang  maatte  nødvendig  have  nogen  Over- 
eensstemmelse  med  de  Franskes  ^a-ira,  og  seer  man  tydelig  paa 
Opløsningen  at  ingen  Democrat  kan  have  skrevet  en  Satyre  paa  en 
misforstanden  Pøbels  Friehed.  I  det  mindste  er  det  i  Berlin  saa- 
ledes  optagen,  og  vil  i  Følge  et  Udtog  jeg  deraf  haver  didsendt 
dets  Opførsel  ingen  Modsigelse  være  underkasted.  Imidlertid  har 
jeg  holdt  det  for  min  Pligt  som  Dansk  Mand  først  at  tilbyde  det 
mit  Fædrenelands  Theater,  skiøndt  jeg  unødig  vilde  supponeres 
som  Autor  dertil.  Ved  at  være  saa*  nær  paa  den  tredie  Side,  at 
jeg  selv  maa  vende  Bladet,  seer  jeg  først  hvor  vidt  jeg  haver  over- 
skredet et  ordentlig  Brevs  fastsadte  Grændser,  og  at  jeg  misbruger 
Deres  Høy  og  Velbds  Godhed  og  Taalmodighed.  Hvad  skal  jeg 
sige?  Forseelsen  er  engang  begangen,  og  jeg  haaber  Tilgivelse. 
Jeg  æsker  endnu  meere,  naar  jeg  udbeder  mig  Deres  Høy  og 
Velbds  Godhed  og  Deres  Protection  for  min  første  Fødde.  Med 
dybeste  paa  sand  Fortieneste  grundedste  Ærefrygt  har  jeg  den  Ære 
at  kalde  mig  Høy  Velbaarne  Allerhøystærede  Herr  Kammerherre 
Deres  Høj'  Velbds  ærbødigste  og  forbundne  Tienere 

F.  H.  Wedel  Jarlsberg. 


XIX. 
O.  Worm  til  Suhm. 

Høyædle  og  Velbaarne  Hr.  Kammer  Herre  I 

Denne  er  den  første  Gang,  ieg  er  saa  lykkelig,  at  tale  med 
Deres  Velbaarenhed ;  i  al  den  Tid,  ieg  laae  i  Kiøbenhavn,  berøvede 
en,  maaske  ilde  forstaaet  Beskedenhed  mig  den  Ære  og  Fordeel, 
at  blive  bekient  for  Dem,  alle  Studerendes  felles  Beskytter  og  Vel- 
giører;  ieg  giorde  mig  en  Samvittighed  over  at  trænge  mig  paa 
Deres  Velbaarenhed,  og  berøve  Dem  nogen  Time  af  den  Tid,  som 
Videnskaberne  og  Deres  Studeringer  havde  Fordring  paa.    Imidler- 

•  Herefter  begynder  den  Qerde  Side  af  Brevet,  I  4^ 

tid   var   Kammer   Herre   Suhms   Navn   og   Velgierhinger  mod    Stu- 
derende   mig   altid   saa   kiere  og  hellige,   som  de  kunde  være  den, 
der  havde  nødt  Deres  Velbaarenheds  Gunst  personlig  i  mange  Aar; 
og  ieg  nød,   skiønt  ukient,    Fordeel  og  Gavn  af  Deres  offentiige  og 
mageløse    Veldædighed    og    Opofrelse    for    Musernes    Sønner.     Gid 
denne    første  Anledning,    som    skaffer    mig   Adgang  til   Deres  Vel- 
baarenhed,   ikke  være  vanhældig.    ieg   oversender  CoUationerne    af 
Bibel-stederne,    som    fantes   i  Sal.    Geheimeraad   Luxdorphs   Plato; 
Efter  Magister  Nyerups  Anmodning,  paa  Hr.  Kammerherrens  Vegne, 
har  ieg  samlet  dem,    efter  bedste  Skiønnende,    paa  min  Viis;    Me- 
thoden,    ieg    har   fulgt,    er    angivet  i  Fortalen   til  Læserne;    Noget 
syntes  mig  der  burde  siges  ved  et  og  andet  Sted ;  Snaksomhed  var 
ieg' derimod   paa   den   anden  Side  meget  bange   for;    det  kommer 
aliene   and   paa   Deres  Velbaarenhed,    hvad  Brug    De   vil  giøre   af 
disse  Bagateller;   duer   intet  andet  i  dem,   saa  er  det  dog  for  den 
danske   Læser,    som   kiendte,    elskede    og    ærede    den    lærde    ædle 
Luxdorf,  underholdende  at  see  disse  hans  Collationer  mellem  Bibe- 
len og  Plato.     Mig   har   dette  lille  Arbeyde  været  behageligt,   fordi 
ieg  saa  høyt  ærede  Luxdorph,   og   hans  Minde  var  mig  saa  dyre- 
bart.    Der  findes  endnu  i  Hans  Plato  artige  Ting;  naar  man  kuns 
kunde  finde  paa,    hvorledes   de  skulde   behandles  og  udgives,    og 
dertil  havde  Tid  og  Bøgger.     Bøgger  savner  ieg  her  for  en  Deel^ 
og  Tid   næsten   gandske.     Skulde  ellers  Hr.  Kammerherren  nogen- 
ledes være   fornøyet   med  min   første  lille  Prøve,   kunde   ieg  altid 
siden   tage  mig  den   Friehed,    at  indhente   Deres   Betænkning    om 
det   øvrige,  ieg   er   altfor  øm   over  Luxdorphs  litterariske  Ære  til, 
at    ieg    ikke  skulde   ønske   hans  lærde  Arbejder    overgivne    til    en 
Mand,   som   har  mere  Otium,  Indsigt   og  Smag  til   at   udgive  dem 
end  ieg  tør  tiltroe  mig  at  have. 

ieg   anbefaler   mig   Hr.   Kammerherrens   Bevaagenhed    og    har 
den  Ære  med  dyb  Høyagtelse  at  være 

Deres  Velbaarenheds  underdanige  Tiener 

O.  Worm. 
Hors.  d.  10.  Jan.  1790. 


Udskrift:    Hoyædle   og  Velbaame   Hr.  Kammer  Herre  Suhm  i 
Kiøbenhavn. 

XX. 

Professor  Chr,  Gottfr.  Schutz  til  Suhm. 

Hochwohlgeborner  Herr, 

Verehrungswurdigster  Herr  Kammerherr! 

Ich  wage  es  Ihnen,  als  einem  der  verdienstvollsten  Kenner 
und  Beforderer  der  Literatur  ein  literarisches  Projekt  zu  allererst 
zu  eroffhen,  bey  dem  ich  vielleicht  eben  so  ofl  Gefahr  laufe,  da- 
mit  zuruckgewiesen  zu  werden,  als  Columbus  (si  parva  licet  com- 
ponere  magnis)  obgleich  hier  keine  neue  Welt  aufzusuchen,  und 
keine  Schiffe  dazu  auszurusten  sind. 

Seit  20  Jahren  arbeite  ich  an  einem  Werke,  das  fur  einen 
sehr  ansehnlichen  Theil  der  Literatur  sehr  wichtig  und  von  aus- 
gebreitsten  Beyfall  in  ganz  Europa  begleitet  seyn  wird,  wenn  ich 
es  voUenden  kann. 

Dazu  wird  aber  eine  Unterstutzung  auf  die  nåchstfolgenden 
zehn  Jahre  erfordert,  die  kein  Buchhåndler  einem  Verfasser  ge- 
wåhren  kann. 

Lesen  Sie  beygehenden  Plan,  Verehrungswurdigster  Mann; 
und  wenn  er  Ihnen  nicht  entweder  schimårisch  scheint,  oder  Sie 
schon  a  priori  sich  der  Beforderung  desselben  auf  die  angegebene 
Weise  nicht  unterziehen  zu  konnen  uberzcugt  sind,  so  werde  ich 
unmittelbar  nach  Eingang  Ihrer  Antwort  Ihnen  das  Werk  selbst 
nennen,  und  nåher  charakterisiren. 

Wenn  es  die  Kråfte  Ihres  eignen  Vermogens  erlaubten  zehn 
Jahre  nach  einander  den  Vorschusz  von  1000  rt.  zu  leisten,  so 
wunschte  ich  freilich  keinen  Mann  auf  der  Welt  lieber,  als  den 
edeln  Suhm  zum  Befdrderer,  ist  dies  aber  nicht  der  Fall,  so  wurde 
vielleicht  durch  Ihre  Einleitung  des  Koniges  Majeståt,  oder  des 
Kron-Prinzen  konigl.  Hoheit  dazu  geneigt  seyn. 

Wåre  auch  dis  nicht,  so  då^hte  ich,  es  soliten  sich  wohl  in 
Kopenhagen,  unter  Ew.  Hochwohlgeb.  Vermittelung  zehn  Actionårs 
finden,  derer  jeder  jåhrlich  fur  100  rt.  baare  Zahlung  auf  zehn 
Jahr  Sichcrheit  stellte,  und  dem  dann  der  zehnte  Theil  des  Ertrags 
von  dem  Werke  zugesichert  wurde. 

Da  dieser  Ertrag  hdchst  wahrscheinlich  40,000  rt.  aufs  we- 
nigste  seyn  wird,  wie  aus  anliegendem  Plane  erheilet,  so  wurde 
von  zehn  Actionårs,  derer  Jeder  jåhrlich  100  rt.  als  in  10  Jahren 
1000  rt.  Vorschusz  gestalt  hatte,  nach  Zuruckzahlung  dieses  Vor- 
schusses  noch  auf  4000  rt.  Gewinn  rechnen  konnen. 

Vorizt  musz  ich  nur  inståndig  um  die  strengste  Verschwiegen- 
heit  meiner  Unternehmung,  meines  Antrags  an  Sie  und  um  Zuruck- 
sendung  des  beyliegenden  Plans  bitten,  wenn  Sie  voraus  sehen, 
dasz  Sie  auf  keine  Weise  etwas  fur  das  Werk  thun  konnen.  Halten 
Sie  dis  aber  nach  Ihrem  Wirkungskreise  nicht  unmoglich,  so  be- 
lieben  Sie  mir  es  gutigst  anzuzeigen,  und  ich  werde  dann  mit  der 
nåchsten  Post  Ihnen,  wie  gesagt,  durch  die  Beschreibung  des 
Werks,  wie  ich  hoffe,  darthun,  dasz  bey  der  Enterprise  nichts  zu 
verlieren  ist.  Wåre  ich  ein  Englånder,  so  durfte  ich  das  Werk 
nur  vorlåufig  bekannt  machen,  und  wåre  sicher  for  the  prepara- 
tion  to  the  Press,  so  gut  wie  Kennicottt  den  nothigen  Vorschusz 
auf  10  Jahr  zu  erhalten;  allein  in  Deutschland  ist  an  so  etwas 
nicht  zu  denken. 

Das  Werk  soli  nach  seinem  Beforderer  Regium  *  *  *  oder 
Suhmianum  genannt  werden;  das  letzte  auch,  im  fall  Sie  nur 
Actiengesellschaft  dazu  engagirten,  weil  diese  doch  durch  Ihren 
Credit  allein  errichtet  werden  konnte. 

Dasz  ubrigens  ich  in  literarischen  Entwurien  nicht  ganz  un- 
glucklich  bin,  beweiset  schon  einigermaszen  die  allgemeine  Litera- 
tur  Zeitung,  an  deren  ersten  Plane  ich  den  groszten  Antheil  liabe^ 
und  die,  ob  man  gleich  anfånglich  ihn  fur  gigantisch,  und  folglich 
fur  ganz  unausfuhrbar  hielt,  nunmehr  unter  allen  literarischen 
Journalen  das  beliebteste  geworden,  und  auf  eine  Grundlage  gebaut 
ist,  die  ihm  seine  fortdauer  auf  so  lange  Zeiten  sichert,  als  die 
Unternehmer  nicht  muthwiUig  selbst  das  fundament  untergraben 
woUen. 

Ich  bin  mit  der  groszten  Verehrung  Euer  Hochwohlgebohrner 
gehorsamster  Diener 

Schutz, 
Jena  12.  Julii  1790.  Herz.  Sachsen  Weimarischer  Hof-Rath 

und  Professor  der  Beredsamkeit. 

de  Guder,  etc.  [rettet  til  de  mythologiske  Navne],  der  forekomme  i  dette 
Skrift,«  medtaget  i  Udgaven. 

92.  Stephanius's  Udgave  af  Saxo;  P.  E.  MQllers  Udgave,  I.,  S.  68—74; 
278—80,  311—14. 

93.  Nye  kritiske  Journal,  VI.,  1774,  S.  5  ff.  —  (J.C.Tode),  Blandinger,  Kbh. 
1772,  S.  93  fif.  • 

94.  »Brynhilde  und  Haldan«  blev  trykt  i  >Die  Einsiedlerinn  aus  den  Alpen, c 

4.  Bd.  (Suhmiana,  S.  384);  begge  Idyller  ere  optrykte  i  Graters  >Zer- 
streute  Blåtter,«  I.,  Ulm  1822,  S.  231  fT.,  med  et  Brev  fra  Gråter  til 
Nyerup,  skrevet  i  Stuttgart  i  August  1793;  sml.  S.  XII. 

95.  Kritisk  Journal,  1773,  Nr.  5,  S.  33—35. 

96.  Kritisk  Journal,  1773,  Nr.  27,  S.  211—12. 

97.  Nye  kritisk  Journal,  1775,  Nr.  17,  S.  129—33.  —  Kritisk  Tilskuer,  1776, 

5.  397. 

98.  I  Stephanius's  Udgave  af  Saxo;  i  P.  E.  Mullers  Udgave,  I.,  S.  330—34. 
—  Adresseavisen,  1773,  Nr.  144.  Ifølge  Selskabets  Protokol  var  »Sigrid« 
næsten  trykt  færdig  i  Ma^  1773. 

99.  I  P.  E.  Mallers  Udgave  af  Saxo,  I.,  S.  338—47.  »De  tre  Venner«  staar 
i  Forsøg  i  de  skjønne  og  nyttige  Videnskaber,  XI.  Stykke,  S.  127—88; 
»Signe  og  Habor«  staar  i  disse  Forsøgs  XII.  Stykke,  S.  93—215.  Begge 
disse  Stykker  høre  til  det  6.  Bind  af  Forsøgene,  som  udkom  1777. 
»Alfsol  1  fylder  Siderne  43 — 102  af  det  fjortende  Stykke,  der  har  Aars- 
tallet  1783  og  udgjor  en  Del  af  det  7.  Bind  af  Forsøgene,  hvis  Titel- 
blad har  Aarstollet  1779. 

100.    P.  E.  Mollers  Udgave  af  Saxo,  I.,  S.  337,  354—61. 

1.  P.  E.  MQllers  Udgave  af  Saxo,  I.,  S.  216-24,  230—31. 

2.  K.  L.  Rahbek  og  R.  Nyerup,  Bidrag  til  en  Udsigt  over  dansk  Digte- 
konst  under  Kong  Christian  den  Syvende.  I.,  Kbh.  1828,  S.  332—33.  — 
Citatet  er  taget  fra  Selskabets  Protokol,  af  hvilken  en  Afskrift  findes  i 
det  store  kgl.  Bibliothek,  ny  kgl.  Saml.,  Folio,  Nr.  768  ae. 

3.  Nye  kritisk  Journal,  1774,  S.  5  ff.,  Sigrid;  S.  182,  Gyrithe;  1775,  S.  64, 
Frode;  S.  183,  de  tre  Venner;  1776,  S.  16,  Haldan;  S.  138,  Signe  og 
Habor;    1774,    S.  69,    Abu  Taleb.    Den   kritiske  Tilskuer,    1775,    S.  174, 

Gyrithe;    S.  337,    Haldan.    Den  nye  kritiske  Tilskuer,  1777.  S.  136,  Signe 

og  Habor. 
4.    Literatur-Zeitung,  Erlangen  1799,  S.  79—80. 
6.    Gdttingische  gel.  Anzeigen,  1778,  S.  1265;  1785,  S.  124—25. 

6.  Minerva,  1789,  Jan.— Marts,  S.  181. 

7.  K.  L.  Rahbek,  Suhms  Minde.    Tale,  holden  i  det  forenede  Selskab.    Mi- 
nerva, 1798,  Nov.  Suhmiana,  S.  439. 

8.  Minerva,  1799,  Juli— Sept,  S.  38-39. 

9.  Chr.  Molbech,  Mindeskrift  over  P.  F.  Suhm.    Kbh.  1814,  S.  23. 

10.  F.  Rønning,  Rationalismens  Tidsalder,  I.,  Kbh.  1886,  S.  203  !f.;  II.,  Kbh. 
1890,  S.  215  ff.  —  I  Joh.  Ewalds  Skrifter,  VIII.,  S.  212—19,  er  Frag- 
mentet af  Ewalds  Fortælling  >  Frode <  udgivet. 

11.  Nye  kritiske  Journal,  1775,  S.  260,  Tvistigheden;  S.  160,  Mine  Hændelser. 

12.  Nye  kritiske  Tilskuer,  1776,  S.  135.  1  Registret  til  Kritisk  Tilskuer  for 
1776  er  dette  Digt  uden  Videre  opført  under  Navnet  Suhm. 

13.  Adresseavisen  1774,  Nr.  174,  den  4.  November. 

14.  Nye  kritiske  Journal,  1774,  S.  20.  Sml.  Lærde  Efterretninger,  1774, 
S.  120—21. 

15.  Lærde  Efterretninger,  1793,  Nr.  5,  S.  65—67.  Dansk-Literatur-Tidende, 
1831,  S.  9—13. 

16.  Skilderie  af  Verden,  I.,  S.  96;  II.,  S.  48.  —  Nye  kritiske  Journal,  1775, 
S.  225—32.  Lærde  Efterretninger,  1775,  S.  385—94.  Kritisk  Tilskuer, 
1776,  S.  395. 

17.  Om  Compendium  historiæ  Danicæ  se  E.  C.  Werlauff,  Det  kgl.  danske 
Selskabs  Historie,  Kbh.  1847,  S.  42,  76.  —  Kritisk  Tilskuer,  1776,  Nr. 
49—50,  S.  385—92.   Nye  kritiske  Journal,  1776,  S.  337—43. 

18.  Lærde  Efterretninger,  1776,  Nr.  33,  S.  513—23.  Suhm,  Samlede  Skrifter, 
XV.,  S.  80—82. 

19.  Suhm,  Samlede  Skrifter,  XVI.,  S.  345—56. 

20.  St.  kgl.  Bibliothek,  Ny  kgl.  Saml.,  4^  Nr.  2125  b. 

21.  Lærde  Efterretninger,  1803,  Nr.  4,  S.  49 — 64.  Badens  Navn  staar  under 
Anmeldelsen. 

22.  N.  F.S.Grundtvig,  Kort  Begreb  af  Verdens  Krønike,  Kbh.  1812,  S.  326— 27. 

23.  Dansk  Litteraturtidende,  1832,  S.  553. 

24.  Meddelt  af  Hr.  Underbibliothekar  C.  Weeke,  der  blev  Student  1852  fra 
Odense  Kathedralskole.  —  For  Literatur  og  Kritik,  I.,  Odense  1843,  S. 
108—9. 

25.  Suhm,  Historie  af  Danmark,  III.,  Kbh.  1787,  S.  602;  IX.,  Kbh.  1808. 
S.  234. 

26.  E.  C.  Werlauff,    Det    kgl.    danske   Selskabs    Historie,    Kbh.   1847,    S.  96. 

27.  Gdttingische  Anzeigen,  1777,  1.,  S.  74—80.  Joh.  Milller,  Såmmtliche 
Werke,  VI.,  S,  338. 

28.  Denne  Notits  findes  paa  det  sidste  Blad,  pag.  47—48,  af  Haandskriftet  i 
det  store  kgl.  Bibliothek,  ny  kgl.  Saml.,  4  o,  Nr.  2125  d.  Autograf  af 
Suhm,  ogsaa  Pagineringen.  —  Afhandlingen  findes  samme  Sted,  S.  1 — 46, 
—  af  hver  Side  er  kun  den  halve  Del  beskreven. 

29.  Bibliotheca  Danica,  III.,  S.  1500—2.  —  I  Frederiks  tydske  Kirkes  Lig- 
protokol er  Skarlagensfeber  nævnet  som  Dødsaarsaagen. 

30.  Suhm,  Samlede  Skrifter,  X.,  S.  37.  —  Johannes  Ewalds  Skrifter,  I.,  Kbh. 
1850,  S.  200—2. 

31.  Beskrivelse  over  danske  Mynter  og  Medailler,  Kbh.  1791,  Christian  den 
Syvende,  Tavle  XVI,  Nr.  2;  Text  S.  792.  Billedet  er  næppe  heldig  gjen- 
givet.  A.  Strunk,  Samlinger  til  en  beskrivende  Catalog  af  Portr.  af 
Danske  etc.  Kbh.  1865,  S.  617,  Nr.  2839;  —  Nr.  2838  b  indeholder  Be- 
skrivelsen  af  Haas's  Stik  efter  E.  H.  Løfflers  malede  Portræt. 

32.  Brevet  er  trykt  i  Danske  Samlinger,   III.,   Kbh.   1867—68,   S.  374—75. 

33.  Nye  kritiske  Journal,  1775,  Nr.  31,  S.  244. 

34.  Luxdorphiana,  S.  496. 

35.  Choix  de  nouveaux  Opuscules,  IV.,  S.  304—14. 

36.  Adresseavisen,  1774,  Nr.  88,  9.  Juni. 

37.  Suhm,  Samlede  Skrifter,  XV.,  S.  490  ff. 

38.  Brevet  er  trykt  i  Suhms  Samlede  Skrifter,  XV.,  S.  147—48. 

39.  Adresseavisen,  1774,  Nr.  170,  d.  28.  Oktober.  —  Berlingske  Tidende,  1783, 
Nr.  90,  10.  November;  Adresseavisen,  1783,  Nr.  214,  10.  November.* 

40.  Breve  fra  Jacob  Langebek,  S.  469. 

41.  Suhm,  Samlede  Skrifter,  IV.,  S.  158. 

42.  Nye  Samlinger  til  den  danske  Historie,  IV.,  Kbh.  1795,  3.-4.  H.,  S.  62 
—72.  —  Jacob  Langebeks  Breve,  S.  488—90,  Brev  til  Greve  Otto  Thott, 
10.  Juli  1770.  Suhm,  Samlede  Skrifter,  XV.,  S.  85  ff.  —  Jacob  Lange- 
beks Breve,  S.  494,  498.  —  Jens  Møller  i  Nye  Danske  Magazin,  IV., 
Kbh.  1823,  S.  44. 

43.  Suhm,  Samlede  Skrifter,  XV.,  S.  105;  VI.,  S.  82. 

44.  Adresseavisen,  1775,  Nr.  134,  d.  23.  Aug.  Optrykt  i  Suhms  Samlede 
Skrifter,  XIV.,  S.  279. 

45.  Suhm,  Samlede  Skrifter,  IV.,  S.  158.  Adresseavisen,  1780,  Nr.  120, 
19.  Juli.  Optrykt  i  Suhms  Samlede  Skrifter,  XIV.,  S.  279.  —  X.;  S.  35; 
XV.,  S.  101—2;  IV..  S.  160. 

46.  Suhm,  Samlede  Skrifter,  XV.,  S.  446,  450—51,  445;  VI.,  S.  25  ff.;  Adresse- 
avisen, 1780,  Nr.  120,  19.  Juli.  Suhm,  Samlede  Skrifter,  XIV.,  S.  279; 
VI.,  S.  36,  50—51,  82;  IV.,  S.  160;  XIV.,  S.  268. 

47.  Om  Gerner,  se:  Suhm,  Saml.  Skrifter,  XIII.,  S.  3;  Adresseav.,  1787,  Nr. 
275,  28.  Dec,  Suhm,  Saml.  Skrifter,  XIV.,  S.  290.  Meddelelsen  om  Ger- 
ners Jordefærd  er  for  største  Delen  tagen  fra  en  skreven  Avis  for  Jan. 
1788  i  det  st.  kgl.  Bibliothek,  den  nye  kgl.  Saml.,  Folio  Nr.  1459.  Adresseav. 
1788,  Nr.  2,  4.  Jan.  Suhm,  Saml.  Skrifter,  XIV.,  S.  328.  Minerva,  1790, 
I.,  S.  308-11,  hvor  Skuepengen  er  gjengivet  i  Kobberstik.  Beskrivelse 
over  Medailler  og  Mynter  i  det  kgl.  Kabinet,  Christian  den  Syvende, 
T.  XIX,  2. 

48.  P.  F.  Suhm,  Critisk  Historie  af  Danmark,  IV.,  S.  XIV. 

49.  P.  F.  Suhm,  Critisk  Historie  af  Danmark,  IV.,  S.  XIII. 

50.  J.  Worm,  Lexicon  over  danske,  norske  og  islandske  lærde  Mænd,  III., 
S.  781  ff. 

51.  P.  F.  Suhm,  Critisk  Historie  af  Danmark,  IV.,  S.  XXXVII. 

52.  Lærde  Efteri*ctninger,  1786,  Nr.  16,  S.  241  46.  Det  nævnes  i  denne 
Anmeldelse,  at  Kammerherre  Suhm  har  bekostet  Tavlerne,  hvilket  er 
omtalt  i  Fortalen. 

53.  Sml.  E.  C.  Werlauff,  »Biografiske  Efterretninger  om  Arne  Magnussen«  i 
Nordisk  Tidsskrift  for  Oldkyndighed,  III.,  Kbh.  1836,  S.  150  ff. 

54.  Minerva,  1786,  II.,  S.  662.    P.  F.  Suhm,  Critisk  Historie  af  Danmark,  IV., 

S.  XI— XII.  Smst.  S.  XXXIII  om  »Sturlunga  Saga.«  —  Auktionskataloget 
over  Suhms  Møntsamling,  I. 

55.  E.  C.  Werlauflf,  Det  kgl.  danske  Selskab  for  Fædrelandets  Historie  og 
Sprog,  Kbh.  1847,  S.  96,  101,  107,  110,  125,  145,  152. 

56.  Suhm,  Samlede  Skrifter,  XV.,  S.  29—34.  —  Breve  fra  Jacob  Langebek, 
S.  263.    Sithm,  Samlede  Skrifter,  XV.,  S.  271—73. 

57.  Suhm,  Samlede  Skrifter,  XV.,  S.  295—96. 

58;  Afhandlingen  blev  anmeldt,  eller  rettere  refereret  i  de  anonyme  »Breve. 
I  Anledning  af  nye  udkomne  Skrifter.«  Kbh.  1767,  T.  156—66.  For- 
fatteren er  Benjamin  Georg  Sporon. 

59.  Se:  E.  Hubner,  Monumenta  linguae  Ibericae.  Berol.  1893.  Sml.  E.  H&b- 
ners  Bemærkninger  i  Deutsche  Rundschau,  XXIII.,  Berlin  1897,  S.  43  ff. 

60.  Afhandlingen  »Tanker  om  de  Vanskeligheder,  som  møde  ved  at  skrive 
den  gamle  danske  og  norske  Historie«  blev  optrykt  1792  i  det  niende 
Bind  af  Suhms  Samlede  Skrifter,  S.  3—112,  med  nogle  Tilføjelser  af 
Forfatteren. 

61.  De  forskjellige  Dele  af  Værket  ere  blevne  anmeldte  i  følgende  Tidsskrifter: 

I.  Om  Folkenes  Oprindelse.  Kiøbenh.  Efterr.  om  lærde  Sager,  1769, 
S.  258—67,  73—85,  89  97.  Kritisk  Journal,  1769,  S.  455—64. 
G5t.ting.  Anzeigen  von  gel.  Sachen,  1769,  S.  896—904. 
II.  Om  de  nordiske  Folks  Oprindelse.  Lærde  Efterretn.,  1770,  S. 
353—61,  69—76.  Kr.  Journal,  1770,  S.  204—14.  Gfitting.  gel.  Anz., 
1770,  S.  609—16. 

III.  Om  Odin.  Lærde  Efterretn.,  1771,  S.  417— 26,  33— 44;  Kr.  Journal, 
1772,  S.  361—69.  Gotting.  gel.  Anz.,  1772,  S.  209—13.  Gattcrer, 
Histor.  Journal,  II.,  Gottingen  1773,  S.  140—61. 

IV.  De  fra  Norden  udvandrede  Folk.  1.  Lærde  Efterretn.,  1772,  S.  473 
—82,  88—98,  505—14.  Kr.  Journal,  1772,  S.  401— 11.  G6tting.  gel. 
Anz.,  1772,  S.  1202—5. 

V.    De  fra  Norden  udvandrede  Folk.  2.    Lærde  Efterretn.,  1773,  S.  384 

-r87.     Kr.  Journal,  1773,  S.  413—19,  undertegnet  V.— V.     Gotting. 

gel.  Anz.,  1774,  S.  541—44. 
VI.   Critisk  Historie  af  Danmark,   1.     Lærde  Efterretn.,    1774,    S.    593 

—98,  608—20.     Kr.  Journal,  1775,   S.   41—44.    Gdtting.  gel.  Anz., 

1775,  S.  204—7. 
VII.   Critisk  Historie  af  Danmark,  2.     Lærde  Efterretn.,  1776,   S.   273 

—81,  89—98.     Kr.  Journal,   1775,  S.  275—78.    GOtting.  gel.  Anz., 

1777,  Zugabe,  S.  298—301. 
VIII.   Critisk   Historie  af  Danmark,  3.     Lærde  Efterretn.,  1777,   S.   705 

—14,  20—23.     Kr.  Journal,   1779,   S.  89—96.     Gdtting.  gel.  Anz., 

1777,  S.  833—70. 
IX.   Tabeller.     Gotting.  gel.  Anz.,  1780,  S.  785—87. 
X.    Critisk  Historie  af  Danmark,  4.    Gotting.  gel.  Anz.,  1782,  S.  682—84. 

62.  Kjøbenhavnske  lærde  Efterretninger,  1789,  S.  754. 

63.  S.  Birket  Smith,  Til  Belysning  af  literære  Personer  og  Forhold  i  Slut- 
ningen af  18.  og  i  Begyndelsen  af  19,  Aarh.    Kbh.  1884,  S.  255—56. 

64.  Lappenberg,  Hamb.  Urkundenbuch,  I.,  Hamb.  1842,  S.  43;  JafTé,  Regesta 
Pontitlcum  Romanorum,  Berol.  1851,  S.  946,  nr.  CCCLIX;  ed.  II.,  Lips. 
1885,  S.  459,  m.  3630.  K.  Koppmanu,  Die  åltesten  Urkunden  des  Erz- 
bisthums  Hamburg-Bremen,  i  Zeitschr.  f.   liamb.  Geschichte,  V^,   Hamb. 

1866,  S.  555—56.     Regesta   diplomatica  historiæ  Danicæ,   I.,  S.  6.,  ur.  2; 
II.  Række,  1.,  S.  5.,  nr.  2. 

65.  De  forskjellige  Tomer  af  Suhms  > Historie  af  Danmark«  ere  anmeldte  i 
følgende  kritiske  Tidsskrifter:  T.  1—3  i  I^øbenhavnske  lærde  Efterret- 
ninger, 178p,  S.  753—71;  T.  4  sst.,  1790,  S.  401—10;  T.  5  sst.,  1791, 
S.  359-64,  1792,  S.  369—76;  T.  8  sst.,  1807,  S.  449—96,  508-11;  T.  10 
sst.,  1810,  S.  417—28,  32—40;  T.  11,  12,  13,  14  i  Dansk  Literatur-Tidende, 
1832,  S.  1—10,  17—22. 

66.  Nyt  theologisk  Bibliotliek,  XIX.,  Kbh.  1831,  S.  177,  197.  -  N.  F.  S. 
Grundtvig,  Kort  Begreb  af  Verdens  Krønike  i  Sammenhæng,  Kbh.  1812, 
S.  '320.  Danmarks  Krønike  af  Saxo  Grammaticus,  fordansket  af  N.  F.  S. 
Grundtvig,  I.,  Kbh.  1818,  S.  XXVIII     IX,XXXV. 

67.  Chr.  Molbech  i  Athene,  3.  Bd.,  1814,  S.  477—540;  H.  Estrup  i  Maanedsskr. 
for  Literatur,  2.  Bd.,  S.  419—31;  N.  M.  Petersen,  Den  danske  Literaturs 
Historie,  V.,  2.,  1861,  S.  81—87;  C.  Paludan-MQller,  Dansk  Historiografi 
i  det  18.  Aarh.,  i  Histor.  Tidsskr.,  V.  R.,  4.  Bd.,  1883-84,  S.  117—88. 
CF.  Allen,  Haandbog  i  Fædrelandets  Historie,  7.  Udg.,  Kbh.  1870,  S.  XIX. 

68.  C.  F.  Wegener,  Anmeldelse  af  F.  C.  Dahlmann's  Geschichte  von  Danne- 
marck.  I.,  i  Tidsskrift  for  Literatur  og  Kritik,  VI.,  Kbh.  1841,  S.  18. 

69.  Anmeldelser  af  Suhms  »Historie  af  Danmark«  findes  i  følgende  tydske 
kritiske  Tidsskrifter:  Tome  I.  i  Gotting.  Anz.,  1783,  S.  1489—91;  T.  II. 
sst.,  1785,  S.  1683  -85,  AUgem.  Literatur-Zeitung,  Jena  u.  Leipz.,  1785, 
II.,  S.  97-99,  101-  4;  T.  III.,  G6tting.  Anz.  1788,  S.  226—27;  T.  IV.,  sst., 
1790,  S.  2006—8;  T.  III.  og  IV.  i  Allg.  Litt.  Zeit.  1791,  2,  S.  244-47; 
T.  V.,  G6tting.  Anz.,  1793,  S.  1693-95,  Allg.  Litt.  Zeit.,  1794,  S.  265— 66: 
T.  VI.,  G6tting.  Anz.,  1794,  S.  1170—71,  Allg.  Litt.  Zeit.,  1795,  1,  S.  429 
— 30.  Hertil  kan  føjes  en  Anmeldelse  i  Revuc  encyclopédique,  Paris, 
1828,   S.  411—12,  undertegnet  Z»». 

70.  Suhm,  Historie  af  Danmark,  I.,  S.  165,  Hagbarth  og  Signe;  IV.,  S.  10, 
Aar  1036;  IV.,  S.  195,  Harald  og  Svend  Estridsen;  IV.,  S.  343,  Biskop 
Johannes;  VII.,  S.  37,  39,  1159;  VII.,  S.  64,  1160;  VII.,  S.  237,  295,  1167; 
VII.,  S.  568,  1179;  VII.,  S.  588—89,  1180;  VIII.,  S.  600,  1201,  Absalon;  VIII., 
S.  168,  Magnus  Gissurs  Søn;  IX.,  S.  30,  Dronning  Ingel>org;  X.,  S.  937, 
Visen  om  Erik  Glipping;  XII.,  S.  323,  326,  Visen  om  Niels  Ebl>esen. 

71.  Suhm,  Historie  af  Danmark,  III.,  S.  756     58. 

72.  Suhm,  Historie  af  Danmark,  IX.,  S.  106-  8. 

73.  C.  F.  Dahlmann,  Forschungen  auf  dem  Gebiete  der  Geschichte,  I., 
Altona,  1822,  S.  398  tf, 

74.  Afhandlingen  om  Patzinakerne  staar  i  Videnskabernes  Selskabs  Skrifter, 
X.,  S.  260—310,  og  i  Suhms  Samlede  Skrifter,  X.,  S.  157-  244.  Afhand- 
lingen om  Finnerne  staar  i  Vidcnsk.  Selsk.  Skr.,  X.,  S.  50—60,  og  i 
Suhms  Saml.  Skr.,  XI.,  S.  275  96.  Afhandlingen  om  Slaverne  staar  i 
Vidcnsk.  Selsk.  Skr.,  XII.,  S.  271  84,  og  i  Suhms  Saml.  Skr.,  X.,  S.  267 
—90.  Afhandlingen  om  Chazarerne  staar  i  Vidcnsk.  Selsk.  Skr.,  Ny 
Samling,  I.,  S.  448-526,  og  i  Suhms  Saml.  Skr..  XII.,  S.  3  -120;  den  er 
anmeldt  i  Almindelig  dansk  Literatur-Journal.  III.,  Kbh.  1781  82,  S. 
429-  42.  Afhandlingen  om  Galicia  og  Ludomeria  er  trykt  i  Vidensk. 
Selsk.  Skr.,  Ny  Samling.  II.,  S.  471  509,  og  i  Suhms  Saml.  Skr.,  X., 
S.  291—358.  Afhandlingen  om  Schweizerne  staar  i  Vidensk.  Selsk.  Skr., 
Ny  Samling,  V.,  S.  82     88,   og  i  Suhms  Saml.  Skr.,  XIV.,  S.  3-14.     Af- 

handlingen  om  Gelli  er  trykt  i  Suhms  Samlinger,  I.,  1.,  S.  57 — 79,  Kbh. 
1771,  og  i  Suhms  Saml.  Skr.,  X.,  S.  244—66.  Afhandlingen  om  Uzerne 
i  Des  heiligen  Nestors  ålteste  Jahrbucher  der  russischen  Geschichte. 
Uebersetzt  von  J.  B.  Scherer.     Leipz.  1774,  S.  271—310. 

75.  Denne  Samling  indeholder  følgende  Afhandlinger  af  Suhm:  I.  Kiel  1782 
(trykt  i  Leipzig)  S.  265—300  Svend  Tveskjægs  Dødsaar,  S.  351—464 
Vanskelighederne  ved  at  skrive  den  gamle  danske  og  norske  Historie; 
III.  Kopenh.  1787,  S.  45—152  Skibsfarten  i  det  10.  Aarh.;  VI.  Altona 
1796,  S.  187—324  Skibsfarten  i  det  11.  Aarh.;  VII.  Altona  1797.  S.  1—92 
Om  Patzinakerne,  S.  93—116  Om  Slaverne,  S.  117—138  Om  Finnerne; 
VIII.  Altona  1799,  S.  1—116  Om  Chazarerne. 

76.  Nyerups  Anmærkning  til  Ekkards  tydske  Oversættelse  af  hans  Biografi 
af  Suhm,  S.  127.  —  Kalis  Votum  er  trykt  i  Historisk  Tidsskr.,  IV.  Kbh. 
1843,  S.  350.  —  Bestallingen  findes  i  Kancelli-Protokollen  Sjællandske 
Registre  Nr.  77,  Fol.  716;  den  er  meddelt  Forfatteren  af  Hr.  Arkivar 
Å.  Thiset  —  N.  D.  Riegels,  Forsøg  til  Femte  Christians  Historie,  Kbh. 
1792,  S.  XXI. 

77.  Kofod  Anchers  Lykønskning  er  trykt  i  Lærde  Efterretninger  1787,  S.  320. 
»Indsendt;«  den  er  gjentaget  i  Adresseavisen  1787,  Nr.  115,  4.  Juni. 
Worms  Lykønskning  er  trykt  i  Lærde  Efterretninger,  1787,  S.  400, 
»Indsendt.«  —  Kritik  og  Antikritik,  I.,  S.  134. 

78.  C.  F.  Wegener,  Historiske  Efterretninger  om  Anders  Sørensen  Vedel. 
Kbh.  1851,  S.  102—3,  130—32,  258—59.  —  Vedels  Afhandling  paa  Dansk 
i  hans  egen  Haandskrift  bevares  i  det  store  kongelige  Bibliothek,  gi.  kgl. 
Samling,  4«,  Nr.  2435. 

79.  »Character  af  Bolle  Willum  Luxdorph«  i  Suhms  Samlede  Skrifter,  VI., 
S.  53  ff.  —  To  Breve  fra  Luxdorph  til  Suhm  og  et  fra  denne  til  hin, 
alle  skrevne  1752,  ere  trykte  i  LQxdorphiana,  S.  447—59.  Tre  udaterede 
Breve  fra  Luxdorph  til  Suhm,  vistnok  fra  en  senere  Tid  —  det  sidste 
er  sikkert  skrevet  1787  —  ere  trykte  i  Suhms  Samlede  Skrifter,  XV., 
S.  414—18. 

80.  »Saga  om  Liren«  er  trykt  i  Suhms  Samlede  Skrifter,  IX.,  S.  377—86; 
Kritiken  over  dette  Arbejde  er  trykt  samme  Sted,  XV.,  S.  82—83.  —  En 
Prøve  af  »Junker  Philip«  er  trykt  i  Suhmiana,  S.  311  ff.,  efterfulgt  af 
Luxdorphs  Kritik,  S.  324—28.  —  Om  »Svend  Felding«  se  Suhmiana, 
S.  460—64. 

81.  Adresseavisen,  1788,  Nr.  183,  13.  August;  Suhm,  Samlede  Skrifter,  XIV., 
S.  295;  S.  282  er  trykt  Suhms  latinske  Epitafium  over  Fru  Anna  Bolette 
Luxdorph.  —  Suhm,  Samlede  Skrifter,  XIV.,  S.  347.  —  Minerva,  1790,  I., 
S.  136  AF.     Suhm,  Samlede  Skrifter,  VI.,  S.  53—82. 

82.  Breve  fra  O.  Worm  til  R.  Nyerup,  skrevne  1789  og  1790,  trykte  i  Nyt 
theol.  Bibliothek,  XIX.,  Kbh.  1831,  S.  145  ff. 

83.  Adresseavisen,  1788,  Nr.  170;  Suhm,  Samlede  Skrifter,  XIV.,  S.  330. 
A.  A.  Suhms  Kiste  blev  ikke  hensat  i  den  samme  Begravelse  i  Frederiks 
Kirkes  Kapel,  hvor  P.  F.  Suhm  og  hans  Families  Kister  staa. 

84.  Tiden  for  Fru  Suhms  Bisættelse  er  anført  efter  Frederiks  tydske  Kirkes 
Ligprotokol.  —  Adresseavisen,  1788,  Nr.  156,  11.  Juli.  Suhm,  Samlede 
Skrifter,  XIV.,  S.  329.  —  Adresseavisen,  1788,  Nr.  158;  Nr.  159;  Nr.  173. 
—  Testamentet,  der  i  Afskrift  findes  i  Rigsarkivet  i  Christiania  og  er 
aftrykt  i  Tillæget,  er  meddelt  Forfatteren  af  Hr.  Rigsarkivar  Huitfeldt  Kaas. 

Minerva,  1789,  I.,  S.  395—401.    Suhm,  Samlede  Skrifter,  IV.,  S.  361—68. 

—  Suhm,  Samlede  Sicrifter,   XV.,   S.   113.    —    Beskrivelse   over   danske 
Medailler  og  Mynter  etc.   Christian  den  Syvende,  Tavle  XIX.,  Text  S.  806. 

—  De   tre   Gibs-Medailloner   vare   at  se  paa  Udstillingen  i  Trondhjem 
1897.     Katalog  over  den  historiske  Udstilling  i  Trondhjem  1897,  S.  133. 

85.  Dr.  phil.  J.  G.  Burman  Becker,  f.  1802,  d.  1874,  en  Brodersøn  til  Suhms 
anden  Kone,  har  i  Aaret  1870  i  en  Notits  om  Suhm  skreven  til  Profes- 
sor, Dr.  E,  Holm  —  velvilligst  overladt  Forfatteren  til  Afben3rttelsc  — 
omtalt,  at  han  i  sine  Drengeaar  havde  seet  en  Dame,  som  heed  Marie 
og  var  en  Datter  af  Suhm,  og  at  hun  blev  gift  med  en  Baron  Koskull. 
I  G.  Anreps  Svenska  Adelns  Åttartaflor,  II.,  S.  490,  nævnes  Carl  Eric 
Koskull,  der  var  født  1762*  var  Ritmester,  fik  sin  Afsked  og  døde  1812 
i  Kjobenhavn:  »Gift  (med  hvilken  fir  ej  kfindt).c  Men  her  maa  vistnok 
en  Forvexling  være  skeet.  Thi  i  Adresseavisen,  1781,  Nr.  183,  29.  Ok- 
tober, nævnes  som  Copulerede  i  Hamborg  den  18.  Oktober:  >Hr.  Baron 
Koskull  og  Jomfru  Anne  Charlotte  Gjelstrup.«  Hun  var  Søster  til  Skue- 
spiller Qjelstrup  og  det  heed  sig,  at  hun  stod  i  Forhold  til  Suhm,  og  at 
Fru  Suhm  fik  hende  forvist.  I  Adresseavisen  1781,  Nr.  126,  24.  Juli, 
findes  trykt  »Tanker  ved  en  Venindes  Bortrejse, c  og  i  den  samme  Avis, 
Nr.  187,  189,  192,  196,  202,  203,  5.,  7.,  13.,  19.,  30.  Nov.,  3.  Dec,  finder 
man  Digte  skrevne  i  Anledning  af  dette  Bryllup;  et  af  Digtene  er  under- 
skrevet K. — P. — L.,  et  andet  har  Mærket  R.,  et  tredie  er  undertegnet 
W . . .  s. ;  i  alle  disse  Digte  tales  der  om  hendes  forfulgte  Dyd,  hendes 
Uskyldighed,  det  Had  og  den  Avind,  hun  havde  været  Gjenstand  for,  og 
den  Oprejsning  og  Lykke,  der  nu  vil  blive  hende  til  Del.  —  L.  Daae, 
Gerhard  Schøning,  Chra.  1880,  S.  62—64.  —  Det  anførte  Stykke  af  Fru 
Ditlevine  Feddersens  Brev  er  blevet  meddelt  Forfatteren  af  Hr.  Rigs- 
arkivar Huitfeldt'Kaas  i  Christiania.  —  Den  S.  43  anførte  Afhandling  af 
Professor  L.  Daae. 

86.  Schack-Rathlous  Brev  er  efter  den  fhinske  Koncept  i  Arkivet  paa  Ravn- 
holt udgivet  i  dansk  Oversættelse  af  Professor  Dr.  E.  Holm  i  Histor. 
Tidsskrift,  VI.  R.,  1.,  Kbh.  1887—88,  S.  800—3.  —  N.  M.  Petersen,  Bidrag 
til  den  danske  Literaturs  Historie,  V.,  2.,  Kbh.  1861,  S.  88,  Anm.  1. 

87.  Minerva,  1798,  Oct.— Dec,  S.  203,  Anm.;  Minerva,  1799,  Juli— Sept.  S.  78. 

88.  Af  Anna  Christine  Beckers  (fod  Torm)  Dagbog.  Ved  J.  G.  Burman 
Becker.  (Trykt  som  Manuskript.)  Kbh.  1870.  8^.  Den  S.  324—25  meddelte 
Fortælling  om  Karen  Angells  Medvirken  til  Suhms  andet  Ægteskab 
stotter  sig  dels  til  den  i  Anmærkning  85  omtalte  Notits,  som  min 
Morbroder  har  skrevet  til  Professor,  Dr.  E.  Holm,  dels  til  mundtlig 
Meddelelse  af  Frøken  Agathe  Becker,  f.  1810,  Datter  af  Christiane  Suhms 
Broder,  den  S.  323  nævnte  Sekretær,  ft-a  1812  Justitsraad  Erik  Becker, 
der  døde  1837.  Frøken  Agathe  Becker,  der  endnu  i  sin  høje  Alder  har 
bevaret  sin  forbausende  Hukommelse  usvækket,  har  nævnet  sin  Fader 
som  Kilde  til  hvad  hun  har  fortalt  mig.    Chr.  Bruun. 

89.  Folke,  et  nordisk  Tidsskrift.  Udgivet  af  Frederik  Barfod.  I.  Kbh.  1859, 
S.  461—62:  »Et  brev  fra  Peter  Frederik  Suhm  til  hans  anden  kone.< 
Originalen  findes  nu  i  det  store  kgl.  Bibliothek. 

90.  Flere  af  Notitserne  om  Conrad  Revenfeldt  skyldes  velvillig  Meddelelse  af 
Hr.  Arkivar  Å.  Thiset  —  Nyerup  i  Suhms  Samlede  Skrifter,  XV.,  S.  118; 
dette  Bind  udkom  medens  Suhm  levede.  —  Berent  Ankers  Brev  i  Danske 

Samlinger,  IV.,  Kbh.  1868—69,  S.  184.  »Portraits .  .de  quelques  Dames< 
i  de  Werlauifske  haandskrevne  Samlinger  i  det  st.  kgl.  Bibliothek,  Nr.  24. 
Hr.  Bibliotheksassistent,  Dr.  phil.  E.  Gigas  har  henledet  Forfatterens 
Opmærksomhed  paa  dette  Haandskrift. 

91.  Minerva,  1788,  Octob.— Dec.  S.  121—32;  S.  133—134. 

92.  Suhm,  Samlede  Skrifter,  XIV.,  S.  256.  Edv.  Storms  Udgifts-  og  Notits- 
bog i  det  st.  kgl.  Bibliothek,  Ny  kgl.  Saml.,  8°,   Nr.  396  r. 

93.  Suhm,  Samlede  Skrifter,  XIV.,  S.  261—63. 

94.  G.  L.  Baden,  Frederik  den  Femtes  Regjerings  Aarbog,  Kbh.  1837,  S.  47. 
—  Tronhjemske  Samlinger,  V.,  S.  243—75;  Suhm,  Samlede  Skrifter,  IV., 
S.  165—98. 

95.  Gråters  Brev  til  Nyerup  er  aftrykt  i  N.  C.  Østs  Literatur-,  Kunst-  og 
Theater-Blade,  Kbh.  1798,  S.  189.  De  Breve,  som  ere  aftrykte  i  det  XV. 
Bind  af  Suhms  Samlede  Skrifter,  lade  sig  let  finde  ved  B(jælp  af  Re- 
gistret i  dette  samme  Bind. 

96.  Jakob  Langebeks  Breve,  S.  410  Brev  til  Otto  Thott,  S.  416  og  420  Breve 
til  Brocman. 

97.  De  originale  Breve  bevares  i  den  Abrahams'ske  Autografsamling  i  det 
store  kgl.  Bibliothek.  —  F.  D.  Gråter,  Zerstreute  Blåtter,  2.  Samml.. 
Ulm  1824,  S.  417.  —  Oplysningerne  om  Suhms  Breve  i  det  kgl.  Biblio- 
thek i  Stockholm  skyldes  Hr.  Bibliothekar,  Dr.  phil.  Harald  Wieselgren. 

98.  Brevene  fra  Bernt  Anker  og  Nordahl  Brun  ere  trykte  i  Danske  Sam- 
linger, IV.,  S.  183—87.  Brevet  fra  Tauber  er  trykt  samme  Sted  III., 
S.  378—79. 

99.  Brevet  fra  Gunnerus  til  Suhm,  hvilket  Nyerup  har  udgivet  og  dateret 
15.  Juli,  er  skrevet  i  Aaret  1772,  ikke  i  Aaret  1771;  se  R.  Nyerup, 
Kjøbenhavns  Universitets  Annaler,  S.  404,  Anm.  —  Brevet  fra  Suhm 
til  Stiftsprovst  O.  Irgens  bevares  i  det  kgl.  norske  Videnskabers  Sel- 
skabs Arkiv  i  Trondl^jem. 

100.  Brevet  fra  Joh.  Ewald  er  trykt  i  Minerva,  1797,  April,  S.  69—71  og  i 
Ewalds  Samtlige  Skrifter,  VIII.,  Kbh.  1855,  S.  206—8.  Brevet  fra  P.  A. 
Heiberg  er  udgivet  af  C.  Molbech  i  Histor.  Tidsskr.,  IV.,  Kbh.  1843, 
S.  358—59  og  her  i  Tillæget. 

1.  Om  dette  Skrift  af  Hennings  se  F.  Rønning,  Rationalismens  Tidsalder, 
II.,  Kbh.  1890,  S.  464. 

2.  Luxdorphiana,  S.  447—59;  S.  494—96,  502—6,  507—9. 

3.  Suhm,  Samlede  Skrifter,  X.,  S.  137. 

4.  F.  Sneedorf,  Samlede  Skrifter,  I.,  Kbh.  1794,  S.  XIX.  —  Fr.  Nygård  har 
i  sit  Skrift:  Frederik  Sneedorif.  Et  Mindeskrift.  Kbh.  1893,  S.  68  ff., 
S.  131  ff.,  fortalt  om  Forholdet  imellem  Suhm  og  Sneedorff,  og  om  den 
Paavirkning,  den  sidste  har  modtaget  af  den  første.  —  Suhm,  Samlede 
Skrifter,  XV.,  S.  119—20.  —  Brevet  af  18.  April  1791  er  trykt  i  Danske 
Samlinger,  IV.,  S.  187—88.  —  Adresseavisen,  1792,  Nr.  107,  2.  Juli.  — 
Suhm,  Samlede  Skrifter,  XIV.,  S,  304.  —  Minerva,  1792,  Juli— Sept, 
S.  108—11 ;  her  er  ogsaa  Suhms  Gravskrift  aftrykt.  Suhm,  Samlede 
Skrifter,  X.,  S.  141. 

5.  Brevet  fra  Thorkelin  er  trykt  i  Danske  Samlinger,  III.,  S.  379—81. 

6.  Brevet  fra  Zoega  er  trykt  i  Danske  Samlinger,  III.,  S.  381—84. 

7.  Brevet  fra  Arveprinds  Frederik  er  trykt  i  Historisk  Tidsskr.,  IV.,  S.  360. 

8.  Karakteristiken  af  Holberg  blev  oversat  paa  Tydsk  og  trykt  i  Wielands 

Der  neue  teutsche  Merkur,  Oktober  1795,  S.  187—94;  Stykket  er  her 
undertegnet:  R.  Karakteristiken  af  Luzdorph  er  oversat  paa  Tydsk  og 
tr}'kt  i  J.  F.  SchQz*s  Sammlung  angenehmer  Reisebeschreibungen  und 
Aufsåze  allerley  Inhalts.  Lpz.  1792. 
9.  Samleren,  I.,  Kbh.  1787,  S.  209—23;  385—99;  401—7.  —  Samleren  for 
Landboen,  I.,  Kbh.  1789—90,  S.  1—4;  60—68;  68—77. 

10.  Skandinavisk  Museum,  I.,  Kbh.  1798,  S.  56—107;  optrykt  i  Suhmiana, 
S.  165—214.  Bragur,  VIL,  Leipz.  1802,  S.  96—135,  167—98.  Histor. 
Museum,  Stockh.  1816,  S.  1—50. 

11.  E.  C.  Werlauff,  Histor.  Efterretninger  om  det  store  kgl.  Bibliothek,  2 
Udg.,  Kbh.  1844.  S.  272,  Anm.  e;  S.  273.  S.  414.  —  Suhm,  Saml.  Skrifter, 
XV.,  S.  124  ff.    J.  Worm,  Lexikon  over  lærde  Mænd,  IIL,  S.  813. 

12.  Anchers  Samlinger  bleve  solgte  med  hans  Bøger  ved  Auktion  i  Odense 
den  25.  Februar  1799.  Se  Kataloget  til  denne  Auktion,  Manuscripta 
Nr.  la — h.  —  N.  Schow  udgav  1817  »Specimen  novæ  editionis  lexici 
Photiani,«  Hafniæ.  —  Anchers  Samlinger  til  Photius- Udgaven  findes  i 
Ny  kgl.  Saml.,  Folio,  Nr.  51— 62b;  4«,  Nr.  206— 8c.  Schows  Apparatus 
findes  i  den  samme  Samling,  8^  Nr.  111  c. 

13.  Werlauff,  Hist.  Efterretn.  om  det  st.  kgl.  Bibi.,  S.  273,  Anm.  h.  —  SU- 
vestre  de  Sacy's  Brev  er  trykt  i  Suhms  Samlede  Skrifter,  XV,  S.  141—42. 

14.  J.  K.  Høst,  Erindringer  om  mig  og  mine  Samtidige,  Kbh.  1835,  S.  22. 
H.  Steffens,  Was  ich  erlebte,  L,   Breslau  1840,  S.  296  ff.     IL,  S.  202  ff. 

—  E.  C.  Hauber,  Beskrivelse  over  l^øbenhavn,  Kbh.  1783,  S.  83.  (Schel- 
lenberg),  Freie  Bemerkungen  aber  Kopenhagen  in  Briefe.  1796,  S.  138 
—39.  —  (Thorkelin),  Udkast  til  en  Karakteristik  af  Kronprindsen  af 
Danmark.    Overs,  ved  Fr.  Schneider.    Kbh.  1793,  S.  48. 

15.  Rasmus  Fleischer  i  Kritik  og  AnUkritik,   XIII.  Hefte,   Kbh.  1793,    S.  17. 

—  Moldenhawers  Brev  findes  i  det  st  kgl.  Bibliothek,  Ny  kgl.  Saml.,  4^ 
Nr.  2125  b. 

16.  Rahbeks  Tale  i  Suhmiana,  S.  445—47.  —  Professor  Kierulfs  Program  ved 
Sørgehøjtiden  over  Suhm,  oversat  ved  K.  R.  o:  K.  Rahbek,  Minerva, 
1799,  April— Juni,  S.  43.  —  Samleren,  IIL  Bd.,  S.  402.  —  Iris  og  Hebe, 
1798,  Octob.— Dec,  S.  247.  —  Iris  og  Hebe,  1798,  Oct— Dec,  S.  260,  264 

—  E.  Bozenhard,  Tage-Buch  eincr  Reise  von  Kopenhagen  nach  Wien 
Kopenh.  1794,  S.  17,  32. 

17.  Suhmiana,  S.  481—87. 

18.  Badens  Universitetsjoumal,  1796,  S.  47.  —  Oplysningerne  om  Salget  af 
Suhms  Bibliothek  ere  for  en  Del  hentede  tm  det  store  kongelige  Biblio- 
theks  Arkiv.  I  Skriftet:  Fonden  ad  usus  publicos,  I.  Bd.,  Kbh.  1897,  er 
aftrykt,  S.  170—72,  den  kongelige  Resolution  om  I^øbet  af  Suhms  Bib- 
liothek, og,  S.  172—78,  Moldenhawers  Promemoria  af  29.  Februar  1796. 

—  Brevet  tn.  Riegels  til  Nyerup,  27.  Dec.  1796,  er  trykt  hos  S.  Birket 
Smith,  Til  Belysning  af  literære  Personer  og  Forhold  i  Slutn.  af  18.  og 
i  Beg.  af  19.  Aarh.,  Kbh.  1884,  S.  255—66. 

19.  Lærde  Efterretninger,  1789,  S.  545,  581;  1794,  S.  57;  1795,  S.  324.  — 
GOtting.  gel.  Anzeigen,  1790,  IIL,  S.  1867—69.  Allgemeine  Literatur-Zei- 
tung,  Jena  1790,  IIL,  S.  467. 

20.  N.  M.  Petersen,  Bidrag  til  den  danske  Literaturs  Historie,  V.,  1.,  S.  87, 
Anm.  1. 

21.  R.  Nyerup,    Kjøbenhavns  Universitets  Annaler,    Kbh.  1805,    S.  380  ff.  — 

H.  MaUen,  Kjøbenhavns  Universitets  Retshistorie,  IL,  Kbh.  1879,  S.  111, 
284,  291.  —  Suhm,  Samlede  Skrifter,  XIII.,  S.  11—12,  S.  22—26.  Denne 
Suhms  Plan  har  N.  Wergeland  ikke  anført  i  sin  Itterserhistoriske  Over- 
sigt over  Skrifter  om  Universitetet  i  Norge  i  >Mnemosyne,<  Christ.  1811, 1. 

22.  Til  de  Oplysninger  om  dette  Selskab,  som  her  gives,  er  benyttet  dets 
Forhandlings-Protokol,  Nr.  768  b  i  Folio  i  den  nye  kgl.  Samling  i  det 
st.  kgl.  Bibliothek.  —  E.  C.  Werlauff,  Det  kongelige  danske  Selskabs 
Historie,  Kbh.  1847,  S.  153.  —  Det  forholder  sig  rigtigt,  at  Notitsen  om 
de  100  Rdl.,  som  er  tagen  fra  Skiftebrevet  angaaende  Suhms  Bo,  angaar 
den  Mollerske  Auktion.  Kammerherre  Bertouch  havde  14.  Aug.  1801 
skrevet  herom  til  Skiftekommissærerne. 

23.  De  Notitser  om  Suhm  og  det  kgl.  danske  Videnskabernes  Selskab,  som 
her  ere  meddelte,  ere  for  største  Delen  tagne  fi*a  Chr.  Molbechs  Skrift 
om  dette  Selskabs  Historie,  Kbh.  1843.  —  WerlaufBana  i  det  st.  kgl. 
Bibliothek,  Nr.  33  og  Nr.  29.  —  Den  Bøllingske  Brevsamling  i  det  st. 
kgl.  Bibliothek.  —  Suhmiana,  S.  422. 

24.  En  Afskrift  af  Selskabets  ældste  Protokol  findes  i  det  st.  kgl.  Bibliothek, 
Ny  kgl.  Saml.,  Fol.  Nr.  768  ae;  sml.  F.  Rønning,  Rationalismens  Tids- 
alder, II.,  S.  87  ff.,  S.  373,  S.  478.  —  C.  Molbech,  Histor.-biogr.  Samlinger, 
Kbh.  1841,  S.  145  ff. 

25.  Suhm,  Samlinger,  II.,  1.,  Kbh.  1775,  S.  62—63.   Saml.  Skrifter,  XI.,  S.  333. 

26.  Suhm,  Samlede  Skrifter,  IV.,  S.  114  ff.  Suhmiana,  S.  451—60.  Minerva, 
1801,  I.,  S.  286;  F.  L.  Liebenberg,  Bidrag  til  den  oehlenschlægerske  Li  te- 
raturs  Historie,  I.,  Kbh.  1868,  S.  303—4. 

27.  Notitserne  om  >Det  skandinaviske  Literatur-Selskabc  ere  hentede  fra 
Selskabets  Protokol,  der  bevares  i  det  st.  kgl.  Bibliothek,  Ny  kgl.  Saml., 
F«,  Nr.  782  d. 

28.  Rahbek,  Erindringer  om  mit  Liv,  V.,  Kbh.  1829,  S.  92—97.  —  Werlauflfe 
Samlinger  i  det  st.  kgl.  Bibliothek,  Nr.  36.  —  Minerva,  1797,  Octob.— 
Dec,  S.  136.     Notetallet  er  S.  432,  L.  14,  urigtig  trykt  24. 

29.  Adresseavisen,  1798,  Nr.  244,  7.  September.  Fru  Frederikke  Bruns  No- 
tits findes  som  Tillæg  til  et  Suhmsk  Brev,  som  er  indheftet  i  hendes 
Autografsamling  i  det  st.  kgl.  Bibliothek,  Ny  kgl.  Saml.,  4^  Nr.  1992  i. 
Cand.  phil.  L.  Bobé  har  henledet  Forfatterens  Opmærksomhed  paa  dette 
Stykke.  —  Berlingske  Tidende,  1798,  Nr.  75,  17.  Sept.  —  Adresseavisen, 
1798,  Nr.  252,  17.  Sept.  —  Adresseavisen,  1798,  Nr.  246,  10.  Sept.  — 
Suhmiana,  S.  XII.  J.  Baden,  Universitets-Journal,  1798,  S.  140—41.  — 
N.  C.  Øst,  Litteratur-,  Kunst-  og  Theater-Blade,  Kbh.  1798,  S.  198—99. 
Politivennen,  1798,  S.  328—32,  341,  343;  Rahbek,  Erindringer,  V.,  S.  291 
—94.  N.  G.  Øst,  Litteratur-,  Kunst-  og  Theater-Blade,  Kbh.  1798,  S.  163 
—65.  Adresseavisen,  1798,  Nr.  246,  47,  50,  51,  52,  53,  54,  65,  57,  61,  70, 
72,  83;  det  sidste  Digt  er  trykt  den  22.  November.  Berl.  Tidende,  1798, 
Nr.  76.  N.  C.  Øst,  Litteratur-Blade,  S.  166,  183—89,  201—6,  239—43,  312 
—18,  355—58,  369,  sml.  S.  373. 

30.  Stykket  er  aftrykt  i  Suhmiana,  S.  423—30  og  i  Nyerups  Biografi  af  Suhm, 
S.  69—77  i  Lahdes  Samling  af  fortjente  danske  Mænds  Portraiter,  II., 
Kbh.  1799.  —  Kantaten  er  trykt  i  Iris  og  Hebe,  1798,  Oct,— Dec,  S.  261 
— 63;  den  udkom  i  Klaverudtog;  Mindetalen  er  trykt  i  Minerva,  1798. 
Octob. — Dec,  S.  200 — 19  (heraf  Særtryk),  og  er  optrykt  i  Suhmiana, 
S.  431—50.    K.  L.  Rahbek,  Erindringer,  IV.,  S.  79,  399.  —  Minerva,  1799, 

April— Juni,  S.  196—231,  Mindetale  af  J.  Junge;  Juli— Sept.    S.  18—71, 
Mindetale  af  H.  Kampmann. 

31.  Professor  Kierulfe  Program  er  i  dansk  Oversættelse  trykt  i  Minerva,  1799, 
April— Juni,  S.  36—43.  Kantaten  er  trykt  i  Iris  og  Hebe,  1799,  April- 
Juni,  S.  98—101,  og  i  Den  danske  Tilskuer,  1799,  S.  236—40.  Talen  er  trykt 
i:  Orationes  qvas  in  Rectoratu  academico  habuit  M.  Jac.  Baden.  Acce- 
dit  Laudatio  Petri  Frid.  Suhmii.  In  supplementum  Opusculorum  latino- 
rum editæ.  Hafn.  1799,  S.  51 — 84;  den  udkom  ogsaa  i  Særtryk,  og  udkom 
oversat  paa  Dansk  af  Professor  Torkel  Baden,  Kbh.  1795,  35  SS.  —  P. 
H.  Mønsters  Mindeord  findes  i  Iris  og  Hebe,  1798,  Oct.— Dec,  S.  70—78. 

32.  Lærde  Efterretninger,  1798,  S.  719,  1799,  S.  239,  1800,  S.  206—7;  Baden, 
Universitets-Journal,  1800,  S.  85—87;  Weriauffs  Samlinger,  Nr.  36. 

33.  Adresseavisen,  1799,  Nr.  33,  8.  Febr.  Berlingske  Avis,  1799,  Nr:  11, 
8.  Febr.  —  Fru  Christiane  Suhms  Begravelse  var  Gravstedet  paa  Trini- 
tatis Kirkegaard,  Monumentlinie  Nr.  51,  nu  Nr.  368  paa  Assistentskirke- 
gaard.  Afdeling  A.  Ejendomsretten  til  Gravstedet  blev  fornyet  nogle 
Gange,  men  er  derefter  gaaet  over  til  en  anden  Familie.  Meddelt  af 
Hr.  Justitsraad  A,  P.  C.  ÅbrahamSy  Chef  for  Begravelseskontoret  i  KJøben- 
havn.    Adresseavisen,  1799,  Nr.  35,  41,  42. 

34.  Benedicte  Arnesen-Kali,  Livserindringer  1813—1857,  Kbh.  1889,  S.  350  fT. 
—  R.  Petersen,  Minder  fra  Øresundskysten,  Kbh.  1891,  S.  255. 

35.  Geneal.  Reichs-  und  Staats-Handbuch  auf  das  Jahr  1803. 1.,  Frankf.  a.  M. 
1803,  S.  523.  —  Meddelelse  af  Hr.  Arkivar  Å,  Thiset  og  af  Hr.  L.  Bobé.  — 
Ifølge  Kjøbenhavns  Vejviser  havde  Greve  v.  Dernath  fra  1792  til  1801  en 
Bolig  paa  Hjørnet  af  Amaliegade  og  Toldbodvejen.  Men  Greve  F.  O.  v.  Der- 
nath levede  paa  den  Tid,  her  er  Tale  om,  vistnok  i  Holsten  paa  Godset 
Hasselburg.  —  I  Skriftet  >  Gråfin  Elise  von  Bernstorff,  gebohrene  Grfifin 
von  Dernath,«  Berlin  1896,  findes  flere  Notitser  om  disse  Grever  von  Der- 
nath, Fader  og  Søn,  I.,  S.  16—17,  31—32.  —  A.  A.  Vorstemann  van  Oyen, 
Jaarboekvan  den  nederlandschen  Adel,  1.  Jaarg. 's-Gravenhage,  1888,  S.  33. 
Meddelelse  af  Hr.  Baron  Zutphen-Adeler,  Arkivar  i  Udenrigsministeriet. 
Huygens  fik  1830  adeligt  Nobilitations-Patent  (nederlandsk);  han  var  be- 
fuldmægtiget Gesandt  ved  forsl^ellige  Hoffer  og  var  Kongerigets  Gesandt 
i  Kjøbcnhavn  fra  5.  Oktober  1832  til  21.  Oktober  1842,  da  Gesandtposten 
blev  forandret  til  en  Ministerresident-Post.  Han  var  dekoreret  med  Danne- 
brogsordenens Storkors  og  døde  den  29.  Marts  1857.  Sønnen,  Roger  Bange- 
man Huygens,  blev  i  Aaret  1828  optaget  i  den  danske  Grevestand  som 
Greve  af  Løvendal.    Slægten  Løvendal  uddøde  paa  Mandslinien  1885.  — 

*  Meddelelserne  om  den  portugisiske  Legation  i  I^øbenhavn  skyldes  dels 
Meddelelse  af  Hr.  Baron  Ziktphen-Ådeler,  dels  Oplysninger  hentede  fra 
Stats- Kalenderen  og  fra  I^øben havns  Vejviser.  De  Souzas  Effekter  bleve 
solgte  i  I^øbenhavn  ved  Auktion  den  14.  Juni  1802. 

36.  Frederik  Sneedorff  skriver  i  et  Brev,  sendt  den  10.  Oktober  1791  fra 
Paris  til  Broderen,  Kaptl.  H.  C.  Sneedorff,  nogle  Ord  om  Fru  Suhm  i 
Anledning  af,  at  Fru  >  Betsy <  Sneedorff  havde  meddelt  ham  noget,  som 
var  ufordelagtigt  for  hende.  Personalhist.  Tidsskrift,  III.  R.,  5.  Bd.,  S.  194: 
>Naar  Du  skriver  mig  til,  ønskede  Jeg  meget  at  vide  Forfatningen  i 
Suhms  Huus,  Din  Kone  skriver  mig  Noget,  som  foruroliger  mig  meget  og 
gjør  mig  yderst  bange  for  denne  herlige  Mands  Alderdom.  Jeg  har  skrevet 
Fru  Suhm  til  fira  Basel,   men  Jeg  har  intet  Svar  faaet.  Jeg  kunde  aldrig 

skrive  hende  meer,  aldrig  tale  med  hende,  om  det  Rygte  var  grundet, 
som  Betsy  skriver  mig.«  Med  nogen  god  Vilje  kan  man  lægge  en  For- 
tolkning ind  i  disse  Ord,  som  kan  fremkalde  Mistanke  ligeoverfor  Fru 
Suhms  Opførsel.  Kan  der  være  tænkt  paa  Suhms  økonomiske  slette  Til- 
stand, som  snart  truede  med  en  Fallit?  Kan  Fru  Suhm  have  været  ødsel 
og  bidraget  hertil?  Fra  1791  ere  Jo  baade  Bernt  Ankers  ovenfor  S.  331  ci- 
terede Brev  og  det  samme  Sted  meddelte  Stykke  af  > Tableau  des  Dames.« 
J.  Baggesen,  Skiemtsomme  Rimbreve,  Kbh.  1807,  S.  172—73.  Jens  Bagge- 
sen, Giengangeren,  Kbh.  1807,  S.  28—29.  Jens  Baggesens  Poetiske  Skrif- 
ter. Ved  A.  Arlaud,  IL,  Kbh.  1891,  S.  79;  sml.  S.  305—6.  Hr.  Kontor- 
chef Aug,  Arlaud  har  henledet  Forfatterens  Opmærksomhed  paa  disse 
Baggesenske  Acta,  og  han  har  tilladt  mig,  at  aftrykke  følgende  Stykke  af 
et  Brev,  som  Professor  P.  HJorf  i  Januar  1864  havde  skrevet  ham  til  i 
Anledning  af  en  Anmodning,  der  var  rettet  til  Hjort  om  at  give  Sikker- 
hed for,  at  den  Person,  Hjort  i  »Tolv  Paragrapher,«  1817  havde  omtalt, 
var  Fru  Suhm.  Hjort  udtaler  da:  »Det  er  aldeles  sikkert,  at  man  1 
Aarhundredets  Begyndelse  antog,  at  Jens  Baggesen  havde  villet  spotte 
over  den  unge  Fru  Suhms  Nedkomst  efter  Mandens  Død;  det  var  hans 
sædvanlige  Lapseri  uden  Respekt  eller  Samvittighed.  Min  Kilde  var  da- 
værende Kammeradvokat,  Etatsraad  Schønheyder,  der  ogsaa  førte  min 
Proces  med  J.  B.  Jeg  har  for  Deres  Skyld  spurgt  Gonf.  R.  Werlauff^ 
om  det  ikke  var  rigtigt,  og  han  bekræftede  det  ubetinget.«  I  de  »Tolv 
Paragrapher,«  S.  75,  skriver  P.  Hjort:  »Giengangeren,  som  helt  igiennem 
burde  revses,  er  i  Grunden  et  med  »Jeg  selv,«  og  de  sige  hipanden  de 
største  Complimenter  i  Anledning  af  de  Uartigheder,  man  havde  fundet 
i  Rimbrevene  imod  en  meget  agtet  Dame  og  en  hædret  Olding.« 

37.  Oplysningerne  om  Ritmester  Willemoes's  Nobilitering  og  om  Oprettelsen 
af  det  Suhmske  Fideikommis  ere  hentede  fra  Aktstykker  i  Rigsarkivets 
anden  Afdeling.  Det  i  Nobiliterings-Patentet  beskrevne  Suhmske  Vaaben 
er  det  samme  som  det,  der  er  beskrevet  hos  O.  H.  Moller,  Hist.  u. 
geneal.  Nachricht  von  dem  adel.  Geschlecht  derer  von  Zaum  oder  Suhm, 
S.  98—99. 

38.  Bekjendtgjørelseme  om  Auktionerne  findes  i  Adresseavisen,  1799,  Nr.  46, 
76,  84,  142,  1800,  Nr.  109,  390.  —  »Kammerherre  Suhms  og  Frues  Skifte- 
brev,« indeholdende  740  Ark,  findes  nu  i  Provinds-Arkivet  for  Sjælland  etc. 
Hr.  Arkivar  G.  M.  Hornemann  har  været  saa  venlig  at  henlede  Forfatterens 
Opmærksomhed  paa  dette  for  Suhms  Historie  saa  vigtige  Kildeskrift. 

39.  O.  H.  Moller,  Hist. -geneal.  Nachricht  von  dem  uralten  adelichen  Ge- 
schlecht derer  von  Zaum  oder  Suhm,  Flensb.  1776,  S.  181—206.  F.  de 
Hofman,  Efterretninger  om  velfortjente  danske  Adelsmænd,  II.,  Kbh. 
1778,  S.  195—200.  R.  Nyerup,  Uebersicht  des  Lebens  P.  F.  Suhms.  Kph. 
1799,  S.  63,  Tilføjelse  af  F.  Ekkard.  —  Magazin  for  RejseiagtUgelser,  I., 
S.  429.  —  Rasmus  Nyerups  Levnetsløb  beskrevet  af  ham  selv,  Kbh.  1829, 
S.  39.  —  Nordisk  Tidsskrift  for  Historie,  Literatur  og  Kunst,  IIL,  S.  579 
— 80:  Mindes-Ord  over  Ove  Malling  og  R.  Nyerup.  —  G.  L.  Lahde,  Sam- 
ling af  fortjente  danske  Mænds  Portraiter  med  biographiske  Efterretnin- 
ger, IL,  3.,  Kbh.  1799.  —  Suhmiana,  S.  371—422,  S.  X— XVI.  —  Magazin 
encyclopédic,  V.  Année,  IL,  S.  293—300,  Thermidor  An.  VIL  —  R.  Nyerup, 
Uebersicht  des  Lebens  P.  Fr.  von  Suhm,  fibers,  von  F.  Ekkard,  S.  57,  Anm. 
S.  283,  Anm.  —  Biographie  universelle  (Michaud)  ancienne  et  moderne, 

40.  Bd.,  Paris  [1864],  S.  417—18.  Biografi  af  P.  F.  Suhm  —  forfattet  af 
C.  E.  Secher  —  i  P.  Larsens  > Almennyttigt  dsmsk  Konversations-Lexi- 
kon,  >VIII.,  Kbh.  1860,  S.  1207—17.  I  Sltriftet  »Billeder  af  berømte  danske 
Mænd  og  Kvinder  etc.<  med  Text  af  P.,  Kbli.  1868,  S.  282—84,  findes 
en  kort  Levnetsbeskrivelse  af  Suhm,  ledsaget  af  et  Portræt  af  ham,  Juels 
Billede  hos  Lahde. 

40.  O.  A.  Øverland,  Illustreret  Norges  Historie,  5.,  2.  D.,  Kristiania  1891— 95, 
S.  1317.  Derefter  er  dette  Portræt  trykt  i  Skriftet:  Throndhjem  i  Fortid  og 
Nutid,  997—1897.  Udg.  af  H.  G.  Heggtveit,  Horten  1897,  S.  315,  i  Afhand- 
lingen af  H.  J.  Huitfeldt-Kaas:  Det  lærde  Trekløver  i  Throndhjem  og  Viden- 
skaberselskabets Stiftelse.  —  Adresseavisen,  1798,  18.  September.  Lærde 
Efterretninger,  1798,  Nr.  37,  S.  590—91.  —  Adresseavisen,  1798,  19.  Sep- 
tember; 1801,  10.  Januar.  —  Det  Suhmske  Skiftebrev  indeholder  i  Af- 
skrift Fru  Suhms  Brev  til  Clemens  af  24.  Sept.  1798  og  Brevene  fra 
Clemens  til  Skiftekommissionen  i  Anledning  af  dette  Portræt.  —  Samle- 
ren, 3.  Bd.,  Kbh.  1790,  S.  334.  A.  Strunk,  Samlinger  til  en  beskrivende 
Catalog  over  Portraiter  af  Danske,  Norske  og  Holstenere,  S.  616,  anfører 
under  Nr.  2836  tre  forskjellige  Udgaver  af  Lahdes  Stik  fra  1795;  For- 
skjællen  beror  dog  kun  paa  Underskriften.  Nr.  2832  i  dette  samme 
Skrift  giver  Beskrivelsen  af  det  Juel-Schurer'ske  Portrait,  Nr.  2833  er 
det  Juel-Lahde'ske  Portrait,  Nr.  2837  det  Adzer-Flint'ske.  Fortegneisen 
over  det  nationalhistoriske  Museum  paa  Frederiksborg  Slot,  Kbh.  1894, 
S.  67,  Nr.  255,  S.  92,  Nr.  359.  I  Fortegnelsen  fra  1898  nævnes  Busten 
ikke,  da  den  er  bleven  flyttet  til  Magazinet.  Dette  Exemplar  af  Busten 
har  tilhørt  I.  I.  A.  Worsaae,  hvis  Enke  har  foræret  det  til  Frederiks- 
borg Musæet.     Nyerups  Forfatterlexikon,  S.  587. 

41.  Danske  Samlinger,    II.,   S.  333.     Minerva,    1799,   Juli— September,  S.  69. 

42.  Jacob  Baden,  Sørgetale  over  P.  F.  Suhm,  S.  11. 

43.  Suhm,  Samlede  Skrifter,  XIV.,  S.  262.  —  Samlede  Skrifter,  IV.,  S.  368. 

44.  J.  Junge,  Mindetale  over  P.  F.  Suhm,  Minerva,  1799,  April— Juni,  S.  207. 

RETTELSER  OG  TILFØJELSER. 


S.     7,  L.    5,  læs:  Personlighed'. 

-  7,   -   24,  1.:  September  ^ 

-  16,   -     7.  Til  sin  Privat-Præceptor  valgte  Suhm  Professor  C.  L.  Scheidt. 

Notits  af  E.  C.  WerlauflF. 

-  44,    -    11.  I  de  kjøbenhavnske  Tidender  om  lærde  og  curieuse  Sager,  Kbh. 

1751,  Nr.  52,  S.  409,  læses  følgende  Lykønskning  til  Suhm   og 
Karen  Angell: 

Epigramma 

in 

FELICISSIMAM  DESPONSATIONEM 

Illustrissimi  ae  Generosissimi  Consiliarii  Status 

Dom.  FRIDERICI  SUMMII, 

cum 

Generosissima,  eademqve  Virtutibus  ae  nummis 

æqve  Divite  Virgine 

ANGEL 

SUMMIUS  å  Summis  laudatur,  amatur  amatu 

Dignus;  Summus  erit,  com  bonus  esse  velit. 

Hine  piscatum  abiit  felix  Piscator  habendus, 

Nam  Aureus  ex  votis  obtigit  HAMUS  Ei. 

Ita  cecinit  qvi  Generosissimis  hlsce  Despon- 

satis  optima  qvævis  apprecatur 

Amicus  ex  animo 

Hafniæ. 

I  det  sidste  Ord  er  det  første  Bogstav  udhævet  og  Forfatterens 
Navn  er  vistnok  derved  antydet.    Mon  Holberg?    Mon  Hielm- 
stierne  ? 
•   61,    -     8  f.  n.,'  L:  Leibniz. 

-  65,   -     6,  1.:  Sokrates**. 
-117,   -     2,  1.:  Historie'*. 

-122)   •   12  f.  n.    »Boalth«   er  vistnok  Kancelliraad  Jens  Boalt,    Rektor  ved 
Kathedralskolen  i  Bei^en,  f.  1725,  Rektor  1756,  d.  1781. 

S.  133,  L.     1  f.  n.,  1.:  Stykke. 

-  142,    -   21,  1.:  Junge. 

-  193,   -     9  f.  n.    C.  F.  Wegener  holdt  1829—33  ved  Sorø  Akademi  Fore- 

læsninger over  Danmarks  Historie  med  Suhms  Lærebog  som 
Grundlag.  Se:  Ny  kgl.  Samling,  4°,  Nr.  2278  i  det  store  kgl. 
Bibliothek. 

-  214,   •    13  f.  n.,  1.:  Hofman. 

-  216,   -   22.  Langebeks  egenhændige   Udkast  til  Aftalen  (Kontrakten)  med 

Suhm  bevares  i  det  store  kgl.  Bibliothek;  jeg  har  havt  det  for 
mig  og  har  afskrevet  det,  men  jeg  har  desværre  glemt  at  an- 
føre dets  Signatur,  og  har  trods  flittig  Søgen  ikke  kunnet  finde 
det.    Chr.  Br. 

-  245,    -     3  f.  n.,  1.:  Leibniz;  saaledes  ogsaa  nogle  Gange  i  det  Følgende. 

-  276,   -    17.  Tome  V.  af  Suhms   >  Historie  af  Danmark«  udkom  i  Hefter, 

hver  Konge  for  sig. 

-  336,    -     2.  Til  det  kobberstukne  Portræt  af  Edvard  Storm  skrev  Suhm : 

Moribus  insignis,  Musarum  carus  alumnus. 
Stormius  Elysii  nunc  tenet  arva  sui. 

-  344,   -   24.  Her  skulde  være  omtalt  et  Brev  fra  Professor  Chr.  Gottfr.  Schutz 

i  Jena,  som  i  Aaret  1790  henvendte  sig  til  Suhm  med  Opfor- 
dring om,  med  10,000  Rthl.  at  støtte  et  literært  Foretagende, 
som  Schutz  dog  ikke  nærmere  har  betegnet.  Brevet  er  mærke- 
ligt som  Vidnesbyrd  om  den  Anseelse,  som  Suhm  maa  have 
nydt  i  Tydskland;  det  er  trykt  i  Tillæget. 
348,    -     8  og  23,  I.:  Shering. 

-  349,   -   22.  Niels  Schow  anmodede  i  et  Brev,  dateret  Leipzig  den  18.  Juni 

1791,  Suhm  om  at  understøtte  en  Ansøgning  fra  ham  om  at 
blive  filologisk  Professor  ved  Kjøbenhavns  Universitet.  Schow 
fik  efter  sin  Hjemkomst  1792  Prædikat  som  Professor  philolo- 
giæ  extraordinarius;  1805  blev  han  Professor  extraord.  i  Ar- 
chæologi,  og  1813  Professor  ord.  i  græsk  Filologi. 

-  355,    -      5.  Det  andet  Brev  fra  Lutken  er  dateret  26.  December  1772. 


S.  37*,  L.  20.  En  Udgave  af  Virgil  «dkom  1517  i  Lyon  trykt  af  Jacobus  Sa- 

chon  og  udstyret  med  billedlige  Fremstillinger  i  Træsnit.  Det 
Exemplar  af  denne  Udgave,  som  findes  i  det  st.  kgl.  Biblio- 
thek, har  tilhørt  Suhm,  der  har  skrevet  sit  Navn  i  det  1749. 

-  56»,  -  17.  Et  Tillæg  til  denne  Afhandling  har  Rektor  Erichsen  offentlig- 
gjort i  >Vor  Ungdom,«  1897,  S.  220  ff.:  Af  B.  Dass's  Brev- 
veksling. 

207.  214.  353.  474.  24»— 26*. 

Gunnerus,  Erasmus,  368. 

—  Joh.  Ernst,  45,  61-63.  101.  350. 
406.  19* 

Gyldendal,  S.,  237.  432.  433. 


Haas,  J.,  262. 

—  Meno,  198. 
Haltaus,  Chr.  GI.,  247. 
Hammer,  Hans,  43. 
Hammond,  Hans,  45.  351 — 52.  444. 

—  Sara,  41. 

Harboe,  Ludv.,  60.  230. 

Haste,  P.  H.,  471. 

Hauch,  A.  W.,  430.  431.  437. 

—  Joh.  C,  170. 

Hee,  Jørgen,  98.  201.  315. 
Heiberg,  Ludvig,  375. 

—  P.  A.,    321.    352.    380.    432.  433. 
20»— 22*. 

—  Thorn.  Sever.,  264. 

—  Thomasine,  446. 
Heinze,  Val.  Aug.,  281.  302. 

V.  Hellfnedt,  Karl  Friedr.,  104.  123. 

Heltzen,  Etatsraad,  97. 

Hennings.  A.,  352. 

V.  Herder,  Joh.  G.,  343. 

Herholdt,  J.  D.,  431. 

Hertel,  Jørgen  Lund,  277. 

Hertz,  J.  M.,  421. 

V.  Hertzberg,  E.  Fr.,  343. 

Hielmstieme,  H.,  72.  97.  116.  215.  221 

—22.  352—53.  413.  473.  474.  22» 

—23*.  73*. 
Hjort,  Peder,  Direktør,  45. 

—  Peder,  Professor,  70». 
Hoir,  Morten,  81. 

de  Hofmann,  Hans,  214. 

—  Tycho,  462. 

Holberg,  L.,  12.  21.  30.  35. 176. 180.  368. 

73*. 
Holck,  Greve,  36. 
Holm,  450.  451. 

—  Christiane  Frederikke,  450.  451. 
HolmsHjold,  Theodor,  214. 

Holst,  Chr.,  437. 

Holstein,  Joh.  Ludv.,  59—60.  180. 

Horats,  492. 

Horn,  Konferentsraadinde,  326. 

—  Fr.,  437.  458. 
Howe,  Sam.  Friedr.,  202. 
Hubner,  Mart.,  108.  405. 
Huitfeldt,  A.,  499. 

Huitfeldt  Kaas,  H.  J.,  56*.  64*. 

Hummel,  Joh.  Nepomuk,  334. 

Huygens,  C.  D.  E.  Bangeman,  448. 

Hwiid,  A.  C,  349.  23*. 

Hyldtoft,  9. 

Høst,  Jens  Kragh,  129.  383.  430.  431. 

Høyer,  Andreas,  323.  326.  327. 

—  Anna,  450.  451. 

—  Christiane,  450.  451. 

—  Cornelius.  198. 


Ihre,  Joh.,  59.  344. 
Irgens,  Ole,  350. 
Island,  102.  111.  115. 
Islandsk   Literatur,    229—35.   415 
26»— 27*. 


—17. 


Jacobi,  Fr.  Chr.  (Chr.  Fr.),  108.  332.  420. 

Jaffé,  P.,  275. 

Jahrbflcher  der  deutschen  Geschichte, 

286. 
Jansson,  H.  F.,  406. 
Jensenius,  C,  98. 
Jespersen,  Thyge,  323. 
Johnsonius,  J.,  232.  233.  26*.  27*. 
Johnstone,  James,  418. 
Jonsen,  Jon,  230.  235. 
Judichær,  O.,  307—8. 
Juel,  J.,  450.  452.  467—68. 
Juliane  Marie,  118.  132.  134.  336.  477. 
Junge,  Joachim,  142.  442.  472. 
Jørgensen,  Joh.  Dan.,  278. 


Kaas,  Fred.  Christian,  10. 
Kali,  Abraham,  210.  215.  233.  277-79. 
299.  304.  414—15.  441.  5*. 

—  Peder  Rosenstand,  278. 
Kampmann,  Henr.,  166.  201.  322.  442. 

469. 
Kant,  J.,  490. 
Karamsin,  163. 
Karl,  Landgreve  af  Hessen,  112. 

—  Eugen,    Hertug  af  Wurtemberg, 
213.  341.  451.  453. 

Katharina  den  Anden,  395. 

V.  Keller,  M.  Aug.  Therese,  447. 

Kierulf,  Jørgen,  189.  190.  389.  430.  431. 

432.  433.  443.  446.  6*. 
Kinderling,  J.  F.  A.,  344. 
Kleinwachter,  Friedr.,  142. 
Klevenfeldt,  Terkel,   60.    98.    250.    254. 

353.  433.  434.  473.  27*. 
Klingenberg,  Andr.  Pet  81. 
Klopstock,  F.  G.,  167. 
Knud  den  Store,  295—96. 
Knds,  O.  A.,  448. 
Kongsberg,  Bergalmuen  her,  484. 
Koppmann,  K.,  275. 
Krabbe,  Niels,  109. 

Kraft,  Jens,  16.  36. 

V.  Krogh,  Georg  Fred.,  47.  274. 

Krohn,  Musiklærer,  201. 

Kunzen,  F.,  443. 

Kølle,  Fuldmægtig,  95. 

Koller  von  Banner,  134.  214. 

Lafontaine,  76. 

Lagerbring,  Swen,  182.  275.  345—46. 

Lahde,  G.  L.,  466.  467.  468.  489. 

Lange,  Konrektor,  161. 

Langebek,  Jak.,  23.  28—30.  40.  53.  55. 

58.  59.  61.  74.  80.  97.  98.  106. 

136.  180.  215—20.  231.  239—41, 

250.  256.  264.  275.  337.  340.  345. 

346.  353—54.  474.  497.499-500. 

74*. 

—  Marie,    født    Wolf,    Enke    efter 
Klokker  Glud,  218. 

Lappenberg,  J.  M.,  275. 

Laurent,  Pierre,  201. 

Lavater,  J.  C,  473. 

Leibniz,  G.  W.,  246.  286.  490.  496.  497 

—500. 
Lekø,  275. 
Lerche,  Chr.,  Etatsr.,  5. 

—  Chr.,  Kadet,  6. 

—  Kaptijn,  47. 

—  Hilleborg  Katharina,  5.  98. 

—  Karl,  10. 

—  Kornelius,  7. 

—  Ulriche,  98.  450.  451. 

—  Jomfru,  450.  451—52, 
Lessing,  Gotth.  Ephr.,  99.  372. 
Liden,  Joh.  Henr.,    96.    100.   207.    219. 

348.  469. 
Liebenberg,  M.  F.,  442. 
Liliedahl,  233. 
Linde,  Gabriel,  108. 
Lindencrone,  J.  F.,  410—11. 
af  Linné,  C,  63,  346. 
Lorck,  J.,  213. 

Ludvig,  Prinds  af  Anhalt-Kdthen,  438. 
Luxdorph,  B.  W.,  60.  97.  206.  215.  231. 

239.  307—11.  323.  355.  368.  407. 

413.  415.  474.  485. 
Latken,  Fred.,  354. 
Lattichau,  Adam  Mogens,  330. 

—  Helle  Urne,  330. 
Luzae,  Ellas,  377. 


Lysholm,  B.  B.,  351. 

—    Catharina,  f.  Meincke,  351. 
LøfQer,  Ernst  Heinr.,  201.  206. 
Løvenschiold,  Baron,  433. 


Mabillon,  Jean,  253. 
Macaulay,  T.  B.,  427. 
Magnussen,  Arne,  499. 

—  Gudm.,  232.  233. 

—  Sæmund,  232. 
Magnusson,  Gudm.,  232. 
Mallet,  P.  H.,  157.  340. 

Malling,  O.,  186.  420.  422—23.  431. 
Mangelsen,  Joh.,  46.  69. 
Marinius,  Callistus,  339. 
Marmontel,  142. 
Martin,  Carl,  275. 
Mascou,  Joh.  Jak.,  261. 
Masius,  H.  G.,  340. 
Maurenbrecher,  J.  G.,  440. 
Meincke,  Hilmar,  5*. 

—  Lorenz  Angell,  326.  437. 
Meintz,  H.  M.,  43. 

Mejer,  290. 

Meyn,  Peter,  227. 

de  Meza,  Justus  Zadig,  144. 

Midelfart,  Joh.,  57*. 

Mohl,  R.,  142. 

Molbech,  Chr.,  166—67.  283.  288.  464. 

Moldenhawer,  D.  G.,  116.  387.  395—98. 

415.  431.  464.  6».  44»* 
Montesquieu,  490. 
Munch,  P.  A.,  340. 
M&rray,  J.  P.,  348. 
MOhlenpfordt,  G.,  161. 
Maller,  Anton,  5*. 

—  Aug.,  372. 

—  Fr.  Ad.,  326.  420. 

—  Johannes,  196.  28*- 29». 

—  O.  F.,  413. 

—  Sara  Maria,  5*. 

MQnter,  Fr.,  341.  430.  431.  446.  6». 

—  Jens,  418. 

—  O.  H.  (Moller),  99.  409—11.  462. 

—  Jomfru,  450.  451.  452. 


80* 


Peter  Frederik  Suhm.    Tillæg. 

—  og  Suhm,  484. 

Rottbøll,  C.  M.,  359—60. 
Rousseau,  J.  J.,  70.  76.  491.  492. 

—98. 
Schack  Rathlou,  J.  O.,  112. 214.  320. 407. 
Schall,  C,  442. 

Scheidt,  C.  L.,^  17.   73*. 
V.  Scherewien,  H.  F.,  54. 

—  K.  L.,  54.  98. 
Schiern,  Fr.,  117.  118. 
Schirach,  G.  B.,  262. 

Schlegel,  Joh.  El.,  26.  36. 

—  J.  F.  W.,  116.  291.  431. 

V.  Schmettau,  Marg.  Wilh.,  116. 
Schneider,  C.  W.,  344. 
Schou,  C.  W.,  277. 

Schow,  Laur.,  381. 

—  N.,  376.  8*.  74*. 
Schultz,  J.  Fr,  277.  280—81. 
Schumacher,  A.,  134. 
Schwach,  S.  C,  69. 

—  C.  L.,  108. 
Schfltze,  Gottfr.,  100. 
Schøller,  Caecilia  Christine,  47. 

—  Sti  Tønsberg,  4*. 

Schøning,  Gerh.,  40—41.  45.  52.  61.  63. 

87.  90.  92.  95.  98.  223—25.  237. 

275.  298—99.  860.  412. 
Sejdelin,  Klaus  Henr.,  189. 

—  Niic.,  43. 

Selskab,  Det  kongelige  danske,  29.  56. 
409. 

—  Det  kongelige  danskegenealogisk- 
heraldiske,  409—11. 

—  Det  kongelige  danske  Videnska- 
bernes, 60.  411—19. 

—  Det  kongelige  norske  Videnska- 
bers, 62—63.  356. 

—  Det  Skandinaviske  Literatur-,  430 
-31. 

Bruun,  P.  F.  Suhm.    Tillæg. 

—  J.  S.,  76. 

Sparre,  C.  G.,  348. 

Sporon,  Benj.  Georg,  106,  207. 

Stampe,  Henr.,  17.  60—61.  405. 

Steenstrup,  Joh.  C.  H.  R.,  269. 

SteflFens,  Henr.,  383—84. 

Steineck.  290. 

Steinholtz,  290. 

Stiller,  Ferd.,  197. 

Storm,  Edv.,  335.  471.  474.  484.  74*. 

—  Fr.,  83. 

—  Gustav,  233. 
Strahlenberg,  Phil.  Joh.,  249. 
Struensee,  J.  F.,    108—9.  131—33.  134. 

405.  406. 
Strøm,  452. 

—  Ole,  412. 

V.  Stdcken,  Etatsraadinde,  6. 
StOver,  J.  H.,  344. 
Suhm,  Familie,  4. 

—  Ancher  Andreas,  98.  311. 

—  Christian,  7. 

—  Christiane,  436.  439.  445—55. 

—  Henrik,  5. 

—  Henrikke  Christiane,  5. 

—  Karen,  70.  89.  127.  217.  223.  224. 

—  Ulrik  Frederik,  Admiral,  5—7. 

—  Ulrik  Frederik,  47.  174.  176.  200 

—  Valentin,  5. 

—  Peter  Frederik,  Fødsel  og  Daab, 
5 — 6.  Undervisning  og  Opdra- 
gelse, 7—16.  Student,  13.  Fort- 
sat Undervisning,  16—17.  Juri- 
diske Studier,  17.  Assessor  i  Hof- 
retten, 17.  Auskultant  i  Højeste- 
ret, 18.  Hof-,  Kammeijunker,  18. 

len,  19—21.  Skriftet  > De  Gamles 
Krigsskole,«  22—24.  >Phythagoræ 
gyldene  Vers,«    25.     Forhold   til 
H.    Gram,    25—26,    til  Joh.    El. 
Schlegel,  26,  til  H.  P.  Anchersen, 
27—28,  til  Jakob  Langebek,  28 
—30,  (Medlem  af  det  kgl.  danske 
Selskab,   29),  til  L.  Holberg,   30 
— 35.  »Samtale  mellem  Lyciscus 
og  Aristidem  etc.,<  30.  Komedien 
»Den  uformodentlige  Lykke,«  31. 
Oversætter  Komedier  af  Plautus, 
31.  Oversættelserne  af  »Le  Gron- 
deur«    og    »Les  Précieuses  ridi- 
cules«  spilles  paa  det  kgl.  Thea- 
ter.   Komedien  »Den  fuldkomne 
Kjærlighed,«  32.    Oversætter  en 
Roman  af  Voiture,  35.    Plan  for 
literær  Virksomhed,  35—36.  Rej- 
ser   med    Benj.    Dass   og   Gerh. 
Schøning  til  Trondhjem,  40—41. 
Bliver  forlovet  med  Karen  Angell, 
41.  Bryllup,  43.  Reciprokt  Testa- 
mente, 1761,  3»— 4».     Omgang  i 
Trondhjem,  45.     Besøg  i  Kjøben- 
havn,  46.    Sønnen  fødes,  47.   Vil 
udgive  en  Samling  af  sine  Smaa- 
skrifter,  48—50;  Dass  kritiserer 
disse,  49—50.     Svingning  i  Stu- 
dierne   henimod    Historie,    51  — 
52.     Suhm  og  Schøning:    Suhm 
vil    behandle    Danmarks,    Schø- 
ning Norges  Historie,  53.     »For- 
søg til  Forbedringer  i  den  gamle 
danske  og  norske  Historie,«   54 
— 60.      Bliver    Medlem    af    det 
danske  Videnskabernes  Societet, 
60.      Medstifter    af    det    norske 
Videnskabers    Selskab   i  Trond- 
hjem,  1760,   62.     Suhms   Bidrag 
til  dette  Selskabs  Skrifter:  »An- 
mærkninger   over    Verdens    Al- 
mindelige     Historie,«      64—65; 
»Nærværende  18de  Seculi  Karak- 
ter,« 65—69.  Udgiver  under  Nav- 
net   Philalethus    »Trondhjemske 
Samlinger,«  69 — 80;  Bedømmelse 
af  Bøger,  72 — 78;  omOekonomien 
(i    Norge),    78—79.      Brud    med 
Thomas  Angell,    Suhm   forlader 


Trondhjem,  80—91.   Bosætter  sig 
Kjøbenhavn,  91.   Suhm  og  Benj. 
Dass,  92—96.     Kjøber  en  Gaard 
i  Pustervig,  96,  og  en  Lystgaard 

prinds  Frederiks  Bryllup,  1774, 
173.     »Tidsregning  til  Ungdom- 

—67.  Skriver  Fortaler  til  for- 
skjellige  Bøger,  368.  Populære 
Afhandlinger,  1787—90,  368—70. 
Den  sidste  Afhandling,  1798,  370 
—71.  Suhm  kjøber  J.  J.  Reiskes 
Haandskriftsamling,  1779,  373— 
74.    Vil  bekoste  Photius's  græske 


Glossar  udgivet  ved  Lorents  An- 
cher, 374— 76.  Bekoster  Abulfedas 
Annaler  udgivne  ved  J.  G.  C. 
Adler,  1789—94,  376—78.  Suhms 
Bibliothek,  378—99 ;  Bibliotheka- 
rerne,  381—82;  Henrik  Steffens, 
383—84;  Administration,  384— 
87;  Betydning,  387—89;  Planer 

465—66.  Portræter  af  Suhm,  466 

landskjæriighed,  503—4. 

Suhm,  Petrea  Frederica  Christiana,  455 
—56. 

Sveistrup,  H.  G..  441. 


84* 


Peter  Frederik  Suhm.    Tillæg. 


Tauber,  J.  H.,  349. 
Thaarup,  F.,  431. 

—  T.,  431. 

Thiele,  Fred.  Vilh.,  377. 
Thomsen,  C,  459. 

—  C.  J.,  459. 

—  Grimur,  129. 

—  Vilh.,  243. 
Thorarensen,  233. 
Thordarsen,  G.,  232. 

Thorkelin,    Grimur   Jonssen,   212—13. 

230.  231—33.  304.  365.  382.  415. 

446.  471.  9». 
Thorlacius,  B.,  466. 

—  S.  T.,  233.  418.  440.  468.  6». 
Thon'aldsen,  Albert,  402. 

Thott,  Otto,  27.  98.  100.  112.  134.  381. 

19». 
Thucydides,  71.  499. 
Thunman,  H.,  262.  302.  348. 
Tilas,  Daniel,  59. 
Tode,  J.  C,  305.  471. 
Torm,   Anna   Christine,    322—26.    445. 

448.  450.  452. 

—  Erik  Jensen,  323. 

—  Mette  Sophie,  326. 
Torvesen  (Torfæus),  Thormod,  230. 
Trant,  K.,  407—8. 

Trap,  455. 

Treschow,  Herman,  215.  373.  384. 

—  Mich.,  365.  457. 


Uldall,  P.,  461. 
Usher,  James,  270. 


Vedel,  Anders  Sørensen,  306. 
Velschow,  H.  M.,  287. 
Vikingetogene,  274—75. 
de  Villoison,  J.  B.  G.  d'Ansse,  341.  364. 

418. 
Vind,  Agathe,  460. 
Vogelius,  Peter,  201. 
Voltaire,  492. 


Wad,  G.,  431. 

\yaitz,  Georg,  285. 

Walther,  Joh.  Lud.,  234. 

Wandal,  P.  T.,  304. 

Wargentin,  Pehr  V.,  347. 

V.  Warnstedt,  H.  V.,  326. 

Weber,  Joh.  Jak.,  382.  397.  458—59. 

Wedel-Jarlsberg,    Fred.    Hartvig,     366. 

52*— 53*. 
Wegener,  C.  F.,  74*. 
Weinwich,  Nik.  Henr.,  366.  382. 
Wergeland,  Nic.,  70.  68*. 
Werlauff,  E.  C,  191—93.  279.  280. 
Westergaard,  Hans,  327. 
Wiborg,  E.,  431. 
Willemoes,  Frederik  Vilhelm,  Joachim 

Godske,   Katharina,  Martin,  455 

—56. 
V.  Willemoes-Suhm,  Martin,  455—56. 

—  Mathilde,  f.  v.  Qualen,  453. 

—  Rudolf,  457. 

Wind,  Aletha  Margrethe,  47. 
Winsløw,  Fr.  Chr.,  437.  468. 
Wolf,  Odin,  176.  330.  470. 

—  Odin  H.,  470. 
Wolff,  Simon,  126.  207. 
Wolfradt,  Anne  Cathrine,  330. 
Worm,  Jens,  305. 

—  Oluf,  282—83.  311.  51»— 52* 
Woscam,  Christian,  6. 
Wøldike,  A.,  440. 


Yanssens  des  Campeaux,  N.  J.,  198. 


Zetlitz,  Baron,  460. 
Zoega,  Georg,  366. 
Zuschlag,  F.  L.,  468. 


Oehlenschlæger,  Adam,    170.  401.  421, 
429.  488. 
—    J.  C,  401. 
Øverland,  O.  A.,  83.  466. 


